
משרד ראש הממשלה
אגף המפקח הכללי לענייני ביקורת המדינה

ירושלים, י''ח בתמוז תשע"ד
16 ביולי 2014

דוח מעקב זה מסכם את עבודת המעקב של אגף המפקח הכללי לענייני ביקורת המדינה לשנת 2014, ומדווח על התקדמות במצב תיקון הליקויים ל-12 דוחות שנתיים של מבקר המדינה: 58ב, 59ב, 60א, 60ב, 61א, 61ב, 62א, 62ב, 63א, 63ב, 63ג, וקובץ דוחות ביקורת לשנת תשע"ב 2011.
דוח זה, על שני כרכיו (כ-1,835 עמודים), משקף את תוצאות עבודתו היסודית, המעמיקה, והמתמשכת של האגף לאורך השנים. 
האגף ימשיך לפעול להעמקת מחויבותם של הגופים המבוקרים לתקן את הליקויים, וליישם את המלצות הביקורת, כנדרש מהחוק ומהחלטות הממשלה, ולהטמיע בקרב הנהלות הגופים המבוקרים את חשיבות הביקורת החיצונית והפנימית ככלי ניהולי, על מנת לייעל ולשפר את מערכת המינהל הציבורי.
הנתונים הסטטיסטיים בדוח משקפים מגמה של שיפור משמעותי בתיקון הליקויים ויישום המלצות הביקורת לאורך השנים. בשנת 2008, לפני הפעלת שיטת העבודה החדשה,  עמד אחוז תיקון הליקויים הממוצע הרב שנתי על 10% - 15% בלבד. 
להלן תוצאות המעקב של אגף המפקח הכללי לפי סדר כרונולוגי:
במעקב החמישי לדוח 58ב של מבקר המדינה לשנת 2008, 55% מהליקויים תוקנו במלואם, ו-36% נמצאים בתהליך תיקון. 
במעקב רביעי לדוח 59ב של מבקר המדינה לשנת 2009, 65% מהליקויים כבר תוקנו, ו-31% נמצאים בתהליך תיקון. 
בדוחות 58ב ו-59ב, המעקב נעשה על פי מספר קריטריונים: סכנה לביטחון המדינה, סכנה לבריאות הציבור, סכנה לחיי אדם, עבירות על חוק וטוהר המידות, בטיחות וכד'.
במעקב השלישי לדוח 60א של מבקר המדינה לשנת 2010, 83% מהליקויים כבר תוקנו, ו-14% נמצאים בתהליך תיקון. 
במעקב שלישי לדוח 60ב של מבקר המדינה לשנת 2010, 73% מהליקויים כבר תוקנו, ו-25% נמצאים בתהליך תיקון. 
במעקב השני לדוח 61א של מבקר המדינה לשנת 2011, 60% מהליקויים כבר תוקנו, ו-33% נמצאים בתהליך תיקון. 
במעקב השני לדוח 61ב של מבקר המדינה לשנת 2011, 49% מהליקויים כבר תוקנו, ו-40% נמצאים בתהליך תיקון. 
במעקב ראשון לקובץ דוחות ביקורת של מבקר המדינה לשנת 2011, 51% מהליקויים כבר תוקנו, ו-34% נמצאים בתהליך תיקון. 
במעקב הראשון לדוח 62א של מבקר המדינה לשנת 2012, 46% מהליקויים כבר תוקנו, ו-44% נמצאים בתהליך תיקון. 
במעקב הראשון לדוח 62ב של מבקר המדינה לשנת 2012, 46% מהליקויים כבר תוקנו, ו-50% נמצאים בתהליך תיקון. 
במעקב הראשון לדוח 63א של מבקר המדינה לשנת 2012, 47% מהליקויים כבר תוקנו, ו-47% נמצאים בתהליך תיקון. 
במעקב הראשון לדוח 63ב של מבקר המדינה לשנת 2013, 37% מהליקויים כבר תוקנו, ו-58% נמצאים בתהליך תיקון, בעוד במערכת הביטחון 40% מהליקויים כבר תוקנו, ו-55% נמצאים בתהליך תיקון.
במעקב הראשון לדוח 63ג של מבקר המדינה לשנת 2013, 28% מהליקויים כבר תוקנו, ו-58% נמצאים בתהליך תיקון. 
מערכת הביטחון במעקב שלישי לדוח מבקר המדינה 60א, הגיעה ל-80% תיקון ליקויים. 

מהנתונים עולה כי מרבית הגופים המבוקרים עשו כברת דרך ארוכה ומשמעותית, תוך כדי עבודה מאומצת ויסודית, ובשיתוף פעולה פורה והדוק עם אגפינו, בתיקון הליקויים. אגף המפקח הכללי יגביר את מאמציו להמשך מגמת השיפור בתיקון הליקויים. 

בהקדמה ל"הערות ראש הממשלה" לדו"ח 64ג' של מבקר המדינה מציין ראש הממשלה: "עובדי המינהל הציבורי ונבחרי הציבור העומדים בראשו שוכנים בבניין זכוכית, על כן הם משמשים מופת וגורם חינוכי, המשפיע על התנהגות כלל אזרחי המדינה. שומה אפוא עלינו להקפיד במצוות תקינות המינהל, קלה כבחמורה, ולשמור על יעילות השירות הציבורי במדינת ישראל". 

ברצוני להודות לראש הממשלה, מר בנימין נתניהו, על תמיכתו בעבודת האגף, למבקר המדינה ולעובדי משרדו, למנכ"לי הגופים המבוקרים, ולכל אלה העושים מלאכתם נאמנה במטרה להביא לשיפור פני המינהל הציבורי בישראל. 
תודה מיוחדת לעובדי אגף המפקח הכללי לענייני ביקורת המדינה, שבזכות עבודתם המקצועית והחרוצה, הצליחו להוביל את הגופים המבוקרים לאחוז גבוה ביותר של תיקון הליקויים ויישום המלצות הביקורת, כפי שבאים לידי ביטוי בדוח המעקב הנוכחי. 

משרד הבריאות
מתן שירותי בריאות לתלמיד ועבודת המטה בדבר העברתם
לביצוע בידי גוף חיצוני	1717

חברות ממשלתיות
חברת נמל אשדוד בע"מ
סדרי קבלת עובדים בכירים	1723



חלק שנים עשר

מעקב אחר תיקון ליקויים מדוח 59ב' של מבקר המדינה

מעקב רביעי

פרק ראשון - משרדי ממשלה

משרד הבריאות
כוח אדם רפואי סיעודי – תמונת מצב	1737
תאגידי בריאות ליד בתי החולים הכללים הממשלתיים	1747
התקשרויות עם האגודה למען שירותי בריאות הציבור	1753
הקצאת מכשירי שיקום וניידות לנכים	1755

משרד החקלאות ופיתוח הכפר
הפיקוח על מזון לבעלי חיים	1763

המשרד לשירותי דת
סוגיות הנוגעות לשנת השמיטה התשס"ח	1769





חלק שלושה עשר

מעקב אחר תיקון ליקויים מדוח 58ב' של מבקר המדינה

מעקב חמישי

משרד הבריאות
סוגיות בנושא אשפוז סיעודי 	1779


חלק ארבעה עשר

הוראות חוק, החלטות ממשלה

הוראות חוק והחלטות ממשלה	1785











חלק ראשון

מעקב אחר ביצוע החלטות ועדת השרים לענייני ביקורת המדינה




פיקוח, בקרה ואבטחת מידע

 ועדות היגוי למחשוב

החלטת ממשלה בק/9 - 20.3.1997

א. 	המנהל הכללי בכל משרד ממשלתי יקים ועדת היגוי לכל פעולות המחשוב, להלן "הוועדה". תפקידי הוועדה יהיו: הנחיית פעילות המחשוב והתקשורת, גיבוש סדרי תכנון, בקרה ופיקוח על פיתוח ורכש מערכות מידע במשרד, גיבוש לוחות זמנים, גיבוש תקציבים, תפישות מחשוביות לעבודת המשרד, סדרי קדימויות ואבטחת מידע.

ב. 	בראש "הוועדה" יעמוד המנהל הכללי של המשרד או הסמנכ"ל למינהל וחבריה יהיו: מנהל מערכות המידע במשרד, קצין הביטחון, היועץ המשפטי, חשב המשרד, המבקר הפנימי, קצין התקציבים, הממונה על אבטחת המידע במשרד ומנהל היחידה לאבטחת "מידע רגיש" במשרד ראש הממשלה.

	הממונה על ה"רשומות" במשרד, ונציג החשב הכללי במשרד האוצר יוזמנו לישיבות "הוועדה" על-פי הצורך.

ג.	יחידות המחשוב המשרדיות יפעלו בהתאם לחוקים, התקנות והנהלים החלים על תחום זה.

ד. 	"הוועדה" תשמש כוועדת היגוי לאבטחת "המידע-הרגיש", שאינו ביטחוני, במשרד.

ה. 	תכנית העבודה של "הוועדה" תכלול, בין היתר:
1) 	קביעת מדיניות אבטחת המידע
2) 	סיווג ומיפוי "המידע-הרגיש"
3) 	אישור תוכנית אבטחת המידע של המשרד ותיקצובה
4) 	מעקב אחר יישום תוכנית האבטחה.

ו. 	החשב הכללי במשרד האוצר יעגן עקרונות החלטה זו בתכ"ם ובנוהל מפת"ח.

ז. 	האגף לביקורת המדינה יקיים מעקב ובקרה במשרדי הממשלה השונים בנושאים אלה.


ביצוע ההחלטה

משרד ראש הממשלה - אגף המפקח הכללי לענייני ביקורת המדינה

בהתאם לסעיף ז' להחלטה לעיל, הכין אגף המפקח הכללי לענייני ביקורת המדינה דיווח מקיף. 

המשרדים שלא דיווחו: האוצר, החינוך, נציבות שירות המדינה. 
הרכב הוועדות והנושאים שנדונו

להלן פירוט הרכב הוועדות והנושאים שנדונו בהן:


משרד ראש הממשלה

יו"ר ועדת ההיגוי: סמנכ"ל בכיר למינהל ומשאבי אנוש.

חברים: ראש אגף בכיר מערכות מידע, ראש אגף תקציבים ופרויקטים, סגן יועצת משפטית, סגנית מבקרת פנים, ראש תחום משתמשים, מנהל פרויקטים, ראש צוות אבטחת מידע, ראש צוות סיסטם, נציג אגף אבטחת מידע, מנהלת רשומות ומידע, ראש ענף תאום וארגון, אחראית ביקורת ואבטחת מידע. 

נושאים שנדונו: שיפור רמת תקשורת הנתונים ברשת האינטרנט, תמיכה בטכנולוגיות חדשות ומזעור השבתות הרשת. פריסת תקשורת פאסיבית ברשת האינטרנט. הקמת מערכת ניטור חדשה – זיהוי ומניעת תקלות ברכיבי תקשורת. הקמת קווי שרידות ליחידות מרוחקות ברשת האינטרנט. הטמעת מערכת ניטור לקווי תקשורת של יחידות הסמך. הקמת סיבים אופטיים ליחידות סמך. הקמת מערכת הגנת גלישה. הקמת מערכת מניעת חדירות וסיכול מתקפות מניעת שירות ברשת האינטרנט. יישום דוח ביקורת שנתי של היחידה המנחה למערכות המשרד. שיפור תשתיות מדיניות האבטחה, המופעלות על משתמשי המשרד. שדרוג תשתית האנטי – וירוס ברשת האינטרנט. הקמת מערכת משולבת חדשה לעבודה מרחוק. הקמת מערכת לתמיכה מרחוק. הקמת עמדת הלבנה. הוקמה רשת תקשורת לטובת ניהול הכרטיסים החכמים למרכב"ה. הוקמה תקשורת ליחידות חדשות. הקמת מערכת גיבוי אוטומטית. שדרוג מערכת ההגנה לדואר אלקטרוני במשרד. שדרוג ליבת מערכת ההגנה למתן מענה רחב יותר, מהיר יותר ומאובטח יותר. הוקמה מערכת בקרה לניטור מוצרי אבטחת מידע, גילוי פרצות לצורך שיפור המערכות הקיימות. ביצוע מבדק חוסן למערכות ההגנה. הוצגה ונסקרה תוכנית העבודה לשנים 2013 – 2014. הוצגה מדיניות מעודכנת של הגבלת גלישה והורדת קבצים ברשת הבלתי מסווגת. נושא mail2fax ומעבר למשרד ירוק. פרויקט סער. נוהל לקליטת שינויים בנתוני העובדים בפורטל. הקמת אתרים חדשים במשרד. פעילות של ניהול רשומות אלקטרוניות. 


משרד הביטחון

יו"ר ועדת ההיגוי: מנכ"ל המשרד. 

חברים:  סמנכ"ל וראש אגף אב"מ, סמנכ"ל וראש מינהל הרכש, ראש אגף מל"ן, ראש מלמ"ב, חשב המשרד, ראש סיב"ט, ראש אגף בינוי, יועצת כלכלית למערכת הביטחון.

נושאים שנדונו: מערכת מודל, שיפור השירותים לציבור הרחב, שיפור שירותי אגף תקשוב וניהול מערכות מידע (מל"ן), יישומים. תשתיות טכנולוגיות. נסקרו פעילויות עיקריות באגף שיקום הנכים. נסקרו פעילויות עיקריות באגף משפחות והנצחה. הוצגה פעילות מתוכננת לשנת 2013: פרויקט מודל – הרחבות ושיפורים, יישומים נוספים. ניהול ידע ומשרד ממוחשב. סחר אלקטרוני, ניהול רישיונות וספקים. שדרוג פורטל המשרד. אתר יצואנים. יישומים נוספים. ארכיון צה"ל ומערכת הביטחון. תשתיות תקשורת, קשר, רשתות, שרתים. נסקרה מדיניות אבטחת מידע במשרד הביטחון. 


המשרד לביטחון הפנים

יו"ר ועדת ההיגוי: מנכ"ל המשרד. 

חברים:  חשב, מנהל אגף מערכות מידע, נציג היועצת המשפטית, המבקר הפנימי, קצין הביטחון.

נושאים שנדונו:  הצגת פעילות שבוצעה, כולל עדכון לגבי סטאטוס פרויקטי מחשוב של יחידות המשרד הבאות: אגף דיני מקרקעין, כבאות והצלה, הרשות להגנה על עדים, אגף שיטור וקהילה, אגף חירום, היועץ המשפטי, אגף רישוי כלי ירייה ועוד. 


משרד הבינוי והשיכון

יו"ר ועדת ההיגוי: מנכ"ל המשרד.

חברים:  חשב המשרד, סמנכ"ל בכיר למינהל ומשאבי אנוש, סמנכ"ל בכיר לאכלוס, מנהלת מינהל תכנון והנדסה, מנהלת אגף פרוגרמות, מנהלת אגף נכסים ודיור, מנהלת אגף מערכות מידע, מנהל האגף לביקורת פנים, ממלא מקום מנהל אגף מידע וניתוח כלכלי, מנהל מחוז הגליל, סגן מנהל מחוז ירושלים. 

נושאים שנדונו: הצגת תוכנית העבודה ואישורה, סקירת הפעילות השוטפת והמשימות המיוחדות. החתמת העובדים על טופס אבטחת מידע, פעולות הסברה, ורענון נהלים. מערכת במ"ה. דוחות ניהוליים. דוח מעקב שיווק, ודוח מעקב תוכניות עבודה. מערכת התומכת בתיעוד בדיקות ביסוס הקרקע. בניית תהליך תמ"א 38 במערכת שיקום שכונות פיסי. מערכת הנכסים. 


משרד הבריאות

יו"ר ועדת ההיגוי:   סמנכ"ל מידע ומחשוב. 

חברים: מנהלת אגף לשירותי מידע ומחשוב, חשב המשרד, מנהלת תחום בכיר מינהל ומשאבי אנוש, מנהל אגף ביטחון, מנהל תחום תקצוב, סגנית אחות מפקחת ארצית – שירותי בריאות הציבור, נציגת הלשכה המשפטית, מרכז בכיר לביקורת פנים, ממונה אבטחת מידע.  

נושאים שנדונו: סקירת אירועי אבטחת מידע, מערכות טכנולוגיות, מימוש תוכנית התאוששות מאסון והמשכיות עסקית, הגנה מפני וירוסים ותקפות סייבר, חלוקת עומסים בין קווי האינטרנט, מוצרי גיבוי. הסמכת יחידות המשרד לתקן אבטחת מידע 27799. סקרים מעמיקים. נהלי אבטחת מידע. קורס אבטחת מידע. הוועדה הלאומית לסייבר. בחינת תקן סייבר החדש. ארכיונים ורמת אבטחת המידע. מודעות והדרכת עובדים בנושא אבטחת מידע. הגדרת האחריות לנושאים הבאים בתחום אבטחת המידע: אזורים ממודרים, תהליכי משאבי אנוש, מהימנות עובדים פנימיים וחיצוניים, ארכיונים, רשומות רפואיות. ממשקי עבודה אגף המחשוב מול אגף הביטחון. הלבנת הקבצים. מערכת שליטה ובקרה. ארכיטקטורה. אבטחת קווי שיחות ועידה. הכנת כתב מינוי לחברי ועדת היגוי למחשוב לשנת 2013. עמידה בדרישות החוק. הגבלת תפוצה של דואר אלקטרוני. 


המשרד להגנת הסביבה

במשרד לא מונתה ועדת היגוי למחשוב. עם זאת, המשרד פועל להשגת המטרות שלשמן הוחלט על הקמת ועדות ההיגוי בדרכים הבאות: מנהל אגף מערכות מידע הינו חבר בפורום הנהלת המשרד, ומדווח באופן סדיר ושוטף על פעילות האגף ותוכניותיו. מתקיימות ישיבות עיתיות עם קצין הביטחון של המשרד בנושאי ביטחון. תכנית העבודה של האגף מוצגת בפני הנהלת המשרד, ומאושרת על ידי מנכ"ל המשרד. במשרד מתחוללת תנופת פיתוח והתעצמות מבחינת מערכות מידע, במסגרת זו יש תשומת לב ניהולית בכירה לאגף ופעילותו. 


משרד החוץ

יו"ר ועדת ההיגוי: סמנכ"ל למינהל.  

חברים:  סמנכ"ל משאבי אנוש והדרכה,  ראש אגף תקשוב, ראש חטיבת תיאום, ראש חטיבת תכנון מדיני, ראש חטיבת תקציבים, מנהל מבדק פנים, מנהל ביטחון, מנהל מחלקת משפט, מנהל מחלקת מחשוב, סגן מנהל ביטחון, נציג תקשוב, נציג מחלקת משפט. 

נושאים שנדונו: פרויקט "יומן מושחר" - העברת נתונים מהרשת השמורה לטלפונים חכמים בלתי מסווגים. מחשוב "ענן". משמעויות מעבר למחשוב "ענן" בתשתיות בלתי מסווגות – היבטי אבטחת מידע, והתייחסות אגף משפט – הגנת הפרטיות, ושיקולי תקציב. 
סקירת סמכויות ועדת ההיגוי, מבנה הוועדה, היבטים משפטיים, ואחריות. הצגת פרויקטים עיקריים: צופן עתידי, מרכב"ה, נציגויות קונסולריות דור ב', החלפת מערכת הנשר/דוקימנטום. סקירת מעגלי אבטחת מידע. 


משרד החקלאות ופיתוח הכפר

יו"ר ועדת ההיגוי: מנכ"ל המשרד.  

חברים:  מנהל מערכות המידע במשרד, קצין הביטחון, היועץ המשפטי, חשב המשרד, המבקר הפנימי, קצין התקציבים, הממונה על אבטחת המידע במשרד.

נושאים שנדונו: איתור וקליטה של איש אבטחת מידע, גיבוש מדיניות המחשוב ואבטחת מידע, רכש אמצעים לביצוע פעולות אבטחת מידע. 


משרד המדע והטכנולוגיה, ביחד עם משרד התרבות והספורט

יו"ר ועדת ההיגוי:  סמנכ"ל בכיר למינהל ומשאבי אנוש.

חברים:  חשב, מנהל אגף מערכות מידע, נציג היועצת המשפטית, המבקר הפנימי, קצין הביטחון.

נושאים שנדונו:  תועלות תפקודיות ותועלות אבטחת מידע בגלישה באינטרנט דרך "תהילה", ודואר אלקטרוני דרך "תהילה". שינוי סיסמות ב"כרטיס חכם", רענון נהלים בנושא, בחינת אכיפת השינוי על ידי מערכות קיימות, מדיניות אבטחת מידע, ואיתור צורכי אבטחת מידע. גיבויים. 


משרד המשפטים

יו"ר ועדת ההיגוי: מנכ"ל המשרד.

חברים:  סמנכ"ל בכיר למינהל ומשאבי אנוש, חשב, ראש אגף ביטחון, ראש אגף תקצוב, יועץ משפטי, מנהלי אגפים ביחידות השונות של המשרד. 

נושאים שנדונו:  דיווח על סטאטוס פרויקטים מיחשוביים ומעקב אחר יישום תוכנית עבודה. דיווח על קשיים הקיימים בפרויקטים. פרויקט סריקת מסמכים. תוכנית עבודה שנתית בנושא מערכות המידע ואבטחת מידע, כולל היבטי התקציב. שינויים ארגוניים באגף מערכות מידע. עדכונים טכנולוגיים שונים. רכש. התקדמות בפרויקטים גדולים. סטאטוס על מערכות הנותנות מענה על רגולציה וממשקים עם משרדי ממשלה אחרים. סיווג ומיפוי "מידע רגיש". קביעה וביצוע של מדיניות אבטחת מידע. 


משרד הפנים – ראשי

יו"ר ועדת ההיגוי:  סמנכ"ל בכיר למינהל ומשאבי אנוש.

חברים:  מנהל אגף ביטחון, מנהל אגף מערכות מידע, יועצת למנכ"ל, סגנית החשב, נציגת הלשכה המשפטית, מבקרת הפנים. 

נושאים שנדונו: הקמת אתר DRP למשרד – התקנת מערכת אחסון. בדיקה ביטחונית ותדרוך של יועצים חיצוניים. 


משרד הפנים – רשות האוכלוסין, ההגירה ומעברי גבול

יו"ר ועדת ההיגוי: מנכ"ל הרשות.

חברים: מנהל מערכות מידע, קצין הביטחון, היועץ המשפטי, חשב המשרד, המבקר הפנימי, קצין התקציבים, הממונה על אבטחת המידע. 

נושאים שנדונו: דרישות מערכות מחשוב הקיימות והיערכות מערך המחשוב לשנת 2012 – 2013: עיקרי היעדים. מיפוי צרכים לצורך בניית מערכת מחשוב חדשה ואחודה. סוגיות ניהול הבחירות – פנקס הבוחרים בתוך מערכת אביב. חיבור משתמשי הקצה למערכת המנהלתית. מיפוי של צרכי המשתמשים במרכז התמיכה. הטמעת כל הפיתוחים המיחשוביים המקומיים של היחידות השונות לתוך מערכת אביב. גישה למערכת "מעוז" לבקרים במעברי הגבול. הסדרת ניהול המידע ברשת. 


משרד העלייה והקליטה

יו"ר ועדת ההיגוי: מנכ"ל המשרד.

חברים:  סמנכ"ל דיור, מנהלת אגף בכיר למערכות מידע, חשבת המשרד, סגנית יועצת המשפטית, מנהלת אגף א' ביקורת פנים, מנהל אגף תקציבים, עוזרת מנכ"ל, קצין ביטחון ארצי, ראש תחום מערכות יישומים. 

נושאים שנדונו:  פעילויות עיקריות בתחום של מערכות הקליטה והסיוע (יישומים) – מערכת מעי"ן, מעי"ן תעסוקתי, רפורמה בתעסוקה, שיפור תהליכים בנתב"ג, מינהל הסטודנטים, מערכת להכרה במסורבי עליה ותשלום להם, קליטה במדע. אינטרנט. ממשקים. הרחבה של שירותים לחיילים עולים. משלוח של מסרוני תזכורת לעולים. פיתוח מודול לחישוב זכאות לעולים צפויים ולתושבים חוזרים. ביזור של תיעוד וזכאות לסניפים. רשתות חברתיות. עולים צפויים. פעילויות עיקריות בתחום של מערכות ייעודיות – מערכת לרווחת העובד. מערכת לטיפול בפניות הציבור. מערכת לניהול הפעילות של ועדת המכרזים המשרדית. תשלום שכר עידוד. מערכת לתגבור לימודי בחינוך הבלתי פורמלי. מערכת מידע עסקי. פעילויות עיקריות בתחום של תשתית התקשוב – שדרוג של תשתיות התוכנה הבסיסית ושל כלי הפיתוח. חיזוק היתירות במערך האחסון המרכזי. שדרוג של השרתים המרכזיים. שרתים וירטואליים. השבחה של עמדות העבודה ושל ציוד הקצה. שדרוג של מערך המחשבים ה"רזים". שדרוג של תשתית התקשורת. גיבוי והתאוששות מאסון. שיפורים באבטחת מידע. שדרוג של דפדפן האינטרנט. שדרוג של שירותי הדואר האלקטרוני. פעילויות עיקריות בתחום של אבטחת מידע, ואבטחת מערכות המידע – שדרוג של חומרה ושל תשתית, המשכיות בשימוש באמצעי תוכנה לאבטחה. הרשאות גישה למערך המחשוב. נהלים ופעילויות להסברה ולרענון. הטמעת השימוש בקוראי ברקוד בעמדת קבלת קהל של המשרד. התקנה של ציוד ייעודי לאגף הביטחון לצורך בקרה ומעקב על כניסה למשרד. 


משרד הרווחה והשירותים החברתיים

יו"ר ועדת ההיגוי:  סמנכ"ל בכיר למינהל ומשאבי אנוש.

חברים:  חשבת בכירה, מנהל אגף בכיר תקצוב וכלכלה, היועצת המשפטית, מנהלת אגף מערכות מידע וענ"א, מנהל אגף למחקר, תכנון והכשרה, מנהל אגף הביטחון, מנהל אגף ביקורת פנימית, מנהל תחום בכיר טכנולוגיה ופיתוח, ממונה על חופש המידע, דובר המשרד ומ"מ מנהל האגף להסדרים חברתיים, מנהל תחום אבטחת מידע.

נושאים שנדונו:  אישור ותיעדוף פרויקטים לפיתוח של יחידות שונות, לפי קריטריונים שהוחלטו בעבר על ידי הוועדה. בחינת המלצות מנהלי האגפים השונים לפיתוח פרויקטים. רכישת מחשבים ניידים. מערכת פניות ציבור. ניהול פרויקטים בקהילה. יישום פרויקטים. בניית תוכנית עבודה רב שנתית בנושא אבטחת מידע, כולל התייחסות למשאבים הנדרשים. הדרכה והטמעה של תהליכי עבודה מאובטחים, רענון נהלים והנחיות, וכן ביצוע ביקורות פתע באתרי המשרד בכדי להעלות את המודעות לאבטחת המידע הרגיש בקרב עובדי המשרד. תכנון מסע פרסום נרחב בתחום המודעות לנושא אבטחת המידע בשנת 2014. 


רשות מקרקעי ישראל

יו"ר ועדת ההיגוי:  מנהל המינהל.

חברים: יועץ משפטי, מנהל אגף ביקורת פנים, סגנית מנהל אגף ביקורת פנים, מנהלת אגף מידע, חשבת, עוזרת למנהל, קצין ביטחון. 

נושאים שנדונו:  הוצאת כתב מינוי לוועדת ההיגוי. הכנת תוכנית אב לאגף מידע. מערכת בקרת הפעילויות הנעשות במערכת הממוחשבת. קביעת פעולות חריגות ובקרה עליהן. אפיון המערכת הכספית. השלמת פיתוח מרכז המידע בנושא חובות והפקת דוחות אמינים ומדויקים. גיבוש ויישום מדיניות אבטחת מידע. תיעוד ממוחשב של קבלת מסמכים ואסמכתאות. 


משרד התחבורה והבטיחות בדרכים

יו"ר ועדת ההיגוי: מנכ"ל המשרד. 

חברים:  מנהל השירות המטאורולוגי, מנמ"ר ממשלה, מנהל אגף בכיר מערכות מידע, סגנית בכירה ליועצת המשפטית, סגן החשב, מנהל אגף תקציבים, ראש אגף אבטחת מידע, מרכז בכיר אבטחה – אגף הביטחון, ממונה על אתר  האינטרנט המשרדי, ממונה פרויקטים – מינהל היבשה, מנהלת תחום מידע ומחקר תחבורתי. 

נושאים שנדונו: קביעת נהלים ואופן עבודת הוועדה,  הצגת אגף מערכות מידע – מבנה, תפקידים ותוכנית עבודה. תקציב מחשוב לשנת 2012 – 2013. פרויקטים בהכנה. שירות, הניתן לגופים חיצוניים על ידי אגף מערכות מידע, ואופן גביית התשלום. תחקיר אירוע סייבר. מדיניות אבטחת מידע. צרכי מחשוב על פי יחידות. שימוש בטופס בקשה לשדרוג ופיתוח מערכות. נהלים לאישור מחשב נייד/מדפסות אישיות. תוכנת שמירת מסמכים. הכנסת אינטרנט אלחוטי לבניין הראשי בירושלים. הצגת מערכת BI. הצגת יחידת התקשוב הממשלתי. אופן העסקת עובדי מחשוב על פי עמדת יחידת התקשוב. פרויקט בשיתוף יחידת יישומים ביומטריים במשרד ראש הממשלה. תקציב אגף מערכות מידע לשנת 2014. פרויקטים בשיתוף "ממשל זמין". התאוששות מאסון והמשכיות עסקית. פרויקט עמדות שירות לציבור. אתר האינטרנט של המשרד. דיווחי מרכב"ה – הכנסת מודולים חדשים, הדרכות, דוח ביקורת פנימי. 



משרד התיירות

יו"ר ועדת ההיגוי: סמנכ"ל בכיר למינהל ומשאבי אנוש. 

חברים: מנהל מערכות מידע, המבקר הפנימי, יועץ משפטי. 

נושאים שנדונו: סקירת איומים חיצוניים, הגנת אתרי המשרד בחו"ל, תקצוב עדכון מערכות מידע, הצפנה והגנה על האינטרנט, תוכנית התאוששות מאסון והמשכיות עסקית. סקירה ואפיון של מאגרי המשרד. צורכי מחשב ויצירת שכבת הגנה נוספת של אגף משאבי אנוש, עידוד השקעות, ומורי דרך. שימוש בכרטיס כחם. 


משרד התקשורת

יו"ר ועדת ההיגוי:  מנכ"ל המשרד.

ועדת היגוי למחשוב לא התכנסה בשנת 2013 בגלל מחסור בתקציב. מנכ"ל המשרד יפעל לכנס את ועדת ההיגוי, לדון ולאשר את תכנית המחשוב המשרדית השנתית, ותכנית אבטחת מידע לשנת 2014. 


משרד הכלכלה

יו"ר ועדת ההיגוי:  מנכ"ל המשרד.

חברים:  פורום הנהלה בכירה של המשרד.

נושאים שנדונו:  אישור העסקת יועץ אבטחת מידע. בדיקת כל היבטי אבטחת המידע הפיסיים והלוגיים במשרד. בחינת נושאים של המשכיות עסקית והתאוששות מאסון, הכנת מסמך חלופות, וניתוח רגישות לכל החלופות. הצגת עיקרי תכנית העבודה בנושא אבטחת מידע ואישורה. הגשת מסמך מדיניות אבטחת מידע למשרד. גיבוש ואישור המלצה לחלופה של DRP, כולל התקציב ולו"ז לצורך מימושה. הצגה ואישור הדרך להגנת תחנות הקצה, מדיניות הזדהות, ריכוז הנחיות עבור יחידות הביטחון והמחשוב, תוכנית הדרכה, תכנית המשכיות עסקית. הצגת תוכנית העבודה לנושא התאוששות מאסון. הצגת תוכנית עבודה מפורטת לאגף הביטחון ולאגף מערכות מידע. התוכנית משתרעת על פני שנתיים, וכוללת את 12 השלבים הבאים: הדרכה והגברת מודעות, הגנת השרתים, הגנת הרשת, הגנת התשתית האקטיבית, הזדהות, הרשאות וניהול משתמשים, הגנת מחשבי הקצה, רכישת תוכנות ומוצרי אבטחה נדרשים, מהמנות עובדים, אבטחה פיזית, נהלים והנחיות הביטחון, אבטחת מסמכים. הטיפול באבטחה הפיסית על ארונות התקשורת באתרים השונים, בהתאם לתוכנית העבודה. מינוי נאמני אבטחת מידע ביחידות המשרד והמחוזות והכשרתם. הפעלת נוהל הקשחת סיסמאות בכל הקשור לכניסה לרשת המשרדית. 





משרד האנרגיה והמים

יו"ר ועדת ההיגוי:  סמנכ"לית בכירה למינהל ומשאבי אנוש.

חברים: מרכזת תפעול ותקשורת ביחידת המחשוב, נציגי הלשכה המשפטית, ממונה ביקורת חשבויות, ממונה תקציבים, מבקרת פנים, מנהלת אגף בכירה תכנון וכלכלה, מנהל אגף ביטחון ושעת חירום, מנהל מערכות מידע. 

נושאים שנדונו:  תקציב יחידת המחשוב והצגת תוכנית העבודה לשנת 2012. סקירה לגבי הפעילויות העיקריות שבוצעו בשנת 2011. סיום הקמת מערכת DRP לגיבוי והתאוששות מאסון. סיום פרויקט שדרוג מתגי תקשורת – הרחבת הפס. סיום פרויקט שינוי שם המשרד. שדרוג פורטל המשרד. רכישת רכיבי אבטחת מידע. קו תקשורת חדש. רכישה והתקנת ציוד תקשורת פסיבית. מעבר לשימוש בחתימה דיגיטאלית. ניהול רשומות אלקטרוניות. סיום פיתוח אתר האינטרנט בסביבת GOVX – בשפות עברית ואנגלית. ביוני 2012 עלה גם אתר בשפה הערבית. בדצמבר 2012 גויס יועץ אבטחת מידע לביצוע הפעולות הנדרשות במערכות המשרד הראשי. 


רשות שדות התעופה בישראל

יו"ר ועדת ההיגוי:  מנכ"ל הרשות.

חברים:  מנהל נתב"ג, היועץ המשפטי, סמנכ"ל למסופים ושיתוף פעולה אזורי, ממונה על משאבי אנוש, מנהל חטיבת ביטחון, מבקר הרשות, ראש אגף כלכלה ותקציבים, ראש אגף מידע ומחשוב, מנהלת שירות תפעול.  

נושאים שנדונו: מודעות עובדים לאבטחת מידע, סקר סיכונים למערכות קריטיות, שימוש בהתקנים חיצוניים, מוכנות הארגון למתקפות סייבר. תשתיות מידע קריטיות: תאורת מסלולים ומכ"מ. מדיניות פיתוח במחשוב, מחשוב "ענן", מדיניות כוננות לעובדים על מערכות קריטיות. תשתיות מידע קריטיות: סיכום שנה ותוכנית עבודה לשנה החדשה. 


רשות השידור

יו"ר ועדת ההיגוי:  מנכ"ל הרשות.

חברים:  סמנכ"ל טכנולוגיות, מנהל מערכות מידע, סמנכ"ל כספים, יועצת משפטית, מבקרת פנים, פרוייקטור המדיה הדיגיטלית, מנהל הרדיו, ממונה ביטחון ארצי, מנהל חטיבת תוכניות הטלוויזיה, חשב. 

נושאים שנדונו: הצגה ודיון בחוקים, תקנות ונהלים החלים על תחום, קביעת מדיניות אבטחת המידע, סיווג ומיפוי מידע רגיש, הצעת תוכנית לאבטחת מידע של הרשות ותקצובה, . 


רשות המסים בישראל

יו"ר ועדת ההיגוי:  מנהל הרשות. 

חברים:  מנהל אגף בכיר מערכות מידע מכס ומע"מ, מנהל תחום בכיר מערכות מידע מס הכנסה ומיסוי מקרקעין, מנהל אגף א' ביטחון מכס ומע"מ, מנהל תחום תש"ר במכס, מנהל תחום בכיר חטיבת שירות לקוחות, מנהל תחום מפקח ארצי גביית מע"מ, מנהל תחום בכיר שומה וביקורת מס הכנסה ומיסוי מקרקעין, מנהל תחום בכיר קופות גמל, מודיעין וחקירות ארצי, מנהל מחלקת אבטחת מידע בשע"מ, מנהל מחלקת אבטחת מידע מס הכנסה ומיסוי מקרקעין, מנהל מחלקת אבטחת מידע מכס ומע"מ, מבקר פנים, סגנית מנהל אגף א' משאבי אנוש. 

נושאים שנדונו: מס הכנסה ומיסוי מקרקעין – ביצוע הדרכות והכשרות עובדים בנושא סייבר – טרור, יום עיון לנאמני אבטחת מידע, הרצאה לעובדי הסגל הבכיר בנושא סייבר – טרור על ידי עובדי שב"כ, ביצוע ביקורת בנושא גריסת חומר מסווג ושימוש בסיסמאות. טיפול בווירוסים, מתן הרשאות וקידוד כרטיסים חכמים לעובדים. מכס ומע"מ – ביצוע ביקורות פיזיות בתחנות בנושא אבטחת מידע, ביצוע תרגילי תקיפה בתחנות בנושא אבטחת מידע, חקירות בנושא דלף מידע. ביצוע הדרכות הן בקורסים והן בתחנות בנושא אבטחת מידע, ימי עיון לנאמני אבטחת מידע, מינוי נאמני אבטחת מידע במתקנים, ביצוע רכש טכנולוגי לאבטחת מערכות המחשוב, פרסום מכרז ייעוץ לאבטחת מידע, גיוס שני עובדים חדשים לתחום אבטחת מידע, ליווי והנחיה של הקמת מערכת סחר החוץ החדשה של מדינת ישראל (דור חדש). 
גיבוש והפצת מסמך בנושא מדיניות אבטחת מידע לכלל העובדים. קישור רשתות ומציאת דרך אפקטיבית לניהול רשתות המידע של רשות המסים. הוחלט על ביצוע איחוד הרשתות, תחת אחריות כוללת של שע"מ. 


המוסד לביטוח לאומי

יו"ר ועדת ההיגוי:  מנהלת אגף נפגעי פעולות איבה.

חברים:  מנהל סניף ירושלים, מנהל תחום אגף בנקים ומחשב, סגן מנהל אגף הגבייה, ממונה בכיר ביטחון, מנהל תחום בכיר ביקורת פנים, מנהל אגף מחקר ותכנון, מנהל חטיבת אבטחת מידע, מנהל תחום גמלאות – סניף פתח תקווה, נציג הלשכה המשפטית. 

נושאים שנדונו:   הרשאות לצפייה בשאילתת הכנסות. צפייה במסמכים ממערכת הסריקה. ניטרול אימות חשבון בנק. הרשאות כלליות לבנות השירות הלאומי. הרשאות לבנות השירות הלאומי בגבייה. מתן הרשאות למתלמדים במינהל הגמלאות. הרשאות לעובדי דלפק קדמי. הרשאות למתנדבים פורשי המוסד. הרשאה לצפייה בפוליסות במערכת סריקת המסמכים. שאילתת פנה. פיתוח מערכת מחשובית לקבלת בקשות לוועדה. 





הנהלת בתי המשפט

יו"ר ועדת ההיגוי: מנהל בתי המשפט.

חברים: סמנכ"לים מיחידות המטה. 

נושאים שנדונו: הקמה ופריסת מערכת "נט המשפט" בבתי המשפט במדינת ישראל: מערכות ליבה ומערכת ניהול תיקים של בית המשפט העליון, מערכות ההנהלה, מכרזי מחשוב ותוכניות אב, תפעול ושירות, אתר גיבוי, תכניות עבודה, תקציב, אבטחת מידע וניהול סיכונים. קידום הקמת אתר גיבוי במסגרת היערכות לחירום והמשכיות עסקית, פרסום ובחירת ספק זוכה במכרז לתפעול תחזוקה ופיתוח היישומים של בתי המשפט, פרסום מכרז לשדרוג מערכת ניהול תיקים של בית המשפט העליון. 


שירות התעסוקה הישראלי

יו"ר ועדת ההיגוי: מנכ"ל.

חברים: פורום ההנהלה.

נושאים שנדונו:  התקיימו מספר דיונים בעניין פריסת מערכת "בינה והשמה" בלשכת תעסוקה אחת כפרויקט פיילוט – הפקת לקחים ויישומם במהלך פיתוחה. בכל דיון מנהלי הפרויקט הציגו: סטאטוס התקדמות התוכנית, יחסית לתוכנית העבודה שאושרה. דו"ח מצב תקלות מצטברות בלשכת הפיילוט, ונושאים רלוונטיים נוספים שמנהלי התחומים העלו. הוחלט להיעזר בסיוע של סגן בכיר לחשב הכללי, לצורך השלמת המערכת. סוכם על המשך הפיילוט, ועל הכנת תוכנית עבודה משותפת של שירות התעסוקה וחברת מלם. בינואר 2013, החלה פריסת המערכת בהתאם לתוכנית העבודה. ועדת ההיגוי התכנסה שוב אחת לרבעון במהלך שנת 2013. הוגדר צוות תיקון ליקויים, הוגדרו תהליכי עבודה, אחריות בעלי התפקידים, לוחות זמנים, ותהליכי מעקב ובקרה. 












חלק שני


מעקב אחר תיקון ליקויים מדוח 63ג'
של מבקר המדינה

מעקב ראשון




מעקב אחר תיקון ליקויים
דוח 63ג' – מעקב ראשון
סיכום מצרפי כלל משרדי


	גוף מבוקר
	שם הפרק
	סה"כ 
ליקויים
	א
	ב
	ג
	א%
	ב%
	ג%

	מטלות רוחב
	יוצאי אתיופיה
	35
	10
	25
	0
	29%
	71%
	0%

	
	הביקורת הפנימית
	41
	11
	7
	23
	27%
	17%
	56%

	שירותי הדת
	מערך הגיור
	38
	6
	32
	0
	16%
	84%
	0%

	
	רישום נישואין
	39
	23
	16
	0
	59%
	41%
	0%

	בינמשרדי
	ממשקי עבודה 
משרדי חוץ וכלכלה
	18
	11
	7
	0
	61%
	39%
	0%

	משרד ראש הממשלה
	
	28
	3
	25
	0
	11%
	89%
	0%

	נציבות שירות המדינה
	
	10
	4
	6
	0
	40%
	60%
	0%

	משרד אוצר
	
	11
	5
	5
	1
	45.5%
	45.5%
	9%

	משרד האנרגיה והמים
	
	12
	1
	9
	2
	8%
	75%
	17%

	מינהל מקרקעי ישראל
	
	16
	0
	5
	11
	0%
	31%
	69%

	משטרת ישראל
	
	24
	6
	18
	0
	25%
	75%
	0%

	נציבות כבאות והצלה
	
	10
	3
	7
	0
	30%
	70%
	0%

	משרד בריאות
	
	120
	34
	60
	26
	28%
	50%
	22%

	שירותי בריאות כללית
	
	17
	9
	7
	1
	53%
	41%
	6%

	קופת חולים לאומית
	
	8
	1
	4
	3
	13%
	50%
	37%

	קופת חולים מאוחדת
	
	8
	5
	2
	1
	63%
	25%
	12%

	מכבי שירותי בריאות
	
	12
	3
	7
	2
	25%
	58%
	17%

	משרד החינוך - משנה
	
	5
	3
	2
	0
	60%
	40%
	0%

	משרד המשפטים - משנה
	
	2
	0
	1
	1
	0%
	50%
	50%

	צה"ל - משנה
	
	5
	4
	0
	1
	80%
	0%
	20%

	משרד התרבות וספורט  - משנה
	הטיפול בהפרעות אכילה
	1
	0
	1
	0
	0%
	100%
	0%

	משרד התרבות וספורט  - משנה
	הנצחה
	1
	1
	0
	0
	100%
	0%
	0%

	משרד החינוך
	
	98
	10
	85
	3
	10%
	87%
	3%

	רשות האכיפה והגבייה
	
	12
	6
	5
	1
	50%
	42%
	8%

	משרד משפטים
	
	8
	7
	1
	0
	88%
	13%
	0%

	משרד הפנים
	
	36
	7
	29
	0
	19%
	81%
	0%

	רשות האוכלוסין, ההגירה 
ומעברי הגבול
	
	10
	7
	1
	2
	70%
	10%
	20%

	משרד הרווחה והשירותים החברתיים
	
	32
	7
	19
	6
	22%
	59%
	19%

	משרד התעשייה, המסחר והתעסוקה
	
	3
	0
	3
	0
	0%
	100%
	0%

	משרד התקשורת
	
	17
	3
	14
	0
	18%
	82%
	0%

	משרד התרבות והספורט
	
	31
	20
	7
	4
	65%
	23%
	13%

	חברת נמל אשדוד בע"מ
	
	2
	1
	1
	0
	50%
	50%
	0%

	מוסדות להשכלה גבוהה
	
	47
	5
	27
	15
	11%
	57%
	32%

	השלטון המקומי
	
	26
	3
	19
	4
	12%
	73%
	15%

	סיכום כללי 63ג'
	
	783
	219
	457
	107
	28%
	58%
	14%






מעקב אחר תיקון ליקויים
דוח 63ג' – מעקב ראשון
סיכום מצרפי כלל משרדי
















מטלת רוחב – 
היבטים בקידום שילובם של יוצאי אתיופיה








מטלות רוחב

היבטים בקידום שילובם של יוצאי אתיופיה –
פגמים מהותיים בניהול תכנית לאומית 

הגופים המבוקרים: המשרד לקליטת עליה, משרד החינוך, משרד ראש הממשלה, משרד הביטחון, משרד הפנים, משרד המשפטים, משרד הכלכלה, צבא הגנה לישראל, נציבות שירות המדינה, רשות החברות הממשלתיות, החברה למתנ"סים, מרכזים קהילתיים בישראל, המועצה להשכלה גבוהה, אוניברסיטת בר אילן.

ליקוי 19 תוקן. ראה הערות רה"מ 63ג' עמ' 28. 

ליקוי

1.	על רקע תכניות רבות וניסיון העבר בניהולם של פרויקטים ראוי היה שתהיה בידי ממשלת ישראל ומשרדיה תורה כתובה וסדורה באשר להפעלת תכניות רב-שנתיות. נמצא כי הממשלה לא יזמה הכנת כלי ממלכתי-רשמי להדרכה, להעברת ידע ולבקרה בכל הנוגע להפעלת תכניות רב-שנתיות. אם יש כלי כזה בידי אחד המשרדים, הרי שהוא אינו מועבר ומונחל. זהו פגם יסודי המחייב אסדרה מצד הממשלה. זאת ועוד, לא נמצא כי משרד רה"ם פעל להעביר את הידע אשר בידיו למשרד הקליטה, בכל הנוגע לדרך ניהול תכניות רב-שנתיות. בהיעדר תורה כתובה, הרי שהסרגל הוא "התורה שבע"פ" בנושא הפעלת תכניות רב-שנתיות, המשקפת עקרונות משותפים לתפעול תכניות רב-שנתיות ובין-משרדיות, ובהם: שיתוף פעולה בין-משרדי ותיאום הפעילות הבין-משרדית באמצעות ועדת היגוי עליונה; הקמת ועדות משנה המתמקדות בנושא מסוים; שיתוף המגזר השלישי ושותפים אחרים בוועדות אלה כדי להבטיח שהתכנית הרב-שנתית תשמש מנוף לתיאום ולמיצוי כלל התקציבים המושקעים; אחריות הגורם המתכלל להבניית שיטות עבודה המבטיחות ניהול בין-משרדי ובין-מגזרי.

ליקוי

2.	תכנית החומש ליהודי אתיופיה לוותה על ידי ועדת הקודקודים - ועדה בדרג של סמנכ"לים וראשי אגפים במשרדים המשתתפים בתכנית. נמצא כי, חלק מדיוני ועדת הקודקודים עסקו בדיווח של משרדי הממשלה המשתתפים בתכנית ולא כללו סיכומים ופעולות תכלול. זאת ועוד, משרד הקליטה לא פעל להבטיח שכל אחד מהמשרדים יקים "שולחן עגול" או מסגרת שבה כל הגורמים המתקצבים נושא מסוים יתאמו את פעילותם, בין שהם פועלים במסגרת תכנית החומש ובין שלאו, בין שהם חלק ממשרדי הממשלה ובין שהם חלק מהמגזר השלישי.

ליקוי

3.	זולת תקציב תכנית החומש, זכאים יוצאי אתיופיה לתקציבים נוספים, שאינם מיועדים רק להם. אפשר היה לצפות כי משרד הקליטה או גורמי האוצר ימפו את כלל התקציבים הממשלתיים כדי להבטיח ראייה ממשלתית כוללת. ואולם, הלכה למעשה לא היו בידי המשרד ואף לא בידי גורמי האוצר מיפוי ובסיס מידע, הכוללים את כלל התקציבים הממשלתיים המיועדים ליוצאי אתיופיה. זאת ועוד, אף שבהחלטת הממשלה 3116 נדרש משרד הקליטה למפות עד סוף שנת 2008 את כלל התקציבים המושקעים באמצעות המגזר השלישי, עד מועד סיום הביקורת טרם בוצע מיפוי זה כנדרש.

מעקב
משרד העלייה והקליטה

1-3. 	סמנכ"ל קליטה בקהילה יחד עם פרוייקטורית תכנית החומש במשרד, קיימו פגישות נפרדות עם נציגי המשרדים השותפים לתכנית החומש. פורום הנהלת התכנית התכנס ב- 30 יולי, וב- 1 אוקטובר, ומתוכנן להתכנס ב- 4 בדצמבר 2013  וב- 8 ינואר 2014. 
	כמו כן, התקיים סבב דיונים חציוני בששת הישובים הממוקדים: ב- 19 מאי בנתניה, ב- 4 יוני בקרית מלאכי, ב- 23 ביוני בעפולה, ב- 24 יוני באשקלון, ב 18 ביולי ברחובות, ב- 22 יולי בראשל"צ.
	כעת המשרד נמצא בסבב דיונים נוסף ברשויות המקומיות: בנתניה התקיים דיון ב- 10 באוקטובר לבחינה משותפת של תכנית העבודה שגובשה על ידי הנציגים המקומיים של כל משרד, לסיכום תכנית עבודה חומש 2013 תכנית ישובית, מאוגמת ומתואמת להפעלה במהלך 2014. פגישות דומות מתואמות גם בישובים אחרים, כאשר הדיונים מזומנים על ידי מנהלי המרחבים ולוקחים בהם חלק כלל הגורמים הרלוונטיים בישוב – ראשי ערים/מנכ"לים/סמנכל"ים, אנשי מקצוע מהרשות, נציגי משרד העלייה והקליטה, נציגי המוקדים ועוד. בהתייחס לבדיקה למעקב אחר ביצועי תכנית החומש, הרי שנתוני הפעילות והביצוע התקציבי נאספים ברמה המפורטת ביותר על ידי מכון ברוקדייל. נתונים אלו הינם נקודת המוצא למעקב השנתי, כשבמשך השנה מעודכן סטאטוס הפעילות בפורום הנהלת החומש, בשיחות ובפגישות עבודה מול נציגי המשרדים. במקביל לאמור לעיל, ולאור סיומה המתקרב של תכנית החומש, ולמסקנות דו"ח הביקורת בדצמבר 2012 התכנסה ועדה בין משרדית, שהוקמה על פי הנחיית שרת העלייה והקליטה בראשות מנכ"ל המשרד. הוועדה מיפתה את התכניות והתקציבים הממשלתיים המופעלים במסגרת תכנית החומש, ותקציבים תוספתיים לקליטת יוצאי אתיופיה שלא במסגרת החומש, בחמשת המשרדים הרלוונטיים, הוועדה כללה את נציגי משרדי הממשלה הבאים: רה"מ, העלייה והקליטה, הרווחה, הבינוי והשיכון, החינוך, הכלכלה והאוצר. בהנחיית מנכ"ל המשרד, ביום 24.7.13, התכנסה הועדה בשנית לצורך הצגת הממצאים והודיעה על הקמת שולחנות עגולים: צוותי משנה של המשרדים השותפים, שיכללו עוד 4 צוותים: הבריאות, בטחון פנים, ביטחון/צה"ל והשלטון המקומי. הצוותים יעסקו בהמלצות לגבי מדיניות שיפור קליטת יוצאי אתיופיה בשיתוף המגזר השלישי והחברה האזרחית. מפגש, בראשות מנכ"ל המשרד, עם נציגי הצוותים, להיערכות ולהכנה התקיים ב- 10.11.13. המשרד מצוי עתה בתהליך בחירת חברה מפעילה של השולחנות העגולים באמצעות המכרז המרכזי של החשב הכללי. לאחריו, המשרד יחל בתהליך, כולל פרסום קול קורא להשתתפות מקרב בני הקהילה. בתום התהליך, הצוותים, שיובלו על ידי מנהלי אגפים רלוונטיים מכל משרד, יגישו מסמך המלצות לשולחן העגול המרכזי, בראשות מנכ"ל משרד העלייה והקליטה, ובהשתתפות נציגי המשרדים ונציגי יוצאי אתיופיה. ההמלצות תהוונה בסיס לפיתוח תכנית רב שנתית חדשה לקליטת יוצאי אתיופיה, ולניסוח החלטת ממשלה עם יעדים ומדדי תוצאה מעשיים. בנושא התיאום הבין משרדי: במסגרת צוותי המשנה ידונו, בין היתר, בסוגיות חומש המצריכות תיאום וליבון בין משרדי. עד להקמת צוותי המשנה תמשיך להתקיים מתכונת התיאום הנוכחי – דיוני פורום הנהלת התכנית, שיחות ופגישות עבודה בין הרפרנטים השונים של תכנית החומש ופגישות ברשויות המקומיות על פי צורך. 

ליקוי

4.	עוד בהחלטה 3116 הנחתה הממשלה את משרד הקליטה לקבוע, בשיתוף המשרדים השותפים בתכנית החומש, מערכת של מדדי תוצאה הבודקים את הצלחת התכנית בהשוואה ליעדים הכמותיים שנקבעו. עד מועד סיום הביקורת - ארבע שנים לאחר החלטת הממשלה 3116 - טרם נבדקו ביצועי תכנית החומש באמצעות המדדים הללו. דהיינו, אין בידיו של משרד הקליטה מידע בדבר הצלחת תכנית החומש. 

מעקב
משרד העלייה והקליטה

4. 	הושלמה טיוטה ראשונית של דו"ח מדידת תוצאות התוכניות השונות בהתאם למדדים שקבעה הממשלה. טיוטת הדו"ח נמצאת בבדיקות נוספות. (מבוצע על ידי מכון ברוקדייל)

מעקב
משרד החינוך

4. 	המשרד מבצע מעקב ובקרה שוטפים באמצעות המדדים שקבע המשרד.

ליקוי

5.	שיעור הכיסוי של תכניות התגבור לבגרות: כדי לצמצם את הפערים הללו, משרדי החינוך, הקליטה והאוצר, בעזרת גורמים חיצוניים, מימנו בשנים האחרונות תכניות לימוד תוספתיות-ייעודיות לתגבור תלמידים יוצאי אתיופיה בכיתות ז-יב (להלן - תכניות התגבור לבגרות). נמצא כי למרות הפערים הניכרים בשיעורי הזכאות לתעודת בגרות ובפרט לתעודת בגרות העומדת בדרישות הסף של האוניברסיטאות, רק כ-40% מהתלמידים יוצאי אתיופיה בכיתות 
ז-יב השתתפו בתכניות התגבור לבגרות בשנת הלימודים התשע"ב (2012-2011).

מעקב
משרד העלייה והקליטה

5. 	ראה תגובה למעקב 6 להלן, כמו כן, המשרד מתגבר בחינוך בלתי פורמאלי, הכנה לבגרויות: במסגרת הפרויקט הלאומי (נציגי המשרד שותפים בוועד המנהל), אופק, פל"א, בשיתופי משרדי הממשלה.

מעקב
משרד החינוך


5. 	כל התלמידים יוצאי אתיופיה הם תלמידים במערכת החינוך וזכאים לתגבור בבתי הספר. התכניות של הפרויקט הלאומי האתיופי , תב"ל, אופק ופל"א הן תכניות תוספתיות. בחודש דצמבר 2013 מתקיימים דיונים במשרד ראש הממשלה להכנת תכנית מערכתית לכלל התלמידים יוצאי אתיופיה. 

ליקוי

6.	שיעור התרומות בתקציב התכניות והשלכותיו: לאור חשיבות הזכאות לתעודת בגרות, ובהתאם להחלטה 3116 , היה על משרד החינוך ועל משרד הקליטה לפעול להעלות את שיעורי הזכאות לתעודה. בכלל זה היה עליהם להבטיח מימון הולם ויציב למילוי המשימות שנקבעו על פי החלטה 3116 בתחום זה. נמצא כי חלק ניכר ממימון תכנית התגבור לבגרות - תכנית "ספייס" (Space) - הגיע מתרומות, אף על פי שהשתתפו בה יותר ממחצית התלמידים שהשתתפו בארבע תכניות התגבור לבגרות. יתרה מכך, רצון הגופים התורמים הפך אחד השיקולים בקביעת סדר העדיפויות של תכניות התגבור הלימודי, המיועדות למרבית התלמידים יוצאי אתיופיה, אשר השתתפו בהן.

מעקב
משרד העלייה והקליטה

6. 	כל תלמיד יוצא אתיופיה בגילאי חטיבה ותיכון (למעט פנימיות) שלא משולב בתכנית מקבילה ומתגורר ברשות הכלולה בתכנית פל"א, מקבל סיוע בתנאי שאינו משתתף בתכניות מקבילות (פרוייקט לאומי, תב"ל). ברשויות אחרות בהן מוכח צורך ולא מתקיימות בהן תכניות מקבילות כמוזכר לעיל, יכולות להצטרף לתכנית פל"א. 

מעקב 
משרד החינוך

6. 	שיעורי הזכאות של יוצאי אתיופיה בבחינות הבגרות נמצא בעלייה. 

ליקוי

7.	העדר פיקוח של משרד החינוך על כל תכניות התגבור לבגרות: חמישה ארגונים מימנו בשנת הלימודים התשע"ב את הפעלת ארבע התכניות העיקריות לתגבור לבגרות לתלמידים יוצאי אתיופיה (להלן - ארבע התכניות). החברה, הג'וינט והחברה למתנ"סים (להלן - הגופים המְרַכְּזִים) ריכזו וניהלו את הפעלת תכניות התגבור לבגרות במישור הארצי והעבירו את המימון הממשלתי  לתאגידים אחרים שהפעילו את התכניות  (להלן - הגופים המפעילים). נמצא כי התכניות שמשרד הקליטה היה אחראי למימונן הממשלתי (פלא ואופק) לא עברו פיקוח פדגוגי על ידי משרד החינוך. זאת, כאשר בתכניות אלו השתתפו 
בשנת הלימודים התשע"ב, על פי דיווח הגופים המפעילים, 35% מהתלמידים שהשתתפו באותה שנה בתכניות התגבור לבגרות היו מקרים בהם משרדי החינוך והקליטה מימנו השתתפותן של תלמידות בשתי תוכניות במקביל. 

מעקב
משרד החינוך

7. 	משרד החינוך מפקח על התכניות תב"ל והפרויקט הלאומי האתיופי עליהם הוא אחראי. 

ליקוי

8.	אי-קביעת תקן עבור תכניות התגבור לבגרות: נמצא כי משרד החינוך לא קבע תקן להפעלת תכניות התגבור לבגרות לתלמידים יוצאי אתיופיה, ובכלל זה לא הגדיר את תקן שעות ההוראה, את גודל קבוצת התלמידים, את מספר שעות הפעילות החברתית, אם התכנית כוללת הזנה ועלותה, ומהם תנאי הסף למורים. כך נוצר הבדל ניכר בסל הפעילויות שכללה כל תכנית. שוני זה לא נבע מצרכיהם השונים של התלמידים אלא מהחלטותיהם השונות של הגופים, שקבעו לעצמם מדדים לתכניות התגבור לבגרות.

מעקב
משרד העלייה והקליטה

8. 	המחקר המתבצע על ידי מכון ברוקדייל, נמצא בשלב ניתוח הנתונים.

ליקוי

9.	היעדר גורם מתכלל לתכניות התגבור לבגרות: (א) מידע כבסיס לקבלת החלטות: בידי משרד החינוך לא היה מאגר מידע שלם ומעודכן אשר באמצעותו הוא או משרד הקליטה יכלו להקצות ביעילות את משאבי התכניות לתגבור לימודים ולבדוק ביסודיות את הדיווחים שמסרו הגופים המְרַכְּזִים והגופים המפעילים.

מעקב 
משרד העלייה והקליטה

9. 	המשרד העביר למשרד החינוך ול"פרויקט הלאומי" את הפריסה הארצית של תכניות פל"א ואופק לבגרות, לשם קידום שקיפות ומניעת כפל סיוע. במקביל, ממניעים דומים, הועברו למחוזות נתונים על פריסת תכניות הפרויקט הלאומי. בחודש דצמבר 2013 המשרד עובד מול משרד רה"מ על העברת נתונים ברזולוציות מפורטות יותר כדי ליצור רשימת פריסה ארצית מתכללת של כלל המשרדים השותפים בנושא.

מעקב 
משרד החינוך

9. 	למשרד החינוך מאגר מידע של מצבת התלמידים. כל התלמידים הרשומים במערכת החינוך מופיעים במערכת זו. 
ליקוי

10.	משרד החינוך לא ביצע מיפוי צרכים ארצי לכל אוכלוסיית התלמידים הרלוונטית, ועל כן לא יכול היה לקבוע את רשימות התלמידים שישתתפו בתכניות השונות, לאור הישגיהם בלימודים ובהתאם לצרכיהם. במקרים רבים הופעלו תכניות התגבור לבגרות ברשויות מקומיות, שאליהן פנו הגופים המפעילים והגופים המְרַכְּזִים, ומנהלי בתי הספר באותן רשויות היו אלה ששיבצו את התלמידים בתכניות. בכמה יישובים אחרים פנו גופים מפעילים וגופים מְרַכְּזִים ישירות למנהלי בתי הספר ללא תיאום עם הרשות המקומית. יתרה מכך, בכמה יישובים מפעילי אחת התכניות לא תיאמו את הפעלת התכנית עם בתי הספר, ופנו ישירות לתלמידים.

מעקב
משרד החינוך

10. 	כל מנהל בית ספר אחראי על מיפוי תלמידי ביה"ס. 


ליקוי

11.	הערכת התכניות והשוואתן: נמצא כי משרד החינוך לא ביצע הערכה אובייקטיבית ואחידה לכלל התכניות, אשר מומנו בכספי המדינה, כך שיוכל להשוות את האפקטיביות של הקצאת המשאבים לכל אחת מארבע התכניות. 

מעקב 
משרד החינוך

11.  	אחוז הזכאות של התלמידים יוצאי אתיופיה נמצא בעלייה. 

ליקוי

12.	חוסר התיאום בין משרד החינוך ומשרד הקליטה והשלכותיו: משרד החינוך ומשרד הקליטה לא תיאמו ביניהם את הקצאת התכניות ולא העבירו ביניהם רשימות תלמידים שהשתתפו בתכניות תגבור לבגרות, שכל אחד מהם מימן. כך נמצאו מקרים שבהם מימנו שני המשרדים הללו כמה תכניות באותו יישוב, באותו מוסד חינוכי, באותה שכבת כיתות ואף את שיתופו של אותו תלמיד בכמה תכניות. כך נוצרו תקורות "כפולות", בלי שמשרד החינוך בחן אם אפשר לצמצם תקורות אלו, ולהפנות עוד משאבים להוראה.

מעקב
משרד החינוך

12. 	נעשה תיאום בין נתוני התלמידים המשתתפים בתכניות שמפעיל משרד הקליטה ומשרד החינוך באמצעות משרד האוצר ומשרד ראש הממשלה. 



ליקוי

13.	ליקויים בסדרי הדיווח והבקרה: צֶבֶר הממצאים מעלה ספקות בדבר דיוקם של הדיווחים שמסרו הגופים המְרַכְּזִים והגופים המפעילים למשרדי הממשלה, דיווחים ששימשו אסמכתה לתשלום של משרדי הממשלה לגופים האמורים. צֶבֶר הממצאים אף מעלה חשש כי משרד הקליטה שילם עבור פעילויות, שחלקן לא בוצעו. מממצאים אלה גם עולה כי משרדי הממשלה לא בדקו כראוי את הדיווחים שהעבירו להם הגופים המְרַכְּזִים, וכי הגופים המְרַכְּזִים לא בדקו באופן מספק את הדיווחים שקיבלו לידיהם.

מעקב
משרד העלייה והקליטה

13. 	מערכת המחשוב עלתה לאוויר מי-1.10.13. המשרד נמצא בשלב הפיילוט בתכנית פל"א. בדיקת הזכאויות נעשית דרכה. המערכת פועלת בשלב זה רק בתוך המשרד. תמיד נערכו וגם היום נערכות ביקורות סדירות וביקורות פתע.  

ליקוי

14.	בשנים האחרונות שיעור העולים החדשים המתגייסים לצבא הוא כחמישית מהמתגייסים, בעיקר ממדינות חבר העמים ומאתיופיה. הצבא ממלא תפקיד חשוב בתהליך קליטתם. על פי נתוני אגף כוח אדם בצה"ל (להלן - אכ"א), סך החיילים יוצאי אתיופיה, אשר שירתו בצה"ל בסוף שנת 2010, היה כ-5,800. בשנה זו התגייסו כ-2,430 יוצאי אתיופיה, ושיעור גיוסם היה כ-86% לעומת 74% בכלל צה"ל. עובדה זו מעידה על מוטיבציה גבוהה. ואולם, לאחר הגיוס חל שבר, וחיילים יוצאי אתיופיה נקלעים לליקויי שירות בשיעורים גבוהים.

מעקב
משרד העלייה והקליטה

14. 	המשרד פועל בשיתוף פעולה מקצועי ותקציבי עם צה"ל, במסגרת תכנית החומש ובכלל, בנושאים הבאים: כנסי הסברה למועמדים לשירות הביטחון(להלן: למלשב"ים), ימי עיון להורים וביקורי הורים ומלשב"ים ביחידות צה"ל. הכשרות לחיילים בתחילת השירות על מנת לשפר הסתגלות במהלך השירות, לדוגמא: הכנה ליח"ש, קורס "אמיר", ההכשרות מתבצעות במחווה אלון. הכשרה ייעודית למקצועות איתור כמו טק קריירה בשיתוף המשרד וחיל התקשוב ועוד. הצמדת קצינים חונכים לחיילים, הכשרת סגלי חינוך, סגלי ת"ש, מפקדים, נגדים, וקיום ימי עיון בנושא קהילת יוצאי אתיופיה. זאת, במתן דגש לסגל ביחידות בהן מצוי שיעור גבוה של יוצאי אתיופיה. 

מעקב
צה"ל

14. 	מדור שי"א (שילוב יוצאי אתיופיה), העוסק מזה שנה בטיפול ובשילוב של חיילים יוצאי אתיופיה בצה"ל, הינו הגורם המוביל והמתכלל של תוכנית העבודה הצה"לית בנושא שילוב יוצאי אתיופיה, לרבות הפעילות המתקיימת בתוך צה"ל והשיח עם הגופים האזרחיים. 
צה"ל נוקט רצף של פעולות למניעת שבר ליקויי שירות ונשירה מצה"ל, החל מגיוסם לצה"ל כדלקמן:
1. עיסוק בהכנת המלש"בים לצה"ל דרך יצירת מודל ליווי פרטני לכלל המלש"בים יוצאי אתיופיה אשר עתידים להתגייס בכל שנתון (כ- 2,300 מלש"בים).
· מודל הליווי כולל שיח ונגיעה בכל מלש"ב יוצא אתיופיה, וכן פעילות ממוקדת בערים עתירות אוכלוסיית יוצאי אתיופיה (כנסי הורים, ביקורי הורים בבסיסי צה"ל/ גדנ"ע).
· עד כה, בשנת העבודה 2013 התקיימו ארבעה ערבי הורים, חמישה ימי ביקורי הורים ביחידות צה"ל, וכן שבוע גדנ"ע לחניכים יוצאי אתיופיה. 
2. מיצוי איכותי של חיילים יוצאי אתיופיה בשירותם הצבאי- נכתבה תוכנית פעולה להגדלת היקף החיילים יוצאי אתיופיה אשר ישובצו בתפקידים איכותיים דרך תהליך מיון המותאם לאוכלוסייה.
החל משנתון 2015, 250 חיילים יוצאי אתיופיה, המהווים 10% מהמתגייסים, ישובצו לתפקידים איכותיים.
3. קורסי הכנה לשירות-
· כ- 60% מהחיילים יוצאי אתיופיה המתגייסים לצה"ל עוברים בתחילת שירותם קורס הכנה לשירות אשר נותן לחיילים כלים והעצמה לבצע שירות משמעותי ולסיים שירות תקין.
בשנתון 2013, 1,064 חיילים, המהווים 50% מיוצאי אתיופיה המתגייסים לצה"ל, צפויים לעבור קורס הכנה לשירות המתקיים במחו"ה אלון.
· החל מחודש מאי 2014 יתקיים קורס הכנה לשירות לחיילים בעלי דפ"ר 10. בשנתון ישתתפו כ- 160 חיילים. מטרת הקורס הינה הקניית כלים והעצמה לביצוע שירות משמעותי ותקין בצה"ל.
4. כל חייל יוצא אתיופיה אשר נשפט לכלא ועומד בקריטריונים לאבחון גחל"ת, יאובחן על ידי גחל"ת בבסיסי הכלא.
מינואר 2013 עד למועד אוקטובר 2013 אובחנו כ- 481 חיילים יוצאי אתיופיה אשר שהו בבסיסי הכלא ועמדו בקריטריונים לאבחון.
החל מינואר 2013 נפתחו סדנאות העצמה לחיילים יוצאי אתיופיה אשר ביצעו ליקויי שירות ושהו בבסיסי הכלא. עד כה התקיימו ארבעה סדנאות והשתתפו 96 חיילים. מתוך החיילים אשר השתתפו בסדנה, 87% ממשיכים לבצע שירות תקין. בשנת העבודה 2014 יתקיימו שבעה סדנאות העצמה.
בינואר 2013 הוקם צוות איתור והתערבות על בסיס קצינים במיל' יוצאי אתיופיה. בצוות האיתור פועלים 38 קצינים במיל' אשר מסייעים בהחזרת חיילים נפקדים ליחידות. עד למועד אוקטובר 2013, 25% מהחיילים אשר בוקרו על ידי הקצינים במיל' חזרו ליחידה לשירות תקין. 
שיח מפקדים- מודל הסברה סדור יתקיים הן בהכשרות מפקדים והן ביחידות עתירות חיילים יוצאי אתיופיה ויכלול ימי עיון, הסברות ומתן כלים להתמודדות עם אוכלוסיית יוצאי אתיופיה. 
כמו כן, היחידות ימדדו על ידי דוח סיכוי בכל הקשור לטיפול בחיילים יוצאי אתיופיה, מניעת ליקויי שירות ונשר מצה"ל.

ליקוי

15.	על פי נתוני אכ"א, בשנת 2010 היה מצוי הגיוס של החיילים יוצאי אתיופיה נמוך יחסית לשאר המתגייסים בצה"ל. כך, למשל, רק 9% מהם עברו הכשרות וקורסים מקצועיים כלשהם לעומת 20%, והמיצוי לפיקוד זוטר בקרבם היה כמחצית מיתר חיילי צה"ל, ולקצונה - כחמישית. באשר לנשירה מהשירות ולליקויי השירות נמצא כי ב-2010 נשרו יותר מ-20% מהחיילים יוצאי אתיופיה במהלך השירות, בעיקר עקב מה שמוגדר בצבא "התנהגות רעה חמורה" (66% מהם), ומבין החיילים שנכלאו ב-2010 היו 53% מיוצאי אתיופיה לעומת 25% מכלל צה"ל; גם שיעור הנפקדות והעריקות היה גבוה פי שלושה ויותר מהשיעור בכלל צה"ל. משרד מבקר המדינה מדגיש כי נתונים אלה מדליקים נורת אזהרה חברתית.

מעקב
משרד העלייה והקליטה

15. 	במסגרת תכנית החומש נערכות סדנאות עם הכלואים למניעת כליאה חוזרת בכלא 4 ובכלא 6. כמו כן, מתבצע ליווי הסגל בבסיסי הכליאה. נציגי המשרד מגיעים באופן קבוע לבתי הכלא למפגשים עם חיילים כלואים, להקשבה והכוונה אישית להמשך שירות תקין. קיום סדנאות במחווה אלון שמטרתן לחזק את המוטיבציה לשירות תקין. 

מעקב
צה"ל

15. 	שיתוף הפעולה בא לידי ביטוי דרך משאבים ושותפות בתוכניות הקיימות בצה"ל כדלקמן:
1. בשנת העבודה 2014 ישקיע משרד הקליטה תקציב בסך של 1.4 מש"ח אשר ישמש את צה"ל לפעילות הכנה לשירות לחיילים יוצאי אתיופיה, למניעת ליקויי שירות,  לפעילות הכנה לקראת שחרור החיילים, וכן בהסברה למפקדים ולסגלי משאבי אנוש. 
2. שיתוף הפעולה עם משרד הקליטה הינו רציף ומאפשר לצה"ל לקיים את תוכנית הפעולה כפי שמתכוננת להתקיים.
3. על מנת להקל על המתגייסים בהטבות בתנאי השירות בצה"ל, נקט משרד הקליטה בשיתוף צה"ל במספר פעולות:
· משרד הקליטה מעניק מידי חודש 352 ₪ לכל חייל יוצא אתיופיה המשרת בצה"ל שמוגדר כחייל בודד/ זכאי תשמ"ש/ חייל שעלה לארץ עד 10 שנים טרם גיוסו.
· קיים תהליך העברת מידע סדור וממוכן מצה"ל למשרד הקליטה על מנת להקל על העברת המידע והנתונים באשר לחיילים הזכאים למענק.
משרד הקליטה משתף פעולה עם צה"ל, בדגש על המחלקה לפרט וסגלי הת"ש ביחידות צה"ל, בהמצאת אישורים עבור חיילים הזכאים לסיוע כלכלי, זאת באמצעות רכזי מוקדי קליטה הפזורים בישובים בארץ אשר מסייעים למשפחות החיילים בנושא.
האם המדור לשילוב יוצאי אתיופיה ממלא את ייעודו כנדרש?
מדור שי"א אשר הוקם באוגוסט 2012 פועל ליצירת תוכנית כוללת המטפלת באוכלוסיית יוצאי אתיופיה לשם שילוב מיטבי ואיכותי בצה"ל:
1. במהלך שנת העבודה 2013 התקיימו מס' וועדות היגוי ושולחנות עגולים בנושא, תוך מיקוד בתחום ההכנה לצה"ל, הכנה לשירות, הטיפול במהלך השירות, ההסברה למפקדים והקשר עם הקהילה.
2. שיתוף הפעולה מתקיים הן עם גורמים צבאיים והן עם גורמים אזרחיים, לרבות משרדי ממשלה, ארגונים ועמותות, וכן מובילי דעה מתוך קהילת יוצאי אתיופיה העוסקים בנושא.
3. תוכנית הפעולה, הכוללת יעדים ונושאים למיקוד,  הוצגה במס' מופעים- ביניהם בוועמ"ש לכ"א והכשרות אשר התקיימה ב- 29.10.13, דיון משותף בראשות ר' אכ"א ובמעמד סגן הרמטכ"ל וסגן שר הביטחון בנושא .

ליקוי

16.	עד אוגוסט 2012, מועד סיום הביקורת, יושם חלק גדול מרכיבי עבודת המטה הנוגעים להכנה לשירות הצבאי ולשירות עצמו, וטרם מומשו מרבית הרכיבים הנוגעים להכנה לשחרור. על כן מוקדם להעריך את תוצאות עבודת המטה. יודגש כי למרות האמור לעיל, היקף עבודת המטה מלמד שהצבא פועל נמרצות לקדם חיילים יוצאי אתיופיה לשירות משמעותי ולפיקוד, ולמצות כל הזדמנות לסייע בידיהם.  

מעקב
משרד העלייה והקליטה

16. 	מדור לשילוב יוצאי אתיופיה עובד בשיתוף פעולה מלא עם תחום צה"ל במשרד ועם חיל חינוך. 

ליקוי

17.	יותר ממחצית החיילים יוצאי אתיופיה זכאים להטבות בתנאי השירות, בדרך כלל עקב מצבם הכלכלי ומסיבות נוספות (לעומת 
כ-10% בקרב ילידי הארץ). אחת הסיבות לשכיחות העריקות בין החיילים יוצאי אתיופיה היא רצונם לסייע בפרנסת המשפחה. עוד טרם הגיוס או מיד לאחריו יכולים המלש"בים והחיילים המתגייסים לטפל בזכאותם לתנאי השירות שלהם ובתשלומים למשפחותיהם, בכפוף להמצאת מסמכים החתומים בידי הוריהם. התברר כי רבים מהחיילים נמנעים מלעשות זאת, ולכן זכאותם אינה ממומשת, והם עורקים משורות הצבא. כדי לסייע בפתרון הבעיה יזם הממונה על תחום צה"ל במשרד הקליטה בשיתוף אכ"א מהלך שלפיו יטפל משרד הקליטה בעצמו, באמצעות רכזי הקליטה (יוצאי אתיופיה) ביישובים, בהמצאת המסמכים שיזכו את משפחות החיילים בתשלומים. ביוני 2012 היה המהלך בראשיתו, וטרם ניתן לעמוד על יעילותו. 



מעקב
משרד העלייה והקליטה

17. 	המשרד באמצעות המרחבים הפזורים ברחבי הארץ מחזק את הקשר עם לשכות הגיוס והגורמים המקצועיים הרלוונטיים לליווי החיילים והמלש"בים. המשרד מקיים כנסים ופעולות הסברה למלש"בים, לחיילים ולהוריהם, ומלווה אותם לאיסוף מסמכים נדרשים למימוש זכאות לתשלומי משפחה ומיצוי זכויותיהם במשק השירות. פעולה זו נעשית באמצעות 22 מוקדי הקליטה הפזורים ברחבי הארץ. כמו כן, המשרד פועל לכך שמוקדי הקליטה יוודאו כי המלש"בים יבצעו את תהליכי הגיוס באופן תקין. 

מעקב
צה"ל

17. 	ניתן יהיה לבחון את פעילות המדור על כל תוכניותיו החל משנת 2015, בפרט בכל הקשור למיצוי החיילים, שרידותם בשירות וצמצום היקף ליקויי השירות.
עם זאת, יש לציין כי בהמשך לפירוט, ניכר כי הפעילות אשר תוכננה לשנת העבודה 2013 בוצעה וניכר כי האופן בו התוכניות מתבצעות נותנות אותותיהן בשטח.

ליקוי

18.	צרכיהם של יוצאי אתיופיה ייחודיים ומחייבים טיפול אישי במקרים רבים. רצוי היה כי מידע עליהם יהיה זמין לגורמים העוסקים בהכנתם לגיוס ובהצבתם ביחידות, וכן לגורמי מחקר, אגב הערכת תכניות ההכנה לגיוס שבהן הם נוטלים חלק. הביקורת העלתה כי אין שיתוף פעולה בין מרכז מדעי התנהגות בצה"ל  לבין הרשות הארצית למדידה והערכה בחינוך, וכי אין מסד נתונים אחיד ומסונכרן בכל הנוגע ליוצאי אתיופיה.

מעקב
צה"ל

18. 	אין מעבר מידע בין צה"ל למשרד החינוך או לרשות למדידה וההערכה. העניין נובע מחוקי הגנת הפרטיות ועוד. בעבר היו ניסיונות לפתוח ערוצי תקשורת לצרכי מחקר בנושאים מגוונים, אך הנושא לא התממש. אין לממד"ה כל קשרי עבודה עם ראמ"ה.
ענף פיתוח מערכות מיון בממד"ה מקיים מעקבים מחקריים אחר נתוני מיון של אוכלוסיות מגוונות באופן תקופתי. אין מסד נתונים ייעודי לנושא זה בממד"ה.

ליקוי

20.	משרד הקליטה משתתף במימון קורסי הכנה לגיוס ופעולות הכשרה הנעשים בצה"ל. ואולם, אף שמשרד זה נבחר כגורם המתכלל בהחלטות הממשלה על תכנית החומש, תפקידו בדבר ההכנה לגיוס ולשירות הצבאי של יוצאי אתיופיה שולי בלבד; בין היתר, הוא אינו שותף קבוע בשולחנות העגולים.

מעקב
משרד העלייה והקליטה

20. 	המשרד שותף לנושא הכנה לצה"ל. משנת 2012 המשרד מימן והפעיל כנסי הסברה למלש"בים, לחיילים ולהוריהם, ב -16 ישובים בהם ריכוז גבוה של יוצאי אתיופיה. נציג המשרד משתתף בשולחנות העגולים. 

ליקוי

21.	על פי נתונים ראשוניים של מינהל חברה ונוער במשרד החינוך, ומתשובות של רשויות מקומיות מנובמבר 2012 לדוח זה, עולה כי בכל יישוב שהוקם בו מרכז של הכנה לגיוס גדלו שיעורי הגיוס. לדעת משרד מבקר המדינה על מסגרת השולחן העגול לעודד את הקמתם של מרכזים כאלה ביישובים שבהם מתגוררים יוצאי אתיופיה אך פעילות ההכנה לגיוס (באמצעות עמותות פרטיות) אינה עונה על צרכיהם

מעקב
משרד הפנים

21.	הועבר דו"ח בהתאם לחוק לוועדת הקליטה, למזכירות הממשלה ולנציבות שוויון הזדמנויות לאנשים בעבודה במשרד הכלכלה. בשנת 2014 יועבר דו"ח נוסף, בהתאם לחוק. 

ליקוי

22.	משרדי הביטחון והחינוך יחד עם צה"ל עוסקים בהכנה לגיוס של בני הנוער. בד בבד, גם עמותות פרטיות רבות עוסקות בכך. הגדולות שבהן ממומנות בעיקר על ידי משרדי ממשלה ובמקצתן מתרומות. התברר כי הגופים המשתתפים במימון העמותות הפרטיות - כגון משרדי הביטחון, הקליטה והחינוך - אינם מתנים את תמיכתם בקיום מחקרי הערכה , ולא קבעו לעמותות מדדי הצלחה.

מעקב

22. 	לא דווח על התקדמות בתיקון הליקוי.
	ראה תגובה בדוח הערות 63ג' עמ' 29. 

ליקוי 

23.	נמצא שאין יד המכוונת ומאסדרת את פעילות העמותות הנתמכות בידי משרדי ממשלה וגופים ציבוריים על פי מיפוי של צרכים.




מעקב
משרד העלייה והקליטה

23. 	המשרד רואה חשיבות בהתארגנות של ארגוני יוצאי אתיופיה תחת קורת גג אחת ופועל לחיזוק ארגון גג אחד,  במסגרת זו, נציגי המשרד יופיעו בפני נציגי הארגונים לעדכון תחומי פעילות המשרד בנושא קליטת עולי אתיופיה. הנציגים שותפים לדיוני פורום הנהלת החומש מאז היווסדו בשנת 2008. כמו כן, במסגרת השולחנות העגולים, המגזר השלישי יהיה שותף כך שכל עמותה ו/או ארגון שירצו ליטול חלק לפי תחום הפעילות, יהיו שותפים לתהליך ההסדרה והתכלול. 

ליקוי

24.	המכינות הקדם-אקדמיות (להלן - המכינות) פועלות באוניברסיטאות ובמכללות האקדמיות ומכשירות את הלומדים בהן לעמוד בדרישות הסף ללימודים הגבוהים. בשנת הלימודים התשע"א למדו בהן 
כ-1,000 סטודנטים יוצאי אתיופיה מבין 12,546 תלמידים (כ-8%). על פי נתוני למ"ס לשנת 2008, שיעור הנשירה של תלמידים יוצאי אתיופיה מהמכינות היה כ-28.5% לעומת כ-22% ביתר האוכלוסייה. שיעור בוגרי המכינות יוצאי אתיופיה, שלא המשיכו בלימודים גבוהים, היה בשנת 2008 כ-59% לעומת כ-41% בכלל האוכלוסייה.

מעקב
משרד העלייה והקליטה

24. 	ראה תגובה לליקוי מס' 14. 


מעקב
אוניברסיטת בר-אילן

24. 	תלמידים יוצאי אתיופיה משולבים במכינות רגילות, ואין ננקטות פעולות מיוחדות לגביהם, והיחס אליהם הוא כמו לכל סטודנט אחר במכינה. מן הראוי לציין כי בעקבות פעולות קודמות של טיפוח והכוונה מספר התלמידים שנשר מן המכינות פחת. בכל מקרה, יש לאוניברסיטה עובד סוציאלי המטפל בבעיותיהם של סטודנטים יוצאי אתיופיה, לאחר שנמסרת להם הודעה מראש על קיום השירות. 

מעקב
המועצה להשכלה גבוהה

24. 	יוצאי אתיופיה מקבלים באופן גורף מעטפת לימודית, חברתית וכלכלית על מנת לגשר על הפערים איתם הם מגיעים למכינות הקדם-אקדמיות. המעטפת הניתנת לתלמידים היא בגובה של עד 6,100 ₪ לתלמיד וכוללת את המרכיבים הבאים: מעונות, נסיעות, שיעורי עזר, הכנה לפסיכומטרי, אבחון, ספרי לימוד ורכז יוצאי אתיופיה. סה"כ חלקה של ות"ת בתקצוב נושא זה בשנה"ל תשע"ג עמד על 1.1 מיליון ש"ח מתוך 2.7 מיליון ש"ח שניתנו לכלל יוצאי אתיופיה במכינות הקדם-אקדמיות. התקציב מועבר ישירות למוסדות להשכלה גבוהה ע"פ בקרה של חברת "מרמנת".

ליקוי

25.	הביקורת העלתה כי אין תיאום על ידי גורם כלשהו בדבר מלגות המיועדות לשכר הלימוד, לדמי קיום ול"מעטפת"  מכספים שמקורם ציבורי - ממשרדי ממשלה, מרשויות מקומיות, ממפעל הפיס וממוסדות ההשכלה הגבוהה, וכי תיתכן שונות בתמיכות בסטודנטים יוצאי אתיופיה אשר נתוניהם הסוציו-אקונומיים דומים. על פי נתוני למ"ס, מבין הסטודנטים שהחלו לימודים בשנה ראשונה ב-2011, שיעור הנושרים מהלימודים באוניברסיטאות היה 19% מיוצאי אתיופיה לעומת 11% ביתר האוכלוסייה; שיעור הנושרים ממכללות אקדמיות היה 13.5% לעומת 10%; ושיעור הנושרים ממכללות להוראה היה 21% לעומת 16% בהתאמה. משרד הקליטה משלם בממוצע כ-30,000 ש"ח למימון שנת לימודים לתלמיד יוצא אתיופיה במכינה וכ-70,000 ש"ח לסטודנט למימון כל לימודי התואר הראשון. אף על פי כן משרד הקליטה אינו אוסף מידע על מספר בוגרי המכינות שהוא מימן, אשר ממשיכים ללימודי תואר ראשון וכמה מהסטודנטים שהחלו בלימודים לתואר ראשון מסיימים את לימודיהם. מכאן שמינהל הסטודנטים אינו יכול לבחון מהן תוצאות השקעתו.

מעקב
משרד העלייה והקליטה

25. 	נושא מניעת כפל מלגות ממקור ממשלתי עוגן בנהלי מינהל הסטודנטים. כל סטודנט נדרש לחתום על הצהרה לפיה הוא אינו מקבל שכר לימוד ממקור ממשלתי אחר. במידה וסטודנט מקבל מלגה חלקית, המשרד משלים לו את שכר הלימוד כך שלא יעלה על 100% מהתעריף הממלכתי (דהיינו, שכר לימוד אוניברסיטאי). כמו כן, המינהל עובד עם משרד הביטחון בשיתוף פעולה שוטף וקיימת העברת מידע בין שני הגופים. החוק מגדיר באופן ברור את הקריטריונים לקבלת מלגה ממשרד הביטחון. היועצים המטפלים בסטודנטים העולים הודרכו בנושא זה, ובהתאם לכך, סטודנט הזכאי לשכר לימוד ממשרד הביטחון במסגרת החוק מופנה ליחידה להכוונת חיילים משוחררים, ואינו מקבל שכר לימוד מהמינהל בשנה זו. 

מעקב
אוניברסיטת בר-אילן

25. 	מלגות לסטודנטים יוצאי אתיופיה מחולקות במסגרת ועדת המלגות ודיקנט הסטודנטים, ומיועדות לשכר לימוד, וצרכים נוספים במסגרת הכללים. 

מעקב
המועצה להשכלה גבוהה

25. 	קיים תיאום במסגרת ועדת היגוי שבה שותפים משרד הביטחון, משרד החינוך וות"ת. ועדת ההיגוי מתכנסת 3-5 פעמים בשנה. הוועדה אחראית על אישור פתיחת מסלולים ומכינות חדשות, קריטריונים ותנאי סף ללומדים במכינה, קריטריונים לתקצוב המכינות וכיו"ב. 

ליקוי

26.	חברת כפר הנוער מאיר שפיה: (א) נמצא כי במשך יותר משנתיים - ממאי 2008 עד אוגוסט 2010 - לא פעלו דירקטוריון החברה וועדותיו, מכיוון שלא נמצא לפעילותם המניין הדרוש לפי תקנון החברה, זאת על אף ניסיונותיה של רשות החברות להביא לפעילותו תקינה של הדירקטוריון. במרבית התקופה - כשנה וחצי - היה מניין זה חסר מכיוון ששר האוצר דאז מר רוני בר-און, שרת החינוך דאז פרופ' יולי תמיר והממשלה לא מינו דירקטורים לחברה, אף שהדבר נדרש בחוק.

מעקב
משרד העלייה והקליטה

26. 	המשרד מדגיש כי, בנוסף למסלולים האקדמיים בהם ניתן ללמוד בסיוע המינהל לסטודנטים, המינהל מסייע במימון לימודי הנדסאים. כמו כן, במסגרת תכנית החומש מממן משרד העלייה והקליטה החל משנת 2013 הכשר בודקי תוכנה בצה"ל בתחילת השירות והשמה בחיל התקשוב באמצעות טק קריירה. 

ליקוי

27.	האגף לחינוך מבוגרים במשרד החינוך מקדם למידה של מבוגרים עולים חדשים וותיקים, בדרך כלל מעוטי השכלה או חסרי השכלה לחלוטין. בכל הנוגע ליוצאי אתיופיה, האגף הציב לעצמו יעד לקלוט אותם בתחומים הלשוני, התרבותי וההשכלתי. לשם כך מקיים האגף לחינוך מבוגרים, בין היתר, מסגרת להשלמת השכלה של 12 שנות לימוד המזכה בתעודת גמר, והעלות לתלמיד יוצא אתיופיה היא לכל היותר כ-8,300 ש"ח. לשם השוואה, עלות מכינה קדם-אקדמית לבגרות היא 30,000-20,000 ש"ח לתלמיד לשנה, ומרבית המשתתפים במסלול זה אינם ממשיכים ללימודים גבוהים. התוצאות הדלות של התלמידים, לרבות יוצאי אתיופיה, במכינות להשלמת בחינות הבגרות טומנות בחובן פוטנציאל לתסכול רב לפרט. לדעת משרד מבקר המדינה, על משרד החינוך לשקול לעודד, במקרים המתאימים, את הפניית התלמידים, לרבות מיוצאי אתיופיה, למסגרת של השלמת השכלה לבגרות והכשרה תעסוקתית באמצעות האגף לחינוך מבוגרים, אשר עשויה להוביל להצלחה רבה יותר הן במישור הלימודי והן במישור התעסוקתי, ועלותה אף נמוכה יותר.

מעקב
משרד העלייה והקליטה

27. 	במסגרת תכנית החומש נושא השלמת השכלה לבגרות והכשרה תעסוקתית מקודם ומבוצע על ידי משרד העלייה והקליטה, משרד החינוך, משרד הרווחה, ומשרד הבינוי והשיכון-שיקום שכונות חברתי, באמצעות האגף לחינוך מבוגרים ובאופנים נוספים (כמצוין לעיל). כמו כן, במסגרת תכנית תל"מ (תעסוקה, לימודים ומגורים), המשרד בשיתוף התנועה הקיבוצית מעודד יוצאי אתיופיה להשלמת בגרויות ולהכשרה מקצועית במשך שנה לשהותם בקיבוץ. 

מעקב
משרד החינוך

27. 	 האגף מעבר ללימודים באולפנים מנסה לשלב את אוכלוסיית יוצאי אתיופיה המבוגרים במסלולים להשלמת השכלה, בהתאם לתקציבים המוקצים לנושא. 
	 4 כיתות פעלו בתשע"ג במימון מלא של המשרד ומסיימים את לימודיהם בתשע"ד במסלולים להשלמת השכלה. לקראת 2014 האגף יפתח מסגרות  נוספות להשלמת השכלה וייתן עדיפות לעולי אתיופיה.
בשנים תשע"ג-תשע"ד פועלות 11 כיתות בשיתוף התמ"ת לעולי אתיופיה, ברמות השכלה שונות. במידה ויהיו תקציבים המיועדים לכך ממשרד הכלכלה המשרד ימשיך לתת עדיפות ליוצאי אתיופיה להשלמת השכלה לקראת שילובם בעולם העבודה.
במסגרת המכינות הקדם אקדמיות, האגף מנסה לשלב את לימודי התג"ת במכינות. בשנת תשע"ד יופעלו במכינות במכללת ספיר, מכללת תל-חי ומכללת הדסה 3 כיתות. מהלך זה מיועד לסייע לאוכלוסיות מוחלשות, לרבות סטודנטים יוצאי אתיופיה, שלא יצליחו להשתלב בלימודים אקדמיים ולא יסיימו את לימודיהם במכינה, למסגרת של השלמת השכלה לתג"ת (תעודת גמר תיכונית ל-12 שנ"ל) שתפתח עבורם פתח להכשרה תעסוקתית בהמשך.

ליקוי

28.	קידום הייצוג ההולם של יוצאי אתיופיה בקרב העובדים בשירות המדינה: בתיקון לחוק שירות המדינה (מינויים), התשי"ט - 1959  
מ-2005 נקבע כי יינתן ביטוי הולם, בנסיבות העניין לייצוגם של יוצאי אתיופיה בכלל הדרגות והמקצועות בקרב העובדים בשירות המדינה בכל משרד ובכל יחידת סמך. נמצא כי היו משרדי ממשלה ויחידות סמך שבקרב עובדיהם לא היה כלל ייצוג ליוצאי אתיופיה או ששיעורם מכלל העובדים היה נמוך במידה ניכרת, הן יחסית לשיעורם במשרדים וביחידות סמך אחרים והן יחסית לשיעורם באוכלוסייה הכללית.

מעקב
נציבות שירות המדינה

28. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 34.

ליקוי

29.	קידום הייצוג ההולם של יוצאי אתיופיה בקרב העובדים בחברות הממשלתיות: בתיקון לחוק החברות הממשלתיות, התשל"ה - 1975 מאפריל 2011 (להלן - התיקון לחוק החברות הממשלתיות) נקבע, בין היתר, כי יינתן ביטוי הולם לייצוגם של יוצאי אתיופיה בקרב העובדים בחברות הממשלתיות המעסיקות יותר מ-50 עובדים. מנתונים שמסרה רשות החברות עולה כי שיעורם של העובדים יוצאי אתיופיה בחברות הממשלתיות שנבדקו היה כמחצית משיעורם מכלל עובדי שירות המדינה ומהאוכלוסייה הכללית - וכי קיימות חברות ממשלתיות שבהן אין ייצוג הולם ליוצאי אתיופיה על רשות החברות הממשלתיות לפרט בחוזר מהו שיעור יוצאי אתיופיה המועסקים במשרות אקדמאיות ובמשרות ניהוליות. 

מעקב
רשות החברות הממשלתיות

29. 	הנושא מונח לפתחו של מנהל הרשות שאמור לקבוע מדיניות בנושא. 

ליקוי

30.	קידום הייצוג ההולם של יוצאי אתיופיה בקרב העובדים ברשויות המקומיות: בשש מתוך שמונה רשויות שנבדקו היה שיעור העובדים יוצאי אתיופיה גבוה יותר משיעורם באוכלוסייה הכללית, אולם בארבע מתוכן היה שיעור יוצאי אתיופיה בקרב עובדיהן נמוך יותר משיעורם בקרב תושבי הרשות המקומית.

מעקב
משרד המשפטים

30. 	שרת המשפטים העבירה דיווח בעניין לועדת העלייה והקליטה של הכנסת, למשרד ראש הממשלה ולנציב שוויון הזדמנויות בתעסוקה. בהתאם לנתונים, בשנת 2012 עמד מספר המועסקים יוצאי אתיופיה על כ- 1.3% מכלל עובדי התאגידים הסטטוטוריים בישראל (בעוד ששיעורם באוכלוסייה הכללית הינו 1.5%). ביום 3.11.2013 שלחה שרת המשפטים מכתבים לשרים שבתחום אחריותם תאגידים סטטוטוריים המונים מעל 50 עובדים, אשר לפי הנתונים, שיעור יוצאי אתיופיה ובני העדה הדרוזית בהם בשנת 2012 היה נמוך משיעורם באוכלוסייה הכללית. בפניה זו הובהרה חשיבות קידום הנושא, עבור הגעה מהירה ככל שניתן לייצוגם ההולם של בני העדות הנ"ל בקרב התאגידים הסטטוטוריים בישראל, למצער באופן השווה לשיעורם באוכלוסייה הכללית. בד בבד, פנה מנכ"ל משרד המשפטים למנכ"לי משרדי הממשלה הרלוונטיים, על מנת שיבקשו ממועצות התאגידים הנ"ל לספק תכניות פעולה מפורטות ליישום הוראות החוק, ולמסור דיווח עדכני בנוגע לשיעור העובדים בני העדות הנ"ל בקרב עובדיהם, וזאת בהתייחס לכלל המשרות והדירוגים. בפנייה זו הודגש כי הדיווח האמור אינו בא להחליף את הדיווח השנתי המחויב לפי הדין. להלן רשימת התאגידים הסטטוטוריים אשר נשלחו בעניינם מכתבי הפנייה, כאמור לעיל, לאחר שנמצא כי, אינם עומדים בדרישת הייצוג ההולם, או שלא סיפקו די נתונים בעניין: המוסד לביטוח לאומי, המועצה להשכלה גבוהה, מוסד יד ושם, רשות העתיקות, האקדמיה ללשון העברית, המועצה להסדר ההימורים בספורט, רשות השידור, הרשות השנייה לטלוויזיה ולרדיו, שירות התעסוקה, מכון התקנים, המוסד לבטיחות ולגהות, המועצה לייצור צמחים ולשיווקם, רשות הטבע והגנים, הרשות הלאומית לבטיחות בדרכים, רשות שדות התעופה, קרנית, מד"א. בחודש דצמבר 2012 המשרד נערך לשליחת תזכורות לכלל התאגידים הסטטוטוריים באשר לחובת הדיווח השנתי לשנת 2013, בהתאם לחוק החברות הממשלתיות. 

ליקוי

31.	קידום הייצוג ההולם של יוצאי אתיופיה בקרב העובדים ברשויות המקומיות: בשש מתוך שמונה רשויות שנבדקו היה שיעור העובדים יוצאי אתיופיה גבוה יותר משיעורם באוכלוסייה הכללית, אולם בארבע מתוכן היה שיעור יוצאי אתיופיה בקרב עובדיהן נמוך יותר משיעורם בקרב תושבי הרשות המקומית.


מעקב
משרד הפנים

31. 	בהתאם לדו"ח הרי שקיימת בעיה ביישום החוק ברשויות המקומיות וזאת מהסיבות הבאות: א) לא קיימים תקנים פנויים לאיוש משרות נוספות ברוב הרשויות כך שייקח עוד מספר שנים ליישום ויצירת שוויון. ב) ברוב הרשויות ובדגש על המגזר הערבי אין כלל יוצאי אתיופיה אך החוק לא מבחין אותם מהשאר והן אינן מיישמות את החוק. 
	החוק במובן מסוים דקלרטיבי, אך קיימת בעיה ביישומו ויש  לדעת המשרד לבצע חשיבה עניינית לעניין תיקוני חקיקה נדרשים לצורך יישום החוק מתוך כוונה לממש מטרה חשובה זו של שילוב יוצאי אתיופיה ברשויות המקומיות. ייתכן שלצורך יישום החוק יש להקצות תקציב מסוים זמני למספר שנים שיעודד מעסיקים בשלטון המקומי להעסקת יוצאי אתיופיה בתפקידים מסוימים. יש להגדיר טווח של מספר שנים ליישום החוק. יש להבחין רשויות בהם אין יוצאי אתיופיה ולהחריג אותם בחוק (דגש על המגזר הערבי). 
ליקוי

32.	הממשלה קבעה בהחלטה 3116 כי כדי לאפשר למשפחות צעירות  להשתלב ביישובים ובשכונות בעלי חתך סוציו-אקונומי גבוה יחסית, יינתנו למשפחות הללו, בשנים 2012-2008, עד 200 משכנתאות לשנה, ברמת הזכאות המרבית הניתנת לחסרי דירה (להלן - תכנית המשכנתאות). נמצא כי במשך ארבע שנים - מפברואר 2008 ועד פברואר 2012 - מומשו רק שתי משכנתאות. כך, במשך ארבע שנים של כישלון צורם, הותירו משרדי הממשלה האחראים בנושא את תכנית המשכנתאות בתור "אות מתה", שכלל אינה מקדמת את האוכלוסייה ואת היעדים שלשמם נוצרה.

ליקוי

33. 	הממשלה החליטה במאי 2012, בהחלטה 4624 (להלן - החלטה 4624), בין השאר, להאריך את תכנית המשכנתאות לשנים 2016-2014 ולהגדיל את הסכום המרבי של המשכנתה. נמצא כי משרד ראש הממשלה שינה את תכנית המשכנתאות כמענה לפנייה פרטנית של כמה מיוצאי אתיופיה, בלי שהיו בידיו נתונים לגבי שיעור המשפחות הצעירות שהתכנית מתאימה להן ובלי שבדק את תרומתה האפשרית למימוש מטרת הממשלה. ספק אם תכנית המשכנתאות המעודכנת תצליח לקדם באופן מועיל את השגת המטרה שקבעה הממשלה.
ליקוי

34.	במסגרת פעולות הממשלה להקל על המשפחות הצעירות בישראל לרכוש דירה, על משרד רה"ם לגבש, יחד עם המשרדים הנוגעים בדבר, מתווה שיענה גם על צורכי המשפחות הצעירות מקרב יוצאי אתיופיה, ויסתמך על נתונים רלוונטיים לצורכי כלל אוכלוסיית יוצאי אתיופיה ויכולותיה הכלכליות.

מעקב
משרד העלייה והקליטה

32-34.	לא דווח על התקדמות בנושא.
	ראה דוח הערות רה"מ 63ג' עמ' 37.

ליקוי

35.	ניהול אפקטיבי של המשאבים הרבים, שאת הצורך בו מעלה דוח זה, אינו "תרופת פלא" לסגירת הפערים ולשילוב יוצאי אתיופיה בחברה הישראלית. ואולם, אין ספק כי הוא תנאי יסודי לטיפול שיטתי, יעיל ומועיל בסגירת פערים אלה. ראוי על כן, כי ממשלת ישראל תפעל לממש באופן אפקטיבי יותר את תקציבי המדינה, בסיוע יהדות התפוצות, ותפעל לספק מענה המותאם לצרכיהם של יוצאי אתיופיה. כך יוחש שילובם של יוצאי אתיופיה בחברה הישראלית בצורה המיטבית.

מעקב
משרד הכלכלה

35. 	המשרד מבצע מיפוי התקציב והמחויבות, ניצול התקציב בפועל והיתרה לביצוע. עד לסוף השנה הנוכחית, יסיים המשרד לגבש תכניות רב שנתיות תוך הקצאת משאבים לטובת הפעילות בנושא בדגש על מעורבות, פיקוח ובקרה על הפעלת התכניות. מרכזי ההכוון יהוו את התשתית לפעילות התכניות ובמקביל, תקציבים קיימים יופנו לתכניות נוספות. 






מטלת רוחב –
הביקורת הפנימית במגזר הציבורי










הביקורת הפנימית במגזר הציבורי

הגופים המבוקרים: נציבות שירות המדינה, רשות החברות הממשלתיות, משרדי ממשלה, תאגידים ציבוריים, חברות ממשלתיות.

ליקויים 17,30,32,34,38 תוקנו. ראה הערות רה"מ 63 ג' עמ' 39.

ליקוי

1.	ככלל, ל"שומרי הסף" הפנים-משרדיים במשרדי הממשלה  יש זיקה לגורם ביצוע ובקרה חיצוני שסמכותו חלה על כלל משרדי הממשלה: ליועץ המשפטי יש זיקה ליועץ המשפטי לממשלה; לחשב - לחשב הכללי במשרד האוצר; ולסמנכ"ל למינהל ולמשאבי אנוש (להלן - הסמנכ"ל למינהל) - לנציבות. זיקה זו מקטינה את תלותם בהנהלת המשרד שבו הם מכהנים ומאפשרת להם למלא את תפקידם באפקטיביות. ועדת זילר ציינה בהמלצותיה את הצורך ביצירת זיקה של המבקרים הפנימיים במשרדי הממשלה ל"גוף-על" בעל סמכות הכרעה בנושאים השנויים במחלוקת בין המבקר הפנימי ובין הגוף המבוקר. ואולם לגבי המבקר הפנימי במשרד ממשלתי, שגם לו יש מאפיינים של שומר סף, לא התגבש הסדר הקובע את זיקתו לגורם ביצוע ובקרה חוץ-משרדי, בדומה להסדרים שהתגבשו עבור שומרי הסף במשרדי הממשלה.

ליקוי

2.	על המבקר הפנימי לבדוק את פעולותיהם של נושאי המשרה וממלאי התפקידים במשרדי הממשלה, ובכלל זה של מנכ"ל המשרד, הממונה עליו, שהוא מעצם תפקידו מבוקר עיקרי. בד בבד, בסמכותו של המנכ"ל בין היתר לאשר את תכניות העבודה של המבקר הפנימי ולהקצות לו משאבים, וכן הוא יכול להשפיע השפעה רבה על קידומו המקצועי של המבקר. כפיפותו זו של המבקר הפנימי למנכ"ל בלא זיקה לגורם ביצוע ובקרה חיצוני עלולה ליצור אפוא תלות יתר של המבקר הפנימי במנכ"ל, ויש בכך פגיעה באפקטיביות הביקורת וחשש לניגוד עניינים, ולו למראית עין, הן של המבקר הפנימי והן של המנכ"ל. המבקר הפנימי תלוי גם בסמנכ"ל למינהל במשרד הממשלתי, האחראי, על פי הנחיית המנכ"ל, להקצאת המשאבים ליחידות המשרד לביצוע משימותיהן, ובהם משאבי האנוש והמשאבים החומריים.

ליקוי

3.	ועדת זילר הכירה בהשפעה שיש לממונה על המבקר הפנימי, וציינה שהממונה עלול לעשות כל מאמץ להסיט את הביקורת ממנו והלאה באמצעות התערבות בקביעת נושאי הביקורת ובדרך הבדיקה. ועדת זילר אף קבעה המלצות בעניין, אולם במועד סיום הביקורת - טרם יושמו המלצותיה.






ליקוי

4.	נמצא כי המבקרים הפנימיים במשרדי הממשלה שנבדקו לא בדקו את תפקודם של המנכ"לים בנושאים שעל סדר יומו של המשרד הממשלתי, וכי כ-45% מהמנכ"לים אף סברו שאין זה ראוי שהמבקרים הפנימיים יבחנו את פעולותיהם. יוצא אפוא שהביקורת בנושאים בעלי חשיבות, שהמנכ"ל מעורב בהם ישירות, הייתה חלקית בלבד.

ליקוי

5.	נמצא כי מבקרים פנימיים נמנעו פעמים רבות מלבצע ביקורות על נושאים שבתחום סמכותם של הסמנכ"ל למינהל ושל היחידות אשר באחריותו: כ-55% מהמבקרים הפנימיים שנבדקו לא ביצעו ביקורת כזאת במשך יותר מחמש שנים, ומרביתם (60%) יותר מעשר שנים.

ליקוי

6.	המנכ"ל והסמנכ"ל למינהל הם המציעים שינויים בתקני כוח האדם  של המשרד, ובכלל זה בתקנים של יחידת הביקורת הפנימית בו, לנציבות, המופקדת על הניהול המרכזי של משאבי האנוש במשרדי הממשלה. מעורבותה של הנציבות נדרשת וחיונית, כדי למתן את התלות של המבקר הפנימי במנכ"ל ובסמנכ"ל למינהל בכל הנוגע לתקן כוח האדם ביחידת הביקורת הפנימית במשרד.

ליקוי

7.	 ראוי שמעמדו הארגוני של המבקר הפנימי יבטא את ההשפעה שרצוי שתהיה לו ויקל עליו לבצע ביקורת אפקטיבית על כל היחידות בארגון, ובכלל זה על בעלי התפקידים הבכירים. ועדת זילר ציינה כי נכון להשוות את מעמדו של המבקר הפנימי לזה של סמנכ"ל או של בעל תפקיד מקביל לו. נמצא כי הדרגה לפי תקן שקבעה הנציבות למבקרים הפנימיים במשרדי הממשלה, נמוכה מדרגת סמנכ"ל. זאת ועוד, דרגתם של המבקרים הפנימיים נמוכה מדרגתם של שומרי הסף במשרדי הממשלה וכן מדרגתם של חלק ניכר מהמנהלים הבכירים במשרדים. לטענת ההנהלות בכמה משרדי ממשלה, גרמה הדרגה הנמוכה לפי תקן של המבקרים הפנימיים לפגיעה באפקטיביות של עבודתם, משום שהם נדרשו לבקר בעלי תפקידים שדרגתם גבוהה משלהם. אולם הנציבות דחתה את הטיפול בנושא פעם אחר פעם מסיבות שונות, ובהן ההמתנה לפרסומו של דוח ועדת זילר וההמתנה לפרסומו של דוח זה.

מעקב
נציבות שירות המדינה

1-7. 	לאור ממצאי דוח מבקר המדינה ודוח ועדת זיילר, אליו מתייחס המבקר, מינה נציב שירות המדינה ועדה בין משרדית לתפקוד הביקורת הפנימית (כתב המינוי הוצא ביום ה-4.4.2013) הנושא נדון והוצג בוועדה לענייני ביקורת המדינה ביום ה-2.7.13. הוועדה נועדה לבחון את מכלול ההיבטים הארגוניים הקשורים לעבודתם של המבקרים הפנימיים במשרדי הממשלה וביחידות הסמך, ובין היתר: הגדרת מבנה ארגוני פונקציונאלי של יחידות הביקורת הפנימית, קביעת היקף התקנים של עובדי יחידות הביקורת הפנימית והרמה התקנית של משרות אלה, הגדרת כפיפותם הארגונית וכפיפותם המקצועית של עובדי הביקורת הפנימית, קביעת מערך ההכשרות ומסלולי הקידום המקצועיים של עובדי הביקורת הפנימית, קביעת תנאי ההעסקה של עובדי הביקורת הפנימית, הגדרת תקופות המעבר ליישום ההמצלצות, בהתחשב באילוצים תקציביים ובכהונתם של העובדים הקיימים. הוועדה מתוכננת להגיש ממצאיה, מסקנותיה והמלצותיה עד סוף נובמבר 2013.

ליקוי

8.	בשנת 1992 הקים שר המשפטים דאז "מועצה לתאגידים ציבוריים", אשר אחד מתפקידיה היה להתוות קווי מדיניות לדרכי ניהולם ופעולתם של תאגידים ציבוריים. במועד סיום הביקורת, 20 שנה לאחר הקמת המועצה לתאגידים ציבוריים ותשע שנים לאחר הגשת מסקנותיה הסופיות, טרם חוקק חוק התאגידים הציבוריים. צוות משותף של רשות החברות ומשרד המשפטים הכין נוסח הצעה לחוק התאגידים הציבוריים המסתמך על המלצותיה של המועצה לתאגידים ציבוריים והמסדיר את הקמתם ואת פעילותם של התאגידים הציבוריים. הנוסח המוצע פורסם ביולי 2011 כטרום-תזכיר (להלן - טרום-תזכיר הצעת חוק התאגידים הציבוריים), לשם קבלת תגובתם של גורמים שונים. במועד סיום הביקורת טרם גובשה הצעת חוק בנידון. בינואר 2013, לאחר סיום הביקורת, פרסם משרד המשפטים תזכיר הצעת חוק התאגידים הציבוריים.

ליקוי

9.	נמצא כי שרי התמ"ת בשנים 2010-2007 - ח"כ אלי ישי וח"כ בנימין בן אליעזר - מינו מועצה לשירות התעסוקה שמנתה שלושה חברים, מספר הקטן מהמשתמע על פי התקנות, ואשר אין בו כדי לאפשר למועצה לתפקד כראוי. מצב לא תקין זה נמשך עד מועד סיום הביקורת, דצמבר 2011.

ליקוי

10.	נמצא כי בשנים 2010-2008 לא התכנסה מועצת שירות התעסוקה לדיון כלל. עוד עלה בבדיקה שמינואר 2007 עד נובמבר 2010 לא כינסו יושבי ראש המועצה באותה עת את המועצה לצורך פיקוח על התאגיד. כך למשל לא בחנה המועצה את צמצום כוח האדם ביחידת הביקורת הפנימית בתקופה זו.

ליקוי

11.	נמצא כי תכניות העבודה של הביקורת הפנימית בשירות התעסוקה לשנים 2010-2009 שאישר המנכ"ל דאז, כללו רק בקרה על נכונות הנתונים שהוקלדו במערכת הממוחשבת של הארגון. בתכניות העבודה נכללו אפוא רק בדיקות של נושאים שוליים ובהיקף מצומצם, אשר אינן נותנות מענה מקצועי לביקורת הפנימית הנדרשת בתאגיד בסדר גודל של שירות התעסוקה. ממועד מינויה של המבקרת הפנימית באוגוסט 2008 עד תום תקופת הביקורת של משרד מבקר המדינה - סוף שנת 2010 - לא התקיימה בשירות התעסוקה ביקורת פנימית כנדרש. בתשובתה למשרד מבקר המדינה טענה המבקרת הפנימית כי פעלה במסגרת המגבלות שהטיל עליה המנכ"ל דאז, וכי התבקשה לעסוק בנושאים שוליים. לעומתה טען המנכ"ל דאז כי תכנית העבודה הותאמה ליכולותיה של המבקרת הפנימית ולהספק שלה. 

ליקוי

12.	בכל אותה העת לא בדקה מועצת שירות התעסוקה את איכות הביקורת הפנימית בתאגיד ולא פעלה להבטחת ביקורת פנימית ראויה.

ליקוי

13.	ועדת הביקורת בתאגידים הציבוריים: (א) קיום ועדת ביקורת - נמצא שב-19 מ-24 החוקים המקימים של התאגידים שנבדקו (כ-80%), אין חובה על התאגיד לקיים ועדת ביקורת. עם זאת, נמצא כי רק ב-10% מהתאגידים שנבדקו לא הייתה ועדת ביקורת, ובהם המוסד לביטוח לאומי . נמצא גם שמועצת המוסד לביטוח לאומי לא נעזרה בביקורת הפנימית למילוי תפקידה - פיקוח על התאגיד.

ליקוי

18.	מינוי המבקר הפנימי: נמצא שבחלק מהתאגידים הציבוריים לא היו המועצה וועדת הביקורת מעורבות בבחירת המבקר הפנימי ובמינויו, והמנכ"ל היה הגורם המרכזי בבחירה ובמינוי. בכך עלולה להיווצר תלות יתר של המבקר הפנימי במנכ"ל שעליו לבקר.

ליקוי

14.	תפקידי ועדת הביקורת - תפקידי ועדת הביקורת בתאגיד הציבורי וסמכויותיה אינם קבועים בהוראות החוקים המקימים. רק ב-8% מהחוקים המקימים שנבדקו נקבעו גם תפקידיה וסמכויותיה של ועדת הביקורת. נמצא שבכ-40% מהתאגידים שנבדקו לא בחנו המועצה או ועדת הביקורת אם המשאבים שהועמדו לרשות המבקר הפנימי מתאימים לצורכי התאגיד בתחום הביקורת הפנימית.

ליקוי

15.	תדירות הדיונים של ועדות הביקורת בתאגידים הציבוריים - נמצא שבשנים 2009-2007 התכנסה ועדת הביקורת בכ-80% מהתאגידים שנבדקו פחות מארבע פעמים בכל אחת מהשנים, ובכ-20% מהתאגידים שנבדקו לא התכנסה ועדת הביקורת כלל באחת משנים אלה לפחות. עולה אפוא שבחלק ניכר מהתאגידים שנבדקו התכנסו ועדות הביקורת לדיון בתדירות נמוכה, המעוררת ספק בדבר יכולתן לבצע את עבודתן כראוי.



ליקוי

16.	מספר החברים בוועדת הביקורת רק באחד מ-24 החוקים המקימים שנבדקו (כ-4%) נקבע מספר מזערי של חברים בוועדת הביקורת - שלושה. עוד נמצא כי בכ-13% מהתאגידים שנבדקו כיהנו שני חברים בלבד בוועדות הביקורת, דבר שעלול לפגוע בתפקודן של הוועדות.

ליקוי 

19.	מעקב המועצה אחר עבודת ועדת הביקורת: נמצא כי בשנים 2009-2007 לא דנה מליאת המועצה לייצור צמחים ושיווקם בהמלצותיה של ועדת הביקורת ולא עקבה כראוי אחר עבודתה. רק בנובמבר 2010 התקיים במועצה דיון בנושא עבודתה של ועדת הביקורת.

מעקב
מועצבת הצמחים

19. 	בתאריך 27.8.2012 אישרה המועצה נוהל המתייחס לכל ההערות שעלו בדוח הביקורת, הנוהל הועבר לאגף המפקח הכללי במשרד רה"מ בחודש נובמבר 2013. כמו כן, באותה ישיבה יו"ר ועדת הביקורת מסר דו"ח על פעילות ועדת הביקורת לשנת 2012. דו"ח הפעילות הועבר לאגף המפקח הכללי בנובמבר 2013. בישיבת המליאה הקרובה שתתקיים ב-13.11.2013 יוגש למליאה דו"ח של ועדת ביקורת לשנת 2013.

ליקוי

20.	כאמור בדוחות קודמים של מבקר המדינה, (על משרד המשפטים להמשיך ולקדם את גיבוש חוק התאגידים הציבוריים. כל עוד הנושא אינו מוסדר בחקיקה, מן הראוי שהמועצה של כל תאגיד תקבע בנוהל, על פי האמור בדוח זה, את סמכויותיה, את תפקידיה ואת סדרי עבודתה של ועדת הביקורת ותקפיד על יישומו).

ליקוי

21.	הממונה על המבקר הפנימי: נמצא שבכ-83% מהתאגידים שנבדקו לא דנה המועצה בשנים 2009-2006 במעמד הארגוני של המבקר הפנימי ולא נבחנה שאלת זהותו של הממונה עליו. נמצא גם כי בכ-55% מהתאגידים שנבדקו הייתה אי-בהירות בנוגע לזהות הממונה על המבקר הפנימי: המבקר הפנימי, יו"ר המועצה והמנכ"ל השיבו תשובות שונות לשאלה מיהו הממונה על המבקר הפנימי. ברבע מהתאגידים שנבדקו שימשו בתפקיד הממונה על המבקר מועצת התאגיד, ועדת הביקורת או יו"ר ועדת הביקורת - גורמים שאינם מוסמכים לכך על פי חוק הביקורת הפנימית.

ליקוי

22.	אישור תכנית העבודה ושינויים בה: נמצא כי בכ-21% מהתאגידים שנבדקו לא דנו המועצה או ועדת הביקורת בתכניות העבודה של המבקר הפנימי לשנים 2009-2006, וממילא לא אישרו אותן. עוד נמצא כי בכ-21% מהתאגידים שנבדקו אישר המנכ"ל את תכנית העבודה של המבקר הפנימי בלי שהמועצה או ועדת הביקורת יבחנו אותה. הדבר עלול ליצור תלות יתר של המבקר הפנימי במנכ"ל ולפגוע ביכולת המועצה וועדת הביקורת לפקח על עבודת הביקורת הפנימית.

ליקוי 

23.	קביעת תנאי העסקתו של המבקר הפנימי: נמצא כי ב-50% מהתאגידים שנבדקו היו המנכ"לים מעורבים מעורבות ניכרת בקביעת שכרו של המבקר הפנימי, דבר היוצר תלות יתר של המבקר הפנימי במנכ"ל.

ליקוי

24.	לדעת משרד מבקר המדינה, (על המועצה של כל תאגיד להיות מעורבת בעבודת הביקורת הפנימית באופן ישיר או באמצעות ועדת הביקורת, כדי לממש את חובתה לפקח על התאגיד ולהבטיח את מידת העצמאות הדרושה למבקר הפנימי לביצוע תפקידו).

ליקוי

25.	חברת חלמיש חברה ממשלתית-עירונית לדיור לשיקום ולהתחדשות שכונות בתל אביב-יפו בע"מ: נמצא כי ועדת הביקורת בחברה לא התכנסה כלל בשנת 2010, וכי בשנת 2011 התכנסה שלוש פעמים; כי יותר משנה וחצי עברו ממועד כינוסה בשנת 2009 עד מועד כינוסה בשנת 2011; כי הוועדה לא דנה כנדרש בדוחות הביקורת הפנימית שהוגשו לה בשנת 2010; וכי הוועדה והדירקטוריון לא דנו באישור תכנית העבודה שהציע המבקר הפנימי לשנת 2011, ובשל כך לא ביצע המבקר הפנימי ביקורת על פעילות החברה בשנה זו. נוסף על כך, לא נמצאו מסמכים המעידים כי רשות החברות נקטה פעולה כלשהי לכנס את ועדת הביקורת בחברה במשך שנה וארבעה חודשים, ממועד הדיון האחרון של ועדת הביקורת ביולי 2009 עד ישיבת הדירקטוריון בנובמבר 2010. כמו כן, לא נמצאו מסמכים המעידים כי רשות החברות פעלה לקיים דיונים בדוחות הביקורת הפנימית בשנת 2010 ולאשר את תכנית העבודה של המבקר הפנימי לשנת 2011 כנדרש.

מעקב 
חברת חלמיש

25. 	ועדת הביקורת מתכנסת בהתאם לחוק ובהתאם לצרכי החברה. ועדת הביקורת דנה בדוחות הביקורת הפנימית על פי הצורך. בועדת הביקורת מס' 72 מיום 17/7/13 אושרה תוכנית המבקר.

ליקוי 

26.	חברת כפר הנוער מאיר שפיה: (א) נמצא כי במשך יותר משנתיים - ממאי 2008 עד אוגוסט 2010 - לא פעלו דירקטוריון החברה וועדותיו, מכיוון שלא נמצא לפעילותם המניין הדרוש לפי תקנון החברה, זאת על אף ניסיונותיה של רשות החברות להביא לפעילותו תקינה של הדירקטוריון. במרבית התקופה - כשנה וחצי - היה מניין זה חסר מכיוון ששר האוצר דאז מר רוני בר-און, שרת החינוך דאז פרופ' יולי תמיר והממשלה לא מינו דירקטורים לחברה, אף שהדבר נדרש בחוק.

ליקוי

27.	נמצא שבמשך כשנה וחצי לא היה בחברה מבקר פנימי, ולמעשה לא נעשתה בה ביקורת פנימית במשך כשנתיים וחצי - מינואר 2009 עד מאי 2011.

ליקוי

28.	הפיקוח של רשות החברות על הביקורת הפנימית: נמצאו חברות אשר לא הגישו לרשות החברות דיווחים מפורטים, כפי שדרשה, בנוגע לביקורת הפנימית בהן, דיווחים שהיה בהם כדי לסייע לרשות החברות לבחון את האפקטיביות של הביקורת הפנימית בחברות אלה. עוד נמצא כי רשות החברות לא דרשה מאותן חברות להשלים את דיווחיהן ולא השתמשה בדיווחים שקיבלה לבחינת מערכי הביקורת הפנימית של החברות, כדי לפקח על פעילותן ולאתר ליקויים מערכתיים הדורשים את התערבותה.

ליקוי

29.	נמצא כי בניגוד להוראות הרשות לא נכחו נציגי רשות החברות בכ-75% מדיוני ועדות הביקורת שנבדקו, ושבהם דנו הוועדות באישור תכניות העבודה של הביקורת הפנימית לשנים 2011-2009.

מעקב 
רשות החברות הממשלתיות

28-29. 	הרשות פועלת כך שנציגיה יהיו נוכחים ככל הניתן בישיבות הוועדות האמורות, אך יחד עם זאת, ראוי לציין את מגבלות כוח האדם ברשות וזמני הישיבות שאינם לגמרי תלויים ברשות ושאינם מאפשרים השתתפות בכל הישיבות. כך לדוגמא, ישנם מספר מצומצם של רפרנטים ולעתים הישיבות בחברות מתנהלות במקביל. באשר לפיקוח ואכיפה על הגשת הדוחות של המבקר הפנימי, ביום 12 בדצמבר 2010, פרסמה רשות החברות חוזר בדבר 'מינוי מבקר פנימי ובדיקת איכות הביקורת הפנימית בחברות הממשלתיות' בו נדרשו החברות להיערך ליישום החוזר. בחוזר נדרשו החברות לדווח לרשות החברות את טיוטת דוח בדיקת איכות הביקורת הפנימית לאחר שהתקבלה תגובת המבוקרים וכן את הדוח הסופי של הבודק החיצוני. בנוסף, על פי חוזר מספר 2011-5-1 'חוזר דוחות', אשר פורסם בשנת 2011, מחויבות החברות הממשלתיות בדוחות הקשורים לביקורת הפנימית ולמבקר הפנימי המוגשים לרשות החברות. כך למשל, בדוח דירקטוריון שמוגש מידי שנה יחד עם הדוחות הכספיים ישנו פרק המתייחס למבקר הפנימי, פרטי המבקר והיקף העסקתו. בנוסף, קיים דיווח על פעולות החברה ועל עבודת הדירקטוריון, בו ישנו פירוט על עבודת המבקר הפנימי, הדוחות שהגיש המבקר הפנימי, הדיונים שנעשו בוועדת הביקורת ובדירקטוריון אגב ממצאי עבודתו. כן קיים דוח על תוכנית העבודה של המבקר הפנימי שמוגש לרשות ע"י יו"ר הדירקטוריון. הרשות פועלת לפקח ולאכוף את הגשת הדוחות הנ"ל. רובן של החברות פועלות בהתאם לחוזרים.

ליקוי

39. 	מעקב אחר תיקון הליקויים: בכל משרדי הממשלה שנבדקו קיימות ועדות למעקב אחר תיקון הליקויים שעלו בדוחות המבקר הפנימי בראשותו של המנכ"ל, כנדרש על פי החלטות הממשלה. ואולם בשליש מהמשרדים לא דנו הוועדות בדוחות הביקורת הפנימית כנדרש.

ליקוי

40. 	במשרדי הממשלה לא התגבש הסדר המבטיח את מידת העצמאות הדרושה למבקר הפנימי כדי שיוכל למלא את תפקידו כראוי. הסדר כזה יתאפשר באמצעות מיסוד זיקתו של המבקר הפנימי במשרד הממשלתי לגורם ביצוע ובקרה ממשלתי חוץ-משרדי, בדומה להסדרים שהתגבשו בנוגע לשומרי הסף במשרדי הממשלה. יש לציין כי עמדת משרד מבקר המדינה היום כבעבר היא שגורם זה צריך להיות חלק מהרשות המבצעת, ולפיכך אינו יכול להיות משרד מבקר המדינה שאינו חלק ממנה. נוסף על כך, לא השתמשו השרים בעבודת המבקר הפנימי כדי לממש את אחריותם המיניסטריאלית ולא היו מעורבים במידה מספקת בעבודתו של המבקר. בכך נוצרה תלות יתר של המבקר הפנימי במנכ"ל, ולעתים גם בסמנכ"ל למינהל. תלות זו של המבקר במנכ"ל ובסמנכ"ל למינהל מתבטאת בין היתר באישור תכנית העבודה שלו, בהקצאת המשאבים לעבודתו ובהשפעה על תנאי העסקתו ועל מעמדו בארגון. בגלל תלות זו נוצר חשש לניגוד עניינים, ולו למראית עין, העלול לפגוע הן בעבודתו של המבקר הפנימי והן בהכרעותיו של המנכ"ל בסוגיות הנוגעות לביקורת הפנימית. האפקטיביות של הביקורת הפנימית תלויה אפוא במידה רבה במנכ"ל ובתפיסתו את תפקידי הביקורת, ולא בהסדר מוסדי המבטיח אותה.

ליקוי

41. 	ראוי כי משרד המשפטים יקדם במהרה את התיקון לחוק הביקורת הפנימית ברוח הצעותיה של ועדת זילר ועל פי ממצאי דוח זה, וכן את חוק התאגידים הציבוריים על פי טרום-תזכיר הצעת חוק התאגידים הציבוריים ודוח זה. ראוי שהצעות החוקים האלה שמגבש משרד המשפטים ייצרו את המסגרות הארגוניות ואת ההסדרים המוסדיים הדרושים להבטחת האפקטיביות של הביקורת הפנימית, ובכלל זה הגברת עצמאותו של המבקר הפנימי. זאת באמצעות יצירת זיקה בין המבקר הפנימי במשרד הממשלתי ובין גורם ביצוע ובקרה חיצוני, בכיר ובעל סמכויות שיחולו על כלל משרדי הממשלה ובאמצעות הגברת מעורבותן של המועצה ושל ועדת הביקורת בתאגידים הציבוריים בעבודת המבקר הפנימי והסדרתן עבודתן בדומה 
לקבוע בחוק החברות, התשנ"ט - 1999, ובכלל זה קביעת תדירות התכנסויותיה של ועדת הביקורת והמניין המזערי החוקי לקיום דיוניה.


פעולות בתחום שירותי הדת – 
מערך הגיור הממלכתי בישראל










פעולות בתחום שירותי הדת

משרד ראש הממשלה 

מערך הגיור הממלכתי בישראל

הגופים המבוקרים: המשרד לשירותי דת - מערך הגיור, משרד המשפטים, הרבנות הראשית לישראל, הנהלת בתי הדין הרבניים, נציבות שירות המדינה, רשות האוכלוסין וההגירה

ליקוי

1.	החלטת הממשלה מ-2008 לפיה נושא הגיור יטופל באמצעות ועדת שרים וועדת היגוי לא יושמה, ולאחר חילופי הממשלות בשנת 2009 היא בוטלה הלכה למעשה. כלומר, הוועדות שנועדו להבטיח את קידום נושא הגיור לא הוקמו. עם זאת, למרות המשאבים הרבים שהושקעו בשנים האחרונות, מספרם של המתגיירים מקרב התושבים שאינם יהודים לפי ההלכה, לא עלה, ואף ירד, כך שאגף הגיור לא עמד ביעד העיקרי שנקבע לו בהחלטת הממשלה. על אגף הגיור - בשיתוף אנשי מקצוע וגופים נוספים שעוסקים בתחום הגיור - לבחון את הגורמים לאי-עמידה ביעד שנקבע בהחלטת הממשלה מ-2008, במטרה לפעול להשגתו ולמנוע נשירת מתגיירים תוך כדי הליך הגיור.

מעקב
המשרד לשירותי דת- מערך הגיור 

1.	מתוך מטרה לפעול להשגת היעדים ולמניעת נשירת מתגיירים  תוך כדי הליך גיור, החל אגף הגיור בשיתוף אנשי מקצוע וגופים נוספים שעוסקים בתחום הגיור, לבחון את הסיבות אשר יתרמו לעליה במספר הלומדים ובמספר המתגיירים.
	להלן הפעולות שננקטו:
•	בתאום עם חוקרים, נמצא כי המכון הישראלי לדמוקרטיה בחן נתונים, מגמות והמלצות לתוכנית גיור לאומית . עבודה בראשות ד"ר נתנאל פישר אשר התייעץ במהלך עבודתו עם גורמים שונים באגף הגיור, בסוכנות היהודית ובעמותות . העבודה אמורה להתפרסם בראשית 2014 ,טיוטא נשלחה לאגף הגיור במהלך נובמבר 2013 . המלצות לפתרונות וכיווני חשיבה נוספים, נבחנים כעת באגף הגיור, ע"מ לבחון הטמעתם לתוכניות עבודה 2014 
•	בתאריך– 04.07.13 אגף הגיור התכנס בבית התפוצות. בכנס השתתפו כל עובדי אגף הגיור והדיינים ושמעו מפי המדען הראשי של משרד הקליטה את ממצאי מחקריהם בנוגע למאפייני האוכלוסייה, ויחסה לערכי היהדות בישראל, תוך השוואה לאוכלוסיה הישראלית.
•	אגף הגיור מינה צוות דיינים , בתאום עם הרב הראשי היוצא, לבחינת גיורם של ילדים במערכות חינוך. עם כניסת הראשון לציון החדש, הונחו על שולחנו בחודש נובמבר המלצות הצוות לבחינת יישומם.
•	ראש אגף הגיור, ביקש לכנס צוות חשיבה בנוגע למיקוד אוכלוסיית היעד בחברה הישראלית, בצוות – פרופ' דלה פרגולה מהמכון לתכנון מדיניות העם היהודי אשר מביא עמו שני חוקרים נוספים, ד"ר נתנאל פישר, זאב חנין-המדען הראשי של משרד הקליטה, וצוות בכיר מאגף הגיור. במהלך חודש דצמבר  לאור המלצתם , תבחן האפשרות לעריכת סקר ממוקד , קודם יציאה לפרסום ושיווק.
	כבסיס לדיון, ראש האגף נפגש עם אנשי הלמ"ס, וקיבל נתוני אוכלוסיה נכון להיום וצפי לקראת שנת 2035 , במקביל נפגש עם אנשי מחקר, שיווק, ודיינים לבחינת היתכנות עריכת סקר עדכני,אשר יבחן את המוטיבציה לגיור ודרכי התייעלות לחדירה לקהל היעד.
•	במהלך שלושת החודשים האחרונים, נערך סקר שביעות רצון בקרב מי שסיימו את הליך הגיור,מתוך מגמה לשפר ולהפיק לקחים ממי שעברו את ההליך .
•	הוטמעו לקחים בנוגע לגיור בצבא הן ע"י הגורמים הצבאיים והן ע"י המכון ללימודי היהדות, מערך הגיור צופה גידול מתגיירים בצה"ל בשנת 2013 .
•	להלן נתוני מתגיירים נכון לנובמבר 2013 בהשוואה ל – 2012 :

	נתון
	2012
	נוב'2013

	יוצאי כלל המדינות
	2,043
	2,433

	יוצאי אתיופיה
	2,269
	2,441

	סה"כ תעודות
	4,312
	4,874

	מתוכם מתגיירים בצה"ל
	682
	722




ליקוי

2.	הליך הגיור הממלכתי הוסדר בכללים לדיון בבקשות לגיור, התשס"ו -2006 (להלן - כללי הדיון), שפרסם הרב הראשי לישראל (להלן - הרב הראשי), לאחר שהוסמך לכך על ידי הממשלה. נמצא כי אף שקיימות אי-התאמות בין ההליכים המתקיימים הלכה למעשה לבין הוראות מסוימות בכללי הדיון, ואף שבמערך הגיור נעשו שינויים מהותיים, כללי הדיון לא עודכנו או תוקנו בהתאם והשינויים לא עוגנו בהם כנדרש.

מעקב
המשרד לשירותי דת - מערך הגיור

2.	ביום  11.7.2013 נשלחו לכבוד הראשון לציון ולמשרד המשפטים , תיקון בכללי הדיון בבקשות לגיור, בהתאם להנחיות המבקר. מחמת חילופי תפקידים של הרבנים הראשיים, ביום 13.11.2013 שלח מערך הגיור גם את התיקון המבוקש לכבוד הראשון לציון הנוכחי ולמשרד המשפטים להתייחסות. יודגש, כי שינוי הכללים בפועל אינו בסמכות ובאחריות אגף הגיור, אלא בסמכותו הבלעדית של הראשון לציון.

מעקב
משרד המשפטים

2.	הכנסת דנה בהצעת חוק העוסקת בגיור. ההצעה קובעת בין השאר סמכויות לקבוע כללים ותקנות בעניין הליך הגיור. לדעת המשרד יש להמתין עד לסיום הליכי החקיקה. ההצעה עברה בקריאה ראשונה בוועדת חוקה, חוק ומשפט של הכנסת, בחודש פברואר 2014.

ליקוי

3.	הפניית המתגיירים ללימודים: התברר כי אתר האינטרנט הרשמי של אגף הגיור מַפנה את הציבור המבקש להירשם ללימודי הכנה לגיור אך ורק למל"י ולא למכונים האחרים מל"י הוקם כדי להכשיר תלמידים - אם יחפצו בכך - לקראת הליכי הגיור בפני בתי הדין  המיוחדים לגיור. חלקו העיקרי של תקציב אגף הגיור - כ-60% - יועד למימון פעילותו של מל"י; הלכה למעשה, לפחות מחצית מתקציב זה מממן את לימודיהם של תלמידים שבסופו של דבר אינם מתגיירים, וחלקם אף אינם מתכוונים להתגייר. 

מעקב
המשרד לשירותי דת - מערך הגיור

3.	האתר עודכן במהלך חודשים אפריל – יוני 2013 . 
	בתאריך – 08.04.13 הוחזרה רשימת תנאי סף לנתין זר.
	בתאריך 06.06.13 –עודכנו פרטי הגופים המכשירים לגיור ונתמכים ומפוקחים על ידי מערך הגיור ופרטי התקשרות עמם. הדבר נבחן על ידי היועמ"ש של אגף הגיור.
	כמו כן בחודש אפריל עודכן ונערך מחדש ה"מדריך למתגייר" ועלה  לאתר ממשל זמין במהלך קיץ 2013. אתר האגף והמדריך למתגייר מתעדכנים באופן קבוע לאור כל שינוי החל בעבודת האגף. אתר האגף יתורגם לרוסית ואנגלית בעת מעבר האגף למשרד לשירותי דת, בתיאום עם אנשי המחשוב והדוברות של המשרד לשירותי דת.

ליקוי

4.	פיקוח ובקרה על המכונים לגיור: נמצא כי אין לאגף הגיור תכנית עבודה  תקופתית בנושאי פיקוח ובקרה, וכי הוא פעל ללא סדרי פיקוח שיטתיים. כתוצאה מכך, פעולותיו בתחום זה אינן אפקטיביות ומיטביות.




מעקב
המשרד לשירותי דת - מערך הגיור 

4.	תוכנית ביקורות כיתה גובשה בחודש מרץ 2013. באפריל הוצגה בפורום של ראש אגף, רכז תיאום ובקרה ויועמ"ש. התוכנית אושרה והחלה לפעול החל מ 1.5.2013.  ראש תחום תוכניות הכשרה, פועלת בשיתוף פעולה עם היועץ המשפטי, להתנהלות בהתאם לממצאי הביקורת. ראש אגף הגיור, יבקש לבחון עם המעבר למשרד לשרותי דת , הכנסת גורם מקצועי בלתי תלוי אשר יבצע ביקורת על מכלול הגופים המכינים, בהתאם להנחיות משרד המשפטים .
	
ליקוי

5.	במסגרת הדרישות ההלכתיות של בית הדין נדרש המתגייר להכיר מקרוב את חיי היהדות המעשיים. לצורך כך מתלווה המתגייר למשפחה דתית או מסורתית המלווה אותו בהליך הגיור (להלן - משפחה מלווה) ותומכת בו במהלך שלבי הגיור כדי לקרבו ליהדות. נמצא כי אגף הגיור לא יישם כנדרש את החלטת הממשלה מ-2008 ואת התכניות והתפקידים שקבע לעצמו בתחום משפחות וקהילות מלוות למתגיירים, וכמו כן לא צייד את המשפחות המלוות בחומר הדרכה שיציג בפניהן את מהות תפקידן ואת הציפיות מהן.

מעקב
המשרד לשירותי דת - מערך הגיור

5.	אגף הגיור פעל במסגרת המשרד לשרותי דת לקידום הפעלת פרויקט קהילות מלוות כיתות, המיועד להתבצע בראשית שנת 2014, בשיתוף "מפעלות הציונות הדתית" בהתאם להמלצות המבקר. הבקשה להתקשרות הוגשה לוועדת מכרזים במשרד לשרותי דת בתאריך 16.9.2013. ב- 11.11.2013 מערך הגיור קיבל הודעה כי הפרוטוקול של וועדת המכרזים נחתם והבקשה אושרה. ההתקשרות טרם אושר בועדת פטור משרדית , יש לציין כי לאחר האישור , יפורסמו הדברים במנו"ף במשך 14 ימי עבודה. בתום 14 הימים וככל שלא תוגש השגה - ניתן יהיה לחתום עמם על הסכם.

ליקוי

6.	במסגרת הדרישות ההלכתיות של בית הדין נדרש המתגייר להכיר מקרוב את חיי היהדות המעשיים. לצורך כך מתלווה המתגייר למשפחה דתית או מסורתית המלווה אותו בהליך הגיור (להלן - משפחה מלווה) ותומכת בו במהלך שלבי הגיור כדי לקרבו ליהדות. נמצא כי אגף הגיור לא יישם כנדרש את החלטת הממשלה מ-2008 ואת התכניות והתפקידים שקבע לעצמו בתחום משפחות וקהילות מלוות למתגיירים, וכמו כן לא צייד את המשפחות המלוות בחומר הדרכה שיציג בפניהן את מהות תפקידן ואת הציפיות מהן.



מעקב
המשרד לשירותי דת - מערך הגיור

6.	אגף הגיור פועל כעת בחמישה מקוואות הפרוסים ברחבי הארץ. ראש ענף טבילות ומילות הגדירה את הצורך בדבר איתור מבני מקווה, אשר בצידם ישנו אולם המשמש לקבלת קהל ולשהיית מועמדים ללא דחק, על מנת לשפר את השירות הניתן. במהלך חודש אוקטובר, נערך סיור של מנכ"ל המשרד לשרותיי דת במקווה בהוד השרון, להצגת מודל הפעילות. במהלך חודש דצמבר, אגף הגיור יבחן בסיוע מחלקת מבני דת, שלושה עד ארבעה מקוואות נוספים אשר יתאימו ככל הניתן למתן שירות יעיל, נגיש ומרווח. יש לציין, כי ברוב המקוואות אין מענה לקבלת קהל. אגף הגיור, מעדיף לפעול במספר מצומצם של מקוואות הנותנים שירות הולם ומכובד, מאשר לפעול במקוואות  פזורים בכל רחבי הארץ , ללא אפשרות מענה הולם לחדר המתנה ולעריכת חופות.

ליקוי

7.	אגף הגיור מנפיק תעודת גיור והמרת דת עבור כל מתגייר (להלן - תעודת המרה), המאשרת את גיורו ומאפשרת לו להירשם כיהודי במרשם האוכלוסין. נמצא כי במהלך השנים 2011-2009 היה עיכוב בהנפקת תעודות ההמרה לחלק מהמתגיירים, וכי בשנת 2012 חל שיפור בקצב הנפקת התעודות. עוד נמצא כי כשליש (34%-24%) מתעודות ההמרה שהונפקו בשנים האמורות, הונפקו עבור מתגיירים שסיימו את הליך הגיור בשנים קודמות לשנה שבה הונפקה תעודת ההמרה. כן נמצא כי בעשרות תיקי גיור הנפיק האגף תעודת המרה (שלא נמסרה למתגייר) עוד קודם שנציג הרב הראשי חתם על תיק הגיור ואישר אותו כנדרש. הביקורת העלתה כי חלק מהזוגות הנרשמים לנישואין נחשפים לראשונה לעובדה כי הם אינם מוכרים כיהודים על ידי הרב הראשי במסגרת הליך בירור יהדות שנעשה סמוך למועד הנישואין. במקרים רבים, הדבר מתברר להם אחרי שקבעו כבר את מועד הנישואין. כדי להינשא כדת משה וישראל עליהם להתחיל בהליכי הגיור, אשר נמשכים חודשים רבים, ולעתים בשל כך הם נדרשים לדחות את הנישואין. במקרים מיוחדים, נעשה להם הליך גיור מקוצר. 

מעקב
המשרד לשירותי דת - מערך הגיור

7.	הסתיים הטיפול בהנפקת תעודות המרה. המבקר בדק ומצא כי 860 אנשים טבלו ולא קבלו תעודת המרה . מפילוח הנתונים עולה כי מתוכם היו 160 גיורי חו"ל ובתאום עם משרד הפנים הובהר כי, לחלקם הונפקו תעודות המרה ע"י משרד הפנים בשנים עברו. השאר שלא קבלו אישור משרד הפנים  טרם גיורם, במידה ויבקשו לעלות , תונפק להם תעודה לאחר ועדה. 58 תיקים מתוכם הם גיורי פרו – להם הונפקה תעודה בשנים עברו על ידי משרד הפנים , אגף הגיור לא הנפיק להם תעודת המרה. שאר התיקים הובאו בפני הדיינים אשר עברו עליהם וכתבו החלטות והמלצות להמשך טיפול, ובהתאם הונפקו תעודות. ישנם עוד 67 תיקים הנמצאים בשלבי טיפול שונים. פרסום הקדמת בירור יהדות – טרם בוצע, עקב חוסר הטמעת הנחיות במועצות הדתיות , לקבלת זוגות המבקשים להינשא קודם לשלושה חודשים ממועד החתונה.
ליקוי

8.	מינוי ראש מערך הגיור: ראש מערך הגיור סיים את כהונתו בפברואר 2012. נמצא כי עד סוף שנת 2012 טרם התכנסה ועדת איתור לבחירת ראש מערך הגיור, ורק בדצמבר 2012 פורסמה מודעה פומבית המזמינה מועמדים מתאימים לפנות אליה. כיוון שכך התעכב איוש משרתו של ראש מערך הגיור, חרף חשיבותו בניהול נושא רגיש ומורכב זה. העיכוב במינויו של ראש מערך הגיור והעיכוב בהסמכת רב שיחתום על תעודות ההמרה בתקופת הביניים פגעו בשירות לאוכלוסיית המתגיירים. על משרד ראש הממשלה ועל נש"ם לפעול לאלתר לבחירתו של ראש מערך הגיור ולהסדיר את העסקת כוח האדם במחלקת מילות וטבילות באגף הגיור. אופן תשלום השכר לדייני הגיור: החלטת הממשלה מ-2008 קבעה כי יופסק התשלום לדיינים על בסיס מספר תיקי הגיור שבטיפולם, כפי שהיה נהוג עד אז, וכי מאותה עת ייקבע תשלום שכרו של כל דיין על בסיס אחוזי המשרה שנקבעה לו. נמצא כי רק בשלהי שנת 2012, בחלוף כארבע שנים מהחלטת הממשלה, הוסדרה העסקת כלל הדיינים בהיקפי משרות קבועים.

מעקב
המשרד לשירותי דת - מערך הגיור

8.	טרם נבחר ראש מערך גיור – בטיפול הנש"מ. כוח אדם במחלקת מילות וטבילות - אגף הגיור הגיש נתונים במהלך חודש אוקטובר  לסמנכ"ל המשרד לשרותי דת ולרכזת משאבי אנוש בכל הנוגע להתנהלות המחלקה ובחינת הסדרי העסקה נאותים. בתאריך 20.11.13 התקיימה פגישה אצל הסמנכ"ל עם נציגי משרד רה"מ, להעברת אחריות ולהמשך הדיונים עם משרד האוצר.

מעקב 
נציבות שירות המדינה

8.	ראש מערך הגיור טרם נבחר. איתור מועמד מתאים נמצא בהליכים מתקדמים של ועדת איתור. מועד אחרון  לאיתור המועמד נקבע ליום ה- 31.12.13.

ליקוי

9. 	איחורים בפתיחת הדיונים בבית הדין: מנהל אגף הגיור, שאחראי על הניהול האדמיניסטרטיבי של מערך הגיור, קיבל תלונות רבות על איחורים חוזרים ונשנים של חלק מהדיינים שגרמו לעיכוב בדיונים. נמצא כי גם אחרי שהמנהל הפיץ חוזר בנושא, המשיכו להגיע דיווחים על איחור בפתיחת הדיונים.

מעקב
המשרד לשירותי דת - מערך הגיור

9.	החל מתאריך 08/2012  הונפקו כרטיסי נוכחות לדיינים.  הדיינים הונחו להחתים כרטיס, מלבד הדיינים שעובדים במרכזי קליטה. ראש האגף מבצע מעקב אחר כל איחור או חיסור של דיינים ובמידת הצורך יפעל בתאום עם מנכ"ל המשרד.

ליקוי

10.	העסקת עובדי מחלקת מילות וטבילות: עובדי מחלקת מילות וטבילות מועסקים כעובדי מדינה בחוזה העסקה לפי תפוקות - דהיינו לפי מספר המתגיירים שבהם טיפלו. אף שבשנת 2005 הורתה נשים למשרד ראש הממשלה להעסיק אותם לפי שעות עבודה ולא לפי תפוקות, הדבר לא בוצע. הביקורת העלתה כי במהלך ינואר 2012 החליט מנהל אגף הגיור להעסיק שלושה מעובדי המחלקה בעבודות מנהליות במחוז ירושלים של האגף, בלא שהתקבל מנשים או מאגף כוח אדם במשרד ראש הממשלה אישור לכך ולאופן תשלום שכרם. 

מעקב
המשרד לשירותי דת - מערך הגיור

10.	ראה ליקוי מספר 8.

מעקב
נציבות שירות המדינה

10.	עובדי מחלקת מילות וטבילות מועסקים כעובדי מדינה בחוזי העסקה על פי תפוקות. בשנת 2005, עת אגף מערך הגיור נמצא באחריות משרד רוה"מ,  הורתה נש"מ למשרד רוה"מ להעסיקם לפי מפתח  שעות עבודה ולא לפי תפוקות אך הדבר לא בוצע.  עם מעבר אגף מערך הגיור בשנה הנוכחית למשרד לשירותי דת, הנושא נמצא בטיפולו. נציבות שירות המדינה יחד  עם  יחידת הממונה על השכר הציעה למשרד הדתות מסגרת העסקה אחרת על בסיס שעתי. המשרד בתגובה החזיר לנש"מ    הערות להצעה. בימים אלו נש"מ בוחנת את הערות המשרד  במטרה למצוא  תוך פרק זמן קצר מסגרת העסקה ראויה לשביעות רצון הצדדים.

ליקוי

11.	תפקידו של שליח בית הדין: בהחלטת הממשלה מ-2008 הוצע כי שליח בית דין יכונה "חונך למתגייר" ויסייע למתגייר בכל שלבי התהליך. עד אפריל 2010 ליווה שליח בית דין את המתגייר מראשית הליך הגיור. באותו מועד הוגדר מחדש תפקידו של שליח בית הדין ל"רכז מחוז". מאותה עת, במרבית המקרים רכז המחוז פוגש לראשונה את המתגייר רק לקראת סוף הליך הגיור - כשמונה חודשים אחרי שהחל את לימודיו. רק לעתים פוגש רכז המחוז את המתגייר כחודשיים לאחר תחילת הלימודים, על פי המלצות הדיינים. במצב דברים זה רכז המחוז אינו יכול לסייע לכל מתגייר בכל שלבי הליך הגיור, ומכאן שהחלטת הממשלה אינה מיושמת הלכה למעשה. 



מעקב
המשרד לשירותי דת - מערך הגיור

11.	ראש תחום הליך גיור, עוקב אחר יישום תוכניות העבודה באופן שוטף עם רכזי המחוזות. טרם נערך סיכום שנתי לבחינת עמידה ביעדים. הסיכום יערך במהלך דצמבר 2013.

ליקוי

12.	איתור מסמכי הגיור של כלל המתגיירים וריכוזם: טרם הקמתו של מערך הגיור הממלכתי, עסקו בגיור כלל בתי הדין הרבניים וחלק מרבני הערים, והצטברו אצלם תעודות המרה ומסמכי גיור. מסמכים אלה לא רוכזו באגף הגיור. נמצא כי בשל הביזור שעדיין שורר בעריכת הגיורים הממלכתיים המוכרים, ובשל העובדה שהמידע בדבר כלל המתגיירים אינו מרוכז במקום אחד, מתעורר לעתים קושי רב באיתור תעודות ההמרה. יתרה מכך, בעתיד עלול להיווצר מצב שבו המתגיירים שלא התגיירו באמצעות אגף הגיור, או צאצאיהם, יתקשו בעת הצורך באיתור תעודת ההמרה ומסמכי הגיור, ולפיכך יתקשו בהוכחת יהדותם. 

מעקב
המשרד לשירותי דת - מערך הגיור

12.	בתאריך – 18.06.13 התקיימה פגישה עם גנז המדינה ונקבע מתווה בתאום עמו , לסריקת מאגרים ותיקים הנמצאים בהישג יד. במהלך החודשים ספטמבר – אוקטובר, נערכה סקירה של מאגרי תעודות המרה ובתאריך 13.11.13 נשלחה בקשה לקבלת הצעת מחיר עבור גניזת המסמכים , על פי הפרוט הבא:
	מנהל הגיור(הופקדו ע"י בתי הדין הרבניים) – מופקדים 9,524 תיקים של מנהל הגיור. 
	הרבנות הראשית לישראל – מופקדים 68 אישורי גיור של תינוקות מאומצים מברזיל.
	צבא – ישנם כ- 9,300 תיקי גיור, גנזך צריפין
	ימין אורד – יש כ- 25 קלסרים, עם תעודות המרה ומסמכי גיור של עולי אתיופיה (הרב ולדמן).
	בתי הדין הרבניים האזוריים - מופקדים תיקי פרט של אנשים בשלל נושאים (ירושות, מעמד אישי, יוחסין וכדומה) כשחלקם הם תיקי גיור / גרות או אישורי יהדות המפוזרים בתוך ההפקדות ברשימות ידניות, לא ממוחשבות, ולא ניתן לאמוד את מספרם. מדובר באלפי או עשרות אלפי תיקים. במקביל האגף נערך לאיתור מוקדים נוספים בהם נערכו גיורים אצל רבני ערים ו/או מועצות דתיות.

ליקוי

13.	עדכון סעיפי הדת והלאום של המתגיירים במרשם האוכלוסין: אדם שקיבל תעודת המרה ולא פנה בעצמו לרשות האוכלוסין, ההגירה ומעברי הגבול (להלן - רשות האוכלוסין) בבקשה לשינוי הרישום במרשם האוכלוסין כיהודי, נותר רשום בדתו ובלאומו הקודמים, שכן בלא התייצבותו אי-אפשר לשנות את הרישום. במצב כזה, שבו מעמדם האישי של רבים מהמתגיירים אינו מעודכן במרשם האוכלוסין, המתגיירים או צאצאיהם עלולים להיתקל בקשיים בהוכחת יהדותם בבואם לקבל שירותי דת בישראל (נישואין, גירושין וקבורה יהודיים). כמו כן, מצב זה יוצר פער בין נתוני אגף הגיור לגבי מספר המתגיירים לבין נתוני מרשם האוכלוסין. 

מעקב
המשרד לשירותי דת - מערך הגיור

13.	עודכנו סעיפי דת ולאום למתגיירים במרשם האוכלוסין ע"י משרד הפנים. במרשם האוכלוסין, כל מחוז מעדכן את שינוי סעיפי הדת. רק במקרה בו שונה המעמד האזרחי במדינה (עולה, תושב קבע, נתין זר) נדרש המתגייר להסדיר את הנושא מול הלשכות בכל הנוגע לדרישת זכויותיו.
ליקוי

14.	הכנה לגיור באמצעות למידה מרחוק: ועדת חלפון סברה כי אחד החסמים להצלחת הליך הגיור הוא הצורך ללמוד לימודי יהדות בכיתה, במשך כ-400 שעות לימוד. בעקבות המלצות הוועדה, נקבע בתכנית הרב-שנתית של אגף הגיור לשנים 2011-2009 כי יש להכין תכנית ללמידה מרחוק כאופציה המיועדת לאלה שמסיבות שונות אינם יכולים ללמוד במסגרות הקיימות. נכון למועד סיום הביקורת טרם הסתיימו הבדיקות וההכנות הנדרשות למימוש התכנית להקמת כיתות ללמידה מרחוק, וממילא טרם הוחל ביישומה.

מעקב
המשרד לשירותי דת - מערך הגיור

14.	נבחנו דרכים לבניית מערכת למידה מרחוק, בתאום עם הסוכנות היהודית. תוכנית הפיילוט תופעל בארבע כיתות, במודל המחודש במהלך שנת 2014. אגף הגיור, יבחן את התנהלות התוכנית בהשוואה לכיתות הקיימות, על מנת לבחון את יעילותה.

ליקוי

15.	העסקת מוהלים לשם השלמת הליכי הגיור: הליך "הטפת דם ברית", המיועד למתגיירים שכבר נימולו, מתבצע על ידי מוהלים מוסמכים. נמצאו כמה ליקויים בפעולות של ועדת המכרזים במשרד ראש הממשלה לקידום רכישת שירותיהם של מוהלים אלה. יצוין כי במועד סיום הביקורת טרם הסתיימה בחינת כל ההצעות שהוגשו במכרז, ונחתם חוזה רק עם מוהל אחד המספק שירות לכל המתגיירים ברחבי הארץ.

מעקב
המשרד לשירותי דת - מערך הגיור

15.	ראש אגף הגיור, בחן מחדש את דרכי העסקת המוהלים. הוגדרו תפקידים בסיוע הנציבות לעובדי מחלקת מילות וטבילות ובתוכם הגדרת תפקיד מוהל . אותר מוהל מקרב העובדים, אשר מבצע את העבודה. נבחר מוהל נוסף במכרז. הוספת כ"א תיבחן עם מנהלת משאבי אנוש במשרד לשרותי דת, בהתאם לסיכומים של סמנכ"ל המשרד עם משרד האוצר, בנוגע להעסקת כלל עובדי מחלקת מילות וטבילות.

ליקוי

16.	מערכת המחשוב של אגף הגיור: נמצא כי הנתונים במערכת המחשוב, הכוללים בעיקר את פרטיהם האישיים של המתגיירים ומידע נחוץ על כל שלב שהם עוברים בתהליך הגיור, לא היו מלאים ולא שיקפו את המציאות הקיימת; לכן לא היה אפשר להיעזר בנתוני המערכת ככלי ניהולי חשוב לפיקוח ולבקרה על הליך הגיור. 

מעקב
המשרד לשירותי דת - מערך הגיור

16.	עקב המעבר למשרד לשרותי דת, טרם הוטמעה המערכת במחוזות . לו"ז מחודש יקבע בתאום עם מנהל מחשוב. במהלך חודש אוקטובר, נערכה ישיבה של רכזת פרויקטים עם מנהל המחשוב במשרד לשרותי דת. נקבע כי, המשך הטמעת המערכת ישולב במסגרת המשרד לשרותי דת. נערכה פגישה בן אגף המחשוב במשרד רה"מ לאגף המחשוב במשרד לשרותי דת להעברת הנתונים בצורה מקצועית ולהקמת תשתית מחודשת של מחשוב אגף הגיור במשרד לשרותי דת. לאור זאת, טרם הסתיימה הטמעת המערכת במחוזות האגף . יעד – אפריל 2014 .

ליקוי

17.	הביקורת העלתה כי בעקבות קביעת תנאי הסף, נדחים גם נתינים זרים שאין מניעה אזרחית לגיירם, שאין להם מניעים זרים ושכל כוונתם היא להצטרף לעם היהודי או להינשא לבני זוגם היהודים אך ורק על פי ההלכה היהודית. כנות כוונתם של אלה להתגייר אינה נבחנת כלל במסגרת תת-ועדת החריגים או במסגרת הוועדה עצמה, כיוון שהם כאמור נדחים על הסף. על אגף הגיור לעקוב אחר פעילותה של ועדת החריגים המטפלת בבקשות לגיור של נתינים זרים, שחלקם הם בני זוג של אזרחים ישראלים. כן עליו לפעול, בשיתוף עם משרד הפנים ועם משרד המשפטים, ככל שימצאו לנכון, לעריכת שינויים בנהלים שנקבעו לעבודת הוועדה, ולפרסמם. 

ליקוי

18.	לנתינים זרים הפונים לוועדת החריגים אין זכות להופיע בפניה או לערער על החלטותיה. כך עלול להיווצר מצב שבו תדחה הוועדה נתינים זרים שרצונם להצטרף לעם היהודי הוא אמיתי ואינו נובע ממניעים תועלתיים.

ליקוי 

19.	אף שבמועד קביעת הנוהל המתינו מאות בקשות להחלטת ועדת החריגים, לא נקבעו בו הוראות מעבר שיחולו עליהן.



ליקוי

20.	עד פברואר 2012 היה באתר האינטרנט של אגף הגיור מידע רב על הליך הגיור של נתינים זרים, ואולם בעקבות הנחיית משרד המשפטים הוסר המידע מהאתר. בשל כך, המידע הנוגע ישירות לקהל הנתינים הזרים המעוניינים לפתוח בהליך גיור אינו זמין להם, ונוצר עומס עבודה מיותר על עובדי האגף.

ליקוי

21.	כדי לבדוק את מעמדם החוקי של נתינים זרים בישראל ואת האשרה שניתנה להם, הותקנה באגף הגיור ביולי 2011 מערכת נתונים ממוחשבת הכוללת נתונים ממאגרי המידע של רשות האוכלוסין. נמצא כי המידע הנמצא במערכת לא היה מלא ומעודכן. בעקבות זאת, בכמה מקרים דחתה ועדת החריגים על הסף וללא הצדקה בקשות לגיטימיות של נתינים זרים להתגייר, או מנגד דנה בבקשות שהיה צריך לדחותן על הסף.

ליקוי

22.	בנוהל נקבע כי ועדת החריגים תמסור את תשובתה לפונה עד שלושה חודשים מיום הגשת הבקשה. נמצאו בקשות שהגיעו לדיון בוועדת החריגים אחרי שחלפו למעלה משלושה חודשים מיום שהוגשו, ולעתים אף למעלה משנה. 



מעקב
המשרד לשירותי דת - מערך הגיור 

17-22.	לאור הבג"ץ התלוי ועומד, נדרשה מעורבותו של מזכיר הממשלה בדיונים עם משרד המשפטים, בכל הקשור להתנהלות המדינה מול מי שאינם אזרחים ישראלים. הנושא עדיין בדיונים, טרם התקבל סיכום. טרם  נתקבלו נתוני מערכת אביבים בצורה מלאה. פורסם מידע באתר האינטרנט לגבי תנאי סף. ראש האגף בחן את תפקוד הועדה, נדרש סיוע בכ"א: רכז ארצי ומזכירה  לצורך ראיונות והתמקצעות בתחום. לדעת ראש האגף יש צורך בריכוז הנושא במחוז אחד ולא בצורה ארצית. צוות זה יכין התיקים למזכירת הוועדה אשר יוצגו בפני יו"ר הוועדה.

מעקב
משרד המשפטים

17-22.	

	לעניין בחינת תפקודה ונהליה של ועדת החריגים – בהתאם להוראות הדו"ח על האגף, שהוא הגורם המקצועי האמון על הנושא לבחון את תפקודה של ועדת החריגים, ולקבל החלטה בדבר שינוי הנהלים ככל שאכן נדרש. ככל שיימצא כי יש בכך צורך יוכל האגף לפנות למשרד המשפטים לשם בחינת שינויים אלו. עד כה לא פנה אלינו האגף בעניין וממילא לא נדרשה התייחסות לנושא.
ליקוי 

23.	לבד מבתי הדין הממלכתיים לגיור, קיימים במדינת ישראל בתי דין פרטיים שעוסקים בגיור שלא במסגרת מערך הגיור הממלכתי. הביקורת העלתה כי אין התאמה בין הנחיית הרב הראשי לבין הנחיות מנהל בתי הדין הרבניים בדבר אישור הליך גיור שלא נערך במסגרת מערך הגיור הממלכתי. עוד נמצא כי בניגוד להנחיית הרב הראשי, אישר בית דין רבני תשעה גיורים שנעשו בבתי דין פרטיים. על הנהלת בתי הדין הרבניים לוודא שהנחיות הרב הראשי בדבר הכרה בגיור שנעשה שלא במסגרת מערך הגיור הממלכתי יבוצעו במלואן, ולהבטיח את קיומו של מסלול בלעדי, אחיד וסדור להכרה
בגיורים הללו.

מעקב 
הנהלת בתי הדין הרבניים

23.	מנהל בתי הדין  מדווח כי נושא אי ההתאמה בין הנחיית הרב הראשי לבין הנחיות מנהל בתי הדין הרבניים בדבר אישור הליך גיור שלא נערך במסגרת מערך הגיור, יועלה וידון בפגישת העבודה הקרובה, עם נשיא ביה"ד הגדול, הרב הראשי, הרב יצחק יוסף שליט"א. באשר לאישור בית הדין על תשעה גיורים שנעשו בבית דין רבני בניגוד להנחיית הרב הראשי התקלה היא נקודתית. מנהל בתי הדין שוחח עם הדיין המעורב בנושא. הרב התנצל על התקלה שיצאה תחת ידו.
ליקוי

24.	עד יוני 2012 לא הייתה לבית הדין המיוחד לקטינים מערכת נתונים ממוחשבת, וכל המידע על המתגיירים הקטינים נוהל באופן ידני, פרט למתגיירים קטינים שסיימו את הליך הגיור ונתוניהם הוזנו למחשב. לפיכך אי-אפשר לקיים מעקב ובקרה אחר הליכי הגיור של
כלל הקטינים. 

ליקוי

25.	לפי נתוני מערכת המחשוב של אגף הגיור, מינואר 2008 ועד יוני 2012 התגיירו 446 קטינים מאומצים. בדיקת התיקים שנוהלו באופן ידני העלתה כי באותה תקופה הורים ל-133 ילדים מאומצים התחילו בהליך גיור ילדיהם ונשרו במהלכו, אולם האגף לא בדק את סיבות הנשירה. על אגף הגיור להביא בפני ראש מערך הגיור והרב הראשי את הנתונים הנוגעים לקטינים מאומצים שהליך גיורם לא הושלם, שכן אם הם התחילו את ההליך משמע שגילו בו עניין. על כן יש לבחון אם ניתן לסייע בהשלמת הליך הגיור. כמו כן, ראוי לנתח את הסיבות לנשירתם על מנת לצמצם מקרים כאלה בעתיד.

מעקב 
המשרד לשירותי דת - מערך הגיור 

24-25.	גיורי קטינים, מונה דיין אשר סיים לעבור על כל התיקים שהליך גיורם טרם הושלם. הדיין יצר קשר עם המשפחות, חלקם חזרו לבית הדין, פילוח סטאטוס הטיפול בתיקים יוצג במהלך חודש דצמבר.
ליקוי 

26.	משרד מבקר המדינה מעיר כי על משרד ראש הממשלה ועל נש"ם לעקוב אחר עומסי העבודה בבתי הדין, לבחון את התקן שנקבע, את היקף כוח האדם הקיים ואת האיוש מחדש של תקנים של דיינים שסיימו את כהונתם, וכל זאת בהתאם לצורך.


מעקב
המשרד לשירותי דת - מערך הגיור

26.	הוצגו דרישות אגף הגיור למשרד לשרותי דת בדבר הצורך בתוספת שעות להמרה לחלקיות משרה לשנת 2014 . הדיינים ממלאים את כל המשרות שאושרו עובדים בתפוקה מלאה בהתאם לאחוז המשרה שאושר להם, חלקם מבקשים להוסיף ימי עבודה. סה"כ נדרשת תוספת של – 9419 שעות.

ליקוי

27.	הביקורת מציינת לשבח את תפקודו של מנהל אגף הגיור החדש. על אגף הגיור ועל משרד המשפטים לסיים בהקדם את התהליך לתיקון כללי הדיון שהחלו בו ולהגיש לרב הראשי לישראל הצעה לתיקון הכללים בהתאם להליכי הגיור המתבצעים הלכה למעשה, ולהסדיר את התשתית הנורמטיבית הדרושה.

מעקב
המשרד לשירותי דת - מערך הגיור

27. 	ראה מעקב לליקוי 2 – הועברה טיוטא למשרד המשפטים וללשכת הראשל"צ לתיקון כללי הדיון.

מעקב
משרד המשפטים

27.	לעניין תיקון כללי הגיור – כללי הגיור הועברו לעיוננו ביום 15.9.13 על ידי הנהלת בתי הדין הרבניים ואנו בוחנים אותה.
 
ליקוי

28.	משרד מבקר המדינה מעיר לאגף הגיור כי עליו לברר עם רשות האוכלוסין את נושא עדכון המידע במרשם האוכלוסין, כדי למנוע מהמתגיירים להתייצב לשווא בלשכות רשות האוכלוסין לצורך עדכון פרטיהם. על רשות האוכלוסין לעדכן את הנוהל העוסק בשינוי פרטי הדת והלאום ולהתאימו להליך המתבצע הלכה למעשה.



מעקב
המשרד לשירותי דת - מערך הגיור

28. 	ראה מעקב לליקוי 13.

מעקב
רשות האוכלוסין וההגירה 

28.	רשות האוכלוסין מעדכנת את פרטי הדת והלאום על סמך תעודות המרת הדת הנשלחות למטה הרשות ממערך הגיור כך, שהמתגייר אינו מחויב להגיע ללשכה.


פעולות בתחום שירותי הדת – 
רישום נישואין במועצות הדתיות












משרד הדתות

רישום נישואין במועצות הדתיות 

הגופים המבוקרים: המשרד לשירותי דת, הרבנות הראשית לישראל, הנהלת בתי הדין הרבניים, רשות האוכלוסין, ההגירה ומעברי הגבולות, היועץ המשפטי לממשלה, לשכת הרב הראשי ליהודי אתיופיה, מועצות דתיות: ירושלים, תל אביב, קרית גת, הרצליה, ראשון לציון, נתניה, יבנאל, מטה בנימין, שוהם, מועצה אזורית מטה יהודה.

ליקויים 3, 7, 8, 15, 16, 35, 37 תוקנו, ראה הערות 63 ג' עמ' 86-72.

ליקוי 

1.	במשך השנים החלו לפעול שלוש לשכות המופעלות בידי ארגונים פרטיים (להלן - הלשכות הפרטיות) לצד מועצות דתיות או מחלקות דת. התברר כי המשרד, המפקח על שירותי הדת שנותנות המועצות הדתיות, לא בחן את מכלול ההיבטים המשפטיים והמנהליים של פעילות הלשכות הפרטיות. 

מעקב
המשרד לשירותי דת

1.	לאחרונה, בעקבות פתיחת אזורי הרישום,  פועל המשרד להסדרת התהליך וחיזוק הבקרות לגביו תוך שימוש בהליך מקוון שיאלץ קיום הליכי רישום אחידים ותקינים. פעילותן של הלשכות הפרטיות תיבחן לאור פעילותן בהתאם להליך המקוון. מזה תקופה שהמשרד בוחן את סוגיית פעילותן של הלשכות הפרטיות. בחינת הנושא העלתה שאלות מורכבות משפטית ומנהלית ואשר דורשות קביעת מדיניות מטעם הנהלת המשרד. הטיפול בנושא צפוי להסתיים במהלך שנת 2014.  

ליקוי

2.	כ-67% מהמועצות הדתיות רושמות לנישואין גם בני זוג שאינם עומדים באחד הקריטריונים שנקבעו בנוהל לעניין מקום רישום הנישואין, וכך גם כל הלשכות הפרטיות. חרף זאת לא בחן המשרד אם יש הצדקה לעדכון הנוהל וליתר גמישות בנושא אזור הרישום לנישואין. 

מעקב
המשרד לשירותי דת

2.	 המשרד החל זה מכבר בתהליך של אפיון וביצוע תכנית אב למחשוב המועצות הדתיות. התכנית אמורה לתת מענה לתחומי העיסוק השונים של המועצות הדתיות, ובכלל זה את פעילותן של מחלקות הנישואין. בתחילת שנת 2010 התקשר המשרד עם חברה לצורך ליווי תהליך אסטרטגי מקיף בתחום שירותי הדת ובתוך כך ביצוע הפרויקט האמור. במסגרת ההתקשרות החלה החברה בתחילת שנת 2011 לבצע את שלב האפיון במסגרתו נעשתה בדיקה אינטנסיבית של צרכי המועצות הדתיות ותהליכי העבודה בהן. בין היתר, מסדירה התכנית את הצרכים המיוחדים שעולים כתוצאה מפתיחת אזורי הרישום ובכלל זה ההתקשרות עם מאגרי מידע אחרים ועוד. שלב האפיון טרם הסתיים. תכנית אב למחשוב המועצות הדתיות עתידה להתפרס על פני כשלוש שנים. במהלך שנת 2014 מתכוון המשרד להפעיל פיילוט של התכנית במדגם של כ-20% מהמועצות הדתיות. לאחר קבלת משובים ותיקון התוכנה בהתאם, יפעל המשרד להטמעת התכנית בכל המועצות הדתיות.

ליקוי

4.	כמה מבין המועצות הדתיות לא העבירו למחלקת רבנות ונישואין במשרד (להלן - המחלקה) את פרטי המועמדים לנישואין שנרשמו אצלן, ועל כן לא בוצעו הבדיקות הנדרשות מול מרשם האוכלוסין ומול רשימת מעוכבי הנישואין, כל זה בניגוד להוראות הנוהל. הועלה כי המחלקה לא נהגה לבצע מעקב אחר המועצות הדתיות שאינן מעבירות לה את רשימות המועמדים לצורך הבדיקות האמורות וגם לא עקבה אחר תוצאות טיפולן בנרשמים לנישואין ששמם הופיע ברשימת מעוכבי הנישואין. 

מעקב
המשרד לשירותי דת

4.	המשרד מטמיע מערכת מקוונת במסגרת פתיחת אזורי הרישום לנישואין שתתן מענה בין היתר לגבי הבדיקות מול מרשם האוכלוסין ומול רשימת מעוכבי הנישואין. מילוי הטופס המקוון ע"י פקיד רישום הנישואין יהיה חלק מתהליך רישום הנישואין כפי שנקבע ע"י המשרד ומשום כך בדיקות אלו יהיו מחויבות לביצוע במסגרתו.

ליקוי 

5.	הועלה כי במאי 2007 גיבשה ועדת הנישואין ברבנות הראשית הצעה להנחיות חדשות ומעודכנות בדבר הליכי הרישום לנישואין בישראל, הכוללת שינויים מהותיים בהוראות הנוהל הקיים, בעיקר במה שנוגע לפישוט ההליך. אולם עד למועד סיום הביקורת, בספטמבר 2011, הרבנות הראשית (להלן: הרה"ר) לא סיימה את טיפולה בנושא: ההצעה עדיין לא אושרה במועצת הרה"ר ולא פורסמה בקרב רושמי הנישואין והציבור הרחב, וממילא אין פועלים לפיה.

מעקב
הרבנות הראשית לישראל 

5      	ביום י"א טבת תשע"ג, 24.12.2012, אישרה מועצת הרבנות הראשית לישראל נהלים לרישום נישואין שהופצו לכלל מחלקות הנישואין במועצות הדתיות ורושמי הנישואין. כמו כן, פורסמו ההנחיות באתר האינטרנט של הרבנות הראשית.   	



ליקוי

6.	לעתים נוצרו עיכובים ממושכים עד להכרעתו של בית הדין הרבני בשאלת היהדות של המבקשים להינשא, מה שהיה עלול למנוע גם מבני זוג שנרשמו במועד המוקדם ביותר הקבוע בנוהל - 90 יום לפני חופתם - להינשא במועד שתוכנן על ידיהם. בין היתר, נוצרו עיכובים בשלב קבלת חוות דעתו של חוקר מומחה לבירור יהדות המועסק בבית הדין. 

מעקב
מנהל בתי הדין הרבניים

6.	העיכובים בהכרעת בתי הדין בשאלת היהדות של המבקשים, נובעים בעיקר מהעדר דיינים. במערכת בתי הדין לא מונו דיינים זה 3 שנים, ולבית הדין הגדול לא מונו דיינים זה כ- 7 שנים. בשבועות הקרובים מתוכנן למנות דיינים נוספים. כמו כן מספר החוקרים (מבררי היהדות) העומד לרשות בתי הדין הרבניים אינו מספיק, בפרט לאחר פרישתם לגמלאות של החוקרים הותיקים והמנוסים. אף על פי כן, נעשים מאמצים לסיים את בירור היהדות של המבקשים במועד מוקדם ככל האפשר. עיכובים נובעים לא פעם מהעדר מסמכים מתאימים שהמבקשים מתקשים להמציא, מהצורך לחקור בני משפחה נוספים, ומן הצורך לערוך בירורים בארץ ובחו"ל בנושאים אלו. ברוב המוחלט של התיקים, מסתיים הבירור בפרק זמן קצר יחסית.

ליקוי

7.	על אף החלטת מועצת הרה"ר שהתקבלה בשנת 2008 וההנחיות שפורסמו בשנת 2010, ולפיהן בירור יהדות ייעשה רק באמצעות בתי הדין הרבניים (הגוף היחיד שהוסמך לכך), חלק מהמועצות הדתיות מבררות את יהדותם של המועמדים לנישואין באמצעות עמותה פרטית שממליצה בפניהן על יהדות המועמדים. במועד סיום הביקורת, ספטמבר 2011, טרם גובשה רשימת מבררי יהדות חיצוניים לבית הדין, כנדרש בהנחיות. בנוסף, התברר כי במשך שנים רבות המועצה הדתית בנתניה מעסיקה רב שתפקידו בירור יהדותם של מועמדים לנישואין, וההחלטה הסופית בדבר יהדותם מתקבלת בתיאום עם רב העיר, ללא מעורבות של בית הדין הרבני.

מעקב
המשרד לשירותי דת

7.	המשרד  ערך ביקורות יזומות כולל ביקורות חוזרות לצורך תיקון ליקויים  לעניין התנהלות המועצות הדתיות. במסגרת הביקורות נבדק  אופן יישום נוהל רישום נישואין כולל נושא בירור היהדות.

ליקוי

9.	כ-40% מהמועצות הדתיות (מרביתן בינוניות) אינן מקבלות קהל אחר הצהריים, אף שהדבר היה עשוי לשפר את השירות לציבור. 89% מהמועצות הדתיות הגדולות השיבו כי אינן מתאמות מראש עם בני הזוג את מועד קבלתם להירשם לנישואין, אף שהן נותנות שירותים לאוכלוסייה גדולה יחסית, ולכן, מטבע הדברים, מספר הנרשמים בהן גדול וזמן ההמתנה לרישום עלול להיות ממושך. 

מעקב
המשרד לשירותי דת

9.	נושא שיפור השירות הינו יעד מרכזי של הנהלת המשרד. המשרד תמך ברפורמה לפתיחת אזורי הרישום  לנישואין ולהערכת המשרד הרפורמה תביא לשיפור משמעותי בשירות (ובכלל זה נושא קבלת הקהל) עקב התחרות שתיווצר בין לשכות רישום הנישואין. להלן פעולות נוספות שבוצעו ומתוכננות בנושא: נערך קורס לראשי המועצות הדתיות  לצורך שיפור מיומנויות ניהול ביוזמת האגף למשאבי אנוש במשרד; המשרד הוציא הנחיות ונהלים שיביאו לאחידות במתן השירות ולשיפורו; תכנית אב למחשוב, תוסיף לאחידות ולשיפור השירות.

ליקוי

10.	התברר כי אין בידי הרבנות הראשית לישראל נוהל כתוב המגדיר את הליך הבחירה של רב לכהן כרב רושם נישואין, ובכלל זה: מי רשאי להגיש מועמדות לתפקיד, מהם תנאי הסף, ובאיזה אופן תפורסם המשרה הפנויה. בשתי מועצות דתיות מינתה מועצת הרבנות הראשית רבנים רושמי נישואין שאבותיהם כיהנו בהן קודם לכן כרושמי נישואין, וקיים חשש כי במינויים אלה ניתן משקל לייחוסם של הרבנים. 

מעקב
הרבנות הראשית לישראל 

10.  	מועצת הרבנות הראשית מוסמכת לקבוע כשירות לרושמי נישואין ולמנות רושמי נישואין מקרב מקבלי הכשירות כאמור. ככלל, מועצת הרבנות הראשית ממנה לכהונת רושם נישואין בתחומה של עיר מסוימת את רב העיר, ובהעדר רב עיר, רב שכונה מקרב רבני השכונות המכהנים בעיר או רב עיר סמוכה.  בדרך כלל, המינוי לרישום נישואין ניתן למי שכבר מכהן כעובד ציבור במשרה רבנית  כזו או אחרת, ומשכך אין מדובר בעיסוק עצמאי אלא במטלה מנהלית נוספת. גם אם בעבר אירעו כאמור מקרים חריגים בהם ניתן משקל לייחוסם של רבנים, בכוונת מועצת הרבנות הראשית הנוכחית להקפיד הקפדה יתרה על כך שמקרים אלו לא יישנו. כתנאי למינוי לכהונת רושם נישואין, נדרש הרב המיועד להתמנות לכהונה זו, לעבור בחינה ייעודית בנושא רישום נישואין ברבנות הראשית. 	
ליקוי

11.	חלק ממדריכות הכלות שמעסיקות המועצות הדתיות אינן רשומות במצבת כוח האדם של המשרד המופקד, בין היתר, על הפיקוח המינהלי של פעילות המועצות הדתיות. נמצא כי 19 מבין 43 המדריכות המועסקות במועצות הדתיות הן נשות הרבנים רושמי הנישואין בהן.

מעקב
המשרד לשירותי דת

11.	במהלך שנת 2013 התקשר המשרד עם חברה והוחל בפרויקט שיכלול ניתוח עיסוקים למועצות הדתיות. במסגרת פרויקט זה המשרד מעוניין לגבש מבניים ארגונים עקרוניים לסוגי המועצות השונות ולכתוב את ניתוחי העיסוק לפונקציות השונות במועצה. לשם כך תבוצע בחינה של החומרים הקיימים עד כה בנושא וייערכו ראיונות ממוקדים לתפקידים השונים בסוגי מועצות שונות. המשרד נמצא בעיצומו של תהליך לעדכון ובניית מצבת כ"א של המועצות הדתיות, לאחר שנים בהן לא עודכנו הפרטים ולא אושרו תקנים חדשים. במסגרת תהליך זה יוסדר גם תקנון מדריכות הכלות.  נושא העסקת עובדים במועצות הדתיות נדון במשרד לשירותי דת באופן שוטף. לאור מורכבות והיקף הנושא, השלמתו צפויה לשנת 2015.

ליקוי

12.	ההדרכה לכלות אינה מתבססת על הנחיות מסודרות הדנות בתוכני ההדרכה ובמספר שעות ההדרכה. המועצות הדתיות פועלות בתחום זה על פי אמות מידה שהן קבעו לעצמן, וההדרכה לכלה נמשכת משעה עד כ-12 שעות. 

מעקב
המשרד לשירותי דת

12.	המשרד נמצא עדיין בעיצומו של תהליך לבחינת הנושא. התקיימו ישיבות משותפות למשרד, לרבנות ולעמותות המכשירות את מדריכות הכלות לצורך הבנת המצב הקיים וקביעת תבחינים וכללים לגבי היקף ההדרכה ונושאיה. להערכת המשרד, במהלך הרבעון השני של שנת 2014 ייקבעו הכללים כאמור.
	
ליקוי

13.	התברר כי מקצת מהמכונים העוסקים בהכשרת מדריכות לכלות קיבלו הכרה של הרה"ר וכי רק בוגרות המכונים המוכרים הוסמכו כמדריכות כלות מטעם הרה"ר, לאחר שעברו בחינת הסמכה ברה"ר. זאת אף כי לרה"ר אין סמכות מפורשת בדין לעסוק בהסמכת מדריכות ובהכרה במכונים העוסקים בהכשרת מדריכות. 

מעקב
הרבנות הראשית לישראל 

13.	בעבר, אכן נערכו בחינות הסמכה ברבנות הראשית למדריכות כלות לאחר שהמועמדות עברו קורסים במכונים שאושרו על ידי הרבנות הראשית. עם זאת, בשנים האחרונות, הרבנות הראשית אינה עוסקת עוד בהסמכת מדריכות כלות וכמו כן, היא אינה עוסקת בהכרה במכונים העוסקים בתחום זה. 

ליקוי

14.	נמצאו מקרים שבהם ועדת הנישואין אישרה לרבנים אשר לא עמדו בכל הדרישות לערוך חופה וקידושין (להלן חו"ק). קיים חשש כי עם חלק מהרבנים היא הקלה בשל ייחוסם או בשל קרבתם לגורמים בעלי השפעה.

מעקב
הרבנות הראשית לישראל 

14. 	החל מחודש תמוז תשע"ב, לא אושר אף גורם שאינו עומד בקריטריונים שקבעה מועצת הרבנות הראשית לעריכת חופה וקידושין והרבנות הראשית מתחייבת לפעול כך גם בהמשך.  
	
ליקוי

17.	בכרבע מהמועצות הדתיות נמצא כי מדי פעם רושם הנישואין מאשר לרבנים לערוך חו"ק, גם אם אין בידם אישור קבוע או אישור חד-פעמי מהרה"ר.

מעקב
המשרד לשירותי דת

17.	החלטת ועדת הנישואין ברה"ר מחודש יולי 2010, קובעת כי אישורים חד פעמיים בכתב,יכולים להינתן אך ורק ע"י הרבנים הראשיים ולא ע"י עוזריהם /ראשי הלשכה. עם זאת, מהנחיות הרבנות עולה כי הרב רושם הנישואין רשאי לאפשר לרבנים אחרים לערוך באופן חד פעמי חו"ק בידיעתו ומתוך שיקול דעתו.

ליקוי

18.	השאת זוגות בנישואין פרטיים: ההלכה היהודית איננה מתנה את תוקף הנישואין במעמד ציבורי או ברישום ממסדי כלשהו, כך שבני זוג יכולים להינשא במעמד "פרטי" וקידושיהם ייתפסו לכל עניין, אם התקיימו התנאים הנדרשים בהלכה יש מבין הזוגות הנישאים שבוחרים להינשא בנישואין פרטיים, אולם בלי שיירשמו כנשואים ברישום ממסדי כלשהו. להיעדר תיעוד ממוסד של רישום הנישואין יש השפעות הן במישור הפרט - על זכויותיהם ועל מעמדם האישי של בני הזוג, ולעתים גם על ילדיהם ועל צדדים שלישיים, הן במישור הציבורי - על הקופה הציבורית, על תקינות רישומים ממסדיים שונים ועל האפשרות להתבסס עליהם. בשנים האחרונות מנהל בתי הדין הרבניים שלח מכתבי נזיפה לכ-400 רבנים שחיתנו זוגות באופן פרטי. כן התקיימו דיונים בעניין, אולם הנושא טרם הוסדר. 

מעקב
המשרד לשירותי דת

18.	הסדרה משפטית: ביום 31.10.13  התפרסם ברשומות, ס"ח 2410,  תיקון לפקודת הנישואין והגירושין באופן הקובע כי מי שאינו דואג לרישום הנישואין שלו, או לרישום הנישואין שהוא סידר לאחר, דינו- מאסר שנתיים.
	הסדרת רישום המעמד האישי: במקרה של נישואין שנערכו ללא רישום מוקדם במועצה דתית אין באפשרות המשרד לשירותי דת  להנפיק תעודת נישואין והוא מוסדר  ע"י בתי הדין כאשר מנכ"ל בתי הדין ינפיק תעודת נישואין על פי פסק דין.
	מינהל התקין: ככל שמדובר ברב בעל תפקיד ציבורי אשר השיא זוגות בנישואין פרטיים, יינקטו צעדים משמעתיים בהתאם לדין המשמעתי הרלוונטי החל עליו.

ליקוי

19.	קבלת תמורה בגין עריכת חו"ק ופרסום השירותים בציבור: על פי כללים שאישרה מועצת הרה"ר ביולי 2009, אסור לרב עובד ציבור לקבל תמורה עבור עריכת חו"ק, אלא אם כן שני בני הזוג אינם מתגוררים בתחום כהונתו. ההיתר לקבלת תשלום מותנה בקבלת היתר מראש מהרה"ר לביצוע עבודה פרטית, ובדיווחים אחת לחצי שנה על מספר החופות שערך הרב ועל השכר שקיבל. הועלה כי הרה"ר והמשרד לא פעלו לאכיפת האיסור לעבודה פרטית ללא היתר וליישום הכללים הנוגעים לקבלת תמורה בגין עריכת חו"ק. זאת למרות שעדיין לא הוגשה לרה"ר בקשה כלשהי לקבלת אישור לעבודה פרטית.

מעקב
הרבנות הראשית לישראל 

19.   	מטבע הדברים, הדרך לטפל באכיפת ההנחיות הינה באמצעות פניות הציבור בדבר חריגה מהכללים. ברבנות הראשית לישראל לא התקבלו פניות בעניין זה עד כה, ומשכך לא ברור מהו היקף הבעיה, ככל שהיא קיימת.

מעקב
המשרד לשירות דת

19.	בכוונת המשרד לפרסם את ההנחיות מחדש במסגרת חוזר המנכ"ל וכן לפעול באופן משמעתי כלפי רבנים שיימצא כי עברו על ההנחיות. המשרד מציין  כי בימים אלו הועלתה הצעת חוק לקריאה ראשונה: הצעת חוק שירותי הדת היהודיים (תיקון - איסור קבלת תמורה בעד עריכת נישואין), התשע"ג-2013. הצעה זו, יחד עם הרפורמה לפתיחת אזורי הרישום לנישואין מעלה שאלה לגבי תשלום החזר ההוצאות לרב עורך החופה והקידושין במקרים בהם מקום עריכת הנישואין שונה מאזור כתובתם הרשומה של בני הזוג. לצורך כך, יבחן המשרד את הנושא במהלך החודשיים הקרובים יחד עם מציעי ההצעה.

ליקוי

20.	מועצת הרה"ר החליטה ביוני 2010 לאסור על רבנים לפרסם את עצמם בכלי התקשורת, וקבעה כי רב שיפר הוראה זו יועמד לדין משמעתי עד כדי שלילת רישיונו לערוך חו"ק. למרות זאת, רבנים רבים מפרסמים את שירותיהם כעורכי חופות באתרים שונים ברשת האינטרנט, ולא נמצא שננקטו נגדם הליכים משמעתיים. 

מעקב
הרבנות הראשית לישראל

20.	הרבנות הראשית לישראל מציינת, כי רק לאחרונה זומנו שני עורכי חופות וקידושין לבירור משמעתי בעקבות פרסומים בניגוד להנחיות, ועניינם נדון בימים אלו ברבנות הראשית. 

ליקוי

21.	מרבית המועצות הדתיות לא הקפידו לדרוש ממקבלי ההנחה את כל המסמכים הדרושים, וכמחצית מהן לא הקפידו כי ההנחה תינתן רק למי שעמד בתנאי הסף שנקבעו לעניין זה. באחדות מן המועצות הדתיות חסרו קבלות על תשלום האגרה.

מעקב
המשרד לשירותי דת

21.	תקנות חדשות בנושא גובה האגרות ובכללם אגרות לנישואין פורסמו במהלך חודש 10/2013 והן בתוקף החל מחודש 11/2013.

ליקוי

22.	חלק מהמועצות הדתיות לא פעלו על פי הנחיות המשרד בכל הנוגע לגביית האגרות, והתנהלותן הסבה עלויות מיותרות למבקשים להינשא ויצרה חוסר אחידות בין הנרשמים לנישואין.  על המשרד לרענן את הוראות הנוהל בנוגע להחזר האגרות במקרה של ביטול תיק הנישואין, ולאכוף את ביצוען. 

מעקב
המשרד לשירותי דת

22.	המשרד פועל לקידום תוכנית אב למחשוב כל תחומי פעילותן של המועצות הדתיות, ובמסגרת זו יינתן דגש על שיטת הגבייה, תיעוד קבלת התשלומים, סריקה ודיגיטציה של המסמכים ועוד. המשרד נעזר לשם כך ביועצים מומחים בתחומי ייעוץ ארגוני ומערכות ממוחשבות. נושא שיטת גבייה מתקדמת נמצא בתוכניות עבודה לשנת 2014 של מחלקת רבנות ונישואין. סטאטוס ביצוע התוכנית נמצא בשלב המכרז. יחד עם זאת, עד להפעלת התוכנית קיימות הנחיות של המשרד לגבי תהליך רישום הנישואין והן נאכפות במסגרת תוכנית העבודה של אגף הסדרה ובקרה במשרד.

ליקוי

23.	בלשכתו של הרב רושם הנישואין של בני הקהילה האתיופית גבו אגרות נישואין עד שנת 2008. אולם רק כספי האגרות שנגבו בלשכה זו עד פברואר 2006 הועברו לאחת המועצות הדתיות. אשר לכספי האגרה שנגבו בין 2006 ל-2008, תשלומים שנגבו תמורת חופות שערך הרב בלשכתו והעתקי מסמכים שסיפק, לא נמצאו מסמכים המלמדים מה נעשה בהם. במסגרת הבדיקה שעשה סמנכ"ל המשרד ב-2010 על פעילותה החריגה של לשכת הרב בגביית התשלומים האמורים, לא נבדקו היקף הסכום הכולל שהיא גבתה והשימוש שנעשה בכספים שנגבו.  

מעקב
המשרד לשירותי דת

23.	החל משנת 2008 לא מתקיימת פעילות של רישום נישואין בלשכה זו וממילא לא נגבות אגרות על ידה. הנושא נבדק כבר וטופל ע"י סמנכ"ל למשאבי אנוש במשרד. במסגרת תהליך ארגוני מקיף שעבר המשרד בשנים 2010-2012 בוצע שינוי ארגוני מהותי גם בלשכת מנהל אגף שירותי דת לעדה האתיופית, המכהן גם כרב הראשי ליהדות אתיופיה. במסגרת שינויים אלה, הועבר האגף לירושלים, הוסמכו עוד רשמי נישואין אזוריים במועצות הדתיות ובפועל הרב הדנה משמש רק כבר סמכא במקרים חריגים ומיוחדים הנוגעים לרישום נישואין ובירור יהדות. גם במקרים אלה מדובר בשירות שניתן ללא עלות וממילא החל משנת 2008 לא נגבו כל סכומים בעד שירות זה.

ליקוי
	
24.	על פי הנחיות הרבנות הראשית לישראל כל רושמי הנישואין חייבים לרשום לנישואין זוגות מבני הקהילה באזור מגוריהם. למרות זאת נמצאו מועצות דתיות שהפנו את בני הקהילה לפתוח ולנהל את תיקי הנישואין שלהם בלשכתו של הרב. התנהלות זו פוגעת בכבוד האדם ומנוגדת לעקרון השוויון המחייב כי הרישום לנישואין במועצות הדתיות ייעשה באורח שווה לכל יהודי.


מעקב
המשרד לשירותי דת

24.	נהלי המשרד קובעים כי על רושמי הנישואים מוטלת החובה לרשום באופן שווה וללא אבחנה מאיזו עדה הנרשמים.  כן קובעים הנהלים, כי ככלל, אין להתנות את הליך רישום הנישואין בבירור יהדות, כלומר, יש לקבל את בני העדה האתיופית לרישום נישואין, וככל שיש צורך לברר את יהדותם, יש להפנותם אל אחד מ-12 רבנים מבררי יהדות שהוסמכו לצורך כך.  בימים הקרובים יופץ נוהל לגבי הליך בירור יהדות לבני הקהילה האתיופית וכן נוהל לגבי פתיחת אזורי הרישום, שיביא לשיפור השירות  בתחום רישום הנישואין בכלל ובנושא זה בפרט.

ליקוי

25.	עד שנת 2006 רק הרב היה מוסמך לתת אישורי יהדות לבני הקהילה. בשנים 2006 ו-2010 החליטה מועצת הרה"ר למנות רבנים נוספים מבני הקהילה האתיופית כמבררי יהדות, כדי להפחית את העומס המוטל על הרב, אולם הדבר לא פורסם בציבור. הועלה כי כמה מהמועצות הדתיות עדיין מפנות את בני הקהילה לקבל אישור יהדות מהרב בלבד. עוד עולה כי מהבחינה המעשית, לבני הקהילה יכולת מוגבלת בלבד להשיג על קביעותיו של הרב לגבי מעמדם האישי. 

מעקב
המשרד לשירותי דת

25.	בעקבות דוח המבקר, הושלם מינוי מספר רבנים בהתאם לצרכים הקיימים בנושא בירור יהדות לעדה האתיופית. נושא המינוי עצמו הינו בסמכותה הבלעדית של הרה"ר. המשרד יפרסם נוהל במהלך החודש הקרוב המתייחס לאופן חלוקת העבודה בין הרבנים באופן שיסדיר את הנושא בצורה המיטבית.  

מעקב
הרבנות הראשית לישראל 

25 	הרבנות הראשית לישראל מבהירה כי מינוים של הרבנים על ידי מועצת הרבנות הראשית לתפקיד מבררי יהדות לבני העדה האתיופית, היה מהלך  חשוב שהביא להקלה משמעותית על בני העדה. ברוב המקומות ישנה מודעות לנושא זה ובני העדה מופנים על ידי המועצה הדתית לרבנים מבררי היהדות שמונו לעניין זה. הרבנות הראשית תפעל בשיתוף עם המשרד לשירותי דת להטמעת הנהלים בצורה מיטבית בקרב המועצות הדתיות ובקרב הציבור הרחב. 	

ליקוי

26.	בשנת 1989 הורה בית המשפט העליון לשר לענייני דתות להבטיח הקמת מכון ליהדות אתיופיה, שירוכזו בו פרטי משפחות העולים במאגר מידע ממוחשב - בין היתר לצורך הבטחת תיעוד ייחוסם של בני הקהילה. למרות זאת, במועד סיום הביקורת, יותר מ-20 שנה לאחר שהוחלט להקים את המכון, הוא טרם הוקם. 

מעקב
המשרד לשירותי דת

26.	המכון ליהדות אתיופיה טרם הוקם. עם זאת, האגף לשירותי דת לעדה האתיופית מנהל מאגר מידע ממוחשב הכולל בירורי יהדות ותיקי נישואין היסטוריים של רוב משמעותי מקהילת יהודי אתיופיה, ואשר נוהלו  בעבר בלשכת הרב הדנה, ראש האגף לשירותי דת לעדה האתיופית ובמועצות דתיות רבות.  כמו כן, כולל המאגר נתונים לגבי כל בירור יהדות ותיק נישואין המבוצעים באופן שוטף. האגף פועל להשלמת המאגר כולל כל הנתונים ההיסטוריים, וזאת בהתאם לתקצוב הנושא  ולקבלת מענה מאת המועצות הדתיות והרבנים שעסקו בכך בעבר. המאגר כיום נותן מענה מהיר במרבית המקרים, כאשר במקרה שלא קיימים נתונים במאגר, מבוצעת בדיקה מעמיקה בהתאם לנוהלי המשרד לגבי רישום נישואין ובירור יהדות.



ליקוי

27.	ממצאי הרבנים מבררי היהדות של זוגות יוצאי אתיופיה אינם מתועדים באופן מסודר וממוחשב ותיקי הנישואין אינם סרוקים, ולכן קשה להתחקות אחר החלטות שהתקבלו בעבר בנוגע לאותם בני משפחה. הועלה כי מצב זה הוביל לא אחת להחלטות נוגדות ומנוגדות לגבי יהדותם של בני אותה משפחה. מצב זה עלול ליצור פגמים מהותיים בהחלטות שמטבע הדברים משליכות על ייחוסם של בני הזוג ושל ילדיהם, על מעמדם האישי ועל עתידם, וכן לגרום לחוסר שוויון בדרישות המוצבות כתנאי להינשא כדת משה וישראל.

מעקב
המשרד לשירותי דת

27.	במסגרת תוכנית אב למחשוב פועל המשרד להקמת מאגר מידע ממוחשב  בו תישמרנה כל הרשומות הקיימות המתעדות את החלטות בירור היהדות הקיימות כיום  ואת תיקי הנישואין של בני העדה (יחד עם כל תיקי הנישואין). המדובר במאגר מרכזי אחד  הנגיש לכל מבררי היהדות. ובאופן זה יימנעו מצבים של החלטות נוגדות באשר ליהדותם של בני הקהילה. עד להקמת המאגר, יתועדו וישמרו ממצאי הרבנות בהתאם לנוהל שיוציא המשרד במהלך החודש הקרוב. 

ליקוי

28.	על הרבנות הראשית לישראל ועל המשרד לשירותי דת לבחון את החובה לפרסם בעיתון את שמות המועמדים לנישואין, ואת אופן יישומה, שכן הרוב המוחלט של המועצות הדתיות השיבו כי הפרסום אינו ממלא את ייעודו ומופיע בעיתונים המופצים רק בקרב חלק מהאוכלוסייה. על הגורמים האחראים לבחון דרכים אחרות לפרסום דבר הנישואין ולהשגת המידע הדרוש, בד בבד עם חיסכון בהוצאות הפרסום בעיתונות.

מעקב
המשרד לשירותי דת

28.	בשלב זה המשרד לא רואה טעם לבטל את הפרסום לעיתונים מכיוון שישנם מגזרים שלמים שאינם חשופים לפרסום באמצעים אחרים. יחד עם זאת, המשרד שוקל את האפשרות לפרסם במקביל באמצעים אינטרנטיים וזאת במקביל ליישום תוכנית אב למחשוב.

ליקוי

29.	אחדות מן המועצות הדתיות והלשכות הפרטיות שנבדקו לא דרשו תעודות רווקות ממועמדים שלא התגוררו בתחומיהן, בניגוד לנדרש בנוהל, והסתפקו בהחתמת שני עדים על הצהרה בדבר מעמדם האישי. העובדה שלא כל המועצות הדתיות מקפידות על קיום הוראות הנוהל אינה תקינה ופוגעת בערך השוויון, שכן מועמדים שאינם נדרשים להציג תעודת רווקות פטורים מפגישה עם רושם הנישואין במקום מגוריהם ומתשלום של 135 ש"ח תמורת הנפקתה. על המשרד לאכוף אפוא על המועצות הדתיות והלשכות הפרטיות את הדרישה להנפיק תעודות רווקות, ולהבטיח שיפעלו בהתאם להוראות ובאורח שווה בעניין זה. כן על הרה"ר ועל המשרד לבחון אם יש מקום לשנות את הליך קבלת תעודת הרווקות, באופן שיקל על הציבור.

מעקב
הרבנות הראשית לישראל 

29.	הרבנות הראשית עורכת ביקורות במחלקות הנישואין במועצות הדתיות על מנת לוודא כי רישום הנישואין נעשה בהתאם להנחיות, ובין השאר, לעניין המצאת תעודות רווקות. במסגרת הביקורת, מוציא הגורם המקצועי ברבנות הראשית דו"ח לתיקון ליקויים המופץ, בין היתר, למועצה הדתית. בימים אלו, בעקבות השלמת הליכי החקיקה בדבר פתיחת אזורי רישום נישואין, עמל המשרד לשירותי דת בשיתוף עם הרבנות הראשית להטמעת מערכת  מממוחשבת המתייחסת למכלול היבטים בעניין רישום הנישואין, ובין השאר המצאת תעודות רווקות באופן שיקל על ציבור הנרשמים לנישואין. הנושא נדון בימים אלו במועצת הרבנות הראשית.   

ליקוי

30.	חלק מההחלטות שקיבלו בתי הדין הרבניים בדבר מעמדם האישי של המתדיינים, שהיו צריכות להביא להכללתם או למחיקתם מרשימת מעוכבי הנישואין, לא הובאו לידיעת המנהל ולטיפולו. עקב כך הרשימה לא עודכנה, ועל כן נכללים בה אנשים ששמם היה צריך להימחק ממנה ולא נכללים בה אנשים אחרים שעל פי החלטות בתי הדין צריכים היו להיווסף לה. 

מעקב
הנהלת בתי הדין הרבניים

30.	רשימת מעוכבי החיתון  - הכנסה לרשימה, או הוצאה ממנה – מתנהלת אך ורק על ידי מנהל בתי הדין. בתי הדין והמזכירויות מעבירים כבר את פסקי הדין וההחלטות בנושא זה למנהל בתי הדין. הדברים הובהרו לדיינים ולמזכירים הראשיים בכנסים המקצועיים.  יצוין, כי מנהל בתי הדין מינה דיין מומחה לכך, והוא יושב בהנהלת בתי הדין יומיים בשבוע ובודק את הרשימה הקיימת בבדיקה פרטנית, שבעקבותיה מתעדכנת הרשימה באופן שוטף. הנהלת בתי הדין הרבניים הפיצה חוזר בנדון (בתאריך כ' סיון תשע"ג  29.5.13 ) לכל הדיינים. 

ליקוי

31.	בהנחיות היועץ המשפטי לממשלה בעניין רשימות מעוכבי נישואין, נקבע כי יש להימנע מאיסוף מידע על אנשים שלא פנו כלל בבקשה להירשם לנישואין. הועלה כי לעתים בתי הדין הרבניים הורו לכלול ברשימה גם בני משפחה של בעל דין שאינם צד להליך, ולעתים חרג המנהל מסמכותו והוסיף לרשימה את שמותיהם,  דבר הנוגד את חוק יסוד: כבוד האדם וחירותו, את כללי הצדק הטבעי ואת הנחיות היועץ המשפטי לממשלה. כמו כן, אף שלפי הנחיות היועץ המשפטי לממשלה, המועצות הדתיות אינן רשאיות כלל לנהל רשימות מעוכבי נישואין, נמצא כי במועצה הדתית בירושלים מתנהלת כרטסת הכוללת גם מידע על מעוכבי נישואין.

מעקב
המשרד לשירותי דת

31.	רשימת מעוכבי הנישואין מנוהלת בבתי הדין בהתאם לפסיקות הניתנות בתיקים הנידונים שם, ולפיכך השמירה על עדכניותה ונכונותה מוטלת על בתי הדין הרבניים. מנהל בתי הדין הרבניים הפיץ מזכר לעובדי בתי הדין בנושא בחודש ינואר 2012.
	 
ליקוי

32. 	המחלקה מספקת למועצות הדתיות תעודות נישואין שמונפקות אצלה על פי מספר סידורי. התברר כי מערך אספקת התעודות מנוהל באופן ידני, ורק במהלך קיום הביקורת של משרד מבקר המדינה, ביולי 2011, היא החלה לרשום את מספרי תעודות הנישואין שנעשה בהן שימוש ושנשלחו אליה מהמועצות הדתיות באמצעות קובץ ממוחשב. 
 
מעקב
המשרד לשירותי דת

32.	בתחילת שנת 2012 החל המשרד לנהל רישום ממוחשב של כל המספרים הסידוריים של תעודות הנישואין שנשלחות למועצות הדתיות השונות. תעודות שמתקבלות מהמועצות הדתיות מרוכזות בקובץ ממוחשב החל מיולי 2011. בנוסף, הנהלת המשרד הוציאה בחודשים האחרונים תעודת נישואין חדשה עם מרכיבי ביטחון (הולוגרמה) ובין היתר התעודה מכילה  "ברקוד" לזיהוי ולמעקב אחר תעודות הנישואין לפי המספרים הסידוריים שלהם, החל מהעברתן למועצות הדתיות וכלה בקבלתן חזרה למשרד. לא מונפקות תעודות חדשות שאינן קיימות במאגר הממוחשב. במסגרת תכנית אב למחשוב המתוכננת לשנת 2015, יקבל הנושא מענה מקיף.

ליקוי

33. 	למחלקה אין תכנית עבודה או סדרי פיקוח שיטתיים. עוד התברר כי המחלקה לא קיימה ביקורים במועצות הדתיות באופן סדור ומובנה. 

מעקב
המשרד לשירותי דת

33.	במסגרת התהליך האסטרטגי ארוך הטווח המשרד לשירותי דת התחיל, החל משנת 2010, לעבוד על פי תוכניות עבודה ליחידות השונות ובין היתר למחלקת הרבנות ונישואין. במהלך השנתיים האחרונות, הפעיל האגף לפיקוח ובקרה חמישה משרדי רו"ח חיצוניים לצורך עריכת ביקורות בנושא, בין היתר בתחום הנישואין. המשרד בוחן בימים אלו את האפשרות להקמת צוות פיקוח בתחום הנישואין בנוסף לביקורות שמבוצעות ע"י אגף פיקוח ובקרה במשרד.  

ליקוי

34.	לא כל המועצות הדתיות מקפידות לעדכן במועד את המשרד על דבר הנישואין, ועקב כך נמצאו בני זוג שנישאו לפני כמה שנים והם עדיין רשומים במרשם האוכלוסין כפנויים. 

מעקב
המשרד לשירותי דת

34.	המשרד ביצע פיילוט (שהסתיים בהצלחה) בשיתוף משרד הפנים בכ-10 מועצות דתיות לפיו לאחר הנפקת תעודת נישואין ישלח  מהמועצה הדתית עותק בתוך שבוע לסניף הקרוב של משרד הפנים. תוצאות הפיילוט מראות כי מנגנון זה מקצר באופן משמעותי את הזמן הנדרש לצורך עדכון רישומי משרד הפנים לגבי הנישואין. עם קבלת אישור משרד הפנים להרחבת פעילות זו לכל הארץ, יוציא המשרד נוהל מסודר בעניין.

ליקוי

36.	במהלך הביקורת נודע למשרד מבקר המדינה כי המשרד לא היה ער לכך שהרשימה כוללת גם בעלי דרכון זר. לפיכך, במשך כל השנים לא בדק המשרד אם שמות של אזרחים זרים שביקשו להינשא בישראל מופיעים בה. משרד מבקר המדינה העיר על כך למשרד, ורק לאחר מכן הוא החל להצליב שמות של אזרחים זרים מול הרשימה. משרד מבקר המדינה מעיר כי לאור חשיבותה של הרשימה בהליך הרישום לנישואין, על המשרד ועל הנהלת בתי הדין הרבניים להסדיר ביניהם את עדכון המידע המצוי בה.

מעקב
המשרד לשירותי דת

36.	הרשימה כוללת גם אזרחים בעלי דרכון זר. המשרד פועל בנושא בהתאם ובשיתוף פעולה מלא עם הנהלת בתי הדין הרבניים.

ליקוי

38.	על היועץ המשפטי לממשלה לתת דעתו על כך שהנחיותיו בנוגע לניהול רשימת מעוכבי הנישואין אינן נשמרות במלואן.


מטלה בין משרדית – ממשקי העבודה בין משרד החוץ ובין משרד התעשייה, המסחר והתעסוקה בתחום קידום סחר חוץ











ממשקי העבודה בין משרד החוץ ובין משרד התעשייה,
המסחר והתעסוקה בתחום קידום סחר החוץ

הגוף המבוקר:  משרד החוץ, משרד התעשייה, המסחר והתעסוקה – משרד הכלכלה, משרד האוצר , משרד התיירות, המכון הישראלי לייצוא ולשיתוף פעולה בין לאומי

ליקוי 
1. 	מהגדרות תחומי האחריות של יחידות המטה במשרד החוץ ובמשרד התמ"ת הנוגעות לפעילותן הכלכלית הבין-לאומית עולה כי יש חפיפה בתחומי פעילותן. הביקורת העלתה כי למרות החפיפה, לא קבעו המשרדים הסדרים לתיאום, לדיווח ולקביעת תחומי האחריות של כל יחידה. 

מעקב
משרד החוץ

1. 	משרד החוץ פועל עם משרד הכלכלה להסדרת פעילותם מזה כשנה. קיים תיאום בתכניות העבודה, מתקיימים תיאומים שוטפים על בסיס יומיומי בין סמנכ"לי כלכלה וסחר חוץ ובין שדרת הניהול מתחתם. שיפור חל גם בתיאום בשגרירויות בין השגרירים לבין הנספחים המסחריים.

ליקוי

2.	בחינת הגדרות תפקידיהם של השליחים הכלכליים ושל נספחי התמ"ת מעלה כי יש קווי דמיון רבים בהגדרות התפקידים, ולמעשה תפקידים רבים של השליחים הכלכליים כלולים בהגדרות התפקידים של נספחי התמ"ת. במועד ביצוע הביקורת פעלו בחמש מדינות הן שליחים כלכליים והן נספחי תמ"ת. ואולם שני המשרדים לא בחנו במשותף אם אין כפילות בפעילותם של עובדים אלה. 

מעקב 
משרד החוץ

2. 	כיום מכהנים 4 יועצי כלכלה בנציגויות ישראל בעולם. (בבייג'ינג הגדרת התפקיד היא יועץ מדיני/כלכלי). הגדרת תפקידיהם של יועצי הכלכלה בנציגויות עוגנה במסמכים שהוגשו למבקר המדינה במהלך הביקורת. יועצי הכלכלה, מלבד ברומא בה אין נספח מסחרי, אינם עוסקים בעבודה המסחרית, המטופלת על ידי הנספחים, אלא בעבודה כלכלית מדינית. חלוקת תחומי הפעילות ברורה כבר לשני המשרדים, ואין כיום חילוקי דעות בין המשרדים לגבי תחומי פעילות של נציגי שני המשרדים.

ליקוי

3.	פעולות שני המשרדים לאיוש משרות חדשות בתחום הכלכלי בנציגויות ישראל לא נעשו בהתייעצות ובתיאום עם המשרד האחר אף שהדבר מתחייב על פי כללי המינהל התקין. שני המשרדים הודיעו זה לזה על משרות חדשות רק בדיעבד, לאחר שכבר נבחרו הנציגים הכלכליים שיאיישו אותן.

מעקב
משרד החוץ

3. 	שני המשרדים מתאמים כיום באופן מלא איוש משרות חדשות בנציגויות בחו"ל. לדוגמא פתיחת נספחות מסחרית בהונג-קונג החל באוקטובר 2013, שתואמה עם משרד החוץ שנתן ברכתו לפתיחת נספחות זו.

מעקב
משרד הכלכלה

1-3. 	נוצר כבר, מנגנון תיאום בין המשרדים במטרה למזער את החפיפה, במישורים המקצועיים והאדמיניסטרטיביים.

ליקוי

4.	בחינת הגדרות תפקידיהם של העובדים המקומיים הכלכליים של משרד החוץ ושל העובדים המקומיים הכלכליים של משרד התמ"ת מעלה כי גם בעניין זה יש קווי דמיון רבים בהגדרות התפקידים. במועד ביצוע הביקורת פעלו בשמונה מדינות בעת ובעונה אחת עובדים מקומיים כלכליים של משרד התמ"ת ועובדים מקומיים כלכליים של משרד החוץ. ואולם שני המשרדים לא בחנו במשותף אם אין כפילות בפעילותם של עובדים אלה.   הנהלות המשרדים לא נקטו עד מועד סיום הביקורת פעולות ממשיות אשר יבטיחו כי פריסת הנציגים הכלכליים והעובדים המקומיים הכלכליים תהיה יעילה וחסכונית וכי ייקבעו תחומי הפעילות של כל אחד מהגורמים וחלוקת המשימות ביניהם.

מעקב
משרד החוץ

4. 	חלוקת תחומי הפעילות ברורה, משרד החוץ מסכים עם עמדת  דוח הביקורת שיש להימנע מכפילויות ופועל בהתאם. סוגיית העובדים המקומיים - משרד החוץ מעסיק כיום 6.5 תקנים של עובדים מקומיים בנציגויות בהן מועסקים גם עובדים מקומיים מטעם משרד הכלכלה. עובדים אילו מסייעים לראשי הנציגויות בעבודה הכלכלית, שאיננה עבודה מסחרית, בעיקר בתחומים של מיתוג כלכלי, הסברה כלכלית, איסוף מידע כלכלי. ב-3 נציגויות מועסקים עובדים זרים (להלן: עמזים) כלכליים לצידם של היועצים הכלכליים בנציגות. כפי שאין חפיפה בין עבודת היועצים לזו של הנספחים, כך גם העמזים העובדים לצידם של היועצים אינם מבצעים את אותה עבודה כמו העמזים הכלכליים של הנספחים המסחריים. בימים אילו, בתיאום מלא עם משרד הכלכלה, משחרר משרד החוץ 4 תקנים (3 בשנגחאי ו-1 בהונג-קונג), של עמזים כלכליים, כאשר עובדים אילו יעברו לעבוד לצידם של הנספחים החדשים בשנגחאי ובהונג-קונג. משרד החוץ יעביר תקנים אילו לנציגויות בהן אין נספחים, וזאת כדי לסייע לראשי הנציגויות בעבודה הכלכלית שהיא חלק בלתי נפרד מעבודתו של כל ראש נציגות.
מעקב
משרד הכלכלה

4. 	משרד הכלכלה ומשרד החוץ בחנו כבר במשותף  את נושא הכפילות בפעילותם של עובדים מקומיים כלכליים כך למשל, במסגרת מנגנוני התיאום, בוצעה בחינה משותפת של הפעלת הנספח החדש בהונג-קונג והעובד המקומי מגויס בימים אלו בניירובי. 

ליקוי

5.	הביקורת העלתה כי לא מתקיים שיתוף פעולה ותיאום בין מטה משרד החוץ ובין מטה משרד התמ"ת בנוגע לגיבוש תכניות העבודה השנתיות שלהם בתחום הכלכלי ובנוגע למועדי הכנת התכניות, וכי כל משרד קובע בנפרד בתכנית העבודה השנתית שלו את יעדיו הכלכליים. 

ליקוי

6.	לגבי תיאום תכניות העבודה בנציגויות, העלתה הביקורת כי למרות ההסכמה לכאורה על שיתוף פעולה שהושגה בדיון שקיימו המנכ"לים של שני המשרדים בדצמבר 2010, התיאום אינו מתקיים במלואו ובאופן שוטף. עוד הועלה כי בנציגויות שבהן מבצעים השליחים הכלכליים ונספחי התמ"ת פעילות כלכלית מקבילה, פועל כל נציג על יסוד תכניות עבודה, הנחיות פעולה ומדיניות הנקבעות במטה משרדו בלבד.

מעקב
משרד החוץ

5-6.  	מאז סתיו 2012, משרד החוץ ומשרד הכלכלה מתאמים באופן מלא את תכניות העבודה. ראשי הנציגויות מתבקשים לתאם את תכנית העבודה הכלכלית עם הנספחים המסחריים וכך יעשה גם בעתיד. המשרד מסכים עם עמדת הביקורת כי יש להימנע מכפילויות וכי יש לפעול במשותף לפריסה יעילה והגיונית של מערך קידום היצוא ברחבי העולם. עם זאת משרד הכלכלה מגבש את תכניות העבודה של נספחי הסחר בחדשים אוקטובר-נובמבר מדי שנה, ואילו משרד החוץ מגבש את תכניות העבודה של כלל הנציגות רק בחדשים דצמבר-ינואר מדי שנה. 

מעקב
משרד הכלכלה

5-6. 	הליקוי כפי שעלה בדוח הביקורת טופל, בתכניות העבודה של שנת  2013 , כך שתכניות העבודה של הנספחים לשנת 2014 יוגשו להערותיו של ראש הנציגות טרם יאושרו במטה מינהל סחר חוץ.

ליקוי

7.   	עבודת צוות בנציגויות: הביקורת העלתה מקרים שבהם בנציגויות שונות של ישראל לא היה שיתוף פעולה ולא נעשו התיאומים הנדרשים בין נציגי משרד החוץ ובין נספחי התמ"ת. לעתים גרם חוסר שיתוף הפעולה לפגיעה בשירות שניתן לחברות עסקיות, ובמקרים חמורים אף למבוכה כלפי מדינת הכהונה, לרבות בעת תיאום ביקורים של נציגים בכירים שלה בישראל. 

מעקב 
משרד החוץ 

7. 	משרדי החוץ והכלכלה שפרו מאוד את התיאום ביניהם מאז סתיו 2012 הן ברמת המטות והן ברמת הנציגויות.

מעקב
משרד הכלכלה

7. 	הנושא הועבר לטיפול ברמת הנציגות.

ליקוי

8. 	נהלים וכללים אתיים:  נמצא כי בתקנון שירות החוץ ובנוהלי משרד התמ"ת לא נקבעו כללים מפורטים וברורים בנוגע למותר ולאסור לשליחי מדינת ישראל המבקשים לסייע לחברות עסקיות. גם לא נקבעו כללים שמטרתם להבטיח טיפול שוויוני בחברות עסקיות ישראליות הפונות לשליחים בבקשות לסיוע בקידום ענייניהן העסקיים, וכללים שמטרתם למנוע פגיעה בתחרות ההוגנת בין החברות. לנספחים המסחריים קיים "נוהל טיפול בפניות" שאחת ממטרותיו היא "להביא לרמת שירות גבוהה ואחידה הניתנת על ידי הנציגויות בטיפולן בפניות של חברות ישראליות". בנוסף, הנספחים המסחריים כפופים, כמו שאר עובדי משרדי הממשלה, לתקשי"ר, המתווה את הכללים השונים לפעילות, בין היתר בתחום ניגוד העניינים. יש לציין שבמסגרת ההכשרות של הנספחים המסחריים לפני היציאה לשליחות ובמהלכה מתבצעות הדרכות בנושא טיפול בפניות ושם מחודד הנוהל לפיו יש צורך במתן שירות אחיד.

מעקב
משרד החוץ

8. 	בהכנה הרחבה בנושאים כלכליים ואחרים שעוברים כל נציגי משרד החוץ לפני יציאתם לחו"ל, מושם דגש על דפוס העבודה עם חברות עסקיות. משרד החוץ סבור כי אכן ראוי ששני המשרדים יכינו נוהל מסודר לעבודה עם חברות עסקיות. 

מעקב
משרד הכלכלה

8. 	לנספחים המסחריים קיים "נוהל טיפול בפניות" שאחת ממטרותיו היא "להביא לרמת שירות גבוהה ואחידה הניתנת על ידי הנציגויות בטיפולן בפניות של חברות ישראליות". בנוסף, הנספחים המסחריים כפופים, כמו שאר עובדי משרדי הממשלה, לתקשי"ר, המתווה את הכללים השונים לפעילות, בין היתר בתחום ניגוד העניינים. יש לציין שבמסגרת ההכשרות של הנספחים המסחריים לפני היציאה לשליחות ובמהלכה מתבצעות הדרכות בנושא טיפול בפניות ושם מחודד הנוהל לפיו יש צורך במתן שירות אחיד. המשרד מציין כי, תקנון שירות החוץ של משרד החוץ, אינו שקוף למשרד הכלכלה ואינו חתום על ידו, ויש צורך  בהסדרתו מול המשרד כמסמך מחייב ומקובל.


ליקוי

9. 	פעילות בין משרדית לקידום נושאים כלכליים בין לאומיים - נמצא כי משרד התמ"ת לא פעל בכל המקרים על פי הנחיית היועץ המשפטי לממשלה, שלפיה עליו לשתף את משרדי החוץ והמשפטים בכל משא ומתן שהוא מנהל לכריתת הסכם בין-לאומי.נמצאו ליקויים הנוגעים לקידומו של הסכם מחקר ופיתוח עם מחוז במדינה באסיה: השגריר לא ביצע מראש, בשיתוף גורמי המטה במשרדי החוץ והתמ"ת, הערכה מקצועית המביאה בחשבון את כל הנושאים הרלוונטיים, כדי לבחון אם יש הצדקה לקידום ההסכם. השגריר יזם פעולה, ורק לאחר מכן החל בתיאומים לבחינת העניין, שגם בהם היו ליקויים. 

מעקב
משרד החוץ

9.  	משרד החוץ סבור כי מסתמנת מגמה חיובית של שיפור ביישום הנחיות היועמ"ש לממשלה. משרד החוץ מקווה שמגמה זו תבשיל לכדי שיתוף פעולה של ממש אך הדרך ליישום המלא והאפקטיבי של ההנחיות והחלטת הממשלה עוד ארוכה ויש מקום לשיפור נוסף.

ליקוי

10.	סיוע לגופים עיסקיים - מאבקי הכוח בין שני המשרדים על השליטה בתחום סחר החוץ של ישראל הביאו אותם לממן שני ביתנים שפעלו באותה תערוכה בין-לאומית ואף התחרו על אותם מבקרים - האחד מימון מלא והאחר מימון חלקי.

מעקב
משרד החוץ

10.  	משרד החוץ מתאם את השתתפותו באירועים בינלאומיים באופן מלא הן עם משרד הכלכלה והן עם מכון היצוא.

מעקב
משרד הכלכלה

10. 	הנושא מוסדר, באמצעות תיאום תכניות עבודה בין הנספחים לראשי הנציגויות.

ליקוי

11.  הביקורת העלתה כי בפרק הזמן דצמבר 2009 עד אוגוסט 2011 התקיימו רק שלוש ישיבות משותפות למנכ"ל משרד החוץ ולמנכ"ל משרד התמ"ת. זאת ועוד, בשתי הישיבות האחרונות לא השתתפו ראש מינהל סחר חוץ וסמנכ"לית אגף כלכלה, שהם ראשי היחידות בשני המשרדים הבקיאים בבעיות ובצרכים של שליחי משרדיהם בחו"ל, והאחראים ליישום ההחלטות שמתקבלות בנושאים אלה.

מעקב
משרד החוץ

11. 	עם חילופי המנכ"לים במשרד הכלכלה, יחודשו המפגשים בין המנכ"לים ובמפגשים אלו ישתתפו גם ראשי האגפים הרלוונטיים בשני המשרדים.

מעקב
משרד הכלכלה

11. 	נוצר כבר, מנגנון תיאום בין משרדי הכלכלה והחוץ, בנושאי קידום הייצוא בחו"ל, במישורים המקצועיים והאדמיניסטרטיביים.

ליקוי

12.	אף שהצורך להסדיר את הפעילות הבין-משרדית בתחום סחר החוץ של ישראל נדון בעשורים האחרונים כמה פעמים במסגרת ועדות מקצועיות ודוחות בקרה וביקורת, ואף שהודגשה חשיבות ההסדרה, במועד סיום הביקורת עדיין לא ננקטו פעולות לקידום ממשי של עניין זה. 

מעקב
משרד החוץ

12.  	משרד החוץ מבקש להבהיר כי מאז סתיו 2012, המשרד מאמץ מדיניות של תיאום בינמשרדי מלא ברמת המטות וברמת הנציגויות.

ליקוי

14. 	על הנהלות שני המשרדים לאמץ את ההמלצות המקצועיות החוזרות ונשנות בדבר הצורך בתפיסה מערכתית לקביעת מדיניות הסחר של ישראל. כן יש לפעול ליצירת מנגנוני תיאום בין מטות המשרדים בארץ ובין הנציגים הכלכליים שלהם בחו"ל, לשם היזון הדדי בין שני המשרדים ויצירת דו-שיח מתמיד ביניהם. 

מעקב
משרד החוץ

14.  	משרד החוץ  מאמץ את דוח הביקורת בדבר הצורך בתפיסה מערכתית לקביעת מדיניות הסחר של ישראל וליצירת מנגנוני תיאום.




ליקוי

15. 	מתכונת פעולה סדורה מחייבת כי החלטות על הוספת משרות חדשות בתחומים כלכליים לתקן הנציגויות יתקבלו לאחר התייעצות משותפת בין הדרגים המקצועיים של שני המשרדים, והדברים אמורים בעיקר בשינויי תקן במדינות שבהן כבר הוצבו נציגים כלכליים או עובדים מקומיים כלכליים מטעם המשרד האחר. על מטות המשרדים לפעול במשותף לתיאום חלוקת התפקידים בין הנציגים הכלכליים והעובדים המקומיים הכלכליים.

מעקב
משרד החוץ

15. 	משרד החוץ מתחייב לתיאום הנדרש עם משרד הכלכלה שכבר מיושם באופן מלא בין המשרדים. לראייה תיאום הפעילות ביבשת אפריקה, פתיחת הנציגות בהונג-קונג, והעברת עובדים זרים בנציגויות שונות מתקני משרד החוץ לתקני משרד הכלכלה.

מעקב
משרד הכלכלה

15. 	נוצר  כבר, מנגנון תיאום בין משרד הכלכלה למשרד החוץ, בנושאי קידום הייצוא בחו"ל, במישורים המקצועיים והאדמיניסטרטיביים.

ליקוי

16. 	הודעת הממונה על התקציבים במשרד האוצר כי מעתה ואילך כל תקצוב של תקן לפעילות נספח תמ"ת או שליח יחייב את שני המשרדים לפרט בכתב את אופן הפעולה של העובד, היא צעד חיובי שיתרום לתיאום בין-משרדי בנוגע להוספת משרות בתחום הכלכלי לתקן הנציגויות.

מעקב 
משרד החוץ 

16. 	משרד החוץ מקבל את הערת הביקורת ויפעל ליישומה. 

ליקוי

17. 	תכנית העבודה השנתית מבטאת הלכה למעשה את מדיניות המשרדים, ולכן חשוב שמשרד החוץ ומשרד התמ"ת ישתפו פעולה בעת הכנת תכניות העבודה השנתיות שלהם בתחומי סחר החוץ והדיפלומטיה הכלכלית, לקראת קביעת מדיניות אחידה ומתואמת בתחומים הכלכליים. על מנכ"לי שני המשרדים להנחות במשותף את משרדיהם לשתף פעולה בגיבוש תכניות העבודה הכלכליות בנציגויות, לרבות עיון הדדי בטיוטות תכניות העבודה ומתן הערות, ולקבוע מועד מתואם להכנת תכניות העבודה. נוסף על כך, על המשרדים להסדיר את התיאום ביניהם בנוגע להכנת תכניות עבודה בנושאים כלכליים בנציגויות שבהן אין ייצוג למשרד התמ"ת. 

מעקב
משרד החוץ

17.	תיאום כבר החל מסתיו 2012. יחד עם זאת, לטובת ייעול הטיפול המתואם של המשרדים בקידום הסכמים כלכליים, משרד החוץ סבור כי על תוכניות העבודה השנתיות של משרד הכלכלה לכלול גם הסכמים שמשרד זה מעוניין לקדם באותה שנת עבודה. יש לשתף את מחלקת אמנות באגף היועמ"ש במשרד החוץ ברשימת ההסכמים על מנת להיערך כיאות למו"מ עליהם.

מעקב
משרד הכלכלה

17. 	ראה תגובת המשרד לליקויים 5-6 לעיל.  

ליקוי

18. 	על משרד התמ"ת להדגיש לפני נספחי התמ"ת בנציגויות את חובתם לפעול על פי הוראות תקנון שירות החוץ, הקובע את כפיפותם הכללית של כל השליחים והעובדים בנציגות לראש הנציגות - הנושא באחריות כוללת כלפי מדינת הכהונה לפעולותיה של הנציגות. על שני המשרדים לשתף פעולה באופן מלא ויעיל על מנת להשיג את מטרתם המשותפת - קידום סחר החוץ של ישראל. 

מעקב
משרד החוץ

18.  	משרד החוץ מקווה כי משרד הכלכלה בהכנה של הנספחים לחו"ל מדגיש בפניהם את חובתם לפעול על פי תקנון שירות החוץ הקובע כי כפיפותם הכללית של השליחים והעובדים המקומיים בנציגות היא לראש הנציגות הנושא באחריות כוללת לפי מדינת הכהונה לפעולותיה של הנציגות.

מעקב
משרד הכלכלה

18. 	ליקוי זה טופל במסגרת הנחיה לנספחים המסחריים לשיתוף ראשי הנציגויות בבניית תכנית העבודה.










פרק שני 
משרדי ממשלה




משרד ראש הממשלה











משרד ראש הממשלה

פעולות להנצחת נשיאים וראשי ממשלה

הגוף המבוקר: משרד ראש הממשלה, משרד האוצר - אגף התקציבים,  משרד התרבות והספורט, משרד החינוך, משרד ההסברה והתפוצות, מינהל מקרקעי ישראל.

ליקוי

1.	בעקבות חוק ההנצחה אישרה הממשלה ב-1988 עקרונות להנצחת זכרם של ראשי המדינה כפי שהמליצה המועצה להנצחה (להלן - החלטת הממשלה 1505). מיום שאושרו עקרונות אלה חלו תמורות יסודיות בתרבות, בטכנולוגיה ובחינוך, אך המועצה להנצחה - שאמורה להוביל את התחום - לא המליצה לממשלה להתאים את עקרונות ההנצחה לשינויי הזמן. משרד מבקר המדינה סבור שעל המועצה לפעול נמרצות כדי להמליץ לממשלה על מדיניות הנצחה ראויה ומעודכנת ובמידת הצורך עליה להסתייע במומחים וביועצים.

מעקב
משרד ראש הממשלה

1.	המועצה בישיבתה ביום 30.05.2013, דנה ועדכנה את העקרונות להנצחת זכרם של ראשי המדינה כך שיהיו תואמים לתמורות שחלו בטכנולוגיה ובחינוך. עקרונות אלה אושרו ע"י הממשלה בהחלטת ממשלה מס' 590  מיום 21.07.2013.
כפי שדווח כבר בעבר, היחידה להנצחה, במשרד ראש הממשלה, בהמלצת המועצה להנצחת נשיאי ישראל וראשי וממשלותיה ובאישור הממשלה, מקיימת פעילויות הנצחה שונות, הן במישור החינוכי-ערכי והן במישור המוחשי, תוך שימת לב רבה, לשינויים התרבותיים הטכנולוגיים המתהווים, כמו הקמת אתרי אינטרנט להנצחת אישים, עדכון תכנים וכד'. הפרויקטים המתקיימים במסגרת תוכנית הפעילות לשנת 2013,  תואמים את השינויים התרבותיים והטכנולוגיים, דוגמת פרויקט "ממנהיגי העבר לדור העתיד", פרויקט המתקיים בשיתוף פעולה עם משרד החינוך, המטה למורשת ישראל ומרכז למורשת מנחם בגין, במסגרתו יתקיים הליך למידה על מורשתם ופועלם של ראשי המדינה בשיטת כתב חידה, באמצעות ממשק אינטרנטי שנבנה בתוכנה מתקדמת, המאפשרת לשייט ולנווט בכל אמצעי הגלישה הנגישים בבתי הספר. כתב החידה לפיצוח יעוצב סביב מפת מדינת ישראל, שאותה יקיפו בתנועה מתמדת 14 "לוויני גדולי האומה" כל לווין ישא את שמו ודמותו המצולמת של אחד מראשי המדינה שהלכו לעולמם. בנוסף, על המפה יסומנו 14 "כוכבי אתרי מורשת", כל כוכב – אתר, הינו מקום פיזי הנקשר לאחת הדמויות. עצירה על אחד הלוויינים או על אחד מכוכבי האתרים יפתח כתב חידה לפיצוח. התלמידים יעכבו אחר כתבי חידה שיתפרסמו ברשת, להם יתווספו רמזים שבועיים ובדרך זו התלמידים יתקדמו בשלבים ויעמיקו ידיעותיהם והיכרותם עם הדמויות השונות.

ליקוי

2.	בהחלטת הממשלה 1505 נקבע כי כשיקום מבנה חדש לגנזך המדינה, תוצב בו תצוגה שתנציח את פועלם ואת מעשיהם של כל ראשי המדינה שהלכו לעולמם. לגנזך המדינה טרם הוקם מבנה חדש, והמועצה להנצחה לא המליצה לממשלה על חלופה הולמת למיקום תצוגת ההנצחה.

מעקב
משרד ראש הממשלה 

2.	ביום 21.7.2013 קיבלה הממשלה החלטה בדבר עקרונות להנצחת זכרם של נשיאי ישראל וראשי ממשלותיה (החלטה מס' 590). בהחלטה זו, עדכנה הממשלה את העקרונות להנצחת זכרם של ראשי המדינה כך שיהיו תואמים לתמורות שחלו בטכנולוגיה ובחינוך. בין היתר, ההחלטה החדשה ביטלה את החלטה מס' 1505.
	בהחלטת הממשלה החדשה אין אזכור לתערוכה המדוברת. עם זאת, המשרד בוחן חלופות חדשות, בהיעדר מבנה חדש לגנזך, בשל 	החשיבות שהוא מייחס לנושא.  

ליקוי 

3.	בהחלטת הממשלה 1505 נקבע כי משרד החינוך "ייזום פעולות להעלאת זכרם של האישים [ראשי המדינה] בבתי-הספר ובמוסדות החינוך". בשנות הלימודים התשע"א (2011-2010) והתשע"ב (2012-2011) יזמה המועצה להנצחה בשיתוף משרד החינוך מיזם לתלמידי כיתות ה-ט שכותרתו "ממנהיגי העבר לדור העתיד". ואולם, המיזם הופעל רק 
בכ-7% מבתי הספר הממלכתיים, והוחלט שלא לקיימו בשנת הלימודים התשע"ג (2013-2012).

מעקב
משרד ראש הממשלה

3.	בישיבת המועצה מיום 17.03.2013 הוחלט להמשיך ולקיים את פרויקט "ממנהיגי העבר לדור העתיד". המלצה זו אושרה על ידי הממשלה בהחלטה מס' 591 מיום 21.07.2013.
בשנת הלימודים התשע"ג, התקיים הפרויקט בשיתוף פעולה עם מנח"י (מינהל חינוך ירושלים) בהשתתפות של כ- 500 תלמידים מבתי ספר ברחבי העיר. במסגרתו התבצע הליך למידה בבתי הספר על ראשי המדינה בליווי חומרי עזר והנחיית המורים. כמו-כן, הפרויקט ממשיך לפעול גם בשנת הלימודים תשע"ד, לאחר שפרויקט זה אושר בוועדת המכרזים המשרדית.
	 
ליקוי 

4.	בהחלטת הממשלה 1505 נקבע כי המדינה לא תיזום ולא תשתתף בהקמה של גופי הנצחה לזכרם של ראשי המדינה נוסף על גופי ההנצחה הקיימים ב-1988 ולא תשתתף בהקמתם של גופים כאלה. בחלוף הזמן התברר שחוק ההנצחה אינו נותן מענה מלא לצורכי ההנצחה, ומשנת 1997 ועד מועד סיום הביקורת נחקקו שלושה חוקי הנצחה מיוחדים, ומכוחם הוקמו תאגידי הנצחה חדשים בתקצוב המדינה.

מעקב
משרד ראש הממשלה

4.	הגורמים הרלוונטיים במשרד החלו בעבודת מטה בעניין בחינת שינוי חוק ההנצחה ויצירת מסגרות נורמטיביות כוללות שתאפשרנה ייזום פעולות הנצחה על פי מדיניות הנצחה כוללת, ובהתאם לעקרונות השוויון.

ליקוי

5.	החוקים להנצחת ראשי מדינה מסוימים התקבלו על פי רוב ביוזמת עמותות שמטרתן להנציח אישים אלה, ומכוח החוקים הוקמו גם תאגידי הנצחה. חלוקת האחריות והסמכות בין רוב תאגידי ההנצחה ובין העמותות הקשורות אליהם אינה מוסדרת בהסכמים רשמיים.


מעקב
משרד ראש הממשלה

5. 	הלשכה המשפטית של משרד ראש הממשלה התגייסה לסייע בהכנת ההסכם בין מרכז יצחק רבין לחקר ישראל לבין העמותה למען הקמת מרכז יצחק רבין לחקר ישראל. זאת, על רקע העדר ההפרדה המתחייבת בהתנהלות הגופים, ובכלל זה ייצוגם באותו מועד על ידי אותו משרד עורכי דין, אשר מטבע הדברים לא יכול היה לייצג את שני הצדדים בנושא זה בשל ניגוד העניינים המובנה בעניין. טיוטת ההסכם, אשר אושרה גם על ידי היועץ המשפטי לממשלה דאז, הועברה בשנת 2000 לעמותה, אולם כל הניסיונות להביא את ההסכם לכלל חתימה לא צלחו, והועלו על ידי העמותה הסתייגויות שונות. 
יובהר כי ללשכה המשפטית של משרד ראש הממשלה אין ולא היו סמכויות כלפי המרכז והעמותה, שכל אחת מהן אמורה להסתייע בייעוץ משפטי משל עצמה, ולכן הטלת האחריות לניסוח טיוטת האמנה על היועצת המשפטית של משרד ראש הממשלה נעשתה לכתחילה כצעד יוצא דופן. כאמור, מדובר באמנה בין שני גופים אשר להם אישיות משפטית נפרדת מזו של המדינה, ואשר בעקבות הביקורת שערך משרד ראש הממשלה גם נערכה בהם ההפרדה המתחייבת בזהות בעלי התפקידים ונושאי המשרה. במסגרת זו הופרד גם הייעוץ המשפטי של המרכז מזה של העמותה. עם זאת, נוכח העובדה שהפרדה זו סוכמה רק באותו מועד, ולאחר שנראה היה שטיוטה ראשונית של האמנה שהוכנה על ידי מי שהייתה בעבר באת כוח המרכז והעמותה גם יחד הייתה רחוקה מרחק רב מהנדרש, ולאור התמשכות הדברים, הסכימה היועצת המשפטית של משרד ראש הממשלה לקבל על עצמה לסייע בעניין על מנת שיצא לפועל, אף שהאחריות כולה מוטלת רק לפתחם של הצדדים הישירים לאמנה. 
מכל מקום, הלשכה המשפטית במשרד ראש הממשלה בשיתוף עם חשבות המשרד השלימה את גיבוש טיוטת האמנה וביום 19.9.2012 התקיימה ישיבה במשרד ראש הממשלה בהשתתפות הלשכה המשפטית, חשבות המשרד, ונציגי המרכז, בה הוצגו לנציגי המרכז עקרונות טיוטת האמנה שהוכנה במשרד ראש הממשלה. בישיבה הועלו נושאים שונים שהמשרד ביקש לשמוע את עמדת המרכז לגביהם לפני הפצת טיוטת האמנה. בהמשך לכך, נערכו התאמות אחרונות של טיוטת האמנה וזו נשלחה, ביום 18.11.2012, ליועצת המשפטית של המרכז, אשר התבקשה להשלים את הטיפול בנושא אל מול בא-כוח העמותה ולהעביר טיוטה סופית, המקובלת על המרכז והעמותה גם יחד, לאישור סופי של משרד ראש הממשלה. עד למועד כתיבת תגובה זו, לא התקבלה במשרד טיוטת האמנה לאישור.
באשר למרכז בגין, סדר הדברים הרגיל מחייב שמלאכת הכנת אמנה בין מרכז הנצחה, שהוא תאגיד סטטוטורי, לבין העמותה שעמה הוא מצוי בקשרי עבודה, תוטל על הצדדים לאמנה, קרי המרכז הסטטוטורי, בתיאום עם העמותה, ולא על הלשכה המשפטית של משרד ראש הממשלה. זאת, כיוון שהלשכה המשפטית של משרד ראש הממשלה אינה מייצגת בעצמה מי מהצדדים, ותפקידה אמור להתמצות בפיקוח ובבקרה על גיבושה של אמנה על ידי הצדדים הישירים לה, במסגרת המצומצמת של וכחלק ממתן הייעוץ המשפטי על ידה לראש הממשלה כשר הממונה על המרכז. הנסיבות שנוצרו במרכז רבין, הובילו לכך שהלשכה המשפטית של משרד ראש הממשלה לקחה על עצמה לסייע בגיבושה של הטיוטה בנושא, צעד שהוא חריג ויוצא דופן בכל קנה מידה. 
בהתאם לאמור, ביום 7.9.2009 ביקש חשב משרד ראש הממשלה, במענה לפניה של ראש מרכז בגין בנושא, כי מרכז בגין יעביר טיוטה ראשונית של אמנה להסדרת היחסים בין מרכז בגין לבין העמותה. 
מבלי לגרוע מהדברים, והגם שכאמור, מלאכת גיבוש האמנה מוטלת לפתחו של המרכז, ואף שטיוטת האמנה שהוכנה עבור מרכז רבין היא טיוטה מוקדמת, שהוכנה על ידי המשרד באופן עצמאי ושאינה כוללת את התיקונים וההשלמות שייעשו על ידי המרכז והעמותה, הרי מתוך רצון לקדם את התנעת המהלך שמתעכב זה זמן רב, שלחה היועצת המשפטית של משרד ראש הממשלה ביום 12.12.2012 את טיוטת האמנה שגובשה עבור מרכז רבין אל מרכז בגין. עד למועד כתיבת תגובה זו, טרם התקבלה במשרד טיוטת האמנה לאישור.
משרד ראש הממשלה מקבל על עצמו לפעול במהירות האפשרית ככל שיש לאל ידו לאישור נוסחן של האמנות בין המרכזים לבין העמותות, כאשר הטיוטות הסופיות שלהן יועברו לידיו על ידי המרכזים.

ליקוי

6.	עד ינואר 2013 לא חתמו מרכז רבין והעמותה למען הקמת מרכז יצחק רבין לחקר ישראל על הסכם שיסדיר את היחסים ביניהם. אף שבחוק רבין נקבע כי המדינה תעמיד לרשות מרכז רבין את המקרקעין הדרושים לפעילותו, ביוני 2000 חתם מנהל מקרקעי ישראל (להל"ן: ממ"י)  על הסכם הרשאה לתכנון המבנה למרכז רבין עם עמותת רבין ולא עם התאגיד, וביוני 2003 אף החליטה מועצת ממ"י להחכיר את הקרקע לעמותה. בחוק רבין נקבע כי הקמת מרכז רבין תמומן מכספי תרומות. אולם בינואר 2005 הקדים אגף התקציבים את העברתם של כ-9 מיליון ש"ח מכספי המדינה למרכז בעבור הקמתו של מבנה מרכז רבין באמצעות העמותה. 
מעקב
משרד ראש הממשלה

6. 	באשר לחתימת ההסכם בין מרכז רבין לבין העמותה, אנא ראו התייחסות בסעיף 5 לעיל. בנוגע לרישום המקרקעין, עמדת משרד ראש הממשלה לכל אורך הדרך, כפי שמשתקפת גם במסמכים שהוכנו על ידי הלשכה המשפטית של המשרד והנזכרים בדוח הביקורת, היא כי על המדינה להקצות את המקרקעין למרכז, וכי יש לפעול להשלמת הרישום על שם המרכז בהתאם, ובהקדם האפשרי. הדבר קיבל ביטויו בטיוטות ההסכם (שבסופו של דבר לא נחתם) שנערכו על ידי הלשכה המשפטית, וכן הובהר שוב בטיוטת האמנה שהכין המשרד ואשר צורפה לתגובת המשרד לטיוטת הדוח. בישיבה שהתקיימה ביום 19.9.2012 עם נציגי המרכז, הבהירו נציגי המרכז פעם נוספת כי המרכז רואה את הדברים עין בעין עם המשרד ופועל להשלמת הנדרש בעניין. עם זאת, משרד ראש הממשלה אינו צד בעצמו להליכי רישום המקרקעין, עניין המתבצע על ידי המרכז כתאגיד סטטוטורי אל מול הרשויות המוסמכות.
בנוסף, סעיף 38 לחוק המרכז להנצחת זכרו של יצחק רבין, התשנ"ז-1997 קובע מפורשות כי הקמת המרכז תמומן מכספי תרומות, ודבר זה קיבל ביטוי מפורש בחוות הדעת שנכתבו במשך השנים על ידי הלשכה המשפטית של המשרד ובטיוטת ההסכם בין המרכז לעמותה שהוכנה על ידה. 
במסגרת הביקורת שיזם משרד ראש הממשלה על המרכז, התברר כי בשנת 2005 הסכים אגף התקציבים במשרד האוצר, אשר עמד לעניין זה בקשר ישיר עם מרכז רבין, להקדים מימון למרכז רבין לטובת סיום הקמת מרכז החינוך וההדרכה במרכז. עוד סוכם כי הסכומים שישולמו במסגרת הקדמת המימון יוחזרו בשנות התקציב העוקבות. אנו מניחים כי העתק הסיכום התקציבי מיום 11.1.2005 בין אגף התקציבים במשרד האוצר לבין מרכז רבין מצוי בידי עורכי הביקורת. 
כאמור, מדובר בסיכום תקציבי שנעשה במישרין בין משרד האוצר לבין מרכז רבין, וזאת כבר לפני קרוב לתשע שנים. למשרד ראש הממשלה אין נתונים ומידע למה בדיוק נועדו ולמה שימשו הסכומים שניתנו במסגרת זאת – קרי, אם שימשו להקמת מבנה המרכז עצמו או שמא לדברים אחרים. 
בהקשר זה חשוב להבהיר כי כאמור לעיל, ובהתאם לסעיף 38 לחוק רבין "הקמת המרכז תמומן מכספי תרומות". אלא, שהקמת המרכז לעניין זה, משמעה הקמת מבנה המרכז, זאת להבדיל מהקמת מוסדות המרכז הכוללים אתר הנצחה, מכון מחקר וארכיון לרבות כלי עזר לניהול פעילות מוסדות אלו, כגון ספריה, מערכת מחשוב וכו', אשר לעניינם אין בחוק כל קביעה המחייבת את הקמתם מכספי תרומות בלבד, ואשר נכללים בגדר פיתוח האתר וניהול מכלול פעילויותיו, עניין אשר על פי חוק ממומן מתקציב המדינה וכן מתרומות ומהכנסות שיהיו למרכז. יצוין כי פרשנות הוראות החוק כאמור מבוססת על חוות דעת שניתנה על ידי משרד המשפטים כבר בשנת 1999 במענה לפניה של הלשכה המשפטית של משרד ראש הממשלה. חוות הדעת של משרד המשפטים, וכן המכתבים של הלשכה המשפטית במשרד ראש הממשלה, של ראש המרכז ושל נשיא בית המשפט העליון (בדימוס) השופט מאיר שמגר צורפו לתגובת המשרד לטיוטת הדוח. 
ליקוי

7.	עד ינואר 2013 לא הוסדרו בהסכם קשרי הגומלין בין מרכז בגין ובין עמותת קרן מורשת מנחם בגין, למרות סיכום של ראש מרכז בגין עם נציגי משרד ראש הממשלה ממרץ 2009 ולמרות החלטת הוועד המנהל של מרכז בגין מאפריל 2009, שנועדו להסדיר את קשרי הגומלין וחלוקת הסמכויות בין המרכז לעמותה.

מעקב
משרד ראש הממשלה

7. 	ראה  התייחסות  משרד לסעיף 5 לעיל.

ליקוי

8.	בחוק בגין נקבע כי המדינה תעמיד לרשות מרכז בגין (התאגיד) את המקרקעין הדרושים לפעילותו. בבדיקה נמצא כי למרות הוראת החוק, ואף שהמדינה שילמה לעמותה כ-2.5 מיליון ש"ח בגין עלות רכישת המקרקעין (הרכישה בוצעה קודם חקיקת החוק), ממ"י חתם ב-2004 על חוזה חכירה עם העמותה ולא עם התאגיד.

מעקב
משרד ראש הממשלה

8.  	עמדתו העקבית של משרד ראש הממשלה היא כי יש להשלים את הפעולות הנדרשות לרישום המקרקעין על שם המרכז. עם זאת, אין מקום לכוון את הביקורת בעניין זה כלפי משרד ראש הממשלה. המשרד הבהיר את הנחייתו למרכז בגין פעם אחר פעם, אך אינו צד בעצמו להליכי רישום המקרקעין, עניין המתבצע על ידי המרכז כתאגיד סטטוטורי אל מול הרשויות המוסמכות.

ליקוי

9.	משרד רה"ם, משרד החינוך ומשרד התרבות המתקצבים את תאגידי ההנצחה לא עיגנו את ההתקשרות להעברת הכספים בחוזים כנדרש בהוראת החשב הכללי במשרד האוצר מ-2007 (להלן - הוראת החשכ"ל). על פי ההוראה, משרד ממשלתי שמעביר כספים לתאגיד סטטוטורי חייב להסדיר את מערכת היחסים בחוזה התקשרות. עוד נקבע בהוראת החשכ"ל שכל התקשרות בין משרד ממשלתי לתאגיד סטטוטורי חייבת לעמוד בהוראות חוק חובת המכרזים, התשנ"ב -1992. ואולם, הבדיקה העלתה מקרים שבהם משרדי ממשלה רכשו שירותים בהיקף של מיליוני ש"ח מתאגידי הנצחה לביצוע פעולות שאינן ייחודיות לתאגידים אלה בלא מכרז ובלא שוועדות המכרזים המשרדיות סיווגו את ההתקשרויות כפטורות ממכרז.  


מעקב
משרד ראש הממשלה

9.	במהלך שנת 2013 קיים המשרד מיזמים משותפים עם המרכז למורשת מנחם בגין. מיזמים אלה אושרו בוועדת המכרזים המשרדית, בהתאם להוראות חוק חובת המכרזים, התשנ"ב-1992 והוסדרו בחוזה התקשרות כנדרש. אף המיזמים שיופעלו בשנת 2014 אושרו על-ידי ועדת המכרזים המשרדית.

מעקב
משרד האוצר – החשב הכללי

9. 	חשבות משרד התרבות  והספורט הסדירה במהלך חודש מרץ 2013, את כל 	ההתקשרויות עם הגופים בחוזים. 

מעקב
משרד התרבות והספורט

9. 	ההתקשרות להעברת הכספים בחוזים כנדרש בהוראת החשב הכללי עוגן בראשית חודש מרץ 2013.

ליקוי

10.	לדעת משרד מבקר המדינה, כל עוד לא הושלם הליך החקיקה בעניין התאגידים הסטטוטוריים, על משרד ראש הממשלה לפעול לפי הוראת החשכ"ל ולעגן בחוזים את העברת הכספים לתאגידי ההנצחה. בנוסף מעיר משרד מבקר המדינה כי בעניין  ההתקשרויות עם מכון בן גוריון בנוגע למיזם "ממנהיגי העבר לדור העתיד", ועם מרכז בגין בנוגע לסדרת הרצאות על ראשי המדינה, נעשו שלא לפי חוק חובת המכרזים. 

מעקב
משרד ראש הממשלה

10.  	ראשית, טענות הביקורת בהקשר זה מתעלמות מהעובדה שכבר בסמוך לאחר פרסום הוראת החשכ"ל כי הוראה זו, שעוסקת בעיקרה בכפיפות לחוק חובת המכרזים, התשנ"ב-1992, כלל אינה מתאימה למערכת היחסים שבין משרד ראש הממשלה לבין המרכזים. כך, כבר בחוות דעתה של סגנית היועצת המשפטית במשרד ראש הממשלה מחודש ינואר 2008 צוין כי "תחולתו של חוק חובת המכרזים מתוחמת למצבים שבהם המדינה מבצעת עסקה בטובין או במקרקעין, מזמינה עבודה או רוכשת שירותים". כתוצאה מכך, "סווג מערכת היחסים בין המשרד לבין הרשויות הממשלתיות שבאחריותו כמערכת שחל עליה חוק חובת המכרזים אינו יכול להתבצע באופן אוטומטי והוא נגזר מהוראות הדין וממהות העניין בכל מקרה לגופו" (ההדגשה במקור). כך, על פי היוצא מחוות דעת זו, חוק חובת המכרזים לא יחול מקום שבו נקבע בחוק שהממשלה משתתפת בתקציבה השנתי של הרשות שהוקמה מכוח חוק זה, וכן במקרים שבהם תקצוב המשרד ניתן למימון פעילותה השוטפת של רשות ממשלתית. זאת, בשונה ממצב שבו המשרד מתקשר עם הרשות הממשלתית לצורך הזמנת עבודה או שירות, שאז חל חוק חובת המכרזים. המשרד מוסיף כי העקרונות לעריכת הסכם התקשרות בין משרדי הממשלה לבין חברות ורשויות ממשלתיות, המובאים בנספח ב' להוראת החשכ"ל משנת 2007, מעידים על כך שדפוס החשיבה שעמד ברקע כתיבת ההוראה הוא של חוזה להזמנת עבודות או שירות ולא של תקצוב ישיר המתחייב על פי חוק. 
חוות דעת זו הייתה מקובלת גם על היועץ המשפטי של משרד האוצר, כפי שעולה מסיכום הדיון מיום 27.4.2010 (שאף הוא הוזכר בדוח הביקורת).
יוצא אפוא, שהכנת ההסכמים בין משרד ראש הממשלה ובין מרכזי ההנצחה שהוא מתקצב איננה מחויבת על פי דין ואף לא על פי הוראת החשכ"ל, שכלל אינה מתאימה לסיטואציה המדוברת. עם זאת, משרד ראש הממשלה חשב כי ראוי למסד גם את מערכת היחסים הזו בהסכם ארוך טווח (ולא רק בנוהל עבודה, אשר כבר קיים ומיושם ממילא משנת 2006 וכולל את ההוראות המרכזיות הנוגעות לעניין), וקיבל על עצמו לעשות כן.
שנית, כבר במחצית הראשונה של שנת 2011 נערכה במשרד עבודה לגיבוש טיוטת הסכם. בין לבין, בחודש יולי 2011 פרסם משרד המשפטים את טרום-תזכיר חוק התאגידים הציבוריים. טרום-תזכיר זה מסדיר את היחסים בין משרדי הממשלה לתאגידים הציבוריים ויש בו כדי להשפיע באופן מהותי על ההסכמים בין המשרד לבין מרכזי ההנצחה. זאת, בעיקר לנוכח העובדה שכוונת משרד ראש הממשלה הייתה לגבש טיוטת הסכם כוללת שתהווה תשתית להסדרת היחסים בין המשרד ובין התאגידים הציבוריים שבאחריותו לאורך שנים. במצב דברים זה, ברי שראוי להבטיח כי החוזה ארוך הטווח בין הצדדים ייכתב בהלימה להוראות החוק המקיף המיועד להסדרת הנושא. לפיכך, הוחלט בלשכה המשפטית של משרד ראש הממשלה להמתין עם כתיבת ההסכמים עד להשלמת החקיקה האמורה, או לכל הפחות עד לגיבושה המלא של הצעת החוק הממשלתית. 
מבדיקה עדכנית עולה כי טרם גובשה באופן סופי הצעת החוק הממשלתית, אולם נמסר  למשרד כי תזכיר החוק מצוי כעת בשלבים מתקדמים של עבודה.  המשרד סבור , כי בנסיבות העניין נכון שלא לסטות מהמחשבה שעמדה בבסיס התנהלות המשרד להמתין עם גיבוש ההסכמים עד להתקדמות הליך החקיקה, שכן ההסכמים הצפויים עם התאגידים הם הסכמים ארוכי טווח.
שלישית, בכל הקשור להזמנת שירותים ועבודות שלא במסגרת התקצוב הישיר המתחייב על פי החוק, הרי שבמהלך שנת 2013 קיים המשרד מיזמים משותפים עם המרכז למורשת מנחם בגין, "ממנהיגי העבר לדור העתיד" וכן המשך של סדרת הרצאות איכות על מנהיגי המדינה.  מיזמים אלה אושרו בועדת המכרזים המשרדית, בהתאם להוראות חוק חובת המכרזים, התשנ"ב-1992 והוסדרו בחוזה התקשרות כנדרש.




ליקוי

11.	משרדי ממשלה תומכים בפעילותן של עמותות ההנצחה על פי חוק יסודות התקציב, התשמ"ה - 1985. למרות שמשרד רה"ם פועל על מנת לפשט ולייעל את תהליך קבלת התמיכות, בבדיקה נמצא שכספי התמיכות ממשרד רה"ם הועברו לעמותות כעבור שנה ויותר ממועד ביצוע הפעילות שלשמה התבקשה התמיכה. העיכוב הניכר מקשה על העמותות לתכנן ולממן את פעילותן השוטפת ופוגע ביכולתן לממש את ייעודן. 

מעקב
משרד ראש הממשלה

11.	במסגרת הליך כולל לייעל ולשפר את תהליך אישור הבקשות לתמיכה המוגשות למשרד ראש הממשלה, בוצעו הפעולות הבאות:
א.	החל ממרץ 2013, פורסם נוהל שר אוצר חדש, המנחה את וועדות התמיכה המשרדיות לבצע את הליכי בדיקת הבקשות בלוחות זמנים המוגדרים מראש, תוך שימת דגש לצמצום ניכר של לוחות הזמנים שהיו קיימים בעבר.
ב.	הליך התמיכות החל משנת 2013, מתנהל באמצעות מערכת ממוחשבת "מערכת מרכבה", למערכת זו יש גישה ישירה של העמותות דרכה מוזנים מסמכי הבקשה לתמיכה. הליך אישור ו/או דחיית הבקשות מתבצעות On-line מול העמותות ללא עיכוב.
ג.	היחידה לטיפול בבקשות התמיכה, במשרד ראש הממשלה, פעלה לשינוי טופסי הבקשה, כך שהטפסים יהיו ידידותיים יותר ומובנים יותר למשתמש. הליך זה, מקל על העמותות בהגשת הבקשות, וכתוצאה מכך, לוחות הזמנים לדיון בועדות התמיכות בבקשות לתמיכה התקצרו באופן ניכר. 

ליקוי

12.	משרד מבקר המדינה מעיר כי על מרכז שזר ומנהל מקרקעי ישראל (להלן ממ"י) לשתף פעולה כדי שהקצאת הקרקע תירשם על שם התאגיד. על משרד התרבות לוודא שמרכז שזר יפעל להעברת הזכויות  בקרקע מהעמותה למרכז כנדרש בחוק שזר. 

מעקב
משרד  התרבות  והספורט

12. 	הזכויות בקרקע טרם הועברו מהעמותה למרכז כנדרש בחוק שזר. מנכ"ל מרכז שזר  דיווח שהועברו לרשות מקרקעי ישראל, כל הנדרש לשם ביצוע ההעברה ואולם "פג תוקפו של חוזה הפיתוח". משרד התרבות והספורט, בכפוף לסמכויות המוקנות בדין, יוודא כי הסכם ייחתם וייושם. 




ליקוי

13.	משנת 1970 מאוחסן ארכיון יד לוי אשכול בבניין משרד הרווחה והשירותים החברתיים בתנאים שאינם נאותים לשימור מסמכים. משרד רה"ם מעביר מדי שנה בשנה תשלום למשרד הרווחה והשירותים החברתיים בגין השכירות של חדרי האחסון, ויש בכך משום תמיכה ממשלתית לעמותה שלא לפי מבחני תמיכה.

מעקב
משרד ראש הממשלה

13.	העניין מצוי כעת בטיפול המשרד. בדוח המעקב הבא יובא פירוט בדבר הטיפול.

ליקוי

14.	העמותה להנצחת זכרה של גולדה מאיר - העמותה הפעילה אתר אינטרנט שכלל ארכיון. מזכיר המועצה להנצחה הודיע לגנז המדינה בפברואר 2009 כי לגנזך המדינה יועבר תקציב שנתי שוטף של 100,000 ש"ח כדי שיקבל לידיו את האתר ויפעיל אותו. למרות זאת, מיום שפורקה העמותה מרצון ב-2010 ועד ינואר 2013 לא הושלם הטיפול בשימור האתר, בתחזוקתו ובפיתוחו.

מעקב
משרד ראש הממשלה

14.	בהתאם להמלצת המועצה להנצחת נשיאי ישראל וראשי ממשלותיה מיום 17.03.2013 ואישור הממשלה בהחלטה מס' 591 מיום 21.07.2013. אושר לשדרג ולפתח את אתר האינטרנט של המועצה. הסתיים הליך לשדרוג תשתיות טכנולוגיות של אתר האינטרנט, והיחידה נמצאת בשלבים סופיים של בחירת יועצי תוכן לכתיבת התכנים של אתר ההנצחה. במסגרת זו יוטמעו התכנים שהופיעו באתר האינטרנט להנצחת זכרה של גולדה מאיר ובהמשך אף יתורגמו לשפה האנגלית.

ליקוי

15.	ממצאיו של דוח זה מלמדים שרק מקצת ראשי המדינה המנוחים זכו להנצחה של ממש, ואילו הנצחתם של אחרים מועטה, מוגבלת או אף אינה קיימת. לדעת משרד מבקר המדינה, אין זה ראוי שהנצחתם של ראשי מדינה תהיה מותנית ביכולתם של מוקירי זכרם להביא לחקיקת חוק ייעודי ולזכות במשאבים. לפיכך על הממשלה לקבוע מדיניות שתבטיח הנצחה ראויה וממשית לכל ראשיה שהלכו לעולמם.





מעקב
משרד ראש הממשלה

15.	הגורמים הרלוונטיים במשרד החלו בעבודת מטה בעניין בחינת שינוי חוק ההנצחה ויצירת מסגרות נורמטיביות כוללות שתאפשרנה ייזום פעולות הנצחה על פי מדיניות הנצחה כוללת, ובהתאם לעקרונות השוויון.

ליקוי

16.	יש לחזק את הבסיס לעבודת המועצה: עליה לקבוע נוהל לדיוניה שיגדיר בין היתר את תדירות התכנסויותיה, ולכנס לעתים קרובות יותר את ועדת ההיגוי. בנוסף, צוין כי יש לבחון את האפשרות להתקין תקנות לביצוע חוק ההנצחה שנחקק לפני יותר מ-25 שנה. 

מעקב
משרד ראש הממשלה

16.	המועצה בישיבתה מיום 30.5.2013 אישרה את נוהל דיוניה, שבו הוגדרו בין היתר תדירות התכנסויותיה של המועצה ושל ועדת ההיגוי. כמו כן, כאמור, בהמשך לאישור המועצה לתקן את החלטת הממשלה מס' 1505 לבחינת ביצוע חוק ההנצחה,  אישרה הממשלה את החלטה מס' 590 מיום 21.7.2013, המתייחסת לעקרונות להנצחת זכרם של נשיאי ישראל וראשי ממשלותיה. 
	בנוסף, הגורמים הרלוונטיים במשרד החלו בעבודת מטה בעניין בחינת שינוי חוק ההנצחה ויצירת מסגרות נורמטיביות כוללות שתאפשרנה ייזום פעולות הנצחה על פי מדיניות הנצחה כוללת, ובהתאם לעקרונות השוויון. בנסיבות אלה של בחינת שינוי החוק, המרד אינו רואה טעם להתקין תקנות מכוח החוק הקיים. 

ליקוי

17.	בין ממ"י ובין יד לוי אשכול נחתם בינואר 1977 חוזה חכירה שלפיו תקבל העמותה את הזכויות על ביתו של מר לוי אשכול ז"ל בתנאי שישמש משכן להנצחת זכרו. מאז לא נעשה בבית כל שימוש למטרות הנצחה, ולא נמצא שממ"י העלה דרישה למימוש חוזה החכירה או לביטולו. עד ינואר 2013 לא חודש תהליך שיפוץ מבנה בית ראש הממשלה לשעבר והשמשתו, לא נעשתה הערכה מסכמת בדבר עלות השיפוץ הסופית, ולא נמצא מתווה להשלמת הקמתו של משכן ההנצחה.

מעקב
משרד ראש הממשלה

17.	התקיימה סדרת פגישות עם הגברת אשכול ויד לוי אשכול ביוזמת משרד ראש הממשלה. בהמשך לפגישות אלו, הועסק פרוגרמאטור / מעצב אשר הציע מספר חלופות לשימוש בבית.
משפחת אשכול החליטה לשכן את החברה להגנת הטבע בבניין, תוך שימור קומת הקרקע ופיתוח תצוגה להנצחת לוי אשכול ז"ל.
בימים אלו מתקיים משא-ומתן  לקראת חתימת החוזים בין הצדדים.
כאמור, תכנית מורשת ייעדה להקמת התצוגה 2.5 מלש"ח.
 




הרשות לפיתוח כלכלי במגזר המיעוטים 

הגופים המבוקרים: הרשות לפיתוח כלכלי במגזר המיעוטים - משרד ראש הממשלה, משרד התעשייה, המסחר והתעסוקה - משרד הכלכלה, משרד הבינוי והשיכון, משרד האוצר - אגף התקציבים.

ליקוי

1. בהחלטת הממשלה הוחלט להקים ועדת היגוי אשר תפקידה לשמש גוף עליון לליווי ופיקוח על עבודת הרשות, להתוות את מדיניותה, לדון בתכניות העבודה שלה ולדווח אחת לחצי שנה אודות פעילות הרשות והתקדמותה לוועדת השרים לענייני המגזר הלא-יהודי. אולם עד מועד סיום הביקורת לא התכנסה ועדת ההיגוי ולא נקטה שום פעולה בנוגע לרשות. 

מעקב 
משרד ראש הממשלה - הרשות לפיתוח כלכלי במגזר המיעוטים

1.		כחלק מהתוכנית האסטרטגית ארגונית אותה מובילה הרשות בשנה האחרונה, שבה ונבחנה סוגיה מתכונת ועדת ההיגוי המתאימה ביותר לקידום פעילות הרשות. הרשות רואה בשיתוף כלל המגזרים והדעות עיקרון מרכזי בעבודתה וסבורה כי מתכונת מורחבת, היא המתכונת המתאימה ביותר לקידום פעילות הרשות במגזר המיעוטים בפרט ובממשלה בכלל. לפיכך תקדם הרשות במסגרת התוכנית אסטרטגית-ארגונית, שינוי בהחלטת ממשלה 1204 הנוגעת  לסעיף זה, כבר במחצית השנייה של שנת 2014. עם אישור שינוי נוסח ההחלטה, תחל הרשות במינוים של חברי הועדה, בתיאום עם הלשכה המשפטית.
		ראה הערות רה"מ 63 ג' עמ' 107. 

ליקוי

2.	תכנית עבודה היא כלי ניהולי מרכזי המסייע לארגון להתוות את פעילותו על פי המטרות והיעדים לאותה שנה ולטווח הרחוק. לא נמצא שהרשות ביצעה תכנון רב-שנתי שמתווה את כלל היעדים שהיא שואפת להשיג במשך השנים וקובע את התקציבים המיועדים לכך. 

מעקב 
משרד ראש הממשלה - הרשות לפיתוח כלכלי במגזר המיעוטים

2. 	החל מחודש מרץ 2013 מובילה הרשות תהליך אסטרטגי-ארגוני מקיף. ייחודו של תהליך זה מתבטא בכך, שלראשונה בישראל גוף ממשלתי מבצע הערכת מצב אסטרטגית לאוכלוסיית המיעוטים. תהליך זה, יתורגם במהלך שנת 2014 לתוכניות עבודה רב-שנתיות אינטגרטיביות, בשיתוף כלל המשרדים הממשלתיים הרלוונטיים.זאת ועוד, כחלק מהתהליך האסטרטגי-ארגוני, נמצאת הרשות בימים אלו בשלב גיבוש סופי של תכנית העבודה לשנת 2014, בהתאם להנחיות אגף התכנון במשרד ראש הממשלה ומערכת תמר. נקבעו בעלי התפקידים ברשות הנושאים באחריות לנושא התכנון והבקרה ולעבודה מול מערכת תמר.
		ראה הערות רה"מ 63 ג' עמ' 108. 

ליקוי

3.	החלטת הממשלה קבעה כי הגוף שיאשר את תכניות העבודה של הרשות יהיה ועדת השרים לענייני המגזר הלא יהודי. נמצא כי הרשות, הפועלת במסגרת הארגונית של משרד ראש הממשלה , הגישה מדי שנה בשנה את תכנית העבודה השנתית שלה לאישורו של מנכ"ל משרד ראש הממשלה, אולם המנכ"ל לא הגיש את התכנית לאישור ועדת השרים. 

מעקב 
משרד ראש הממשלה - הרשות לפיתוח כלכלי במגזר המיעוטים

3. 	במהלך שנת 2013 וכחלק מהתוכנית האסטרטגית-ארגונית, שבה ונבחנה מידת הצורך בוועדת שרים לענייני המגזר הלא יהודי כגוף המאשר את תכניות העבודה של הרשות. הרשות ומנכ"ל משרד ראש הממשלה רואים בשילוב מגזר המיעוטים בכלכלת ישראל משימה לאומית אסטרטגית חוצה משרדי ממשלה אשר ראוי שתדון בפני הממשלה ולא בפני ועדת שרים ייעודית לענייני מגזר המיעוטים.   לפיכך, הוחלט על ידי מנכ"ל משרד ראש הממשלה, כי בשלב זה לא תוקם ועדה שרים מיוחדת לענייניי המגזר הלא יהודי.החלטה זו, תקבל ביטוי בשינוי נוסח החלטת ממשלה 1204 הנוגעת לסעיף זה, כבר במהלך שנת 2014. 
		ראה הערות רה"מ 63 ג' עמ' 110. 

ליקוי

4 .	משנת 2010 עד מועד סיום הביקורת הרשות טרם החלה לבצע פעולות מעשיות ליישום החלטת הממשלה שבה נקבע כי עליה לפעול לעידוד מפעלים ממגזר המיעוטים לספק שירותים וטובין לממשלה.

מעקב 
משרד ראש הממשלה - הרשות לפיתוח כלכלי במגזר המיעוטים

4. 	הפעולות המעשיות שננקטו במהלך שנת 2013 לקידום הנושא באמצעות קורסים והדרכות - הרשות בשיתוף הסוכנות לניהול עסקים קטנים במשרד הכלכלה, פעלה במהלך השנה להפעלת קורס הכשרה והדרכה לאנשי  עסקים ממגזר המיעוטים המבקשים להשתתף במערך הרכש הממשלתי. הקורס יכלול הדרכות בתחום הרכש וליווי של המבקשים להשתתף במערך הרכש הממשלתי עד להגשת המכרז. הקורס יפתח ברבעון השני של שנת 2014; מאגר נתונים של כלל החברות והיזמים - במהלך שנת 2013 הקימה הרשות לפיתוח כלכלי, בהתאם לתהליכים הקבועים בחוק, מאגר נתונים מקיף של כלל היזמים ובעלי עסקים ממגזר המיעוטים, אשר באמצעותו תוכל להביא לידיעתם כל חומר או מידע בדבר המכרזים הממשלתיים והפרטיים המתפרסמים חדשות לבקרים; חוק חובת המכרזים - בהתאם להחלטת ועדת שרים לענייני חקיקה, משרד המשפטים, משרד ראש הממשלה ומשרד האוצר, נבחן כבר, במהלך שנת 2013 שינוי בחוק חובת המכרזים לעידוד תעסוקת בני מיעוטים. התקיימה פגישה ראשונית בין החשב הכללי לבין המשרד ומנהל הרשות לפיתוח כלכלי לקידום הנושא; עידוד רכש עסקי - בנובמבר 2013, קיימה הרשות לפיתוח כלכלי פורום מעסיקים לעידוד חברות בבעלות מיעוטים לספק שירותים וטובין גם למגזר העסקי. פיילוט ראשוני עם חברת שטראוס-עלית יתקיים במחצית הראשונה של שנת 2014. בנוסף, נושא הרכש הציבורי והעסקי לחברות בבעלות מיעוטים נקבע כיעד בתכנית העבודה של הרשות לשנת 2014  לרבות מנגנוני מדידה ובקרה.
		ראה הערות רה"מ 63 ג' עמ' 110.  

ליקוי

5.	על הרשות הוטל לקדם השקעות כספיות במגזר המיעוטים. לא נמצאו מסמכים הנוגעים לתכנית עבודה העוסקת בכך, לעיקרי הדברים שנדונו בפגישות בנושא ולסיכומיהן, ועל כן לא ניתן לדעת אילו פעולות ננקטו בעקבות הפגישות, אם ננקטו.

מעקב 
משרד ראש הממשלה - הרשות לפיתוח כלכלי במגזר המיעוטים

5. 	הרשות ממשיכה בפעילותה הענפה לקידום השקעות כספיות במגזר המיעוטים ובהן יצירת שיתופי פעולה עם חברות מובילות במגזר העסקי להגדלת ההשקעות ויצירת מקומות עבודה. כך למשל, מובילה הרשות עם חברת א' הקמת מרכז פיתוח ויישומים (Application Delivery Center) בפריפריה אשר צפוי להעסיק שיעור גדול של בני מיעוטים במשרות איכותיות. במהלך השנה, נקבעה פגישה עם גורמים שונים במשרד והוחלט לקדם את הנושא בשיתוף מרכז ההשקעות אשר במשרד הכלכלה על מנת לבדוק מהו המסלול התמיכה האופטימאלי לפתיחת המרכז. פגישת המשך עם מרכז ההשקעות תתקיים ברבעון הראשון של שנת 2014. כל הפעולות שנעשו על ידי הרשות לקידום השקעות כספיות במהלך שנת 2013, מתועדות לרבות מעקב ובקרה. בנוסף, נושא קידום השקעות כספיות במגזר המיעוטים, נקבע כיעד בתכנית העבודה של הרשות לשנת 2014  לרבות מנגנוני מדידה ובקרה.
		ראה הערות רה"מ 63 ג' עמ' 112. 

ליקוי

6. הרשות, בשיתוף המועצה הלאומית לכלכלה במשרד רה"ם ומשרדי הממשלה הרלוונטיים, נדרשת להכין בכל שנה לפני הגשתו של תקציב המדינה לממשלה חוות דעת הנוגעת לתקציב, ולהציע בה לפי הצורך חלופות בנושאים כלכליים-חברתיים הנוגעים למגזר המיעוטים. ואולם עד סיום הביקורת לא הגישה הרשות חוות דעת כנדרש. 


מעקב 
משרד ראש הממשלה - הרשות לפיתוח כלכלי במגזר המיעוטים

6. 	במהלך השנה, ניסחה הרשות חוות דעת מקצועיות בסוגיות הקשורות לתקציב המדינה לשנת 2013 -2014 וכן בנושאים חברתיים כלכלים נוספים וביניהן: החלטת ממשלה בנושא מפת עדיפות לאומית ליישובים בתחום השיכון, אשר אמורה להעלות בזמן הקרוב לאישור הממשלה, נייר עמדה בנושא צמצום מזומן והשפעתו על מגזר המיעוטים וכן משמשת הרשות כשותפה מקצועית בוועדת העוני של משרד הרווחה. בנוסף, הרשות נמצאת בקשר שוטף עם המועצה הלאומית לכלכה ואף משמשת כחברה בפורום האסטרטגי הבכיר שלה.  כחלק משיתוף הפעולה בין הגופים, הוחלט כי הרשות תגיש במהלך השנה חוות דעת מקצועית בכל הנוגע לסוגיות האסטרטגיות העולות בפורום, השלכותיהן על מגזר המיעוטים והחלופות הנדרשות. נושא מעורבות הרשות בהליך הכנת תקציב המדינה תואם עם מנכ"ל משרד ראש הממשלה ואף הוגדר כיעד בתוכנית העבודה של הרשות לשנת 2014. יישומו יקבל מענה  בתקציב המדינה לשנת 2015.
 		ראה הערות רה"מ 63 ג' עמ' 113.  
	
ליקוי

7.	הרשות נדרשת, להכין, בשיתוף משרדי הממשלה הרלוונטיים, חוות דעת מקצועיות בנוגע להצעות החלטה בתחומי הכלכלה והחברה העומדות על סדר יומן של הממשלה וועדותיה אשר יש בהן כדי להשפיע על מגזר המיעוטים. לשכת מנכ"ל משרד ראש הממשלה  טיפלה בהכנת הצעות החלטה כאלה שאותן אישרה הממשלה בפרק הזמן ינואר 2009 - מאי 2012. אולם נמצא כי היא הגישה לרשות לקבלת חוות דעתה רק חלק מהן, וממילא לא הכינה הרשות חוות דעת מקצועית בנוגע לכל הצעות ההחלטה.

מעקב 
משרד ראש הממשלה - הרשות לפיתוח כלכלי במגזר המיעוטים

7.  	הרשות לפיתוח כלכלי מציינת, כי במהלך שנת 2013 הודק הקשר בינה ובין לשכת מנכ"ל ראש הממשלה באופן משמעותי והרשות שולבה בשתי החלטות ממשלה הנוגעות למגזר המיעוטים: החלטת ממשלה 552 מיום 14.7.13 בנושא סבסוד הוצאות פיתוח ביישובי המיעוטים. והחלטת ממשלה מס' מיום 24.11 בנושא טייבה. בנוסף, נושא מעורבות הרשות בהכנת  חוות דעת והצעות החלטה לממשלה בנושאים כלכליים חברתיים הוגדר כמשימה אסטרטגית בתוכנית העבודה של הרשות לשנת 2014.
		ראה הערות רה"מ 63 ג' עמ' 114.  

ליקוי

8.	הרשות נדרשת להגיש לממשלה פעם בשנה דוח שבו נסקרות פעולות הממשלה לצמצום הפערים הכלכליים-חברתיים בין מגזר המיעוטים ובין המגזר היהודי. בשנים 2012-2009 הגישה הרשות לראש הממשלה שלושה דוחות שנתיים בעניין זה, אולם אלה סקרו את פעולות הרשות בלבד ולא את כלל פעולות הממשלה. 
מעקב 
משרד ראש הממשלה - הרשות לפיתוח כלכלי במגזר המיעוטים

8. 	בתאריך  1/9/2013 התקבלה החלטת ממשלה מס' 723 בנושא הכנת דוח פעילות ממשלתית ותוכניות עבודה במגזר המיעוטים. בהתאם, נמצאת הרשות בימים אלו בקשר שוטף עם כלל המשרדים לקידום הנושא.
		ראה הערות רה"מ 63 ג' עמ' 115.  

ליקוי

9.	בשנת 2010 החליטה הממשלה על תכנית חומש לפיתוח כלכלי לשנים 2014-2010 ב-12 יישובים במגזר המיעוטים (להלן - תכנית החומש), ונקבע כי הרשות תהיה אחראית לניהול התכנית ולמעקב הרשות לפיתוח כלכלי במגזר המיעוטים  אחר ביצועה. בתכנית החומש נקבע כי משרד הבינוי והשיכון ישתתף בעלויות פיתוח קרקע בבעלות המדינה והכשרתה לבנייה רוויה של עד 4,240 יחידות דיור בסכום של עד 40,000 ש"ח ליחידת דיור. עד מועד סיום הביקורת חלפה כמחצית התקופה שנקבעה לביצוע התכנית, אולם רק כ-700 יחידות דיור (16.5 אחוזים) בקרקע בבעלות המדינה הגיעו לשלב שמאפשר לקבל את הסבסוד, וספק אם עד תום פרק הזמן שנקבע לתכנית החומש, שנת 2014, יהיה ניתן לעמוד ביעדים שנקבעו בעניין זה בתכנית. 

מעקב 
משרד ראש הממשלה - הרשות לפיתוח כלכלי במגזר המיעוטים

9.	 בשנים 2010-2012 פורסמו לשיווק ביישובי התכנית 2,133 יחידות דיור (להלן: יח"ד), מתוכם שווקו בהצלחה 939 יח"ד. בשנת 2013 תוכנן שיווק של כ- 800 יח"ד נוספות. נתונים בדבר הצלחה יתקבלו בחודשים הקרובים. בנוסף, מובילה הרשות לפיתוח כלכלי בשיתוף משרד הביטחון,  לשכת הפרסום הממשלתית  ועיריית נצרת קמפיין לעידוד רכישת בנייה רוויה בשכונת הגליל בנצרת, אשר עולה בימים אלה  לאוויר. הרשות סבורה כי קמפיין זה יגדיל באופן ניכר הן את רכישת הדירות והן את מתן הסבסוד.
		ראה הערות רה"מ 63 ג' עמ' 116.  

מעקב 
משרד בינוי ושיכון 
9.  	משרד הבינוי והשיכון שיווק כ- 500 יח"ד, ומקדם תכנון והפעיל קמפיין פרסומי לשיווק.

ליקוי

10. על מנכ"ל משרד התמ"ת הוטל לקבוע, בשיתוף הרשות, עד ינואר 2012 כללים להפעלת חממה תעשייתית אזורית במגזר המיעוטים ולקבוע את מקומה. התברר כי אף שבתכנית החומש הוקצה תקציב ייעודי להקמת החממה, לא החלו הרשות ומשרד התמ"ת להקימה.


מעקב 
משרד ראש הממשלה - הרשות לפיתוח כלכלי במגזר המיעוטים

10. 	מטרת החממה היא לסייע ליזמים ולעסקים בעלי יוזמה תעשייתית, שהשלימו את שלב ההיתכנות הטכנולוגית, לסיים את פעילות הפיתוח ולהיערך לייצור תעשייתי ולהחדיר לשווקים רלוונטיים. הסוכנות לניהול עסקים במשרד הכלכלה בתיאום עם הרשות לפיתוח כלכלי, פיתחה מודל חדש תחת השם "מאיץ עסקי", אשר אמור לתת מענה טוב יותר לעסקים וליוזמות בתחום התעשייתי. על פי מודל זה, הגוף המפעיל ייסע ליזם או לבעל העסק לפתח את המוצר או השירות וזאת   על ידי  העברת ידע, גיוס מקורות מימון וסיוע בשיווק. הוראת  מנכ"ל בנושא גובשה וממתינה לחתימת המנכ"ל. 
		ראה הערות רה"מ 63 ג' עמ' 118.  

ליקוי

11. על הרשות וועדת ההיגוי שלה להכין תכנית עבודה רב-שנתית ותכניות עבודה שנתיות מפורטות לשנים הבאות הכוללות לוחות זמנים לביצוע המשימות שהוטלו על הרשות ולקבוע מדדי תפוקה, על מנת שהרשות תוכל למדוד ולהעריך את תוצאות פעילותה לקידום הפעילות הכלכלית במגזר המיעוטים. כמו כן, על הרשות לדווח לממשלה מדי שנה בשנה על כלל פעולות הממשלה פיתוחו הכלכלי של מגזר המיעוטים ולהכין חוות דעת הנוגעות לנושא זה, על מנת שלממשלה תהיה תמונת מצב כוללת בעת קבלת החלטותיה הנוגעות לתקציב הנדרש ולפעולות האחרות שיש לעשות בתחום זה.

מעקב 
משרד ראש הממשלה - הרשות לפיתוח כלכלי במגזר המיעוטים

11. 	הרשות מציינת  כי במסגרת התהליך האסטרטגי-ארגוני תגובש  במהלך שנת 2014 תכנית אסטרטגית רב שנתית, בשיתוף כלל המשרדים הממשלתיים הרלוונטיים לרבות מנגנוני מעקב ומדידה. זאת ועוד, יגובש  מדד שילוב, אשר על פיו  תוכל הרשות לבחון את תוצאות פעילותה לקידום מגזר המיעוטים. 
		ראה הערות רה"מ 63 ג' עמ' 119. 

ליקוי

12.	על הרשות לוודא כי התקציבים המושקעים ביישום תכנית החומש משיגים את היעדים המצופים, ולפעול להסיר את החסמים בתחומים שבהם העלתה הביקורת כי לא ננקטו הפעולות המספקות. כל זאת על מנת שהרשות תוכל להגביר את תרומתה לקידום הכלכלי של מגזר המיעוטים בישראל.





מעקב
משרד ראש הממשלה - הרשות לפיתוח כלכלי במגזר המיעוטים

12. 	בשנים 2010-2012 אושרו מתקציבי התכנית כ- 440 מליון ש"ח, (להלן:מלש"ח) מתוכם כ- 378 מלש"ח במימוש והתחייבויות. בשנת 2013 אושר מתקציבי התכנית כ- 137 מלש"ח, מתוכם הועברו ונמצאים במשרדים כ- 95 מלש"ח. הרשות מציינת כי,  הכספים עברו לקראת סוף הרבעון האחרון בשל אישור תקציב המדינה לשנת 2013.  
		ראה הערות רה"מ 63 ג' עמ' 119.  




נציבות שירות המדינה








	




נציבות שירות המדינה

העסקת עובדים בשירות הציבורי באמצעות חוזים מיוחדים - הצורך בהסדרה ושקיפות

הגוף המבוקר: נציבות שירות המדינה, משרד החקלאות ופיתוח הכפר.

ליקוי 9 תוקן ראה הערות 63 ג' עמ' 126. 

ליקוי

1.	גידול במספר החוזים: העסקה על פי חוזה מיוחד היא חריג ואמורה להיעשות במקרים מיוחדים שפורטו בתקנות, אחד מהם - על פי תקנה 1(3). בה בעת עולה מנתוני הממונה על השכר  שבשנים 2011-2007 גדל מספר המועסקים בחוזה מיוחד בדירוג האקדמאים ב-547 עובדים - מ-1,016 עובדים ל-1,563 עובדים - גידול של כ-54%, ובדירוג כלכלנים ב-168 עובדים - מ-298 ל-466 עובדים - גידול של כ-56%. על פי נתוני נש"מ עולה שבארבעת הדירוגים, כ-60% מהעובדים שהצטרפו משנת 2008 לשירות המדינה נקלטו, בחוזים מיוחדים. יוצא אפוא שהיוצא מהכלל הפך לכלל.	

ליקוי

2.	הצורך בהסדרת כללים לקליטת המועסקים: הסמכות לקבוע כיצד יועסק עובד - בכתב מינוי או בחוזה מיוחד - נתונה במקורה בידי הממשלה, אשר מיישמת זאת באמצעות נציבות שירות המדינה (להלן נש"ם). כדי לאפשר העסקה בחוזה מיוחד כיוצא מהכלל ובאופן שנקבע בתקנות, היה על נש"ם להגדיר באמצעות חוזר או באמצעות נהלים את התבחינים לקביעה מהי "משרה חיונית" ומיהו "עובד חיוני" שיועסק באמצעות חוזה מיוחד. כמו כן היה עליה להגדיר מהם סוגי התפקידים ומהם ההשכלה והניסיון הנדרשים במקרים כאלה. נמצא שנש"ם לא עשתה כן (למעט בדירוג כלכלנים), ולכן נותר הדבר נתון לשיקול דעתה בהתאם לכל עובד ועובד. 

ליקוי

3. 	בהיעדר ההגדרות הללו נמצא שנש"ם הרחיבה בפרשנותה את אפשרות השימוש בחוזה מיוחד לעובד חיוני, כך שכיום כל עובד בעל תואר אקדמי זכאי לחוזה מיוחד בדירוג האקדמאים. כמו כן הוחלט כי בעלי רישיון עריכת דין המועסקים במשרה משפטית זכאים גם הם להיות מועסקים באמצעות חוזה מיוחד. נוכח הזמן הרב שחלף מאז שנבחן הנושא ולנוכח הנסיבות המשתנות, ובהן העובדה שעל פי רישומי לשכת עורכי הדין, רשומים בשנת 2012 בישראל מעל ל-63,000 עורכי דין, ראוי היה שנש"ם תבחן אם אכן מתקיימים תנאיה של תקנה 1(3), ואם אכן קיים קושי בגיוס משפטנים לשירות המדינה שלא באמצעות חוזה מיוחד; וכן ראוי היה שתתאים את הקריטריונים למצב השוק. במקרים מעטים קבעה נש"ם תבחינים למתן חוזה מיוחד, למשל שלא יינתן חוזה זה לאקדמאי המועסק במשרה בדירוג המינהלי. הביקורת מצאה כי נש"ם לא עמדה בתבחינים שהיא עצמה קבעה, למשל בכך שאישרה למשרדים להתקשר בחוזה מיוחד גם עם מי שהועסק בדירוג המינהלי.

ליקוי

4.	הארכת חוזה העסקה מול הצורך בגמישות : ייחודו של חוזה מיוחד כפי שנקבע בתקנות ובתקשי"ר הוא שתוקפו קצוב בזמן, בין היתר, כדי לאפשר השגת גמישות בהעסקה שאינה קיימת לגבי עובדים קבועים. הביקורת העלתה כי נכון למועד סיום הביקורת פועלים המשרדים להארכת החוזים המיוחדים באופן פורמלי ואוטומטי, בלי להעריך את תפקוד העובד ובלי לשקול שיקולים רלוונטיים, כגון צורכי התפקיד והיבטים תפקודיים; כמו כן העלתה הביקורת כי נש"ם, בפיקוחה על סמכות זו שאָצְלָה למשרדים, לא מנעה זאת. יתרה מכך, גם אם יש סימן לבעייתיות כלשהי בהמשך העסקה, זו אינה מביאה לנקיטת הליכים לסיום החוזה.

מעקב
נציבות שירות המדינה

1-4.	נושא העסקת עובדים  בשירות הציבורי בחוזים מיוחדים נדון בוועדה לענייני ביקורת המדינה בכנסת ביום 10.6.13. מדובר על תופעת רבת שנים, רחבה מאוד.  עמדת נש"מ היא כי פתרונה לא תתכן באבחנה אחת. מהלך מסוג זה אם יתבצע, עלול להביא לקריסת מערכות בשירות המדינה. הנושא מצוי בסכסוך עבודה. נציב שירות המדינה מקיים דיונים בנושא זה עם הממונה על השכר ויו"ר ההסתדרות. הנציב הקים (יולי 2013) צוות היגוי פנים נציבותי  שבחן  את הנושא לעומקו והגיש את ממצאיו, לרבות מסקנות והמלצות  באוקטובר 2013.  מדיניות נש"מ היא לצמצם את היקף התופעה של העסקה בחוזים אישיים ונכון להיום נקבע שלא תותר יותר העסקה בחוזים מיוחדים לרוקחים ופיזיותרפיסטים חדשים שיועסקו בדירוג דרגה. כמו כן לא תתאפשר העברה של רוקחים ופיזיותרפיסטים המועסקים בדירוג דרגה להעסקה בחוזים אישיים.

ליקוי

5.	הביקורת העלתה כי במכרזים אשר מפרסם אגף המכרזים בנציבות למשרות בעבודה צמיתה. בדירוגים המאפשרים העסקה באמצעות חוזה מיוחד, ובכלל זה מומחים (ראו להלן - בפרק על חוזה מומחים), לא צוינה העובדה שיש אפשרות להעסקה באמצעות חוזה מיוחד, וממילא לא צוין שמדובר ב"משרה חיונית", היות שכאמור זו לא הוגדרה על ידי נש"ם. ציון עובדה זו חשוב הן משום שכך מחייבים הכללים והן משום שיש לכך השפעה רבה על תנאי העסקתו של העובד. אי-הפרסום של עובדה זו פוגע בערכים מהותיים בשירות הציבורי - שוויון בין שווים, שקיפות ומינהל תקין.

תגובה
נציבות שירות המדינה

5.	למועמדים הניגשים למכרזים נמסר כבר המידע המתאים לפי תנאי ודרישות המשרה.
ליקוי

6.	עמדת נש"ם היא כי אין מניעה מהעברת עובדים בשירות המדינה, המועסקים באמצעות כתב מינוי (בתנאים מסוימים), להעסקה באמצעות חוזה מיוחד, וכי הבחירה בין אופני ההעסקה נתונה בידי העובד עצמו. אולם נש"ם לא קבעה נהלים או הוראות המסדירות מעבר כזה. עמדת נש"ם משקפת מצב שבו היא משתמשת בחוזה המיוחד שלא למטרה שלשמה הוא נועד. במקום להשתמש בו כאמצעי לגיוס עובדים חיוניים, שאי-אפשר להעסיקם בדרך אחרת בשירות הציבורי לתקופה קצובה, משמש החוזה המיוחד אמצעי לשדרוג תנאי העסקתם של  עובדים קיימים (ראו להלן - בפרק על חוזה מומחים), וכל זאת ללא שקיפות, בדרך הפוגעת בשוויון.  

ליקוי

7.	חוזה מומחים דירוג "מומחים" (להלן - חוזה מומחים) הוא אחד הדירוגים המשמשים את נש"ם לקביעת תנאי ההעסקה באמצעות חוזה מיוחד לפי תקנה 1(3). נש"ם לא הסדירה את הנושא באמצעות חוזר או נהלים, וממילא אלה לא היו ידועים למשרדים. בהיעדר נהלים והנחיות ניתן חוזה מומחים גם לעובדים אשר אינם בעלי מקצועות וכישורים ייחודיים, וכמו כן נעשה בו שימוש לשדרוג תנאי העסקתם של עובדים המועסקים כבר בשירות המדינה. יש לציין כי בעקבות הביקורת גיבשה נש"ם נוהל העסקה בחוזה מומחים בשירות המדינה, וזה פורסם למשרדים באוקטובר 2012. על פי הנחיות הנציב, התקשרות בחוזה מומחים מותנית באישור ועדת חריגים בראשות הנציב. סגן נציב שירות המדינה למשרדי הממשלה וליחידות הסמך, מר מוטי אהרוני (להלן - סגן הנציב), אישר בפועל התקשרויות בחוזי מומחים, כאשר החלטתו בדבר מתן תנאי העסקה ייחודיים ומיטביים ניתנה ללא תבחינים וללא הליך של דיון בפורום נרחב -  ללא שקילה, הנמקה ותיעוד.

תגובה
נציבות שירות המדינה

6,7.	נש"מ פרסמה הודעה עג/5 מיום 1.11.12 שעניינה נוהל העסקת עובדים בחוזים מיוחדים.

ליקוי

8.	העסקת עובדים לפני מכרז: הוראות התקשי"ר מאפשרות העסקה זמנית של עובדים במשרה תקנית לפני מכרז באמצעות מינוי בפועל ובאמצעות מילוי מקום , רק בהתקיים נסיבות יוצאות מהכלל , היות שהעסקה באופן זה פוגעת בעקרון השוויון במכרז, ומקנה לעובדים הללו יתרון על פני מועמדים אחרים. בביקורת נמצא כי בכ-28% מהחוזים המיוחדים שנבדקו הועסקו העובדים קודם לכן במילוי מקום, במינוי בפועל או כעובדי קבלן טרם זכייתם במכרז. כלומר עקרון השוויון, שהוא עיקרון מרכזי במכרז של כל רשות ציבורית, נפגע בכך שניתן לעובד, שהועסק במשרד טרם המכרז, יתרון מקדמי. אי-הקפדה בנידון חמורה ופוגעת בתדמית השירות הציבורי.


ליקוי

10.	ממצאי דוח זה מלמדים שיש צורך כי נש"ם, בשיתוף הממונה על השכר, יסדירו באופן מערכתי את דרכי ההעסקה בשירות המדינה, בין שבמסגרת הוועדה שהוקמה בהחלטת הממשלה לבחינת ניהול ההון האנושי בשירות המדינה, ובין שבמסגרת אחרת. בכלל זה עליהם לפעול בנושאים האלה: קביעת הסדרי העסקה אשר יעניקו למשרדי הממשלה את הגמישות הניהולית הראויה, אך יעלו בקנה אחד עם הוראות התקשי"ר ועם מטרותיהן; הגדרת מדיניות אחידה, שקופה ושוויונית בכל הנוגע לסוגי המשרות ולסוגי העובדים שיועסקו באמצעות חוזים מיוחדים; קביעה ופרסום של נהלים ברורים ומחייבים, המתייחסים לכל אחד משלבי העסקה בחוזה מיוחד, ופיקוח כי אלה מבוצעים באופן המשרת את מטרת החוזה המיוחד; על נש"ם לפרסם ביתר שקיפות את אפשרויות ההעסקה הקיימות ואת האופן שבו הן מנוהלות; על הממונה על השכר לפעול לפרסום הנתונים כנדרש ממנו בחוק, כך שלמקבלי ההחלטות ולציבור יהיה מידע זמין בנושא; על נש"ם להנחות את משרדי הממשלה לעשות שימוש נכון ומבוקר בסמכויות שאָצְלָה להם,  ועל משרדי הממשלה לפעול בהתאם לכללים שתקבע נש"ם. 

תגובה
נציבות שירות המדינה

8,10.	הפעימה הראשונה של מערכת הגיוס והמיון של כ"א בשירות המדינה באמצעות מכונים פרטיים החלה בספטמבר 2013. הפעימה השנייה מתוכננת  לצאת לדרכה בחודש מאי 2014.


משרד האוצר – אגף החשב הכללי










משרד האוצר - אגף החשב הכללי

מאזן המדינה ליום 31.12.11 - הלוואות לזמן ארוך

הגופים המבוקרים: משרד האוצר, משרד הבינוי והשיכון, החטיבה להתיישבות של ההסתדרות הציונית, מקורות חברת מים בע"מ

ליקויים 10-11 תוקנו. ראה הערות רה"מ 63 ג' עמ' 131.

ליקוי

1.	אף על פי שמרבית הלוואות המדינה ניתנות באמצעות גורמים מבצעים כגון בנקים גורמים שונים, הבקרה שעושה החשב הכללי אינה כוללת בדיקה של נכונות החישובים שבבסיס הנתונים המדווחים על ידי הסוכנים. כמו כן לא קבע החשב הכללי נהלים או הוראות תכ"ם בנוגע לתכנון הבקרה, היקפה וקבלת דיווחים על אודות הבקרה הנעשית על פעולות הסוכנים באמצעות רואי חשבון חיצוניים. ממצאי דוח זה מעלים שורה של ליקויים בעניין הפיקוח והבקרה שמקיים משרד האוצר על מתן הלוואות לענפי משק שונים בהיקף של מיליארדי ש"ח, בעיקר באמצעות סוכנים ובנקים. מן הראוי כי החשב הכללי, הממונה על הכנת הדוחות הכספיים של ממשלת ישראל, ידאג לפקח ולעקוב אחר מהימנות הנתונים המועברים אליו, כדי שהדוחות שעליהם הוא חתום יוכלו להציג למקבלי ההחלטות תמונה שלמה ואמינה של מאזן המדינה.

מעקב
משרד האוצר

1. 	ראה הערות רה"מ 63 ג' עמ' 127.

ליקוי

2.	החטיבה להתיישבות העריכה את סכום ההלוואות שמועד החזרתן חלף לפני יותר משבע שנים, בכ-813.6 מיליון ש"ח. סכום זה הופרש בדוחות הכספיים במלואו על ידי החשב הכללי כהפרשה לחובות מסופקים. מתברר, כי הנתונים שמסרה החטיבה להתיישבות ניתנו על פי הערכה בלבד, טרם הסתיים תהליך טיובם, וטרם בוצעה פנייה לכל לווה שסכום חובו כבר התגבש. עוד נמצא, כי בחטיבה להתיישבות יש הלוואות שלא נרשמו בשנים קודמות וטרם נקבעו לגביהן תנאי החזר.

מעקב
החשב הכללי- משרד האוצר

2. 	החטיבה הפסיקה לתת הלוואות בניה, אשר לגביהם לא נקבעו תנאי ההחזר.לגבי הלוואות שניתנו החל משנת 2004, (החל משנה זו, אמינות הנתונים גבוהה), יבוצעו הפעולות הבאות:  בחירה של מערכת מחשוב חדשה לניהול ההלוואות, עד מרץ 2014, הטמעת המערכת החדשה, החל מינואר 2015, הקלדה הנתונים למערכת החדשה. לגבי הלוואות שניתנו בשנים 1978-2004, מתבצע המשך מבצע גביית חובות.

ליקוי

3.	חוזה ההתיישבות שבשימוש החטיבה להתיישבות נוסח בשנת 1988. ההסכם כולל, בין היתר, את סוגי ההלוואות שהחטיבה רשאית לתת למתיישבים ואת תנאי ההחזר שלהן. נמצא כי ההסכם כולל סוגי הלוואות שאינן ניתנות עוד, ובנוסח ההסכם ישנן הגדרות שאינן תקפות, או שאינן נהוגות בתנאי הכלכלה הנוכחיים, והגדרת הריבית המצויה בו ניתנת לפרשנויות שונות.

מעקב 

3. 	לא דווח על התקדמות בתיקון הליקוי.

ליקוי

4.	לא נמצאו מסמכים המעידים שאגף החשב הכללי עשה עבודת מטה שבה נקבעה תקרת סכום לכל אחד מסוגי ההלוואות שניתנות לעובדי שירות המדינה, והערכה של היקף ההלוואות הצפוי הכולל. עוד נמצא, כי אף על פי שהתנאים הכלכליים במשק השתנו במהלך השנים שבהן ניתנות הלוואות אלה, האגף לא עשה עבודת מטה לקביעת קריטריונים מעודכנים ולעדכון סכומי הסיוע הניתן לעובדי המדינה.

מעקב
החשב הכללי- משרד האוצר

4. 	למרות שלא נמצאו המסמכים, התקיימו דיונים בנושא במסגרת וועדת מכרזים. מהות ההלוואות המוענקות לעובדי המדינה וסכומן נקבעו ע"י ועדת מכרזים מיוחדת אשר הוקמה לצורך ניהול המכרז הפומבי לבחירת בנק אשר יספק שירותים בנקאיים ואשראי לעובדי המדינה, מכרז אשר בסיומו נבחר בנק דיסקונט לספק את השירותים והאשראי. בחודש אוגוסט 2012 מונתה ועדת מכרזים חדשה  (לאור תחלופת כ"א) לטיפול בנושא. הוועדה החלה בקיום  בחינה מעמיקה בתחומים שונים הקשורים להתקשרות למתן שירותים בנקאיים ואשראי לעובדי מדינה, עובדי הוראה וסטודנטים להוראה, לרבות סוגי ההלוואות, תנאי הזכאות לקבלתן וסכומן.

ליקוי

5.	הבנק שזכה בשנת 2008 במכרז החשב הכללי למתן הלוואות לעובדי המדינה, הפקיד בידי החשב הכללי סכום של כמיליארד ש"ח. במכרז נקבע שבתאריך 31.12.14 יוחזר סכום הפיקדון לבנק כשהוא צמוד למדד. נמצא כי במשרד האוצר לא נקבעו נהלים המחייבים להעביר למחלקת ניהול סיכונים שבאגף החשב הכללי מידע על החשיפות והסיכונים הקיימים בגין פעולות פיננסיות שנעשות במחלקות השונות במשרד האוצר, ובכלל זה על החשיפה בגין כספי הפיקדון.
מעקב
החשב הכללי- משרד האוצר

5. 	בוצעה עבודת מטה בנוגע לפיקדון בהיבטים הבאים: חשבונאית- רישום התחייבות ושיערוך בכל שנה בהתאם להסכם (ראה פירוט בדוח הכספי של הממשלה). ניהול תקציבי-  קיים תקציב לביצוע החזר בפיקדון. ניהול הנזילות והחשיפה הפיננסית- החשיפה נמוכה והנחת העבודה הינה כי במכרז הבא יופקד פיקדון בסכום דומה שיכסה על פערי המימון, כמו כן קיימת הנחת עבודה (שכבר יושמה בהלוואות למורים) כי הפיקדון יוחזר מגביית ההלוואות בהתאם ללוחות הסילוקין עד לפירעון מלא.

ליקוי

6.	 סכום הריבית בגין ההלוואות הצמיתות שנתנה המדינה לחברת  מקורות הוא כ-300 מיליון ש"ח בתוספת ריבית פיגורים של כ-324 מיליון ש"ח. נמצא כי בשנת 2001 חדלה מקורות להעביר למדינה את תשלומי הריבית, ונתגלעו חילוקי דעות בינה ובין החשב הכללי בנוגע לעצם חבות החברה לשלם את הריבית. ואולם הצדדים לא נקטו פעולה אשר תביא ליישוב ולסיום של חילוקי הדעות שביניהם במשך כעשר שנים. התמשכות המחלוקת מחמירה את הבעיה וגורמת להצטברות חוב אשר לצדדים אין ודאות בנוגע לעצם תשלומו או למועד תשלומו. בדוחות הכספיים אף לא ניתן גילוי לעניין זה.

מעקב 
החשב הכללי- משרד האוצר

6. 	בשנים האחרונות בוצעה עבודת מטה מעמיקה לגבי האפשרויות לגביית החוב בגין אי תשלום רכיב הריבית של ההלוואות הצמיתות והמרת ההלוואות האמורות להון מניות, זאת כפי שנקבע בהחלטת הממשלה 733 מיום 24.10.1996. לאחר סיכום בחינת עבודת המטה בנושא, והיות והמחלוקת בין המדינה לבין החברה בנושא האמור הינה מורכבת ובעלת השלכות משמעותיות על היחסים הפיננסים של החברה, הוחלט לגבש פתרון מוסכם להסדרת המחלוקת עם החברה. המשרד יעדכן  בהתקדמות ההליכים במהלך שנת 2014. במסגרת ביאור 5(א) לדוחות הכספיים לשנת 2011 ולשנת 2012 בדבר "חלויות שוטפות בגין הלוואות לזמן ארוך", ניתן גילוי לסכום החוב הקיים.
מעקב 
חברת מקורות

6. 	עמדת החברה, הנתמכת בחוות דעת יועציה המשפטיים שהועברה לגורמי הממשלה, הינה כי ההלוואות הצמיתות מהוות חלק מהונה העצמי, אינן נושאות ריבית ואמורות להיות  מומרות למניות בהתאם להחלטת הממשלה שהתקבלה. נעשתה התקדמות מהותית בהסדרת המחלוקת בין הצדדים והחברה צופה כי הנושא ייפתר בחודשים הקרובים. חברי מועצת  רשות המים לא קיבלו, נכון ליום זה, החלטה באשר למחיקת החוב הצרכני לחברת המפא"ר. חברת מקורות בעמדה כי כל עוד לא הוחלט  אחרת ע"י קובעי המדיניות – יש לשלם  למפא"ר את החוב הצרכני ע"י גילומו בתעריפי המים.  בנוגע להפחת דמי השימוש המוכרים לחברת המפא"ר – כפי שמסרה בעבר חברת מקורות, הפחתת דמי השימוש השנתיים  המוכרים לחברת המפא"ר מסכום של כ- 300 מלש"ח  בשנה לסכום של כ- 70 מלש"ח לשנה, אינה  נכונה ויש בה בכדי לפגוע בערכם הכלכלי של נכסי המפא"ר. המודל  החדש קובע הכרה אך ורק בתשואה שנתית בגין נכסי המפא"ר  וזאת חרף הכרה גם בעלויות פחת כפי שנעשה במודל  הקודם. הפרדה  כאמור בין משך  החיים החשבונאי של הנכסים ובין עלויות ההון המוכרות בגינם מובילה להפחתת השווי של נכסי המפא"ר בספרים. בנוסף לכך, הפחת  המוכר מבטא פריסה על פני זמן של ההשקעה והוא מהווה  הן החזר בגין השקעות שבוצעו בעבר והן מקור למימון השקעות חדשות. הנכס אותו מקימים היום יסיים את חייו בעתיד ויידרש לבצע השקעות בסדר גודל  דומה להשקעה המקורית לצורך נכס חדש שיחליף את הנכס הישן. במידה ולא תהיה התאמה בין תקופת ההכרה בפחת לבין חיי הנכס (כפי שקורה בפועל בשיטת ההכרה החדשה), הרי שעלול להיווצר מצב לפיו יידרש להשקיע בנכס חדש לפני שיתקבלו מלוא ההחזרים בגין הנכס הישן, דבר שיוביל לקושי במימון השקעות עתידיות במפא"ר.

מעקב 
משרד ראש הממשלה

6. 	החטיבה להתיישבות מתוקצבת באמצעות הממשלה, ותקציבה הועבר למשרד ראש הממשלה מתוקף החלטת ממשלה מס' 3336 מיום 19.6.11 שעניינה העברת שטח הפעולה ממשרד החקלאות למשרד ראש הממשלה. לעניין הלוואות, הליך טיוב הנתונים מצוי בהליכים מתקדמים. בשל ליקויים שהתגלו, נערכה בעבר בוררות ע"י פרקליטות המדינה, ובימים אלה מתנהלת בוררות נוספת בין חברת עידוד והחטיבה להתיישבות. החל משנת 2011, מפעילה החטיבה מערך גבייה, בשיתוף עם משרד האוצר ובהתאם לנוהל סדור, כאשר החטיבה להתיישבות מנהלת מערך זה בעצמה. בנוסף, הליך ההשגה במסגרתו 26 אגודות הגישו השגות, הסתיים בצמצום החוב ל 50 מלש"ח, מתוכם כבר נגבו 34 מלש"ח. במקביל, פנתה החטיבה לכ- 900 לווים בודדים, מהם גבתה כ- 8 מלש"ח, ועד סיום טיוב הנתונים, תיערך פנייה ודרישה מכלל הלווים. כמו כן, בחוזה ההתיישבות נערכו מספר תיקונים. הוכן נספח לחוזה ואף נמחקו מספר סעיפים שאינם רלוונטיים. עם זאת, תיקון נוסח החוזה מצריך הסכמת המוסדות הלאומיים. התיקונים האמורים הועברו לבחינת הלשכות המשפטיות של מוסדות אלה, והחטיבה להתיישבות תעקוב אחר סיום הליך זה. 

ליקוי

7.	בשנים האחרונות נשחק שיעור התמיכה שלה זוכים זכאי משב"ש 
בכ-40% יחסית למחירי הדירות. בעוד שבשנת 1998 המשכנתה המסובסדת שקיבלו הזכאים הייתה נמוכה בשיעור של עד 2% משיעור הריבית הממוצעת בשוק החופשי - הרי שבשנים האחרונות הריבית בהלוואות המוכוונות לזכאים גבוהה יותר מהריבית הממוצעת בשוק החופשי. ההתנהלות של משרד האוצר ומשב"ש היא אחד הגורמים למגמת הירידה בניצול הזכות להלוואות לדיור על ידי הזכאים, דווקא בעת שמצוקת הדיור הולכת וגוברת.

מעקב 
החשב הכללי- משרד האוצר

7. 	התפיסה הכוללת של אגף החשב הכללי בניהול ההלוואות באמצעות "גורמים מבצעים"  (בנקים) היא, שהגורם המבצע משמש "נאמן" של המדינה ומתוקף תפקידו זה  הוא הגורם האמון על ניהול ההלוואות וגבייתן. במסגרת הסכם ההתקשרות עם המדינה הגורם המבצע מתחייב, לנהל הלוואות אלו כאילו היו אלה הלוואות מכספי הבנק. היקף הבקרות המופעלות על נתוני הגורמים המבצעים נבחן ומיושם בהתאם  לסיכונים כאמור לעיל (החלופה הנגדית היא ניהול הלוואות אלו בספרי החשכ"ל, דבר שאינו הגיוני). לכן לדעת החשב הכללי ניהול ההלוואות על ידי החשב הכללי  מדויק ואמין וכולל בקרות  שונות כדלקמן: בקרות אוטומטיות במערכת (בדיקת שלמות – י.פ + תנועה= י.ס, בדיקה כי שיעורי ריבית המדווחים על ידי הבנקים אינם חורגים מטווח הריבית לפי הסכמי הפיקדונות וכד'). בקרות ידניות (בדיקת החזרי תשלום לבנקים ועוד). בקרות הבוחנות את נכונות החישובים ואת לוחות הסילוקין המתבצעות באמצעות ביקורות של רו"ח חיצוניים מנוסים מאוד המבצעים את הביקורות בהתאם להנחיות החשב הכללי, כל ביקורת לגופה. במקרים בהם נמצאו ליקויים בפעילות על ידי רואה החשבון, הגורם המבצע תיקן את הליקויים, נשא בעלויות אלו והשיב למדינה כספים. לגבי נושא הנהלים ותכנון הבקרה, החשב הכללי מקבל את עמדת המבקר כי יש מקום לשיפור. לפיכך בכוונת החשכ"ל להכין נהלי בקרה המבוססים על הבקרות המבוצעות כאמור לעיל.

ליקוי

8.	נמצא כי משרדי האוצר והשיכון הקשו על הזכאים בעלי הניקוד הנמוך והבינוני בכך שהורו לבנקים להעלות את שיעור הריבית שהם גובים על המשכנתה ממקורותיהם, ולהשוותה לריבית שגובה המדינה.

מעקב 
החשב הכללי- משרד האוצר

8. 	אגף החשב הכללי פועל בהתאם להחלטת ממשלה מיום 15.8.2004. בהתאם להחלטת ממשלה זו הופסק החל מה-1.1.2005 הסיוע האישי לזכאים שצברו עד 999 נק'.

ליקוי

9.	משרד הבינוי והשיכון ומשרד האוצר לא בחנו מחדש ובאופן מקיף את תנאי הסיוע הניתן לזכאים בעקבות השינויים שחלו במחירי הדירות ובשוק המשכנתאות, ולא וידאו כי הפתרון שנקטו נותן מענה ראוי למצוקות הדיור של הזכאים.




מעקב 
החשב הכללי- משרד האוצר

9. 	משרדי השיכון והאוצר פועלים היום לבצע בחינה של  הקריטריונים לזכאות שעודכנו באופן נרחב על ידי ועדה ציבורית (ועדת גדיש) בשנת 1998 צפי לסיום- סוף שנת 2014. מאז (1998) ניתן סיוע ספציפי לאוכלוסיות שונות, כגון: הלוואת שונות לעולים ולבני העדה האתיופית בפרט, הלוואות ומענקי סיוע למפוני גוש קטיף וצפון השומרון, מענקי מקום בפריפריה, תוספת ניקוד לאמהות חד הוריות ועוד.


משרד האנרגיה והמים







משרד האנרגיה והמים

פיקוח על הבטחת איכות הדלק למטוסים

הגופים המבוקרים: משרד האנרגיה והמים, משרד התחבורה, רשות שדות התעופה, רשות התעופה האזרחית, חברת תשתיות נפט ואנרגיה בע"מ. 

ליקוי

1. 	בשנת 1997 הטילה הממשלה על שר האנרגיה להגיש הצעת חוק לאסדרת משק הדלק והאנרגיה כדי להבטיח אספקת דלק אמינה, זמינה, רציפה, איכותית ויעילה, תוך כדי יצירת תנאים תחרותיים ומתן סמכויות אכיפה ופיקוח על משק הדלק למשרד האנרגיה. רק במרץ 2012, כעבור כ-15 שנים ובמהלך הביקורת של משרד מבקר המדינה, אישרה ועדת השרים לענייני חקיקה את הצעת חוק משק הדלק שהגיש משרד האנרגיה, וביולי 2012 עברה הצעת החוק בקריאה ראשונה במליאת הכנסת. במועד סיום הביקורת טרם הסתיימו הליכי החקיקה של חוק זה. 

מעקב
משרד האנרגיה והמים

1. 	הליכי החקיקה בנושא זה טרם הסתיימו.

ליקוי

2. 	התקן הישראלי לדלק סילוני למטוסים (להלן - דס"ל) הוא רשמי ומחייב רק מאוקטובר 2010. התקן אינו מחייב לבדוק אם הדס"ל מכיל חומרים מסוימים שעלולים לפגוע באיכותו, כפי שהועלו בבדיקת המסננים בשלבי אספקת הדס"ל באירוע במאי 2011 (חומר מפוחם, מתכות, חול, חלודה וחומר דמוי פוליאטילן).

מעקב
משרד האנרגיה והמים

2.	הזכיין השלים את שלב א' ומסר דו"ח ביניים. דו"ח מסכם בסיום שלב ב' יוגש עד סוף רבעון 2014.  
	ראה הערות רה"מ 63ג' עמ' 133. 

ליקוי

3. 	מינהל הדלק לא דרש לקבל מהחברות במשק הדס"ל מידע מרוכז ושוטף על איכות הדס"ל. רק מתחילת שנת 2012 החל מינהל הדלק לקחת דגימות דס"ל לבדיקות. מינהל הדלק לא קבע נהלים וכללים לסוגי הבדיקות בדס"ל שעל הגורמים המטפלים בו לבצע בכל שלב בשרשרת הייצור שלו ואספקתו, להבטחת איכותו.


מעקב
משרד האנרגיה והמים

3. 	מינהל הדלק והגז נטל דגימות דס"ל לבדיקות בכל שרשרת אספקת הדס"ל לנתב"ג עוד לפני שנת 2012. התקן הישראלי לדס"ל (ת"י 5563) מפרט את הדרישות ואת שיטות הבדיקה בדבר עמידת הדס"ל. בנוסף, גיבש המשרד שורה של שיטות בדיקה ודרישות מהמפעילים השונים כולל דרישה לחתימת חוזי אספקה בין הצדדים. לדרישות אלו אין בשלב זה בסיס חוקי מאסדר.
	ראה הערות רה"מ 63ג' עמ' 134. 
 
ליקוי

4. 	בין חברת תשתיות נפט ואנרגיה בע"מ (להלן - תש"ן) לספקי הדס"ל ובין תש"ן לחברה א', העוסקת במתן שירותי אחסנה ותשתית לדס"ל, פיקוח על איכותו, שאיבתו והזרמתו בצנרת שבנמל התעופה בן גוריון (להלן - נתב"ג), אין חוזים המסדירים את היחסים ביניהם, שבמסגרתם ייקבעו מהות ההתקשרות והחובות והזכויות של כל צד. 

מעקב
משרד האנרגיה והמים

4. 	הדרישה לחתימת חוזים הינה אחת ההמלצות במסמך ההנחיות שהועבר על ידי מינהל הדלק והגז לחברות העוסקות בדס"ל, וזאת במגמה להסדיר את היחסים בין הצדדים השונים במערכת הדס"ל. 
	ראה הערות רה"מ 63ג' עמ' 134. 

ליקוי

5. 	מינהל הדלק ורשות שדות התעופה חלוקים ביניהם בעניין האחריות לפיקוח על איכות הדס"ל בתוך שדות התעופה במדינה בכלל ובנתב"ג בפרט. 

מעקב
משרד האנרגיה והמים

5. 	מנכ"ל הורה למינהל הדלק והגז ובהסכמת רש"ת, לערוך בקרת איכות דס"ל בנתב"ג. זו תבוצע על בסיס תוכנית עבודה שנתית. 

ליקוי

6. 	אין תקן מחייב לתחזוקה ולתפעול של תשתיות הייצור ואספקת הדס"ל. מינהל הדלק לא ביצע באופן שוטף ומסודר מעקב אחר התחזוקה והתפעול של תשתיות משק הדס"ל.




מעקב
משרד האנרגיה והמים

6. 	תקן ישראלי 6294 לתחזוקת מערכות דס"ל נמצא בשלבי הכנה. ככל שהתקן יסתיים ויוכרז כת"י רשמי, יחל מינהל הדלק והגז לבצע פעילות לאכיפתו באופן שוטף על בסיס היות התקן הרשמי – חוק מחייב. נכון לחודש נובמבר 2013 הוציא המשרד נוהל לביצוע ביקורות. על בסיס הנוהל יופעלו ביקורות בשלל המתקנים במסגרת תוכנית העבודה. 

ליקוי

7. 	הנהלת רש"ת לא הכריעה בין החלופות לאחסון דס"ל בנתב"ג, תוך כדי בחינת התוצאות וההשפעות הנוגעות לכך, לרבות ההיבטים הכלכליים, המסחריים, התפעוליים, המשפטיים, האסטרטגיים והבטיחותיים, מתוך ראייה כוללת וארוכת טווח. 

מעקב
משרד האנרגיה והמים

7. 	לא דווח על התקדמות בתיקון הליקוי.

ליקוי

8. 	הנהלת רש"ת לא הכריעה בין החלופות לאחסון דס"ל בנתב"ג, תוך כדי בחינת התוצאות וההשפעות הנוגעות לכך, לרבות ההיבטים הכלכליים, המסחריים, התפעוליים, המשפטיים, האסטרטגיים והבטיחותיים, מתוך ראייה כוללת וארוכת טווח.

מעקב
משרד האנרגיה והמים

8. 	לא דווח על התקדמות בתיקון הליקוי.

ליקוי 

9. 	רק בשנת 2012 הסכימו רש"ת וחברה א', בעלת חוות המכלים בנתב"ג, על בנייתו של מכל נוסף בחווה שבנתב"ג. ב-2011 חתמו רש"ת וחברה א' על הסכם שהקנה לרש"ת, בין השאר, אופציה לרכוש את חוות המכלים. רש"ת לא התנתה את הסכמתה מ-2012 לבניית המכל הנוסף בהגדרת מעמדו של מכל זה במסגרת תוספת להסכם מ-2011 באופן ברור ומחייב. 

מעקב
משרד האנרגיה והמים

9. 	לא דווח על התקדמות בתיקון הליקוי.
	ראה הערות רה"מ 63ג' עמ' 135. 

ליקוי

10. 	משנת 2000 התרחשו כמה אירועים שפגעו באספקה התקינה של דס"ל למטוסים, עד כדי הפסקה זמנית בתדלוקם; האחרון שבהם התרחש במאי 2011. בעקבות חלק מאירועים אלה הוקמו ועדות וצוותים לבדיקה, והם העלו ליקויים והמליצו המלצות. כמה מהממצאים של הוועדות השונות חזרו ונשנו, ובסיום הביקורת עדיין לא תוקנו כל הליקויים. הוועדות לא עמדו במפורש על הגורמים האחראים לאירועי זיהום הדס"ל, מסקנותיהן היו כלליות ולא ממוקדות.

מעקב
משרד האנרגיה והמים

10. 	הצעת החוק עברה קריאה ראשונה עוד בתקופת הממשלה הקודמת. בעקבות החלפת הממשלה המשרד נדרש ואישר בחודש אוקטובר 2013 החלת דין רציפות על הצעת החוק. בהמשך החוק יאושר במליאה בהתאם ללו"ז של הכנסת ויובא להכנה לקריאה שנייה ושלישית בועדת הכלכלה. 
	ראה הערות רה"מ 63ג' עמ' 136.
 
ליקוי

11. 	טיפול במשק הדס"ל מחייב קיומו של גוף מרכזי שיכוון את האסדרה (רגולציה) והתכלול של הפעילות בתחום זה ויהיה בעל סמכויות וכלים מתאימים לפיקוח, לאכיפה ולתיאום בין הגורמים הפועלים בו. משרד האנרגיה אמור להתוות את המדיניות הלאומית בעניין זה, להבטיח אספקה סדירה של דס"ל באיכות הנדרשת ולפקח על החברות הפועלות בתחום. מממצאי הביקורת עולה כי משרד האנרגיה לא מילא את ייעודו כנדרש.

מעקב
משרד האנרגיה והמים

11. 	המשרד מקדם בנוסף לחוק משק הדלק גם את תקן התחזוקה. 
	ראה הערות רה"מ 63ג' עמ' 137.

ליקוי

12. 	על משרדי האנרגיה והתחבורה, רש"ת, רת"א, תש"ן ומכון התקנים לפעול בנחישות וללא דיחוי כדי לוודא שהמלצות ועדות הבדיקה ייושמו במלואן ויתוקנו הליקויים אשר העלה משרד מבקר המדינה בדוח זה. מדובר בעניינים בעלי משמעות בטיחותית מהמדרגה הראשונה, ולכן יש להפנות אליהם את מלוא תשומת הלב כדי למנוע אסון בתחום התעופה ונזק חמור לנפש ולרכוש, לכלכלתה של מדינת ישראל ולתדמיתה.





מעקב
משרד האנרגיה והמים

12. 	המשרד הוציא כבר מסמך הנחיות מפורט לכל הגופים המעורבים בו דרישות איכות מעבר לנדרש בת"י לדס"ל. 
	ראה הערות רה"מ 63ג' עמ' 138.




משרד הבינוי והשיכון – רשות מקרקעי ישראל









משרד הבינוי והשיכון
רשות מקרקעי ישראל 

הגנה על הסביבה החופית

הגופים המבוקרים: משרד הפנים - מינהל התכנון, רשות מקרקעי ישראל, משרד התיירות, המשרד להגנת הסביבה

ליקוי

1.	לפי סעיף 84 לחוק התכנון והבניה, התשכ"ה - 1965 (להלן - חוק התכנון והבנייה), על כל תכנית לציין את התאריך לביצועה. בפסק דין של השופט א' מצא נקבע כי אם עבר התאריך לביצוע התכנית וטרם הושגו יעדיה, יש לתקנה או להמירה בתכנית חדשה; כאשר מוסדות התכנון נדרשים לקבוע אם לאשר בקשת היתר הנסמכת על תכנית שתאריך ביצועה עבר, עליהם לבחון בקפידה את הצורך בתיקון התכנית. 
נמצאו מספר תכניות בנין עיר שהמועד לביצוען עבר ושמינהל מקרקעי ישראל (להלן - ממ"י) שיווק את הקרקעות בגינן אף שלנוכח השינוי שחל במדיניות התכנון לאורך החופים צריך היה לשקלן מחדש. דבר שלא נעשה. 

מעקב
רשות מקרקעי ישראל 

1. 	צוות  לתיקון ליקויים במינהל  מקרקעי ישראל דן וקיבל החלטות ביום 27.8.2013,  ונערך מעקב אחר יישום המלצות.

ליקוי

2.	במאי 2000 אושרה תכנית לפיתוח מרכז תיירות, נופש וספורט בחוף הצפוני של טבריה, הכוללת בניית מלון במרחק של 50 מטר מהחוף וייבוש שטחים לשם כך. בתכנית נקבע שהיא תבוצע עד שנת 2005. למרות זאת, רק במרץ 2007 פרסם ממ"י מכרז לביצוע התכנית, ורק בפברואר 2008, סמוך להליכי אישור חוק הסדרת חופי הכנרת, הוא חתם על חוזה חכירה עם החברה שזכתה במכרז. למצער היה על ממ"י לבחון את התכנית ברוח הכללים החדשים שהלכו והתהוו, כדי למזער את הנזק האפשרי לחופי הכנרת.

ליקוי

3.	לבקשת הוועדה המקומית טבריה בוצע בנובמבר 1996 תסקיר לבחינת השפעת הקמתו של בית המלון על הסביבה ובשנת 2007 נבחן על ידה אם יש צורך בעדכונו. הסקר לא היה מקיף ולא כלל, כנדרש על ידי המשרד להגנת הסביבה, התייחסות להשפעות מצטברות של מיזמים עתידיים נוספים על הימה, או את בחינת כושר הנשיאה של הכנרת כולה. יתר על כן, הפיתוח בימת הכנרת, על מגבלותיו, מתבסס ברובו על תמ"א 13 לאזור הכנרת, שהוכנה כבר בשנת 1983 ולא על תכניות סטטוטוריות מעודכנות יותר המשקפות את השינויים שחלו בשנים האחרונות במדיניות פיתוח החופים. 

ליקוי

4.	תמ"א 13 לאזור הכנרת קובעת כי יש לבחון תכניות ישנות הנוגעות לאזור זה כאשר מספר הנופשים בכנרת יעלה על 60,000 בשנה; התכנית דלעיל היא ממאי 2000. לגבי הקרקע עליה חלה התכנית פורסם מכרז ב-2007. במועד זה הגיע מספר הנופשים בכנרת ליותר 
מ-2 מיליון איש, לא כולל קמפינג, אף על פי כן ממ"י לא בחן מחדש את התכנית.

ליקוי

5.	על פי תנאי חוזה החכירה, החברה שזכתה בפברואר 2008 במכרז לביצוע התכנית הייתה אמורה לסיים את התכנון ולהגיש בקשה להיתר בנייה בתוך חצי שנה, דהיינו עד אוגוסט 2008, על אף שעד דצמבר 2012 (להלן - מועד סיום הביקורת), היא עדיין לא עשתה כן, וממ"י לא נקט צעדים לביטול החוזה. 

מעקב
רשות מקרקעי ישראל 

5. 	רשות מקרקעי ישראל,  האריכה את מועדי סיום הבניה עד 8.7.2016.

ליקוי

6.	לדעת משרד מבקר המדינה, נוכח הזמן הרב שחלף ולאור הערות מבקר המדינה בדוח על חוף פלמחים, ראוי כי ממ"י יבחן מחדש את התוכנית הישנה ויפעל להכנת תכנית כוללת לחופי הכנרת אשר תבחן את כושר הנשיאה של האגם ואת התאמת הפרויקט לתכנית זו. 

מעקב 
רשות מקרקעי ישראל

6.  	 הוחלט על  הקמת ועדה בינמשרדית בהרכב של: נציג רמ"י, נציג המשרד להגנת הסביבה, נציג משרד הכלכלה ונציג לשכת התכנון במשרד הפנים. באחריות ועדה זו לקבוע את מדיניות ההקצאה בסביבה החופית ובחוף הים.

ליקוי

7.	באוקטובר 1984 אישרה הוועדה המחוזית לתכנון ולבנייה תל אביב, שינוי לתכנית מתאר מקומית בת ים - פיתוח שטחים לאורך שפת הים, להקמת בניין מגורים המשולב במסחר על המצוק בחוף בת ים. נקבע בה כי יש להכין לפיה תכניות מפורטות. בתכנית המתאר נקבע כי היא תבוצע בתוך עשר שנים, כלומר עד שנת 1994. 
אחת ממטרות תמ"א 13 היא ליעד את החוף לשימושים ציבוריים. בשנת 2009 החליט מנהל מחוז תל אביב בממ"י לשווק את הקרקע עליה חלה התכנית, אף שאושרה 25 שנים קודם לכן והמועד לביצועה עבר, בלי שהוכנה תכנית מפורטת הכפופה להוראות תמ"א 13 ולחוק שמירת הסביבה החופית, ובכך פעל שלא לאור החוקים העדכניים והמגמות החדשות בתחום פיתוח החופים בישראל. יתר על כן ממ"י פעל בניגוד להחלטת מועצת מקרקעי ישראל שאינה מאפשרת שיווק קרקע בטרם הושלם תכנונה. 

ליקוי

8.	קטע החוף המשתרע על פני כ-9.5 ק"מ מנווה ים דרך הבונים ונחשולים עד חוף דור, משופע בערכי טבע ונוף חשובים ונמצאות בו שמורות טבע רבות. על פי תסקירי ההשפעה על הסביבה ועבודות נוספות שנעשו לבחינת הקטע האמור, המשך קיומן תלוי בשמירה על רצף של שטחים פתוחים ושל בתי גידול טבעיים (להלן - רצף טריטוריאלי). בהתאם לכך, במסגרת ההחלטה אם לאשר מיזמים לפיתוח החוף נדרשת ראייה אזורית כוללת.
בפועל, פעלו ממ"י והרשויות המקומיות בחוף הכרמל - מעתלית בצפון ועד קיסריה בדרום - לאישור כמה תכניות, בכלל זה תכניות להקמת יחידות דיור, יחידות נופש, בתי מלון וחניונים שעלולות לפגוע ברצף האקולוגי בחוף, תוך התעלמות מנחיצותה של ראייה אזורית כוללת.  במועד סיום הביקורת מקצת מהתכניות כבר אושרו ומקצתן נמצאות בשלבי אישור. משרד מבקר המדינה בדק את התכניות הנוגעות לקטע שבין קיבוץ נווה ים למושב דור (להלן - האזור), ולהלן יפורטו ליקויים שנמצאו בהן: 

ליקוי

9.	הוועדה המחוזית מחוז חיפה בחרה לבחון את ההשפעה הסביבתית של כל תכנית בנפרד בלא ראייה כוללת של הפיתוח. הדבר אינו מנוגד לחוק, אולם הוא גם אינו מתיישב עם הצורך לשמור על הרצף האקולוגי באזור זה.  

ליקוי

10.	כושר נשיאה הוא המדד החשוב ביותר לקבלת החלטה בדבר יישום תכנית. אף על פי שבכל התכניות האמורות אושרה כניסת נופשים ודיירים לסביבה החופית, דרשה הוועדה המחוזית לבצע סקר כושר נשיאה רק לגבי הקמת שלושה כפרי נופש, שניים בנחשולים ואחד בדור. זאת ועוד, נמצא כי הסקר האמור שבוצע בשלושת כפרי הנופש היה חלקי בלבד ולא כלל את כל ההיבטים שהיה צריך להביאם בחשבון כדי למנוע פגיעה באזור. 

מעקב
רשות מקרקעי ישראל 

10.	הוחלט  על הקמת ועדה בינמשרדית בהרכב של: נציג רמ"י, נציג המשרד להגנת הסביבה, נציג משרד הכלכלה ונציג לשכת התכנון במשרד הפנים. באחריות ועדה זו לקבוע את מדיניות ההקצאה בסביבה החופית ובחוף הים. 



ליקוי

11.	לבחינת הצורך בשלושה כפרי נופש בדור ובנחשולים ביקשה הוועדה המקומית לתכנון ובניה חוף הכרמל לבדוק את הביקוש וההיצע ליחידות נופש במרחב עתלית-קיסריה. הבדיקה העלתה כי יש עודף ביקוש ליחידות נופש שניתן להיענות לו באמצעות אישור כפרי הנופש האמורים. אולם הבדיקה לא כללה את היצע הצימרים הפרטיים ואת כל יחידות הנופש הקיימות במתחם עתלית-קיסריה, כמו כן הנתונים שעליהם התבססה הבדיקה מיושנים ואינם מעודכנים.

ליקוי

12.	בשנת 2009 קיבל קיבוץ נחשולים היתר לבניית 24 יחידות נופש המתוכננות במרחק 100 מטר מהחוף. ההיתר התבסס על תכניות משנות השמונים של המאה העשרים, המייצגות מדיניות תכנון מיושנת שאינה מתחשבת בחוק השמירה על הסביבה החופית. 

ליקוי

13.	התכניות שנדונו בפרק על הפיתוח בחוף הכרמל מתבססות כולן על תמ"א 13 לאזור החופים ועל תמ"מ 6 - תכנית מתאר מחוז חיפה - אשר לפיהן מוגדר האזור כאזור תיירות ונופש המיועד להקמתם של מלונות, אכסניות, בתי הבראה ומתקנים למחנאות ונופש. לעומתן, תמ"א 12 - תכנית מתאר ארצית לתיירות שינוי מס' 1 מאוגוסט  2010- מלונאות, הוכנה על פי  מדיניות חדשה בתחום התיירות. כמו כן תמ"א 35 - תכנית מתאר ארצית לבנייה, לפיתוח ולשימור מינואר 2006, מגדירה את אזור חוף הכרמל כבעל מרקם חופי המאפשר פעילויות הקשורות לחוף הים ולטובת הציבור, וכן כאזור בעל רגישות סביבתית-נופית גבוהה, המגבילה את הפיתוח בו. התמ"אות 35 ו-12/1 מתנות את אישורן של תכניות מתאר מקומיות או מפורטות שאושרו קודם לאישורן של תמ"אות אלה, בהצגת נימוקים בדבר הצורך בחריגה מהן. ואולם דבר זה לא נעשה.

ליקוי

14.	חלק מהתכניות להקמת כפרי נופש בחוף הכרמל טרם אושרו עד למועד סיום הביקורת. לדעת משרד מבקר המדינה יש לבחון את הצורך בהקמת כפרי הנופש הללו בהתחשב בסקר מעודכן שיבחן את הביקוש ליחידות נופש נוספות בחוף הכרמל ואת ההיצע הקיים, ובהתחשב במדיניות התכנון החדשה המיוצגת על ידי תמ"א 12/ 1. 

ליקוי

15.	בפברואר 2007 נחתם חוזה בין ממ"י לחברה פרטית ולפיו תחכור החברה למשך 49 שנים שטח על המצוק בבת ים, ותקים בו מלון שיפעל במסגרת אכסון מלונאי מיוחד (מעין מלון דירות). במאי 2009 הוציא משרד התיירות חוזר מנכ"ל בדבר הפעלת בתי מלון לאורך החופים, ובכלל זה גם מסגרת אכסון מלונאי מיוחד. תנאים אלו אמורים להיכלל בתנאי היתר הבנייה של הפרויקט. הביקורת העלתה כי עיריית בת ים לא כללה את תנאי החוזר בין יתר תנאי היתר הבנייה. 

ליקוי

16.  	לעיתים תכניות אינן תואמות לצרכים החדשים ולראייה התכנונית החדשה, משום שמאז הכנתן חלו שינויים חקיקתיים והתגבשו תובנות חדשות. הדברים נוגעים גם לפיתוח רצועת החוף בישראל, שכן בשנים האחרונות חלו שינויים במדיניות הפיתוח באזור ובחקיקה בנושא, ששיקפו את הרצון להגן על הסביבה החופית. לנוכח זאת על מועצת ממ"י והנהלתו ליזום דיון מקיף במדיניות הראויה בנושא פיתוח הסביבה החופית, ובפרט במקרים שבהם התכניות השונות פוגעות באינטרס הציבור בתחום זה ויש להתאימן לרוח השינויים שחלו מאז הוכנו. אולם מועצת ממ"י והנהלתו לא עשו כן, אף שהדבר התבקש, גם לנוכח פרסום דוח מבקר המדינה על חוף פלמחים משנת 2009. מן הראוי כי במסגרת המכרזים לשיווק קרקע עליה חלות הוראותיהן של תכניות ישנות על חוף הים, מגמת החקיקה החדשה תשמש לרשות מקרקעי ישראל עקרון מנחה שיבטיח שמירה על הקרקעות ופיתוח האזור לטובת כלל הציבור. 




המשרד לביטחון הפנים – משטרת ישראל













המשרד לביטחון פנים

משטרת ישראל

מקומה ותפקודה של התחנה במשטרה

גופים מבוקרים: המשרד לביטחון פנים, משטרת ישראל, צבא הגנה לישראל

ליקוי

2.	פעילות מערך הסיור והתכניות לחיזוקו: ערך הסיור בתחנה הוא התשתית לעבודת השיטור בשטח. תפקידיו כוללים מתן מענה לקריאות הציבור וביצוע משימות יזומות להגברת הנוכחות והבולטות של המשטרה. קודם להקמת משרד השיטור והקהילה בשנת 2012 איתרה המשטרה בעיות חוזרות ונשנות במערך הסיור בתחנה וקשיים בהתמודדותו עם מכלול תפקידיו, ובמהלך השנים 2010-2000 היא הקימה כמה צוותים שביצעו עבודת מטה והמליצו על שינויים ארגוניים במערך הסיור בתחנה. ההמלצות נדונו ואושרו בידי הפיקוד הבכיר במטה הארצי (להלן:מטא"ר), אך רובן לא יושמו אף שלא התקבלה כל החלטה שלא ליישמן, ואלה שיושמו - יושמו באופן חלקי בלבד. ביולי 2012 הוקם צוות נוסף, באגף שיטור וקהילה, שבחן את הפעלת מערך הסיור וגיבש המלצות בנושא.

מעקב
משטרת ישראל 

2. 	כחלק מתוכנית חיזוק מערך הסיור גובש נוהל הפעלת מערך הסיור בהתאם ל"שעון החיים" של היחידה המוביל לאפקטיביות בהפעלת מערך הסיור. מעתה פעילות היחידה מתבצעת בהתאם  לנפח ועצימות האירועים שבשטחה. "שעון החיים" מספק תובנות לגבי עצימות הכח המשטרתי הנדרש כנגזרת מעומס ונפח האירועים והמשימות בשטח התחנה בראיה שבועית. התאמה בין "שעון החיים" לפעילות המשטרתית עשויה לתת שירות משטרתי טוב, מהיר ויעיל יותר. המשטרה מציינת כי במהלך 2012-2013 חוזק מערך הסיור. הדבר בא לביטוי בהצטיידות ברמת השוטר וברמת היחידה (רכש רכבי סיור חדשים לסיור, אמצעים שונים וכו').

ליקוי

3.	במחצית השנייה של העשור הקודם גיבשה המשטרה והפעילה תכניות שנועדו לשפר את מערכי השיטור הקהילתי. חרף תרומתן של התכניות לפעילות התחנה ולמרות המשאבים שהושקעו בהן, הופסק יישומן. למשל, מסוף 2007 ראתה המשטרה בתכנית המש"ק המשולב - שילוב של מרכזי השיטור הקהילתי (להלן: מש"ק) עם בסיס הפעלת מתנדבים - מתכונת לשינוי אסטרטגי ארוך טווח שישפר את הפעלת השיטור הקהילתי והמתנדבים, והיא השקיעה משאבים בהקמת מש"קים משולבים ובהטמעתם בכל התחנות. בתחילת 2012 בוטלה מתכונת זו. יש לציין כי השינויים התכופים בתחנה צורכים משאבי הטמעה שיורדים לטמיון בסופו של יום ומביאים את התחנה לידי חוסר ודאות בכל הקשור להיערכות הנדרשת ממנה ולשיטות העבודה שעליה לפעול לפיהן; כמו כן הם עלולים ליצור אי-בהירות בנוגע להיקף הנושאים שבטיפול כל אחד מבעלי התפקידים בתחנה.

מעקב
משטרת ישראל

3. 	השינויים המתרחשים במשטרת ישראל  הם על פי  מדיניות הפיקוד הבכיר של המשטרה. שינויים ארגוניים ומבניים שתוצריהם הינם שינויי תקינה נעשים בעבודת מטה (להלן: עמ"ט) סדורה, על פי  הערכות מצב. כמו כן גם מתבצעים פיקוח ובקרה על תוצאות העמ"ט והפקת לקחים בהתאם.

ליקוי

4.	על פי נתוני המשטרה מיולי 2012, בתחנות פועלים 384 מש"קים ומאיישים אותם 479 שוטרים. מהתשובות לשאלון עלה כי שכ-12% מהמש"קים אינם נמצאים במקום מרכזי ונגיש כנדרש, בייחוד במגזר המיעוטים - כ-16% לעומת כ-11% במגזר היהודי. מנתוני המשטרה מספטמבר 2012 עלה שהמבנים המשמשים 37% מהמש"קים אינם מתאימים לייעודם. עוד עלה מהתשובות לשאלון כי מתחילת 2012 בכ-50% מהמש"קים מספר ימי הפתיחה בחודש היה נמוך מהמספר המינימאלי הנדרש.

מעקב
משטרת ישראל

4. 		מיקום ופריסה של המש"קים הינם באחריות הרשות המקומית, בהתאם למיפוי ודרישת המחוזות. מפקד התחנה (להלן: המפת"ח) הרלוונטי מקיים קשר ישיר ובלתי אמצעי עם הרשות לשיפור. בבקרות של מחלקת שיטור קהילתי במש"קים בהם המבנה אינו ראוי, הדבר מובא לידיעתם של פיקוד התחנה/מרחב/מחוז והמחב"לים. ימי פתיחת מש"ק נמדדים במערכת המדידה הארצית "מפנה". חובת פתיחה-מינימום 18 ימים בחודש, משמרת מלאה. קיימת עליה  הדרגתית במהלך שנת 2013 במס' ימי הפתיחה והממוצע הארצי של חודשים ינואר-ספטמבר 2013 עומד על ציון של 87% במערכת זו. הנושא מבוקר באופן רצוף ע"י גורמי המחלקה.

ליקוי 

5.	בעשור האחרון ראתה המשטרה בפריסה רחבה של מש"קים במגזר המיעוטים אמצעי להגברת נוכחותה ולשיפור שירותה במגזר זה. לכן, גיבשה המשטרה תכניות להגדלת מספר המש"קים ביישובי המגזר במחוזות צפון, מרכז ודרום, אבל התכניות יושמו באופן חלקי; נכון למועד הביקורת היו אמורים לפעול 126 מש"קים במגזר המיעוטים, אך בפועל פועלים בו רק 88 מש"קים (כ-70%). זאת ועוד, תקנון חסר של כוח אדם ומחסור באמצעים מקשים על פעילותם התקינה של חלק מהמש"קים במגזר המיעוטים.
מעקב
משטרת ישראל

5. 	המשטרה רואה במש"קים כלי למתן מענה לצרכי ולשרות האוכלוסייה הערבית ומקצה משאבים להקמת מש"קים חדשים ותגבור מש"קים קיימים, ולראייה, כיום פועלים במגזר הערבי 69 מרכזי שיטור קהילתיים (מש"קים). בעשור האחרון חל גידול ניכר בתקני כ"א במש"קים ובשנת 2013 הגיע מספרם ל- 175 תקנים. לציין כי משנת 2011 פורסמו 24 תקני מש"ק חדשים במגזר הערבי (17 תקנים בשנת 2011 ו- 7 תקנים בשנת 2012). בתקופה הקרובה אמורים להתפרסם 7 תקני מש"ק נוספים למגזר הערבי (זאת לצד הקמת אורגן עירון ואורגן כפר קאסם). יחד עם זאת, יש לציין כי המשטרה סובלת ממחסור גדול בתקציב ובצרכים של מערכים ומגזרים נוספים שאינם מאפשרים מימוש מלא של התכניות.

ליקוי

6.	מטה אגף השיטור והקהילה גיבש תכנית פעולה והקנה לתכנית האיחוד עדיפות בקשב ובמשאבים. ברמת התחנה רוב מרכיבי התכנית היו במהלך הביקורת בבנייה ובהטמעה. למשל, מהתשובות לשאלון עלה כי כינון המבנה הארגוני של המשרד לא הושלם בכ-50% מהתחנות, ובכלל זה לא תוקננו חלק מהתפקידים החדשים; תפיסת ההפעלה המתבססת על שילוב בין פעילות הסיור לפעילותם של שוטרי המש"ק בטיפול בקריאות הציבור, אינה מיושמת ברוב התחנות; בעניין שינוי בניין הכוח של המתנדבים והפעלתם עלה כי מאז הקמת משרד שיטור וקהילה ועד מועד סיום הביקורת לא חל כל שינוי בחלק ניכר מהתחנות (כ-38%) הנוגע לאופן גיוס המתנדבים והפעלתם. גם תהליך הפקת הלקחים של הטמעת תכנית האיחוד שיזם ראש אג"ם ביולי 2012 העלה נושאים המצריכים תיקון, ובהם מוטת שליטה גדולה של ראש משרד שיטור וקהילה בתחנה המתקשה לפקד על בעלי דרגה שווה לו וכן הצורך בחיזוק מערך המתנדבים. לפיכך, במועד סיום הביקורת באוגוסט 2012, עדיין מוקדם מדי ללמוד על מידת האפקטיביות ועל טיב השיפור של התהליך ועל תרומתו לפעילותם של כל מגזרי השיטור בתחנה.

מעקב
משטרת ישראל

6. 	בעקבות עמ"ט "איחוד אג"מ-אק"מ", הנחה המפכ"ל בתחילת חודש ספטמבר, את אג"ת ואג"מ, לבחון את אופן ההפעלה של המש"ק בתחנה. בין הנושאים שיש לבחון: ייעוד עבודת המש"ק, ממשקי העבודה של המש"ק בתחום האג"מ וכן בחינה של נושא הפעלת המתנדבים. עבודת המטה אמורה להסתיים עד הרבע הראשון של שנת 2014. בסיום העמ"ט למשטרת ישראל תהיה תמונת מצב עדכנית ומהימנה לגבי המהלך של "איחוד אג"מ - אק"מ" במערך הפרוס ומידת אפקטיביות    התהליך.

ליקוי

7.	דו"ח היחידה הארצית לביקורת ותלונות הציבור של המשטרה משנת 2011, שבחן את האיחוד, מצא שברוב התחנות שנבדקו מבנה משרד האח"ם ואופן הפעלתו תואמים לנוהל משרד לחקירות ומודיעין (להלן: האח"ם). עם זאת, הוא מצא ליקויים בחלק מהתחנות, ובהם חוסר איוש של תקני קצינים במשרדי האח"ם והיעדר הכשרה מקצועית מתאימה מספיקה של ראש משרד האח"ם (להלן: רמח"מים) בתחומי חקירות או מודיעין. בהמשך לדוח האמור בדק משרד מבקר המדינה באמצעות השאלון היבטים הנוגעים לעבודת משרד האח"ם. בין היתר נמצא שביותר מ-50% מהתחנות אין לרמח"ם רקע בתחום המודיעין וב-15% מהתחנות לא עבר הרמח"ם קורס רמח"מים. עוד נמצא כי חלק מהתחנות אינן מקפידות על קיום הוראות נוהל משרד האח"ם בדבר שגרת המטה הנדרשת למשרד. התנהלות לקויה זו יש בה כדי לפגוע ביכולתם של הרמח"מים לנהל כראוי את עבודת המשרד המאוחד.

מעקב
משטרת ישראל

7. 	באח"מ נערכת בדיקה באם קיימים עדיין פערי ידע מודיעיניים בקרב הרמח"מים. במידה ויאותרו כאלה, תיפתח השתלמות בביה"ס לאח"מ להשלמת פערי הידע.

ליקוי

8.	עומס העבודה במערך החקירות: אחת הבעיות המרכזיות בתפקוד מערך החקירות בתחנה, אם לא המרכזית שבהן, היא עומס העבודה הכבד המוטל על החוקרים. כפי שעלה מהעבודה על מפתחות התקינה לחוקרים שהכין אגף הארגון והתכנון . בשנת 2011, כל חוקר בתחנה מטפל במספר רב של תיקי חקירה, אשר לרוב הוא גדול מכדי לאפשר טיפול יסודי וראוי בכל תיק. יוצא אפוא שתיקים רבים נסגרים ללא טיפול חקירתי כנדרש. עוד עלה כי הממוצע הארצי בשנת 2009 עמד על 383 תיקים לחוקר ובין התחנות נרשם פער גדול בעומס העבודה; ב-15% מהתחנות - עד 300 תיקים לחוקר וב-23% - יותר מ-500 תיקים לחוקר.

מעקב 
משטרת ישראל

8.   	בתחילת שנת 2011 הסתיימה עבודה על מפתחות תקינה לחוקרים (כלליים, מש"ל ואלמ"ב). חלקם של הפערים הושלם/יושלם בהתאם ליכולות ולתעדוף הארגוני. יחד עם זאת, המשטרה נמצאת בחוסר כ"א בכל המגזרים, ולא ניתן לעשות וויסות פנימי (בין מגזרים) מבלי לפגוע במגזר אחר. בנוסף,העצמת מערך החקירות נקבע כיעד מדור חקירות לשנת 2014. ניתן דגש לשיפור מקצועיות המערך ע"י קיום השתלמויות, ימי עיון ובקרות .

ליקוי 

9.	תכנית שהכינה המשטרה בינואר 2008 להוספת כ-3,000 שוטרים לחיזוק התחנות, ונועדה להציע פתרון כולל, מקיף וארוך טווח בטיפול במגזר המיעוטים לא קודמה. עם זאת, מתוך 1,000 תקנים לשוטרים שהוקצו למשטרה בשנת 2009 הוקצו 459 תקנים לטובת מגזר המיעוטים. במרץ 2010 גיבשה הממשלה תכנית רב-שנתית שנועדה לתת מענה לפיתוח כלכלי ב-12 יישובים במגזר המיעוטים (להלן - יישובי התכנית), ובכלל זה ביטחון אישי ואכיפה. לפי תכנית זו הכין המשרד לביטחון פנים (להלן: בט"פ) תכנית דו-שלבית. בשלב הראשון יוקמו יחידות סיור מיוחדות (להלן - יס"ם) שייתנו מענה ל-11 מיישובי התכנית; ובשלב שני יוקמו 14 יחידות משטרתיות אורגניות (להלן - אורגן) בתחנות שייתנו בהדרגה מענה לכל היישובים במגזר המיעוטים. השר לבט"פ קבע שעד תחילת נובמבר 2011 יוקמו שלושה אורגנים. ואולם, בביקורת עלה כי שנתיים לאחר החלטת הממשלה, לא הוקמו כלל יס"מים והקמת שלושת האורגנים טרם הושלמה. 

ליקוי

10.	במרץ 2010 גיבשה הממשלה תכנית רב-שנתית שנועדה לתת מענה לפיתוח כלכלי ב-12 יישובים במגזר המיעוטים (להלן - יישובי התכנית), ובכלל זה ביטחון אישי ואכיפה. לפי תכנית זו הכין המשרד לבט"פ תכנית דו-שלבית. בשלב הראשון יוקמו יחידות סיור מיוחדות (להלן - יס"ם) שייתנו מענה ל-11 מיישובי התכנית; ובשלב שני יוקמו 14 יחידות משטרתיות אורגניות (להלן - אורגן) בתחנות שייתנו בהדרגה מענה לכל היישובים במגזר המיעוטים. השר לבט"פ קבע שעד תחילת נובמבר 2011 יוקמו שלושה אורגנים. ואולם, בביקורת עלה כי שנתיים לאחר החלטת הממשלה, לא הוקמו כלל יס"מים והקמת שלושת האורגנים טרם הושלמה. 

מעקב 
משטרת ישראל

9-10 . 	כוח היס"מ הוא חלק מסד"כ האורגן במגזר הערבי. בשנת 2011 הוקמו 3 האורגנים הראשונים במגזר הערבי - נצרת, טייבה ועיירות. בנצרת וטייבה יש 2 צוותי יס"מ, בכל אורגן, כחלק מהסד"כ. באורגן עיירות 3 צוותי יס"מ (2 צוותים בשלוחת תל-שבע, וצוות 1 בשלוחת ביר הדאג'), כחלק מהסד"כ. בשנת 2012 הוקם אורגן כרמיאל ובו 3 צוותי יס"מ כחלק מהסד"כ.  במהלך שנת 2013 מתוכננת הקמה של שני אורגנים נוספים - עירון וכפר קאסם. בכל אחד מהם יהיו 2 צוותי יס"מ, כחלק מהסד"כ. במסגרת מחשב הנעשה בימים אלה נדונה תפיסת ההפעלה ובה ייקבע היקף יס"מ באורגנים עתידיים.

ליקוי

11.	הועלה שהתחנות במחוזות צפון וחוף לא קיימו כלל פורום אכיפה 
בכ-20% מהרשויות המצויות בתחום אחריותן; התחנות במחוזות מרכז ודרום לא קיימו כלל את הפורום בכ-10% מהרשויות. אשר למגזר המיעוטים, במחוז חוף לא התקיים פורום אכיפה ב-60% מהרשויות. 

ליקוי

12.	ממצאי הביקורת העלו כי במחוז צפון גובשה תכנית אכיפה לרשות רק ב-45% מהרשויות. במגזר המיעוטים הממצאים חמורים יותר - למעט מחוז דרום, במחוזות האחרים שנבדקו לא גיבשו התחנות תכנית אכיפה ברוב הרשויות שבתחום אחריותן (70%).

מעקב 
משטרת ישראל

11-12. 	בשנת 2013 במסגרת מדידת כלל התחנות במערכת המפנ"ה, קיימת בקרה על קיום פורום האכיפה בכל תחנה מול שתיים מהרשויות שבתחומה אחת לחודשיים (כפי שסוכם מול המשרד לבט"פ). בנוסף במסגרת המדידה שלחו כלל התחנות תכניות אכיפה שגובשו עם הרשויות לאישור גורמי מטה המחוז וגורמי מדור שותפויות/מח' שיטור קהילתי. נכון להיום כלל התחנות קיימו לכל הפחות 4 פורומים מול הרשויות בנושא אכיפה. הפרוטוקולים לקיום פורומים אלו נבדקים במסגרת בקרות ברמת מטה המחוז/מטה ארצי – מדור שותפויות. בנוסף בימים אלו נערכות בקרות בכלל תחנות המשטרה בנושא יישום תכניות האכיפה יחד עם הרשויות.

ליקוי

13.	בביקורת עלה כי התחנות במחוזות צפון, מרכז ודרום הקימו מתחמים מפוקחים רק בכשליש מהרשויות המשתתפות בתכנית והתחנות במחוז חוף עשו זאת ב-50% מהרשויות. אשר למגזר המיעוטים, רק במחוז צפון הוקמו מתחמים מפוקחים, וגם זאת רק ב-20% מהרשויות. בשאר המחוזות, התחנות לא הקימו כלל מתחמים מפוקחים ביישובי המגזר.

מעקב 
משטרת ישראל 

13. 	נושא המתחמים המפוקחים נבחן שנית בימים אלו מול המשרד לבט"פ וגורמי האג"מ במטה ובשטח. בימים אלו נכתבת במשרד לבט"פ תפיסת האכיפה של "עיר ללא אלימות" בשת"פ המדור וגורמי פיקוד מהשטח (מת"חים). נושא המתחמים המפוקחים הוא אחד מתוכניות האכיפה האפשריות למימון/סיוע במסגרת התכנית. יחד עם זאת נבחנת שוב ההגדרה של מה הוא "מתחם מפוקח", כיצד ניתן להגדירו ומה הוא הסל של האמצעים הקהילתיים והטכנולוגיים הנדרשים לצורך שיפור האכיפה בנושא האלימות באותם מתחמים.

ליקוי

14.	הועלה כי התחנות במחוזות צפון ומרכז קיימו מבצעי אכיפה משותפים עם כמחצית מהרשויות שבתחום אחריותן ובמחוז חוף קיימו התחנות מבצעי אכיפה משותפים בכ-64% מהרשויות. גם במרכיב זה היקף הביצוע של התחנות במגזר המיעוטים היה קטן יותר - התחנות במחוז מרכז לא קיימו כלל מבצעי אכיפה משותפים והתחנות במחוזות צפון וחוף לא קיימו מבצעי אכיפה משותפים ברוב הרשויות , עד כדי 65% ו-80%, בהתאמה.


מעקב
משטרת ישראל

14. 	מבצעי אכיפה משותפים בין התחנות לרשויות המקומיות ממשיכים להוות אחד הכלים לאכיפה משותפת וממוקדת בנושאי עניין משותפים. רמות המטה (מחוז ומטא"ר – מדור שותפויות) הבוחנים בימים אלו כאמור את נושא "יישום תכנית האכיפה" בכלל התחנות, בודקים בין היתר קיומם של מבצעים, כאמור לצורך קידום היעדים שנקבעו.

ליקוי

15.	אף על פי שכבר בשנים 2011-2010 היו המשטרה והמשרד לבט"פ מודעים לבעיות בהפעלת התכנית במגזר המיעוטים ולצורך בהתאמת מרכיביה בתחום האכיפה לרשויות המגזר, נמצא כי תהליך ההתאמה טרם הסתיים. אשר לתקצובן של רשויות אלו, נמצא כי אף שהן מהוות 38% מכלל הרשויות המשתתפות בתכנית רק 26% מסך התקציב שהוקצה לתכנית בשנת 2012 יועד להן.

מעקב
משטרת ישראל

15. 	תכנית "עיר ללא אלימות" מתוקפת בימים אלו ותכניות הליבה שלה בתחום האכיפה שבה מורחבות ויורחבו בשנת 2014. בנוסף התכנית מאפשרת התאמה של תכניות קהילתיות לכלל המגזרים השונים ובדגש על מגזרי המיעוטים – לדוגמא, מודל ייחודי לטיפול בוונדליזם כנגד מוסדות רשות בפזורה הבדואית בדרום ( אשר נכתב ומיושם כבר עתה), תכנית של "אשכול טכנולוגי" של מצלמות ו"מוקד רואה" ביישובי מגזר המיעוטים הנבנית בימים אלו בשת"פ בין המשרד לבט"פ, המדור וגורמי השטח במשטרה. הוקם כבר אשכול כנ"ל בדימונה עבור יישובי תחנת עיירות וכן בכפר-יונה עבור יישובי המיעוטים בתחנת טייבה. מוקד נוסף מתוכנן בכרמיאל.

ליקוי

16.	את תכניות הליבה בתחום האכיפה לא יישמו רוב הרשויות בשל בעיות חוזרות ונשנות שעל המשרד לבט"פ היה לסייע בפתרונן: (א) מערך שליטה ובקרה - נמצא כי לאחר מיפוי האזורים להצבת המצלמות, רק כמחצית מהרשויות הקימו מערך שליטה ובקרה באמצעות מצלמות. לפתרון המצב התניע המשרד מספר תהליכים שהיו בראשית דרכם במועד הביקורת. (ב) סיירת הורים - נמצא כי סיירות ההורים - המורכבות מהורים מתנדבים המסיירים ברשות במטרה להפגין נוכחות ולמנוע פעולות האסורות על בני נוער - הופעלו רק ב-60% מכלל הרשויות המשתתפות בתכנית "עיר ללא אלימות" (להלן:  על"א) ורק ב-24% מהרשויות שבמגזר המיעוטים.




מעקב 
המשרד לביטחון פנים

16. 	המערך הטכנולוגי - הקמת מערכים טכנולוגיים ברשויות המקומיות במסגרת תכנית 'עיר ללא אלימות' (על"א) נעשית בצורה סדורה ומבוקרת במטרה להבטיח כי המצלמות המותקנות במרחב הציבורי, מותקנות לאחר בחינה ואישור מצד כל הגורמים המקצועיים ובהתאם לנהלים. ראשית, מבצעת הרשות המקומית מיפוי של כלל הנקודות בהם מתרחשים אירועי אלימות וונדליזם. בשלב השני מכינה הרשות המקומית מסמך מפורט של דרישה מבצעית (דמ"צ), ובו מפורטות הזירות שבהן קיימת תופעות חוזרות של אלימות. הדמ"צ מגובש עם ובסיוע תחנת המשטרה המקומית, ומפקד תחנת המשטרה אף חותם על המסמך. לאחר מכן, בוחן מנהל התכנית הארצי את הדרישה המבצעית, ובמידה והיא עונה על הפרמטרים המקצועיים היא מאושרת. בשלב השלישי מכינה הרשות המקומית בהתאם לדמ"צ המאושר את המענה והתכנית הטכנולוגית לדמ"צ, מבצעת תיחור בין שלושת החברות שזכו במכרז מטעם המשרד לבטחון הפנים, ומביאה את התוכן לאישור ועדת המכרזים במשרד. המשרד לבטחון הפנים תומך ומסייע בתהליך זה, וכל רשות שסיימה הליך תכנון ותיחור נקבע לה מיידית מועד לאישור בוועדת המכרזים. לאחר אישור וועדת המכרזים במשרד נתון הביצוע בידי הרשות המקומית והחברה הטכנולוגית שנבחרה. המשרד לבטחון הפנים מלווה את הרשויות ומסייע בידיהן בפתרון בעיות והסרת חסמים שונים בתהליך, אך הביצוע הוא באחריות ועל ידי הרשות המקומית. הקמת מערך טכנולוגי הינו תחום עתיר משאבים, ודורש השקעה רבה בתכנון, בתשתיות, ובאמצעים. יש לזכור כי רשויות רבות אינן מסוגלות לעמוד בעלויות הרבות, וכי תקציב המשרד לבטחון הפנים במקרים מסוימים אינו מכסה את כלל העלויות, בעיקר ברשויות ללא תשתית בסיסית. על מנת להתמודד עם בעיית המחסור במשאבים, מקדם המשרד לבט"פ פיילוט במספר רשויות להקמת מוקד טכנולוגי אזורי לצורך איגום משאבים. במסגרת הפיילוט הוקמו עד כה שני מוקדים אזוריים: האחד, בדימונה הנותן שירותי מוקד לרשויות הבדואיות במתחם העיירות בדרום. השני, בכפר יונה, אליו מתוכננות להתחבר רשויות מתחם טייבה באזור המשולש. בנוסף מתוכננים שני מוקדים אזוריים נוספים: האחד בכרמיאל לטובת יישובי מתחם כרמיאל ומוקד אזורי נוסף באזור נצרת לטובת יישובי מתחם נצרת. כיום ישנן רשויות רבות הנמצאות בשלבי תכנון ראשוני, ובהן רשויות חדשות שהצטרפו לתכנית לאחרונה. מטה 'עיר ללא אלימות' ימשיך לבצע בקרה על הנושא הנ"ל עם התפתחות המענה הטכנולוגי ברשויות  החדשות.
סיירות ההורים פועלות מתוך מטרה ליצור קשר בלתי-אמצעי עם בני הנוער במקומות ציבוריים. סיירות הורים פועלות ברשויות המקומיות בהכוונה ובסיוע המשרד לבטחון הפנים באמצעות גופי 'המאמץ האזרחי': הרשות הלאומית למלחמה בסמים ואלכוהול, 'עיר ללא אלימות' ואגף מצילה. כמו כן, ישנן רשויות בהן פועלות סיירות הורים דרך אק"מ (מתנדבי משטרה). המשרד לבט"פ הקים מנהלת ארצית לצורך ניהול פרויקטים מקיפים, כגון הכשרת רכזי סיירות שהתקיימה לאחרונה, קמפיין ארצי לגיוס מתנדבים, ועוד. ברמה המקומית, מסייע המשרד לבט"פ לרשויות להקים את הסיירת באמצעות הענקת כלים מקצועיים, כגון חוברות והכשרות, גיוס המתנדבים ומשכורת לרכז לסיירת,  ולתחזוקה שוטפת  בדמות ימי גיבוש, הכשרות והדרכות שוטפת. מובן כי הקמת הסיירת והפעלתה ברשות המקומית תלויה באופן ישיר ב"רוח ההתנדבות" של התושבים, ולכן מושקעים מאמצים רבים בשיווק ופרסום לקידום גיוס מתנדבים. במגזר הלא-יהודי, באופן מובהק, אחוז האזרחים המתנדבים נמוך יותר מהמגזר היהודי, ולכן האחוז המועט של סיירות ההורים מכלל הרשויות. בנוסף, אותר במהלך הזמן הצורך של רשויות, בעיקר בחברה הערבית, במודלים שונים למעורבות תושבים ב'מאמץ האזרחי'. בהתאם, שונה מתווה התכנית כבר ב-2013 והוא מאפשר הפעלת מודלים נוספים ובכללם: סיירת חברים, הורים פועלים בבית הספר תושבים פועלים בשכונה, התנדבות תושבים סביב מאמץ חד פעמי – ועוד.

מעקב
משטרת ישראל 

16. 	מערך השליטה והבקרה ממומן ומוקם על ידי מטה "עיר ללא אלימות" במשרד לבט"פ ובלוחות הזמנים המתבקשים עבורם. בימים אלו נכתב במשרד לבט"פ נוהל להפעלת "מוקד רואה" אשר הוצג גם לגורמי משטרה במסגרת יום עיון והופץ למפקדים. סיירות ההורים מופעלות כיום, עפ"י בקשת התושבים ובהסכמת המשטרה ע"י הרשויות . במסגרת כתיבת תפיסת האכיפה ע"י המשרד לבט"פ תוקף שוב הנוהל ובו גם חלקה של משטרת ישראל בהפעלתה

ליקוי

17.	אתגר מרכזי נוסף העומד לפתחם של המשטרה ושל המשרד לבט"פ הוא חיזוק מערך התחנות המשרתות את היישובים הלא-יהודיים. בתחילת 2012, באיחור של כעשור, הם החלו לראשונה ליישם תכנית רב-שנתית מקיפה לשיפור האכיפה והמענה המשטרתי הניתן ליישובים אלה. מן הראוי שהמשטרה והמשרד לבט"פ יקפידו על יישומה לפי לוחות הזמנים שנקבעו, ובעשותם כן יהיו קשובים לצרכיה הייחודיים של האוכלוסייה, ישימו דגש על שיתוף פעולה והידברות עם מנהיגיה, על הרחבת השיטור הקהילתי ועל שיפור השירות הניתן לה. הכול בד בבד עם ביצוע פעולות שיגבירו את האכיפה ויסייעו בהתמודדות עם האלימות והפשיעה.

מעקב 
משטרת ישראל 

17. 	במסגרת המדור נערכים ביקורים ובקרות רבות בתחנות המקיימות את התכנית אל מול הישובים הלא-יהודים. ישנו תהליך של למידה על מאפייני המגזר ומודלים מותאמים . במחלקת שיטור קהילתי הוקם אתר הנגיש לכלל השוטרים ובו בין היתר תכניות ומודלים מתואמים למגזר הלא-יהודי לצורך למידת רוחב בנושא שיטור קהילתי בקרב ציבור זה.




ממצאי מעקב

המשרד לביטחון פנים

טיפול המשטרה באיתור נעדרים ובזיהוי אלמונים

גופים מבוקרים:  משטרת ישראל, המרכז הלאומי לרפואה משפטית - במשרד הבריאות, משרד המשפטים, צה"ל.

ליקוי 

1.	ביולי 2012, בעת המעקב, שנה ושמונה חודשים לאחר תחילת הפרויקט, עדיין לא ריכזה החוליה בקובץ שהיא מנהלת נתונים מלאים שמהם היה אפשר ללמוד על התקדמות הטיפול בפרויקט. מהשוואה שעשה משרד מבקר המדינה בין נתוני החוליה ובין נתוני המז"פ והמכון באוגוסט 2012 הועלה שהגופים לא נקטו את כל הפעולות כדי להבטיח שהנתונים המצויים במאגר נעדרים ואלמונים יהיו שלמים ומהימנים: המכון לא מסר למז"פ חלק מהפרופילים הגנטיים שהפיק, וכמו כן הייתה במכון רשימת פרופילים גנטיים של אלמונים שטרם זוהו אשר לא נכללו בקובצי החוליה. נוסף על כך, הועלה במעקב שהמז"פ והמכון לא מחקו מהמאגר פרופילים גנטיים הנוגעים לאלמונים שזוהו ולנעדרים שאוכנו, שלא בהתאם להוראות החוק. טביעות אצבע (להלן: ט"א) הן אחד מאמצעי הזיהוי, והמשטרה רשאית להקים מאגר ט"א של נעדרים ואלמונים. במעקב עלה שבשל מגבלה טכנולוגית לא הקים מז"פ מאגר כזה, ויש ברשותו רק תמונות ט"א של אלמונים שמהן ניתן להפיק בכל פעם שהדבר נדרש נתוני זיהוי, הנמחקים לאחר בדיקתם.

מעקב 
משטרת ישראל

1.  	החוליה, במועד הבקרה, ריכזה נתונים אודות נעדרים ואלמונים בקובץ אקסל מעודכן, לרבות אמצעי הזיהוי הקיימים עבור כל נעדר ואלמוני. החוליה מעבירה למעבדות השונות כל איתור של נעדר או זיהוי של אלמוני לצורך מחיקתם מהמאגרים השונים. המידע במאגר מתבסס על סמך הנתונים המתקבלים מהמכון. אלמוני מזוהה נמחק מהמאגר, הוא ובני משפחתו. התקיימה ישיבה בין מאגר למכון וסוכמו הנהלים. לגבי הקמת מאגר טביעות אצבע (להלן: ט.א)  אלמונים – נרכשה מערכת אופיס חדשה, פריסתה והפעלתה המבצעית יחלו בתחילת 2014, ובמהלך זה יופרדו ט.א אלמונים מהמאגר הפלילי.

ליקוי

2.	 למחצית (44%) מהנעדרים הרשומים בחוליה לא היה פרופיל גנטי, אך במועד המעקב נמצא שלגבי רובם (70%), שמועד ההיעדרות של מרביתם היה לפני עשרות שנים, עדיין לא פעלה חוליית נעדרים לאיסוף אמצעים לזיהוים. ככל שעובר הזמן והמשטרה אינה פונה למשפחה לצורך איסוף אמצעי זיהוי, הסיכוי לאתר קרובי משפחה מדרגה ראשונה לצורך הפקת פרופיל גנטי הולך וקטן. אשר לאלמונים שהיו רשומים בחוליה - במועד המעקב נמצא שליותר ממחציתם (60%) לא היה פרופיל גנטי, ולפחות לשליש מהם גם לא הייתה דגימה ביולוגית להפקת פרופיל גנטי. הוצאת גופה מקברה לצורך לקיחת אמצעי זיהוי היא הליך מורכב. ואולם במועד סיום המעקב עדיין לא קבעה המשטרה מדיניות בנוגע לאיסוף אמצעי זיהוי מאלמונים שנקברו, וככל שנוקף הזמן אפשר שלא יימצאו שרידים שמהם יהיה ניתן להפיק פרופיל גנטי.

מעקב 
משטרת ישראל 

2. 	נעשתה פנייה ליחידות החקירה לבצע איסוף של אמצעי זיהוי מכלל התיקים בהם קיים חוסר. נעשתה פנייה ליחידות השטח לאיסוף אמצעי זיהוי ממשפחות נעדרים, עד כה נותרו כ 150 משפחות אשר המשטרה פועלת לאיסוף אמצעי זיהוי. לצורך קביעת מדיניות המשך באשר להוצאת גופות אלמונים לצורך הפקת אמצעי זיהוי, מדובר במעל ל-150 גופות, המשטרה רואה שיש צורך בשיתוף משרדי הממשלה השונים.

ליקוי

3.	פיתוח מערכת ממוחשבת: כאמור, כדי לעמוד במשימותיה חוליית נעדרים מנהלת קובץ נתונים ממוחשב על נעדרים ואלמונים. שימוש יעיל במידע הנאגר בקובץ עשוי לסייע באיכון נעדרים או בזיהוי אלמונים, אם נמצאה התאמה בין פרטי נעדר לפרטי אלמוני. עוד בביקורת הקודמת הועלה שהמערכת הממוחשבת שבאמצעותה הצליבה החוליה את הנתונים לא הייתה משוכללת דייה, ולא היה אפשר לבצע באמצעותה חיפוש נתונים מתקדם. גם במעקב עלה כי המשטרה לא פיתחה את המערכת, ואף לא בנתה מנשק בינה ובין המערכת הממוחשבת של תיקי החקירה במשטרה ( להלן: פל"א).

מעקב
משטרת ישראל

3. 	נכתבה דרישה מבצעית לשדרוג מערכת המחשוב ומימשוקה למערכת הפלא אשר כרוכה בעלויות גבוהות. במסגרת כלל הצרכים, לא תועדפה מערכת מחשובית זו לשנת העבודה הבאה.

ליקוי

4.	עדכון הפקודה והנוהל כמו כן הועלה בביקורת הקודמת כי הפקודה שהייתה אמורה להתעדכן לכל המאוחר בדצמבר 2007 לא עודכנה ולא התאימה למבנה הארגוני של המשטרה באותה עת. עוד הועלה שגם הנוהל לא עודכן, ובעוד שניתנו בו הנחיות מפורטות לטיפול בנעדרים, היו חסרות בו בין השאר הנחיות לטיפול באלמונים. במעקב הועלה שבסוף שנת 2011 כבר עדכנה חטיבת החקירות של המשטרה את הנוהל וכללה בו בין השאר הנחיות מפורטות לגבי אופן הטיפול באלמונים. ואולם במועד סיום המעקב, אוגוסט 2012, נמצא כי הפקודה טרם עודכנה, אף שפקודות המשטרה הן בגדר תקנות המחייבות אותה, והנוהל אמור להיקבע בהתאם להוראות הפקודה.
מעקב
משטרת ישראל

4. 	עדכון הפקודה נמצא בהליך עבודה והצפי שהפקודה תעודכן במהלך הרבעון הראשון של 2014

ליקוי

5.	גניזת תיקים: אם נעדר לא אוכן או אלמוני לא זוהה לאחר חמש שנים מהיום שבו התקבלה ההודעה על ההיעדרות או מיום מציאת האלמוני, ייגנז התיק בארכיון שבמטה הארצי של המשטרה (להלן - מטא"ר) לפי התנאים המפורטים בפקודה. חקירה בתיק גנוז תחודש כאשר יתקבל מידע חדש או יתגלו דרכי חקירה שלא נבדקו בעבר. לאחר 50 שנה מיום ההיעדרות או מיום מציאת האלמוני יבוער התיק. מנתונים שמסרה החוליה למשרד מבקר המדינה במעקב עלה כי 401 (41%) מ-990 תיקי הנעדרים והאלמונים היו באוגוסט 2012 תיקים פתוחים שטרם נגנזו בארכיון במטא"ר. בכשליש מתיקים אלו הועלה כי היו כשלים בטיפול של החוליה בגניזתם - החוליה לא עשתה די לאיסופם מתחנות המשטרה, לא מיצתה את הבירור בנוגע לחלקם ולא פעלה למינוי קצין בודק לברר מה עלה בגורלם; רובם של התיקים היו תיקי אלמונים.

מעקב
משטרת ישראל

5.  		מהסטאטוס האחרון שבוצע בחודש יוני 2013 נעשתה פנייה נוספת לכלל היחידות לאיסוף תיקי החקירה: התקבלו 13 תיקי חקירה. כ 19 תיקי חקירה נחקרים כתיקי רצח, לכן יישארו ביחידה. ו-12  תיקים עדיין מטופלים ביחידות השונות לצורך ביצוע פעולות חקירה, או לחילופין היחידות פועלות לאיתורן ושליחתן. טרם נתקבלו תשובות לגבי 9 תיקים. החוליה נמצאת בקשר עם היחידות השונות וקיים רישום מסודר לגבי התיקים שעוד אמורים להתקבל.

ליקוי

6.	עוד בביקורת הקודמת העיר משרד מבקר המדינה שהבקרה שעושה החוליה בעניינם של התיקים שאינם מועברים אליה במועד מתבצעת באיחור רב, ואשר לתיקים שנמצאו כשלים בטיפולן של תחנות המשטרה בהם - לעתים מאוחר מכדי לבצע השלמות חקירה בעניינם. הדחיפות שבאיסוף התיקים מתחנות המשטרה והעברתם לחוליה עולה גם נוכח ממצאי הביקורת הקודמת, שלפיהם עשרות תיקים שהגיע מועד גניזתם לא הועברו מתחנות המשטרה לחוליה אלא בוערו בתחנות עצמן, שלא לפי הוראות הפקודה והנוהל. העיכוב בטיפול החוליה באיסוף התיקים יכול לאפשר כשל של ביעור תיקים לפני שהגיע הזמן לכך גם במעקב הנוכחי.



מעקב
משטרת ישראל

6. 	החוליה נמצאת בקשר עם היחידות השונות וקיים רישום מסודר לגבי התיקים שעוד אמורים להתקבל.

ליקוי

7.	על המשטרה והמכון להקפיד ולדווח זה לזה על המידע שבידם כדי להבטיח את שלמותו ומהימנותו של המאגר, וכן להקפיד לפעול על פי הוראות החוק בכל הנוגע למחיקת נתוני זיהוי מהמאגר ולביעור אמצעי הזיהוי שמהם הופקו. כן עליהם להסדיר בנהלים את שיתוף הפעולה בכל הקשור לזיהוי אלמונים ולאיכון נעדרים. נוסף על כך, ראוי שהמשטרה, המשרד לביטחון הפנים ומשרד הבריאות יבחנו אם יש מקום לשנות את ההליכים כדי להבטיח שנתוני המאגר במשטרה יהיו מלאים, וכן שהמשטרה תסדיר עם המשרד לביטחון הפנים ועם משרד הבריאות את המשך המימון של הטיפול בתיקים חדשים שייפתחו משנת 2013 ואילך. כן ראוי שהמשטרה, משרד המשפטים וצה"ל יבחנו מחדש את המקרים שבהם יועברו אמצעי זיהוי מהצבא למשטרה ואת הדרכים החוקיות להסדיר העברה כזאת.

מעקב 
משטרת ישראל

7. 	המידע במאגר מתבסס על סמך הנתונים המתקבלים מהמכון. אלמוני מזוהה נמחק מהמאגר, הוא ובני משפחתו. התקיימה ישיבה בין גורמי מז"פ/מאגר DNA  לבין המכון המשפטי וסוכמו הנהלים. 

מעקב 
המשרד לביטחון פנים

7. 	המשרד לביטחון הפנים גיבש טיוטת סיכום תקציבי לשנת 2013 ואילך, הנמצאת בבחינה של משרד הבריאות. סוכם כי עלויות הבדיקות שתתבצענה מעתה ואילך יתחלקו שווה בשווה בין שני המשרדים. בסה"כ מדובר בכ- 30 בדיקות בשנה שעלות הטיפול בהם נאמדת ב- 200 אש"ח. מטרת הסיכום הינה שבמידה ומספר הבדיקות יגדל ינתן מענה תקציבי גם לקיומן של בדיקות עתידיות. 
מעקב 
משרד הבריאות 

7.  	בהמשך להחלטת ועדת ההיגוי שהתקיימה בין  משטרת ישראל והמרכז הלאומי לרפואה משפטית לסוגיית זיהוי אלמונים מתאריך ה- 1 לאוגוסט 2013. הוחלט : כי, גופה תועבר למרכז הלאומי לרפואה משפטית לצורכי זיהוי מדעי באחד משני מצבים: גופה אלמונית בעלת זהות משוערת, או גופה אלמונית. לא תהיה הגדרה אחרת או ניסוח אחר (הגדרות קודמות ימחקו ולא ייעשה בהן עוד שימוש); איסוף אמצעי זיהוי מגופות לזיהוי מדעי רפואי יהיה תהליך מודולרי ויתבסס על שני שלבים עיקריים. שלב אסוף אמצעי זיהוי מדעי ראשוניים (PRIMARY) שיכלול בדיקה חיצונית ע"י רופא משפטי תוך כדי רישום תאור הגופה על גבי טופס ה-PLASS DATA, הטבעת אצבעות אם ניתן ולקיחת דגימת רקמה ל-DNA. במידה והשלב הראשוני לא יפיק זיהוי ייעשה מעבר לשלב השני SECONDARY)), שיכלול בדיקות דימות/ יצירת פרופיל אנתרופולגי ובדיקת המשנן; בכל שלב בתהליך אסוף נתוני הזיהוי המדעי תינתן עדיפות ברורה לנתונים מצליבים( (AM. המשמעות היא שבמקרים בהם קיימת השערה לגבי זהות הגופה,המשטרה וצוות החוקרים יתנו עדיפות עליונה בהבאת נתונים מצליבים מוקדם ככל שניתן  לידי המרכז הלאומי לרפואה משפטית על מנת להגיע לזיהוי מהיר ככל שניתן וסיום מהיר של התהליך הזיהוי הרפואי; ההכרזה  והרישום הפורמאלי של גופה כאלמונית לא בידי המרכז הלאומי לרפואה משפטית; המרכז הלאומי לרפואה משפטית יבצע תהליך זיהוי מדעי רפואי בלבד וממצאיו יהיו חתומים על ידי רופא משפטי. אלה יועברו לידי משטרת ישראל ע"ג טופס הזיהוי לצורך החלטה בדבר קביעת סטאטוס זהותה הסופי של הגופה על ידי  משטרת ישראל; במקרים בהם הגופה נמצאת במצב ריקבון מתקדם, או קיים קושי מסיבה אחרת בזיהוי בהיכרות אישית, הרופא המשפטי יעביר את המלצתו לחוקר המשטרתי בדבר הקושי הכרוך בביצוע זיהוי בהיכרות אישית עקב מצבה של הגופה; ככלל, גופה שהועברה לצורכי זיהוי לא תשהה במרכז הלאומי לרפואה משפטית מעבר ל- 30 יום. במקרים שלהם יידרש זמן מעבר ל- 30 יום תעשה פנייה בכתב של ראש חטיבת החקירות במשטרת ישראל אל מנהל המרכז הלאומי לרפואה משפטית ובה תתבקש החרגה לעניין זה; ככלל,  כעבור 30 יום משטרת ישראל תביא לקבורה גופת אלמוני בקבורת סנהדרין (כוך) או לקבורה אחרת  על פי  החלטת משטרת ישראל; אישור זיהוי יועבר על ידי המרכז הלאומי לרפואה משפטית בשני העתקים אל משטרת ישראל: העתק אחד אל יחידת הנעדרים והעתק נוסף לידי היחידה החוקרת. תתקיים ישיבה נוספת בין המרכז הלאומי לבין משטרת ישראל לגיבוש מסמך הבנות סופי. ההבנות שיגובשו לבסוף במסמך, יעוגנו בנהלי משטרת ישראל והמרכז הלאומי לרפואה משפטית. בעניין זיהוי שלדים - יתקיים דיון נפרד. 




נציבות כבאות והצלה


















נציבות כבאות והצלה ורשויות הכבאות

מניעת דלקות בבניינים רבי קומות, בבתי עסק ובמוסדות

הגוף המבוקר: המשרד לביטחון פנים, נציבות כבאות והצלה ורשויות הכבאות, משרד הפנים.

ליקוי 

1.	בביקורת נמצאו ליקויים מהותיים בפעולותיהם של מדורי מניעת דלקות הפזורים ברחבי הארץ. מהשוואת התשובות לשאלון למידע שהתקבל ממחלקות הארנונה של עשר הערים הגדולות בישראל עולה שאין בידי שירותי הכבאות מידע על אודות יותר ממחצית העסקים והמוסדות המצויים בתחום אחריותם. בהיעדר מידע זה לא מתקיימות בהם ביקורות של מדור  מניעת דלקות (להלן מנ"ד). על אף המלצתה של הוועדה לביקורת מניעת דלקות לקבוע נהלים אחידים ברמה הארצית לעבודת מדורי מנ"ד, נכון לספטמבר 2012 עדיין לא היו נהלים אחידים לביצועה של ביקורת זו. כל מדור קבע את רמות הסיכון ואת תדירות הביקורת באופן עצמאי, בלי שניתנה לכך הנחיה של גורם מרכזי, ושיטת העבודה נקבעה לפי שיקול דעתם של מפקד השירות וראש מדור (להלן הרמ"ד) מקומיים. בפועל לא אכפו חלק ניכר משירותי הכבאות את דיני הכבאות על מפרי החוק, למרות קיומן של סמכויות סטטוטוריות על פי חוק שירותי הכבאות, בין השאר בשל אי-הסמכת תובעים במשך שנים רבות.

מעקב
נציבות כבאות והצלה 

1. 	נוהל עבודה ארצי הוכן כבר, ויופץ לתחנות ולמפקדי מחוזות. חלק מהנוהל נשען על תכנת "שלהבת" (מערך המחשוב של אגף בטיחות אש), שהפריסה שלה תהיה עד סוף שנת 2014 .הנוהל ישמש כ"פיילוט" , היחידות יונחו לפעול על פיו ולהעיר בהתאם לניסיון שהצטבר  במחצית שנת 2014, תחנות הכבאות והמחוזות יחוייבו לעבוד עפ"י נוהל זה. בהתאם להנחיית האגף מתבצע תהליך לסיווג כלל העסקים בתחנות הכיבוי האזוריות לסיווג העסקים עפ"י 5 רמות סיכון . אגף בטיחות אש וחקירות פרסם נוהל לצו סגירה מנהלי לעניין מפרי חוק , המחוזות פועלות על פיו.
	
ליקוי

2.	מערכות לגילוי ולכיבוי אש בבניינים רבי קומות מותקנות מכוח תקנות התכנון והבנייה והוראות מפקח כיבוי ראשי (להלן: מכ"ר), בהתאם לתקנים הישראלים שאומצו מתקנים מקבילים בחו"ל. מערכות אלו הן מורכבות ויקרות. כדי להבטיח את תקינותן ותפקודן בזמן חירום קובעים התקנים בישראל ובחו"ל, כי יש לקיים בהם תחזוקה שנתית. ואולם, ממסמכי הנציבות עולה, כי בביקורות שערכו רשויות הכבאות נמצאו בנייני מגורים רבים שמערכות בטיחות האש שלהן אינן מתוחזקות, וחלקן אף אינן מתפקדות, והדבר עלול לסכן באופן ממשי את השוהים בבניין בעת שרפה. על אף הצורך החיוני בתחזוקה של מערכות מצילות חיים כדוגמת מערכות לגילוי ולכיבוי אש, טרם הוסדר הנושא, ושאלת האחריות לפרסום הנחיות בנושא מצויה במחלוקת בין משרד הפנים לנציבות זה כארבע שנים.

מעקב 
נציבות כבאות והצלה 

2.	בימים אלו, מתנהלת עבודת מטה בראשות המשנה למנכ"ל לביטחון פנים (להלן: בט"פ)  לגיבוש תכנית תחזוקת מערכות בטיחות אש בבתים.
	 
מעקב 
משרד הפנים

2. 	סמכות משרד הפנים  על פי  התקנות עוסקת בבקשה להיתר  ולא בתחזוקת המבנה שלאחר הקמתו ואכלוסו, מרגע שניתנה תעודת גמר, כל עוד לא מבוקשת בקשה לתוספות/שינויים אין למשרד הפנים סמכויות. יחד עם זאת, בחוק הכבאות יש סמכויות נרחבות לכבאים להיכנס לבדוק את המערכות, גם כאשר הבנין קיים ומאוכלס. מינהל התכנון במשרד הפנים ונציבות כבאות והצלה במשרד לביטחון פנים משתפים פעולה למציאת פתרון הולם ויעיל בנושא זה.

ליקוי 

3.	החוק קבע כי חובתה של רשות הכבאות להבטיח שיתקיימו כל הסידורים הדרושים למניעת דלקות, ובכלל זה גם בניינים גבוהים. הקפדה על כך חשובה, בין היתר, משום שמדובר בריכוז גדול של דיירים במבנה אחד, בבעיות של לחצי מים שיש להזרימם בעצמה לגובה ניכר ובעיות של נגישות פיזית, במיוחד לקומות העליונות. נמצא כי במרבית בנייני המגורים רבי הקומות בישראל לא קיימו בשנים 2011-2009 ביקורות למניעת דלקות בשטח הרכוש המשותף, כדי לבחון את סידורי הכבאות הקיימים בהם. עוד עלה בביקורת, כי עד השרפה בבניין משרדים רב-קומות בתל אביב בשנת 2010, לא נהגו שירותי הכבאות בתל אביב לקיים ביקורת מניעת דלקות בבנייני משרדים רבי קומות. רק בעקבות השרפה, משנת 2011 ואילך, החלו שירותי הכבאות בתל אביב לבחון את סידורי הכבאות בבנייני משרדים רבי קומות. ואכן הצביעה בחינה זו על ליקויים חמורים רבים בבנייני המשרדים שנבדקו. ביניהם: אי-תקינות מערכות לשחרור עשן; דרכי מילוט חסומות; אי-תקינות מערכות אוטומטיות לגילוי ולכיבוי אש, ליקויים באספקת מים ועוד.

מעקב 
נציבות כבאות והצלה

3.	תחנות הכיבוי האזוריות ביצעו ביקורות ברבי קומות בהיקף מצומצם בהתאם למגבלת כח האדם הקיים , כמו כן הונחו תחנות הכיבוי לבצע מיפוי של המבנים רבי הקומות בשטחן.  סטאטוס לביצוע - פברואר 2015.

ליקוי 

4.	בערים רבות בארץ פזורים אלפי בניינים ישנים שנבנו עוד בשנות ה-60 וה-70 של המאה הקודמת. בחלקם מתגוררות משפחות נזקקות שאין להן יכולת כלכלית לממן את שדרוגן של מערכות בטיחות האש בבניין שלהן. תחקירי שרפות מצביעים על קיומם של סיכונים ממשיים בבניינים ישנים שאין בהם סידורי בטיחות אש מתאימים.

מעקב 
נציבות כבאות והצלה

4.	נציב כבאות והצלה מינה וועדה שתמליץ על פעולות ואמצעים שיש לנקוט על מנת להביא את המבנים למצב שהם בטוחים מאש.הוועדה סיימה את עבודתה והמליצה על הפעולות והאמצעים, בהנחיית נציב כבאות והצלה תומחרו הדרישות , הפעולה הבאה הינה לרתום את האוצר לסבסוד האמצעים הנדרשים לשדרוג בטיחות האש במבנים.

ליקוי

5.	אספקת מים בלחץ מתאים לברזי הכיבוי היא גורלית בעת כיבוי שרפה, ולכן הכרחי להבטיח את תקינות הברזים שיעמדו לרשותו של מערך כיבוי האש. בתקנות שירותי הכבאות (אספקת מים וברזי כיבוי), התשל"א - 1971 (להלן - תקנות ברזי כיבוי) נקבע, כי "כל ברז כיבוי, השוחה, הצבע והשילוט, ייבדקו לפחות פעם בשנה מטעם רשות הכבאות מבחינת ספיקותו, שלמותו המכנית, שלמות צבעו, ואטימות השוחה; רשות הכבאות תודיע לרשות מקומית על כל תיקון דרוש והרשות המקומית חייבת לבצע את התיקון".
בביקורת נמצא כי רשויות הכבאות אינן בודקות את כל ברזי הכיבוי שבשטחן פעם בשנה כנדרש, ומרביתן אינן בודקות את ברזי הכיבוי כלל. עוד עולה, כי למעלה ממחצית שירותי הכבאות, 14 מתוך 24, אינם יודעים כלל כמה ברזי כיבוי יש בתחומם.

מעקב
נציבות כבאות והצלה

5.	מתבצעת עבודת מטה, מול הרשות הארצית למים וביוב על מנת שביקורת ותחזוקה של ברזי כיבוי אש תתבצע באמצעות תאגידי המים והביוב כחלק מאחריותם הכוללת למערכת המים באזורם. יתקיים דיון של נציב הכבאות עם נציב המים במטרה להגיע לסיכומים.

ליקוי

6.	מפקחי מניעת דלקות מופקדים על תחום דינמי ומתפתח הנתון לשינויים טכנולוגיים ורגולטוריים תמידיים. לפיכך נודעת חשיבות רבה לרענון ולשיפור הידע המקצועי של המפקחים בנושאים הקשורים במישרין לעבודתם במערכות לבטיחות אש, באמצעות קיום הכשרות, השתלמויות וימי עיון. ואולם, הביקורת העלתה כי בשנים 2011-2009 לא התקיימו כל הדרכות למפקחי מניעת דלקות, בניגוד להמלצתה של הוועדה למניעת דלקות.
מעקב
נציבות כבאות והצלה

6. 	ימי עיון והשתלמויות פועלים כנדרש: ימי עיון הועברו למפקחים רמ"דים ורמ"חים (להלן: ראשי מחלקות) בחודש דצמבר 2012, בשנת 2013 הועברו ימי העיון בחודשים: יוני, ספטמבר, ובנובמבר  2013. ימי עיון למפקחים קצינים רמ"דים רמ"חים  בנושא תכנת שלהבת . קורס מניעת דליקות בסיסי בחודש אפריל 2013 ,  קורס מניעת דליקות בסיסי מתוכנן  לחודש פברואר 2014 . קורס מניעת דליקות מתקדם מתוכנן להתקיים בתחילת מחצית שנייה של שנת  2014 . שלושה מחזורים לראשי מדורים קצינים ומפקחי מניעת דליקות להטמעת שלהבת ופריטי רישוי סה"כ  תשעה ימים. בנוסף, בכל רבעון בשנת 2014 יתקיים יום עיון ,קורסים למניעת דליקות בסיסי וקורס מניעת דליקות מתקדם בהתאם לצרכי הרשות לכבאות.

ליקוי

7.	הסברה היא אחת הדרכים שבאמצעותן ניתן ללמד את הציבור כיצד למנוע דלקות ולצמצם את הנזקים בעת אירוע שרפה. ההסברה לציבור יכולה להתבצע באופנים שונים כגון פרסום כתבות ותשדירים באמצעי התקשורת האלקטרוניים ובעיתונות; פנייה לציבור לאחר אירועי שרפה והצגת הלקחים שהופקו מהם; שיתוף הציבור בפעולות מניעה; הדרכה בדרכי התמודדות בעת אירוע שרפה; הפצת חוברות הדרכה להתגוננות מפני אש; מתן הדרכה בתחום בטיחות אש במפעלים, בבתי ספר ובמוסדות ציבור. בביקורת עלה, כי משנת 2003 עד סוף 2010 לא קיימה הנציבות פעילות הסברה לציבור בנושא התגוננות מפני אש. על המשרד לביטחון פנים, הרשות הארצית לכבאות והצלה ומשרד המפנים לבחון דרכים לצמצום סיכוני אש בבניינים באמצעות הסברה מקיפה. 

מעקב
נציבות כבאות והצלה

7.	במשך השנה אגף הבטיחות נעזר בשרותיו של הדובר ובאתר האינטרנט של הנציבות בנושא ההסברה: נושא דליקות באוטובוסים שודר בתכניות החדשות בטלוויזיה. דליקות של אופניים חשמליות. שנת 2013 הופץ סרטון של בטיחות אש בעת רעידות אדמה במתווה המתאים לבטיחות אש בשגרה וחירום. הועלו פריטי רישוי בהיבט של בטיחות אש באתר 102 לשרות האזרח. פורסמו באתר כללי בטיחות בחגי ישראל. פורסמו מאמרים בנושא בטיחות אש באתר. פורסמו הנחיות לבטיחות אש ברבי קומות והמלצות לבניינים קיימים. בשנת 2014 מתוכנן לקלוט באגף בטיחות אש וחקירות רמ"ד הסברה והטמעה ,לאחר קליטת ראש מדור הסברה והטמעה נושא חשוב זה יקבל תאוצה משמעותית.



ליקוי

8.	משרד מבקר המדינה רואה את תופעת היעדרם של אישורי תקינות לעסקים שנבדקו בחומרה רבה, ומדגיש את העובדה שהציבור עלול להיות חשוף לסכנה במקומות שאינם עומדים בסידורי הכבאות כנדרש. על הרשות הארצית לכבאות והצלה והמשרד לבט"פ להיכנס בעובי הקורה של תופעה זו והתוצאות שעלולות לנבוע ממנה, לאלתר. הביקורת העלתה כי הנציבות לא קבעה כללים בנוגע לעריכת ביקורות חוזרות ולא הנחתה את מדורי מניעת הדלקות כיצד עליהן לפעול בעניין. ואכן, מהביקורת עלה, כי במדורי מניעת דלקות רבים אין נוהל המגדיר את הכללים לביצוע ביקורת חוזרות. מדורים שונים סיגלו לעצמם שיטות משלהם לעריכת ביקורות חוזרות.

מעקב
נציבות כבאות והצלה

8 . 	בהתאם להנחיית האגף לבטיחות אש עסקים העומדים בדרישות הכבאות יונפק להם אישור כיבוי אש. בנוהל עבודה הארצי ניתנה התייחסות לנושא ביקורות חוזרות , בנוסף במודול מניעת דליקות בשלהבת קיים תהליך בקרה על ביקורות חוזרות. 

ליקוי

9.	בביקורת הנוכחית נמצא, כי ביוני 2008 שלח יו"ר הוועדה למניעת דלקות טיוטה של נוהל עבודה במדורי מניעת דלקות (שאמור היה להחליף את הנוהל שבתוקף) לקבלת משוב משירותי הכבאות. ואולם עד יולי 2012, כארבע שנים מאז, עדיין לא נכנס לתוקף נוהל עבודה חדש, מדורי מניעת דלקות עובדים ללא שיטה סדורה ואחידה, וכל מדור פועל לפי השיטות שסיגל לעצמו במהלך השנים.

מעקב 
נציבות כבאות והצלה

9.	נוהל עבודה פורסם בחודש, אוקטובר 2013 , כניסת השלהבת התעכבה עקב שינוי ושדרוג התכנה , צפי סיום הפריסה עד דצמבר 2014. 




משרד הבריאות






















שירותי בריאות כללית




















קופת חולים מאוחדת





















קופת חולים לאומית



















מכבי שירותי בריאות



















משרד החינוך – מבוקר משנה




















צה"ל – מבוקר משנה












משרד הבריאות

היבטים במערכת הרפואה הפרטית - מדיניות, 
אסדרה וכלי פיקוח 

הגופים המבוקרים: משרד הבריאות, "שירותי בריאות כללית", "מכבי שירותי בריאות", "קופת חולים מאוחדת", "לאומית שירותי בריאות", משרד האוצר ונציבות שירות המדינה.

ליקוי

1.	בשנים 2011-2008 גדל השימוש ברפואה הפרטית במימון השב"ן, בייחוד בשירותי בחירת רופא מנתח: ההוצאה של קופות החולים על ניתוחים בבתי החולים הפרטיים במסגרת השב"ן גדלה בפרק הזמן האמור ב-60%, ואילו שיעור התביעות לכיסוי עלותם של ניתוחים פרטיים במסגרות אלה גדל ב-37%. אולם, אין די נתונים במערכת הבריאות כדי לאמוד את הגידול הכספי בבתי החולים הציבוריים כתוצאה מהניתוחים המבוצעים שם. האינטרס הכלכלי של הקופות הוא שהמבוטח יצרוך שירותים רפואיים באמצעות השב"ן ולא באמצעות הסל. שכן, אם שירותים אלה ימומנו במלואם באמצעות השב"ן ומכספם של המבוטחים, ייוותרו בידי הקופות כספי הסל למימון כלל הפעילות הרפואית, להקטנת גירעונות או אף ליצירת עודפים. עקב כך, ולנוכח האפשרות לבחור את הרופא שינתח את החולה ואף ליהנות מזמני המתנה קצרים יותר לניתוח מאשר במערכת הציבורית, חל גידול ניכר בשנים האחרונות בצריכת שירותי בריאות במערכת הפרטית במימון השב"ן ובעקבות כך חל גידול בפעילות בתי החולים הפרטיים.
 
מעקב
משרד הבריאות

1.	טיוטת החוזר הועברה להתייחסות הקופות. הטיוטה מעוכבת בשל עבודת הוועדה לחיזוק הרפואה הציבורית בראשות השרה.

ליקוי 

2.	את הרפואה במערכת הפרטית מזינים בעיקר כספי תכניות השב"ן, בפרט הסעיף של בחירת רופא. משרד הבריאות שם לו למטרה לחזק את צביונה הציבורי של מערכת הבריאות וקבע כמה יעדים להשגתה. אשר על כן, ראוי לבחון נקיטת צעדי ייעול תפעוליים בבתי החולים הציבוריים כדי להשיג יעדים אלה. בתוך כך, על המשרד לבצע עבודת מטה מקיפה ויסודית, בין השאר, בעניין יחסי הגומלין בין בתי החולים הפרטיים לממשלתיים, של הכללית או בתי חולים ציבוריים אחרים ולנקוט צעדים לחיזוק כושר התחרות של הרפואה במערכת הציבורית מול הרפואה במערכת הפרטית. במצב הדברים כיום קיימים תמריצים רבים, שגורמים לחולים לבחור לקבל שירותים במערכת הרפואה הפרטית. 

	מהנתונים עולה שלא כל הקופות מבצעות תהליך של בקרה רפואית בעניין הצורך בניתוח באמצעות השב"ן. לדעת משרד מבקר המדינה, אין זה עניין רק לקופות; על משרד הבריאות כמאסדר לתת דעתו לסוגיה תוך כדי עיצוב כלי מעקב ובקרה. משרד מבקר המדינה ביקש לבחון נתונים מקופות החולים כדי לבדוק האם תהליך הבקרה על הבקשה לכיסוי עלות הניתוח במסגרת השב"ן משפיע על היקף הניתוחים המבוצעים באמצעות השב"ן. לצורך כך נבחרו פעולות ניתוחיות שכיחות שמבוצעות בבתי החולים הפרטיים.  בבדיקה עלה כי לא ניתן לקבל נתונים מלאים על היקפי ניתוחים מסוימים מקופות החולים ולהשוותם לנתוני משרד הבריאות בנוגע להיקפי הניתוחים הנאספים מבתי החולים. כך למשל, משרד מבקר המדינה ביקש מהקופות נתונים על מספרם הכולל של ניתוחי כריתות הרחם בשנת 2010. הקופות דיווחו על כמויות שאינן עולות בקנה אחד עם דיווחי משרד הבריאות. מכאן עולה כי קיים קושי בקבלת נתונים מהימנים ממערכת הבריאות. 
על משרד הבריאות והקופות לבחון את בסיסי הנתונים שלהם, שכן במצב דברים זה לא ניתן לדעת כמה ניתוחים בוצעו הן בכלל מדינת ישראל והן במסגרת כל קופה. יוצא אפוא שלא ניתן לדעת אם כמות הניתוחים המבוצעים עולה בקנה אחד עם מספרם בספרות הרפואית ושמא מבוצעים ניתוחים רבים או מעטים מהנדרש. לדעת משרד מבקר המדינה, יש מקום לבדוק אם דיווחי בתי החולים על קודי האבחנות והפעולות הם מדויקים, אם מאגרי הנתונים בקופות שלמים ואם דיווחי הקופות על היקפי פעילויותיהן נכונים. מן ההיבט הרפואי-לאומי ראוי לבחון את האפקטיביות של בקרה על הצורך בניתוח, אם יש מקום להנחות את כל הקופות לקיים בקרה רפואית על הצורך בניתוח לפני ביצועו באמצעות השב"ן. ראוי גם לבדוק אם לא נעשים ניתוחים מיותרים מחד גיסא או שאין מתבצעים ניתוחים די הצורך מאידך גיסא, שכן הדבר עלול לפגוע בבריאות המבוטחים. יש להשוות זאת עם מדדים בין-לאומיים מקובלים על פי היקפי הניתוחים לסוגיהם ביחס לאוכלוסייה. יש לציין כי במסגרת בתי החולים הפרטיים מתקיימים גם ניתוחים למבוטחי חברות ביטוח פרטיות. אם ימצא משרד הבריאות כי הבקרה חיונית, ראוי שהמשרד והממונה על שוק ההון, ביטוח וחיסכון במשרד האוצר יבחנו דרכים לבצע בקרה רפואית על הצורך בניתוח באמצעות חברות הביטוח הפרטיות.

מעקב
משרד הבריאות

2.	ב"כללית","במכבי" ו"במאוחדת" קיימת בקרה בדיעבד בעניין הצורך בניתוח באמצעות השב"ן.
	בכל הקופות קיימת כבר כיום בקרה מראש על הצורך בניתוח לפני ביצועו באמצעות השב"ן. ב"לאומית" לדוגמא קיים מוקד מאויש ע"י רופאים הבודקים תיעוד רפואי מוקדם וכולל יועצים רפואיים ייעודיים בתחום העיניים והאורתופדיה. ב"כללית" הבקרה נעשית בניתוחים ספציפיים לעומת הבקרה בדיעבד שחלה על כלל הניתוחים.

ליקוי

3.	החלטות שמקבל רופא פרטי לגבי מטופליו עלולות להיות נגועות בניגוד עניינים; שכן הוא מקבל שכר עבור הייעוץ, ואם יבצע את הניתוח יקבל גם שכר עבורו. אף על פי כן החלטות אלה מתקבלות בלא בקרה של עמיתים בתחום. ואכן רופאים כירורגים בכירים התריעו לפני נציגי משרד מבקר המדינה כי לעתים מתבצעים ניתוחים מיותרים במערכת הרפואה הפרטית. יודגש כי אין בכוונת משרד מבקר המדינה להכתים את כלל ציבור הרופאים העוסקים ברפואה פרטית אלא להצביע על הצורך בבקרה. יודגש כי ככלל, רופאים העוסקים ברפואה פרטית הם אנשי מקצוע ששבועת הרופא היא נר לרגליהם וסביר להניח שהחלטותיהם בדבר ניתוחים הן ראויות. אלא שכאמור, עלולים להיות יוצאים מן הכלל ואת הסוגיה הזאת יש להסדיר.לדעת משרד מבקר המדינה, מן הראוי שהמשרד יגבש מדדי איכות ותקנים לפעילות הרפואית בבתי החולים, שייקחו בחשבון את גיל החולה, מצבו הרפואי וחומרת מחלותיו בטרם הפרוצדורה הרפואית, במהלכה ולאחריה.

מעקב
משרד הבריאות

3.	עמדת מינהל הרפואה במשרד הבריאות היא שחלק מתפקידו של מנהל ביה"ח ומנהל המחלקה הכירורגית הוא נקיטת פעולות למניעת ניתוחים מיותרים במערכת הרפואה הפרטית. נעשית בקרה על ידי המשרד על בתי החולים הפרטיים כמו על כל בית חולים אחר.

ליקוי

4. 	הפחתה בשיעורי המשרה במגזר הציבורי: היצע הרופאים המנתחים בארץ מרוכז עדיין ברובו בבתי החולים הציבוריים. כמו כן חסרים רופאים מרדימים ואחיות חדרי ניתוח. הועלה כי מנהלי מחלקות, מנהלי יחידות ורופאים בכירים בבתי חולים ממשלתיים וממשלתיים-עירוניים הפחיתו את שיעורי משרתם לצורך עבודה בפרקטיקה פרטית בקהילה, בבתי חולים פרטיים או ברפואה במערכת הציבורית בקהילה. לעניין זה עלולות להיות השפעות מרחיקות לכת על רמת הרפואה בבתי החולים הציבוריים. לא נמצא כי המשרד גיבש עמדה בנדון ודן בנושא עם נש"ם או עם וההסתדרות הרפואית בישראל (להלן - הר"י).

מעקב
משרד הבריאות

4.	הפחתת שיעורי משרה ע"י רופאים היא תופעה חמורה המשתלבת בתהליך ההיחלשות של הרפואה הציבורית. הנושא נדון במסגרת ועדת גרמן לחיזוק הרפואה הציבורית.

ליקוי

5.	חשש לפגיעה בהוראה הקלינית: צמצום המשרות של מנהלי מחלקות משפיע גם על תחום ההוראה הקלינית ועל האווירה שבה מחנכים את רופאי העתיד. כמו כן, הכרה בהתמחות של מחלקה מותנית בעבודה במשרה מלאה של שני מומחים לפחות, אחד מהם מנהל המחלקה. עבודה של מנהל מחלקה במשרה חלקית עלולה לגרום למועצה המדעית שלא להכיר במחלקה כזאת כמתאימה להתמחות. ואף על פי שמדובר בנושא מהותי ביותר, משרד הבריאות, נש"ם והר"י לא דנו בכך.

מעקב
משרד הבריאות

5.	תיקון ליקוי זה נמצא בטיוטת הנוהל בנושא  עבודות פרטיות. 

ליקוי

6.	שעות עבודה בלתי סבירות של מנתחים: על מנתח להיות במיטבו במהלך הניתוח. בביקורת עלה כי מנתחים מבצעים בבתי חולים פרטיים ניתוחים מורכבים שרמת הסיכון בהם גבוהה עד שעות הלילה המאוחרות. ניתוחים אלה נעשים לעתים אף לאחר ביצוע ניתוחים אחרי שעות העבודה באמצעות תאגיד הבריאות הפועל בבית החולים יתר על כן, ייתכן כי ביום יידרשו מנתחים אלה לבצע ניתוחים, שחלקם מורכבים בבית החולים הממשלתי. מאחר ששעות העבודה האמורות של הרופאים כרוכות בסיכון הן לרופאים והן למטופלים שלהם, מתחייבת בקרה שתוודא שפעילותם עולה בקנה אחד עם חובת הרופאים לשמור על בטיחות החולה, עם חוק שעות עבודה ומנוחה, התשי"א-1951, ועם הוראות תקנון שירות המדינה (להלן - התקשי"ר) לעניין הגבלת שעות ההיתר לעבודה פרטית לרופאים.

מעקב
משרד הבריאות

6.	למנהלי בתי החולים הסמכות לאשר או לא לאשר לרופאים לעסוק ברפואה פרטית, לאחר שעות העבודה. יש לחזור ולהדגיש שעלול להיווצר מצב בו רופא שתיאסר עליו פרקטיקה פרטית ישקול אם להמשיך לעבוד במגזר הציבורי.

ליקוי

7.	ניגוד עניינים בשל עבודה במערכת הרפואה הציבורית ובפרקטיקה פרטית: בבדיקה מדגמית שעשה משרד מבקר המדינה עלה כי חולים לא מעטים שנבדקו במרפאות החוץ של בתי החולים הממשלתיים והממשלתיים-עירוניים נותחו אחר כך וסמוך למועד הביקור בבית חולים פרטי על ידי רופא העובד באותו בית החולים הממשלתי או הממשלתי-עירוני. נמצא כי החולים שנותחו בבית חולים פרטי על ידי רופא שעובד גם בבית חולים הממשלתי או הממשלתי-עירוני - נבדקו לאחר הניתוח לשם מעקב במרפאות החוץ של בית החולים הממשלתי, ושם טיפל בהם הרופא שניתח אותם, הפעם במעמד של רופא בשירות הציבורי. לא רק שאותם רופאים לא עמדו במגבלות שפורטו בטופס הבקשה אלא שהדבר גם מעורר חשש לניצול משאבים של המערכת הציבורית לטובת המערכת הפרטית. נמצא כי הן מנהלי בתי החולים, הן משרד הבריאות והן נציבות שירות המדינה לא ביצעו בקרה שיטתית ויזומה כדי לבדוק אם רופאים העוסקים בפרקטיקה פרטית מקיימים את האמור בטופס הבקשה כאמור, המפרט את תנאי התקשי"ר.


מעקב
משרד הבריאות

7.	לרוב מדובר בחולים שעוברים לפי החלטתם מהמערכת הציבורית למרפאות הפרטיות גם בהתחשב בעובדה שבבי"ח ציבורי התורים ארוכים יותר ואין אפשרות לבחור באופן אישי את הרופא המנתח.

ליקוי

8.	תפוקות של מנתחים בבתי חולים ממשלתיים: בביקורת עלה כי לעתים נפגעת תפוקתם של רופאים בכירים המנתחים בבתי חולים ממשלתיים, בכלל זה פוחת שיעור הניתוחים שהם מבצעים בהם. הדבר גורם לניצול לא יעיל של משאבי בתי החולים הממשלתיים (כוח אדם מנוסה וחדרי ניתוח), פוגע בהכנסותיהם של בתי החולים ובאפשרות לאיזונם התקציבי וכן פוגע בשוויון כלפי תושבים הזקוקים לניתוח ואינם מבוטחים בשב"ן, חלקם משתייכים לאוכלוסיות חלשות שידן אינה משגת לרכוש תכניות בשב"ן.

מעקב
משרד הבריאות

8.	הגדרת ניצולת חדרי ניתוח נקבעה לאחרונה מחדש והופצה לבתי חולים.

ליקוי

9.	היעדר פיקוח נאות על הפעלת שר"פ בבתי חולים ציבוריים: שר"פ פועל שנים רבות בבתי החולים הציבוריים בירושלים (הדסה, שערי צדק, ביקור חולים) ובבתי חולים שמחוץ לירושלים (מעייני הישועה ולניאדו). אולם משרד הבריאות אינו בודק אם בתי החולים האמורים עומדים במגבלות שקבעו לעצמם בתחום השר"פ. כמו כן, המשרד כמאסדר לא קבע מגבלות ראויות לגבי בתי החולים בתחום זה ואף אינו מפקח עליהם. מכאן, אין ביקורת ובקרה ציבורית על הנעשה בבתי חולים אלה, והדבר עשוי להביא למתן משקל יתר לרפואה הפרטית על חשבון הרפואה הציבורית. עולה גם חשש לביצוע ניתוחים פשוטים על ידי רופאים מומחים בכירים שזמנם יקר יחסית 

מעקב
משרד הבריאות

9.	הופץ חוזר מנכ"ל בנושא  שר"פ. ראה גם תשובה לליקוי 5.

ליקוי

10.	הצורך בעדכון נוהלי משרד הבריאות לגבי פעילות רפואית בבתי חולים פרטיים: משרד הבריאות מקיים, על פי רשימה קבועה, בקרה תקופתית לקראת חידוש הרישיון של בתי חולים פרטיים. הועלה כי רק עקב סיבוכים שחלו במצבם של חולים שנותחו בבתי חולים פרטיים בשל היעדר מעקב כנדרש אחר מצבם עד שחרורם חש המשרד בצורך לבחון את תהליכי העבודה בבתי חולים פרטיים; רק בנובמבר 2010 החל המשרד לגבש טיוטת חוזר להסדרת הנושא. לאחר סיום הביקורת, אפריל 2012, פרסם המשרד חוזר סופי בעניין זה. לפי החוזר, בתי חולים פרטיים ימנו לכל מטופל רופא מטפל, והוא יהיה אחראי למעקב השוטף אחר מצבו עד שחרורו מבית החולים. רופא זה אינו בהכרח הרופא שהחולה בחר בו לנתחו. לדעת משרד מבקר המדינה, על משרד הבריאות להדגיש את הדבר לפני הציבור ולא להסתפק בפרסום החוזר באתר האינטרנט שלו. ראוי לפרסם זאת באמצעי תקשורת נוספים. לדעת משרד מבקר המדינה, ראוי כי קופות החולים ידרשו מבתי החולים הפרטיים לדווח להן על כל סיבוך כתוצאה מניתוח בחולה המבוטח בקופה. מן הראוי שהכללית, מאוחדת ולאומית ישקלו לכלול בהסכמים שלהן עם בתי החולים הפרטיים הפחתת מחיר בגין סיבוכים רפואיים או מנגנון התחשבנות שונה, שלא יעודד את בתי החולים הפרטיים להפנות חולים עם סיבוכים קלים לבית חולים ציבורי, אלא יוסיפו ויטפלו בהם וישמרו על רצף הטיפול. ראוי כי משרד הבריאות יבחן את הסוגיות הרלוונטיות וינחה את הקופות בנדון. 

מעקב
משרד הבריאות

10.	ל"כללית" יש הסכמים עם בתי החולים הפרטיים המחייבים את בית החולים הפרטי לשאת בחלק מהעלויות שנגרמו לקופה כתוצאה מהטיפול הרפואי במערכת הציבורית. 
	"מכבי" לא נזכרה בדוח המבקר ולטענת הקופה כל סיבוך של ניתוח פרטי שבוצע באסותא חוזר לאסותא.
	"מאוחדת" לא מקבלת דיווחים אלא מגלה בדיעבד ע"י בקרות. 
	ב"לאומית" ברוב המקרים קיים מנגנון קיזוז למקרים בהם היה סיבוך שהביא לאשפוז בבי"ח ציבורי לאחר ניתוח בבי"ח פרטי, בכפוף לכך שאין חילוקי דעות לגבי השאלה האם הסיבוך הינו תוצאה ישירה של הניתוח.

מעקב
שירותי בריאות כללית

10.	לגבי ההסכמים של "כללית מושלם" מול בתי חולים פרטיים קיים סעיף מפורש לפיו במקרה של ניתוח פרטי שהסתבך, בית החולים הפרטי נושא בחלק מעלויות הטיפול במערכת הציבורית (למעט בהסכם מול בי"ח אסותא" עימו מתנהל מו"מ). "כללית מושלם" עורכת בקרה על הנושא ודואגת לחייב את בתי החולים הפרטיים, במקרה שחויבה שלא עפ"י ההסכם.

מעקב
מכבי שירותי בריאות

10.	לא התקבלה הנחיה ממשרד הבריאות לגבי ההסכמים עם בתי החולים הפרטיים בנושא הכללת הפחתת מחיר בגין סיבוכים רפואיים או מנגנון התחשבנות שונה. כמו כן, לא התקבלו דיווחים על סיבוכים רפואיים כתוצאה מניתוחים בחולים המבוטחים בקופות למעט מבי"ח אסותא כאמור בדוח המבקר שלגביו יש סעיף בהסכם באופן פרטני.  

מעקב
מאוחדת שירותי בריאות

10.	קיימת הסכמה עם בית חולים אסותא שעלות בגין אשפוז חוזר בגין סיבוך רפואי (עד שבוע ממועד שחרורו) היא על חשבון בית החולים.

מעקב
לאומית שירותי בריאות

10.	לאומית לא קיבלה הנחיה מהמשרד לגבי מנגנון התחשבנות שונה עם בתי חולים פרטיים בגין סיבוכים רפואיים. במקרים של סיבוכים מתקבל פרוט רפואי לגבי כל פרוצדורה ללא דיווח פרטני.  

ליקוי

11. 	משרד הבריאות-ניגוד עניינים מוסדי: משרד מבקר המדינה העיר כי מאחר שמערכת הבריאות אינה מתנהלת כשוק משוכלל, חשוב שמשרד הבריאות יפקח עליה. ואולם, הואיל ומשרד הבריאות הוא הבעלים של בתי החולים הממשלתיים ואף מפקח עליהם, ספק אם ביכולתו למלא את תפקידיו כמפקח כנדרש. יש בתפקידיו אלה של המשרד כדי לעורר חשש לניגוד עניינים. נוכח כל החסרונות האמורים לעיל, מתחילת שנות התשעים של המאה העשרים עסקו כמה ועדות ממלכתיות בהפרדה בין המשרד לבתי החולים שהוא מפעיל ובמודל הרצוי של אופן ההתאגדות המשפטית של בתי החולים. נוסף על כך קיבלה הממשלה בשנים 2007-1997 החלטות שונות בנושא מעמד בתי החולים הכלליים. אולם בדצמבר 2012 הנושא עדיין לא הוסדר.

מעקב
משרד הבריאות

11.	על מנת למנוע ניגוד עניינים מוסדי, במצב הנוכחי אגף רפואה כללית במנהל הרפואה ממשיך לפקח על בתי החולים הממשלתיים כמו על כל בית חולים אחר ועל פי אותו קנה מידה.

ליקוי

12.	קופות החולים -מבנה ריכוזי וחשש לניגוד עניינים: א. הכללית, מכבי ומאוחדת מחזיקות גם בבתי חולים פרטיים. הכללית היא הבעלים של שמונה בתי חולים כלליים וכן היא מחזיקה ב-40% ממניות בית החולים הפרטי "הרצליה מדיקל סנטר". מכבי מחזיקה בכ-95% מהמניות הרגילות של אסותא מרכזים רפואיים, ושאר המניות מוחזקות בידי מכבי מגן - אגודה שיתופית בבעלות חברי מכבי. לאסותא יש רשת של בתי חולים פרטיים, מרפאות ומכונים פרטיים המספקים מגוון רחב של שירותי בריאות למבוטחי כל קופות החולים ולמטופלים פרטיים. כל קופות החולים רוכשות ממנה שירותים. מאוחדת מחזיקה בבעלותה את "משגב לדך", בית חולים פרטי שבירושלים, לשלוש הקופות האמורות נוצר עניין בהבטחת ההכנסות של בתי החולים הפרטיים שהן שותפות באחזקתם.


מעקב
משרד הבריאות

12.	הנושא נמצא על שולחנה של הוועדה לחיזוק הרפואה הציבורית בראשות שרת הבריאות.

ליקוי

13. 	בסוף שנת 2011 אסותא הייתה חייבת לבנק מסחרי פירעון של חוב - משכנתא בסך כ-850 מיליון ש"ח עבור הקמת בית החולים. היקף החוב וקשרי הבעלות בין מכבי לאסותא מעורר חשש לניגוד עניינים מוסדי. הדבר מחייב ניטור ובקרה של המאסדר, כמו גם חובת זהירות רבה של מוסדות מכבי. כך מתאפיינת מערכת הבריאות יותר ויותר כמבנה של שוק ריכוזי ובו שליטה אנכית: הקופות, האחראיות למתן שירותי בריאות למבוטחיהן, קשורות בקשרי בעלות ושליטה עם בתי חולים מסוימים - ספקי השירות בפועל. לכל קופות החולים יש אינטרס מיוחד להפנות מבוטחים לצריכת שירותים דווקא במימון תכניות השב"ן שלהן ולא במימון סל הבריאות, אולם הכללית, ומכבי מעוניינות בכך במיוחד, בשל בעלותן על בתי חולים פרטיים. יתרה מזו, מדיניות משרד האוצר היא לעודד שליטה אנכית זו של הקופות, דהיינו הכללת נותני שירותים רפואיים למיניהם במסגרת הקופות ובבעלותן ולא דווקא לעודד את הקופות לרכוש שירותי בריאות מנותני השירותים. כך נוצר ומתעצם מבנה מערכתי מורכב המתאפיין בריכוזיות, והדבר מעורר חשש לפגיעה בתחרות ובעקרון חופש העיסוק.

מעקב
משרד הבריאות

13.	ראה מעקב לליקוי 12.

מעקב
מכבי שירותי בריאות

13.	"מכבי" רוכשת מנותני השירותים שבבעלותה כ- 20% מסך רכש השירותים כאשר כ- 89% נרכשים מספקים אחרים. מצב זה מאפשר למכבי להשיג מחירים תחרותיים גם מספקי שירותים אחרים.

מעקב
שירותי בריאות כללית

13.	חוק ביטוח בריאות ממלכתי הקנה לקופות החולים אחריות כוללת למתן השירותים. הקופה כגורם האחראי רשאית לתת את השירותים  הרפואיים בין בעצמה ובין באמצעות נותני שירותים. הבחירה באיזו דרך לתת את השירות (עצמאית או באמצעות נותני שירות) נתונה לקופה עצמה מתוקף אחריותה הכוללת.





ליקוי

14.	כפל ביטוח בין השב"ן לחברות הביטוח הפרטיות: עמיתים רבים רוכשים ביטוחי בריאות בחברות ביטוח מסחריות פרטיות נוסף על תכניות השב"ן שמציעות קופות החולים, ובין הביטוחים האלה יש חפיפה. רכישת שני סוגי ביטוח שיש חפיפה ביניהם יוצרת מצב של כפל ביטוח, כלומר הצרכן משלם פעמיים על ביטוח עבור אותם שירותים. בכך גדלה ההוצאה הפרטית וההוצאה הלאומית לבריאות ללא כל תוספת בריאות לצרכן. מנתוני אגף שוק ההון, ביטוח וחיסכון במשרד האוצר עולה כי בשנים 2011-2003 חל גידול ניכר בדמי ביטוח הבריאות (עד כדי כמעט שילוש של סך הפרמיות המשולמות בשנים אלה), ובשנת 2011 הם הסתכמו בכ-6.4 מיליארד ₪. הבדיקה מעלה תופעה שבה חברות הביטוח המסחריות מעודדות את עמיתיהן, שפונים להפעיל את פוליסת ביטוח הבריאות הפרטית שלהם, להפעיל את השב"ן בקופות החולים ואף נותנות להם גמול כספי כדי להימנע מלהפעיל את פוליסת הביטוח הפרטי.
בדצמבר 2012 עדיין לא גיבש משרד האוצר בשיתוף משרד הבריאות פתרון לסוגיית כפל הביטוח, הגורם נזק למבוטחים, מגדיל את הוצאה הלאומית לבריאות, ללא תוספת של בריאות למבוטח. ראוי ששני המשרדים יפעלו במשותף ובהקדם לצמצום תופעה זו.

מעקב
משרד הבריאות

14.	החל מה-1.1.14, לפי חוזר המפקח על הביטוח, לא תוכלנה חברות הביטוח להציע פוליסה הכוללת אפשרות לקבלת שירות רפואי או שיפוי בגינו וגם פיצוי כספי כחלופה למתן השירות.
	חוזר זה עדיין אינו פותר את בעיית כפל הביטוח מאחר ובפוליסות מהשקל הראשון, גם אם אין בהם אופציה לפיצוי, עדיין יכול להיות כפל מול זכויות המבוטח בתכניות השב"ן. הנושא מצוי על שולחנו של מנכ"ל המשרד ונמצא בדיונים של המשרד מול המפקחת על הביטוח במשרד האוצר.

ליקוי

15.	הקמת בית החולים באשדוד: בביקורת עלה כי תהליכי קבלת ההחלטות להקמת בית החולים באשדוד, כבית חולים ציבורי שתותר בו הפעלת שירותי רפואה פרטית במגבלות מסוימות, לא כללו עבודת מטה סדורה ומפורטת לקביעת הסכום המרבי שהמדינה תקצה להקמתו במכרז אל מול עלות הקמת בית חולים ממשלתי. 
משרד מבקר המדינה סבור כי מאחר שהכספים שיועדו להקמת בית החולים הם כספי המדינה, ועל פי החוק תשתתף המדינה גם בתקציבו של בית החולים, הרי שהיה מקום שמשרדי האוצר והבריאות יפנו לממשלה בבקשה לבחון את ההשפעות והמשמעויות במתן ההיתר להפעלת שר"פ בבית החולים באשדוד, בשים לב לחוות הדעת שנתן היועץ המשפטי לממשלה בנושא השר"פ בשנת 2002, שבמסגרתה נדונו היבטים שונים בהפעלת שר"פ. 
אם משרד האוצר סבר כי מדיניות הממשלה אינה תואמת עוד את הוראות החוק, היה עליו לפעול לגיבוש הצעה לשינוי החקיקה, בין בעצמו ובין באמצעות הבאת הנושא להכרעת הממשלה. לחלופין, היה על משרד האוצר לפעול על פי הוראות החוק.

מעקב
משרד הבריאות

15.	נושא הפעלת בי"ח באשדוד מעוגן בחוזה הפעלת בית חולים ונכתב לאחר דיונים רבים בהשתתפות הנהלת משרד הבריאות והמנכ"ל אל מול היזמים והיווה את הבסיס להסכמת היזם לגשת למכרז. במצב חוקי זה, יהיה קשה מאוד לשנות את חוקי ההפעלה בניגוד לחתימה חוזית מחייבת של הממשלה. יחד עם זאת, ברור שכללים חדשים בנושא השר"פ שיחולו על כלל המערכת יבואו לידי ביטוי גם בבית החולים באשדוד לכשיפתח בעוד כ-4 שנים.

ליקוי

16.	למשרד הבריאות יש כמה תפקידים: לייצר שירותי בריאות ולספקם - חלקם באמצעות בתי החולים הממשלתיים שבבעלותו, לגבש מדיניות בריאות לאומית, לתאם את הגופים במערכת הבריאות, לפקח עליה ולפעול לאסדרתה. שלוש קופות חולים מחזיקות בבתי חולים פרטיים, ואחת מהן - גם בבתי חולים ציבוריים. במציאות זו נוצרת ריכוזיות יתר של מערכת הבריאות ומובנה בה מצב של ניגוד עניינים בשל קשרי הבעלות וספקי השירותים לחברי הקופות ולכלל תושבי המדינה. בהתחשב בסוגיות אלה, על משרדי הבריאות והאוצר לתת את דעתם למבנה מערכת הבריאות, לדון בו ולקבוע בעבודת מטה מקיפה את דרכי הבקרה והפיקוח על הרפואה הציבורית והרפואה הפרטית. על משרדי הבריאות והאוצר לבחון את השינויים שחלו בפרק הזמן הארוך שעבר מאז חקיקתו של חוק ביטוח בריאות ממלכתי בשנת 1994, בייחוד לנוכח המגמות המסתמנות במערכת הבריאות הציבורית והפרטית, המשפיעות על הכלכלה וגורמות להגדלת ההוצאה הלאומית והפרטית לבריאות, תוך שימור ואף חיזוק הרפואה במערכת הציבורית, שהיא לב לבה של הרפואה בישראל. ראוי לערוך דיון ציבורי בכלל הסוגיות אף בדרג הממשלה והכנסת. בכלל זה יש מקום לשקול הקמת ועדה ציבורית שתוכל להתעמק בסוגיות ותגבש המלצות בנדון.

מעקב
משרד הבריאות

16.	בנושא זה מתקיימת ועדה בראשות שרת הבריאות.

הגופים המבוקרים: משרד הבריאות, קופות החולים: הכללית, מכבי שירותי בריאות, קופת חולים מאוחדת ולאומית שירותי בריאות.

ליקוי

1.	חוסר בנתונים בנוגע לזיהומים ולתמותה ישירה מהם: על פי תחשיב שערך המרכז הארצי בשנת 2012, מניין הפטירות הקשורות לזיהום שנרכש בבתי החולים מחיידקים העמידים לאנטיביוטיקה או הרגישים לה בישראל נאמד בכ-6,000-4,000 חולים בשנה. על פי אותו תחשיב, אפשר למנוע בין רבע לשלושה רבעים מהזיהומים הנרכשים בבתי החולים, דהיינו, כ-1,000 עד 4,500 פטירות. במרבית בתי החולים אין נתונים על תמותה ישירה מזיהומים נרכשים; אין מעקב קליני של רופא מומחה למחלות זיהומיות אחר כל המטופלים עם זיהומים נרכשים; אין אסמכתאות בדבר מקרי התמותה והסיבות לכך משום שמשרד הבריאות אינו דורש זאת.

מעקב
משרד הבריאות

1.	אין נתונים על תמותה ישירה מזיהומים נרכשים בארץ.
במסגרת התכנית הלאומית למדדי איכות, בבתי חולים בישראל מנוטרים זיהומים נרכשים לאחר ניתוח במחלקות כירורגיה כללית, נוירוכירורגיה ואורתופדיה (מידי שנה תתווסף מחלקה נוספת/תחום נוסף לניטור). במסגרת זו נבדק הקשר בין זיהומים לתמותה. מעקב רופא מחלות זיהומיות נקבע ברמת בית החולים.  אין מעקב אחר כל הזיהומים ואין מעקב מוסדר אחר כלל הזיהומים שנרכשו בבית החולים. חובת דיווח על כלל הפטירות למשרד הבריאות קיימת עפ"י פקודת בריאות העם עוד מקום המדינה, והדבר מבוצע באופן שוטף. המידע מועבר למחלקת מידע והערכה, ומתפרסם כדו"ח מידי שנה. בנוסף, קיים חוזר  בנושא "חובת הודעה של מוסד רפואי על פטירות ואירועים מיוחדים" שהתעדכן לאחרונה במאי 2013, הדן בחובת דיווח על אירועי פטירה מיוחדים.  אירועים אלו עוברים בדיקה פרטנית ותחקור במידת הצורך ע"י המערך לבטיחות הטיפול במינהל איכות ושירות. על בסיס ממצאי התחקור ננקטים צעדים רוחביים ומקומיים לתיקון ליקויים. 

ליקוי

2.	היגיינת ידיים לקויה: ההיענות של הצוות המטפל להנחיות בדבר היגיינת ידיים היא הדרך היעילה ביותר למניעת העברת מחוללי מחלות. על פי דיווחי בתי החולים למשרד מבקר המדינה הסיבה של "עומס רב על הצוות" היא ההסבר השכיח להיענות הנמוכה של הצוות הרפואי להקפדה על היגיינת ידיים.




מעקב
משרד הבריאות

2.	הקופות אימצו את המודל "5 רגעים להיגיינת ידיים." נמצא בתהליך הטמעה במחוזות הקופות. האחיות מהקופות השתתפו בסדנאות ובימי עיון בנושא. הורחב השימוש בתכשירים לחיטוי ידיים. הופצה הנחייה למנכ"לי  הקופות לרענן את הנוהל בקרב הצוותים בקופות החולים הופצה הנחייה למנכ"לי הקופות לדווח על ההערכות ליישום חוזר מנהל הרפואה "מניעת זיהומים במתקנים רפואיים בקהילה". עד כה התקבלו דיווחים מכל 4 הקופות. יישום החוזר נבדק בבקרות העתיות שעורך האגף לרפואה קהילתית במחוזות הקופות.
בבתי החולים : בתחום מניעת זיהומים בוצעו בקרות ב- 12  בתי חולים כלליים. מסך הבקרות ניתן להסיק שנוהל המשרד לעיל  מיושם ברובו בבתי החולים הכלליים. 
בית החולים סנט ג'וזף בעיר המזרחית  עובד על פי נהלי מניעת זיהומים של ה-   WHO וCDC  (מתוך נהלים אלו נגזר גם נוהל משרד הבריאות). 
תליית כרזות  בחדרי החולים  וליד עגלות הטיפול וחדרי טיפולים  להעלאת הענות של הצוות המטפל להיגיינת ידיים, מבוצעת ברוב בתי החולים.
ניטור היגיינת ידיים ע"י תצפיות מתבצע ברוב בתי החולים, למעט 4 בתי החולים – סנט ג'וזף, ביה"ח האנגלי בנצרת, משפחה הקדושה נצרת, ובית לוינשטיין- בתי החולים תודרכו לביצוע תצפיות ולתדרוך הצוות לניטור היגיינת ידיים  על פי "מודל חמשת הרגעים" והנושא נמצא במעקב. 

ליקוי

3. 	חוסר מודעות של ציבור המבקרים בבתי חולים: מנהלי בתי החולים מסרו למשרד מבקר המדינה, כי ריבוי המבקרים וחוסר ידע של ציבור המבקרים על אודות המותר והאסור בעת ביקור חולים בבית החולים תורמים להעברת זיהומים.


מעקב
משרד הבריאות

3.	קיימות הגבלות על כניסת מבקרים למקומות שבהם יש סכנות מיוחדות (יחידות לאחר השתלת מוח עצם, יחידות טיפול נמרץ, פגיות וכד'). בנוסף, בתי החולים תולים בשטחם שלטים ואיורים המסבירים לקהל הרחב את הנושא. בשלהי 2011 ביצע המשרד מבדקי איכות ב-31 בתי החולים הכלליים. נבדקו 31 מחלקות כירורגיות ו 31 חדרי ניתוח מרכזיים. במסגרת זו נבדקה גם ההיערכות למניעת זיהומים ביחידות אלה. 

ליקוי

4.	תנאי אשפוז ומחסור בכוח אדם: עקב הצפיפות הרבה בחדרי האשפוז, במסדרונות המחלקות ובחדרי האוכל המחלקתיים, והעומס על הצוות הסיעודי, גוברת סכנת ההידבקות של החולים בין השאר גם בחיידקים עמידים. מדוחות הבקרה של היחידה הארצית עולה כי עקב מחסור בחללי אחסון, ציוד רפואי נקי המיועד לטיפול בחולים המאושפזים מאוחסן סמוך לאזור מזוהם, כמו אזור שבו מרוכזות עגלות כביסה מלוכלכות וחדר סירים. כמו כן, אין הנחיה שלפיה כל פעילות של בינוי או שיפוץ מבנים תיעשה בשיתוף מומחה למניעת זיהומים כדי להבטיח שמרחבי האשפוז ומרחבי האחסון של הפריטים שבשימוש המחלקה יתוכננו וייבנו בדרך שתמנע העברת זיהומים.

מעקב
משרד הבריאות

4.	הצפיפות קשורה בחוסר במיטות, אשר גורם לאשפוז בפרוזדורים ומספר מאושפזים הגדול בהרבה מהתקן. תקרת התפוסה לטיפול מרבי בתנאים שאינם צפופים היא עד 110%.
	ע"פ החלטת ממשלה, יתווספו לבתי החולים הציבוריים הכלליים  960 מיטות בין השנים 2011-2016 וזאת בנוסף ל-300 מיטות שיפתחו בבי"ח באשדוד.
	בשנים 2011-2013 הוקצו כ-570 מיטות בעיקר למחלקות פנימיות, טיפול נפשי ויולדות. יתרת המיטות יוקצו בשנים 2014-2016 למחלקות פנימיות, טיפול נפשי ויולדות. 
	לא פורסם חוזר בנושא, אולם מנכ״ל המשרד הורה לשלב אנשי מניעת זיהומים בכל פרויקט בנייה בבית חולים. הוצאו הנחיות הנוגעות לשמירה על כביסה נקייה ומחייבות הפרדה בין כביסה נקייה ומלוכלכת. נושא זה נבדק בבקרות השוטפות של האגף מנהל רפואה. בנוסף, הנושא נבדק בכלל המחלקות המבוקרות במסגרת הבקרות השנתיות של היחידה המרכזית.

ליקוי

5.	היעדר בידוד חולים: לפני אשפוז - בביקורת עלה כי בניגוד להנחיות המשרד, בבתי החולים אין בידוד מקדים לרוב החולים שיש חשש שהם נשאים של מזהמים. זאת, עקב מצוקה פיזית (חוסר בחדרי בידוד) והיעדר כוח אדם לבודד חולים החשודים כנשאים ולטפל בהם. במהלך אשפוז - בביקורת עלה כי בתנאי האשפוז ובעומסים הקיימים בבתי החולים אין אפשרות להבטיח אשפוז בתנאי בידוד לכל חולה שנדרש לו אשפוז כזה. נמצא כי אין בידי המשרד נתונים בדוקים על היקף החולים שאינם מאושפזים בבידוד כנדרש: בין אם לפני אשפוז עד שהוכח שאינם נשאים ובין אם במהלך האשפוז, לאחר שנמצא כבר כי הם נשאים. בתי החולים מסרו למשרד מבקר המדינה כי לכ-75% מהחולים שנדרש עבורם אשפוז בתנאי בידוד ניתנים התנאים. לעומת זאת, המרכז הארצי מעריך נכון, לשנת 2012, כי פחות מ-25% מכלל החולים שעל פי הספרות ראוי לבודדם שוהים בחדר בודד.

מעקב
משרד בריאות

5.	נערך סקר במרבית בתי החולים בארץ. נמצא כי תנאי הבידוד בארץ, אינם מספיקים. קיימים חדרים בודדים המספיקים עבור פחות מ 20% מהחולים הדורשים בידוד. מצב הצפיפות בבתי החולים יוצר אילוצים. עם זאת, הצוות הרפואי באופן שגרתי עושה מאמץ על מנת להפריד בין חולים עם זיהומים לחולים ללא זיהומים. חולים עם זיהומים עמידים מאושפזים בחדרים נפרדים, וזאת במגבלות הבינוי ומספר המיטות בחדרים. מרבית החולים, בהם ידוע שנדרש בידוד, מאושפזים בחדרים מרובי חולים שאינם מאפשרים בידוד אפקטיבי.  לכן בידוד מקדים כמעט אף פעם אינה אסטרטגיה ישימה בתנאי האשפוז בארץ.

 ליקוי

6.	ניקוי, חיטוי ועיקור של ציוד ואביזרים רפואיים: בתי החולים אינם עומדים בהנחיות המשרד בנושא ניקוי, חיטוי ועיקור של מכשירי הסתכלות תוך-גופיים (אנדוסקופים). מנהלי בתי החולים מסרו למשרד מבקר המדינה שאין אפשרות לבצע תהליכים אלה כנדרש עקב מחסור במכשירי הסתכלות תוך-גופיים.
	בכמה בתי חולים מבצעים ניקוי, חיטוי ועיקור של ציוד ואביזרים רפואיים המשמשים בניתוחים בתוך מתחם חדרי הניתוח ולא במתחם ייעודי של אספקה סטרילית. דבר זה אינו עומד בתקנים של
אספקה סטרילית.

מעקב
משרד הבריאות

6.	עקב מורכבותו של הנושא, טיפולו טרם הגיע לסיומו .
	בהמשך  להחלטת הנהלת המשרד להקים מחלקה ללוגיסטיקה בתוך האגף לרפואה כללית, אושר תקציב לעובד נוסף (המשרד נמצא בשלבים האחרונים בהכנת המכרז) אשר תוך הכרה בחשיבות הנושא , משימתו המידית והבלעדית  תהיה הכנת נהלי עיקור. טיוטת החוזר הוכן ומתנהלים דיונים להשלמתו.    

ליקוי

7.	מרבית בתי החולים אינם עושים בדיקות לאיתור חיידקים או רעלנים בציוד הרפואי החד-פעמי הממוחזר שכבר עוקר. המאמץ רב-השנים להסדיר את השימוש בציוד חד-פעמי רפואי ממוחזר לא הסתיים, הנושא לא הוסדר, אין מועד משוער לכך, ובתי החולים ממשיכים למחזר ציוד רפואי חד-פעמי בלא שמשרד הבריאות קבע כללים בנושא וללא פיקוח ובקרה.

מעקב
משרד הבריאות

7.	בחוק ציוד רפואי התשע"ב – 2012 הוסדרה הסמכות של שר הבריאות לקבוע הוראות הנוגעות לציוד רפואי: " על אף הוראות סעיף 2(א), השר רשאי, באישור ועדת העבודה הרווחה והבריאות של הכנסת, לקבוע בתקנות הוראות בדבר אופן המיחזור של ציוד רפואי, חובת קבלת אישור למיחזורו, בדיקתו, וכן אריזתו של ציוד רפואי ממוחזר, סימונו, המסחר בו, אחסונו והשימוש בו, וכן רשאי הוא לקבוע לעניין זה הוראות שונות לסוגים שונים של ציוד רפואי; קבע השר הוראות כאמור, לא יעסוק אדם במיחזור של ציוד רפואי, ישווקו או יעשה בו שימוש בטיפול רפואי אלא בהתאם להוראות שנקבעו לעניין זה. עם זאת, החוק טרם נכנס לתוקפו, והמשרד מתקין את התקנות הנדרשות לכניסתו לתוקף בהתאם לס' 24 לחוק (תקנות ציוד רפואי רישום ציוד רפואי בפנקס וחידושו), תקנות ציוד רפואי (ייצור שימוש או שיווק בציוד רפואי שאינו רשום או שלא בהתאם להתווייתו). 
	 לכשייכנס החוק לתוקפו (להערכת המשרד כי בתחילת שנת 2014), המשרד יידרש להתקנת התקנות בתחום זה. במסגרת הוראות המעבר של החוק הובהר כי עד לתיקונן של תקנות אלו, לא יחולו הגבלות על מחזור של ציוד רפואי בבתי חולים בהתאם לסעיף 25: "ב) הוראות סעיף 2(א) לא יחולו על פעולות של מיחזור ציוד רפואי הנעשות על ידי מוסד בריאות, כל עוד לא נכנסו לתוקף הוראות לעניין זה לפי סעיף 5. "

ליקוי

8.	האחריות להסדרת הטיפול בניקוי, חיטוי ועיקור של ציוד ואביזרים רפואיים והפיקוח עליהם הועברה בשנת 2011 למרכז הארצי, אולם לא הוקצו לו משרות לשם כך. אין במרכז הארצי מומחה לתחום, והצוות הקיים אינו פנוי לעסוק בכך.

מעקב
משרד הבריאות

8.	הטיפול בניקוי, חיטוי ועיקור של ציוד ואביזרים רפואיים והפיקוח עליהם ע"י המרכז הארצי לא הוסדר. לא אושר בתכניות עבודה שנתיות של המרכז הארצי.  

ליקוי

9.	הערכת האפקטיביות של הפעילות למניעת זיהומים: המשרד והמרכז הארצי לא הכינו תחשיב כלכלי בדבר עלויות ישירות ועקיפות של זיהומים נרכשים במוסדות הרפואיים, שיאפשר למקבלי ההחלטות לדון בצורך להקצות משאבים למניעת זיהומים אלה ובהיקף המשאבים שראוי להקצות לכך. הכללית, לעומת זאת, הכינה תחשיב עלויות למוסדות הרפואיים שלה, והדבר גרם להגברת פעילותה למניעת זיהומים ולהגדלת המשאבים שהקצתה לשם כך.

מעקב
משרד הבריאות

9.	טרם נעשה במשרד תחשיב כלכלי כמצוין בביקורת.

ליקוי

10.	הפקת לקחים ותיקון הליקויים שעלו בבקרות המשרד: נמצא כי יחידות שונות במשרד מבצעות בקרות דומות לעניין מניעת הזיהומים ולפיכך נוצרת כפילות תפקידים: הן היחידה הארצית מבצעת בקרות בנושא זה, הן האגף להבטחת איכות יוזם בקרות למניעת זיהומים, והן האגף לרפואה כללית שבמינהל הרפואה של המשרד, האחראי לפיקוח, בקרה ואסדרה של מוסדות רפואיים, עושה זאת במסגרת בקרת הרישוי למוסדות רפואיים. היחידה הארצית עושה בקרות זיהומים בבתי החולים, בבתי החולים הגריאטריים ובמוסדות אשפוז סיעודיים. ואולם בביקורת עלה כי דוחות הבקרה מציינים רק את הליקוי ללא הוראה לביצוע פעולה מתקנת ובלא תאריך יעד לתיקון הליקוי. כמו כן, ליקויים שנמצאו בבקרות אינם מובאים לידיעת מוסדות הבריאות השונים באופן שיאפשר הטמעת לקחים ותיקון מערכתי של ליקוי חוזר ונשנה, או של ליקוי שנמצא בכמה בתי חולים.

מעקב
משרד הבריאות

10.	בדוחות הבקרות שעורך האגף לרפואה קהילתית בקופות החולים ובמרפאות עצמאיות קיימות הנחיות לשיפור ולו"ז לתיקון הליקויים שנצפו.

ליקוי

11.	מחויבות מנהלים: משרד הבריאות לא הכין מדדי ביצוע של איכות הטיפול בבתי החולים, בחתך של מחלקות ושל פרוצדורות רפואיות. פרסום מדדים כאלה והטלת האחריות לשיפור המדדים על מנהל המחלקה ומנהל בית החולים מביאים בדרך כלל לשיפור התוצאות הרפואיות ועשויים לגרום להגברת המחויבות של הצוות הרפואי.

[bookmark: _Toc346028050]מעקב
משרד הבריאות

11.	במאי 2012 אושרו תקנות ביטוח בריאות ממלכתי (מדדי איכות) שמקנים למשרד הבריאות את הסמכות לדרוש מבתי החולים דיווח מידע לשם מדידת איכות. ב 1.1.2013 הושקה התכנית הלאומית למדדי איכות בבתי חולים בישראל ומאז כל בתי החולים הכלליים בארץ מדווחים מידי רבעון אודות 5 מדדי איכות קליניים למשרד. בין  המדדים נכללים מדדי איכות לטיפול הולם באנטיביוטיקה מניעתית לפני ניתוח – משתנה שנמצא קשור באופן ישיר עם זיהומים נרכשים לאחר ניתוח. בשנת 2014 יכנסו עוד 2 מדדי איכות קליניים הקשורים במניעת זיהומים. התכנית הינה שקופה ובמהלך שנת 2014 יפורסמו לציבור ממצאים פרטניים ברמת בית חולים. התכנית הינה תכנית צומחת ומידי שנה יתווספו כ 5 מדדים לניטור.  התכנית רואה את נושא מניעת הזיהומים כאחד הנושאים החשובים ושמה לעצמה למטרה להגדיר מדדים שיסייעו במאמץ הלאומי להפחתת זיהומים נרכשים. 

ליקוי

12.	היעדר מערכת מידע לדיווח על זיהומים: משרד הבריאות דורש מבתי החולים לדווח למרכז הארצי על מקרים שהתגלתה נוכחות של חיידקים מסוימים בדם. זאת כדי לבחון מגמות, להשוות בין בתי חולים ולהחליט על התערבויות. משרד הבריאות לא הקים מערכת ממוחשבת לדיווח על הנתונים למרכז הארצי, מנהלי בתי החולים מסרו למשרד מבקר המדינה כי הדיווח כיום מסורבל ונעשה ידנית.
מעקב
משרד הבריאות

12.	היחידה המרכזית נמצאת בעיצומו של תהליך בחירת חברת מחשבים שתנהל את הנושא. צפי לסיום : אוקטובר 2014

ליקוי

13.	איתור ליקויים בתחום מניעת הזיהומים במוסדות גריאטרים: בשנת 2011 היו בארץ כ-20,000 מיטות המיועדות לטיפול גריאטרי "לא פעיל" (במחלקות סיעודיות ובמחלקות לתשושי נפש) וכ-3,000 מיטות לטיפול גריאטרי פעיל (טיפול סיעודי מורכב, הנשמה ממושכת וגריאטריה שיקומית). בבקרות שעשתה היחידה הארצית במוסדות הגריאטריים עלו ליקויים מהותיים כמו אי-בידוד חולים נשאים, אולם היחידה לא קצבה מועדים לתיקון הליקויים וגם לא קבעה סנקציה שתינקט אם לא יתוקנו.

מעקב
משרד הבריאות

13.	במחלקות לגריאטריה פעילה קיים בידוד חולים נשאים ומתבצעות בקרות, לרבות ע"י היחידה למניעת מחלות זיהומיות קיימות, הכוללות הנחיות לשיפור ולו"ז לתיקון הליקויים שנצפו. מתקבלים דיווחים שוטפים, נערכים ביקורים עיתיים, ניתנות הנחיות,  נערכים סיקורים לגילוי חיידקים עמידים ונערכות התערבויות ע"פ הממצאים.

ליקוי

14.	בדיקות לגילוי נשאות של חיידקים עמידים: על פי הנחיות המשרד, ניתן להוציא חולה מבידוד רק לאחר קבלת תוצאות בדיקה מיוחדת (בדיקת PCR) המאשרת כי אינו נשא של חיידק הקלבסיאלה. בביקורת עלה כי המשרד לא הבהיר מי יממן את ביצוע הבדיקה האמורה עבור חולים במוסדות גריאטריים. קופות החולים אינן מממנות אותה, והן משיתות את העלות על המוסד הגריאטרי; ואילו המוסדות הגריאטריים טוענים כי הוצאה זו לא נלקחה בחשבון בעת תמחור יום האשפוז בהם. בפועל, לחולים רבים לא בוצעה
הבדיקה האמורה.

מעקב
משרד הבריאות

14.	משנה למנכ"ל המשרד הורה על כתיבת  חוזר מינהל רפואה על החובה לבדיקת PCR  במטופל נשא חיידק עמיד (וזאת על מנת לא לסכן אותו בחשיפה חוזרת להתדבקות כאשר באשפוז בבי"ח כללי עלול להימצא  בבידוד עם חולים נשאים) עם  חיוב למימון הבדיקה ע"י קופות החולים ככלול בסל.


ליקוי

[bookmark: _Toc346028045]15.	מניעת זיהומים בשירותים הרפואיים בקהילה: חוזר המשרד בנושא מניעת זיהומים במתקנים רפואיים בקהילה מדצמבר 2011  קובע כי הפעילות של קופות החולים למניעת זיהומים בקהילה היא חלק ממערך הבטחת איכות הטיפול. ואולם החוזר אינו קובע את תדירות הבדיקות שקופות החולים אמורות לבצע במתקניהן ואצל ספקי השירותים האחרים בקהילה, אף לא במרפאות הרופאים העצמאיים, ואת אופן הבדיקה - בדיקת פתע או מתוכננת. כמו כן, החוזר אינו קובע את תהליכי העבודה בנושא מניעת זיהומים ואת פעילות הניקוי, החיטוי והעיקור שנדרשים לבצע בעלי התפקידים הפועלים ביחידות לטיפולי בית של קופות החולים  במעבר בין חולה אחד למשנהו.

מעקב
משרד הבריאות

15.	האגף לרפואה קהילתית בודק את קיום הבקרות שעורכות קופות החולים בבקרות שהוא עורך במחוזות קופות החולים, הן במתוכננות והן בבקרות פתע. תדירות הבקרות של הקופות בקרב הספקים לא נקבעה, וגם לא אופי מתכונת הבקרה. חובת הקופה לפקח על השירות שהיא מספקת למבוטחיה, לרבות בקרב הספקים העצמאיים בכל התחומים, בדומה למה שנבע בחוזר מינהל הרפואה מס' 18/08 "פיקוח ובקרה רפואיים על חברות המספקות שירותים למבוטחי הקופה". תהליכי עבודה בנושא מניעת זיהומים ביחידות לטיפולי בית במעבר בין חולה אחד למשנהו זהים לאמצעי זהירות שיגרתים ולנוהלי המשרד הרלוונטיים, לרבות נהלי ניקוי, חיטוי ועיקור.

ליקוי

16.	בקהילה נעשה שימוש רב באנטיביוטיקה. בספטמבר 2012 פרסם המשרד חוזר המתווה תכנית בדבר "שימוש מושכל באנטיביוטיקה". החוזר קובע כי התפתחות של זני חיידקים עמידים לאנטיביוטיקה והתפשטותם בארץ ובעולם הן איום על אפשרויות הטיפול בזיהומים בקטריאליים שונים. בין השאר נקבע בו כי בכל מוסד רפואי, לרבות בקופות החולים, תוקם ועדה רב-תחומית לנושא זה. על הקופות לפרסם הנחיות לטיפול במחלות שכיחות הדורשות טיפול אנטיביוטי בקהילה ומניעתן כדי להבטיח שימוש מושכל באנטיביוטיקה בקהילה. יש לברך על פרסומו של החוזר וראוי ליישמו לאלתר. לדעת משרד מבקר המדינה, על משרד הבריאות וקופות החולים להנחיל לציבור הרחב דרכים למניעת זיהומים בקהילה ובבתי החולים, לרבות שימוש מושכל באנטיביוטיקה, ומידע בדבר המותר והאסור בעת ביקור חולים במוסדות אשפוז ועוד.

מעקב
משרד הבריאות

16.	ההנחיות פורסמו ב 5 לספטמבר 2012, מונו בבתי החולים אחראים לתחום ניהול אנטיביוטיקה.
	המשרד קיים יום עיון בנושא "אנטיביוגרם: כלי לקבלת החלטות וניהול אנטיביוטיקה" המטרה להטמיע נושא זה. בתי החולים של הכללית כפופים לנוהלי המשרד כמו כל בית חולים אחר.  

מעקב
כללית שירותי בריאות

16.	משרד הרופא הראשי וחטיבת הקהילה הקימו יחידה מרכזית בראשות מומחה בתחום אשר אוספת מידע בתחום התחלואה  והשימושים באנטיביוטיקה בהתאם להתפתחות עמידות ברמה אזורית ולאומית ומגבשת המלצות לכלל מחוזות הכללית.

ליקוי

17.	מחסור ברופאים: להערכת המשרד חסרים במערכת הבריאות כ-40 רופאים שעיקר עיסוקם בתחום מניעת זיהומים. כיום אין מסלול להתמחות במניעת זיהומים, וההכשרה נעשית תוך כדי עבודה. 

מעקב
משרד הבריאות

17. 	מניעת זיהומים אינה מוגדרת כהתמחות, יחד עם זאת, הוצא ע"י המשרד חוזר, המחייב את בית החולים להקים יחידה למניעת זיהומים, ובה בין היתר רופא מתחום הטיפול במחלות זיהומיות. החוזר פורסם ב 22 במרץ 2012. בנוסף, המשרד פועל לשם הגדרת והפעלת מודל תגמול לבתי החולים על פי אמות מידה של קיום חוזר זה. 

ליקוי

18. 	מחסור באחיות: חסרות אחיות העוסקות בתחום מניעת זיהומים בבתי החולים. בתחום זה מועסקת אחות אחת לכל כ-500 מיטות במקום אחת ל-200 על פי חוזר של המשרד. 

מעקב
משרד הבריאות

18.	מספר האחיות העוסקות במניעת זיהומים גדל מדי שנה, ומנהל הסיעוד מקפיד לקיים הכשרה ייעודית לכך.
	בסה"כ במדינת ישראל 185 אחיות בעלות הכשרה על בסיסית במניעת זיהומים, 50 נוספים יסיימו לימודיהם בינואר 2014.
	בנושא תקני אחיות מניעת זיהומים: קיימת דרישה לאחות מניעת זיהומים  על כל 200 חולים. קיימים תקני אחיות, אך לא עפ"י המפתח הרצוי (למעט במרכז הרפואי ת"א) .



ליקוי

19.	מחסור ברוקחים קליניים: כשירות עזר ליחידות למניעת זיהומים בבתי החולים, נדרש רוקח, רצוי רוקח קליני, שתפקידו לסייע בקביעת התרופות המתאימות לטיפול בחולים. ואולם בבתי החולים חסרים רוקחים קליניים.

מעקב
משרד הבריאות

19.	 מנכ"ל המשרד הקצה תקנים לרוקחים קליניים בבתי החולים, אך בשל מיעוט רוקחים קליניים, טרם אוישו אותם תקנים.


בינוי ותשתיות במערכת הבריאות

הגופים המבוקרים: משרד הבריאות, שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות. 

ליקויים 5, 20, 22,23,34 תוקנו. ראה הערות 63ג' עמ' 196-214.

ליקוי

1.	שימוש במבנים ישנים שאינם עומדים בדרישות משרד הבריאות למחלקות אשפוז ויחידות מודרניות: מהביקורת עולה כי רבות ממחלקות האשפוז והיחידות בבתי החולים הכלליים, הפסיכיאטריים והגריאטריים הממשלתיים פועלות בבניינים ישנים, רעועים ומסוכנים, שתשתיותיהם רעועות ומבחינות רבות אינן עומדות בדרישות משרד הבריאות ממחלקות ויחידות מודרניות; כי חלק מהמרפאות לבריאות הנפש בקהילה אינן נמצאות במבנים ראויים; וכי שוררת צפיפות רבה במחלקות אשפוז רבות, ובעיקר במחלקות הפנימיות

מעקב
משרד הבריאות

1.	אין תכנית כוללת לשיפור התשתיות בבתי החולים הכלליים, הפסיכיאטריים והגריאטריים הממשלתיים. בהסכם בריאות אוצר לשנים 2013-2014, סוכם על תוספת תקציב של 150 מיליון ש"ח לשנים 2015-2017, לטובת שדרוג תשתיות בבתי החולים הפסיכיאטריים. 

ליקוי

2.	מרפאות קהילתיות לבריאות הנפש: נמצא כי חלק ממרפאות בריאות הנפש בקהילה נמצאות במבנים לא ראויים, בין השאר משום שהאחריות לפיתוחן ותחזוקתן נחלקת במקומות מסוימים בין משרד הבריאות לבין הרשויות המקומיות; חלק ממרפאות בריאות הנפש של המשרד נמצאות בבניינים ששטחיהם הציבוריים באחריות הרשויות המקומיות, ואולם חלקן אינן עושות דבר כדי לתחזקם. למשל, בביקור של נציגי משרד מבקר המדינה באפריל 2012 במרפאה לבריאות הנפש שמפעיל בעיר לוד המרכז הרפואי הממשלתי לבריאות הנפש באר יעקב, נמצא כי קומת הכניסה של המרפאה, שנמצאת בבניין של העירייה, אינה מתוחזקת כלל. התקרה האקוסטית במקום הרוסה, חוטי החשמל חשופים וניכר כי לא מתבצעות שם
פעולות ניקיון.

מעקב
משרד הבריאות

2.	במסגרת סיכום בין משרדי האוצר והבריאות, הוקצה סכום של 50 מיליון ש"ח לטובת שיפוץ מרפאות לבריאות הנפש. נבנתה תוכנית לנושא והיא תצא לדרך בשנת 2014.


ליקוי

3.	השפעת החלטות על סגירת בתי חולים פסיכיאטריים ממשלתיים על ההשקעה בבינוי ובתשתיות: בעולם מסתמנת מגמה של פתיחת מחלקות פסיכיאטריות בבתי חולים כלליים וסגירתם של בתי חולים פסיכיאטריים, ובייחוד כשהאמור במחלקות ילדים. גם בישראל התקבלו החלטות בעניין צמצום מספר מיטות האשפוז הפסיכיאטריות והגדלת "חלופות אשפוז" בקהילה. אחת האפשרויות הייתה סגירת בתי חולים פסיכיאטריים, למשל החלטת הממשלה 
מ-2003 לסגור את המרכז הרפואי הממשלתי לבריאות הנפש ע"ש יהודה אברבנאל בבת ים. ואולם נמצא כי החלטות אלה מנעו העברת תקציבים לפיתוח ותחזוקה של בתי החולים שהוחלט על סגירתם, ומנגד תהליך הסגירה עדיין מתמשך שנים רבות; כתוצאה מכך זה שנים רבות לא תוקנו ליקויים משמעותיים בתשתיות באותם בתי חולים, והדבר מוביל לפגיעה במאושפזים .

מעקב
משרד הבריאות

3.	במסגרת סיכום בין משרדי האוצר והבריאות, הוקצה סכום של 50 מיליון ש"ח לטובת שיפוץ מרפאות לבריאות הנפש. נבנתה תוכנית לנושא והיא תצא לדרך בשנת 2014.

ליקוי

4.	ליקויים במיגון לשעת חירום של מבנים ותשתיות בבתי החולים הממשלתיים: בעתות חירום נדרשים בתי החולים להמשיך לתת שירותי רפואה ואף להרחיב את פעילותם. מכאן החשיבות הגדולה של הימצאות החולים והצוותים הרפואיים במקומות ממוגנים, שיאפשרו המשך הטיפול הרפואי גם בעתות חירום ובמלחמות, וכן חשיבות ההגנה על מתקני תשתיות של בתי החולים. טיוטת תקנות ההתגוננות האזרחית מ-2010 שבהתאם לה עובדת בפועל מערכת הבריאות, קובעת את האזורים והמחלקות החייבים במיגון. מרבית בתי החולים הממשלתיים מסרו למשרד מבקר המדינה כי אינם עומדים בדרישות טיוטת תקנות ההתגוננות האזרחית לגבי מבנים בבתי החולים. למשל, המרכז הרפואי הממשלתי לבריאות הנפש מזרע בעכו מסר כי אף שבמלחמת לבנון השנייה ספג פגיעה ישירה של רקטה שבעקבותיה היה צורך לפנותו, ולמרות דוח מבקר המדינה בנושא, המבנים במרכז הרפואי והתשתיות שבו אינם ממוגנים. המרכז הרפואי הממשלתי ע"ש ברזילי באשקלון המשיך לפעול במהלך מבצע "עמוד ענן" בנובמבר 2012 בעוד שמרבית היחידות בו אינן ממוגנות, ואף שנמצא בקו העימות. נמצא גם כי בית חולים זה אינו עומד בדרישות המיגון לקווי אספקה של אנרגיה ושל גזים רפואיים עבור מוסדות בריאות, המפורטות בתקנות ההתגוננות האזרחית: צינורות התשתית בו עוברים מעל פני הקרקע ואינם ממוגנים כלל. גם במרכז הרפואי הגריאטרי ממשלתי שמואל הרופא בבאר יעקב ישנם מתקנים של תשתיות קריטיות  שאינם ממוגנים כלל. נמצא כי אמנם קיימת תכנית על פי סדרי עדיפויות להשלמת המיגון הנדרש בבתי חולים, אולם בגלל חוסר משמעותי במקורות תקציביים אי-אפשר להשלים את יישומה. יוצא, שעדיין קיימים פערים משמעותיים ביותר בין צורכי המיגון של בתי החולים ובין המצב בפועל ועדיין יש ברוב בתי החולים יחידות רפואיות, שהן קריטיות לפעילות בתי החולים בעתות חירום - ושאינן ממוגנות.
מעקב
משרד הבריאות

4.	התבצעה ומתבצעת תכנית חלקית בהיקף של 400 מיליון ש"ח . עדיין נדרשים כ- 2.5 מיליארד ₪ להשלמת כל מערך המיגון לשעת חירום בהתאם לתקנות המיגון.

ליקוי

6.	ליקויים בסידורי בטיחות אש בבתי החולים הממשלתיים: נמצא כי יש פערים ניכרים במילוי הוראות מפקח כבאות ראשי לסידורי בטיחות אש בבתי החולים הממשלתיים  - הוראות שנועדו למניעת דלקות ולגילוי, כיבוי ופינוי מהירים ויעילים במקרה שפרצה דלקה. למשל, בחלק מבתי החולים לא הושלמו מערכות כיבוי אוטומטיות כנדרש. להשלמת כל דרישות בטיחות האש בבתי החולים הממשלתיים והציבוריים נדרשים כ-140 מיליון ש"ח; עוד 77 מיליון ש"ח נדרשים כדי להשלים את הפערים בבתי החולים של הכללית .

מעקב
משרד הבריאות

6.	בוצע מיפוי על הצרכים בתחום כיסוי אש. בדיוני התקציב עם האוצר לשנת 2013 ולשנת 2014 הועלו דרישות הבטיחות. טרם הוקצה הכסף. 
 
ליקוי

7.	פגמים בתשתיות הפוגעים ברמת הניקיון ובמניעת זיהומים: נמצאו מקרים שבהם תשתיות לקויות גרמו או גורמות לליקויים חמורים ברמת הניקיון, וממילא גם פוגעות בניסיונות המרכזים הרפואיים למנוע זיהומים. למשל, תפעולו של משטר מיזוג אוויר לא מתאים בחדרי ניתוח בברזילי באשקלון גרם לכך שבבקרת רישוי של המשרד בבית החולים במאי 2012 נצפו זבובים בחדר ניתוח. המרכז הרפואי פוריה שבטבריה כתב למשרד מבקר המדינה במרץ 2012 כי מחסן הציוד הרפואי נמצא מתחת למטבח, וכי הן צינורות המים והן מערכת הביוב של המטבח מגירים נוזלים באופן תמידי על מדפי הציוד הרפואי ועל הציוד לשעת חירום המאוחסן שם.

מעקב
משרד הבריאות

7.  	לא דווח על התקדמות בתיקון הליקוי.

ליקוי

8.	אי-מילוי הוראות, נהלים, חוקים ותקנות חדשים, הגנת הסביבה ותברואה: בנושאי חשמל נמצא כי חלק מבתי החולים לא עומדים בדרישות שקבעו חוקים בנושאי חשמל, הגנת הסביבה ותברואה. למשל, בחלק מבתי החולים קיימים שטחים נרחבים של גגות אזבסט שלפי דיווחי בתי החולים יש צורך להחליפם; חלק מבתי החולים אינם עומדים בדרישות הנהלים ממתקני חשמל באתרים רפואיים; בחלק מבתי החולים נדרשים שיפורים במערכות המים והתברואה בהתאם להנחיות משרד הבריאות .

מעקב
משרד הבריאות

8.  	לא דווח על התקדמות בתיקון הליקוי.

ליקוי

9.	נמצא כי לאחר שנים רבות של עיכובים במסירת בניין אשפוז חדש במרכז הרפואי הממשלתי הלל יפה בחדרה, ובהוראת מנהל בית החולים, אוכלס המבנה לפני שהתקבלו כל האישורים הנדרשים (טופס 4). אלה התקבלו רק כחמישה חודשים לאחר האכלוס. עוד נמצא כי עקב מצוקת אשפוז קיצונית במחלקה לרפואה דחופה (חדר המיון) הישנה במרכז הרפואי פוריה בטבריה, מבנה המיון החדש מאוכלס מספטמבר 2011 בהוראת מנהל בית החולים, וזאת לפני שהושלמו כל המערכות על פי דרישות פיקוד העורף ובלי טופס 4. גם מבנה אגף היולדות החדש בפוריה שאוכלס כבר ביולי 2012 טרם קיבל במועד סיכום הביקורת (ינואר 2013) טופס 4.

מעקב
משרד הבריאות

9.	ב-1.2.2012 התקבל טופס 4 לבניין החדש בבית חולים הילל יפה. מיון במרכז רפואי  פורייה: המסמכים הוגשו כנדרש האישור צפוי להתקבל בקרוב.

ליקוי

10.	אי-תכנון כוח אדם לתחזוקה: נמצא כי לא נציבות שירות המדינה, המופקדת על התקינה בבתי החולים הממשלתיים, ולא משרד הבריאות קבעו מפתחות תקינה לעובדי תחזוקה במערכת הבריאות הממשלתית, ולכן כל מנהל בית חולים ממשלתי קבע את מספרם ותמהילם של עובדי התחזוקה בבית החולים שלו. עוד נמצא כי משרד הבריאות והמרכזים הרפואיים הממשלתיים לא עשו עבודת מטה משותפת כדי לבחון אילו עבודות תחזוקה, אם בכלל, יש לבצע באמצעות עובדי בתי החולים ואילו מהן יש לבצע באמצעות קניית שירותי תחזוקה מחברות המתמחות בתחומים שונים. כל מרכז רפואי קבע כללים בעצמו גם בעניין זה. היעדרן של אמות מידה לתכנון כוח אדם לתחזוקה מעלה את החשש שרמת התחזוקה של מבנים ותשתיות תיפגע בגלל שיקולים כלכליים.
על משרד הבריאות, נציבות שירות המדינה ובתי החולים לקבוע מפתחות תקינה לעובדי תחזוקה במערכת הבריאות הממשלתית. מן הראוי לקיים עבודת מטה כדי לקבוע אילו עבודות תחזוקה יש לבצע באמצעות קניית שירותי תחזוקה מחברות המתמחות בתחומים שונים, ואילו באמצעות עובדי המרכזים הרפואיים. עליהם לבחון גם איזו מדיניות תחזוקה - תחזוקת שבר או תחזוקה מונעת - עדיפה לכל סוג פעילות, ולקבוע קווים מנחים בנדון תוך לימוד שוטף ושיתוף הידע מניסיונם של כל המרכזים הרפואיים בארץ.

מעקב
משרד הבריאות

10.	לא דווח על התקדמות בתיקון הליקוי.

ליקוי

11.	תחזוקת שבר במקום תחזוקה מונעת: מדיווחי בתי החולים הממשלתיים עולה כי בשל אילוצי התקציב הם משתמשים בשיטה של תחזוקת שבר בכל סוגי הרכיבים, ואינם נוקטים תכנון מוקדם של עבודות תחזוקה כדי להקטין את הסיכוי לכשל פתאומי של מערכות - כלומר אין תחזוקה מונעת  או תחזוקה מותנית מצב .

מעקב
משרד הבריאות

11.	לא דווח על התקדמות בתיקון הליקוי.

ליקוי

12.	היעדר תכניות עבודה רב-שנתיות מתוקצבות לבינוי במערכת הבריאות: למרות חובתו של משרד הבריאות כמאסדר (רגולטור), אין למינהל תכנון, בינוי ופיתוח מוסדות רפואה במשרד תכנית עבודה 
רב-שנתית מתוקצבת שתיתן מענה לצרכים הרבים - העכשוויים והעתידיים, של פעולות הבינוי והתשתיות של מערכת הבריאות בישראל; לטענת משרד הבריאות, זאת בין השאר משום שמשרד האוצר לא הקצה לכך תקציבים ייעודיים. בביקורת נמצא גם כי לא הושלמו תכניות עבודה רב-שנתיות מפורטות לכל אחד מבתי החולים הממשלתיים בנפרד.

מעקב
משרד הבריאות

12.	לא דווח על התקדמות בתיקון הליקוי.

ליקוי

13.	ליקויים בתכניות העבודה השנתיות לבינוי של המשרד: נמצא כי תכניות העבודה השנתיות של המינהל לתכנון אינן כוללות מידע שלם על הפרויקטים המתוכננים במערכת הבריאות הממשלתית. למשל, לא מוצגים פרויקטים שאינם ממומנים על ידי המשרד ושהמינהל לא שותף בתכנונם ובהקמתם, כגון מבנים הממומנים ומוקמים על ידי אגודות הידידים וכן על ידי תאגידי הבריאות (קרנות המחקר) שפועלים ליד ובשיתוף בתי החולים. לכן התכניות השנתיות של המשרד אינן מציגות תמונה מלאה על פעילות הבינוי בבתי החולים הממשלתיים. נמצא גם כי התכניות, המוצגות בפני בכירי משרד הבריאות, אינן מציגות תמונת מצב לאומית על מצב הבינוי והתשתיות בכלל מערכת הבריאות. יוצא אפוא שאישור תכנית הפיתוח השנתית של המשרד לא נעשה מתוך ראייה מערכתית כוללת.
מעקב
משרד הבריאות

13.	לא דווח על התקדמות בתיקון הליקוי.

ליקוי

14.	שחיקת תקציבי הפיתוח של משרד הבריאות: נמצא כי הקיצוצים המשמעותיים שנעשו מדי שנה בתקציב הפיתוח של משרד הבריאות לא אפשרו לבנות תכנית רב-שנתית המגובה בתקציבים כדי להדביק את הפערים המשמעותיים של מיליארדי שקלים בין תקציבי הפיתוח ובין צורכי מערכת הבריאות - למרות הצרכים המידיים של המערכת.

מעקב
משרד הבריאות

14. 	לא דווח על התקדמות בתיקון הליקוי. 

ליקוי

15.	נמצא כי משרד הבריאות נדרש על פי החלטות ממשלה להעמיד מימון תואם (matching) גם לתכניות מיוחדות, כמו מיגון בתי חולים וחיזוק מבנים כנגד רעידות אדמה, שעליהן החליטה הממשלה בעקבות צרכים חדשים ודחופים. החלטות הממשלה לגיוס מימון תואם תורגמו על ידי מנהלי בתי החולים לפעילות שעיקרה גיוס תרומות גם לפרויקטים ייחודיים בעלי חשיבות לאומית. הסתמכות על כספי תרומות למימון פרויקטים של בינוי צופנת בחובה סיכונים כמו שינויים במימוש היקף תרומות מובטחות וחשיפה לסיכוני שער חליפין. כך למשל, המרכז הרפואי רמב"ם בחיפה, שמשמש "מרכז-על" המשרת את כל אוכלוסיית חיפה והצפון, לרבות צה"ל, היה צריך לאתר מקורות כספיים עצמאיים בהיקפים ניכרים, לרבות הלוואות, כדי להוציא לפועל את בנייתו של בית חולים חירום תת-קרקעי אזורי, ובמועד סיכום הביקורת (ינואר 2013) עלה חשש כי העבודות יופסקו. משרד מבקר המדינה מעיר, כפי שכבר המליץ בדוחות קודמים , כי על משרד האוצר ומשרד הבריאות לבחון את שיטת הקצאת הכספים באמצעות שיטת המימון התואם, בכל מקרה לגופו, ולוודא כי השיטה אינה פוגעת דווקא בגופים חלשים.

מעקב
משרד הבריאות

15.	לא דווח על התקדמות בתיקון הליקוי.

ליקוי

16.	ניהול תקציבי התחזוקה של בתי החולים שלא על בסיס מודל תקציבי: נמצא כי תקציבי התחזוקה של בתי החולים הממשלתיים מתנהלים במתכונת היסטורית, ולא נבנו על בסיס מודל תקציבי כלשהו. התקציב נותן מענה חלקי בלבד לצרכים, ובאירועי שבר הדורשים מענה תקציבי נוסף, מגויס הכסף במידת האפשר מקיצוץ בסעיפים תפעוליים אחרים של בתי החולים.

מעקב
משרד הבריאות

16.  	לא דווח על התקדמות בתיקון הליקוי.

ליקוי

17.	תאגידי הבריאות: העברות תאגידי הבריאות לבתי החולים הממשלתיים לצורך בינוי נמצאות במגמת עלייה משמעותית בגלל הירידה בהיקף תקציבי הפיתוח של המשרד. היקף ההעברות מתאגידי הבריאות לבתי החולים בגין מבנים גדל מכ-65 מיליון ש"ח בשנת 2007 ל-127 מיליון ש"ח בשנת 2010 (גידול של כ-95%). ואולם בביקורת עלה כי כל תאגיד מעביר את כספי הרווחים לבית החולים הצמוד אליו ומשקיע כרצונו - כלומר רווחי תאגידי הבריאות אינם מושקעים בבינוי שיש בו תכנון מרכזי, ולמשרד הבריאות אין שליטה תקציבית ומהותית על הפעילות. הדבר עלול גם להגביר את האפליה של בתי החולים בפריפריה, שכן היקף הפעילות של תאגידי הבריאות שפועלים על יד ובאמצעות בתי החולים, מצומצם מאוד.

מעקב
משרד הבריאות

17.  	לא דווח על התקדמות בתיקון הליקוי. 

ליקוי

18.	מאחר ואין מקורות תקציביים קבועים וצבועים לצורכי בינוי ותחזוקה מלבד הקצאת כספים ייעודיים מצומצמים לבינוי ותחזוקה במסגרת תקציב משרד הבריאות, נדרש למצוא מקורות תקציביים נוספים לגיוס מקורות הון לצורכי בינוי פיתוח ותחזוקה. ואולם משרדי הבריאות והאוצר לא בחנו בהקשר זה שלעיל למשל את החלופות הבאות: (1) לא בררו דבר קיומה של מחלוקת בין משרד האוצר לבין משרד הבריאות בשאלה האם מרכיב הפיתוח ומרכיב הפחת כבר כלול גם בתוך מחיר יום אשפוז ואם אינם כלולים - לדעת משרד מבקר המדינה מן הראוי היה לבחון האם נכון לכלול אותם, דבר שלא נעשה; (2) לא בחנו את שיטת ההנחות שנותנים המרכזים הרפואיים לקופות החולים ממחירי משרד הבריאות; (3) לא ביצעו פעולות למניעת כפל תשתיות במערכת הבריאות - בין קופות החולים לבתי החולים, בין בתי החולים עצמם, ובין קופות החולים עצמן (תוך שמירה על עקרון התחרותיות). כמו כן, המשרד לא קבע עדיין בנוהל אמות מידה לגיוס תרומות למערכת הבריאות, המבוססות בין השאר על מיפוי הצרכים של כלל מערכת הבריאות ולא בחן האפשרות להסטת חלק מהתרומות למרכזים רפואיים בפריפריה אשר מתקשים בגיוס תרומות. על משרדי הבריאות והאוצר לקיים עבודת מטה נרחבת לבחינת מקורות תקציביים נוספים לפיתוח בתי החולים הממשלתיים. בין המקורות האפשריים: שינוי אופן התמחור של ימי אשפוז ושל פרוצדורות רפואיות, שבביקורת נמצא כי קיימת מחלוקת האם הובאו בהם בחשבון, כמקובל, מרכיב הוצאות פיתוח ותחזוקה; בחינת הקטנת ההנחות שבתי החולים הממשלתיים נותנים לקופות החולים על רכישת שירותיהם (תוך הבטחה שקופות החולים לא ייפגעו); מניעת כפל תשתיות במערכת הבריאות בין קופות החולים לבתי החולים, בין בתי החולים עצמם, ובין קופות החולים עצמן (תוך שמירה על עקרון התחרותיות); הקמת קרן מרכזית לתרומות עבור בינוי אליה ינווט אחוז מהתרומות שמגייסים המרכזים הגדולים לבתי חולים ומוסדות בפריפריה, אשר מתקשים בגיוס תרומות. מצב שבו הבינוי והפיתוח במערכת הבריאות הציבורית (בבתי החולים הממשלתיים ושל שירותי בריאות כללית) נסמכים ברובם על תרומות, עלול להגדיל את הפערים בין בתי החולים הממשלתיים ושל הכללית ובין בתי החולים הפרטיים וליצור שתי מערכות בריאות שונות במדינה.

מעקב
משרד הבריאות

18.	מדד תשומות הבניה נכנס במהלך שנת 2013 לתוך מנגנון עדכון מחיר יום האשפוז לבתי החולים (ראה הערות רה"מ 63ג' עמ' 203 – 205).

ליקוי

19.	חוסר מקום ליחידות בבניין החדש של משרד הבריאות: משרד הבריאות עבר בינואר 2013 למבנה חדש בירושלים. ואולם נמצא כי שלבי התכנון המוקדמים של הבניין החדש היו לקויים, והמשרד לא הגדיר באופן מלא את צרכיו הנוגעים למעבר, לרבות הצפי לגידול בכוח אדם. מרב יחידות המשרד הפזורות בירושלים אמורות לעבור לבניין, ובפועל אין מקום לכ-80 מהעובדים הצפויים לעבוד במבנה. 

מעקב
משרד הבריאות

19.	לא דווח על התקדמות בתיקון הליקוי.

ליקוי

21.	מטה הרשות העליונה לאשפוז ובריאות בשעת חירום במקום שאינו ממוגן: נמצא כי מטה הרשות העליונה לאשפוז ובריאות בשעת חירום, שאחראית על הפעלת מערכת הבריאות במדינת ישראל בעתות חירום, ממוקם בקומה השנייה של אחד האתרים של יחידות משרד הבריאות בתל אביב, ואינו ממוגן כלל. לא זאת אף זאת - המטה שוכן במרכז תל אביב במיקום גאוגרפי רגיש, שעלול להיות נתון במתקפה במקרה של מלחמה, ועדיין, למרות תכנון פרוגרמה למטה, אין כל צפי למועד העברתו לאתר אחר, ואף לא נקבע המיקום החדש.

מעקב
משרד הבריאות

21.	לא דווח על התקדמות בתיקון הליקוי.


ליקוי

24.	שכירות מול קנייה של מרפאות בקהילה - אי ביצוע בדיקת כדאיות כלכלית נדרשת: נמצא כי מסיבות מנהליות ובשל חסמים שהטיל משרד הבריאות, נאלצו קופות החולים לפנות בעיקר לאפיק של שכירות מבנים, במקום לקנות או לבנות מרפאות - אפיק משתלם יותר מהבחינה הכלכלית, בדרך כלל, גם לדעת קופות החולים. משרדי הבריאות והאוצר לא בחנו עניין זה ולא נתנו פתרונות לכשל שנוצר.

מעקב
משרד הבריאות

24.	נבחנת כבר כדאיות כלכלית בין שכירות לקניה לגבי כל פרויקט לגופו על ידי המשרד. 

ליקוי

25.	בביקורת עלה כי אין מקצים שטחים ייעודיים למרפאות בקהילה, בעיקר ביישובים חדשים ובשכונות חדשות, אלא מתכננים את מיקום המרפאות כחלק מהשטחים המסחריים והציבוריים וללא בירור צורכי מערכת הבריאות. התוצאה היא שהשטחים המסחריים נרכשו על ידי יזמים פרטיים וגופים עסקיים ולא על ידי הקופות, מה שבסופו של דבר הוביל את הקופות לפנות לאפיק של שכירות ולא של קנייה ובינוי, וכן לפתרונות מאולתרים שהביאו לפגיעה בזמינות הגיאוגרפית של השירותים לחולים, לבזבוז משאבים ולעיכובים בפתיחת שירותי רפואה בערים חדשות ובשכונות חדשות. כדי להבטיח שקופות החולים יספקו שירותי בריאות במרחק סביר ממקום מגורי המבוטח, על משרדי הבריאות והפנים למצוא פתרון למצוקת הקרקעות המיועדות למרפאות בקהילה. בין השאר על ידי מכרזים סגורים בין הקופות לקרקעות ייעודיות לשימוש מרפאות. יש להתחשב בצורכי קופות החולים בהליכי התכנון והבנייה של ערים ושכונות חדשות.

מעקב
משרד הבריאות

25.	בתאריך 6.8.13 נערכה פגישה בין נציג ועדת פרויקטים במשרד, נציגי קופות חולים ונציגי אגף לפיקוח על קופ"ח עם עורכי המדריך החדש להקצאות קרקעות לצרכי ציבור. נקבעו מספר מהלכים שיבחנו כדי להגדיל זמינות קרקעות לבריאות. נמצא בשלבי בחינה.
ליקוי

26.	נמצא כי אין בירור של צורכי מערכת הבריאות, לרבות קופות החולים, בהליך קבלת ההחלטות על הקצאת שטחים מסחריים וציבוריים במסגרת הכנת תכניות מתאר  לערים ושכונות חדשות; עוד נמצא כי משרד הבריאות ונציגי קופות החולים אינם שותפים בהכנת התדריך הקובע בכל הקשור להקצאת שטחים ציבוריים האמורים לשמש גם את מרפאות קופות החולים.


מעקב
משרד הבריאות

26.	לא דווח על התקדמות בתיקון הליקוי.

ליקוי

27.	התקשרות קופות החולים עם רופאים עצמאיים ללא בדיקת קיומם של היתרים מהרשות המקומית לשימוש של מרפאות: נמצא שרופאים, מרפאות ומטפלים פועלים בעשרות אלפי אתרים בישראל, לרבות דירות מגורים בבתים משותפים, בלי לעבור את הליכי האישור הקשורים למקום הפעלת המרפאה, ובלי לקבל אישור לשימוש לייעוד מיוחד של מרפאה מהרשות המקומית במקרים שיש צורך בכך. הרשויות המקומיות פועלות כנגד מרפאות שפועלות בדירות מגורים רק במקרה שמגיעה תלונה; משרד הבריאות לא בודק את הנושא אם מדובר במרפאה שאינה חייבת ברישום; וקופות החולים אינן בודקות אם קיים אישור של הרשות המקומית להפעלת המרפאה. בכך נוצרים מטרדים לדיירי הבניינים המשותפים שבהם ממוקמות המרפאות, למשל בגלל עומס גדל על המעליות, החנייה ופחי אשפה; ורופאיהן ומבקריהן של אותן מרפאות נפגעים מכך שלא נבדק כי הן עומדות בדרישות בטיחות האש המיוחדות למרפאות ומליקויים בפעולות הננקטות בהן למניעת זיהומים (למשל היעדר כיור לשטיפת ידיים בין חולה לחולה). 

מעקב
משרד הבריאות

27.	לא דווח על התקדמות בתיקון הליקוי.

ליקוי

28.	משרד הבריאות קובע את המדיניות בתחום שירותי הבריאות והרפואה ומופקד על תכנון, פיקוח ובקרה ורישוי ותיאום השירותים של כלל מערכת הבריאות - בתי חולים (ממשלתיים, ציבוריים, פרטיים ושל הכללית), קופות החולים ומד"א. ועדת הפרויקטים היא ועדה בין-משרדית המייעצת למנכ"ל משרד הבריאות בתחומי הבינוי והתשתיות, וחברים בה נציגי מחלקות שונות במשרד ונציג אגף התקציבים של משרד האוצר. בראשה עומד סמנכ"ל המינהל לתכנון, פיתוח ובינוי מוסדות רפואה במשרד הבריאות. הוועדה בודקת הצעות להקים מוסדות רפואיים וממליצה למנכ"ל אם לאשרן.

מעקב
משרד הבריאות

28.  לא דווח על התקדמות בתיקון הליקוי. 

ליקוי

29.	בינוי במערכת הבריאות ללא בחינה ואישור של ועדת הפרויקטים: נמצא כי בניגוד לכתב המינוי של חברי הוועדה, שלפיו "הוועדה תדון בכל הפרויקטים הנוגעים למערכת הבריאות בישראל", הוועדה דנה ומגישה בפועל את המלצותיה רק בנוגע לפרויקטים שבהם הוגשה בקשה לתוספת מיטות אשפוז, ושאינם בתי חולים ממשלתיים. דהיינו, הוועדה אינה דנה בפרויקטים בבתי החולים הממשלתיים, בין אם הם כוללים תוספת מיטות ובין אם לא; אינה דנה בפרויקטים שאינם מצריכים תוספת מיטות בבתי חולים שאינם ממשלתיים; ואינה דנה בפרויקטים של בינוי בקופות החולים בקהילה. אלה האחרונים מתוכננים ומתבצעים ללא דיון ואפילו ללא קבלת חוות דעת מוועדת הפרויקטים על מידת הצורך בהם. יוצא אפוא שעניין הבינוי והתשתיות במערכת הבריאות נבחן באופן חלקי מאוד ובגישה המצמצמת, ולא בראייה לאומית מערכתית.

מעקב
משרד הבריאות

29.	לא דווח על התקדמות בתיקון הליקוי.







שירותי הבריאות בפריפריה - בתי החולים והקהילה

הגופים המבוקרים: משרד הבריאות, קופות חולים - שירותי בריאות כללית, מכבי שירותי בריאות, קופת חולים מאוחדת ולאומית שירותי בריאות.

ליקוי 4 תוקן ראה הערות 63 ג' עמ' 219.

ליקוי

1.	נתוני בריאות נמוכים בפריפריה: קיימים הבדלים בנתוני הבריאות של תושבי הפריפריה לעומת תושבי המרכז ולעומת הממוצע הארצי. פערי הבריאות במדינת ישראל בין הפריפריה למרכז באים לידי ביטוי בתחום התשתיות ובנתוני הבריאות. נתוני הבריאות בפריפריה נמוכים; התחלואה הכרונית גבוהה, תוחלת החיים נמוכה והתמותה גבוהה יחסית. תושבי הפריפריה שרובם צעירים ממעטים לצרוך שירותי בריאות. הפערים בנתוני הבריאות משפיעים על פריון העבודה במשק, על אבדן ימי עבודה ועל ירידה בתוצר. בשנים האחרונות נקטו משרד הבריאות וקופות החולים צעדים חיוביים לצמצום אי-השוויון בתחום הבריאות הקיים בין הפריפריה למרכז. גם גופים אחרים, כמו הרשויות המקומיות והמשרד לפיתוח הנגב והגליל, משקיעים משאבים לצמצום הפערים. פעולות אלה ראויות לציון, אך אין בהן די. על משרדי הבריאות והאוצר ועל קופות החולים להמשיך במגמה זו ולהרחיבה תוך כדי איסוף נתונים רלוונטיים ולימודם שיסייעו להשגת המטרה. עליהם להוסיף ולפעול לשיפור המצב, בעיקר בתחום התשתיות ובצמצום הפערים בתחום הבריאות. ראוי גם לבחון באופן פרטני את צורכי הבריאות בפריפריה, לרבות השירותים הרפואיים הנדרשים בכל בית חולים המצוי בפריפריה. יש למצוא פתרונות יעילים לשירותים רפואיים שבתי החולים בפריפריה אינם מספקים.

מעקב
משרד הבריאות

1.	במסגרת מבחני התמיכה של המשרד הבריאות בקופות החולים, ולצורך צמצום פערים חברתיים וגיאוגרפיים בתחום הבריאות חולקו בשנת 2013, 23,550,000 מלש"ח עבור סך כל 93 תוכניות התערבות ו-90 השקעות פיתוח בתשתיות שקידמו קופות החולים במהלך שנת 2012, על פי הפירוט הבא:
· 7,065000 מלש"ח לקופות החולים בתחום השקעות בפריפריה הגיאוגרפית (ישובים המצויים אשכולות 1-4 במדד הפריפריאליות של למ"ס);
· 7,065,000 מלש"ח עבור תוכניות התערבות בפריפריה החברתית (יישובים המצויים באשכולות 1-3 במדד החברתי-כלכליל של הלמ"ס);
· 9,420,000 מלש"ח עבור השקעות בפיתוח תשתיות בפריפריה הגיאוגרפית.
· נתונים מעודכנים אודות תמותת תינוקות- השנתון הסטטיטסי לישראל 2013,למ"ס:


· במסגרת התוכנית החמש שנתית (2012-2016) לקידום הפיתוח והצמיחה הכלכליים של האוכלוסייה הבדואית בנגב, אותה מרכז מטה היישום להתיישבות ופיתוח כלכלי של הבדואים בנגב במשרד ראש הממשלה (להלן- רוה"מ), הוקצה תקציב בסך 3.6 מלש"ח ונבחרו ספקים להקמת 2 תחנות טיפות חלב במבנים קבועים בכפרים הבדואים בנגב (בביר הדאג', ובמולדה) לצד הקמתו של מבנה יביל אחד (באל סייד).  
· במסגרת החלטת ממשלה מס' 4193 בנושא "הגדלת שיעור ההשתתפות בכוח העבודה ושיעור התעסוקה" אושרה הקצאה בסך 20 מיליון ₪ למימון מלגות קיום, הסעות ושכר לימוד לסטודנטים מהמגזר הערבי בתחומי הסיעוד הפיזיותרפיה וההפרעות בתקשורת. השנה (10-2013) צפויוה להיפתח מכינה לקראת לימודי  לסטודנטיות בדואיות מהדרום במכללת אשקלון. במקביל, בשל המחסור של מסלולי לימוד פארא-רפואיים בדרום, החל המשרד, בשיתוף משרד רוה"מ והמועצה להשכלה גבוהה, בהליך קידום פתיחת מסלולי לימוד בתחומי ההפרעות בתקשורת והריפוי בעיסוק בדרום הארץ.
· הוספו חיסונים לסל ותוגבר מערך האחיות בטיפות חלב.
· נצפית מגמת ירידה בתמותת תינוקות במגזר הבדואי.
· בנוסף, 10 ישובי פריפריה (מתוך 17) נכללים בתוכנית "עיר פעילה ובריאה" בשיתוף משרד הספורט

מעקב
כללית שירותי בריאות

1.	נושא צמצום פערים בבריאות הוא נושא המהווה רכיב מרכזי באסטרטגיה של הכללית מאז שנת 2007. 
	הכללית מציינת כי בין השנים 2009 -2011, היא הפעילה תכנית רחבה לצמצום פערים במרפאות ובבתי"ח בפריפריה. הכללית סגרה 60% מהפער באיכות רפואית בין מרפאות המטפלות באוכלוסיות השייכות לפריפריה החברתית, לשאר מרפאות הכללית, אולם מה שחשוב יותר הוא הנתון שמחוז הצפון סגר את הפער ב - 34% ומחוז דרום סגר את הפער ב ,75.44% כלומר בשני המחוזות הפריפריאליים הושגו הישגים טובים יותר משאר מחוזות הכללית.
	לאור התוצאות אליהן הגיעו המחוזות בשלוש השנים בהן הופעל הפרויקט הוחלט להיכנס למיזם נוסף בשנים 2013-2015 ולצרף 50 מרפאות נוספות בהם תוטמע התוכנית לצמצום פערים באיכות רפואית. כמו כן הכללית משקיעה משאבים רבים בבתי"ח פריפריים בסורוקה העמק ויוספטל לצמצום פערים. 
	בנושא שימוש בטכנולוגיות של רפואה מרחוק, ה"כללית" הטמיעה מערכת כלל ארגונית לניהול מידע דימותי (PACS), מובילה מסוגה בעולם, המאפשרת יצירת תיק דימותי אחוד למטופל ומתן פענוח מרחוק. כמו כן, הטמיעה הכללית שירותי מרפאת סוכרת מרחוק למבוטחי הכללית באילת ( באמצעות מרכז רפואי סורוקה), ייעוץ נוירולוגי מרחוק למטופלים שעברו שבץ מוחי המטופלים בבית חולים יוספטל (באמצעות רופאי מרכז רפואי סורוקה) ושירות פענוח אקו לב לתושבי אילת (באמצעות מרכז רפואי רבין).  הכללית תמשיך לפתח ולהרחיב את השימוש בטכנולוגיה של רפואה מרחוק בהתאם לצרכים הרפואיים וסדרי העדיפויות הארגוניים.

מעקב
קופת חולים מאוחדת

1.	בשנים האחרונות מתבצעת במאוחדת פעילות מגוונת ההולכת והמתרחבת בתחום צמצום פערי בריאות ואי שוויון. אוכלוסיית מאוחדת מתאפיינת ב"קצוות חברתיים". כ- 35% מלקוחות מאוחדת הם מהאוכלוסייה החרדית וכ- 15% הם מהאוכלוסייה הערבית. לכ- 8% מלקוחות מאוחדת שכר הגבוה פי 2 מהשכר הממוצע, לצד אחוז מאוד גבוה של אוכלוסיות המתקיימות מקצבאות ביטוח לאומי. לאור זאת, תכניות העבודה השנתיות של מאוחדת בתחום, מתמקדות בהנגשה הלשונית והתרבותית ובהבטחת איכות השירות הרפואי הניתן לכלל האוכלוסיות בדגש על אוכלוסיות חלשות בפריפריה החברתית (מגזר חרדי, ערבי ואוכלוסיות עוני). תכניות ההתערבות שהפעילה מאוחדת לאורך שנת 2012 בתחום צמצום פערי בריאות, הוגשו למשרד הבריאות כחלק ממבחני התמיכה (לפי סעיף 3 א לחוק יסודות התקציב, התשמ"ה-1985). על חלק מההתערבויות ופיתוח התשתיות שנעשו, קיבלה מאוחדת החזר כספי.

ליקוי

2.	מיטות אשפוז כלליות: שיעור המיטות הכלליות ל-1,000 נפש בפריפריה נמוך לעומת המרכז. לפי נתוני המשרד משנת 2010, במחוז תל אביב - 2.48 ובמחוז מרכז - 1.97, לעומת 1.39 במחוז דרום ו-1.46 במחוז צפון. אף שיש שונות בנתוני הגיל של האוכלוסייה ובסוגי התחלואה בין האזורים, נתונים אלה אינם משוקללים בנתוני משרד הבריאות, ולכן ההשוואה שהמשרד עושה אינה מדויקת. מתשובת משרד האוצר למשרד מבקר המדינה מנובמבר 2012 עלה כי לאחר שהוא ביצע את ההתאמות הנדרשות בנתונים, שיעור מיטות אשפוז 
ל-1,000 נפש בישראל קרוב למקובל בכמה מהמדינות המתקדמות ביותר באירופה.
מעקב
משרד הבריאות

2.	להלן טבלה המציגה מיטות פר 1,000 נפש בפריפריה, ניכרת מגמה רב שנתית של ירידה בשיעור כמו במחוזות האחרים אך בלימה בשנים האחרונות בזכות תכנית 960 המיטות

	מחוז
	1990
	2000
	2010
	2011
	2012

	מחוז צפון
	1.832
	1.595
	1.462
	1.474
	1.479

	מחוז דרום
	1.849
	1.599
	1.386
	
.388
	1.373

	
	
	
	
	
	


	
	לפי תחזית משרד הבריאות בשנים 2011-16 יוקצו לבתי החולים במחוזות דרום וצפון 586 מיטות. מדובר בשיעור גידול גבוה לעומת מספר המיטות הקיים (בשנת 2010) מאשר במחוזות האחרים.

ליקוי

3. 	מיטות אשפוז לשיקום גריאטרי ולשיקום כללי: במשך שנים רבות קיימים פערים במספר המיטות לשיקום גריאטרי ולשיקום כללי. לדוגמה, במחוז צפון יש מיטה אחת לשיקום או לגריאטריה שיקומית לכל 3,200 קשישים כאשר הממוצע הארצי הוא מיטה לכ-486 קשישים. עקב כך, חולים הזקוקים לשיקום נשלחים למקומות הרחוקים ממקום מגוריהם והמשפחות מתקשות לתמוך בהם במהלך האשפוז. עקב חסם המרחק, חלקם לא עוברים תהליך שיקום והופכים סיעודיים.

מעקב
משרד הבריאות

3.	במחוז הצפון נפתחו מיטות חדשות בשיקום כללי שבתוכו מטופלים גם חולים גריאטריים שיקומיים בבתי החולים העמק (מחלקה חדשה) ונהריה (הרחבת מחלקה קיימת).
	העמק – 20 מיטות בפועל.
	נהריה – 29 מיטות בפועל.
	המיטות עדיין לא נוספו רשמית לרישיונות בתי החולים.






ליקוי

5.	המקורות הכספיים של בתי החולים הממשלתיים בפריפריה מתאגידי הבריאות שלהם מצומצמים לעומת המקורות הכספיים של בתי החולים במרכז. לכן, כמעט שאין ביכולתם להעסיק עובדים מחוץ לתקן. בתי החולים בפריפריה לא מקבלים מספיק תרומות, לכן הם משקיעים פחות בתשתיות בינוי. כמו כן, הכנסותיהם ממחקרים ומתיירות רפואית נמוכות יותר. בתי החולים בפריפריה פועלים ב"תרבות של מצוקה תקציבית" ובגירעונות תמידיים, הפוגעים בתפקודם התקין.

מעקב
משרד הבריאות

5.	המשרד מתעדף את הפריפריה הן בתקציבים והן במשאבים אחרים. לדוגמא, קרן הפריפריה אשר הקצתה 60 מלש"ח למוסדות פריפריאליים בעיקר לצרכי הצטיידות, תכנית המיטות הכלליות אשר במסגרתה מוקצות לבתי החולים בפריפריה מיטות בשיעור גדול לעומת המצאי הקיים, הסכם הרופאים בו תועדפה הפריפריה הן בתקנים והן במענקים לרופאים.

ליקוי

6.	הכללית כבר מפעילה בהצלחה תכנית של שחרור מתוכנן מאשפוז להמשך טיפול במרפאות הקהילה שעשויה לסייע, בין היתר, במניעת אשפוזים חוזרים, שכן, אשפוז חולה המתגורר בפריפריה רחוק מביתו מקשה על משפחתו לתמוך בו במהלך האשפוז. אולם, משרד הבריאות החל לפעול בנושא רק באמצע 2012 ובהקשר לבתי החולים הממשלתיים בלבד.

מעקב
משרד הבריאות

6.	קפסולת המידע הופעלה ברשת שיתוף מידע רפואי לאומי בחודש אוגוסט 2013. המידע מבתי החולים המחוברים, בנוגע למטופלים ולמקרים הנמצאים ברשת, מועבר לקופות החולים, ובידיהן האפשרות לשלבו במאגרי המידע של הקופה.

ליקוי

7.	המשרד ובתי החולים העלו את הרעיון לאגד בתי חולים באשכולות כדי שישתפו פעולה ביניהם, כיוון שאשכול עשוי לחזק בתי חולים קטנים מהבחינה המקצועית. עד נובמבר 2012 לא נעשה דבר בעניין זה. המשרד טרם החליט מה המודל הראוי ליישום הרעיון, וממילא לא קידם את הנושא.





מעקב
משרד הבריאות

7.	המשרד תומך בגישה שקיום אשכולות של בתי חולים משמעותו שיתוף פעולה של בתי חולים קטנים תוך קביעת מרכזי חוזק בכל אחד מהם על בסיס אזורי. היו מספר רב של פגישות בהן החלה הדברות עם מנהלי בתי החולים. אכן לא נקבע מודל אחיד לנושא כיוון שהפתרונות יהיו שונים מאזור לאזור. לדוגמא: שיתוף פעולה בין בתי החולים פוריה וצפת ייצור אשכול שיהיה שונה במהותו מאשכול של בתי החולים בנצרת. יש לציין שבמסגרת בית הספר לרפואה בצפת, חברו בתי החולים הממשלתיים במחוז הצפון, נהריה, פוריה וצפת במסגרת מודל הפעלה משותף ע"מ לספק בסיס קליני לסטודנטים הלומדים בצפת.

ליקוי

8.	כבר כמה שנים שהמשרד יודע כי מתפתח מחסור לאומי ברופאים, בעיקר בפריפריה, אשר ישפיע על הטיפול בבתי החולים בטווח הבינוני והארוך. כיום כבר נרשם מחסור ברופאים מקצועיים מסוימים כמו רופאי טיפול נמרץ, ניאונטולוגים (רופאי פגים ויילודים) ורופאים מרדימים. כמו כן, בתי החולים בפריפריה מתקשים לגייס רופאים לתפקיד מנהלי מחלקות, בעיקר רופאים בכירים ("כוכבים"). 
	רופאים במרפאות הקופות בקהילה: בשנים 2009/2010 היה השיעור הארצי של כלל הרופאים במרפאות הקופות בקהילה 1.6 ל-1,000 נפש. במחוזות תל אביב ומרכז היה השיעור 2.9 ו-2.3, בהתאמה, לעומת שיעור נמוך במחוזות צפון ודרום - 1.4 ו-1.7, בהתאמה. יש לציין כי גם נתונים אלה אינם משוקללים, וראוי לבחנם מחדש לאחר שישוקללו כל ההיבטים.
	הבדלים בשיעור הרופאים המומחים במרפאות הקופות בקהילה: מספר הרופאים המומחים ל-10,000 איש במרפאות של הקופות במחוזות תל אביב ומרכז היה 5.4 ו-5.5 בהתאמה. בפריפריה היה המספר קטן הרבה יותר - במחוז צפון 2.8 ובמחוז דרום 3.2. בכל קופות החולים בצפון ובדרום קיים מחסור ברופאים מומחים. על המשרד לשקלל את הנתונים האלה, ובמידת הצורך לתת מענה למחסור זה.

מעקב
משרד הבריאות

8.	פעילות המשרד בתקופה האחרונה התרכזה בהגדלת מספר הרופאים המצטרפים למערכת מידי שנה, כל עוד מספר הרופאים בוגרי הארץ ובוגרי חו"ל היה נמוך, נוצר מחסור בכל מרכיבי המערכת וכמובן הדבר היה חמור יותר בפריפריה. עם הגדלת מספר מקומות הלימודים בבתי הספר בארץ והפעולות שנקט המשרד כדי לעודד בוגרי חו"ל לחזור ארצה, מקדמים את פתרון הבעיה בפריפריה. המשרד מדגיש שמספר הרופאים בבתי חולים בפריפריה עלה מאז תחילת יישום הסכם הרופאים בגין הקצאת התקנים והמענקים. בנוסף, פתיחת בית הספר לרפואה בצפת עוזרת למשוך רופאים בכירים לאזור הצפון.
	נתונים:
	מספר הרופאים בנהריה עלה ב-46 רופאים, 14.7%.
	מספר הרופאים בפוריה עלה ב-32 רופאים, 20.3%.
	מספר הרופאים בזיו, צפת, עלה ב-40 רופאים, 21.5%.
	מספר הרופאים בברזילי, אשקלון, עלה ב-40 רופאים, 16.2%.	

ליקוי

9.	במרפאות של הקופות בפריפריה קיים מחסור חמור במיוחד ברופאי ילדים מומחים וברופאים בתת - המקצועות של רפואת ילדים, כמו נוירולוגיה ונפרולוגיה. בנוסף, נרשם מחסור ברופאי נשים, ברופאי סוכרת וברופאים אורתופדים, ורוב השירות הרפואי ניתן בידי רופאים שאינם מומחים. בתי החולים והקופות מתחרים ביניהם על כל רופא מומחה. בשל המחסור ברופאים בפריפריה זמני ההמתנה מתארכים למעלה מן הסביר וישנם שירותים שמופסקים. בפריפריה גם נרשם מחסור באחיות, בפיזיותרפיסטים, בדיאטנים ובקלינאי תקשורת וכן בעובדים סוציאליים שמערכת הבריאות מעסיקה בקהילה.

מעקב
משרד הבריאות

9.	ראה מעקב לליקוי 8. 
בנוסף, נכתבה טיוטת חוזר המחייב דיווח על זמני המתנה ב-5 מקצועות: אף אוזן גרון, עור, עיניים, גינקולוגיה ואורתופדיה. לאחר שהמשרד ידע את הנתונים, הוא ישקול כלים לתמרץ קיצור תורים.
	מחסור בפיזיותרפיסטים בפריפריה:
	אין מחסור בפיזיותרפיסטים במדינת ישראל. יתר על כן, אין מחסור בפיזיותרפיסטים בצפון או בדרום במוסדות של קופות החולים. בבתי חולים של משרד הבריאות, עקב השכר הנמוך ותיקנון חסר היוצר עומסי עבודה קשים, קיים קושי בהעסקת פיזיותרפיסטים. יש לציין כי השכר בבתי חולים של הכללית גבוה בכ-30% מזו של בתי חולים ממשלתיים; התיקנון בכללית גבוהה בכ-100% (בכללית 2/100 מיטות; ממשלתי פחות מ-1/100 מיטות אשפוז).
	מחסור במרפאים בעיסוק בפריפריה: ישנו מחסור במרפאים בעיסוק בפריפריה ובמיוחד בדרום. המשרד הציג בפני המל"ג את הצורך בפתיחת מסלול הכשרה נוסף במחוז דרום.  נושא המחסור של מרפאים בעיסוק בפריפריה, עם דגש על הדרום, הופך יותר ויותר קריטי ועולה בדיונים שונים מזה מספר שנים עם אנשי מפתח, כולל: מנהלי בתי-חולים, הקופות המבטחות, מסגרות החינוך, אנשי מפתח מובלים בתחום פיתוח שירותים בנגב ואחרים, המביעים רצון לנסות ולשתף פעולה לפתרון הבעיה. המחסור מורגש מאד בכל תחומי הטיפול בריפוי בעיסוק: בריאות הנפש, שיקום פיזיקלי וטיפולי בית, בתחום הילדים. המחסור בשירותי ריפוי בעיסוק אינו מאפשר מתן שירות מקצועי, עדכני ואיכותי – בזמינות ובנגישות. יש לציין, קיים קושי בהעסקת מרפאים בעיסוק בשירות הציבורי ובמיוחד בפריפריה בשל תנאי השכר הנמוכים.
	קלינאיות תקשורת: ישנו מחסור בקלינאי תקשורת בפריפריה ובמיוחד בדרום. המשרד פועל בתיאום עם מל"ג לפתוח מסלול הכשרה נוסף במחוז דרום. ניתן כבר אישור של המל"ג והתכנית תפתח, ככל הידוע במכללת "אחווה" בדרום. בתכנית אמורים להיות מוכשרים גם סטודנטים בני הפזורה הבדואית. המשרד מציין כי קיים קושי בהעסקת קלינאי תקשורת בשירות הציבורי ובמיוחד בפריפריה בשל תנאי השכר הנמוכים.
	מחסור באחיות: מנהל הסיעוד עורך מחקר הבודק את מאפייני תעסוקת אחיות בישראל, על פי חלוקה למחוזות, לרבות  פריפריה. טרם בוצע ניתוח נתונים. יחד עם זאת, כמענה למחסור אחיות בפריפריה מִנהל הסיעוד מוביל מספר התערבויות הכוללים: תכנית הכשרה ייחודית וייעודית למגזר הבדואי, כאשר בסיומה,  בוגרי התוכנית יועסקו בדרום, תכנית הטבות כלכליות לאחיות אשר יתחייבו לעבוד בפריפריה (כגון: עזרה בשכר דירה) וכן  הצבה, הסתה והפניית אחיות המחויבות למשרד הבריאות בגין קבלת מלגה, לפריפריה. כתוצאה מהתערבות זו חל שיפור משמעותי באיוש המשרות ובשלב זה מספר התקנים הפנויים הינו קטן ביותר.
	מחסור בתזונאיות: נמצא כי ממוצע זמן המתנה לטיפול דיאטנית בקופות החולים הינו ארוך, פי 2-3 בפריפריה לעומת המרכז ומסתכם בזמן המתנה בטווח של 5-26 ימים לשבועות/חודשים. בשתי בקרות נמצא כי חוסר כוח אדם דובר ערבית גורר אי מתן שרות מספק לאוכלוסייה זו.

ליקוי

10.	הסכם השכר של הרופאים: באוגוסט 2011 נחתם הסכם שכר עם הרופאים המעניק תוספות שכר ומענקים גדולים, עד 500,000 ש"ח, לרופאים העוברים לעבוד בבתי חולים ובקהילה בפריפריה. עד סיום הביקורת עברו כ-330 רופאים לעבוד בבתי החולים בפריפריה, אך ההסכם טרם הוחל על רופאי הקהילה. מנהלי בתי החולים פוריה, זיו ברזילי והעמק טענו שעדיין חסרים תקנים רבים בכל בית חולים. במועד סיום הביקורת התברר שיותר ממאה רופאים שעברו לעבוד בפריפריה קיבלו את המענקים שהובטחו להם באיחור של עד עשרה חודשים.

מעקב
משרד הבריאות

10.	הסכם שכר הרופאים הוחל על כלל הרופאים במידה זהה ואין הבדל בין החלתו על רופאי קהילה בפריפריה לעומת רופאי קהילה במרכז. לגבי מענק מעבר לפריפריה, הסכם השכר של הרופאים לא כלל את הקהילה במסגרת הסכם זה. בנוסף, נעשה ניצול מקסימלי של מעבר רופאי בתי החולים לפריפריה, אשר תומך בסך השירות בפריפריה הכולל גם את מרפאות החוץ בבתי החולים כשירות למטופלים אמבולטוריים בקהילה. הניצול של הסכם הפריפריה הינו מעבר לתקצוב המתוכנן שלו בהסכם, ולכן עד כה לא בוצעה הרחבה מוספת של ההסכם גם למעבר רופאים מתמחים ומומחים לעבודה בקהילה בפריפריה.

מעקב
כללית שירותי בריאות

10.	הסכם השכר של הרופאים בקהילה בוודאי שהוחל גם על רופאי הקהילה בפריפריה. במהלך התקופה שבין אוגוסט 2011 לנובמבר 2013 נוספו 21 רופאים במחוז דרום (איוש 16.68) ו 85 רופאים במחוז צפון (איוש 40.4). סה"כ מועסקים בשני המחוזות 1118 רופאים (איוש 880.9).

ליקוי

11.	המידע המצוי בידי משרד הבריאות בנוגע לתחלואה לפי משתנים חברתיים-כלכליים, לנתוני מיטות האשפוז למיניהן ולנתוני כוח האדם הרפואי לסוגיו אינו שלם ואינו משוקלל. יוצא אפוא שהמשרד מקבל את החלטותיו הנוגעות לצורך בהוספת מיטות אשפוז ובהגדלת כוח אדם רפואי, על בסיס מידע חלקי ובלתי משוקלל.

מעקב
משרד הבריאות

11.	לא דווח על התקדמות בתיקון הליקוי.

ליקוי

12.	לבית החולים ברזילי באשקלון מאפיינים הדומים לבתי החולים בפריפריה הרחוקה יותר. מאפייניו מקבלים משנה תוקף מעצם היותו בקו עימות ביטחוני - מחסור ברופאים ותשתיות ישנות ביותר שאינן ממוגנות ועלולות להיפגע פגיעה קשה ממתקפות טילים. ביוני 2007 החליטה הממשלה להתחיל בפרויקט שדרוג ופיתוח של מחלקות לרפואה דחופה, של חדרי ניתוח ושל שטחי אשפוז ממוגנים, אך הפרויקט טרם הושלם. משרד הבריאות והנהלת ברזילי מעריכים כי צריך עוד כמה מאות מיליוני ש"ח להשלמתו.

מעקב
משרד הבריאות

12.	חדר המיון הממוגן נמצא בשלבי בניה אך טרם הושלם. 

ליקוי

13.	בית החולים יוספטל באילת שייך לכללית. הוא נותן שירותים רפואיים לתושבים המתגוררים בעיר ובאזור, וכן לחיילים המשרתים באזור, לתיירים, למטיילים ועוד. בבית החולים 65 מיטות בלבד. בקיץ נאמד הכיסוי הרפואי שבית החולים נותן בכ-150,000 איש. בית החולים נדרש לעתים לטפל בעשרות פונים ויותר בו-זמנית.

מעקב
משרד הבריאות

13.	
	בי"ח
	פנימית
	טיפול נמרץ
	ט.נ. ילודים
	יולדות
	סה"כ

	ברזילי
	40
	16
	9
	7
	72





	
	מדובר בכמות המיטות הכלליות הצפויה אשר אמורה להיות מוקצית לביה"ח בשנים 2011-6. המספר לא כולל מיטות שיקום.

ליקוי

14.	גירעון כספי: בית החולים יוספטל נמצא בגירעון מתמשך של עשרות מיליוני שקלים בשנה, הנובע בעיקר מ"חסרון הקוטן" שלו, וזאת למרות התמיכה הכספית שהממשלה מעניקה לו. חלק מהגירעון מקורו בטיפול רפואי ללא כל כיסוי כספי, שניתן גם למטופלים שאינם מחזיקים בביטוח רפואי (כמו מסתננים), ובשל העובדה שצה"ל, לאומית ומכבי מפנים חולים למוקדים רפואיים פרטיים בעיר מסיבות כלכליות; מצב זה יוצר גם כפל של תשתיות ושל שירותים רפואיים. לבית החולים הוצאות רבות גם בגין מימון הטסתם של רופאים מומחים ממרכז הארץ והלנתם בבתי מלון וכן מימון העברת חולים באמבולנס או במסוק של חיל האוויר לסורוקה או למרכז הארץ (כולל פגים). יוצא אפוא שחולים רבים של הקופות השונות (למעט הכללית) ושל צה"ל לא מופנים לטיפול ביוספטל. משרד מבקר המדינה המליץ למשרד לבחון את כפל התשתיות שהתפתח באילת, בשיתוף עם יוספטל, צה"ל, לאומית ומכבי. לנוכח הבעיות המיוחדות של יוספטל, על משרדי הבריאות והאוצר ועל הנהלת הכללית לשקול דרכים כדי לסייע לו. בשל אופיו ומיקומו, עליהם לבחון את האפשרות להגדיר את שירותי הרפואה ביוספטל כייחודיים, לרבות קביעת מסגרות של תקנים ושל תקציבים למימוש שירותים אלה. את בעיית כפל התשתיות באילת יש לפתור מתוך בחינת הנושא בראייה לאומית רחבה.

מעקב
משרד הבריאות

14. 	הנושא הכספי נדון במסגרת הסכם הייצוב עם שרותי בריאות כללית וטופל.
	תשתיות: בכל הארץ וגם באילת נוצר כפל תשתיות עקב התחרות בין הקופות. המשרד מתערב במקרים בהם הדבר יוצר בעיה וכך היה לאחרונה בתחום שרותי ה- U.S. המשרד אינו יכול למנוע מקופה לפתוח שירותים כאשר הם נמצאים בתחרות. גודל בי"ח וגודל האוכלוסייה אינם מאפשרים ואינם מצדיקים פתיחת יחידות מקצועיות כמו יחידה לטיפול באירועים מוחיים. קיום יחידה כזאת בראיה לאומית אינו נכון. היחידה אם תוקם (וקשה מאוד גם להשיג צוות מקצועי ליחידות מסוג זה גם במרכז הארץ) תטפל במספר מקרים קטן בשנה. והיא לא תהיה בעלת מיומנות מקצועית שלצורך שמירתה הכרחי היקף פעילות גדול יותר.

מעקב
כללית שירותי בריאות

14.	הכללית פועלת בשיתוף העירייה במטרה להשפיע על קופות החולים האחרות וצה"ל להפנות את מבוטחיהן וחיילי צה"ל לקבלת שירותים ביוספטל. בשנתיים האחרונות ישנו גידול ברכש השירותים של מכבי בבית החולים בעיקר בפעילות דיפרנציאלית. יימשכו הניסיונות לרתום את  משרד הבריאות לפעול מול קופות החולים וצה"ל   לשיפור היקף צריכת השירותים מיוספטל, לנוכח אופיו ומיקומו הייחודי של בית החולים.

ליקוי

15.	שירותים רפואיים מצומצמים: במקרים של אירועים מוחיים והתקפי לב יוספטל מעניק טיפול ראשוני, ואחר כך החולה מועבר לסורוקה בבאר שבע הנמצא במרחק של שעתיים וחצי נסיעה באמבולנס. ביוספטל לא פועלות יחידות רפואיות רבות, למשל צנתורים ופגייה; מנהל מחלקת אף אוזן גרון נאלץ לטפל גם בבעיות דנטליות משום שאין בנמצא כירורג פה ולסת. משרדי הבריאות והאוצר לא דנו עם הכללית בדבר השירותים שעליה לתת באילת.

מעקב
משרד הבריאות

15.	התקיימו דיונים חוזרים עם שירותי בריאות כללית בדבר השירותים הנדרשים באילת, (הקשיים הייחודיים במתן השירות), והועברו מהקופה דרישות לסיוע בתקצוב.

ליקוי

16.	בעיות בתחום העסקת הרופאים: מנהלי מחלקות ביוספטל מתלוננים על מחסור בכוח אדם רפואי. חלקם נאלץ לבצע כוננויות רבות.

מעקב
משרד הבריאות

16.	לא דווח על התקדמות בתיקון הליקוי.

ליקוי

17.	קיימים פערים ניכרים בין שיעור עמיתי השב"ן במחוז צפון לעומת זה במרכז. מבוטחי הקופות תושבי הפריפריה ממעטים להפעיל את תכניות השב"ן שרכשו לעומת הפעלה מוגברת של תושבי תל אביב והמרכז, ובכך הם בעצם מסבסדים את תושבי המרכז ("כשל שוק"). עלה גם החשש שיש קופות המעדיפות להשקיע משאבים באזורים המבוססים מהבחינה הכלכלית, דהיינו במרכז הארץ, ולא בפריפריה.

מעקב
משרד הבריאות

17.	הנתונים המעודכנים יותר מצביעים עדיין על אותה מגמה, עלות תביעות ממוצעת לנפש ב"כללית" בפרק בחירת מנתח נמוכה משמעותית (87 ₪) במחוז צפון לעומת שאר חלקי הארץ, לעומת "מכבי", בה עלות התביעות לנפש בפרק בחירת מנתח עומדת על 306 ₪ במחוז דרום – גבוה ביותר מבין המחוזות. יחד עם זאת, דו"ח השב"ן לשנת 2012 יפורסם במהלך השבועיים הקרובים.
ליקוי

18.	נוסחת הקפיטציה היא נוסחה המשקללת כמה מקדמים, ועל פיה המדינה מחלקת לקופות החולים כ-30 מיליארד ש"ח בשנה - שחלק ממנו גובה המוסד לביטוח לאומי כמס בריאות. במהלך עדכונים שנעשו בנוסחת הקפיטציה (עדכון אחרון נעשה בשנת 2010), נוספו לה כמה מקדמים (בהן "מדד פריפריאליות" - ריחוק מריכוזי אוכלוסייה) שהביאו לידי שינוי בהקצאת המקורות הכספיים לקופות. בעקבות השינוי קיבלו שלוש קופות תוספת כספית; אולם הביקורת העלתה כי אין כל מנגנון הבודק אם חל שיפור במדדי בריאות שונים של האוכלוסייה בפריפריה. עוד עלה בביקורת כי בתחשיב החדש נוצר עיוות שכן שב"מדד הפריפריאליות" נכללו בדרום יישובים חזקים ומבוססים (עומר, מיתר ולהבים) ואילו יישובים חלשים (באר שבע, רהט והיישובים הלא-מוכרים בפזורה הבדואית) לא נכללו במדד זה.

מעקב
משרד הבריאות

18.	לא דווח על התקדמות בתיקון הליקוי.

ליקוי

19.	הנגשה לשונית ותרבותית במערכת הבריאות: נוכח העובדה שמדינת ישראל קולטת עלייה ובאוכלוסייתה כמה מגזרי מיעוטים כשהגדול בהם הוא המגזר הערבי; הרי שתושבים רבים דוברים שפות אחרות והם אינם שולטים בשפה העברית. רבים מהם מתגוררים באזורי הפריפריה. חוזר מנכ"ל של המשרד מפברואר 2011  מחייב את בתי החולים ואת קופות החולים לעמוד בדרישות של "הנגשה לשונית ותרבותית", בעיקר כדי לספק הסברים בשפות אחרות על הטיפול הרפואי המוצע ועל הבעיה הרפואית שהחולה סובל ממנה. המשרד המליץ ליישם את הוראות החוזר באופן הדרגתי, ושבפברואר 2013 יגיע החוזר ליישומו המלא. לטענת בתי החולים והקופות, כדי לעמוד בדרישות החוזר האמור עליהם להשקיע משאבים רבים במתן מענה הולם במרכזיות הטלפוניות, בהעסקת מתורגמנים, בהדפסת מידע בשפות שונות ועוד. בתי החולים והקופות טענו כי אין להם המשאבים ליישום של הדרישות שבחוזר. משרד מבקר המדינה מעיר כי על משרד הבריאות לוודא שדרישות החוזר מיושמות במלואן, כדי להבטיח את שיפור השירות הרפואי הניתן לתושבי המדינה. יש טיפולים או ייעוצים בתחומי הבריאות, כמו טיפולים של ריפוי בדיבור או ייעוץ וטיפול שנותן עובד סוציאלי, שלמען הצלחתם ראוי שייעשו בידי אנשי מקצוע הדוברים את שפת האם של המטופל. המחסור באנשי מקצוע כאלה מדגיש את הצורך לתת מענה מתאים גם למטופלים שאינם דוברי עברית. משרד מבקר המדינה המליץ למשרד לבוא בדברים עם גופים נוספים, כמו המוסדות להשכלה גבוהה, בניסיון למצוא דרכים לעודד את הכשרתם של דוברי שפות שונות במקצועות שנדרשת התאמה לשפת האם של המטופל.





מעקב
משרד הבריאות

19.	במאי 2013 החל המשרד בהפעלת מוקד תרגום רפואי טלפוני ארצי המאויש על ידי נציגים דו-לשוניים שעברו הכשרה מקצועית בתרגום רפואי, בשפות ערבית, רוסית ואמהרית. המוקד פועל  24 שעות (עד לכניסת השבת והחל ממוצאי שבת), במתכונת הרצה, במחלקות מיון ופנימיות בכלל בתי החולים של משרד הבריאות וכן במחלקות נוספות בבתי החולים "ברזילי" באשקלון, "העמק" בנהריה, "וולפסון" בחולון, בלשכת הבריאות ובמספר טיפות חלב בנפת רמלה ובמספר מרפאות בקופת-חולים מאוחדת ובשירותי בריאות כללית. במהלך תחילת שנת 2014 מתכוון המשרד לצאת למכרז להפעלת מוקד תרגום טלפוני שיתן מענה לכלל יחידות משרד הבריאות ויאפשר לקופות החולים קניית שירות זה. 
	במקביל, קיים המשרד קורס לאחראים על כשירות תרבותית בקהילה (נציגים מקופות חולים, מלשכות בריאות ובעלי תפקיד במטה המשרד הפועלים בתחום הקהילה). במסגרת הקורס קיבלו במהלכן של 6 מפגשים, כ- 20 אחראים, ידע וכלים בנושא אי שוויון בבריאות ופערים תרבותיים ולשונים בפרט. קורס זה המשיך קורסים קודמים וסדנאות שוטפות שמקיים המינהל עם אחראים על כשירות תרבותית במוסדות האשפוז. 
	בנוסף לכך, נוספו לכלי הבקרה של מינהל בתי החולים היבטים הקשורים בצמצום פערים תרבותיים ולשוניים בבריאות, כפי שמתחייב מחוזר מנכ"ל 7/2011 בנושא "התאמה והנגשה תרבותית ולשונית במערכת הבריאות". כן החלה עבודה מול אגפים נוספים במינהל הרפואה ובשירותי בריאות הציבור במטרה להטמיע בדוחות הבקרה של שירותי הבריאות בקהילה, היבטים מחייבים מהחוזר. 
	פתיחת המסלול בדרום- הפרעות בתקשורת: אושר על ידי המל"ג ומכללת אחווה כבר נערכת לצורך פתיחת המסלול. מונו ראש המסלול וסגניתו. 
	פיזיותרפיה - צפויה להיפתח מכינה לסיעוד לסטודנטיות בדואיות במכללת אשקלון.





הטיפול בהפרעות אכילה

הגופים המבוקרים: משרד הבריאות, שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות, משרד החינוך, משרד התרבות והספורט, צבא הגנה לישראל, נציבות שירות המדינה. 

ליקוי

1.	אשפוז ייעודי בבתי חולים כלליים - היעדר מסגרות ותורים: קיימות מעט מחלקות ייעודיות להפרעות אכילה או מחלקות פסיכיאטריות, שבהן פועל צוות ייעודי לנושא (יחידה להפרעות אכילה). לפיכך חולות רבות מתאשפזות סמוך למקום מגוריהן במחלקות פסיכיאטריות בבתי חולים כלליים, ואינן מקבלות את מלוא הטיפול הנדרש; חולות מתאשפזות גם במחלקות פנימיות, שבהן הן עלולות להידבק במחלות; וחולות נאלצות להמתין בבתיהן ומגיעות לעתים רק לטיפול מרפאתי חלקי שאינו תואם את מצבן. היעדר טיפול מתאים להפרעות אכילה עלול להפוך את החולות לכרוניות, להפחית את סיכויי החלמתן ולהגדיל את סיכויי התמותה שלהן.

מעקב
משרד הבריאות

1.   	נפתחו מחלקות ויחידות אשפוז לפי הפירוט הבא:
לקטינים :
	בצפון ( בי"ח זיו) – 5 מיטות אשפוז שיפתחו במהלך 2014
	בדרום (בי"ח סורוקה) – פועלות 8 מיטות אשפוז
	בירושלים (הדסה)- פועלות 7 מיטות. 2 נוספות יפתחו ב-2014
	במרכז (שניידר)- פועלות 4 מיטות. 2 נוספות יפתחו במהלך 2015.
	במרכז ( בי"ח שיבא)- פועלות 20 מיטות אשפוז חדשות.
	למבוגרים: 
	במרכז ( שיבא)- כיום פועלות 28 מיטות. עד סוף 2013 צפויות להיפתח 4 מיטות נוספות. עד סוף 2013 יופעלו 32 מיטות.
	ירושלים ( הדסה)- כיום פועלות 8 מיטות אשפוז למבוגרים.

ליקוי

2.	למחלקה הייעודית לבוגרות, היחידה בארץ, בשיבא בתל השומר, תור המתנה ממושך - חודשיים עד ארבעה חודשים, ומספר הממתינות לאשפוז בה הוא 30-10 חולות בכל זמן נתון; גם למחלקות הייעודיות לנערות נמשכים תורי ההמתנה חודשיים עד ארבעה חודשים. אף שבשנת 2011 הוסיף משרד הבריאות 8 מיטות לאשפוז נערות, ובדצמבר 2012 הוסיף 9 מיטות לאשפוז בוגרות - התוספת צפויה לדעת משרד הבריאות לצמצם רק חלקית את משך ההמתנה לאשפוז.






מעקב
משרד הבריאות

2.  	סה"כ פעולות כיום 75 מיטות ייעודיות לאשפוז הפרעות אכילה. עד סוף 2015 תופעלנה 88 מיטות מתוכן 40 למבוגרים, ו48 לילדים. יש לציין כי מדובר בהקמת 88 מיטות "יש מאין" ב-5 השנים האחרונות- מה שמקטין בצורה משמעותית את הצורך בשימוש המחלקות פנימיות או ילדים שאינן ייעודיות לתחום הפרעות אכילה.	

ליקוי

3. 	לעתים מגיעות לאשפוז חולות אנורקסיה הזקוקות, עקב מצבן הרפואי הקשה, ל"טיפול מוגבר" ייעודי, ואולם הן מתאשפזות במקום זאת בטיפול נמרץ כללי; לעתים נדרש "אשפוז כפוי" בעיקר לבוגרות החולות בהפרעות אכילה המסכנות את חייהן . ואולם רק במועד סיום הביקורת, דצמבר 2012, אישר משרד הבריאות מיטות נוספות עם תשתית מתאימה לצרכים אלו.

מעקב
משרד הבריאות

3.	הפעולות פורטו בליקויים 1 ו-2.  כמפורט מעלה. ב"הדסה" וב"שיבא" נפתחו מיטות ייעודיות עם צוות מטפל מקצועי לתחום זה.
יש לציין, כי משכי ההמתנה, נכון להיום, הם של 1-2 שבועות למבוגרים ועד כחודשיים לקטינים. תוספת המיטות העתידית לקטינים (9 מיטות) תפתח אופציה לאשפוז 36 מאושפזים חדשים בשנה- מה שיפתור את בעיית התורים לאשפוז הקיימת היום. מחלקות טיפול נמרץ מעצם הגדרתן מטפלות במצבים מסכני חיים ללא קשר לגורם התחלואה שברקע. כאשר מצב משתפר – נכון להעביר את המטופלת למסגרת ייעודית  - דהיינו אשפוז במחלקה להפרעות אכילה.

ליקוי

4.	היעדר פריסה ארצית (בפריפריה - בדרום ובצפון) של מסגרות לאשפוז ייעודי לבוגרות: בביקורת נמצא כי הן בצפון הארץ והן בדרומה אין מסגרות אשפוז ייעודיות לטיפול בהפרעות אכילה לחולות בוגרות הנאלצות להתאשפז רחוק ממשפחתן ומילדיהן. ולכן לא קיים פתרון לחולות הבוגרות הזקוקות במהלך אשפוזן לקרבת משפחתן - הוריהן או ילדיהן.

מעקב
משרד הבריאות

4.	ראה מעקב לליקוי 1. 

ליקוי

5.	אשפוז חולות בבתי חולים פסיכיאטריים: האשפוז בבתי חולים פסיכיאטריים אינו מתאים ברוב רובם של המקרים לחולות בהפרעות אכילה, וכן הוא מרתיע חולות רבות בשל התדמית הנלווית לו. לדעת מומחים, לרבות מנהלי בתי חולים פסיכיאטריים, ראוי שהחולות הללו יקבלו טיפול רפואי במחלקות ייעודיות בבתי חולים כלליים או במחלקה פסיכיאטרית בבית חולים כללי, במקרים של תחלואה פסיכיאטרית קשה נוספת. ואולם, נמצא כי מתחילת שנת 2010 עד אמצע שנת 2012 אושפזו בבתי החולים הפסיכיאטריים בארץ כ-130 חולות בהפרעות אכילה, חלקן נערות. יודגש כי משרד מבקר המדינה המליץ בעבר לשקול העברת מחלקות האשפוז של ילדים פגועי נפש לבתי חולים כלליים. המלצה זו מקבלת משנה תוקף כשמדובר בנערות החולות בהפרעות אכילה, ועלולות להינזק מאשפוז בבתי חולים פסיכיאטריים. בשל המחסור במסגרות אשפוז ייעודיות ובשל היעדר פריסה מספקת, נוצרו תורי המתנה של חודשיים עד ארבעה חודשים. בינתיים נאלצות חולות בוגרות ונערות מכל הארץ להמתין לאשפוז בבתיהן תוך כדי הידרדרות במצבן, או להתאשפז במחלקות אחרות שמתאימות פחות לטיפול בהפרעה. המחסור במסגרות אף מאלצן להתאשפז לעתים במחלקות פסיכיאטריות שאינן ייעודיות, ואשר במרבית המקרים אינן מספקות את מלוא הטיפול המתאים; אשפוז בהן אף עלול להחמיר את מצב החולות.

מעקב
משרד הבריאות

5.	כל המיטות להפרעת אכילה נמצאות בבתיה"ח הכלליים.

ליקוי

6.	הוספת עמדות לטיפול יום טרום-אשפוזי, הן בבית החולים והן במרפאות ייעודיות בקהילה, הייתה מאפשרת לחולות הממתינות לאשפוז לקבל טיפול במהלך חודשי ההמתנה, ובכלל זאת הכנה לאשפוז. כך הייתה נמנעת הידרדרות במצבן, ועשוי היה להצטמצם מספר האשפוזים. כמו כן, הוספת עמדות לאשפוז יום הניתן לאחר אשפוז, הייתה מאפשרת לחולות לצאת מאשפוז מוקדם יותר ולהשתלב חזרה בחייהן, תוך כדי קבלת טיפול אינטנסיבי; מונעת מהחולות הידרדרות ואשפוזים חוזרים והפיכת מחלתן לכרונית; מקצרת את התורים לאשפוז ומייתרת את הוספתן של מיטות אשפוז. לדעת בתי החולים, חסם כלכלי של תעריף נמוך שקבע המשרד ל"אשפוז יום" ול"טיפול יום", מונע מהם לפתוח עמדות טיפול יום ואשפוז יום נוספות (ראו גם להלן בפרק "בעיות בתמחור הטיפול והשיקום בהפרעות אכילה ותוצאותיהן"). המשרד הוסיף בשנים האחרונות עמדות מעטות לאשפוז יום ולטיפול יום, ונמצא כי אין הערכה כמה עמדות נוספות חסרות עדיין בארץ. רק במסגרת ההיערכות לרפורמה בבריאות הנפש במסגרתה  אמורה האחריות הביטוחית לעבור ממשרד הבריאות לקופות החולים עד יולי 2015 (להלן גם - הרפורמה) החליט המשרד על הקמת צוות חשיבה לפיתוח עתידי של מודל לטיפול בחולות אנורקסיה, הכולל טיפול יום ואשפוז יום.



מעקב
משרד הבריאות

6.	הוועדה הגישה מסקנות לגבי סטנדרט מקצועי למסגרות אמבולטוריות (טיפול יום, מרפאה), ולמסגרות אשפוזיות. החומר הועבר לאגף התקציבים לצורך הערכת העלויות התמחור בנושא בתהליכי עבודה.

ליקוי

7.	המחסור במסגרות לטיפול מרפאתי והנזקים בעטיו: טיפול מרפאתי  חשוב הן בשלב ההתחלתי של המחלה, כמניעת הידרדרות החולה, והן לאחר שלב האשפוז. ככל שהמחלה אינה מאובחנת בזמן, כך גם קטנים סיכויי ההחלמה, המחלה עלולה להפוך לכרונית, ועלויות הטיפול בה גדלות. בשל אופייה של ההפרעה, המשלבת רכיבים פיזיים ונפשיים, חשוב שהטיפול המרפאתי יהיה רב-מקצועי לרבות פסיכיאטרי, פסיכותרפי אישי ומשפחתי, תזונתי ורפואי תוך כדי שיתוף פעולה בין המטפלים; חשוב שהטיפול יהיה זמין, ושיינתן בפריסה מספקת שתאפשר נגישות סבירה לחולות. המשרד, בהיותו האחראי להספקת שירותי בריאות הנפש, מפעיל מרפאות לבריאות הנפש ברחבי הארץ; רוכש שירותים מהקופות המפעילות מרפאות ייעודיות להפרעות אכילה; רוכש שירותים מרפאתיים על ידי מינויים מרפאתיים מבתי החולים הכלליים; ויש גם מרפאות פרטיות המטפלות בהפרעות אכילה.  הביקורת העלתה כי קיים מחסור ניכר במסגרות בקהילה לטיפול מרפאתי ייעודי לחולות בהפרעות אכילה, ולכן יש תורי המתנה ממושכים. לפיכך חולות אינן מאובחנות ואינן מטופלות בשלב ההתחלתי של המחלה, אלא רק כשמצבן מידרדר והן נזקקות לאשפוז. יתרה מכך, משום שהרפואה הציבורית אינה מספקת שירות זמין ונגיש בתחום הפרעות האכילה - מתפתחת רפואה פרטית תוך כדי קיפוח האוכלוסייה החלשה. הסיבות למחסור בטיפול מרפאתי: במהלך שנים רבות נמנעו הקופות מלפתח את הטיפול בהפרעות אכילה, מאחר שהאחריות לבריאות הנפש נותרה בידי משרד הבריאות, זאת למעט כמה יזמות מקומיות של הקופות. גם המשרד מצדו לא פיתח את השירותים.

מעקב
משרד הבריאות

7.	להלן תמונת המצב נכון לשנת 2013:
	קטינים:
	רמב"ם- 250 מנויים, זיו- 75 מנויים, שיבא-  250 מנויים, הדסה- 150 מנויים, סורוקה- 500 מנויים. 
	מבוגרים:
	זיו – 225 מנויים, שיבא- 1400 מנויים, הדסה- 150 מנויים.
	סה"כ קיימים 1775 מנויים למבוגרים ו-1225 לקטינים במימון המשרד מהם למעלה מ-1000 נוספו רק בשנה אחרונה.

מעקב
מכבי שירותי בריאות

7.  	מכבי מפעילה 3 מרפאות. 
מעקב
קופת חולים מאוחדת

7.  	ב"מאוחדת" קיימות מסגרות לטיפול מרפאתי: במרכז קיימות שתי מרפאות (רעננה, ר"ג), באזור יהודה קיימות שתי מרפאות (רחובות, אשדוד), בצפון קיימות שתי מרפאות (חדרה, חיפה), בירושלים קיימת מרפאה אחת.

מעקב
שירותי בריאות כללית

7.  	בשנת 2013 ה"כללית" מתמקדת בהקמת מרפאות בריאות נפש כלליות בהתאם לדרישת משרד הבריאות ובתיאום איתו.
בשנתיים הקרובות תבחן הקמת מסגרות ארגוניות מתמחות בתחומים שונים כולל הפרעות אכילה.
הקופה מתכננת להכשיר מספר רב של מטפלים בתחום הפרעות אכילה בקורס ייעודי במהלך 2014, על מנת ליצור מסה משמעותית של מטפלים שישולבו במסגרות הייעודיות שיוקמו.

מעקב
לאומית שירותי בריאות

7.  	לא חלה התקדמות בתיקון הליקוי - המחסור במסגרות לטיפול מרפאתי והנזקים בעטיו.

ליקוי

8.	היעדר תיאום בין מטפלים בטיפול מרפאתי: חלק מהחולות מקבלות טיפול רב-מקצועי להפרעת האכילה שלהן. ואולם נמצא כי מלבד במרפאות רב-מקצועיות בודדות של הקופות, חלק ניכר מהטיפולים בקופות ניתן על ידי מטפלים שונים (פסיכיאטר, פסיכותרפיסט פרטני או בקבוצה, רופא משפחה ותזונאי) בנפרד וללא תיאום הדוק וקבוע, כנדרש. כך נפגע הטיפול בחולות, וקטנים סיכויי החלמתן. כמו כן מרבית הטיפולים בשוק הפרטי אינם ניתנים במרפאה רב-מקצועית, אלא על ידי מטפלים שונים, שאינם מקיימים ישיבות צוות קבועות ואינם מתואמים ביניהם; מצב זה פוגע בסיכויי הצלחת הטיפול של החולות.

מעקב
משרד הבריאות

8. 	ראה פירוט מעקב לליקוי 7. כל המרפאות שנפתחו במסגרת הממשלתית הינן מרפאות ייעודיות, הפועלות עם צוות רב מקצועי.






מעקב
מכבי שירותי בריאות

8.	כיום קיימות 3 מרפאות, ובהמשך תיבדק האפשרות לפיתוח השירות גם במסגרת מרפאות בריאות הנפש, או רכישת שירותים בכפוף לתקצוב מתאים.

מעקב
קופת חולים מאוחדת

8.  	ב"מאוחדת" קיימות מרפאות ייעודיות לטיפול בהפרעות אכילה עם צוות רב מקצועי.

מעקב
שירותי בריאות כללית

8.    	ב"כללית" פועלות מספר מסגרות לטיפול בהפרעות אכילה: מערך טיפולי מלא הכולל מרפאה, טיפול יום ואשפוז לקטינים מופעל במרכז רפואי "סורוקה". במרפאת "הנוטרים" ברעננה פועלת יחידה אמבולטורית לטיפול בהפרעות אכילה, ובמרכז הרפואי "שניידר" לילדים פועל מערך שכולל מרפאה, אשפוז יום ואשפוז להפרעות אכילה.

מעקב
לאומית שירותי בריאות

8.  	לא הוקמו מרפאות ייעודיות לטיפול בהפרעות אכילה עם צוות רב מקצועי.

ליקוי

9.	תשלום השתתפויות עצמיות על ידי החולות: המימון לטיפול המרפאתי ניתן לעתים כחלק מסל שירותי הבריאות הבסיסי, אך חלק מהקופות מעניקות שירותים רק באמצעות שירותי הבריאות הנוספים (שב"ן), תוך כדי גביית דמי השתתפות עצמית גבוהים מהחולות. לפיכך במקרים הללו חלק נכבד מעלות הטיפול בהפרעות אכילה נופל על החולות ועל משפחותיהן.

מעקב
קופת חולים מאוחדת

9.   	"מאוחדת" גובה השתתפויות עצמיות בהתאם לחוק.

מעקב
שירותי בריאות כללית

9.   	ה"כללית" אינה מפעילה מערך  מטפלים עצמאיים, שכולל תשלום השתתפות עצמית, כפי שהוא פועל בקופות האחרות. שירותי יעוץ וטיפול פרטניים ניתנים במסגרת השב"ן.
מעקב
מכבי שירותי בריאות

9.	בוטלה השתתפות עצמית במסגרת מרפאות מכבי.
	
ליקוי

10.	ניתוחים בריאטריים: רוב המנותחות הבריאטריות (לטיפול בהשמנה) סובלות מהפרעות אכילה, לרבות מאכילה התקפית. המחסור במרכזים מרפאתיים ייעודיים להפרעות אכילה פוגע גם בשיקום מנותחות אלה הנדרשות להתכונן לקראת הניתוח והזקוקות לשיקום ולמעקב קבוע אחריו.

מעקב
מכבי שירותי ביראות

10.	"מכבי" הקימה 8 מרפאות ייעודיות לטיפול במנותחים בריאטריים בפריסה ארצית, במסגרתם ניתן שירות גם לסובלים מהפרעות אכילה.

מעקב
קופת חולים מאוחדת

10.   	"מאוחדת" הכינה תכנית ראשונית להקמת מרכז בריאטרי רב מקצועי כללי בקופה. התכנית נמצאת בתהליך אישור הגורמים הרלוונטיים. 

מעקב
שירותי בריאות כללית

10.   	בנושא ניתוחים בריאטריים, קיים פורום מקצועי בריאטרי, אשר בשיתוף משרד הבריאות וגופים מקצועיים אחרים, שוקד על הכנת תכנית לטיפול החל מרגע העלאת הרעיון של ניתוח בריאטרי , אבחון נפשי של התאמה לניתוח, תמיכה נפשית לקראת הניתוח, בדיקות והכנה לניתוח, וביצוע הניתוחים ביחידות העונות לאמות מידה חד משמעיות של איכות.
לאחר הניתוח  מעקב פוסט ניתוחי בבית החולים ובהמשך מעקב ותמיכה בקהילה לתקופה בין שנה לשלוש שנים.
בהתאם הכללית מתכננת לבחון במהלך שנת  2014 פיילוט של הפעלת שני מרכזים בהתאם לעקרונות דלעיל.

מעקב
לאומית שירותי בריאות

10.  	ב"לאומית" מוקמות ארבע מרפאות בריאטריות מחוזיות (בירושלים קיים ופועל ובשאר מסתיים התהליך).

ליקוי

11.	מחסור במסגרות לשיקום הפרעות אכילה: לאחר שחרורן מאשפוז ממושך נזקקות החולות לשיקום המבוצע במסגרת מגורים משותפים בבית שיקומי (הוסטל) למשך כשנה וחצי בנוכחות אנשי צוות ותוך כדי קבלת טיפול מקצועי. בתים שיקומיים עשויים לחסוך בעלויות אשפוז יקרות ולהגדיל את סיכויי החלמתן של החולות. ואולם, הביקורת העלתה כי למעט בית שיקומי במרכז הארץ ובית שיקומי בצפון, חסרות בארץ מסגרות שיקומיות לחולות כרוניות באזור ירושלים ובדרום, שיאפשרו לחולות לשהות בקרבת מקום מגוריהן בשלב השיקום הממושך תוך כדי קבלת השגחה רפואית זמינה.

ליקוי

12.	הטיפול בהפרעות אכילה דורש טיפול של צוות רב-מקצועי המשלב פסיכיאטר; רופא פנימאי או רופא ילדים; תזונאי; כוח אדם ממקצועות הטיפול - פסיכולוג, עובד סוציאלי, מטפלים בהבעה ויצירה; כוח אדם סיעודי; מדריך לאימון גופני. לעתים נדרש גם מעקב של קרדיולוג, גינקולוג, אנדוקרינולוג. הצורך בטיפול הרב-מקצועי בהפרעה מגדיל את עלויותיו לעומת הטיפול הפסיכיאטרי הכללי.  ואולם, לפני משרד מבקר המדינה הועלו טענות כבדות משקל מצד מנהלי מחלקות להפרעות אכילה ובעלי תפקידים נוספים בתחום, ולפיהן עלויותיהם של יום אשפוז בהפרעות אכילה, של טיפול יום ושל אשפוז יום, של מינוי מרפאתי ושל הבתים השיקומיים אינן תואמות את העלויות בפועל. נמצא כי משרד הבריאות לא קבע את סטנדרד הטיפול המומלץ על ידי מומחים, ובהתאם לא בחן אם תמחור אשפוז פסיכיאטרי כללי מספיק למתן הטיפול הייחודי הנדרש להפרעות אכילה, או שיש מקום לקבוע תמחור מיוחד ונפרד לנושאים השונים של הפרעות אכילה. עקב הפערים הנטענים בין העלויות בפועל של השירות לתמחור - נמנעים בתי חולים מלספק לדוגמה שירות טיפול יום ואשפוז יום לחולות - שירותים החיוניים להחלמתן.

מעקב
משרד הבריאות

12.   	הסטנדרט עליו המליצה הוועדה המקצועית, הועבר לתמחור על מנת להעריך פער בעלויות.

מעקב
מכבי שירותי בריאות

12.	 כיום קיימות 3 מרפאות, ובהמשך  תיבדק האפשרות לפיתוח השירות גם במסגרת מרפאות בריאות הנפש או רכישת שירותים בכפוף לתקצוב מתאים.

מעקב
שירותי בריאות כללית

12.   	ה"כללית" לא הייתה שותפה לוועדה שבחנה את נושא המחירים של אשפוז וטיפול יום פסיכיאטרי. בשנתיים הקרובות תבחן הקמת מסגרות ארגוניות מתמחות בתחומים שונים כולל הפרעות אכילה. בכללית פועלות מספר מסגרות לטיפול בהפרעות אכילה: מערך טיפולי מלא הכולל מרפאה, טיפול יום ואשפוז לקטינים מופעל במרכז רפואי סורוקה, במרפאת הנוטרים ברעננה פועלת יחידה אמבולטורית לטיפול בהפרעות אכילה ובמרכז הרפואי שניידר לילדים פועל מערך שכולל מרפאה, אשפוז יום ואשפוז להפרעות אכילה.

מעקב
לאומית שירותי בריאות

12.  	"לאומית" מצויה במו"מ עם מרכז רפואי "רעות" לגבי התקשרות לשירות כמוקד ארצי להפרעות אכילה.

ליקוי

13.	אבחון ותיעוד חלקי בקופות החולים: על אף חשיבות האבחון המוקדם לשם הגדלת סיכויי ההחלמה ולשם מניעת הפיכתה של המחלה לכרונית, נמצא כי חלק קטן בלבד מהחולות מאובחן. אין בקופות מידע מלא ואמין על מספר הסובלות מהפרעות אכילה על סוגיהן השונים, וקיים פער בין מספר החולות המאובחנות הלכה למעשה לבין מספרן המשוער על פי מחקרים בין-לאומיים בהתאמה לפרופיל הדמוגרפי בארץ. לפיכך חולות רבות אינן מטופלות בשלב הראשון של ההפרעה, מצב העלול לגרום להידרדרותן ולהפיכתן לחולות כרוניות קשות לטיפול, תוך כדי סיכון בריאותן וחייהן והגדלת עלויות הטיפול בהמשך. חלק מהקופות סוברות כי השקעת משאבים בהעלאת המודעות למחלה, אשר תגדיל את מספר החולות המאובחנות, כשמנגד אין היצע מספיק של שירותים ייעודיים, תגרום להארכת תורי ההמתנה, ולפיכך אינה כדאית. משרד מבקר המדינה מעיר כי במציאות זו, המשרד והקופות אינם יכולים להעריך את הצרכים ולגבש את מספר המסגרות הרצוי, למרות הצורך המיידי להיערך למתן טיפול ראוי לחולות בהפרעות אכילה.

מעקב
משרד הבריאות

13.    	נושא העברת המידע בין המרפאות הממשלתיות לקופות החולים נמצא בהליך הסדרה במסגרת הרפורמה בבריאות הנפש.

מעקב
מכבי שירותי בריאות

13.	קיים מידע חלקי התלוי בכתיבת אבחנות מתאימות של הגורם המטפל. נעשות הדרכות לצוותים המטפלים. עם כניסת מערכת אופק להעברת מידע בין בתי החולים למכבי צפוי שיפור במדד זה.

מעקב
קופת חולים מאוחדת

13.   	הדיאטניות מאתרות חולים בהתאם לסימנים רלוונטיים, ומפנות את המטופלים למרפאות הרב מקצועיות. מאוחדת תקבל כל מידע שיינתן לה באופן חוקי על מנת לאתר יותר מטופלים, אשר סובלים מהפרעות אכילה, במטרה לטפל בהם מוקדם ככל שניתן, ולמנוע התפתחות הפרעות קשות עם צורך באשפוז. כחלק מהתיעוד שיבוצע במרפאות, יערך גם מערך התזונה והדיאטה במאוחדת לבדל את התיעוד בנושא הטיפול התזונתי בהפרעות האכילה הספציפיות ע"י הקפדה על תיעוד אבחנות אחיד ויצירת דוחות מסכמים על פי אבחנות אלה. בסריקת מדדי האיכות (גובה ומשקל) יתכן ויתגלו מקרים קיצוניים של אנורקסיה נרבוזה. 

מעקב
שירותי בריאות כללית

13.    	מידע מלא יתאפשר במסגרת הקמת המרפאות הייעודיות להפרעות אכילה במסגרת הרפורמה.

מעקב
לאומית שירותי בריאות

13.  	מידע מלא אודות חולים הסובלים מהפרעות אכילה לצורך אבחון מוקדם לשם הגדלת סיכויי ההחלמה ולשם מניעת הפיכתה של המחלה לכרונית - קיים מידע אבחנתי בתיק הרפואי הממוחשב.

ליקוי

14.	אי-איתור הפרעות אכילה במוסדות החינוך ואי-העברת המידע לקופות: "שירותי הבריאות לתלמיד", שמפעיל המשרד, אינם מעבירים לקופות נתונים על תלמידות בעלות  BMI נמוך המעורר חשד להפרעת אכילה, אף שהצורך במידע זה עלה כבר בדוח ביקורת קודם של מבקר המדינה בנושא מניעת השמנה. כתוצאה מכך הקופות אינן מנצלות את המידע הנרחב הקיים במשרד לצורך הערכת הפרעות אכילה ואבחונן, אומדן מספר החולות, טיפול בהן ומעקב אחריהן; יוצא שדווקא בכיתות העל-יסודי, בגילאים שבהם מתחילות 
רוב הפרעות האכילה, תלמידות הסובלות מהפרעות אכילה אינן מאותרות; גם צוותי המורים במוסדות החינוך, לרבות בחטיבות העליונות, שבהן נוכחות הפסיכולוגים והיועצים החינוכיים מוגבלת, לא הונחו כיצד לנהוג במקרים של חשד להפרעות אכילה בקרב תלמידות.

מעקב
מכבי שירותי בריאות

14.	לא חלה התקדמות בתיקון הליקוי.

ליקוי

15.	היעדר תקינת כוח אדם מספקת לטיפול בהפרעות אכילה: התקינה במחלקות המטפלות בהפרעות אכילה בבתי החולים הממשלתיים אינה מוסדרת, אינה אחידה ומפוצלת בין תקני נציבות שירות המדינה לתקנים הממומנים על ידי תאגידי הבריאות (קרן המחקרים), וקיים חשש מפערים ברמת הטיפול הרפואי, בהתאם למקורות הכספיים שמעמיד כל בית חולים. גם שירותי בריאות כללית לא הקצתה תקינה לחלק מהמרפאות ולמחלקות להפרעות אכילה שבבעלותה לשם העסקת כוח אדם ייעודי: חלק מאנשי המקצוע מועסקים ללא תקן, וחלק מועסקים ממקורות שונים של בתי החולים או על בסיס הסדרים עם בתי חולים סמוכים.

מעקב
משרד הבריאות

15.	פסיכיאטרים
לרופאים, הבוחרים להתמחות בפסיכיאטריה של הילד ניתן תמריץ בדמות מענק (300-500 אלף ₪).
המשרדים לא הגיעו לסיכום על הכללת מקצוע פסיכיאטריה למבוגרים ברשימת מקצועות המצוקה. 
בנוסף, מתוך תקני הסכם הרופאים, מעל ל-50 תקנים מוקצים למקצוע הפסיכיאטריה לפי תכנון הקצאת התקנים.
פסיכולוגים קליניים
הורחבו מלגות ההתמחות לפסיכולוגים קליניים . ניתנה תוספת תקציבית של 5 מיליון ש"ח ב-2013, 10 ב-2014 ועוד 10 ב-2015 לטובת צמצום התור להתמחות בפסיכולוגיה ותוספת מתמחים.  כתוצאה מכך , מספר המתמחים ב-2013 גדל ב-151 לעומת 2012. מדובר בגידול משמעותי. המשרד מצפה לראות גידול נוסף ב2014.

מעקב
שירותי בריאות כללית

15.     	הקמת מרפאות ייעודיות להפרעות אכילה תלווה בהקצאת תקנים ייעודיים, כפי שהדבר נעשה לגבי הקמת כל מסגרת חדשה. נושא הוספת התקנים להתמחות ותמריצים – באחריות משרד הבריאות.

מעקב
לאומית שירותי בריאות

15.  	לא חלה התקדמות בטיפול בנושא בהיעדר תקינות כח אדם מספקת לטיפול בהפרעות אכילה.

מעקב
מכבי שירותי בריאות

15.	לא גויס כ"א ייעודי נוסף לתחום. מעבר לחובת מכבי עד יולי 2015 קיימות 3 מרפאות ובהמשך תיבדק האפשרות לפיתוח השירות גם במסגרת מרפאות בריאות הנפש או רכישת שירותים בכפוף לתקצוב מתאים.

ליקוי

16.	מחסור באנשי מקצוע לטיפול בהפרעות אכילה: בחלק ממסגרות הטיפול להפרעות אכילה קיים מחסור בכוח אדם מקצועי המתמחה בהפרעות אכילה. כך משל קיים מחסור בפסיכיאטרים של ילדים, בפסיכיאטרים של מבוגרים ובתזונאים. מחסור זה פוגע בזמינות השירות. המשרד לא ערך עבודת מטה לתכנון הכשרת אנשי המקצוע הנדרשים בכל אחד מתחומי הטיפול בהפרעות אכילה ולהגדלת מספר המומחים בתחום, למשל, באמצעות הגדלת מספר המקומות להתמחות. גם התמחור החסר של האשפוז, של אשפוז היום ושל השיקום אינו מאפשר להעסיק כוח אדם מקצועי בהיקף הנדרש לטיפול בחולות הרבות.

מעקב
משרד הבריאות

16.  	עבודת המטה אליה כוון האגף בדוח הינה של אפיון מודלים שונים לסיוע ולא להכשרת כוח אדם.  מחסור בכוח אדם בתחום ספציפי זה קשור למחסור הכללי במקצועות הטיפול בתחומי בריאות הנפש,  ולאו דווקא לחסר ביכולת הכשרה ייעודית בתחום במרכזי הטיפול בהפרעות אכילה.

ליקוי

17.	היעדר תכנית לאומית לשיפור הטיפול בהפרעות אכילה: המשרד כמאסדר לא גיבש תכנית לאומית לאבחון הפרעות אכילה, לטיפול בהן ולמניעתן, אשר תכלול פריסה ראויה של המסגרות לטיפול בהפרעות - אשפוז, טיפול יום, אשפוז יום, טיפול מרפאתי ושיקום - תוך כדי יצירת נגישות וזמינות לכלל האוכלוסייה. מאז 2008 ועד מועד סיום הביקורת הקצו משרד הבריאות ומשרד האוצר 14 מיליון ש"ח לטובת מיטות אשפוז, עמדות לאשפוז יום ומינויים מרפאתיים בתחום הפרעות האכילה, ואולם הביקורת העלתה כי הפעולות הללו נעשו ללא עבודת מטה מקיפה באשר למספר החולות המשוער ובאשר לצרכיהן הרפואיים; כך גם לא נבחנו הצרכים בחלוקה לאזורי מגורים, ולא נקבע מהו התמהיל הנכון להוספת השירותים השונים.

מעקב
משרד הבריאות

17.	עבודת הוועדה הסתיימה באוגוסט 2013. המלצותיה הועברו לאגף התקציבים לתמחור ולהנהלת המשרד.

ליקוי

18.	היעדר טיפול רב-מקצועי של מטפלים והעברת מידע ביניהם: נמצא כי אין מודל טיפול רפואי בהפרעות אכילה שבמסגרתו אמור היה המשרד - בשיתוף העמותה הישראלית למניעה, טיפול ומחקר בהפרעות אכילה  - להנחות ברוב רובם של המקרים בנושא השילוב בין טיפול תזונתי, פסיכיאטרי ופסיכולוגי ובין הטיפול הרפואי, זאת למרות חשיבותו של שילוב כזה להצלחת הטיפול. ההנחיה חשובה במיוחד מאחר שחולה מטופלת לעתים בד בבד על ידי כמה אנשי מקצוע בקופה, בבית חולים ובמסגרת פרטית. כמו כן, למרות חשיבות הקשר המקצועי הרציף בין בעלי המקצועות המטפלים בחולה, נמצא כאמור - הן בקופות החולים והן במסגרת הטיפולים הפרטיים - כי אין מערך של עדכון בין המטפלים בדבר מצבה.


מעקב
משרד הבריאות

18.	הוקמה תת וועדה בענייני העברת מידע בין קופות החולים,  הגופים הממשלתיים ומשרד הבריאות . טרם סיימה את עבודתה עקב חילופי גברי.

מעקב
מכבי שירותי בריאות

18.	ב"מכבי" לא נדרשות הנחיות ליצירת קשר בין המטפלים השונים ולהעברת מידע באשר להתקדמות בטיפול, הואיל והמידע עובר באופן שוטף במסגרת תיק אחוד. במסגרת הדרכות שנעשו לצוותים המטפלים הודגש הצורך בקבלת מידע שוטף גם ממטפלים אחרים מחוץ ל"מכבי" וכך לדוגמה טיפול תזונתי בהפרעת אכילה ע"י דיאטנית של "מכבי" ייעשה רק בליווי טיפול רגשי מקביל.

מעקב
שירותי בריאות כללית

18.     	העברת מידע תוסדר בהטמעת מערכות מידע במרפאות ייעודיות, עם כניסת הרפורמה לתוקף.

מעקב
לאומית שירותי בריאות

18.  	העברת מידע מבתי החולים מבוצעת בשוטף במסגרת מערכת שיתוף מידע ארצי "אופק" (חלקי). חלק מהמטפלים הפרטיים מדווחים ישירות למערכות המידע של הקופה לגבי הטיפול שקיבל החולה.

ליקוי

19.	היעדר מסגרות הכוללות את כל שלבי הטיפול במחלה: מרבית המרכזים הרפואיים אינם כוללים מסגרות לכל שלבי הטיפול במחלה כמומלץ על ידי המומחים בתחום: אשפוז מלא, טיפול מרפאתי, טיפול יום, אשפוז יום ושיקום. לפיכך כמעט בכל הארץ נוצר מצב של חוסר ברצף טיפולי בין המסגרות, החיוני לטיפול בהפרעות אכילה.

מעקב
משרד הבריאות

19.    	כיום קיימות 34 מיטות אשפוז יום לקטינים ו-30 למבוגרים. בחלק מהמרכזים קיים רצף טיפולי ( בי"ח זיו, בי"ח סורוקה ובי"ח שיבא- בהם יש מיטות אשפוז, טיפול יום ומרפאות), וביתר המקרים – המשך הטיפול מתבצע במרכזי טיפול יום בסביבה. מרכז שיקומי נוסף בן 14 מיטות יפתח בבאר שבע- וישלים את הרצף הטיפולי בדרום. הפעילות בכיוון נמשכת.

מעקב
מכבי שירותי בריאות

19.	במרפאות הרב מקצועיות הטיפוליות ב"מכבי" עובדים בתיק אחוד, כך שהמידע חשוף למטפלים השונים בכפוף לכללי חיסיון המידע. בכל הקשור לבתי חולים ומסגרות אשפוז אחרות/פרטיות, אין כיום מנגנון העברת מידע ומסתמכים על חומר רפואי שהמטופל ממציא. גם עם כניסת מערכת אופק, תחום בריאות הנפש אינו נכלל ולא מתקיים תהליך העברת המידע בין בתי החולים למכבי.

מעקב
שירותי בריאות כללית

19.      	רצף טיפולי בין מסגרות ארגוניות קיים במרכז רפואי סורוקה בבאר שבע, כאשר תתי היחידות – מרפאה, טיפול יום ואשפוז פועלים תחת מסגרת ארגונית אחת.
ליקוי

20.	היעדר בסיס מידע במשרד ובקופות והיעדר מחקר כבסיס לקבלת החלטות: המשרד והקופות טרם העריכו כלכלית את העלויות הישירות והעקיפות הכרוכות בהפרעות אכילה, וטרם קבעו מהו הטיפול הכדאי יותר מהבחינה הכלכלית. המשרד לא אסף מידע ולא ביצע מחקרים בתחום, המשווים את הנתונים לארצות אחרות כבסיס לקבלת החלטות לאומיות לטיפול. המשרד גם לא ניצל את המידע הקיים בידי המחלקות הייעודיות כבסיס לקבלת החלטות לאומיות. למשרד גם אין מאגר מידע, שמן הראוי שיהיה בידיו בשני "כובעיו": הן כמאסדר מערכת הבריאות הלאומית והן כגוף ביצוע האחראי ישירות, כאמור, להפעלת תחום הפרעות האכילה. במסגרת מאגר כזה, מן הראוי שהיו בידי המשרד נתונים כגון מספר החולות המאובחנות והמטופלות; מספר החולות הממתינות לאשפוז, לאשפוז יום ולטיפול מרפאתי; זמני ההמתנה (התורים) לטיפול. מאגר מידע כזה חיוני לקבלת החלטות. היעדר מידע רפואי בקופות על החולות הרבות המטופלות בשוק הפרטי עלול לפגוע בטיפול בהן, ומונע מהמשרד ומהקופות לאמוד את מספרן ולהיערך להספקת השירותים בהתאם, במסגרת הרפורמה בבריאות הנפש.

מעקב
משרד הבריאות

20.	האפיונים הוגשו לתמחור באגף תמחור באוגוסט 2013 וטרם הסתיימה עבודתם.

ליקוי

21.	היעדר פעולות בקרה מצד המשרד למרות תפקידו של המשרד כמאסדר וכגוף ביצוע האחראי להספקת שירותי בריאות הנפש, המשרד לא יצר מנגנון פיקוח ובקרה על השירותים הניתנים בתחום הפרעות האכילה, ולא ביצע פעולות בקרה על ספקי השירותים הרבים בתחום זה, למעט שתי פעולות בקרה שבוצעו במרץ 2011 וביוני 2012 במחלקת האשפוז בשיבא בתל השומר.

מעקב
משרד הבריאות

21.     	במחלקות הנמצאות בתחום בתי החולים מתקיימות בקרות בעת חידוש הרישוי , פעם ב-3 שנים. לגבי מסגרות שנרכשים דרך מיקור חוץ, הבקרה מתבצעת פעם בשנה עד שנתיים. במסגרת הרפורמה תיערך בקרה סדירה תכופה יותר על יישום פתיחת מרפאות בקופת החולים החל מנובמבר 2013.

ליקוי

22.	פעולות מערכת החינוך למניעת הפרעות אכילה: משרד החינוך לא קבע אילו גורמים מוסמכים לשוחח עם התלמידות על נושאי תזונה ואילו מסרים על מורים להעביר בנושא דימוי גוף, משקל רצוי ותזונה. אף שמרבית המומחים בתחום מסכימים כי העלאת הנושא של הפרעות אכילה באופן יזום לפני תלמידות עלולה דווקא לעודד את התפתחותן, משרד החינוך לא קבע הנחיות באשר להצגות או להרצאות הרצויות לתלמידות ולא בחן את תוכנן; בפועל ההחלטה מתקבלת על ידי המוסד החינוכי בלבד. למרות ההסכמה בקרב מומחים בדבר החשיבות שבהדרכת הורים להעברת מסרים נכונים בנושאים של תזונה, פיתוח דימוי גוף, צפייה ביקורתית במדיה וערנות באשר להתפתחות ההפרעה בשלביה הראשונים, נמצא כי משרד החינוך אינו מעביר הדרכות קבועות להורים. על משרד החינוך לפרסם הנחיות הקובעות אילו גורמים מוסמכים לייעץ בבתי הספר בנושאי תזונה ומשקל; וכן לשקול מהי הדרך הראויה והיעילה להדרכת הורים  לזיהוי הפרעות אכילה, פיתוח דימוי גוף וצפייה ביקורתית במדיה.

מעקב
משרד החינוך

22.	הנוהל בנוגע לאישור תכנים הצגות והרצאות עדיין לא פורסם.
המשרד עדיין נמצא בתהליך פיתוח של מודולת הדרכה עבור ההורים. המודולה תפורסם לקראת סוף שנת הלימודים תשע"ד.
 
ליקוי

23.	איתור הפרעות אכילה בקרב רקדניות ומניעתן: משרד החינוך אחראי לחינוך הפורמלי למחול במסגרת מגמות המחול במוסדות החינוך, שבהן לומדות כ-3,200 תלמידות. 
	היעדר כללים לבדיקות רפואיות: אף שרקדניות נמצאות בסיכון לפתח הפרעות אכילה, משרד החינוך לא הוציא כללים המחייבים ביצוע בדיקות גופניות תקופתיות למניעת נזקים בריאותיים לתלמידות במגמות המחול בבתי הספר.



מעקב
משרד החינוך

23.	בדיקות רפואיות של תלמידים לפני קבלה למגמת מחול: 
	הפיקוח על החינוך למחול ממליץ בפני רכזי המגמה לקיים בדיקות מקיפות לתלמידים. מאחר והמשרד אינו מתקצב בדיקות אלו, אין הפיקוח יכול לחייב זאת. קיים חוק ספורט אך לא קיים חוק מחול. 
ועדת המומחים דנה בסוגית העיתוי הנכון לבצוע בדיקות אלו והוחלט כי יש לבצעה לפני הכניסה לחטיבת ביניים, ופעם נוספת בכניסה לחטיבה עליונה.  גילאים אלו תואמים את שלבי ההתפתחות הפיזית והנפשית של התלמידים. יש לשקול אפשרות  הכנת מסמך עליו יחתמו הורים שיחליטו שלא לערוך בדיקות לילדיהם ובו הם מצהירים על אחריותם לבריאות ילדיהם הפיזית והנפשית. הוועדה ממליצה על הקמתו של גוף שיבצע את הבדיקות המומלצות. לשם כך יש להכשיר בעלי מקצוע מתאימים מתחומי הרפואה, פיזיותרפיה, תזונה, עבודה סוציאלית, בפיזור בכל הארץ. 
הוועדה ממליצה לבנות קורס הכשרה לבעלי המקצוע לעיל, אולי במכללה האקדמית בוינגייט. במקום פועלת מרפאה לטיפוח יציבה וכך תהווה המכללה מרכז ארצי לרפואת מחול. 

ליקוי

24.	היעדר חובה לייעוץ תזונתי מקצועי במגמות המחול: אף שלדעת מומחים יש חשיבות לחינוך לתזונה מאוזנת לתלמידות מגמות המחול, הרוקדות שעות רבות בשבוע, משרד החינוך לא פרסם הנחיה באשר לחובה לקיים ייעוץ תזונתי באופן סדיר לתלמידות במגמות המחול; ולא קבע הנחיות מחייבות באשר לאיסור העברת מסרים המעודדים רזון לתלמידות. הנחיות אלו עשויות לשמש גם גופים המקיימים פעילות מחול במסגרת החינוך הבלתי פורמאלי, כגון בתי ספר למחול המופעלים על ידי רשויות מקומיות, בתי ספר פרטיים ולהקות מחול.

מעקב
משרד החינוך

24.   	ההנחיה בנוגע לאורח חיים בריא ומקצועי מיושמת בהמשך לחוזר מפמ"ר שיוצא בנושא כל שנה.
מעת לעת בנושא זה מתקיימות השתלמויות מקצועיות ע"י טובי המומחים בארץ לדוגמה: השתלמויות מקוונת, והמלצות להשתלמויות בבתי ספר בנושא. בקיץ תשע"ד תופעל מחדש השתלמות "אורח חיים בריא".

ליקוי

25.      מעורבות משרד החינוך בנעשה במגמות המחול: למרות קיומם של מחקרים בנושא הדחף לרזון בקרב תלמידות מגמות המחול,
משרד החינוך מסר כי אינו מפקח על המתרחש במגמות המחול שבאחריותו, מבחינת המסרים המעודדים הפרעות אכילה והתפתחות הפרעות אכילה.

מעקב
משרד החינוך

25.	בהמשך לחוזר מפמ"ר המפורסם בנוגע ל"אורח חיים בריא", מתקיימות השתלמויות מקצועיות בנושא ,כשמיטבי המומחים  מהארץ  ובעלי שם עולמי מרצים בהשתלמויות אלה. השתלמויות אלה מועברות גם באופן מקוון, כך שכל המורים המלמדים אנטומיה יישומית למחול יכולים לקחת חלק בהשתלמויות אלה. בתחילת שנת הלימודים תשע"ה, יפורסם חוזר מעודכן בנושא ותופעל מחדש השתלמות אורח חיים בריא למורי המחול המלמדים במגמות המחול במערכת החינוך. בהשתלמות יחודדו ההנחיות הנוגעות להפרעות אכילה ותודגש ההימנעות ממתן ביקורת על מבנה גופם של תלמידים.

ליקוי

26.	איתור הפרעות אכילה בקרב רקדניות ומניעתן: על משרד החינוך לחייב ביצוע בדיקות רפואיות תקופתיות וייעוץ תזונתי מקצועי לתלמידות מגמות המחול במוסדות החינוך; לאסור העברת מסרים המעודדים רזון; להגדיל את מעורבותו במתרחש הלכה למעשה במגמות המחול. על משרד הספורט לשקול להגדיל את משקלה היחסי של מניעת הפרעות אכילה במדד "פעולות לקידום רווחת הרקדנים" בתוך מודל התמיכה הכלכלי במסגרת מבחני התמיכה בלהקות, מאחר שאוכלוסיית הרקדניות מועדת לפתח הפרעות אכילה.  

מעקב
משרד החינוך

26.	בהמשך לחוזר מפמ"ר המפורסם בנוגע ל"אורח חיים בריא", מתקיימות השתלמויות מקצועיות בנושא, כשמיטב המומחים  מהארץ ובעלי שם עולמי מרצים בהשתלמויות אלה אשר מועברות גם באופן מקוון, כך שכל המורים המלמדים אנטומיה יישומית למחול יכולים לקחת חלק בהשתלמויות אלה. בתחילת שנת הלימודים תשע"ה, יפורסם חוזר מעודכן בנושא ותופעל מחדש השתלמות אורח חיים בריא למורי המחול המלמדים במגמות המחול במערכת החינוך. בהשתלמות יחודדו ההנחיות הנוגעות להפרעות אכילה ותודגש ההימנעות ממתן ביקורת על מבנה גופם של תלמידים.

ליקוי

27.	איתור הפרעות אכילה בקרב ספורטאים ומניעתן: הפרעות אכילה שכיחות בקרב ספורטאיות בענפים, שבהם נדרש משקל נמוך  וגם בענפי ספורט שבהם מתחרים על פי קטגוריה של משקל . משרד מבקר המדינה בחן אילו פעולות נוקט משרד הספורט למניעת הפרעות אכילה בקבוצות אלו. 
הנושא של עידוד רזון בקרב מתעמלות צעירות בהתעמלות אמנותית עלה בשלוש ועדות שהקים משרד הספורט , וממסקנותיהן עולה חשש כבד כי התופעות חוזרות על עצמן. ואולם, עד דצמבר 2012 לא קבע משרד הספורט הנחיות המעוגנות, למשל, באמצעות קוד אתי, שאותו אמורים האיגודים וההתאחדויות לאמץ בהתאם לענף הספורט, ובו התייחסות לשמירה על טובת הספורטאי הקטין ועל בריאותו. על משרד הספורט לוודא כי האיגודים וההתאחדויות, ובעיקר איגוד ההתעמלות, מאמצים בתקנוניהם כללים הזהים לקוד האתי הכללי או אפילו מחמירים יותר, וכי הם מיישמים אותם הלכה למעשה; כי הכללים יתייחסו למניעת הפרעות אכילה, ובכלל זה איסור על מסרים המעודדים רזון.  משרד הספורט אינו אוסף מידע ואינו עושה מחקרים על הפרעות אכילה בספורט (אנורקסיה של האתלטיקה), על התסמונת המשולשת בקרב ספורטאיות ועל מספר הספורטאים הסובלים מן התופעות הללו בענפי ההתעמלות השונים, וראוי שיעשה כן על מנת שיהיה ברשותו מידע על היקפי התופעות.	

מעקב
משרד התרבות והספורט

27.  	בתחום המחול, המשרד מתווה מדיניות דרך הקריטריונים, שדורשים מהגופים להתנהל בצורה מסוימת. בקריטריונים של להקות המחול קיים משתנה "רווחת הרקדן", אשר אחד הסעיפים בו הוא קיום מעקב רפואי לרקדנים בלהקה. אם יש הפרעת אכילה למי מהרקדנים/רקדניות, המעקב הרפואי ודאי יעלה על כך.
	בתחום הספורט - בהמשך למכתב שנשלח ביולי 2013 ע"י סגן ראש מינהל הספורט לאיגודי הספורט, בבקשה לקבל פירוט פעילותם בנושא יישום והטמעת הקוד האתי ובתחום מניעת הפרעות אכילה, ועקב העובדה שלא התקבל מענה מספק מגופי הספורט, נשלח מכתב נוסף בעניין. 
	
ליקוי

28.	בחינת החקיקה בנושא "אשפוז כפוי" של קטינות הסובלות מהפרעות אכילה: קיום שני חוקים העוסקים בד בבד בטיפול בבעיות נפש של קטינים - חוק הנוער טיפול והשגחה, התש"ך - 1960 וחוק טיפול בחולי נפש, התשנ"א -1991  - יוצר קשיים ביישומם בעת אשפוז פסיכיאטרי של קטינים, לרבות כאלו הסובלים מהפרעות אכילה. במטרה לבחון את הנושא הוקמה עוד בשנת 2009 ועדה משותפת למשרדי הבריאות, המשפטים והרווחה השואפת לחקיקת חוק אחד שיטפל במחלות ובהפרעות נפש של קטינים, לרבות הפרעות אכילה. ואולם הביקורת העלתה שעבודתה נמשכת מאז ועד מועד סיכום הביקורת, (ינואר 2013)  וטרם הושלמה.

מעקב
משרד המשפטים

28.	הוועדה הבין-משרדית טרם סיימה את עבודתה ונקבעו דיונים נוספים במהלך החודשים הקרובים. מאחר ומדובר בנושא מאוד מורכב ורגיש, דיוני הוועדה התארכו מעבר לצפוי. אולם יש התקדמות בדיונים, המשרד פועל לסיים את עבודת הועדה בתוך 6 חודשים מהיום (18.11.2013) . 



ליקוי

29.	הצעת החוק לאשפוז בכפייה של בוגרות הסובלות מהפרעות אכילה: על פי פסיקת בית המשפט משנת 2003 הוגבלה היכולת לאשפז בכפייה בוגרות הסובלות מהפרעות אכילה והנתונות במצב מסכן חיים, ולכן נוצר צורך בשינוי חקיקה בנושא. קיימת הצעת חוק בנושא, שלא קודמה לפני פיזור הכנסת בסוף שנת 2012. במסגרת ליווי הצעת החוק הוקם צוות בין-משרדי לגיבוש עמדת הממשלה, אשר טרם סיים את עבודתו. ואולם, על פי פסיקה מאוקטובר 2012 יש לראות באנורקסיה מחלת נפש לפי חוק הטיפול בחולי נפש, ופסיכיאטר מחוזי רשאי להורות על אשפוז בכפייה.

מעקב
משרד המשפטים

29.	מתאפשר אשפוז כפוי של חולות אנורקסיות לפי חוק טיפול בחולי נפש. לאור נכונותו של משרד הבריאות להחיל את חוק טיפול בחולי נפש על אנורקסיות לפי הנוסח הקיים, לא נראה היה שיש ייתכנות (ואף לא צורך אקוטי) לקדם חוק ייחודי לתחום זה. בשלב זה והנושא לא קודם.

ליקוי

30.	חקיקה בנושא פרסום ומדיה: במטרה למנוע ולצמצם התפתחות הפרעות אכילה, נכנס לתוקף בינואר 2013 חוק הגבלת משקל בתעשיית הדוגמנות, התשע"ב - 2012, המחייב פרסומאי ומפרסם לקבל אישור רופא מהדוגמנית כי אינה סובלת מתת-משקל. כמו כן קובע החוק כי פרסומאי, המציג תצלום שבו נעשה שימוש בעריכה גרפית לשם הצרת היקפי הגוף, חייב לכלול בפרסומת הבהרה כי נעשה בה שימוש בעריכה מסוג זה. משרד מבקר המדינה מעיר, כי כעת, לאחר שתוקן חוק זה, יש לפעול לפיקוח מוגבר על דרכי יישומו הלכה למעשה.

מעקב
משרד הבריאות

30.	לא דווח על התקדמות בתיקון הליקוי.

ליקוי

31.	אבחון הפרעות אכילה בלשכות הגיוס: חיילות הלוקות בהפרעות אכילה משרתות בצה"ל, אם ההפרעה אינה חמורה מהבחינה הרפואית ומהבחינה הנפשית, ואם היא מלוּוה בקשיי תפקוד קלים עד בינוניים. מועמדות לשירות ביטחון (להלן - מלש"ביות) מסתירות את הפרעת האכילה בבדיקתן הרפואית בלשכות הגיוס. במועד הביקורת שירתו בצה"ל כ-170 חיילות המאובחנות כחולות בהפרעות אכילה  - מספר הנמוך בהרבה ממספרן המשוער. אי-ידיעה של הצבא עלולה לגרום: (1) לשיבוץ לא מתאים של החיילת, העלול להחמיר את המחלה; (2) למנוע ממנה נגישות לטיפול; (3) להביא לכך שצה"ל יישא באחריות ובהוצאות כספיות, בגין הצורך להכיר בה כנכת צה"ל.

מעקב
צבא הגנה לישראל

31.   	בנושא הדיווחים לגבי אשפוזי נוער בשל הפרעות אכילה לא חלה התקדמות, ואף לא צפויה התקדמות בעתיד הקרוב, בשל התנגדות בתי החולים הפסיכיאטריים להעביר מידע זה. 

ליקוי

32.	העברת מידע רפואי לצה"ל מרופא המשפחה: בביקורת נמצא כי מלש"ביות הנמנעות מלהמציא לצה"ל את שאלון הבריאות חתום על ידי רופא קופת החולים כנדרש, מתגייסות גם בהיעדרו; רק 40%-30% מהמלש"ביות ממציאות שאלון חתום בידי רופא המשפחה, וצה"ל אינו משקיע מאמצים להגדיל שיעורים אלו ולקבל את הצהרות הבריאות. לעתים המלש"ביות אינן מדווחות על עברן הרפואי בנושא הפרעות אכילה ומסתירות במכוון סימנים המעידים על כך (משקל, הרגלי תזונה וכדומה). במהלך 2012 פעל צה"ל לקבלת תמצית תיקיהן הרפואיים של המלש"ביות מהקופות בתהליך הגיוס במטרה לשפר את איכות המיון הרפואי ואת הטיפול הרפואי המוענק להן בהמשך.

מעקב
צבא הגנה לישראל

32.	פרויקט "מידע מושלם" החל לפעול מאפריל 2013 מול קופות חולים "לאומית" ו"מכבי". "כללית" הצטרפה ביוני 2013, ו"מאוחדת" בשלבי סיום מתוכנן לדצמבר 2013.

ליקוי

33.	היעדר דיווח המשרד לצה"ל על אשפוז פסיכיאטרי של מלש"ביות: אשפוזים פסיכיאטריים של מלש"ביות קטינות בגין הפרעות אכילה בבתי חולים פסיכיאטריים או במחלקות פסיכיאטריות בבתי חולים כלליים אינם מתועדים במאגר המידע של משרד הבריאות, זאת בניגוד לדיווח רציף הקיים על חיילות בוגרות בשירות סדיר ובשירות הקבע המועבר לצה"ל בדבר כל אשפוז במוסד פסיכיאטרי וכן דווח רציף על קטינים החולים במחלת נפש. לפיכך מידע על אשפוזים פסיכיאטריים אלו של מלש"ביות קטינות בגין הפרעות אכילה, אינו עובר למשרד הבריאות ולא לצה"ל, אפילו במקרים של מחלה קשה ואשפוז ממושך בסמיכות זמנים למועד הגיוס וגם במקרים בהם יש הערכה רפואית בדבר סיכויים גבוהים לחזרתה של המחלה - ובכך חסר מידע חיוני לקבלת החלטות לגבי גיוסן ושיבוצן.

מעקב
משרד הבריאות

33.	לא דווח על התקדמות בתיקון הליקוי.


ליקוי

34.	מחסור בכוח אדם ייעודי לאבחון הפרעות אכילה ולטיפול בהן: לטיפול בהפרעות אכילה נדרש כאמור ניסיון וידע ייעודי בתחום. ואולם, הטיפול והמעקב אחר חיילות החולות בהפרעות אכילה נעשה על ידי קב"נים שהם פסיכולוגים ופסיכיאטרים ועל ידי תזונאים, שאינם מתמחים בהפרעות אכילה ואינם בעלי ניסיון ייעודי והכשרה בתחום. הדבר מפחית את איכות הטיפול הניתן במסגרת צה"ל לחיילות החולות. זאת נוסף על היכולת המוגבלת לטפל בצוות רב-מקצועי במשותף (פסיכיאטר, פסיכולוג, תזונאי ורופא) ועל המחסור במרפאות ייעודיות מחוץ לצה"ל הנגישות לחיילות החולות. עוד
נמצא כי אין מספיק תזונאים בצבא, וכי צה"ל טרם הגדיר כמה תזונאים נדרשים.

מעקב
צבא הגנה לישראל

34.	אין הגדרת מספר דיאטניות. יחד עם זאת, מערך  הדיאטניות של צה"ל פועל במסגרת המרפ"אות ונותן מענה, לרבות  בתחום הפרעות אכילה בשיתוף גורמי בריאות הנפש והרופא המטפל. מתוכננת הרחבת המערך על ידי גיוס דיאטניות נוספות בפצ"ן ובפד"ם. הפרעת אכילה הינה תחלואה בתחום בריאות הנפש, ולמרות נטיית ההסתרה של החולות בה, אין צורך בהתמקצעות מיוחדת לאבחונה. עם זאת, מחזור ראשון של קורס ייעודי לטיפול בהפרעות אכילה כבר התקיים והקורס מיועד להמשיך מידי שנה.

ליקוי

35.	היעדר הכשרה ייעודית למטפלים בהפרעות אכילה בצה"ל: בביקורת נמצא כי הקב"נים המטפלים בחיילות הסובלות מהפרעות אכילה ביחידות צה"ל השונות לא קיבלו הכשרה ייעודית בנושא, הם אינם מומחים בו ואין להם ניסיון בעבודה במחלקה ייעודית להפרעות אכילה - ניסיון הנדרש לטיפול מקצועי בהפרעה. הקב"נים נחשפו לנושא בהכשרתם הכללית במהלך לימודי עבודה סוציאלית, פסיכולוגיה או פסיכיאטריה. כדי לטפל באופן מקצועי בחולות בהפרעות אכילה, קיים צה"ל עד 2007 קורס ייעודי להפרעות אכילה, ואולם במועד הביקורת נושא זה לא הופיע בתכנית הלימודים שמקיימת מחלקת בריאות הנפש לכל הקב"נים בצה"ל באופן קבוע, למעט אזכור תמציתי בקורס לאבחון והערכה פסיכיאטרית. מחלקת בריאות הנפש מסרה למשרד מבקר המדינה, בספטמבר 2012, כי בשנת 2013 מתוכנן להיפתח קורס ייעודי לנושא הפרעות אכילה בצה"ל, המיועד לכלל הקב"נים, לשם הקניית ידע במניעת הפרעות אכילה, באיתורן ובטיפול בהן החל בשנה הרביעית לשירות הקבע.

מעקב
צבא הגנה לישראל

35. 	הקורס התקיים בסמסטר השני של שנת הלימודים 2012- 2013, והסתיים ב- 9/7/13.

ליקוי

36.	אבחון וטיפול בהפרעות אכילה בקרב חיילות צה"ל: על צה"ל לשפר את יכולת האבחון ואת איתור עברן הרפואי של החיילות החולות בהפרעות אכילה, בין השאר, באמצעות הגדלת שיעור המלש"ביות שימציאו שאלון מלא מרופאי המשפחה; בין השאר עליו לקבוע כיעד את הגדלת הצהרות הבריאות שהמלש"ביות מחויבות להביא מרופא המשפחה במטרה להגדיל את מספר המקרים המאותרים; לשקול את אבחון ההפרעה במיקור חוץ או לערוך השתלמויות לאבחון לרופאים ולקב"נים; להעמיק הכשרת בעלי התפקידים המטפלים בחיילות החולות; לבחון אם יש להגדיל את מספר התזונאים הפועלים בצה"ל; לגבש את שיטת הטיפול הייעודי מחוץ לצה"ל.

מעקב
צבא הגנה לישראל

36.	כאמור, קורס לטיפול בהפרעות אכילה התקיים בשנת הלימודים 2012- 2013, ומיועד להתקיים גם בשנת הלימודים 2013- 2014. נושא מיקור חוץ לא נשקל, למעט במקרים בהם קיימת פתולוגיה בחומרה גבוהה אצל חיילת בשירות, אז מופנית החיילת לטיפול ביחידות להפרעות אכילה באזרחות.
 
	


הפריה חוץ-גופית - IVF

הגופים המבוקרים: משרד הבריאות, שירותי בריאות כללית, מכבי שירותי בריאות, קופות חולים מאוחדת ולאומית.

ליקויים 2,6,7,15,17,18 תוקנו ראה הערות 63 ג' עמ' 254-263. 

ליקוי

1.	הגיל המרבי לטיפולי הפריה חוץ-גופית - הפריה חוץ-גופית היא הליך רפואי הכרוך בסיכונים בריאותיים. על פי נתונים שמסרו 15 יחידות להפריה חוץ-גופית למשרד מבקר המדינה, רובם המכריע של מחזורי טיפול בהפריה חוץ-גופית הנעשים בנשים בנות 45-43 אינם מביאים ללידת ילד חי. במאי 2005 המליצה המועצה הלאומית לרפואת נשים להוריד את הגיל המרבי לטיפולי הפריה חוץ-גופית ל-44 שנים. ואולם לא נמצא כי משרד הבריאות דן בהמלצות המועצה עד מועד סיום הביקורת, יולי 2012, כשבע שנים מאז הוגשו. יצוין כי לאמור בהמלצות יש משמעויות ניכרות הן בתחום הבריאותי, בנוגע למטופלות, והן בתחום הכלכלי, בנוגע להוצאה הלאומית לבריאות .

מעקב
משרד הבריאות

1.	המועצה המליצה להפחית את הגיל בשנה, אך תוך בחינת כלל הזכאות ומשמעות השינוי בהתדיינות נוספת עם כל ההשלכות, החליט המשרד להשאיר את הגיל המקסימאלי בעינו. הוגשו לאגף המפקח הכללי המלצות המשרד, לאחר דיונים עם המועצה הלאומית לרפואת נשים, ולאחר התייעצות עם שרת הבריאות. 

ליקוי

3. 	מסד נתונים לאומי: היחידות להפריה חוץ-גופית מדווחות פעם בשנה למשרד הבריאות על פעילותן. הדיווח נעשה בקצרה ובדיעבד, ועל כן יש חשש שהנתונים הנמסרים בו אינם מדויקים. כמו כן, הדיווח הוא לפי מחזורי טיפול ולא לפי מטופלות, ולכן לא ניתן לדעת אם אישה עברה בשנה אחת או בכמה שנים מחזור טיפול אחד או יותר, לא ניתן לדעת את גיל האישה, לא ניתן לדעת אילו מחזורי טיפול שעברה הסתיימו בלידת ילד חי ועוד. עוד הועלה כי מבין 15 היחידות שאליהן פנה משרד מבקר המדינה רק חמש יחידות ממוחשבות במלואן. היעדר מסד נתונים לאומי מקוון אינו מאפשר למשרד הבריאות לבצע בקרה נאותה על הישגי היחידות להפריה חוץ-גופית ולקבוע מדיניות לאומית, בין השאר לגבי מספר מחזורי הטיפול האפקטיביים, ומספר היחידות הנדרש. כמו כן, היעדר מסד נתונים אינו מאפשר לקופות החולים לדעת כמה מחזורי טיפול עברה המבוטחת בקופות אחרות, על מנת לתת לה טיפול רפואי נאות.



מעקב
משרד הבריאות

3.	מסד הנתונים הוקם ביוני 2013. במהלך החודשים יוני-אוקטובר 2013 התקיימו ביקורים  של צוות מולטידיסיפלינרי ממכון גרטנר: מנהלת היחידה לחקר בריאות האישה והילד, מנהלת היחידה למידע ומחשוב, ומרכזת המסד  בכל אחת מיחידות ההפריה החוץ גופית בישראל.
במהלך הביקור התקיימה פגישה עם מנהל היחידה, צוות היחידה,  צוות המחשוב ואבטחת המידע  של בית החולים, נבדקו התשתיות המחשוביות והלוגיסטיות להתחלת הדיווחים למסד. בסיום הביקור קיבלו היחידות הנחיות להתחלת דיווח בשלב פיילוט והחלו הדיווחים. 
כעת מדווחות למסד בשלב פיילוט מרבית היחידות (20 יחידות מתוך 25). היחידות שטרם מדווחות יחלו בדיווחים בימים הקרובים. 
לצורך השגת שיתוף פעולה לדיווחים התקיימו בנוסף פגישות רבות בנושאי מחשוב ואבטחת מידע גם  בהנהלת קופת חולים "כללית" וב"אסותא".
במקביל בוצעה כבר בפברואר 2013 התקשרות מול חברה מסחרית לפיתוח מערכת ממוחשבת ייעודית למסד הנתונים. 
מערכת ממוחשבת זו הושלמה ונמצאת כעת בשלב בדיקות קבלה. המערכת תותקן ביחידות במהלך חודש נובמבר 2013. עם התקנת המערכת הדיווח ביחידות, יסתיים שלב הפיילוט והיחידות יעברו ברצף לדיווח במערכת זו. 
במלך החודשים יולי- ספטמבר אופיין  ממשק ממוחשב. אפיון הממשק מועבר ליחידות רלוונטיות בהם קיימת כבר מערכת ניהול תיק רפואי ממוחשבת, וליחידות בהם מערכת תיק רפואי ממוחשב נמצאת בהקמה, על מנת שיוכלו לפתח את הממשק המתאים, שיחסוך את ההקלדות הכפולות ויאפשר מעבר אוטומטי של נתונים למסד הנתונים במהלך שנת 2014.

ליקוי

4.	היעדר מידע בקופות החולים על אודות המטופלות: בכללית ובלאומית אין מידע מלא על אודות המטופלות שלהן. אף על פי שמדובר בפעילות כלכלית בהיקפים ניכרים, לא מסרה לאומית נתונים המאפשרים לחשב את עלות הטיפול בגילים השונים עד ללידת ילד, וכן הכללית לא מסרה נתונים המאפשרים לבדוק כמה מטופלות עברו יותר מעשרה מחזורי טיפול במסגרת שב"ן "כללית מושלם", ומה הייתה עלות הטיפול בגילים השונים עד ללידת ילד. על קופות החולים לאסוף נתונים על מטופלות המקבלות טיפולים הן במסגרת הסל והן במסגרת שב"ן, בצורה שתאפשר להן לעקוב אחר יעילות הטיפול.

מעקב
שירותי בריאות כללית

4.	ה"כללית" החלה בהקמת מסד נתונים במטרה לאסוף נתונים על המטופלות המקבלות טיפולי הפריה. צפוי כי במהלך 2014 יהיו בידי הכללית הנתונים שיאפשרו מעקב.  

מעקב
קופת חולים מאוחדת

4.	ל"מאוחדת" אין מנגנון של מעקב יעילות טיפולי הפריון. ניתן להצליב נתונים עם רשומות רפואיות של מעקבי הריון ולידות. יחד עם זאת, אין הנתון יהיה מדויק כי חלק ממטופלות הפריון וה- IVF הרות באופן עצמוני תוך כדי טיפול. 
 
מעקב
מכבי שירותי בריאות

4.   	ל"מכבי" מסד נתונים שמלכתחילה לא נדרש תיקון.

מעקב
לאומית שירותי בריאות

4.	טיפול בהפריה חוץ-גופית הוא שירות חיצוני קנוי וניתן ביחידות IVF  בבתי החולים, ולא במסגרת אמבולטורית קופתית.  על פי הנחיות לאומית, על כל אישה המבקשת טיפול הפרייה חוץ גופית המשכי, להעביר את תוצאות המחזור הטיפולי הקודם. ללאומית אין מערך מחשובי המאפשר מעקב אחר יעילות הטיפול, בלחיצת כפתור, אולם ניתן לעשות זאת, ע"י  "חציבת" נתונים מתיקי מטופלות שעבורן הופקו התחייבויות ל-IVF.

ליקוי

5.	היעדר מידע בדבר היקף הטיפולים והיקף ההוצאות: למשרד אין נתונים בדבר כמות הטיפולים שביצעו בתי החולים הממשלתיים, של הכללית, הציבוריים האחרים וכן הפרטיים, להולדת ילד ראשון ושני - טיפולים שניתנים במסגרת סל הבריאות, טיפולים שבוצעו במסגרת השב"ן להולדת ילד ראשון ושני וכן על אודות כמות הטיפולים שבוצעו מעבר לזכאות סל הבריאות (בשב"ן ובביטוחי הבריאות הפרטיים - לילד שלישי ומעלה) פעילות שכרוכה גם בהוצאה פרטית משמעותית.

מעקב
משרד הבריאות

5.	הדיווחים המתקבלים בשלב הפיילוט, ישמשו להפקת דוח לגבי היקף הטיפולים. הדיווח למערכת הממוחשבת הייעודית שיחל בנובמבר 2013 יאפשר קבלת מידע מדויק ומקיף לגבי היקף הטיפולים ומאפייניהם.

ליקוי

8.	מספר היחידות בארץ ופיזורן: כיום יש בארץ 24 יחידות להפריה
חוץ-גופית, 11 מהן במחוזות המרכז ותל אביב. מהנתונים שמסרו היחידות למשרד הבריאות עולה כי שתיים מהן ביצעו בשנת 2010
235 ו-341 מחזורי טיפול, לעומת שאר היחידות אשר ביצעו בשנה זו 470 מחזורי טיפול ויותר כל אחת. באחת מהיחידות אף בוצעו 9,000 מחזורים. ואולם למשרד הבריאות אין די נתונים המאפשרים לו לבדוק את היקף הפעילות הנכון והיעיל לכל יחידה בכל אזור ולבחון שונות גבוהה זו.

מעקב
משרד הבריאות

8.	תוצאות מתוקננות ראשוניות צפויות במחצית השנייה של שנת 2014. תוצאות אלו יהוו בסיס לקביעת מדיניות מושכלת בנושא.

ליקוי

9.	כללים רפואיים לטיפולי הפריה חוץ-גופית: לפי המלצה של ועדה לנושא טיפולי הפריה חוץ-גופית שמינתה המועצה הלאומית לרפואת נשים משנת 2005, אין לאפשר למטופלות בגילאים 40-38, בתנאים מסוימים, לקבל טיפול נוסף בהפריה חוץ-גופית לאחר שני מחזורי טיפול שבהם היו ערכי הורמון מסוים גבוהים משני שלישים של הערך הקודם שנקבע לו. ואולם למרות המלצת הוועדה, עד מועד סיכום הביקורת לא דן משרד הבריאות בצורך לעדכן כללים רפואיים שאישר שר הבריאות לפני כ-13 שנים, ואשר לדעת הוועדה אינם נשענים על יסודות מוצקים מהבחינה הרפואית, וממילא גם לא פרסם נוהל או חוזר מעודכן בנדון, והרופאים נאלצים לטפל בנשים שמהבחינה הרפואית אין הצדקה לטפל בהן.

מעקב
משרד הבריאות

9.	חוזר מנהל רפואה בנושא "מחזורי טיפולי הפריה חוץ גופית בסל השירותים" שמספרו 6/2014, הופץ ב 20/1/2014. מכתבה של היועצת המשפטית של משרד הבריאות הופץ למנהלי קופות החולים וליועצים המשפטיים של הקופות. בנוסף, המשרד פרסם באתר האינטרנט של המשרד שאלות ותשובות בנושא "עדכון ההנחיות לטיפולי הפריה חוץ גופית".

ליקוי

10.	בקרות של משרד הבריאות: משרד הבריאות כמאסדר מבצע בקרות על בתי החולים לקראת חידוש רישיונם (פעם בשלוש שנים). ואולם המשרד אינו מבצע בקרה על היחידות להפריה חוץ-גופית, אלא רק על פעילות המעבדות בהן. לדוגמה הועלה כי משרד הבריאות לא בדק האם קיים שוני בשיעור המקרים שבהם החזירו היחידות לנשים שלושה עוברים ויותר  אף על פי שקיימות הנחיות בנדון ובפועל קיים שוני רב בין היחידות בתחום זה. היעדר הבקרה אינו מאפשר למשרד לפקח על פעילות היחידות ועל יישום הנחיותיו.




מעקב
משרד הבריאות

10.	דוח ראשוני בעקבות הדיווחים הלאומיים השוטפים למסד הממוחשב לטיפולי הפריה חוץ גופית, צפוי להיות מוכן במחצית השנייה של שנת 2014 סיכום דיווחים למסד הנתונים להפריה חוץ גופית נכון ל-20.10.2013 הוגש לאגף המפקח הכללי במשרד רה"מ.

ליקוי

11.	נמצא כי נוסח טופס ההסכמה לטיפולי הפריה שעליו חותמים המטופלים שונה מיחידה ליחידה גם בנושאי מהות הטיפולים. הגדרת פעולת מיקרומניפולציה: בטופס המצוי ביחידות במרכז רפואי רמב"ם (להלן - רמב"ם) ובמרכז הרפואי שיבא (להלן - שיבא), מוסבר שפעולת המיקרומניפולציה שנעשית לעתים היא פעולה ניסיונית. עוד נאמר בטופס שהמעקב שנעשה אחר פעולה זו עד היום אינו מראה כי השימוש בה מעלה במידה ניכרת את הסיכון ליילודים, וכי רק בעתיד יהיה אפשר לדעת אם סיכון כזה אכן קיים. לעומת זאת, בטופס ההסכמה המצוי ביחידות של הכללית במרכז רפואי כרמל בחיפה ובמרכז הרפואי האוניברסיטאי סורוקה בבאר שבע פעולת המיקרומניפולציה אינה מוגדרת ניסיונית, וכן מובהר בו כי פעולת המיקרומניפולציה עלולה להגביר את הסיכוי ללידת תינוקות בעלי מום, אף שלא ברור אם סיכוי זה גובר בעקבות השימוש במיקרומניפולציה או בשל בעיית אי-הפוריות בכללה. יצוין כי יחידות אחרות בבתי החולים של הכללית מחתימות מטופלים על טופס הסכמה שבו מוגדרת פעולת המיקרומניפולציה - ניסיונית.

מעקב
משרד הבריאות

11.	 בחוזר שיופץ , יפורסם נוסח אחיד.

מעקב
כללית שירותי בריאות

11.	במהלך שנת 2013 הוכנס לשימוש טופס הסכמה אחיד, שאושר ע"י הכללית וההסתדרות הרפואית בכל יחידות ה IVF בכללית.

ליקוי

12.	פעולות רפואיות שכבר אינן מבוצעות: בטופסי ההסכמה ביחידות ברמב"ם בחיפה, בשיבא בתל השומר וביחידות מסוימות בבתי החולים של הכללית מצוינות פעולות רפואיות שכבר אינן מבוצעות, כמו החזרת הביציות ותאי הזרע לחצוצרות (GIFT).


מעקב
משרד הבריאות

12.     	במסגרת מבדקי איכות של יחידות IVF, נבדק גם נושא טפסי הסכמה.

מעקב
כללית שירותי בריאות

12.   	היחידות להפריה חוץ-גופית מחתימות כבר את המטופלות על טפסים עדכניים, שבהם מצוין כל המידע בנוגע לשיטות הטיפול ובנוגע לסיכונים שיש בכל אחת מהן.

ליקוי

13.	איכות האוויר במעבדות להפריה חוץ-גופית והשפעתו על איכות הטיפולים: מביקורות שעשתה המחלקה למעבדות במשרד הבריאות (להלן - המחלקה למעבדות) ב-15 יחידות להפריה חוץ-גופית בשנים 2012-2011 עולה כי מערכות מיזוג האוויר בחלק מהמעבדות המצויות בהן, שהן חיוניות להצלחת הטיפולים, אינן פועלות לפי חוזר משנת 2007  שממליץ להתקין בהן מערכת מיזוג היוצרת "על-לחץ" .

מעקב
משרד הבריאות

13.	הנוהל המחייב את הנושא טרם הופץ. טיוטת הנוהל חדש המחייב בין השאר התקנת מערכת מיזוג אוויר העומד בסטנדרט האמור, עברה תיקונים ושינויים של הוועדה למעבדות IVF. לאחרונה נוספו נספחים הקשורים לטיפול בנשאי HIV, HBV, וHCV,  הגרסה עדיין לא מושלמת והיא מופצת לבדיקה חוזרת של אנשי מקצוע בתחום ה IVF.
העובדה שטיוטת הנוהל הופצה נתנה למנהלי המעבדות הזדמנות ללמוד על כך שדרישה כזו עומדת בפתח וייתכן שחלק מן המעבדות כבר מצוי בשלבי הטמעה.
	בחודש נובמבר 2013 מתכוונת  בקרה חד פעמית על כל מעבדות ה IVF ע"י  האגף להבטחת איכות לבצע, בין השאר גם השאלה הנ"ל תיבדק.

ליקוי

14.	הקפאת ביציות מופרות ואחסנתן: על פי נתוני היחידות להפריה חוץ-גופית, יש בהן יותר מ-1,900 ביציות מופרות המוקפאות יותר מ-20 שנה, ויותר מ-5,700 ביציות מופרות המוקפאות 20-15 שנה. עוד עולה מהנתונים כי 215 ביציות מוקפאות שייכות לנשים בנות יותר מ-60, כי יותר מ-1,100 ביציות מוקפאות שייכות לנשים בנות 59-54, וכי 17 נשים שביציותיהן המופרות המוקפאות שמורות ביחידות כבר נפטרו. המשך שמירת הביציות המופרות יותר מחמש שנים בלי שהזוג המטופל מאשר זאת בכתב הוא בניגוד לתקנות בריאות העם (הפריה חוץ-גופית), התשמ"ז - 1987. נוסף על כך, שמירת הביציות המופרות כרוכה בעלויות כספיות ועלולה לגרום לעומס ולהימנעות מהקפאת ביציות מופרות אחרות.
משרד הבריאות לא קבע הנחיה בנוגע להפשרת ביציות מופרות שאין להן דורש.

מעקב
משרד הבריאות

14.	ועדת היישום של המלצות ועדת מור יוסף סיימה עבודתה ביולי 2013, ומסקנותיה נמצאות בדיון אצל שרת הבריאות.

ליקוי

19.	אי-בהירות לגבי הזכאים לאבחון גנטי טרום-השרשה (PGD) במסגרת הסל: יש זוגות הזכאים בסל הבריאות ל"אבחון גנטי טרום-השרשה" כאשר קיים סיכון גבוה לפגמים גנטיים מסוימים ביילוד, העלולים לגרום לו למחלות תורשתיות. לאחר האבחון הגנטי העוברים מוחזרים לרחם האישה במסגרת הליך הפריה חוץ-גופית. ואולם נמצא כי ההגדרה של הזכאות אינה מפורטת דיה. לפיכך ייתכן שבקשתם של חלק מהזוגות למימון בדיקות מסוימות במסגרת הסל תיענה בחיוב, ואילו בקשתם של זוגות אחרים למימון אותן בדיקות יקרות תיענה בשלילה, אף שהסיכון ללידת ילד הסובל ממחלות תורשתיות זהה בשני המקרים. לעתים אף יימנעו זוגות שבקשתם נענתה בשלילה מלבצע את הבדיקות באופן פרטי עקב התשלום הכרוך בכך.

מעקב
משרד הבריאות	 

19.	החוזר הופץ באוקטובר 2013.




משרד החינוך











משרד החינוך

היבטים בניהול כוח האדם בהוראה במערכת החינוך

הגופים המבוקרים: משרד החינוך, הלשכה מרכזית לסטטיסטיקה ואגף התקציבים במשרד האוצר. 

ליקוי מס' 12 תוקן. ראה הערות רה"מ 63ג' עמ' 268. 

ליקוי

1. 	בביקורת עלה כי במשרד החינוך אין גורם ייעודי האחראי לתכנון כוח האדם בהוראה (להלן - כא"ב), וכי בשנים 2012-2011 לא הוקצה תקציב המיועד לכך.

ליקוי

2.	מאגרי המידע של משרד החינוך בתחום כוח האדם בהוראה אינם מספקים למשרד את התשתית הנדרשת לניהולו, ובכלל זה את התשתית הנדרשת לזיהוי שינויים בהיצע של עובדי הוראה (להלן - עו"ה), והמאפשרת לערוך תחזיות מקיפות ומהימנות בדבר היצע זה.	 

מעקב
משרד החינוך

2. 	המשרד בוחן אפשרויות להשלמת המידע ושיפור תשתית הנתונים הנוגעים לעובדי הוראה (עו"ה) ולמקצועות ההכשרה שלהם, במסגרת פרויקט סקירה ממוחשבת של תיקי עו"ה. השלמת המידע צפויה להסתיים בדצמבר 2015 . 
	ראה הערות רה"מ 63ג' עמ' 265. 

ליקוי

3. 	כ-40% מעו"ה שלימדו אזרחות, גיאוגרפיה, היסטוריה, ספרות ועברית, לשון והבעה בחינוך העל-יסודי בשנת הלימודים התשע"ב (2012-2011) לא הוכשרו ללמד מקצועות אלה. 
	
מעקב
משרד החינוך

3. 	המשרד בוחן הרחבת הסמכה למורים בפועל במקצועות המדוברים וכן הפעלת תוכניות ייחודיות בתחומים אלה, כדוגמת תוכנית "חותם" למקצוע האזרחות. 
	



ליקוי

4. 	בשנת 2010 היו רק כשליש מהמורים למתמטיקה בחינוך העל-יסודי שבפיקוח הממלכתי-יהודי וכחצי ממורים אלה שבפיקוח הממלכתי-ערבי בעלי תואר אקדמי בתחום הדעת כנדרש; שיעורם של המורים למתמטיקה במוסדות החינוך העל-יסודי שבפיקוח הממלכתי-דתי שהיו בעלי תואר אקדמי, תעודת הוראה או רישיון הוראה בתחום הדעת היה נמוך משיעורם של המורים בסוגי הפיקוח האחרים. 

מעקב
משרד החינוך

4. 		המשרד הגדיל את היקפי הסטודנטים הלומדים את מקצוע המתמטיקה להוראתו בחינוך העל יסודי, חטיבות הביניים ובתי הספר היסודיים בשיתוף עם רקן "טראמפ", כשמספר הלומדים במכללת לוינסקי עומד על 30 תלמידים ובמכללת אורנים עומד על  20 תלמידים.

ליקוי	

5. 	שיעור עו"ה בחינוך העל-יסודי שבפיקוח הממלכתי-דתי אשר לא הוכשרו ללמד בשנת הלימודים התשע"ב את המקצוע שהם מלמדים הוא גבוה במידה ניכרת משיעורם של עו"ה אלה בפיקוח הממלכתי-יהודי ובפיקוח הממלכתי-ערבי. 

מעקב
משרד החינוך

5. 	לא דווח על התקדמות בתיקון הליקוי. 

ליקוי

6. 	גישתו של משרד החינוך בנוגע למקצועות ההוראה שיכול ללמד מי שהוכשר ל"הוראה כוללת" בחינוך היסודי אינה אחידה ושיטתית. 

ליקוי

7. 	משרד החינוך קבע בחוזר מנכ"ל מהי ההכשרה המקצועית והפדגוגית הנדרשת מעו"ה המבקש לקבל רישיון הוראה קבוע במקצועות העיוניים בחינוך העל-יסודי. אולם קביעה זו אינה עולה לעתים בקנה אחד עם כללים שקבע המשרד בדבר המקצועות שיוכל ללמד עו"ה שהוכשר במקצוע מסוים, ושהוטמעו במערכת הממוחשבת שלו.

מעקב
משרד החינוך

6-7. 	על פי המלצות ועדת אריאב במסמך "מתווים מנחים להכשרה להוראה", המשרד פועל להרחבת ידע למורים ותיקים. מנהל עובדי הוראה הנחה את מפקחי המשרד לקלוט עובדי הוראה למקצועות הוראה בהתאם להסמכה המתאימה. מינהל עובדי הוראה הוציא הנחיה לכל הגורמים הרלוונטיים לפני פתיחת שנת הלימודים תשע"ד.  גישת המשרד לשיבוץ עובדי הוראה היא אך ורק בהתאם להכשרתם הפדגוגית. המשרד מפתח מערכות מיכון התומכות בגישה זו. המחוזות הונחו להשלמת מידע חסר ביחס לכל מקצועות ההוראה שאליהם הוכשר המורה. המשרד פועל לקבלת ממשקים מהמכללות להכשרת עו"ה ישירות למערכות התפעוליות, בכל הקשור להשכלתו ולהכשרתו של כל סטודנט וסטודנט. 
	ראה הערות רה"מ 63ג' עמ' 266. 

ליקוי

8. 	המידע בדבר מידת ההתאמה בין הכשרת עו"ה ובין מקצועות ההוראה שהם מלמדים נחוץ בין השאר כדי לדעת באילו אזורים גיאוגרפיים, שלבי חינוך, מקצועות לימוד וסוגי פיקוח יש מחסור בעו"ה שהוכשרו ללמד מקצוע מסוים. נמצא כי מאגרי המידע הממוחשבים של משרד החינוך אינם כוללים מידע מלא בדבר הכשרתם של כלל עו"ה ובדבר המקצועות שהם מלמדים, והמשרד חסר אפוא כלי חשוב לתכנון ולניהול של משאבי האנוש במערכת החינוך.

מעקב
משרד החינוך

8. 	אגף בכיר לכוח-אדם בהוראה (להלן: כא"ב) הנחה את פקידי כא"ב במחוזות להזין את כל מקצועות ההכשרה של המורה.  
	ראה הערות רה"מ 63ג' עמ' 267.

ליקוי

9. 	אגף בכיר לכוח אדם בהוראה במשרד החינוך, המופקד על העסקתם של עו"ה בחינוך הרשמי, לא קבע בכתב אילו פרטים על הכשרתו של עו"ה יוזנו למאגרי המידע של המשרד. כמו כן, האגף לא קבע שיש להזין מידע על עו"ה שהוכשרו ביותר מתחום אחד. נוסף על כך, כאשר עו"ה משובץ במקצוע הוראה שאינו תואם את הכשרתו, המערכת הממוחשבת שמשמשת לשיבוץ עו"ה בחינוך הרשמי אינה מתריעה על כך. 

מעקב
משרד החינוך

9. 	אגף בכיר לכוח-אדם בהוראה הנחה את פקידי כא"ב במחוזות להזין את כל מקצועות ההכשרה של המורה. ראה תגובה לליקוי 8. 
	בנוסף, לאחר פתיחת המערכת הממוכנת החדשה – תיחסם אפשרות לשיבוץ לא מתאים. 
	ראה הערות רה"מ 63ג' עמ' 267. 

ליקוי

10. 	כאשר מנהל בית ספר או מפקח מבקשים לאייש משרה של עו"ה, 
הם זקוקים לרשימה שתכלול את כל המועמדים בעלי הנתונים המתאימים, ותפרט בנוגע להכשרתם ולרישיון שבידם. משרד החינוך שולח לבתי הספר את הפרטים המצויים במאגר הממוחשב שלו הנוגעים לבוגרי המכללות להכשרת עו"ה אשר סיימו את לימודיהם ויכולים להתחיל לעבוד במוסדות החינוך. ואולם בוגרי האוניברסיטאות ועו"ה ותיקים המבקשים לעבור ללמד במוסד אחר באותו מחוז אינם נכללים במאגר זה מאגר המידע של משרד החינוך על מועמדים למשרות הוראה הוא אפוא אינו מלא, ולכן אין בידו מידע מספק שיסייע לו לבחור את המועמדים המתאימים ביותר לכל משרה. על מינהל כא"ב ליצור מאגר מידע מלא של מועמדים, לרבות על המקצועות שאותם הוכשרו ללמד והמחוז שאליו הם משתייכים, ולהעמידו לרשות המחוזות ומנהלי בתי הספר. 

מעקב
משרד החינוך

10. 	מאגר המידע נמצא במערכת הממוכנת "משכית".  
	ראה הערות רה"מ 63ג' עמ'  268. 

ליקוי

11. 	משרה של עו"ה היא משאב ציבורי, ואף שלא נדרש בעניינה מכרז פומבי, חשוב שבמנגנון הבחירה יישמרו הערכים שביסוד המכרז, לרבות שוויון הזדמנויות, הוגנות ושקיפות, וכן תובא בחשבון התועלת שיפיק המוסד החינוכי מהמועמד שייבחר - כל זאת לשם בחירת המועמד המתאים ביותר. 

מעקב
משרד החינוך

11. 	מערכת ניהול מועמדים תופעל לקראת שנת הלימודים הבאה והיא תיתן מענה לליקוי זה, תוך מתן שקיפות רבה לכל עובדי ההוראה. 


ליקוי

13. 	כחודש וחצי לאחר המועד האחרון שנקבע לטיפול בבקשות ליציאה לשנת שבתון או לחופשה ללא תשלום לקראת פתיחתה של שנת הלימודים התשע"ב, סיים משרד החינוך לטפל רק בכ-85% מהבקשות. מחוזות משרד החינוך לא סיימו לטפל בכ-1,000 בקשות (כ-16% מכלל הבקשות) ליציאה לשבתון או לחופשה ללא תשלום לקראת פתיחתה של שנת הלימודים התשע"ג (2013-2012), אף שעבר חודש מהמועד האחרון שנקבע לכך. הדבר גורם לעיכוב בשיבוצם של 1,000 עו"ה או יותר במוסדות החינוך. 

מעקב
משרד החינוך

13. 	לקראת שנת הלימודים תשע"ד חל שיפור של כ- 10% ביחס לממצאי הביקורת. מינהל עו"ה ממשיך לבצע בקרה בעמידה על לוחות הזמנים לקראת שנת הלימודים תשע"ה.  
	ראה הערות רה"מ 63ג' עמ' 269. 

ליקוי

14. 	בשנים 2012-2010 מסר משרד האוצר באמצעות נציבות שירות המדינה, במחצית הראשונה של חודש מאי, הודעה רשמית למשרד החינוך בנוגע למכסות הפרישה המוקדמת למורים שהם עובדי מדינה. קבלת מכסות הפרישה המוקדמת ממשרד האוצר מוקדם יותר מהזמן שהתקבלו תוכל לסייע למשרד החינוך לשבץ את עו"ה החדשים מוקדם יותר.
במועד האחרון שקבע משרד החינוך לסיום השיבוץ של עו"ה לשנת הלימודים התשע"ב, עדיין לא היה בידיו מידע בנוגע לכמחצית המורים הפורשים, ולכן לא היה באפשרותו לשבץ במקומם אחרים. 


מעקב
משרד החינוך

14. 	לשנת הלימודים תשע"ד הועבר מכתב למנכ"לית בבקשה להקדמת מועד אישור המכסות. הועברה בקשה לאגף התקציבים באוצר בנושא זה תועבר עד סוף חודש דצמבר 2013.  
	ראה הערות רה"מ 63ג' עמ' 269. 

ליקוי

15. 	עד יום לפני פתיחת שנת הלימודים התשע"ג אישר משרד החינוך את שיבוצם של 68% בלבד מהמורים שנדרשו לו לשנת לימודים זו. 
בכל בית ספר נדרשת היערכות מורכבת ופרטנית לקראת פתיחת שנת הלימודים, אשר מחייבת בראש ובראשונה ידיעה בנוגע לצוות המורים שיעמוד לרשותו של בית הספר. מציאות שבה מרבית עו"ה החדשים משובצים לבתי הספר רק כמה ימים לפני תחילת שנת הלימודים או אף לאחר פתיחתה היא בעייתית, והדבר פוגע באופן ממשי בהיערכות הכוללת והפרטנית של בתי הספר לקראת תחילתה של שנת הלימודים. על סמנכ"ל כא"ב לוודא כי ייעשו באגף כא"ב וביחידותיו במחוזות הפעולות הדרושות כדי שהטיפול בתנועת עו"ה, לרבות פרישות מוקדמות ושיבוץ עו"ה חדשים, יהיה על פי לוח הזמנים שקבע משרד החינוך. 

מעקב
משרד החינוך

15. 	ראה מעקב לליקוי 13. 	
	ראה הערות רה"מ 63ג' עמ' 270. 

ליקוי

16. 	נמצא כי המחוזות שבהם יישם משרד החינוך את נוהל מועמדים לקראת שנת הלימודים התשע"ב הקפידו על מילוי הוראות המשרד רק בשיבוצם של חלק מהמועמדים - ובכך נפגע עקרון השוויון בשיבוץ עו"ה במוסדות החינוך הערבי הרשמי. 
על פי הנתונים שמצויים בידי מנהל האגף לחינוך ערבי, לא ניתן לדעת במשך תקופת השיבוץ אם ישנם עו"ה ששובצו במוסדות החינוך הערבי הרשמי שלגביהם לא התקיים ההליך שנקבע לשיבוץ עו"ה בנוהל מועמדים. משמעות הדבר היא שאין בידי מנהל האגף נתונים שבאמצעותם אפשר לבקר את השיבוצים שנעשים במחוזות. על הנהלת משרד החינוך להבטיח כי בידי מטה המשרד יהיו כלים ניהוליים מספקים לשם בקרה על הליכי השיבוץ של עו"ה במוסדות החינוך הערבי הרשמי במחוזות השונים. 

מעקב
משרד החינוך

16. 	המערכת החדשה שנבנתה מאפשרת לכל מחוז להפיק דוח שבועי על כל השיבוצים שנעשו ובנוסף האגף למגזר הערבי מפיק דוחות שבועיים למעקב אחרי עבודות ועדות השיבוצים.
	ראה הערות רה"מ 63ג' עמ' 270. 
 
ליקוי 

17. 	מהנתונים עולה כי בשלושת המחוזות שבהם יישם משרד החינוך את נוהל מועמדים שובצו עשרות אחוזים מעו"ה במעמד שאינו קבוע, הן כאלה שהגישו מועמדות כנדרש בנוהל מועמדים והן כאלה שלא הגישו מועמדות, שלא בידי ועדת השיבוצים, אף שהדבר נדרש על ידי משרד החינוך; רבע מהשיבוצים במחוז מרכז וכעשירית מהשיבוצים במחוז חיפה נעשו בלי שהמועמדים אף הגישו טופסי מועמדות. משרד מבקר המדינה מעיר למשרד החינוך כי עליו לוודא שלא יבוצע שיבוץ ידני של עו"ה, מאחר שהדבר פורץ למעשה את שיטת השיבוץ שקבע משרד החינוך. 

מעקב
משרד החינוך

17. 	ניתנו הרשאות ליו"ר ועדת השיבוצים במחוזות בלבד, והוסרו הרשאות לא מתאימות מהמפקחים.
	ראה הערות רה"מ 63ג' עמ' 271. 

ליקוי

18. 	משרד החינוך אינו מתיר לעשות שינויים בטופסי המועמדות להוראה במוסדות החינוך הערבי הרשמי לאחר המועד האחרון להגשתם. ממצאי הביקורת מלמדים כי ליותר מ-100 עובדים במחוזות המשרד הייתה הרשאה לבצע שינויים כאלה. כן הועלה כי במאות מקרים עודכנו נתוני המועמדים ועקב כך שונה הניקוד שניתן להם לאחר המועד הסופי לחישוב הניקוד ואף במשך תקופת השיבוץ. שינויים אלה יכולים לשנות את מקומו של המועמד בתור, ובכך לפגוע בהגינות ההליך התחרותי.


מעקב
משרד החינוך

18. 	עובדי כ"א בהוראה במחוזות הונחו על ידי מנהלי תחום כ"א בהוראה בכל מחוז שלא לבצע שום שינוי אחרי התאריך הקובע, כל שינוי מהנחייה זו מחייב אישור מנהל תחום כ"א בהוראה במחוז. 
	ראה הערות רה"מ 63ג' עמ' 271. 

ליקוי

19. 	לעובדי יחידות כוח אדם בהוראה במטה משרד החינוך ובמחוזותיו ניתנו הרשאות במערכת הממוחשבת לניהול מועמדים במוסדות החינוך הערבי הרשמי לשנות בשל "קריטריון חריג" את הניקוד הניתן למועמד. יצוין כי האפשרות לשנות ניקוד בשל "קריטריון חריג" לא עוגנה בנוהלי המשרד. בהעדר כללים לקביעת הניקוד שיש לתת בשל קריטריון חריג, נתן כל מחוז בשל אותו קריטריון חריג ניקוד שונה, ולעתים ניתן לשני מועמדים באותו מחוז ניקוד שונה, אף שהיה מדובר באותו קריטריון חריג. 

ליקוי

20. 	קביעת הניקוד על פי קריטריונים חריגים שלא עוגנו באופן רשמי ושלא נכללו בקריטריונים לניקוד שקבע משרד החינוך, מערערת את שיטת השיבוץ של עו"ה במוסדות החינוך הערבי הרשמי ועלולה להביא לקבלת החלטות באופן שאינו הוגן ושוויוני.
 
מעקב
משרד החינוך

19-20. 	נתנה הנחייה שלא להשתמש בקריטריון החריג בכלל. 

ליקוי
	
21. 	משרד החינוך נתן הרשאות למפקחים לצפות בנתונים ולנהל משרות במערכת ניהול מועמדים גם במחוזות שבהם לא יישם את נוהל מועמדים; נתוני משרד החינוך מעלים חשש כי הוא נתן הרשאות בלי שבחן בנוגע לכל מפקח בעל הרשאה, האם הרשאתו אכן נדרשת. מתן הרשאות למפקחים שאינם אחראים למוסדות בחינוך הערבי מביאה לחשיפה של נתוני המועמדים שלא לצורך, והדבר עלול לפגוע ביכולת לקיים הליך שיבוץ תקין ומבוקר, וכן לפגוע בפרטיותם של המועמדים. משרד מבקר המדינה מעיר כי ככלל, מרחב הרשאות כגון אלו שניתנו למפקח ומהותן מעורר קושי ממשי לקיים בקרה אפקטיבית על ההחלטות שמתקבלות בנושא זה, שכן קיימת האפשרות שהגורם שאישר שיבוץ באופן חריג, הוא זה שהחליט עוד קודם לכן על השיבוץ ואישר אותו. על סמנכ"ל כא"ב ועל מנהלי המחוזות לוודא כי תיעשה בדיקה אם ההרשאה שניתנה במערכת ניהול מועמדים לכל אחד מבעלי ההרשאה אכן נדרשת, וכי ייעשו, לפי תוצאות הבדיקה, השינויים הדרושים בהרשאות. כמו כן, יש לוודא כי רשימת בעלי ההרשאות תיבדק פעם בשנה לפחות, על מנת שייערכו בה העדכונים הדרושים. 
מעקב
משרד החינוך

21. 	ניתנו הרשאות ליו"ר ועדת השיבוצים במחוזות בלבד ולעובדות כ"א בהוראה, והוסרו הרשאות לא מתאימות מהמפקחים.
	ראה הערות רה"מ 63ג' עמ' 272.  

ליקוי

22. 	יישום שיטת השיבוץ של עו"ה במוסדות החינוך הערבי הרשמי שהנהיג משרד החינוך הוא בבחינת פעולה חיונית הכרוכה במאמץ של המשרד להתמודד עם מציאות מורכבת של עודף ביקוש גדול ביותר לעסוק בהוראה, לעומת היצע המשרות הקיים. ביישומה של שיטה זו התגלו ליקויים ושיבוצים רבים נעשו שלא על פי הכללים שנקבעו בה; עקב כך השיג המשרד את מטרותיו בעניין זה במידה חלקית בלבד. על מינהל כא"ב והאגף לחינוך ערבי לעשות את הפעולות הדרושות לשם תיקון הליקויים שהועלו. 

מעקב
משרד החינוך

22. 	הוקם צוות מקצועי אשר נפגש באופן שוטף עם המחוזות במטרה לגבש נהלים, הצוות אמור להגיש מסמך לשר בנושא שיבוץ מורים במגזר הערבי. 	
	ראה הערות רה"מ 63ג' עמ' 273. 
	
ליקוי

23. 	משרד החינוך מנהל מערכת מורכבת שבמסגרתה מועסקים יותר 
מ-100,000 עו"ה, זאת בלי שיצר את המסגרת הניהולית הנדרשת לתכנון כוח האדם במערכת ובלי שתהיה בידיו תשתית המידע ההכרחית לניהולו. ממצאי הביקורת מלמדים כי במשך שנים קיים מחסור רב במידע בדבר כוח האדם בהוראה, וכי מאגרי המידע של משרד החינוך אינם מספקים את המידע הדרוש בעניין זה. המחסור במידע פוגע פגיעה ניכרת בחיזוי הצרכים הנוגעים לכוח האדם בהוראה בגיבוש תמונת מצב מהימנה של היקף המחסור בעו"ה במערכת החינוך או בחלקים ממנה ובבחינת מידת ההתאמה של עו"ה בתחומי הדעת השונים לתפקידם. על מנכ"לית משרד החינוך לגבש תכנית עבודה שבמסגרתה ייבנה מערך ניהולי ומקצועי שיעסוק בשינויים המקיפים הנדרשים בתכנון ובניהול של כוח האדם בהוראה וביצירת הכלים המתאימים לכך, גם על פי ממצאי ביקורת זו. יישומה של תכנית כזאת מחויב כדי לטפל ביסודיות בתופעה של עו"ה המלמדים מקצוע שלא הוכשרו ללמדו; לייעל את תהליכי השיבוץ 
של עו"ה במוסדות החינוך הרשמי - הן בנוגע לאיתור המועמדים המתאימים ביותר ולהשמתם, הן בנוגע לקביעת לוח זמנים אשר יאפשר למוסדות החינוך להיערך כראוי לתחילתה של שנת הלימודים;  ולשבץ שיבוץ הוגן ושוויוני עו"ה במוסדות החינוך הערבי הרשמי. 



מעקב
משרד החינוך

23. 	החל מחודש נובמבר 2013 התקבלו ממשקים מהמכללות להכשרת עו"ה הכוללים את כל המידע בדבר הכשרתם של המתכשרים להוראה, ישירות למערכת משכית, על מנת לוודא התאמה בין מקצוע ההכשרה למקצוע ההוראה בפועל. מידע זה יהיה זמין במערכת ניהול מועמדים במגזר היהודי, שתאפשר הגשת בקשה לשיבוץ אך ורק על פי מקצוע ההכשרה – לקראת שנת הלימודים תשע"ה. 
	ראה הערות רה"מ 63ג' עמ' 273. 





שילוב תלמידים בעלי צרכים מיוחדים 
במוסדות החינוך הרגיל

הגופים המבוקרים: משרד החינוך, עיריית חולון

ליקוי
1. בחוק חינוך מיוחד משתקף עיקרון, ולפיו יש להעניק זכות קדימה לשילוב תלמיד בעל צרכים מיוחדים בחינוך הרגיל. בתיקון לחוק 
מ-2002, נקבעו סוגי השירותים שילד המשולב בחינוך הרגיל זכאי להם, במטרה לעודד את השילוב. נמצא כי עד לשנת 2012, כעשר שנים לאחר שתוקן החוק, לא זו בלבד שלא עלה שיעורם של תלמידים בעלי צרכים מיוחדים המשולבים בחינוך הרגיל, אלא שהוא ירד מ-66% 
ל-54%. ירידה זו אינה מתיישבת עם העיקרון שמשתקף בחוק. 

מעקב
משרד החינוך

1. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 275. 

ליקוי

2. 	ההדגשה שניתנה בשנת 2002 לערך השילוב בחוק  ובפסיקה לא באה לידי ביטוי בהגדלת שיעור המשאבים שהקצה המשרד לשילוב תלמידים בעלי צרכים מיוחדים בחינוך הרגיל - החלק היחסי מסך התקציב לחינוך מיוחד שהקצה המשרד לצורכי השילוב בשנת 2011 נותר כפי שהיה כעשור קודם לכן. כתוצאה מכך הנטל הכספי של השילוב מוסיף ליפול במידה רבה על כתפי משפחות הילדים בעלי הצרכים המיוחדים. יוצא מכך שהתופעה שעליה הצביע בג"ץ, קרי חוסר השוויון בהקצאת המשאבים בין התלמידים במסגרות החינוך המיוחד ובין התלמידים המשולבים בחינוך הרגיל - שרירה וקיימת.
תלמידים בעלי צרכים מיוחדים שלקויותיהם נחשבות שכיחות יחסית באוכלוסייה לומדים הן במסגרות חינוך מיוחד והן בחינוך הרגיל. אלה מביניהם שמשולבים בחינוך הרגיל, מתוקצבים על ידי המשרד בדרך של הקצאה סטטיסטית. נמצא כי המשרד מתקצב בחסר את השילוב בדרך זו; עוד נמצא כי מספר השעות השבועיות לתלמיד שמשולב באותה דרך הוא מצומצם - 1.85 שעות בלבד. אלה עלולים לשמש תמריץ להשמת ילדים שסובלים מן הלקויות הללו במסגרות לחינוך מיוחד ולא לשלבם בחינוך הרגיל. התפלגות התלמידים בעלי הלקויות השכיחות (למעט לקויי למידה) בין מסגרות החינוך משני הסוגים מעלה חשש שכך אמנם קורה - רובם לומדים בחינוך המיוחד ואינם משולבים בחינוך הרגיל.

מעקב
משרד החינוך

2. 	לא דווח על התקדמות בתיקון הליקוי.
ראה דוח הערות רה"מ 63ג' עמ' 276.
ליקוי

3.	ממצאי מחקרים מלמדים כי לצוותים החינוכיים בבתי הספר בחינוך הרגיל חסרים כלים לטיפול בתלמידים בעלי הפרעה התנהגותית-רגשית, והם מתקשים להתמודד עמם. כך למשל הועלה במחקרים שרק חלק מהתלמידים שיש להם קשיים בתחומי ההתנהגות והרגש (17%) קיבלו טיפול מתאים לקשייהם. על פי דבריה של מנהלת אגף פסיכולוגיה במשרד החינוך, הטיפול שניתן לילדים בעלי בעיות רגשיות והתנהגותיות שלומדים במסגרת השילוב ואשר משולבים בדרך של הקצאה סטטיסטית, הוא במהותו עזרה בלימודים, טיפול שאינו נותן מענה מספק באופן ממשי להיבטים ההתנהגותיים והרגשיים. באין טיפול מספק, שילובו של תלמיד בעל לקות כזו בחינוך הרגיל עלול להיכשל. 

מעקב
משרד החינוך

3. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 277.

ליקוי

4. 	לפי המלצות ועדת דורנר, שהוגשו כאמור ב-2009, יש לשנות מן היסוד את תהליך התקצוב של שירותי החינוך המיוחד ואת מתכונת השמתם של הילדים בעלי הצרכים המיוחדים: יש לתת להורים ולילד בעל הצרכים המיוחדים, ככל שניתן, זכות לבחור במסגרת החינוכית שבה ילמד - חינוך מיוחד על מסגרותיו השונות או שילוב בחינוך הרגיל; עוד יש לקבוע לכל ילד תקציב אישי אשר יתבסס על אפיון תפקודו ולא רק על הלקות ממנה הוא סובל, ולהקצות תקציב זה למסגרת החינוכית שהוא לומד בה.

מעקב
משרד החינוך

4. 	לא דווח על התקדמות בתיקון הליקוי. 

ליקוי

5. 	בתהליך בחינת יישום המלצות ועדת דורנר משרד החינוך קבע כי יישומן יחול רק על תלמידים במסגרות החינוך המיוחד, ואשר לתלמידים המשולבים בחינוך הרגיל - רק על מי שאושרה זכאותם לשילוב בדרך של הקצאה דיפרנציאלית. משמעות הדבר על פי קביעה זו היא שהמלצות הוועדה לא ייושמו לגבי כ-80,000 תלמידים ששולבו בחינוך הרגיל, שהם הרוב המכריע - כ-92% מהתלמידים המשולבים בחינוך הרגיל. 

מעקב
משרד החינוך

5. 	לא דווח על התקדמות בתיקון הליקוי. 
	ראה דוח מעקבים 63ג' עמ' 279. 
ליקוי

6. 	על פי לוח הזמנים שקבע המשרד, תהליך יישום המלצות ועדת דורנר יחל לכל המוקדם במועדים שלהלן: בחינוך היסודי - בספטמבר 2014; בחטיבות הביניים - בספטמבר 2016 ובגני הילדים - בספטמבר 2017. ניתן להניח שהתהליך, אם ימוצה, יסתיים לכל המוקדם רק לקראת שנת 2020, כעשור לאחר שוועדת דורנר הגישה את המלצותיה למשרד. 

מעקב
משרד החינוך

 6. 	לא דווח על התקדמות בתיקון הליקוי. 
	ראה דוח מעקבים 63ג' עמ' 279. 

ליקוי

7. 	המשרד ביצע בחולון ניסוי לבדיקת יישום המלצות ועדת דורנר. נמצא כי רק באמצע אוגוסט אישר המשרד את תקצוב הסלים האישיים לתלמידים, והודעה על כך נמסרה לעיריית חולון. בעקבות זאת קיבלו הורים לתלמידים שהשתתפו בניסוי את המידע המלא על סך התקציב האישי שאושר לילדיהם ימים ספורים בלבד לפני תחילת שנת הלימודים התשע"ג, ובמקרים מסוימים אף לאחר פתיחת שנת הלימודים. רק במועד זה היה בידי ההורים כל המידע הנדרש כדי לקבל החלטה בדבר מסגרת החינוך שבה ילמד ילדם - בית ספר לחינוך מיוחד, כיתה מיוחדת בבית ספר של החינוך הרגיל  או שילוב בכיתה רגילה בחינוך הרגיל. במצב זה החלטות ההורים התקבלו במועד שאינו מאפשר הכנה של הילד למעבר ממסגרת למסגרת, אם הדבר נדרש. גם מנהלי בתי הספר והמורים המלמדים בהם לא יכלו לדעת באותה עת מי מהתלמידים עתיד ללמוד אצלם כדי להיערך לכך. 

מעקב
משרד החינוך

7. 	לא דווח על התקדמות בתיקון הליקוי. 
	ראה דוח מעקבים 63ג' עמ' 280. 

ליקוי

8. 	האיחור במסירת המידע פגע אפוא פגיעה ממשית ביכולתם של ההורים להשיג אחת ממטרותיהן העיקריות של המלצות ועדת דורנר - בחירה מושכלת של מסגרת החינוך לילדם. כמו כן נפגעה יכולתו של המשרד ללמוד מן הניסוי על אודות בחירת ההורים בתנאים החדשים, שבהם נעשית השמת הילדים בחינוך המיוחד ובשילוב. 




מעקב
משרד החינוך

8. 	לא דווח על התקדמות בתיקון הליקוי. 
	ראה דוח מעקבים 63ג' עמ'281. 

ליקוי

9. 	מגבלות התקציב ליישום המלצות ועדת דורנר וכן הממצאים המסתמנים מהניסוי בחולון שלפיהם אפשר שיתעורר צורך בתוספת תקציב לשם היישום, מעוררים ספק בדבר היכולת ליישם ללא תוספת של משאבים את המלצות הוועדה הנוגעות לשילוב תלמידים במוסדות החינוך הרגיל. מתשובת משרד החינוך למשרד מבקר המדינה עולה שהוא מטיל ספק ביכולת ליישם את המלצות ועדת דורנר באמצעות התקציב הקיים. 

מעקב
משרד החינוך

9. 	לא דווח על התקדמות בתיקון הליקוי. 
	ראה דוח מעקבים 63ג' עמ' 281. 

ליקוי

10. 	אף שחלף עשור מאז תוקן חוק החינוך המיוחד ומאז אמר בית המשפט את דברו, עדיין לא מומש העיקרון שלפיו יש להעדיף שילוב ילד בעל צרכים מיוחדים בחינוך הרגיל. השיעור של התלמידים בעלי הצרכים המיוחדים ששולבו במסגרת החינוך הרגיל מכלל תלמידי החינוך המיוחד הצטמצם; חלקו של תקציב השילוב בשנת 2011 מסך התקציב לחינוך מיוחד נותר כפי שהיה בשנת 2002, כעשר שנים קודם לכן, והנטל הכספי של השילוב עדיין מוטל במידה ניכרת על
הורי התלמיד. 

מעקב
משרד החינוך

10. 	לא דווח על התקדמות בתיקון הליקוי. 
	ראה דוח מעקבים 63ג' עמ' 282.

ליקוי

11. 	המלצותיה של ועדת דורנר, שהוגשו בשנת 2009, היו בסיס להובלת שינוי ולמימוש העיקרון האמור המשתקף בחוק החינוך המיוחד והעקרונות שנקבעו בפסיקה. נכון למועד סיום הביקורת אין כלל ודאות שהמשרד אכן יחולל שינוי כזה, וכי בשנים הקרובות תאפשר מערכת החינוך בכללותה להורים לילדים בעלי צרכים מיוחדים לממש את זכותם לבחור במסגרת החינוך שבה ילמד ילדם - בחירה בין שתי מסגרות חינוכיות שונות, שיעניקו לתלמיד שירותים על פי אפיון
צרכיו החינוכיים.  
	
מעקב
משרד החינוך

11. 	לא דווח על התקדמות בתיקון הליקוי. 
	ראה דוח מעקבים 63ג' עמ'283. 

ליקוי

12. 	פעולת היישום עדיין חסרה שני נדבכים יסודיים: האחד, תכנית הניסוי והיישום של דוח דורנר אינה נותנת מענה לכ-80,000 תלמידים בעלי צרכים מיוחדים מתוך כ-87,000 תלמידים ששולבו במערכת החינוך הרגיל. המשרד מחויב לבחון אם גריעה כוללת של אוכלוסייה זו ממסגרת השינוי מתיישבת עם הוראות הדין; השני, משרד החינוך לא ליבן את סוגיית התקציב הכרוך ביישום התכנית במתכונתה המלאה, ברמה הכלל ארצית, ולשם כך יש צורך בעבודת מטה שלו, בשיתוף עם משרד האוצר. המחסור בנדבכים יסודיים אלה בצירוף לוח הזמנים שנקבע ליישום ההמלצות מעוררים ספק משמעותי בנוגע ליכולת של משרד החינוך ליישמן ולהביא לשינוי הנדרש כדי לקיים את הוראות הדין על פי תכליתן.

מעקב
משרד החינוך

12. 	לא דווח על התקדמות בתיקון הליקוי. 
	ראה דוח מעקבים 63ג' עמ' 283. 

ליקוי

13	על משרד החינוך לבצע את השלב הבא בניסוי לבדיקת ישימותן של המלצות ועדת דורנר, בתנאים שיבטיחו שהממצאים שיעלו מן הניסוי יספקו למשרד את המידע הנחוץ בדבר בחירת ההורים בין המסגרות החינוכיות השונות, וכן שיבטיחו כי ניתן יהיה להפיק מהממצאים מסקנות בדבר היכולת לפעול במסגרת התקציב הקיים.

מעקב
משרד החינוך

13. 	לא דווח על התקדמות בתיקון הליקוי. 
	ראה דוח מעקבים 63ג' עמ' 284. 

ליקוי

14. 	כמו כן על משרד החינוך לבחון את המענה הניתן במוסדות החינוך הרגיל לתלמידים בעלי הפרעה התנהגותית-רגשית, וזאת בהתחשב בכלים שמקבלים המוסדות לצורך כך. אם יימצא שבידי מוסדות אלה אין כלים מספקים למילוי צורכי התלמידים והמוסדות גם יחד, מוטל על המשרד להכין תכנית פעולה מפורטת לגיבוש כלים כאלה ולפעול ליישומה.

מעקב
משרד החינוך

14. 	לא דווח על התקדמות בתיקון הליקוי. 
	ראה דוח מעקבים 63ג' עמ' 284. 

ליקוי

15. 	קיימים הבדלים בין השירותים שניתנים לתלמידים משולבים לבין השירותים שניתנים לתלמידים במסגרות החינוך המיוחד גם בנוגע להסעות: על פי חוזר מנכ"ל שקובע זכאות להסעה, תלמידי חינוך מיוחד שסובלים מלקויות מסוימות זכאים להסעה ממקום המגורים למקום הלימודים. משרד החינוך, בתשובתו מנובמבר 2012 למשרד מבקר המדינה, הבהיר לגבי הסעות של תלמידים בעלי צרכים מיוחדים: "ישנם קריטריונים אחידים לגבי הסעות תלמידים עם צרכים מיוחדים. יחד עם זאת, אכן יש הבדל בקריטריונים אם התלמיד לומד בחינוך הרגיל, כלומר לומד בקהילה קרוב למקום מגוריו לבין האפשרות שהוא לומד בחינוך המיוחד במרחק רב
ממקום מגוריו". 
בביקורת עלה, כי המשרד מממן הסעות לקבוצות מסוימות של תלמידים במסגרות לחינוך מיוחד, על פי סוגי הלקויות, אך בפועל אינו מממן הסעות אלה לכל תלמידי השילוב הסובלים מאותן לקויות.
משרד החינוך הוסיף בתשובתו מנובמבר 2012, כי נושא ההסעות נמצא בבדיקה במסגרת יישום המלצות ועדת דורנר.

מעקב
משרד החינוך

15. 	לא דווח על התקדמות בתיקון הליקוי. 
	ראה דוח מעקבים 63ג' עמ' 285. 

ליקוי

16. 	בהבדלים שהועלו לעיל בין השירותים שניתנים לתלמידים במסגרות החינוך המיוחד לבין אלה הניתנים להם במסגרת השילוב בחינוך הרגיל יש כדי להשפיע על הורים בבואם לבחור במסגרת החינוך לילדם, באופן שהם יעדיפו להימנע משילוב ילדם במסגרת החינוך הרגיל. לדוגמה, כפי שעלה לעיל, לו תבחר משפחתו של תלמיד הלוקה באוטיזם במסגרת שילוב, יהא עליה לדאוג לו למסגרת חלופית בחלק משעות אחר הצהריים, אשר אינה ממומנת על ידי משרד החינוך; היא גם תיאלץ למצוא לו מסגרת חלופית במהלך ימי חופשת הקיץ שאורכת כחודשיים בחינוך הרגיל ולשאת במימונה, אם אין ביכולתה להשגיח עליו; וספק אם לצוות המורים בבית הספר בחינוך הרגיל יהיו הכלים המקצועיים הדרושים לשילובו המיטבי של הילד.  


מעקב
משרד החינוך

16. 	לא דווח על התקדמות בתיקון הליקוי. 
	ראה דוח מעקבים 63ג' עמ' 285. 

ליקוי

17. 	על פי הערכה של המשרד משנת 2006, כ-8% מכלל התלמידים שלומדים במוסדות החינוך הרגיל נזקקים לשירותי החינוך המיוחד בדרך של שילוב על פי הקצאה סטטיסטית; ואולם המשרד קבע כי משאבים לשילוב בדרך של הקצאה סטטיסטית יינתנו למוסדות החינוך הרגיל בהיקף שיאפשר לתמוך באמצעותם בכ-6% מן התלמידים בלבד. החל באותה תקופה - בשנת הלימודים התשס"ו, צמצם המשרד את מכסת התלמידים הזכאים לשילוב בדרך של הקצאה סטטיסטית, כך שמוסד זכאי לקבל משאבים רק עבור 5.4% מתלמידיו ולא מעבר לכך, על פי 1.85 שעות שבועיות בממוצע לתלמיד. 

מעקב
משרד החינוך

17. 	לא דווח על התקדמות בתיקון הליקוי. 
	ראה דוח מעקבים 63ג' עמ' 287.

ליקוי

18. 	יוצא אפוא כי בכל הנוגע לשילוב ילדים בעלי צרכים מיוחדים בעלי לקויות הנחשבות שכיחות באוכלוסייה (שילוב בדרך של הקצאה סטטיסטית), מתקצב המשרד את השילוב בבתי הספר בחסר וכתוצאה מכך אין באפשרות בתי הספר לספק את המענה הדרוש לכל התלמידים האלה.

מעקב  
משרד החינוך

18. 	לא דווח על התקדמות בתיקון הליקוי. 
	ראה דוח מעקבים 63ג' עמ' 287.

ליקוי

20. 	בכל הנוגע לתלמידים בעלי הלקויות השכיחות באוכלוסייה, למעט לקות למידה, הרי שרובם לומדים במסגרות לחינוך מיוחד ואינם משולבים בחינוך הרגיל. עולה כי 99% מהתלמידים שהם בעלי פיגור קל נמצאים במסגרות לחינוך מיוחד, ורק אחוז אחד מהם משולב במסגרות החינוך הרגיל. 

מעקב
משרד החינוך

20. 	לא דווח על התקדמות בתיקון הליקוי. 
	ראה דוח מעקבים 63ג' עמ' 288. 
 
ליקוי

21. 	מצב שבו המשרד מתקצב בחסר את השילוב, כאמור לעיל בנוגע להקצאה הסטטיסטית, וכן ההיקף המצומצם של שעות אלה - 1.85 שעות שבועיות בלבד לתלמיד - עלולים לשמש תמריץ להשמת ילדים שסובלים מן הלקויות הללו במסגרות לחינוך מיוחד ולא לשלבם בחינוך הרגיל. הנתונים המשקפים את התפלגות התלמידים בעלי הלקויות השכיחות באוכלוסייה בין מסגרות החינוך משני הסוגים, מעלים חשש שכך אמנם קורה.

מעקב
משרד החינוך

21. 	לא דווח על התקדמות בתיקון הליקוי. 
	ראה דוח מעקבים 63ג' עמ' 288. 
ליקוי

22. 	ניתן היה לצפות שבעשר השנים שעברו מאז תוקן החוק, ובמהלכן הודגשה ביתר שאת חשיבותו של עקרון השילוב, יעלה חלקם היחסי של התלמידים המשולבים בחינוך הרגיל בכלל התלמידים שבחינוך המיוחד. גם החלת השילוב על תלמידים בחינוך המוכש"ר הייתה צפויה להגדיל את שיעורם של כלל התלמידים המשולבים. אולם הנתונים מלמדים כי לא כך הוא: שיעורם של התלמידים המשולבים בחינוך הרגיל (בחינוך הרשמי והמוכש"ר יחד) מכלל התלמידים בחינוך המיוחד (מסגרות לחינוך מיוחד ושילוב) ירד בין השנים התשס"ג והתשע"ב, מ-66% ל-54%. 
אשר לתלמידים שבשילוב מן החינוך הרשמי בלבד - מנתוני משרד החינוך עלה כי בין השנים התשס"ג והתשע"ב ירד מספרם
מ-74,000 ל-72,000. 
הירידה הכללית בשיעור של התלמידים בעלי הצרכים המיוחדים שלומדים בשילוב מכלל תלמידי החינוך המיוחד אינה מתיישבת עם העיקרון שמעוגן בחוק חינוך מיוחד - להעניק זכות קדימה לשילוב התלמידים בעלי הצרכים המיוחדים בחינוך הרגיל.

מעקב
משרד החינוך

22. 	לא דווח על התקדמות בתיקון הליקוי. 
	ראה דוח מעקבים 63ג' עמ' 289. 

ליקוי

23. 	על פי חוזר מנכ"ל משרד החינוך מדצמבר 2003, תלמיד נחשב לקוי למידה אם יש פער ניכר ומתמשך בין הישגיו בלימודים ובין רמת כיתתו וההישגים המקובלים לתלמיד בגילו, וכן אם יש פער ניכר בין הישגיו בלימודים ובין כישוריו האינטלקטואליים לפי ממצאי מבחני המשכל. כדי לקבוע אם התלמיד הוא לקוי למידה יש להפנותו לאבחון דידקטי, לאבחון פסיכולוגי או לאבחון משולב (דידקטי ופסיכולוגי). מהנתונים עולה כי 29,000 תלמידים בעלי לקויות למידה למדו 
בשנת התשע"ב במסגרות חינוך מיוחד; רוב התלמידים המשולבים - 
כ-65,000, היו לקויי למידה.

מעקב
משרד החינוך

23. 	לא דווח על התקדמות בתיקון הליקוי. 
	ראה דוח מעקבים 63ג' עמ' 289.

ליקוי

24. 	ממצאי המחקרים שהובאו לעיל מלמדים גם כי לצוותים החינוכיים בבתי הספר בחינוך הרגיל חסרים כלים לטיפול בתלמידים בעלי הפרעה התנהגותית-רגשית וכי הם מתקשים להתמודד עמם. באין טיפול מספק, שילובו של תלמיד בעל לקות כזו בחינוך הרגיל עלול להיכשל. 

מעקב
משרד החינוך

24. 	לא דווח על התקדמות בתיקון הליקוי. 
	ראה דוח מעקבים 63ג' עמ' 290. 

ליקוי

25. 	על המינהל הפדגוגי, באמצעות האגף לחינוך מיוחד ושפ"י, לבחון את המענה הניתן במוסדות החינוך הרגיל לתלמידים כאלה וזאת בהתחשב בכלים שהמוסדות הללו מקבלים לצורך כך. במסגרת בחינה זו יש לקחת בחשבון גם את ממצאי המחקרים האמורים. על סמך תוצאות הבחינה מוטל על המינהל לגבש המלצות ולהביאן לידיעת הנהלת המשרד. אם יימצא שבידי מוסדות בחינוך הרגיל אין כלים מספקים למילוי צורכי התלמידים והמוסדות גם יחד, מוטל על המשרד להכין תכנית פעולה מפורטת לגיבוש כלים כאלה ולפעול ליישומה.

מעקב
משרד החינוך

25. 	לא דווח על התקדמות בתיקון הליקוי. 
	ראה דוח מעקבים 63ג' עמ'290. 

ליקוי

26. 	בשנת 2009 הגישה כאמור ועדת דורנר את המלצותיה, ובהן נקבע העיקרון של "התקציב הולך אחר הילד", ולפיו תקציבו של כל ילד בעל צרכים מיוחדים יחושב לפי צרכיו הייחודיים ויופנה למסגרת החינוכית שבה ילמד. באותה שנה החל המשרד לבחון את האפשרות ליישם את המלצות הוועדה. על פי ממצאי הביקורת בדבר לוח זמנים שקבע המשרד ליישום ההמלצות, ובדבר הספקות שעלו בנוגע ליכולת ליישם את ההמלצות, כפי שיתואר להלן, סיכוייהם של תלמידים שלומדים היום בבתי ספר ליהנות משינויים שייעשו בעקבות יישום ההמלצות - קטנים למדי.

מעקב
משרד החינוך

26. 	לא דווח על התקדמות בתיקון הליקוי. 
	ראה דוח מעקבים 63ג' עמ' 290. 

ליקוי

27. 	עם התלמידים המשולבים בדרך של הקצאה סטטיסטית נמנים כאמור תלמידים בעלי פיגור קל, בעלי משכל גבולי, תלמידים הסובלים מעיכוב התפתחותי ושפתי וכן בעלי הפרעות התנהגותיות ורגשיות. לדעת משרד מבקר המדינה, על משרד החינוך לבחון אם השארת המצב על כנו, בלא שינוי כלשהו בהקצאת המשאבים לתלמידים אלה, מתיישבת עם תכלית חוק חינוך מיוחד כפי שמשתקף מדברי ההסבר להצעת החוק. מההסבר עולה כי מטרתה של הצעת החוק היא "בעיקר לנסות ולסייע לאותם ילדים בעלי צרכים מיוחדים המסוגלים להשתלב במסגרות הרגילות, ולהימנע ככל האפשר מהפנייתם למסגרות החינוך המיוחד, כך שיפיקו את מירב התועלת הלימודית והחברתית". 

מעקב
משרד החינוך

27. 	לא דווח על התקדמות בתיקון הליקוי. 
	ראה דוח מעקבים 63ג' עמ' 291. 

ליקוי

28.	נמצא כי רק באמצע אוגוסט 2012 אישר המשרד את תקצוב הסלים האישיים לתלמידים, והודעה על כך נמסרה לעיריית חולון. בעקבות זאת קיבלו הורים לתלמידים שהשתתפו בניסוי את המידע המלא על סך התקציב האישי שאושר לילדיהם ימים ספורים בלבד לפני תחילת שנת הלימודים התשע"ג, ובמקרים מסוימים אף לאחר פתיחת שנת הלימודים. רק במועד זה היה בידי ההורים כל המידע הנדרש כדי לקבל החלטה בדבר מסגרת החינוך שבה ילמד ילדם - בית ספר לחינוך מיוחד, כיתה מיוחדת בבית ספר של החינוך הרגיל או שילוב בכיתה רגילה בחינוך הרגיל. במצב זה החלטות ההורים התקבלו במועד שאינו מאפשר הכנה של הילד למעבר ממסגרת למסגרת, ככל שנדרש. גם מנהלי בתי הספר והמורים המלמדים בהם לא היו יכולים לדעת באותה עת מי מהתלמידים עתיד ללמוד אצלם כדי להיערך לכך. 

מעקב
משרד החינוך

28. 	לא דווח על התקדמות בתיקון הליקוי. 
	ראה דוח מעקבים 63ג' עמ'292. 

ליקוי

29. 	האיחור במסירת המידע פגע אפוא פגיעה ממשית ביכולתם של ההורים להשיג אחת ממטרותיהן העיקריות של המלצות ועדת דורנר - בחירה מושכלת של מסגרת החינוך לילדם. כמו כן נפגעה יכולתו של המשרד ללמוד מן הניסוי על השגת המטרה הזו.

מעקב
משרד החינוך

29. 	לא דווח על התקדמות בתיקון הליקוי. 
	ראה דוח מעקבים 63ג' עמ' 292. 


ליקוי

30. 	משרד מבקר המדינה מעיר למשרד החינוך כי בחלוף השנה הראשונה לניסוי, ספק אם ניתן ללמוד מתוצאותיו על בחירת ההורים בין המסגרות החינוכיות השונות.

מעקב
משרד החינוך

30. 	לא דווח על התקדמות בתיקון הליקוי. 
	ראה דוח מעקבים 63ג' עמ' 292. 

ליקוי

31. 	משרד מבקר המדינה מעיר למשרד החינוך כי ראוי היה להתחיל בהכשרת עובדי הוראה בחינוך הרגיל, במטרה לאפשר שילובם של תלמידים בעלי צרכים מיוחדים בכיתותיהם, קודם לקליטת התלמידים.

מעקב
משרד החינוך

31. 	לא דווח על התקדמות בתיקון הליקוי. 
	ראה דוח מעקבים 63ג' עמ'293. 

ליקוי

32. 	מגבלות התקציב ליישום המלצות ועדת דורנר כפי שהובאו בכתב המינוי של הוועדה וכן הממצאים המסתמנים מהניסוי בדבר האפשרות שיתעורר צורך בתוספת תקציב לשם היישום  - מעוררים ספק בדבר היכולת ליישם ללא תוספת משאבים את המלצות הוועדה בכל הנוגע לשילוב תלמידים במוסדות החינוך הרגיל. גם משרד החינוך עצמו מטיל ספק ביכולת ליישם את המלצות ועדת דורנר במסגרת התקציב הקיים. סוגיית התקציב עלתה כמה פעמים בדיונים במשרד אולם עדיין לא לובנה. על המשרד לבצע את השלב הבא בניסוי, בתנאים שיבטיחו את האפשרות להסיק מסקנות בדבר היכולת לפעול במסגרת התקציב הקיים.

מעקב
משרד החינוך

33. 	לא דווח על התקדמות בתיקון הליקוי. 
	ראה דוח מעקבים 63ג' עמ' 293. 




לימוד המקצועות ההומניים בבתי הספר 
שבפיקוח הממלכתי

הגופים המבוקרים: משרד החינוך 

ליקוי

1. 	על המינהל הפדגוגי לגבש תכנית פעולה לשיפור בכלי הבקרה שברשותו, כדי להבטיח שתוצג לפני הנהלת המשרד ויחידותיו תמונת מצב שנתית המשקפת את מידת ניצול שעות הלימוד וימי הלימוד בבתי הספר. על מחוזות המשרד מוטל לאתר מוסדות שאינם מנצלים את המשאבים כנדרש ולפעול לתיקון הדבר.

מעקב
משרד החינוך

1. 	לא דווח על התקדמות בתיקון הליקוי.
	ראה דוח הערות 63ג' 295. 
ליקוי

2. 	מנתוני משרד החינוך עולה אפוא כי מסוף שנות התשעים של המאה העשרים, במשך כעשר שנים, חלה ירידה ניכרת במספר הנבחנים במקצועות ההומניים ברמה של חמש יחידות לימוד (להלן - יח"ל) ובשיעורם מכלל התלמידים. גם בשנים 2011-2009, שבהן שם לו המשרד למטרה להשיג גידול במספר הנבחנים, לא חל גידול במספרם ואף חלה ירידה מסוימת. על משרד החינוך לבדוק את הגורמים לירידה במספר הנבחנים ברמה של חמש יח"ל במקצועות ההומניים ובשיעורם מכלל התלמידים בכיתות י"ב. בהתאם לממצאי הבדיקה, יש לנקוט פעולות שיבטיחו את השגת היעדים שקבע המשרד במדיניותו. 

מעקב
משרד החינוך

2. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 296.  

ליקוי

3. 	על משרד החינוך לבדוק כבר במהלך שנת הלימודים התשע"ג אם הפעולות שנקט כאמור משיגות את מטרתן להגדיל את מספר התלמידים הלומדים היסטוריה ברמה מוגברת. אם יתברר כי הפעולות לא השיגו את מטרתן, מוטל עליו לגבש דרכי פעולה אחרות לשם השגת היעד.

מעקב
משרד החינוך

3. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 296.  

ליקוי

4. 	עולה כי מרבית ההחלטות שהתקבלו בישיבה באפריל 2011 לא הבשילו לכלל פעולה של ממש. על משרד החינוך לשוב לגבש דרכי פעולה להשגת היעד שקבע - להגדיל את מספר התלמידים הלומדים תנ"ך ברמה מוגברת - ולפעול ליישומן.

מעקב
משרד החינוך

4. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 297.  
 
ליקוי

5. 	על משרד החינוך לבדוק כבר במהלך שנת הלימודים התשע"ג אם הפעולות שנקט השיגו את יעדן להגדיל את מספר התלמידים הלומדים ספרות ברמה מוגברת. 

מעקב
משרד החינוך

5. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 298.  

ליקוי

6. 	מאחר שהמידע בדבר מידת הניצול של ימי הלימוד הוא הכרחי לשם אכיפת הוראות חוזרי ימי הלימוד המחייבים, ויש לו השלכות גם על הוראת המקצועות ההומניים, יש מקום כי המינהל הפדגוגי יערוך שינויים בבקרה שנעשית בחטיבות העליונות, ובכך יאפשר מעקב אחר ניצול ימי הלימוד בהן. כמו כן מוטל על המזכירות הפדגוגית (להלן - המזה"פ) לקיים בחינה ממשית אשר לטענות של המפקחים המרכזים (להלן - המפמ"רים) וההערכות של ראשי משרד החינוך, ובמידת הצורך להביא את ממצאי בדיקתה לפני הנהלת המשרד, לשם גיבוש תכנית פעולה לשיפור ניצולם של ימי הלימוד.

מעקב
משרד החינוך

6. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 299. 

ליקוי

7. 	חשוב לקיים בקרה שיטתית ורחבה על ניצול שעות הלימוד בחטיבות הביניים, לרבות שעות הלימוד במקצועות ההומניים, בעיקר לאור היעדים שהציב לעצמו משרד החינוך בתחום זה. על משרד החינוך להקפיד ולקיים את הבקרה בתחום זה (בדומה לפעילותו בשנת הלימודים התשע"ב) תוך הקפדה שיטתית הן על שיעור משמעותי של מוסדות הנכללים בבקרה והן על רציפות הבקרות לאורך השנים.

מעקב
משרד החינוך

7. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 299 .   

ליקוי

8. 	בידי משרד החינוך אין, אפוא, מידע בדבר ניצול שעות הלימוד במקצועות הלימוד השונים, לרבות המקצועות ההומניים, בחטיבות העליונות. הצורך במידע כזה גובר בשל החשש שהעלה המשרד עצמו בדבר ניצול חלקי בלבד של ימי הלימוד בבתי ספר אלה. על המינהל הפדגוגי לבצע שיפור בכלי הבקרה שברשותו, כדי להבטיח שתוצג לפני הנהלת המשרד ויחידותיו תמונת מצב שנתית שמשקפת את מידת ניצול שעות הלימוד וימי הלימוד המלאים בבתי הספר. על מחוזות המשרד לפעול לתיקון המצב באותם מוסדות שנמצא בהם תת-ניצול של שעות הלימוד או של ימי הלימוד. באופן זה ניתן יהיה לאורך זמן להבטיח ניצול מיטבי של משאבי המשרד. 

מעקב
משרד החינוך

8. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 300. 

ליקוי

9. 	משרד החינוך השיב בנובמבר 2012 כי המזכירות הפדגוגית רואה חשיבות רבה בבחינה מעמיקה של סוגיית הידע וההכשרה של מורים שנדרשים ללמד את המקצועות השונים; "על בסיס זיהוי החסר במורים תפעל המזכירות הפדגוגית בשיתוף יחידות אחרות במשרד לעידוד צעירים לפנות למסלולי הכשרה להוראה במקצועות הנדרשים"; בתוך כך "אמורה להינתן גמישות מבחינת מקצועות הלימוד שמהווים תנאי לקבלת רישיון הוראה בתחומי דעת שונים"; יש צורך להסדיר מערך מובנה של "הרחבת הסמכה", כך שמי שלמד מקצוע מסוים לתואר אקדמי ואף קיבל בו תעודת הוראה יוכל, בהינתן השתלמות מסוימת והוכחת יכולת הוראה, לקבל הסמכה לתחום אחר. תשובתו של משרד החינוך מלמדת על דרכי פעולה אפשריות לשם השגת התאמה בין מקצוע ההוראה של המורה לתחום הכשרתו; על פי מסמכי המשרד, דרכי פעולה אלה לא גובשו לכלל תכנית פעולה שקיבלה את אישור הנהלת המשרד. אם סבורה הנהלת משרד החינוך שיש לנקוט דרכי פעולה אלה, עליה לקבל החלטה בנושא, לוודא שתוכן תכנית עבודה מפורטת ולפעול לביצועה.


מעקב
משרד החינוך

9. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 300. 

ליקוי

10. 	לאור הממצאים שהועלו בדוח זה, על הנהלת משרד החינוך ליזום בדיקה מקיפה אשר לחולשות המסתמנות בקשר להוראת המקצועות ההומניים, וזאת במטרה לקדם פעולות לחיזוקה וביסוסה של הוראת המקצועות ההומניים במערכת הלימודים. עוד עליה לוודא כי תוכן תכנית פעולה לשיפור הניצול של ימי הלימוד ושעות הלימוד, וכן לבצע שינויים בכלי הבקרה שבידי המשרד כדי להבטיח שתוצג לפני הנהלת המשרד ויחידותיו תמונת מצב שנתית שמשקפת את מידת ניצול שעות הלימוד וימי הלימוד המלאים בבתי הספר.

מעקב
משרד החינוך

11. 	לא דווח על התקדמות בתיקון הליקוי. 




מערכת לתקצוב המכינות הקדם-אקדמיות 
ולבקרה עליהן

הגופים המבוקרים: משרד החינוך

ליקוי 10 תוקן, ראה דוח הערות 63ג' עמ' 306. 

ליקוי

1. 	אף שכבר בסוף שנת 2004 התעורר במשרד החינוך הצורך באפיון מערכת לניהול המכינות, רק בנובמבר 2009, כחמש שנים לאחר מכן, התקשר משרד החינוך עם ספק לפיתוח המערכת והיה נתון לתכתיביו של לוח זמנים קצר ועמוס. לפרויקט הפיתוח של  המערכת לא הוקמה ועדת היגוי כנדרש בנוהל מפת"ח, והובלתו נותרה בידי משרד החינוך בלי שהגורמים האחרים - הקרן, ות"ת ונציגות של מנהלי המכינות -  היו שותפים בפיתוח המערכת ובליבון הקשיים בתכנונה ובהפעלתה. 

מעקב
משרד החינוך

1. 	אפיון של מערכת ותכנונה הינם שלבים מקדמיים בתהליך פיתוחה של המערכת. מאחר ואפיון המערכת הסתיים, פרויקט הפיתוח הושלם ונמצא עתה בסטאטוס של שו"ש   (שיפורים ושינויים) ותחזוקה אין מקום עתה לאפיון מחודש של המערכת. 
המשרד בשיתוף פעולה עם הגורמים הרלוונטיים, פועל למיפוי המערכת, איתור חוסרים ככל שיימצאו ותיקונם, על מנת לוודא שהמערכת תיתן מענה טוב יותר לצרכי המשתמשים במערכת. זאת  במסגרת המשאבים אשר הוקצו על ידי המשרד לצורך מימוש המערכת.

ליקוי

2. 	המערכת החדשה פותחה בלא שחלק מהמשתמשים בה היו שותפים של ממש בתהליך אפיונה. מנהלי המכינות - שהוגדרו במכרז כמומחי יישום והיו למעשה משתמש מרכזי של המערכת - לא נטלו חלק ממשי בתהליך האפיון ובאישורו. 

מעקב
משרד החינוך

2. 	ראה מעקב לליקוי מס' 1, 

ליקוי

3. 	נמצא כי לא בוצע פיילוט מלא למערכת כמתוכנן, ובכלל זה לא בוצעו בעקבותיו הליכי הפקת לקחים והסקת מסקנות. 


מעקב
משרד החינוך

3. 	המשרד הסיק מסקנות והפיק לקחים בנוגע להמשך פיתוח המערכת והכשרת המשתמשים בהתבסס על המשוב שהתקבל מנציגי המכינות אשר התנסו במערכת. 
המשרד בשיתוף פעולה עם הגורמים הרלוונטיים, פועל למיפוי המערכת, איתור חוסרים ככל שיימצאו ותיקונם, על מנת לוודא שהמערכת תיתן מענה טוב יותר לצרכי המשתמשים במערכת.  זאת  במסגרת המשאבים אשר הוקצו על ידי משרד החינוך לצורך מימוש המערכת.

ליקוי

4. 	אף שהמערכת עדיין לא הייתה בשלה בעת הפעלתה, לא ניתן מענה של ממש לבעיות ולהתרעות שהעלו משתמשים מרכזיים במערכת, קרי מנהלי המכינות ועובדיהן, ורבות מהבעיות אכן התגשמו. 

מעקב
משרד החינוך

4. 	ראה מעקב לליקוי מס' 3. 

ליקוי

5. 	מכינות רבות הפסיקו להשתמש במערכת ומצאו חלופות, ומצב זה מעלה ספק בדבר התועלת של המערכת, הן לגורמים המממנים ולמכינות והן למשרד החינוך כגוף מבקר.

מעקב
משרד החינוך

5. 	אישור האפיון המפורט של המערכת נעשה על ידי האגף לחינוך מבוגרים בהתייחס לצרכים של האגף, בכל הקשור לביצוע חובותיו בניהול תקצוב שמועבר למכינות על ידי הגורמים המממנים ובקרה על עמידת המכינות בקריטריונים שהציבו הגורמים המממנים לצורך מתן סיוע לתלמידי המכינות. כל זאת, במסגרת המשאבים אשר הוקצו על ידי משרד החינוך לצורך מימוש המערכת. זוהי מטרת המערכת, כפי שגם הודגש במכרז.
המשרד בשיתוף פעולה עם הגורמים הרלוונטיים, פועל למיפוי המערכת, איתור חוסרים ככל שיימצאו ותיקונם, על מנת לוודא שהמערכת תיתן מענה טוב יותר לצרכי המשתמשים במערכת.  זאת  במסגרת מטרות המערכת והמשאבים אשר הוקצו על ידי משרד החינוך לצורך מימושה.
ראה הערות 63ג' עמ' 304. 

ליקוי

6. 	במועד סיום הביקורת, יותר משנה לאחר הפעלת המערכת החדשה, ואף שהועברו הודעות ועדכונים על כך שפיתוח הממשקים עומד להסתיים, טרם הושלם פיתוחם של כמה מהממשקים, ולא נקבע מועד להשלמתם, אף שהייתה זו אחת הדרישות בתכולת המכרז.

מעקב
משרד החינוך

6. 	פיתוח של הממשקים שהוגדרו במכרז כממשקי חובה והוחלט על פיתוחם בשלב א' הושלם (ברבעון האחרון של 2013). ממשקי "ציוני הבגרות" שהוגדר כממשק חובה ונועד לפיתוח בשלב ב' נדחה עד להשלמת התהליכים המשפטיים לאישור ציוני הבגרויות מאגף הבחינות אל המכינות. לאור השינוי בהחלטת המשרד בקשר להמשך וקיום מבחנים יחודיים  במכינות האוניברסיטאיות, יטופל הממשק  בדומה לממשק ציוני הבגרות. עם סיום ההליכים המשפטיים, המשרד ישלים את  יישום  ממשקים  אלו.
ראה הערות 63ג' עמ' 304. 

ליקוי

7. 	הממשקים למערכת הקודמת פותחו רק כעבור זמן מה, וממשקים למערכות מחשוב אחרות לא פותחו עד מועד סיום ביקורת. כתוצאה מכך הוטלו על כתפי המכינות עבודה רבה ונטל תקציבי ניכר. זאת ועוד, עקב הכשלים בפיתוח הממשקים קיים חשש לפגיעה בשלמות הנתונים, בעדכניותם ובמהימנותם.

מעקב
משרד החינוך

7. 	הגורמים המממנים מבצעים בשלב זה ביקורות עיתיות לווידוא שלמות ומהימנות הנתונים המדווחים. על פי תוכנית העבודה הצפי לסיום חודש יוני 2014. 
ראה הערות 63ג' עמ' 304. 

ליקוי

8. 	המכינות נדרשות להעביר דיווחים חודשיים בדבר נוכחות ונשירה של תלמידים לגורמים המממנים - הקרן, משרד החינוך וות"ת (באמצעות מינהלת הפרויקט) - בפקס או בדוא"ל, ולא באמצעות המערכת החדשה, אף שהנתונים ודוחות אלה הם בגדר מידע יסודי לצורך בקרה, ומצופה היה כי העברתו תיעשה באמצעות המערכת.

מעקב
משרד החינוך

8. 	המשרד יחל בפיתוח הממשק בתחילת 2014 לאחר האישור התקציבי הנדרש ובהתאם לאישור תוכנית עבודה 2014.
ראה הערות 63ג' עמ' 304. 


ליקוי

9. 	משרד החינוך וות"ת אינם מתבססים על נתוני המערכת החדשה לצורך תשלום שכר הלימוד למכינות אלא על דוח תשלומים שמפיקה מנהלת הפרויקט ידנית, שאינו כולל פירוט של רשימת תלמידים שבגינם נדרש התשלום. זאת ועוד, המצב שבו מנהלת הפרויקט מפיקה את חשבוניות  שכר הלימוד של המכינות ובד בבד גם עורכת בקרה על הנתונים אינו תקין. לדעת משרד מבקר המדינה, העובדה שקובצי דרישות התשלום למשרד החינוך ולוות"ת אינם מופקים באופן ממוחשב על בסיס נתוני התלמידים במערכת אלא באופן ידני מלמדת שיש בה ליקוי של ממש, שכן היא נועדה לשמש נדבך מרכזי בתחום התקצוב והבקרה. יתר על כן, דרך עבודה זו פותחת פתח לטעויות בחישוב. במצב זה משרד החינוך וות"ת אינם עושים שימוש מועיל במערכת החדשה במטרה לממש בקרה מיטבית על פעולות המכינות.

מעקב
משרד החינוך

9. 	המשרד בתיאום עם הות"ת שינה את  הקריטריונים וקבע  סדרי עדיפויות חדשים למימון זכאי הסיוע בהתאם למגבלות תקציביות. לאור זאת המשרד נדרש להתאים  את התוכנה  לשינויי המדיניות. במסגרת זו  יבוצעו גם שינויי תוכנה על מנת לתמוך בתהליך ביצוע התשלומים.
ראה הערות 63ג' עמ' 304. 

ליקוי

11. 	מציאות שבה נאלצים משתמשים במערכת - הקרן והמכינות - לנקוט בפתרונות חלופיים כדי להמשיך ולתפעל כהלכה את המכינות ואת מערך התשלומים מחייבת ריכוז מאמץ של משרד החינוך בשיפור המערכת ובהשלמתה. 
על משרד החינוך למפות בשיתוף פעולה עם ות"ת, הקרן והמכינות את הבעיות הקיימות והחסרים במערכת החדשה ולפעול בדחיפות לתיקונם ולהשלמת המערכת כדי שזו תוכל לתת מענה מלא ולשמש כלי בקרה מהימן.

מעקב
משרד החינוך

11. 	המשרד בשיתוף פעולה עם הגורמים הרלוונטיים, פעל למיפוי המערכת, איתור חוסרים ותיקונם, על מנת לוודא שהמערכת תיתן מענה טוב יותר ותשמש כלי בקרה מהימן. 
בנוסף, המשרד פועל בשיתוף עם הגורמים המממנים, לבחינה ולעדכון של נהלי העבודה.
 	כאמור לעיל לאחר השלמת  החסרים ובכלל זה ממשקים ודוחות בקרה, המערכת תיתן מענה מלא ותשמש ככלי בקרה טוב יותר.
ראה הערות 63ג' עמ' 304. 


קרנות ההשתלמות לעובדי ההוראה

הגופים המבוקרים: קרנות משרד החינוך, משרד החינוך, משרד האוצר, מינהלת הגמלאות, רשות החברות הממשלתיות.

ליקוי

1. 	נמצא כי בשנת הלימודים התשע"ב (2012) לא הפריש משרד החינוך תשלומים לקרנות עבור כ-11,000 עובדי הוראה (להלן - עו"ה), שהם כ-10% מכלל עו"ה שהעסיק באותה שנה. אי-הפרשת הכספים היא פגיעה מתמשכת בזכויותיהם של עובדים אלו. לפי הערכת משרד מבקר המדינה, הסכום המצטבר שלא הופרש במשך השנים הגיע למאות מיליוני שקלים. 
ארבע בעלויות, שכל אחת מהן מעסיקה אלפי עו"ה, מסרו למשרד מבקר המדינה נתונים שמהם עלה כי ל-17.6% מעו"ה המועסקים בהן לא הופרשו כספים לקרן השתלמות. יוצא אפוא שגם זכויותיהם של עו"ה בבעלויות נפגעו כתוצאה מאי-הפרשה לקרן השתלמות.
פעולות הפיקוח שמבצע משרד החינוך בבעלויות כוללות ביקורות יזומות שנועדו להבטיח את עמידתן של הבעלויות בהתחייבויותיהן כלפי עו"ה. אולם הלכה למעשה, לא הובילו פעולות אלה להשבת זכויותיהם של חלק ניכר מעו"ה שנפגעו. 

מעקב
משרד החינוך


1. 	מאחר ואין זו זכות מוקנית, לא ניתן לכפות את ההצטרפות על עובדי ההוראה כמו כן, לא ניתן לצרפם באופן אוטומטי.

ליקוי

2. 	התקציב שמעביר משרד החינוך לבעלויות המעסיקות אלפי עו"ה כולל רכיב של הפרשת המעביד לקרנות השתלמות, המהווה 8.4% משכרם של עו"ה. יש בעלויות שאינן מפרישות כלל לעובדיהן עבור קרנות השתלמות, ואחרות שמפרישות רק עבור חלק מעו"ה המועסקים בהן. נמצא כי בעלויות שלא הפרישו לקרנות ההשתלמות את חלק המעביד עבור עו"ה המועסקים בהן, לא השיבו למשרד החינוך את הסכום שקיבלו והותירו את הכסף אצלן.

מעקב 
משרד החינוך

2. 	משרד החינוך דאג להפיץ ולעודד את עובדי ההוראה שלא הצטרפו במלל ובתלושי המשכורת. כמו כן, דאג לטופסי הצטרפות באתר משרד החינוך.  

ליקוי

3. 	מנתוני המנהל התפעולי של הקרנות עולה כי משנת הלימודים התשס"ב (2002) ועד התשע"ג (2013) חלה ירידה של כ-50% במניין עו"ה שיצאו לשנת השתלמות (להלן - משתלמים), אף על פי שבאותה תקופה חלה עלייה של כ-60% בזכאים לה. 
מבדיקת נתוני הזכאים ושיעור המשתלמים בשנת הלימודים התשע"ג (2013) בהשוואה לנתוני הזכאים ושיעור המשתלמים בשנת הלימודים התשמ"ד (1984) עולה שבעוד שמניין הזכאים עלה פי 8.5 (מ-8,755 
ל-74,358), ירד מניין המשתלמים נומינלית מ-4,020 ל-3,643. תופעת הירידה המתמשכת בשיעור עו"ה המממשים את כספי הקרן לצורך יציאה לשנת השתלמות מעלה ספק בדבר מימוש יעדן המקורי והעיקרי של הקרנות - יציאת עו"ה לשנת השתלמות.

מעקב
משרד החינוך

3. 	התקיימה ישיבה עם הנהלת הקרנות ולפי הצפי מספר המשתלמים עלה וימשיך לעלות. 

ליקוי

4. 	מנתוני המנהל התפעולי של הקרנות עלה כי שיעור העמיתים שמשכו את כספיהם שנצברו בקרנות במהלך השנים התשס"ו-התשע"א (2011-2006) הוא כ-20% מכלל הזכאים. תופעה זו קיימת בצד מגמת ירידה של כ-30% בשיעור המשתלמים מכלל הזכאים בשנים אלה. יוצא אפוא שבמהלך השנים גדל הפער בין מספר עו"ה שמימשו את זכותם לצאת לשנת השתלמות ובין מספר עו"ה שמשכו את כספם. 
בשנת 2011 שולמו לעמיתים שמשכו את כספם כ-618 מיליון ש"ח 
מכ-665 מיליון ש"ח שנצברו בחשבונם בקרנות. ההפרש - העודף של מרכיב כספי המעביד, שסכומו כ-47 מיליון ש"ח - נותר בידי הקרנות. בכל שנה נצברים בקרנות עשרות מיליוני ש"ח מהעודף של מרכיב כספי המעביד. לדעת משרד מבקר המדינה, מהנתונים על השימוש בכספים אלו עולה שהם משמשים רק בחלקם ליעד העיקרי שלשמו הופרשו - מימון יציאתם של עו"ה לשנת השתלמות.
עמית בקרנות ההשתלמות לעו"ה אינו יכול למשוך את כספי החיסכון שנצברו לזכותו לאחר שש שנים כמו בקרנות ההשתלמות הרגילות, אלא אם כן הוא עומד בתנאים המאפשרים זאת על פי תקנון הקרן, או עקב מצב רפואי או כלכלי קשה באישורה של ועדת חריגים. יוצא אפוא שעו"ה הם המגזר היחיד בקרב כלל העובדים במשק שיש לו קרן השתלמות ואינו יכול למשוך את חסכונותיו בתום תקופה על פי רצונו.

מעקב
משרד החינוך

4. 	המשרד קיבל את הכספים העודפים משתי הקרנות של הסתדרות המורים לתשס"ט ותש"ע. כנ"ל לגבי הקרן השלישית של הארגון, הכספים הועברו לשנים הללו. משרד החינוך ישלח שוב ביקורות להתחשבנות והחזר הכספים לשנים תשע"א, תשע"ב, תשע"ג.  


מעקב
משרד האוצר

4. 	לא דווח על התקדמות בנושא.
	ראה דיווח בדוח הערות רה"מ 63ג' עמ' 311.  

ליקוי

5. 	ב-1.1.11 ביצעו הקרנות שינוי מבני ולפיו בוצעה הפרדה חשבונאית ומשפטית בין החברות המנהלות לבין קרנות ההשתלמות בכל הנוגע לנכסיהן והתחייבויותיהן. כמו כן, בתקנוני הקרנות בוצעו שינויים מהותיים בעלי השפעה על הזכויות והכספים של העמיתים בקרנות.
תנאי ההצטרפות למסלול חיסכון מסוים: החברה המנהלת של קרנות ההסתדרות הוסיפה מסלול חיסכון לפי תשואת אג"ח, הנחשב למסלול השקעה בעל סיכון נמוך, המקטין את רף הסיכונים שקיים במסלול המתנהל לפי תשואות שוק. מסלול זה הוא לחיסכון בלבד ואינו מאפשר לצאת לשנת השתלמות. עמית יכול להצטרף למסלול זה רק אם הוא עומד באחד מן התנאים האלה: (א) הוא בן יותר מ-50 ויצא בעבר לשנת השתלמות; (ב) הוא בן יותר מ-50 ולזכותו שני מחזורי חיסכון מלאים; (ג) הוא פרש לגמלאות. יוצא אפוא שעו"ה שאינם עומדים בתנאים אלה מוגבלים בהצטרפות למסלול זה ובכך נמנע מהם חיסכון במסלול בעל סיכון נמוך. זאת בנוסף למגבלה על עו"ה לעבור בין קרנות במהלך שנות החסכון ולמגבלות על משיכת כספי החיסכון בתום שש שנים.

מעקב
משרד האוצר

5. 	לא דווח על התקדמות בנושא.
	ראה דיווח בדוח הערות רה"מ עמ' 312. 

ליקוי
			
6. 	חישוב העודף הכספי של הקרנות: עודף כספי מוגדר כהפרש חיובי בין שווי נכסי הקרן ובין התחייבויותיה לפדיון כספים לעמיתיה, והוא המדד ליכולת עמידתן של הקרנות בהתחייבותיהן. במסגרת השינוי המבני נקבעה שיטה לחישוב העודף הכספי, והיא מבוססת על תחשיב שלפיו כלל העמיתים ימשכו את חסכונותיהם וישאירו בקרן 11% מהפרשות מרכיב כספי המעביד. אולם התברר כי תחשיב זה אינו עולה בקנה אחד עם העובדות; כך לדוגמה בשנת הלימודים התשע"א יצאו כ-4,000 עו"ה לשנת השתלמות שעלותה הממוצעת הייתה 
כ-115% מחסכונותיהם, ויותר מ-3,000 עמיתים נוספים משכו את כספם וקיבלו 100% ממרכיב כספי המעביד. במועד סיום הביקורת הסתכם העודף הכספי הנובע ממרכיב כספי המעביד בכמיליארד ש"ח.





מעקב
משרד החינוך

6. 	טרם גובשה נוסחה על ידי שוק ההון. משרד החינוך ידאג לזמן ישיבה בנדון. 

ליקוי

7. 	המנגנון לאיזון אקטורי: איזון אקטוארי מתקיים כאשר יש די בנכסים הצבורים בקרן כדי לכסות את ההתחייבויות - הקיימות והצפויות - של הקרן לעמיתיה. מנגנון האיזון האקטוארי הוא כלי ניהולי ומקצועי להערכת איתנותן הפיננסית של הקרנות.
מנגנון האיזון האקטוארי בקרנות מבוסס על העודף הכספי, שכאמור אין זה ברור אם הוא משקף במדויק את מצבן. לפי המנגנון, שיעור מסוים של העודף הכספי אמור היה לשמש מרווח ביטחון שלמטה ממנו היה על החברות המנהלות לפעול לשמירה על זכויות העמיתים. מרווח הביטחון בוטל ומשכך, עלול להיווצר מצב שבו יהיה קשה להעריך את מצבן האקטוארי האמיתי של הקרנות, אלא אם הן ייקלעו לגירעון מהותי. 
נוסחת היציאה לשנת השתלמות: נוסחת היציאה של עמית להשתלמות היא גירעונית, ולפיכך הכסף שהצטבר בחשבונו במשך שש שנים אינו מספיק לכיסוי עלותו בשנת ההשתלמות. מנתונים שהעביר המנהל התפעולי של הקרנות עולה כי עלויות שנת ההשתלמות התשע"א (2011) עלו על סך החיסכון שנצבר למשתלמים בשלוש הקרנות ביותר מ-50 מיליון ש"ח. הקרנות איזנו את מרבית הגירעון באמצעות מרכיב כספי המעביד שנותר בקרנות בגין עו"ה שלא יצאו להשתלמות (ראו לעיל בנושא חישוב העודף הכספי של הקרנות).

מעקב
משרד החינוך

7.	טרם נבחנה האפשרות על ידי אגף שוק ההון לבדיקה אקטוארית. משרד החינוך יזרז את אגף שוק ההון למתן תשובה בעניין. 

ליקוי

8. 	ההודעות לעמיתים על שינוי שיטת חישוב התשואה השנתית - ההודעה לא ציינה כי בכך יש משום שינוי של שיטת התשואה הקבועה שהייתה נהוגה עד אותה העת. זאת ועוד, בגוף ההודעה נכתב כי "זכויות העמיתים... יישארו ללא שינוי ולא יפגעו - ובכלל זה אין שינוי ואין פגיעה בשיעורי ההפרשות והחיסכון". 

מעקב
משרד החינוך

8. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 314. 



ליקוי

9. 	חיסכון בקרן השתלמות רגילה: לפי חוק הפיקוח על שירותים פיננסיים (קופות גמל), התשס"ה - 2005 , עובד הזכאי להצטרף כעמית לקופת גמל (קרן השתלמות) רשאי לבחור בכל קרן המיועדת לאותה מטרה. בביקורת נמצא שיש אי - בהירות בעניין זכאותם של עו"ה לבחור בקרן השתלמות רגילה ובשאלה אם קרן השתלמות רגילה וקרן השתלמות לעו"ה הכוללת זכות לשנת השתלמות מיועדות "לאותה מטרה" כפי שקובע חוק הפיקוח. 
אישור זכאות לשנת ותק: שנת ותק מהווה רכיב לחישוב שכרם השוטף של עו"ה ולצבירת זכויות לקראת הפרישה לגמלאות. עו"ה שיצא לשנת השתלמות זכאי להכרה בשנה זו כשנת ותק. אישור על שנת השתלמות כשנת ותק ניתן לעו"ה על ידי קרן ההשתלמות לאחר שהשלים את תכנית הלימודים לאותה שנה, כפי שאושרה על ידי הקרן, והעביר לה את האישורים הנדרשים. 
בביקורת נמצא שמכלל כ-59,000 עו"ה שהשתלמו בעשור האחרון (2012-2002), יותר מ-8,500 (כ-14%) לא קיבלו מהקרנות אישור זכאות לשנת ותק: מבין עמיתי קרנות ההסתדרות שיצאו לשנת שבתון כ-9% לא קיבלו אישור ותק, ויותר משליש מעמיתי קרן העל-יסודיים לא קיבלו אישור זה. עובדים שהשלימו את מחויבויותיהם בשנת ההשתלמות ולא קיבלו אישור ותק נפגעים הן בשכרם השוטף והן בזכויות הפרישה. יצוין כי ייתכן שחלק מעו"ה שלא קיבלו אישור ותק לא השלימו את מחויבויותיהם בשנת ההשתלמות ולכן אינם זכאים לאישור.

מעקב
משרד החינוך

9. 	המשרד פעל לחשיפה הן במישור האינטרנטי, העלאת טפסים תוך ציון החשיבות וכן חשיפה בטפסים אותם ממלא עובד ההוראה בהיכנסו לעבודה. המשרד מקבל באופן עקבי את רשימת המשתלמים שסיימו את חובתם ומקדם אותם בשנת ותק. עניין הרכישה נבדק, אך טרם בא על פתרונו. 

מעקב
משרד האוצר

9. 	 לא דווח על התקדמות בתיקון הליקוי.
	ראה דווח בדוח הערות 63ג' עמ' 314. 

ליקוי

10. 	פנסיה: לפי תקנוני הקרנות, מאז הקמתן רכשו הקרנות את זכויות הפנסיה עבור עמיתים הנמצאים בשנת השתלמות לפי המסלול שאליו שויכו. לפיכך, עבור עמיתים עובדי מדינה המבוטחים בפנסיה תקציבית הן שילמו את ערך זכויות הפנסיה לאוצר המדינה. 
היות שבתחילת שנות התשעים של המאה העשרים נקלעו קרנות ההשתלמות למצב של גירעון אקטוארי עמוק, סוכם עם נציגי משרד האוצר כי לגבי עו"ה שהם עובדי משרד החינוך תהיה רכישת זכויות הפנסיה בשנת ההשתלמות על חשבון משרד האוצר. מאז ההסכם חלפו יותר מ-20 שנה ומצב הקרנות השתפר, בייחוד מצב קרנות ההסתדרות, והן מציגות בדוחותיהן עודף כספי ניכר העומד על כ-3 מיליארד ש"ח. על אף השינוי בנסיבות, ההסדר לא נבחן מחדש. 

מעקב 
משרד החינוך

10. 	העניין נבדק שנית עם הממונה על השכר וטרם בא על פתרונו. הנושא ייבדק שוב.

מעקב
משרד האוצר

10. 	לא דווח על התקדמות בנושא. 
	ראה דוח הערות רה"מ 63ג' עמ' 315-6. 
ליקוי

11. 	מענק היובל: מענק היובל ניתן אחת לשנה לעו"ה שצבר תקופת ותק של 25 שנים בשירות הציבורי (כולל ותק בשירות צבאי); המענק הוא בגובה 60% מהשכר ומשולם לעו"ה הזכאים בחודש יוני של כל שנה. גם עו"ה בשנת השתלמות זכאים לקבל מענק יובל אם צברו את הוותק המתאים (לעו"ה בבעלויות נדרש ותק של 30 שנים). 
עד שנת 2010 שילמו הקרנות לעו"ה בשנת השתלמות את מענק היובל ומשרד החינוך זיכה אותם על כך. בין השנים 2010-2003 העביר המשרד לקרנות רק חלק מחובו. ביולי 2011 המשרד היה חייב לשלוש הקרנות יותר מ-14 מיליון ש"ח בגין מענק היובל ששילמו למשתלמים. במועד סיום הביקורת שילם המשרד לקרנות רק חלק מהחוב שהצטבר.
משנת 2011 חדלו הקרנות לשלם את מענק היובל לעו"ה הנמצאים בשנת השתלמות. משרד החינוך שילם את המענק לשנים 2011 ו-2012 באיחור של חצי שנה עד שנה ושלושה חודשים. בכך יש משום הפרה של זכויות עו"ה. 

מעקב
משרד החינוך

11. 	מטעם אגף הממונה על השכר באוצר, לא ניתן לשלם את המענק דרך הקרנות מאחר ומרכיב זה אינו ניכוי לקרן. תיבדק שוב האופציה על ידי המשרד. 

ליקוי

12. 	השתתפות באספה הכללית ובדירקטוריון: כתב המינוי מטעם המדינה שנמסר על ידי השרים לדירקטורים בחברות המנהלות הוא לתפקיד דירקטור בלבד, ואין בו אזכור לסמכות אחרת, בכלל זה השתתפות והצבעה באספה הכללית. בשלוש החברות המנהלות השתתפו הדירקטורים בדיוני האספה הכללית והצביעו בנושאים השייכים לסמכויות האספה בלבד, כמו מינוי של דירקטורים ותנאי העסקתם, בלי שקיבלו ייפוי כוח מבעלי אמצעי השליטה בקרנות. במשך שנים, רשות החברות הממשלתיות לא עמדה במפורש על כך כי לדירקטורים מטעם המדינה אין סמכות להשתתף ולהצביע באספות הכלליות. 
דירקטורים מטעם המדינה: היות שהמדינה מחזיקה באחוזי שליטה בקרנות, היא מוסמכת למנות בהן דירקטורים מטעמה; על פי תקנוני הקרנות, שר החינוך ימנה בכל אחת משלוש הקרנות שני דירקטורים ושר האוצר - אחד. 
נמצא כי בין השנים 2012-2000 לא אוישה מצבת הדירקטורים מטעם המדינה במלואה, כלהלן: בחלק מהתקופה כיהנו רק שני דירקטורים מטעם המדינה בכל אחת מהקרנות או החברות המנהלות, בחלקה כיהן דירקטור אחד, והיו חודשים שבהם לא כיהן אף דירקטור מטעם המדינה. במציאות שבה הדירקטוריון פועל תקופות ממושכות בהרכב חסר ובהיעדר נציגות של המדינה, מופר האיזון הנדרש בין נציגי העובדים למעסיקים ונפגעת פעילותו התקינה והסדירה של הדירקטוריון.
בין השנים 2012-2000 נמצאו ארבעה מקרים שבהם המשיכו דירקטורים שמונו על ידי השרים לכהן בתפקידם בדירקטוריון, על אף שתקופת כהונתם תמה. כמו כן, נמצא כי ארבעה דירקטורים שמונו לקרן אחת מקרנות ההסתדרות בלבד השתתפו והצביעו בלא סמכות גם בישיבות דירקטוריון של הקרן האחרת.

מעקב
משרד החינוך

12. 	מאחר והמשרד לא קיבל אישור מטעם הממונה על השכר, אין התקדמות בנושא.  

מעקב
רשות החברות הממשלתיות

12. 	הרשות מקבלת הודעות מבעוד מועד על קיומן של אסיפות כלליות ב"קרנות השתלמות למורים וגננות – חברה מנהלת" (להלן:"מו"ג") ו"קרנות השתלמות למורים תיכוניים, מורי סמינרים ומפקחים – חברה מנהלת" (להלן:"מו"ת") ועל הנושאים העולים על סדר יומן. עם קבלת זימון לאסיפה כללית מקפידה הרשות להכין ייפוי כוח לאסיפות הכלליות במו"ג ומו"ת, ולהחתים את השרים על מינוי מיופה כוח מטעם המדינה ועל הוראות ההצבעה באסיפה הכללית, ככל שהדבר מתאפשר והנושא כבר טופל. בנוסף, פועלת הרשות מול הנהלת עגור המנהלת את קרן ההשתלמות למורים בבתי הספר העל-יסודיים במכללות ובסמינרים, על-מנת שגם הם יודיעו לרשות על כינוס אסיפה כללית בעוד מועד על-מנת שהרשות תוכל לייעץ לשרים בעניין ייפוי הכוח לאסיפה הכללית. יש לציין כי מתכונת החתמת הדירקטורים מטעם המדינה על כתבי התחייבות מצויה עדיין במחלוקת עם קרן השתלמות זו. נכון להיום מכהנים בדירקטוריוני מו"ג ומו"ת 2 דירקטורים מתוך 3 דירקטורים שהמדינה זכאית למנותם. בחודש נובמבר 2013 מקודם מינויה של דירקטורית שלישית בשני הדירקטוריונים, כך שהרשות מצפה ככל שלא יחולו עיכובים נוספים, כי מכסת הדירקטורים מטעם המדינה תושלם בקרוב. בדירקטוריון חברת עגור המנהלת את קרן ההשתלמות למורים בבתי הספר העל-יסודיים במכללות ובסמינרים מכן דירקטור אחד מתוך 3 דירקטורים שהמדינה זכאית למנותם. הרשות פועלת בחודש נובמבר 2013 מול השרים על מנת שאלו ימנו את מכסת הדירקטורים החסרים. 



ממצאי מעקב
התאמות לתלמידים לקויי למידה בבחינות הבגרות

הגופים המבוקרים: משרד החינוך.

ליקוי

1. 	בכל המגזרים חלה עלייה ניכרת בשיעור הנבחנים שאושרה להם התאמה אחת או יותר, לרבות בשני המגזרים שבהם שיעור התלמידים בעלי ההתאמות היה נמוך במיוחד בשנת התשס"ה - הערבי והדרוזי. עם זאת נותרו פערים גדולים בין המגזרים: במגזר היהודי הכללי ובמגזר היהודי הדתי שיעור התלמידים שאושרו להם התאמות הוא 
כ-40%, והוא גדול פי שניים ויותר משיעור בעלי ההתאמות במגזר החרדי, במגזר הערבי ובמגזר הדרוזי. 
	מהנתונים האמורים ומתשובת משרד החינוך עולה שחלק מן ההתאמות שאושרו לתלמידים מהמגזר היהודי הכללי ומהמגזר היהודי הדתי, אושרו לתלמידים שאינם לקויי למידה. נוכח שיעורי ההתאמות האמורים ובהיעדרה של בדיקה מעמיקה של הגורמים לגידול בשיעור הזכאים, לא ניתן לשלול את האפשרות שמדובר בחלק ניכר מההתאמות שאושרו.

ליקוי

2. 	בביקורת הקודמת נמצא כי במחוזות תל אביב והמרכז וכן במינהל לחינוך התיישבותי היה ייצוג יתר לתלמידים שאושרה להם התאמה אחת או יותר; ואילו במחוז הצפון ובבתי הספר בפיקוח המוכר שאינו רשמי היה להם תת-ייצוג. בביקורת הנוכחית עלו ממצאים דומים. 

ליקוי

 3. 	בביקורת הנוכחית הועלה כי נמשכת מגמת הגידול בשיעור התלמידים שאושרו להם התאמות בבחינות בשל לקויות למידה; שיעור בתי הספר שבהם אושרו התאמות רבות (עבור יותר מ-30% מהתלמידים) היה בשנת הלימודים התשע"א 45%, שיעור גדול בעשרות אחוזים משיעורם לפי ממצאי הביקורת הקודמת. 
	עוד נמצא בביקורת הנוכחית כי ב-173 בתי ספר (18%) אושרו התאמות ל-50% מהנבחנים או יותר; ב-51 מבתי הספר אושרו התאמות ל-70% מהנבחנים או יותר. 

מעקב
משרד החינוך

1-3. 	דיון בנושא מדיניות המשרד ובניית סטנדרטים למתן התאמות על בסיס שונות – התקיימה ישיבה במינהל הפדגוגי ועם לשכת שר. בניית מסד נתונים – מסד נתונים לקבלת מידע על כל סוגי התאמה הניתנות לבתי הספר נמצא בתהליך בנייה. התהליך יסתיים במהלך תשע"ד.
	ראה דוח הערות רה"מ 63ג' עמ' 320. 


ליקוי

4. 	משרד החינוך קבע שלוש רמות של התאמות: התאמות ברמה 1, שאינן משנות את מתכונת הבחינה, אין בהם כדי לסייע לנבחנים שאינם לקויי למידה, ואין הן נוגעות לתוכן הבחינה אלא לתנאיה; התאמות ברמה 2, שיש בהן כדי לשנות שינוי חלקי את מתכונת הבחינה; התאמות ברמה 3 המשנות את מהות הנמדדת בבחינה, והן נוגעות לשינוי בתנאי הבחינה ובתוכנה, למשל בחינה בעל פה. המינהל הפדגוגי הסמיך ועדות שפועלות במחוזותיו לעסוק בהערכה ובבקרה בנוגע להתאמות ברמה 1 ו-2 אשר אושרו בבתי הספר (להלן - ועדות מחוזיות); ועדות אלה הן המאשרות התאמות ברמה 3. 
	א) הביקורת הנוכחית העלתה שהוועדות המחוזיות לא קיימו בקרה 
	על אישור ההתאמות הניתנות על ידי בבתי הספר, ואין בידיהן נתונים על מספר ההתאמות שאושרו. יצוין שמשרד מבקר המדינה כבר העיר בדוח הקודם שמסירת נתונים למחוזות באופן שוטף היא תנאי בסיסי לקיום בקרה על בתי הספר, אולם בביקורת הנוכחית הועלה כי הדבר עדיין אינו מוסדר. 
ב) ועדת הערעורים העליונה מוסמכת לדון ולהחליט בערעורים של בתי ספר על החלטותיהן של הוועדות המחוזיות בדבר התאמות ברמה 3. ב-6.6% מהישיבות שקיימה הוועדה לקראת מועד בחינות קיץ התשע"א לא הייתה לפניה חוות דעת של פסיכולוג, ופסיכולוג גם לא השתתף בישיבות אלה כנדרש בהוראות המשרד. 

מעקב
משרד החינוך

4. 	בקרת וועדה מחוזית על אישורי התאמות מבתי הספר – הוועדות המחוזיות קיבלו הנחייה והדרכה לקיום תהליך בקרה בבתי הספר. בשלב ראשון נבדקים מקרי הקיצון (מספר אישורי התאמות הגבוהים ביותר ומספר אישורי התאמות הנמוך ביותר) בוועדות מחוזיות משתתף פסיכולוג באופן קבוע והוא אחד מחברי הוועדה. (הכוונה בהערה זו לוועדות ערעורים). תגובת וועדת ערעורים לסוגיית הפסיכולוג: ועדת ערעורים עליונה דנה לא רק בערעורים על החלטות ועדות מחוזיות להתאמות ברמה 3, אלא גם בערעורים על החלטות ועדת חריגים לנבחנים אקסטרניים, הדנה בהתאמות מכל הרמות, 1,2 ו- 3. הדיון בהתאמות ברמות 1 ו-2 אינו מחייב השתתפות פסיכולוג (ולראיה – בבתי ספר מאשרים התאמות ברמות אלה בישיבת מועצה פדגוגית ללא פסיכולוג). כל ישיבות ועדת ערעורים עליונה שהתקיימו ללא השתתפות פסיכולוג, התקיימו בהרכב של 3 חברים לפחות, ונדונו בהם ערעורים על התאמות ברמה 1 ו- 2. 

ליקוי

5. 	על משרד החינוך לנתח את המגמות והנתונים העולים בתחום זה ובעיקר את שיעור התלמידים שאושרו להם התאמות בבחינות בשל לקויות למידה, לצד השוני הנרחב בין מגזרי אוכלוסייה ומחוזות בשיעור ההתאמות המאושרות. עליו לפעול לכך שגורמים כלכליים-חברתיים לא ישפיעו על ההתאמות הנבחנות והמאושרות במערכת החינוך. על המשרד לקיים מעקב ופיקוח שוטפים על הליכי אישור ההתאמות בבתי הספר ככלל, המעקב אחר הנתונים האמורים ובחינתם נועדו להבטיח מתן מענה מלא ומתאים לכל הנבחנים בעלי לקויות הלמידה כך שיוכלו לתת ביטוי לידע שרכשו, וכל זאת בלא שייפגע עקרון השוויון בקיום הבחינות.

מעקב
משרד החינוך

5. 	ניתוח המגמות והנתונים – מתקיימות וועדות במשרד לבחינת הנתונים. מתקיימת וועדה עם אנשי מקצוע מהאקדמיה לבחינת המגמות. מעקב אחר הליכי אישור ההתאמות – עבודה במחוזות עם יו"ר וועדות מחוזיות והפיקוח על הליכי אישור ההתאמות עבודה מתקיים במחוזות עם יו"ר וועדות מחוזיות והפיקוח על הליכי אישור ההתאמות בבתי ספר. 
	ראה דוח הערות רה"מ 63ג' עמ' 321. 







פעולות משרד החינוך לשמירה על 
טוהר בחינות הבגרות

הגופים המבוקרים: משרד החינוך.

ליקוי

1.	בשנים שחלפו מאז הביקורת הקודמת לא הצליח משרד החינוך לצמצם את שיעור הנבחנים שהפרו את כללי טוהר הבחינות; במרבית מועדי הבחינות בשנים 2011-2010 שיעורם אף היה גדול יותר מזה שנמצא בביקורת הקודמת.
	משנת 2008 ואילך הועלתה בחריפות במשרד החינוך סוגיית המעורבות של עובדי הוראה בבתי הספר בהפרות חמורות של כללי טוהר הבחינות. מעורבות כזו דורשת נקיטת פעולות נחרצות לאלתר נגד המפרים את הכללים. משרד החינוך עצמו סבור שאין די בפעולות שננקטות לטיפול בסוגיה, אולם עד שנת 2012 הוא לא עשה די למיגור התופעה ולהתמודדות נמרצת עמה. לא נעשתה עבודת מטה לגיבוש דרכי פעולה מתאימות; בחוזר מנכ"ל בנושא טוהר הבחינות לא נקבעו מפורשות דרכי פעולה לטיפול בעובדי הוראה או באנשי צוות אחרים בבתי הספר אשר הפרו את כללי טוהר הבחינות, למעט האפשרות להשעות מורים מהשגחה על בחינות.

מעקב
משרד החינוך

1. 	המינהל הפדגוגי סיים כבר לגבש תהליך של טיפול בתלמידים או בעובדי הוראה הפוגעים בטוהר הבחינות. 
	ראה הערות רה"מ 63ג' עמ' 323-4. 

ליקוי

2. 	ועדת בירור במשרד החינוך בראשות מנהלת האגף לחינוך על-יסודי בודקת מידע המתקבל באגף הבחינות בדבר עובדי הוראה שעברו על כללי טוהר הבחינות. הוועדה פועלת בלי שמשרד החינוך קבע את הרכבה ואת סמכויותיה, את דרכי פעולתה, את אמות המידה לקבלת החלטותיה ואת החובה לנמקן ואת האופן שבו יש לתעדן. 

מעקב
משרד החינוך

2. 	אגף הבחינות מעביר כל מקרה של עובד הוראה לעורכי דין, הממונה על משמעת עובדי הוראה. 
	ראה הערות רה"מ 63ג' עמ' 324. 

ליקוי

3.	במשך שנים אירעו הפרות חמורות ושיטתיות של כללי טוהר הבחינות בבית ספר תיכון א', ויוחסו עברות בתחום זה גם לעובדי הוראה בו. המשרד קיים הליך טיפול משמעתי מקיף ופרטני כלפי אוכלוסיית התלמידים, אולם מתקבל הרושם שהליכי הטיפול במורים ובצוותי ההשגחה קוימו באופן בלתי החלטי וספק אם הושלמו. האופן שבו טיפל משרד החינוך במקרה זה מלמד שהוא אינו נוקט הליכי טיפול שלמים וכוללים במקרים שבהם מתגלות עברות נרחבות על כללי טוהר הבחינות.

מעקב
משרד החינוך

3. 	המשרד יצר מנגנון של טיפול בעובדי הוראה אשר נהגו באופן בלתי ראוי. 
	ראה הערות רה"מ 63ג' עמ' 325.

ליקוי

4. 	על משרד החינוך לפעול לביסוס ולחיזוק של פעולותיו בנוגע לטוהר בחינות הבגרות לשם הבטחת תנאי היבחנות הוגנים ושוויוניים. על המשרד לפעול בדרך שתבטיח שמי שעבר על כללי טוהר הבחינות והשיג עקב כך ציונים גבוהים יותר, לא ייהנה מיתרון לא הוגן, למשל, בקבלה למוסד להשכלה גבוהה. כמו כן עליו להבטיח שיהיה בסיס הולם בדין לפעולותיו בעניין עובדי הוראה שהועלה חשד שעברו על כללי טוהר הבחינות, לעגן בכתב את הליכי הטיפול הנדרשים במקרים כאלה ולקבוע מי הגורמים המוסמכים לנקוט את אותם הליכים.

מעקב
משרד החינוך

4. 	המשרד מחכה שיעבור די זמן בכדי לבחון האם יש ירידה באחוז הזכאים. 
	ראה הערות רה"מ 63ג' עמ' 326. 


רשות האכיפה והגבייה













משרד המשפטים
רשות האכיפה והגבייה

היבטים בעבודת רשות האכיפה והגבייה
מול ציבור הזוכים והחייבים

הגופים המבוקרים: רשות האכיפה והגבייה, הנהלת בתי המשפט.

ליקוי 

2.	בשנת 1994, כ-15 שנים לפני הקמת הרשות, התקבל תיקון לחוק ההוצאה לפועל, התשכ"ז-1967, ולפיו רשם יכול למנות חוקר הוצל"פ כדי שזה יחקור מטעמו אם לחייב יש יכולת כלכלית לשלם את חובו ("חקירת יכולת"). רק בשנת 2011 החלה הרשות ליישם את הוראת החוק המאפשרת מינוי חוקרי הוצל"פ חיצוניים. לשם כך הוחלט להקים מאגר ארצי של חוקרי הוצל"פ, וזאת אף שהרשות טרם בחנה את כל ההיבטים הנוגעים לכך. רשמי ההוצל"פ במחוז חיפה והצפון החליטו קולקטיבית שלא להפנות חקירות יכולת לחוקרים, אלא בחרו לבצע את החקירות בעצמם.

מעקב
רשות האכיפה והגביה

2.	רשמי ההוצאה לפועל במחוז חיפה והצפון אינם מפנים חקירות יכולת לחוקרים חיצוניים. לרשמים שיקול דעת עצמאי. צוות תיקון ליקויים ביקש דו"ח המלצות ביחס להמשך הפעלת חוקרי ההוצאה לפועל עד לסוף שנת 2013. 

ליקוי

3.	כדי להגביר את האכיפה יזמה הרשות מבצעי גבייה עם זוכים מוסדיים. מנתוני הרשות עולה כי יעילותן של האכיפה והגבייה באמצעות המבצעים הייתה חלקית: במבצעים נכללו 165,000 תיקים, ומתוכם נסגרו 25,150 תיקים (כ-15%) בגין טיוב נתונים, והושגו הסדרים ב-14,770 תיקים (כ-9%).

מעקב
רשות האכיפה והגבייה

3. 	לעניין ייעול צעדי האכיפה והגבייה באמצעות מבצעי הגביה – מאחר ותשלום החוב הינו פונקציה של רצון החייב לשלם ושל שיעור ההנחה, הרי שלא קיימת דרך להביא לשיפור ההסדרים. 

ליקוי

4.	החלטות הרשמים המלאות נשלחות במערכת הממוחשבת רק לעורכי דין מייצגים המחוברים למערכת של ההוצל"פ. על פי נתוני הרשות, 
כ-94% מהזוכים מיוצגים בידי עורכי דין, לעומת כ-6% מהחייבים. יתר החייבים (כ-94%) אינם מיוצגים, רובם בשל מצב כלכלי דחוק. לפיכך הם אינם מסתייעים בייצוג משפטי, אינם מקבלים את ההחלטות המלאות ונדרשים לפעול מיזמתם כדי להשיגן.

מעקב
רשות האכיפה והגבייה

4.	מועד עלייתה לאוויר של מערכת המיחשוב החדשה הינו סוף רבעון ראשון של שנת 2014.  

ליקוי

5.	בדצמבר 2009 העביר שר המשפטים לאישור ועדת החוקה, חוק ומשפט של הכנסת את טיוטת צו ההוצאה לפועל (סגירת לשכות), התש"ע - 2009 , ולפיה ייסגרו לשכות הוצל"פ קטנות וקטנות מאוד. אף שהוועדה לא אישרה את טיוטת הצו, צמצמה הרשות כמעט לחלוטין את הפעילות בחלק מלשכות אלו.

מעקב
רשות האכיפה והגבייה

5.	לעניין נושא סגירת לשכות – לא נסגרו לשכות. הנושא עלה במסגרת הדיווח לשרת המשפטים של צוות תיקון ליקויים. 

ליקוי

6.	המרכז לגביית קנסות, אגרות והוצאות: המזכירויות של בתי המשפט נדרשות להעביר למרכז תיקי חייבים שלא פרעו את תשלומיהם. נמצא כי קיימים כשלים בהעברת הנתונים ממזכירויות בתי המשפט למרכז ובעיות במישק המחשוב. נמצא כי בשנת 2010 כ-42% מהתיקים שנסגרו היו תיקים שבהם נתונים שגויים, ובמחצית הראשונה של שנת 2011 כ-32% מהתיקים שנסגרו היו בהם נתונים שגויים. על סמך הנתונים השגויים שלא אותרו פעל המרכז נגד חייבים ונקט הליכי גבייה שפגעו בהם. 

מעקב
רשות האכיפה והגבייה

6.	לעניין השלמת כתיבת נוהל עבודה ביחס לחיוב באגרות והעברתן לגבייה במרכז – נעשים תיאומים מעת לעת מול הנהלת בתי המשפט. 

ליקוי

7.	נמצאו מקרים שבהם נקט המרכז הליכי גבייה נגד חייבים מאחר שלא קיבל את ביטולי ההחלטות של בתי המשפט שניתנו בהליכים מאוחרים. בתביעות של חייבים נגד הרשות בגין חיובים שגויים קבע בית המשפט כי הצגת אדם כמי שלא שילם חוב עד שהוטל עיקול על רכושו היא בגדר לשון הרע.


מעקב
רשות האכיפה והגבייה

7.	לעניין מניעת הליכי גבייה נגד חייבים לאחר ביטולי החלטות של בתי המשפט – נעשים תיאומים מעת לעת מול הנהלת בתי המשפט. 

ליקוי

8.	נושא העברת נתונים שגויים מעסיק את הנהלת בתי המשפט ואת הרשות מאז הקמתה בשנת 2009, ובמועד סיום הביקורת טרם הוכרעה המחלוקת בעניין האחריות על טיוב הנתונים.


מעקב
הנהלת בתי המשפט

8.	המשרד פועל באופן שוטף לטיוב הנתונים אותם הוא מעביר למרכז לגביית קנסות. במקביל מחוייב המרכז לגביית קנסות לבצע הבקרות שלו לעניין אמיתות בעלי הדין או גובה החוב, ומכאן שלשני הצדדים אחריות לטיוב הנתונים טרם ביצוע הליכי הגביה.  להלן פירוט הצעדים בהם נוקטת הנהלת בתי המשפט כדי לטייב את הנתונים המועברים למרכז לגביית קנסות.
	נתונים לעניין פרטי בעל הדין:
	בתיקים אזרחיים: לעניין אימות פרטי בעלי הדין מול מרשם האוכלוסין– מערכת בתי המשפט מקבלת את פרטי בעלי הדין מהצדדים עצמם בהתאם לתקנות. עמדת היועץ המשפטי לממשלה היא שמערכת בתי המשפט אינה עונה על התנאים של גוף מורשה לצורך קבלת נתונים ממאגר מרשם האוכלוסין.
קודם מהלך שמטרתו ליצור מימשק בין המערכת בהנהלת בתי המשפט לבין מרשם האוכלוסין. לעניין זה גם אם ניתן היה לקבל את מאגר מרשם האוכלוסין נדרש תיקון חקיקתי שיאפשר העדפת המידע ממרשם האוכלוסין על פני פרטי הצדדים הכתובים בכתבי הטענות.
	בתיקים פליליים: פרטי נאשם - ככל שמוגשים פרטי נאשם שגויים הרי שטיוב הנתונים הינו באחריות רשויות התביעה קרי, פרקליטות, משטרה וכד' שחזקה היא שעליהם להגיש את הפרטים נכונים.
פרטים של נפגעי עבירה – לעניין זה המשרד מנהל הליך של הטמעה בקרב התביעות והפרקליטויות השונות כשמערכת בתי המשפט מפעילה מנגנון לבקרה של הפקדת טופס פרטי נפגע העבירה. נכון להיום (דצמ' 2013) עדיין יש יחידות תביעה שאינן מעבירות את פרטי נפגעי העבירה מקום שנפסק לו פיצוי. כן נעשתה פניה למרכז  לנפגעי עבירה בניסיון לאתר נפגעים הזכאים לפיצוי, אולם המהלך לא נשא פירות, בהעדר נתונים מהם. חובות אגרות - לאור חוות הדעת של היועמ"ש המשרד מעביר למרכז לגביית קנסות את חובות האגרה בעת היווצרותם כשהתיק עדיין פתוח ללא תקופת שיהוי. לפעמים המצב המשפטי משתנה ובעקבותיו המשרד מעביר למרכז הודעות עדכון בהתייחס להחלטות בעלות השלכות על גובה האגרה. כיום ההעברה היא ידנית ובקרוב המערכת הממוחשבת תבצע את העידכון באופן שוטף.
קנסות - קיים ממשק בין המערכות לעידכון שוטף של גובה החוב והתקבולים שנכנסים לבית המשפט לגבי בעל החוב. החל במחוז באר שבע תהליך לפיו עורכי דין מטעם הסיוע המשפטי יושבים בבית המשפט ונותנים סיוע משפטי דחוף בתחום משפחה ואזרחי (בסעדים דחופים) המהווה נדבק נוסף בהרחבת נגישות האזרחים לסיוע המשפטי. לעניין הרחבת הסיוע המשפטי בתחום האזרחי, ולהוספת מידע זה בזימון שנשלח לתובעים ולנתבעים - הרחבת הסיוע המשפטי הינה באחריות משרד המשפטים. לכשתתקבל פניה מהסיוע המשפטי לעניין היכולת שלהם להרחבת הפיילוט, מערכת בתי המשפט תענה בשמחה לעניין יידוע בעלי הדין. יחד עם זאת, במערכת בתי המשפט מצויות עמדות מתנדבים שמנחות את בעלי הדין הבלתי מיוצגים בדבר האפשרות להיעזר בסיוע המשפטי, או ב"שכר מצווה".

ליקוי

9.	המרכז החתים משרדי ממשלה שהעבירו תיקים לטיפולו על כתב שיפוי, ולפיו כל צד יישא באחריות למחדליו וישפה את האחר בגין הנזקים שגרם לו בעקבות מחדלים אלו. את הנהלת בתי המשפט לא החתים המרכז על כתב שיפוי זה.

מעקב
רשות האכיפה והגבייה

9. 	לא דווח על  התקדמות בתיקון הליקוי. 

ליקוי

10.	במסגרת חוק ההתייעלות הכלכלית (תיקוני חקיקה ליישום התוכנית הכלכלית, לשנים 2009 ו-2010), התשס"ט - 2009 , תוקן חוק המרכז לגביית קנסות, אגרות והוצאות, התשנ"ה - 1995, והורחבה בו הגדרת "חוב" כך שהמרכז הוסמך לגבות את כלל החובות של משרדי הממשלה. במועד סיום הביקורת, אוגוסט 2012, כשלוש שנים ממועד תחילתו של התיקון לחוק (יולי 2009), עדיין לא התממשה כוונת המחוקק שכל חובות משרדי הממשלה יעברו לגבייה באמצעות המרכז, וטרם התממש חזון הרשות שהמרכז יהיה הגוף המוביל בנושא גביית חובות.

מעקב
רשות האכיפה והגבייה

10. 	פעילות מנהל הגבייה תחל בתאריך 1.12.2013.

ליקוי

11.	למנהל המרכז סמכות לקבל החלטות בעניין פריסת תשלום חוב. כמו כן לעובד מדינה שהוא עורך דין בעל ותק של שלוש שנים לפחות שמינה שר המשפטים יש סמכות לפטור מתשלום תוספת פיגורים. בעקבות תיקון 13 לחוק המרכז לגביית קנסות, אגרות והוצאות, התשנ"ה - 1995, מונו בכל מחוז רשמים לענייני המרכז מקרב רשמי ההוצל"פ, והוקנו להם סמכויות דומות. הליך הערעור על החלטות אלה אינו זהה: ערעור על החלטת רשם מוגש לבית משפט השלום, ואילו ערעור על החלטות של מנהל המרכז מוגש כבקשה לעיון מחדש בפניו או באמצעות עתירה לבג"ץ.

מעקב
רשות האכיפה והגביה

11.	אושר הנוסח של התקנות בנושא "הסדרת הליך תקיפת החלטת גורמי המרכז באמצעות הליך השגה" על ידי משרד המשפטים והן תועברנה לוועדת החוקה.

ליקוי

12.	בנובמבר 2011 עבר המרכז למשכן חדש ששכר. עם המעבר בוטלו עמדות קבלת הקהל, והחייבים הופנו למוקד מידע טלפוני, זאת היות שהמשכיר התנה את השכרת המשרדים בכך שלא תתקיים בהם קבלת קהל. הרשות לא בחנה את השפעת ההחלטה על עבודת המרכז ועל הפגיעה בחייבים. רק לאחרונה (נובמבר 2012) החליטה לפתוח עמדה אחת לקבלת קהל בלשכת ההוצל"פ בירושלים, המנותקת מהמדורים ומהמנהלים במרכז.

מעקב 
רשות האכיפה והגביה

12.	ביום 17.2.13 נפתחה בלשכת ירושלים עמדת קבלת קהל לצורך מתן מענה לפניות חייבי המרכז. 

משרד המשפטים
ממצאי מעקב

מתן סיוע משפטי בתחום האזרחי

הגופים המבוקרים: משרד המשפטים, סנגוריה ציבורית ארצית, מחוז ת"א-מרכז של הסנגוריה הציבורית, הנהלת בתי המשפט, מחלקת ייעוץ וחקיקה – משרד המשפטים, משרד האוצר

ליקויים 3,10,13 תוקנו. ראה דוח מעקב אחר תיקון ליקויים 61ב' עמ' 397- 405. 

ליקוי

[bookmark: _Toc281124520][bookmark: _Toc277585096]1.	כחלק מתהליך בחינה, אשר מטרתו להביא למודרניזציה מקיפה במערכת המשפט, בין היתר, לאור הוראות חוק יסוד: כבוד האדם וחירותו, מינה מנכ"ל משרד המשפטים דאז בנובמבר 2000 ועדה לגיבוש הצעות לרפורמה במערכת הסיוע המשפטי האזרחי ובנגישות לצדק (להלן – הוועדה). בשנת 2002 גיבשה הוועדה טיוטת דוח שבה קבעה, בין היתר, כי קיימת שכבת אוכלוסייה רחבה בישראל אשר אין ביכולתה לממן שירותים משפטיים, עובדה שאינה מבטיחה כראוי את מימוש זכות היסוד לנגישות למשפט לכלל האוכלוסייה; וכי אגף הסיוע אינו ערוך לספק שירותי מידע על זכויות וחובות משפטיות, ייעוץ משפטי כללי או ייעוץ שמטרתו ליישב סכסוכים אזרחיים ללא התדיינות משפטית (באמצעות גישור, פישור, בוררות וכדומה). דוח הוועדה לא נידון בהנהלת משרד המשפטים.
משרד מבקר המדינה מעיר למשרד המשפטים כי לצורך הכנת דוח הוועדה נעשתה בחינה מקצועית של מכלול התפיסות לגבי קידום הנגישות למשפט וכי נכללו בו המלצות כבדות משקל שהיה בהן כדי לשדרג את טיב הייצוג המשפטי הניתן ולקדם את הנגישות למשפט. משסיימה הוועדה את דיוניה וגיבשה דוח, שומה היה על הנהלת משרד המשפטים לדון בו ולבחון דרכים ליישומו, ולוּ רק מן ההיבט העקרוני.
על אגף הסיוע ליידע את הציבור בדבר זכותו לסיוע משפטי ולהנגיש את השירות לאזרח. כמו כן, לצורך ניצול של כלל האפשרויות למתן סיוע משפטי על ידי הגופים השונים, נדרש אגף הסיוע, כגוף ממלכתי מוביל, להגיע עמם לשיתוף פעולה ולתיאום. כך יורחב מעגל הזכאים לסיוע משפטי ללא הגדלת ההוצאה הציבורית.

מעקב
משרד המשפטים

1. 	האגף לסיוע משפטי מיידע את הציבור בדבר זכותו לסיוע משפטי במחוזות ירושלים והדרום וכן מחוז חיפה באמצעות שילוט מתאים בערכאות המשפטיות השונות. בהנחיית מנכ"ל המשרד הוחלט לקיים "שולחן עגול" עם נציגי משרדי ממשלה וארגונים חוץ-ממשלתיים הנוגעים בדבר כדי לבצע חשיבה משותפת לעניין הדרך המיטבית והיעילה ליידע את הציבור באופן נרחב יותר בדבר זכותו לסיוע משפטי. לעניין הפעולות שהאגף עושה להרחבת מעגל הזכאים לסיוע משפטי ללא הגדלת ההוצאה הציבורית - האגף פועל ליידע את הציבור בדבר זכותו לסיוע משפטי הן באמצעות המדיה החברתית בדף הפייסבוק המשרדי, הן על ידי תיאום עם תוכנית "שכר מצווה" של לשכת עורכי הדין והן באמצעות היידוע הנ"ל. בשולי הדברים יצוין כי הרחבת מעגל הזכאים לסיוע משפטי משמע הגדלה של ההוצאה הציבורית.

ליקוי

2.	האגף מעניק סיוע משפטי בעניינים אזרחיים לאזרחי מדינות החתומות על אמנת האג בדבר סדר הדין האזרחי משנת 1954. אמנה זו מסדירה, בין היתר, מתן סיוע משפטי לנתיני המדינות החתומות עליה; כמו כן, מראשית 2007 מעניק האגף שירות משפטי לקטינים זרים שאינם מלווים בידי מבוגר השוהים בארץ שלא כדין, הן בהליכים בפני בית הדין לביקורת משמורת של שוהים שלא כדין והן בערעור על החלטותיו. כבר בספטמבר 2007 נדרשה הנהלת משרד המשפטים להכריע בסוגיית מתן סיוע משפטי לתושבים זרים שאינם אזרחי המדינות הללו, אך עד סיום הביקורת, בספטמבר 2010, טרם הוכרעה הסוגיה.
על הנהלת משרד המשפטים לסיים את בחינת נושא מתן הסיוע המשפטי לתושבים זרים. במצב כיום יש אוכלוסייה מוחלשת – אוכלוסיית התושבים הזרים – שאינה מקבלת סיוע אף על פי שהוראות הדין הקיימות אינן שוללות מתן סיוע כזה. עובדה זו מקשה עליהם את נגישותם למערכת המשפט.

מעקב
הנהלת בתי המשפט

2. 	לא דווח על התקדמות בתיקון הליקוי.

מעקב
משרד המשפטים

2. 	לא דווח על התקדמות בתיקון הליקוי. 

ליקוי

4. 	כדי לפעול לקיצור משך הטיפול על האגף להקנות לעצמו יכולות לניטור זמני השלבים השונים של תהליך הטיפול בפונים, לפילוחם לפי גורמי הטיפול ולניתוח הסיבות לעיכובים, אם היו. כעת אין בידי האגף היכולות להפיק מהמערכות הממוחשבות את המידע הניהולי הנחוץ כדי לקדם בצורה המיטבית את הטיפול בפניות לקבלת סיוע משפטי, אם בשל היעדר יכולת לזהות באמצעותן את הסיבות לזמני טיפול ממושכים בפונים ואם בשל היעדר עדכון המערכת בנתונים הרלוונטיים לצורך הטיפול בגורמים המעכבים בלשכות. על אגף הסיוע המשפטי להקנות לעצמו יכולות לניטור זמני השלבים השונים של תהליך הטיפול בפונים, לפילוחן לפי גורמי הטיפול ולניתוח הסיבות לעיכובים, אם היו.



מעקב
משרד המשפטים

4. 	בעקבות הביקורת תוקן דוח סטטיסטי ונוטרלו חלק ממרכיבי העיכוב בקביעת מועד לראיון שאינם תלויים באגף.
כיום יש בידי האגף דוח המצביע על פרקי הזמן בהם יש עיכובים במסגרת פעילות האגף בתחום זה.
כפי שעולה מממצאי הביקורת במרבית הלשכות פחת שיעור התיקים בהם הממתינים הפונים לקביעת ראיון מעבר ל- 60 יום. בהתחשב למורכבות הטיפול בבקשות אלו ולאור הצרכים המשפטיים פרקי הזמן הנוכחיים עומדים בגדר הסביר.
לעניין התמשכות הטיפול בתיקים (בשלב שבין הגשת הבקשה לסיוע משפטי ועד לקבלת החלטה בדבר הענקת הסיוע או דחיית הבקשה לסיוע): לאור ממצאי הביקורת הקודמת הוכן והוטמע נוהל חדש לעניין זה. כפי שעולה ממצאי דוח המעקב, לאור הנוהל החדש יש שיפור בפרקי הזמן בטיפול.

ליקוי

5.	רוב הסיוע המשפטי ניתן על ידי עורכי דין חיצוניים. ביוני 2010 העסיקו לשכות הסיוע 1,170 עורכי דין חיצוניים. כל ראש לשכת סיוע עורך רשימה של עורכי הדין, מבין אלה שביקשו להתמנות כעורכי דין חיצוניים, שנבחרו על ידיו ככשירים להעניק שירות לפונים, ומעביר להם תיקים של פונים בהתאם להתמחותם. כדי להבטיח שוויון הזדמנויות לכל עורכי הדין העשויים להתעניין במתן שירותים אלה וכדי להבטיח שנותני השירות יהיו המתאימים ביותר, נדרש הליך פומבי ותחרותי לבחירתם. אגף הסיוע לא קבע נהלים לאיתור עורכי דין ואמות מידה לבחירתם ולא פרסם פומבית מידע רלוונטי לאלה המעוניינים להיכלל במאגר שהוא מנהל. פניותיהם של עורכי דין להיכלל במאגר זה לא זכו להתייחסות בתוך פרק זמן סביר, ולעתים כלל לא זכו להתייחסות.
* על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב
משרד המשפטים

5. 	הוכן, הופץ והוטמע נוהל מפורט לגבי הגשת מועמדות של עו"ד לפעול מטעם האגף ולתהליך בחירת עוה"ד. הנוהל פורסם באתר האינטרנט של האגף. 
 	הנוהל הינו אגפי ובמסגרת סמכותו של הממונה על האגף לסיוע משפטי.

ליקוי

6.	אגף הסיוע לא קבע נוהל לרישום עורכי דין במאגר ולהוצאתם ממנו של אלה שאינם מתאימים.
על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב

6. 	נוהל לרענון המאגר לרבות הגדרת עוה"ד כלא פעיל כלול בנוהל לגבי הגשת מועמדות של עו"ד לפעול מטעם האגף ולתהליך בחירת עוה"ד.

ליקוי

7.	אגף הסיוע לא קבע מדדי הערכה לבחינת תפקודם של עורכי הדין, ופיקוח אגף על עבודתם של עורכי הדין החיצוניים בלשכות הסיוע לקה בחסר.
על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב
משרד המשפטים

7. 	נוהל סדרי פיקוח ובקרה על עורכי הדין הממונים מיושם כבר מחודש ינואר 2013.  

ליקוי

8.	תהליך המינוי של עורך הדין החיצוני לתיק לא התייחס לניסיונו המצטבר של עורך הדין בעבודה עם הלשכה. לפיכך עלול להיווצר מצב שבו עורך הדין אינו מתאים באופן מיטבי לפונה, והדבר עלול לפגוע בטיב השירות.

מעקב
משרד המשפטים

8. 	הופץ נוהל בדבר בחירת עוה"ד הספציפי לייצוג תוך התאמה מירבית בין ההליך המשפטי והלקוח הספציפי לבין עוה"ד.

ליקוי

9. 	בחלוף ארבעה עשורים מאז חקיקת חוק הסיוע המשפטי, ולאור מגמות החקיקה, על משרד המשפטים לחזור ולבחון את סדרי ניהול האגף, ובכלל זה את הצורך ברפורמה במערכת הסיוע המשפטי האזרחי בישראל.

מעקב
משרד המשפטים

9. 	לא דווח על התקדמות בתיקון הליקוי



ליקוי

11. 	הבדיקה העלתה כי הנהלת האגף לא קבעה הנחיות המחייבות את כלל לשכותיה באשר לפרקי הזמן שבמהלכם יש להודיע לפונים שעליהם להמציא מסמכים בל תידחה בקשתם: לשכות ירושלים ובאר שבע שולחות לפונים שלא המציאו את הממסכים הנדרשים הודעות על דחייה מחמת אי-הוכחת זכאות לאחר 40 ימים מיום קיום הראיונות, שבמהלכם נשלחות אליהם תזכורות, ואילו לשכת עושה זאת לאחר 30 ימים.

מעקב
משרד המשפטים

11. 	הופצה הנחיה מחייבת בדבר התהליך ופרקי הזמן שבהם יתאפשר לפונים להמציא מסמכים וכן פעולת הלשכה בעקבות אי המצאתם או המצאה חלקית. 

ליקוי

12. 	רק לאחר סיכום הביקורת, בסוף ינואר 2011, גיבש משרד המשפטים בדיקה לפילוח מאפייני השיחות המתקבלות בהתאם להחלטת המנכ"ל; האגף טרם הקים מוקד טלפוני ארצי.

מעקב
משרד המשפטים

12. 	המוקד הטלפוני התרחב לכל המחוזות בארץ. המוקד הארצי טיפל בפונים ממחוז תל-אביב החל מחודש אוקטובר 2012. המוקד התרחב ליתר המחוזות בחודש מאי 2013.

ליקוי

14. 	מאז פרסום דוח הביקורת הקודמת ומאז החלטת הממשלה שהתקבלה בעקבותיו, עשה משרד המשפטים מהלכים לצמצום מספר עורכי הדין המועסקים כרטיינרים פנימיים באגף הסיוע, ומספרם ירד. עם זאת, בהיעדר פעולה המשכית להסדרת מעמדם של הרטיינרים הפנימיים שנשארו, הצוברים בינתיים ותק העסקה, החשש מהיווצרותם של יחסי עובד ומעביד ימשיך להתקיים.

מעקב
משרד המשפטים

14. 	כמעט כל  תקני הריטיינרים בוטלו ובמקומם קיימים תקני עובדי מדינה. נותרו ארבעה ריטיינרים פנימיים באגף כי טרם הסתיים ההליך המכרזי בנוגע למשרות אלו. 



מעקב
נציבות שירות המדינה

14.  	נכון להיום נקלטו כ-30 עורכי דין כעובדי מדינה שאוישו בכ-30 משרות (כ-90% מכלל הריטיינרים).


ליקוי

15. 	לדעת משרד מבקר המדינה, צירוף עלון ההסברה לכתבי בית הדין מיידע את בעל הדין בדבר שירותי הסיוע המשפטי כבר מרגע קבלת כתב התביעה, ומעניק לו את הזמן הדרוש לצורך פנייה לאגף ובדיקת זכאותו לסיוע, ולצורך הגעה לדיון המשפטי מלווה בעורך דין. לעומת זאת, יידוע באמצעות עמדות הסיוע לחסרי ייצוג מתבצע לעתים בעת שבעלי הדין מגיעים לדיון שנקבע להם בבית המשפט ללא ליווי עורך דין, ועלול לעכב את היערכותם לדיון המשפטי. ככל שקיים צורך בשינוי בתקנות, ולאור החשיבות שביידוע הפונים, ראוי להנהלת בתי המשפט ולאגף לשקול שינוי בחקיקה שיאפשר את חלוקת העלון כאמור.

מעקב
משרד המשפטים

15. 	הפיילוט הורחב למחוז חיפה.


משרד הפנים











משרד הפנים

היבטים בתפקוד משרד הפנים
כמאסדר של השלטון המקומי

הגוף המבוקר: משרד הפנים

ליקוי

1. משרד הפנים לא גיבש במסמך כתוב מדיניות אסדרה כוללנית וברורה, ולא קבע לעצמו יעדים מרכזיים וארוכי טווח בתחום. הוא גם לא גיבש מדיניות כוללנית לפיתוחו של השלטון המקומי ולהסדרת מעמדו.

מעקב
משרד הפנים

1. המינהל לשלטון מקומי פועל לשיפור מערכת הבקרה באמצעות בניית כלי בקרה ופיתוח מדדים להערכת חוסן הרשויות המקומיות וביצועיהן. מדדים חדשים המפותחים הינם מדד חוסן יישובי, מדד סל שירותים והכנסת ביאורים נוספים לדו"חות הכספיים. כמו כן, שוקד המינהל על שילוב מדדים נוספים להגברת הבקרה על הרשויות המקומיות, שטרם שולבו במערכת הבקרה ושמותנים באישור הנהלת המשרד. קיימות מספר חלופות למיסוד מערכת מדדים וכלי בקרה שישרתו את מדיניות המשרד. מסמך מדיניות טרם גובש.

ליקוי

2. גורמים מקצועיים במשרד הפנים ומחוצה לו העלו, בשנים האחרונות, את הצורך ברפורמה מקיפה ביחסי הגומלין שבין משרד הפנים לרשויות המקומיות כדי לפתור בעיות מבניות בתחום האסדרה כגון: ויסות העומס הכרוך בה, ייעול תהליכיה והיערכות ארגונית מחודשת של השלטון המקומי. אישור הרפורמה נקבע כיעד מרכזי בתכניות העבודה של משרד הפנים בשנים 2008-2007. הרפורמה שגיבש משרד הפנים הוגשה כהצעת חוק העיריות, התשס"ז - 2007, והיא עברה בקריאה ראשונה בכנסת ה-17, אך הדיונים בעניינה נפסקו. לאחר הבחירות ב-2009, שר הפנים, שקידום הצעת החוק מצוי בסמכותו, ביקש לבחון אותה מחדש, ובסופו של דבר לא קידם את הצעת החוק בכנסת.
בביקורת נמצא, כי משרד הפנים לא גיבש חלופות אחרות לפתרון הבעיות שבגינן הוצעה הרפורמה.

מעקב
משרד הפנים

2.	שר הפנים מייחס חשיבות רבה לחקיקת חוק העיריות, שטרם נחקק עד היום וקיים בצורה של פקודה מנדטורית. השר מבקש לקדם כבר במושב החורף הקרוב של הכנסת (2014), להביא לאישור בקריאה ראשונה שני פרקים מתוך חוק העיריות: פרק כוח האדם והשכר ופרק התאגידים העירוניים. בהמשך, המטרה היא לקדם חקיקה של פרקים נוספים ולהשלים את המהלך.
בנוסף, מקדם השר את העברת חוק עיריות איתנות בקריאה שנייה ושלישית, לאחר שעבר בקריאה ראשונה במושב הקודם. חוק עיריות איתנות יאפשר עצמאות מסויימת לרשויות שיעמדו בקריטריונים ברורים בתחום הגבייה ותפקודן הפיננסי ויהפוך את אסדרת משרד הפנים ליעילה יותר כלפי הרשויות האיתנות.

ליקוי

3. נמצא כי משרד הפנים אינו מקיים כמעט הערכה תקופתית של תוצאות האסדרה, עלויותיה והאפקטיביות שלה, כדי לשפרה ולייעלה. גם את דוחות הביקורת שעושה משרד הפנים ברשויות המקומיות אין מנתחים, ולרוב לא מפיקים מהם לקחים מערכתיים. הגורמים המקצועיים במינהל לשלטון מקומי יוזמים מדי פעם מחקרים בנוגע לאפקטיביות של האסדרה, ואולם במרבית המקרים הם אינם מתממשים בסופו של דבר.

מעקב
משרד הפנים

3. 	המשרד בוחן שינויי חקיקה שיאפשרו את שיפור האפקטיביות של האסדרה הקיימת ו/או ביצוע שינויים בהתאם.

ליקוי

4. השגת יעדי הפיקוח על השלטון המקומי מותנית בהיערכות ארגונית נאותה, בייחוד בשל סמכויות האסדרה הסטטוטוריות הנרחבות של משרד הפנים ומספרם הרב של הגופים הכפופים לפיקוחו. ארגון ה-OECD פרסם בשנת 2012 המלצות לייעול האסדרה ולהגדלת התועלת שבה. הארגון המליץ, בין היתר, ליצור מנגנון ארגוני בהיר, להגדיר באופן ברור את הגורם האחראי לאסדרה ולמנוע חפיפה בתחומי האחריות.

מעקב
משרד הפנים

4. 	מימוש המלצות ארגון ה – OECD  תלויות ביכולת לממש מבנה ארגוני העונה על צרכי האסדרה. הנהלת המשרד פועלת מול הנציבות והאוצר בנושא שיפור המבנה הארגוני.

ליקוי

5. פיצול סמכויות בין גופי המטה ובין המחוזות: זה שנים מצביעים דוחות שונים על חלוקה לא ברורה של הסמכויות בין יחידות המטה במשרד הפנים ובין משרדי מחוזותיו, ועל חוסר העקביות של המשרד בנוגע למידת הביזור של הסמכויות מהמטה למחוזות. בביקורת נמצא כי משרד הפנים עמד על הצורך להבהיר את יחסי הגומלין שבין המטה למחוזות, ואגב כך לאפיין את סמכויותיו ואת תפקידיו של המינהל לשלטון מקומי. בדצמבר 2010 הכין המשרד מסמכים למכרז לשם קבלת שירותי ייעוץ בתחום זה.
בסופו של דבר לא יצא המכרז אל הפועל, והשינויים הנדרשים לא נבחנו, משום שבאותה עת לא כיהן מנכ"ל במשרד הפנים. ואולם, גם לאחר שמונה מנכ"ל, לא בוצע המיזם לבחינת הצורך בשינוי ארגוני במינהל ובמחוזות.


מעקב
משרד הפנים

5. 	המיזם לבחינת הצורך בשינוי ארגוני במינהל ובמחוזות טרם בוצע. המינהל לשלטון מקומי שילב משימה לבחינת שינוי ארגוני במינהל במסגרת תכנית העבודה של שנת 2014.  כיום המחוזות כפופים למנכ"ל משרד הפנים. ביום 19.12.13 מנכ"ל המשרד קיים ישיבה עם כל ממוני המחוזות על מנת לבחון באופן מעמיק את המלצותיהן האופרטיביות להאצלת סמכויות למחוזות במגוון נושאים.

ליקוי 

6. היעדרו של גוף פיקוח מרכזי: סמכויות האסדרה על השלטון המקומי מפוצלות בין גורמים שונים במטה ובמחוזות, ואין גורם אחד שמתכלל את פעולותיהם, מתאם ביניהם ונושא באחריות לאסדרה ולתוצאותיה. הפיצול הארגוני וחוסר הבהירות בתיחום סמכויותיהם של הגורמים השונים באים לידי ביטוי בייחוד בפיקוח על תפקודן הכספי של הרשויות, שהוא מנושאי הליבה של האסדרה. במאי 2009 קיבלה הממשלה החלטה להקים רשות פנים-ממשלתית לבקרת הרשויות המקומיות לשם פיקוח אפקטיבי על הרשויות, במטרה למנוע משברים כלכליים טרם התפתחותם ולפני שנגרמים בגינם נזקים כלכליים כבדים. נמצא כי הקמת הרשות האמורה לא יצאה אל הפועל בסופו של דבר. בביקורת נמצא, כי משרד הפנים לא בחן חלופות להקמתה של הרשות, ולמעשה - הנושא אינו מקודם.

ליקוי 

7. המבנה הארגוני של המינהל לשלטון מקומי: נמצא כי במינהל יש אגפים שעוסקים במגוון נושאים בתחום התקצוב, האסדרה והפיתוח של השלטון המקומי, אך אין חלוקה ארגונית ברורה ביניהם. כתוצאה מכך ישנן משימות מרכזיות בתחום האסדרה שאינן מבוצעות באופן מלא ואפקטיבי. כך למשל, לא נעשים פיקוח ובקרה שיטתיים, ואין גורם הנושא באחריות לפיתוח הרשויות המקומיות ומקדם, הלכה למעשה, תכניות כוללות ומשולבות לפיתוחן הכלכלי של הרשויות באופן מובנה ומושכל.




מעקב
משרד הפנים

6,7.	כפיפות המחוזות הינה למנכ"ל המשרד. בשנה האחרונה החל לפעול פורום סגני ממונה מחוזות יחד עם אנשי המקצוע במינהל לשלטון מקומי, על מנת לבחון ביזור סמכויות נוסף למחוזות ולאפיין את המשאבים הנדרשים לעניין זה. יתר על כן, המינהל לשלטון מקומי ממשיך בבדיקה הארגונית על מנת לחזק את יחסי הגומלין עם המחוזות והעבודה המשותפת עמם. חברת ייעוץ אותה שכר המינהל לשלטון מקומי, פעלה באחרונה למיפוי הנהלים הקיימים במינהל ובמחוזות, והקשר ביניהם – והמליצה על כתיבת נהלים חדשים, הכוללים בין היתר גם בחינה של ביזור סמכויות למחוזות בכפוף למשאבים נדרשים לעניין זה עבור המחוזות של כח אדם או תקציבים לשכירת יועצים חיצוניים. התהליך ימשיך במהלך שנת 2014 ומשולב בתכנית העבודה של המינהל.

ליקוי

8. נהלים פנימיים ושיפור תהליכי עבודה: נהלים פנימיים עשויים לתרום לשיפור המינהל התקין, עקביותו ושקיפותו, ולגיבושן של אמות מידה ראויות לתהליכי קבלת החלטות. בביקורת נמצא כי סמכויות האסדרה של משרד הפנים בתחומים רבים אינם מעוגנים בהנחיות מנהליות פנימיות, והדבר גורם חוסר אחידות וחוסר עקביות.


ליקוי

9. בתכנית העבודה של המחלקה למחקר באגף למינהל מוניציפלי לשנת 2007 תוכנן לקיים מחקר במטרה לגבש נהלים של משרד הפנים התקפים לשלטון המקומי, ואולם המחקר לא בוצע. כמו כן נמצא, כי גורמים בלשכת מנכ"ל המשרד יזמו בשנת 2010 הכנה של מקבץ נהלים, ואולם, בסופו של דבר, גם מיזם זה לא יצא אל הפועל.

מעקב
משרד הפנים

8,9.	המינהל לשלטון מקומי ערך התקשרות עם חברת ייעוץ, המתמחה בתחום למיפוי הנהלים הנדרשים במינהל. בשלב הבא, תבוצע הרחבה של ההתקשרות לטובת כתיבה וגיבוש הנהלים. במהלך שנת 2014 יתקשר המינהל עם חברת הייעוץ, ליצירת קובץ הנהלים הסדור של המינהל. התוצר צפוי להיות מוכן בסיומו של הרבעון השני של 2014.

ליקוי

10. עוד נמצא, כי גורמים בלשכת מנכ"ל המשרד ובמינהל לשלטון מקומי יזמו בשנת 2010 בחינה של עשרה תהליכי עבודה מרכזיים שנוגעים לאישורים שנותן משרד הפנים לרשויות מקומיות, בתחום של האשראי, התקציב וניהול כוח האדם. מטרת המיזם הייתה לזהות ליקויים בתהליכי העבודה הקיימים, להציע שיפורים וליישמם. לשם כך התקשר משרד הפנים עם חברה לייעוץ ארגוני. החברה ניתחה את תהליכי העבודה, קיימה מפגשים עם בעלי התפקידים הנוגעים בדבר והגישה בתחילת 2011 המלצות ראשוניות לשיפורם של התהליכים האמורים.
בביקורת נמצא כי המיזם לא הושלם, ורוב השיפורים שהוצעו לא הוטמעו. זאת - על אף שהמיזם נכלל בתכנית העבודה של המינהל לשלטון מקומי לשנת 2011 והושקעו בו משאבים (כ-130,000 ש"ח).

מעקב
משרד הפנים

10. 	המשרד מיישם את הדו"ח ומצוי בשלבי אישור גיוס 5 תקנים חדשים עבור המינהל בצמתי מפתח שיסייעו בטיוב תהליכי העבודה.

ליקוי

11. חוזרי מנכ"ל: באופן טבעי הצטברו, במהלך השנים, הנחיות לרשויות המקומיות במגוון הנושאים שבתחומי האסדרה של השלטון המקומי. לשכת מנכ"ל משרד הפנים יזמה והוציאה אל הפועל בשנת 2011 את הקמתו של מאגר ממוחשב באתר האינטרנט של המשרד, ובו כל חוזרי המנכ"ל. יזמה מבורכת זו מגבירה את השקיפות ואת יכולת הניהול והאסדרה. ואולם, עיון במאגר העלה כי ההנחיות שבו הן רבות, חלקן אינן מעודכנות וחלקן חוזרות על עצמן, ועל כן ראוי לבחון הקמה של קובץ מעודכן של נהלים עיקריים לרשויות המקומיות.

מעקב
משרד הפנים

11. 	הנושא נבחן והוחלט שיש צורך בעבודה להעמדת קובץ נהלים מסודר – התבצעה התקשרות עם יועץ שבחן את הנושא לרוחב במינהל ובמחוזות אשר המליץ על הנהלים שצריך להכין ועל המבנה של כל נוהל. מתקיים שיח משותף עם המחוזות של המשרד ואמורים להשלים במהלך 2014 כתיבה ופרסום של קובץ נהלים מסודר.

ליקוי

12. איוש משרות של בכירים: בביקורת נמצא כי משרות של בעלי תפקידים בכירים במשרד הפנים, המופקדים על אסדרת השלטון המקומי, נותרו במשך זמן ממושך ללא איוש, ולעתים אף ללא מינוי ממלאי מקום: במשך שנתיים לא אויש תפקידו של מנהל אגף הביקורת ברשויות המקומיות ולא מונה לו ממלא מקום; במשך שנה לא אויש תפקידו של מנהל המינהל לשלטון מקומי וגם לו לא מונה ממלא מקום; תפקיד הממונה על מחוז ירושלים לא אויש במשך שנה. כתוצאה מכך לא בוצעו משימות חשובות, ונפגעו פעולות האסדרה, הפיקוח והבקרה, לעתים - תוך בזבוז משאבים.



מעקב
משרד הפנים

12. 	כלל התפקידים מאויישים מזה תקופה. מנהלת אגף בכיר  הביקורת, מכהנת בתפקידה מ-15.06.11. מנהל המינהל לשלטון מקומי גם הוא מכהן בתפקידו מה- 27 ביוני 2012. הממונה על מחוז ירושלים, מכהנת בתפקידה מיולי 2012.

ליקוי

13. אף שאסדרת תחומי שיפוטן של הרשויות המקומיות היא אמצעי מדיניות חשוב המאפשר לכוון את פיתוחו של השלטון המקומי ולחולל שינויים מבניים בכלכלתן של הרשויות - לא גיבש משרד הפנים מדיניות כוללת לחלוקה המרחבית של השלטון המקומי. המשרד לא הכין תכנית אב בתחום זה (כנגזרת ממדיניותה של הממשלה וממדיניות התכנון הפיזי-מרחבי), ולא קבע קווים מנחים ועקרונות פעולה שיבטיחו השגה של יעדים לאומיים ופיתוח נאות של השלטון המקומי.

מעקב
משרד הפנים

13. 	המשרד החל לבצע עבודת מטה הקשורה לנושא. במסגרת זו, על פי הנחיית השר הוכנה עבודת מחקר בנושא תהליך איחוד הרשויות, אשר הוגשה בספטמבר 2013. עם סיום עבודת המטה, תגובש המדיניות. עם גיבוש המדיניות, תוכן תכנית אב.

ליקוי

14. משרד הפנים אינו יוזם כמעט שינוי של תחומי שיפוט, ובדרך כלל הוא רק מגיב על בקשותיהן של הרשויות המקומיות בעניין. בקשות אלה הן בדרך כלל בעלות אופי נקודתי, וכתוצאה מכך הסוגיות אינן נבחנות מתוך ראייה אזורית. נמצא שלעתים מתנהלים בעניינה של רשות מקומית מסוימת, בסמיכות זמנים, כמה הליכים נפרדים לבחינת שינוי תחום שיפוטה, והדבר מקשה על בחינה כוללת של הסוגיות ואף כרוך בבזבוז משאבים.

מעקב
משרד הפנים

14. 	מדיניותו של שר הפנים הינה לקדם שינויים בתחום שינויי הגבולות וחלוקת ההכנסות ביוזמת המשרד. במסגרת מדיניות זו הקים המשרד שלוש ועדות חקירה להסדרת נושא גבולות וחלוקת הכנסות באזור הדרום. במהלך שנת 2014 צפוי המשרד להוביל הקמת ועדות נוספות לבחינת שינויי גבולות, על מנת לקדם צמצום פערים בין רשויות מקומיות. מכאן, שמשרד הפנים יוזם התחום זה ואינו מחכה רק לפניה מהרשויות המקומיות.

ליקוי

15. מפת תחומי השיפוט של הרשויות המקומיות התגבשה לפני למעלה משישים שנה. מאז חלו תמורות רבות בתחום הדמוגרפי, בכלכלת המדינה, בפיתוחה ובצורכי הרשויות המקומיות, אך במפה הוכנסו רק שינויים נקודתיים. משרד הפנים לא בחן אם החלוקה הקיימת של תחומי השיפוט מתאימה לצרכים העדכניים וליעדים לאומיים כמו צמצום פערים וקידום הפריפריה.

מעקב
משרד הפנים

15.	בדיקה  של החלוקה הקיימת של תחומי השיפוט של הרשויות שאכן מתאימים לצרכים העדכניים ולייעדים הלאומיים מבוצעת ותבוצע בעבודת המטה הנערכת כיום במשרד.

ליקוי

16. נמצא, כי ההחלטות אם להמשיך לטפל בעניינן של בקשות לשינוי תחומי שיפוט לאחר שעמדו בתנאי סף, אינן מתבססות על תבחינים ברורים ושקופים. בביקורת לא נמצאו מסמכים המתעדים את דרך קבלת ההחלטות בעניין זה, ועל כן לא ברור אם נלקחים בחשבון כל השיקולים הנוגעים להחלטה.

מעקב
משרד הפנים

16.	נכון לדצמבר 2013  נותרו 8 תסקירים שלגביהם השר לא קיבל החלטה, אשר כולם מטופלים לקידום קבלת החלטה. האגף למינהל מוניציפאלי שילב בתכנית העבודה שלו לשנת 2014 משימה לקיצור משך הטיפול בבקשות הרשויות.  

ליקוי

17. מינואר 2008 עד יוני 2011 טיפל משרד הפנים ב-75 הליכים לשינוי תחומי שיפוט. 22 מהם הופסקו - מרביתן משום שהבקשות שהגישו הרשויות לא עמדו בתנאי הסף. 31 מ-53 ההליכים שנמצאו ראויים לבירור - לא הושלמו (כ-58%). 16 מהם משום שהקמת הוועדה לבדיקתן מתעכבת או שהוועדה לא השלימה את עבודתה, ו-15 משום ששר הפנים לא קיבל הכרעה בנוגע להמלצות שהוגשו לו. כתוצאה מכך, ירדו לטמיון המשאבים שהשקיעו הרשויות בהכנת הבקשות והמשאבים שהשקיע משרד הפנים בטיפול בהן, והן לא השיגו את יעדיהם. סחבת בקבלת החלטות והימנעות מקבלת החלטות משקפות חוסר יעילות, והן עלולות להביא לפגיעה באמון הציבור במשרד הפנים ובממשלה.





מעקב
משרד הפנים

17.	כיום פועלות 10 ועדות חקירה ואליהן מתווספות 6 ועדות חדשות אשר כתבי המינוי להן נחתמו לאחרונה (מיד לאחר הבחירות המוניציפאליות).

ליקוי

18. לגבי 22 ההליכים שהושלמו נמצא, כי הטיפול בהם נמשך בממוצע כ-20 חודשים: כחמישה חודשים וחצי נמשך שלב הקמת ועדת החקירה, כשבעה חודשים בממוצע נמשכה עבודת הוועדה, וכשמונה חודשים בממוצע חלפו עד ששר הפנים קיבל הכרעה בעניין. מדובר, אפוא, בפרקי זמן ממושכים המלמדים על כך שהליך הטיפול בבקשות אינו יעיל דיו והדבר עלול לפגוע בפיתוחן של הרשויות המקומיות ובתפקודן התקין.

מעקב
משרד הפנים

18.	המשרד כלל יעד  לקיצור משך הזמן לטיפול בבקשות לשינוי תחומי שיפוט בתכנית העבודה שלו לשנת 2014.

ליקוי

19. בסמכותו של שר הפנים לקבוע הסדרים לחלוקת הכנסות בין רשויות מקומיות. זהו אמצעי מדיניות חשוב המאפשר לחולל שינויים מבניים ולתרום להשגתם של יעדים חברתיים, כלכליים וסביבתיים. באוגוסט 2005 קיבלה הממשלה החלטה ולפיה הוטל על שר הפנים להקים ועדות שיבחנו את אזורי התעשייה, המסחר, התעסוקה והמשרדים הקיימים במדינה, ואת האפשרות להכריז על אזורים אלה אזורים לחלוקת הכנסות. ואולם משרד הפנים לא ביצע החלטה זו. משרד הפנים לא הכין הנחיות פנימיות בנוגע לתהליך קבלת ההחלטות על חלוקת הכנסות ולא קבע עקרונות מנחים בתחום זה. בשנת 2010 החלו הגורמים המקצועיים במשרד לגבש אמות מידה לקבלת החלטות על חלוקת הכנסות, כדי שהן יתקבלו על בסיס שוויוני, הוגן ושקוף, ואולם, שר הפנים לא אישר את אמות המידה האמורות, ובמקומן ניסחו הגורמים המקצועיים במשרד עקרונות כלליים ללא תבחינים ברורים לקבלת ההחלטות.

מעקב
משרד הפנים

19.	לעניין גיבוש אמות מידה ברורות לקבלת החלטות על חלוקת הכנסות בין רשויות מקומיות - הוכן סימולטור המציג את מצב אי השוויון בהכנסות המוניציפאליות באזורי הארץ השונים.
לעניין אישור שר הפנים בנוגע לאמות מידה לחלוקה - טרם אושרו אמות מידה לחלוקה. הדבר יבוצע על סמך ניסיון עבודת הוועדות בדרום והנתונים העולים מהסימולטור.

ליקוי

20. בתחומי רשויות רבות ישנם מתקנים ממשלתיים (כמו מתקני תשתית ובסיסי צבא) ומקומם נקבע משיקולים תכנוניים, ולא משיקולים מוניציפליים או משיקולי צדק חלוקתי. חלוקת ההכנסות ממתקנים אלה עשויה להביא לידי צמצום פערים חברתיים-כלכליים בהתאם למדיניותה של הממשלה, ולמניעה של משברים כלכליים ברשויות המקומיות לפי יעדים שקבע משרד הפנים. ואולם, המשרד אינו יוזם כמעט הסדרים לחלוקת הכנסות, על אף יתרונותיהם ועל אף והפערים הכלכליים הגדולים הקיימים בין רשויות.

מעקב
משרד הפנים

20.	המשרד יוזם כבר הסדרים לחלוקת הכנסות ממתקנים שונים המצויים בתחומי רשויות שמקומם נקבע משינויים תכנוניים ולא מוניציפאליים באזור הדרום, שם הוקמו שלוש ועדות ביוזמת משרד הפנים.

ליקוי

21. מינואר 2008 עד יוני 2011 החל משרד הפנים ב-22 הליכים לבחינה של חלוקת הכנסות בין הרשויות המקומיות, רובם על יסוד בקשות שהגישו לו הרשויות בעניין, ונמצא כי במועד הביקורת (ינואר 2012) כמחצית מההליכים עדיין לא הושלמו. רובם משום שהקמת ועדת החקירה בעניין התעכבה או משום שעבודת הוועדה התעכבה. עיכובים אלה נבעו מהמתנה לגיבושן של אמות מידה לקבלת החלטות. בבדיקה נמצאו גם הליכים בודדים שהחלו לפני שנת 2008 וחלקם לא הושלמו. הדוגמאות המפורטות בדוח מלמדות על סחבת בתהליכי קבלת החלטות ועל חוסר יעילות. אי קבלת החלטות עלולה לגרום נזקים כלכליים לרשויות המקומיות, לפגוע בשירותים הניתנים לתושביהן, ואף עלולה להנציח פערים ואי-שוויון. משך הזמן הממוצע של הליכים שהושלמו היה כשלוש שנים, בעוד על פי החוק יש לסיימם בתוך כארבעה חודשים.

מעקב
משרד הפנים

21.	האגף למינהל מוניציפאלי במשרד הפנים פועל לקיצור משך הזמן של עבודת הוועדות. הפעולות המבוצעות על ידי המשרד הם: קביעת מדיניות של אי היענות לבקשות של רשויות לדחיית דיונים, החלפת חברי ועדה אשר אינם עומדים בלוח הזמנים של עבודת הוועדה וקביעה ותיאום מראש של לו"ז לעבודת הוועדות לכל משך עבודת הוועדה.

ליקוי

22. משרד מבקר המדינה בחן נתונים כספיים שונים של הרשויות המקומיות כמו - גובה הכנסותיהן, גירעונותיהן השוטפים והמצטברים והלוואותיהן, וניתח על פיהם את מגמות השינוי במצב הכספי של הרשויות בשנים 2010-2008. רוב הנתונים הצביעו על שיפור במצב הכספי של הרשויות המקומיות כמכלול. ואולם, למרות השיפור האמור - הנתונים על הגירעונות וההלוואות של הרשויות המקומיות מעוררים דאגה, ומלמדים על כך שמצבן הכספי של רשויות רבות אינו יציב, ורבות מהן נתונות במשבר כלכלי חמור. הגירעונות המצטברים של הרשויות המקומיות הסתכמו בשנת 2010 בסכום עתק של כ-4.2 מיליארד ש"ח, והחוב הכולל שלהן היה כ-18 מיליארד ש"ח. לכשליש מהרשויות המקומיות יש שיעור גירעון מצטבר של יותר מ-17.5% מהכנסותיהן - נתון המצביע על משבר כלכלי. נוסף על כך - רשויות מקומיות רבות (כ-15%) מצויות בסכנת הידרדרות במצבן הכלכלי, משום ששיעור הגירעון המצטבר שלהן נע בין 12.5% ל-17.5%. כמו כן נמצא, כי לצד השיפור במצבן של חלק מהרשויות המקומיות, מצבן של רבות מידרדר. כך למשל, גירעונותיהן המצטברים של 69 רשויות (כ-28% מהרשויות) גדלו בשנים 2010-2009 בכ-200 מיליון ש"ח. עוד נמצא כי השיעור של עומס המלוות של כמחצית מהרשויות המקומיות גבוה מ-34% - מדד המצביע על נטל חוב שעלול לסכן את יציבותן ולפגוע בפעילותן השוטפת. נתונים אלה מצביעים על כך שהפיקוח והבקרה של משרד הפנים על תפקודן הכספי של הרשויות המקומיות אינם משיגים את יעדיהם.

מעקב
משרד הפנים

22.	המשרד נמצא בשלהי הפיילוט בנוגע ליישום תוכנית הבראה רב תחומית ונכון להיום (דצמ' 2013) לאחר סיום וריכוז מסקנות מהפיילוט, יצא המשרד להכללת רשויות נוספות במתווה הרב תחומי.
	לעניין הפעולות שנוקט המשרד לעידוד רשויות למחזר הלוואות במקרים שהדבר יכול להביא לחסכון כספי - המטה המקצועי מפנה את הרשויות למספר בנקים מסחריים על מנת לעמוד על יכולת הרשות המקומית לקבל הלוואה בתנאים הטובים ביותר. במידה ובנקים מסרבים להקצאת אשראי, ניתנות לרשות הלוואות אחרות בהתערבות המדינה. הרשויות שנקלעו לקשיים לא יפיקו ערך מוסף ממחזור ההלוואות משום שהסבירות שיצליחו לקבל תנאים טובים יותר נמוכה. מחזור הלוואות נעשה במקרים בהן הרשות המקומית הצליחה לשפר את מצבה ולזכות בדירוג אשראי טוב יותר בראיית המערכת הבנקאית.

ליקוי

23. פעולות הפיקוח, הבקרה והאכיפה של משרד הפנים בתחום הכספי מתבססות בעיקר על הדוחות הכספיים שהרשויות מחויבות להכין ולהגיש לו. דוחות אלה הם כלי ניהול, בקרה וביקורת ממשי, האמור לצקת תוכן לעקרונות יסוד כמו שקיפות ונשיאה באחריות (accountability), ומשום כך יש חשיבות רבה לכך שהדוחות ישקפו נאמנה את מצבן הכספי של הרשויות המקומיות ויציגו אותו באופן בהיר, מובנה, שיטתי ונאות - סמוך ככל הניתן לביצוע הפעולות. נמצא כי מתכונתם של הדוחות הכספיים של הרשויות המקומיות אינה מאפשרת לבחון באופן כוללני את הפעילות הכספית, ולא נמצאים בה מלוא הנתונים הרלוונטיים בנוגע לנכסי הרשות ולהתחייבויותיה. כך למשל, התחייבויות אקטואריות של הרשויות בגין יחסי עובד-מעביד אינן באות לידי ביטוי בדוחות. לפי אומדן שהכין משרד הפנים בשנת 2006 מדובר בהתחייבויות בסכומי עתק של כ-42 מיליארד ש"ח.
מעקב
משרד הפנים

23.	האגף לתקצוב ופיתוח ברשויות המקומיות גיבש ביאורים שהומלצו על ידו להיכנס למתכונת הדיווח הכספי על מנת לקבל תמונה שלמה יותר של מצבה הכספי של הרשות המקומית. המלצות אלו הועברו לוועדה הציבורית שהוקמה בנושא.
לעניין הטענה בדבר המידע הכספי בדבר נכסיה והתייחבותיה של הרשות המקומית - הנושא תלוי בהמלצות הוועדה הציבורית לבחינה מחודשת של מערכת הדיווח לרשויות מקומיות.

ליקוי

24. ועדה שהקים משרד הפנים לפני כ-15 שנה המליצה לחולל שינויים נרחבים בשיטה הקיימת. בעקבות זה ניסה משרד הפנים את שיטת הדיווח הכספי החדשה במדגם של כמה רשויות מקומיות. ואולם, על אף השנים הרבות שחלפו מאז שהוגשו ההמלצות והליקויים המהותיים שנמצאו בשיטת הדיווח הכספי הקיימת, בסופו של דבר לא יישם משרד הפנים את השינויים הנדרשים בשיטת הדיווח הכספי, והרשויות עדיין מדווחות על מצבן הכספי בשיטה הישנה; מצב זה עלול להביא למסד נתונים מוטעה ולהביא לידי קבלת החלטות שגויות. כמו כן יש בו כדי לפגוע בעקרון הנשיאה באחריות משום שהגורמים המופקדים על כך אינם מציגים בפני הציבור דוח מהימן ומלא על ניהול כספי הרשות.

מעקב
משרד הפנים

24.	הוועדה הציבורית סיימה את עבודתה. המלצות הוועדה הציבורית טרם נדונו, ע"י שר הפנים.

ליקוי

25. משרד הפנים מבקר, באמצעות רואי חשבון, את הדוחות הכספיים השנתיים של הרשויות. עלות ההתקשרות עם רואי החשבון נאמדת בכ-37 מיליון ש"ח לשנה. המשרד קבע בחוזרי מנכ"ל, כי הביקורת על הדוחות הכספיים תושלם עד חודש יוני בכל שנה - חצי שנה לאחר תום שנת הכספים המבוקרת. ואולם, משרד מבקר המדינה העלה, כי הדוחות המבוקרים לשנת הכספים 2009 הוגשו באיחור של למעלה משמונה חודשים, והדוחות המבוקרים לשנת 2010 הוגשו באיחור של כחצי שנה. כתוצאה מכך, על אף המשאבים הגדולים המושקעים בביקורת של רואי החשבון - במשך חודשים ארוכים לא היה בידי הגורמים המקצועיים במשרד הפנים מידע מהימן ועדכני על מצבן הכספי של הרשויות המקומיות - מידע שהוא תנאי הכרחי לאסדרה יעילה ותכליתית. היות ועל פי דיני הרשויות המקומיות החלטות בנוגע להתערבותו של משרד הפנים בניהול הכספי של הרשויות המקומיות אמורות להתקבל על יסוד הדוחות המבוקרים, הרי העיכובים הממושכים בהגשת הדוחות פוגעים ביכולתו של משרד הפנים לטפל ביעילות במשברים כספיים ברשויות המקומיות.

מעקב
משרד הפנים

25.	אגף בכיר לביקורת ברשויות המקומיות פעל רבות, בשנתיים האחרונות, לקיצור לוחות הזמנים בהגשת הדוחות הכספיים המבוקרים ופרסומם בסמוך ככל שניתן לתקופה המבוקרת. באשר לשנת הכספים 2012, יובהר כי תהליך הפצת הדוחות הכספיים המבוקרים ביחס לכל רשות מקומית, החל כבר בשלהי חודש יוני 2013. יודגש כי בימים אלה (דצמ' 2013), פורסם דוח שנתי לשנת הכספים 2012, המרכז את כלל הנתונים הכספיים לכלל הרשויות המקומיות, לשנת הכספים 2012. חשוב להדגיש כי האגף לביקורת שוקד על פיתוח כלי שיאפשר אפיון מצבן של הרשויות המקומיות בהסתמך על הדוחות הכספיים השנתיים המבוקרים.

ליקוי

26. בביקורת נמצא, כי הגורמים המקצועיים במשרד הפנים אינם מנתחים כמעט את הדוחות הכספיים השנתיים באופן שיטתי ותכליתי ואינם מגבשים בעקביות דוחות אבחון מפורטים על מצבן של הרשויות המקומיות בצירוף מסקנות והמלצות לפעולה. משרד הפנים גיבש אמנם מערך של מדדים פיננסיים כאמצעי לגילוי נקודות התורפה בניהול הכספי של הרשויות ולזיהוי כשלים, ואולם, בביקורת נמצא כי לרוב לא נעשה ניתוח שיטתי של הדוחות הכספיים על פי המדדים האמורים. כמו כן, אין במשרד הנחיות פנימיות לגיבוש הערכות על מצבן הכספי של הרשויות המקומיות - מועד הכנתן, מתכונתן והפעולות המתחייבות מהערכות אלה, וגם אין מערכת מידע משותפת לכל הנוגעים בדבר שאפשר לרכז בה את המסקנות העולות מהדוחות הכספיים, את הפעולות שיש לנקוט ואת המעקב על ביצוען. כתוצאה מכך הבקרה אינה אחידה, ובמקרים רבים אף אינה המשכית, ולכן אינה אפקטיבית דייה.

מעקב
משרד הפנים

26.	המשרד נמצא בשלבי פיתוח מתקדמים של מערכת ממוחשבת חדשה שתסייע בבחינת מצב הרשות וביצוע ניתוח השוואתי בין רשויות. המערכת, בהשקעה של 18 מליון ₪, נמצאת בשלבי פיתוח וצפויה להיות מוטמעת במינהל במהלך שנת 2016, בתוך שנתיים.

ליקוי

27. בדוח מפורטות דוגמאות שמלמדות, כי גם כאשר משרד הפנים ער לנתונים המצביעים על משבר כלכלי ועל תפקוד לא תקין של רשויות מקומיות - הוא ממשיך לאשר להן הלוואות ולהעביר אליהן מענקים, אינו תובע מהן בנחרצות לפעול להתייעלות ואף אינו נוקט פעולות אחרות שבסמכותו לנקוט כדי לשפר את מצבן. כתוצאה מכך מידרדר מצבן הכספי והדבר פוגע בתפקודן.
הממצאים מלמדים, אפוא, שמתכונת הפיקוח של משרד הפנים על הרשויות המקומיות אינה מגשימה במלואה את תכליתו - להבטיח שטיפולן של הרשויות המקומיות בכספי הציבור הוא יעיל ותקין. אמנם המשרד מזהה חריגות וליקויים בתחום זה, אבל במקרים רבים אינו מצליח להביא לידי מיגור הליקויים, התייעלות הרשויות ושיפור מצבן הכספי.

מעקב
משרד הפנים

27.	כחלק מהגברת הפיקוח הוכנס דו"ח חשב מלווה ברמה חודשית. הדוח מובא לדיון בהנהלה. בנוסף הוכנס, בדגש על שנת הבחירות, דיווח בנוגע לאירוע חריג. מעבר לכך מתקיימים דיונים רבעונים בהשתתפות החשבים המלווים, רכזים מחוזיים, נציגי מטה ומחוז.

ליקוי

28. נמצא כי משרד הפנים לא קבע בנוהל את אופן בדיקת התקציב של הרשויות המקומיות, ואף לא קבע כללים ואמות מידה לאישורו של התקציב. לפיכך קיימים הבדלים בדרך בדיקת התקציב על ידי הגורמים השונים העוסקים בכך במשרד, ועולה חשש שהבדיקות אינן משיגות את מלוא יעדיהן.

מעקב
משרד הפנים

28.	המטה מוציא מידי שנה הנחיות תקציב מפורטות הן למחוז והן לרשויות המקומיות ובהם דגשים משתנים מידי שנה – השנה ייכנס נושא ההנגשה.

ליקוי

29. יתר על כן, נמצא כי בדיקת תקציבי הרשויות המקומיות בידי משרד הפנים מצומצמת בהיקפה, ובשל כך אינה ממצה את האפשרות להביא לניהול יעיל יותר של כספי הציבור ולצמצם משברים כספיים. למשל - לרוב אין הגורמים המקצועיים במחוזות בודקים אם ההוצאות בסעיפי התקציב אכן משקפות יעילות כלכלית ואינן כרוכות בבזבוז משאבים. אף שבידי משרד הפנים יש מידע רב על הוצאותיהן של כל הרשויות המקומיות, הוא אינו משווה בין רשויות דומות כדי לאתר הוצאות חריגות בפעולותיהן. גם ההוצאות בגין שכר ושירותי כוח אדם בדרך כלל אינן מנותחות על ידי הגורמים המקצועיים במחוזות, אף שמשרד הפנים דורש מהרשויות מידע בנושא.

מעקב
משרד הפנים

29.	כחלק ממתן עצמאות לרשויות המקומיות, בשנים האחרונות נוקט משרד הפנים בבחינה יותר כוללנית של סעיפים מרכזיים בתקציבי הרשויות המקומיות, על מנת לאפשר לראש הרשות לממש את מדיניותו. יחד עם זאת ברשויות הנמצאות בתוכניות הבראה נערכת לגביהן בדיקה מעמיקה גם בתכני התקציב וגם במועדי הבדיקה (בחינה חודשית, רבעונית, שנתית).

ליקוי

30. בביקורת נמצא, כי במסגרת אישור התקציב של הרשויות המקומיות, אין משרד הפנים עומד על כך שרשויות מקומיות יפרישו סכומים מתקציבן לכיסוי גירעונותיהן, כנדרש בתקנות. כמו כן, בדרך כלל הגורמים המקצועיים במשרד אינם בודקים בדיקות מהותיות בנושאים כמו - יעילות השימוש בכספים והגדלת אפשרויות ההכנסות של הרשויות, במסגרת סמכותם לאשר את התקציב.

מעקב
משרד הפנים

30.	משרד הפנים יחד עם משרד האוצר מטפל בגרעונות הרשויות באמצעות תכניות הבראה, כאשר עיקרה של התכנית הוא שרשות מקומית מגישה תקציב מאוזן בשוטף, ומשרד הפנים יחד עם הרשות המקומית מכסה את גרעון העבר בין אם באמצעות מענקים והלוואות ובין אם באמצעות מקורות הכנסה מהעבר כגון גביית פיגורים של הרשות, גבייה היטלי עבר וגביית חובות עבר בכלל.

ליקוי

31. עוד נמצא, כי בשנת 2010 פעלו כרבע מהרשויות המקומיות ללא תקציב מאושר; בשנת 2011 לא היה אישור לתקציבן של כשליש מהרשויות, חלקן קיבלו אישור על התקציב בדיעבד (לאחר תום השנה), אך תקציבן של כ-25% מהן לא אושר כלל. כמו כן נמצא כי תקציבן של 17 רשויות לא אושר כלל במשך שנתיים רצופות (2010 
ו-2011). בדרך כלל מדובר ברשויות שמצבן הכספי חמור, או שיש בהן משבר ניהולי, ועל כן יש משנה תוקף לחשיבות הפיקוח של משרד הפנים על תקציביהן. 

מעקב
משרד הפנים

31.	במקרה שרשות לא מאשרת את תקציבה, סמכותו של  שר הפנים לפזרה.

ליקוי

32. נוסף על כך נמצא, כי תקציבים של רשויות מעטות אושרו סמוך לתחילת שנת הכספים שהוא המועד הרצוי לאישורם; בשנת 2010 אושר תקציבן של כשליש מהרשויות עד תום הרבעון השני, ובשנת 2011 אושר עד מועד זה תקציבן של כ-42% מהרשויות. אי-אישור התקציב בידי משרד הפנים במועדו שומט את הבסיס של פיקוח המשרד על ניהול כספי הרשויות המקומיות, כפי שנקבע בדין. יתר על כן - אישור תקציב חודשים ארוכים לאחר שהחלה שנת הכספים מרוקן מתוכן ממשי את סמכויות הפיקוח על ניהול הכספים בחלק ניכר של אותה שנה.



מעקב
משרד הפנים

32.	אישור תקציב הרשות הינו על פי חוק. רשות מחוייבת לאשר את תקציבה עד שלושה חודשים מיום אישור תקציב המדינה. לאחר שלושה חודשים, משרד הפנים נוהג, לגופו של עניין, לבחון האם נעשו כל המאמצים של הרשות לאשר את תקציבה. אם ניכר כי אין סיכוי לאישור התקציב, בסמכות שר הפנים לפזר את הרשות.
ניתן לאפשר פיזור של חברי המועצה וראש המועצה או להשאיר את ראש המועצה בלבד, ולמנות חברי מועצה ממונים. 
ככל שהמשרד רואה שהרשות יכולה לאשר את תקציבה, יכול הוא להעניק אורכה של שלושה חודשים. במקרים מיוחדים, יכולה להינתן אורכה נוספת של שלושה חודשים. 
המשרד עוקב אחר אישור התקציב, וככל שהרשות לא מאשרת את התקציב, הממונה על המחוז נכנס לתמונה, משתתף בישיבות המועצה ומבהיר כי ההשלכות של אי אישור תקציב הינו פיזור המועצה.

ליקוי

33. בדוח על יחסי הגומלין שבין הרשויות המקומיות ובין משרד הפנים נדרש מבקר המדינה לתופעה זו ולסיבותיה וציין, כי אישור התקציב מתעכב מסיבות אלו: שיהוי בפרסום ההנחיות של משרד הפנים בנוגע לאופן עריכתו; מחסור במידע שלפיו ניתן לתכנן את התקציב; הגשת הצעות תקציב גירעוניות, או שלא על פי ההנחיות. בביקורת הנוכחית נמצא, כי משרד הפנים בדק בשנת 2010 היבטים של הליך אישור התקציב בסיוע של חברה חיצונית; בדוח שהכינה החברה צוין, כי בשנת 2010 לא פרסם משרד הפנים את ההנחיות לדרך הכנת התקציב, ובשנת 2011 פורסמו ההנחיות באיחור, לאחר המועד שבו נדרשו הרשויות להגיש את הצעות התקציב למשרד הפנים. עוד צוין בדוח החברה החיצונית, כי הרשויות המקומיות נדרשות להגיש את התקציב לאישור אף שחסר להן מידע העשוי להשפיע על בניית התקציב, ובכ-70% מהמקרים רשויות מגישות את הצעת התקציב באופן לא תקין. מכאן שהליקויים שהצביע עליהם דוח מבקר המדינה האמור לעיל בעניין זה לא תוקנו.

מעקב
משרד הפנים

33.	ההנחיות לאישור תקציב הן בגדר שלב מסכם של כלל ההנחיות שגובשו בפרמטרים השונים המשפיעים על התקציב. במקרים רבים נדרש המשרד לקבלת המקדמים מגורמים מחוץ למשרד הפנים – דבר שמקשה על התחייבות לעמוד ביעד שהוגדר. יחד עם זאת, המשרד משתדל לפרסם את ההנחיות ואת האומדנים הרלוונטיים לגיבוש תקציב הרשויות המקומיות בו בעת שהדבר זוכה לאישור הגורמים המוסמכים.

ליקוי

34. בביקורת נמצא, כי משרד הפנים לא הכין לגורמים המקצועיים במטה ובמחוזות נוהל פנימי כתוב ובו הנחיות בנוגע ולהליך הבדיקה של הבקשות לאישור עסקאות מקרקעין, ולאופן הפעלת סמכותם לאישור עסקאות מקרקעין.

מעקב
משרד הפנים

34. 	לעניין הכנת נוהל פנימי כתוב ובו הנחיות בנוגע להליך הבדיקה של הבקשות לאישור עסקאות מקרקעין לגורמים המקצועיים במטה ובמחוזות - לתכנית העבודה של המינהל הוגדרה משימה שתכליתה לעדכן את חוזר המנכ"ל הקיים בנושא. במסגרת עדכון זה יבואו לידי ביטוי ההנחיות האחידות לטיפול בבקשות לאישור עסקאות במקרקעין.

ליקוי

36. בביקורת נמצא כי בשנים 2011-2007 התקבלו במטה משרד הפנים 1,166 בקשות לאישור עסקאות מקרקעין, אך עד מועד סיום הביקורת הטיפול בכ-42% מהן לא הסתיים, למרות הזמן הרב שחלף מאז שהתקבלו רבות מהן. מדובר בבקשות שנבדקו תחילה על ידי גורמים במחוזות המשרד, והיו אמורות לכלול את מלוא המידע הנדרש לצורך הכרעה בעניינן. עוד נמצא, כי בשנים 2011-2009 לא הגישו כמחצית מהרשויות בקשות לאשר פעולות במקרקעין. הדבר מעורר חשש שיש רשויות שאינן פועלות על פי הנדרש בחוק בעניין זה, ואולם משרד הפנים אינו נוהג לברר את הנושא עם הרשויות ולאכוף את סמכותו.

מעקב
משרד הפנים

36.	בתחילת שנת 2014 צפוי המינהל לשלטון מקומי לקדם נוהל שונה בתחום אישור עסקאות המקרקעין, באמצעות אישור מסלול ירוק לרשויות המוגדרות כאיתנות, אשר יאפשר להן לקבל אישור במועד מוקדם יותר מרשויות אחרות. התהליך הינו פנימי בשלב ראשון, ורק לאחר חצי שנה יהיה ניתן לבחון את הנושא כלפי המחוז והרשויות המקומיות עצמן.

רשות האוכלוסין, ההגירה ומעברי הגבול














רשות האוכלוסין, ההגירה ומעברי הגבול

תהליך מתן היתר לקבלן להעסיק עובדים זרים

הגופים המבוקרים: רשות האוכלוסין, ההגירה ומעברי הגבול - משרד הפנים, אגף התקציבים - משרד האוצר, משרד הכלכלה (משרד התעשייה, המסחר והתעסוקה לשעבר), חברת רכבת ישראל.

ליקוי

2. מספר חודשי ההעסקה: שר האוצר אישר להעסיק בין 161 ל-601 עובדים זרים ברבעון, אף שאג"ת המליץ להעסיק רק 513-180 עובדים ברבעון. נוסף על כך, אישר השר תוספת עובדים בשיעור של 15% בכל רבעון (ובסך הכול בין 185 ל-691 עובדים ברבעון), ואף הוסיף רבעון לתקופת ההעסקה. בסך הכול אישר השר 30,288 חודשי עבודה של עובדים זרים, מספר הגדול בכ-5,000 (כ-20%) ממספר חודשי העבודה שעליו המליץ בנובמבר 2009 הממונה על יחידת ההיתרים ובכ-9,200 (כ-44%) מזה שעליו המליץ אג"ת, הגורם המקצועי במשרד האוצר. הממונה על יחידת ההיתרים המליץ בעל פה לרמ"ט לאשר תוספת של 20%-15% למספר העובדים הזרים שנקבע בהמלצתו, זאת שלא בהתאם לסדרי המינהל התקין המחייבים תיעוד של ההחלטות ומתן הנמקות לקבלתן. הרמ"ט הסביר למשרד מבקר המדינה כי התוספת שאישר השר ניתנה לממונה על יחידת ההיתרים - למקרה שתוגש לו בקשה נוספת - ולא לקבלן. ואולם השר לא הבהיר זאת במכתב ששלח לשר התמ"ת, המפרט את תנאי הסכמתו למתן ההיתר.

מעקב
רשות האוכלוסין וההגירה

2. 	ההחלטות בנושא מספר חודשי העסקתם של העובדים מתועדות ומנומקות כנדרש.

ליקוי

3.	היעדר התייעצות עם חברת הרכבת: הממונה על יחידת ההיתרים לא התייעץ עם הגורם המקצועי - חברת הרכבת - ולא וידא שמספר העובדים שביקש הקבלן עולה בקנה אחד עם האמור בחוזה בעניין זה. בפועל, מספר העובדים הזרים שמדינת ישראל, באמצעות הממונה על יחידת ההיתרים ובהסכמת השרים, אישרה לקבלן להעסיק גדול מהמספר הדרוש לו על פי החוזה.

מעקב
רשות האוכלוסין וההגירה

3.  	הרשות מתייעצת באופן שוטף עם נציגי חברת הרכבת בכל הקשור לחברת שפיר.


ליקוי

3. התנאים להעסקה שנקבעו בהיתר: בסעיף 1יג(ב) לחוק עובדים זרים, התשנ"א-1991 נקבע כי "היתרים לפי סעיף זה יינתנו בשים לב, בין השאר, למאפייני שוק העבודה בענפי העבודה ובאזורי ההעסקה השונים". ענפי ההעסקה נבדלים זה מזה בעלות ההעסקה של עובד זר. עלות העסקת עובדים זרים בענף התעשייה נמוכה מעלות העסקתם של עובדים מיומנים ובעלי ותק מקצועי, כנדרש בחוזה, בענף הבניין. עמדת הגורמים המקצועיים במשרד האוצר הייתה שהתנאים שייכללו בהיתר להעסקת עובדים זרים יתבססו על התנאים החלים על ענף הבניין, בשל מאפייני העבודה שיידרשו העובדים לבצע. נראה כי גם הממונה על יחידת ההיתרים בתשובתו למשרד מבקר המדינה ממאי 2011 לעניין התוספת, ראה בפרויקט האמור פרויקט בנייה. ואולם בהחלטת השר ובהיתר שנתן הממונה על יחידת ההיתרים נקבע כי התנאים שייכללו בהיתר יהיו התנאים הנהוגים בענף התעשייה.

מעקב
רשות האוכלוסין וההגירה

4. לא דווח על התקדמות בתיקון הליקוי.

ליקוי

5. העסקת עובדים ישראלים: שר האוצר התנה את מתן ההיתר בין היתר, על בסיס הודעה שנתן הממונה על יחידת ההיתרים לקבלן שיתמוך בבקשתו, בכפוף להתחייבות הקבלן להעסיק בממוצע חמישה עובדים ישראלים כנגד כל עובד זר. ואולם הממונה על יחידת ההיתרים צירף להיתר שנתן לקבלן נספח שבו צוין כי הקבלן יעסיק בממוצע רק 3.3 עובדים ישראלים כנגד כל עובד זר, כלומר הממונה על יחידת ההיתרים פעל שלא בהתאם להחלטת השר.

מעקב
רשות האוכלוסין וההגירה

5.  	הרשות מבצעת פיקוח הדוק על קיום התנאי בהיתר, הקובע יחס מספרי קבוע בין עובדים זרים לישראלים. בעקבות ממצאי הביקורות אשר העלו כי הקבלן אינו עומד ביחס אשר נקבע בהיתר, התבקש הקבלן להגיב בכתב לטענות אלה. לאחר שתתקבל התייחסותו, אמורה הועדה המייעצת (ועדה שהוקמה בשיתוף רשות האוכלוסין, משרד הכלכלה ומשרד האוצר, שמטרתה לייעץ לשרים ולממונה באשר להפעלת סמכותם להתרת העסקת עובדים זרים מעבר למכסה בפרויקטים מיוחדים) להמליץ בחודש הקרוב למנכ"ל הרשות על אופן הטיפול בהפרה זו.  יצוין כי בעקבות החלטה קודמת של מנכ"ל הרשות, ההיתר המיוחד של הקבלן הוקפא והוא אינו רשאי להביא עובדים חדשים על פיו.   




ליקוי

6.	אי-הסדרת יציאתם של העובדים הזרים מהארץ: מדינת ישראל פועלת ליצירת כלים שיבטיחו כי העובדים הזרים יצאו מהארץ בתום תקופת העסקתם. בהתאם לכך נקבע בענף הבניין - בהסכמה בין המדינה ובין קבלני הבניין - כי קבלן המעסיק עובדים זרים יפקיד פיקדון חודשי בסכום של 700 ש"ח לטובת כל עובד זר ולהבטחת יציאתו מהארץ במועד. הפיקדון החודשי נוסף על שכר העובד הזר, והוא ניתן על חשבון ההפקדות של המעסיק לפנסיה, לפיצויים ולקרן השתלמות המתחייבות מההסכם הקיבוצי בענף הבניין. ואולם במועד מתן ההיתר לא נדרשה הפקדת פיקדון בענף התעשייה. בהיתר שנתן הממונה על יחידת ההיתרים נקבע כי אם יותקנו תקנות המחייבות תשלום פיקדון בענף התעשייה, תחול חובה זו גם על הקבלן.
לוּ נקבעו תנאי ההעסקה בהתאם לתנאים בענף הבניין, כפי שדרש אג"ת, היה על הקבלן להפקיד במשך תקופת ההיתר פיקדון חודשי בסכום של 700 ש"ח לכל עובד, להבטחת יציאתם של העובדים הזרים מהארץ ולהבטחת תשלום זכויותיהם הסוציאליות. מחישובים שעשה משרד מבקר המדינה עולה כי במצב זה היה מסתכם סכום הפיקדון בכ-21 מיליון ש"ח. באי-חיוב הקבלן בהפקדת פיקדון הוגבלה היכולת להבטיח את תשלום הזכויות הסוציאליות לעובד הזר, כפי שנקבע בהסכם הקיבוצי, ואת יציאתו מהארץ במועד.

מעקב
רשות האוכלוסין וההגירה

6. 	לאחר שהתקבל אישור מיוחד מנציג הלשכה המשפטית באוצר להפקדת פיקדון לעובדי שפיר במסגרת המכרז הקיים לעובדים בענף הבניין, הוסדר מול חברת שפיר חובת הפקדת פיקדון חודשי עבור העובדים. סכום זה יועבר לכל עובד בעת יציאתו כדין מהמדינה. 

ליקוי

7.	הגדרת הפרויקט בהיתר: בתנאי ההיתר שאישר השר הוגדרו העובדים הזרים המועסקים בפרויקט - "מומחים מקצועיים". בטיוטת נוסח ההיתר שנשלחה באפריל 2010 מהלשכה המשפטית של רשות ההגירה לאג"ת וללשכה המשפטית במשרד האוצר נכתב כך: "היתר מיוחד להעסקת צוות עובדים תושבי חוץ מומחים לעבודות מנהור לביצוע 'קטע ג' של פרויקט הרכבת המהירה ת"א-ירושלים". ואולם בהיתר שניתן לקבלן השמיט הממונה על יחידת ההיתרים את המילים "מומחים לעבודות מנהור" ונתן היתר "להעסקת צוות עובדים תושבי חוץ לביצוע עבודות של פרויקט הרכבת המהירה ת"א-ירושלים". מכאן שהממונה, באמצעות שינוי הגדרת הפרויקט בהיתר, שינה את היקפו ואת סוגי העובדים הזרים, שלא לפי האישור שנתן שר האוצר.



מעקב
רשות האוכלוסין וההגירה

7.	כיום היתר החברה מוקפא ומורשית כניסתם של עובדים זרים מומחים בלבד; וזאת רק לאחר אישור נציגי הרכבת כי אכן מדובר במומחיות הנדרשת. מומחיות זו נרשמת כנדרש בהיתר הניתן להעסקת העובדים.
ליקוי

9.	בהיתר נקבע שאגף האכיפה של רשות ההגירה יקיים פיקוח תקופתי מיוחד על תנאי העסקת העובדים הזרים. במהלך הביקורת, באוקטובר 2010, הודיע ממונה מחוז ירושלים באגף האכיפה למנהל יחידת האכיפה כי סוכם עם נציג הקבלן על מועד שבו יקיים אגף האכיפה ביקורת באתר בנוגע לתנאים ולזכויות של העובדים הזרים.
מתשובת ממונה מחוז ירושלים באגף האכיפה למשרד מבקר המדינה ממאי 2012 עולה כי אף שהעובדים הזרים עברו להתגורר באתר חדש כארבעה חודשים לפני כן, עדיין לא בוצעה ביקורת באתר. כמו כן, מספטמבר 2011 ועד מאי 2012, במשך יותר מחצי שנה, לא בוצעה ביקורת בנוגע למספר העובדים הישראלים שהקבלן מדווח על העסקתם.
משרד מבקר המדינה מעיר לאגף האכיפה שעליו לקיים פיקוח תקופתי באתרי המגורים ובאתרי העבודה של העובדים הזרים, ובכלל זה לבצע ביקורות פתע נוסף על הביקורות המתואמות.

תגובה
רשות האוכלוסין וההגירה 

9.	אגף האכיפה מבצע ביקורות באתרי החברה, לרבות ביקורת פתע.

ליקוי

10.	ואולם בבדיקה חוזרת של משרד מבקר המדינה עולה כי במאי 2012 עדיין לא תוקנה התקלה וכי רשות ההגירה לא גבתה את החובות שנוצרו, אף שבאותה עת כבר עברה יותר משנה מאז הועלה הליקוי. רשות ההגירה הודיעה באותו חודש למשרד מבקר המדינה כי תפעל לגביית החובות האמורים.

תגובה
רשות האוכלוסין וההגירה

10.	חברת שפיר השלימה את גביית הפרשי אגרות הבקשה ותיקנה את הערבות ל- 4 מלש"ח, כמו כן ניתנה על ידי החברה ערבות נוספת בסך מיליון ₪.


משרד הרווחה והשירותים החברתיים












משרד הרווחה והשירותים החברתיים

סדרי הטיפול במשפחות חד-הוריות

הגופים המבוקרים: משרד הכלכלה, המוסד לביטוח לאומי, משרד הרווחה והשירותים החברתיים.

ליקוי

1.	בשנת 2011 היו בישראל כ-131,000 משפחות חד-הוריות שהיוו 12.4% מכלל המשפחות עם ילדים, ומספר הילדים בהן כ-219,000, כ-9% מכלל ילדי ישראל. חלקן של המשפחות החד-הוריות באוכלוסיית המשפחות העניות גדול מחלקן באוכלוסייה כולה ומשפחות אלה מועדות גם לקשיים חברתיים ורגשיים. אף על פי שמשרד הרווחה זיהה שינויים בדפוסי המשפחה, בייחוד גידול במספר המשפחות 
החד-הוריות שלהן מאפיינים וקשיים מיוחדים, הוא לא תרגם זאת לתכנית אופרטיבית שתופעל לטובתן, ואף לא נערך לטיפול בהן בהיבט המערכתי. המשרד לא גיבש הנחיות מקצועיות בנושא ולא כלל אותו בסדר עדיפויות התקציבי. הנהלת המשרד לא קיימה דיונים בנושא זה, לא בפורום המקצועי של המשרד ולא עם משרדי ממשלה אחרים הנוגעים לנושא.

ליקוי

2.	על אף ייעודו, משרד הרווחה לא שימש חוליה מרכזית ומתכללת במערך הטיפול במשפחות חד-הוריות ולא הקים פורום מקצועי המשותף לו וליתר משרדי הממשלה והגופים האחרים.

מעקב
משרד הרווחה והשירותים החברתיים

2.  	בכוונת המשרד לכנס שולחן עגול, בו השתתפו, המוסד לביטוח לאומי ומשרד הכלכלה ותכין תוכנית תכנית בנושא. 

ליקוי

3.	בידי משרד הרווחה נתונים כלליים על הפעילות בנושא משפחות חד-הוריות, שאין בהם די כדי לשקף תמונת מצב מערכתית על פעילותן של המחלקות לשירותים חברתיים ברשויות המקומיות, על בעיות מהותיות שלא קיבלו מענה הולם ועל מידת האפקטיביות של פעולות שכבר נעשו.

מעקב
משרד הרווחה והשירותים החברתיים

3. 	ברשות המשרד נתונים על כמות ואחוז המשפחות החד הוריות בקרב אוכלוסיית המחלקות לשירותים חברתיים.  המשרד נמצא  במהלך של איסוף נתונים על הפעילויות השונות הנעשות למען אוכלוסיית המשפחות החד הוריות במחלקות לשירותים חברתיים.
ליקוי

4.	במחוזות המשרד יש מפקחים שמתפקידם לפקח על עבודת המחלקות לשירותים חברתיים שברשויות המקומיות בתחומים שונים. אולם בהיעדר הנחיות מקצועיות בנושא משפחות חד-הוריות, מפקחים אלה אינם יכולים לפקח על פעולותיהן של המחלקות לשירותים חברתיים בתחום זה. אוכלוסיית המשפחות החד-הוריות מהווה שליש מכלל האוכלוסייה של משפחות עם ילדים המוכרת לשירותי הרווחה. מסיכום הנתונים שנאספו בשאלון עלה כי קיימת שונות רבה בין המחלקות לשירותים חברתיים בטיפולן במשפחות החד-הוריות. שונות זו עלולה ליצור אי-שוויון בין הרשויות המקומיות במתן מענה לצרכים המיוחדים של משפחות חד-הוריות, באשר פעילות זו אינה תלויה בהכרח במידת הנזקקות של משפחות אלה, אלא במודעותן וביכולותיהן הכספיות של הרשויות המקומיות.

מעקב 
משרד הרווחה והשירותים החברתיים

4.	 כתיבת ההנחיות  מקצועיות בנושא משפחות חד-הוריות, תידון במסגרת השולחן העגול.

ליקוי

5.	הביקורת העלתה כי התכנית שהפעיל משרד התמ"ת בשנים 2007-2003 לשילובם של הורים יחידים בשוק העבודה לא השיגה את יעדה. תכניות המשנה תוקצבו לאורך זמן בסכומים ניכרים, אך ניצולן היה אפסי או זניח. בתחילת 2010 נעשתה בדיקה לבחינת כדאיות יציאתם של הורים יחידים לעבודה. גם בבדיקה זו עלה שהיציאה לעבודה אינה כדאית, ומהבחינה הכלכלית עדיפה להם אבטלה, המלווה לעתים בקבלת קצבה כזו או אחרת המאפשרת את הישארותם בבית עם הילדים. ממועד הסקר עד בדיקת הכדאיות חלפו יותר משנתיים. שתי הבדיקות הובילו כמעט למסקנות דומות והצביעו על חוסר האטרקטיביות של התכניות הקיימות. מן הראוי היה שכבר בשלב מוקדם יותר יפיק משרד התמ"ת מסקנות ויפעל לשינוין של התכניות. בשנים 2011-2008, כמו בשנות ההפעלה הקודמות, כמעט שלא נוצלו התקציבים השנתיים שהוקצו לתכניות המשנה לשילוב הורים יחידים בשוק העבודה, ומספר ההורים שהשתתפו בהן היה נמוך מאוד. 

ליקוי

6.	בשנים האחרונות הקים משרד הרווחה מנהלת תעסוקה שמטרתה לפעול לגיבוש מדיניות משרדית אחידה בעניין תעסוקה לאוכלוסיות שבטיפולו. מנהלת התעסוקה הגדירה את אוכלוסיית המשפחות החד-הוריות כאוכלוסיית יעד בנושא הפיתוח והקידום בתעסוקה. בשנת 2010 יזם משרד הרווחה את תכנית "תעסוקה לרווחה". תכנית זו גיבש משרד הרווחה ללא תיאום עם משרד התמ"ת. חוסר התיאום בין שני המשרדים בהכנת התכניות עלול לפגוע ביעילותן ולמנוע את ניצול יתרונותיו של כל אחד מהמשרדים בתחומי פעילותו העיקריים. 
מעקב 
משרד הכלכלה

6. 	קיים קשר מקצועי בין משרד הכלכלה - לשכת הממונה על התעסוקה -  לבין מפקחת ארצית חד-הוריות ותוכניות תעסוקה, באגף שירות לרווחת הפרט והמשפחה-משרד הרווחה. 

ליקוי

7.	ההיקף הקטן של ניצול התכניות לשילובם של הורים יחידים במעגל התעסוקה מצביע על קיומם האפשרי של חסמים המונעים מרבים מההורים היחידים מקבלי הקצבאות להיכנס לשוק העבודה או להגדיל את היקף משרתם. חסם זה מוכר זה שנים לכל הגורמים העוסקים בתחום ובכלל זה משרד הרווחה, משרד התמ"ת, המוסד לביטוח לאומי ומשרד האוצר. אף על פי כן, הם לא השכילו למצוא מנגנון שימתן, על פני הזמן, את הפגיעה הכלכלית בהורים יחידים שהכנסותיהם גבוהות מתקרת ההכנסה שנקבעה.כל זאת חרף פתרונות מעין אלו שנמצאו בעבור אוכלוסיות אחרות.

מעקב
משרד הכלכלה

7. 	בהגדרת אוכלוסיית הזכאים היה קיים פער בין המשרד  הכלכלה לבין משרד האוצר. אולם כיום הורחבה ההגדרה כך שהיא אינה כוללת רק חד הוריים כהגדרתם הקודמת. למעט תכנית 'סל שעות גמיש' וסיוע במעונות יום וצהרונים המוכרים ע"י המשרד, לגבי כל יתר התכניות (כגון: הכשרה מקצועית ושוברים) הורחבה ההגדרה לאוכלוסייה רחבה יותר.

ליקוי

8.	באוגוסט 2011 סיכמה מנהלת גף תכנון באגף לחינוך מבוגרים שבמשרד החינוך את התכנית האמורה ועמדה על קשיים רבים בהפעלתה, לרבות קושי בגיוס הורים יחידים באמצעות לשכות התעסוקה, נשירה מהלימודים עקב איחור בהחזרי נסיעות. מסקירת התכניות שהפעיל משרד התמ"ת עולה כי במשך שנות הפעלתן לא הצליח משרד התמ"ת להביא לידי שיפור האפקטיביות של תכניות אלה.

מעקב 
משרד הכלכלה

8. 	ביום 8.10.13 התקיים דיון בנושא  שיתוף הפעולה  עם משרד החינוך בביצוע השלמות השכלה. העברת התקציב לטובת השלמת השכלה לחד-הוריות לגבי 2013 נדחה לדיון ובחינה מחודשת בשנת 2014,  בכדי להיערך היטב לחידוש ההסכם של משרד החינוך  עם מפעילי הקורסים. 


ליקוי

9.	לנוכח הניצול הנמוך של התכניות וממצאי בדיקת הכדאיות, ועל בסיס המלצותיה של מנהלת האגף לשילוב בתעסוקה, אישרו במרץ 2010 שר התמ"ת דאז חה"כ בנימין בן אליעזר ומנכ"ל משרד התמ"ת מר שרון קדמי תכנית חלוץ להרחבת עידוד התעסוקה בקרב הורים 
יחידים, כדברי השר, "למהפכה בתעסוקת ההורים היחידים", (להלן - הפיילוט). בדיקת משרד מבקר המדינה העלתה כי עד מועד סיום הביקורת, וכעבור יותר מ-20 חודשים מהמועד המקורי, טרם הוחל בביצוע הפיילוט.

מעקב 
משרד הכלכלה

9. 	משרד הכלכלה יבצע מעקב מבחינת ניצול התקציב ולגבי בסיס המידע אודות המשולבים בעבודה.בכוונת משרד הכלכלה לשתף  פעולה עם משרד הרווחה – היות והפעילות בתחום תעסוקת משפחות המטופלות בשירותי הרווחה מתבצעת על בסיס אחד ועל תשתית שקיימת כבר במשרד הרווחה, המשרד ייקח חלק בתכניות של משרד הרווחה וילמד מהניסיון שנצבר בפרויקטים השונים. בכוונת המשרד לשתף פעולה גם עם המוסד לביטוח לאומי –  במטרה להגיע לכלל האוכלוסייה הרלבנטית וכדי להגביר את החשיפה לתכניות הרלבנטיות. הנושא ידון בין המשרדים במחצית הראשונה של שנת 2014. תוכנית הפיילוט קודמה, ומופעלת באמצעות "תוכנית רשות מקדמת תעסוקה". 


סדרי עבודתן של ועדות לתכנון טיפול והערכה 
בנושא ילדים בסיכון

הגופים המבוקרים: משרד הרווחה והשירותים החברתיים

ליקוי

1.	נמצא כי בשנת 2009 ניסה משרד הרווחה, במסגרת הצעת חוק השמה חוץ ביתית של ילדים (ועדות תכנון, טיפול ואומנה), התש"ע - 2009, לעגן בחקיקה את סדרי עבודתן של הוועדות לתכנון טיפול, אבל הוא לא השלים את המהלך. בהיעדר הסדרה של פעילות הוועדות בחוק עלולה להיווצר התנגשות בחקיקה הקיימת (למשל התנגשות בין מחויבותו של עובד סוציאלי לחוק הנוער - כחבר בוועדה - לפעול לקידום תכנית הטיפול שנקבעה בה, גם אם אינו מסכים לתכנית, לבין חובתו לשמור על שיקול דעתו העצמאי והאיסור המוטל עליו בדין, כנאמן של בית המשפט, לקבל תכתיב כלשהו מהוועדה לתכנון טיפול או מכל גוף אחר, מלבד בית המשפט). זו אף זו. במסגרת הרפורמה שונו באופן מהותי הנחיות משרד הרווחה למחלקות לשירותים חברתיים  בכל הקשור לסדרי עבודתן של הוועדות לתכנון טיפול. למרות זאת לא עודכנה הוראת תקנון העובדים הסוציאלים להלן התע"ס, וקיים פער בינה לבין סדרי עבודתן של הוועדות בפועל. משרד הרווחה לא הכין תכנית רב-שנתית לביצוע הרפורמה ודחה בכל שנה את לוח הזמנים ליישומה. גם הערכתה של הרפורמה באמצעות מחקר מלווה, שהייתה אמורה להתחיל ב-2008, נדחתה בשלוש שנים. נכון למועד סיום הביקורת באוגוסט 2012 - כעשר שנים לאחר שהמשרד החל בניסוי חלוץ (פיילוט) ליישום הרפורמה וכחמש שנים לאחר שהוחלט על יישומה ברמה הארצית - עדיין לא יושמו רכיבים מרכזיים בה.

מעקב
משרד הרווחה

1. 	החקיקה של הוועדות עדיין נדון במשרד, כיום במסגרת ועדת סילמן (הוועדה שמינה שר הרווחה לבחינת מדיניות ההשמה החוץ ביתית). הצעת תקציב נדונה בימים אלו. הוראת תקנון העובדים הסוציאליים יוצאת להערות וחתימות של ראשי אגפים ומרכז שלטון מקומי. לאחר ההערות יצא לחתימת מנכל, ויפורסם כחוזר מנכל ובכך כמדיניות מחייבת של יישום הרפורמה. 

ליקוי

2.	לצורך הבניית תהליכי העבודה פיתח משרד הרווחה כבר בשנת 2003 ערכת טפסים (למילוי ידני) הכוללת הנחיות וכלים להכנה לדיון, לתיעוד שלבי הדיון ולמעקב על תכנית הטיפול (להלן - ערכת הכלים). השימוש בערכת הכלים במחלקות לשירותים חברתיים שנבדקו היה חלקי או שלא נעשה בה כל שימוש, בעיקר משום שהיא נתפסת מכבידה ומסורבלת בעיני חלק מהמשתמשים: ארבע מהמחלקות - בקריית גת, באופקים, ברהט ובמודיעין עילית - אינן משתמשות כל עיקר בערכת הכלים; שתיים מהן - בראש העין וברחובות - עושות בה שימוש חלקי בלבד. כבר ב-2004 עמדה ועדת היישום על הצורך להקים מערכת ממוחשבת של דיוני הוועדות לתכנון טיפול והחלטותיהן. ואולם, רק ב-2009 החל משרד הרווחה לפתח את המערכת שנועדה להחליף את ערכת הכלים הידנית. מערכת זו נועדה גם לייצר מאגר מידע מלא הכולל נתונים ברמה המקומית והארצית בנוגע לעבודתן של הוועדות, כדי לספק בסיס לתכנון הטיפולים הנדרשים לילדים בסיכון ולבקרה על עבודתן. בספטמבר 2011 החל המשרד להטמיע את המערכת ב-14 מחלקות לשירותים חברתיים במסגרת ניסוי חלוץ (פיילוט), אולם נכון למועד סיום הביקורת באוגוסט 2012 כמחציתן עושות בה שימוש חלקי בלבד, בין היתר בשל המבנה המסורבל והארוך של הדוחות שהמערכת מפיקה ומספרם הרב של הנתונים שמשתמשי הקצה נדרשים למלא.

מעקב
משרד הרווחה 

2. 	הסתיים פיתוח המערכת, ועתה נמצא המשרד בעיצומו של שיפור הדוח הסוציאלי שהמערכת מנפיקה עד סוף השנה, 30 מחלקות יהיו בפיילוט ולא 60 כמתוכנן עקב חילופי כ"א במערכת. תהליכי ההטמעה נמשכים במקביל  עם תיקונים ושדרוגים למערכת שפותח.
ליקוי

3.	ועדות התכנון האזוריות נועדו למלא את תפקיד הוועדות לתכנון טיפול והערכה ביישובים קטנים שבהם פועלת ועדה לתכנון בהרכב חסר, לנוכח מספרם המצומצם של עובדי המחלקות שם. ב-2008 קיבל משרד הרווחה עשרה תקנים לאיוש מרכזי ועדות אזוריות, ואולם נכון למועד סיום הביקורת לא הקים המשרד ועדות אלה.

מעקב
משרד הרווחה

3. 	הקמת וועדות אזוריות תלויה  באישור משרד הפנים לפיתוח אגדי רשויות שטרם אושר.

ליקוי

5.	מפקחי הקהילה המחוזיים של השירות לילד ונוער שבמשרד הרווחה אינם מפקחים באופן שוטף על עבודת הוועדות. בשנים האחרונות נעשתה בנושא פעילות הוועדות רק בקרה אחת: בקרה משותפת של השירות לילד ונוער עם תחום בכיר ארגון ומינהל ברשויות המקומיות במשרד הרווחה ואולם בקרה זו לא כללה את כל הרשויות המקומיות, ומשרד הרווחה לא סיכם את ממצאי הבקרה ולא ביצע תהליך של הפקת לקחים מממצאים אלו.

מעקב
משרד הרווחה

5. 	הבקרה מבוצעת בשנה זו כמתוכנן.  מכון ברוקדייל מרכז ומנתח את הנתונים שעל פיהם  המשרד יקבל מסקנות ביניים.


ליקוי

6.	מתוך 38 התיקים שנבדקו באקראי (כ-37%) לא השתתפו בדיוני הוועדות אנשי מקצוע מחוץ למחלקות לשירותים חברתיים. זאת ועוד, בחמש מהרשויות המקומיות שנבדקו - קריית גת, אופקים, יבנה, נס ציונה ומודיעין עילית - צוין כי דרך קבע אין נציגים משירותי הבריאות משתתפים בדיוני הוועדות. בכל המחלקות לשירותים חברתיים שנבדקו, למעט המחלקה בנשר, צוין חסרונם של אנשי מקצוע משירותי בריאות הנפש בוועדות, בעיקר בוועדות הנוגעות לבני נוער. אשר לנציגות משירותי החינוך, אמנם בכל המחלקות שנבדקו יש נציגות כאמור, אבל באשקלון, באופקים, ברהט וברחובות אין נציגים קבועים. הקושי לגייס נציגים קבועים מתחום החינוך והבריאות עלה גם בבקרה המשותפת. בקריית גת, ברהט ובנס ציונה לא השתתפה מפקחת השירות למען הילד בקביעות בדיונים על ילדים בגיל הרך, שלא על פי ההנחיות.

ליקוי

7.	למשרד הרווחה אין מידע מרוכז הנוגע להרכבי הוועדות לתכנון טיפול, ולא תמונת מצב מלאה על שיעור הדיונים המתקיימים בניגוד להנחיות ועל הסיבות לכך.

ליקוי

8.	ועדת היישום קבעה שככלל, ילדים בני 12 ומעלה יוזמנו לדיוני הוועדה לתכנון טיפול, ותינתן להם ההזדמנות להביע את עמדתם ביחס לתכנית הטיפול המתוכננת עבורם. שיתוף הילדים בני 12 ומעלה בדיונים הוא חלקי ביותר, ושלא כהשתתפות ההורים, הנושא טרם הוטמע במלואו במחלקות לשירותים חברתיים.

ליקוי

9.	מבדיקת 38 התיקים נמצא כי רק ב-18 מהם (כ-47%) צוינה תכנית טיפול להורים במקביל לתכנית הטיפול לקטין. גם בתיקים שנבדקו במסגרת הבקרה המשותפת נמצא כי הוועדות לתכנון טיפול לא הקפידו בכל מקרה לקבוע תכנית טיפול למשפחה כדי לסייע לה ולחזקה, במקביל לתכנית הטיפול שנקבעה לקטין. תכנית כזו חשובה בייחוד אם הוחלט להוציא את הקטין מהבית, כדי להבטיח את התנאים שיאפשרו לו לשוב לחיק המשפחה

מעקב
משרד הרווחה 

9. 	בתהליך הבקרה שנעשה עתה, נבדק גם נושא בניית התוכנית הטיפולית להורים. 

ליקוי

10.	לפי ההנחיות, על הוועדות לתכנון לקיים דיוני מעקב לפחות אחת לשנה על כל ילד בסידור חוץ-ביתי (פנימייה או אומנה) כל עוד הוא מחוץ לבית ולפחות שנה לאחר החזרתו הביתה. נושא המעקב על מצבם של ילדים הנמצאים בסידור חוץ-ביתי אינו מוטמע כראוי.
גם בבקרה המשותפת נמצאו מקרים שבהם לא התקיימו דיוני מעקב שנתיים על ילדים הנמצאים בסידורים חוץ-ביתיים, שלא על פי הנהלים.

מעקב
משרד הרווחה

10. 	הבקרה על ילדים בסידור חוץ ביתי בגיל הרך מבוצעת כבר. מכון ברוקדייל מבצע את איסוף ועיבוד הנתונים מעריכה שדו"ח ביניים לגביהם יהיה בדצמבר. לגבי ילדים חוזרים, החל תהליך בקרה שיושלם במהלך שנת  2014.



אסדרת שירותי שיקום שהמדינה רוכשת מגורמי חוץ

הגופים המבוקרים: משרד הבריאות, משרד הרווחה 

ליקוי

1.	רבים מהארגונים שמפעילים את מסגרות הדיור הם גופים עסקיים, שבין היתר הם נועדו להשיא רווח כספי לבעליהם. חובתו של המאסדר (רגולטור), קרי המשרד הממשלתי, להבטיח שתכלית זו לא תשפיע על מחויבותם המקצועית של הארגונים ושל העובדים המועסקים בהם, לשיקום הדיירים. האחריות הכוללת לשיקום הדיירים במסגרות הדיור מוטלת על המנהלים המקצועיים שלהן, ולחוות דעתם בנוגע לכל דייר יש משקל בקביעת תכנית שיקומו. בדיקת דוגמאות של חוזי העסקה של מנהלים מקצועיים שמשרד הבריאות ומשרד הרווחה ריכזו לצורכי הביקורת מ-23 מסגרות דיור העלתה כי בשלוש מסגרות הובטח תמריץ כספי למנהל אם מסגרת הדיור תהיה בתפוסה מלאה (כלומר, הכנסה כספית גבוהה יותר לארגון שנותן את השירות, שכן התשלום שהוא מקבל מהמשרד הממשלתי נקבע לפי מספר הדיירים במסגרת הדיור); במסגרת נוספת נמצא שהובטח תמריץ כספי בגין העברת דייר ממסגרת של הוסטל למסגרת של דיור מוגן. התניית תמריצים כספיים בהיקף הדיירים במסגרת הדיור, או במעבר שלהם למסגרת אחרת, מעלה חשש שהתמריץ ישפיע על חוות דעתם של המנהלים בנושאים כגון שחרור של דייר ממסגרת מאחר שאינו זקוק לה עוד, השארתו בה או העברתו למסגרת מסוג אחר. החלטות אלה צריכות להתקבל על בסיס שיקולים מקצועיים בלבד, ואין לערב בהן שיקול כלכלי.

מעקב
משרד הרווחה והשירותים החברתיים

1. 	עמדת אגף השיקום שוללת מתן תמרוץ כלכלי למנהלים בגין תפוסה במסגרות, ולמרות שבין מסגרות אגף השיקום היה מדובר בתופעה שולית בלבד, יצאה מטעם אגף השיקום הבהרה  כי אין לכרוך את שכר המנהל בגובה התפוסה במסגרת.

ליקוי

2.	תחלופת עובדים: תחלופה גבוהה של עובדים עשויה לפגוע בקשר שבין המטופלים למטפל ובאיכות הטיפול. בבדיקה נמצא שיעור תחלופה גבוה בכוח האדם והיעדר יציבות תעסוקתית: משך ההעסקה של לפחות מחצית מהעובדים הסוציאליים שעובדים או שעבדו במסגרות הדיור שנבדקו  היה לכל היותר שנתיים. כשליש מהעובדים מועסקים או הועסקו כשנה בלבד.


מעקב 
משרד הרווחה והשירותים החברתיים

2. 	משרד הרווחה אינו משמש מעסיק של מי מעובדי המסגרות החוץ ביתיות. ההתקשרות היא בין העובד למפעיל נותן השירות. למשרד אין דרך לחייב עובד להישאר במקום עבודה, חלק מהסיבות לעזיבות נובעות מכך ששעות העבודה במסגרות החוץ ביתית הן שעות אחר צהריים וערב, ושכר נמוך. ככל שרמת שביעות הרצון ממקום העבודה גדלה, ובכלל זה שביעות רצון מגובה השכר, כך יגדלו הסיכויים להישארות עובדים סוציאליים במקום עבודתם. המשרד אינו קובע את גובה השכר, אך מבצע מעת לעת בקרות כי המפעיל עומד בתשלום שכר כחוק, ועל פי טבלאות השכר שנקבעו ע"י החשב הכללי המופיעות במודל התעריף במכרז.  כמו כן בעקבות החתימה על הסכם  העובד הסוציאלי, מבצע המשרד בקרות על כך שהמסגרות משלמות לעובדים סוציאליים בהתאם להסכם השכר החדש. המשרד ישלים בתוך שנתיים בקרה חשבונאית בכל המסגרות החוץ ביתיות שיבדקו גם פרמטרים אלו.

מעקב
משרד הבריאות

2. 	כחלק מהטיפול בנושא איכות כוח האדם במסגרות השיקום, הוקמה וועדת תעריפים משרדית שמטרתה היתה לבחון את תעריפי השירותים ולתמחרם כך שישקפו את סטנדרט השירות הנדרש ויאפשרו אספקתו בצורה הולמת ואיכותית, תוך שיתוף ושמיעה של ספקי השירות שהיו מעוניינים בכך. בין היתר נבחן נושא שכר העובדים במסגרות ותמחורו באופן ראוי וסביר, וכן עלויות ההדרכה וההכשרה. הוועדה סיימה את עבודתה בנושא תעריפי שירותי הדיור בחודש ספטמבר 2013. הוועדה המליצה להגדיל חלק מתעריפי הדיור, המלצה זו מיושמת בשטח. בנוסף, כחלק מהמלצות הוועדה מתעתד המשרד ליצור מערך של תמריצים כלכליים אשר יתמרצו את ספקי השירותים לשפר את איכות השירות הניתן במסגרות הדיור, ובכלל זה איכות כוח האדם המועסק בהן, הכשרתו ומקצועיותו. במשרד הוקם צוות ייעודי אשר מתחיל בימים אלה לדון בנושא זה. בנוסף, כפי שמפורט במעקב לליקוי 4, המשרד דורש מספקי השירותים תיעוד מלא של ההכשרות שניתנו לעובדים המקצועיים על מנת לשפר את מקצועיות העובדים. 

ליקוי

3.	שמירה על זכויות העובדים: ככל מעסיק, הארגונים החיצוניים מחויבים לקיים את כל חוקי העבודה החלים על העובדים. משרדי הבריאות והרווחה מיעטו לבדוק נושא זה - הבדיקות נעשו במסגרת בקרות כספיות שרואי חשבון חיצוניים עשו עבורם, ואלה נעשות רק במספר קטן של מסגרות דיור.

ליקוי

4.	משרדי הבריאות והרווחה לא גיבשו בסיסי נתונים שיאפשרו להם לאתר מגמות, בעיות וכשלים בקרב מסגרות הדיור ולהתוות מדיניות מתאימה להתמודדות עמם, ובכלל זה נתונים - ולו מדגמיים - על העובדים במסגרות אלה, תנאי עבודתם, ניסיונם והשכלתם ועל ההכשרות שהם מקבלים במסגרות הדיור.



מעקב
משרד הרווחה והשירותים החברתיים 

4. 	כחלק משדרוג שיטת הרף  יבדק תחום זה על ידי  הפיקוח. בנוסף לכך מתקיימים במחוזות מספר פורומים מקצועיים קבועים לעובדי המסגרות החוץ ביתיות בהנהגת הפיקוח. ישנם פורומים של מנהלים, פורומים של  אמהות בית ופורומים של עובדים סוציאליים. עד סוף יוני 2014 יוטמעו בשיטת הרף פרמטרים לבדיקת ההכשרות הניתנות על ידי  המסגרות לעובדיהן.

מעקב
משרד הבריאות

4.    	לבית הספר לשיקום מסד נתונים מפורט על כל הלומדים.  בנוסף, הועברה דרישה לשרותי השיקום לתיעוד מלא של כלל העובדים, לרבות ההכשרות שעברו וההתערבויות השיקומיות-טיפוליות המתקיימות בכל שרות במהלך השנה. הועברה גם חוברת ההנחיות לעוסקים בהדרכה בשיקום ובמסגרתה אף יש לתעד את כל הנתונים על הדרכות העובדים בשירותי השיקום.
רכזי השיקום מסיימים בחודש דצמבר את הכשרתם בנושא הטמעת הכלי להערכת האיכות המקצועית של שרותי השיקום בבית הספר לשיקום ובחודש דצמבר  2013 אמורים לצאת לשטח.

ליקוי

5.	סדרי הסיוע לזכאים בבחירת מסגרת דיור:(א) משרד הבריאות: בדיקת הנעשה במחוזות הדרום ותל אביב של שירותי בריאות הנפש העלתה כי מתאמי טיפול שמונו כדי לסייע לנכה נפש לממש את זכאותו לתהליך שיקומי ולבחור את מסגרת הדיור שאושרה לו, אינם מתפנים לתפקידם זה (מחוז הדרום), או שהם עוסקים בו באופן חלקי בלבד (מחוז תל אביב). עוד נבדקו נתונים בדבר מעבר של דיירים מהוסטלים לדיור מוגן בשנים 2011-2010 והועלה כי רוב ניכר של הדיירים עברו למסגרות של אותו ארגון המפעיל את ההוסטלים שבהם שהו. הביקורת העלתה כי מי שמסייע בפועל לדיירים בבחירת המסגרות החדשות הם עובדי הארגון, שאינם מכירים בהכרח את כלל מסגרות הדיור.(ב) משרד הרווחה: ההחלטה על התאמת מועמד למסגרת דיור של אגף השיקום מתקבלת על ידי ועדת השמה מחוזית, והיא רשאית להזמין לדיוניה את המועמד. בפועל ועדות ההשמה מזמנות את המועמדים רק במקרים חריגים. להשתתפותו של המועמד בדיון יש חשיבות, שכן היא עשויה להגדיל את מעורבותו ואת מחויבותו לתהליך השיקום, וכן היא עשויה לסייע לוועדת ההשמה לקבל החלטה על בסיס מידע רב יותר.

מעקב 
משרד הרווחה והשירותים החברתיים 

5. 	בינואר 2014 יתחיל פיילוט בוועדות השמה בשלוש מחוזות (חיפה, ת"א ובאר שבע) בו יוזמנו מועמדים ובני משפחותיהם לוועדות ההשמה ויבדק הקשר בין ההשתתפות לבין שביעות רצון המועמד מקליטתו במסגרת.
ליקוי

6.	היעדר מידע נאות על מסגרות הדיור: כדי שמועמד למסגרת דיור יוכל לבחור את המסגרת המתאימה והאיכותית ביותר עבורו, עליו להיות חשוף למידע נגיש על מסגרות הדיור השונות. פרסום כזה גם צפוי לעודד תחרות בין הארגונים השונים, מה שעשוי לתמרץ אותם לשפר את איכות השירות במסגרות. נמצא כי המידע שמפרסם משרד הבריאות על מסגרות הדיור באתר האינטרנט שלו הוא דל; אשר למשרד הרווחה, באתר האינטרנט שלו לא נמצאו כלל פרטים על מסגרות הדיור המצויות באחריות אגף השיקום. שני המשרדים גם אינם מפרסמים פרטים על ממצאים שעלו בביקורי הפיקוח, ואין אפשרות למועמד לעמוד על טיב מסגרות הדיור.

מעקב 
משרד הרווחה והשירותים החברתיים 

6. 	האגף פועל על מנת להעלות מידע באתר האינטרנט, התהליך יושלם עד מחצית שנת 2014.

ליקוי

7.	משרד הבריאות: הפיקוח והבקרה על מסגרות הדיור במשרד הבריאות מתבצעים על ידי צוות בקרה מחוזי. נמצא כי במחוז הצפון אין צוות בקרה מאז שנת 2009; מכאן שיותר משלוש שנים משרד הבריאות לא מפקח באופן סדיר על מסגרות הדיור במחוז הצפון, שבהן כ-1,200 נכי נפש. אף שמשרד הבריאות מפקח על עשרות רבות של מסגרות דיור, הוא אינו עושה כן בצורה שיטתית ומובנית דיה - לא ידוע אם כל המסגרות אכן נבדקות מפעם לפעם, אין אחידות באופן ביצוע הפיקוח, וממילא גם אין שימוש בתוצרי הפיקוח. התברר גם כי שיתוף הפעולה בין צוות הבקרה (שתפקידו לפקח על מסגרת הדיור בכללותה) לבין רכזות השיקום (שתפקידן לקיים מעקב פרטני אחר נכי הנפש השוהים במסגרות הדיור) לקה בחסר, על אף הממשקים הרבים ביניהם. משרד הרווחה: נמצא כי חלק ממסגרות הדיור לא נבדקו ובמרבית המסגרות שנבדקו הבדיקה לא הייתה מלאה.

מעקב 
משרד הרווחה והשירותים החברתיים 

7. 	שיטת הרף הממוחשבת בגרסה המשודרגת נמצאת בתהליך הטמעה בקרב המפקחים המחוזיים. משנת 2014 יחל מחזור פיקוח חדש. בנוסף לביקורי פיקוח על פי שיטת הרף,  המפקחים עורכים ביקורי פיקוח בכל המסגרות עליהן הם מפקחים. המשרד נערך כיום להטמעת דוחות פיקוח אלו בתוך שיטת הרף.

מעקב 
משרד הבריאות

7. 	סוגיית חלוקת התפקידים והסמכויות של רכזי הבקרה ושל רכזי השיקום  נדונה מספר פעמים בפורומים שונים  לרבות במועצה לשיקום נכי נפש בקהילה בהשתתפות הפעילה של ראש השירות ושל המנכ"ל, נבחנו מספר אפשרויות . טרם גובשה החלטה סופית על דרך המשך הפעולה.

ליקוי

8.	משרד הבריאות הבקרה הכספית: מטרת בקרה זו לוודא שהכספים המועברים לארגונים שמפעילים את מסגרות הדיור אכן מנוצלים באופן מיטבי למימון הפעילות השיקומית, בהתאם להסכם ההתקשרות, ושהארגונים עומדים בהוראות המחייבות אותם בהיבטים הכספיים. הבקרה הכספית מתבצעת בין השאר על ידי משרדי רואי חשבון חיצוניים. ליקויים חמורים שנמצאו בבקרות הכספיות מועלים לפני ועדה מייעצת של שירותי בריאות הנפש, וזו ממליצה לפני ראש שירותי בריאות הנפש על דרכי פעולה בנדון. הביקורת העלתה כי: הטיפול בדוחות הבקרה של רואי החשבון החיצוניים לקה בחסר: אף ששלושה משמונה דוחות לא הושלמו, לא נמצאה כל התייחסות של משרד הבריאות לצורך בהשלמתם או לממצאים שכבר הועלו בהם. בנוגע לשלושה דוחות אחרים, שדנו במסגרות דיור שבהן שהו כ-240 נכי נפש ושהעלו ליקויים חמורים, הוחלט שיש לכנס את הוועדה המייעצת לצורך דיון בהם, אולם בפועל נמצא שהוועדה התכנסה רק לגבי שניים מהדוחות, ולגבי אחד מהם לא התקיים דיון לגופו של עניין. משרד הרווחה הבקרה הכספית: בשנים 2011-2010 נעשו רק בשתי מסגרות דיור(מבין 80) בקרות כספיות.

ליקוי

12.	מדידת הצלחתו של תהליך השיקום: כדי לבחון אם הושגו מטרות השיקום, על משרדי הממשלה לעקוב באופן שוטף ומובנה אחר התהליך המתבצע במסגרות הדיור. כן עליהם למדוד מפעם לפעם את מידת הצלחתו. חרף זאת משרד הבריאות טרם ביצע בדיקה כאמור, ומשרד הרווחה ביצע רק בדיקה נקודתית אחת שכללה מדידת תוצאות בכמה מסגרות הדיור

ליקוי

13.	אף שמשרדי הבריאות והרווחה מתמודדים עם סוגיות דומות בנושא שירותי השיקום, הם אינם מקיימים הליך מובנה ומוסדר של למידה הדדית אשר תוכל לשפר את עבודתם ואת השירות שהם נותנים לציבור, וגם לא נמצא שמי מהם בחן באופן מושכל את פשר ההבדלים בסדרי עבודתם מן הראוי שהליקויים והלקחים מדו"ח זה יעמדו לנגד עיניהם בנושא הפרטת שירותים חברתיים רגישים מסוג זה.

מעקב
משרד הרווחה והשירותים החברתיים

13. 	משרד הרווחה שוקד בצורה יסודית ועמוקה על דרכי הפיקוח ואופן הפיקוח בצורה רוחבית בכלל שירותי המשרד. בסיום הבדיקות וההערכות יבחן אופי הליך למידה הדדית בין שני המשרדים.



מעקב 
משרד הבריאות

13. 	מתקיימים ממשקי עבודה רבים בין משרד הבריאות למשרד הרווחה, טרם נקבע פורום רשמי משותף.


משרד הכלכלה











משרד הכלכלה (משרד התעשייה, המסחר והתעסוקה לשעבר)
ממצאי מעקב

הכשרה מקצועית לנוער - קשרי הגומלין בין משרד החינוך
ובין משרד התעשייה, המסחר והתעסוקה.

הגופים המבוקרים: משרד החינוך, משרד הכלכלה (משרד התעשייה, המסחר והתעסוקה לשעבר).

ליקוי

1.	בדצמבר 1989 החליטה הממשלה לאמץ את המלצותיו של צוות מקצועי ולפיהן כל נושאי החינוך, מראשית חינוך החובה ועד גיל הגיוס, יהיו באחריות המינהל הפדגוגי במשרד החינוך, ואליו יועברו כאגף גם היחידות המטפלות בנוער באגף להכשרה מקצועית שבמשרד העבודה והרווחה דאז. בביקורת הקודמת נמצא כי החלטת הממשלה האמורה לא יושמה, ושתי מערכות החינוך המשיכו לפעול כמערכות נפרדות. בעניין זה נכתב בדוח הקודם כי על הממשלה לבחון את החלטתה מדצמבר 1989. במעקב נמצא כי לא חל שינוי במערך הפעילות האמור: לא התקבלה החלטת ממשלה אחרת מחד גיסא, ומאידך גיסא לא נקבעו דפוסים מחייבים לשיתוף פעולה בין שני המשרדים בקשר למערכת החינוך וההכשרה שמקיים משרד התמ"ת. 

מעקב
משרד הכלכלה

1. עם הקמת הממשלה החדשה וכניסת השרים לתפקידיהם, סוכם על תהליך של שיתוף פעולה בין משרדי החינוך והכלכלה ומונה צוות הידברות בראשות המשנה למנכ"ל משרד הכלכלה וכן סמנכ"לית משרד החינוך, ראש מינהל מדע וטכנולוגיה ויועץ השר. ב-5.6.13 התקיים מפגש מקצועי ראשון בפורום רחב בו הועלו כל הסוגיות אליהן מתייחס דוח הביקורת ונושאים נוספים. הוקמו צוותים משותפים אשר יחלו להיפגש בפורומים רחבים בחודשים אוגוסט-ספטמבר 2013. במקביל החלו שיחות בפורומים מצומצמים לבחינת שיתופי פעולה. במפגשים המשותפים יועלה מחדש נושא האמנה הבין משרדית כבסיס לשיתוף הפעולה. המשרד חוזר ומביע נכונות לחתום מיידית על האמנה.

מעקב
משרד החינוך

1.	טרם נחתמה האמנה הבינמשרדית המרחיבה את תחולתו של חוק לימוד חובה. 
 

ליקוי

2.	בדוח הקודם עסק משרד מבקר המדינה בפגיעה בתלמידי בתי הספר לחניכוּת שבפיקוח משרד התמ"ת הנבחנים בבחינות הבגרות: תלמידים אלה אינם מקבלים ציוני מגן, משום שהם לומדים על פי תכניות לימוד שאינן בפיקוח משרד החינוך. המעקב העלה כי לא חלה התקדמות בטיפול בנושא, וכי ציוני הבגרות של תלמידים אלה נקבעים רק על סמך תוצאות בחינות הבגרות.

מעקב
משרד הכלכלה

2. לעניין ציוני מגן לתלמידי חניכות הנוער בפיקוח המשרד, מנכ"לית משרד החינוך השיבה באפריל 2013 כי גם סוגיה זו תידון בצוות הבין משרדי שהוקם. 
 
מעקב
משרד החינוך

2.	לעניין איחוד המערכות ושיתוף פעולה וממשק ביניהן - נבנו ממשקים, יש העברה של נתונים ויש טיפול ברשומות כפולות.  

ליקוי

3.	בחוק לימוד חובה, התש"ט - 1949, נקבע כי חניכות של נער בן 15 ומעלה על פי חוק החניכות, התשי"ג - 1953, תיחשב לימוד חובה לעניין חוק לימוד חובה בתנאים שייקבעו בתקנות שיתקין שר החינוך בהסכמת שר התמ"ת. 
בביקורת הקודמת נמצא כי לא הותקנו התקנות האמורות. כיוון שמשרד החינוך ומשרד התמ"ת לא הגיעו להסכמה בעניין התקנתן. במעקב נמצא כי בספטמבר 2012 שר החינוך עדיין לא התקין את התקנות. 

מעקב
משרד הכלכלה

3.	לנושא הכללת החניכות בחוק לימוד חובה – אין התקדמות בנושא זה. סוכם לדון בקידומו בצוות המשותף. 

מעקב
משרד החינוך

3. לעניין התקנות שייקבעו את התנאים להכללת החניכות בחוק לימוד חובה – חוזר מנכ"ל נמצא בשלבים סופיים לנושא הרחבת חוק לימוד חובה והכלתו על כל מסגרת חינוכית מפוקחת על ידי המדינה וגם על מסגרות הפועלות על פי חוק חניכות. 


משרד התקשורת












משרד התקשורת

היבטים בניהול התדרים האלקטרומגנטיים

הגופים המבוקרים: משרד התקשורת, משרד האוצר, משרד הביטחון, צבא הגנה לישראל 

ליקויים מס' 5,9 תוקנו. ראה דוח הערות רה"מ 63ג' עמ' 393-395. 

ליקוי

1. 	ועדת התדרים בהרכבה החדש שהוסמכה על פי החלטת הממשלה משנת 2008 התכנסה והחלה לפעול רק ביוני 2010, כשנה וחצי ממועד הסמכתה. כתוצאה מכך במשך תקופה ארוכה לא היה מענה רגולטורי שיסדיר את השימוש בתדרים לפי הוראות הדין, והליך הועדת התדרים והקצאתם נפגע. 

מעקב 
משרד התקשורת

1. 	המשרד בוחן את אפשרות עיגון פעילות ועדת התדרים והוועדה העליונה במסגרת פקודת הטלגרף האלחוטי [נוסח משולב], התשל"ב – 1972 ("פקודת הטלגרף").

ליקוי

2. 	לדעת משרד מבקר המדינה, מן הראוי שמשרד התקשורת והגורמים המעורבים בהודעת התדרים ובהקצאתם יבחנו, לאור הניסיון שנצבר מאז החלטת הממשלה ב-2008, אם בהרכב הועדה ישנו האיזון הנכון כדי שבהחלטותיה יבואו לידי ביטוי הן היבטים ביטחוניים והן היבטים אזרחיים וכלכליים, או שנדרש לפנות אל הממשלה כדי שתשנה את הרכב הוועדה.

מעקב

2. 	במסגרת החלטת ממשלה מספר 152 מיום 13.05.2013, נקבע הרכב מעודכן לוועדת התדרים.

ליקוי

3. 	ועדת התדרים לא קבעה הליך להסדרת העניינים הקשורים בישיבותיה ובקבלת החלטותיה. הועדה תיעדה את דיוניה בסיכומי דיון כללים המתעדים בעיקר את ההחלטות. סיכומים אלה לא שיקפו את כל עמדות הנציגים שהועלו בדיון ואת נימוקי ההחלטות שהתקבלו.




מעקב
צבא הגנה לישראל

2-3. 	טיוטה לתקנון נוהל לישיבות וועדת התדרים הועבר לנציגי צה"ל החברים בוועדה  בישיבת הוועדה בתאריך 6/2/2013. נכתבה התייחסות פרטנית מאוד לנוהל, בשיתוף יועמ"שיות אגף התקשוב, ונשלחה ב- 27/2/2013 ליו"ר וועדת התדרים ולכל חברי הוועדה. נוהל סופי המתבסס על הערות חברי וועדת התדרים של צה"ל טרם נכתב על ידי יו"ר הוועדה וטרם התקבלה התייחסותו להערות אלה.

מעקב
משרד התקשורת

3. 	נציגי צה"ל העבירו התייחסות לטיוטת הנוהל.
	ראה דוח הערות רה"מ 63ג' עמ' 392. 

ליקוי

4. 	ועדת התדרים תיעדה את דיוניה בסיכומי דיון כלליים המתעדים בעיקר את ההחלטות. סיכומים אלה לא שיקפו את כל עמדות הנציגים שהועלו בדיון ואת נימוקי ההחלטות שהתקבלו. 
	
מעקב

4. 	הערת הביקורת בעניין שיקוף כלל עמדות הנציגים התקבלה, וסיכומי דיוני הוועדה משקפים כיום את כלל עמדות הנציגים בהחלטותיה. לגבי הכנת הנוהל – ראה ההערה המקדימה.  

ליקוי

6. 	הוועדה העליונה לא התכנסה ולו פעם אחת, וממילא לא הסדירה את פעולתה, את עבודת המטה, את אופן הדיווח מול ועדת התדרים, את הליך התכנסותה ואת אופן קבלת ההחלטות בה. משרד התקשורת כתב בתשובתו כי במסגרת הכנת הנוהל להסדרת עבודתה של ועדת התדרים תישקל החלת הכללים גם על הוועדה העליונה. לדעת משרד מבקר המדינה ראוי שהוועדה העליונה תפעל כוועדה אקטיבית. תיזום דיונים בנושאים עקרוניים הקשורים להועדת התדרים ולהקצאתם. לפיכך על המנכ"ל, שהוא יו"ר הוועדה העליונה, להסדיר את עבודת הוועדה העליונה, לתאם את עבודת הוועדה אל מול ועדת התדרים, ובמידת הצורך לבחון ולדון בנושאים שעלו בה ובהחלטות שקיבלה. 

מעקב

6. 	ביחס לפעילותה של ועדת התדרים העליונה, המשרד חוזר על עמדתו כי על ועדת התדרים העליונה לפעול בהתאם להחלטת הממשלה ולפיה היא תתכנס, אם ביקש זאת מי מחבריה לאחר שהובא לידיעתו נושא מסוים שעלה בוועדת התדרים.  כאמור, בד בבד עם הכנתו של נוהל עבודת ועדת התדרים יוכן נוהל המתאים גם לפעילות הוועדה העליונה.
	ראה דוח הערות רה"מ 63ג' עמ' 393. 

ליקוי

7.  	הממשלה הסמיכה את ועדת התדרים להועיד תדרים ולהקצות אותם, אולם מרבית ההקצאות נעשות על ידי יו"ר הוועדה, המקצה תדרים לשימוש אזרחי, ועל ידי נציג אגף התקשוב בצה"ל, המקצה תדרים לשימוש צבאי. דרך פעולה זו מבוססת על החלטה שקיבלה ועדת התדרים שפעלה במועצה בשנת 2003, אך במשרד התקשורת היו דעות חלוקות בנוגע לסמכות שלהם. יו"ר הוועדה לא עדכן את חבריה בנושא, ולא העלה לדיון את ההתנהלות בעניין סמכותה של הוועדה לאצול למי מחבריה את סמכות ההקצאה. רק בדצמבר 2012, במענה לביקורת של משרד מבקר המדינה, הכין משרד התקשורת חוות דעת משפטית הנותנת תוקף להחלטה משנת 2003, ובה הומלץ לעגן את סמכויות ההקצאה של התדרים בחקיקה. משניתנה חוות הדעת, משרד התקשורת נדרש לדון בדרכים ליישום ההמלצה הכלולה בה. 

מעקב

7. 	כאמור לעיל, ביחס למענה לליקוי מס' 1, הנושא נמצא בבדיקת המשרד.
	ראה דוח מהערות רה"מ 63ג' עמ' 394. 

ליקוי

8. 	בפקודה נקבע שהועדת התדרים והקצאתם לכוחות הביטחון ייעשו לפי "הדין והוראות המינהל" שהיו קיימים ב- 1.10.93. אין הוראות ברורות ורלוונטיות לעת הזאת שיסדירו את ההועדה וההקצאה של התדרים לשימוש מערכת הביטחון. ראוי שהגורמים האחראים במשרדי התקשורת, הביטחון וביטחון הפנים יגבשו הוראות ברורות ורלוונטיות לעת הזאת, שיסדירו את ההועדה וההקצאה של התדרים לשימוש מערכת הביטחון. 

מעקב
משרד התקשורת

8. 	כאמור לעיל במענה לליקוי מס' 1, הנושא נמצא בבדיקת המשרד. 

ליקוי

10. 	המידע המוצג במאגר שהקים משרד התקשורת בנובמבר 2011 חסר ואינו תקף, ומשד התקשורת לא פעל לטיוב המידע בו. נוהל הגישה למאגר לא הוכן עד סוף דצמבר 2012 כנדרש בהחלטת הממשלה.



מעקב
משרד התקשורת

10. 	המשרד טרם החל בטיוב המידע,  אשר ביצועו מותנה בהשלמת הליכי גיוס עובד. טיוטת נוהל גישה למאגר הוצגה, ולגבי הכנת נוהל סופי  - ראה ההערה המקדימה.
	ראה דוח הערות רה"מ 63ג' עמ' 395. 

ליקוי

11. 	לדעת משרד מבקר המדינה מצב שבו התחזוקה של מערכת מרכזית ("טל – ניהול תדרים) מתבססת רק על עובד אחד חושף את המשרד לסכנה שכן בהיעדר העובד ובמקרה של תקלה לא יוכל המשרד להמשיך ולנהל את מערך התדרים כנדרש. על המשרד לדאוג בהקדם לגיבוי ולשירותי תמיכה ותחזוקה נוספים למערכת. מהבדיקה עולה כי עד מועד סיום הביקורת באוגוסט 2012 לא צלחו פעולות משרד התקשורת לגיוס של מנתח מערכות בכיר שיגבש את תכנית הפיתוח (מערכת תדרנט-כיום מתן אישורי סוג והתאמה). במועד סיום הביקורת באוגוסט 2012 נשאר המשרד במצב שהיה בו בשנת 2007, מועד בו הופסק פיתוח המערכת. 

מעקב

11. 	הקמת אתר הגיבוי הסתיימה כבר בתאריך 28.10.13. 
	ראה דוח הערות רה"מ 63ג' עמ' 395. 

ליקוי

12. 	משרד מבקר המדינה מעיר למשרד התקשורת כי עליו לפעול לשדרוג מערכת "תדרנט". עליו לפעול לפי נוהל מפת"ח ולהבטיח כי יוכל להסתמך על גוף מקצועי שיהיה אחראי לתחזוקת התכנה ולתמיכה בה, ולביצוע שינויים ותוספות בתכנה לפי הצרכים העתידיים. משרד התקשורת לא ביצע את הפעולות הדרושות להקמת אתר חלופי שישמש את האגף במקרה חירום: טרם נקבע מקום האתר, לא נרכשו רכיבי החמרה הנדרשים להפעלתו, לא פותחה התכנה במערכת "תדרנט" שתאפשר לגבות את נתוני המערכת, והמשרד לא קבע את דרך העדכון השוטף של המידע באתר החירום. 

מעקב

12. 	נכון לתאריך 28.10.13 המכרז טרם יצא.
	ראה דוח הערות רה"מ 63ג' עמ' 396. 

ליקוי

13. 	בשנים האחרונות מבוצעת רפורמה בחשבונאות הממשלתית, הכוללת בין היתר רישום מלא של נכסי המדינה לפי כללי חשבונאות מקובלים. בדוחות הכספיים של משרד התקשורת ובדוחות הכספיים של ממשלת ישראל אין ביטוי לערכם של התדרים, שהם נכסים בלתי מוחשיים. משרד התקשורת לא החל בהליכים לקביעת הערך הכלכלי של התדרים. לקביעת זו יש חשיבות רבה היות שהתדרים הם משאב במחזור. התקשורת, לשם התוויית מדיניותם בעידן של פיתוחים טכנולוגיים ובהתנהלות אל מול צרכני התדרים.משרד התקשורת, האוצר, הביטחון וביטחון הפנים לא ביצעו את ההחלטה שקיבלה הממשלה בשנת 2004. על פי ההחלטה יש לתקן את הפקודה והתקנות, ולקבוע שהחל מ-1.1.06 תוטל חובת תשלום אגרות על כל הגופים המשתמשים בתדרים, ובהם כוחות הביטחון. בהתאמה יוגדלו התקציבים של משרד הביטחון, משרד ראש הממשלה (להלן-משרד רה"מ) והמשרד לביטחון הפנים. על משרד התקשורת בשיתוף ובתיאום משרדי הביטחון והאוצר לקיים עבודת מטה במטרה להביא להסדרה כוללת של קביעת הערך כלכלי של התדרים.

מעקב
משרד הביטחון

13. 	לגבי רישום התדרים בנכסי המדינה: המשרד טען בעבר כי אין המדובר בנושא ייחודי רק למעהב"ט, וניתן יהיה לתת מענה לאומי לנושא רק לאחר שיתקבלו הנחיות על שיטת קביעת ערכן החשבונאי של תדרים אלו, מהחשבונאי הראשי במשרד האוצר. המשרד אינו מכיר שניתנו עד כה הנחיות בנושא ובכל מקרה, המדובר בנושא שחונה בתחום טיפולו של חשב המשרד לגבי נושא תשלום האגרות: טרם בוצעו תיקוני החקיקה הנדרשים בגין הנושא כמפורט במכתבנו שבסימוכין. על כן, עדיין להבנת המשרד אין סמכות חוקית לחייב את מעהב"ט בגין שימוש בתדרים. בנוסף, גם לא שופתה מעהב"ט בגין עלויות חזויות אלו, למרות האמור בהחלטת הממשלה. על כן, לא קיים מקור בבסיס תקציב הביטחון למימון אגרות אלו לכשיוחלט להטילן, אלא אם ישופה תקציב הביטחון בהתאם, כדרישת החלטת הממשלה.כמו-כן, על מנת לייעל את השימוש בתדרים הוקם צוות בינמשרדי משותף לצורך התאמת התדרים לשימושי תקשורת אזרחית בישראל. במסגרת ההסכם מול משרד האוצר לפינוי תדרים ממאי האחרון (ראה סעיף הבא), הוסכם כי משרד האוצר לא יעלה לממשלה את הצעת ההחלטה להחיל אגרות תדרים במסגרת התוכנית הכלכלית של 2013-14, ככל שצוות זה יפעל ויעבוד בשת"פ.

מעקב
משרד האוצר

13. 	כידוע קיים קושי במדידת ערכם של תדרים לצרכי הצגה בדוחות הכספיים. המשרד פועל כיום בעזרת רואי חשבון מייעצים ומשרד התקשורת בעיקר במישור הבינלאומי על מנת לאתר מודל כלכלי אשר יסייע בהצגה זו. 

מעקב
משרד התקשורת

13. 	בכוונת המשרד לשכור חברת יעוץ בינ"ל לצורך קביעת ערכם הכלכלי של התדרים מותנה בקבלת תקציב ייעודי.



ליקוי 

14. 	משרדי התקשורת, האוצר, הביטחון וביטחון הפנים לא ביצעו את ההחלטה שקיבלה הממשלה בשנת 2004. על פי ההחלטה יש לתקן את הפקודה והתקנות, ולקבוע שהחל מ-1.1.06 תוטל חובת תשלום אגרות על כל הגופים המשתמשים בתדרים, ובהם כוחות הביטחון. בהתאמה יוגדלו התקציבים של משרד הביטחון, משרד ראש הממשלה והמשרד לביטחון הפנים.

מעקב
משרד התקשורת

14. 	הנושא מצוי בבדיקה. 

מעקב
משרד הביטחון

14. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 397. 

ליקוי

15. 	המערכת ה"חדשה" אותה פעיל צה"ל פעלה עם אותה מערכת "ישנה" אשר אושרה כדין, ולכן כל שנדרש היה לעשות הוא לעדכן בדבר שמה של המערכת החדשה את ועדת התדרים, כפי שאכן בוצע. מחוזר תיעוד בישיבות ועדות התדרים אין להסיק שכלל לא בוצע דיון במשמעויות הכנת המערכת ה"חדשה" לפעילות. דיונים בעניין זה היו אך ברמות בכירות ביותר ובמסגרתם נולדה ההנחה להארכת תוקף החלטת הוועדה והפעילות הנלווית לשיפוי בגין הגירה.

מעקב
משרד התקשורת

15. 	משרדי האוצר והביטחון הגיעו  להסכמות ויושבו כבר המחלוקות על סכום השיפוי ועל אופן תשלומו.

מעקב
משרד הביטחון

15. 	לא דווח על התקדמות בתיקון הליקוי.
	ראה דוח הערות רה"מ 63ג' עמ' 398. 

ליקוי

16. 	שר התקשורת מינה ועדת מכרזים להקצאת תדרי G4 למפעילות הרט"ן (רדיו טלפון נייד) שבראשה המנכ"ל. לפי כתב המינוי, היה עליה לפרסם את המכרז עד סוף אוגוסט 2012. למרות שלא הייתה מניעה שוועדת המכרזים תשלים את הכנת מסמכי המכרז ותנאיו היא לא עשתה כן, והכנתם טרם הושלמה עד ינואר 2013. 

מעקב
משרד התקשורת

16. 	קידום נושא מורכב זה מצוי בראש סדר עדיפויות של הנהלת המשרד מזה תקופה ארוכה. בכוונת מנכ"ל המשרד הנכנס (מר אבי ברגר) להשלים את הטיפול בנושא בהקדם האפשרי, ובהתאם להנחיית שר התקשורת.
	ראה דוח הערות רה"מ 63ג' עמ' 399. 
ליקוי 

17. 	בתחום התדרים המתאים להפעלת טכנולוגיות הדור הרביעי פועלת גם מערכת תקשורת אלחוטית שלחברה א'. משרד התקשורת החל בפעולות לפינוי התדרים כבר בשנת 2007, ובתקופה זו הוא העלה הצעה להקצאת תדרים חלופיים, ולאחר מכן שינה את עמדתו. בסופו של יום לא הביאו פעולותיו לפינוי התדרים שבשימוש חברה א'. משרד מבקר המדינה מעיר למשרד התקשורת שעליו לפעול בצורה נמרצת ותכליתית לקידום פינוי התדרים, כדי שלא יחולו עוד עיכובים בהקצאת התדרים הנדרשים ליישון טכנולוגיות G4.

מעקב
משרד התקשורת 

17. 	החל הטיפול מול חברה א' לפינוי התדרים.
	ראה דוח הערות רה"מ 63ג' עמ' 400. 




משרד התרבות והספורט











משרד התרבות והספורט 

היבטים בפעולות לקידום ספורט נשים בישראל

הגוף המבוקר: משרד התרבות והספורט, המועצה לספורט נשים, המועצה להסדר ההימורים בספורט, הוועד האולימפי בישראל, מכון וינגייט.

ליקויים מס' 3,5,10,19,22,23,28,29 , 2  ו- 30 תוקנו ראה הערות ראש הממשלה לדוח 63 ג'  עמ' 402-411. 

ליקוי

1.	במכרז להתקשרות עם קבלן מבצע למתן שירותים לפרוייקט קידום נשים בספורט,  לא נכללו יעדים מרכזיים של התכנית הלאומית לספורט נשים ושל החלטת הממשלה ממרץ 2005: קידום מנהיגות נשים ופעולה לשינוי עמדות בקרב הציבור בכל הנוגע לספורט נשים; קידומם של יעדים אלה אף לא הוטל על גורם ביצוע אחר. יעדים אלה נכללו רק במכרז השני לעניין זה שביצע משרד הספורט במרץ 2010. בשל ההתמהמהות בביצוע הפעולות בעניין פרסום המכרז ובהכללת כל יעדי הפרויקט במכרז חלו עיכובים בפעילות המועצה לספורט נשים ובקידום הפרויקט. 

ליקוי

4.	משרד הספורט לא פעל ליישום הוראות חוק הספורט הקובעות שתקנונים של התאחדויות ספורט ואיגודי ספורט יכללו הוראות בעניין מתן הזדמנות שווה לפעילות נשים בספורט. 

ליקוי

6.	המועצה לספורט נשים לא השתמשה די הצורך בתקשורת הכתובה והאלקטרונית לצורך שינוי עמדות כלפי ספורט נשים, על אף חשיבות השימוש בערוץ האמור להשגת יעד מרכזי זה של הפרויקט, וגם לא פעלה בהתאם ליעדים ולתחומי הפעולה המצומצמים שהגדירה בעניין זה במשך השנים. 

מעקב
משרד התרבות והספורט 

6. 	ביוזמת המשרד התקבלה החלטת ממשלה משלימה על הקצאת 5 מיליון ₪ מתקציב המועצה השנתי לתחום שיווק ושינוי עמדות.  הליך מכרז לאיתור מנהל/ת שיווק הסתיים זה עתה,  המשרד נמצא לפני בחירת המועמד/ת. 



ליקוי

7.	משרד מבקר המדינה מעיר כי ניתן היה להקצות באופן  שונה את  כספי המועצה להסדר ההימורים לפרויקט רק לאחר אישור שינוי אמות המידה על ידי המועצה להסדר ההימורים ופרסומן ברשומות,  וכי על המכון, משרד הספורט, המועצה לספורט נשים והמועצה להסדר ההימורים להקפיד על כך. 

מעקב 
משרד התרבות והספורט

7.  	משרד התרבות והספורט ביצע כבר תיקון בשנת 2012 ואכן נרשם ברשומות כדין.

ליקוי

8.	עד סוף שנת 2010 ניצלה המועצה לספורט נשים רק כשני שליש מהתקציב שלפי הערכות משרד הספורט צפוי היה שתנצל משנת 2007.

מעקב
משרד תרבות וספורט 

8. 	החל משנת 2012 חלה עליה משמעותית בניצול כספי ההקצאה לספורט נשים. הניצול התקציבי עד שנת 2012– 94%, ניצול תקציבי  2011 – 79%, ניצול תקציבי  2010 – 73%, ניצול תקציבי  2009 – 72% ניצול תקציבי  2007-8 – 55%. 

ליקוי

9.	המועצה לספורט נשים עמדה באופן חלקי בלבד בהוראה שנקבעה בהחלטת הממשלה ולפיה עליה להגיש דוח שנתי על פעילותה לשרת הספורט וליו"ר הוועדה למעמד האישה של הכנסת - בשנת 2007 לא הגישה המועצה לשרת הספורט דוח כאמור לאותה שנה, ובמקום להגיש דוחות נפרדים לשנים 2008 ו-2009, היא הגישה דוח מאוחד לשתי השנים. את הדוחות ליו"ר הוועדה למעמד האישה לשנים 2010-2007 לא הגישה המועצה כלל.

מעקב
משרד התרבות והספורט

9. 	הועברו  כבר דו"חות סיכום שנה לשנים 2010-2012 על פי הנהלים. דו"ח חצי שנתי ל-2013 הוגש בחודש יוני 2013. תכנית רב שנתית הוגשה למועצה החדשה  ואושרה ב- 28.8.2013. 

ליקוי

11.	חלק מתכניות העבודה השנתיות של איגודי ספורט והתאחדויות ספורט שהם הגישו למועצה לצורך תקצובם אושרו באיחור, לאחר שהחלה שנת העבודה שלהם, ומקצת האישורים שקיבלו מהמועצה ניתנו לפרקי זמן של חצי שנה בלבד. 

מעקב
משרד התרבות והספורט

11. 	המועצה לספורט נשים מקפידה כבר, לדון ולאשר את התכניות המקצועיות של האיגודים והתאחדויות הספורט. 

ליקוי

12.	היחידה המקצועית לקידום נשים בספורט במכון וינגייט לא העסיקה במסגרת כוח האדם הקבוע שלה כמה בעלי תפקידים מרכזיים בפרויקט לרבות מנהלת לפרויקט (בפרק זמן מסוים), אף שהיה עליה להעסיקם לפי תנאי המכרז ממרץ 2010 שבו זכה מכון וינגייט. באי-איוש התפקידים האמורים יש כדי לפגוע בתפקוד היחידה ובהשגת יעדי הפרויקט באופן מיטבי. 

מעקב
משרד התרבות והספורט

12. 	מבנה היחידה המקצועית  עודכן על פי צרכי השעה, אושר במועצה לספורט נשים והובא לאישור המשרד, כל בעלי התפקידים אוישו, למעט מנהל שיווק ומיתוג, שבתחילת שנת 2014,  מסתיים המכרז לבחירת מנהל השיווק. 

מעקב
מכון וינגייט

12.	מכון וינגייט זכה במכרז משנת 2010 להפעלת היחידה המקצועית לקידום נשים ספורט.במסגרת המכרז, הוגדר מבנה היחידה בראיה צופה פני עתיד, כאשר על המועצה לקידום ספורט נשים ("המועצה") ומינהל משרד הספורט להגדיר מעת לעת למכון את הצורך באיוש משרות בהתאם למבנה היחידה. ביום 28.7.2013, ועל פי פרוטוקול המועצה שהועבר למכון וינגייט ואושר על ידי מינהל הספורט, אושר מבנה היחידה מחדש. בהתאם למבנה שאושר וכן על פי נהלי עבודה שהוגדרו יחד עם מינהל הספורט, מכון וינגייט מאייש את המשרות (בהתאם להוראות הדין) ככל שהוא מקבל הודעה חתומה ומאושרת על ידי המועצה על בקשתה לאייש משרה ובקשה זו אף מאושרת על ידי מינהל הספורט.  

ליקוי

13.	משרד הספורט לא אישר את בקשת המועצה להכנת תקנון כמתחייב מהחלטת הממשלה.



מעקב
משרד התרבות והספורט

13. 	הוכן כבר תקנון למועצה, על ידי היועצת המשפטית, שהועבר לחברי המועצה להערות בישיבת המועצה  בחודש אוגוסט 2013. 

ליקוי

14.	בשנים 2007 ו-2008 היה מספר התכנסויות המועצה קטן מהנדרש בהחלטת הממשלה. נוכחות חברי המועצה בישיבות המועצה בכל שנות פעילותה הייתה חלקית בלבד, דבר אשר יש בו כדי לפגוע בתפקודה התקין וביכולתה למלא את תפקידיה. מהלכים שהתכוונו משרד הספורט והמועצה לנקוט למניעת היעדרויות חברים מדיוני המועצה לא יצאו לפועל.

מעקב
משרד התרבות והספורט

14. 	במסגרת התקנון שהוכן והוגש לחברי המועצה , הוסדר קיום מעקב אחר מספר התכנסויותיה השנתיות ונוכחות החברים בישיבות. המועצה המכהנת התכנסה  כבר, 3 פעמים מאז מינויה ביולי 2013. עד סיום השנה תתכנס המועצה 5 פעמים (ב-6 חודשים) לוח ישיבות המועצה לשנת 2014 ישלח בימים הקרובים לחברי המועצה. 
ליקוי

15.	חלק ניכר מיעדי תכנית העבודה של משרד הספורט לשנת 2010 בתחום הפרויקט לקידום ספורט נשים לא הושגו או הושגו באופן חלקי בלבד. בעניין חלק מהיעדים לא צוינו מדדים כמותיים לביצועם, ולכן לא ניתן להעריך על סמך דוח הביצוע אם הם הושגו. 

מעקב 
משרד התרבות והספורט

15. 	בתוכנית העבודה של משרד התרבות והספורט – מינהל הספורט לשנת 2013, יוחד פרק נפרד לתחום קידום ופיתוח ספורט הנשים בישראל, הכולל יעדים, משימות ומדדי ביצוע. פרק זה נכתב בתיאום עם היחידה המקצועית לספורט הנשים.

ליקוי

16.	המועצה לספורט נשים אינה ישות משפטית, ולכן מכון וינגייט (הקבלן המבצע של הפרויקט), הוא שחותם על הסכמים שהמועצה יוזמת עם ספקי שירות שונים ועם יועצים ועובדים שיועסקו בפרויקט. התקשרות של המכון עבור המועצה עם תכנית טלוויזיה מסוימת אושרה על ידי המועצה שלא על פי סדרי טיפול ובחינה נאותים, וההחלטה על ביצוע ההתקשרות לא הובאה לידיעת משרד הספורט ולאישורו כמתחייב מהמכרז משנת 2010. גם ההתקשרויות של המכון עבור המועצה עם ערוץ הספורט וערוץ הילדים לפרסום הפרויקט לא נבחנו בידי משרד הספורט לפני ביצוען - אמנם הנהלת משרד הספורט הייתה ערה לפעילות המשותפת המתוכננת של המועצה עם ערוצים אלה, ואולם המכון לא הביא כנדרש לאישור הגורמים המקצועיים במשרד את ההתקשרויות שבוצעו בפועל. 

ליקוי

17.	מליאת המועצה לא קיימה דיון ממצה לקביעת סדרי הבחינה והאישור לגבי ההתקשרויות עם תכנית הטלוויזיה האמורה ועם ערוצי הספורט והילדים בטלוויזיה. 

ליקוי

18.	ההתקשרות עם ערוץ הספורט והארכתה לא נעשו באופן תקין: לא קוים הליך תחרותי מסודר לקבלת הצעות; הפנייה למציעים השונים לא בוצעה באותו מועד ולא פורטו בה אמות המידה לבחירת ההצעה המועדפת; ההצעות התייחסו לסוגי שירות שונים במהותם והוגשו על ידי המציעים במועדים שונים, חלקן זמן רב קודם לקבלת הצעתו של ערוץ הספורט. לפני שהוארכה ההתקשרות עם הערוץ לא בדקה המועצה את המועילות של ההתקשרות הקודמת עמו ואת תרומתה לקידום מטרות הפרויקט. 

מעקב
משרד התרבות והספורט

16-18. 	כיום הפרויקט פועל  כבר על פי  נהלים ברורים להתקשרויות, כולל דיון במועצה. הפרויקט מלווה על ידי היועצת המשפטית של הקבלן (מכון וינגייט) אל מול יועץ משפטי ובאישור נציג מינהל הספורט.

ליקוי

20.	המכון בחר את המועמדת לתפקיד המנהלת המקצועית של הפרויקט בלא שנבדקו והוצגו למועצה הצעות של מועמדים נוספים לאיוש המשרה, ומכאן שלא התקיים הליך תחרותי והוגן של בחירה בין כמה מציעים כדי לוודא שייבחר לתפקיד המועמד המתאים ביותר. 

ליקוי

21.	ביוני 2009 התקשר מכון וינגייט עם יועץ שיווק חיצוני (להלן - יועץ השיווק) לשם מתן שירותים למועצה; תפקיד זה לא נכלל במסגרת המבנה הארגוני של הפרויקט. להתקשרות לא קדם פרסום של המכון לקבלת הצעות לתפקיד, ובפועל השווה המכון את הצעת יועץ השיווק להצעות שהגישו, במשך כמה שנים, חברות פרסום ואנשי שיווק שונים למתן סוגים שונים של שירותי שיווק הדרושים למועצה; לא התקיים הליך מסודר להגשת ההצעות השונות, ההצעות לא נבחנו על פי אמות מידה שנקבעו מראש, וכל הצעה נדונה בנפרד ובפרק זמן אחר. 



מעקב
מכון וינגייט

16,18,21. 	מכון וינגייט פועל כיום בהתאם לטיוטת נהלי עבודה אשר הועברה לו על ידי מינהל הספורט. בהתאם לטיוטת נהלי העבודה, מכון וינגייט מקפיד לקבל החלטות מועצה חתומות. החלטות אלו מגדירות למכון וינגייט את דרישותיה של המועצה לעניין התקשרויות עם צדדים שלישיים. לאחר קבלת ההחלטות, מכון וינגייט מעביר את ההחלטות למינהל הספורט לאישורו מראש ובכתב. לאחר קבלת כל האישורים האמורים, פועל מכון וינגייט ליישום החלטות המועצה. מכון וינגייט פועל בהתאם לנהלי העבודה האמורים, בשיתוף פעולה ושקיפות מול מינהל הספורט והמועצה. לאחרונה נמסר למכון וינגייט כי המועצה שוקלת להתאים ולעדכן את טיוטת נהלי העבודה. עד לקבלת נהלים חדשים אשר יאושרו על ידי מינהל הספורט, מכון וינגייט ממשיך וימשיך לפעול בהתאם לנהלי העבודה אשר הועברו לו בעבר. במסגרת טיוטת הנהלים הוגדרו, בין היתר, הכללים לאיוש משרות והכל במטרה לאפשר הליך תחרותי שוויוני והוגן. 

ליקוי

24.	יו"ר המועצה לספורט נשים הנחתה בדצמבר 2010 את מכון וינגייט להעביר לכל אחת מנבחרות הנשים של ישראל בכדורסל ובכדורעף מענק בסך 50,000 ש"ח, וזאת לדבריה בהתאם להחלטת המועצה. אולם בביקורת נמצא כי מליאת המועצה לא החליטה לתת את המענקים האמורים, וכי בהתאם לתקציב הפרויקט ולאמות המידה שנקבעו לביצועו לא יכלה המועצה לאשר מתן מענקים אלה. מתן המענקים לא הובא לאישור כנדרש לפני הגורמים המקצועיים הרלוונטיים במשרד הספורט, ולדעת משרד הספורט פעולות שביצעו מכון וינגייט ויו"ר המועצה בשנים 2008 ו-2009 ליצירת יתרות תקציביות שמהן מומנו, בין היתר, מענקים אלה, לא היו תקינות.

מעקב
מכון וינגייט

24.  		בהתאם לטיוטת נהלי העבודה מכון וינגייט פועל כיום בהתאם לטיוטת נהלי עבודה אשר הועברה לו על ידי מינהל הספורט. בהתאם לטיוטת נהלי העבודה, מכון וינגייט מקפיד לקבל החלטות מועצה חתומות. החלטות אלו מגדירות למכון וינגייט את דרישותיה של המועצה לעניין התקשרויות עם צדדים שלישיים. לאחר קבלת ההחלטות, מכון וינגייט מעביר את ההחלטות למינהל הספורט לאישורו מראש ובכתב. לאחר קבלת כל האישורים האמורים, פועל מכון וינגייט ליישום החלטות המועצה. מכון וינגייט פועל בהתאם לנהלי העבודה האמורים, בשיתוף פעולה ושקיפות מול מינהל הספורט והמועצה.

ליקוי

25.	ליו"ר המועצה וליועץ השיווק שלה החזקות בחברה שיש לה מניות בחברה אחרת שבה הם משמשים כמנהלים, ומכאן שהתקיימה זיקה עסקית ביניהם. לחברה שהם משמשים בה כמנהלים קשרים עסקיים עם ערוץ הספורט שעמו התקשרה המועצה. יו"ר המועצה הייתה מעורבת בבחירת יועץ השיווק, על אף זיקתה העסקית אליו. בפרוטוקול של מליאת המועצה לא תועד שום דיווח של יו"ר המועצה על זיקתה ליועץ השיווק ושום הודעה שמסרה יו"ר המועצה בעניין זה לכל גורם אחר במועצה או מחוצה לה. 

מעקב
משרד התרבות והספורט

20-21,24-25.המשרד כתב נהלי עבודה להסדרת פעילות המועצה; פעולות הקבלן; ופעולות היחידה המקצועית אותה מפעיל הקבלן. נהלי עבודה אלו מסייעים למשרד בהגברת הפיקוח והמעקב אחר פעילות המועצה ושמירה על כללי המינהל התקין ובכלל זה, אישור וביצוע התקשרויות בהתאם לחוק חובת המכרזים ותקנותיו.
ליקוי

26.	בשאלון שמילאה יו"ר המועצה במאי 2009, לקראת תקופת כהונתה השנייה, היא לא מילאה כנדרש את שם השר שהיא בעלת זיקה אישית אליו, את סוג הקשר עמו ואת מועדי תחילת הקשר וסיומו. היועצת המשפטית של משרד הספורט לא הנחתה את יו"ר המועצה להשלים פרטים מהותיים אלה בשאלון.

מעקב
משרד התרבות והספורט

26.  	לדעת היועצת המשפטית, כי למרות קיומה של זיקה אישית לשרה,  יש ליו"ר המועצה, כישורים מיוחדים לתפקיד, לאור ניסיונה המקצועי במגוון תחומים, לרבות בתחום קידום נשים וכהונתה הקודמת במועצה. דברים אלו קיבלו ביטוי בחוות הדעת לעניין אישור מועמדים למועצת ספורט נשים מיום 13.9.2009.

ליקוי

27.	יו"ר המועצה לא דיווחה כנדרש, במסגרת השאלון שמילאה, על החזקות שהיו לה (במישרין או בעקיפין) בחברות פרטיות או ציבוריות שבגינן הייתה לה השפעה על זכויות הצבעה וזכויות מינוי בחברות אלה ועל שותפותה בחברות פרטיות.


ליקוי

31.	יש מקום שמשרד הספורט ייזום תכנית רב-שנתית חדשה שתקבע יעדים מעודכנים של הפרויקט לקידום ספורט נשים לאחר שנת 2012. ראוי שתכנית זו תתבסס על נתונים עדכניים ומדויקים ככל הניתן לגבי המצב הקיים בתחום ספורט נשים בארץ ותקבע יעדים מדידים לקידומו וכן לוחות זמנים, בטווח הקצר והארוך, להשגתם.



מעקב
משרד התרבות והספורט

31. 	תכנית רב שנתית לשנים 2014-2016 אושרה במועצה, וכי בהלימה לתכנית זו שונו אמות המידה לתכנית רב שנתית על פי  מחזור של כל ארבע שנים.






























פרק שלישי
מוסדות המדינה,
חברות ממשלתיות ותאגידים




חברת נמל אשדוד בע"מ














חברת נמל אשדוד בע"מ

נסיעות לחו"ל של יו"ר הדירקטוריון 

הגופים המבוקרים: חברת נמל אשדוד בע"מ, רשות החברות הממשלתיות.

ליקוי

1.	על דירקטוריון החברה והנהלתה להקפיד למלא את נוהלי החברה ואת ההנחיות של רשות החברות הממשלתיות ולאשר את נסיעותיו של יו"ר הדירקטוריון בשכר לחו"ל רק אם יש לכך סיבה מיוחדת. כמו כן על הדירקטוריון וההנהלה להקפיד על שקיפות מרבית בכל הנוגע למטרת הנסיעה, לוח הזמנים שלה, היקף ימי הפעילות ביחס למשך זמן הנסיעה, רמת האירוח וההוצאות המותרות ליו"ר דירקטוריון בשכר. משרד מבקר המדינה העיר לחברה כי על דירקטוריון החברה והנהלתה לקבוע כללים בדבר פעילות היו"ר, היקף נסיעותיו לחו"ל, חובת הדיווח לדירקטוריון, וכן בדבר דמי הלינה המרביים שהחברה תשלם על לינת עובד השוהה בחו"ל מטעמה. בעקבות הביקורת הודיעה החברה בסוף יוני 2012 כי היא מקבלת את הערות הביקורת, וכי היא כבר פעלה באישור הדירקטוריון, לתיקון הנוהל.

מעקב
חברת נמל אשדוד בע"מ

1.	הנוהל תוקן ואושר בדירקטוריון. 

ליקוי

2.	על רשות החברות הממשלתיות לקבוע כללים בדבר סדרי הבקרה על נסיעות יו"ר דירקטוריון בשכר, ובכלל זה כללים בדבר המחלקה שבה יטוס יו"ר דירקטוריון בשכר, העובדים הבכירים והעובדים האחרים בחברות הממשלתיות.

מעקב
רשות החברות הממשלתית 

2.	טרם יצא חוזר. רשות החברות הממשלתיות תשקול להוציא חוזר בנוגע לנסיעות לחו"ל של יו"ר דירקטוריון בשכר.




מוסדות להשכלה גבוהה
	






 




מוסדות להשכלה גבוהה

טיפול המוסדות להשכלה גבוהה בהטרדות מיניות

הגופים המבוקרים: המועצה להשכלה גבוהה, האוניברסיטה העברית בירושלים, אוניברסיטת בר-אילן.

ליקוי

1. 	כל המוסדות להשכלה גבוהה קבעו כנדרש בחוק ובתקנות תקנונים למניעת הטרדה מינית המותאמים לתנאים המיוחדים של סביבת העבודה בהם. ואולם אוניברסיטה אחת ו-15 מכללות התעכבו במילוי חובתן ופרסמו את תקנוניהן שנים מספר לאחר שנכנסו החוק והתקנות לתוקף. כמו כן, ארבע אוניברסיטאות - תל-אביב, חיפה, בן-גוריון בנגב (להלן - בן-גוריון), הטכניון - מכון טכנולוגי לישראל (להלן - הטכניון) - ו-20 מכללות פרסמו את התקנון המותאם בעברית בלבד, שלא כחוק. 

מעקב
מוסדות להשכלה גבוהה

1. 	לא דווח על התקדמות בתיקון הליקוי. 

ליקוי

2. 	כל המוסדות להשכלה גבוהה מינו אחראית או אחראי למניעת הטרדה מינית (להלן - אחראית או אחראי), שבין תפקידיהם לקבל תלונות ולבררן. ואולם כמחצית מהמכללות עשו זאת באיחור ומינו אחראית או אחראי שנים מספר לאחר שנכנסו התקנות לתוקף.
חלק ניכר מהמכללות - שהן קטנות מהאוניברסיטאות בשטחן, במספר עובדיהן ובמספר הסטודנטים הלומדים בהן - מינו כמה אחראיות ואחראים, ואילו שש אוניברסיטאות, שהן גדולות בהרבה, מינו אחראית אחת בלבד, אף שלחלקן יש כמה קמפוסים מרוחקים זה מזה. למשל, לאוניברסיטה העברית יש ארבעה קמפוסים בשתי ערים - שלושה בירושלים (הר הצופים, גבעת רם ועין כרם) ואחד ברחובות; אך רק באוקטובר 2011 מונו לאחראית סגנים הפרוסים בקמפוסים אלה. 
הטכניון מינה לאחראית חברת סגל אקדמי שפרשה לגמלאות (פרופ' אמריטוס), ובשמונה מכללות מכהנות אחראיות מקרב הסגל האקדמי בצד אחראיות מקרב הסגל המינהלי. ואולם ברוב המוסדות נמנים האחראים עם הסגל האקדמי הפעיל או עם הסגל המינהלי הפעיל. ראוי לבחון אם הרכב כזה מבטיח אובייקטיביות רבה ככל האפשר בבירור תלונות.

מעקב
מוסדות להשכלה גבוהה

2. 	לא דווח על התקדמות בתיקון הליקוי. 

ליקוי

3. 	ב-23 מוסדות (8 אוניברסיטאות ו-15 מכללות) קיבלו האחראיות והאחראים הדרכה כלשהי, אך רק ב-15 מהם ניתנה הדרכה מקצועית חיצונית. בשש מכללות לא ניתנה כל הדרכה.

מעקב
מוסדות להשכלה גבוהה

3. 	לא דווח על התקדמות בתיקון הליקוי. 

ליקוי

4. 	מקצת המוסדות לא פרסמו בכל שנה חומרי הסברה בנושא הטרדה מינית לכל העובדים והסטודנטים שלהם כנדרש, ואחרים פרסמו חומרי הסברה באמצעים שלא היה בהם כדי להבטיח שכלל העובדים והסטודנטים במוסדות ייחשפו למידע. לדוגמה, בשנים 2011-2009 לא פרסם הטכניון כלל חומרי הסברה לסגל האקדמי, ובשנת 2009 לא פרסם כלל חומרי הסברה לסגל המינהלי.

מעקב
מוסדות להשכלה גבוהה

4. 	לא דווח על התקדמות בתיקון הליקוי. 

ליקוי

5. 	רוב המוסדות להשכלה גבוהה לא קיימו כנדרש בשנתיים וחצי שקדמו למועד הביקורת פעולות הדרכה והסברה (להלן - כנסים) לסגל האקדמי (16 מ-29) ולסטודנטים (21 מ-29), ו-14 מוסדות לא קיימו
כנסים לסגל המינהלי. חלק גדול מהמוסדות שקיימו כנסים לא נקטו פעולות שמטרתן לעודד עובדים וסטודנטים להשתתף בהם וגם לא ידעו כמה משתתפים נכחו בכנסים. מאחר שאין חובה על פי התקנות להשתתף בכנסים, יש חשש שהנוכחות בהם תהיה דלילה ושהם לא ישיגו את מטרתם.

מעקב
מוסדות להשכלה גבוהה

5. 	לא דווח על התקדמות בתיקון הליקוי. 

ליקוי

6. 	על פי הנתונים שמסרו המוסדות להשכלה גבוהה בשאלונים שמילאו, 0.014% בלבד מהעובדים ומהסטודנטים במוסדות הגישו בכל שנה תלונות על הטרדה מינית (כ-42 תלונות בממוצע לשנה). לעומת זאת, בסקר בנושאי רווחה שעשה במהלך הביקורת מכון מחקר בקרב 
כ-5,600 סטודנטים עבור התאחדות הסטודנטים בישראל (להלן - התאחדות הסטודנטים) השיבו 2% מהסטודנטים כי הוטרדו מינית במהלך לימודיהם על ידי סטודנטים אחרים או על ידי מרצים. עוד עלה בסקר שרק 13% מהסטודנטים שהוטרדו הגישו לאחראים תלונה על ההטרדה. נתונים אלה ראוי שייבחנו על ידי המוסדות להשכלה גבוהה, שכן הם יכולים ללמד שעדיין לא קיימים במוסדות תנאים שיניעו נפגעים מהטרדות מיניות להתלונן לפני הגורמים המוסמכים לטפל במקרים אלה. 

מעקב
מוסדות להשכלה גבוהה

6. 	לא דווח על התקדמות בתיקון הליקוי. 

ליקוי

7. 	בשנים 2010-2008 נקטו המוסדות צעדים משמעתיים בעקבות 38 תלונות: 11 תלונות נגד חברי הסגל האקדמי, 10 תלונות נגד חברי הסגל המינהלי, 11 תלונות נגד סטודנטים ו-6 תלונות נגד אחרים. מתשובות המוסדות לשאלונים עולה שהם לא פרסמו במוסד את דבר נקיטת הצעדים הללו. מבחינת הליכי הטיפול המשמעתי שנקטו האוניברסיטאותכשהתקבלו תלונות נגד חברי הסגל האקדמי עולה כי באוניברסיטה הפתוחה אין כלל הסדר משמעת לסגל האקדמי, ולא נקבעו הוראות המסדירות את הטיפול המשמעתי בחבר סגל אקדמי החשוד בהטרדה מינית ובהתנכלות.

מעקב
מוסדות להשכלה גבוהה

7. 	לא דווח על התקדמות בתיקון הליקוי. 

ליקוי

8. 	שילובו של נציג ציבור (שאינו נמנה עם עובדי האוניברסיטאות והוא בלתי תלוי) בבית הדין המשמעתי עשוי לתרום להבטחת פעולה אובייקטיבית ונטולת פניות של בית הדין. ואולם בהסדרי המשמעת של רוב האוניברסיטאות לא נקבע שבית הדין המשמעתי יכלול בהרכבו נציג ציבור, ורק האוניברסיטה העברית קבעה שבכל הרכב של בית הדין המשמעתי ישב נציג ציבור. רק בשניים מהסדרי המשמעת (באוניברסיטאות תל-אביב ובן-גוריון) נכללת דרישה מפורשת שלשופטים, או לפחות לקצתם, תהיה הכשרה משפטית. בשלוש מהאוניברסיטאות (העברית, בר-אילן ובן-גוריון) לא נקבעה במפורש דרישה שבהרכב בית הדין המשמעתי הדן בהטרדות מיניות יינתן ייצוג למינם של הנילון ושל הנפגע. בהסדרי המשמעת של שלוש מהאוניברסיטאות (חיפה, בר-אילן והטכניון) ובתקנון המותאם של מכון ויצמן למדע אין כל התייחסות להליך מינוי התובע, לתפקידו ולכישוריו.

מעקב
מועצה להשכלה גבוהה

8. 	הצוות לתיקון ליקויים שהקימה המל"ג לנושא מצא לנכון להמליץ למוסדות לבחון שוב את הרכב בתי הדין המשמעתיים שלהם. יחד עם זאת, עניין זה לא מתחייב מכוח החוק וגם לא נמצא כייחודי למוסד להשכלה גבוהה (בשונה מכלל מגזר המעבידים) ועל כן הצוות לא מצא מקום לחייב את יישום המלצות מבקר המדינה על ידי הצוות.  


ליקוי

9. 	רוב האוניברסיטאות לא עסקו בהסדרי המשמעת שלהן באפשרות להשעות עובד במשך ההליך המשמעתי. רובן אמנם קבעו בהסדרי המשמעת את סדרי הדין שיחולו בבית הדין המשמעתי, אך לא קבעו בו הוראות שיבטיחו שמירה על יחסים פורמליים בין השופטים לנילונים.

מעקב
מוסדות להשכלה גבוהה

9. 	לא דווח על התקדמות בתיקון הליקוי. 

ליקוי

10. 	בביקורת נבדק טיפולה של האוניברסיטה העברית (להלן בפרק זה - האוניברסיטה) בתלונה על הטרדה מינית והתנכלות שהגישה לפני שנים מספר סטודנטית (להלן - המתלוננת) נגד חבר סגל אקדמי בכיר (להלן - הנילון או חבר סגל א'). הבדיקה העלתה כי בעקבות טענותיו של הנילון בדבר ניהול ההליך המשמעתי הכירה האוניברסיטה "בשגיאות שנפלו בתום לב" בהליך זה. בהסכמים שחתמה עם המתלוננת ועם הנילון בסיום הליך גישור שהתקיים לא פירטה האוניברסיטה באילו שגיאות מדובר, ומאחר שטענותיו של הנילון לא נבדקו בערכאות משמעתיות, אין לדעת בוודאות מי אחראי לשגיאות אלה. על פי ההסכם שחתמה האוניברסיטה עם המתלוננת, נשאה האוניברסיטה במלוא הפיצוי בסך של כ-38,000 ₪ ששולם למתלוננת על ההפרעה שנגרמה ללימודיה. ככלל, תשלום פיצוי מסוג זה במלואו על ידי מוסד להשכלה גבוהה עלול להצביע על גיבוי כביכול לנילון. מסר כזה עלול לגרום לפגיעה נוספת במתלוננת וכן לפגוע בהרתעה כלפי מטרידים פוטנציאליים.

מעקב
מוסדות להשכלה גבוהה

10. 	לא דווח על התקדמות בתיקון הליקוי. 

ליקוי

11. 	בביקורת נבדק גם טיפולה של האוניברסיטה בטענות שהועלו לפניה לפני שנים מספר ובשמועות שהגיעו לרקטור "מגורמים אחדים", ולפיהן חבר סגל אקדמי בכיר אחר (להלן - חבר סגל ב') משתמש לכאורה בביטויים גסים אשר לתוכנם יש קונוטציה מינית. הביקורת העלתה כי הטיפול שהתקיים בעניין זה תועד במכתב ששלחה האחראית לעניין הטרדה מינית (המוגדרת באוניברסיטה כנציבה) לנשיא רק כשנתיים לאחר הטיפול; וגם זאת רק בעקבות תלונתו של אחד מחברי סגל האוניברסיטה כי הנושא אינו מטופל. הנציבה לא זימנה את "הגורמים האחדים" האמורים כדי למצות את הבירור הנדרש בנושא וכדי להעריך את מידת הפגיעה בסטודנטים או בחברי סגל.
	הסברים שנתנו למשרד מבקר המדינה באוקטובר 2012 האוניברסיטה וחבר סגל ב', ולפיהם חבר הסגל "מעולם לא הודה בדברים המיוחסים לו", אינם עולים בקנה אחד עם מכתבה של הנציבה. סתירה זו, אשר עולה אגב קיום הביקורת, ממחישה ביתר שאת מדוע היה חשוב שהנציבה תמלא את חובתה לתעד כראוי את השיחה עם חבר הסגל ולפעול למיצוי הבירור.

מעקב
מוסדות להשכלה גבוהה

11. 	לא דווח על התקדמות בתיקון הליקוי. 

ליקוי

12. 	לפני שנים מספר העלה אחד מחברי הסגל הבכירים לפני הנציבה חשש למקרה של הטרדה מינית באוניברסיטה. הוא ציין כי המקרה חמור שכן מדובר בפגיעה בכמה בני אדם. לא נמצאו מסמכים המעידים שהנציבה או גורם אחר באוניברסיטה פעלו לבירור מקרה זה.

מעקב
מוסדות להשכלה גבוהה

12. 	לא דווח על התקדמות בתיקון הליקוי. 

ליקוי

13.	בשנת 2008 קיימה האוניברסיטה כנס בנושא הטרדה מינית לחברי הסגל האקדמי בפקולטה שאליה שייכת מחלקה, שנגד אחדים מחברי הסגל שלה הוגשו תלונות על הטרדה מינית. מאחר שהשתתפות בכנסים בנושא זה שמארגנת האוניברסיטה אינה חובה, ומאחר שהאוניברסיטה אינה נוהגת לרשום את המשתתפים בכנסים, לא ידוע כמה חברי סגל מהפקולטה בכלל ומהמחלקה בפרט השתתפו בכנס. 

מעקב
מוסדות להשכלה גבוהה

13. 	לא דווח על התקדמות בתיקון הליקוי. 




ליקוי

14. 	בתקנות נקבע כי בירור תלונה על הטרדה מינית או התנכלות צריך להיעשות "ביעילות ובלא דיחוי". מבדיקת טיפולה של אוניברסיטת בר-אילן (להלן בפרק זה - האוניברסיטה) בתלונה שהוגשה לה בשנת 2009, ולפיה עובד מינהלי בכיר (להלן בפרק זה - הנילון) הטריד לכאורה מינית את מנהלת לשכתו (להלן - המתלוננת) והתנכל לה, עולה כי הטיפול בתלונה נמשך יותר משלוש שנים וחצי ועדיין לא הסתיים. 

ליקוי

15. 	בפברואר 2009 הגישה המתלוננת תלונה בכתב לאחראית לענייני הטרדה מינית (המוגדרת גם באוניברסיטה זו כנציבה) ואף נפגשה עמה. הנציבה לא הכינה תרשומת מסודרת של הפגישה אלא רישומים חלקיים בכתב יד בלבד. היא אף לא זימנה כנדרש את הנילון לאחר הגשת התלונה, לא הביאה לפניו את פרטיה כדי לקבל את תגובתו, ולמעשה התחילה בבירור התלונה רק לאחר שהמתלוננת פנתה אליה שוב בנובמבר 2009. יתר על כן, הנציבה לא קיימה מעקב על מנת לברר מה מצבה של המתלוננת, והאם פסקו ההטרדות וההתנכלויות שטענה כי סבלה מהן. 
ליקוי

16. 	בתקנון למניעת הטרדה מינית של האוניברסיטה לא ניתנה הדעת לאפשרות שהנילון יהיה בעל תפקיד בכיר מאוד, ואף לחשש שייווצר ניגוד עניינים כאשר הנילון כפוף במישרין לגורם המוסמך שהנציבה אמורה להגיש לו את המלצותיה, או לבעל תפקיד מקביל לו או בכיר ממנו (המנכ"ל, סגן הנשיא, הנשיא).

ליקוי

17. 	נשיא האוניברסיטה מינה ועדת שעה להמשך בירור הנושא בעקבות המלצות הנציבה, אך לא קצב לה זמן מוגדר וקצר לביצוע הבירור הנדרש. 
בעקבות המלצת ביניים של הוועדה הטיל הנשיא על מנכ"ל האוניברסיטה לנהל באופן בלעדי משא ומתן עם המתלוננת ועם הנילון ולגבש פתרון מוסכם, אף על פי שהמנכ"ל ממונה במישרין על הנילון, ויש ביניהם יחסי עבודה קרובים ושוטפים. בדוח שהגיש המנכ"ל לנשיא הוא תיאר פגישות שקיים ובהן ניסה ללא הצלחה להגיע להסדר עם הנילון ועם המתלוננת. אף על פי שמדובר בפגישות חשובות לא נמצאו בתיקי המנכ"ל תרשומות המאפשרות לדעת מה נאמר בכל אחת מהפגישות. 

ליקוי

18. 	תקנון המשמעת הנוגע לחברי הסגל המינהלי כגון הנילון לא עודכן מאז 1978 ולא הותאם לנורמות ציבוריות שהשתרשו במהלך השנים. בין היתר לא עוגנה בתקנון המשמעת הקביעה המופיעה בתקנון למניעת הטרדה מינית כי הטרדה מינית והתנכלות הן עברות משמעת חמורות, לא נקבע בו הצורך בשקיפות, ולא עוגנה בו האפשרות להתיר לצדדים להיעזר, במקרים חמורים ומורכבים, בעורכי דין בעלי ניסיון בתחום. כמו כן לא הוגבלה בזמן כהונתם של חברי ועדת המשמעת, לא נקבע מי מוסמך למנות את נציגי ההנהלה בוועדה, מי מבין חברי הוועדה יעמוד בראשה, אילו כישורים או ניסיון נדרשים מחבריה, ומה יש לעשות כאשר מי מן החברים אינו יכול להשתתף בדיונים. 
אף שלפי תקנון המשמעת על ועדת המשמעת להשלים את הטיפול בתלונה בתוך חודש, נמשכת עבודת הוועדה כבר 27 חודשים וטרם הסתיימה.
ליקוי

19. 	לוועדת המשמעת לא הוקצה תקציב מוגדר; עלות ההליך מומנה במלואה מתקציבה של לשכת המנכ"ל, ולכן נדרש אישור המנכ"ל לכל הוצאה. הצורך לקבל את אישורו של המנכ"ל למימון הוצאות שונות יש בו כדי לפגוע ביכולתה של הוועדה לנהל את ההליך באופן עצמאי ובלתי תלוי.

ליקוי

20. 	מנכ"ל האוניברסיטה החליט על מינוי תובעת מטעם ההנהלה (להלן - הקובלת), על סמך המלצות שקיבל, ואף סיכם עמה את תנאי ההתקשרות לפני שהעבירה לעיונו פרטים על תחומי העיסוק שלה ועל ניסיונה המקצועי. הנשיא אישר את המינוי אף על פי שהיועץ המשפטי של האוניברסיטה מסר לו שעל פי בדיקות שעשה, הניסיון המקצועי של הקובלת מצומצם. 

ליקוי

21. 	הנהלת האוניברסיטה ביקשה מהקובלת להגיש את הקובלנה אף על פי שהחקירה לא הסתיימה. בבקשה זו יש משום התערבות בעבודתה המקצועית של הקובלת.

ליקוי

22. 	עד מועד סיום הביקורת בנושא לא דיווח הנשיא או מי מטעמו על המקרה לשום מוסד מהמוסדות המנהלים של האוניברסיטה, ומוסדות אלה לא בחנו את טיפולה של הנהלת האוניברסיטה בנושא ולא דנו בהשפעותיו על תפקוד האוניברסיטה, צביונה ודמותה.

מעקב
אוניברסיטת בר אילן

14-22. 	לא דווח על התקדמות בתיקון הליקוי. 
 
ליקוי

23. 	הועלה כי מאז התקבל החוק למניעת הטרדה מינית לפני יותר מעשר שנים, ואף על פי שהנושא עלה לאחרונה על סדר היום הציבורי עם פרסומם של מקרים חמורים של הטרדה מינית והתנכלות שהתרחשו בכמה מוסדות להשכלה גבוהה, לא התקיים במל"ג ובוות"ת דיון בהשפעתו של החוק על מערכת ההשכלה הגבוהה ובפעולות שחקיקתו מחייבת לנקוט במוסדות שבאחריותן. מל"ג וות"ת לא גיבשו מדניות בנושא, לא ביקשו לקבל דיווח מסודר כלשהו מהמוסדות ולא קבעו קווים מנחים לפעולותיהם. 



מעקב
המועצה להשכלה גבוהה

23. 	לכל המוסדות להשכלה גבוהה קיים תקנון בהתאם לנדרש בחוק ובתקנות למניעת הטרדה מינית. 
	ראה דוח הערות רה"מ 63ג' עמ' 424. 

ליקוי

24. 	במאי 2011 החליטה הוועדה לקידום מעמד האישה בכנסת לבקש משר החינוך, המכהן כיו"ר מל"ג, לפעול ל"יצירת נוהל אחיד לגבי הטיפול בהטרדות מיניות בכל המוסדות להשכלה גבוהה ויצירת מנגנון דיווח לוועדה לקידום מעמד האישה אחת לשנה על הטיפול בתופעה". למרות זאת, עד מועד סיום הביקורת, אוקטובר 2012, לא דנו מל"ג וות"ת בבקשה, ולא נקבעו הנוהל ומנגנון הדיווח הנדרשים.

מעקב
המועצה להשכלה גבוהה

24. 	נושא התקנון האחיד נדון במסגרת דיוני הצוות לתיקון ליקויים של המל"ג שהוקם בעקבות דוח המבקר. לאחר שקיים דיונים בנושא, הצוות מצא לנכון להמליץ כי מספיק לוודא שהמוסדות להשכלה גבוהה ימשיכו לפעול בהתאם להוראות החוק והתקנון לדוגמה (בדומה לכלל מגזר המעבידים), וכי אין מקום להמליץ על הכנת תקנון אחיד ייחודי למוסדות להשכלה גבוהה. יחד עם זאת, המלצות הצוות כאמור הועברו להתייחסות המוסדות להשכלה גבוהה והתאחדות הסטודנטים, ותגובתם תובא בפני הוועדה לפיקוח ואכיפה של המל"ג, שתדון הן בהמלצות הצוות והן בתגובות שתוגשנה לגביהן. המלצות הוועדה לפיקוח ואכיפה בנושא זה יובא לדיון במליאת המל"ג ומליאת הות"ת. 

מעקב
משרד המשפטים

24. 	בהתאם להנחיית השרה המשרד עובד על תיקון התקנות (נכון לנובמבר 2013). בשלב זה נשקלים התיקונים הבאים, אשר נועדו לתת מענה לבעיות שאיתר המבקר: 
	א) מוצע לקבוע לגבי כלל המעסיקים כי "האחראי" שממנה המעביד לטיפול בתלונות על הטרדה מינית, יעבור בסמוך לכניסתו לתפקיד השתלמות בהיקף של כמה עשרות שעות שתעסוק בהכרת התפקיד והחוק. 
	ב) מוצע להטיל על מעסיק את החובה לידע כל עובד חדש לגבי הוראות החוק והתקנון. 
	ג) מוצע לקבוע חובת דיווח ייחודית למוסדות להשכלת בוגרים – דיווח מדי שנה לרשות לקידום מעמד האישה ולוועדה לקידום מעמד האישה בכנסת בדבר מספר התלונות שהתקבלו ואופן הטיפול בהן. 
	ד) מוצע לקבוע כי במוסדות להשכלת בוגרים יחויב המוסד לוודא את התקיימותן של פעולות הדרכה והסברה מדי שנה. 
	יש לציין כי מבקר המדינה סבר שבתקנות קיימת לקונה לגבי חובת הטיפול בתלונה של מעביד שאין לו הסדר משמעת ואל כן קבע כי על משרד המשפטים לתקן את התקנות בהקשר זה. 

ליקוי

25. 	על מל"ג וות"ת להידרש בהקדם לנושא לקבל מהמוסדות דרך שגרה נתונים על תלונות שהתקבלו אצלם ולבחון את כל התקנונים שקבעו המוסדות ואת דרכי הטיפול שלהם בתלונות על הטרדות מיניות. על מל"ג וות"ת לגבש בהקדם מדיניות ברורה בדבר הדרך שעל המוסדות לנקוט בתחום זה, וקווים מנחים שעל בסיסם יקבע כל מוסד ומוסד כללים מפורטים לטיפול בנושא בכלל ולניהול ההליך המשמעתי בפרט בדרך שמתאימה למאפייניו הייחודיים.

מעקב
המועצה להשכלה גבוהה

25. 	במסגרת המלצות הצוות לתיקון ליקויים שהקימה המל"ג, מצא הצוות לנכון לציין כי ככל שהמוסדות יתבקשו על ידי ועדות הכנסת ו/או גורם ממשלתי אחר, ראוי שהם יפרסמו את המידע אודות תלונות על הטרדות מיניות, שיעור התלונות שהתבררו נכונות והעונשים שהוטלו על המטרידים. 

ליקוי

26. 	על משרד המשפטים, שהשר העומד בראשו ממונה על ביצוע החוק והתקנת התקנות, לפעול לתיקון התקנות בהתאם לממצאי דוח זה, ובכלל זה ליצור בהן מנגנון אפקטיבי יותר ועדכני יותר להטמעת הנושא.

מעקב
המועצה להשכלה גבוהה

26. 	למיטב ידיעת המועצה, הנושא נמצא בטיפול במשרד המשפטים. המלצות הצוות לתיקון ליקויים של המל"ג הועברו לידיעת משרד המשפטים, ובהתאמה יובאו לידיעת משרד המשפטים גם החלטות מליאת המל"ג והות"ת בנושא. 









הטיפול בליקויי למידה במוסדות להשכלה גבוהה 

הגופים המבוקרים: המועצה להשכלה גבוהה, ועד ראשי האוניברסיטאות, משרד החינוך. 

ליקויים 6,7,8,9 תוקנו. ראה דוח הערות רה"מ 63ג' עמ' 430-1. 

ליקוי

1. 	חוק הזכויות הטיל על שר החינוך, לאחר התייעצויות עם גורמים שונים, לקבוע בתקנות הוראות לשילוב של בעלי לקויות למידה בלימודים במוסדות על-תיכוניים. החוק פורסם עוד באפריל 2008 וקבע שתקנות על פיו יובאו לאישור ועדת החינוך, התרבות והספורט של הכנסת עד ינואר 2009, אולם במועד סיום הביקורת, אוקטובר 2012, עדיין לא הותקנו התקנות על פי החוק.

ליקוי

2. 	העיכוב האמור בהתקנת התקנות נגרם בגין כמה גורמים: (א) ועדה לגיבוש עקרונות לכתיבת התקנות, בראשות ד"ר ליאורה מרידור (להלן - ועדת מרידור), מונתה רק באוגוסט 2009; (ב) לא הוקצה פרק זמן מוגבל לעבודת הוועדה, והיא החלה את עבודתה רק באוקטובר 2009 וסיימה אותה במאי 2011; (ג) לא נעשה די על מנת ליישב מוקדם ככל האפשר חילוקי דעות מתמשכים בין משרד החינוך, מל"ג ומשרד הבריאות בנושא רישוי מאבחני לקויות למידה, הכרה בהם וכן הכרה בכלי אבחון. 

ליקוי

3. 	על מנת לגבש, בהתאם להמלצות ועדת מרידור, תקנות בנושא רישוי מאבחני לקויות למידה וההכרה בהם ובכלים לאבחון הלקויות, נדרשו תיקונים בחוק הזכויות. לצורך כך הוכן במשרד החינוך, בסיועה של מל"ג, תזכיר חוק אשר נעשו בו כמה תיקונים ואושר עקרונית כטיוטת חוק בהחלטת ממשלה מאוקטובר 2012. מהאמור בטיוטת החוק עולה כי אם לוח הזמנים שצוין בו יבוצע כמתוכנן, הרי שחוק הזכויות ייושם במלואו בעיכוב העשוי להגיע לשש שנים ויותר.

ליקוי

4. 	ועדת מרידור גיבשה את המלצותיה לגבי מגוון נושאים מהותיים שהיה צורך להתקין תקנות בעניינם על פי חוק הזכויות. משרד החינוך החל בבדיקת הסוגיות היסודיות השנויות במחלוקת בינו לבין משרד הבריאות - מיהו מאבחן מוכר ומהו אבחון מוכר לעניין לקויי למידה - ונמנע מלעסוק בנושאים האחרים, אף שאת התקנת התקנות בעניינם היה אפשר לקדם בלא להמתין ליישוב המחלוקת האמורה.




ליקוי

5. 	למרות שחוק השוויון הטיל על שר החינוך לקבוע הוראות בדבר התאמות הנגישות הנדרשות של מוסדות על-תיכוניים ושל שירותי ההשכלה שהם נותנים לבני אדם עם מוגבלויות, במועד סיום הביקורת עדיין לא הותקנו תקנות ולא נקבעו הסדרים ונורמות להתאמת הנגישות של שירותי ההשכלה ללקויי למידה.

מעקב
המועצה להשכלה גבוהה

1-5. 	בחודשים האחרונים המועצה מקדמת בשיתוף עם משרד החינוך, משרד המשפטים, נציבות שוויון זכויות לאנשים עם מוגבלות ומשרד הבריאות את נושא התקנות מכוח חוק זכויות תלמידים עם לקות למידה במוסדות על תיכוניים (להלן: "החוק") – הן בכל הנוגע להליך קביעת ההתאמות לסטודנטים לקויי למידה והן בכל הנוגע לאבחון ומאבחן מוכר. יחד עם זאת, התקדמות בהליך התקנת התקנות מותנה בשינוי החוק. במקביל, ות"ת שומרת על השתתפותה הייעודית בקצבה השוטפת לעידוד בתמיכה בסטודנטים עם לקויות למידה מפאת חשיבות הנושא, ולא נתנה לקיצוצים התקציביים הכבדים שספגה מערכת ההשכלה הגבוהה לפגוע בתקציבה לנושא זה.  

ליקוי

10. 	מרבית המוסדות לא הוציאו הנחיות בכתב לחברי הסגל האקדמי בדבר דרכי הוראה מותאמות לסטודנטים לקויי למידה ולא קיימו פעולות הסברה שוטפות בקרב הסגל האקדמי והמנהלי בעניין הטיפול בלקויי למידה. אשר למוסדות המעטים שקיימו פעולות הסברה כאמור, רובם לא התייחסו לצורך בהתאמת דרכי ההוראה ללקויי למידה.

מעקב
המועצה להשכלה גבוהה

10. 	לא דווח על התקדמות בתיקון הליקוי. 

ליקוי	

11. 	אף שבשנים האקדמיות התש"ס-התשע"א (2011-1999) חל גידול משמעותי הן במספר המוסדות להשכלה גבוהה שפנו לוות"ת לקבלת תקציב לטיפול בסטודנטים לקויי למידה (כ-53%); הן במספר
הסטודנטים לקויי הלמידה שלמדו במוסדות אלה (מאות אחוזים); הן במספר שעות הטיפול בהם (מאות אחוזים) - כמעט לא חל שינוי בתקציב שהקצתה ות"ת לנושא. עקב כך למעשה צומצם במידה ניכרת התקציב הממוצע לטיפול בסטודנט לקוי למידה במוסדות אלה בשנים האמורות.
מליאת מל"ג ומליאת ות"ת דנו בנושא הטיפול בסטודנטים לקויי למידה במוסדות להשכלה גבוהה פעמים מעטות בלבד בשנים 2012-2004 ואף זאת במסגרת דיוני התקציב השנתי בלבד.

מעקב
המועצה להשכלה גבוהה

11. 	הנושא דווח למליאת המל"ג ולמליאת הות"ת. כמו כן, בעקבות פרסום דוח מבקר המדינה, מונה צוות לתיקון ליקויים של המל"ג/ות"ת. המלצות הצוות לתיקון ליקויים יובאו לדיון בפניי הוועדה לפיקוח ואכיפה, המשותפת למל"ג ולות"ת. כמו כן, נבנתה ופועלת מזה כחמישה חודשים ועדת היגוי בהרכב חדש לנושא לקויות הלמידה. יצוין כי מזה שנים פועלת מטעם ות"ת ועדת היגוי בנושא סטודנטים בעלי לקות למידה והיא מקיימת דיונים מעת לעת במידת הצורך. 

ליקוי

12. 	לדעת משרד מבקר המדינה, על ות"ת לתקן את ה"קול הקורא" שהיא מוציאה למוסדות בדבר תמיכתה בסטודנטים לקויי למידה, באופן שיבהיר שתמיכה זו מיועדת רק לסטודנטים הלומדים במסגרת התכניות המתוקצבות על ידה. בתשובתה מפברואר 2013 הודיעה מל"ג כי נושא זה יובהר במפורש ב"קול הקורא" שמוציאה ות"ת כאמור.

מעקב
המועצה להשכלה גבוהה

12. 	ות"ת נמצאת בשלבים סופיים של בניית מודל התקצוב בנושא, שיבוסס בעיקר על תשומות ותפוקות, וסל התמיכה שמעניק המוסד (כגון: חניכה אישית, סדנאות, התאמות בדרכי היבחנות והוראה וכוח אדם) בכל הנוגע להשקעה שלו בסטודנטים לקויי למידה. לכשתסתיים בניית מודל התקצוב בעניין תמיכתה של ות"ת בסטודנטים לקויי למידה, יפורסם הקול קורא בהתאם. 

ליקוי

13. 	נמצא כי כל המוסדות להשכלה גבוהה מכירים באבחונים המבוססים על בחינת המת"ל, אולם רובם מכירים גם בתוצאות של אבחונים אחרים, לפי בחירת כל מוסד. מכאן שאין אחידות בין המוסדות מבחינת סוג האבחונים שנחשבים בעיניהם לקבילים. דבר זה עלול לפגוע במועמדים ללימודים ובסטודנטים לקויי למידה שביצעו אבחון שרק חלק מהמוסדות מכירים בו, ועקב כך נאלצים להוציא כספים על אבחונים נוספים או לוותר על זכותם להתאמות ולקבלת סיוע לימודי.

מעקב
המועצה להשכלה גבוהה

13. 	האחידות תוסדר עם השלמת הליך התקנת התקנות כמפורט לעיל בליקויים 1-5. יחד עם זאת, יצויין כי כל המוסדות להשכלה גבוהה מקבלים את האבחון הניתן באמצעות המת"ל. 



ליקוי

14. 	אף שחוק חובת המכרזים, התשנ"ב-1992, חל על מל"ג וות"ת, החליטה ות"ת להטיל על מאל"ו את פיתוח מת"ל בלא שהתקיים מכרז על פיתוח המערכת בין כמה מציעים ולחלופין בלא שהתקיים הליך של "פטור ממכרז". רק באפריל 2011, תשע שנים לאחר שהוחל בפיתוח מערכת מת"ל ושבע שנים לאחר סיום פיתוח הגרסה הניסיונית, לאחר שוות"ת כבר שילמה למאל"ו כשני מיליון ש"ח לפיתוח מערכת מת"ל, וכארבע שנים לאחר שהמערכת החלה לפעול - רק אז חתמה מל"ג עם מאל"ו על הסכם שתחולתו רטרואקטיבית  להסדרת השימוש במערכת והזכויות בה.

מעקב
המועצה להשכלה גבוהה

14. 	לא דווח על התקדמות בתיקון הליקוי. 

ליקוי

15. 	מת"ל אינה מאפשרת אבחון לקויות למידה של מועמדים למוסדות להשכלה גבוהה ושל סטודנטים דוברי ערבית. בשנת 2007, לאחר סיום פיתוח מערכת האבחון לאוכלוסייה הדוברת עברית והפעלתה, ביקשה ועדה של מל"ג הצעת מחיר להסבת המערכת גם למגזר דוברי הערבית; אולם עד אוקטובר 2012, כחמש שנים לאחר שהופעלה המערכת בעברית, הוועדה האמורה לא פעלה די על מנת שמערכת מת"ל תותאם לאבחון של מועמדים ללימודים וסטודנטים לקויי למידה דוברי ערבית. מצב זה פוגע במועמדים ללימודים ובסטודנטים מקרב אוכלוסייה זו ויוצר חוסר שוויון בינם ובין אלה דוברי עברית. 

מעקב
המועצה להשכלה גבוהה

15. 	המועצה פועלת לקידום השלמת הליך ההתאמה של מערכת המת"ל לסטודנטים דוברי ערבית. 

ליקוי

16. 	ור"ה משמש, בין היתר, כפורום המתאם בין האוניברסיטאות בנושאי מדיניות המשותפים לכולן, אולם בשנים 2012-2002 מיעטו ור"ה והפורומים הפועלים במסגרתו לעסוק בנושא הטיפול במועמדים ללימודים ובסטודנטים לקויי למידה. 

מעקב
המועצה להשכלה גבוהה

16. 	לא דווח על התקדמות בתיקון הליקוי. 



ליקוי

17. 	ועד ראשי האוניברסיטאות (להלן - ור"ה), המשמש בפועל כאספה הכללית של המרכז הארצי לבחינות ולהערכה (להלן - מאל"ו), ומל"ג המשמשת כמאסדרת של מערכת ההשכלה הגבוהה, לא דנו במעמדו של מאל"ו כגורם יחידי המבצע לאורך שנים רבות את הבחינה הפסיכומטרית והמספק את מערכת בחינות המת"ל והשירותים הנלווים לה; הם גם לא דנו בנושא המעקב והבקרה המתבקשים בקשר לפעילות מאל"ו בכלל ובתחום הטיפול בבעלי לקויות למידה בפרט. 
ליקוי

18. 	ועד ראשי האוניבסיטאות (להלן ור"ה) המשמש בפועל כאספה כללית של המרכז הארצי לבחינות והערכה (להלן מאל"ו) ור"ה לא ביקש ממאל"ו דיווחים שוטפים לגבי אופן תפקודו בנושאים השונים שבתחום אחריותו, לרבות בנושא הטיפול במועמדים בעלי לקויות למידה. 

ליקוי

19. 	אף שתלונות על מאל"ו מוגשות מפעם לפעם לגורמים שונים - בהם מל"ג, ור"ה והתאחדות הסטודנטים הארצית - גורמים אלה מעבירים לבדיקתו של מאל"ו את תלונות הציבור על המרכז ואינם עוקבים אחר הליך הבירור ותוצאותיו. בפועל אין הסדר נוסף ולפיו גורם חיצוני יברר תלונות של ציבור מקבלי השירות על מאל"ו ויעקוב אחר הליך הבירור שמקיים המרכז ותוצאותיו. 

ליקוי

20. 	למל"ג אין נציג בהנהלת מאל"ו, ובכך נפגעת יכולתה לעקוב אחר הקריטריונים המשמשים את מאל"ו בקבלה ובדחייה של בקשות שמגישים בעלי מוגבלויות, לרבות לקויי למידה, להיבחנות בתנאים מותאמים להם. כמו כן אף שוות"ת הזמינה את מערכת המת"ל ומימנה את פיתוחה, היא לא דרשה ממאל"ו דיווחים שוטפים על תוצאות הפעלתה.

מעקב
המועצה להשכלה גבוהה

17-20. 	הליך החקיקה מתעכב בשל חילופי השלטון שארעו, שבעקבותיהם התחלף גם שר החינוך, וזאת בנוסף לעובדה שהצעת החוק בנושא מחודש אוקטובר 2012 לא עברה קריאה ראשונה ולכן הליך החקיקה החל מחדש. בכל הנוגע לתקנות בעניין ההתאמות, אבחון ומאבחן מוכרים (ראה מעקב 1-5 בנושא לעיל). מאל"ו הינה עמותה שחברות בה האוניברסיטאות. בהתאם לחוק המל"ג, המוסדות המוכרים להשכלה גבוהה הם תאגידים עצמאיים; על כן, המועצה בדעה כי אין מקום לדרוש ממאל"ו מסירת דיווחים שוטפים כאמור. יחד עם זאת, המועצה בדעה כי ראוי שנציג ות"ת ישתתף בדיונים ספציפיים בענייני הפעלת המת"ל.  



ליקוי

21. 	לדעת משרד מבקר המדינה, הפעלה של אתר אינטרנט מרכזי ומוביל בנושאי השכלה גבוהה - אתר מוכוון סטודנטים,  שיכולות את כל המידע וההפניות הדרושים למועמדים ולסטודנטים, לרבות לקויי למידה, במוסדות להשכלה גבוהה - עשויה לסייע למל"ג במילוי תפקידיה כמאסדרת של מערכת ההשכלה הגבוהה בישראל ובהבאת מלא האינפורמציה לציבור הסטודנטים והמועמדים. 

מעקב
המועצה להשכלה גבוהה

21. 	למל"ג יש אתר אינטרנט מרכזי המתייחס לרבדים השונים של ההשכלה הגבוהה, ובין היתר, למידע עבור סטודנטים לקויי למידה. המידע הנמצא שם מבוסס, בעיקרו על החוק, וברגע שיוסדרו התקנות מכוח החוק אלו יועלו בהתאמה לאתר האינטרנט של המועצה, וכל מידע רלוונטי אחר שיידרש לאור התקנות.
	ראה דוח הערות 63ג' עמ' 435. 

השלטון המקומי




השלטון המקומי












השלטון המקומי

טובות הנאה והטבות בשכר, בתנאים הנלווים ובתנאי הפרישה של נבחרי ציבור ברשויות מקומיות

הגופים המבוקרים: משרד הפנים, עיריית אום אל פחם, אור יהודה, גבעת שמואל, סח'נין, עכו, רהט, רמת השרון, בנימינה-גבעת עדה, להבים, עראבה, גלבוע ושומרון.

ליקוי

4.	הועלתה חריגה בכל הקשור לרכישת רכב חדש עבור ראשי חמש רשויות מקומיות (עיריית רמת השרון, המועצות המקומיות בנימינה-גבעת עדה ולהבים והמועצות האזוריות הגלבוע ושומרון) ולחריגה של סגני ראש המועצה האזורית הגלבוע ממכסת הקילומטרים השנתית שנקבעה בהסכם עם חברת ההשכרה.

מעקב
משרד הפנים

4.	הממונה על מחוז חיפה פנה למועצה המקומית  בנימינה - גבעת עדה ודרש מיו"ר המועצה המקומית לשעבר להשיב את הכספים. משלא נענה לפניה זו, פנה לפרקליטות המדינה לצורך הגשת כתב תביעה בנדון. 

ליקוי

11.	כמה לשכות של ראשי רשויות מקומיות יזמו פרסומים בעלי אופי תדמיתי, אשר הבליטו את שמו ואת פועלו של ראש הרשות, ואשר היו בהם מאפיינים ומסרים שהם באורח חד-משמעי תעמולת בחירות - אף שלפי הנחיית היועץ המשפטי לממשלה אין לממן פרסומים כאלה מקופתה של הרשות המקומית. 

מעקב
משרד הפנים

11.	בכל מקום שבו הפרסום הינו תדמיתי גרידא לטובת ראש הרשות ובגינו הוצאו כספים רבים, הוועדה לחיוב אישי תבחן נושא זה ותשקול האם יש לדרוש את הכספים.

ליקוי

13.	בבדיקה הועלו גם ליקויים בפעולותיו של משרד הפנים בכל הנוגע להסדרת זכויותיהם וחובותיהם של ראשי הרשויות המקומיות וסגניהם בנהלים ובהנחיות. בין הנושאים שלא הוסדרו: היעדרות בשל מחלה; גודל המשלחת שניתן לארח בעת אירוח רשמי, תקרת ההוצאות המותרת או המומלצת באירוח משלחת כזאת, מקום האירוח המועדף, אופי הכיבוד שיינתן; נזקים לכלי רכב שנגרמו עקב תאונות שעשו הנבחרים; השתתפות בתשלום עבור השתלמויות וכנסים שהשתתפו בהם; הוצאות בגין כתיבת נאומיהם; סדרי הדיווח שיהיו חייבים בהם לפני נסיעותיהם לחו"ל ולאחריהן.

מעקב
משרד הפנים

13. 	נושא אירוח משלחות – הוסדר. נושא היעדרות בשל מחלה – הנושא יוסדר לכשיפורסם החוזר. נושא נזקים לכלי רכב – יוסדר לכשיפורסם החוזר. נושא השתלמויות וכנסים – יוסדר לכשיפורסם החוזר.נושא נסיעות לחו"ל – יוסדר לכשיפורסם החוזר. מכאן שאגף כ"א ושכר ברשויות המקומיות פועל נמרצות על מנת להסדיר הנחיות ברורות ואחידות בנושאים אלה.

ליקוי

14.	משרד הפנים החליט על דעת עצמו להעניק לראשי רשויות ולסגניהם שפרשו מתפקידם הטבות שהיו טעונות אישור ועדת הפנים והגנת הסביבה של הכנסת. בהטבות אלה נכללו מענק הסתגלות, עיתון יומי וקביעת הסדרים חדשים להחזר הוצאות טלפון.

מעקב
משרד הפנים

14.	ועדת הפנים של הכנסת אישרה את התיקון בנושא הטבות בתנאי פרישה של הנבחרים ברשויות המקומיות. 

ליקוי

15.	משרד מבקר המדינה מעיר למשרד הפנים כי עליו לקבוע נוהל למתן מקדמות לעובדי השלטון המקומי ולהבהיר אם נבחרי הרשות המקומית זכאים בכלל למתן מקדמות מקופת הרשות המקומית, ואם כן - מהו הסכום המרבי של המקדמה, מהי תקופת ההחזר, מהו סכום ההחזר החודשי המזערי והאם יחולו על המקדמות תשלומי ריבית והצמדה.

מעקב
משרד הפנים

15.	הנושא של מקדמות מקופת הרשות המקומית יוסדר במסגרת חוזר המנכ"ל לכשיפורסם.

ליקוי

16.	משרד מבקר המדינה מעיר למשרד הפנים כי ראוי שיקבע הוראות בדבר הוצאות כאלה בפרט ובדבר הוצאות חריגות בכלל, לרבות תנאים או מגבלות לקבלת החזר עבורן, אם קבלת החזר כאמור אכן אפשרית. 


מעקב
משרד הפנים

16.	הנושאים המוזכרים בדוח אמורים להיכלל בחוזר מנכ"ל, אגף כח אדם ושכר ברשויות המקומיות ממתין לקליטת כ"א באופן דחוף בין השאר לטיפול בנושא זה.

ליקוי

18.	על משרד הפנים מוטלת אפוא האחריות לפעול להסדרת נושאים שונים שלא הוסדרו בנהלים ובהנחיות, ובכלל זה:
*	להסדיר בהנחיות את נושא הנסיעות של נבחרי הציבור לחו"ל, באופן שייקבע כי על כל נבחר לדווח על תכנית הנסיעה ועל יעדיה ולקבל ממועצת הרשות המקומית אישור לנסיעתו, וכן לדווח בחזרתו אם יושמה תכנית הנסיעה ואם הושגו המטרות שהוגדרו בה. 
 *	להסדיר בהנחיות או בנוהל את סוגיית התשלום עבור הנזקים 
הנגרמים לכלי הרכב הצמודים לראש הרשות, לסגניו או לבעלי תפקידים בכירים אחרים ברשות. 
*	להנחות את הרשויות המקומיות בנוגע לכללי הדיווח על ימי מחלה החלים על נבחרי הציבור, ובין היתר לתת את הדעת למקרים שבהם נבחר ציבור בשכר נעדר בשל מחלה לתקופה ממושכת.
*	לקבוע את גודל המשלחות שניתן לארחן אירוח רשמי, וכן את היקף ההוצאות ואופי הכיבוד המותרים באירוח כזה. כמו כן, יש להבהיר מיהו "בעל תפקיד דומה" לשר או למנכ"ל שניתן לראות גם באירוחו משום "אירוח רשמי".
*	לקבוע באילו מקרים אפשר לשלוח פרחים על חשבון הרשות המקומית, באילו מקרים הדבר ראוי ואף מתחייב מתפקידו של ראש הרשות, ובאילו מקרים הדבר נעשה להאדרת שמו של ראש הרשות.
*	לקבוע נהלים בדבר שיעור ההשתתפות של הרשות המקומית במימון כנסים, ימי עיון והשתלמויות של נבחרי הציבור בה, ולהנחות באופן ברור את הרשויות המקומיות בעניין זה. 
*	לקבוע מהו סכום ההוצאה המותרת לשכירת כלי רכב בשיטת "ליסינג".

מעקב
משרד הפנים

18.	לנושא אירוח משלחות – פורסמו הנחיות ברורות כמצויין במעקב לליקוי 13.
לנושא הנחיות בעניין כלי רכב, היעדרות בשל מחלה, נסיעות לחו"ל, כנסים והשתלמויות, ורכישת רכבי ליסינג - אגף כ"א התחיל לכתוב הנחיות ברורות אך מספר מעובדי האגף עזבו ויש צורך באיוש דחוף של בעלי תפקידים באגף לצורך סיום הכנת ההנחיות הנ"ל. 
בנושא פרחים  - אגף כ"א אינו חושב שהוא צריך לרדת לרזולציה ברמה זו ולהנחות את מחירי הזרים. הגבולות בנושא זה  אינם שחור לבן וגם לא ניתן להגדיר כך.



ליקוי

19.	על משרד הפנים מוטלת האחריות לתת פתרון לבעיות המתעוררות ברשויות השונות בנוגע ליישום הנהלים ולביצוע תשלומים והטבות לנבחרי ציבור. כמו כן עליו להיות מעורב בעת הצורך באכיפת יישומן של החלטות בנוגע לחיוב אישי של נבחרי ציבור.

מעקב
משרד הפנים

19.	אגף בכיר לביקורת ברשויות המקומיות יבחן האם תתבצענה ע"י רו"ח שהוא מעסיק במסגרת הביקורת השנתית,  ביקורת על שכר הנבחרים ותנאיהם במסגרת הביקורת השנתית. 
המשרד פעל באמצעות הממונה על המחוז ופרקליטות המדינה לאכיפת ההחלטה בעניין ראש המועצה בנימינה גבעת עדה.


פיתוח אזורי תעשייה ברשויות מקומיות 
במגזרי המיעוטים

הגופים המבוקרים: משרד ראש הממשלה - הרשות לפיתוח כלכלי, משרד הכלכלה, משרד התשתיות הלאומיות והבטיחות בדרכים, משרד התחבורה, הרשות הממשלתית למים ולביוב, מינהל מקרקעי ישראל, מע"צ - החברה הלאומית לדרכים בישראל בע"מ, הרשויות המקומיות נצרת, כיסרא-סמיע, פקיעין, כפר קאסם, באקה אל גרבייה, וועדות מחוזיות לתכנון ולבנייה במחוזות צפון, חיפה ומרכז, ועדות מקומיות לתכנון ולבנייה עירון-ואדי ערה וקסם.

ליקוי 
 
1. פעולות משרד התמ"ת: הועלה כי לצורך הסדרת פעולותיו לפיתוח אזורי התעשייה הכין משרד התמ"ת הסכם פיתוח בינו ובין הרשויות המקומיות והעבירוֹ לחתימתן. ההסכם נועד בין היתר לקבוע את תחומי האחריות בנוגע להקמת התשתיות ולתחזוקתן. נמצא כי הרשויות המקומיות נצרת ופקיעין, שבתחום שיפוטן החל המשרד בפיתוח אזורי תעשייה, טרם חתמו על הסכמי הפיתוח. עוד הועלה כי בעבר העביר משרד התמ"ת את האחריות לתחזוקת התשתיות שהקים באזורי התעשייה השונים לרשויות המקומיות בלי להסדיר זאת בהסכם. לתכניות עבודה רב-שנתיות ושנתיות חשיבות רבה בהשגת היעדים במרב היעילות. נמצא כי למשרד התמ"ת אין תכניות עבודה רב-שנתיות לפיתוח אזורי תעשייה במגזרי המיעוטים וממילא אין לו תכניות עבודה שנתיות הנגזרות מהן, לפיתוח אזור התעשייה בנצרת ולאזור התעשייה המשותף לכיסרא-סמיע ופקיעין, לרבות לוחות זמנים לפיתוח אזורי התעשייה ולשיווקם ופירוט המקורות התקציביים הדרושים להשלמת הפיתוח והשיווק. 

מעקב
משרד הכלכלה

1.	המשרד פועל בכיוון של הקמת אזורי תעשייה מרחביים, אשר יספק פתרון במסגרת אשכולות גם לבעיה זו. כיוון פעולה זה טרם מוצה ובמקביל עיקר הפעילות מתבצעת תחת החלטות הממשלה במגזר. בנוסף לכך, אזורי התעשייה במגזר המיעוטים מפותחים במסגרת תכנית עבודה הבנויה על סמך החלטות הממשלה לפיתוח מגזר המיעוטים. אזורי התעשייה המצוינים בהחלטות ממשלה נקבעו בתאום עם מינהל אזורי פיתוח ובהתאם לתעדוף הנדסי על פי צרכים קריטיים ליצירת מגוון תעסוקתי. מינהל אזורי פיתוח תעשייה פועל בהתאם לתעדוף הממשלה. 

ליקוי 

2. פעולות הרשות לפיתוח כלכלי: הרשות לפיתוח כלכלי פועלת להעצמת מגזרי המיעוטים, בעיקר בפן הכלכלי. למימוש מטרה זו פועלת הרשות בין היתר לפיתוח אזורי תעשייה, בשיתוף משרד התמ"ת. פעילות זו מתקיימת ברובה לפי תכנית חומש לפיתוח כלכלי של יישובים במגזר המיעוטים בשנים 2014-2010, שאושרה בהחלטת ממשלה (להלן - תכנית החומש). נמצא כי במועד סיום הביקורת, כשנתיים לאחר החלטת הממשלה על תכנית החומש, עדיין לא הכינה הרשות לפיתוח כלכלי מודל ותכנית עבודה להקמת חברות כלכליות אזוריות או מינהלות לאזורי התעשייה ולא גיבשה מדדי תוצאה לתכניות העבודה לפיתוח אזורי התעשייה שבאחריות משרד התמ"ת, אף שנדרשה לעשות כל אלה בהחלטת הממשלה על תכנית החומש. 

מעקב
הרשות לפיתוח כלכלי 

2.	לא דווח על התקדמות בתיקון הליקוי.

ליקוי

5. באקה אל-גרבייה (להלן - באקה): על פי תכנית המתאר של העיר, מאושרים בתחומה שני מתחמים המיועדים לתעשייה ולמלאכה: אזור תעשייה בצדה הדרום-מזרחי של העיר, ששטחו כ-86 דונם (להלן - אזור התעשייה הדרום-מזרחי) ואזור מלאכה בצדה המערבי של העיר ששטחו כ-18 דונם. בתחום העיר מתקיימת פעילות של בתי מלאכה ותעשייה באזורים שלא יועדו לכך על פי התכנון העירוני הקיים. אף שקיים צורך מעשי בהעברת בתי המלאכה והתעשייה הפועלים כיום במקומות שלא יועדו לכך למקומות מוסדרים, טרם הונחה התשתית התכנונית להעברתם.

מעקב
משרד הפנים

5.	לאחר שאושר תקציב המדינה, משרד הפנים פועל לקידום פרסום מחודש של מכרז להכנת תכנית מתאר לעיר באקה אל גרבייה. 

ליקוי 

8. אזור התעשייה המשותף לכיסרא-סמיע ופקיעין: בתקנון תכנית המתאר המקומית לאזור התעשייה המשותף (להלן - תקנון תכנית המתאר או התקנון) נקבע כי התכנית תמומש בתוך 10 שנים מיום אישורה כחוק, וכי אם התכנית לא תמומש בפרק זמן זה היא תבוטל. עד מועד סיום הביקורת, פברואר 2012, לא מולאו התנאים שנקבעו בתקנון למימוש התכנית. המועצות המקומיות כיסרא-סמיע ופקיעין ומשרד התמ"ת לא פעלו לאישור תכנית מתאר חדשה לאזור התעשייה או לחלופין לעדכון התקנון בנוגע לפרק הזמן למימוש התכנית הקיימת. מכאן שכל עבודות התשתית שנעשו באזור התעשייה לאחר יותר מעשר שנים מיום אישור התכנית, נעשו שלא על פי תכנית תקפה.

מעקב
משרד הכלכלה

8.	הוראת המנכ"ל מצויה בשלבי אישור אחרונים בשל שינויים עליהם המליצה ועדה שהוקמה לבחינת הנושא. לאחר החתימה על הוראת המנכ"ל המעודכנת יפורסם "קול קורא" לעסקים במגזר המיעוטים להגיש את מועמדותם לתכנית. הצפי הוא שהקול הקורא יפורסם עד לסוף שנת 2013. יובהר כי כוונת ההחלטה לא היתה להקים חממה תעשייתית כהגדרתה במדען הראשי, אלא חממה מסוג אחר שאינה תומכת בפעולות מחקר ופיתוח. לפיכך, הוחלט לשנות את שם כלי הסיוע ל"מאיץ עסקי", כלי שמטרתו הגברת פעילות והעצמה של עסקים קטנים ובינוניים במגזר המיעוטים. קהל היעד של המאיץ יהיו חברות אשר סיימו את תהליך פיתוח המוצר ומעוניינות להשקיע בפיתוח השיווק ויכולות הניהול של העסק. 





הוועדה המחוזית לתכנון ולבנייה מחוז הדרום

הגופים המבוקרים: הוועדה המחוזית לתכנון ולבנייה מחוז הדרום, משרד הפנים - מינהל התכנון, רשות מקרקעי ישראל, וועדות מקומיות לתכנון ולבנייה קריית מלאכי ובאר טוביה.

ליקוי

1.	תכנון מתארי מחוזי אמור לבטא את כיווני הפיתוח הפיזי הרצויים למחוז בהתאם לעקרונות תכניות המתאר הארציות. החוק הטיל על הוועדות המחוזיות להכין את תכניות המתאר המחוזיות. בתמ"א 35 נקבע כי הוועדות המחוזיות יכינו ויגישו למועצה הארצית, לפי הצורך, תכניות מתאר מחוזיות שיחולו, ככל האפשר, על אזור תכנון שלם או על כמה אזורי תכנון שלמים. תכנית מתאר מחוזית למחוז הדרום תמ"מ 14/4 אושרה בינואר 2000. בשנים שלאחר מכן אושרו 48 תכניות מתאר מחוזיות חלקיות (המתקנות או מפרטות את תמ"מ 14/4) - ארבע מהן עוסקות בתכנון אזורי. שבע תכניות נוספות נמצאות בהליכי תכנון - אחת מהן עוסקת בתכנון אזורי. נמצא כי הוועדה המחוזית לא יזמה את הכנתן של תכניות המתאר המחוזיות הנמצאות כיום בשלבי הכנה, ואת הכנתן יזמו גורמים אחרים ובהם מינהל התכנון ולא הוועדה המחוזית. 

מעקב
משרד הפנים 

1.	מסמכי התוכנית הוגשו לשיבוץ לדיון במועצה הארצית בחודש אוקטובר 2013 התוכנית שובצה לדיון במועצה הארצית שיתקיים ביום  03/12/2013.

ליקוי

2.	תכנית מתאר מחוזית חלקית, שחלה על מרחב "דרכי הבשמים וארץ המכתשים" בנגב הדרומי ובערבה, מעגנת עקרונות שאומצו בהחלטת ממשלה, והיא בעלת חשיבות רבה לשמירת ערכי טבע ונוף ייחודיים במכתשים, לשמירת ערכי תרבות ומורשת ולפיתוח בר קַיָּמָה. של מרכיבים תיירותיים וכלכליים של אזור הנגב. 
בינואר 2010 המליצה ועדת המשנה לנושאים תכנוניים עקרוניים של המועצה הארצית (להלן - הוולנת"ע) לפני המועצה הארצית על הפקדת התכנית בתנאים. ביוני 2010 הוצגה התכנית למועצה הארצית והתקיים דיון בעניינה. אולם לאחר הדיון לא התקיימה הצבעה בנושא. מאז ועד פברואר 2012 לא הושגה התקדמות ממשית, ועד מועד סיום הביקורת לא הובאה התכנית בשנית לדיון במועצה הארצית, למרות חשיבותה והמשאבים הרבים שהושקעו בהכנתה. על מינהל התכנון והוועדה המחוזית לפעול ביתר נחישות להשלמתה של התכנית. 





מעקב
משרד הפנים

2.	לעניין סיום עבודתו של צוות התכנון שעובד על תוכנית מתאר מחוזית חלקת על מרחב "דרכי הבשמים וארץ המכתשים", מסמכי התוכנית הוגשו לשיבוץ לדיון במועצה הארצית בחודש אוקטובר 2013. התוכנית שובצה לדיון המועצה הארצית שיתקיים ביום  03/12/2013. 

ליקוי 

3.	התכנון המתארי המקומי נועד להתוות את מדיניות התכנון העירונית או האזורית ולקבוע את אופיו של היישוב ואת כיווני התפתחותו העתידית. 
לשש רשויות מקומיות בתחום מחוז הדרום אין תכנית מתאר כוללת כלל, ל-23 רשויות אחרות יש תכניות מתאר שאושרו לפני 20 שנה ויותר, ורק לתשע רשויות מקומיות יש תכניות מתאר שהוכנו לפני פחות מ-20 שנה.
על פי נתוני הוועדה המחוזית, במועד הביקורת, מרץ 2012, נמצאו שש תכניות מתאר כוללות בשלבי טיפול שונים של הוועדה המחוזית. ארבע תכניות מתאר שהוועדה המחוזית החליטה להפקידן בתנאים שונים בשנים 2007-2005, כארבע עד שבע שנים לפני מועד סיום הביקורת - טרם הופקדו בפועל, חלקן בשל אי-מילוי תנאי ההפקדה על ידי היזם, וחלקן בשל התמהמהות לשכת התכנון המחוזית בבדיקת תכניות המתאר לאחר שתוקנו. הוועדה המחוזית החליטה על הפקדתן בתנאים של תכניות המתאר של שדרות, נתיבות וערד בלא שלשכת התכנון מסרה את הערות הבדיקה התכנונית המוקדמת לתיקון תכניות אלה כנדרש; ההערות לתיקון שתיים מהתכניות נמסרו רק כארבעה עד שישה חודשים לאחר שהוחלט להפקידן, ואילו הערות לתיקון תכנית המתאר ערד לא נמסרו עד מועד סיום הביקורת, שלא לפי הוראות החוק. 

מעקב
משרד הפנים

3.
	
	שם תכנית המתאר המקומית
	מגיש
	תאריך סטאטוס
	מצב

	דימונה
	משהב"ש
	הפקדה- תחילת 2014
	השלמת תיאומים ותיקונים

	שדרות
	משהב"ש
	2 חלקיה יופקדו תחילת 2014
	השלמת תיאומים ותיקונים

	נתיבות
	משהב"ש
	הפקדה אמצע 2014
	השלמת תיאומים ותיקונים

	מצפה רמון
	משהב"ש
	דיון בהפקדה תחילת 2014
תופקד בסוף שנת 2014
	בדיקה ראשונה.
המצב בשטח מאוד דינמי ועדיין לא מגובש סופית.

	ערד
	משהב"ש
	הפקדה אמצע 2014
	תיקונים

	אילת
	משרד הפנים
	הוחלט במצבה היום להפקידה, טרם נתקבלו החלטות בהקלות, עקב מורכבותה של התכנית, הפקדה באמצע 2014
	תכניות לא תוקנו זמן רב

	אופקים
	משהב"ש
	הפקדה – אמצע 2014
	השלמת תיאומים ותיקונים



ליקוי 

4.	באוגוסט 2007 החליטה הוועדה המחוזית לאשר הודעה על הכנת תכנית מתאר מקומית למרחב הביוספרי של מזרח לכיש. בהתאם להחלטות ממשלה דנה ואישרה הוועדה המחוזית בשנים 2011-2005 תכניות מפורטות להקמת ולהרחבת יישובים, כדי ליישב בהם את מפוני חבל עזה. במהלך הדיונים בתכניות קבעה הוולנת"ע, בפברואר 2008, כי על הוועדה המחוזית לקדם "את התכנית המקומית למזרח לכיש במהרה, על מנת להשלים את תכנונו של אזור זה באיזון הראוי ובלוח זמנים קצר". נמצא כי הליכי אישור התכנית למזרח לכיש התעכבו: אף שהוולנת"ע אישרה את התכנית להפקדה בתנאים במרץ 2010, רק כעבור שנתיים וחצי - באוקטובר 2012 - אחרי מועד סיום הביקורת, פורסמה התכנית להפקדה לאחר מילוי התנאים.

מעקב
משרד הפנים

4.	תכנית מתאר מקומית לשימור ולפיתוח ביוספרי במרכז לכיש פורסמה להפקדה ב-26/10/12, הוגשו התנגדויות. התכנית תובא לדיון באחת מהוועדות הקרובות.

ליקוי

5.	חוק התכנון והבנייה קובע כי הוועדה המחוזית תדון בתכנית שבסמכותה לאחר שנבדקה בדיקה תכנונית מוקדמת. מינהל התכנון ולשכת התכנון המחוזית לא הכינו הנחיות שמהן ניתן ללמוד מה תכלול הבדיקה התכנונית המוקדמת בנוגע לסוגים השונים של התכניות, ומהן הדרישות שעל מגיש התכנית למלא לפני הפקדת התכנית. 

ליקוי

6.	נמצא, כי משך הטיפול ממועד קבלת תכנית מפורטת עד פרסום אישורה היה 27.3 חודשים בממוצע. מקבלת התכנית עד עמידתה בתנאי הסף עברו 87.8 ימים בממוצע; מהם 39 ימים בממוצע שנדרשו לבדיקת התכנית על ידי לשכת התכנון המחוזית (להבדיל מהזמן שנדרש ליזמים להשלים את מילוי התנאים); במועד סיום הביקורת, מאי 2012, היו 221 תכניות בשלב הבדיקה המוקדמת או בשלב תיקון התכנית על ידי היזם בעקבות הערות לשכת התכנון, מהן 84 תכניות נמצאו בשלבי בדיקה תכנונית מוקדמת יותר משנה; באותו מועד היו 251 תכניות שהוועדה המחוזית החליטה להפקידן בתנאים, כשב-80 מהן לא מולאו התנאים אף שהוחלט להפקידן יותר משנה קודם לכן. התמשכות הליכי הטיפול בתכניות אינו עולה בקנה אחד עם הוראות החוק, הקובעות מועדים לביצוע הבדיקה התכנונית המוקדמת ולמילוי תנאי ההפקדה. 

מעקב
משרד הפנים

5-6.	להלן הפעולות שנוקטת לשכת התכנון מחוז דרום, על מנת לקצר את משך הזמן של הבדיקה התכנונית המוקדמת ולמילוי תנאי ההפקדה:
	א. קיום ישיבות פרה-רולינג עם גורמים ממשלתיים ואחרים, על מנת לסכם ולגבש ביחד את הדרישות הרלוונטיות הנחוצות לצורך קידום התכנית, על מנת שהתכנית תוגש בצורה נאותה ונכונה לאחר שגורמי התיאום הרלוונטיים יתייחסו אליה ויתנו את חוות דעתם המקצועית. 
ב. בהתאם להנחייתה של מנהלת מינהל התכנון מ- 10/06/2012 אין התניית הפקדת תכנית או אישורה בהיוועצות או בקבלת חוו"ד של גורם כל שכן וזאת בהתאם לתקנות תכנון ובניה "היועצות בחבר ועדה משנת 2003 ". על בסיס מכתבה, הוציאה מתכננת המחוז הנחיה המלווה כל תכנית שמוגשת ללשכת התכנון ומדברת בעד עצמה.
	ג. מעקב צמוד, כולל שליחת מכתבי תזכורת ושיחות טלפון, של כל צוות, שבתחום אחריותו, לתכניות שלא הוחזרו ותוקנו בהתאם להחלטת ועדה או  מכתב הערות.

ליקוי

7.	על מקרקעין שבתחום עיריית קריית מלאכי והמועצה האזורית באר טוביה (להלן - המקרקעין) חלה תכנית מפורטת שאושרה וקיבלה תוקף בשנת 1993 על פי חוק הליכי תכנון ובניה (הוראת שעה), התש"ן-1990 (להלן - התכנית הוול"לית) הוועדה המחוזית החליטה באפריל 2009 להאריך את תוקף התכנית בחמש שנים, על אף שקבעה שהתכנית אינה עומדת באמות מידה עדכניות מבחינת היבטי התכנון, התשתית וצרכי העיר הנוכחים. 

ליקוי

8.	ביוני 2011 הפקידה ועדת המשנה של הוועדה המקומית קריית מלאכי תכנית בסמכותה - החלה על כ-85.8 דונם מהמקרקעין שבתחום התכנית הוול"לית. התכנית מתירה בניית 382 יחידות דיור. במרץ 2012 הודיע יו"ר הוועדה המחוזית כי התכנית שבנדון נקבעה כתכנית שאינה טעונה אישור לפי סעיף 109(א) לחוק, על אף החלטה קודמת של הוועדה מדצמבר 2009, ולפיה בנייה נוספת על פי התכנית הוול"לית עלולה להחריף את המחסור בשטחים ציבוריים פתוחים ובשטחים המיועדים למוסדות ציבור. 

ליקוי 

9.	בספטמבר 2011 החליטה הוועדה המחוזית להפקיד בתנאים תכנית מפורטת החלה על המקרקעין, שהגיש לה יזם פרטי, בלי שהיא נבדקה בדיקה תכנונית מוקדמת. רק בפברואר 2012 - כ-300 ימים לאחר שהוגשה התכנית וכ-150 ימים אחרי שהוחלט להפקידה בתנאים - מסרה לשכת התכנון ליזם את הערותיה כפי שעלו מהבדיקה התכנונית המוקדמת. 
התכנית הופקדה בתנאים לפני שגובשו בה עניינים מהותיים המבטיחים את האינטרס הציבורי - שטחי הציבור הפתוחים, מערכת התחבורה, היקפי המסחר וגובה הבניינים. 
חלק מהמקרקעין הם בבעלות המועצה האזורית באר טוביה ונמצאים במרחב התכנון של הוועדה המקומית לתכנון ולבנייה באר טוביה, כאשר חלק מהתשתיות המיועדות - ניקוז, ביוב ותנועה - עוברות בתחום השיפוט של המועצה האזורית. הפקדת התכנית בתנאים נעשתה בלי שהוועדה המחוזית הודיעה למועצה האזורית ולוועדה המקומית באר טוביה על הדיון בתכנית. בהיעדר תיאום עמן, עולה חשש שיתעכב ביצועם של פתרונות המבטיחים שהתשתיות יתאימו לצורכי היישוב, אף שהם חיוניים לקיום התכנית ולמניעת עיכובים במימושה. 

מעקב
משרד הפנים

9. 	לא דווח על התקדמות בתיקון הליקוי.





המועצה המקומית גדרה - מינויים

הגופים המבוקרים: המועצה המקומית גדרה, משרד הפנים

ליקוי

1. בשנים 2011-2000 איישה המועצה חמש משרות בלי שקיבלה אישור בדבר נחיצותן משר הפנים או ממינהל השירות במשרד הפנים.

ליקוי

6. המועצה התקשרה עם יועץ חיצוני לתכנון אסטרטגי בלא שקיימה כנדרש מכרז זוטא המאפשר למתמודדים נוספים להגיש את מועמדותם לתפקיד זה. בחוזה עם היועץ לא פורטו מהות תפקידו ודרישות התפקיד. 

ליקוי

7. היועץ החיצוני לתכנון אסטרטגי מונה לתפקיד דובר המועצה, אף שעל פי חוזר מנכ"ל משרד הפנים 10/2004, את התפקיד היה אמור לאייש עובד מועצה. 

מעקב
משרד הפנים

7.	האגף פועל על מנת שתיאור התפקיד של מנהל תכנון אסטרטגי ייכלל גם הוא בשלב ב' בקובץ ניתוח העיסוקים המעודכן. הנושא נמצא בשלבי ביצוע. 

ליקוי

10.	על משרד הפנים לבחון את הליקויים שהועלו בדוח זה, להעמיד את המועצה על חומרתם ולעקוב אחר האופן שבו תפעל לתיקונם על מנת להבטיח את תפקודה התקין והראוי. 

מעקב
משרד הפנים

1,10.	האגף ביצע בדיקה מעמיקה של דוח מצבת כ"א של המועצה לשנת 2012, וביום 5/5/2013 נשלחו למועצה הערות למצבת. יצוין כי בהתאם לדוח עולה כי המועצה הסדירה את העסקתם של מרבית העובדים שהתקבלו לתפקידם שלא כדין, פרט לכשלושה עובדים בלבד. כאשר המועצה תגיש דוח מצבת לשנת 2013 אגף כ"א ושכר ימשיך לפעול לתיקון הליקויים שהועלו בדוח המצבת האחרון מטעם המ"מ גדרה.

ליקוי

11.	משרד מבקר המדינה רואה חשיבות בפרסום קובץ ניתוח עיסוקים מעודכן. על משרד הפנים להשלים בהקדם את עדכונו של הקובץ, על מנת להתאימו כנדרש לתקופה הנוכחית.

מעקב
משרד הפנים

11.	שלב א' בקובץ ניתוח העיסוקים המעודכן כבר הוכן, ועתה הלשכה המשפטית במשרד הפנים בוחנת את תקינותו. לגבי שלבי ב' ו-ג', הינם בשלבים מתקדמים מאוד ופירסומם יהיה בהקדם.











חלק שלישי

מעקב אחר תיקון ליקויים מדוח 63ב'
של מבקר המדינה – מערכת הביטחון

מעקב ראשון





מעקב אחר תיקון ליקויים
דוח 63ב' – מעקב ראשון
סיכום מצרפי כלל משרדי



	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	מערכת הביטחון וצה"ל
	121
	48
	67
	6
	40%
	

55%
	

5%

	נציבות שירות המדינה - משנה
	1
	0
	0
	1
	0%
	


0%
	


100%

	אוצר - משנה
	1
	0
	0
	1
	0%
	

0%
	

100%

	חוץ
	21
	12
	9
	0
	57%
	

43%
	

0%

	אוצר
	12
	5
	6
	1
	42%
	50%
	8%

	שירות בתי הסוהר
	21
	0
	21
	0
	0%
	

100%
	

0%

	סיכום כללי 63ב'
	177
	65
	103
	9
	37%
	

58%
	

5%

	
	
	
	
	
	
	
	












מעקב אחר תיקון ליקויים
דוח 63ב' – מעקב ראשון
סיכום מצרפי כלל משרדי





















מערכת הביטחון וצה"ל













משרד הביטחון

הפיקוח על הייצוא הביטחוני

הגוף המבוקר: משרד הביטחון

ליקויים 1,5,6 תוקנו. ראה הערות רה"מ 63 ב' עמ' 2.

ליקוי 

2. 	החוק קובע, כי מי שקיבל רישיון ימסור לרשות המוסמכת דיווחים בכתב, אחת לשנה, על פעילות שביצע, ובהתאם לטופס שייקבע בתקנות. משרד הביטחון לא קבע מתכונת לטופס דיווח בנוגע לפעילויות הדורשות רישיון, ולא דרש את הדיווחים האמורים מהיצואנים.

מעקב
משרד הביטחון

2. 	עד כה נשלחו דיווחי היצואנים על חתימת חוזים חדשים ויצוא בפועל באגף סיב"ט. אנשי האגף לפיקוח על הייצוא היבטחוני (להלן אפ"י) משתמשים במערכת דיווחי יצואנים שמנהל אגף סיב"ט.לאור הערת הביקורת, גובש באפ"י טופס דיווח יצואנים על ביצוע פעולות של שיווק ויצוא ביטחוני. טופס זה הועבר ליועמ"ש מערכת הביטחון על מנת שמתכונתו תובא לידי ביטוי בתקנות. תתבצע פעילות הסברה והדרכה לקהל היצואנים. החוק קובע כי היצואן ידווח אחת לשנה על פעולות שיווק ויצוא ביטחוני שביצע במהלך השנה. נושא הדיווחים יופעל משנת 2014.	

ליקוי 

3. 	אפ"י מעביר למינהל המכס נתונים חלקיים בלבד מרישיונות הייצוא שאושרו. הנתונים המועברים אינם מאפשרים למינהל המכס למלא את תפקידו באופן מיטבי על ידי בקרה ואימות פרטים מלא של פרטי המשלוחים, לרבות מסלול המשלוח והגורמים והמדינות שאליהם הציוד מועבר.

מעקב
משרד הביטחון

3. 	עד היום העביר אפ"י למכס נתונים בהתאם למה שסוכם בעבר בין אפ"י למכס. לאחרונה, עבר המכס לעבוד במערכת מחשוב מתקדמת המקושרת באמצעות רשת האינטרנט הגלויה. בימים אלו (דצמבר 2013) מתגבשת רשימת נתונים הנגזרים מרישיונות היצוא אשר המכס מבקש לקבל לצורך ביצוע אכיפה טובה יותר. נושא העברת הנתונים באמצעות שידור ברשת האינטרנט הגלויה הינו נושא בעל היבטי אבטחת מידע. רשימת הנתונים, שתגובש, תועבר גם להתייחסות קב"ט המשרד ובמקביל לאגף התקשוב במשרד  לצורך יישום בממשק עבודה מחשובי מתאים. יצוין כי הרחבת הנתונים המועברים למכס הינו אינטרס משותף למשרד הביטחון והמכס.
ליקוי 

4. 	לא קיימת שיטה אחידה לזיהוי פריטי הייצוא, ובמסמכים השונים, שהם חלק ממסמכי הייצוא, נעשה שימוש ב"שפות" שונות. כתוצאה מכך, מתקשה מינהל המכס לבדוק התאמה בין הפרטים במסמכים השונים ולוודא כי הייצוא בפועל תואם לזה שאושר.

מעקב 
משרד הביטחון 

4. 	אפ"י והמכס קיימו מספר דיונים לצורך קביעת שיטה אחידה לזיהוי פריטי היצוא. עד כה טרם נמצאה שיטה המתאימה לשני הצדדים. מנכ"ל המשרד הנחה את אפ"י להמשיך ולנסות לאפיין מערכת ממוחשבת לזיהוי פריטי יצוא. בינתיים, אפ"י הודיע למכס שידרוש מהיצואן והמשלח לרשום במסמכי השילוח את מספר המוצר כפי שמופיע ברישומי אפ"י. במקביל ישדר אפ"י למכס, בין יתר הנתונים, את אותו מספר זיהוי של המוצר. אפ"י הכין קובץ נתונים, בפורמט אקסל, המוכן להעברה למכס.

ליקוי 

7. 	אבחונים ובחינות שנעשו בשלוש השנים האחרונות העלו, כי חלק ממערכות המחשוב באפ"י מיושנות, חלקן אינן מקושרות ביניהן, כמו מערכות המחשוב של רישיונות השיווק ורישיונות הייצוא, ואין ניהול ידע מרכזי של החלטות העבר. מצב זה אינו מאפשר לאפ"י, בין היתר, לבדוק באופן ממוחשב ויעיל קיומה של הלימה בין נתוני רישיון השיווק ורישיון הייצוא. 


מעקב 
משרד הביטחון 

7. 	מערכת רישיונות יצוא חדשה פותחה בסביבת פיתוח, הועברה לסביבת בדיקות לצורך בדיקת לקוח. הלקוח החליט בשלב זה שהוא מעוניין לשנות את המערכת ולאפיין מחדש את התהליכים העסקיים ועקב כך אפ"י ממתין למסמך הגדרת צורך חדש. אפ"י יסיים, בתחילת 2014, את תיקוני האפיון ויעבירם לאגף התקנים לסיום הפיתוח.

ליקוי

8. 	בקשות לרישיונות שיווק או לרישיונות ייצוא מגיעות לאפ"י במסירה ידנית או באמצעות הדואר. למרות קביעת מנכ"ל משרד הביטחון, משנת 2009, כי יש לפעול להזרמה מקוונת של הבקשות ולתת לפרויקט זה קדימות, עד למועד סיום הביקורת, יולי 2012, הגורמים המעורבים - אפ"י, מל"ן ומלמ"ב – לא השלימו את הפעולות להטמעת מערכת ממוחשבת לקבלת בקשות לרישיונות ישירות מהיצואנים. 

מעקב 
משרד הביטחון 

8. 	מערכת קליטת בקשות לרישיונות שיווק דיגיטלית נמצאת עתה בשלבי אפיון ופיתוח באגף התקשוב. השאיפה להעביר ללקוח מערכת ממוכנת בסוף ינואר 2014 לבדיקות פיילוט. 

ליקוי 

9. 	על אף שחלפו חמש שנים מאז כניסתו של החוק לתוקף, משרד הביטחון טרם החל לממש הסעיפים בחוק בנוגע לפיקוח על פעולות תיווך בין גורמי חוץ, ועל ציוד ביטחוני במעבר.

מעקב 
משרד הביטחון 

9. 	בשנה האחרונה התקיימה עבודת מטה בנושא, שהוצגה גם למשרד החוץ, קביעת מתווה פיקוח על פעולות תיווך בין גורמי חוץ, עבודת מטה זו הושלמה. ביום 31 בדצמבר 2013 התקיים דיון בוועדה לביקורת המדינה בכנסת על ממצאי דוח זה. מנכ"ל משרד הביטחון ור' אפ"י הציגו את התוכנית הכוללת לתיקון הליקויים שהועלו בדו"ח זה.











היבטים בשימוש בכלי רכב לנהיגה עצמית
במשרד הביטחון ובצה"ל

הגופים המבוקרים: משרד הביטחון, צבא הגנה לישראל

ליקוי 3 תוקן, ראה הערות רה"מ 63 ב' עמ' 7

ליקוי

1. 	הזכאות לכלי רכב צמוד במשרד הביטחון נקבעת ללא אמות מידה, ועל ידי גורם יחיד. בביקורת לא נמצאו נימוקים להחלטות שקיבל הגורם המוסמך בנוגע לאישור הזכאות. מדובר במתן הטבה לעובד בהליך שאינו עולה בקנה אחד עם כללי מינהל תקין.

מעקב 
משרד הביטחון 

1. 	סוכמו קריטריונים: 1700 ק"מ בתפקיד לחודש, לא כולל נסיעות מהבית לעבודה, נסיעות פרטיות וסופי שבוע. כל הקצאות הרכב נעשות באמצעות וועדה ועל סמך תיעוד.

ליקוי

2. 	במכרז שפרסם משרד הביטחון לשכירת כלי רכב הוא התייחס לשתי תקופות שכירות בלבד - יומית ושנתית, בלי דרישה לקבל הצעת מחיר לשכירות חודשית. בכך במשרד לא הבטיח לעצמו ולצה"ל תנאי התקשרות עם מרב היתרונות. 

מעקב 
משרד הביטחון

2. 	לאור ממצאי הדו"ח יוסיף אגף אמו"ן במשרד, אופציית מחיר חודשי, בנוסף למחיר יומי ושנתי , במפרט הנלווה למכרזי שכירת רכב. הדבר ימצא את ביטויו בעת חידוש המכרז הבא בספטמבר 2014 וזאת, כאשר יפקע תוקף המכרז הנוכחי.

ליקוי

4. 	הפיקוח והבקרה של אמו"ן על כלי רכב יחידתיים, המשמשים דרך קבע את צורכי עבודתם של אגפי משרד הביטחון ונמצאים באחריותם, לקויים. מדוחות פנימיים של משרד הביטחון עולה, שהיו מקרים של שימוש בכלי רכב אלה לצרכים פרטיים, על ידי עובדים שאינם זכאים לכך, ומקרים של התחמקות מתשלום המס בגין זקיפת שווי כלי רכב צמוד. 




מעקב 
משרד הביטחון

4. 	לאור מימצאי הביקורת ולצורך הגברת פיקוח יעיל ואפקטיבי, נערכים במשרד להצמיד לכלי הרכב מכשיר איתור שיחייב הנעת הרכב באמצעות "מפתח חכם",  ובכך למנוע נסיעות שאינן בתפקיד, והידוק הבקרות על נסיעות מורשות ובתפקיד בלבד. פתרון זה יושת על רכבי מאגר האיגום ולא על הרכב הצמוד. פתרון זה ייושם במחצית 2013 ויהיה זהה בביצועיו למערכת האיתור "דאלאס" של מאגר הרכב הממשלתי. סטאטוס נוכחי סוף 2013:מפתח חכם ומתקן בקרה טרם הותקנו ברכבי המשרד.

ליקוי 

5. 	הפיקוח והבקרה של צה"ל על שוברים לשכירת כלי רכב למח"טים ומג"דים במילואים לקויים. אף שבמהלך השנים התגלו מספר מקרים של זיוף שוברים לשכירת כלי רכב, שכתוצאה מכך חויב משרד הביטחון בתשלומים עודפים לחברות ההשכרה, אט"ל לא נקט צעדים שימנעו את זיוף השוברים. 

מעקב 
צבא הגנה לישראל

5. 	חודד נוהל ההקצאה והבקרה אל מול הפיקוד המרחבי. הדפסת השוברים מתבצעת על ידי הפיקוד על מנת לבצע בקרה הדוקה יותר.

ליקוי 

6. 	על אף שכבר משנת 2007 משרד הביטחון וצה"ל היו מודעים לקיום של דוחות בגין עברות חניה של חיילים, הדוחות לא טופלו, ועד מרץ 2012 צה"ל לא הפעיל אמצעי אכיפה נגד החיילים שביצעו את העברות. כתוצאה מכך, נדרשה הקופה הציבורית לשאת במימון דוחות חניה של חיילים. בינואר 2012 הסתכמו דרישות התשלום מצד הרשויות המקומיות בכ-19 מיליון ש"ח בגין עברות שנעברו עד מאי 2011.

מעקב 
צבא הגנה לישראל

6. 	בתום עבודת מטה מקיפה להסדרת הליכי אכיפת דוחות חניה בצה"ל פורסמה הק"א 33-03-16 - "טיפול בדוחות חניה המועברים לצה"ל והסדרי חניה בתפקיד", אשר מפרטת מנגנון אכיפה צה"לי לעבירות חניה שבוצעו באמצעות כלי-רכב צבאיים. הוראה זאת כוללת אף הסדרים לניכוי סכומי קנסות משכר חיילים שביצעו את העבירות הללו. אמנם, צה"ל גובה באופן שוטף, ובצורה יעילה, סכומי כסף ממשרתי קבע בהתאם לפקודה הנ"ל, ואף השלים את תהליך שיוך הכספים לרשויות המקומיות השונות. הפרקליטות הצבאית בחנה דרכים שונות להעברת הכספים שנגבו לידי הרשויות המקומיות, והעבירה הצעתה בנושא למשרד הביטחון. על רקע זה התקיימה פגישה בלשכה המשפטית של משרד הביטחון, אשר במסגרתה סוכם אופן העברת הכספים לידי הרשויות המקומיות (הוחלט שהכספים יועברו לידיהן במישרין), טרם נקבעו נהלים פרטניים ליישום החלטה זאת.

ליקוי 

7. 	משרד מבקר המדינה מעיר לאט"ל ולפיקוד המרכז, כי עליהם להקפיד ולפקח על החובה למלא כרטיסי עבודה ועל שמירתם, כך שניתן יהיה לקיים בקרה על השימוש בכלי רכב.


מעקב 
צבא הגנה לישראל

7. 	פקודות המטכ"ל ירועננו במסגרת מדיניות הרכב האישי בצה"ל לאחר אישור המטה הכללי. בקרה על ביצוע הפקודה הינה באחריות הפקמ"רים והזרועות.










מינהלת תוכנית "חומה" ארגון וניהול כוח-אדם

הגופים המבוקרים: משרד הביטחון, צבא הגנה לישראל, נציבות שירות המדינה

ליקוי 

1. 	ב-1991 פרסם אגף ארגון, בקרה ומינהל שבמשרד הביטחון (להלן - אב"ם) הוראת ארגון למינהלת "חומה" (להלן - הוראת הארגון), שקבעה את הייעוד, התפקידים, הסמכויות והמבנה הארגוני שלה. אולם מאז פרסום הוראת הארגון ועד למועד סיום הביקורת (אוגוסט 2012) לא יזם אגף אב"ם את עדכונה או שחזורה, וכך גם מפא"ת ומינהלת "חומה" עצמה. זאת, על אף שינויים מהותיים שחלו בפעילותה, וכן בהיקף ובתמהיל של כוח האדם שלה. גם פקודת הארגון הצה"לית הנוגעת ל"חומה" לא התעדכנה משנת 2007. זאת ועוד, עד למועד סיום הביקורת גם לא התקיים תיאום בכל הנוגע להוראת הארגון ולפקודת הארגון הצה"לית, זאת על אף הבדלים הקיימים ביניהן,הן בתיאור מבנה מינהלת "חומה" והן בחלוקת הסמכות והאחריות בין משרד הביטחון ובין צה"ל.

מעקב 
משרד הביטחון

1. 	אישור פקודת הארגון הצה"לית של המינהלת – עבודת המטה בנושא צפויה להתחדש בינואר 2014 עם התבהרות דיוני התקציב ותכנית כח אדם בצה"ל.

מעקב
צבא הגנה לישראל

1. 	עדכון פק"א מפא"ת מתוכנן במסגרת תוכנית עבודה לשנת 2014 ויבוצע בתיאום להוראת ארגון משרד הביטחון.

ליקוי 

2. 	הליך בחירת חברות מפתחים התנהל בוועדת מפתחים ובמינהלת "חומה" שלא בהתאם להמ"ב, ובלי התייחסות לחלק מהכללים וההוראות הכלולים בתקשי"ר, דבר שיש בו לפגוע בתקינות ההליך. מדובר בבחינת הצורך בהתקשרות עם חברות המפתחים, בהגבלת היקף העסקתן ומשכה, בפיקוח על שיטת העסקתן ובאופן אישורן כ"ספק יחיד". כמו כן, ועדת מפתחים לא בחנה את סוגיית ניגוד העניינים, את קיום ההסדרים למניעת ניגוד עניינים במסגרת העסקת חברות המפתחים, ואת קיום המסגרת הנורמטיבית וכללי ההעסקה שימנעו קביעה שיפוטית בדיעבד בדבר קיומם של יחסי עובד ומעביד בין המפתחים ובין מינהלת "חומה".



מעקב 
משרד הביטחון

2. 	נוהל מעודכן להגשת בקשות לוועדה לבחירת מפתחים במפא"ת, כולל פרוט ספקים פוטנציאליים אחרים, מחייב כבר מדצמבר 2012 את כלל גופי מפא"ת. סוגיית ניגוד עניינים בהעסקת חברות מפתחים נבחנה, והמסקנה היא כי ניגוד עניינים רלוונטי רק בהעסקת "מפתחים יחידים" כתומכים הנדסיים בפעילות מפא"ת. נושא זה נמצא בעבודת מטה מתקדמת בין מפא"ת לבין יועמ"ש מערכת הביטחון, ומיד לאחר סיכומו, יופצו לכלל מפא"ת הנהלים לגבי אופן העלאת בקשה ואופן אישור ההתקשרות עם "מפתח יחיד", לרבות טפסים והצהרות הנדרשים למילוי.

ליקוי

3. 	אף כי חלק מהמפתחים עוסק בפעילות שאינה עולה בקנה אחד עם הגדרת "מפתח" שבהמ"ב, הגישה "חומה" את הבקשות לרכישת השירותים שלהם באמצעות ועדת מפתחים, וקיבלה את אישורה. כך, למעשה, מסלול אישור חברות מפתחים נוצל באופן לא ראוי גם לקבלת שירותים של מי שאינם עומדים באמות המידה הנדרשות.

מעקב 
משרד הביטחון

3. 	בהתאם לבקשת מפא"ת יוגדרו בהוראה 20.08 "מפתח יחיד" ו"חברת מפתחים". כפי שהוצהר ע"י מפא"ת- הוועדה לבחירת מפתחים בודקת באופן יסודי אם הבקשות שידונו בוועדה תואמים את ההגדרות בהוראה. בחירת מפתחים במפא"ת נעשית על בסיס ההשכלה, הכישורים, הוותק והניסיון בהתאמה לדרישות התפקיד. הדרישות מוגדרות היטב, גם בקריטריונים הטכניים/הניהוליים במפרטי בל"מ למכרז, וגם בבקשות לפטור ממכרז. עמידת המפתחים בדרישות נבדקת הן בדרג המקצועי (בכל הרמות עד רמת רמ"ח כולל) והן ע"י הועדה לבחירת מפתחים במפא"ת.

ליקוי 

4. 	שלא בהתאם להוראות התקשי"ר, ישנם מפתחים העובדים עבור מינהלת "חומה" שנים רבות ברציפות; יש בהם כאלה המועסקים בהיקף קבוע מדי שנה בשנה, זה שנים; יש היושבים באופן קבוע במשרדיה; וחלקם מוציאים דרך קבע ובמישרין הנחיות לגורמים בתעשיות הביטחוניות. עם זאת, לא נבחנה בשנים האחרונות, אם בכלל, הסוגיה של מניעת יחסי עובד ומעביד בכל הנוגע למפתחים בידי אף גורם במשרד הביטחון.

מעקב 
משרד הביטחון

4. 	בתגובה לפניית המשרד ר' אמ"ש בנושא העסקת מפתחים במפא"ת (5.11.2012), העבירה נש"ם רשימת שאלות (13.2.2013), עליהן ניתנה תשובת המשנה ליועמ"ש מערכת הביטחון (4.7.2013). לאחרונה (10.11.2013) המשרד קיבל עדכון מאמ"ש, על סיכום עם נש"מ לזמן דיון משותף בנושא. נושא ישיבת המפתחים במשרדי מינהלת חומה נבחן ונמצא כי מקום הישיבה של המפתחים, לצד המתאמים המקצועיים , הכרחי ומתבקש במרבית המקרים, משיקולי סיווג . החומרים עליהם עובדים המפתחים, הינם בסיווג בין סודי לסודי ביותר , הנמצא ברשת המסווגת של המנהלת וכן שמור בכספות. יש לציין גם את ההשתתפות התכופה בדיונים מסווגים המתקיימים במשרדי המינהלת.

מעקב
נציבות שירות המדינה 

4. 	יחידת הביטחון בנש"מ החלה עבודת מטה בנושא ונקבעו פגישות עבודה עם סגן מנהל מפא"ת לחודש דצמבר 2013. עם סיום עבודת הנציבות תעדכן בהתאם.  

ליקוי

5. 	מינהלת "חומה" לא פעלה בהתאם להנחיות היועץ המשפטי לממשלה ובהתאם להוראות התקשי"ר בכל הנוגע למניעת ניגוד עניינים בינה ובין חברות המפתחים והמפתחים. טרם העסקתם לא יושם הליך לבחינת סוגיית ניגוד העניינים, ולא ננקטו צעדי מנע, לפי הצורך, למניעת מצבים שבהם עלול להתעורר חשש לניגוד עניינים.

מעקב 
משרד הביטחון

5. 	בימים אלה מפיצה מינהלת חומה, לקראת תוכנית עבודה 2014, הנחיות למפתחים המועסקים על ידה למילוי הטפסים שעליהם למלא בנושא ניגוד עניינים ומניעת יחסי עובד מעביד.

ליקוי 

6. 	על אף דרישת חוזר שפרסמה נש"ם במאי 2010, סמנכ"ל וראש אמ"ש לא העביר לידיה מיפוי של התקשרויות ואופני ההעסקה של כוח אדם חיצוני במשרד הביטחון, אשר אינם עומדים באמות המידה המפורטות בחוזר, לרבות לא את אלה של המפתחים. זאת, אף שיש בהם סממנים שאינם עולים בקנה אחד עם הוראות החוזר. נש"ם, מצדה, לא פעלה לאכיפת הוראות החוזר, ולא קודמו צעדים להקמת ועדה לבחינת צורות ההעסקה ולהסדרתן, כמצוין בחוזר. בפועל, אף שחלפו ארבע שנים מהחלטת הממשלה בנושא, לא ביצעה נש"ם את שהטילה עליה הממשלה.אף שחוזר נש"ם מטיל אחריות על סמנכ"ל וראש אמ"ש לכל התקשרויות משרד הביטחון, שבמסגרתן מועסקים עובדים שאינם עובדי המדינה ביחידות מערכת הביטחון, קבע מנכ"ל משרד הביטחון, אלוף (מיל') אודי שני, במרץ 2011 שהטיפול במפתחים יישאר באחריות ועדת מפתחים במפא"ת ולא יועבר לאחריות אמ"ש. כפועל יוצא מכך, סמנכ"ל וראש אמ"ש אינו מטפל בהעסקת חברות המפתחים במינהלת "חומה". מצב זה אף פוגע ביכולתו של אמ"ש לראות את מכלול כוח האדם שבמשרד הביטחון.
מעקב 
משרד הביטחון

6. 	עבודת המטה להסדרת סוגיית אישור "מפתחים יחידים" ורישומם במערכת יועצים וכוח אדם חיצוני, מצוי בשלבים מתקדמים, לקראת סיום. לאחר הטמעת התהליך, ניתן יהיה לדווח הנתונים המבוקשים ע"י נש"מ. עבודת המטה להסדרת אישור מפתחים במשרד עומדת בפני סיום. במקביל, נערכת עבודה בהשתתפות אגפי המשרד (תקשוב וניהול מידע, אמ"ש, מפא"ת) להסדרת הזנת נתוני "מפתחים יחידים" למערכת המידע לניהול יועצים במשרד.

מעקב
נציבות שירות המדינה

6. 	המשרד העביר דוח מיפוי יועצים אך נמצאו בו ליקויים. משכך, הדוח הוחזר למשרד לעריכת תיקונים בהתאם להערות הממונה על מערך הביטחון בנש"מ. אשר להסדרת סוגיית אישור המפתחים זו תבוא אל פתרונה במסגרת עבודת המטה מול מפא"ת. (ראה מעקב לליקוי 4).

ליקוי 

7. 	על פי התקשי"ר, סמנכ"ל וראש אמ"ש וכן חשב המשרד מופקדים על קיום ההוראות בעניין יועצים, ומוטלת עליהם החובה לבדוק בתיאום עם היועמ"ש של המשרד, בכל מקרה של התקשרות עם יועץ, אם הסכם ההעסקה תואם את העקרונות שנקבעו. למרות זאת, גם חשב משרד הביטחון לא עסק בסוגיות של מניעת היווצרות יחסי עובד ומעביד ומניעת ניגוד עניינים בכל הנוגע להתקשרויות מינהלת "חומה" עם חברות המפתחים.מהאמור לעיל יוצא, כי סוגיות מהותיות בהעסקת כוח האדם החיצוני במינהלת "חומה" לא נבחנו בידי אף גורם במשרד הביטחון - מפא"ת, אמ"ש, אכ"ס והיועמ"ש.

מעקב 
משרד הביטחון

7. 	עבודת המטה להסדרת סוגיית אישור "מפתחים יחידים" ורישומם במערכת יועצים וכוח אדם חיצוני, מצוי בשלבים מתקדמים, לקראת סיום. הנושא אף עלה בפגישת עבודה בין סמנכ"ל ור' אמ"ש לבין הממונה על מערכת הביטחון בנש"מ בדצמבר 2013.
	ראה מעקב לליקויים 2 ו-6. 

ליקוי 

8. 	מינהלת "חומה" לא ערכה בשנים האחרונות, אם בכלל, עבודה לניתוח המשמעויות התפקודיות והכלכליות של העסקת מפתחים כנותני שירותים לעומת שימוש באנשי קבע או בעובדי משרד הביטחון. בין היתר, לא נבחנה המשמעות של בניית מוקדי ידע בחברות מפתחים - מוקדים הנדרשים לפעילותה השוטפת - ויצירת תלות בהם. גם גורמי מטה במפא"ת לא נדרשו לנושא.	

מעקב 
משרד הביטחון

8. 	הנושא נבחן ובמקרים הבודדים שהנושא היה רלוונטי, נעשו צעדים להעברת מסדי נתונים למנהלת לטובת הקטנת התלות.

ליקוי 

9. 	בחינה ארגונית שקיימה מחלקת ארגון באג"ת בשנת 2010 לכלל מינהלות מפא"ת, ובהן "חומה", לא כללה את כוח האדם החיצוני - היקפו והרכבו - התומך בעבודת מינהלת "חומה" ומהווה מרכיב משמעותי בקידום משימותיה. בהיעדר ניתוח של צורכי מינהלת "חומה" אל מול כל סוגי כוח האדם שיש ברשותה, וללא בחינת המשמעויות של החלופות השונות - ניתוח ארגוני זה לקה בחסר, ואינו יכול להוות בסיס מספק לצורך קביעה של היקף התקנים הצבאיים שראוי לאשר לה.

מעקב 
משרד הביטחון

9. 	רישומי התקנים הצבאיים נעשה באמצעות עדכון פקודת הארגון. הרישום יבוצע עם השלמת העמ"ט מול אג"ת.

מעקב
צבא הגנה לישראל

9. 	התקינה הצבאית של מינהלת חומה מעודכנת במערכת התקינה הצה"לית.

ליקוי 

10. 	אגף אב"ם(היום-אמ"ש), האחראי, בין היתר, ליזום, לתכנן ולבצע בדיקות ארגוניות, לשאת באחריות מטה לתכנון ולהקצאה של שיאי כוח האדם לסוגיו ולקבוע את היקף כוח האדם הדרוש במשרד הביטחון, לא פעל מאז הקמת מינהלת "חומה" לביצוע ניתוח ארגוני שלה; ובכלל זה צורכי כוח האדם למילוי תפקידיה - ההיקף והתמהיל הנדרשים. זאת, על אף השינויים שחלו בפעילותה ועל אף שהוקצו לה במהלך השנים תקנים נוספים - רובם ככולם צבאיים, ועל אף ההשפעות התפקודיות והכלכליות שיש לשינויים במבנה ובהרכב כוח האדם שלה - השפעות שלא נבדקו. 

מעקב 
משרד הביטחון

10. 	טרם בוצעה בחינה ארגונית.





מעקב
צבא הגנה לישראל

10. 	טרם נעשתה בחינה ארגונית משותפת, שכן אינה נדרשת. התקינה הצבאית הקיימת במינהלת חומה, נבחנה ונותנת מענה למשימות המינהלת.

ליקוי

11. 	מן הראוי שמינהלת "חומה", המינהל למחקר פיתוח אמצעי לחימה ותשתית טכנולוגית (מפא"ת) ואגף מינהל ומשאבי אנוש (אמ"ש) יבחנו את התמהיל הקיים של המפתחים המועסקים בה, כדי לאתר ולמפות את אלה שאינם עונים על הגדרת "מפתח", ויעבירו את הבקשות להעסקתם, במסלול המיועד לכך.

מעקב 
משרד הביטחון

11. 	הפעילות מבוצעת הלכה למעשה על ידי הסגן המדעי לר' מפא"ת. בוצע מיפוי של כוח אדם חיצוני המועסק על ידי מינהלת חומה ואלו שלא תאמו את הגדרת המפתח, הועברו להעסקה באמצעות ועדת היועצים המשרדית.

ליקוי

12. 	על מנת להגביר את הפיקוח והבקרה על העסקתם של המפתחים, מן הראוי, כי ועדת מפתחים במפא"ת תפעל, בתיאום עם מינהלת "חומה" ובשיתוף אמ"ש, לריכוז המידע הנוגע לכל אחד מהם, ותאשרם מכאן ואילך באופן פרטני.

מעקב 
משרד הביטחון

12. 	מפא"ת ואגף משאבי אנוש במשרד התניעו תהליך עבודה משותף שיאפשר "שקיפות" בהעסקת מפתחים יחידים. העמ"ט נמצאת בשלבים מתקדמים לגיבוש תהליך העבודה ושימוש משותף והדדי של וועדת מפתחים במאגר המידע של וועדת יועצים וכ"א חיצוני. לאחר ייצוב התהליך בפועל, יבחן הצורך לתת לו אף ביטוי בהוראות ובנהלים. (ראה מעקב לליקוי 6). 

ליקוי

13. 	יש מקום שמנכ"ל משרד הביטחון יבחן אם העסקת המפתחים, המועסקים בקביעות על בסיס שעות עבודה במינהלת "חומה", צריכה להמשיך ולהיות מאושרת באמצעות ועדת מפתחים, או שמוטב לאשרה באמצעות ועדת היועצים שבאמ"ש.



מעקב 
משרד הביטחון

13. 	ראה מעקב לליקוי 4  ולליקוי 6. 

ליקוי

14. 	על מינהלת "חומה" לרכז ללא דיחוי את המידע הנדרש על חברות המפתחים ועובדיהן, כדי לפעול למניעת ניגוד עניינים, וכן לנקוט צעדים שמטרתם למנוע העברת מידע עסקי בין התעשיות הביטחוניות באמצעות חברות המפתחים ועובדיהן. אשר לסוגיית מניעת הכרה שיפוטית בדיעבד ביחסי עובד ומעביד, על משרד הביטחון לבחון מול נציבות שירות המדינה (נש"ם) את הסדרי העסקת כוח האדם החיצוני שבמינהלת "חומה", ולפעול להסדרתם התקינה.

מעקב 
משרד הביטחון

14. 	ראה מעקב לליקוי 5. 

ליקוי 

15. 	באחריות אמ"ש ובסמכותו לערוך, בתיאום עם מפא"ת ואגף התכנון בצה"ל (אג"ת), בחינה מקיפה לצורכי מינהלת "חומה", נוכח משימותיה ובהתחשב בממשקי עבודתה מול התעשיות הביטחוניות, מול הממשל האמריקני ומול הגורמים השונים בצה"ל ובמשרד הביטחון, ולהמליץ על מבנה ארגוני ותמהיל כוח אדם מיטביים. זאת, בהתחשב בשיקולים מבצעיים ותפעוליים, ובשיקולי כדאיות כלכלית בביצוע משימותיה.

מעקב 
משרד הביטחון

15. 	טרם בוצעה בחינה ארגונית משותפת. צה"ל נמצא בימים אלה בעבודת מטה רחבת היקף לקיצוץ אלפי תקני קבע בכל גופי הצבא. נושא זה ידון רק לאחר השלמת המהלך.

ליקוי 

16. 	מן הראוי, כי נש"ם ומשרד האוצר יבחנו את המלצת משרד הביטחון, לכשתוגש, במטרה לאפשר תמהיל כוח אדם מיטבי במינהלת "חומה".

מעקב 
משרד הביטחון

16. 	טרם התבצעה הערכת מצב משותפת עם הנציבות בנושא תוספת תקינה אזרחית. ראה תגובה לליקוי 15.


מעקב 
נציבות שירות המדינה 

15-16. 	המשרד טרם העביר הצעה לשינוי הארגוני הנדרש לרבות התקינה האזרחית. עם קבלת ההצעה, היא תיבחן לגופה בהתאם לנהלי נש"מ.

ליקוי 

17. 	מן ראוי שראש מפא"ת, סמנכ"ל וראש אמ"ש ומנכ"ל משרד הביטחון בראשם, יבחנו, בשיתוף עם אג"ת, את הלקחים הנדרשים גם בהקשר ליתר יחידות מפא"ת, הפועלות אף הן באמצעות תקני כוח אדם צבאיים, אזרחיים וכוח אדם חיצוני.

מעקב

17. 	לא דווח על התקדמות בתיקון הליקוי.


ליקוי 

18. 	מעבר לכך ראוי, כי אמ"ש, בשיתוף אג"ת, יבדוק באיזו מידה הליקויים שעלו בדוח נוגעים ליתר יחידות משרד הביטחון, וזאת בעיקר בתחומי הארגון, התקינה הצבאית והעסקת כוח האדם החיצוני, ויפעל לתיקונם, במידת הצורך.

מעקב 
משרד הביטחון

18. 	לאחר הטמעת תהליך העבודה החדש מול וועדת מפתחים, תבחן האפשרות ליישמו גם בוועדת מפתחים באגף אמצעים מיוחדים במשרד. המשרד מדגיש כי בנוסף לעובדה שלא מבוצעת עבודה לניתוח המבנה הארגוני של מינהלת חומה, לא ניתן עדיין כל פתרון ע"י משרד האוצר לטובת 3 התקנים המצוינים בדו"ח. העסקת העובדות שצוינו בדו"ח אושרה בועדת היועצים המשרדית עד יוני 2014 בלבד, ועל כן קיים סיכון ממשי לשיבוש תהליכי העבודה של מינהלת חומה במהלך שנת 2014.



בקרה על שינויים בתקציב הביטחון-מעקב מורחב

הגוף המבוקר: משרד הביטחון

ליקויים ,2,3,5,6 תוקנו. ראה הערות רה"מ 63 ב' עמ' 31.

ליקוי 

1. 	על פי החלטת הממשלה, שינויים בתקציבים לא מסווגים בסכומים שבין 5 ל-50 מיליון ש"ח מחייבים הודעה מראש לוועדה המשותפת לפני ביצוע השינוי. בשנת 2011 את"ק היה צריך להודיע מראש על שלושה שינויים כאלה (כל אחד מהם הגדלה של כ-10 מיליון ש"ח בתכנית), אך לא עשה זאת.

מעקב 
משרד הביטחון

1. 	במהלך שנת 2013 עלתה לאוויר הבקרה הממוחשבת על הבקרות בתקציב הביטחון שמטרתה לסייע באיתור חריגה מהבקרות.

ליקוי 

4. 	את"ק לא הקפיד להביא הסברים בפניות הרבעוניות לכל השינויים העולים על 10 מיליון ש"ח בתכנית, או שינויים מעל 5 מיליון ש"ח, אם הם מהווים מעל 25% מהתקציב בתכנית, כנדרש על פי הוראותיו.

מעקב 
משרד הביטחון

4. 	נכתבה הוראת את"ק בנושא הבקרות החוקיות על תקציב הביטחון, ובימים הקרובים ( דצמבר 2013)  תצא לסבב התייחסויות.

ליקוי 

7. 	כתוצאה מטיפול לקוי של משרד האוצר בפניות הרבעוניות של מחצית שנת 2011 וממערכת יחסים לא תקינה בינו לבין את"ק, משרד האוצר הגיש את הפניות הרבעוניות השלישית והרביעית לשנת 2011 לוועדה המשותפת רק ביולי 2012, באיחור של עשרה חודשים ושבעה חודשים, בהתאמה.

מעקב 
משרד הביטחון

7. 	מתכונת הדיווח לוועדה המשותפת נמצאת במהלכה של עמ"ט משותפת בין משרד האוצר, משרד הביטחון והוועדה המשותפת. הנושא אף הוצג בדיון הועדה לביקורת המדינה בנושא זה שהתקיים ביולי 2013.



ליקוי 

8. 	על פי החוק, שינויים תקציביים מעל סכומים מסוימים המשנים תכניות התעצמות, מחייבים את אישורה המוקדם של הוועדה המשותפת. המעבר למערכת מחשוב חדשה הביא לכך שאת"ק אפיין חלק גדול מהתכניות בתקציב הביטחון כ"מעורב", כלומר תכניות הכוללות תקציבים שנועדו הן לפעילות שוטפת והן להתעצמות, ובכך פגע ביכולת לקיים בקרה חיצונית על שינויים תקציביים שהוא עושה בנושא זה. זאת ועוד, משרד האוצר אינו יודע אילו תכניות את"ק אפיין כ"התעצמות", ואילו כ"שוטף", וממילא לא קיים בקרה בתחום האמור.

מעקב 
משרד הביטחון

8. 	במהלך שנת 2013 בוצע מהלך של אפיון מחדש של קבוצות האוצר לפי סיווג שוטף/התעצמות וכעת אין יותר קבוצות אוצר "מעורבות", הנ"ל הוטמע כבר בספר התקציב לשנים 2013-2014.

ליקוי 

9. 	הבקרה של משרד האוצר בנוגע לשינויים בתקציבים לא מסווגים לקתה בחסר: הוא לא היה ער לכך שאת"ק לא הודיע מראש על ביצוע שינויים בתקציבים לא מסווגים בשנת 2011 בסכומים שבין 5 ל- 50 מיליון ₪, כנדרש על פי החלטת הממשלה, וממילא לא העיר למשרד הביטחון בנושא, ולא הודיע לוועדה המשותפת על שינויים אלו.
ליקוי 

10. 	ראוי שראש את"ק וסגן הממונה על התקציבים במשרד האוצר יגבשו בהקדם, בהתייעצות עם הוועדה המשותפת, מתכונת דיווח מיטבית ומקובלת על הצדדים בנוגע לשינויים בתקציב הביטחון, וימצאו את הדרכים לייעל ולטייב את תהליכי העבודה ביניהם תוך הגברת שיתוף הפעולה ביניהם, כדי להבטיח בקרה מיטבית על השינויים בתקציב הביטחון.

מעקב 
משרד הביטחון

10. 	מתכונת הדיווח לוועדה המשותפת נמצאת במהלכה של עמ"ט משותפת בין משרד האוצר, משרד הביטחון והוועדה המשותפת.
 	ראה מעקב לליקוי 7.



צבא הגנה לישראל

הדין המשמעתי בצה"ל

הגוף המבוקר: צבא הגנה לישראל

ליקויים 1-6,9,12 תוקנו. ראה הערות רה"מ 63 ב' עמ' 39.

ליקוי

7. 	בשיעור ניכר מן ההליכים שבהם מדור הדין המשמעתי התערב ושנבדקו בביקורת, חרגו קציני שיפוט מסמכויות השיפוט או הענישה שלהם. כן נמצאו בביקורת בנוגע למקרים שנבדקו, ליקויים הנוגעים להפעלת עונשי מחבוש מותנים במסגרת הליכים משמעתיים.

מעקב 
צבא הגנה לישראל 

7. 	האיגרת טרם פורסמה, צפויה להתפרסם עד סוף שנת 2013.

ליקוי

8. 	בביקורת נמצאו מקרים שבהם חיילים שנשפטו לעונשי מחבוש במסגרת הליכים משמעתיים, לא נשאו בעונשם משום שלא היו מקומות פנויים בכלא. יודגש, כי במצב המשפטי הקיים גם לא ניתן להמיר את עונש המחבוש, לאחר גזירתו, בעונש אחר, דוגמת ריתוק, וכך למעשה חיילים שאינם נושאים בעונש המחבוש בשל חוסר מקום בכלא אינם נושאים גם בעונש חלופי, ולמעשה הם אינם מרצים את עונשם כלל.

מעקב 
צבא הגנה לישראל

8. 	בעקבות הערת הביקורת תוקנה פקודת מטכ"ל 33.0352 – "מניעת חופשה", והיא מאפשרת לקצין שיפוט שדן חייל לעונש מחבוש, להורות על שלילת חופשתו של החייל כחלופה לימי המחבוש, אם לא ניתן לרצות את עונש המחבוש בשל היעדר מקום במתקן הכליאה.

ליקוי 

10. 	קיימים קשיים במימוש עונשי ריתוק ביחידות עורפיות, ובמקרים מסוימים הריתוק כלל אינו ממומש.

ליקוי

11. 	יש צורך לבחון (בפרקליטות הצבאית) את סוגיית היכולת לממש בפועל עונשים שאותם הטילו קציני שיפוט בהליכי הדין המשמעתי. על הפרקליטות הצבאית לבחון זאת בהקדם, ולנקוט פעולות לשיפור יכולתם של מפקדים לקיים הליכי דין משמעתי יעילים, לרבות מיצוי הדין באמצעות ענישה, לכשזו נדרשת. היעדרה של יכולת מעשית כזו עלולה לרוקן מתוכן את מטרתו של ההליך המשמעתי

מעקב
צבא הגנה לישראל

10-11. 	הפרקליטות הצבאית בוחנת באופן שוטף את אופן מימוש פקודת הדין המשמעתי, לרבות סוגיית יכולת המימוש של העונשים השונים. בהתייחס לליקויים עליהם הצביע מבקר המדינה, צה"ל מוסיף כי בנושא ביצוע עונשי מחבוש- הוא פעל להוספת מקומות כליאה בהם ניתן לממש עונשי מחבוש. נוסף לכך, יזמה הפרקליטות הצבאית תיקון לפקודות הצבא, אשר יאפשרו לשלול חופשה מחייל, חלף ריצוי עונש המחבוש, אם לא ניתן לרצות את עונש המחבוש בשל היעדר מקום במתקן הכליאה. כן ראוי לציין, שבחודש יוני 2013 תוקנה הפ"ע 5.0503 – "תקנון חדרי משמר צבאיים", ובוטלה ההוראה שנקבעה בנוסח הישן של הפקודה, לפיה חיילות לא ירצו עונשי מחבוש בחדרי משמר. עיכוב ביצוע עונשי מחבוש- כדי למנוע ליקויים שונים במימוש סמכויותיהם של קציני השיפוט לעכב ביצוע עונשי מחבוש, ולהפוך את ריצוי העונש לאפקטיבי יותר, מייחד מדור הדין המשמעתי פרק לנושא זה במסגרת ההכשרות הניתנות על-ידי המדור לקציני השיפוט.
מימוש עונשי ריתוק ביחידות עורפיות- הנושא טרם נבחן, צפוי להיבחן במהלך שנת 2014 במסגרת עבודת מטה שיש לבצע מול כלל צה"ל.

ליקוי 

13. 	משרד מבקר המדינה מציין בחיוב את היזמות של מדור הדין המשמעתי ושל ענף משטר ומשמעת באכ"א. לדעת משרד מבקר המדינה, מן הראוי שהפרקליטות הצבאית תבחן את האפשרות לחייב קציני שיפוט להודיע לנידון בדין משמעתי, בתום הדין, ובדומה להודעות על אפשרויות הגשת כרר והמתקת עונש, גם על אפשרותו לפנות אל מדור הדין המשמעתי לבחינת חוקיות ההליך שהתקיים בעניינו.

מעקב
צבא הגנה לישראל

13. 	טופס הדין המשמעתי תוקן זה מכבר, וכיום נכללת בו הוראה המחייבת את קצין השיפוט, בתום ההליך, להודיע לנידון על זכותו לפנות למדור הדין המשמעתי לצורך בחינת תקינות ההליך.



רפואת שיניים בצה"ל

הגופים המבוקרים: משרד הביטחון, צבא הגנה לישראל

ליקוי 4 תוקן. ראה הערות ראש הממשלה 63 ב' עמ' 49. 

ליקוי 

1. 	צה"ל לא ערך ניתוח צרכים עדכני ויסודי במערך רפואת השיניים טרם בואו לספק שירותי רפואת שיניים לחיילים. ניתוח כזה היה אמור להתחשב בנושאים כגון: קביעת מדדים לאיכות רפואת השיניים שצה"ל מעוניין להעניק לחיילים, קביעת משך ההמתנה לתורים שצה"ל רואה לנכון להחיל בתחומי המומחיות השונים, ופריסה מיטבית של מרפאות. בהיעדר ניתוח כזה, לא ניתן לקבוע אם מפתחות התקינה שנקבעו לפני כ-25 שנה מהווים עדיין מענה אמיתי לצרכים.

מעקב 
צבא הגנה לישראל 

1. 	נקבעו יעדים לזמני המתנה עבור כל תחום טיפול. קיימים מפתחות תקינה הלוקחים בחשבון את גודל האוכלוסייה. באמצעות ביצוע מעקב רבעוני אחר תפוקות העבודה וזמני ההמתנה בכל מרפאת שיניים, מתבצעות התאמות שוטפות של התקינה והאיוש.

ליקוי 

2. 	על פי נתונים שהיו בידי מפקדת קצין הרפואה הראשי בצה"ל בנוגע לשריון מקומות לעתודאים בבית הספר לרפואת שיניים, מחסור בעתודאים במערך רפואת השיניים יוצר פער משמעותי ביכולת לתת מענה איכותי וכמותי לצורכי רפואת השיניים בכלל ולמרפאות בפריפריה בפרט. חרף העובדה שכבר בשנת 2003 זיהה צה"ל מחסור משמעותי בעתודאים כבעיה מרכזית, המאיימת על תפקוד מערך רפואת השיניים, רק לאחר מועד סיום הביקורת הושגה הסכמה בין כל הגורמים המעורבים על אופן הטיפול בבעיה, והתכנית לתיקון המצב יצאה אל הפועל.

מעקב 
צבא הגנה לישראל

2. 	במהלך חודש אוקטובר 2012 החל המחזור הראשון של מסלול העתודה "בינה" באוניברסיטה העברית. מסלול זה ייתן מענה לפער כוח אדם הקיימים בתחום רופאי השיניים. באוקטובר 2013 נפתח המחזור השני באיוש מלא.




ליקוי 

[bookmark: MeetingSubjects3OldEnd]3. 	בשנים 2009 ו-2010, על אף המלצות צוות בוחנים שלא לקלוט רופאי שיניים המועמדים למערך רפואת השיניים, שלא עמדו בהצלחה במבחן הקבלה המקצועי ושקיבלו הערכות נמוכות מצוות הבוחנים, החליט עוזר קרפ"ר לרפואת שיניים דאז לגייסם, וזאת נוכח מחסור ברופאי שיניים.	

מעקב 
צבא הגנה לישראל

3. 	כלל הרופאים הניגשים למבדקי ההתאמה לגיוס הינם רופאים בעלי רישיון לעסוק ברפואת שיניים. ברוב המכריע של המקרים, רופאים אשר נמצאו פחות מתאימים לגיוס לצה"ל אינם מגוייסים.

ליקוי 

[bookmark: MeetingSubjects5OldEnd]5. 	מערך רפואת השיניים מנוהל ללא מערכת מידע, היכולה לספק למפקדים שבמערך נתונים בסיסיים לצורך ניהול מיטבי של המערך, לרבות מידע אודות מספר החיילים שטופלו במערך רפואת השיניים ומידת ניצולו.

מעקב 
צבא הגנה לישראל

5. 	בוצע סקר שביעות רצון בשנת 2012. בחיל האוויר מתבצע סקר איכות שירות מידי שנה.

ליקוי 

6. 	צה"ל אינו אוכף את הוראת קצין הרפואה הראשי (להלן - קרפ"ר) ואת פקודת מטכ"ל בנוגע לצעדים שיש לנקוט במקרים שחיילים ובני משפחה של משרתי הקבע לא התייצבו לטיפולי שיניים שנקבעו עבורם.

מעקב 
צבא הגנה לישראל

6. 	בימים אלה (דצמבר 2013) מסתיים הליך שינוי הוראת קרפ"ר 501.009 בשיתוף יועמ"ש מקרפ"ר, הדנה באי הופעה לתורים במרפאות שיניים בשלבי סיום. ההוראה לכשתאושר, תאפשר למפקד מרפאת השיניים הפעלת שיקול דעת בחיוב/ ענישה כלפי מטופלים שלא הופיעו לתורם.

ליקוי 

7. 	מחלקת רפואת השיניים לא קבעה מדדים לזמני ההמתנה לתורים לפי סוגי הטיפולים השונים. בהיעדרם, לא ניתן לדעת אם זמני ההמתנה הקיימים בפועל הם ארוכים מדי או בגדר נורמות רצויות.


מעקב 
צבא הגנה לישראל

7. 	נקבעו יעדים לזמני המתנה עבור כל תחום טיפול.

ליקוי 

8. 	הזכאות הקבועה בפקודת מטכ"ל לטיפולי שיניים בצה"ל בתשלום, הורחבה לעשרות אלפי אזרחים נוספים - גמלאים, משפחות מקבלי קצבת פרישה, אלמנות ושארים - באמצעות הוראת קרפ"ר בלבד, ולא באמצעות פקודת מטכ"ל, כמתבקש.

מעקב 
צבא הגנה לישראל

8. 	פורסמה הוראת קרפ"ר 501.001 במאי 2013 בנושא  "זכאויות לטיפולי שיניים".

ליקוי 

9. 	במפקדת קרפ"ר אין מידע בנוגע לעלות הטיפולים בבני משפחות משרתי הקבע. כתוצאה מכך, בין היתר, צה"ל אינו יודע אם הוא מכסה את עלויותיו במתן טיפולי רפואת שיניים לבני המשפחה של משרתי הקבע. נתון זה חשוב על מנת שיילקח בחשבון בעת קביעת מחירי המחירון של טיפולי השיניים המוענקים לבני המשפחה של משרתי הקבע.

מעקב 
צבא הגנה לישראל

9. 	שני הטיפולים העיקריים, המהווים כ– 78% מסך ההכנסות, נבחנו על פי  עלותם בפועל בשנת 2013 ותומחרו בהתאם. שאר הטיפולים תומחרו בהתאם לעלות הטיפולים במרפאות אזרחיות ומתוקפות מידי שנה.

ליקוי 

10. 	יש מקום שצה"ל יבחן את התפיסה של הספקת שירותי רפואת השיניים לחיילים, וישקול חלופות בתחום זה. זאת, בין היתר, גם על מנת שיהיה רצף טיפולי לחיילים בחובה ובקבע, תוך לקיחה בחשבון טיפולים מתמשכים הכרוכים בעלות ניכרת. 

מעקב 
צבא הגנה לישראל

10. 	ראה הערות ראש הממשלה 63 ב' עמ' 56.



ליקוי 

11. 	משרד מבקר המדינה מעיר, כי בנסיבות אלה, ובהתחשב בתוצאות של המחזור בשינניות, כפי שתוארו בעמ"ט שינניות, ראוי שמקרפ"ר תבדוק גם חלופות נוספות לטיפול במחסור בשינניות, לרבות שינוי באופן העסקתן כקצינות ניהול ואפשרויות מיקור חוץ.

מעקב 
צבא הגנה לישראל

11. 	בוצעה עבודת מטה לבחינת הגדלת כמות השינניות בצה"ל והוגדלה התקינה עבור שינניות בשירות חובה. במקביל, מבוצע איתור כח אדם למסלול בהתאם למפתח התקינה החדש.





איזור יהודה ושומרון

סוגיות בתיאום בין גופי אכיפת החוק באזור יהודה ושומרון

הגופים המבוקרים: משרד הביטחון, צבא הגנה לישראל, משטרת ישראל, משרד הבריאות

ליקוי 2 תוקן. ראה הערות ראש הממשלה 63 ב' עמ' 59. 

ליקוי 

1. 	למפקד כוחות צה"ל באיו"ש הוקנו כל סמכויות השלטון, החקיקה, המינוי והמינהל הנוגעות לאיו"ש ולתושביו. אוגדת איו"ש היא הכוח הצבאי המרכזי הפועל באיו"ש. הפקודה לביצוע תעסוקה מבצעית (להלן - תע"ם) של אוגדת איו"ש כוללת, בין היתר, את הפעולות שנדרש לבצע הכוח הצבאי במסגרת התע"ם בגזרתו; הפעולות האמורות אינן כוללות התייחסות למשימה של שמירת החוק והסדר באזור. יתר על כן, אימון הכוחות לתע"ם אף אינו כולל תכנית הכשרה סדורה ומלאה המתייחסת לתחומים השונים של אכיפת החוק באיו"ש.

מעקב 
משרד הביטחון

1. 	פקודות ההכנה והאימון לקראת תעסוקה (אל"ת) מבצעית (תע"מ) של פיקוד המרכז לכוחות  הצבאיים  כוללים בתוכם גם דגשים לכוחות בהקשרי  שמירת החוק והסדר הפעילות מתייחסת למגוון פעולות החוק והסדר בסוגי הממשק: מול המתיישבים. ושותפות בנושא מעצרים. ונקודות חיכוך מול הפלסטינאים. הדבר בא לידי ביטוי גם באימונים לקראת תעסוקה (אל"ת) לרבות תרגולות שגורות. מטבע הדברים  ובשל נסיבות האינטנסיביות של פעילותם, הכוחות אינם ערוכים לפעילויות שיטור שגרתיות אחרות כגון אכיפה בכל הקשור לפעילות אזרחית אחרת כמו אכיפת חוקי בניה, הגנת הסביבה, פשיעה פלילית ועברות תנועה שהם מעניינה של משטרת ש"י. הבעיה לדעת מערכת הביטחון הינה מספיקות הכוח של המשטרה. סוגיות אלה עלו כבר בעבר בעיקר בממצאי ועדת שמגר אולם לא מצאו את ביטויים המלא בתקינה הכוחות. מערכת הביטחון ממליצה על העלאת הנושא ל"הצעת מחליטים" בין משרדית במסגרת ועדת השרים לביקורת המדינה, בה ישותפו כוחות צה"ל, מתפ"ש והמשרד לביטחון פנים.

מעקב 
צבא הגנה לישראל

1. 	נכתבו הנחיות בתחום על ידי קצין האג"מ של פיקוד המרכז וניתנו דגשים על ידי אגודת איו"ש.


ליקוי

3. 	בהמלצות ועדת שמגר בנוגע לאכיפת החוק באיו"ש נקבע, כי מתחייבת הגדרה מדויקת של תפקידי המשטרה באיו"ש. למרות שחלפו יותר מ- 18 שנה מפרסום המלצות אלה, במועד סיום הביקורת, יולי 2012, עדיין קיימים חילוקי דעות בין המשטרה לבין גורמי אכיפת החוק האחרים בנוגע לאחריותה של המשטרה לטפל בסוגיית האכיפה בתחום התכנון והבנייה ובתחום הגנת הסביבה באיו"ש.

מעקב

3. 		לא דווח על התקדמות בתיקון הליקוי.

ליקוי

4. 	המשטרה ויחידת הפיקוח של המנהא"ז (להלן - יחידת הפיקוח) מסרבות לטפל במישור הפלילי בעברות של תכנון ובנייה באיו"ש ולפעול נגד עבריינים ישראלים ופלסטינים בתחום זה בטענה שהנושא אינו באחריותם. משמעות הדברים היא, כי אין באיו"ש גוף המופקד על חקירת עברות של תכנון ובנייה במישור הפלילי. הדבר תורם להנצחת המצב הקיים של "איש הישר בעיניו יעשה" בתחום זה באיו"ש. 

מעקב 
משרד הביטחון

4. 	התקיימו דיונים בראשות  שר הביטחון. הסוגיה תועלה להכרעה בדיון השרים הנוגעים בדבר. מטבע הדברים ובשל נסיבות האינטנסיביות של פעילותם, הכוחות הצבאיים באיו"ש אינם ערוכים לפעילויות שיטור שגרתיות אחרות כגון: אכיפה בכל הקשור לפעילות אזרחית אחרת, אכיפת חוקי בניה, הגנת הסביבה, פשיעה פלילית ועברות תנועה שהם מעניינה של משטרת ש"י. הבעיה לדעת מערכת הביטחון הינה מספיקות (כמות מספקת של כוחות) הכוח של המשטרה. סוגיות אלה עלו כבר בעבר בעיקר בממצאי ועדת שמגר אולם לא מצאו את ביטויים המלא בתקינה הכוחות. מערכת הביטחון ממליצה על העלאת הנושא ל"הצעת מחליטים" בין משרדית במסגרת ועדת השרים לביקורת המדינה, בה ישותפו כוחות צה"ל, מתפ"ש והמשרד לבט"פ.

מעקב 
משטרת ישראל

3-4.	משטרת ישראל אינה נוהגת לפתוח בחקירה או להעמיד עבריינים לדין בתחומים אלה באיו"ש, כפי שאין היא נוהגת כך בישראל. בתחומים אלה סמכות החקירה וההעמדה לדין בישראל מסורה לגורמים מקצועיים, ובאיו"ש פועלים בתחומים אלה גורמים מקצועיים של המינהל האזרחי. ככל שגורמים אלה הם נעדרי הסמכות או הכשרות מתאימות הרי שיש להסדיר את הדבר, אך אין מקום להטיל אחריות זו על המשטרה הנעדרת ידע מקצועי נדרש ומשאבים למילוי המשימה.

ליקוי 

5. 	עקב מחלוקת בין משטרת ישראל למנהא"ז בנוגע לאחריות הטיפול בעברות פליליות בתחום הגנת הסביבה, נותר נושא זה ללא טיפול במישור הפלילי.משטרת ישראל אינה רואה עצמה, בדרך כלל, אחראית לטיפול בעברות אלה באיו"ש, ועל כן היא סירבה לטפל בחלק מתלונות שהוגשו לה בנושא זה.

מעקב 
משרד הביטחון

5. 	לאחרונה החלה פעילות יחידת "יהלום" של רשות הטבע והגנים המעברים בתיאום עם קמ"ט איכות הסביבה ורמי"מ. אכיפת עבירות פליליות – יסוכם במסגרת כלל נושא אכיפה פלילית.במספר מקרים שבהם הוגשו תלונות בנושא הגנת הסביבה, לא היה מענה משטרתי שהביא להגשת כתבי אישום והעמדה לדין.פקחי יחידת הפיקוח אינם מורשים לערוך חקירות פליליות בתחום זה.לפי החלטת מפקדי הארגון יקודם דיון מול מחוז ש"י לצורך קביעת גבולות גזרה ותחומי אחריות, יתרה מזה, המינהל האזרחי באמצעות קמ"ט איכות הסביבה, אף פעל לרתום את מפכ"ל משטרת ישראל לנושא, והאחרון הנחה על פיקוח על הטובין שנכנס לאיו"ש במעברים בתדירות של אחת לחודש. (מ-09.10.2011 – סימוכין 33311760 של מפכ"ל מש"י) המינהל האזרחי באמצעות יחידת איכות הסביבה ויחידת הפיקוח, ביצע החרמות של משאיות שנתפסו שופכות פסולת או נעות עם פסולת ללא אישור של קמ"ט איכות הסביבה ברחבי איו"ש.

מעקב
משטרת ישראל

5. 	משטרת ישראל אינה מטפלת בעבירות על חוקי איכות הסביבה. למשטרה אין כל יתרון בחקירת עבירות אלו, להיפך נדרשת מומחיות מיוחדת שאינה מצויה במשטרת ישראל. במהלך השנים נדונו בבג"צ עתירות של מפעילי מפחמות פלסטינאים באזור C נגד כוונת המדינה (באמצעות המנה"ז) לאכוף נגדם צווי הריסה ופינוי. בית המשפט דחה את בקשת העותרים וסקר בפסק דינו את הצעדים המנהליים אותם רשאי המינהל האזרחי לנקוט נגד פעילות המפחמות. בית המשפט לא הזכיר בהחלטתו אפשרות של חקירה פלילי והעמדה לדין.

ליקוי

6. 	משרד הבריאות אינו בודק הימצאות של שאריות חומרי הדברה בתוצרת חקלאית בנקודות השיווק הנמצאות בתחום היישובים הישראליים באיו"ש, כמתחייב, מסיכום שנקבע בין משרד הבריאות ובין משרד החקלאות. 





מעקב
משרד הבריאות

6. 	לנושא תוצרת חקלאית טרייה הגדלה באזורים שונים בארץ- ההפצה לנקודות שיווק של הרשתות השונות נעשית ממקומות מרוכזים שבהם מתבצע דיגום. בנוסף, במסגרת תכנית ניטור ארצית לנוכחות שאריות חומרי הדברה בתוצרת חקלאית טרייה לשנת 2013, מתוכנן דיגום גם בנקודות שיווק הנמצאות באיו"ש.

ליקוי 

7. 	ממסמכי המנהא"ז עולה, כי הולכת ומחמירה התופעה של העברת תוצרת חקלאית ממקורות פלסטיניים באיו"ש לבתי אריזה ישראליים באיו"ש, תוך הימנעות מעמידה בכללים הנוגעים לטיפול בתוצרת שאינה ישראלית. תופעה זו מכונה "הלבנת" סחורות. בהסתמך על הערכת המנהא"ז בנוגע להיקף התוצרת החקלאית ש"הולבנה" והוברחה מאיו"ש לישראל בשנת 2011, התוצרת החקלאית שנתפסה במעברים בשנת 2011 כאסורה במעבר לישראל והושמדה מהווה כ-3% עד 4% בלבד ממנה.

מעקב 
משרד הביטחון

7. 	משרד החקלאות ויחידת הפיצו"ח אחראים בתחומי ההתיישבות הישראלית. התקיימו פגישות של גורמי מנהא"ז עם נציגי הפיקוח על מנת ללמוד את הסוגיה ולגבש מענה בתאום. מטלה זו  חורגת ממטלות החוק והסדר הבסיסיות של גורמי מערכת הביטחון, ונופלת בקטגורית ובאחריות הטיפול של רשות המיסים ויח' הפיצו"ח (פיקוח הצומח והחי), יחד עם זאת, קמ"ט חקלאות השייך למנהא"ז, מפעיל יחידת דיגום, הדוגמת תוצרת חקלאית טרייה טרום קטיף משטחי הגידול הפלסט' בלבד. המגדלים הישראליים באיו"ש לא נדגמים-גם לא בשטח ולא במעברים-ומייצאים את התוצרת החקלאית דרך מעברים ישראליים , כפי שנקבע בצו האלוף. כמו כן, המנהל האזרחי יפעל מול יועמ"ש איו"ש ומשטרת ישראל לשינוי בתחיקת הביטחון ובמקביל לאכיפה על ידי משטרת ישראל בבתי האריזה.

ליקוי 

8. 	באכיפת החוק בנוגע לדיני המים באיו"ש משתתפים מספר רב של גופים אזרחיים, צבאיים ומשטרתיים. במועד סיום הביקורת אין גורם אחד שירכז, יתאם וינחה את הפעילות של כל הגופים העוסקים בנושא אכיפת דיני המים בתחומי איו"ש, זאת חרף התופעה הנמשכת של גנבות מים וקידוחי מים בלתי חוקיים בממדים גדולים.





ליקוי 

9. 	רשות המים קבעה כללים מקצועיים לדרך שבה יש להרוס ולאטום קידוחי מים בלתי חוקיים, כדי להימנע מזיהום מי התהום. יחידת הפיקוח לא הייתה מודעת לכללים אלה בעת שפעלה נגד קידוחי מים בלתי חוקיים באיו"ש.

מעקב
משרד הביטחון 

8-9. 	התקיימו מספר דיונים בהשתתפות גורמי המינהל האזרחי ורשות המים על מנת להגדיר את הסנכרון והמידע בין כלל הגופים. בתקופה הקרובה יסוכם הגורם האחראי שירכז את כלל הפעילות בנושא המים. בשלב זה קמ"ט מים מרכז את הסוגיה. פעילות השבתת ונטרול בארות בלתי חוקיים נמצא בעומק השטח ומהווה אתגר מבצעי וטכני לאור הקשיים המבצעיים. תתקיים פגישה עם רשות המים על מנת להתאים את הדרישות לתנאים מבצעיים. בנוסף, לעבודה הרגילה של יחידת הפיקוח, שתכליתה אכיפה ופיקוח על חריגות בניה בשטח "C" בתחום איו"ש, היחידה מטפלת גם בנושא גניבת המים והריסת קידוחי מים פיראטים, וזאת על פי הנחיות וסדר עדיפויות של מנהלי הארגון. בהמשך להסכם הביניים, הסמכויות בתחום המים הועברו מידי המינהל האזרחי לרשות הפלסטינאית. לאור זאת, הגדרת תפקידו של קמ"ט מים שונתה למתאם מים בין רשות המים הפלס', רשות המים הישראלית, מנהא"ז ויתר הגורמים העוסקים בתחום המים במדינת ישראל. בפועל וכתוצאה מאי קידומו של התהליך המדיני, הסמכויות בתחום המים נותרו בידי מתאם המים ולא הועברו לצד הפלסטיני. בנוסף, נוספו מטלות נוספות על מתאם המים כגון: רשות הניקוז, פיקוח על הכנסת ציוד מים לאזור ומתן רשיונות אספקה לגורמים וצרכני מים משטח "C". לגופו של עניין, העבודה בתחום הפיקוח על המים מתבצעת על בסיס סדרי עדיפויות של מפקדי ומנהלי הארגון, באמצעות יחידת הפיקוח וללא הנחיה, מקצועית מקמ"ט מים. לאור האמור, ובהתאם לחוות דעת היועמ"ש, תעשה פניה נוספת ע"י הארגון לנציבות שירות המדינה להסדרת נושא התקינה (שינוי הגדרת התפקיד לקמ"ט מים והסדרת התפקיד של יחידת קמ"ט מים. במקביל, יוסדר נוהל פנימי למעורבות מתאם מים בתהליכי האכיפה הקיימים.

מעקב
משטרת ישראל

9. 	במהלך השנה האחרונה (עד אוקטובר 2013) נפתחו 96 תיקים בנושא פגיעה בתשתיות מתוכם 39 תיקים בנושא גניבות מים ופגיעה במקורות.

ליקוי 

10. 	כוחות צה"ל הפועלים באיו"ש נדרשים לעתים להשתתף במבצעים לאיתור עובדים פלסטינים המועסקים בניגוד לחוק בתחום היישובים הישראליים באיו"ש (להלן - מבצעי אכיפה). בחלק ממבצעי האכיפה שביצעו כוחות צה"ל בשנים 2011-2008 באיו"ש לא רשמו חיילי הכוחות את הפרטים של הפועלים הפלסטינים שנתפסו בחשד לעברה של שהייה בלתי חוקית בתחום היישובים הישראליים, ואת פרטיהם של מעסיקיהם הישראלים, ולא הגישו תלונות במשטרה נגד המעסיקים הישראלים. עקב כך, למרות הסיכון הביטחוני הנובע מהעסקת עובדים פלסטינים שלא כדין, אין ביכולתו של קצין מטה (להלן - קמ"ט) תעסוקה במנהא"ז לפעול נגד אותם מעסיקים ישראלים.

מעקב 
משרד הביטחון

10. 	על אף העובדה שמדובר בסוגיה ביטחונית (כניסה לשטח צבאי סגור ללא היתר, הן לתעסוקה, הן לסחר והן לצרכים נוספים), המנהא"ז ביצע מספר פעולות אכיפה בשיתוף עם כוחות הבט"ש בישובים הישראלים, במטרה לצמצם את תופעת השוהים הבלתי חוקיים בתחומי הישובים ואף ננקטו סנקציות כנגד הפלס' ונגד מעסיקיהם. כך לדוגמא: בוצע המבצע האחרון בפברואר 2012 בגבעת זאב ונתפסו כ-70 פלס' שנגדם הוזנה מניעה ולא יקבלו היתרים בעתיד. בנוסף, המנהא"ז יפעל מול כוחות הבט"ש, פקמ"ז, אוגדת איו"ש, מג"ב ומש"י במטרה לקיים כנסים לצורך הסברה ותדרוך אודות הסכנות הטמונות באי אכיפת סוגיה זו, לרבות התייחסות לצעדים הנדרשים מצידם של הכוחות כדי לאפשר נקיטת סנקציות ובהם רישום מסודר של כל השוהים הבלתי חוקיים שנתפסים בעת פעילות האכיפה. המנהא"ז בשיתוף קציני ההגמ"ר של אוגדת איו"ש או פקמ"ז יקיימו כנס רבשצי"ם, שבו יחודדו נהלי תעסוקה בהתיישבות וכיו"ב.

מעקב 
צבא הגנה לישראל

10. 	צה"ל מבצע כל העת פעולות בתחום. כמו כן מתבצע בידוק על ידי הרבש"צים בכניסתם לעבודה.( לקיחת תעודות והחזרתן).

ליקוי 

11. 	החל משנת 2008 הפסיקה התביעה הצבאית באיו"ש - ללא תיאום עם המשטרה - לנהל את התביעה בתיקי תעבורה של נהגים פלסטינים, למעט בתיקים של תאונות דרכים קטלניות ותאונות דרכים מסוג "פגע וברח". מאז לא קבעו המשטרה והפרקליטות הצבאית נהלים המסדירים את חלוקת העבודה ביניהם בתחומי הטיפול בתיקי תעבורה של נהגים פלסטינים. במצב הקיים, תיקי חקירות רבים של תאונות דרכים שבהן היו מעורבים ישראלים ופלסטינים ושכללו המלצה של המשטרה להעמיד לדין את הנהג הפלסטיני, לא טופלו במשך זמן רב, והמשטרה סגרה אותם מחמת התיישנות. 

מעקב 
משרד הביטחון

11. 	בשנתיים האחרונות נעשתה פעולה בריכוז מאמץ על ידי המנהא"ז, ונבנתה תוכנית עבודה לטיפול יסודי בכבישים ביהודה ושומרון. במסגרת זו התקיימו דיונים עם משרד התחבורה ועם החברה הלאומית לדרכים במטרה לטפל בבעיית הבטיחות של הכבישים. כתוצאה מכך, בוצעה פעילות מסיבית ותוחזקו מעל ל100 ק"מ של כבישים, הכוללים השלמת תמרורים, סימוני בצבע, ריבוד, קירצוץ, תאורה וכיו"ב.  לאחרונה המנהא"ז דאג להעביר את הטיפול בכבישי יהודה ושומרון באזור "C" לאחריות החברה הלאומית לדרכים-מע"צ (כ-679 ק"מ) ובכך הפך מע"צ לגורם מתחזק לכלל הכבישים באזור "C" ללא יוצא מהכלל. לסיכום, ניהול תהליכי התביעה מצוי באחריות ובסמכות התביעה הצבאית ביהודה ושומרון ובידי מש"י. הסוגיה מונחת לפתחם של הפרקליטות הצבאית ומחוז ש"י.

מעקב
צבא הגנה לישראל

11. 	ב- 17 בנובמבר 2013 התקיימה פגישה בין פרקליט איו"ש לבין גורמי אגף התנועה במשטרת ישראל - רע"ן תנועה במחוז ש"י ורל"ח תביעות תעבורה במחוז ש"י. בפגישה נדונה חלוקת העבודה בין פרקליטות איו"ש לבין לשכת התנועה של מחוז ש"י, המתבססת על הקו-המנחה לפיו פרקליטות איו"ש תטפל בהגשת כתבי-אישום בתיקים שעניינם תאונות דרכים קטלניות, משטרת ישראל תטפל בתיקי תעבורה אחרים, בדומה לחלוקת העבודה הקיימת בין פרקליטויות המחוז לבין משטרת ישראל. במסגרת הפגישה, נדונו יחסי הגומלין בין פרקליטות איו"ש לבין גורמי משטרת ישראל בתחום זה, לרבות התחומים בהם יחויבו גורמי המשטרה ישראל להיוועץ עם פרקליטות איו"ש בשל השלכות הרוחב האפשריות שלהם על תחומי העיסוק העיקריים של פרקליטות איו"ש הנוגעים להעמדה לדין של נאשמים המעורבים בפח"ע (למשל, מקרים בהם יעלו טענות בנוגע לסמכות בתי-המשפט, נושאים הקשורים להוצאת תעודות חיסיון וכיוצ"ב). פגישת המשך לליבון הסוגיות השונות צפויה להיקבע בקרוב.

מעקב
משטרת ישראל

11. 	כמי שהינו הריבון באזור, מחויב הצבא לא רק לאכיפת החוק בתחום הביטחון, אלא אף בתחום הפלילי והתעבורה.מחוז ש"י המיר תקני סיירים לתקן תובע צבאי לצורך מתן השירות למרות שהדבר פוגע בנוכחות ובולטות בצירי איו"ש. כל תובע המופיע בבתי הדין הצבאיים קיבל מינוי גם מפרקליט איו"ש כתובע צבאי. בתאריך 17.11.13 נערכה פגישה של קצין את"ן ש"י עם פרקליט איו"ש וראש לשכת תביעות תעבורה ירושלים בנושא חלוקת עבודה  ותיאום עמדות בין הפרקליטות הצבאית לתעבורה את"ן ש"י. נקבע כי בשבועות הקרובים יוקם צוות לגיבוש נוהל עבודה משותף בנושא.



ליקוי 

12. 	במועד סיום הביקורת, הנתונים שבידי מחוז שומרון ויהודה של המשטרה (מחוז ש"י) בדבר תוקפם של מסמכי הרישוי של נהגים פלסטינים לא היו מעודכנים, דבר המונע את יכולת האכיפה "בזמן אמת" נגד נהגים עבריינים. זאת אף שבאותו מועד היו בידי קמ"ט תחבורה במנהא"ז נתוני רישוי עדכניים של נהגים פלסטינים וכלי רכבם, אך בשל היעדר מנגנון עדכון של הנתונים הקיימים במערכת המחשוב של המנהא"ז למערכת המחשוב של המשטרה, לא הועברו נתונים אלה למשטרה.

מעקב 
משרד הביטחון

12. 	קמ"ט תחבורה ביצע סנכרון בין מערכות הרשות הפלסטינאית והמינהל האזרחי. הנתונים מועברים על גבי דיסק באופן שוטף למשטרת ישראל.המנהא"ז רואה צורך וחשיבות גדולה בסנכרון העברת המידע בין כלל הגורמים הפועלים בשטח לרבות משטרת ישראל. יצוין, כי בעבר המערכות היו מחוברות, אך לאור שינויים שנעשו בצד הפלס', התחייבה התאמה של מערכות המנהא"ז. קמ"ט תחבורה דאג לבצע סנכרון בין המערכות (הרש"פ-המנהא"ז), לפני מספר חודשים. לאחר שניתן מענה לסנכרון מול הרש"פ, החלה עמ"ט בהובלת המנהא"ז בה שותפים גם נציגי מש"י והמשרד מצוי בעיצומו של טיפול לפתרון הסוגיה, בכפוף למגבלות הדין בנושא. בסוף חודש מרץ 2013 כלל הנתונים הקיימים בידי המתפ"ש הועברו לשימוש ולרשות משטרת ישראל באופן ממוקד. תדירות עדכון הנתונים השוטפים נקבעה אחת לשבועיים לכל הפחות (מותנה גם בשיתוף פעולה של הרשות הפלסטינית). במחצית שנה זו (2013) פותח הליך ממוכן במערכות מתפ"ש שייעודו מניעה והגברת פיקוח על פלסטינים המקבלים דוחות תנועה באיו"ש, ובכלל זה הטלת מגבלות באשר ליציאתם לישראל.

ליקוי 

13. 	נוסף על כך, חשוב שהשרים הנוגעים בדבר, ובראשם שר הביטחון, השר לביטחון הפנים ושר המשפטים יחליטו על הצעדים הנדרשים כדי להבטיח שהגופים העיקריים המופקדים על אכיפת החוק באזור - צה"ל, המנהא"ז והמשטרה - יפיקו את הלקחים הנדרשים, ויפעלו במתואם ובמשותף כדי להבטיח שיפור הכרחי בתחום השמירה על החוק והסדר באיו"ש, לרווחתה של כלל האוכלוסייה באזור.

מעקב 
משרד הביטחון

13. 	לאור חשיבות הנושא, הסמיך שר הביטחון את מתאם פעולות הממשלה בשטחים, האלוף איתן דנגוט, לטפל ולהתייחס לנושאים שבתחום סמכותו, תוך עדכון השוטף של השר בסוגיות מהותיות הנוגעות להסדרה חוקית בדרג המדיני והבין-משרדי. חלק מהנושאים המועלים נמצאים ממילא בבחינה משפטית מול יועמ"ש מערכת הביטחון ובתום בחינתם, יובאו ממצאי העמ"ט להחלטת השר ולהכרעתו, לרבות העלאתם לדרגי הממשלה הרלבנטיים.




היבטים בפעילות יחידת הממונה על הרכוש הממשלתי והנטוש באזור יהודה ושומרון

הגופים המבוקרים: משרד הביטחון, משרד המשפטים

ליקוי

1. 	הממונה לא החתים על חוזי חכירה את המתיישבים המתגוררים ביישובים שהקימה באיו"ש החטיבה להתיישבות, וזאת מאז הקמתם של יישובים אלה, אף שהדבר מתחייב מהצו בדבר רכוש ממשלתי, והוא לא גבה מהם דמי-חכירה. עובדה זו לא רק שהביאה לכך שנגרם הפסד כספי גדול לקופת האזור, שהוערך על ידי הממונה במאות מיליוני ש"ח, אלא שהיא גם אינה מאפשרת ליחידות המנהא"ז, ובראשן יחידת הממונה לקיים ניהול ופיקוח ראויים על אדמות מדינה באיו"ש. כמו כן, מצב זה יוצר אפליה לא רק בין תושבי אותם יישובים ובין תושבי איו"ש המתגוררים ביישובים שהקים משרד הבינוי והשיכון, שמהם גובה הממונה דמי חכירה, אלא גם בינם ובין תושבי מדינת ישראל, המשלמים דמי חכירה בגין השימוש שהם עושים בקרקע.

מעקב 
משרד הביטחון

1. 	 נדרשת תוספת כוח אדם עבור הקמת מחלקה חקלאית שתטפל ביישובי ההסתדרות הציונית בישראל. הנושא נמצא בבחינה בין משרדי האוצר והמשפטים. בתאריך ה-28.10.13 התקיימה ישיבה בוועדה לביקורת המדינה של הכנסת בנושא שבנדון. בישיבה נכחו האלוף איתן דנגוט מתאם הפעולות בשטחים, הממונה על הרכוש הנטוש, ר' המינהל האזרחי ואחרים. הממונה טען בוועדה כי  "ב-2005 כשהתפרסם דוח מבקר המדינה בפעם הראשונה שהיה בתפקיד, הוא יזם מידית דיונים עם אגף התקציבים..אתה יכול לעשות חוזה חכירה טכני, אבל לא יכול להחתים כי אתה צריך שאנשים יחתימו את האנשים האלה. צריך שמישהו יטפל באנשים האלה".

ליקוי 

2. 	בין האדמות שהקצה הממונה ולא החתים על חוזי חכירה לגביהן, קיימות גם אדמות בבקעת הירדן, המשמשות חקלאים ישראליים לחקלאות. הממונה לא גבה מהחקלאים הישראליים דמי שימוש עבור הקרקע, ולא פיקח על כך שהשימוש במקרקעין הוא לצורכי חקלאות. זאת, לטענתו, מחמת מחסור בכוח אדם. בהיעדר פיקוח מטעמו על המקרקעין, נמנע הממונה מלהעניק אישורים למשרד החקלאות, הדרושים למשרד זה לצורך הקצאות מים לחקלאות. עם זאת, כדי לא לפגוע בהקצאות המים לחקלאים, בשנת 2008 הטיל ראש המנהא"ז דאז על ראש תחום (רת"ח) תשתית במנהא"ז לנפק אישורים אלה. החלטת ראש המנהא"ז היא בגדר העברת תפקידו של הממונה לרת"ח תשתית שהוא קצין צה"ל, הפועל ללא הנחיה מקצועית של רמ"י וללא הידע המקצועי הנדרש לצורך הנפקת האישורים. במצב זה לא מתקיים הפיקוח הנדרש על השימוש במקרקעין ועל הקצאות המים.
מעקב 
משרד הביטחון

2. 	ר' תחום תשתית הוסמך על ידי ר' המינהל האזרחי ליתן אישורים להקצאות מים לחקלאות בכפוף למספר בדיקות המבוצעות בתחום תשתית. מדובר באישורים למתן מים לחקלאות ולא באישורים המחליפים חוזים מול קמ"ט אפוטרופוס הכללי. עם הקמת  המחלקה החקלאית, תועבר הבדיקה לאחריות הממונה. (לא היה פתרון לחקלאים להקצאות מים לחקלאות) כדי לא להפסיק לחלוטין או לא לגרום להפסקת פעילות חקלאית ביהודה ושומרון מצאו דרך ביניים שאינה מייתרת את העובדה שכרגע אין חוזים. והמינהל האזרחי כדרך ביניים, מצא תהליך שבו הוא נתן את האישור אחרי בדיקה סטטוטורית שאכן אותו חקלאי עובד בקרקע מוקצית שניתנה לו ע"י אנשים היושבים פה. הממונה על הרכוש הנטוש הסביר כי אם יהיה חוזה הבעיה תיפטר. הממונה מתכוון להמשיך ולאמץ את הפתרון הזמני כדי לא לחסל את החקלאות ביהודה ושומרון ובבקעה. עד היום הוגשו 172 בקשות, 83 אושרו, סורבו 46 בקשות. ישנן בחינות ובדיקות ויש קריטריונים. ברגע שהמונה נותן את האישור מקצים לחקלאים את המים, והממונה צריך  להמשיך להקצאות לחקלאים מים כדי שימשיכו לגדל.

ליקוי 

3. 	במרוצת השנים הקצה הממונה למשרד הביטחון כ-3,500 דונם באיו"ש בכ-170 אתרים להקמת מחנות ולאימונים עבור צה"ל. שעה שהממונה דורש ממשרד הביטחון ומצה"ל דמי חכירה עבור השימוש במקרקעין אלה, עמדת גופים אלה היא, שעל פי הדין הבין-לאומי אין הממונה רשאי לעשות כן. נכון למועד סיום הביקורת, יולי 2012, חילוקי הדעות בין משרד הביטחון לבין הממונה, בנוגע לסמכותו של הממונה לגבות ממשרד הביטחון תשלום דמי חכירה עבור השימוש באדמות מדינה, לא יושבו על ידי מפקד פקמ"ז או על ידי גורם אחר בצה"ל או במשרד הביטחון.

מעקב 
משרד הביטחון

3. 	הנושא הוסדר. מפקד הפיקוד הכריע והחליט לפטור את המשרד מתשלום דמי שימוש לרמ"י. בכך,הסתיימה הסוגיה והקמ"ט החל בהעברת חוזים/ אישורים ללשכת מפקד פיקוד המרכז שקיים דיון בנושא, והחליט לפטור את צה"ל ואת המשרד מתשלום. 

ליקוי 

4. 	אף שחוזי ההרשאה לפיתוח שחתם הממונה עם יזמים באזור התעשייה "מסילה" אוסרים עליהם להעביר לגורם אחר את זכויותיהם מכוח החוזה, הרי שבחלק מהמקרים הדבר נעשה ללא אישור הממונה. העובדה שהממונה אינו אוכף את תנאי החוזה על היזמים שחכרו ממנו אדמות מדינה לצורכי תעשייה, גורמת לכך שאין לו פיקוח על זהות המשתמש בקרקע. כמו כן, הממונה לא וידא שהשימוש בקרקע נעשה רק למטרה לה יועד.


מעקב 
משרד הביטחון

4. 	תוכנית מתאר מס' 194/1 נדונה להפקדה ב – 19 ספטמבר 2012, הפרסום בוצע ב – 19 בספטמבר 2013 ועדיין נמצאת בשלב ההתנגדויות (הוגשו התנגדויות). התוכנית מסדירה את חלוקת הקרקע בין התעשיינים בתחום אדמות המדינה. תחום השיפוט של אזור התעשייה אושר על ידי שר הביטחון ונחתמה מפה המעבירה את אזור התעשייה לתחום שיפוט מועצה אזורית שומרון.

ליקוי 

5. 	באיו"ש פועלות 38 תחנות דלק ישראליות הממוקמות ברובן על אדמות המדינה, 25 מהן פועלות שנים רבות ועד מועד סיום הביקורת, יולי 2012, בלי שהממונה חתם עם בעליהן על חוזה הרשאה לשימוש בקרקעות שעליהן הן נמצאות, כנדרש בצו בדבר רכוש ממשלתי. בנוסף לכך, הממונה לא אכף במשך שנים רבות את חובת התשלום של תחנות הדלק עבור השימוש באדמות המדינה, ובכך נגרמו הפסדים כספיים משמעותיים לקופת האזור.

מעקב 
משרד הביטחון

5. 	המינהל האזרחי עורך שומות עבור 16 תחנות דלק אשר מצויות על אדמות מדינה. הנושא אינו זוכה לשיתוף פעולה מצד הבעלים. תשע אחרות מצויות בשלב של בדיקות בעלות על ידי משרד הממונה. עד סוף רבעון א' 2014 יועברו שוברי תשלום וחוזים לבעלי תחנות הדלק. במידה ויתקבל ערעור מצד בעלי התחנות, יש מצב של עיכוב עד חצי שנה. ר' המינהל האזרחי מבהיר כי  מרבית תחנות הדלק נופלות בהרשאות שנתנו לחטיבה להתיישבות. החטיבה להתיישבות נתנה להן הקצאות, והן מבחינתן קיבלו את הקרקע כדין. במשך שנים בעלי תחנות הדלק לא שיתפו פעולה כדי שייחתם איתם חוזים.

ליקוי 

6. 	החל מאוקטובר 2000, עם פריצת האינתיפאדה השנייה באיו"ש, חדלו כ-95% מהפלסטינים, השוכרים את הנכסים הנטושים, לשלם לממונה את דמי השכירות תמורת הנכסים ששכרו. למרות זאת, הממונה לא פעל מאז ובמשך כ-12 שנים (עד מועד סיום הביקורת, יולי 2012) כדי לחדש את החוזים בינו לבין השוכרים וכדי לגבות מהם את דמי השכירות. מצב זה פגע בזכויות הנפקדים בנכסיהם ובהכנסות הנפקדים בעלי הנכסים, ועל פי חוות הדעת המשפטית של היועץ המשפטי לאיו"ש, הוא עלול "לפגוע אף בחובת השמירה על שלמות הנכס עבור הנפקד".




מעקב 
משרד הביטחון

6. 	מבוצע מיפוי של אדמות הנפקדים המצויות באדמות מוסדרות בלבד (כ - 235). עד כה, בוצע מיפוי של כ - 120 חלקות. רק בשני מקרים לאחר מתן שובר תשלום בחלקה, התקבל תשלום מצד השוכרים. מבוצע מיפוי בנפות השונות אשר בהן המקרקעין אינם מוסדרים, מדובר בנושא מורכב שעשוי לקחת שנים. בחלק מהנפות הוזנה הערה לתושב במערכת "אבן מתגלגלת". סטאטוס נוכחי:מתבצעת עבודת איתור ומיפוי, תוך כדי ניסיון להגיע לנכסי הנפקדים, עד כה ללא הצלחה. מדובר על נכסים נטושים של פלסטינים שעזבו את האזור בשנת 67. השוכרים במקום הינם קרובי משפחה, והיום הם בני 80. הם שילמו עד לשנת 2000, הנכסים האלה הינם של נפקדים פלסטינים. אלה אינם נכסים, אלא יותר נכון חלקות חקלאיות המפוזרות בשטח C-דונם פה, דונם שם. בשנת 2000 הפסיקו לשלם. המינהל שולח מדי שנה מכתבים ואין מי שמגיע לקחתן ואין מי שמשלח והם אינם מתייחסים. המינהל מוגבל בנקיטת סנקציות כלפי האוכלוסייה הפלסטינית.

ליקוי

7. 	בשטח C קיימות מחצבות, שמפעיליהן קיבלו מהממונה הרשאה לכרייה ולחציבה בקרקעות שעליהן הוקמו. בביקורת עלה, כי בנוסף למחצבות הפעילות באיו"ש קיימות גם מחצבות נטושות, שנעזבו על ידי מפעיליהן לאחר מיצוי פוטנציאל הכרייה במקום, בלי שנעשו בהן פעולות שיקום, וזאת בניגוד למתחייב בהסכם ההרשאה לכרייה ולחציבה. מחצבות אלה מהוות מפגע אקולוגי וסביבתי חמור. למרות תשובת המדינה לבג"ץ 2164/09, ולפיה ראש המנהא"ז המליץ, כי יש "ליתן דגש על שיקומן של מחצבות נטושות", הרי שעד למועד סיום הביקורת, יולי 2012, לא חל שינוי כלשהו בנושא זה. למרות זאת, הממונה לא הפעיל את סמכויותיו בהתאם להסכם ההרשאה לכרייה או לחציבה כדי למנוע מצב זה. יתר על כן, הגורמים הרלוונטיים במנהא"ז, לרבות ראש המנהא"ז, לא קידמו לכדי מימוש את הטיפול בנושא הקמת קרן לשיקום מחצבות באיו"ש, בדומה להסדר הקיים בישראל.

מעקב 
משרד הביטחון

7. 	התקיימו פגישות של גורמי המנהא"ז עם הגורמים הרלוונטיים העוסקים בנושא בישראל. מתבצעת עמ"ט לבחינת המשמעויות וההתאמות הנדרשות לקרן לשיקום מחצבות בישראל לאיו"ש.





ליקוי
 
8. 	על כל הגורמים האחראים בממ"י, ובראשם מנכ"ל ממ"י, מר בנצי ליברמן, ובצה"ל, בעיקר מתאם פעולות הממשלה בשטחים (מתפ"ש), אלוף איתן דנגוט, ראש המנהא"ז, תא"ל מוטי אלמוז, ועל פי הצורך גם הרמטכ"ל, רב-אלוף בני גנץ - לפעול לתיקון הליקויים שעלו בדוח זה.


ליקוי

9. 	בהתחשב בחומרתם של חלק מהליקויים ובהיעדר פעילות לפתרונם מצד האחראים לכך במשך שנים, יש מקום שגם השרים הנוגעים בדבר - שר הביטחון, שר הבינוי והשיכון, שהוא יו"ר מועצת ממ"י, שר האוצר, ועל פי הצורך גם ראש הממשלה - יידרשו לפתרון הסוגיות שעלו בדוח זה.

ליקוי 

10. 	ממצאי דוח זה בדבר היעדר אכיפה מתמשכת בתחומים של ניהול מקרקעין, כמו גביית דמי חריכה והחכרת קרקעות באזורי תעשייה, ושל טיפול בנכסים נטושים ושיקום מחצבות באיו"ש- משמעותם פגיעה בשלטון החוק, והם אף מעלים חחש לפגיעה בדין הבין- לאומי. משכך, על היועמ"ש לממשלה להידרש לדוח זה לפרטיו, ולפעול בנחרצות בצוותא עם הגורמים הרלוונטיים, כדי לתקן כל אחד מהליקויים שהועלו בדוח. 

מעקב 
משרד המשפטים

10.	המשנה ליועץ המשפטי לממשלה( ייעוץ) הצביעה בפני ראש המינהל האזרחי על החשיבות הרבה בתיקון הליקויים במסגרת ישיבת העבודה הראשונה שקיימו השניים עם כניסתו של האחרון לתפקיד. כמו כן, בעקבות פניות שונות למשרד המשפטים, ובכלל זה פנייתו של יו"ר הוועדה לביקורת המדינה של הכנסת, ח"כ אמנון כהן, בעקבות ישיבה שהתקיימה בוועדה זו ב- 28.10.13 בנוגע לדו"ח הנ"ל, סוגיית גביית דמי החכירה בישובים הקהילתיים כפריים ביהודה ושומרון, שהיא הסוגיה המרכזית שעלתה כחוט השני בדו"ח המבקר, נתונה בימים אלו בבחינה על ידי הגורמים הרלוונטיים במשרד המשפטים. יצוין כי ישיבה בנושא זה נקבעה בלשכתו של המשנה ליועץ המשפטי לממשלה ( אזרחי) בתאריך 22.12.13".




היערכות לשעת חירום

היבטים בהיערכות העורף לחירום

הגופים המבוקרים: משרד הביטחון, צבא הגנה לישראל, המטה לביטחון לאומי – משרד ראש הממשלה, המשרד להגנת העורף

ליקוי 

1. 	החלטת הממשלה (מס' 3740), שמכוחה השר להגנת העורף הינו ראש ועדת המל"ח (משק לשעת חירום) העליונה במקום שר הביטחון, אינה מתיישבת עם הוראות חוק יסוד: הצבא. מצב בלתי תקין זה מאפשר, לכאורה, ששר הביטחון והשר להגנת העורף יטילו על צה"ל לבצע מטלות שלא נעשה ביניהן תיאום ואף סותרות בתחום הטיפול בעורף בעת חירום. מצב זה עלול גם לפגוע בתפקוד הגופים המרכזיים המופקדים על עניין זה.מאז הקמת המשרד להגנת העורף בינואר 2011 חלפה למעלה משנה וחצי, ואולם למועד סיום הביקורת, יולי 2012, טרם באה על פתרונה סוגיית הסדרת תחומי אחריותו וסמכויותיו של המשרד להגנת העורף. מבדיקה שערך משרד מבקר המדינה בדצמבר 2012, סמוך למועד סגירת דוח זה, נמצא, כי לא חל שינוי במצב.במועד סיום הביקורת לא תוקן הליקוי שעליו הצביע משרד מבקר המדינה בדוח מבקר המדינה שפורסם ביולי 2007 בנושא "היערכות העורף ותפקודו במלחמת לבנון השנייה" (להלן - הדוח על מלחמת לבנון השנייה), ולפיו לא היה הסדר חקיקתי מקיף המרכז את כל העניינים הנוגעים לטיפול בעורף בעתות חירום, והמבהיר את מדרג הסמכויות ותחומי האחריות של כל אחד מהגופים המטפלים בעורף בחירום ואת קשרי הגומלין ביניהם. בעת התרחשות אירוע חירום, מצב זה עלול לגרום לאי-בהירות בעניין חלוקת תחומי האחריות בין שר הביטחון, השר לביטחון הפנים והשר להגנת העורף, וכן בין כל הגופים המטפלים בעורף בחירום הכפופים להם, ובכך למנוע מיצוי מיטבי של היכולות של כל הגופים המופקדים על הטיפול בעורף, אשר חלקם כפופים לשרים אלו. מבדיקה שערך משרד מבקר המדינה בדצמבר 2012, סמוך למועד פרסום דוח זה, נמצא, כי לא חל שינוי במצב של היעדר הסדר חקיקתי מקיף, כאמור.פערים אלו בתשתית הנורמטיבית מקבלים משנה תוקף בחלוף למעלה משש שנים מאז מלחמת לבנון השנייה, כשטרם התקדמה חקיקתו של הסדר מקיף כאמור, ולפיכך יש לראות בכך משום ליקוי חמור.

מעקב 
משרד הביטחון 

1. 	דוח זה נדון בכללותו בכנסת בוועדה לביקורת המדינה ברבעון ד' 2013. נושא החקיקה וההסדרה מטופל לחלוקת האחריות המשרדית במישור מנכ"ל משרד רה"מ והשרים יעלון וארדן. הצעות ועדכון סטאטוס המסד החקיקתי לובנו וגובשו ע"י היועמ"ש למערכת הביטחון והועברו לעיונו ולאישורו של מנכ"ל והשר להגנת העורף זה מכבר. רק לכשיאושרו העקרונות הללו, ניתן יהיה להסדירם במישור החקיקתי/רגולטיבי והם יטופלו ברמה הלאומית.


מעקב
צבא הגנה לישראל

1. 	לעניין יחסי הגומלין שבין משרד הביטחון והמשרד להגנת העורף, בימים אלה נערכת עמ"ט בין המשרדים במסגרתה הובאו גם עמדות צה"ל.

מעקב 
המשרד להגנת העורף

1. 	סוגיית חלוקת הסמכויות הנוגעות לטיפול בעורף בין שני המשרדים הועברה לבחינת המועצה לביטחון לאומי והחלטת ראש הממשלה. ראש הממשלה הנחה ביום ה- 5.8.13, כי הסמכויות האזרחיות בחוק הג"א תועברנה לאחריות השר להגנת העורף. ואולם, משרד הביטחון לא אפשר לקדם את ההחלטה האמורה, ויש לזכור שתיקונים בחוק הג"א הינם באחריות משרד הביטחון ורק הוא יכול לקדמם. משכך, שוב הוחזרה המחלוקת בין המשרדים להכרעת ראש הממשלה. על כן מסיבה זו אין עדיין הסדר חקיקתי מקיף, שכן קידום "חוק העורף" מותנה בהסדרת סמכויות המשרדים. משרד הגנת העורף אינו יכול לקחת לעצמו סמכויות באופן חד צדדי, כיון שמדובר בסמכויות אשר מכוח החוק הקיים נמצאות בסמכותו של שר הביטחון. 

מעקב 
המטה לביטחון לאומי

1. 	מתכונת ה"הסדרה" הנדרשת סוכמה. ראש הממשלה אמור לאשר את המתכונת.

ליקוי 

2. 	במצב הדברים הנוכחי, כאשר הסמכות לתאם בחירום את הגופים המטפלים בעורף לא ניתנה לשום גוף, הרי שבמועד סיום הביקורת אין עדיין בישראל גוף מרכזי לאומי המאחד אחריות וסמכות בנוגע לטיפול בעורף, ואשר יכול לרכז את הטיפול בעורף גם בעתות שגרה וגם בעתות חירום. מבדיקה שערך משרד מבקר המדינה בדצמבר 2012, נמצא כי לא חל שינוי במצב.

מעקב 
משרד הביטחון

2. 	ראה מעקב לליקוי 1.

מעקב
המשרד להגנת העורף

2. 	טרם נקבע גוף מרכזי, המוסמך לרכז את הטיפול בעורף בשגרה ובחירום, ואשר הוקנו לו כלל סמכויות לממש אחריות למענה משולב לעורף. במצב הקיים, המשרד להגנת העורף פועל מכוח החלטות הממשלה אשר העבירו אליו את הסמכויות בתחום משק לשעת חירום ( מל"ח) ואת שטח הפעולה של רח"ל. בהתאם להחלטות אלו, למשרד סמכויות מוגבלות בלבד בחירום ובשגרה. אין חולק כי היעדר הסדר חקיקתי מקיף, ומאידך ריבוי החלטות ממשלה ודברי חקיקה, לעתים חופפים, מחייבים האצת הסדרת חלוקת הסמכויות והגדרת המשרד להגנת העורף כגוף המרכזי הלאומי אשר ירכז את הטיפול בעורף בשגרה ובחירום, תוך שיוקנו לו סמכויות רגולטיביות בנושא קביעת תקן למוכנות גופים לחירום, וכן סמכויות אכיפה רלוונטיות. יש לציין כי אחריות העל לטיפול בעורף במצבי חירום ( המעוגנת בהחלטת ממשלה מס' 1577 מיום 15.4.2007) עודנה מוטלת על שר הביטחון. 

ליקוי

3. 	משר מבקר המדינה מעיר בחומרה, כי למרות העובדה שהיום על ירי טילים ורקטות על העורף החריף משמעותית, לא נעשתה עד מועד סיום הביקורת, יולי 2012, עבודת מטה מקיפה הממליצה לדרג המדיני לקבוע את רמת השירות הנדרשת מכל אחת מהתשתיות הלאומיות החיוניות בישראל לצורך שימור תפקודו של המשק בחירום. 

מעקב 

3.	 לא דווח על התקדמות בתיקון הליקוי.

ליקוי 

4. 	אף שוועדת השרים לענייני ביטחון לאומי רשמה בפניה בדצמבר 2009 "את הכוונה לצייד 100% של אזרחי ישראל במסכות אב"כ [ערכות מגן] - ביעד זמן של שנתיים וחצי", בפועל, נכון למועד סיום הביקורת מלאי ערכות המגן נותן מענה רק לכ-60% מאזרחי מדינת ישראל.

מעקב
משרד הביטחון

4. 	דוח זה נדון בכללותו בכנסת בוועדה לביקורת המדינה ברבעון ד' 2013. השלמת ההצטיידות בערכות המגן לכלל האוכלוסייה (השלמה ל-100 אחוזים) הינה מתקציב לאומי מרכזי ( תקציב 16). לכשתאושר בממשלה ותועבר למערכת הביטחון אזי תשמש להשלמת ההצטיידות.

מעקב 
צבא הגנה לישראל

4. 	הצטיידות בערכות מגן מבוצעת בהתאם לתקצוב "סופת-חול". כיום אין תקציב לשנת 2014 והחלוקה צפויה להיעצר ברבעון א' של שנת 2014.



מעקב 
המשרד להגנת העורף

4. 	תקנות ההתגוננות האזרחית (ערכות מגן), התשנ"א- 1990 מצויות בסמכותו הבלעדית של שר הביטחון. 

מעקב 
המטה לביטחון לאומי

4. 	טרם הסתיים התהליך. מתוכנן לסוף דצמבר 2013.

ליקוי 

5. 	נכון למועד סיום הביקורת ולמרות מעורבותו של ראש הממשלה, המערך להפצת התרעה באמצעות מכשירי הטלפון הניידים טרם הושלם, לא הושגה עדיין הסכמה של חברות הסלולאר לספק שירות התרעה סלולארי, ולא החלה עדיין פעילות לתיקון הרישיונות שלהן או לתיקון החקיקה בנושא זה.

מעקב
צבא הגנה לישראל

5. 	תוכנית עבודה להשקת השירות תלויה ברגולציה שנמצאת בתהליכי שימוע במשרד התקשורת לתיקון רישיונות חברות הסלולאר. בהינתן שהרגולציה תסתיים בשנת 2013, השירות יושק לאזרח ברבעון ב' של שנת 2014.

מעקב 
המשרד להגנת העורף

5. 	ממשרד התקשורת נמסר, כי תיקוני הרישיונות ותיק השירות מוכנים להפצה. הוכנה טיוטה לעדכון צו הפטור לרישיונות סחר, השלמת המשימה ממתינה לקבלת נתונים ומסמכים נדרשים מפיקוד העורף. כמו כן, בימים אלה בודק משרד התקשורת, יחד עם פיקוד העורף, היבטים משמעותיים בהפעלת השירות, אשר מהווים תנאי לתחילת הפעלתו- התפיסה המומלצת להפעלת המערכת בשל בעיות צריכת הסוללה, קביעת מדיניות הייבוא של מכשירי קצה שאינם תומכים בשירות, וכן מציאת דרכים להעלאת שיעור מכשירי הקצה אשר תומכים בשירות". 

מעקב 
המטה לביטחון לאומי

5. 	טרם הסתיים הטיפול במערך להפצת התרעה באמצעות מכשירי טלפון ניידים. מתקיימת עבודה בנושא בהובלת המטה לביטחון לאומי.



ליקוי 

6. 	ראוי שכל הגורמים הנוגעים בדבר, ובעיקר שר הביטחון והשר להגנת העורף, יחליטו ויקבעו את חלוקת תחומי האחריות והסמכויות בין משרדיהם לעניין היערכות העורף לחירום, ויעלו את הנושא לדיון ולהחלטה בממשלה בהקדם. זאת, כדי שתחומי אחריותו וסמכויותיו של המשרד להגנת העורף יהיו ברורים. דבר זה יסייע לקיום פעילות מיטבית משולבת ומתואמת של משרד הביטחון והמשרד להגנת העורף בתחום הטיפול בעורף באירועי חירום.

מעקב
משרד הביטחון

6. 	הנושא עדיין בבחינה וטרם הוסדר סופית. דוח זה נדון בכללותו בכנסת בוועדה לביקורת המדינה ברבעון ד' 2013. נושא החקיקה וההסדרה מטופל לחלוקת האחריות המשרדית במישור מנכ"ל משרד רה"מ והשרים להגנת העורף ולביטחון. הצעות ועדכון סטאטוס המסד החקיקתי לובנו וגובשו ע"י היועמ"ש למערכת הביטחון והועברו לעיונו ולאישורו של מנכ"ל והשר להגנת העורף זה מכבר.רק לכשיאושרו העקרונות הללו, ניתן יהיה להסדירם במישור החקיקתי/רגולטיבי והם יטופלו ברמה הלאומית.

מעקב
המשרד להגנת העורף

6. 	ראש הממשלה כבר החליט בעבר בנושא , אך משרד הביטחון מעכב ביצוע ההחלטה בדבר חלוקת הסמכויות. 











תעשיות ביטחוניות

היבטים בניהול הרכוש הקבוע
בתעשייה האווירית לישראל בע"מ

הגופים המבוקרים: משרד הביטחון, התעשייה האווירית לישראל בע"מ

ליקויים 1,10,12 תוקנו. ראה הערות ראש הממשלה 63 ב' עמ' 101.

ליקוי 

2. 	בניגוד להוראות משרד הביטחון, בשנים 2008-2011 ר' תחום תשתיות במנה"ר לא רבע תעריפי שימוש, ולא חישב את דמי השימוש המגיעים למשרד עבור השימוש של התע"א בנכסי משרד הביטחון. יתר על כן, הוא אף לא בדק את חישוב דמי השימוש שהתע"א הציגה בדוחות שהעבירה למשרד הביטחון בשנים אלה. במצב זה, המשרד לא יכול היה לבדוק אם דמי השימוש ששילמה לו התע"א נכונים.

מעקב 
משרד הביטחון

2. 	תעריפים בגין שימוש עבור לקוחות אחרים (ליצוא) נקבעים ומבוצעים ע"י סיב"ט.לגבי שימוש שלא ליצוא – הפעילות שואפת ל- אפס. נערך דיון ב- 10/13 אצל חשב המשרד בנושא – דמי שימוש. נקבע צוות לטיפול בנושא. תאריך יעד יוני 2014.

ליקוי

3. 	בשנים 2007-2012 לא פעלה המינהלת בהתאם להוראות משרד הביטחון בכל הנוגע לטיפולה ברכוש הקבוע שנוצר או שנרכש במסגרת חלק מהפרויקטים שבאחריותה. כתוצאה מכך, מידע חיוני על רכוש קבוע שבבעלות משרד הביטחון, בערך כספי של מיליוני דולרים, הנמצא בתע"א, לא הועבר למנה"ר ולא התקיימה על הרכוש כל בקרה בהיבט הרישום.

מעקב 
משרד הביטחון

3. 	נערכו ביקורים במפעלים במהלך שנת 2013 ונבחן מערך הרישום. מתוכנן מעקב גם ב-2014,כהליך של שגרה קבועה. מינהלת מל"טים פעלה לפי הוראת משרד הביטחון 49.06 ההזמנות שבהן מדובר היו הזמנות פיתוח, שאגב ביצוען יכול היה להיווצר רכוש המשרד והמינהלת פעלה לפי הכללים לגבי הזמנות אלה הקבועים בסעיף 27 להוראה הנדונה. יודגש כי הזמנות נדונות טרם הסתיימו וכי חובת הדיווח למנה"ר על רכוש שנוצר אגב הזמנות אלה חלה רק בסיומן (המ"ב 49.06 סעיף 27 ב' 3).יצוין גם כי בהתאם לתנאי הזמנת "א", רק לאחר סיום ההזמנה ניתן לקבוע את חלוקת הבעלות על הציוד בין המשרד והחברה, לצורך רישומו כרכוש בבעלות משותפת. לעניין קיום בקרה על הרכוש, בהיבט הרישום: המינהלת קיימה במהלך ביצוע ההזמנות קשר קבוע עם התעשייה ופנתה מידי שנה בשנה לקבלת דיווח סטאטוס. אם אכן תע"א לא רשמה את הציוד כמתחייב, אזי הדבר יתברר ויתוקן במהלך הטיפול של המינהלת, אשר כאמור החובה לסיימו היא רק לאחר סיום ההזמנות. מדובר על פעולות שהתעשייה משמשת לגביהן כנאמן, וחובת המינהלת היא לוודא את תקינותן רק בסיום אותן הזמנות.

ליקוי

4. 	התע"א רשמה בספרי החברה את כלל הרכוש הקבוע שנוצר בשני הפרויקטים (להלן-פרויקט א' ופרויקט ב') כרכוש בבעלותה, וזאת בניגוד לרישום שהתחייב על פי ההסכמים בינה לבין ממשלת ישראל באמצעות משרד הביטחון: בפרויקט א'-כרכוש בבעלות משותפת שלה ושל משרד הביטחון ובפרויקט מ'-כרכוש בבעלות משרד הביטחון. הרישום כפי שהתע"א ערכה הביא, בין היתר, לכך שרכוש בשווי של מיליוני דולרים לא הוצג בצורה נכונה בספרי החברה.

מעקב 
משרד הביטחון

4. 	נערכו ביקורים במפעלים במהלך שנת 2013 ונבחן מערך הרישום. מתוכנן מעקב גם ב 2014, כהליך של שגרה קבועה. כאמור לעיל, תהליך הרישום של הרכוש טרם הסתיים, וכפי שיוסבר בהמשך, גם אינו אמור להסתיים (על פי ההוראות המ"ב 49.06  סעיף 27ב' 3) אלא רק לאחר סיום ההזמנות, שאגב ביצוען הוא נוצר. יצוין כי רק בסיום הזמנות ניתן לקבוע את ערך הבעלות של המשרד על הציוד שנוצר בפרויקט א'. מינהלת מל"טים הוציאה מכתב פורמלי לתע"א מתאריך 28/02/13 לתקן מיידית את הרישומים שכבר נעשו, בניגוד להסכמים.

מעקב 
התעשייה האווירית לישראל

4. 	בוצע רישום של רכוש משרד הביטחון בפרויקט מ' נכסים של פרויקט א' במהלך בדיקת המינהלת לזיהוי ורישום, סיום משוער 31.12.2013. תע"א החלה בסדרת מפגשים עם משרד הביטחון להסדרת כל הרישומים שנעשו בניגוד להסכמים.

ליקוי 

5. 	אשר למשרד הביטחון, ר' היחידה להתקשרויות תקציבים ובקרה במינהלת לא העבירה למנה"ר נתונים על נכסים אלה, כדי שיוכל למלא את תפקידיו בהתאם להוראות משרד הביטחון; ולא וידאה כי התע"א רושמת את הנכסים כנדרש על פי ההסכמים. בכך, אפשרה המינהלת הלכה למעשה, לתע"א לשייך לעצמה את הנכסים שנוצרו בפרויקטים א' וב', ולנהוג בהם כ"מנהג בעלים".
מעקב 
משרד הביטחון

5. 	נערכו ביקורים במפעלים במהלך שנת 2013 ונבחן מערך הרישום. מתוכנן מעקב גם ב – 2014, כהליך של שגרה קבועה. מינהלת מל"טים פעלה לפי הוראת משרד הביטחון מס' 49.06. ההזמנות שבהן מדובר היו הזמנות פיתוח שאגב ביצוען יכול היה להיווצר רכוש, המשרד והמינהלת פעלו לפי הכללים לגביה הזמנות אלה הקבועים בסעיף 27 להמ"ב 49.06. יודגש כי ההזמנות הנדונות טרם הסתיימו וכי חובת הדיווח למנה"ר על רכוש שנוצר אגב הזמנות אלה, חלה רק בסיומן (המ"ב 49.06 סעיף 27 ב' 3). יצוין, כי בהזמנת ייצור "איתן" מנה א', שבה התאפשר זיהוי ורישום הציוד לפני סיום ההזמנה, הדבר נעשה והמינהלת העבירה את הנתונים למנה"ר. לעניין רישום הנכסים, תע"א הינה נאמן של המשרד ועליה מוטלת החובה לבצע את כל פעולות הרישום. חובת המינהלת לוודא את תקינות הרישום. (הינה רק בסיום אותן הזמנות ולא באופן שוטף במהלכן). המנהלת קיימה במהלך ביצוע ההזמנות קשר קבוע עם התעשייה ופנתה מידי שנה בשנה לקבלת דיווח סטאטוס. אם אכן תע"א לא רשמה את הציוד כמתחייב, אזי הדבר יתברר ויתוקן במהלך הטיפול של המינהלת, אשר כאמור החובה לסיימו היא רק לאחר סיום ההזמנות. המינהלת לא אפשרה לתע"א "לשייך לעצמה את הנכסים שנוצרו בפרויקטים א' ו-מ', ולנהוג בהם כ"מנהג בעלים". ניסיון כזה (אם היה), של תע"א, לעשות זאת, הינו הפרת הסכם ולמשרד הכלים המתאימים לטפל בכך. מינהלת המל"טים הוציאה מכתב פורמלי לתע"א מתאריך 28/02/13 לתקן מיידית את הרישומים שכבר נעשו בניגוד להסכמים. בסיום ההזמנות, תהיה השלמת הרישום והעברת הרישום לבעלות המשרד.

ליקוי 

6. 	רישום הרכוש הקבוע של משרד הביטחון בתעשיות במאזן משרד הביטחון-בנובמבר 2008 מינה סכן ראש אכ"ס צוות שיפור בנושא "רכוש משרד הביטחון במפעלים". עד מועד סיום הביקורת, יולי 2012, כשלוש שנים וחצי לאחר מינוי של הצוות, ועל אף ההחלטה שאכ"ס ייצא למכרז לבחירת ספר אשר ימפה את הרכוש הקבוע שבבעלות משרד הביטחון, מנה"ר ואכ"ס טרם מיפו את הרכוש הקבוע שבבעלות משרד הביטחון הנמצא בתעשיות, וטרם הקימו מערכת לפיקוח ולבקרה על תהליך אישום רכוש זה בתעשיות ובמשרד הביטחון. כתוצאה מהאמור לעיל, ונוכח הפגמים המהותיים ברישום במשרד הביטחון של הרכוש הקבוע שלו הנמצא בתע"א, כפי שעלו בדוח ביקורת זה, נתוני רכוש זה הנכללים במאזנים של משרד הביטחון אינם מציגים תמונה נכונה.



מעקב 
משרד הביטחון

6. 	בוצע מיפוי שוטף כבכל שנה גם ב – 2013 באמצעות ר' תחום תשתיות במנה"ר.כמו כן בוצע , בנוסף , מיפוי חד פעמי כולל מפעלי התע"א באמצעות נציג מטעם אגף הכספים. השלמה תבוצע גם ב – 2014, כדרך של שגרה, כמידי שנה בשנה.
ליקוי 

7. 	ביקורים של גורמי משרד הביטחון בתע"א בעניין רכוש קבוע-היעדר ביקורים של ראש תחום תשתיות במנה"ר בתע"א בכלל ובמפעל בפרט בשנים 2007-2011, נגד את הוראות משרד הביטחון, ופגע בבקרה ובפיקוח שמנה"ר אמור היה לבצע על ניהול הרכוש הקבוע של משרד הביטחון בתע"א, לרבות ביכולת לוודא שהתע"א משמשת כ"נאמן", כנקבע בהוראות משרד הביטחון האמורות.

מעקב 
משרד הביטחון 

7. 	היעד בוצע במלואו. התקיימו ביקורים וביקורות על ניהול הרכוש הקבוע, אשר סיכומם מתועד ומוסכם בין הצדדים.

ליקוי 

8. 	מפקד רכוש קבוע- האישור שנתן החשבונאי הראשי של התע"א למנהל הכספים של חטיבת מטח, שלא לסמן במדבקות את הנכסים לציון ביצוע מפקד, אינו תואם תאריך המפקד עליה, לא ניתן לדעת אם העובד החתום על הציוד אכן וידא פיזית את קיומו. הדבר גם מקשה על איתור נכסים אשר נמצאים ביחידה אך אינם רשומים במערכת הרכוש הקבוע. התוצאה של אלה- פגיעה בבקרה על קיומם ורישומם של פריטי הרכוש הקבוע.

מעקב
התעשייה האווירית לישראל

8. 	שיטת המפקד המערכתית, מייתרת את הצורך במדבקות לציון נכס נפקד. המערכת מבצעת באופן ממוכן, מפקד פרטני לכל עובד/ יחידה עבור הנכסים הנמצאים והרשומים ביחידת השטח שלו/שלה. הנוהל בנושא יעודכן עד 31.3.2014. 

ליקוי 

9. 	בדיקה אקראית של הרכוש הקבוע בחטיבת מטח – בדיקה אקראית של הרכוש הקבוע בחטיבת מטח שערך משרד מבקר המדינה העלתה, בין היתר, כי: כ-84% מהנכסים שנכללו בבדיקה ושהיו רשומים במערכת הרכוש הקבוע של התע"א, לא נמצאו פיזית במרכזים התמחיריים שבהם היו רשומים; כ-70% מהנכסים שנכללו בבדיקה לא סומנו במספר אינוונטרי, בניגוד לנוהל התע"א-דבר שלא איפשר לזהותם למערכת הממוחשבת של התע"א. מתוך הנכסים שנמצאו פיזית בבדיקה אקראית במרכזים התמחיריים, כ-50% לא היו רשומים במערכת הממוחשבת של הרכש הקבוע במרכזים התמחיריים שבהם נמצאו; בניגוד לנוהלי התע"א, על רובם המוחלט של הנכסים שנכללו בבדיקה לא נמצאו מדבקות המציינות את מועדי קיום המפקדים, כך שלא ניתן לדעת אם ומתי נכסים אלה נפקדו.



מעקב 
משרד הביטחון 

9. 	בוצעו ביקורים במפעלי התע"א ב-31.10.2013. יושלם גם ב-2014, כדרך של שגרה.

ליקוי 

11. 	אי- סימון הנכסים במדבקות המורות על כך שהם נפקדו, מקשה על סריקת אזורי המפקד ועל איתורם של הנכסים אשר טרם נפקדו. המצב זה, לא ניתן לודא שאכן ננקטו כל הצעדים כדי לאתר נכסים הרשומים בספרי החברה ואשר לא נמצאו במכרזים התמחיריים שבהם הם רשומים, ולהיפך. יתר על כך, אי- סימון חלק מהנכסים במספרים אינוונטרים והיעדר מדבקות לציון מפקדים שבוצעו מעמידים בספק את מהימנות חלק מהרישומים שנערכו בספרי התע"א, ולפיהם הנכסים נפקדו בפועל. נוכח האמור לעיל, ובהתבסס על הממצאים העולים מהבדיקה שערך משרד מבקר המדינה, חלק מהרישומים בספר הרכוש הקבוע בחטיבת מטח אינם משקפים בצורה נאותה את מצאי הנכסים הקיימים בחטיבה. 

מעקב 
התעשייה האווירית לישראל

11. 	המערכת מבצעת באופן ממוכן, מפקד פרטני לכל עובד/ יחידה עבור הנכסים הנמצאים והרשומים ביחידת השטח שלו/שלה. הופצה הנחית רענון לדאוג לסמן את המספר האינוונטרי והמספר הסריאלי על כל הנכסים. 

ליקוי 

13. 	על משרד הביטחון לבחון את כלל מערך הבקרה על הרכוש הקבוע שלו בתעשיות הביטחוניות, כדי לוודא כי הליקויים שעלו בדוח זה אינם חוזרים על עצמם בהזמנות משרד אחרות, וכדי להביא למניעת פגמים בבקרה בעתיד.

מעקב 
משרד הביטחון

13. 	לכל מפעל יש נציג , בדרך כלל מטעם החשב האמון על כל נושא הרישום וסימון הציוד.
במפעלים קטנים, הנושא מטופל אישית ע"י המנכ"ל.

ליקוי 

14. 	על הנהלת התע"א, ובפרט הסמנכ"ל לכספים, מר אייל יוניאן והחשבונאי הראשי, מר גבריאל בן שלוש, ליזום צעדים אשר יבטיחו שהליקויים בפעילותה של התע"א, כפי שעלו בדוח זה, לא יישנו. על הסמנכ"ל לכספים ועל החשבונאי הראשי בתע"א לנקוט צעדים שיבטיחו שהרישומים בספר הרכוש הקבוע של חטיבת מטח ישקפו בצורה נאותה את מצאי הנכסים: לרבות, כאלה שיבטיחו ביצוע מפקדי רכוש קבוע מלאים. 

מעקב
התעשייה האווירית לישראל

14. 	הופצה הנחית רענון לדאוג לסמן את המספר האינוונטרי והמספר הסריאלי על כל הנכסים. קיים מפקד מערכתי של נכסים לפי תאי שטח, מעקב ודיווח תוצאות מפקד. מתקיים דיווח שנתי לוועדת ביקורת באשר לסטאטוס מפקד נכסים בכלל ונכסים אטרקטיביים בפרט.




היבטים בהגנת הסביבה בתעשיות הביטחוניות

הגופים המבוקרים: משרד הביטחון, התעשייה הצבאית לישראל, התעשייה האווירית בע"מ, רשות המים, המשרד להגנת הסביבה, משרד הבריאות

ליקוי 

1. 	בתעש ובמשרד הביטחון אין עדיין תכנית מתוקצבת, הקובעת לוח זמנים לביצוע טיהור האתר, והחלטת דירקטוריון תעש ממרץ 2006 בנושא - טרם יושמה.

מעקב 
משרד הביטחון 

1. 	מדובר בזיהום בתעש בצפון הארץ. המשרד הודיע לתעש כי עליה לטפל בזיהום עד מרץ 2014. האחריות לנושא היא על תעש. הנחייה זו של מנכ"ל משרד הביטחון תקפה לגבי כל המתקנים של תעש ברחבי הארץ, ללא כל התניה בתהליך ההפרטה. עמדה זו אף הוצגה בדיון יעודי לנושא של  הועדה לביקורת המדינה בדוח זה ברבעון ד' 2013.

מעקב 
התעשייה הצבאית לישראל

1. 	בידי תעש הצעה לטיהור האתר, על ידי גורם בעל המומחיות המקצועית היחודית הרלבנטית לנושא זה. על פי ההצעה האמורה, ניתן להתחיל בביצוע הטיהור בתוך 30 יום ממועד העמדת המקור התקציבי ולהשלימה בתוך 6 חודשים. נושא הטיפול באתר עוגן בהצעת החלטת ההפרטה של תעש, שהייתה אמורה לעלות לדיון בועדת השרים לענייני הפרטה ב 15.10.2013 ואשר לא הועלתה לדיון, בסופו של דבר, עקב מחלוקת תקציבית בין משרד הביטחון לבין משרד האוצר (להלן: "הצעת החלטת ההפרטה"). להבנת תעש, כתוצאה מהעיכוב שחל בקידום הצעת החלטת ההפרטה של תעש, טרם הוקצה תקציב לביצוע תכנית הטיהור ובהתאם, ביצועה לא החל. 

ליקוי 

2. 	מסוף שנת 2008 ועד מועד סיום הביקורת, יולי 2012, רשות המים לא סיימה את הפעילות הדרושה לזיהוי מקורות הזיהום וסוגיו, לרבות השלמת ביצוע סקר היסטורי, ותיחום גבולות הזיהום של הקרקע, מי התהום והאקוויפר. כתוצאה מכך, רשות המים טרם עשתה הערכת סיכונים למקורות המים כתוצאה מהתפשטות הזיהום, ולא הכינה תכנית למניעת המשך התפשטותו. במהלך כשבע שנים מאז גילוי הזיהום בקיץ 2005, תעש, שגרמה לזיהום, לא מנעה את המשך התפשטותו מהמפעל לכיוון העיר רחובות, ואף רשות המים טרם החלה בפעולות מניעה שכאלו. כל זאת על אף הסכנות לבריאות הציבור הנובעות מהזיהום.


מעקב 
רשות המים

2. 	עדכון והרחבת הסקר ההיסטורי הסתיימו ברבעון של שנת 2013. חקירת מוקדי הזיהום במתחם נמצאת בשלבים מתקדמים ועתידה להסתיים ברבעון השלישי של שנת 2014. החלה הצבת מודל הזרימה וההסעה לצורך בחינת תרחישי שיקום ובחירת חלופת השיקום המועדפת. חלק זה של העבודה עתיד להסתיים ברבעון הרביעי של שנת 2014. למרות החלטת ממשלה 2789 מ- 30.1.11 בה נקבע כי בתוך חודשיים יקבע המקור התקציבי לשיקום 5 אתגרים ביניהם תע"ש גבעון ולמרות תזכורות חוזרות ונשנות של מנהל רשות המים ושר התשתיות, טרם הוסדר מקור למימון הפעולות שיידרשו לשיקום מי התהום. ככל הידוע מפגש התיאום בין משרד הביטחון לבין הממונה על התקציבים לקביעת מקור המימון לא התקיים מעולם. 

ליקוי

3. 	אף שהמשרד להגנת הסביבה קיבל כבר בדצמבר 2005 מידע על זיהום מי התהום שמקורו מגבעון, ועל אף האפשרות הסבירה במקרה כזה, כי הקרקע בגבעון מזוהמת אף היא, הוא לא פעל במשך כחמש שנים (עד ינואר 2011) לאיתור, לתיחום ולטיפול בזיהום הקרקע.

מעקב 
משרד הביטחון

3. 	כל הרשויות המוסמכות העוסקות בנושא זה: המשרד להגנת הסביבה, רשות המים, מינהלת אגף שפכי תעשייה וקרקעות מזוהמות והנהלת התע"ש קיימו את כל הסקרים המתבקשים במהלך 2013 כפי שאף דווח במסגרת הערות רה"מ לדוח 63 ב' (יולי 2013).לגבי טיהורה של הקרקע: מדובר בזיהום בתעש חיפה. משרד הביטחון הודיע לתעש כי עליה לטפל בזיהום עד מרץ 2014. האחריות לנושא היא על תעש, וללא קשר עם תהליכי הבראה והפרטה המטופלים במסגרת ועדת שרים להפרטה.

מעקב 
המשרד להגנת הסביבה

3. 	ביום ה -27.11.13 הודיעה רשות המים למשרד הגנת הסביבה כי נציגיו יוכלו לבדוק את הסקרים שביצעה באתר תעש גבעון, במשרדיה. לאור הודעה זו, נערך המשרד לבדיקת הסקרים בהקדם, בכפוף לקביעת מועד מול רשות המים.

מעקב 
התעשייה הצבאית לישראל

3. 	ניקוי הקרקע במתחם גבעון טרם החל. למיטב ידיעת תעש, עריכת הסקרים הנדרשים לצורך הכנת תכנית טיפול מתבצעת ע"י רשות המים, וטרם הושלמה. 
ליקוי 

4. 	בדצמבר 2009 הגישה חברה א' לרשות המים סקר היסטורי ראשוני לגבי זיהומי הקרקע והמים שמקורם מהמפעל, שנדרש להרחיבו. בינואר 2011 ביקש המשרד להגנת הסביבה מהמפעל לבצע סקר היסטורי נוסף, כיוון שלטענתו לא עלה בידיו לקבל את ממצאי הסקר מרשות המים. בכך יש חוסר יעילות ואף כדי להביא לבזבוז משאבים. 

מעקב
התעשייה הצבאית לישראל

4. 	מזה מספר שנים מבצעת רשות המים סקרים היסטוריים וסקרי קרקע במתחם גבעון, באמצעות חברות המתמחות בתחום. תעש מספקת את המידע הנדרש ומשתפת פעולה עם עורכי הסקר ורשות המים. למיטב ידיעת תעש, עריכת הסקרים טרם הושלמה ולפיכך, הטיפול בזיהומי המים והקרקע טרם החל. עמדת תעש (הנתמכת על ידי רשות המים), כפי שעולה, בין היתר, מדברי נציגת רשות המים בדיון הועדה לביקורת המדינה שנערך ביום 15.10.2013 הינה שמדובר בזיהומים היסטוריים, אשר נגרמו לפני עשרות שנים בתקופת היותה של התעשייה הצבאית יחידת סמך במשרד הביטחון. 

ליקוי 

5. 	לא נקבע הגורם שיישא באחריות להנחיית חקלאים לגבי שימוש במי תהום מזוהמים להשקיה חקלאית. אף כי זיהום הפרכלורט במי קידוח לבונטין שבאזור גבעון, המשמש להשקיית תפוזים, היה ידוע לרשות המים, למשרד הבריאות ולמשרד החקלאות כבר בסוף שנת 2005, עד מועד סיום הביקורת, יולי 2012, נמשך השימוש במים מהקידוח להשקיית תפוזים, דבר שיש בו כדי לפגוע לכאורה בבריאות הציבור.

מעקב 
משרד הבריאות

5. 	לדעת משרד הבריאות, המשרד האחראי להנחות את החקלאים ביחס לאיכות מי תהום המשמשים להשקיה חקלאית הוא משרד החקלאות וזה במסגרת החוק לפיקוח על ייצור הצמח ושיווקו. עד לכתיבת התקנות שיסדירו את הנושא בכללותו, משרד הבריאות מנחה פרטנית את רשות המים. בסיכום הדיון משרד הבריאות התבקש לכתוב הנחייה ביחס לרמת הפרכלורט במים המשמשים להשקיית גידולי מאכל. הנושא אמור להידון בצוות משותף למשרד החקלאות, רשות המים ומשרד הבריאות לצורך הכנת תקנות במסגרת החוק לפיקוח על ייצור הצמח ושיווקו התשע"א 2011. עד להכנת תקנות אלה, המשרד מנחה שבמים המשמשים להשקיית גידולי מאכל, רמת הסף של המזהמים השונים תהיה ברמה המותרת בתקנות איכות מי שתייה או בתקני איכות מי קולחין. לחומר פרכלורט אין תקן בתקנות איכות מי השתייה והמשרד אימץ כהנחיה את הרמה המומלצת ע"י ה- EPA האמריקאי- דהיינו 15 מיקרוגרם בליטר.


ליקוי 

6. 	רשות הרישוי קבעה במאי 2009, כי מתחם נתב"ג של התע"א עומד במפרט התנאים שנקבע ברישיון העסק, בכפוף להפעלת מערך דוגמים שיאפשרו לזהות במקרים של זיהום בשפכים את היחידות האחראיות לכך. אף על פי שעד מועד סיום הביקורת, יולי 2012, מעל לשלוש שנים, התע"א לא עמדה בתנאי האמור, יחידת הרישוי לא עמדה על כך שהתע"א תפעיל את הדוגמים, ולא פעלה בנחרצות כדי לקדם את הנושא. למרות קביעת רשות הרישוי האמורה ממאי 2009 ולמרות מקרים נוספים של זיהומים בשפכים המוזרמים למתקן לטיפול בשפכים ועלולים לפגוע בו, עד מועד סיום הביקורת, יולי 2012, התע"א טרם הפעילה דוגמים, זאת אף כי הם הותקנו ביחידות הרלוונטיות כבר במאי 2010. 

מעקב 
התעשייה האווירית לישראל בע"מ

6. 	החברה החיצונית סיימה את עבודתה. בדוגמים מהשנה האחרונה (2013) לא הייתה חריגה ולא התקבלה אף תלונה. תע"א בליווי המשרד להגנת הסביבה ויחידת הרישוי, השקיעה משאבים כספיים רבים ומשאבי כ"א בתכנון וביצוע פרויקטים למניעת חריגות, כגון: שדרוג מתקנים ( קדם טיפול, מפרידי שמנים במטבח, טיפול מרוכז בשפכים, הדרכות, הצבת דוגם ומד- חומציות ביציאת השפכים). 

ליקוי 

7. 	נציג המשרד להגנת הסביבה לא השתתף בחלק מהביקורות התקופתיות שערכה יחידת הרישוי בשנים 2011-2008 במתחם נתב"ג של התע"א. כך, בין היתר, בשנת 2011 הוא לא השתתף בביקורת היחידה בשמונה מפעלים מתוך תשעה שבמתחם. ללא ביצוע ביקורות בכל המפעלים הנדרשים בקבלת רישיון עסק, או ללא ביצוע ביקורות במפעלים אלה בתהליך שיטתי וסדור, הבודק עמידה בכל התנאים להבטחת איכות נאותה של הסביבה ולמניעת מפגעים ומטרדים, או ללא אסמכתות לכל הממצאים שעלו מהביקורת, אין ביכולתו של המשרד להגנת הסביבה לפקח כראוי על הנעשה במפעלי התע"א בתחום הגנת הסביבה. כמו כן, בהיעדרו של נציג המשרד להגנת הסביבה בביקורת שערכה יחידת הרישוי היה כדי לפגוע ביכולת היחידה לבצע את תפקידה, לרבות ביכולתה ולוודא, כי מפעלי התע"א במתחם נתב"ג אכן עומדים בתנאים לרישיון עסק.

מעקב 
המשרד להגנת הסביבה

7. 	נציג המשרד הונחה להשתתף בכל הביקורות. במידה ולא יוכל להשתתף, עליו להשלים את הביקורת ולהעביר דו"ח ליחידה לרישוי מפעלים ביטחוניים. 

ליקוי 

8. 	אף כי במשך עשרות שנים קיימה התע"א פעילות תעשייתית ענפה גם תוך שימוש בחומרים מזהמים, רק בתחילת 2011 דרשו ממנה יחידת הרישוי והמשרד להגנת הסביבה לערוך סקר היסטורי יסודי. עד מועד סיום הביקורת, יולי 2012, המשרד להגנת הסביבה טרם קבע את עמדתו המקצועית אשר לתוצאות הסקרים ההיסטוריים שהגישה לו התע"א באוגוסט 2011, בהיעדרה, התע"א טרם החלה בתכנון, וממילא גם לא בביצוע, של סקרי קרקע. בהיעדר כל אלה, במועד סיום הביקורת לא ניתן לדעת אם במהלך פעילות התע"א חדר זיהום לקרקע ולמי תהום, ואם כן- מה היקפו ומה הן המשמעויות הסביבתיות הנובעות מכך: ממילא, לא ניתן לאמוד את היקף פעילות השיקום, אם תידרש, את לוחות הזמנים לביצועה ואת משמעויותיה הכספיות. 

מעקב 
המשרד להגנת הסביבה

8. 	למשרד להגנת הסביבה הוגשו 29 סקרים היסטוריים ביחס לכלל מתחמי התעשייה האווירית. עד כה נבדקו כ- 17% מכלל הסקרים.







מתחם תע"ש באזור יבנה-מעקב

הגוף המבוקר: משרד הביטחון

ליקוי 

1. 	על אף הממצאים שהעלה משרד מבקר המדינה בביקורות הקודמות, עדיין קיימת סבירות גבוהה להימצאות נפלים ומצבורי תחמושת במתחם, לרבות בשטח הנפלים, ואלה מהווים סכנה בטיחותית וביטחונית לשלום הציבור.

מעקב 
משרד הביטחון 

1. 	במהלך שלוש השנים האחרונות בוצע מבצע להסרת כל הנפלים העיליים מהשטח המדובר. יחד עם זאת, ידוע כי בעומק הקרקע עדיין מצויים נפלים.

ליקוי 

2. 	ממ"י, משרד הביטחון, תעש והמשרד להגנת הסביבה לא ישמו את החלטת הממשלה מאוקטובר 2004 לגבש תכנית לניקוי המתחם מנפלים ומכל פסולת אחרת, לרבות קביעת המקורות הכספיים הדרושים להוצאתה לפועל של התכנית.

מעקב 
משרד הביטחון 

2. 	למשרד לא ידוע על תוכנית סופית שגובשה לניקוי השטח. מספר חלופות נמצאות על הפרק. יש לקשור עניין זה גם למכלול המהלכים להפרטת תע"ש ולמימוש אחריותה כתאגיד.

ליקוי 

3. 	משרד הביטחון וממ"י לא עמדו בדיווחים שמסרו לראש הממשלה ולוועדת המשנה לביטחון, ליחסי חוץ וקשרי בין-לאומיים של הוועדה לענייני ביקורת המדינה של הכנסת בעניין הסדרת מקורות המימון לפינוי כל הנפלים מהמתחם, באמצעות כריית החול שבו.

מעקב 
משרד הביטחון 

3. 	למשרד לא ידוע על מקור מימון שבאמצעותו ישלימו את ניקוי השטח. גם נושא זה אמור להיות מוסדר באחריות הנהלת תע"ש ואמור לעמוד לנגד עיני מקבלי ההחלטות הקשורים להפרטת תע"ש במערכת הביטחון ובכלל.

ליקוי 

4. 	משרד הביטחון וממ"י לא קידמו תכנית ליישום ההחלטות שהם קיבלו בשנים 2005, 2008 ו-2009 לפינוי הנפלים מהמתחם, שתמומן באמצעות כריית החול מהמתחם ושיווקו. בין היתר, ממ"י, משרד הביטחון ותעש לא פעלו במשותף או באופן עצמאי לקידום הכנת תכנית מתאר מקומית או תכנית מפורטת, כמשמען בחוק התכנון והבניה, תשכ"ה-1965, שיאפשרו כריית חול במתחם.

מעקב 
משרד הביטחון

4.	בתאריך 6/11/12 החליטה הנהלת רשות מקרקעי ישראל  על יציאה לפרויקט בסיוע מקצועי של המשרד, לתכנון ופינוי הנפלים. מימון הפרויקט אמור להיות על חשבון מכירת החול המסונן. ביום 16/1/13 התקיימה ישיבת התנעה עם צוות תשתיות בוועדה המחוזית למציאת הפתרון הסטאטוטורי הנכון לפינוי הנפלים ומימון התוכנית, סוכם במסגרת הדיון כי תוקם וועדת היגוי מחוזית לקידום התכנון. ב- 5/2/13 הועבר ניתוח סטאטוטורי על התוכניות החלות במקום. יועץ חיצוני מטעם המשרד מכין מסמך חלופות תכנוניות לבחינת האפשרויות לקידום התכנון במקום עם קבלת המסמך תזומן וועדת היגוי, בוועדה המחוזית לתכנון ובניה מרכז, לסיכום הפתרון התכנוני הראוי ולדרך קידומו. צפי לסיום: חציון א' 2014.















פרק שני

משרדים אזרחיים

היערכות  משרד החוץ למצבי חירום

הגופים המבוקרים: משרד החוץ,  מטה לביטחון לאומי שבמשרד ראש הממשלה, המשרד להגנת העורף וצבא הגנה לישראל .
ליקויים מס' 17-18,  ו- 20 תוקנו.  ראה הערות רה"מ 63 ב' עמ' 141-144. 

ליקוי

1.	עד מועד סיום הביקורת לא הושלמו הפעולות הנדרשות להתאמת תשתית החשמל של מבנה המטה לפעילות בעת חירום. 

מעקב
משרד החוץ

1.  	טרם הושלמו הפעולות הנדרשות להתאמת תשתית החשמל של מבנה המטה לפעילות בעת חירום,   מדובר בהשקעה כספית ניכרת המחייבת החלפת גנרטור קיים שמתוכנן  לשליחה לחו"ל במחצית שנת 2014.  

ליקוי 

2.	על אף החובה הקבועה בתקנות ההתגוננות האזרחית (ציוד, מפעלים, מוסדות ואימון עובדיהם), התשל"ג-1973 (להלן - תקנות הג"א), ובהנחיות פיקוד העורף, המשרד לא מינה עובדים לשמש בתפקיד ממוני הג"א במצבי חירום. 

מעקב 
משרד החוץ 

2. 	עקב תחלופת כח אדם  גבוהה במשרד החוץ (להלן משה"ח), המשרד  ימנה  עובדים לשמש בתפקיד ממוני  על תקנות התגוננות אזרחית (להלן: הג"א) . 

ליקוי

3.	דלקה שאירעה בקומת המחסנים שבמבנה המטה ביולי 2011, חשפה כמה וכמה ליקויים בטיחותיים שהיה בהם כדי לסכן חיי אדם.

מעקב
משרד  החוץ 

3. 	המשרד תיקן את  כל הליקויים הבטיחותיים שעלו בעקבות דוח הביקורת. 



ליקוי

4. 	נוהלי המשרד לתפקוד במצבי חירום והטמעתם בקרב העובדים: מאז פרסום נוהל האב חלפו יותר משנתיים, אולם רוב העובדים שאמורים למלא תפקידים מיוחדים במצבי חירום עדיין לא הוכשרו לביצוע תפקידים אלה.

מעקב
משרד החוץ 

4.  	הועברו תדרוכים לבעלי תפקידים במערך החירום  בנוסף, העובדים  משתתפים בתרגילים. 
	ראה הערות רה"מ  63 ב עמ'  131. 

ליקוי 

5. 	תכנון משאבי האנוש לעבודה בשעת חירום: כבר בפברואר 1979 הוכרז משרד החוץ "מפעל חיוני" לצורך החלת הוראות חוק שירות עבודה בשעת חירום, התשכ"ז-1967 (להלן - חוק שירות עבודה בשע"ח). על פי החוק האמור, בעת שמוחלות הוראותיו חייבים עובדי המשרד החיוניים להתייצב במקום עבודתם אם נקראו לכך בצו. אולם המשרד לא נערך כראוי להבטחת תפקודם של עובדים אלה במצבי חירום, ונמצא שאגף משאבי אנוש והדרכה אינו מנהל רשימות של עובדים חיוניים מקרב מצבת העובדים לצורך הכנת צווי ריתוק משקיים.

מעקב
משרד החוץ

5. 	בסיכום עם משרד הכלכלה יצא צו ריתוק לכלל העובדים בעת חירום עקב תחלופת כוח אדם הרבה במשרד. 
	ראה הערות רה"מ  63 ב עמ'  132.  

ליקוי

6. 	השתלבות ספקי המשרד במערך המשק לשעת חירום (מל"ח): על פי נוהל בין-משרדי של מערך משק המדינה לשעת חירום משנת 2003, על המשרד לקבוע מהם המפעלים החיוניים שהוא יזדקק למוצרים שהם מספקים לו ולשירותיהם בשעת חירום ולוודא שהם יפעלו במצבי חירום.

מעקב
משרד החוץ 

6. 	משרד החוץ הקים יחידה קטנה מקרב עובדי המשרד שתשמש סיוע למערך האבטחה בעת חירום. 
	ראה הערות רה"מ  63 ב עמ'  133.  



מעקב 
משרד הכלכלה

6. 	קיימות הנחיות להכרזה על מפעלים חיוניים והוספת "יזם נוסף" למפעל חיוני בנוהל בין משרדי מס' 90 "מפעלים חיוניים – ייזום ואישור". ביום 11.4.2013  העביר משרד החוץ רשימת 10 נותני שירות לבדיקה האם הם מפעלים חיוניים. ביום 12.5.2013 העביר משרד הכלכלה תשובה בתוספת רשימת המפעלים החיוניים הקיימים. עפ"י הבדיקה שנעשתה 7 מהמפעלים היו מוכרזים כמפעלים חיוניים ו- 3 מפעלים טרם הוכרזו. על פי  הנוהל הבין משרדי באחריות רשות יעודית/משרד ממשלתי המקבל שירות ממפעל, להגיש בקשה לוועדה הבין משרדית שבמשרד הכלכלה להכרזה עליו כמפעל חיוני. נכון להיום לא הוגשו בקשות להכרזה על 3 המפעלים האמורים. שאר המפעלים המוכרזים כחיוניים נותנים שירות למפעלים אחרים.משרד הכלכלה ישמח לקדם את הנושא ולטפל בהכרזת המפעלים הנדרשים כחיוניים  לאחר קבלת הבקשות ממשרד החוץ.

ליקוי

7. 	נוהלי הנציגויות בחו"ל לתפקוד במצבי חירום:  עד יוני 2012 גיבשו רק כמחצית מהנציגויות נוהלי פעילות במצבי חירום, ורוב הנהלים שגיבשו אינם עולים בקנה אחד עם נוהל האב או שאינם מתאימים לצורכי העבודה של הנציגויות בעתות חירום. 

מעקב 
משרד החוץ 

7.  	לכל הנציגויות הופץ נוהל האב לחירום וכל נציגות הכינה  נגזרת של נוהל החירום הכללי לתפקוד הנציגות בעת חירום. כמו כן, הוכנה תשתית מחשובית שתשפר את בקרת הנהלים ושקיפות מידע.

ליקוי

8. 	השתלבות המשרד בהיערכות הבין-משרדית למצבי חירום: על פי הנחיות רח"ל נדרש המשרד להכין תכנית כוללת להתמודדות עם כל אחד מ"איומי הייחוס" הלאומיים; להגדיר את רמות השירות של המוצרים והשירותים שעליו לתת לממשלה ולאזרחים במצבי החירום השונים; להכין תכניות עבודה אופרטיביות לאספקת אותם מוצרים ושירותים; ולקיים תרגילים למנגנוניו לצורך שמירה על כשירותם ומוכנותם.  נמצא שהמשרד לא הכין את תכניות ההיערכות האמורות - הן במישור האסטרטגי לטווח הרב-שנתי והן במישור האופרטיבי לטווח השנתי. 

מעקב
משרד החוץ 

8. 	הוכן נוהל אב להיערכות ותפקוד המשרד בזמן חירום, בארץ ובחו"ל. נערכים תרגילים משותפים עם המשרד להגנת העורף בתרחישים שונים.  בנוסף  ועל פי  הנחיית המשרד להגנת העורף, הוכנה טיוטת קובץ של תרחישי ייחוס למצבי חירום. כשמם כן הם תרחישי ייחוס אסטרטגיים למצבי-חירום רלבנטיים עבור משרד החוץ . טיוטה זו נמצאת בבחינה כולל היבטים של נגזרות היערכות אופרטיבית.

ליקוי

9. 	היערכות חטיבת הטקס לטיפול בסגל הדיפלומטי הזר:  על פי אמנת וינה בדבר יחסים דיפלומטיים משנת 1961, על המדינה לספק את צורכי ההתגוננות האזרחית של הסגל הדיפלומטי הזר ובני משפחותיהם בעת שגרה ובעתות חירום, ויש לחובה זו גם משמעות מדינית.  עד שנת 2013 המשרד לא השלים את הפעולות שעליו לבצע כדי לספק את צורכי ההתגוננות האזרחית של הסגל הדיפלומטי הזר ואת הסדרת הפעילות הנדרשת עם הגורמים האחרים הנוגעים בדבר. 

מעקב 
משרד החוץ 

9.	 הוכן כבר  נוהל לטיפול בחירום לסגל הדיפלומטי. סוכם עם פיקוד העורף על הקצאת ערכות מגן לכל הצוות הדיפלומטי.

ליקוי

10 . 	על פי המלצות ועדת וינוגרד הפעילות המדינית היא מרכיב בלתי נפרד ואף מרכיב מרכזי בכל שדה מערכה לאומי, לרבות פעילות צבאית. ביוני 2007 הגישה ועדת ליפקין-שחק, שמונתה לשם יישום המלצות ועדת וינוגרד,  את תכניתה לממשלה, ובה נאמר כי חיוני שמשרד החוץ ייטול חלק מרכזי בהחלטות, ויציג את השיקולים המדיניים שיש להביאם בחשבון בעת קיום דיון על פעולות ומבצעים שיש להם נגיעה ליחסי החוץ של ישראל או השפעה עליהם.  בעקבות הגשת הדוח הסופי של ועדת וינוגרד במרץ 2008, החליטה הממשלה בספטמבר אותה שנה לקבוע את נוהל עבודתה בעת חירום. נוהל עבודת הממשלה בעת חירום גובש בעבודת מטה בין-משרדית שריכז המל"ל והוא צורף לתקנון עבודת הממשלה. הגם שהנוהל האמור דן בין היתר בתפקידי מליאת הממשלה בהגדרת מטרות מצבי חירום שעניינם מלחמה, עימות מוגבל או פעילות ביטחונית משמעותית ובאישור תכניות אסטרטגיות להשגתם, הוא אינו עוסק בתפקידי משרד החוץ בתהליך קבלת ההחלטות הביטחוני-מדיני במצבים האמורים.

מעקב
משרד החוץ 

10. 	נמשכת עבודת המטה לגיבוש דרישות המשרד לתיקון ההחלטה.
	ראה הערות רה"מ  63 ב' עמ'  135.  

ליקוי 

11. 	לאור מסקנות דוח ועדת ליפקין-שחק קובע נוהל האב כי עם ההכרזה על מצב חירום או אירוע חריג בעל מאפיינים צבאיים יציב המשרד נציגים בכמה יחידות בצה"ל, ובייחוד באג"ת ובאמ"ץ שבמטה הכללי. אולם הממצאים מלמדים שמתכונת הפעולה של נציגי המשרד באגפים האמורים בצה"ל במצבי חירום טרם סוכמה בין הגופים. 

מעקב
משרד החוץ 

11. 	הסדרת העבודה בין משרד החוץ והמועצה לביטחון לאומי (להלן מל"ל) בשגרה סוכמה במהלך 2012; בנוסף, נקבע כי יהיו נציגים של משרד החוץ  בגוף התפעול בחירום של המל"ל. תפישת ההפעלה של אותו גוף נמצאת בבחינה מעת לעת , לא תמיד עם הסכמות.
הסדרת עבודת נציגי המשרד בצה"ל בזמן חירום : למשרד החוץ, ברמה התפישתית, אין עניין להציב נציגי משרד בצמתי קבלת ההחלטות הצה"ליים. 
	ראה הערות רה"מ  63 ב' עמ'  135.  

מעקב
צבא הגנה לישראל

11. 	מתכונת ההפעלה של נציגי משרד החוץ באג"ת נמצאת בתהליכי הסדרה פורמאליים מתקדמים. במרכז תיאום בין לאומי (להלן: במרת"ב) קיימת נציגות שהוסדרה מול משרד החוץ. בפקודת הקבע לחייל (להלן:   פק"ל) משרד החוץ מוגדר כאחד מהנציגים החיצוניים. מעבר לכך, במרכז תכנון אסטרטגי (להלן: במרתא"ס) נעשים תיאומים לפני ובמהלך אירועים ביטחוניים ותרגילים על מנת לקבוע את מאפייני ההשתתפות. יודגש, כי היועץ המדיני (נציג משרד החוץ באג"ת) משולב בעבודת החטיבה הן בשגרה והן בחירום. במסגרת זו, במקרי חירום על היועץ המדיני להמליץ באיזה אופן יש לשלב את נציגי משרד החוץ, כפי שייקבעו על ידי מטה המשרד, בצוותי החשיבה של המרתא"ס
	ראה הערות רה"מ  63 ב ' עמ'  136.  

ליקוי	

12. 	לדעת משרד מבקר המדינה חיוני כי אג"ת והחטיבה לתכנון מדיני ישלימו בהקדם האפשרי את גיבושה של מתכונת פעולה משותפת שתאפשר למשרד לתרום תרומה ממשית לפעילות התכנון האסטרטגי הצבאי במצבי חירום, לרבות באמצעים שיאפשרו לצוותי העבודה במרכז תכנון באג"ת לקיים בעת הצורך דיונים ישירים ומידיים עם צוות חשיבה ותכנון במשרד. 

מעקב
משרד החוץ

12. 	נעשה תיאום ברמה העקרונית בין משרד החוץ  לצה"ל לשיתוף החטיבה לתכנון מדיני בפעילות התכנון האסטרטגי הצבאי.   בראיית משרד החוץ את  שיתוף הפעולה עם צה"ל לא מתמצה רק אל מול   אגף תכנון (להלן : אג"ת) אלא גם אל מול אגף מבצעים (להלן: אמ"ץ). אל מול אג"ת יש עבודה על גיבוש נוהל. הוחלפו טיוטות ראשונות. בשאיפה להשלמה עד ראשית  שנת 2014. אל מול אמ"ץ – לא קיים נוהל ואין הסכמה עקרונית על נוכחות נציג משרד החוץ  במכלולים הרלבנטיים של אמ"ץ בזמן חירום. 
	ראה הערות רה"מ  63 ב' עמ'  137. 

מעקב
צבא הגנה לישראל

12. 	שיתוף הפעולה בין החטיבה האסטרטגית לחטיבת תכנון מדיני במשרד החוץ השתפר בשנים האחרונות, ומתקיימים מאמצים בין הגופים לקדם שיתוף פעולה. במסגרת זו, מתקיים תהליך להצגת עבודות משותפות, דוגמת הערכת המצב האסטרטגית; הותנע תהליך לקיום קורס מבוא משותף לתכנון אסטרטגי שצפוי להתקיים בתחילת שנת 2014; ובשני הצדדים הותקנה מערכת VCR שנועדה להקל על דרכי התקשרות הדדית.
	ראה הערות רה"מ  63 ב' עמ'  137. 

ליקוי 

13. 	במועד סיום הביקורת טרם נכתבו נהלים משותפים לנספחים הצבאיים ולנציגי המשרד בשגרירויות בחו"ל. גם הנחייתו של המשרד בעניין זה מינואר 2011 לא יושמה. אשר על כן, על המשרד ועל אג"ת להשלים בהקדם את הכנתו של נוהל משותף בר תוקף למצבי חירום לפעולה משותפת של נספחי צה"ל וצוות השגרירות. 

מעקב
משרד החוץ

13. 	צה"ל הפיץ פקודת קבע לקרב (להלן: פק"ל) לנספחים הצבאיים בנציגויות וסוכם על מתכונת הפעלה משותפת.
	ראה הערות רה"מ  63 ב' עמ'  138.  

ליקוי

14. 	לדעת משרד מבקר המדינה, לאור הצורך שקבעה ועדת וינוגרד לשתף את משרד החוץ בתהליכי קבלת ההחלטות במשברים ביטחוניים-מדיניים, נודעת חשיבות רבה לסוגיית שילוב נציגי המשרד בעבודת המפקדה. כמו כן, נוכח הצורך שזיהה אמ"ץ לקבל תשומות בתחום שיקוף דעת הקהל העולמית, "שעון החול המדיני" וסיכונים והזדמנויות בהקשרים בין-לאומיים - תחומים שעליהם אמון המשרד ובהם הוא בגדר מוקד הידע הממשלתי - ראוי כי צה"ל והמשרד יקבעו את הדגם הרצוי לשילוב נציגי המשרד במפקדה ואת הנסיבות שיחייבו הצבה כאמור. חשוב שצה"ל יאפשר למשרד להביע את עמדתו בנוגע למצבים המחייבים את שיתוף נציגיו בעבודת המפקדה קודם לקבלת החלטות נוספות בעניין זה. על המשרד לוודא שנציגיו במפקדה יחזיקו ביכולת, בכשירות ובידע הנדרשים למילוי תפקידם זה. 




מעקב
משרד החוץ

14.   	על פי חוות דעת של צה"ל,  אין מקום לנציגי משרד החוץ  במפקדה אלא דרך צוותי תיאום ותכנון ולא דרך השליטה.   
	ראה הערות רה"מ  63 ב' עמ'  139.  

ליקוי
15. 	נוהל האב אינו מסדיר את פעילותו של נציג המשרד במנ"ל, ולשם כך נוסח במשרד נוהל ייעודי (להלן - נוהל הנציג במנ"ל). נוהל הנציג במנ"ל מקנה לנציג סמכות להפעיל שיקול דעת רחב במצבים שונים, וקובע בין היתר כי "עליו לבקר את התהליכים המשיקים לתחום אחריותו ולהצביע על פערי מידע, הבדלי תפישות או תפניות אפשריות הן במנ"ל והן במטה משרד החוץ". עוד נקבע שם, כי הנציג "יציג את תמונת המצב המדינית המתוכללת העדכנית ויעדכנה מעת לעת". התוצרים שיציג "יהיו מעובדים וסופיים. שורות תחתונות, מסקנות והמלצות המבוססות על תכלול של כלל המידע מכלל הגופים". באוקטובר 2012 כתב המשרד בתגובתו למשרד מבקר המדינה כי אמנם נדרש ממשק עבודה "הדוק" בין נציג המשרד במנ"ל וצוות "תמונת מצב" ולעתים אף עם צוות "מדיני-אופרטיבי". אולם בשל סד הלחצים המופעל על צוותים אלה במצבי חירום, קבעה הנהלת המשרד כי הנציג במנ"ל יהיה כפוף ישירות ללשכת המנכ"ל "על מנת להבטיח ארגונית את היותו מייצג של עמדת משרד החוץ".לאור זאת סבור משרד מבקר המדינה, כי על משרד החוץ להסדיר את התיאום בין נציגו במנ"ל ובין צוותי העבודה הנוגעים בדבר וכן את ממשק הפעילות בין נציג המשרד ובין לשכת המנכ"ל. 

מעקב
משרד החוץ 

15. 	בוצע עדכון הנוהל וישנה הגדרת תפקיד נציג  נוהל יעודי (להלן: מנ"ל). 
	ראה הערות רה"מ  63 ב' עמ'  140.  

ליקוי 
16. 	מסמכי המשרד מלמדים שהוא טרם נתן מענה לקשיים שעלו בתחקירים הפנימיים האמורים בנוגע לאופן מילוי תפקידו של הנציג במנ"ל. אי לכך, ראוי שהנהלת המשרד תקבע את מתחם שיקול הדעת המוקנה לנציג האמור במסגרת תפקידו במנ"ל. חשוב גם שהמשרד והמנ"ל יקבעו את תהליך העבודה הראוי של המשרד בהצגת המידע המדיני בשקף שעל גביו מוצגת "תמונת המצב הלאומית" לפני מקבלי ההחלטות בדרג המדיני. 

מעקב
משרד החוץ 

16.  	נושא עדכון הנוהל נמצא  בסטאטוס טיפול. 
	ראה הערות רה"מ  63 ב' עמ'  141.  



ליקוי

19. 	תקנון המשרד קובע כי המשרד באמצעות מרכז המצב "ירכז את רשימות הצרכים בציוד ובאמצעים" מהגורמים הממונים על הטיפול באירוע ויעבירם לנציגויות ישראל במדינות האמורות לשלוח סיוע. מסמך תפיסת היסוד של רח"ל קובע כי המשרד צריך לקבל מרח"ל רשימות של הציוד, השירותים וכוח האדם הנדרש לגורמי הטיפול בעורף בעתות חירום ושל צורכיהם כדי לאתר ארגונים וספקים מתאימים בחו"ל, וכן על המשרד להתקשר עם גורמים אלה בהסכמים מחייבים. ואולם במסמך הלקחים הפנימי שהפיקה רח"ל מהתרגיל הבין-משרדי "נקודת מפנה 4" בשנת 2010 נכתב כי לא הוכנה רשימת צרכים - לרבות אוהלים, תרופות, חומרי ניטור ואחרים - אשר יש צורך באיתור ספקים עבורם בחו"ל; ולכן יש לבצע עבודת מטה בעניין זה ולגבש נוהל בין-משרדי בנושא. עד מועד סיום הביקורת לא המציאה רח"ל למשרד רשימה מרוכזת של צורכי העורף ושל גורמי האספקה המתאימים בחו"ל לצורך קבלת סיוע בין-לאומי בארץ במצבי חירום שיצריכו זאת. 

מעקב
משרד החוץ

19.	המשרד להגנת העורף העביר רשימת צרכים לצורך קבלת סיוע בין-לאומי במצב חירום. הוכן נוהל לקליטת סיוע בין-לאומי כנגזרת מנוהל האב לחירום.



משרד האוצר















ניהול אבטחת מידע ושרידות של תשתיות אינטרנט ומחשוב עבור משרדי הממשלה

הגופים המבוקרים: ממשל זמין במשרד האוצר, משרד החקלאות ופיתוח הכפר, משרד המשפטים, משרד התחבורה, התשתיות הלאומיות וזהירות בדרכים, המשרד להגנת הסביבה, הטלוויזיה החינוכית הישראלית. 

ליקוי

1.	הנהלת ממשל זמין לא הגדירה את הסיכונים ואת רמתם לגבי חלק מהפרויקטים ותתי-הפרויקטים בממשל זמין.

מעקב
משרד האוצר – ממשל זמין

1.            הליקוי תוקן - מטה התקשוב וממשל זמין כיחידה תחת התקשוב, החל בתהליך ניהול סיכונים. לצורך כך, נשכרה חברה מסחרית . התקיימו מספר מפגשים עם החברה, והמשרד נמצא בתהליך מתמשך של מיפוי הסיכונים והכשרת מנהלים במתודולוגיית ניהול סיכונים.
בחודש ינואר 2013 נבנתה מפת סיכונים מעודכנת, כחלק מתוכניות העבודה לשנת 2013, בחלוקה ע"פ תחומי הפעילות והפרויקטים השונים בממשל זמין. בתאריך 24/1/13 התקיימה פגישת התנעה לתהליך ניהול הסיכונים ביחידת ממשל זמין עם החברה, בפגישה זו נסקרה פעילות ממשל זמין, והועברו החומרים הרלוונטיים לביצוע התהליך.
בתאריך 5/3/13 התקיימה פגישה בהובלת החברה, בה הוצגה המתודולוגיה, וכן מיפוי הסיכונים הראשוני שבוצע ע"פ מתודולוגיה זו, וע"פ מיפוי הסיכונים שבוצע בממשל זמין. נקבעו הסיכונים ורמתם. 
    
ליקוי

2.	רק בדצמבר 2010, כחמש שנים לאחר פרסום נוהל "מדיניות אבטחת המידע" של ממשל זמין (להלן - נוהל מדיניות אבטחת מידע), מונתה ועדת היגוי לאבטחת מידע בממשל זמין, והרכבה לא תאם את ההרכב שנקבע בנוהל. נמצא כי ועדת ההיגוי לא התכנסה מאז מינויה בשנת 2010. כמו כן התחלפו חלק מחבריה, ולא מונו תחתיהם חברי ועדה אחרים. מאחר שהוועדה לא התכנסה כלל, היא לא מילאה את תפקידה כנדרש בנוהל, לרבות גיבוש ועדכון המדיניות בתחום אבטחת המידע, התוויית אסטרטגיות פעילות, פיקוח על תכניות העבודה השנתיות, הערכת נזקים שנגרמו מתקלות וגיבוש המלצות לטיפול בהן.

מעקב
משרד האוצר – ממשל זמין

2.	הליקוי תוקן - הועדה התכנסה ביום ה-4.2.2013. הועדה נדרשת להיפגש פעם בשנה - לרוב בסוף שנה או בתחילת שנה קלנדרית. הוועדה תוכננה להיפגש ביום ראשון 10.11.2013, אך היא נדחתה לתאריך 10.2.2014. בוצע עדכון לכתבי המינוי ומונו בעלי תפקידים בהתאם למוגדר בנוהל. לאחר דיון ובחינת הנושא, הוחלט על קיום שתי ועדות היגוי: (1) ועדת היגוי ממשל זמין לאבטחת מידע (בהתאם לכתבי המינוי אשר צוינו כמענה לדרישה שהועלתה בנושא מינוי חברים חדשים בועדת היגוי לאבטחת מידע) ו-(2) ועדת היגוי לפי הנחיות רא"ם (ועדה זו פועלת בשוטף והתכנסה גם בתאריך 4.2.2013 במסגרת זו). הדרישה להכנה והגדרת SLA הוצג לועדת ההיגוי ביזמתה של הנהלת ממשל זמין, והדרישה היא שאמנת השירות תהיה במסגרת הוראות וחקיקה. 

ליקוי

3.	מנהל אבטחת מידע בממשל זמין לא מילא חלק מהתפקידים שהוגדרו לו בנוהל מדיניות אבטחת מידע. מדובר, בין היתר, בקביעת רמת האבטחה הנדרשת לכל סיווג; בהגדרת אמצעי טיפול ותהליכי טיפול באבטחת רשומות; בהתוויית רמת האבטחה הלוגית  המחייבת בעבור רכיביהן השונים של מערכות המחשוב והתקשורת; בהגדרה ובהענקה של הרשאות גישה למשתמשים על פי נוהל המדיניות; ובקיום ביקורות על הפעילויות הנערכות במידע.

מעקב
משרד האוצר – ממשל זמין

3.	ממשל זמין הינו גוף מונחה על ידי הרשות הממשלתית לאבטחת מידע (רא"מ), ורמת האבטחה הנדרשת שנקבעה על ידי הרשות הינה הרמה הנחוצה הן בהקשר סיווג המידע, אבטחת רשומות ורמת האבטחה הלוגית לכלל רכיבי מערך התקשו"ב והתקשורת. ממשל זמין קבע כי יש לפעול על פי נוהל מדיניות אבטחת מידע. כלומר מנהל אבטחת המידע הוא בעל הסמכות והמאשר בפועל מתן הרשאות גישה למשתמשים.  בנוסף, בחודש נובמבר 2012 בוצע יישור קו, והזדהות לכלל התחנות האישיות, לרבות מחשבים ניידים, נעשית על ידי שימוש בכרטיס חכם בלבד. נכתב והוגדר נוהל ביצוע שינויים בסביבת הייצור לרבות שינויי נתונים - תוכנה וחומרה - נוהל זה מיושם בממשל זמין מאז חודש אוקטובר 2012. בנוהל ביצוע שינויים בסביבת הייצור מצוין כי ביצוע השינויים דורש את אישורם של מנהל תשתיות המחשוב ומנהל אבטחת מידע. האחראי על קביעת נהלים בנושא זה הוא מנהל תשתיות המחשוב בממשל זמין. החל מחודש מרץ 2013, נוהל הרשאות מיושם בפועל. קיימת הקפדה על נשיאת תגים, ליווי אורחים וטכנאים, לכל אורח יש איש קשר האחראי על שהותו של האורח בבנין ממשל זמין. אבטחת מידע הינה חלק מכל התקשרות חדשה עם ספק חדש. במהלך הרבעון הראשון של 2013 הוכנה תכנית ביקורת שנתית על ידי מנהל אבטחת מידע, בהתאם לנוהל "התאמה לקווי מדיניות האבטחה ותקני האבטחה". תחום אבטחת המידע הינו דינאמי ומחייב עדכונים שוטפים, ולכן פעילות יחידת ממשל זמין מול רא"ם הינה תוכנית אב כללית המתעדכנת אחת לשלושה חודשים.
בנוסף, יש לציין כי חלק מדרישות רא"ם כוללים תהליכי רכש מורכבים שאינם נמצאים בשליטת ממשל זמין. אירוע נפילת שטחי האחסון (Storage) מנובמבר 2011, ואירועי עמוד ענן, הוכרו על ידי הרשות הממלכתית לאבטחת מידע כביצוע תרגילי חירום בפועל.
ליקוי

4.	מנהל אבטחת מידע בממשל זמין כפוף מהבחינה המקצועית ומהבחינה המינהלית ישירות למנהל ממשל זמין. כפיפות זו עלולה להביא לידי פגיעה באי- תלותו, מפני שמתוקף תפקידו הוא נדרש לבקר חלק מפעילות מערכות המידע של הארגון המצויות בסמכותו ובניהולו של מנהל ממשל זמין.

מעקב
משרד האוצר – ממשל זמין

4.	לממונה על אבטחת מידע מספר סמכויות, ביניהן סמכויות ביצועיות וסמכויות קביעת מדיניות. בהקשר זה, מבחינה הממונה על התקשוב הממשלתי בין סמכויות משני סוגים: (1) סמכויות תפעוליות של ממונה אבטחת מידע בחטיבת המערכות והשירותים הרוחביים ויחידת ממשל זמין: הגנה על המערכות ועל המידע שבאחריות החטיבה והיחידה תוך התמודדות שוטפת מול מתקפות מגורמים שונים. סמכות זו מצויה בידי ממונה אבטחת מידע של חטיבת המערכות והשירותים הרוחביים, הכפוף מבחינה מינהלית, לראש חטיבת המערכות והשירותים הרוחביים, ומונחה מקצועית על-ידי גופים שונים ובהם אגף חירום וביטחון במשרד האוצר, רא"ם ורשות למשפט וטכנולוגיה של משרד המשפטים. (2) סמכויות קביעת מדיניות אבטחת מידע ממשלתית רוחבית: סמכות זו חלה ביחס לכלל המערכות והגופים שאינם מונחי רא"ם, ומצויה בידי ה-CSO   הממשלתי, הכפוף לממונה על התקשוב הממשלתי. זאת, בהתאם למבנה הארגוני שהומלץ על-ידי הועדה לבחינת מערך תקשוב ממשלתי מרכזי ומינוי מנהל מערכות מידע ממשלתי (CIO), מיום נובמבר 2010. 

ליקוי

5.	לא הוכנה תכנית להמשכיות עסקית בממשל זמין. רק בנובמבר 2012 מינתה הנהלת ממשל זמין בעל תפקיד האחראי להיערכות להמשכיות עסקית.

מעקב
משרד האוצר – ממשל זמין

5.	מסמך תכנית המשכיות עסקית בממשל זמין נמצאת בהכנה, ולכשתסיים הכנתו, יובא לאישור בפני ועדת ההיגוי. עד כה מופו רוב השירותים (שבעה מתוך עשרה) ושלושה ממתינים לביצוע.
ביצוע התכנית מותנה בהקצאת התקציבים בהתאם. יש לציין כי הערכה תקציבית ראשונית הוגשה לחשבת הכללית ולממונה על התקציבים וההיערכות התקציבית הייתה אמורה להידון בישיבת הנהלת האוצר. מנהל ה-DRP החל בהכנת מסמך אסטרטגי לנושא התאוששות מאסון והמשכיות עסקית. המסמך כולל ביצוע סקר בקרב כלל משרדי הממשלה ויובא לאישור בפני ועדת ההיגוי, כאשר יושלם. תרגיל ישימות תכנית התאוששות מאסון והמשכיות עסקית התקיים ביום 1.5.2013.  מסמך הממפה את השירותים העיקריים של ממשל זמין.
נכסים: שירות התשלומים לאזרח, שירות הטפסים, צומת השירותים מערכות קריטיות, רשת האירוח, רשת הגלישה, שירותי התשלומים,         רשת PKI. כמו כן, קיים מסמך מפורט ומסווג ("ממשל זמין - הגדרת המערכות הקריטיות 09.2011"), אשר מטבעו הינו מסווג ויועבר למבקר  המדינה.

ליקוי

6.	למרות ההוראות המחייבות שנקבעו בנושא תכנית שיקום מאסון, ואף שכבר משנת 2008 קיימים אתר חלופי ותכנית מפורטת להפעלת מערך השיקום מאסון ונקבעה תדירות התרגול הנדרשת, לא נערכו התרגילים כנדרש.

מעקב
משרד האוצר – ממשל זמין

6.	אתר ה-DRP אינו מוכן, ולכן לא ניתן לענות על דרישה זו. בימים אלו נתקבל אישור תקציבי עקרוני להקמת DRP. המכרז המרכזי לשטח רצפה עבור תשתיות DRP הינו בתחום האחריות של יחידת מינהל הרכש הממשלתי בחשב הכללי. בשלב זה יחידת ממשל זמין ממשיכה לעשות שימוש באתר הקיים (Med1). לאחר השלמת ההליך המרכזי ע"י מינהל הרכש ובחירת הספק הזוכה ידון תהליך העתקת האתר בהתאם. בחודש נובמבר 2012 גויס מנהל DR במשרה מלאה. בין היתר, תפקידו לתכנן ולהקים את מערך ה-DRP לאגף התקשו"ב הממשלתי וליחידת ממשל זמין. הממונה על התקשו"ב הממשלתי מינתה שלוש ועדות לנושא היערכות לחירום: 
1. ועדת היגוי עליונה - מדיניות כלל ממשלתית לנושא היערכות לחירום.
2. ועדת היגוי אגף התקשוב - מוכנות אגף התקשוב על יחידותיו למוכנות לחירום.
3. ועדות היגוי יחידתיות - מוכנות היחידות לחירום.

ליקוי

7.	לממשל זמין אין הסכם עם אף לא אחד מלקוחותיו, המגדיר מי הם מורשי הגישה למאגרי המידע של הלקוח כנדרש בחוק הגנת הפרטיות. ממשל זמין גם לא מסר דיווח שנתי לרשות למשפט, טכנולוגיה ומידע שבמשרד המשפטים, כנדרש בחוק הגנת הפרטיות, ובתוקף היותו מחזיק במאגרים של בעלים שונים. 

מעקב
משרד האוצר – ממשל זמין

7.	נהלים וסטנדרטים של הלקוחות ממשל זמין למלא - וביניהם מתן הרשאות גישה לצוות המטפל במאגר המידע או המערכת של הלקוח - במהלך ההתקשרות, יקבל הלקוח את שמות הצוותים אשר יטפלו במאגר המידע מאחר והרשאת הגישה ניתנת ברמה צוותית. מתקיים Audit Trail ברמה אישית אולם נושא ניהול כוח האדם בתוך ממשל זמין (תחלופה של עובדים) אינו נחוץ ללקוח. כהיענות לדרישת המבקר, שבפעם הראשונה מאז הקמתו, יהיה לממשל זמין הסכם כולל עם לקוחותיו, להגדרת נהלים וסטנדרטים בהם צריכים הלקוחות לעמוד, הינה משימה מורכבת בעלת השלכות ארגוניות ומשפטיות אשר תארך מספר חודשים. משימה זו  מורכבת משום שהיא כרוכה באיסוף תשומות מכל יחידות ממשל זמין, ניסוח ההסכם ויישום שינויים ארגוניים וייתכן ואף שינויים טכנולוגיים, בהתאם לתשומות שיינתנו. כמו כן, קבלת תשומות ואישורים מהרשות למשפט וטכנולוגיה של משרד המשפטים (רמו"ט) והמחלקה המשפטית של משרד האוצר. ממשל זמין מדווח ללקוחותיו, ברמה שבועית, באמצעות דו"ח מפורט, על ניסיונות חדירה לאתריהם, ובמקביל על גלישה לא מורשית של תחנות עבודה לאתרים זדוניים. במקרה ומתקיים אירוע, ממשל זמין פונה למשרד הספציפי בזמן אמת, לטיפול באירוע. כאמור, דוחות ממשל זמין אלו מתייחסים לנושא אירוח האתרים וגלישה - בהתאם לשירות אותו נותנת היחידה. לגבי וירוסים הקיימים ברשת המשרדית, הרשת הינה מחוץ לגבולות האחריות של ממשל זמין. ממשל זמין מצוי בעיצומו של פרויקט הקמת מערך דיווח עדכני near-real-time ללקוחות ממשל זמין. הפרויקט ידוע בכינוי GovSec. המאגר ייתן למנהלי אבטחת המידע של הלקוחות אפשרות תשאול ותחקור מתקדמות על אירועי אבטחת מידע - בדבר התקפות וניסיונות חדירה - באתרי האינטרנט של לקוחות ממשל זמין לרבות מידע ברמת עדכניות של מספר דקות. המידע יאפשר גם ניתוחים סטטיסטיים שונים. צפי עליה לאוויר של שלב א' – סוף 2013." מוקם אתר אשר ייתר את הוצאת הדו"ח השבועי - GovSec - כל לקוח יוכל להתחבר לאתר ולקבל דו"ח עדכני על ניסיונות הפריצה לאתריו. הנהלים המתוכננים בדבר נהלים וסטנדרטים שלקוחות ממשל זמין נדרשים למלא - יכסו גם את הפעולות שעל המשרד המתארח לבצע בעקבות קבלת הדיווח. כמו כן, מסתיים תהליך רישום המאגר ויועבר דיווח שנתי לרשויות על פי הנדרש. בוצע רישום של שירות הטפסים כמאגר עפ"י חוק. התהליך הושלם.

ליקוי

8.	חוץ מסיכום ישיבה אחת בנושא סקר הנהלה, שהתקיימה בנובמבר 2010, לא נמצאו מסמכים המעידים על כך שנעשו סקרי הנהלה בשנים 2009-2012. כמו כן לא נמצאו מסמכים המעידים על יישום ההחלטות שהתקבלו בסקר ההנהלה בנובמבר 2010, ושהיו אמורות להתבצע עד סוף 2011.

מעקב
משרד האוצר – ממשל זמין

8.	בוצע סקר הנהלה בתאריך 23.12.2012 כחלק מתהליך בו יתקיים סקר הנהלה אחת לשנה על פי הנוהל. הסקר יושם -  הוכנו מסמכים שהם תוצר של משימות מסקר ההנהלה. בסקר ההנהלה הבא יבוצע מבדק לשנת 2013.



ליקוי

9.	במאי 2012 פרסמה מחלקת אבטחת המידע טיוטת נוהל תפעולי שכותרתו "פעולות לביצוע בעת מתקפת מניעת שירות". התברר שהטיוטה לא אושרה לא על ידי מנהל אבטחת מידע ולא על ידי ועדת ההיגוי של ממשל זמין.

מעקב
משרד האוצר – ממשל זמין

9.	נכתבה תוספת לנוהל "פעולות לביצוע בעת מתקפת מניעת שירות" המגדיר את הפעולות לביצוע, סוגי ההתקפות ואופן הרישום המתבצע אוטומטית על ידי מערכות ההגנה והניטור. התוספת לנוהל מגדירה את הרישום המתבצע אוטומטית על ידי מערכות ההגנה והניטור. סעיף 6.3.2. לנוהל והסיפא של הנוהל מגדירים את אופן הדיווח על אירוע אבטחת מידע החריג. נכתב נוהל "ביצוע פעולות אבטחת מידע להגנה מהתקפה", שעודכן ואושר על ידי מנהל אבטחת המידע. קיים נוהל מאושר לטיפול במתקפות דואר אלקטרוני. פורסמה הנחייה באתר gov.il (תחת הנחיות למשתמש) העוסקת בשליחת הודעות דוא"ל מרובות - הנחיה התואמת את חוקי הספאם (דואר זבל).  בוצעה התייעצות עם היועץ המשפטי, ונתקבלה המלצה בהתאם לפרסום ההנחיות באתר האינטרנט של ממשל זמין. אין ועדת היגוי לנושאי דואר - המתקפה טופלה ככל מתקפה אחרת על שרתי ממשל זמין.

ליקוי

10.	מנהל אבטחת מידע בממשל זמין לא גיבש תכנית הדרכה כוללת להגברת מודעות העובדים לכל ההיבטים הנוגעים לאבטחת מידע. הוא אינו מעודכן בנוגע לעובדים חדשים בממשל זמין, וממילא אין הם מקבלים את ההדרכה הנדרשת לפני קבלת הרשאות הגישה.

מעקב
משרד האוצר – ממשל זמין

10.       	בדיקות התאמה לסיווג עובדים - בוצע מיפוי של כלל העובדים, וכן הוגדרה רמת הסיווג הנדרשת לכל בעלי התפקידים הרלוונטיים. המיפוי ורמת הסיווג בוצעו בתיאום ובאישור רא"ם. מסמך המדיניות אינו כולל את פירוט הרשתות של ממשל זמין וזאת מפאת סודיות הפרטים. במסמך מדיניות אבטחת המידע תחום אפליקציה - קיים פרק מדיניות הסיסמאות ויישומה, לרבות ניהול הסיסמאות והחלפתן. הוגדרו הרשאות פרטניות לרכיב ה-Firewall, וכן הוגדרה הגבלת הגישה למערכות שליטה ובקרה. הוגדרו הרשאות פרטניות לרכיב ה-Firewall, וכן הוגדרה הגבלת הגישה למערכות שליטה ובקרה. שלב עריכת המסמך הסתיים. המסמך הופץ. עודכן נוהל הדרכות ממשל זמין, כולל סינכרון עם תו"ל תמ"ר. תכנית העבודה השנתית להגברת המודעות וטופס המעקב מתויקים בעותק מגנטי. במצגת מדצמבר 2012 ניתן לראות כי המצגת, אשר הוצגה לעובדים במסגרת יום מודעות לאבטחת מידע מכסה את תקן ISO27001 ("אבטחת מידע לכלל ממשל זמין"). מנהל מערך אבטחת המידע ומערך אבטחת המידע מעודכנים לגבי קליטת עובדים חדשים ועל סמך הרשימות המגיעות ממשרד הרכש (האחראי על קליטת עובדים חדשים), נערך יום המודעות וההדרכות לעובדים חדשים. כחלק מתכנית העבודה השנתית, יתקיים מפגש רבעוני עם עובדים חדשים ובין השאר התכנים, תתקיים גם הדרכת אבטחת מידע.
המפגש ברבעון הראשון של 2013 התקיים בתאריך 17.3.2013 בהשתתפות כלל העובדים החדשים שטרם עברו הדרכת אבטחת מידע.  עודכן נוהל הדרכות ממשל זמין, כולל סינכרון עם תו"ל תמ"ר. גובשה תכנית עבודה שנתית והדרכות ניתנות על פיה. בהדרכות אשר בוצעו ב-16.12.2012 ב-19.9.2012 באוקטובר 2013 וב-16.1.2014, בוצע תיעוד לכלל המשתתפים ובכללם חברי הנהלת ממשל זמין.

ליקוי

11. 	ממצאיו של דוח זה מלמדים על כך שממשל זמין לא יישם בהיבטים שונים הוראות ונהלים בתחום אבטחת המידע ובכך גדלה רמת הסיכון לפגיעה בתשתיות המחשוב ובשירותי המחשוב למשרדי ממשלה וגופים ציבוריים. 

מעקב
משרד האוצר – ממשל זמין

11.        	הממונה על התקשוב הממשלתי פועלת לגיוס מנהל אבטחת מידע ממשלתי (CSO). לאחר מינויו, יפעל ה-CSO  הממשלתי לבחינת נהלים ותקנים קיימים המחייבים את משרדי הממשלה בתחום אבטחת מידע, ובהם "נוהל המסגרת" משנת 2005. תיבחן גם האפשרות להחיל חלקים מנוהל אבטחת המידע של רא"ם כנוהל מחייב במשרדי הממשלה שאינם מונחי רא"ם. השלמת עבודת המטה צפויה לארוך שנתיים לפחות, ומותנית בין היתר בהשלמת גיוסו של ה-CSO הממשלתי למטה התקשוב המשלתי. יודגש, כי יש להבחין בין נוהל המסגרת הנזכר בדו"ח המבקר, המותאם לתשתיות מחשוב משרדיות, לבין נהלים הנדרשים בעבור תשתיות מחשוב ממשלתיות רוחביות. הגדרת הנהלים הרלוונטיים והמחייבים, בהתאמה למערכי המחשוב השונים, תיכלל בתוכנית העבודה של ה-CSO הממשלתי, לכשיגויס. נוהל אבטחת מידע עודכן בינואר 2013, הנוהל אושר ונתחם ע"י מ"מ מנהל ממשל זמין בחודש פברואר 2013 (עם כניסתו של סמנכ"ל החטיבה ליישומים ומערכות רוחביות, יובא הנוהל לאישורו ובהתאם לכך גם בועדת ההיגוי לאבטחת מידע). נהלי אבטחת מידע שהוכנו בעקבות הטמעת תקן 27001 נכנסו לתוקף ב-1 במארס 2013. שולב תהליך לניהול מהדורות ונקבע כי מנהל אבטחת המידע הוא הגורם האחראי למעקב שוטף ועדכון המהדורות. הוגדר נוהל בדיקות קבלת מערכת על פיו מנהל אבטחת מידע, יאשר עליה לאוויר של מערכת מידע רק לאחר שליקויי אבטחת המידע טופלו ו/או התקבלה החלטה על ניהול מבוקר של הסיכון הקיים בהעלאת המערכת לאוויר.


ליקוי

12.	לנוכח הליקויים שהועלו בדוח, נדרשת הנהלת ממשל זמין לנקוט כמה וכמה פעולות. עליה לקבוע את הסיכונים הנשקפים לכל הפרויקטים בממשל זמין, ואת רמת הסיכון הנשקפת מכל אחד מהם; אין להכפיף את מנהל אבטחת מידע בממשל זמין באופן שיפגע בעיקרון אי-התלות שלו; יש ליישם תכניות התאוששות מאסון והמשכיות עסקית בכל הנוגע לתשתית המידע הקריטי שלו, ולבדוק ולתרגל במלואן את ישימותן הן מהבחינה הטכנולוגית והן מהבחינה האנושית. כמו כן, מומלץ שממשל זמין ייקבע קובץ נהלים לגופים הציבוריים המתארחים בו שלפיהם עליהם לפעול. על הנהלת ממשל זמין לבצע את פעולות ההדרכה הדרושות בתחום אבטחת מידע, לרבות הכנת תכנית הדרכה שנתית ומימושה, וכן בקרה על מידת הטמעתן של ההוראות וההנחיות בתחום זה.

מעקב
משרד האוצר – ממשל זמין

12.	בהחלטת הממשלה 3058 מיום 27 מרץ 2011, הוסמכה הממונה על התקשוב הממשלתי לפעול להנחלת ארכיטקטורה וסטנדרטים אחידים ליחידות המחשוב בממשלה. לצורך כך, מוקמת חטיבת עיצוב תקנון וסטנדרטים במטה התקשוב הממשלתי (תקן מנהל החטיבה טרם אויש). בהחלטת הממשלה הנ"ל, הוכפפו מערכות המידע במשרדי הממשלה להנחיות המקצועיות של הממונה על התקשוב הממשלתי. בהמשך לכך, פועלת הממונה על התקשוב הממשלתי לבחינת נוהל מפת"ח, הכולל עשרות נהלים ותקנים, ומתייחס להיבטים שונים מעולם מערכות המידע והתקשוב, לרבות: תכנון, פיתוח, ניהול פרויקטים, ניהול מכרזים ואבטחת מידע. בעוד שחלקים מהנוהל טעונים עדכונים ושינויים, חלקים אחרים ממנו אינם רלוונטיים, וחלקים אחרים טעונים תיקוף ופרסום מחדש. לפיכך, החלטת הממשלה (כל/103) מאוקטובר 1991, המחייבת את יחידות המחשוב לפעול בהתאם לנוהל מפתח אינה רלוונטית עוד, ובמטה התקשוב הממשלתי מתבצעת עבודת מטה לביטול החלטת הממשלה, לעדכון הסטנדרטים הכלולים בנוהל מפת"ח, ולפרסומם מחדש במסגרת הנחיות הממונה על התקשוב הממשלתי. השלמת עבודת המטה צפויה לארוך שנתיים לפחות, ומותנית בין היתר בהשלמת גיוסם של מנהל חטיבת עיצוב תקנון ותקשורת ומנהל חטיבתITG) IT Governance) למטה התקשוב הממשלתי. 
 
כללי

צוות אבטחת מידע של ממשל זמין אחראי אך ורק לתעבורת התקשורת הנמצאת בגבולות הגזרה של ממשל זמין - וגבולות אלו מוגדרים עד לרכיב ה-Firewall המותקן בחיבור אל מול המשרד הרלוונטי. ממשל זמין אינו אחראי על אבטחת המידע במשרדי הממשלה (ברכיבי המחשוב והתקשורת הנמצאים מעבר לגבולות שהוגדרו). בכל משרד קיים אחראי אבטחת מידע ולכן ממצאים אלו (אודות חשד להמצאות תוכנות זדוניות במחשבי הלקוח) מועברים לטיפולו והוא האחראי להתקנת מערכות "הלבנה" והגדרת ואכיפת נהלים המגבילים את השימוש בהתקני אחסון ניידים.

דיון בוועדת הכנסת לענייני ביקורת המדינה

בתאריך ה-21 באוקטובר 2013, התקיים דיון בוועדת הכנסת לענייני ביקורת המדינה בממצאי מבקר המדינה בנושא לעיל. בדיון השתתפו נציגים של הגופים המבוקרים.  נציגים של התקשוב הממשלתי ושל משרד ראש הממשלה הביעו את עמדתם בנושא. הודגש כי נדרשים שינויים בחקיקה, בכדי לתת סמכויות לאנשי אבטחת מידע, ותקציבים מתאימים לביצוע פעולות. סוכם כי יו"ר הוועדה יבחן שינויים אפשריים בחקיקה. 




שירות בתי הסוהר

















הקמת מערכת מידע בשירות בתי הסוהר 
פרויקט קידמה

הגופים המבוקרים: נציבות שירות בתי הסוהר , משרד לביטחון הפנים.

ליקוי 

18. 	מערכת קידמה אמורה לשמש בשב"ס כלי עיקרי לניהול האסירים, בתי הסוהר, המודיעין ומשאבי האנוש ולהחליף את מערכות המידע המשמשות את שב"ס למטרה זו, זאת בשל התיישנותן של אלה והסכנה לקריסתן - דבר שיפגע ביכולת שב"ס למלא את משימותיו. אף שמערכת קידמה הייתה אמורה להיות מסופקת בתוך כשנתיים ממועד חתימת החוזה עם הספק, עד מועד סיום הביקורת, חמש שנים לאחר החתימה, סופקה רק אחת מארבע תת-המערכות, וגם זו לא בשלמותה. 

ליקוי

19. 	ממצאיו של דוח ביקורת זה מלמדים על משבר של ממש שאליו נקלע הפרויקט, שעל עומקו ניתן ללמוד מניתוח שלושת המשתנים העיקריים של הפרויקט - לוח הזמנים לביצועו, תקציבו ותכולותיו: הדוח מצביע על פער גדול בין לוח הזמנים שנקבע לביצוע הפרויקט ובין התקדמותו בפועל; על חריגה ניכרת מהתקציב שתוכנן ואושר לפרויקט מלכתחילה; ועל כך שתכולותיו של הפרויקט במועד סיום הביקורת אין בהן כדי לתת את המענה הדרוש לניהול המערכים התפקודיים של שב"ס.

ליקוי

20. 	מציאות זו התהוותה על רקע מחלוקות יסודיות שהתגלעו בין החברה המבצעת את הפרויקט ובין שב"ס. שב"ס נדרש לבחון את הליקויים והממצאים העולים בדוח זה  בנוגע לשלושה תחומי תפקוד שלו - פעולתו בשלב הליך האפיון של המערכת; הפיקוח שקיים על ביצוע הפרויקט, ובכלל זה על התוצרים שהתגבשו במסגרתו; וניהול הסיכונים הכרוכים ביישומו.

ליקוי 

21. 	מכיוון ששב"ס והחברה החליטו באוגוסט 2012 לסיים את ההתקשרות ביניהם, ומכיוון שיש צורך של ממש בפיתוח מערכת מידע חדשה בשב"ס לניהול האסירים ובתי הסוהר, מן הראוי ששב"ס, המשרד לביטחון הפנים והממונה על התקשוב הממשלתי יעשו עבודת מטה יסודית לשם בחירת החלופה המיטבית להשלמת פיתוח תת-המערכות אסירים ובתי הסוהר. כמו כן יש לקבוע לוח זמנים מחייב לסיום הפרויקט, וכן למנות גורם בכיר בשב"ס שינהל את הפרויקט ויפקח פיקוח אפקטיבי על ביצועו ועל העמידה ביעדים שנקבעו לו. 




מעקב
שירות בתי הסוהר

18-21. 	נציבות שירות בתי הסוהר, מאמצת את כל המלצות דוח הביקורת,  תוך הקפדה על  ביצוע מעקב  ובקרה קפדניים, המבוצעים   ע"י הגורמים המקצועיים בדרגים הבכירים ביותר בשירות בתי הסוהר (להלן: שב"ס) עבודת מטה  יסודית,  בוצעה בשיתוף  שירות בתי הסוהר, המשרד לביטחון הפנים והממונה על התקשוב הממשלתי, לדיון בנושא בחירת החלופה המיטבית להשלמת פיתוח תת המערכות אסירים ובתי הסוהר, כולל לוח זמנים מחייב לסיום הפרויקט: מערכת "צוהר" לניהול הטיפול באסירים הינה בת עשרים ותשע שנים. כיום - קשה מאד להשיג עבורה חלקי חילוף לחומרה  ומערכות התוכנה התשתיתיות שלה אינן נתמכות, משנת 2006. בנוסף , קיים קושי רב לאתר אנשי מקצוע השולטים בתוכנה ו/או בתשתיות שלה.  מצב זה גרם לשב"ס לפנות לפרויקט "קידמה".  בעקבות כשלון הפרויקט,  שב"ס לנקודת ההתחלה, שמונה שנים מאוחר יותר.מכיוון שמערכת האסירים הינה מערכת הליבה של שרות בתי הסוהר והיא נמצאת בסיכון גבוה כאמור, הוחלט  ע"י שב"ס  לשכפל את המערכת הקיימת,  ללא שינוי,  לסביבה מודרנית בהיבטי חומרה, בסיס נתונים ותשתיות טכנולוגיות.  מתווה זה התקבל על דעת כל המשתתפים, בדיון שהתקיים בראשית שנת  2013 במשרד לביטחון פנים , בהשתתפות נציגי שב"ס והמנמ"רית הממשלתית.  הפרויקט, "צוהר 2" , שמשרד האוצר נרתם לו ותקצב 2/3 מעלויותיו, מחולק לשבע גרסאות תוכנה, ששתיים מהן כבר עלו לאוויר. לקראת בצועה של "צוהר 2" והסרת האיום המהותי מעל מערכת הליבה של שב"ס, יתפנה שב"ס לתכנן באופן מקיף את השינויים והפיתוחים הנחוצים לו במערכת, במטרה להתאימה למשימותיו ולאתגרים השונים בתחום פעילותו לקראת השנים הבאות. לוח הזמנים המחייב להשגת מבצועה של "צוהר 2"  הוא הרבעון האחרון של  2014. פרויקט "צוהר 2" מפוקח על ידי שני ראשי אגפים בשב"ס: סגן הנציב וראש אגף המטה, מפקח על הפרויקט בהיבטי התקדמות, עמידה בלוח זמנים ותקציב.  ראש אגף האסיר, המייצגת את כלל משתמשי המערכת, אחראית על עולם התוכן של המערכת ותכולתה. מערכת ניהול בתי סוהר שתוכננה להיות חלק ממערכת קידמה – לא בוצעה במסגרת קידמה ולא תצא אל הפועל כפי שתוכננה בשעתה. בנוסף לשלוש מערכות הליבה "יהלום", "עין בוחנת"  ו"צוהר 2" , פותחה מערכת "תמונת שער" המשמשת כמערכת הביטחון המרכזית של הארגון. המערכת עוסקת בניהול הארגון בשגרה ובחרום וכוללת מודולים לטיפול באירועים, מתן תמונת מצב למפקדים, הנחיות וטיפול ספציפי למכלולי השליטה מקצועיים שונים בארגון המיועדים לתרגילים ולחירום. כל אחת ממערכות ליבה אלה מבוצעת ומפותחת כפרוייקט נפרד , כאשר המטרה היא שבסופו של התהליך יינתן מענה ממוחשב מיטבי  לכל נושאי הליבה של הארגון.לאחרונה נערך דיון בראשות הנציב,  במהלכו הוצגה מצגת מפורטת המתייחסת לכל מערכות הליבה של שב"ס, מפרטת את מצבן ואת תוכניות הפיתוח שלהן, כולל נתונים, לו"ז לביצוע ותקציב. שירות בתי הסוהר למד   את דוח הביקורת  בנושא "קידמה"  ואימץ את המלצות דוח הביקורת  תוך הקפדה על  ביצוע מעקב  ובקרה קפדניים, המבוצעים   ע"י הגורמים המקצועיים בדרגים הבכירים ביותר בשב"ס.
	ראה הערות רה"מ  63 ב' עמ'  160.  









חלק רביעי

מעקב אחר תיקון ליקויים מדוח 63 חלק ראשון של מבקר המדינה – 
הביקורת על נושאים כלכליים לשנת 2012

מעקב ראשון




מעקב אחר תיקון ליקויים
דוח 63א' – מעקב ראשון
סיכום מצרפי כלל משרדי

	גוף מבוקר
	סה"כ ליקויים
	א
	ב
	ג
	א%
	ב%
	ג%

	משרד האוצר – אגף החשב הכללי
	26
	4
	20
	2
	15%
	77%
	8%

	רשות החברות הממשלתיות
	19
	6
	10
	3
	32%
	53%
	16%

	רשות המסים
	10
	10
	0
	0
	100%
	0%
	0%

	משרד האנרגיה והמים
	17
	1
	15
	1
	6%
	88%
	6%

	משרד התעשייה, המסחר והתעסוקה
	15
	6
	9
	0
	40%
	60%
	0%

	המועצה להשכלה גבוהה
	29
	14
	12
	3
	48%
	42%
	10%

	חברת החשמל
	34
	13
	17
	4
	38%
	50%
	12%

	מע"צ – החברה הלאומית לדרכים
	7
	1
	6
	0
	14%
	
86%

	0%

	חברת נמל אשדוד
	24
	23
	1
	0
	96%
	4%
	0%

	נתיבי הגז הטבעי
	22
	19
	3
	0
	86%
	14%
	0%

	הרשות הממשלתית למים וביוב
	12
	4
	8
	0
	33%
	67%
	0%

	מערכת הביטחון
	16
	8
	8
	0
	50%
	50%
	0%

	סיכום כללי 63א'
	231
	109
	109
	13
	47%
	47%
	6%

	
	
	
	
	
	
	
	





מעקב אחר תיקון ליקויים
דוח 63א' – מעקב ראשון
סיכום מצרפי כלל משרדי






















משרד האוצר – אגף החשב הכללי














משרד האוצר אגף החשב הכללי

היערכות הממשלה לביטוח רכוש ותשתיות מפני אסונות

הגופים המבוקרים: משרד האוצר, רשות המיסים, רשות החברות הממשלתיות, משרד החינוך, משרד התחבורה והבטיחות בדרכים, רשות שדות התעופה, חברת רכבת ישראל, חברת החשמל לישראל, חברת נמלי ישראל, חברת נמלי חיפה, חברת מקורות, חברת נתיבי הגז הטבעי לישראל, ענבל-חברה לביטוח בע"מ, חברת תשתיות נפט ואנרגיה בע"מ. 

ליקויים 12,16,17 תוקנו. ראה הערות רה"מ 63 א' עמ' 14. 

ליקוי

1. ועדת הקרן הפנימית באגף החשב הכללי במשרד האוצר, האחראית לקביעת מדיניותה ודרכי פעולתה של הקרן הפנימית לביטוחי הממשלה, לא קבעה יעדים למבנה ההון המיטבי של הקרן, לא הגדירה מטרות לצבירה בקרן ולמותר לציין כי לא הגדירה את היתרות הנדרשות לצבירה, לא על בסיס ענפי ולא על בסיס מצטבר. הוועדה לא קבעה את מידת התחלופה הרצויה בין צבירת היתרות בקרן הפנימית לבין ביטוחי המשנה. 

ליקוי

2. אף שבדוח 58ב הצביע מבקר המדינה בין היתר על ליקוי בניהול היתרות של קרנות ייעודיות, מדיניות ניהול הנזילות של החשכ"ל אינה מתייחסת לרמת הנזילות הנדרשת בגין הקרן הפנימית וקרן הפיצויים, וטרם נקבע שיעור היתרות שעל החשכ"ל להחזיק בגין קרנות אלו. 

מעקב
משרד האוצר

1-2. 	ראה הערות רה"מ 63 א' עמ' 9.

ליקוי

3.	הביקורת העלתה ליקויים בתחום הביטוח של חברות תשתית ממשלתיות חיוניות למשק: היעדר הערכות של ערך הכינון של הרכוש הקבוע שבבעלותן ובאחריותן לצורך ביטוחו, ליקויים בתדירות עדכונן והיעדר הערכות מקצועיות בדבר הנזק האפשרי המרבי (MPL) לצורך ביטוח מפני נזקי רעידות אדמה. ליקויים אלה, בשילוב מדיניות ביטוח סלקטיבית של הרכוש הקבוע בחלק מן החברות, מעלים את החשש לקיומם של ביטוחי חסר בחברות בהתממשות רעידת אדמה. 



ליקוי

4.	נמצא כי הפיקוח והבקרה של הממשלה באמצעות רשות החברות הממשלתיות על מדיניות הביטוח של החברות הממשלתיות בכלל ושל חברות תשתית חיוניות למשק בפרט אינם מספקים. 

מעקב	

3-4. 	ראה הערות רה"מ 63 א' עמ' 11. 

ליקוי

5.	משרדי החינוך והתחבורה אינם מתנים הקצאת כספים לביצוע פרויקטים ברשויות המקומיות בעשיית ביטוח. אם תתרחש רעידת אדמה הרסנית ויינזקו פרויקטים שלא בוטחו כנדרש, צפוי שיוגשו בקשות לשיקום והקמה מחודשת של פרויקטים מתקציב המדינה.

מעקב

5. 	לא דווח על התקדמות בתיקון הליקוי.

ליקוי

6.	בעת שינוי שיטת הרישום החשבונאי והעמדת היתרה הרשומה בקרן הפיצויים על 0 בשנת 2007, היה על משרד האוצר לחשב את היתרה שהייתה אמורה להיזקף לזכות הקרן על פי הוראות החוק ולקבוע תכנית פעולה שתאפשר לקרן לממש את ייעודה על פי החוק. מאחר שהדבר לא נעשה, נפגעה היכולת להשתמש בקרן לפיצוי בגין נזקי מלחמה.

ליקוי

7.	היתרות בקרן הפיצויים, אשר באוגוסט 2011 הגיעו לכ-3.4 מיליארד ש"ח, לא יוכלו לשמש מקור מספיק לפיצוי על נזקי מלחמה כוללת. אי-שמירת יתרות מספיקות פוגעת ביכולת הקרן לממש את ייעודה על פי החוק ולפצות ניזוקים בעת הצורך.

מעקב

6-7. 	ראה הערות רה"מ 63 א' עמ' 12.

ליקוי

8.	במשך השנים נחלשה הזיקה הביטוחית של קרן הפיצויים, ואין הקרן פועלת בהתאם לעקרונות מקובלים בתחום הביטוח. נמצא גם כי הקרן אינה מכינה דוחות כספיים.


מעקב

8. 	ראה הערות רה"מ 63 א' עמ' 12.

ליקוי

9.	אף שעברו כ-15 שנה מפרסום דוח מבקר המדינה (דוח 47) בעניין פיצוי על נזקים לחפצים ביתיים, עדיין לא תוקן הליקוי שעליו הצביע המבקר בעניין הפעילות המבוצעת להגדלת מספר המבוטחים בביטוח רשות לחפצים ביתיים באמצעות קרן הפיצויים, ומספר המבוטחים בביטוח זה נמוך במיוחד. 

מעקב 
רשות המים

9. 	ראה הערות רה"מ 63 א' עמ' 13.

ליקוי

10.	נמצא כי מאז מלחמת לבנון השנייה ופרסום דוח מבקר המדינה 58ב שעסק בנושא לפני כארבע שנים, טרם הוסדר פתרון ביטוחי מערכתי לגידור נזקי מלחמה של גופים ציבוריים. לגופי תשתיות ממשלתיות חיוניות למשק אין פוליסת ביטוח הולמת מפני נזקי טרור ומלחמה. חלק מהגופים מסתמכים באופן מוחלט על קרן הפיצויים כמקור לפיצוי, בעוד משרד האוצר פועל להחרגתם מקבלת פיצוי. בפעילות משרד האוצר להחרגה ללא הסדרת פתרון מערכתי ביטוחי אחר יש משום הסרת האחריות של הקרן ושל משרד האוצר כחלק מהאחריות הכוללת של הממשלה.

מעקב

10. 	לא דווח על התקדמות בתיקון הליקוי 

ליקוי

11.   	זה למעלה מעשור לא עדכנה חברת מקורות חברת המים הלאומית בע"מ, את סקר הסיכונים שלה להיקף הנזק לרכוש החברה והמוביל הארצי באירוע רעידת אדמה לצורך ביטוח. החברה רכשה פוליסת ביטוח ללא ביצוע סקר של ערך כלל הרכוש לצורך כינון. זאת ועוד, החברה לא ביצעה הערכה שמאית עדכנית לרכוש המוביל הארצי ולרכוש תחנות שאיבה זה כשני עשורים. משכך, לדעת משרד מבקר המדינה, עולה חשש כי החברה חשופה לביטוח חסר.

מעקב
חברת מקורות

11. 	ראה הערות רה"מ 63 א' עמ' 14.



ליקוי 

13. 	נמצא כי הערכת חברת נמלי ישראל והחלטתה להגביל את אחריות המבטח לא נתמכה בהערכה כמותית של ערך MPL לרכוש החברה בגין רעידות אדמה, לרבות נזקים הנובעים מפגיעת גלי צונאמי.

מעקב
חברת נמלי ישראל

13. 	ראה הערות רה"מ 63 א' עמ' 16.

ליקוי

14. 	נמצא כי בשנים 2009-2007 מדיניות הביטוח הכללית בחברת נמל חיפה בע"מ לא נדונה בדירקטוריון החברה או בוועדותיו. זאת למרות מכרז לבחירת חברת ביטוח שהתקיים בתקופה זו, ובניגוד לאמור בחוזר רשות החברות בנושא מדיניות הביטוח.

מעקב
חברת נמלי חיפה

14. 	ראה הערות רה"מ 63 א' עמ' 16.

ליקוי

15. 	בשנת 2005 ביצעה חברת נתיבי הגז הטבעי לישראל בע"מ סקר סיכונים שכלל חישובים של EML לצנרת ולמתקני PRMS. הסקר לא כלל חישובים של EML לרעידות אדמה. הועלה כי בדיון של ועדת הכספים של הדירקטוריון בנושא ביטוח מיום 28.7.11 החליט הדירקטוריון לבטח את הרכוש במלואו. החברה לא ביצעה הערכה של ערכי הכינון של נכסיה.

מעקב
חברת נתיבי הגז הטבעי לישראל בע"מ

15. 	ראה הערות רה"מ 63 א' עמ' 17.

ליקוי

18.	חברת החשמל אינה מבטחת עצמה מפני נזקי טרור ומלחמה, ונמצא שהיא נסמכת רק על קרן הפיצויים, שתשפה את החברה במקרה של אירוע טרור. יצוין כי חברת החשמל פעלה בערכאות שונות מול רשות המסים בעניין פיצויים בגין נזק שנגרם לה במהלך מלחמת לבנון השנייה ואף זכתה בוועדת ערר שדנה בעניין זה. יוצא אפוא שלחברות התשתית שנבדקו אין פוליסת ביטוח הולמת לכיסוי החשיפה שלהן לנזק ישיר בגין טרור ומלחמה, וכי גופי התשתית הממשלתיים פועלים בדרכים שונות לעניין זכאותם לפיצוי מקרן הפיצויים. חלק מהגופים מסתמך באופן מוחלט על קרן הפיצויים כמקור לפיצוי בגין נזק ישיר בעוד שמדיניות הנהלת קרן הפיצויים היא שלא לפצות גופים אלה.

מעקב 
חברת חשמל

18.	בתאריך 19.2.13 נשלחה למנכ"ל בדיקה כלכלית שבוצעה במחלקת ביטוח וניהול סיכונים בנושא רכישת ביטוח לנזקי מלחמה וטרור. בתאריך 2.5.13 החליטה ועדת תקציב, ניהול פיננסי וניהול סיכונים של הדירקטוריון להמליץ לדירקטוריון לאשר רכישת ביטוח לנזקי מלחמה וטרור, בכפוף לפניה לרשות החשמל להכרה תעריפית בפרמיית הכיסוי הבטוחי. החברה פנתה ביום 26.5.2013 לרשות החשמל בבקשה להכרה תעריפית בעלויות בגין הביטוח הנוסף. לא התקבל מענה מהרשות, והחברה שבה ופנתה ב 13.7.2013 באותו הנושא.

ליקוי

19. 	נמצא כי בארבע השנים האחרונות ההחלטות על מדיניות הביטוח בחברה הלאומית לדרכים מתקבלות בוועדת מכרזים בראשות מנכ"ל החברה, ופרט לביטוח דירקטורים ונושאי משרה ותאונות אישיות, הן לא נדונו בדירקטוריון או באחת מוועדותיו. זאת למרות שינויים משמעותיים כאמור בהיקפי הביטוח ובעלויותיו, ובניגוד להוראות חוזר רשות החברות מ-1979 בנושא מדיניות הביטוח.

מעקב
מע"צ- החברה הלאומית לדרכים בישראל

19. 	אין שינוי במדיניות הביטוח של החברה והיא עודנה מדיניות המבוססת על ביטוח האינוונטר של הכבישים, ושל מבני הדרך (לרבות המעקות, הצמתים, המחלפים, הגשרים, המנהרות ונקודות המאור) המצויים באחריות החברה ושאותם היא מתחזקת, העלייה במחיר הפוליסה נובעת מעדכון אינוונטר זה ותוספת של הכבישים ללא אבא שהועברו לאחרונה לאחריות החברה. לא השתנתה מדיניות החברה ולכן לא היה צורך להביא את הענין לדיון בדירקטוריון.

ליקוי

20. 	נמצא כי הערכת ערכי הנכסים הקבועים של החברה לצורך כינון, ללא ציוד נייד מסילתי, בוצעה לאחרונה בשנת 2006, וכי החברה לא ביצעה הערכה כמותית של ערךMPL כנגד רעידות אדמה לרכוש הקבוע ולציוד נייד מסילתי בחניה ובתנועה.

מעקב 
חברת רכבת ישראל 

20. 	ראה הערות רה"מ 63 א' עמ' 20.

ליקוי

21. 	משרד מבקר המדינה מעיר כי החלטת הדירקטוריון, המסתמכת על המדינה כמקור לגיבוי עקב התרחשות אסון, אינה מגובה בהתחייבות כתובה ממשרדי האוצר והתחבורה. ועל כן, כל עוד אין התחייבות כתובה כזו, על חברת הרכבת לבחון מחדש את החלטתה.

מעקב 
חברת רכבת ישראל

21. 	ראה הערות רה"מ 63 א' עמ' 20.

ליקוי 

22. 	משרד מבקר המדינה מעיר לחברת הרכבת, כי שלא כמו פיצוי בגין נזקי מלחמה שבה החברה פנתה למדינה בבקשה לקבלת פיצוי במסגרת חוק מס רכוש וקרן פיצויים, התשכ"א-1961, הרי שהביטוח כנגד רעידות אדמה הוא באחריות דירקטוריון החברה. משלא קיבלה חברת הרכבת התחייבות מהממשלה לכיסוי נזקים מעין אלה הרי שעליה לפעול בהתאם לאחריותה.

מעקב 
חברת רכבת ישראל

22. 	ראה הערות רה"מ 63 א' עמ' 20.

ליקוי

23. 	נמצא כי רשות החברות אינה עוקבת אחר יישום החוזר בנושא מדיניות הביטוח כולל המלצה להיעזר במומחי ביטוח בלתי תלויים כאמור, הביקורת העלתה ליקויים שונים בתחום הביטוח של חברות תשתית ממשלתיות חיוניות למשק. מן הראוי שהממשלה תפעל בכל האמצעים העומדים לרשותה, ובכלל זה באמצעות רשות החברות, על מנת להגביר את הפיקוח והבקרה על מדיניות הביטוח של החברות הממשלתיות בכלל, ושל חברות תשתית ממשלתיות חיוניות למשק בפרט.

מעקב
רשות החברות הממשלתיות

23. 	הסכם ההתקשרות עם חברת ענבל טרם נחתם. הוחלפו טיוטות של ההסכם ונשארה החלוקה לגבי אחד הסעיפים. ברגע שהמחלוקת תיפתר, ייחתם הסכם ההתקשרות עם חברת ענבל לתקופה של שנתיים עם אפשרות להארכה בשנה מיום חתימת ההסכם. במסגרת ההתקשרות, חברת ענבל תיתן לרשות החברות הממשלתיות שירותי ייעוץ ביטוחי לעניין פוליסות ביטוח בחברות ממשלתיות.



ליקוי

24. 	על רשות החברות לתת דעתה לאירועים שבהם להחלטות הדירקטוריונים של החברות עשויות להיות השפעות על הקופה הציבורית והסתמכות עליה. משכך על רשות החברות להפעיל את הכלים הקיימים בידה ולהגביר את הפיקוח גם על מדיניות הביטוח הננקטת בחברות השונות ולוודא שהחברות לא יקבלו החלטות שעשויה להיות להן השפעה על קופת המדינה בלי שיש בידן התחייבות בכתב לביסוס החלטות מסוג זה.

מעקב 
החברות הממשלתיות

24. 	ראה הערות רה"מ 63 א' עמ' 22.

ליקוי

25. 	מדינת ישראל באמצעות ממשלת ישראל כרשות המבצעת היא בעלת השליטה בחברות תשתית ממשלתיות חיוניות למשק, והיא משתמשת בגופים וברשויות סטטוטוריות אחרות כזרוע ארוכה למימוש מדיניותה ואספקת שירותים חיוניים לציבור. הממשלה מקצה לכך משאבים רבים בין היתר באמצעות תקציב המדינה או באמצעות תשלומים הנגבים מהציבור עבור שירותים חיוניים. לכן, הממשלה בשם המדינה נדרשת לפקח, בכל האמצעים העומדים לרשותה, ובכלל זה רשות החברות הממשלתיות, על הגופים הפועלים מטעמה כדי לוודא שהם פועלים לגדר את החשיפה שלהם באמצעות מדיניות ביטוח שתיתן מענה על אירועים הרסניים.

מעקב
רשות החברות הממשלתיות

25. 	בתאריך 11 ביולי 2012 פרסמה רשות החברות חוזר לחברות בנושא יישום תכנית לשעת חירום בחברות הממשלתיות. במסגרת החוזר, נדרשת החברה לקיים דיון בדירקטוריון בנושא ולהעביר את פרוטוקול הדיון לרשות החברות עד ליום 31.12.2012. בנוסף, נדרשת החברה להכין תכנית אסטרטגית ליצירת מודעות ומוכנות לחירום בחברה, על פי הנחיות הדירקטוריון אשר תכלול, בין היתר, פעולות לביטוח הנכסים והפעילויות בהתאם לרמת חיוניותם לחברה. החברה נדרשת לבחון אחת לשנה את נאותות הכיסוי הביטוחי בהתאם לסיכונים העדכניים. החברות הגישו את תוכניותיהן האסטרטגיות והן הועברו לעיונם המקצועי של אחראי חירום ובטחון במשרדי הממשלה השונים האחראים על אותן חברות, לצורך מתן חוות דעת מקצועית על תוכניות החירום בחברות הממשלתיות. לאחר בדיקת הביטוחים על ידי חברת ענבל (לאחר שכל נושא ההתקשרות מול החברה ייחתם), תפעל רשות החברות מול החברות הממשלתיות לשיפור הביטוחים ככל שיעלה הצורך.


ליקוי

26. 	לדעת משרד מבקר המדינה, ניהול הפיצויים מנזקי בצורת צריך להתבצע על פי עקרונות המקובלים בעולם הביטוח - עקרונות הכוללים גם גביית דמי ביטוח. משרד מבקר המדינה מציין כי ניהול הפיצויים על פי עקרונות הביטוח אינו מונע מהממשלה, ככל שתמצא לנכון ועל פי שיקוליה, להשתתף בהוצאות. אם תימצא מדיניות זו כדאית, אפשר יהיה ליישמה גם בקרן לביטוח נזקי טבע בחקלאות.

מעקב

26. 	ראה הערות רה"מ 63 א' עמ' 23.


רשות החברות הממשלתיות

סדרי הפיקוח והבקרה של הרשות

הגופים המבוקרים: רשות החברות הממשלתיות - משרד האוצר

ליקוי 18 תוקן. ראה הערות רה"מ 63 א' עמ' 30. 

ליקוי

1. 	בתחילת ינואר 2010 הוחל בביצוע שינוי ארגוני ברשות. לא נמצא ברשות מסמכים המתעדים תכניות סדורות לקראת ביצוע השינוי המשקפות דיונים מעמיקים, בין השאר בנושאים האלה: בעיות שקיימות ביחידות וטעונות פתרון, קשרי העבודה בין היחידות, מדיניות של הרשות שבעטייה יש לשנות את מבנה היחידות ואיושן, מטרות השינוי והשפעתו הרוחבית הן על עובדי הרשות והן על החברות המפוקחות. סמכויות רבות מדי רוכזו בידי סגנית מנהל הרשות, הגב' לילי אילון.

מעקב 
רשות החברות הממשלתיות 

1. 	מטרות השינוי הוצגו גם בישיבות הנהלת הרשות והשפעות השינוי היו לטובה. השינוי הארגוני ברשות החברות, החל לקרום עור וגידים בסמוך לאחר מינויו של מר דורון כהן כמנהל הרשות ונעשה על רקע המבנה הארגוני שהיה סבוך, לרבות ההיררכיה הבלתי ברורה, הנושאים שלא טופלו ונפלו בין הכיסאות וערבוב התפקידים והסמכויות שהיו לסגנים  השונים וכן על רקע דוח מבקר המדינה 57ב' אשר הציף את הליקויים בפיקוח של הרשות. עבודת המטה שנעשתה לפני ביצועו של השינוי הייתה מקיפה וכללה שמיעת עמדותיהם של מנהלי רשות בעבר, חברי הנהלת הרשות והגורמים המוסמכים במשרד האוצר ובנציבות שירות המדינה וכן דיונים מעמיקים בישיבות הנהלת הרשות. בבסיסו של השינוי הארגוני עמד העיקרון של ההבחנה בין יחידות המטה לבין היחידות  המטפלות ישירות בחברות והפרדת הסמכויות והתפקידים ברשות על מנת ליצור מערכת של איזונים ובלמים. השינוי הארגוני היה נדרש וביצועו אף הוכיח כי הוא מיטיב עם הרשות הן בביסוס מעמדה כרשות מפקחת והן במקצועיותה ותהליכי העבודה שלה. הרשות מדגישה כי שינוי ארגוני הינו תהליך מתמשך והרשות עדיין נמצאת בעיצומו. לכשיתמנה מנהל קבוע לרשות, ייקבע עיתוי ואופן הפקת הלקחים מהשינוי הארגוני שבוצע.

ליקוי

2. 	לאחר פרסום המכרזים לתפקיד סגן ממונה בכיר (חברות ממשלתיות) ולתפקיד סגן ממונה בכיר ליחידה לשינויים מבניים, פנה מנהל הרשות, מר דורון כהן, לחברי ועדת המכרזים והעלה אפיונים נוספים הנדרשים מהמועמדים לשני התפקידים. אפיונים אלו לא פורסמו ולא הובאו לידיעת המועמדים, אולם מנהל הרשות קיבל לכך אישור מנציבות שירות המדינה. הנציבות לא התייחסה לפגם בתהליך זה ולא בחנה את האפשרות לפרסם מכרז חדש.

מעקב 
רשות החברות הממשלתיות

2. 	באשר לטענה בדבר פניית מנהל הרשות לחברי וועדת הבוחנים, המכתב המוזכר בטיוטת דוח הביקורת הועבר על ידי נציבות שרות המדינה ועל דעתה. המכתב הופנה לחברי ועדת הבוחנים ופרט בצורה נרחבת מזו הרשומה בתיאור המשרה את  הציפיות מהמועמד לתפקיד. הצורך בכתיבת המסמך נבע מכך, שבוועדת הבוחנים במכרז הפנימי ישב נציג אחר מטעם המשרד. המכתב הובא בפני וועדת הבוחנים, בכדי להביע בפני וועדת הבוחנים את הציפיות מבעל התפקיד. למנהל הרשות נמסר כי זהו הליך תקין ומקובל בו נציג המשרד משמיע בפני ועדת הבוחנים את הציפיות מבעל התפקיד. יצוין כי בכל מכרז בטרם נכנסים המועמדים מתקיים דיון בו משמיע המנהל המיועד את עמדתו באשר לדגשים אשר אליהם יש להתייחס בקשר עם המועמדים.

מעקב 
נציבות שירות המדינה

2.  	המכרזים לתפקיד סגן ממונה בכיר ( חברות ממשלתיות ) ולתפקיד סגן ממונה בכיר ליחידה לשינויים מבניים התקיימו בתחילת 2010. על פי בירור בע"פ שנערך באגף המכרזים עם מרכזת הוועדה בתקופה הרלוונטית, לא נפל כל פגם בפרסום המכרזים. 

ליקוי

3. 	במשך שנים רבות לא נעשתה ברשות ביקורת פנימית; הרשות לא ערכה סקר ניהול סיכונים על תהליכי העבודה בה; אין ברשות קוד אתי; נמצא כי התקבלו החלטות בנושאים מקצועיים וחשובים שהגיעו לשר האוצר בלי שהתקיימו דיונים בדרגים המקצועיים ברשות ובלי שהיא גיבשה את עמדתה.

מעקב 
רשות החברות הממשלתיות

3. 	במהלך חודש דצמבר 2012, התקשרה רשות החברות הממשלתיות עם חברת רואי חשבון סומך חייקין, תחת מכרז של החשב הכללי, על מנת לערוך סקר ניהול סיכונים ברשות. סקר הסיכונים עתיד להסתיים בספטמבר 2013. 

ליקוי

4. 	משאלונים שעליהם דרשה הרשות מחברי הוועדה המייעצת למנהל הרשות בענייני חשבונאות להשיב, עולה חשש לניגוד עניינים של כמה חברים. בנוסף לכך הוועדה נעזרה ביועצים שמייעצים גם לחברות ממשלתיות (בתשלום), וזאת בלי שנדרשו לחתום על הסדרים למניעת ניגוד עניינים. הרשות לא פעלה כדי למנוע ניגודי עניינים אלו.

מעקב 
רשות החברות הממשלתיות

4. 	ניגודי העניינים של חברי הוועדה נבדקו ע"י הלשכה המשפטית של רשות החברות טרם מינויים. בוועדה המייעצת חברים רואי חשבון אשר אינם מועסקים במשרדי רואי חשבון המשמשים כרואה חשבון או כמבקר ואשר להם ידע נרחב המבוסס על ניסיונם בחברות רבות.הועדה הינה מייעצת בלבד בנושאים מקצועיים בלבד ואינה עוסקת בחלוקת תיקים למשרדי רואי חשבון. לפיכך, מרגע שהוחלט לא לשלב רואי חשבון מבקרים, הוסר החשש העיקרי לניגוד עניינים. מינויים של חברי הוועדה נעשתה בלשכה המשפטית ברשות החברות, באשר לכל אחד מהם, גם בדיקה אשר בסיומה נדרשו לחתום על הסדרי הימנעות מניגוד עניינים.

ליקוי

5.	בשנים 2010-2009 פיקחה הרשות באופן חלקי על יישום תקנות החברות הממשלתיות (דוחות נוספים בדבר אפקטיביות הבקרה הפנימית על דיווח כספי), התשס"ח-2007, ובכך נפגעה הבקרה על החברות. מנהלים ודירקטורים בחברות ממשלתיות חתמו על הצהרות מנהלים בדוחות כספיים של החברות בלי שבוצעו הבדיקות שעליהן הם התחייבו בהצהרות המנהלים בדבר נכונות הדוחות; ובלי שבוצעו הבדיקות להן הם מחויבים. הרשות לא העמידה את נושאי המשרות האמורים על החומרה שבאי-מילוי חובותיהם לביצוע הבדיקות ובמתן הצהרות שאינן תואמות את הליכי הבקרה הפנימית שבוצעו בפועל.

מעקב 
רשות החברות הממשלתיות

5. 	מבקר המדינה ביסס את טענתו על שבע חברות שבהן נמצא לכאורה כי מנהלים חתמו על הצהרות המנהלים מבלי שבוצעו הבדיקות להן הם מחויבים. מקרים אלו הינם מקרים בודדים אשר אינם מעידים על התנהלות החברות בקשר עם הבקרות. החתימה על הצהרות מנהלים בהתאם להוראות סוקס 302, בחברה ממשלתית כמו בכל חברה, הינה כלי בקרה תאגידי. משכך, גורמי הבקרה הפנימיים והחיצוניים של החברה הם האמונים על בדיקה ואכיפה כי החותמים על הצהרות המנהלים מיישמים את ההליכים והפעולות שעליהם הם מצהירים, על דירקטוריון החברה ורואה החשבון המבקר המבצעים בקרה על הליכים בחברה. האמור בפסקה זו לעיל עולה בקנה אחד עם התפיסה המונחת ביסוד מהותה של החברה הממשלתית אשר הינה חברה בעלת מנגנוני פיקוח ובקרה עצמאיים.

ליקוי

6.	הרשות לא פעלה בשנים 2010 ו-2011 לקידום הביקורת הבלתי תלויה של רואי החשבון המבקרים, בהתאם לנורמות הנהוגות בארה"ב על פי סוקס 303, למרות המלצת הגורמים המקצועיים. הרשות לא הנהיגה בקרת איכות על עבודת רואי החשבון המבקרים.

מעקב 
רשות החברות הממשלתיות

6. 	במהלך חודש אוקטובר 2012 שלחה הרשות מכתבים לכל רואי החשבון המבקרים חברות ממשלתיות על מנת לקבל הבהרה בדבר בקרת האיכות הנהוגה במשרדם. עם קבלת כל התשובות והערכתן תבחן הרשות את צעדיה בנושא.

ליקוי

7.	הרשות לא עמדה על כך שדוחות ההתקשרות של חברה עם רואה החשבון המבקר שלה יוגשו לה עד ה-30 באפריל בכל בשנה, בהתאם לקבוע בחוזר הרשות; עשרות חברות לא הגישו את הדוחות כלל, וחלק מהחברות שהגישו את הדוחות מסרו אותם באיחור. הרשות בחנה את הדוחות שהוגשו, ומחלקם עלה חשש, שעבודתו הבלתי תלויה של רואה החשבון המבקר נפגעה. על פי חוזרי הרשות, החברות הממשלתיות רשאיות לשלם לרואי החשבון מקדמות עד 80% מהשכר הכולל על עבודתם. הרשות לא ידעה שחברות ממשלתיות שילמו לרואי החשבון המבקרים את כל שכר העבודה, ללא אישורה.

מעקב 
רשות החברות הממשלתיות

7. 	ראה הערות רה"מ 63 א' עמ' 26.

ליקוי

8.	כ-80% מהחברות הממשלתיות לא הגישו במועד (1.4.11) את הדוחות הכספיים חתומים ומאושרים על ידי רואי החשבון לשנת 2010; עד סוף שנת 2011 כ-21% מהחברות הממשלתיות (17 מתוך 79) טרם הגישו את הדוחות הכספיים לשנת 2010. הרשות לא עשתה שימוש מספיק בכלים שהמחוקק העמיד לרשותה, כדי להניע את החברות להגיש את הדוחות הכספיים.

מעקב 
רשות החברות הממשלתיות

8. 	לא דווח על התקדמות בתיקון הליקוי. 

ליקוי

9.	בשנים 2009 ו-2010 שלחה הרשות מכתבי הערות על טיוטת הדוחות הכספיים ויישום חוזרי הרשות של החברות הממשלתיות ל-60 מתוך 81 חברות ממשלתיות (כ-74%) ו-54 מתוך 79 חברות ממשלתיות (כ-68%) בהתאמה. לחברות ממשלתיות מעורבות לא העירה כלל הרשות הערות על טיוטת הדוחות הכספיים לשנים 2009 ו-2010.
מעקב 
רשות החברות הממשלתיות

9. 	לא דווח על התקדמות בתיקון הליקוי. 

ליקוי

10.	הרשות לא הסדירה את התקינה החשבונאית המתאימה לכל חברה ממשלתית ולא הנחתה את החברות בנושא.

מעקב 
רשות החברות הממשלתיות

10. 	לא דווח על התקדמות בתיקון הליקוי. 

ליקוי

11.	מאוגוסט 2006 עד שנת 2009 לא פעלה ברשות הוועדה למינוי רואי החשבון וקביעת שכרם בחברות הממשלתיות. בשנת 2010 התכנסה הוועדה לעתים רחוקות בשל הרכב חסר. הביקורות ברוב החברות הממשלתיות מבוצעות על ידי שישה משרדי רואי החשבון גדולים על אף הנחיית כללי החברות הממשלתיות (מינוי רואי חשבון ושכרם), התשנ"ד-1994, שיש לכלול בין שיקולי הוועדה הימנעות מריכוז הביקורת בידי מספר מצומצם של רואי חשבון. באוקטובר 2010 כיהנו בכ-20 מהחברות אותם משרדי רואי חשבון במשך יותר משש שנים, בניגוד לכללים.

מעקב 
רשות החברות הממשלתיות

11. 	הרשות פועלת לחלוקה הוגנת של החברות הממשלתיות בין משרדי רואי החשבון השונים וזאת עפ"י הכללים שנקבעו בכללי החברות הממשלתיות (מינוי רואי חשבון ושכרם), התשנ"ד- 1994, תוך בחינת מכלול השיקולים.יצויין כי התוספת השניה לכללי החברות הממשלתיות (מינוי רואי חשבון ושכרם), התשנ"ד 1994, קובעת את השיקולים שהועדה תשקול בבואה להמליץ על רואה חשבון לחברה ממשלתית, כאשר טיב הביקורת מהווה אחד השיקולים. שישה משרדי רואי החשבון הגדולים מבקרים 23 חברות מתוך 34 חברות ממשלתיות שהינן בעלות פעילות מורכבת ובהיקפים משמעותיים וזאת בהשוואה לחברות שמניותיהן נסחרות במדד ת"א שם נמצא כי שיעור החברות המבוקרות ע"י משרדי רואי החשבון הגדולים הינו כ-94%.

ליקוי

12.	התברר כי הרשות לא נתנה הנחיות ברורות לחברות ולרפרנטים בדבר איסור השתתפות של יושבי ראש של דירקטוריונים בישיבות ועדת הביקורת. נמצאו שלוש חברות שיושבי ראש שלהן השתתפו בישיבות ועדת הביקורת דרך קבע.

מעקב 
רשות החברות הממשלתיות

12. 	לא דווח על התקדמות בתיקון הליקוי. ראה הערות רה"מ 63 א' עמ' 28.

ליקוי

13.	הרשות לא פעלה לקידום יישומו של קוד אתי בחברות הממשלתיות למרות המלצות מבקר המדינה  ועדכוני הרשות  ל-OECD . מסקר שעשה משרד מבקר המדינה בשנת 2010 עלה, כי רק ל-6 מ-43 החברות שהשיבו לסקר (כ-14%) יש קוד אתי, מהן רק ל-3 חברות יש תכנית להטמעת הקוד בקרב העובדים.

מעקב 
רשות החברות הממשלתיות

13. 	הרשות רואה חשיבות רבה בקיומו של קוד אתי בחברות הממשלתיות. הרשות פועלת לפרסום חוזר בנושא הקוד האתי לחברות הממשלתיות ומינתה עובד מטעם יחידת הפיקוח ברשות לצורך כתיבת החוזר.החוזר עתיד להתפרסם במהלך שנת 2013.

ליקוי

14.	משרד מבקר המדינה הצביע בעבר כמה פעמים  על הצורך בפרסום נהלים מטעם הרשות שינחו את החברות הממשלתיות לבדוק טרם קבלת מועמד למשרה בכירה אם התקיימו נגדו הליכים פליליים או משמעתיים. אולם הרשות לא עשתה כן. בעקבות פנייה של משרד מבקר המדינה למשרד המשפטים, פתח משרד המשפטים בהליך חקיקה בנושא זה.

מעקב
רשות החברות הממשלתיות

14. 	לא דווח על התקדמות בתיקון הליקוי. ראה הערות רה"מ 63 א' עמ' 28.

ליקוי

15.	בשנת 2009, כשש שנים, לאחר קבלת החלטת ממשלה, הוציאה הרשות חוזר פרטני בנושא יישום תכנית אסטרטגית לפיתוח בר קיימה (לטיפול בנושאים סביבתיים תוך ראייה אסטרטגית). עד סוף 2010 רק כ-30 חברות (כ-38% מהחברות הממשלתיות) הגישו תכנית כזו.

מעקב 
רשות החברות הממשלתיות

15. 	30 חברות הגישו תכנית אסטרטגית לפיתוח בר קיימא ועליהן נמנות עיקר החברות הממשלתיות המשמעותיות אשר בפעילותן קיימים היבטים של אחריות סביבתית. לחברות אשר טרם הגישו תכנית אסטרטגית לפיתוח בר קיימא ישנם פחות היבטים סביבתיים. בשלהי שנת 2009 הוקמה יחידת הפיקוח ברשות וכחלק מתפקידיה, החלה לטפל בנושא הסביבתי. פעולותיה כללו:ימי עיון לרפרנטים, דיונים עם המשרד להגנת הסביבה ששכר יועץ לצורך שיתוף פעולה עם הרשות בנושא הטיפול באחריות סביבתית, קיום ישיבות הנהלה והחלטה על הקמת וועדה מייעצת למנהל הרשות בנושאי כלכלה וסביבה, מהות החברות עליהן יחול החוזר, שיתוף פעולה עם המשרד להגנת הסביבה בכתיבת מדריך לחברות בנושא דיווח על פיתוח בר קיימא.

ליקוי

16.	על פי הוראת כללי החברות הממשלתיות (מינוי יועצים משפטיים ושכרם), התשנ"ב-1992, תקופת המינוי לא תעלה על שלוש שנים, אלא אם הרשות חזרה ואישרה את המינוי לאחר עיון בהמלצת הוועדה, ובלבד שכל אישור נוסף יהיה לתקופה שלא תעלה על שלוש שנים. נמצא כי כמה חברות העסיקו יועצים משפטיים במשך יותר משש שנים ברציפות בלא שפעלו על פי ההליך לקבלת האישור הנדרש להארכת תוקפו של המינוי על ידי הרשות בהתאם לכללים, והרשות לא הקפידה על יישום הכללים. ראוי שהרשות תנהל מעקב ממושך אחר היועצים המשפטיים והתמורה השנתית שקיבלו.

מעקב
רשות החברות הממשלתיות

16. 	לא דווח על התקדמות בתיקון הליקוי. ראה הערות רה"מ 63 א' עמ' 29.


ליקוי

17. 	משרד מבקר המדינה מעיר לרשות כי רצוי שתכנית הביקורת של רואי החשבון תאושר על ידי הרשות טרם קבלת דרישת התשלום על ידם ולא בדיעבד לאחר ביצוע הביקורת.  

מעקב
רשות החברות הממשלתיות

17. 	לא דווח על התקדמות בתיקון הליקוי. ראה הערות רה"מ 63 א' עמ' 29.

ליקוי

19. 	על הרשות להגיש דוח על פעולותיה מדי שנה בשנה, כחלק מחובתה לנשיאה באחריות לפעולותיה וכמתחייב מחובת השקיפות, אך עד למועד סיום הביקורת הדוח האחרון שפורסם היה לשנת 2007.

מעקב
רשות החברות הממשלתיות

19. 	לא דווח על התקדמות בתיקון הליקוי. ראה הערות רה"מ 63 א' עמ' 30.




רשות המיסים













רשות המיסים בישראל

הטלת כופר

הגופים המבוקרים: רשות המיסים בישראל

ליקויים 1-8 תוקנו. ראה הערות רה"מ 63 א' עמ' 31.

ליקוי

9.	נמצאו שני מקרים שבהם דחתה ועדת הכופר בקשות של נישומים לתשלום כופר כסף והודיעה להם כי תעביר את תיקיהם לפרקליטות כדי להגיש נגדם כתב אישום, וכך אכן עשתה. בסופו של דבר הפרקליטות לא הגישה נגדם כתבי אישום, והרשות לא הטילה עליהם שום סנקציה.

ליקוי

10.	הרשות תיקנה חלק מהליקויים שהועלו בדוח מ-2006 ובהם: פרסום החלטות בדבר הטלת כופר ובכלל זה פרסום שמות משלמי הכופר ושיתוף יועץ משפטי חיצוני בתהליך קבלת ההחלטות ברשות. הליקויים שהופיעו בדוח 2006 ולא תוקנו עד למועד הביקורת: הרשות מטילה סכומי כופר בשיעור שונה על עברייני מס במקרים דומים; ועדות הכופר אינן מנמקות כנדרש את החלטותיהן; ועדות הכופר מקיימות דיון חוזר בנוגע לנישומים ומשנות את החלטותיהן הראשונות, אף שלא חל שינוי מהותי בנסיבות.

מעקב 
רשות המיסים

9-10.       		הרשות מציינת כי אין מדובר בליקוי שנכתב בדוח מבקר המדינה אלא במהלך שרשות המסים מבקשת לקדם. תיקון החוק האמור נכלל בהצעת חוק שפורסמה בתאריך 19.6.13, וכעת נמצא בהליך חקיקה. תיקון החוק האמור הוצע רק לגבי חוק מע"מ ולא לגבי יתר דיני המס.




משרד האנרגיה והמים
	














משרד האנרגיה והמים

תכנון משק החשמל ומימושו

הגופים המבוקרים: משרד האנרגיה והמים

ליקוי

1.	משרד האנרגיה, משרד האוצר, רשות החברות הממשלתיות ורשות החשמל טרם יישמו את החלטות הממשלה בדבר השינוי המבני במשק החשמל, לרבות הפעלתה של חברת ניהול מערכת מחוץ לחח"י, והם לא באו לידי הסכמה בעניין נוסח רישיון ניהול המערכת. יתר על כן, משרד האנרגיה והרשות גם לא נתנו לחח"י או לכל גוף אחר רישיון לניהול המערכת. שר האנרגיה טרם קבע תקנות בעניין תפקידו של מנהל המערכת בתכנון הפיתוח של מערכת ייצור החשמל, כנדרש בסעיף 7 לחוק, ולכן אין גורם המופקד על תכנון מערך הייצור של כלל משק החשמל, ואין גורם המוסמך במפורש על פי חוק לאשר תכנון זה.

מעקב
משרד האנרגיה והמים

1. 	הרפורמה טרם יושמה, הוקם צוות היגוי על ידי שר האנרגיה ושר האוצר לבחינת ההסדרה הנדרשת למשק החשמל ולחברת החשמל. 
	
מעקב
רשות החשמל

1. 	הוקם צוות היגוי ממשלתי לרפורמה בחברת החשמל ובמשק החשמל. רשות החשמל אינה חברה בצוות האמור.

מעקב
רשות החברות הממשלתיות

1. 	ביום 22 ביולי 2013 הוקם צוות היגוי – רפורמה בחברת החשמל ובמשק החשמל על ידי שר התשתיות הלאומיות האנרגיה והמים, ושר האוצר. משימות הצוות כפי שהוגדרו: בחינת המבנה המיטבי למשק החשמל ולחברת החשמל, עמידה על החוסן הפיננסי של חברת החשמל עד כה והבאתה למצב פיננסי נאות כחלק מהרפורמה, בחינת תכנית התייעלות בחברת החשמל, הצעת רפורמה כוללת במשק החשמל ובחברת החשמל, לאור האמור לעיל, הצוות נדרש להגיש את המלצותיו לשרים עד סוף שנת 2013. הצוות החל בפעילותו, קיים מספר ישיבות , שמע גורמים רלוונטיים במשק החשמל, לרבות הנהלת חברת חשמל לישראל וועד העובדים של החברה. במסגרת ישיבת צוות ההיגוי מיום 8.10.13 נמסר לנציגות העובדים כי, בין היתר, ישנה כוונה להקים צוותי עבודה לנושאים שונים, ביניהם צוות שידון בנושאים הדורשים בחינה וטיפול מול ארגון העובדים וייקחו בו חלק הגורמים המוסמכים והרלוונטיים לכך מטעם המדינה. הובהר, כי צוות זה יקיים דיונים עם ארגון העובדים ועם הנהלת החברה, במטרה להגיע להסכמות בנושאים הנוגעים לזכויות העובדים בחברה, ולהשלכות השינוי המבני בחברת החשמל אל אלה. זאת, במקביל לדיוני צוות ההיגוי, ובהתאם להתפתחויות שיותוו שם. ביום 27.10.13 הודיע מנהל רשות החברות וראש צוות ההיגוי, ליו"ר ועד ארגון העובדים על הרכב הצוות הממשלתי לניהול המשא ומתן בעניין השלכות השינוי המבני בחברת החשמל על זכויות העובדים. הצוות החל בעבודתו וקיים עד למועד זה ישיבות בודדות ולכשיושלמו התהליכים הנ"ל, תגובש עלות השינוי המבני.
	
ליקוי

2.	משרד האנרגיה טרם הכין תכנית אב ולא פעל לקידומה של תכנית מתאר ארצית למשק האנרגיה. לפיכך אין למשרד ולמשק האנרגיה מתווה תכנוני ארוך טווח בנושאים מרכזיים, לרבות משק החשמל. מכאן שהמשרד לא קבע את היקפו של פיתוח מערך הייצור, מועד פיתוחו והרכבו; הוא לא עשה את הצעדים הנדרשים ליצירת ביטחון אנרגטי; ואף לא הבהיר את משמעותו מבחינת תמהיל הדלקים  הרצוי, לרבות מידת הסתמכותו של משק האנרגיה על גז.

מעקב 
משרד האנרגיה והמים

2. 	תכנית האב למשק האנרגיה במדינת ישראל נמצאת בשלבי הכנה מתקדמים. קיים תכנון "מתגלגל" למשק החשמל ל- 10 שנים ויותר. תכנית מתאר 41 לאנרגיה, נקבעה ועדת עורכים ברשות נציגת המשרד, ונקבעה תכנית פעולה. 
	
מעקב
רשות החברות הממשלתיות

2. 	נושא חברת ניהול המערכת הוצג במסגרת דיוני צוות ההיגוי, אולם הדיון טרם הושלם. לכשיגובשו מסקנות הצוות, תהיה התייחסות גם לנושא זה. 

ליקוי

3.	עקב תמהיל התחנות שהורה המשרד לחח"י להקים והרישיונות שאישר השר ליח"פים, כושר הייצור (להלן - היכולת המותקנת) של תחנות כוח המופעלות בפחם תרד אל מתחת ל-50% מהחשמל המיוצר במשק, ויותר מ-70% מהחשמל במשק ייוצר כבר בשנים הקרובות באמצעות גז טבעי. נתון זה אינו מתיישב עם העמדה שהביעו הגורמים המקצועיים במשרד ובהם מנכ"ל המשרד בשנת 2010, שלפיה יש להבטיח יכולת לייצר לפחות 50% מהחשמל מפחם ולהקפיד ששיעור החשמל המיוצר מגז טבעי לא יהיה גבוה מ-50% בשעה נתונה ומ-40% בשנה. גורמים אלה אף ציינו כי הגדלת השיעור של ייצור חשמל מגז טבעי מ-50% ל-70% היא מעשה "מסוכן ולא אחראי". שינוי הגישה לא לווה בעבודת מטה מסודרת שבה נשקלו כל הסיכונים הכרוכים בשינוי והשלכותיו השונות, והמשרד לא הכין סקר סיכונים מקיף ומקצועי לבחינת תמהיל הדלקים המיטבי למדינה. בכלל זה לא הייתה התייחסות מפורשת לסיכון לתקלה במערכת ייצור החשמל שעלולה להוביל לעלטה כללית כתוצאה משימוש בגז בהיקף העולה על 50% מייצור החשמל.

מעקב
משרד האנרגיה והמים

3. 	מסמך מדיניות תמהיל דלקים מיטבי נמצא בהכנה. המסמך סוקר את הסיכונים כתוצאה משימוש בגז טבעי בהיקף גדול, ובוחן את התרופות לסיכונים אלה. 
	
ליקוי

4.	המשרד ורשות החשמל לא קיימו התייעצות כנדרש בחוק, לפני שאישר השר את תכנית הפיתוח לחברת החשמל בדצמבר 2010. בהיעדר התייעצות כזאת, קיים חשש כי תכנית הפיתוח שתבוצע אינה המיטבית.

מעקב
משרד האנרגיה והמים

4. 	השר קיים התייעצות כחוק לפני אישור תכניות הפיתוח השונות למשק החשמל, לפחות בארבע השנים האחרונות. לא בכל המקרים ניתנה התייחסות הרשות לפניית השר במועד סביר, זאת אף לאחר תזכורות רבות, ובמקרים אלה קבע השר כי חובת ההתייעצות קוימה למעשה. במקרים אלה ניתנה לשר חוות דעת משפטית מתאימה. 

מעקב
רשות החברות הממשלתיות

3-4. 	ראה מעקב לליקוי מס' 1. 

מעקב
רשות החשמל

4. 	בשנת 2013 קיים משרד האנרגיה והמים את חובת ההיוועצות החלה עליו לפי החוק בתחומים הבאים: הוספת מניה חכמה לתכנית הפיתוח במקטע החלוקה, עדכון תכנית הפיתוח למקטע הייצור והקמת תחנה D, עדכון תכנית הפיתוח למערכת המסירה. 

ליקוי

5. 	המשרד לא הכין תחזית ביקוש עצמאית כבסיס לתכנון מערך הייצור, אלא הסתמך על נתונים טכנו-כלכליים של חח"י. המשרד גם לא עדכן את תכנית הפיתוח בהתחשב בהתקדמות הקמת תחנות הכוח הפרטיות ובקשיי ההקמה של תחנת הכוח של מיזם  D באשקלון והמחז"מ  בצפון. נוסף על כך, המשרד לא עדכן את סוגי התחנות הנדרשות בתכנית הפיתוח כתוצאה מעדכון נתוני בסיס וגרם בכך להוצאות עודפות ניכרות למשק החשמל.

מעקב
משרד האנרגיה והמים

5. 	המשרד בשלבי הכנת תחזית ביקוש חליפית לתחזית הביקוש המקצועית שמכינה חברת החשמל ואשר נבדקה על ידי המשרד ונמצאה כבעלת מהימנות גבוהה ביותר. תחזית הביקוש של המשרד היא חלק מתכנית האב (ראה תגובה לליקוי 2), והיא נבחנת מול תחזית הביקוש של חברת חשמל לישראל בע"מ. אין קשר בין תחזית הביקוש לבין סוגי התחנות הנדרשות בתכנית הפיתוח. התכנון שבוצע ומתבצע למשק החשמל מתממש במשק בעל יעילות גבוהה. 

מעקב
רשות החברות הממשלתיות

5. 	כפי שהוגדר במטרות הצוות בכתב המינוי, נושא החוסן הפיננסי של חברת החשמל ייבחן במסגרת הצוות וכן נושא טיפול בהתחייבויות, ככל שיידרש בהקשר של מכירת נכסים של החברה ו/או תאגוד במסגרת השינוי המבני. 

ליקוי

6.	השר לא השתמש בסמכות המוקנית לו בחוק לסרב לאשר רישיונות להקמת תחנות כוח פרטיות שיביאו לעודף כושר ייצור, ולחלופין להקטין את ההספק של התחנות שתידרש חח"י להקים לפי תכנית הפיתוח. בכך העצים המשרד את הסיכון שצרכני החשמל ישלמו עבור יכולת עודפת של ייצור חשמל שאינה נחוצה למשק.

מעקב
משרד האנרגיה והמים

6. 	המשרד בוחן את תחזית הקמת תחנות ייצור חדשות בהתאמה לתחזית הביקוש, תוך התייחסות למדיניות הרזרבה הנדרשת כפי שנקבעה על ידי השר. מתן רישיונות מותנים חדשים ליחידות ייצור קונבנציונליות נבחן לאור זה, ואישורן או אי אישורן בהתאם. מתן רישיונות מותנים למתקני אנרגיה מתחדשת נעשה לפי מדיניות השר והחלטת ממשלה 3484 מיום 17.7.13, ואילו מתן רישיונות מותנים למתקני קוגנרציה אינו מוגבל בהתאם למדיניות השר והממשלה לעידוד הקמת מתקנים כאלה בעת הזאת. אין צפי לעלות עודפת, למעט זו הקשורה בהקמת מתקני ייצור מאנרגיה מתחדשת. 

מעקב
רשות החברות הממשלתיות

6. 	ראה מעקב לליקוי מס' 1. 



ליקוי

7.	בעת חלוקת הרישיונות ליח"פים לא התחשבו רשות החשמל והשר בהשפעות כניסתם של היח"פים לפעילות על כמות החשמל שתמכור חח"י עקב כך, והדבר עלול לגרום להוצאות עודפות של 6.4-4.3 מיליארד ש"ח על ייצור החשמל.	כל עוד לא מומש השינוי המבני במשק החשמל, והוצאת מנהל המערכת מחח"י לא הושלמה, ישנו חשש מובנה שהתוצאות של תחזית היקף שעות הפעלת התחנות הכח הפרטיות והיקף השימוש שלהן בגז טבעי (להלן - סקרי הגז) ושל בדיקת הייתכנות של חיבורן לרשת ההולכה של כלל התחנות הפרטיות לרשת הולכת החשמל הארצית - (להלן סקרי החיבור) המבוצעים בידי מנהל המערכת הנוכחי, יהיו מוטות לטובת הפעלתן של תחנות הכוח שבבעלות חח"י.

מעקב
משרד האנרגיה והמים

7. 	אין כל בסיס לאמירה לעניין הוצאות עודפות עקב מצב הפיתוח הירוד של משק החשמל. סקר הגז, הליך אותו קבעה רשות החשמל ואשר אף לדעתה הינו הליך לא ברור, חסר משמעות ואולי גם מזיק, מבוצע על פי הנחיותיה של רשות החשמל.  סקרי החיבור אינם "מוטים לטובת הפעלה של תחנות כוח של חברת החשמל לישראל". סקרי החיבור מתארים יכולת חיבור לרשת הולכה שהפיתוח שלה עוכב, ואשר תעריפי השימוש בה מבוססים על דוחות כספיים משנת 1999, ולכן יכולת העברת החשמל בה מוגבלת ביותר, ויכולת היתירות והשרידות שלה אפסיות. תכנית הפיתוח שאישר השר ביום 15.12.2010 מקודמת במוסדות התכנון השונים ותבוצע עד סוף העשור ותיתן פיתרון לחולי הנוכחי. 
	
ליקוי

8.	הרשות טרם קבעה תעריף לשירותי גיבוי ולשירותים נלווים שיח"פים מקבלים מחח"י, לא פעלה להתאמת מרכיב הביטוח בעלויות התפעול המוכרות בתעריפים השונים של היח"פים לתקנות ולאמות מידה הנוגעות לדרישות הביטוח, ולא פעלה לאכוף על יח"פים בעלי רישיונות קבועים את מילוי הדרישה להגיש לה דוחות, למרות האמור בתקנות וברישיונות.

מעקב
רשות החשמל

8. 	הרשות קבעה בישיבה מס' 401 מיום 13.5.13 תעריף ניהול מערכת זמני. הרשות התייחסה סוגיה זו בהחלטה מס' 410 מיום 22.7.13 ביחס לפרסום רכיב הייצור של חברת החשמל. הרשות צפויה לפרסם בקרוב תעריפי שירותים נלווים (כולל גיבוי), והעבודה נמצאת בעיצומה. יצוין כי בהחלטת הרשות מיום 13.5.13 נקבע כי תעריף זה יוחל באופן רטרואקטיבי החל מיום 1.6.13. אגף הרישוי ברשות מבצע פעולות פיקוח במסגרתן נדרשים היזמים להציג עמידתם בהוראות אבני הדרך הפיננסיות, התכנוניות והסטטוטוריות. בנוסף, הרשות מפקחת על קיום החלטותיה ובכלל זה העמדת הון עצמי לשיעורים לטובת הפרויקט. כתוצאה מכך, אחת לרבעון נדרש כל יצרן חשמל פרטי שביצע סגירה פיננסית להגיש דוחות כספיים ואישור רו"ח, המוכיחים העמדת ההון כנדרש. נוסף על כך, במעבר בין רישיון מותנה לרישיון קבוע, דורש הצוות המקצועי ברשות אסמכתאות ברמת מסמכי AS MADE מגורמים מקצועיים מוסמכים (מודדים, מהנדסים), המאשרים ומבטיחים את הקמת המתקן באופן התואם את שאושר במסגרת הרישיון המותנה. כי אגף הרישוי ברשות פועל באופן רציף לוודא תוקפם של אישורים, חוזים ופוליסות ביטוח, שהציגו בעלי רישיונות מותנים וקבועים, בכל תקופת הרישיונות. 

ליקוי

9.	השלמת מיזם D, שהיה צפוי להיות מופעל בפחם עם אמצעים להפחתת זיהום אויר, בשנת 2008 או סמוך לה הייתה מאפשרת בשנים 2013-2011 לספק ממנו חשמל בהספק של 1,260 מגה-ואט כתחליף לאספקת חשמל מיחידות ייצור של חח"י המוסקות בסולר ובמזוט, שהם יקרים יותר ומזהמים יותר מגז טבעי. על פי נתוני חח"י מדצמבר 2011 , החיסכון הצפוי בשל הפעלת מיזם D בשנים 2013-2011 היה אמור להסתכם ב-4-2.7 מיליארד דולר. נוסף על כך, בשנים 2013-2011 היו נחסכות עלויות חיצוניות  בסך של כ-430 מיליון דולר הנובעות מפליטת מזהמים לאוויר מיחידות הייצור המזהמות ביותר המופעלות בפחם, בסולר ובמזוט ללא אמצעים להפחתת זיהום אוויר.

מעקב
משרד האנרגיה והמים

9. 	לא דווח על התקדמות בתיקון הליקוי. 

ליקוי

10.	קודם שהמליץ המשרד למועצה הארצית לתכנון ובנייה כי תחנת הכוח של מיזם D תופעל בגז טבעי בגיבוי פחם, הוא לא בחן את התועלת של תחלופה מלאה בין הדלקים האלו. שיקולי המשרד נגעו לטווח הקצר בלבד של עלות הקמת המיזם, והוא לא שקל זאת בהיבט של עלות התפעול והתחזוקה במשך כל זמן קיומה של תחנת הכוח.

מעקב
משרד האנרגיה והמים

10. 	המשרד בחן תועלות לטווח הארוך של תחלופה גז ופחם טרם קבלת ההחלטה בנדון.

ליקוי

11.	השר דאז, ח"כ בנימין בן אליעזר, אישר בנובמבר 2007 תכנית פיתוח מואצת (תכנית חירום) להקמת יחידות ייצור נוספות בידי חח"י. לפיכך החליטה הרשות בשנת 2007 על תוספת של כמיליארד ש"ח לעלות המוכרת של תעריפי הייצור של חח"י, ובשנת 2008 היא הכירה מראש בעלויות מימון של יחידות הייצור של תכנית החירום בסכום מצטבר של 2 מיליארד ש"ח, שייגבו בתעריפי החשמל. במרץ 2011 החליטה הרשות לפרוס את חוב חח"י לצרכנים בגין עודפי גבייה משנת 2009 עד סוף שנת 2025 לצורך מימון שלב ב של תכנית החירום; בניגוד לעקרונות קביעת התעריפים הקבועים בחוק ולבסיס התעריף שקבעה הרשות. משמעות הפריסה היא הטלת מלווה חובה על ציבור הצרכנים שלא על ידי הממשלה ושלא באמצעות חקיקה, ולפיכך היא אינה עומדת בהוראות החוק.

מעקב
משרד האנרגיה והמים

11. 	עמדת המשרד היא כי תעריפי החשמל "הכבושים" בעשור האחרון גרמו לכך שחברת החשמל לא הצליחה לבנות הון עצמי לצרכי השקעה בפיתוח משק החשמל, בעוד שהצרכנים נהנו מתעריפים מוזלים שאינם מכסים את העלויות לייצור החשמל. לפיכך, בבוא הצורך להשקיע בהקמת אמצעי ייצור, כדי לא להישאר ללא חשמל, אולצו צרכני החשמל אשר לא שילמו את התשואה הנדרשת על ההון בתעריף החשמל (אותו קבעה רשות החשמל),לממן את ההשקעה, בעצמם, בעת ביצועה. 

מעקב
רשות החשמל

11. 	הרשות קיבלה את הערת הביקורת והחליטה בישיבה מס' 400 מיום 6.5.13 על קיצור תקופת פריסת חוב חברת החשמל לצרכנים בגין עלות הדלקים משנת 2009 כך שיתרת החוב תיפרס מחדש על שנת 2017. 

ליקוי

12. 	עיכובים באישור תכניות מתאר ובמתן היתרי בנייה להקמת מתקני הולכת חשמל עלולים למנוע את חיבור מתקניהם של היח"פים לסוגיהם אל רשת החשמל, ובכך לעכב את הקמתם וממילא גם את אספקת החשמל מהם.

מעקב
משרד האנרגיה והמים

12. 	תכניות המתאר להקמת מתקני הולכת חשמל נמצאות בהליכים תכנוניים בשלבים שונים. לעת הזאת לא נראית דחייה משמעותית בתכנית הפיתוח להקמת מתקנים אלה. 

ליקוי

13. 	הביקורת על תכנון משק החשמל ומימושו העלתה ליקויים רבים בסדרי קבלת ההחלטות ובהיערכות לאספקת חשמל בעתיד. ליקויים אלו גרמו לכך שתכנון משק החשמל נעשה לטווח הקצר וללא ראייה כוללת, באמצעות אישור חוזר ונשנה של תכניות חירום המטילות נטל כלכלי על ציבור הצרכנים. דרך פעולתם של המשרד ושל גורמי התכנון והבנייה הביאה למחסור הצפוי באספקת מלוא החשמל שיידרש בקיץ 2012 ולאפשרות למחסור זה גם בשנת 2013, ועקב כך עלולים להיגרם למשק בשנים אלה נזקים של מיליארדי שקלים. לעומת זאת עקב תחילת פעולתם של יח"פים בשנת 2014 בשנים שלאחר מכן צפוי עודף כושר ייצור, שעלותו תושת על צרכני החשמל באמצעות העלאת תעריף החשמל. נוסף על כך, הסתמכותם של היח"פים על גז טבעי תעצים את התלות של מערכת ייצור החשמל בגז טבעי.

מעקב
משרד האנרגיה והמים

13. 	גורמים לא מקצועיים גררו את משק החשמל אל עבר התהום הכלכלית והתכנונית, ולרמת רזרבה נמוכה ובלתי נסבלת בפתיחת העשור השני של המאה הנוכחית. התכנון הקיים, ככל שימומש (והמימוש מתקדם, עקב בצד אגודל, אבל מתקדם), צפוי להביא את משק החשמל בסוף העשור הנוכחי למצב נכון ובריא, לפחות מבחינת היקף כושר הייצור. יש עדיין לטפל בכשל התעריפי המתמשך, יש לחזק את מערכת ההולכה ולשדרג את מערכת החלוקה. בכל מקרה, האמירה לגבי עלויות עודפות ועודף כושר ייצור אין לה כל בסיס מקצועי או עובדתי אחר. 

מעקב 
רשות החשמל

13. 	בשנים 2012-2013 ננקטו פעולות של הרחבת הסדרים לניהול מחסור והתאמתם למשק החשמל משולב עם יצרני חשמל פרטיים, לצורך מזעור עלויות לצרכן על ידי השטחת עקומת הביקוש. בנוסף, במסגרת חובת ההיוועצות בנושא מניה חכמה, תחנה D ותכנית הפיתוח למערכת המסירה, הרשות הביעה את הצורך בבחינה מעמיקה של עלות תועלת לכל אחד מהנושאים בטרם תתקבל החלטה בעניינים אלו, היות ולנושאים אלו עשויות להיות השלכות בהיקפים של עשרות מיליארדי ₪. כמו כן יצוין כי הרשות בהחלטותיה מגבילה מתן תעריפים בכמויות (מגה-וואטים) והדבר בא ליתן מענה לצורך בעמידה בדרישת הרזרבה במשק שנקבעה על כ- 20%. הרשות ביצעה הפחתות תעריפים מובטחים למתקני אנרגיה מתחדשת אשר חסכו למשק החשמל מיליארדי שקלים, וזאת ללא פגיעה בקצב כניסת מתקנים וביקוש למכסות. כמו כן, הרשות מקפידה בקביעת התעריפים על התייחסות למדדים בינלאומיים מובילים, כך שיבטאו שינויים בעשרי חליפין, מדד מחירים לצרכן, שערי ריבית ומחירי ציוד. הרשות מקדמת הסדרות להקמת מתקני אנרגיה מתחדשת אשר אינן מבטאות עלויות עודפות למשק החשמל, לדוגמא: ההסדרה הצרכנית "מונה נטו", המאפשרת לצרכן לייצר חשמל תוך שימוש במנגנון התקזזות של עודפים וחוסרים עם רשת החשמל. 

ליקוי

14. 	על משרד האנרגיה לפעול לקידום הכנתה של תכנית סטטוטורית כוללת למשק האנרגיה, במסגרת תמ"א 41 או במסגרת אחרת, ולהשלים בהקדם את הכנת תכנית האב הכוללת למשק האנרגיה. בתכנית זו אמורים להיקבע, בין היתר, עקרונות יסוד לתכנון משק החשמל. מן הראוי שגורם אחד מוסמך, מקצועי ובלתי תלוי יכין תכניות פיתוח לכלל משק החשמל המבוססות על נתונים עדכניים ובלתי תלויים. על משרד האנרגיה, משרד האוצר, רשות החברות הממשלתיות ורשות החשמל להשלים בהקדם את הקמת חברת ניהול המערכת מחוץ לחח"י, ולוודא שכושר הייצור לאחר שנת 2015 לא יהיה גדול מהנדרש.

מעקב
משרד האנרגיה והמים

14. 	תכנית סטטוטורית ותכנית אב, ראה תגובה לליקוי 2. הוצאת ניהול המערכת מחברת החשמל היא חלק מהרפורמה.ראה תגובה לליקוי 1, לעניין תכנון משק החשמל יש גורם אחד מוסמך, מקצועי ובלתי תלוי המכין תכניות פיתוח לכלל משק החשמל, והוא מנהל מינהל החשמל (מינוי לפי סעיף 57 לוק משק החשמל הכפוף ישירות לשר). כושר הייצור אינו צפוי להיות גדול מהנדרש. 

ליקוי

15. 	על חח"י ועל המאסדרים של משק החשמל לפעול נמרצות כדי להוציא מן הכוח אל הפועל את ההחלטות להקים את מיזם D ואת יחידות הייצור באנרגיות מתחדשות; כדי שיהיה אפשר לספק את הביקוש הגדל לחשמל במשק, תוך שמירה על האיזון האסטרטגי בתמהיל הדלקים שישמשו את תחנות הכוח במדינה בעשורים הבאים.

מעקב
משרד האנרגיה והמים

15. 	פרויקט D נמצא בהליכי תכנון מתקדמים, תכנית הפיתוח הותאמה על ידי השר לחלופה הטכנולוגית שנבחרה ביום 11.3.13, תסקיר השפעה על הסביבה לפי הוראת המועצה הארצית יוגש לקראת סוף השנה. יחידות הייצור באנרגיה מתחדשת, חלקן כבר בפעולה, חלקן בהליכי הקמה וחלקן בהליכי תכנון. 

מעקב
רשות החשמל

15. 	רשות החשמל קבעה הסדרות שונות להקמת מתקנים בכל הטכנולוגיות לאנרגיות מתחדשות (פוטו וולטאי, תרמו סולארי, רוח, ביו גז, ביו מאסה, והידרו אלקטרי) ופעלה ליישום בפועל באמצעות רשיונות בהספקים שונים ובכל רמות המתחים. עד עתה ניתנו רשיונות מותנים בהיקף של כ- 1,600 מגה-וואט אשר צפויים להביא להקמת פרויקטים בהיקף של 1,000 מגה-וואט הספק מותקן עד סוף שנת 2015, הכול בכפוף למכסות שנקבעו במסגרת מדינות הממשלה. יצוין כי נכון למועד זה (דצמבר 2013) הוקמו פרויקטים פו וולטאים בהיקף של 350 מגה-וואט.

ליקוי

16. 	על חח"י, מינהל התכנון במשרד הפנים, מוסדות התכנון ומינהל מקרקעי ישראל לזרז גם את הקמת רשת הולכת החשמל, שתאפשר את הזרמת החשמל המיוצר בתחנות הכוח הפרטיות המוקמות אל הצרכנים ברחבי המדינה באמינות הנדרשת.

מעקב
משרד האנרגיה והמים

16. 	יש בעייתיות נקודתית, בעיקר בנושא קידום תכניות תחנת משנה מול התנגדות המובלת על ידי המשרד להגנת הסביבה בחסות "היסטרית הקרינה מרשת החשמל", זאת על אף מסקנות וועדת המומחים שהעמיד השר להגנת הסביבה ב-2005. 
	ראה תגובה לליקוי 12. 
	ראה דוח הערות 63 עמ' 41. 

ליקוי

17. 	באפריל 2012 עדכן סגן החשב הכללי במשרד האוצר את משרד מבקר המדינה, כי במרץ 2012 בחרה ועדת המכרזים את החברה שתקים את היחידה הפוטו-וולטאית, ולהערכתו צפויה יחידת ייצור זו להתחיל להפיק חשמל במחצית הראשונה של שנת 2015. סגן החשכ"ל הוסיף, כי ועדת המכרזים אמורה להחליט בנוגע להצעות להקמת שתי התחנות התרמו-סולריות עד סוף יוני 2012, וכי היא שוקדת על הפעולות הנדרשות כדי להבטיח שהתחנות יעמדו בדרישות האיכות ההנדסיות ובאומדן המחיר שקבעה ועדת המכרזים. מתשובה זו עולה כי הפקת החשמל משתי התחנות צפויה במחצית השנייה של שנת 2016.

מעקב
משרד האנרגיה והמים

17. 	מכרזי אשלים הסתיימו כבר ושלושת הזכיינים בהליכי סגירה פיננסית לקראת הקמת המתקנים. 
	ראה דוח הערות 63 עמ' 42.


משרד הכלכלה















משרד הכלכלה (משרד התעשייה, המסחר והתעסוקה לשעבר)

סיוע ממשלתי למחקר ופיתוח תעשייתי

הגופים המבוקרים: משרד הכלכלה (משרד התעשייה, המסחר והתעסוקה לשעבר), המדען הראשי וגופים המייעצים לממשלה שיש להם זיקה למחקר ופיתוח תעשייתי, משרד האוצר, המשרד להגנת הסביבה, האקדמיה הלאומית הישראלית למדעים, המועצה הלאומית  למחקר ופיתוח הפועלת במשרד המדע והטכנולוגיה, בוועדה לתכנון ולתקצוב שליד המועצה להשכלה גבוהה, המועצה הלאומית לכלכלה שבמשרד ראש הממשלה.

ליקוי

2.	ועדת המחקר דנה בכל אחת מישיבותיה בכ-35 תכניות מו"פ (כ-2,000 תכניות בשנה) לאחר שכל תכנית מקבלת ציון מ-1 עד 5 מבודק מקצועי. הוועדה אינה משווה בין כלל תכניות המו"פ שהוגשו למדען הראשי וטרם נדונו, אלא בוחנת רק את קבוצת התכניות הנדונות באותה ישיבה. בשל שיטת עבודה זו אין לפני הוועדה תמונה כוללת לגבי רמתן של כלל תכניות המו"פ, ותכניות שקיבלו ציון נמוך זוכות לסיוע על חשבון תכניות שקיבלו ציון גבוה יותר.

מעקב
משרד הכלכלה

2. 	לשכת המדען הראשי פועלת כבר להצגת תמונה כללית רחבה.

ליקוי

3.	בכל אחת מהשנים 2010-2008, קיבל המדען הראשי תוספת תקציב לקראת סוף השנה התקציבית. המדען הראשי דן בכרבע מתכניות המו"פ שהוגשו בשנים אלה במהלך החודשים נובמבר-דצמבר, בסמוך לקבלת התוספת התקציבית. שיטת ניהול תקציב זו היא בין הגורמים לכך שכ-44% מהחברות נאלצות להמתין לקבלת סיוע פרק זמן ארוך יותר מכפי שקובע הנוהל של המדען הראשי.

מעקב
משרד הכלכלה

3.  	הנושא נמצא בדיון מול משרד האוצר למציאת פתרונות. 

ליקוי

4.	בהחלטות ממשלה משנים 2003-2000 לחיזוק יישובי קו העימות בצפון, נקבע שחברות יקבלו סיוע מוגדל בשיעור של 25% מעלות התכנית המאושרת אם המו"פ והייצור מבוצעים באזורי קו העימות. אף שתוקפן של החלטות הממשלה פג בסוף 2003, המשיך המדען הראשי להעניק סיוע מוגדל לתכניות מו"פ בקו העימות, ורק בינואר 2012 החליט להפסיק סיוע זה החל מ 1.6.12. בכל השנים שבהן הוענק הסיוע לתכניות מו"פ המבוצעות באזורי קו העימות לא עשה המדען הראשי הבחנה בין קבלני המשנה מהאזורים השונים והעניק את הסיוע לכל הקבלנים בלי להתחשב במקומם הגיאוגרפי.

מעקב
משרד הכלכלה

4.	המדען הראשי עושה כבר הבחנה בין קבלני המשנה מהאזורים השונים והוא מעניק כבר את הסיוע לכל הקבלנים.ההחלטה המקצועית אשר התקבלה במשרד הינה לנסות לתקן את תקנות לעידוד מחקר ופיתוח בתעשייה (כללים בדבר תוספת לשיעורי מענק באזור עדיפות), התשס"ג- 2003 כך שיינתן סיוע לשדרות ויישובי עוטף עזה. נוסח תיקון לתקנות הוכן והועבר למשרד המשפטים לצורך אישורו. המשרד ממתין לאישור. 

ליקוי

5.	ועדת המחקר וועדת הערר  אינן מתעדות בצורה מספקת את הנימוקים להחלטותיהן במערכת הממוחשבת של המדען הראשי. עקב כך נפגעו סדרי מינהל תקין ונפגע תהליך הבקרה על ההחלטות.

מעקב
משרד הכלכלה

5.  	תיעוד הנימוקים נעשה בצורה מפורטת יותר. 

ליקוי

6.	המדען הראשי לא קבע קריטריונים ברורים להצלחה של מסלולי סיוע ולמדידת יעילותם והאפקטיביות שלהם ולא הגדיר יעדים שעל כל מסלול סיוע להשיג. המידע שבמערכת הממוחשבת של המדען הראשי על הפעילויות העסקיות של חברות שקיבלו סיוע הינו חלקי ולכן אינו מנוצל כראוי לצורך מעקב אחרי התועלת שבמסלולי הסיוע.

מעקב
משרד הכלכלה

6.  	המינהלת מתכללת, מרכזת ומשפרת את הפעילות הנעשית בתחום. מבוצע באופן שוטף.

ליקוי

7.	החשב הכללי במשרד האוצר והמדען הראשי לא נערכו מהבחינה המשפטית והכלכלית לטיפול במניות של חברות חממה (היזמים של פרויקט המחקר) ששועבדו לטובת המדינה, להבטחת פירעון הלוואות שקיבלו במסגרת החממות הטכנולוגיות. רק ב-2011 נבחר הגוף שיטפל במניות ובנכסי החברות אך טרם גובשו הנהלים לטיפול במניות, ולא ננקטו פעולות לשמירת אינטרס המדינה בחברות אלה.

מעקב
משרד הכלכלה

7.  	נערך דיון עם חשב המשרד והיחידה המקצועית. בימים אלו, המשרד עומד בפני קבלת החלטה סופית ביחס להמשך הטיפול בסוגיה. 

ליקוי

8.	בשנת 2011 נחתם הסכם להצטרפותה של ישראל כחברה מן המניין לפרויקט CERN. חמישה משרדי ממשלה וות"ת מתקצבים את השתתפות ישראל בפרויקט CERN אך לא נקבע איזה מהם אחראי לריכוז הפעילות מול הארגון, ולא נבנתה תשתית ארגונית מתאימה על מנת להפיק את התועלת המרבית מההשתתפות של ישראל בפרויקט.

מעקב
משרד הכלכלה

8.  	לשכת המדען הראשי פועלת מול CERN על מנת לשפר את הפעילות מצד התעשייה הישראלית. 

ליקוי

9.	בשנים 2011-2009 ביצע המדען הראשי ביקורות ביניים מועטות בחברות שקיבלו סיוע ובכך נפגע הפיקוח עליהן. אין למדען הראשי יעד מוגדר של מספר הביקורות שעליו לבצע בכל שנה ואין הנחיות באילו חברות יש לבצע ביקורת במהלך השנה.

מעקב
משרד הכלכלה

9. 	כיום יש הרחבה לביצוע בדיקות ביניים. נקבע יעד למקסימום 100 בדיקות לשנה בכפוף לקיומו של תקציב. 
 
ליקוי

10.	בעיצומו של המשבר הכלכלי שהתרחש בשנת 2008 יזם המדען הראשי תכנית לקליטת אנשי מו"פ שפוטרו מתעשיית הטכנולוגיה העילית (היי-טק) בתעשייה המסורתית. משרד התמ"ת לא הצליח להכין את התכנית בלוח זמנים קצר ולא בחן את הסיבות לעיכובים בהכנתה.



מעקב
משרד הכלכלה

10. 	מסיבות בירוקרטיות ובשל עיכובים בעבודה מול גורמים שונים לא הצליחה לשכת המדען הראשי להשיק את התכנית כשהייתה רלוונטית. כורח המציאות הינו סיוע של יחידות מטה אחרות במשרד הכלכלה ועל כן מתעכב המענה בנושא זה, אך יחידות אלה עובדות כל העת על נושאים אחרים.

ליקוי

11.	המדען הראשי והמשרד להגנת הסביבה לא גיבשו תקנות מוסכמות לגבי הקריטריונים לשמירת איכות סביבה שעל החברות לעמוד בהם על מנת לקבל סיוע מהמדען הראשי.

מעקב
משרד הכלכלה

11. 	בהתאם להוראות חוק המו"פ התקנות נקבעות ע"י שר הכלכלה אך קיימת חובת התייעצות עם השר להגנת הסביבה. לאור זאת היו מגעים אינטנסיביים עם המשרד להגנת הסביבה ביחס למתווה אותו הציע המשרד ביחס לתקנות אלו כנדרש בחוק המו"פ. לאור מחלוקות מקצועיות בין משרד הכלכלה למשרד להגנת הסביבה והצורך בהתקנת תקנות ומאחר שהמשרד קיים התייעצות כפי שנדרש בהתאם להוראות חוק המו"פ הועבר במהלך חודש דצמבר 2012 נוסח למשרד המשפטים לשם אישורו. ב-28 בפברואר 2013 אושר הנוסח על ידי משרד המשפטים.  שר הכלכלה החדש אימץ את נוסח התקנות שגובש על ידי הדרג המקצועי של המשרד עוד לפני הבחירות לכנסת, אך בשל חובת ההתייעצות הקבועה בחוק ומאחר שההתייעצות קוימה עם השר הקודם, היה עליו להתייעץ עם השר להגנת הסביבה הנוכחי טרם העברת התקנות לאישור ועדת הכלכלה של הכנסת. דיון בוועדת הכלכלה נערך ביום 20.11.13 ובמסגרת הדיון הוחלט כי המשרד והמשרד להגנת הסביבה יקיימו התדיינות נוספת כדי לחדד סוגיות מסוימות בנוסח הקיים.

ליקוי

12.  	על המדען הראשי לשפר את סדרי המינהל של תקציבי המו"פ, בתחומים שעליהם הצביע משרד מבקר המדינה בדוח זה. לא נקבעו סדרי עדיפויות ויעדים ברורים לשם פיקוח ובקרה על תכניות הסיוע של המדען הראשי ויש לשפר את מדידת תרומתן למו"פ בתעשייה.

ליקוי

13. 	הביקורת העלתה כי חמישה משרדי ממשלה וות"ת מתקצבים את השתתפות המדינה בפרויקט CERN אך לא נקבע איזה מהם אחראי לריכוז הפעילות מול הארגון, ולא נבנתה תשתית ארגונית מתאימה על מנת להפיק את התועלת המרבית מההשתתפות של ישראל בפרויקט. לישראל אין תשתית מפותחת הנדרשת כדי לסייע לחברות ישראליות להתחרות במכרזי הארגון. אומנם נציג ישראל בארגון פועל זה שנים למען קידום האינטרסים של התעשייה והאקדמיה הישראלית ומסייע לתעשייה המקומית אך אין לו מימון או תשתית לעשות פעולות אלו. למשרד התמ"ת אין תשתית או מסד נתונים היכולים לסייע לנציג לאתר חברות ישראליות היכולות להשתתף במכרזים של הארגון, והמשרד אינו מקיים פעולות שיווק מסודרות כדי להביא לידיעת קהל היעד הרלוונטי את ההתפתחויות בתחום מכרזי הארגון והאפשרויות להשתתפות בהם. לדעת משרד מבקר המדינה, על מנת שניתן יהיה להפיק תועלת מרבית מהשתתפות ישראל כחברה מן המניין בארגון, על משרד התמ"ת בשיתוף עם השותפים המתקצבים את השתתפות ישראל בארגון לבנות תשתית ארגונית ומאגר מידע מקיף ומעודכן שיסייעו לנציגות הישראלית, בדומה לפעילות משרד התמ"ת במסגרות אחרות, כדוגמת ISERD  ומתימו"פ.

מעקב
משרד הכלכלה

12,13.  	מסמך המפרט את מנגנון הפיקוח והבקרה על תוכניות הסיוע של המדען הראשי הועבר לאגף המפקח הכללי. 

ליקוי

14.  	משרד מבקר המדינה מעיר כי יש לבנות מסגרת לעבודה משותפת לממשלה ולגופים האחראים לייעוץ ולהשתית את יחסי הגומלין ביניהם על נוהלי עבודה מסודרים. יש חשיבות עליונה לכך שהממשלה תקבע יעדים ארוכי טווח בנושא מחקר ופיתוח. על מנת להשיג מטרה זו יש צורך בגיבוש מדיניות לאומית שתספק מענה למגזרים שעליהם תחליט הממשלה. יש לשפר את סדרי התיאום ושיתוף הפעולה בין המולמו"פ והממשלה לקביעת מדיניות לאומית למו"פ ולעקוב אחר ביצועה. על הממשלה לבחון את הקריטריונים המקובלים ב-OECD למדידת המו"פ ולשקול לאמצם ולהטמיעם בתכניות מו"פ שהיא שותפה להן.

מעקב
משרד המדע והטכנולוגיה

14.  	הוקם צוות בינמשרדי שמורכב מנציגי משרד המדע, הטכנולוגיה והחלל, מדען ראשי משרד הכלכלה, ות"ת משרד החוץ,יו"ר הוועדה הישראלית לאנרגיות גבוהות ונציגי האקדמיה הלאומית למדעים. בשלב הראשון פעילויותיו מכוונות לסיום המשימות לקראת הצטרפות מדינת ישראל כחברה מלאה ב – CERN. הצוות מתכנס אחת למספר חודשים ועדיין לא ידוע מועד להגשת מסקנות אם בכלל.

ליקוי

15.	משרד מבקר המדינה מעיר כי הפגישות של פורום המדענים הראשיים אינן מתקיימות באופן סדור, הפורום אינו מפרסם דוחות ולא מתקיים בממשלה דיון על מסקנותיו. בתחומים שבהם הוטל על האקדמיה למדעים לתת ייעוץ לממשלה עוסקים גם גופים נוספים, ולא ברור מי מתאם, מרכז ומתעדף את ההמלצות והמסקנות העולות מהדוחות המופקים על ידי הגופים השונים.

מעקב
משרד המדע והטכנולוגיה

15. 	דו"ח פורום המדענים הראשיים הוגש לממשלה בחודש יוני 2013. הדוח הופץ למליאת הממשלה על ידי מזכירות הממשלה בתיאום עם לשכת שר המדע, הטכנולוגיה והחלל. בנוסף, בחודש נובמבר 2013 התקיים דיון פומבי בוועדת המדע והטכנולוגיה בדוח בהשתתפות שר המדע, הטכנולוגיה והחלל, מנכ"לית המשרד, המדען הראשי של המשרד ומדענים ראשיים של משרדי ממשלה אחרים. 












פרק שני
מוסדות המדינה,

חברות ממשלתיות ותאגידים




מוסדות להשכלה גבוהה














מוסדות להשכלה גבוהה

היבטים בניהול הקניין הרוחני באוניברסיטאות

הגופים המבוקרים: אוניברסיטת בן גוריון בנגב, אוניברסיטת בר אילן,המועצה להשכלה גבוהה, מכון ויצמן למדע, הטכניון - מכון טכנולוגי לישראל.

ליקוי

1.	הוועדה לקשרי אוניברסיטה-תעשייה שמונתה בשנת 2000 על ידי האקדמיה הלאומית הישראלית למדעים וות"ת (להלן - ועדת גוטפרוינד) קבעה, עוד בשנת 2005, כי האוניברסיטאות לא הגדירו מטרות, עקרונות וסדרי עדיפויות להעברת טכנולוגיה מהאוניברסיטה לתעשייה על פי היעדים הכלליים של האוניברסיטאות והמחויבות הציבורית שלהן. למרות זאת, לא גיבשו האוניברסיטאות מדיניות כוללת בנושא זה שתציג תפיסה סדורה, מטרות וסדרי עדיפויות להעברת ידע מהאוניברסיטה לתעשייה.

ליקוי

2.	בהיעדר מדיניות ברורה של האוניברסיטאות בשאלות עקרוניות הנוגעות לקניין הרוחני, חברות היישום, שבידיהן הפקידו האוניברסיטאות את ניהול הקניין הרוחני שלהן, הן הקובעות למעשה את מדיניות האוניברסיטאות בשורה של נושאים חשובים. מאחר שמטרתן העיקרית של חברות היישום היא למקסם את רווחיהן, ושיקוליהן אינם תואמים בהכרח את טובתם של האוניברסיטאות או הציבור הרחב, מן הראוי שהמוסדות המנהלים של האוניברסיטאות יכריעו בנושאים אלו. 

מעקב
מכון ויצמן למדע

1,2. 	הועדה שמונתה על ידי נשיא מכון ויצמן סיימה את עבודתה והמלצותיה הוגשו לנשיא המכון. דיון בהמלצות הביקורת נערך בהנהלת המכון וההמלצות נשקלו. בחודש ינואר 2013 שקדו עורכי הדין של המכון על ניסוח התקנון הרוחני החדש שיכלול את כל השינויים המומלצים. לאחר דיון במועצה המדעית של המכון ואישור בוועדת הניהול של המכון, יכנס התקנון החדש לתוקף. 
	ראה הערות רה"מ 63 עמ' 57. 
	
ליקוי

3. 	בחלק מחברות היישום רשומים מאות פטנטים והמצאות הממתינים למסחור, בשעה שהצוות המקצועי הממונה על מסחורם מונה אנשים ספורים בלבד. לפיכך מתקשות חברות היישום לטפל כראוי במסחורם של כל הפטנטים, והמצאות ישימות רבות עלולות לרדת לטמיון. רוב האוניברסיטאות לא קבעו כללים או קווים מנחים לנסיבות שבהן אין לרשום פטנט ולא גיבשו נוהל כתוב לשחרור פטנטים, שלא מוסחרו בתוך פרק זמן מוגדר, לממציאיהם.
מעקב
מכון ויצמן למדע

3. 	תקנון הקניין הרוחני של המכון מכיל נוהל ברור לגבי נסיבות בהן הוחלט על ידי ידע לא לרשום פטנט או להפסיק תמיכה בפטנט (סעיף 4.10 עמ' 10), במקרה זה הממציאים זכאים לקבל את הזכויות בהמצאה ולנסות לפתחה על ידי נתינת רישיון לגורם פרטי. ההחלטה לגבי שחרור הפטנט או ההמצאה נתונה בידי ידע והמכון אינו מתערב בכך. 
	ראה הערות רה"מ 63 עמ' 58. 

מעקב
אוניברסיטת בר אילן

3. 	האוניברסיטה מצויה בעיצומה של עבודה מקיפה לגיבוש מדיניות בשאלות העקרוניות לניהול הקניין הרוחני של האוניברסיטה והוועדה שמונתה לצורך כך, בראשות סגן הנשיא למחקר, נציגי חברת בר-אילן למחקר ופיתוח, וגורמים נוספים, שוקדת על עדכון ורענון כל התקנונים בנושא, תוך התייחסות לשאלות העקרוניות. עם סיום עבודת הוועדה לקראת המחצית השנייה של חודש ינואר 2014, תובאנה המלצותיה בפני ועדת הקבע של האוניברסיטה לדיון ולאישור.  
	ראה הערות רה"מ 63 עמ' 58.

מעקב
אוניברסיטת בן-גורין בנגב

3. 	האוניברסיטה פועלת כבר על פי נוהל הקניין הרוחני, המפורסם באתר האוניברסיטה.
	ראה הערות רה"מ 63 עמ' 58.

ליקוי

4. 	אף שחלק מהאוניברסיטאות השיבו למשרד מבקר המדינה כי בבואן למסחר את המצאותיהן הן נוהגות לתת עדיפות לתעשיות הישראליות, או לחברות המתכוונות לפתח או לייצר את המוצר נשוא ההמצאה בישראל, אף אחת מהן לא עגנה בכתב מדיניות זו ואת הפעולות המתחייבות ממנה.

מעקב
אוניברסיטת בר-אילן

4. 	חברת בר אילן למחקר ופיתוח עיגנה בתקנון תקורה מועדפת לתעשייה הישראלית. 

ליקוי

5.	בין אלפי המחקרים המתבצעים באוניברסיטאות מדי שנה בשנה עשויות להיות טמונות תגליות מדעיות פורצות דרך, תרופות מצילות חיים, טכנולוגיות חדשניות וכיוצא באלה המצאות העשויות לתרום לחברה האנושית כולה כמו גם לפיתוח משמעותי של התעשייה והכלכלה הישראלית. חלק מהחוקרים באוניברסיטאות אינם מיומנים בזיהוי הפוטנציאל היישומי של מחקריהם או נמנעים מלפנות לחברת היישום מסיבות שונות וחלקם אינם בקיאים דיים בצורכי התעשייה ובהגדרת היישומים האפשריים של המצאתם.

מעקב
מוסדות להשכלה גבוהה

5. 	לא דווח על התקדמות בתיקון הליקוי.
	
ליקוי

7.	אחת מהמלצות ועדת גוטפרוינד בעניין זה הייתה שהאוניברסיטאות ימנו אדם בכל פקולטה שיעזור בזיהוי מחקרים בעלי פוטנציאל יישומי ויסייע לחוקרים בכל הקשור לתהליך של העברת הידע. חלק מהאוניברסיטאות לא מינו אנשי קשר בפקולטות לטיפול בנושא.

מעקב
מוסדות להשכלה גבוהה

7. 	לא דווח על התקדמות בתיקון הליקוי.
	

ליקוי

8. 	אחד המכשולים העיקריים העומדים בדרכו של הידע שנוצר באוניברסיטאות למסחור בתעשייה הוא הפער שבין הידע הגולמי כפי שנוצר במעבדות החוקרים, גם אם נרשם עליו פטנט, ובין צורכי התעשייה מבחינת התוצאות וההוכחות המובהקות לאפשרות היישום שלו. קיימות דרכים שונות אשר עשויות לסייע לאוניברסיטאות להתגבר על המכשול האמור. בשתי אוניברסיטאות הקצו חברות היישום כספים למטרה זו, וכן יש תכניות של המדען הראשי במשרד התעשייה, המסחר והתעסוקה שנועדו לכך. ואולם, פתרונות אלה מספקים מענה חלקי בלבד לבעיה. הנהלות האוניברסיטאות לא עשו די כדי להתמודד באופן ממשי עם אתגר חשוב זה.

מעקב
מוסדות להשכלה גבוהה

8. 	לא דווח על התקדמות בתיקון הליקוי.
	ראה דוח הערות רה"מ 63 עמ'61. 

ליקוי

9.	חוקת הטכניון והתקנות האקדמיות שלו כוללות הצהרות המעודדות עבודות חוץ. חברי סגל אקדמי בכירים מהפקולטות להנדסת חשמל ולמדעי המחשב מסתייגים מאופן יישומם של הכללים בנושא קניין רוחני בעבודות אלה על ידי ההנהלה. חברי סגל המבקשים לבצע עבודות חוץ ניצבים לעתים בפני תנאים שמעמידה ההנהלה המקשים על קבלת העבודה, מעכבים אותה ולעתים אף מסכלים את קבלתה.

מעקב 
מוסדות להשכלה גבוהה

9. 	לא דווח על התקדמות בתיקון הליקוי.
	ראה דוח הערות רה"מ 63 עמ' 62. 

ליקוי

10. 	הטכניון נוהג להתנות אישור שלו לעבודת חוץ של חבר סגל בהסכמתו של חבר הסגל כי "במידה וייווצר קניין רוחני יהא זה שייך לטכניון". נוסח ההתחייבות מעורר כמה קשיים: (א) הסייג אינו מתנה את השייכות של הקניין הרוחני בקיומה של זיקה כלשהי לטכניון; (ב) נוסח הסייג עלול להגביל ואף למנוע התקשרות בין חבר סגל לחברה המעוניינת בשירותיו בשל חששן של חברות מתביעות עתידיות מצד הטכניון; (ג) הנוסח אינו בא לידי ביטוי בתקנון הקניין הרוחני של הטכניון.

מעקב 
מוסדות להשכלה גבוהה

10. 	לא דווח על התקדמות בתיקון הליקוי.
	ראה דוח הערות רה"מ 63 עמ'63. 

ליקוי

17.	תמריץ שלילי לדיווח על עבודות חוץ: באוניברסיטה העברית, כמו גם באוניברסיטאות אחרות, זכאי חבר סגל לתוספת מיוחדת לשכרו, הנקראת "מענק עבור הקדשת זמן מלא למוסד", אם, בין היתר, אינו משתכר מעל סכום מסוים בעבודה נוספת מחוץ לאוניברסיטה. גורמים בחברת היישום סבורים כי תנאי זה מניע חברי סגל שלא לדווח על עבודות חוץ כדי לזכות בתוספת האמורה.

מעקב
אוניברסיטת בן-גוריון בנגב

17. 	האוניברסיטה מנהלת רישום מרוכז ומסודר באמצעות אגף משאבי אנוש, של כלל האישורים הניתנים לחברי הסגל, לעבודה מחוץ לאוניברסיטה. 
	ראה הערות רה"מ 63 עמ' 65.

ליקוי

19. 	האוניברסיטה העברית קבעה "מסלול ירוק" כדי להקל את מסחור ההמצאות בתחום טכנולוגיות המידע. הועלה כי האוניברסיטאות האחרות לא אימצו כללים ספציפיים למסחור המצאות בתחום זה ונושא זה לא עלה על סדר יומם של המוסדות המנהלים שלהן. יצוין כי בשנת 2008 נדונה ונדחתה הצעה להפעלת "מסלול ירוק ליזמות" באוניברסיטת תל-אביב על ידי דירקטוריון חברת היישום שלה.

מעקב 
אוניברסיטת בן-גוריון בנגב

19. 	בנושא הצעה להפעלת מסלול ירוק למסחור המצאות מתחום טכנולוגיית המידע, התקיים דיון בוועדת קניין רוחני באוניברסיטה בנושא לאחר שנבחן המצב גם באוניברסיטאות אחרות ולאור הנוהל הקיים באוניברסיטה. "הוועדה מחליטה לא לשנות את הנוהל בנושא". 
	ראה הערות רה"מ 63 עמ' 66.
	
ליקוי

20. 	הטכניון, שמתמחה בתחומים הטכנולוגיים לרבות טכנולוגיות המידע והוא בעל מוניטין בין-לאומי רב-שנים בהכשרת בוגרים בתחומים אלה, לא גיבש כללים מיוחדים ליישום יעיל של המצאות מתחום זה. בשנים 2010-2008 היה בטכניון פער ניכר בהיקף של פעילות המסחור בהמצאות בתחום מדעי החיים בהשוואה לתחום טכנולוגיות המידע. משרד מבקר המדינה מעיר לטכניון כי בהתחשב בעובדה שרכש לו מוניטין רב בארץ ובעולם בתחום טכנולוגיות המידע, ספק אם הפוטנציאל בתחום זה מנוצל על ידו דיו, ויש מקום שהוא יבחן את הגורמים לכך.

מעקב 
מוסדות להשכלה גבוהה

20. 	לא דווח על התקדמות בתיקון הליקוי.
	ראה דוח הערות רה"מ 63 עמ' 66. 

ליקוי

21.	מכלול החובות והזכויות שבין הטכניון ובין חברת היישום שלו - מוסד הטכניון למחקר ופיתוח בע"מ, שהם ישויות משפטיות נפרדות, אינו מוסדר בהסכם כתוב.

מעקב 
מוסדות להשכלה גבוהה

21. 	לא דווח על התקדמות בתיקון הליקוי.
	ראה דוח הערות רה"מ 63 עמ' 67. 

ליקוי

22.	הוועדים המנהלים של אוניברסיטת תל-אביב ושל האוניברסיטה העברית מקבלים דיווחים מעטים בלבד על הפעילות של חברות היישום שלהן. דיווחים תכופים וסדורים עשויים לסייע לוועדים המנהלים הן בפיקוח על חברות היישום, והן בקבלת החלטות בנוגע לניהול הקניין הרוחני באוניברסיטאות על היבטיו השונים.

מעקב
אוניברסיטת בן-גוריון בנגב

22. 	מנכ"ל אוניברסיטת בן גוריון בנגב טכנולוגיות הציג בפני הועד המנהל של האוניברסיטה דיווח מפורט על פעילות החברה, ובעקבותיו התקיים דיון. 

מעקב
אוניברסיטת בר אילן

22. 	יו"ר הועד המנהל של האוניברסיטה, הוא חבר דירקטוריון בחברת היישום. דירקטוריון החברה מקבל דיווחים שוטפים על פעילות החברה ומתקבלות החלטות בהתאם. 

ליקוי

23.	בנובמבר 2000 החליטה ות"ת להקים ועדת משנה שתציע דרכים לקידום תכניות מיוחדות בתחום הביוטכנולוגיה באוניברסיטאות ותבחן מחדש את מדיניות אי-ההתערבות שאפיינה את יחסה של ות"ת עד אז לנושא של העברת טכנולוגיה לתעשייה ולנעשה בחברות היישום (להלן - הוועדה לביוטכנולוגיה או הוועדה). הוועדה המליצה כי ות"ת תדון בנושא ותקבע את "קווי המדיניות שינחו את מעורבותה בהעברת ידע מהאוניברסיטאות אל התעשייה". מל"ג וות"ת לא יישמו את המלצת הוועדה לביוטכנולוגיה ולא קבעו "קווי מדיניות" למעורבותן בהעברת ידע מהאוניברסיטאות לתעשייה.

מעקב 
מוסדות להשכלה גבוהה

23. 	לא דווח על התקדמות בתיקון הליקוי.
	
ליקוי

24. 	ועדת גוטפרוינד המליצה בשנת 2005, בין היתר, כי הממשלה תסייע לאוניברסיטאות "בפיתוח התשתית הדרושה להעברת הידע ובהפיכתו לידע ישים"; וכי האוניברסיטאות יגבשו מסמך עקרונות שיגדיר את מדיניותן. אף שוות"ת החליטה להקים ועדה שתבחן את ממצאי ועדת גוטפרוינד והמלצותיה, לא הוקמה ועדה כזו, וממילא לא הוצגה לוות"ת הצעת החלטה בעניין המלצות ועדת גוטפרוינד. מל"ג גם לא קיימה דיון כדי לבחון את ההיבטים השונים בניהול הקניין הרוחני באוניברסיטאות, אף שהנושא הולך וצובר תאוצה, והשפעותיו ניכרות בתחומים השונים של הפעילות האוניברסיטאית, הן בהיבט הכספי והן בהיבט האקדמי.



מעקב 
מוסדות להשכלה גבוהה

24. 	לא דווח על התקדמות בתיקון הליקוי.

ליקוי

25.	בספטמבר 2004 קיבלה הממשלה החלטה בנושא "קידום ופיתוח ידע הנוצר במימון מענקי מחקר ממשלתיים". בהחלטה נקבע, בין היתר, כי "תוצרי ידע, לרבות זכויות קניין רוחני, שייווצרו בידי מי שאינו עובד מדינה ובמוסד שאינו מוסד ממשלתי ואינו תאגיד בריאות (להלן - המוסד) במסגרת מחקר אשר התקיים במימון משרד ממשלתי, יהיה בבעלות המוסד בו נערך המחקר". עם זאת, הממשלה החליטה "להסמיך את שר המדע והטכנולוגיה ושר האוצר לקבוע ולהגדיר נושאי מחקר חריגים, תחומי מחקר או גורמים חוקרים שהאמור בהחלטה זו לא יחול לגביהם". מנכ"ל משרד האוצר קבע במאי 2005 כי החלטת הממשלה "אינה חלה על מחקרים ופרויקטים לפיתוח אשר מוזמנים על ידי משרד ממשלתי באמצעות חוזה קבלני". לא נערכה בדיקה יסודית באשר להשפעות של הפרשנויות השונות להחלטת הממשלה ולשאלה אילו מחקרים ופרויקטים נכנסים במסגרתה או מוחרגים ממנה.

מעקב 
מוסדות להשכלה גבוהה

25. 	לא דווח על התקדמות בתיקון הליקוי.
	
ליקוי

26. 	מן הראוי שקביעת מדיניות הקניין הרוחני בנושאים עקרוניים, תיעשה על ידי המוסדות המנהלים של האוניברסיטאות ולא על ידי חברות היישום שלהן האמורות לקדם בראש ובראשונה את האינטרסים של מסחור הידע. על המוסדות המנהלים של האוניברסיטאות להכיר בהשפעתו המהותית של נושא הקניין הרוחני הן על שיתוף הפעולה שבין האקדמיה לתעשייה, והן על היבטים חשובים בפעילות האוניברסיטאית. לפיכך עליהם להתוות מדיניות ולקבוע יעדים, מטרות וסדרי עדיפויות שעליהם תתבסס הפעילות של האוניברסיטאות וחברות היישום.

מעקב
אוניברסיטת בר אילן

26. 	באוקטובר 2012 הסתיימה הכנת התוכנית האסטרטגית לפעילות המסחור של תקורות המסחור של תגליות המצאות וידע חדש שמקורם במעבדות האוניברסיטה והסתיים משכבר התהליך של סקירת כל המודלים של מסחור טכנולוגיות המתבצע באוניברסיטאות הטובות בעולם. בעתיד הקרוב תוצג התוכנית כולה, יחד עם ממצאי הוועדה לפני ועדת הקבע.  
	ראה הערות רה"מ 63 עמ' 69. 

ליקוי

27. 	על האוניברסיטאות לשקול מחדש את הכללים ודרכי היישום לאישור עבודות חוץ של חברי הסגל ולגבש מדיניות ועקרונות מנחים לאחר שקילת כל השיקולים הרלוונטיים לרבות היתרונות הגלומים בכך למחקר האקדמי, להוראה, לתעשייה ולחברה. על האוניברסיטאות לחתור להשגת הסדר מוסכם עם חברי הסגל, ובמידת האפשר גם עם נציגי התעשייה, שיגן על הקניין הרוחני של האוניברסיטה מחד, ויאפשר את עבודות החוץ מאידך. כמו כן עליהן לשקול אם יש מקום לגבש כללים או הסדרים מיוחדים שיקלו על המסחור בתחום טכנולוגיות המידע.

מעקב
מכון ויצמן למדע

27. 	כללי המכון לגבי עבודת יעוץ לא נועדו למנוע יציאת קניין רוחני במהלך עבודת יעוץ. הכללים נועדו להסדיר ניהול ומסחור קניין רוחני כזה לכשיווצר ולמנוע זליגה של מידע ויכולת אקדמית ציבורית אל המגזר הפרטי ללא תמורה הולמת למגזר הציבורי. המכון מגביל פעילות של חוקר כיועץ בחברה כאשר אותה חברה אינה מוכנה להכיר בתמורה הולמת למכון ולציבור כתוצאה מיצירת קניין רוחני על ידי אותו המדען. כל שנה כ- 40 מדעני המכון מספקים שירותי יעוץ לחברות בעקבות הסכמי יעוץ שונים שאושרו על ידי המכון (יש לזכור כי רבים ממדעני המכון הינם תיאורטיקנים שבדרך כלל אינם מייעצים לחברות) לפיכך, אחוז גדול מחברי הסגל הרלבנטיים לסוג כזה של עבודה מבצע שירותי יעוץ. כלומר, ניתן לאפשר לנהל שירותי יעוץ מחוקרי מכון ויצמן למדע, והתיאוריה לפיה כללי המכון מגבילים מעורבות של מדעני המכון במשק אינה עומדת במבחן המציאות. בעקבות הביקורת בנושא, נערך דיון בהנהלת המכון וכן בוועדה שבודקת את נושא הקניין הרוחני במכון. מדיניות המכון מאוזנת ולמעשה דומה למדיניות שאימצה המדינה לגבי מתן יעוץ לגופים מסחריים על ידי רופאי בתי החולים הממשלתיים. 

ליקוי

28. 	בשל חשיבותו של נושא הקניין הרוחני לפעילות האוניברסיטאית מן הראוי שמל"ג וות"ת, האמונות על ייעול המוסדות להשכלה גבוהה ועל התיאום ביניהם, ידונו בו על היבטיו השונים, ויבחנו דרכים לסייע לאוניברסיטאות בתחום זה.

מעקב 
מוסדות להשכלה גבוהה

28. 	לא דווח על התקדמות בתיקון הליקוי.
	ראה דוח הערות רה"מ 63 עמ'70. 



ליקוי

29. 	לא נמצא שאוניברסיטת תל-אביב ואוניברסיטת בן-גוריון, שדוח ועדת זיו התייחס גם אליהן, דנו בדוח, ולמותר לציין כי הן לא העבירו למל"ג את תגובתן עליו.

מעקב
אוניברסיטת בן-גוריון בנגב

29. 	לאחר דיון על הצעדים שננקטו באוניברסיטה בעקבות דוח המבקר בנושא, הוחלט באוניברסיטה כי "הנוהל הקיים נותן מענה, הוחלט להגדיל הידע והתובנות בנושא הגשת פטנטים בקרב הסגל באמצעות הדרכה מתאימה". 
	ראה הערות רה"מ 63 עמ' 70.

מעקב
המועצה להשכלה גבוהה
כללי

בהמשך להחלטת הממשלה מס' 1968 שכותרתה "חיזוק הקשר בין האקדמיה לתעשייה" בוצעה בחינה מקיפה ע"י ות"ת, אגף התקציבים במשרד האוצר ולשכת המדען הראשי במשרד התמ"ת, במטרה לבחון את תהליך העברת הידע מהמוסדות האקדמיים בישראל אל התעשייה, ובכלל זה שיפור וסיוע בפעילות המנגנונים הקיימים, זיהוי כשלי השוק בנושא וגיבוש כלים מסייעים. בתהליך זוהו כשלי שוק אשר מונעים את ניצול הפוטנציאל בתחום כשהבולטים: היעדר מסה קריטית וסיכון גדול לחברה עסקית.
תהליך הבחינה העלה צורך בבחירת חברה אשר תעבוד באופן רוחבי עם המוסדות להשכלה גבוהה (ובעיקר אל מול המכללות – היות ולאוניברסיטאות יש חברות למסחור ידע עצמאיות) וזאת לצורך הגדלה וגיוון מקורות ההכנסה של המוסדות, מיצוי פוטנציאל מסחור הידע והעלאת רמת החדשנות ויכולת התחרותיות של התעשייה הישראלית, כאשר במקביל נדרשת השקעה ממשלתית להקטנת הסיכון הגלום והגדלת הכדאיות למשקיעים בפעילות זו.
לאור ממצאי הבחינה, גובשה ועדת מכרזים מיוחדת לעניין בחירת חברת מסחור ידע אשר קיימה מספר רב של ישיבות לגיבוש תנאי המכרז, ההסכם, לקביעת פורמט של הסכמי מסגרת של החברה מול המוסדות לבחינת ההצעות שהוגשו (לרבות ראיונות עם המציעים), וכיו"ב.
המודל התקציבי המוסכם אשר אושר בהחלטת ות"ת מיום ה-7.3.12 להפעלת התוכנית מתחלק למרכיב עלות קבועה להקמה ותפעול, ועלות משתנה בהתאם להיקף הפעילות (לפי פטנט או לפי פרויקט). סך השתתפות המדינה (אשר מתחלקת בין ות"ת למשרד האוצר) הינה עד תקרה של כ- 27 מיליון ₪ עבור העלות הקבועה והעלויות המשתנות.
כמו כן, הוחלט על הקמת ועדה מקצועית לצורך היגוי וליווי שוטף של הנושא ושל החברה למסחור ידע שתוקם. הוועדה המקצועית, בהשתתפות חבר ות"ת, נציג ציבור בכיר בתחום זה וגורמי מקצוע רלוונטיים מקרב עובדי ות"ת/מל"ג ומשרד האוצר, תאשר בין היתר את תכנית העבודה של החברה לרבות התקציב לכל שנת פעילות (ביצוע התקציב של השנה החולפת ואת התקציב המתוכנן לשנת הפעילות הבאה) ותבחן את עמידת החברה ביעדים ובאבני הדרך של התכנית וכיו"ב. ועדת ההיגוי קיימה בחודשים האחרונים שתי ישיבות שדנו בנושאים הרלוונטיים וליוו את פעילות החברה עד כה.
בתאריך 6.2.13 החליטה ועדת המכרזים המיוחדת לבחור את הצעת חברת רוזטה כזוכה במכרז הנדון וזאת על פי קריטריונים של איכות ומחיר כפי שפורסמו במכרז שאושר בות"ת. 
על פי אבני הדרך בהסכם, החברה חייבת להתקשר עם לפחות 3 מוסדות בשנת הפעילות הראשונה ולפחות 6 מוסדות עד סוף שנת הפעילות השנייה. החברה החלה את פעילותה בתאריך 1.5.2013 ונמצאת בשלבי עבודה מתקדמים לקראת חתימת הסכם התקשרות מול 3 מכללות. 


חברת החשמל















חברת החשמל לישראל בע"מ

הסדרי פנסיה של עובדי החברה

הגופים המבוקרים: משרד האנרגיה והמים, חברת החשמל, רשות החברות הממשלתיות

ליקוי

1.	בפברואר 2005 הקימה החברה קופת גמל מרכזית לקצבה (להלן - כפ"י). בתקנון כפ"י נקבע כי החברה חייבת להשלים את תשלום מלוא מחויבותה האקטוארית לכפ"י בתוך 90 יום ממועד החישוב של כפ"י, וכי עליה להשלים תשלום נוסף לכפ"י שמקורו בגידול חריג במחויבות האקטוארית בתוך 12 חודשים ממועד החישוב. בעקבות קבלת הערות הביקורת ממרץ 2010 שונה התקנון באופן שיאפשר לחברה לפרוס למשך עשר שנים גירעון אקטוארי שמקורו בגידול חריג במחויבות האקטוארית עבור עובדים פעילים. החברה וכפ"י משתמשות בתקנים חשבונאיים שונים כדי לאמוד את המחויבות האקטוארית של החברה, ולכן נוצרו הבדלים גדולים מאוד בין הרישומים שבדוחות הכספיים של החברה ובין דוחותיה של כפ"י לאותו המועד. ההבדל בין שתי הגישות בא לידי ביטוי, בין היתר, בדוחות הכספיים של החברה לספטמבר 2011 , שבהם היא דיווחה על הפרש של כ-6.3 מיליארד ש"ח בין מחויבותה האקטוארית לפי ספריה (כ-16.4 מיליארד ש"ח) ובין התחייבותה האקטוארית לפי ספרי כפ"י (כ-22.7 מיליארד ש"ח). עוד דיווחה החברה שחובה לקופה  לאותו מועד מסתכם בכ-1.8 מיליארד ש"ח. בנסיבות אלה צוות הרגולטורים  (ראו להלן), הרשות לניירות ערך, המוסד הישראלי לתקינה חשבונאית והשרים האחראים לנושא נדרשים לשקול כיצד יש לפעול במצב שבו מעסיק וקרן פנסיה פועלים על פי כללי תקינה שונים ועקב כך סכומי המחויבות האקטוארית שעליהם מדווח כל אחד מהם נבדלים במידה ניכרת. כמו כן הם נדרשים להחליט אם מדובר בעודפי הפרשות לכפ"י ואם כפ"י צריכה להחזירם לקופת החברה.

מעקב
רשות החברות הממשלתיות

1. 	במסגרת דיוני צוות הרגולטורים גובש הצורך לבחון את נושא הפער בין המחויבות האקטוארית בדוחות הכספיים של חברת החשמל ושל הקופה המרכזית להקצבה. רשות החברות העלתה את הנושא מול החברה מספר פעמים ובהמשך לכך, בין היתר, התקיים דיון בוועדת תקציב של החברה אליו זומנו נציגי הקופה לרבות אקטואר הקופה והציגו את עמדתם. בדיון זה הועלו שאלות על ידי הדירקטורים, לרבות נציגת רשות החברות הממשלתיות, בנושא. בעקבות הדיון, פנתה החברה לקופה במספר שאלות ולאחר קבלת תשובות פנתה החברה לממונה על שוק ההון לקבלת התייחסותה בנושא. יש להבהיר כי פיקוח על קופות פנסיה הינו בתחום סמכותו של אגף שוק ההון. רשות החברות תהיה בקשר מול האגף בנושא. 
	ראה דוח הערות רה"מ 63 עמ' 75-6. 


ליקוי

2. 	החברה פתחה חשבון נאמנות וצברה בו כספים שישמשו למילוי "המחויבות האקטוארית" שלה בדבר הטבות שאינן רכיבים קצבתיים. מנכ"ל החברה לשעבר, ד"ר יעקב רזון, הורה בשנת 2006, בלי אישור הדירקטוריון של החברה, להפקיד בחשבון הנאמנות 20 מיליון ש"ח בחודש. בעקבות החלטה זו הופקד סך של 720 מיליון ש"ח נוספים בחשבון הנאמנות. בשנת 2010 הסתכמו ההפרשות שנצברו ביעודה  בכ-2 מיליארד ש"ח. כספים אלה הופרשו מקופת החברה, בין היתר למימון רכיבים אלה: שי לחגים, חשמל חינם, גילום מס עליהם ומענק פרישה לעובדים. אחרי שהוקמה כפ"י לא ביקשה החברה ממשרד האוצר או מרשות החברות אישור בכתב להפריש כספים לחשבון הנאמנות, ולמותר לציין שהיא לא קיבלה מהם אישור כאמור. בעקבות הביקורת ושתי החלטות ממשלה הוקם צוות רגולטורים שעסק בין היתר בסוגית חשבון הנאמנות. מסקנת הצוות הייתה שראוי כי החברה תעשה את כל הנדרש לשם שחרור כספים שאינה מחויבת להפקידם בחשבון הנאמנות.

מעקב
רשות החברות הממשלתיות

2.  	ביום 21.6.2012 ובעקבות פניית הנאמן לבית המשפט, התקבלה החלטה לפיה, ובהסכמת הצדדים, הנאמן יעביר לקופה המרכזית לקצבה סכומים ונכסים שלא יעלו על 600 מיליון ₪ בהתאם להוראות שיקבל מחברת חשמל. עוד קבע בית המשפט כי הנאמן יהיה רשאי לפנות לבית המשפט בבקשה למתן הוראות במסגרת ההליך ככל שימצא לנכון. בהמשך, ביום 24.6.2012 ניתנה הוראה מחברת חשמל לשחרר את הכספים בהתאם לאמור בהחלטת בית המשפט. ביום 21.3.2013 החליט דירקטוריון חברת החשמל לפנות לנאמן ולבית המשפט בנוגע ליתרת הכספים בחשבון הנאמנות. הדירקטוריון החליט להורות לנאמן "להעביר את הכספים שבחשבון הנאמנות לכיסוי הגרעון בקופת הגמל המרכזית לקצבה ו/או לשם ביצוע החזר לחברה. כספים שנצברו בחשבון הנאמנות בגין הרכיבים הלא קצבתיים המנויים בנספח א' להסכם 1996 בגין עובדי דור א' והמיועדים לכיסוי התשלומים האמורים לעובדים ולגמלאים אלו, יוותרו בחשבון הנאמנות וישמשו לצורך האמור". בהתאם להחלטה זו ולהסכמה שעלתה בתיק ביום 21.6.2012, הגישה חברת החשמל ביום 20.5.2013 את בקשתה לבית המשפט המחוזי לצורך יישום החלטת הדירקטוריון. ביום 10.10.2013 נערך דיון בבית המשפט בבקשתה של החברה ודיון נוסף צפוי להתקיים ביום 23.1.2014. יצוין כי להליך הוגשה תגובת היועץ המשפטי לממשלה. 
	ראה דוח הערות רה"מ 63 עמ' 78. 

מעקב
חברת החשמל לישראל

2. 	בדיון ביום 21.3.2013 הוחלט להורות לנאמן להעביר כספי הנאמנות לקופת הגמל לקצבה ו/או להחזר בחברה, כפוף לפניה לבית משפט בהתאם להסכמה שהושגה בזמנו בעניין זה. במאי 2013 פנתה החברה לבית המשפט המחוזי, בבקשה להעביר את כספי חשבון הנאמנות לקופת הגמל לקצבה או לשם ביצוע החזר לחברה. לא מועברים כספים לחשבון הנאמנות וכאמור בהתאם להחלטת דירקטוריון החברה, יש למשוך את יתרת הכספים מחשבון הנאמנות. בעקבות החלטה זו של הדירקטוריון, הועבר הנושא להכרעת בית המשפט. התקיים דיון בבית המשפט המחוזי, המשך הדיון נקבע לינואר 2014. 

ליקוי

3.	הנהלת החברה שיפרה את תנאי ההעסקה  ותנאי הפנסיה של עובדיה בלי לקבל את האישורים הנדרשים לכך מהדירקטוריון, מהממשלה, מרשות החברות ומהממונה על השכר. לפי אומדן משרד מבקר המדינה, העלות הכוללת של התשלום בגין הטבות אלה לגמלאי החברה ולעובדיה בשנים 2008-1996 והתוספת למחויבות האקטוארית מסתכמות בכ-3.4 מיליארדי ש"ח. התוספות לשכר ולפנסיה ניתנו שלא בהתאם לחוקים אלו: חוקי התקציב לשנים 1984-1982; חוק יסודות התקציב, התשמ"ה-1985 (להלן - חוק יסודות התקציב); וחוק החברות הממשלתיות, התשל"ה-1975. נוסף על כך, התוספות הללו ניתנו שלא בהתאם להסכם בין החברה לממשלה משנת 1975, שעל פיו יש לקבל מהממשלה אישור לכל שינוי בתנאי השכר והפנסיה בחברה. במשך עשור דנו הממונה על השכר והחברה בחריגות בחישוב הפנסיה והשכר. למרות המחלוקת כללה החברה חריגות אלה בתקנון כפ"י, שאושר על ידי אגף שוק ההון, ולכן כפ"י כללה אותן בחישובי המחויבות האקטוארית, והחברה הפרישה בגינן כספים לכפ"י. יצוין שמשנת 1995 משרדי הממשלה ועובדי המדינה מפרישים כ-5% כל אחד לקופת גמל (הדומה לפנסיה צוברת) עבור רכיבי שכר שאינם קצבתיים. לעומת זאת, בחברת החשמל נהוג הסדר שונה ולפיו החברה היא הגורם היחיד המפריש כספים עבור רכיבים אלה.

מעקב
חברת החשמל לישראל בע"מ

3.  	לא דווח על התקדמות בתיקון הליקוי.

ליקוי

4.   	הביקורת על הסדרי הפנסיה של עובדי חח"י העלתה ליקויים וחריגות משמעותיים בתנאי השכר והפנסיה שלהם לשנים 1996-2008. חריגות אלה מסתכמות בכ- 3.4 מיליארד ₪. על החברה להמשיך לפעול להחזרת כ- 2 מיליארד ₪ שהפקידה בחשבון הנאמנות לכיסוי מחויבות אקטוארית עבור הוצאות שכר נלוות שאינן רכיבים קצבתיים, שלא קיבלו אישור מגופי הפיקוח. נדרש שהממונה על השכר בתיאום עם גופי הפיקוח האחרים (רשות החברות הממשלתיות, רשות החשמל ואגף שוק ההון) יבצע בדיקה יסודית, מקיפה ומפורטת של מערכת השכר והפנסיה בחברה. הדבר נועד לאפשר את איתורן ואת ביטולן של תוספות ששולמו שלא כדין, כדי שסכומים אלה יוחזרו לקופת החברה ולא יתווספו לתעריף החשמל המוטל על הציבור הצרכנים. כמו כן, יש להקפיד שעובדים חדשים המצטרפים לחברה לא יקבלו תנאי שכר והסדרי פנסיה חריגים שלא אושרו כדין. הצעדים האמורים עשויים לשפר את איתנותה הכספית של החברה ואת כושר התחרות שלה. 


מעקב
חברת החשמל לישראל בע"מ

4.  	החברה כבר שנים פונה לרשות בבקשה לקבל כיסוי תעריפי למלוא עלויות הפנסיה. ב- 6.6.2011 הועבר לרשות תחשיב של הפערים בין עלויות הפנסיה בתעריף לבין העלויות בפועל. ב- 8/2011 נערכה ישיבה בנושא ברשות. בחודש ינואר 2014 החברה עורכת תחשיב חדש שיהווה עדכון לתחשיב מיוני 2011 עקב הסכם הצמדת הגמלאות למדד שנחתם בראשית 2012 והגדיל באופן משמעותי את הפער בין עלויות הפנסיה המוכרות לעלויות בפועל. במקביל, יצא ב- 20.2.13 מכתב מהמנכ"ל ליו"ר הרשות עם בקשה לזמן לאלתר דיון דחוף בנושא הפנסיה, כך שהטיפול בהכרה במלוא עלויות הפנסיה בהן נושאת החברה בתעריף החשמל יבוא על סיומו. בתאריך 2.5.2013 יצא מכתב נוסף ממנכ"ל החברה ליו"ר הרשות בבקשה לזמן לאלתר דיון דחוף בנושא. במסגרת ישיבה משותפת של ועדת הביקורת וועדת רגולציה של הדירקטוריון עם רשות החשמל ב- 27.6.13 הוצגה מצגת שכללה את הסוגיות המרכזיות הפתוחות מול הרשות לרבות נושא הפנסיה. בתאריך 23.10.2013 נשלחה פנייה נוספת ליו"ר הרשות מסמנכ"ל רגולציה, קשרי ממשל ותקשורת בבקשה לקיים בדחיפות דיון מקצועי על מנת להציג את נתוני העלויות המעודכנות ולקבוע מנגנון לפיצוי תעריפי לעלויות הפנסיה. 
	ראה דוח הערות רה"מ 63 עמ' 80. 

ליקוי

5.	הנהלות החברה אישרו, שלא לפי הסכם עם הממשלה (בשנים 1981-1975) ושלא כדין (משנת 1982 ואילך) הפרשות עודפות וחריגות מקופת החברה לפנסיה של העובדים ולחשבון הנאמנות שלהם, המסתכמות במיליארדי ש"ח. דירקטוריון החברה לא הבטיח כי יתקיים פיקוח הולם על החברה ולא פעל כנדרש למניעת העברות כספים שלא כדין על ידי הנהלת החברה ולא דרש את השבתם. יצוין כי שומרי הסף בחברה לא פעלו למניעת העברות הכספים והם אף נהנים - או עשויים ליהנות- מפירות מחדליהם לעניין הכספים הללו.

מעקב
חברת החשמל לישראל בע"מ

5. 	ביום ה- 22.4.2013 נשלח נוסח מעודכן לטיוטת נוהל העבודה "הבאת נושאים לדיווח ואישור לדירקטוריון החברה וועדותיו" מלשכת היועץ המשפטי ללשכת המנכ"ל הכולל את שנדרש לטיפול. בלשכת המנכ"ל עודכנה בהתאם טבלת הנושאים הדורשים דיווח/אשור הדירקטוריון הנשלחת לחטיבות השונות. 

ליקוי

6.	תאגידים ממלכתיים גדולים מבקשים מגופי הפיקוח במשרד האוצר להקים קופה מרכזית לקצבה עבור עובדיהם. לנוכח ממצאי דוח הביקורת, המלמדים על כמה וכמה ליקויים מהותיים בהקמה ובניהול של הקופה המרכזית לקצבה עבור עובדי חברת החשמל (כפ"י), הרי שעל גופי הפיקוח לבחון את הבקשות החדשות תוך מציאת האיזון הנכון בין הצורך להבטחת זכויות עובדים אלה, לשמירה על האיתנות הפיננסית של הגופים הממלכתיים ולשמירת האינטרסים של כלל הציבור. מלבד זאת על גופי הפיקוח לבדוק את תקינות ההפרשות על פי תקנוני אותן קופות מרכזיות לקצבה של התאגידים האמורים שיוגשו לאישור אגף שוק ההון בשים לב לממצאי דוח זה.

מעקב
חברת החשמל לישראל בע"מ

6. 	לא דווח על התקדמות בתיקון הליקוי. 

ליקוי

7.	ממצאי הדוח מלמדים על כשל בפיקוח על תשלום הטבות חריגות לעובדי החברה ועל ההפרשות בגינן לפנסיה. כשל זה עלול ללמד את בעלי העניין בחברה ובגופים אחרים כי גופי הפיקוח והאכיפה משלימים בסופו של דבר עם החריגות, וכי שיטת "מצליח"  פועלת.

מעקב
חברת החשמל לישראל בע"מ

7. 	על מנת להבטיח התנהלות תקינה, העומדת בדרישות כל דין בנדון, קבעה חברת החשמל נוהל "מנגנון שינויים בשכר" המתווה את דרך הפעולה בכל הנוגע לאישורים הנדרשים ביחד להנהגת רכיבי שכר חדשים ועדכונים של רכיבים קיימים. נוהל זה אושר על ידי דירקטוריון החברה ביום 29.12.2011 ומיושם בחברה הלכה למעשה. 

ליקוי

8.	עוד עולה מהדוח כי הממונה על השכר מתקשה לאכוף את חוק יסודות התקציב. ראוי שהממונה על השכר ישקול עם גופי הפיקוח האחרים הנוגעים בדבר ועם משרד המשפטים והיועץ המשפטי לממשלה דרכים לקידום יכולת האכיפה של חוק זה, ובין היתר עליו ליזום הליך של תיקוני חקיקה ולקדם יזמות חקיקה שבמסגרתן ייקבעו הוראות מפורשות המקנות לו סמכויות להטלת סנקציות מתאימות, באופן שהוא יוכל לבצע במועד אכיפה אפקטיבית של חוק יסודות התקציב על חברות ממשלתיות בכלל ועל חח"י בפרט.

מעקב
חברת החשמל לישראל בע"מ

8. 	לא דווח על התקדמות בתיקון הליקוי.

ליקוי

9.	הגופים המבוקרים בדוח החלו לטפל בחלק מהליקויים שעליהם עמד משרד מבקר המדינה לאחר הגשת טיוטת הדוח במרץ 2010. עם זאת, נוכח חומרת ממצאי הדוח, על שר האוצר ועל שר האנרגיה והמים, שהם הממונים על חח"י, וכן על היועץ המשפטי לממשלה, לפעול בשילוב צוות הרגולטורים ולנקוט ללא דיחוי את הצעדים הנדרשים לתיקון מלוא הליקויים שהועלו בדוח זה. עליהם למנוע את הישנותם בחברות ממשלתיות ובתאגידים סטטוטוריים אחרים ולפעול נגד מי שיהיה אחראי להישנותם.

מעקב
חברת החשמל לישראל בע"מ

9. 	לא דווח על התקדמות בתיקון הליקוי. 
	ראה דוח הערות רה"מ 63 עמ' 83. 


גיוסי הון

הגופים המבוקרים: חברת החשמל לישראל בע"מ, רשות החברות הממשלתיות, רשות לשירותים ציבוריים - חשמל, אגף החשב הכללי במשרד האוצר, אגף התקציבים במשרד האוצר, הרשות לניירות ערך.

ליקויים מס' 10,12,13,14,15 תוקנו. ראה דוח הערות רה"מ 63 עמ' 85-92. 

ליקוי
1.	למרות השיפור המהותי שחל בתחזית תזרים המזומנים של חח"י לשנת 2009 לעומת תחזיות קודמות, היא העדיפה להמשיך בהליכי ההנפקה בחו"ל ולגייס הון בינואר 2009, כפי שהחליטה מראש, על אף עלותו הגבוהה. המידע שקיבל דירקטוריון החברה מההנהלה על נסיבות גיוס ההון לקה בחסר, והפרוטוקולים של ישיבות ועדת הכספים של הדירקטוריון שבהן דנו בגיוס האמור אינם משקפים באופן מלא את הנאמר באותן ישיבות. 

מעקב
חברת החשמל לישראל בע"מ

1. 	לשכת הדירקטוריון תמשיך ותעשה מאמצים, שהפרוטוקולים יישקפו כראוי את הדיונים בישיבות הדירקטוריון וועדותיו וזה אכן מתבצע. 
	ראה דוח הערות רה"מ 63 עמ' 85. 
	
ליקוי
2. 	בניגוד לחלק מגיוסי ההון שעשתה בעבר, החברה גייסה הון בשנים האחרונות לטווחים ארוכים בלבד. דירקטוריון החברה לא בחן, בפרט בתקופת אי-הוודאות בזמן המשבר הכלכלי בשנים 2008-2009, אפשרויות לגיוס הון לטווחים יותר קצרים שבהם שיעורי הריבית היו יותר נמוכים. זאת על אף שהיו פרקי זמן סמוכים יחסית למועד גיוס ההון שסכומי התשלומים המוטלים על החברה אפשרו זאת. 

מעקב
חברת החשמל לישראל בע"מ

2.        	בהתאם לנוהל שאושר על ידי הדירקטוריון, מביאה החברה לאישור הדירקטוריון כל גיוס חוב טרם ביצועו, מציגה את חלופות הגיוס הנוספות לטווחים השונים, לפני העניין, ומסבירה מדוע החלופה המובאת לאישור הינה החלופה המיטבית. חלופות הגיוס הנוספות המובאות כוללות הנפקות אגרות חוב פרטיות בארץ, הנפקות אגרות חוב בארץ על פי תשקיף, הנפקות אגרות חוב בחו"ל, הלוואות מבנקים בארץ והלוואות מבנקים בחו"ל. בכל הליך גיוס חוב ממנה הדירקטוריון צוות המוסמך לערוך שינויים בתנאי ההנפקה, לקבוע את גובה הקרן והריבית. 
	ראה דוח הערות רה"מ 63 עמ' 86. 



ליקוי

3. 	החשכ"ל לא הפעיל שיקול דעת רחב שהיה עשוי לאפשר לחברה לדחות את ההנפקות או להוזילן. אגף החשכ"ל, שהסתייג בשיחות בעל פה, בין היתר עם נציגי החברה, מהעיתוי של גיוס ההון בינואר 2009, לא פעל בעניין מול הגורמים הממשלתיים הרלוונטיים שבידיהם האפשרות החוקית להשפיע על היציאה לגיוס ההון ולא הביא לידיעתם את הסתייגותו מעיתוי ההנפקה. על אף ההשפעה האפשרית על היציאה להנפקה ועל עלותה, לא נמצא כי החברה פנתה בכתב למדינה בתחילת 2009 בבקשה לקבל סיוע אם תדחה את הנפקתה, במקרה שלא תצליח בעתיד לגייס הון לצרכיה בשל תנאי השוק.

מעקב
חברת החשמל לישראל בע"מ

3.       	החברה מציגה את תחזית תזרים המזומנים בפני מליאת הדירקטוריון מדי רבעון עם אישור הדוחות הכספיים ולפיכך חברי הדירקטוריון מודעים לגבי גובה יתרת המזומנים הנוכחיות והחזויות. יתרה מכך, הדירקטוריון מאשר כל גיוס חוב מראש טרם ביצועו (בהתאם לנוהל הנפקות) ואת תקציבי החברה, כך שלדירקטוריון קיימת מוטת שליטה מלאה בבקרה על ניהול יתרות המזומנים ("כרית הביטחון"). ביום 5.11.2012 התקיים דיון במליאת הדירקטוריון לעניין גיוס חוב ספציפי וקביעת גובה יתרת המזומנים המינימאלי שעל החברה להחזיק. בדיון זה אישר הדירקטוריון להעלות את גובה יתרות המזומנים המינימאלי באופן מדורג כשההגדלה תושלם במחצית השנייה של 2013. 
	ראה דוח הערות רה"מ 63 עמ' 86. 

ליקוי

4. 	דירקטוריון החברה אישר את גיוסי ההון שנבדקו כשהוא סומך את ידיו על "רשת ביטחון" (סכום הכסף המינימאלי שעל החברה להחזיק בקופתה בכל רגע נתון-מורכב ממזומנים ושווי מזומנים) בסך מיליארד ש"ח שהנהלת החברה הציגה בפניו כהחלטת דירקטוריון קודמת, אף על פי שלא נמצאה החלטה כתובה בנוגע לסכום רשת הביטחון האמורה. 

מעקב
חברת החשמל לישראל בע"מ

4. 	לא דווח על התקדמות בתיקון הליקוי. 	
	ראה דוח הערות רה"מ 63 עמ' 86.  

ליקוי

5.	בגיוסי ההון שנבדקו נמצאו מקרים שמספר חברי דירקטוריון לא היו בקיאים דיים בחלק מפרטי הגיוסים ואישרו את בקשות הנהלת החברה בעניין זה בלי שבחנו באופן מעמיק את צורכי החברה, ובלי שדרשו מהנהלת החברה להציג להם גם חלופות אחרות. רק במרס 2009, לאחר שגייסו מיליארדי שקלים, החליטו חברי הדירקטוריון להסתייע ביועץ פיננסי חיצוני הכפוף להם. 
מעקב
חברת החשמל לישראל בע"מ

5. 	החברה פועלת באופן מלא בהתאם לנוהל גיוסי חוב שאושר בדירקטוריון. בהתאם לנוהל שאושר על ידי הדירקטוריון, מביאה החברה לאישור הדירקטוריון כל גיוס חוב טרם ביצועו, מציגה את חלופות הגיוס הנוספות ולטווחים שונים, לפי העניין, ומסבירה מדוע החלופה המובאת לאישור הינה החלופה המיטבית. חלופות הגיוס הנוספות במובאות כוללות הנפקות אגרות חוב פרטיות בארץ, הנפקות אגרות חוב בארץ על פי תשקיף, הנפקות אגרות חוב בחו"ל, הלוואות מבנקים בארץ והלוואות מבנקים בחו"ל. בכל הליך גיוס חוב ממנה הדירקטוריון צוות המוסמך לערוך שינויים בתנאי ההנפקה, לקבוע את גובה הקרן והריבית. 
	ראה דוח הערות רה"מ 63 עמ' 87. 
 
ליקוי

6. 	הנהלת החברה לא הציגה לדירקטוריון החברה תכנית פיננסית ארוכת טווח הכוללת, בין השאר, את תכנית ההשקעות, את המקורות העתידיים ואת איתנותה הפיננסית של החברה.

מעקב
חברת החשמל לישראל בע"מ

6. 	התכנון הפיננסי לשנים 2013-2017 הוצג ואושר בדירקטוריון בתאריך 3.1.13. הדירקטוריון אישר והסמיך את החברה להמשיך ולקדם את התכנון הפיננסי בהתאם להנחות העבודה של תסריט 2 (חלופת השקעות מינימאליות, עדכון בסיסי התעריף וללא התייעלות ורפורמה). התכנון הפיננסי נשלח לרשות החברות בתאריך 9.1.13. בחודש ינואר 2014, שוקדת החברה על הכנת התכנון הפיננסי לשנים 2014-2018 בהתאם לתקציב ותזרים החברה לשנת 2014. טיוטה זו נשלחה בתחילת חודש נובמבר 2013 לרשות החברות הממשלתיות. עם סיום עדכונו, יוצג התכנון הפיננסי לדירקטוריון ויישלח לרשות החברות הממשלתיות כנדרש. 
	ראה דוח הערות רה"מ 63 עמ' 88. 

ליקוי

7.	גיוס ההון בפברואר 2009, שנעשה באמצעות הנפקה פרטית למשקיעים מוסדיים בישראל, לא היה נחוץ לחברה באופן מידי באותו מועד, וזאת על פי תזרים המזומנים החזוי במועד הגיוס ורשת הביטחון של החברה. החברה לא קיימה מכרז בין כל הגופים המעוניינים באג"ח שלה, אף שיכלה להוזיל בכך את עלויות גיוס ההון. החברה לא בדקה, ואף לא הייתה מודעת לעמלה בסכום של 3.75 מיליון ש"ח שקיבלו מפיצי ההנפקה שהתבצעה במתכונת של הצעה מובנית, שהייתה גבוהה ביותר מפי 200 מהעמלה שהיא שילמה למפיצים בעבר בהנפקות במתכונת שונה. 



מעקב
חברת החשמל לישראל בע"מ

7. 	ככלל יהיו הגיוסים בהליך תחרותי מלא ועל פי נוהל הנפקות אשר עודכן כנדרש. 
	ראה דוח הערות רה"מ 63 עמ' 88. 

ליקוי

8. 	מן הראוי היה שההנהלה תביא לידיעת חברי הדירקטוריון פרט מרכזי כל כך – סכום ההנפקה – זמן מספיק מראש, ולא במועד שיכולתם להשפיע על ההנפקה הייתה מוגבלת ביותר.

מעקב
חברת החשמל לישראל בע"מ

8. 	ראה מעקב לליקוי מס' 5.
	ראה הערות רה"מ 63 עמ' 89. 

ליקוי

9.	רשות החברות לא פיקחה כראוי על גיוסי ההון של חח"י על אף אחריותה לפקח על מצבה הכספי של החברה. רשות החברות יזמה הכנת דוח מקיף בעניין גיוסי ההון של החברה, אך לא העבירה אותו לדירקטוריון החברה ולמנהליה עם השלמתו, בינואר 2008, וממילא לא דנה עמם בממצאים ובמסקנות המעשיות שהועלו בו ואף לא פעלה ליישומם.

תגובה
רשות החברות הממשלתיות

9. 	לא דווח על התקדמות בתיקון הליקוי.
	ראה דוח הערות רה"מ 63 עמ' 89. 

ליקוי

11. 	משקיעים ישראלים הופלו לרעה משום שנמנעה מהם האפשרות לרכוש אג"ח של החברה שהונפקו בחו"ל, ובכך שבאג"ח של החברה שהונפקו בחו"ל קיימים ביטחונות יותר טובים. 

מעקב
חברת החשמל לישראל בע"מ

11. 	בתחילת שנת 2013 הוקמה בחברת החשמל יחידה לקשרי משקיעים בראשות  הסמנכ"ל לרגולציה ולקשרי ממשלה ותקשורת, שמטרתה המרכזית שיפור וחיזוק הקשר של החברה עם שוק ההון בארץ ובחו"ל. סמכויות היחידה הוגדרו ועיקרם: קשר עם המשקיעים המוסדיים, בתי ההשקעות והבנקים בארץ ובחו"ל, העברת מידע מהותי לגורמים שונים בשוק ההון, עדכון ותחזוקה של אתר קשרי משקיעים, מתן מענה לשאלות גורמים שונים בשוק ההון אל מול חברת החשמל בכל הקשור להשקעות. מאז הקמת היחידה היא מקיימת באופן רציף ושוטף מפגשים ושיחות ועידה עם גורמים מובילים בשוק ההון בישראל, ומתמקדת בכ- 30 הגופים המוסדיים בישראל לרבות הבנקים. כמו כן, כחלק מהידוק הקשר עם חו"ל נפתחה תיבת מייל ייעודית לקבלת פניות ממשקיעים מוסדיים בחו"ל. היחידה מעדכנת, באמצעות רשימת תפוצה, משקיעים קיימים ופוטנציאליים בחו"ל ומספקת מידע, הבהרות ותשובות באופן רציף. כל השיחות והפגישות מתקיימות בהשתתפות דרג ניהולי בכיר בחברה, לרבות מנהל אגף כספים ו/או סגנו וכן מנהל יחידת קשרי המשקיעים. בחלק מהפגישות עם גורמים בכירים בשוק ההון, נטלו חלק מנכ"ל החברה, סמנכ"ל רגולציה, קשרי ממשל ותקשורת ומנהל חטיבת הכספים. 
	ראה דוח הערות רה"מ 63 עמ' 90. 






החלפת השותף האחראי במשרד רואי החשבון המבקר את הדוחות הכספיים של החברה

הגופים המבוקרים: רשות החברות הממשלתיות, הרשות לניירות ערך, משרד המשפטים.
		
ליקוי

1.	מתחילת שנת 2008 פעלו מנכ"ל החברה והדירקטוריון שלה במישרין מול משרד רו"ח א' כדי להביא להחלפת השותף האחראי מטעם משרד רו"ח א' לביצוע הביקורת עליה. דירקטוריון החברה פעל לעתים בניגוד להנחיית הרשות מיולי 2008, שקבעה כי הנושא הוא בסמכות האספה הכללית של בעלי המניות והרשות; כך קיים דיון וקיבל החלטה במטרה שמשרד רו"ח א' יחליף את רו"ח השותף האחראי א' בשותף אחראי אחר. הרשות לא פעלה בנחישות לאכיפת ביצוען של הוראותיה על ידי דירקטוריון החברה והנהלתה, ובכך אפשרה את המשך הפעולות של החברה נגד רו"ח השותף האחראי א'.

ליקוי

2.	קיים חשש כי הפעולות שנעשו וההחלטות שהתקבלו בעניין זה במשך כשנה על ידי דירקטוריון החברה והנהלתה הביאו ליצירת אווירה של לחץ לא ראוי כלפי השותף האחראי. אווירה כזו עלולה לפגוע בביקורת הבלתי תלויה.

מעקב
רשות החברות הממשלתיות

1-2. 	להלן הצעדים בהם נוקטת הרשות על מנת למנוע הישנות מקרים מעין אלה בעתיד, הרשות פנתה לשר האוצר שיפעל לתיקון כללי החברות הממשלתיות (מינוי רואי חשבון ושכרם) כך שיינתן משקל לזהות השותף האחראי, כישוריו, ההתמחויות והניסיון שלו בהליך מינוי משרד מבקר לחברה ממשלתית ותהליך המינוי יהא מובנה ויכלול התייעצות מוקדמת עם הוועדה למינוי רואי חשבון. באופן זה, הרשות תציע לוועדה למינוי רואי חשבון את זהותו של השותף שיטפל בחברה והועדה למינוי רואי חשבון תמליץ על זהותו של השותף האחראי, אחד או יותר, מהמובאים בתרשומת הרשות המוצגת לוועדה. כמו כן, בכללים יופיע סעיף המתייחס להחלפת רואה החשבון המטפל ויובהר בו האופן בו ניתן להחליף את רואה החשבון המטפל וזאת על בסיס חוות דעת כתובה, מנומקת ומפורטת שתוכן על ידי הרשות ותובא בפני הוועדה. בנוסף, הרשות פועלת לגיבוש חוזר המסדיר את הממשק בין רואה החשבון המבקר חברות ממשלתיות לבין הרשות לבין החברות הממשלתיות. הוראות החוזר יכללו, בין היתר, בחינה ואישור מכתב ההתקשרות טרם ביצוע עבודת הביקורת, דיווח של רואה החשבון לרשות על עבודת הביקורת, לרבות על מגבלות בביצוע הביקורת. הרשות תפעל לכך שהחברות הממשלתיות יישמו את ההמלצות להתנהלות תאגידית תקינה בתחום היחסים בין החברה לרואה החשבון המבקר באמצעות דרישה כי וועדת הביקורת של חברה ממשלתית תידרש לקיים ישיבות ולבחון את המגבלות על עבודתו של רואה החשבון המבקר וכן, תידרש לקיים ישיבות בנושא ממצאי הביקורת של המבקר והשלכותיהם. 

ליקוי

3.	החלטת מנהל הרשות, מר דורון כהן, במרץ 2010 להחליף את השותף האחראי לביקורת בחברה התקבלה בשל אירוע אחד , בלי שנמצא כי ערך בדיקה מקיפה ויסודית לביסוסה, בלי ששמע את טענותיו של השותף האחראי, ואף בלי שהביא בחשבון במסגרת שיקוליו את התנהלות הצדדים בתקופה שקדמה לכניסתו לתפקיד. נראה כי החלטה זאת התקבלה בלי להתייחס בכובד הראש הראוי לפגיעה התקדימית האפשרית במעמד רואי החשבון המבקרים בחברה ובחברות ממשלתיות אחרות. נוסף על כך, הרשות לא בדקה לעומק את כישוריו ואת ניסיונו המקצועי של השותף האחראי המחליף, בהתחשב בגודל החברה ובמורכבותה.

מעקב
רשות החברות הממשלתיות

3. 	ראה מעקב לליקוי מס' 1-2. 

ליקוי

4.	רשות ני"ע, שהייתה מעורבת במחלוקות המקצועיות בין החברה לבין השותף האחראי, לא ערכה בדיקה יסודית משל עצמה על נסיבות החלפתו, כמתחייב מתפקידה ומאחריותה.

מעקב
חברת החשמל לישראל בע"מ

4. 	לא דווח על התקדמות בתיקון הליקוי.

ליקוי

5.	הטעויות והבעיות הרבות, שהתגלו בחברה בתחום ההנחות והחישובים האקטואריים בקשר למחויבותה הפנסיונית לעובדיה, עשויות ללמד על ליקויים אפשריים בהיערכותה ובבקרה שלה בתחום חשוב זה. החברה הייתה תלויה במידה רבה באקטואר שלה, ולפיכך היא נאלצה להסכים לדרישותיו לקבל שיפוי נרחב, ולאפשר בכך את הוצאת דוחותיה הכספיים במועד.

מעקב
חברת החשמל לישראל בע"מ

5. 	הנושא הוסדר באמצעות נהלים ותהליכי עבודה: הוכן נוהל עבודה בדבר אישור דוחות כספיים, שינויים במדיניות חשבונאית קריטית ושינויים בהנחות האקטואריות. הוקמו נהלי SOX בנושא האקטואריה בחברה. 


ליקוי

6.	רשות החברות אישרה מתן שיפוי תקדימי לדירקטורים ולנושאי משרות בחברה תחת לחץ הנובע מאירוע מהותי, ובלי שבחנה באופן עצמאי ומעמיק את מלוא הנתונים, השיקולים והשלכותיו הרוחביות.

מעקב 
רשות החברות הממשלתיות

6. 	הרשות נמצאת בעיצומה של הבחינה של מלוא הנתונים, השיקולים והשלכותיו הרוחביות למתן אישורים לשיפוי תקדימי לדירקטורים. 

ליקוי

7. 	הביקורת העלתה ליקויים חמורים בהתנהלותם של רשות החברות, של הנהלת החברה ושל הדירקטוריון שלה, בנוגע לפעולות שנעשו להחלפת השותף האחראי לביקורת בחברה. מן הראוי כי הנהלה ודירקטוריון של חברה ממשלתית הסבורים כי יש להחליף את השותף האחראי, מכל סיבה שהיא, יפעלו לכינוס דיון באספה הכללית ויפנו לצורך כך לרשות, ולא ישירות למשרד רואי החשבון המבקר.

מעקב
חברת החשמל לישראל ב"מ

7. 	החברה תיישם את הוראות המבקר במידה ותרצה להחליף את השותף האחראי. 

ליקוי

8. 	משרד מבקר המדינה רואה בחומרה את ניסיונותיה של חח"י להיות מעורבת בקביעה של מי יהיה או מי לא יהיה רואה החשבון השותף האחראי שיבקר את דוחותיה הכספיים. חמורה במיוחד התנהלותה של רשות החברות כמפקחת וכשומרת סף, שאמורה לתת גיבוי לזרועות הפיקוח והבקרה שלה בשטח, ואשר קיבלה החלטות ללא עריכת בדיקה יסודית של הטענות ושל העובדות. על אף המידע שהיה בידיה בעניין ניסיונותיו של דירקטוריון החברה להתערב בקביעת זהות השותף האחראי, היא לא ערכה בדיקה יסודית כדי לוודא אם יש בסיס והצדקה לטענות החברה נגד השותף האחראי, או שמא מדובר בהתנכלות למבקר כיוון שאינו נוח לה. רשות החברות לא פעלה כראוי כדי לייצג את האינטרסים של המדינה הן כגוף מאסדר והן כנציגת בעלי המניות.

מעקב
רשות החברות הממשלתיות

8. 	ראה מעקב לליקוי מס' 1-2. 



מעקב 
חברת החשמל לישראל בע"מ

8. 	ראה מעקב לליקוי מס' 7. 

ליקוי

9. 	על רשות החברות לבחון לעומק את מערכת היחסים שבין חברות ממשלתיות לבין רואי החשבון המבקרים שלהן וכן את הוראותיה ואת דרכי פעולתה בעניין זה. עליה להפיק לקחים מהליקויים שעלו בדוח, ובכלל זה להבהיר שמינוי משרד רואי חשבון לביקורת על חברה ממשלתית יביא בחשבון, במסגרת כלל השיקולים, את זהות רואה החשבון המומחה ובעל הידע המקצועי והניסיון המתאימים לשמש שותף אחראי. מן הראוי שמשרד האוצר ומשרד המשפטים ישקלו את הצורך לפעול לתיקון הכללים הנוגעים להפסקת מינויו של רואה חשבון, ובכלל זה להחלפת שותף אחראי.

מעקב
חברת החשמל לישראל בע"מ

9. 	לא דווח על התקדמות בתיקון הליקוי. 

ליקוי

10. 	לפיכך, לדעת משרד מבקר המדינה על שר האוצר, בהתייעצות עם היועץ המשפטי לממשלה, לבדוק את התנהלותם של מר דורון כהן ושל הרשות, ולהפיק את הלקחים הנדרשים כדי להבטיח את תיקון הליקויים החמורים שהעלתה הביקורת בדוח זה.

מעקב
רשות החברות הממשלתיות

10. 	ראה מעקב לליקוי מס' 6. 


מע"צ – החברה הלאומית לדרכים




















מע"צ – החברה הלאומית לדרכים בישראל בע"מ

ניהול פרויקטים

הגופים המבוקרים: מע"צ - החברה הלאומית לדרכים בישראל בע"מ, משרד התחבורה, התשתיות הלאומיות והבטיחות בדרכים, רשות החברות הממשלתיות, הרשות הלאומית לבטיחות בדרכים, משרד האוצר – אגף התקציבים

ליקוי מס' 6 תוקן. ראה הערות רה"מ 63 עמ' 99

ליקוי

 1. 	בתנאים שנקבעו במכרזי החברה לא נכללו רכיבי איכות, כגון ניסיון קודם בעבודה מול המציע. עובדה זו אינה מאפשרת לחברה לנצל את ניסיון העבר שלה בעבודתה מול הקבלן.

מעקב
מע"צ, החברה הלאומית לדרכים בישראל בע"מ

1. החברה כבר שקלה והחליטה לאסוף נתונים אובייקטיביים נוספים והיא כבר אוספת בפועל נתונים ומדדים אובייקטיביים כאמור, לצורך מתן ציון לקבלן ולמשל: מדד איכות הנדסית, מדד עמידה בלו"ז, ניהול בטיחות. בנוסף, החברה אוספת גם הערכות סובייקטיביות על עבודת הקבלנים. לעניין שלב איסוף הנתונים, החברה אוספת את הנתונים באופן שוטף והיא עדיין מצויה בשלב איסוף הנתונים. כמו כן, החברה נמצאת בהליך לגיבוש מתודולוגיה, לפיה ייעשה שימוש בציוני האיכות, במסגרת ניהול המכרז ובחירת הקבלן הזוכה. החברה פועלת לשם כך בתיאום עם חברה חיצונית, המתמחה בעניין זה, והנותנת ייעוץ בהקשר זה לחברה. 

ליקוי

2.	החברה לא פיתחה מערכת לניהול שוטף של הנתונים לגבי המכרזים, ובכלל זאת לא ריכזה נתונים לגבי המכרזים, נתונים משווים ונתונים על חריגות מהמכרז ומתקציבו. כמו כן  הביקורת העלתה כי החברה לא ניהלה תיקי מכרזים הכוללים את כל מסמכי המכרז, כגון:   פרוטוקולים של הוועדות; החלטות שהתקבלו לגבי המכרזים; שינויים שבוצעו במסגרת המכרזים. מסמכי המכרז  פזורים, אם כן, בין כל מחלקות החברה. כמו כן לא כל המסמכים של תהליך המכרז נסרקים ונשמרים במערכת ניהול המסמכים הממוחשבת של החברה. ניכר אפוא חסר של תיק המרכז את כל מסמכי המכרז הקשורים בפרויקט. במכרז מסוים הגישה חברה ב' שתי הצעות מחיר שונות. ועדת המכרזים לא פסלה את ההצעה אלא בדקה כל הצעה בנפרד, כאילו כל אחת מהשתיים הוגשה כדין.



מעקב
מע"צ, החברה הלאומית לדרכים בישראל בע"מ

2. חברת אמן סיימה את עבודתה והוגש דו"ח סופי הכולל המלצות. הדו"ח הוגש בחודש יוני 2013 ונבדק ואושר סופית על ידי נתיבי ישראל בחודש יולי 2013. הדו"ח אושר על ידי ההנהלה ועיקרי הדו"ח הוצגו במפגש מטה מורחב לכלל מנהלי חטיבות ואגפי החברה. בימים אלה מתקיימת התארגנות על יישום המלצות הדו"ח, לרבות הליך התקשרות עם ספקים. כמו כן, תוך כדי גיבוש הדו"ח הוחל ביישום מיידי של חלק מהמלצות כינון המאגר נמצא בשלבי עבודה מתקדמים של אגף מערכות מידע. האפיון הושלם ועבר לפיתוח. מבחינת התכנים למאגר, בסיס ("בנק") התכנים הוכן מראש וישנם תכנים נוספים שמתווספים בשוטף וממתינים להזנה למאגר. צפי לו"ז עלייה לאוויר של המאגר: מחצית ראשונה לשנת 2014 בכפוף להרצה מוצלחת של הפיילוט. לעניין הנוהל: נוהל הפקחת לקחים נכתב בעבר, אך נמצא כלא ישים, בין היתר מסיבה שהמאגר הקודם לא הוטמע. לכן הוחלט שלא להפיץ אותו. לאחר השקת המאגר החדש, הטמעתו בקרב המשתמשים ומעקב אחר שימוש במאגר במשך מספר חודשים, הנוהל ייבחן ויעודכן מחדש. 

ליקוי

3. נמצאו חמישה מקרים שבהם הורו עובדי החברה ליועצים או לקבלנים להתחיל לבצע עבודה עוד לפני קבלת אישור ועדת מכרזים, ללא חתימת חוזה ובניגוד לחוק חובת המכרזים ולנוהלי ההתקשרות של החברה עם בעל מקצוע מומחה. בחלק מן ההתקשרויות, הגורמים אשר הורו לסַפָּק לבצע את העבודות אינם נמנים עם עובדי החברה, אלא משמשים כמנהלי פרויקטים וכמתכננים אשר היוו גורם מקצועי וניהולי בעבודות שונות ואינם מחזיקים בסמכות כלשהי בנושא זה. על החברה למנוע את הישנותן של תופעות כאלה, כיוון שהן מלמדות על תפקוד לא תקין, שאינו עולה בקנה אחד עם מטרות המכרז - מתן שוויון הזדמנויות למתמודדים ומקסום התועלת לחברה.

מעקב
מע"צ, החברה הלאומית לדרכים בישראל בע"מ

3.	 גיבוש המדיניות טרם הסתיים. אגף חוזים של החברה פועל ללא לאות על מנת לטפל בתופעה  של עבודה ללא חוזה וגם בשנת 2012 הופצו מכתבים מטעם החברה המתריעים על איסור פעילות בטרם חתימת חוזים . בשלב זה, מבצעת החברה רישום הערות בתיקים האישיים של מנהלי הפרויקטים, אך ללא הפעלת סנקציות, וזאת בין היתר, מאחר והחוזים הקיימים הם "חוזי מאסטר" פרי מו"מ ארוך  מול איגוד המהנדסים והוספת סנקציות בחוזים הינה עניין מהותי, הטעון מו"מ והסכמה מול איגוד המהנדסים (מו"מ זה אמור להתחיל בשנת 2014). עם זאת יודגש, כי על אף האמור, ובעקבות הערות הביקורת, פעל ופועל אגף החוזים כל העת למיגור התופעה, כך שכיום מדובר  בתופעה זניחה ביותר, ביחס לאלפי החוזים שהאגף מנהל מדי שנה.



ליקוי

4.  	מינואר 2008 עד אוגוסט 2011 חתמה החברה על 63 חוזים שעיקרם "בדיקת ובקרת כמויות". מעיון במסמכי החברה נמצא, כי ב-47 מתוך החוזים הללו זכתה חברה ו'. היקף התשלומים לחברה ו' בגין החוזים האלה מסתכם בכ-16.5 מיליון ש"ח. הביקורת בדקה 20 חוזים (מתוך 47), וב-12 מהם הייתה חברה ו' מועמדת יחידה בוועדת ההתקשרויות. על החברה לפעול ללא דיחוי לחלוקה שוויונית של העבודה בתחום זה בין כל הספקים במאגר ולאיתור ספקים נוספים שיצטרפו אליו בעתיד.

מעקב
מע"צ, החברה הלאומית לדרכים בישראל בע"מ

4. 	החברה פרסמה את הפנייה הפומבית ביום 29.4.13. הפרסום נעשה הן באתר האינטרנט של החברה והן בעיתונות הכתובה. בימים אלו, החברה נמצאת בעיצומו של תהליך בדיקת העמידה בתנאי סף של משרדי עו"ד שהגישו מועמדותם וקיום ראיונות עם המועמדים השונים. הנוהל נכתב ואושר. שמו של הנוהל הוא "העסקת עובדים שפרשו" ומספרו 05.00.19, והוא הופץ לעובדי  החברה ביום 5.1.12. במהלך השנים 2012-2013 הגישו מועמדות להיכלל במאגר הספקים לחישובי כמויות שתי חברות בלבד. לאחר בחינת עמידתן בתנאי הסף, חברה אחת עומדת להיכנס למאגר בימים אלה והשנייה לא עמדה בתנאי הסף. חברה נוספת עומדת להגיש מועמדות וככל הנראה תעמוד בתנאי הסף ותיכלל אף היא במסגרת המאגר. 

ליקוי

5. 	בחודשים אוקטובר 2008 עד ינואר 2010 שלחה הרשות הלאומית לבטיחות בדרכים 60 פניות מקצועיות לחברה בנושאי בטיחותית ותשתית. לא נמצא כי החברה טיפלה באופן הולם בפניות הללו או שהתייחסה אליהן במקצועיות ובענייניות הראויות.

מעקב
מע"צ, החברה הלאומית לדרכים בישראל בע"מ

5. 	האמנה נחתמה כבר ביום 30.8.12 ומאז מתקיימים שיתוף פעולה ועבודה שוטפת מול הרשות הלאומית בהתאם לנהלים ולהוראות הקבועים באמנה.

ליקוי

6.	במהלך ביצוע פרויקט כפר גבירול נמצאו אי-התאמות רבות בהשוואה לאי התאמות בפרויקטים אחרים, דוגמת חוסר התאמה של חומרים או של רכיבים בפרויקט לרמות האיכות הנדרשות בחוזה עם הקבלן. עובדה זו מלמדת על כך שהגורמים המפקחים על עבודת הקבלן מטעם החברה לא עשו די כדי שהעבודות בפרויקט ייעשו בצורה היעילה ביותר ובהתאם לתכנון המוקדם. הכביש נפתח לתנועה בראשית ספטמבר 2009, ועבודות השלמה הסתיימו במרץ 2012, כלומר כשנתיים וחצי ממועד הסיום על פי החוזה. 

ליקוי

7. 	הביקורת העלתה שני מקרים שבהם החברה לא ביצעה פעולות תיאום מוקדמות כפי שקובע נוהל החברה. חוסר התיאום המוקדם גרם בחלק מן המקרים לתלות של החברה ברצונן הטוב של חברות התשתית. היעדר תיאום גורם לגידול בעלויות הפרויקט ומעכב את ביצועו.

מעקב
מע"צ, החברה הלאומית לדרכים בישראל בע"מ

7. 	על אף שהגוף המבוקר במסגרת ליקוי זה הינו משרד התחבורה, החברה מציינת כי בעקבות פעולות הביקורת ופרסום דו"ח המבקר היא הידקה הליכי הבקרה והפיקוח הפנימיים, וריעננה את הנהלים כדי להבטיח שהליקויים המדווחים לא יחזרו על עצמם.

מעקב
משרד התחבורה התשתיות הלאומיות והבטיחות בדרכים

7. 	מינהל תשתיות ותאום יקיים דיון מעמיק עם משרד האוצר והחברה הלאומית כדי לוודא שכלל הכשלים המדווחים בדו"ח יעברו לנחלת העבר. לעניין קידום פרויקטי התחבורה הבינעירוניים – הממשלה באמצעות שני המשרדים הרלוונטיים, משרד האוצר ומשרד התחבורה, רואים חשיבות רבה בביצוע בקרה שוטפת על פעילותן של חברות התשתית הכפופות במישרין ובעקיפין למשרד התחבורה ומתוקצבות באופן מלא או חלקי על ידיו. במטרה לבצע בקרה מקצועית יעילה, מעסיקים שני המשרדים מספר חברות בקרה אשר פועלות, כל אחת בתחום אחריותה, מול חברת מע"צ, חברת הרכבת, חברת "כביש חוצה ישראל" וחברות עירוניות כגון מוריה, נתיבי איילון ויפה נוף. חברות בקרה אלו מורכבות הן ממומחים ישראליים והן ממומחים בינלאומיים ומסוגלות לתת לממשלה מענה/יעוץ בכמעט כל הדיסציפלינות הרלוונטיות לפעילותן של חברות התשתית – תכנון (גשרים, דרכים, מנהרות, תנועה וכד'), ביצוע, אחזקה, הפעלה, כלכלה ועוד. במהלך השנים האחרונות בהן הממשלה מפעילה את חברות הבקרה, כמעט בכל מכרז משמעותי, בדרך כלל מעל 50 מיליון ₪ (במקרים רבים, גם בעלויות נמוכות מזו), ישנו תהליך של בחינת מוכנות מסמכי המכרז לקראת פרסום. דו"חות אלו מתייחסות לנקודות עירוניות, כגון השלמת תכנון, השלמת הכנת מסמכי המכרז ואיכותם, ביצוע תאומים רלוונטיים מול משרדי הממשלה ו/או גופים אחרים, הפקעות, הכנת אומדן ואיכותו, נושאים מיוחדים הרלוונטיים לכל הפרויקטים (לדוגמא: סוג מכרז, גודל המכרז וחלוקה לתתי מכרזים, רכישה או שכירת ציוד נייד וכו'.) בכל הנוגע לשלב ביצוע, חברות הבקרה מבצעות מעקב חודשי שוטף ומיידעות את הממשלה על התקדמות של פרויקט זה או אחר ו/או מתריעות על כשלים המתגלים בתהליך ביצוע. לדוגמא: בפרויקט כביש 410 כפר גבירול דווח על ידי חברת הבקרה במהלך 2010 כי לאחר השלמת הפרויקט ופתיחתו לתנועה, נתגלו כשלים בביצוע עבודות הניקוז. הנושא נדון במשרד התחבורה לפחות פעמיים במסגרת דיוני בקרה שוטפים, חברת מע"צ עדכנה את הממשלה על הצעדים אשר היא נוקטת בפועל, הן מבחינה ביצועית בשטח והן מבחינה ניהולית כנגד הקבלן. נציגי הממשלה מקיימים דיוני סטטוס מול החברות הממשלתיות בצורה שוטפת ומקיימות תהליך של הפקת לקחים והכנסת שינויים ושיפורים בפעילותן של החברות. 




חברת נמל אשדוד














חברת נמל אשדוד בע"מ

רכישת ציוד, טובין ושירותים

הגופים המבוקרים: חברת נמל אשדוד בע"מ

ליקויים 22,,1,2,3,5,6,7,8,10,11,12,13,14,18,20 תוקנו. ראה הערות רה"מ 63 עמ' 101-112.

ליקוי

4. 	הסכם מסגרת עם חברה א' לשדרוג מערכות החשמל והבקרה של מנופים - ספק יחיד - הביקורת העלתה כי אין בחברה מסמכים המבססים את קביעתו של רמ"ח ציוד כי חברה א' היא הספקית היחידה לחלפים ולשירות (ובכללו שדרוג ושיקום) בכל הנוגע לתוצרתה. סדרי מינהל תקינים מחייבים כי מסמכי בדיקה כאלה יהיו בחברה. מן הראוי היה שהחברה תפרסם את רצונה לקבל מידע בדבר שדרוג מערכת החשמל והבקרה במנופים, תבחן בחינה מקצועית את המידע שיתקבל, תברר אם יש עוד ספקים אפשריים, ורק אז תחתום על הסכם מסגרת בסכום כה גבוה.

מעקב
חברת נמל אשדוד בע"מ

4.	החברה קיבלה חוות דעת יועץ מומחה באשר לקריטריונים לקביעת ספק יחיד בנושא שדרוג עגורנים, תחזוקתם והטיפול במערכותיהם. לגבי  התקשרויות בתחומים אחרים, ועדת המכרזים מבססת המלצותיה למנכ"ל בהתאם להנמקות מפורטות בהתאם לעניין, כגון חוות דעת הגורם המקצועי ו/או מסתייעת בחוות דעת מיועצים חיצוניים ו/או מהחברות היצרניות על ספקים בלעדיים בארץ. החברה יוצאת להליכי RFI ככל שיש צורך בכך ומקבלת חוות דעת מיועצים חיצוניים. לדוגמא, בשנה האחרונה נערכו הליכי RFI במספר תחומים כגון: רכש גוררות, חסכון באנרגיה במתקני תאורה, מערכת מניעת התנגשויות במנופים. 

ליקוי

9. 	שירותי תחזוקה ושיפוצים - הביקורת העלתה כי אף שתוקף החוזה עם חברה ז' כבר הוארך כמה פעמים, והיה ידוע לחברה שהוא עומד לפוג שוב, היא לא נערכה מבעוד מועד לפרסם מכרז פומבי חדש כפי שמתחייב מהחוק ומהתקנות.

מעקב
חברת נמל אשדוד בע"מ

9.	נוהל "הכנת חוזי התקשרויות, חתימתם והמעקב אחריהם" אושר על ידי הדירקטוריון. מונתה ועדה מטעם המנכ"ל לבדיקת תהליכי הרכש וישום המלצות המבקר. הצוות ליישום המלצות המבקר המדינה ושיפור תהליכי הרכש סיים את עבודתו והציג את המלצותיו בפני המנכ"ל והדירקטוריון. ההמלצות התקבלו על ידי דירקטוריון החברה. 
ליקוי

15. 	רכישת מזגנים מפוצלים – משרד מבקר המדינה בדק את רכישות המזגנים שנרכשו ממועד סיום ההסכם במרץ 2010 ועד אמצע 2011, ומצא שסכומן הכולל עלה על 180,000 ש"ח. לכן על פי נוהל הרכש היה על החברה לפרסם מכרז פומבי, אך הדבר לא נעשה.

מעקב
חברת נמל אשדוד בע"מ

15.	פורסם מכרז ויש זוכים. 

ליקוי

16. 	רכישת דיו וטונרים למדפסות - מאחר שסכום הרכישות המצטבר עלה על הסכום שאינו מחייב מכרז, ראוי היה שהחברה תקיים מכרז פומבי ותחתום בעקבותיו על הסכם מסגרת.

מעקב
חברת נמל אשדוד בע"מ

16.	תהליך המכרז בנושא רכישת דיו וטונרים למדפסת הסתיים. נחתמו חוזים עם הזוכים במכרז. 

ליקוי

17. 	רכישת צמיגים  - לצורך הזמנה של צמיגים מסוג מסוים פנתה החברה באוגוסט 2009 לארבעה מציעים לקבלת הצעות מחיר, ושלושה מתוכם הגישו הצעות. בפנייה צוין כי הבקשה דחופה. בתקנות חובת המכרזים נקבע כי יש לעשות ככל האפשר כדי שהתקשרות לא תהפוך לדחופה. מנתוני החברה עולה כי היא צורכת בשנה 200 עד 250 צמיגים מסוג זה, ולמרות זאת היא לא נערכה מראש כנדרש וכך נזקקה לרכישה דחופה. עוד עולה מנתוני החברה כי בשנים 2010-2009 היה שווי רכישות אלה מ-350,000 ש"ח עד 410,000 ש"ח בשנה, סכומים שעל פי נוהלי החברה מחייבים עריכת מכרז. לפיכך נראה כי גם בעניין זה מדובר בריבוי רכישות שלא על פי תקנות חובת המכרזים; מן הראוי היה שהחברה תקיים מכרז פומבי ותחתום בעקבותיו על הסכם מסגרת.

מעקב
חברת נמל אשדוד בע"מ

17.	הליכי המכרזים הסתיימו ונחתמו חוזים עם הזוכים. 



ליקוי

19. 	רכישת טובין –  נמצא כי לחברה לא הייתה רשימת ספקים מאושרת לרכישות מעין אלה. תחת זאת היא הסתמכה בפנייתה לקבלת הצעות על היכרותו של הקניין עם ספקים מעסקאות קודמות. בהיעדר רשימת ספקים אין אפשרות יעילה לפעול על פי הנוהל, ויש פגיעה בבקרה הפנימית, שכן כך מתאפשר לפנות לקבוצה מצומצמת של ספקים ולהעדיפם על פני אחרים, אם מטעמי נוחות ואם מטעמים לא ראויים אחרים. לדעת משרד מבקר המדינה, על החברה לנהל רשימת ספקים פנימית.

מעקב
חברת נמל אשדוד בע"מ

19.	לעניין פרסום רשימת הספקים של החברה להתקשרויות בסכומים נמוכים יותר באתר האינטרנט שלה, נעשתה עבודת מטה בחברה לניתוח המשמעויות. על סמך עבודת המטה הוחלט לבצע את רכש הטובין בסכומים נמוכים במכרזי מסגרת פומביים. לאחרונה אושר בוועדת המכרזים פרסום מכרז לעבודות מסגרות למחלקת ציוד. בנוסף לכך, הוחל בהכנת מכרזי מסגרת לספקי חלקי חילוף (במקום רכש בהצעות מחיר) ופורסם מכרז מסגרת בינלאומי לספקים לאספקת חלקי חילוף למערכות חשמליות מתוצרת סימנס. בעניין רשימות הספקים – נכון להיום (דצמ' 2013) קיימות רשימות כאלה להתקשרויות עם יועצים בתחומים שונים. 

ליקוי

21. 	על פי סדרי הבקרה הפנימית, מן הראוי שהפנייה לקבלת הצעות תיעשה באותו היום ובאותה השעה, ושהרכישה תיעשה בסמוך למועד קבלת הצעות המחיר.

מעקב
חברת נמל אשדוד בע"מ

21.	לאחרונה פורסם על ידי החברה הליך RFI למערכת ממוחשבת לניהול הליך המכרזים. בהתאם למידע שהתקבל, החברה מצויה בתהליך אפיון מערכת לקראת פרסום מכרז פומבי לרכישת מערכת מתאימה. במקביל, יושם בחברה הליך רכישת מסמכי מכרז באינטרנט כשלב ראשון בדרך למחשוב ההליך. כמו כן פורסמו שני מכרזים אינטרנטיים. 




נתיבי הגז הטבעי 













נתיבי הגז הטבעי לישראל בע"מ 

התקשרויות החברה

הגוף המבוקר: חברת נתיבי הגז הטבעי לישראל (להלן - נתג"ז)

ליקויים 1,2,3,6,7,8,9,11,12,13,14,15,16 תוקנו. ראה דוח הערות רה"מ 63 עמ' 113-123. 

ליקוי

4. 	לדעת משרד מבקר המדינה ניתן למנוע הגשת הצעות "בידי גופים שאינם ראויים ואינם מתאימים לכך" באמצעות קביעת דרישות מוקדמות ענייניות (תנאי סף) במכרז פומבי. מתן פטור ממכרז פומבי להתקשרויות אלה פוגע בעיקרון של שוויון הזדמנויות, שכן הדבר מצמצם את מספר המועמדים הפוטנציאלים ולא בהכרח מביא לבחירת המועמד הטוב ביותר לחברה. אשר לבדיקת התאמתם של המועמדים לתפקיד, ניתן לעשותה במסגרת מכרז פומבי שיקבע בתנאיו את הליך הבדיקה, את אמות המידה לאיכות ההצעה ואף דרישות איכות מזעריות.

מעקב
חברת נתיבי הגז הטבעי לישראל בע"מ

4. 	החברה מיישמת את ממצאי הביקורת, ותיבחן לעומק את קיומם של יחסי אמון מיוחדים לצורך שימוש בפטור לפי תקנה 5(א)(2) לתקנות חובת המכרזים.

ליקוי

5. 	משרד מבקר המדינה מעיר כי לא נמסרו לוועדה מסמכים שמתעדים פעולות שביצעו - על פי תשובת החברה - הגורמים המקצועיים הרלוונטיים לבחינת הכדאיות של מימוש האופציה. לדעת משרד מבקר המדינה, כדי להבטיח שהבדיקה תהיה יסודית ותתרום לקבלת החלטה מושכלת של הוועדה, ראוי שהוועדה תעמוד על כך שיוגש לה פירוט בכתב של פעולות לבדיקת הצעות חלופיות ושינויים בתנאי השוק ומשמעותם, שביצעו הגורמים המקצועיים הרלוונטיים בחברה לבחינת הכדאיות של מימוש האופציה . כך תוכל ועדת המכרזים לבחור באפשרות המיטבית לחברה.

מעקב
חברת נתיבי הגז הטבעי לישראל בע"מ

5. 	הנושא נבחן בהתאם לנסיבות העניין והערת הביקורת נלקחת לתשומת ליבה של החברה, ובמובן זה מיושמת. 



ליקוי

10.  	יוצא שהחברה רכשה שירותים מהספק במשך כחמש שנים בלי שהיו בידיה מסמכים המגדירים את תנאי ההתקשרות ובלי לבצע מכרז או לבקש פטור ממכרז. בכך מנעה מעצמה אפשרות להיטיב את תנאי ההתקשרות. לדעת משרד מבקר המדינה, על החברה לקבוע בנוהל מתי עליה להודיע לוועדת המכרזים על תום תקופת ההתקשרות , כמה זמן לפני תום ההתקשרות עליה לפרסם מכרז, וכמה זמן לפני תום ההתקשרות ניתן לפנות לוועדה כדי שתאשר התקשרות המשך.

מעקב
נתיבי הגז הטבעי לישראל בע"מ

10.  	החברה הטמיעה במערכת הממוחשבת שלה התראה לקראת סיום ההתקשרות על מנת לתזכר את מנהל ההתקשרות לפנות לועדת המכרזים ביחס להתקשרות שעומדת להסתיים, ובאופן זה מיושמת.


היבטים בטיחותיים בתפעול המערכת להולכת הגז הטבעי

הגופים המבוקרים: רשות הגז הטבעי, משרד האנרגיה והמים, רשות החברות הממשלתיות, חברת החשמל לישראל.

ליקויים 1,5 תוקנו. ראה דוח הערות רה"מ 63 עמ' 124-129. 

ליקוי

2. 	לא תמיד דיווחה החברה מיד לרשות הגז על כל תקלה במערכת שגרמה לשיבוש באספקת הגז או לתקלה בטיחותית או תפעולית כנדרש בתנאי הרישיון שהוענק לחברה. 

מעקב
נתיבי הגז הטבעי לישראל

2. 	החברה קובעת כיום כללים ברורים לאופן ומועד העברת דיווחים בהתאם לתנאי הרישיון, כללים אלו הוטמעו ומיושמים בפועל, כך שהחברה מקפידה להעביר  דיווח על כל תקלה או שיבוש בהזרמת הגז במתקני החברה, עניין זה עמד במבחן המציאות במהלך השנה האחרונה. 
מעקב
משרד האנרגיה והמים

2. 	החברה מדווחת לרשות הגז על פי המתחייב ברישיונה. 

מעקב
חברת חשמל לישראל בע"מ

2. 	לנוכח אי בהירות שהייתה קיימת לגבי גבולות המתקנים המחויבים בדיווח על אירועי גז טבעי, נדון הנושא בוועדה מתמדת לגז טבעי של חטיבת ייצור ואנרגיה מיום 22.8.13 ונקבעו הכללים לכך. בהתאם, הנושא הוסדר מול רשות הגז והחברה מדווחת בהתאם ממועד זה. 

ליקוי

3. 	במועד סיום הביקורת, נובמבר 2011, מוסיפה נתג"ז להזרים גז טבעי במתקניה, אף שכבר פקע תוקפם של אישורי ההזרמה הזמניים שנתנה רשות הגז למתקנים ולמקטעים שונים ואין בידי נתג"ז אישורים תקפים. הקו הימי של מערכת ההולכה, שהקימה חברת החשמל בשנת 2004 והועבר לנתג"ז לתפעול בשנים 2006 ו-2007, פועל ללא רישיון עסק ממשרד הפנים כנדרש על פי החוק .





מעקב
נתיבי הגז הטבעי לישראל

3. 	יצוין כי החברה מזרימה גז לכל מתקניה לצורך בדיקות והפעלה ראשונית, אך ורק בכפוף לאישור הזרמה מטעם רשות הגז הטבעי (אישור זמני ל- 90 יום). נכון לינואר 2014 ל- 11 מבין מתקניה ומקטעיה של נתג"ז קיים אישור השלמה, ול- 9 מתקנים ומקטעים נוספים ניתנו הארכות לאישור ההזרמה הזמני מטעם רשות הגז הטבעי עד ליום 1.7.2014. בתוך כך, הגישה נתג"ז לרשות הגז הטבעי בקשות לאישורי השלמה לגבי כלל המתקנים והמקטעים שהקימה. החברה מעדכנת כי הוסדר הטיפול בקבלת רישיון העסק של הקו הימי מול רשות רישוי ת"א. יחד עם זאת, יצוין שמשרד הפנים עדכן את הדרישות המופיעות לעניין שינוע גז טבעי בסעיף 1(2)(ד) לחוק רישיון עסק, ועובר לעדכון זה אין דרישה להוצאת רישיון עסק לקווי הולכה, כי אם למתקני PRMS בלבד. בנוסף, הסדרת האישורים לגבי 5 מתקנים ומקטעים נוספים במערכת הוטלה על חברת החשמל, מאחר והיא הגוף אשר הקים מתקנים ומקטעים אלה. נתג"ז מסייעת לחברת החשמל בהגשת המסמכים הנדרשים על ידי רשות הגז, אולם כאמור הגשתם נדרשת על ידי חברת החשמל עצמה. לסיכום, נתג"ז הגישה בקשות לקבלת אישורי השלמה לגבי כלל המתקנים והמקטעים שהוקמו על ידה, וקיבלה זה מכבר אישורים להפעלת מרביתם. בכל מקרה, כל מתקני החברה פועלים תחת אישור הזרמה זמני, במידה שאין להם אישור קבוע. 
	ראה דוח הערות רה"מ 63 עמ' 128. 

מעקב
משרד האנרגיה והמים

3. 	רוב מתקני ה- PRMS של חברת נתיבי הגז קיבלו אישור השלמה. ליתר המתקנים ניתנה הארכה רשמית לאישור ההזרמה הזמני. רשות הגז הטבעי מבצעת מעקב הדוק על קידום הנושא. 
חברת נתג"ז מיגנה את המערכת הימית בתוך שטחי משרד הביטחון בהתאם לדרישתם. לקו הימי ישנו רשיון עסק. יחד עם זאת, נושא אישור ההשלמה לקו זה עדיין לא הוסדר. נתג"ז וחברת חשמל לישראל פועלים להסדרת הנושא והמצאת מסמכים דרושים. 
ראה דוח הערות רה"מ 63 עמ' 127. 

מעקב
חברת חשמל לישראל בע"מ

 3. 	נתג"ז העבירו את מסמכי העדות שהועברו מיידית למשרד הביטחון. התקיימה פגישה עם משרד הביטחון ב- 28.1.2013. המשרד הבטיח להשיב תוך זמן קצר אך תשובתו עדיין לא התקבלה למרות מס' פניות של החברה. הוחלט כי היועצת המשפטית של הפרויקט תוציא פנייה מתאימה למחלקה המשפטית של משרד הביטחון בדרישה לקבלת האישור. ביום 20.2.2013 יצאה פנייה למשרד הביטחון אשר טרם נענתה. ביום 11.3.2013 דנה הועדה המחוזית בנושא והטילה על החברה ועל נתג"ז להשלים השלמות מסוימות אשר מצבן נכון לחודש ינואר 2014: 1) נתג"ז – אמורים להעביר לוועדה תעודת גמר של ה- RD הם כגוף האינטרסנטי העיקרי משום שמדובר ברישיון עסק שלהם, היו אמורים לזרז את החברה ולא להיפך, אולם יצא אליהם מכתב של חברת החשמל בעניין בנוסף להחלטת הוועדה שנשלחה אליהם. הבטיחו שהנושא מטופל בעל פה. 2) משרד הביטחון – נדרש מהם אישור על השטחים הביטחוניים. מסרו בעל פה בדיון הוועדה שהם מאשרים. החברה נמצאת בקשר שוטף עמם. 3) חברת החשמל – אחראית להעביר שוב את הבקשות תוך שינוי המספור שלהם. הבקשות הוכנו. לאחר חתימות הסמנכ"לים יישלחו לוועדה. 4) כל המסמכים הועברו לידי הועדה המחוזית שהודיעה כי הושלמו התנאים ואף הוציאה לחברה ספח תשלום אגרה המהווה שלב סופי לפני הוצאת ההיתר. 5) חברת חשמל לישראל בע"מ שלמה את האגרה. 6) טרם הוצאת ההיתר הועלו על ידי הוועדה שאלות על התוקף המשפטי של בסיס המתכונת שסוכמה בזמנו בין כל הגופים לטיפול בנושא. מתקיימות התייעצויות עם היועצים המשפטיים על מנת למצוא פיתרון מושכל לסוגיה. ההנחה היא שפתרון הסוגיה מול מחוז תל אביב תהווה תקדים חיובי שיאפשר סגירת הנושא מול המחוזות האחרים. 7) ביום 3.6.2013 שלחה חברת החשמל תזכורת ל- 3 מחוזות התכנון (מלבד ת"א) על כך שטרם התקבלה התייחסותם בנוגע לאישור הבקשות לשינוי היתרים שהוגשו לפני שנתיים. מאז משלוח התזכורת רק מחוז חיפה עמד עם החברה בקשר. כאמור, ככל הנראה רק אחרי שיימצא פתרון עם מחוז ת"א (שם הבקשות מצויות בשלבים מתקדמים יותר), ניתן יהיה ליצור התקדמות עם יתר המחוזות. 8) נשלחו 2 פניות למנהל התכנון במטרה לקדם את הנושא, הפניות כוללות סקירה מפורטת של אירועים. הנושא דווח למנכ"ל בישיבה שהתקיימה בתאריך 9.10.2013 סוכם כי הנושא יעלה לדיון בפגישה עם מנכ"ל משרד הפנים. 

ליקוי

4.	במועד סיום הביקורת, נובמבר 2011, עדיין לא הסתיימה הכנתו של סקר סיכונים בתחומי התפעול, הבטיחות והפיננסים כנדרש על ידי רשות החברות.

מעקב
נתיבי הגז הטבעי לישראל בע"מ

4.  	סקר הסיכונים בתחום התפעול, בתחום הבטיחות ובתחום הפיננסיים הושלם והוצג בפני דירקטוריון החברה ביום 22.3.12. 	
	ראה דוח הערות רה"מ 63 עמ' 129. 

מעקב
משרד האנרגיה והמים

4. 	המסמך בנושא סקר הסיכונים בתחומי התפעול, הבטיחות והפיננסיים הועבר כבר לרשות החברות בינואר 2013. 




ליקוי

6. 	על החברה להקפיד על תיעוד אירועי הבטיחות, על הפקת הלקחים מהם ועל יישומם כדי להבטיח פעילות סדירה של משק החשמל, התעשייה הכבדה, תעשיות הכימיה והפטרוכימיה ושמירה על חיי אדם. בכלל זה על החברה לעדכן את נוהלי הבטיחות ונוהלי העבודה ולהטמיעם בקרב עובדיה באמצעות הדרכה ואכיפה. על רשות הגז לשפר את המעקב והפיקוח לגבי פעילות החברה בתחום הבטיחות, תפקיד שהוטל עליה על פי חוק ומתחייב מתנאי הרישיון שניתן לנתג"ז.

מעקב
נתיבי הגז הטבעי לישראל

6. 	אגף הבטיחות בחברה מרכז ומתעד את כל פעילותו ואת כל דיווחי העובדים בקשר לאירועי בטיחות ומנהל יומן אירועי בטיחות. הנתונים המתועדים ביומן מרוכזים בקובץ משימות לביצוע תוך מעקב ביצוע על ידי הממונה על הבטיחות. נושאים מהותיים נדונים במסגרת וועדת בטיחות המתקיימת מדי חודש. אוגדן נהלי בטיחות עודכן ורוענן בשיתוף גורמים רבים בחברה בנובמבר 2011, ונחתם ביום 28.2.12 על ידי מנכ"ל החברה, הסמנכ"לים ומנהל אגף בטיחות ואיכות. הנהלים המרכיבים את האוגדן פורסמו בעותקים קשיחים לכל מנהלי המחלקות וראשי הצוותים, וכן הועלו תוך הפנייה לאתר החברה. הדרכת בטיחות שנתית מתבצעת לכלל עובדי החברה, ובנוסף מתבצעות לעובדי שטח ועובדים רלוונטיים הדרכות והסמכות בהתאם לפעילותם ולתכנית ההדרכות שנתית. בנוסף להטמעה, מבוצעת אכיפה שוטפת מצד מנהלי החברה בכל הדרגים לביצוע מלוא ההנחיות והתקנים, מתקיימת וועדת בטיחות בהשתתפות נציגים מכל האגפים (ב- 2012 התקיימו מפגשים, וב- 2013 התקיימו 8 מפגישם עד כה), וכן מבוצעים מבדקים וביקורות מצד ממונה הבטיחות, תוך נוכחות בביצוע פעולות בשטח. 
	ראה דוח הערות רה"מ 63 עמ' 130. 

מעקב
חברת החשמל לישראל בע"מ

6. 	אירוע בטיחות מתוחקר בוועדות בדיקה למיניהן הן בחברת החשמל והן מחוצה לה. אירועי בטיחות מתועדים במערכת לניהול בטיחות. תיאור האירוע והאמצעים שננקטו מופצים לכלל העובדים בתחנות הכוח ולמנהל הסיכונים. אירוע נדון בוועדת גז מתמדת ומתקיימות הפקת לקחים בוועדת בטיחות, ועדת סיכונים, ועדת הפרעות של תחנת הכוח באחת, בחלקן או בכולן בהתאם לסוג האירוע ולכל המלצה ממנים גורם אחראי ליישום. הנהלים עודכנו ב- 11/2012. 

מעקב
משרד האנרגיה והמים

6. 	חברת החשמל ביצעה רענון לנוהלי התפעול והחירום. 
	ראה דוח הערות רה"מ 63 עמ' 130. 

הרשות הממשלתית למים וביוב
















הרשות הממשלתית למים ולביוב 

תעריפי המים

הגופים המבוקרים: משרד האוצר, משרד האנרגיה והמים, הרשות הממשלתית למים ולביוב (להלן רשות המים), רשות החברות הממשלתיות, חברת מקורות, מרכז השלטון המקומי, המוסד לביטוח לאומי.

ליקויים 1,2,3,4, תוקנו, ראה הערות רה"מ 63 עמ' 131-133.

ליקוי

5.	אף שחלפו כשנתיים מאז החלה רפורמת התעריפים, טרם ביצעה מועצת הרשות אסדרה לטווח ארוך המבוססת על בדיקה מעמיקה של כל ההיבטים של מרכיב חברת מקורות בתעריף לצרכן, שהוא המרכיב הגדול ביותר בתעריף לצרכן, והמהווה כ-24.5% וכ-50% מהתעריף הנמוך ומהתעריף הגבוה לצרכן, בהתאמה. בפועל, מרכיב זה מבוסס במידה רבה על תחשיבים ואומדנים שנקבעו בהסכם העלויות שנחתם בין המדינה למקורות בשנת 1993, בתוספת שינויים שקבעה המועצה בעקבות בדיקות שעשתה בחלק מהמרכיבים של תעריף זה.

מעקב
הרשות הממשלתית למים ולביוב

5. 	לא דווח על התקדמות בתיקון הליקוי.
	ראה דוח הערות 63 עמ' 134. 

ליקוי

6.	בתעריף לצרכן שקבעה מועצת הרשות לשנים 2011-2009 היא הכירה בדמי השימוש שמשלמת מקורות לחברת המוביל הארצי ונכסים בע"מ (להלן - המפא"ר) בסך של כ-300 מיליוני ש"ח בשנה בתוספת מע"ם. בחלק מסכום זה חייבה המועצה את הצרכנים בשנה השוטפת וחלקו נקבע כחוב צרכני, שבו יחויבו הצרכנים בתעריף בשנים שלאחר מכן . מבדיקה שעשתה הרשות בשנת 2011 עלה כי יש להפחית דמי שימוש אלה לכ-70 מיליוני ש"ח בתוספת מע"ם לשנה, קביעה שעליה חולקת חברת מקורות. לפי עמדת רשות המים, חוב צרכני זה צריך להימחק, כיוון שאין הוא מבוסס על עלויות ריאליות הנדרשות לאספקת השירותים. אף על פי כן, טרם התקבלה החלטה במועצת הרשות בנוגע למחיקת החוב הצרכני, המסתכם לטענת הרשות, בכ-700 מיליוני ש"ח.

מעקב
מקורות	

6. 	חברת מקורות בדיעה כי כל עוד לא הוחלט אחרת על ידי קובעי המדיניות שיש לשלם למוביל הארצי ונכסים בע"מ את החוב הצרכני על ידי גילומו בתעריפי המים. בנוגע להפחתת דמי השימוש המוכרים לחברת המפא"ר, הפחתת דמי השימוש השנתיים המוכרים לחברת המפא"ר מסכום של כ- 300 מיליון ₪ בשנה לסכום של כ- 70 מיליון ₪ לשנה אינה נכונה ויש בה כדי לפגוע בערכם הכלכלי של נכסי המפא"ר. המודל החדש קובע הכרה אך ורק בתשואה שנתית בגין נכסי המפא"ר וזאת חרף הכרה גם בעלויות פחת כפי שנעשה במודל הקודם. הפרדה כאמור בין משך החיים החשבונאי של הנכסים ובין עלויות ההון המוכרות בגינם, מובילה להפחתת השווי של נכסי המפא"ר בספרים. בנוסף לכך, הפחת המוכר מבטא פריסה על פני זמן של ההשקעה והוא מהווה הן החזר בגין השקעות שבוצעו בעבר והן מקור למימון השקעות חדשות. הנכס אותו מקימים היום יסיים את חייו בעתיד ויידרש לבצע השקעות בסדר גודל דומה להשקעה המקורית לצורך נכס חדש שיחליף את הנכס הישן. במידה ולא תהיה התאמה בין תקופת ההכרה בפחת לבין חיי הנכס (כפי שקורה בפועל בשיטת ההכרה החדשה), הרי שעלול להיווצר מצב בו יידרש להשקיע בנכס חדש לפני שיתקבלו מלוא ההחזרים בגין הנכס הישן, דבר שיוביל לקושי במימון השקעות עתידיות במפא"ר. 
	ראה הערות רה"מ 63 עמ' 135. 

ליקוי

7.	מועצת הרשות טרם הסדירה את תעריף היטלי המים והביוב שנועדו למימון הקמתן, חידושן ושיקומן של תשתיות מים וביוב. בפועל, חלים ההיטלים שקבעו הרשויות המקומיות ערב הקמת התאגידים. שיטת חישוב היטלים אלה אינה אחידה, וממסמכי רשות המים עולה כי הם גבוהים בהרבה מהעלות הריאלית.

מעקב
רשות המים

7. 	צוות ייעודי לנושא היטלי הפיתוח עמל בשנתיים האחרונות על מודל חדש להיטלי הפיתוח. במסגרת עבודתו נערכו התייעצויות עם גורמים בתחום (ממשלתיים ואחרים) וכן נערך טרום שימוע למודל הכלכלי לנציגי התאגידים. לאחר מכן הציג הצוות את המלצות הביניים בפני מועצת הרשות (בחודש אוגוסט 2012) שבעקבותיה מינתה מועצת רשות המים ועדת משנה מטעמה בראשותו של חבר מועצה. ועדה זו הנחתה את הצוות המקצועי בהמשך העבודה הנדרשת בעניין זה. הוועדה צפויה להציג את המלצותיה למועצת הרשות בחודש ינואר 2014, ולמעשה לאחר הליך שימוע לקבוע מודל עדכני להיטלי הפיתוח לפיו תחויבנה גם הרשויות המקומיות בהיטלים אלה. 
	ראה הערות רה"מ 63 עמ' 135. 

ליקוי

8.	במרכיב ההוני, שהוא כ-17.4% מהתעריף הנמוך לצרכן וכ-11% מהתעריף הגבוה לצרכן, נכללת תשואה על שווי נכסים שהרשויות המקומיות העבירו לתאגידים, אף שהצרכנים כבר השתתפו במימון נכסים אלה כששילמו היטלי מים וביוב.



מעקב
הרשות הממשלתית למים ולביוב

8. 	לא דווח על התקדמות בתיקון הליקוי.
	ראה דוח הערות 63 עמ' 136. 
ליקוי

9.	עד נובמבר 2011 הוקמו 52 תאגידי מים וביוב המאגדים 137 רשויות מקומיות, ואילו 48 רשויות מקומיות החייבות בתאגוד טרם התאגדו. עמדת רשות המים היא כי תאגוד אזורי וצמצום משמעותי של מספר תאגידי המים הקיימים יביאו לתועלות משמעותיות למשק המים. אחת ממסקנות טיוטת דוח שהגיש יועץ חיצוני לרשות בינואר 2011 (להלן - טיוטת דוח היועץ) היא כי מספר התאגידים האופטימאלי בתחומי כל הרשויות המקומיות החייבות בתאגוד הוא 13. טיוטת דוח היועץ מצביעה על חיסכון צפוי מאיחוד תאגידים על פי המלצתה בהיקף של כ-500 מיליוני ש"ח ופוטנציאל להפחתת מחיר המים בכ-7%. אף שחלפה כשנה מאז הוגשה טיוטת דוח היועץ, לא הביאה אותה רשות המים לדיון במועצת הרשות ולא ביקשה מהיועץ שיגיש לה נוסח סופי של הדוח. רשות המים הסבירה כי עיכוב צמצום התאגידים נובע בין היתר מהקושי להתמודד עם התנגדויות.

מעקב
רשות המים

9. 	בחודש אפריל 2013 פרסמה הרשות שתי עבודות מקצועיות ומעמיקות בנושא התאגוד המרחבי והתועלות הרבות מהמהלך. בחודש מאי 2013 החליטה בממשלה על תאגוד אזורי. תעריפי המים לשנת 2014 צפויים לכלול התייחסות לנורמות שונות כאל נורמות של תאגוד מרחבי הממצה יתרונות לגודל. מהלך זה יוביל אף הוא לתמרוץ ההליך של התאגוד המרחבי. 
	ראה הערות רה"מ 63 עמ'137. 
	
ליקוי

10. 	משרד מבקר המדינה מעיר לרשות המים כי נוכח הספקות העולים מתגובות הרשויות המקומיות, עולה ביתר שאת הצורך במתן הבהרה ברורה וחד-משמעית לרשויות המקומיות לגבי החובה לשלם כספים למקורות בגין קרן השיקום. מן הראוי שמועצת הרשות תדון בנושא, לאחר שתשמע את הרשויות המקומיות הסבורות שאין להחיל עליהן דרישה זו, ותקבל החלטה ברורה שתסיר את הספקות. משרד מבקר המדינה מעיר לרשויות המקומיות כי אין הן רשאיות לעשות דין לעצמן, וכל עוד החוק מחייב אותן להתאגד וכללי תעריפי המים מחייבים אותן לשלם למקורות תשלומי קרן שיקום, עליהן להעביר את הכספים כמתחייב.

מעקב
רשות המים

10. 	לחברת מקורות ניתנה הנחייה, לפיה אין היא רשאית להתעלם מחובות קרן השיקום. בעקבות זאת, הפיצה החברה מכתבי התרעה כנגד כלל החייבים כהליך טרום הגשת תביעה. חלקם של החייבים שילם ונגד יתר החייבים החלו הליכי גבייה משמעותיים. נכון לחודש נובמבר 2013, הוגשו תביעות בסדר דין מקוצר לגביית החובות כנגד חייבים באזור מרכז ודרום. בנוסף, החל משנת 2013 רכיב קרן השיקום נכלל בתוך תעריף מקורות ואינו מופרד, דבר שהוביל לשיפור ניכר בנושא. 
	ראה הערות רה"מ 63 עמ' 137. 

ליקוי

11. 	משרד מבקר המדינה מעיר לרשות המים כי המחסור התזרימי הרשום בדוחותיה הכספיים של מקורות עשוי אף הוא להעלות את הצורך הדחוף בבחינה יסודית של כל מרכיבי תעריף מקורות ודרכי עדכונם ובהחשת הליכי האסדרה לטווח ארוך.

מעקב
הרשות הממשלתית למים ולביוב

11. 	לא דווח על התקדמות בתיקון הליקוי.
	ראה דוח הערות 63 עמ' 138. 

ליקוי

12.  	על משרד האוצר ומועצת הרשות לפעול לקביעת תעריף המים לצרכן הביתי בסכום הנכון לפי העקרונות שנקבעו ובהם עקרון העלות הריאלית. פעולה זו עשויה לאפשר הפחתה של התעריף לצרכן הביתי בשל צמצום החריגות האמורות, בין היתר על ידי הפסקת מימון הסבסוד למגזרי החקלאות, התעשייה ומגזרים אחרים מהתעריף לצרכן הביתי; בחינה מעמיקה ומדוקדקת של העלויות המוכרות של חברת מקורות הכלולות במרכיב מקורות בתעריף לצרכן וכן של דמי השימוש למפא"ר; בחינה מעמיקה של מרכיבי ההון בתעריף לצרכן והסדרתם הכוללת, לרבות הסדרת תעריף היטלי המים והביוב תוך מניעת חיוב יתר העולה על העלות הריאלית, וצמצום מספר התאגידים. נוסף על כך, ראוי כי משרד האוצר ומשרד האנרגיה והמים, בשיתוף רשות המים והמוסד לביטוח לאומי, יבצעו עבודת מטה מעמיקה שתבחן את הצרכים של האוכלוסיות החלשות והדרכים לסייע להן, נוסף על אוכלוסיית הנכים ובעלי המוגבלויות, ויביאו את מסקנותיה לדיון בממשלה.

מעקב
רשות המים

12. 	מועצת הרשות קבעה מרכיב תשואה מוכרת על הון זר. הרשות מבהירה כי השיתה על התעריפים את העלות המינימאלית האפשרית בנושא זה. אי הכרה בעלות זו, כאשר במקביל מחויבים התאגידים בנטילת הלוואות בעלים, בהתאם לכללי השרים, הייתה פוגעת בעיקרון העלות המוכרת ולמעשה מובילה לפגיעה באיתנות הפיננסית של תאגידים רבים. עוד מדגישה הרשות כי הכרה בתשואה זו נעשתה לאחר דיונים ארוכים ומעמיקים בתוך רשות המים, בין רשות המים לנציגי הממשלה השונים, ולבסוף הגיעה הסוגיה להכרעתה של המשנה ליועץ המשפטי לממשלה (דאז) גברת דידי לחמן מסר. עם זאת, בכוונת רשות המים להקטין את רכיב ההון בתעריפי 2014, בהתבסס על מבנה הון נורמטיבי עדכני וכן עלויות גיוס הון נורמטיביות עדכניות. המהלך צפוי להפחית את רכיב ההון המוכר לתאגיד, תוך הבטחת האפשרות להחזר ההלוואות של התאגידים. רשות המים פועלת רבות מול  משרד האוצר ומול משרד רה"מ בכדי לבטל את הסבסוד. הרשות מדגישה כי למעשה כבר בחודש נובמבר 2013, תעריפי המים לתעשייה אינם מסובסדים, ואילו מרבית הסובסידיה לחקלאות צפויה לקטון משמעותית עד 2017 (בהתאם להסכם עם החקלאים). עוד יצוין כי ביום 6.12.2012 החליטה מועצת הרשות להעלות באופן הדרגתי ותוך בחינה מתמדת של המצב את תעריפי מי הקולחין של מקורות לעבר עלותם הריאלית. לעניין קביעת אוכלוסיות אלו ואחרות אשר יזכו להנחות בתעריפי המים, הרי שרשות המים הבהירה מספר פעמים, כי היא אינה הגוף המחליט בנושא זה, באשר אין בידיה כלים לקבוע איזו אוכלוסייה זכאית להנחה או אינה זכאית להנחה. הרשות מדגישה כי מרגע שנקבעה אוכלוסיית זכאים על ידי ועדת הכספים של הכנסת בחודש אפריל 2012 והועמד תקציב למתן הטבה לאוכלוסיות אלו, פעלה הרשות במהירות והצליחה ליישם מנגנון להענקת ההטבה לזכאים תוך 3 חודשים. עוד מבהירה הרשות כי גם בנושא ההנחה בתעריפי החשמל לאוכלוסיות שונות הובלה העבודה על ידי הממשלה (משרד האנרגיה והמים) כאשר רשות החשמל שותפה כמובן בנושא. ככל שייקבע צוות נוסף לבחינת שינויים נוספים רשות המים תשמח לסייע לקידום נושא חשוב זה.
	
מעקב
המוסד לביטוח לאומי

12. 	המוסד לביטוח לאומי ישב בחודש אפריל 2013 עם משרד הבריאות (התקבל סיכום ישיבה באגף המפקח הכללי במשרד רה"מ) וניתנה הצעה לגבי הקצאת סכום נוסף לזכאים הבאים: סיעודיים בשיעור 100%, נכים הסובלים מפיגור או נפש, לא ידוע למוסד לביטוח לאומי על מהלכים שנעשו לקידום הנושא. 


מעקב
משרד האנרגיה והמים

12. 	צוות מטעם רשות המים פועל להסדרת הרגולציה לטווח ארוך. במקביל, הסבסוד  למגזר החקלאות עתיד להסתיים בשנת 2017, במסגרת הסכם בין החקלאים למשרד האוצר. לגבי סיוע לאוכלוסיות חלשות – כבר כיום קיימות הנחות למגזר הנכים בהיקף של 42 מיליון ₪ לשנה. בנוסף, במסגרת חוק ההסדרים האחרון, אישרה וועדת הכלכלה תוספת של 40 מיליון ₪ בהנחות בתעריף המים לקשישים מקבלי אבטחת הכנסה. צוות מטעם משרד האוצר ורשות המים עומל בחודש נובמבר 2013 על ניסוח כללים מתאימים. 























פרק שלישי

מערכת הביטחון




מערכת הביטחון
















היבטים בניהול פעולות הדרכה להטמעת מערכת

הגופים המבוקרים: משרד הביטחון, צבא הגנה לישראל.

ליקוי 2 תוקן. ראה הערות רה"מ 63 א' עמ' 143.

ליקוי 

1. 	צה"ל לא פעל על פי האמור בהוראות הקבע שלו לגיבוש תכנית קליטה והטמעה של המערכת בד בבד עם שלב הפיתוח שלה. הוא לא נערך מבעוד מועד להטמעתה, ופרסם תכנית קליטה והטמעה שלה רק בינואר 2010, כשנה ומחצה לאחר שהתחילה ההטמעה ביחידות.

מעקב 
משרד הביטחון, צבא הגנה לישראל

1.	 המערכת נקלטה במלואה בצה"ל. נכון לדצמבר 2013 צה"ל הוא היחיד אשר מטמיע את המערכת באמצעות הגורמים המשתמשים במערכת זו בצה"ל .בנוסף, בוצעה העברת אחריות אחזקה ותפעול מהספק הרלבנטי לצה"ל, היום בית התוכנה המרכזי של צה"ל ועובדיו (ממר "ם) מנטרים באופן רציף את המערכת וגופי צה"ל השונים מתחזקים ומאחזקים את המערכת (החל ביחידות ועד למרכז השיקום והאחזקה(.

ליקוי 

3. 	מטה התכנית במשרד הביטחון וצה"ל המשיכו להעסיק את הספק בשנות התקציב 2009-2011 במתן שירותי הדרכה והטמעה של המערכת שעלות הסתכמה כאמור בעשרות מיליוני ₪, אף שלא היה ברשותם תקציב מאושר למטרה זו. בכך הפרו משרד הביטחון וצה"ל את הוראת משרד הביטחון ואת פקודת המטכ"ל שנקבעו לפי חוק יסודות התקציב, התשמ"ה- 1985, ולפיהן הממשלה רשאית להוציא בשנת כספים מסוימת רק את הסכומים הנקובים כהוצאה בחוק התקציב השנתי לאותה השנה.

מעקב 
משרד הביטחון

3. 	עוד במהלך רבעון ד' 2012 גיבש סגן הרמטכ"ל החלטה, בתיאום עם מנכ"ל המשרד בדבר ביצוע צוות תחקיר משותף לצה"ל ולמשרד הביטחון  אשר הגיש מסקנותיו למנכ"ל ולסגן הרמטכ"ל.

ליקוי 

4. 	בדיקת סיכומי הדרכת המערכת ביחידות העלתה, כי לסיכומי ההדרכה של חלק ניכר מהיחידות שנבדקו לא צורפה רשימת המשתתפים. בחלק מהרשימות שצורפו לא פורטו ציוני המשתתפים.

ליקוי

5. 	בכשליש מתוך כלל הדרכות שבהן נמצאו ליקויים, לא נכחו בעלי תפקידים חיוניים, או שנוכחותם לא הייתה מלאה, או שלא עמדו במבחנים.

ליקוי

6. 	בבדיקת סיכומי ההדרכה של כ 20 יחידות שעברו מגרסה אחת של המערכת לגרסה משופרת נמצא כי ב 60% מהן הוסמכו פחות ממחצית בעלי התפקידים שנדרשת הסמכתם.

מעקב 
צבא הגנה לישראל 

4-6. 	ככלל, האחריות על התייצבות בעלי תפקידים לאימון הינה של המפקד האורגני.
	מכניסת הגרסה המשופרת מצורפת רשימת משתתפים לכל סיכום הסבה כולל הזנת ביצוע ההסבה במערכות המשא"ן. בהסבות במילואים- קיימת נוכחות מלאה של בעלי תפקידים. 
	הסבות ליחידות סדירות- התייצבות מלאה לרמת מפקדת החטיבה, לרמת מפקדת הגדוד התייצבות חלקית לאור ביצוע חלק מההסבות תוך כדי תע"ם (לאור אילוצי גרף ולאור ביטול ימי המילואים בתעסוקה מבצעית). לגבי הסבות בשנת העבודה 2014:
	הסבות מיחידות שאינן מוסבות לגרסא המשופרת- יתבצעו תוך כדי אימון.
	לגבי הסבות מגרסה קודמת לגרסה המשופרת- מתבצעת בימים אלו חשיבה לגבי אופן ביצוע מיטבי של ההסבות לאור אילוצי הגרף (הארכת תקופת התע"ם). כלל בעלי התפקידים אשר מגיעים להסבה מבצעים מבחן גנרי שהינו תנאי להסמכה.

ליקוי

7. 	צה"ל החל לתכנן את המהלכים הנדרשים כדי לאפשר את שמירת כשירותם של משתמשי המערכת רק בתחילת שנת 2010,  מועד שבו הושלמה הסבתן של מספר יחידות לשימוש במערכת, אף על פי שהצורך בכך הוכר כבר בתחילת ביצועו של הפרויקט. במועד סיום הביקורת, בנובמבר 2011, עדיין לא הסתיימה עבודת המטה בנושא.

מעקב 
צבא הגנה לישראל, משרד הביטחון

7. 	נקבע מודל שמירת כשירות. לאור הקיצוץ התקציבי בגרף האימונים בשנת העבודה 2014, המודל לא ימומש. הזרוע בוחנת חלופה בתצורת התאמת גוף מוקד ידע בכל יחידה אשר יהווה את המענה בשלב המעבר משגרה לחירום. מערכת הכש"מ (כשירויות ומדדים) - הנושא נמצא בעבודת מטה שעתידה להסתיים בסוף רבעון ב' של שנת 2014.



ליקוי 

8. 	מן הראוי שצה"ל יסיים את היערכותו בנושא, ובכלל זה יקבע מתכונת להמשך שיפור רמת הידע, לרבות תנאי סף ומדדים להצלחה, ויוציא אותה מהכוח אל הפועל. השלמת ההיערכות בתחום זה תאפשר למצות את מלוא הפוטנציאל של המערכת. כמו כן, על צה"ל ומשרד הביטחון לבדוק מהם הנסיבות והגורמים שמנעו את ההיערכות לביצוע המשך הטמעת המערכת על ידי סגלי הדרכה צה"ליים, ולהפיק מכך את הלקחים הנדרשים לעתיד לגבי פרויקטים אחרים.

מעקב 
משרד הביטחון

8. 	ראה תגובה  לליקוי  3.

מעקב 
צבא הגנה לישראל 

8. 	הוגדר תנאי של 85% משתתפים בביצוע ההסבה והגדרת תנאי ציון סופי עובר בגמר ביצוע ההסבה. גובשה תפיסה חדשה להטמעת המערכת (החל מהגרסה הבאה במערכת), המבוססת על הדרכה משוכנת- משמע, מערכת למידה מתוקשבת, שמשולבת בתוך המשואה, מאפשרת למידה ושמירת כשירות עצמאית (באחריות מפקדים, בשטח) באופן המאפשר תהליכי שיפור ושימור ידע באחריות המפקדים ביחידות.





בניין הכוח לכיבוי שריפות האוויר

הגופים המבוקרים: משרד הביטחון, צבא הגנה לישראל

ליקויים 1-3 תוקנו. ראה הערות רה"מ 63 א', עמ' 148.

ליקוי 

4. 	למרות איום הייחוס הלאומי לעורף, לפיו צפויות בעת מלחמה שרפות רבות באזורים שונים בארץ, ואף שבמשך שנים הפעיל כב"ה בסיוע הקרן לכיבוי אווירי כוח אווירי לכיבוי אש מהאוויר, לא הכינה נציבות הכבאות במשך שנים תרחיש ייחוס ענפי, וממילא לא ערכה לפיו את ניתוח המענה הדרוש להקמת מערך כיבוי אווירי כהערכות לאיומים הצפויים.

מעקב 
המטה לביטחון לאומי

4. 	קיים תרחיש ייחוס לרגיעה וחירום ועל פיו נבנה הכוח.

מעקב 
המשרד לביטחון פנים

4. 	הוכן מענה ענפי נדרש בהתאם לאיומים בתרחיש ייחוס בחירום ובשגרה.

ליקוי 

5. 	כב"ה, שהוא הגוף המקצועי בתחום כיבוי אש, לא הכין, כאמור, תרחיש ייחוס ענפי. כב"ה גם לא ערך עבודת מטה, בסיוע מקצועי של חיל האוויר בתחום התעופה, להכנת דרישה מבצעית לכוח הכיבוי האווירי הדרוש לפי מתארי השרפות בעתות חירום ובעתות שגרה, ולהגדרת הצורך בסיוע של מדינות זרות באמצעות מטוסי כיבוי בתרחישים מסוימים. הכנת דרישה מבצעית על ידי כב"ה היא הכרחית כדי לסכם את הצורך המבצעי של כב"ה בכיבוי אווירי כמענה משלים בתרחישי השרפות השונים.

מעקב 
המטה לביטחון לאומי

5. 	קיימת עבודת מטה בנושא אשר הוצגה לראש המל"ל ובהתאם ניתנה ההמלצה לבניין הכוח האווירי.

מעקב 
המשרד לביטחון פנים

5. 	נערכה עבודת מטה בתחום הכיבוי האווירי ובהתאם לכך נכתבו דרישות מבצעיות להרחבת המענה הקיים של הכיבוי האווירי. בנוסף, נרכש מלאי חומרי כיבוי לסוגי התרחישים בחירום ושגרה.

ליקוי 

6. 	מבקר המדינה מעיר, כי בביקורת לא נמצא שהמלצתם של צה"ל וכב"ה, ואחר כך גם של היחידה לניהול הרכש של משרד הביטחון, שלא להסב מטוסי כיבוי קיימים למטוסים בעלי יכולת "סקופינג", הוצגה בפני שר הביטחון והשר לביטחון הפנים, ולא נמצא שהנושא עלה לראש הממשלה כדי שישקול מחדש את החלטתו בעניין זה, וזאת טרם הסבת המטוסים לבעלי יכולת "סקופינג". דבר זה היה מונע את ההשקעה הכספית המיותרת, נוכח העובדה שלבסוף הוחלט לפרק את ערכות ה"סקופינג" מהמטוסים.

מעקב 
משרד הביטחון

6. 	נושא בעייתיות יכולת יישום ה"סקופינג" במערך הכיבוי מהאוויר  (יעילות, זמן סבב ובטיחות) הוצג עוד בשנת 2011 בדיון הצגת מיתווה ההיערכות לסגן הרמטכ"ל. בעקבות דיון זה, יצא עדכון למזכיר הצבאי של ראש הממשלה המבהיר כי אין היתכנות ליכולת דליית מים מהים. הרכשת המטוסים הייתה בהתאם. בנוסף לכך, התקיים דיון בנושא זה בוועדה לענייני ביקורת המדינה בכנסת  ב-10.7.2013. (הנושא מאוזכר בפרוטוקול הכנסת עמוד 19).

מעקב 
המשרד לביטחון פנים 

6. 	שני מטוסי ה" סקופינג" שנרכשו לאחר בחינה, הוסבו לבעלי יכולת קרקעית ובמקומם נרכשו שלשה ולאור זאת המענה האווירי הינו על בסיס יכולת קרקעית יעילה, סה"כ סד"כ המטוסים כיום עומד על 8 מטוסים. 

ליקוי 

7. 	חשוב שכל הגופים ומשרדי הממשלה הנוגעים בסוגיה של הקמת מערך הכיבוי האווירי ישותפו בעבודת המטה להקמת מערך זה. במקרים של חילוקי דעות בעניינים מהותיים שאינם באים לכדי פתרון בין הגופים הקשורים בהקמת מערך הכיבוי המוטס, כמו בעניין הפעלת מסוקי כיבוי, ראוי שיועלו להכרעת הדרג המדיני העוסק בכך- שר הביטחון והשר לביטחון הפנים- ועל פי הצורך יועלו על ידי השרים גם להכרעת ראש הממשלה. הדבר יאפשר לקבוע מהו המענה המיטבי הדרוש למדינת ישראל בתחום הכיבוי האווירי ומהם האמצעים הנדרשים.

מעקב 
המטה לביטחון לאומי

7. 	משרד רה"מ והמל"ל סיימו כבר לבחון את נושא האחריות המטה הכוללת בעניין הכיבוי המוטס וסוכם שהחל מ- 2015 האחריות תעבור למשרד לביטחון פנים. 

ליקוי 

8. 	עתה, משכב"ה הודיע למשרד מבקר המדינה (באפריל 2012), כי "נבנה ותוקף תרחיש הייחוס של כב"ה בשגרה ובחירום", כולל איום הייחוס של הכיבוי האווירי, ראוי אפוא, שכב"ה והמשרד לביטחון פנים, שהאחריות לכב"ה הועברה אליו, יגבשו, בסיוע חיל האוויר, כגורם המקצועי בתחום התעופה, דרישה מבצעית אשר תשקף נכונה את הצרכים מבחינת המבנה של מערך הכיבוי האווירי שיש להקים, סדר הכוחות והתמהיל של כלי הטיס הדרושים.

מעקב 
משרד הביטחון

8. 	צה"ל מהווה גורם מייעץ לכבאות והצלה ולמשרד לביטחון פנים, אולם עבודת המטה הינה באחריות כב"ה. יתרה מזאת, בהנחיית המל"ל, ממרץ 2012, יש לבצע העברת אחריות מסודרת לאחריות וסמכות כוללים למערך הכיבוי האווירי. נושא זה אף מקבל משנה תוקף בדחיפותו לאור העובדה שבשנה הבאה יפוג תוקף חוזה החכירה של מטוסים אלו. יהיה זה מן הראוי שהמשרד לבט"פ יהיה דומיננטי וייטול אחריות כוללת לקראת חידוש החוזה, כך שרוח כוונת המל"ל להאחדת האחריות והסמכות למערך זה תהיה כולה באחריות המשרד לבט"פ. עמדה זו אף הוצגה בדיון בוועדה לביקורת המדינה בכנסת ב-10.7.2013 וקיבלה את ברכת הועדה.

מעקב 
צבא הגנה לישראל

8. 	עבודת מטה לגיבוש מענה הקבע לכיבוי אש מהאוויר, המתבססת על הצורך המבצעי שהוגדר במשותף ע"י כבאות אש וחיל האוויר, אושרה על ידי ראש מטה החיל. הדרישה המבצעית הוצגה למנכ"ל משרד הביטחון, לשר לביטחון פנים  ולסגן ראש המל"ל.

מעקב 
המטה לביטחון לאומי

8. 	הנושא הוצג לר' המל"ל ואושר על ידי התמהיל הנדרש. כבאות אש, צה"ל והמשרד לביטחון פנים גיבשו כבר את הדרישה המבצעית. הנושא יועלה לראש הממשלה בפורום העורף.



מעקב 
המשרד לביטחון פנים

8. 	הוכנה עבודת מטה משולבת בתחום מענה הקבע ארוך טווח בתחום הכיבוי האווירי בהתאם למתארי השריפות בחירום ובשגרה.












חלק חמישי

מעקב אחר תיקון ליקויים מדוח 62ב'
של מבקר המדינה

מעקב ראשון




מעקב אחר תיקון ליקויים
דוח 62ב' –מעקב ראשון

סיכום - מערכת הביטחון וצה"ל

מעקב אחר תיקון ליקויים
דוח 62ב' –מעקב ראשון

סיכום - מערכת הביטחון וצה"ל


















משרד הביטחון

היבטים בקידום ובפיקוח על ייצוא ביטחוני

הגופים המבוקרים:משרד הביטחון, צבא הגנה לישראל

ליקויים 4,8 תוקנו. ראה הערות רה"מ 62 ב', עמ' 7.

ליקוי

1. 	בשלושה מקרים פעלו מנכ"ל משרד הביטחון, מר אודי שני, וראש אפ"י, מר מאיר שליט, שלא בהתאם לחוק הפיקוח ותקנותיו. אין להסיק ממקרים אלה על כלל פעילות משרד הביטחון בנושא זה, אך קיומם מצביע על ליקוי מהותי בניהול רישיונות השיווק והייצוא הביטחוניים.

מעקב 
משרד הביטחון

1. 	בשנת 2013 פורסם  ע"י משרד מבקר המדינה דוח ביקורת חוזר בנושא הפיקוח על היצוא הביטחוני במסגרת דוח 63-ב'. המנכ"ל הנכנס דן במהלך רבעון ד' 2013 במימצאי הדוח ובמענה שניתן וכן את סטאטוס התקדמות הטיפול בהם. מנכ"ל המשרד וראש אפ"י הפנימו את הערות הביקורת ומקיימים הוראות החוק ותקנותיו כלשונם. בנוסף, נקבע דיון במימצאי הדוח בועדה לעניני ביקורת המדינה בכנסת  לסוף חודש דצמבר 2013.

ליקוי 

2. 	בשני מקרים, בניגוד לחוק הפיקוח, לא הפעילו מנכ"ל משרד הביטחון וראש אפ"י את מנגנון ההכרעה במקרה של מחלוקות עם משרד החוץ: בנובמבר 2010 אישרו רישיון שיווק לחברה מסוימת בעבור ערכת מסוימת למדינה א', ובמרץ 2011 אישרו את המלצתה של ועדה מייעצת לתת לחברה אחרת רישיון שיווק למוצר מסוים במדינה ב'.בניגוד לתקנות הפיקוח על יצוא ביטחוני (התייעצות עם משרד החוץ בנוגע למתן רישיון יצוא ביטחוני), התשס"ח-2008, לא הפעילו מנכ"ל משרד הביטחון וראש אפ"י את מנגנון ההכרעה במקרה של מחלוקות עם משרד החוץ, ואישרו בינואר 2011 רישיון ייצוא לחברה נוספת לפריט אחר במדינה ב'.

מעקב 
משרד הביטחון

2. 	המשרד מפעיל את מנגנון ההכרעה במקרים של מחלוקות עם משרד החוץ. מתקיימות פגישות בין ראש אפ"י והסמנכ"ל לעניינים אסטרטגים במשרד החוץ. לא מופקים רשיונות שיווק ורישיונות יצוא ללא תיאום והסכמה של משרד החוץ. 

ליקוי 

3. 	בעסקה לייצוא מערכת מסוימת למדינה ג' נפלו פגמים מהותיים, כשחלקם אף מהווים פגיעה בכללי מינהל תקין.

מעקב 
משרד הביטחון

3. 	המשרד הפיק הלקחים הנדרשים מעסקת היצוא למדינה ג'. המשרד יקיים עבודת מטה סדירה במקרים דומים. 

ליקוי

5. 	על אף שממדיניות ייצוא של מערכות מסוימות עולה, כי המדינה הרוכשת היא זו הבוחרת את הספק המועדף עליה, בדצמבר 2010 קבע המנכ"ל משרד הביטחון , כי ראש מפא"ת, מר אופיר שוהם, יחליט על זהות הספק של מערכות מסוימות שהמערכת שלו תוצג למדינה המסוימת.

ליקוי

6. 	נימוקיו של ראש מפא"ת, בדבר אינטרס צה"לי ויכולת הספקה, לבחירת מערכת מסוימת של אחת התעשיות היו רלוונטיים גם למערכת המסוימת של תעשייה אחרת.

מעקב 
משרד הביטחון 

5-6. 	הנושא נדון לפרטים בישיבת הוועדה לענייני ביקורת המדינה בכנסת ביום 31 בדצמבר 2013 שהוקדשה כולה לסוגיות אלו של פיקוח על היצוא הביטחוני, מדוח מאוחר יותר שפורסם בשנת 2013 (63 ב'), בהשתתפות מנכ"ל המשרד, ר' אפ"י ונציגי משרדי האוצר, החוץ והמכס.  

ליקוי

7. 	נוכח הרגישות המדינית שבייצוא הביטחוני, המצב של אי-מילוי הוראות חוק הפיקוח ותקנותיו ביחס לתיאום ולהתייעצות עם משרד החוץ, מעלה חשש לפגיעה באינטרסים המדיניים של מדינת ישראל.

מעקב 
משרד הביטחון 

7. 	ראה תגובות למעקב לליקויים 1-6.




ליקוי

9. 	מבקר המדינה רשם לפניו את הודעת שר הביטחון מפברואר 2012, כי בעקבות ממצאי הביקורת "בכוונתו לפעול בהמשך על פי המתבקש מדוח הביקורת".

מעקב 
משרד הביטחון 

9. 	ראה תגובות למעקב לליקויים 1-6. 








הליכים לאיוש משרות במשרד הביטחון 

הגופים המבוקרים: משרד הביטחון, נציבות שירות המדינה.

ליקויים 1,5,6,7,8 תוקנו. ראה הערות רה"מ 62 ב' עמ' 13. 

ליקוי 

2. 	בחירה במועמדים שלא קיבלו את מרב הנקודות - ניתן לבחור במועמד שלא דורג בסיכום הכולל של הנקודות במקום הראשון, ובלבד שהדבר נומק כראוי בפרוטוקול ועדת הבוחנים. בחמישה מהמכרזים שנבדקו, אכן נבחרו מועמדים כאלה, אולם בשלושה מהם ועדות הבוחנים במשרד לא הקפידו על רישום נימוק ראוי. באחד המכרזים זכה מועמד שדורג במקום השלישי. המועמד שלא זכה במכרז ערער לנש"ם, וזו ביקשה לקבל את התייחסות חברי ועדת הבוחנים ואת התייחסות מרכזת הוועדה למכרז. בנש"ם אין סימוכין לכך שההתייחסויות התקבלו.

מעקב 
משרד הביטחון 

2. 	רענון נהלי העבודה למשתתפי ועדות הבוחנים החל מיד עם קבלת דוח הביקורת. מסמך הנחיות לכל מרכזות הועדה נוסח מחדש ומהווה בסיס אחיד בעת ההנחיות והתדרוך הניתן על ידן לחברי הועדה בפתח כל ועדת בוחנים. מעבר לכך, לנושא זה ניתן דגש במסגרת כנס ההכשרה לנציגי משרד בועדות בוחנים שנערך ביולי 2013. הודגשה חובת רישום ופירוט הנימוקים בפרוטוקול הועדה. ככלל, מרכזת הועדה מקפידה על רישום נימוקים מפורטים בפרוטוקול, וערה עוד יותר לחובת ההנמקה כשהמועמד שנבחר הוא אינו זה שקיבל את מירב הנקודות. בועדת הבוחנים הממוחשבת מוקרן פרוטוקול הועדה על מסך לעיני כל חברי הועדה מה שמביא למעורבות גבוהה מצידם בניסוח הנימוקים וההחלטות.

ליקוי 

3. 	דירוג מועמדים בהתאם למרכיב ההשכלה - נמצאו מכרזים שבהם הציונים שנציגי המשרד בוועדת הבוחנים נתנו למועמדים במרכיב ההשכלה לא תאמו את השכלתם בפועל ולא העידו על היחס בין השכלתם של המועמדים השונים. הדבר מעורר ספק, שמא הציון ניתן כדי לקדם מועמד מועדף ולא באופן ענייני.

מעקב 
משרד הביטחון

3. 	החל מה- 1.1.13 מתקיימות ועדות בוחנים ממוחשבות לרבות גיליונות ציונים אלקטרונים ובקרה בזמן אמת ע"י מרכזת הועדה. המערכת מציפה הערכות נמוכות מידי או שגויות ומקנה למרכזת אפשרות להסב את תשומת לבם של המדרגים, בזמן אמת. לצד זה, מרכזת הועדה מסבירה ומתדרכת את חברי הועדה בכל הקשור לטווח הציונים האפשרי ומדדי הערכה המופיעים בגיליונות. בגיליונות ההערכה האלקטרוניים ניתן הסבר מפורט לכל מדד.

ליקוי 

4. 	פערים גדולים בין הערכות בוחנים - נמצאו מכרזים שבהם היו פערים גדולים בין הציונים שנתנו חברים שונים בוועדות בוחנים לאותו מועמד, גם כשמדובר בנתונים אובייקטיביים כגון ניסיון, ידע, השכלה והכשרה. במקרים אחרים נמצא דמיון רב עד כדי זהות בין הציונים שנתנו יו"ר הוועדה (נציג נש"ם) ונציג המשרד בוועדה למועמד שזכה ופער גדול בין ציונים אלה לעומת הציונים שנתנו שני החברים האחרים בוועדה. על אף שהערכות הבוחנים הן סובייקטיביות, ובהחלט תיתכן התרשמות שונה ממועמדים, נמצאו מקרים שבהם הפערים היו קיצוניים ולא סבירים וללא כל נימוק לכך בפרוטוקולים. יתר על כן, יחידת המכרזים באמ"ש לא בחנה את הסיבות לכך, לצורך הפקת לקחים. באחד המקרים פנה יו"ר ועד העובדים במשרד למשנה לנציב שירות המדינה דאז, וביקש לבדוק את הליך המכרז. האחרון השיב ליו"ר הוועד, כי מהתרשמותו הראשונית "התנהלות המכרז הזה מעוררת סימני שאלה לא מעטים המחייבים בחינה מעמיקה יותר"; אך מעבר לכך לא נעשה בירור נוסף

מעקב 
משרד הביטחון 

4. 	אגף משאבי אנוש פועל בהתאם להנחיות  נציבות שירות המדינה התקפות. עד כה בנושא זה לא התקבלו הנחיות חדשות. לצד זה- יחידת המכרזים מקפידה ביתר שאת בנושא הציונים הניתנים ע"י חברי הועדה. כאמור, גיליונות הציונים האלקטרונים והבקרה הממוחשבת המתקיימת במהלך הועדה, מאפשרת למרכזת הועדה לצפות בציוני חברי הועדה בזמן אמת. מרכזות הועדה תודרכו בדבר וכשניתנים ציונים נמוכים מאוד במסגרת טווח הציונים, מביאות לתשומת לב חבר הועדה הרלוונטי לשיקול נוסף ומשמעויות.

ליקוי

9. 	על נש"מ לפעול לשיפור האפקטיביות של ועדת הבוחנים ודרכי עבודתה. נוסף על כך, הליקויים העולים במצב הקיים מצביעים על כך, שעל נש"ם לבחון כיצד לשפר מהותית את ההליך כולו, בדגש על איכות ואובייקטיביות המידע המוצג בפני ועדת הבוחנים על המועמדים, בין היתר, על ידי שיפור הכלים הקיימים והרחבת השימוש בכלי מיון נוספים. זאת, כדי להגדיל את הסיכויים שוועדת הבוחנים תבחר במועמד המתאים ביותר למשרה ולארגון.

מעקב 
נציבות שירות המדינה 

9. 	הליקויים 1-9 תוקנו כולם. הופסקו הדיונים המקדימים קודם למכרז, עודכן נוהל כתיבת פרוטוקולים ורישום נימוקים של ועדת הבוחנים, עודכנו תיאורי תפקידים מול דרישות. הופק הלקח מטיפול במכרז מסוים בחו"ל.







ממצאי מעקב

מיגון מטוסי נוסעים אזרחיים-מעקב מורחב

הגופים המבוקרים: משרד הביטחון, המטה לביטחון לאומי- משרד ראש הממשלה

ליקוי

1. 		משרד התחבורה, שנקבע כגורם בעל האחריות הכוללת לניהול הפרויקט, לא הקים מסגרת משימתית שתישא באחריות למימוש הפרויקט, ולא הוגדרו התפקידים והסמכויות של כל אחד מהגורמים המעורבים בפרויקט ויחסי הגומלין ביניהם. כמו כן, לא גובשה תפיסה לניהולו האינטגרטיבי של הפרויקט, המביאה לידי ביטוי את מאפייניו הייחודיים. גם כאשר עלו סוגיות מהותיות, הסיכומים וההחלטות שהתקבלו היו לעתים סותרים, וחלקם לא מומשו כלל או שמומשו באיחור רב.

ליקוי

2. 	נוכח המבוי הסתום שאליו נקלע פיתוח מערכת ב' התקיים במרץ 2011- בעת ביצוע ביקרות המעקב של משרד מבקר המדינה על הנושא - דיון בראשות רה"מ, ובסופו הוא קבע שיש להאיץ משמעותית את פיתוח המערכת ואת התקנת המערכות על המטוסים. בהמשך לכך, היה על משרד התחברה להגיש הצעת החלטה מעודכנת  לאישור ועדת שרים בנוגע לחלוקת ההוצאות בין המדינה וגופים אחרים. על אף שמדובר בנושא בעל דחיפות לאומית ביטחונית, ובכל יום שחולף ללא טיפול קיים סיכון לתעופה האזרחית ולאלפי נוסעים, רק לאחר סיום ביקורת המעקב, כחמישה חודשים מאז קביעת רה"מ, עדכן משרד התחבורה את הנוסח הסופי של הצעת ההחלטה.

ליקוי

3. 	גם המענה לטווח הארוך התעכב, וחוזה ההתקשרות לפיתוח מערכת ב' נחתם רק באמצע שנת 2009. במועד סיום ביקורת המעקב טרם נפתרו חילוקי הדעות בין הגורמים המשתתפים בפיתוח המערכת ובהתקנתה, דבר העלול לעכב את המשך התקדמות הנושא.

ליקוי

4. 	על כל הגורמים המעורבים, בהובלת שר התחבורה ומנכ"ל משרדו ובתיאום הדוק עם משרד האוצר, לפעול בדחיפות לפתרון הסוגיות העומדות על סדר היום.

מעקב 
משרד הביטחון

1-4. 	החלו הסבות המטוסים וכיום קיים מטוס מוסב מדגם מסויים בתצורת המערכת ומטוס נוסף מוסב בימים אלה. ישנה דחייה קלה (מתוכננת) בהסבת המטוסים בשל השאיפה לסנכרן את ההסבה  עם הביקורות העיתיות של המטוסים לצרכי תחזוקה. יעד הממשלה להתקנה ראשונה הינו 6/2014 ל-3 דגמים של מטוסים מסוג מסויים, לא צפויה דחייה בהסבת דגמים אלה והתוכנית נערכת לכך בהתאם.עד מועד זה (דצמבר 2013) מתוכננים להסתיים תהליך רישוי המערכת, ייצור מערכות בכמות המספקת לשלב זה וסיום ניסויי הוכחה של המערכת. ישנן מספר סיכוני פיתוח המטופלים באופן שוטף כדי למזער את הסיכונים בתוכנית. מערכת המיגון טסה מעל שנה ע"ג מטוס מדגם מסויים מתדלק מבצעי של חיל האוויר כחלק מניסויי הפיתוח וסיפקה תוצרים העונים למפרט המבצעי של המערכת.לאחרונה הוחלט בחיל האוויר על רכש מערכת והסבת 4 מטוסי תדלוק לתצורת מגן רקיע.
ראה הערות רה"מ 62 ב', עמ' 19.

מעקב 
המטה לביטחון לאומי- משרד ראש הממשלה

1. 	עד תום שנת 2013 תושלם ההסבה של שלושה מטוסי אל-על. מטוסים אלו יהיו מוכנים לקלוט את המערכת לכשתגיע. במהלך שנת 2014 ימשכו הסבות המטוסים של חברות אל על, ארקיע וישראייר. החל מאמצע שנת 2014- יותקנו המערכות במטוסים שהוסבו לכך. מטוסים אלו יהיו חופשיים להטיס ולהפעיל את המערכת.




הספקת שירותי רפואה לחיילים על ידי צה"ל ומשרד הביטחון

הגוף המבוקר: משרד הביטחון 

ליקויים 1,3 תוקנו. ראה הערות רה"מ 62 ב' עמ' 21.

ליקוי 

2. 		משרד הביטחון צבר חובות רבים לבתי החולים של קופ"ח כללית. לטענת קופ"ח כללית, כל פגיעה במקורותיה משפיעה ישירות על יכולתה לשפר ולהרחיב את השירותים שהיא מעניקה למבוטחים ועל יכולתה לרכוש ציוד ומכשור רפואי; חלק מהחובות שולמו רק בעקבות פנייה לערכאות. לדברי נציגי הקופה, התנהלות זו של משרד הביטחון הייתה בין הסיבות שגרמו להודעתה מפברואר 2011 בדבר ביטול הסכמי השילוב שבין בתי החולים של קופ"ח כללית ובין משרד הביטחון.

מעקב 
משרד הביטחון

2. 	הסכם בין משרד הביטחון לבין קופת חולים "כללית" למתן שירותי רפואה לחיילי צה"ל בבתי החולים של קופת חולים כללית, נחתם במהלך חודש ינואר 2013.  ההסכם כולל את כל בתי החולים של "כללית". יחד עם זאת, מערכת הביטחון מבקשת להתריע כי  משרד הבריאות בתיאום עם קופות החולים השונות שוקל ביטול המשך ההסדר להפרטת רפואה ראשונית לחיילי   צה"ל , החל מרבעון א' של 2014. עובדה זו עלולה להביא למצב משברי בהספקת שירותי רפואה בסיסיים לחיילים המשרתים ביחידות עורפיות והנהנים כיום מהסדר זה. נושא זה עלה אף לדיון ב-10 בדצמבר 2013 בועדת הכנסת לעבודה רווחה ובריאות בעקבות שאילתה של ח"כ נחמן שי והצדדים נדרשו לאפשר להמשיך ולקבל את השירות הנ"ל באותם תנאים במהלך 2014 על מנת לאפשר לצה"ל להיערך להחזרת הטיפול הצבאי. הצדדים קיבלו אורכה של שבועיים להסדרת הנושא ולדווח לכנסת.




צבא הגנה לישראל

היבטים בנושא החינוך בצה"ל

הגוף המבוקר: צבא הגנה לישראל

ליקוי

1. 	אף שהמפקדים הם המחנכים העיקריים בצה"ל, קיים פער בין המוטל עליהם בתחום החינוכי, ובמיוחד בנושאים המצריכים קיום של שיח פיקודי עם חיילים, לבין כשירותם למלא תפקידיהם. הפערים העיקריים נוגעים, בין היתר, לחוסר בהכשרה בתחום קיום השיח הפיקודי-חינוכי באמצעות מתודת הנחיה; להיעדר משנה סדורה של מפקדים בנוגע לתפקידם החינוכי; לקושי של מפקדים לקיים שיח פיקודי-חינוכי עם חייליהם, וקיום מועט מדי של שיח בנושא זהות ישראלית-יהודית. כמו כן, חיל החינוך לא הגדיר בהוראות מהי הכשירות הנדרשת ממפקדים כדי למלא את תפקידם בתחום החינוך, ובמסגרת זאת גם את הכשירות הנדרשת לקיים שיח פיקודי-חינוכי.

ליקוי

2. 	למרות חשיבותו של מסמך "ייעוד וייחוד" כבסיס לפעילות החינוכית בצה"ל ולמרות הפעולות שנקט חיל החינוך להטמעת תפיסתו, תוכן המסמך ותפקידו המכונן בפעילות החינוכית בצה"ל לא הוטמעו, ורבים מהמפקדים כלל אינם מודעים למסמך ולתפקידו בתפיסת החינוך בצה"ל.

מעקב 
צבא הגנה לישראל

1-2. 	חיל החינוך הגדיר את הכשירות הנדרשת במסגרת עבודת מטה המובלת על ידי תוה"ד ומסדירה את כלל הכשירות בצה"ל. מסמך ייעוד וייחוד מוטמע בצה"ל משלב הצוער בבה"ד 1, בהכשרות במלט"ק בפו"ם ובקורסי פיקוד שונים.

ליקוי

3. 	אחד מתחומי התוכן המרכזיים שבהם נעשית פעילות חינוכית באמצעות מכונים אזרחיים נוגע לתחום הזהות הישראלית-יהודית. התקשרויות עם המכונים בתחום זה נעשתה ללא שהיו בידי מקח"ר אמות מידה כתובות לבחירת מכון לצורך העברת תכנים בצה"ל; ומקח"ר לא קיימה תהליכי פיקוח ובקרה סדורים על פעילות המכונים האזרחיים המקיימים שיתוף פעולה עם חיל החינוך בתחום הזהות הישראלית-יהודית, אלא באופן חלקי.

ליקוי

4. 	חיל החינוך לא ערך בחינה עקרונית של מה הם תחומי הליבה החינוכיים אשר מן הראוי כי יישארו בטיפול של צה"ל באמצעות מפקדיו וקציני החינוך שלו, לעומת תחומים שיועברו לטיפול באמצעות גופים אזרחיים; ומהן ההשלכות שיש להרחבת ההישענות על מומחי ידע ותוכן אזרחיים במסגרת המכונים השונים על מעמדו, סמכויותיו ותפקידיו של קצין החינוך ועל תשתית הידע העומדת לרשותו.

מעקב 
צבא הגנה לישראל 

3-4. 	נכתבו קריטריונים וגובשו אמות מידה להתקשרות עם מכונים אזרחיים. כמו כן, הופצה הנחיית קצין חינוך ראשי בנושא לכלל הצבא. כלל תחומי הליבה ישארו בצה"ל, אך בתחומי הזהות והערכים, צה"ל יסתייע בגופים חיצוניים בעלי ערך מוסף.

ליקוי 

5. 	פעילותה של הרבנות הצבאית בשנים האחרונות לוותה בהתנגדויות של גורמי פיקוד ומטה בחיל החינוך שטענו, כי היא פולשת לתחום החינוך. במרץ 2009 אישר הרמטכ"ל דאז, רא"ל (מיל') גבי אשכנזי, עבודה שמטרתה הסדרת מערכת יחסי העבודה בין חיל החינוך לבין הרבנות הצבאית הרמטכ"ל הנחה שלאחר תקופת ניסיון של שלושה חודשים תתבצע בחינה של ההסדרה כפי שסוכמה. ביוני 2009 סיכם ראש אכ"א דאז על הקמת צוות בקרה בנושא, אך מאוחר יותר הופסקה עבודת הצוות ללא הצגת מסקנות. בפועל המשיכו להישמע גם לאחר פרסום מסמך ההסדרה טענות של חיל החינוך על חריגות מסמכות של הרבנות הצבאית.

מעקב 
צבא הגנה לישראל

5. 	התקיים דיון בראשות ראש אכ"א. כמו כן, התקיימו מספר דיונים בין קצין חינוך ראשי לבין הרב הצבאי הראשי ומתנהל שיח שוטף ביניהם במטרה להבטיח מימוש מסמך ההסדרה כלשונו.

ליקוי

6. 	קח"ר הצביע על תופעה של שינוי בסטאטוס קוו שהיה קיים בנושאי דת בצבא ועל קשר בין שינוי זה לבין אופיין של פעילויות החינוך בצה"ל, ובמיוחד אלו הנוגעות לזהות ישראלית-יהודית ולתודעה יהודית. במרץ 2011 כתב קח"ר לרמטכ"ל, רא"ל בני גנץ, ולראש אכ"א דאז מכתב בנושא "השפעה דתית על השירות בצה"ל", בו הוא המליץ להביא את הנושא לדיון עומק במטה הכללי. בסוף יוני 2011, סמוך לסיום תפקידו, כתב ראש אכ"א דאז לרמטכ"ל, לאלופים החברים במטכ"ל, וכן לקח"ר, לרבצ"ר וליוהל"ן, מסמך בנושא השירות המשותף של חיילים חילוניים וחיילים דתיים בצה"ל, ובו ציין, בין השאר, כי: "תהליכי הכרסום והסחיפה בבסיס השירות המשותף מעצימים מאוד את האתגרים והאיומים על המשך קיום מודל צבא העם, ומחדדים מאוד את הצורך לעסוק בו כנושא אסטרטגי עבור הפיקוד הבכיר של צה"ל" .


מעקב 
צבא הגנה לישראל

6. 	במסגרת הדיון שבוצע, תוקף מסמך ההסדרה על ידי ראש אכ"א ועל ידי הרמטכ"ל והפעילות מתבצעת בהתאם למסמך ההסדרה.








שירות חרדים בצה"ל

הגופים מבוקרים:משרד הביטחון, צבא הגנה לישראל

ליקוי 3 תוקן. ראה הערות רה"מ 62 ב' עמ' 33. 

ליקוי

1.    		בגיבוש המדיניות לתכנית שח"ר, בוועדת ההיגוי שלה ובהפעלתה של התכנית שולבו אמנם הרבנים הצבאיים של חה"א, של אט"ל ושל חמ"ן, אולם אלה לא פעלו בהקשר זה מטעם הרב הצבאי הראשי לצה"ל. רבצ"ר או גורם כלשהו ממפקדת הרבנות הצבאית הראשית (להלן - הרבנות הצבאית) לא שולבו בגיבוש המדיניות לתכנית שח"ר ולא ביישומה של התכנית. זאת, למרות תפקידי הרבנות הצבאית, חרף הזיקה ההדוקה שיש לתכנית שח"ר עם סוגיות עקרוניות וקונקרטיות הנוגעות לנושאים המצויים בתחום אחריותה של הרבנות הצבאית, ולמרות הנחיית סגן הרמטכ"ל בנושא.

ליקוי

2. 		לדעת משרד מבקר המדינה, נוכח הגידול המתמשך בהיקף החרדים המתגייסים בתכנית שח"ר, וכיוון שלשילובם של חרדים בצה"ל יש השלכות משמעותיות על סביבת השירות שלהם, על הממשק שבין חיילים אלה לבין צה"ל, על שילוב החרדים בצה"ל ועל שילובם בחברה בראייה כוללת - ראוי היה שצה"ל היה מעלה בפני שהב"ט גם את המדיניות ביחס למאפייני השירות של החיילים החרדים במסגרת תכנית שח"ר ומשמעויותיה, ובכלל זה היבטים הנוגעים לאיזונים הנדרשים במהלך מימושה מול מגדרים ומגזרים אחרים בצה"ל. מן הראוי שהרמטכ"ל והמטכ"ל יבחנו את עקרונות המדיניות הנוגעת לשילובם של חרדים בצה"ל במסגרת תכנית שח"ר, כדי להבטיח כי התכנית משקפת ומביאה לידי ביטוי את האיזונים הנדרשים, ובכלל זה מול מגדרים ומגזרים אחרים, ובין מסלולי הגיוס הקיימים; וכי יש בה לתת מענה לצורכי צה"ל, החרדים והחברה בכלל. כמו כן, מן הראוי שנושא זה, בשל חשיבותו הלאומית והשפעתו האזרחית ומשמעויותיה, וכן על רקע מעורבותם של גורמים אזרחיים אחרים, בין בקרב משרדי ממשלה ובין במגזר החרדי, יידון גם אצל שהב"ט, ועקרונות תכנית שח"ר, במיוחד ככל שאלה נוגעים למאפייני שירותם של החרדים בצה"ל ולאיזונים השונים הנדרשים בהקשר זה אל מול ערכי יסוד הנוגעים בשירות בצה"ל כ"צבא העם", יאושרו על ידיו.

מעקב 
צבא הגנה  לישראל

1-2. 		בוצעה הצגת התוכנית לשירות חרדים בצה"ל לשר הביטחון, למנכ"ל משרד הביטחון ולוועדת חוץ וביטחון. בנוסף, הוצגה מדיניות שילוב החרדים לשר הביטחון מספר פעמים. לא הוצגו רק נתונים אלא גם נושאי המדיניות. זאת ועוד, בתאריכים הבאים הוצגה תוכנית צה"ל לגיוס חרדים אשר אושרה ב- 14.10.2013. להלן פירוט מועדי הדיונים ופגישת העבודה בהם הוצגה התוכנית:30/7/2012- היערכות לקראת ביטול חוק טל בראשות שר הביטחון.23/08/2012- פ"ע רמטכ"ל- שר הביטחון, עדכון עבודת מטה חוק טל. 30/08/12- דיון בנושא "חוק טל" בראשות שר הביטחון. 06/09/2012- התייעצות בנושא חוק טל בראשות שר הביטחון. 11/10/2012- דיון הכנה להופעת שר הביטחון בפני ועדת חוץ וביטחון בנושא מדיניות הגיוס לשירות סדיר בצה"ל.11/10/2012- דיון בנושא "חוק טל" בראשות שר הביטחון.14/10/2012- הכנה ל"חוק טל" בראשות שר הביטחון. בנוסף לאמור, בצוות מנכ"ל משרד רוה"מ השתתפה באופן קבוע עוזרת שר הביטחון כאשר הוצגה המדיניות וההשלכות של שירות החרדים בצה"ל. שר הביטחון בביקוריו באכ"א בגיוסים נחשף לסוגיות בשירות החרדים ואישר את המלצות וועדת גבאי.

ליקוי 

4. 		אף שבתכנית שח"ר השתלבו כבר כ-1,450 חיילים, הרי למרבית המקצועות שבהם משרתים החיילים בתכנית שח"ר, אין עדיין "קרדיטציה"; ולאכ"א אין עדיין תכנית סדורה ביחס למקצועות אשר מן הראוי לשלב בהם את חיילי תכנית שח"ר, ובהם מקצועות אשר ניתן לקבל במסגרתם "קרדיטציה" ומקצועות שהם בגדר מקצועות בעלי מאפיינים צבאיים.

מעקב 
צבא הגנה  לישראל

4. 		ראשית יש להדגיש כי צה"ל לא התחייב כי חיילי השח"ר ישולבו רק במקצועות שיש בהם כדי להעניק למשרת קרדיטציה המוכרת ע"י משרד הכלכלה לאזרחות. צה"ל הדגיש כי החרדים ישולבו בשירות בתפקידים ובמתכונת שתיתן להם יתרון יחסי במציאת עבודה בתום שירותם ולראייה- בסקר שנערך ע"י ארגון גו'ינט – תב"ת המתעסק בהשמתם של חיילי השח"ר נמצא כי 89.3% מחיילי השח"ר מועסקים עם שחרורם מצה"ל ועוד כ- 10.3% נמצאים במצב של חיפוש עבודה. (מהם- 7 סטודנטים, 4 אברכי כולל, ו- 3 מפוטרים). ניתן לראות כי קרוב ל- 90% מחיילי השח"ר מועסקים עם שחרורם, זאת אומרת שמטרת ההשתלבות בשוק העבודה האזרחי מושגת אף מעבר למצופה. לגופו של עניין- נושא הקידום לתעסוקה על פי סיכום ראש ענף תכנון כוח אדם סדיר המוצג בדוח מתחלק לשלושה חלקים: קרדיטציה צבאית- מקצוע צבאי שהחייל רכש בעת שירותו- הקרדיטציה הצבאית בחלק מהמקצועות הינה טובה יותר לתעסוקה מאשר קרדיטציה אזרחית במקצועות מרכזיים, לדוגמא: תוכניתן, בודק תוכנה, מר"מ וכו'.קרדיטציה אזרחית- מקצוע צבאי שלאחר שהחייל למד אותו במהלך השירות במסגרת צבאית או אזרחית הוא זכאי לתעודה של משרד הכלכלה לעיסוק במקצוע, לדוגמא: מסגר (c.n.c) , נהג, חשמלאי  וכדומה. לימודים תוך כדי שירות והכשרה לקראת שחרור- החייל המשובץ למסלול זה בוחר בו מראש או נושר לתוכו לאחר שהחל קורס אחר ונשר ממנו- במסלול זה ישנה השלמה של הכשרה לימודית או מקצועית בשנת השירות השנייה של החייל על מנת לשפר את יכולת התעסוקה שלו. יכולת התעסוקה במקצועות השונים נותחה על ידי אכ"א בשיתוף נציגי גו'ינט- המתעסקים בהשמת החיילים בשוק העבודה האזרחי. יש לציין כי בשלב הוצאת דוח הביקורת 15% מחיילי השח"ר היו בשלב הכשרה ובסיכום ניתן לראות כי 8% מחיילי השח"ר לא קיבלו הכשרה מקצועית מקדמת ו- 92% מחיילי השח"ר קיבלו הכשרה מקדמת איכותית לקראת האזרחות כאשר סקר הגו'ינט לתעסוקה אכן מוכיח את הצלחת ההכשרות בשילובם באזרחות.

ליקוי

5. 		חלק משמעותי מבין החרדים המתגייסים לצה"ל זקוקים לסיוע בתחום תנאי השירות, ובכלל זה לתשלומי משפחה. נמצאו מקרים רבים שבהם הטיפול בבקשות תשמ"ש של חיילי תכנית שח"ר לא נעשה טרם גיוסם, אלא תוך כדי שירותם, כך שחיילים נאלצים לעתים להמתין מספר חודשים תוך כדי השירות עד שזכאותם מוסדרת. עוד נמצא, כי אף שמפקדיהם של חיילי שח"ר מחויבים לראיין אותם בעת קליטתם ביחידה ואחת לשישה חודשים במהלך שירותם, נמצא שהדבר אינו מתקיים במקרים רבים.


מעקב 
צבא הגנה  לישראל

5. 		התקיימו דיונים רבים בנושא הת"ש לחרדים במגוון רחב של נושאים נוספים אשר בתוכם הוסדרה המדיניות: מדיניות הכרה מיידית בחיילים בודדים- חייל בודד חרדי יכול לקבל הסדרה זמנית של מעמדו עד להגעה לבסיס הטירונות והסדרת בקשה מלאה. מכשירי מימון ייחודיים לאוכלוסיית החרדים- סוכם שהלוואה מגמ"ח תוכר כהוצאה ותרומה מגמ"ח תוכר כהכנסה, לנושא בחינת הכנסות והוצאות במסגרת בקשת תשמ"ש. מש"קי ת"ש גברים לטיפול באוכלוסייה- בוצעו ארבעה קורסי ת"ש שהכשירו 40 מש"קי ת"ש גברים לטיפול באוכלוסייה החרדית. הקורסים נכנסו כחלק מהגרף בבה"ד 11 ומתקיימים באופן סדיר בכל שנה. אישור הלנה זמנית- סוכם אישור הלנה זמני בישיבות ההסדר בירושלים ובחיפה על מנת לתת מענה לחיילים בהלנה זמנית שאינה בבית החייל (מסגרת מעורבת שאינה מתאימה לחיילים חרדים). יום בודדים ייעודי- התקיים יום בודדים ייעודי במסגרת גדוד 97 לחיילים הבודדים.טיפול ת"ש טרום גיוס- צה"ל עוסק בהרחבה בנושא זה. קיים מענה בלשכות הגיוס לטיפול ת"ש, אך הבעיה מצויה בעיתוי המאוחר בו מחליטים המלש"בים להיכנס לתהליך הגיוס, שאינו מאפשר להם לסיים טיפול עד ליום גיוסם לצה"ל. הסוגיות שעדיין נמצאות בעבודת מטה:הכרה בחיילים נשואים ללא ילדים לתשמ"ש- עומד בדיון בבג"ץ. לסיכום- ניתן לראות כי עבודת מטה הת"ש קידמה באופן משמעותי את הטיפול באוכלוסיית החרדים והסוגיות שטרם נפתרו עומדות לפתחן של משרדי ממשלה ובג"ץ. 
		שח"ר מילואים- סוגיית המילואים סוכמה ושיבוץ חיילי שח"ר במילואים מתבצע באופן הבא: חייל שח"ר הנצרך לבצע מילואים ביחידתו והיחידה מעוניינת בשיבוצו- ישובץ ליחידת האם מתוך הבנה כי יחידה זו מאפשרת הקפדה  של נהלי שח"ר במילואים. חייל שח"ר שיוצא לפטור יישלח לפטור (באופן זהה לחיילים המשרתים באותה היחידה). חייל שח"ר המחויב בשירות מילואים ואינו יכול להשתבץ ליחידתו מופנה לקורס סדיר בראיית מילואים: רב"ץ- טיפול בחללים בחירום- יעד זה בעל יכולת לקבלת אנשי מחשוב משח"ר כיוון שכלל המערך הולך לעבור הסבה לזיהוי ממוחשב (גדודי זיהוי חללים בפקע"ר).

ליקוי

6. 		משרד מבקר המדינה מצביע על כך שבהתייחס להיקפם הכולל של החרדים המצויים בדחיית שירות, נוכח שיעורם של דחויי השירות על רקע "תורתם אומנותם" מקרב הבלתי מתגייסים ונוכח היקפם של החרדים הנוספים המצהירים מדי שנה בשנה כי "תורתם אומנותם" - שיעור המתגייסים הוא עדיין נמוך ומספרם של דחויי השירות ש"תורתם אומנותם" הולך וגדל.

מעקב

6. 		לא דווח על התקדמות בתיקון הליקוי. 

ליקוי


7. 		ראוי, כי שר הביטחון ישקול במידת הצורך, ובשל מורכבות העניין, להביא את הנושא בפני פורום ממשלתי מתאים.

מעקב

7. 		לא דווח על התקדמות בתיקון הליקוי. 





אזורי תעשייה באיו"ש והמגזר הכפרי

אזורי תעשייה שבניהול ישראלי באזור יהודה והשומרון היבטים באכיפת החוק

הגופים המבוקרים מתאם הפעולות בשטחים, צבא הגנה לישראל, משרד המשפטים

ליקוי 8 תוקן. ראה הערות רה"מ 62 ב' עמ' 39.

ליקוי 

1. 		על אזורי התעשייה שבניהול ישראלי באיו"ש הוחלו הוראותיהם של דינים שונים מתוך תחיקת הביטחון (להלן - דיני אזורי התעשייה). בדיני אזורי התעשייה לא מצוינים השמות של אזורי התעשייה שבניהול ישראלי ותחומם הגיאוגרפי, ולא הוגדר המונח "אזור תעשייה שבניהול ישראלי". במצב זה לא ברור האם הוקנתה סמכות לאכוף את הוראות דיני אזורי התעשייה במפעלים שונים, דבר שיש לו, בין השאר, השפעות על אופן הבידוק הביטחוני הנעשה לסחורות היוצאות מאזורי תעשייה אלה לישראל.

מעקב 
צבא הגנה לישראל

1. 		הצעה לתיקון החקיקה בנושא בטיחות וגהות בעבודה, אשר גובשה ע"י יועמ"ש איו"ש, נשלחה בחודש ספטמבר 2008 למשרד הכלכלה לצורך קבלת הערות והתייחסות. במשך זמן רב לא הועברה התייחסות משרד הכלכלה לתיקון החקיקה המוצע וזאת למרות פניות חוזרות ונשנות מצד הפרקליטות הצבאית. נציג מהלשכה המשפטית של  משרד הכלכלה פנה ללשכת יועמ"ש איו"ש לצורך תיאום דיון בעניין זה. הדיון התקיים ביום 26.11.2013, ובמהלכו הועברה התייחסות משרד הכלכלה אשר מאפשרת להתקדם עם תיקון החקיקה.

ליקוי 

2. 		המנהא"ז לא פעל לאכיפת הוראות הצו בדבר איסור על עיסוק (אזור הגדה המערבית) (מס' 65), התשכ"ז-1967 (להלן - צו בדבר איסור על עיסוק), על מפעלים הפועלים באזורי תעשייה שבניהול ישראלי באיו"ש ללא היתרי עיסוק, ולא קבע את הקריטריונים להנפקתם.

מעקב
מתאם הפעולות בשטחים

2. 		נערכת עבודת מטה של המינהל האזרחי מול היועץ המשפטי איו"ש לתיקון החקיקה בנושא כמו- כן המינהל האזרחי נדרש לקדם רישוי עסקים בתחומים שאינם בתחום ההתיישבות. הנושא נמצא בעבודת מטה. עם סיום הרפורמה במשרד הכלכלה בנושא רישוי עסקים, מתאם הפעולות יקדם את הנושא ויישום השלכותיו על רישוי עסקים באיו"ש. עדיפות להתחיל עם תחנות הדלק. 	
ליקוי

3. 		מקצת מהוראות החקיקה הישראלית בנוגע לדיני עבודה חלות על יחסי העבודה בין מעסיקים ישראליים לבין מועסקים ישראליים בלבד ורק בתחומי ההתיישבות הישראלית באיו"ש. בביקורת עלה, כי אף שחלפו כארבע שנים מיום פסיקת בג"ץ מאוקטובר 2007, שבה נקבע, כי האבחנה הקיימת בין עובד ישראלי לעובד פלסטיני המועסק באיו"ש היא, בנסיבותיה, פסולה, עבודת המטה הבין-משרדית בנושא בחינת הצורך בתיקון תחיקת הביטחון בנוגע לדיני עבודה נמצאת רק בתחילתה.

מעקב 
צבא הגנה לישראל

3. 		עבודת המטה אשר נועדה להחיל את עיקר חקיקת המגן הישראלית בתחום דיני העבודה על עובדים ישראלים ופלסטינים המועסקים ע"י מעסיקים ישראלים באיו"ש נמצאת בעיצומה. הכוונה היא להחיל את זכויות העובדים, בשלב הראשון, בתחומי המועצות המקומיות והאזוריות, ובשלב השני, לבחון את החלתן בכלל שטח C. במסגרת עבודת המטה הוחל כבר חוק עבודת נשים בתחומי המועצות ובעתיד הקרוב יוחל החוק בכלל שטח C. יצויין כי עבודת המטה הואצה באופן משמעותי בחודשיים האחרונים (סוף שנת 2013) והצוות הבין- משרדי מתכנס כמעט מידי שבוע ליום עבודה מלא לקידום הנושא. ואמנם, בעבודה מתקדמת מצויים כיום מספר חוקים נוספים, אשר הטמעתם באיו"ש תושלם בעתיד הקרוב.

ליקוי 

4. 		המנהא"ז ומשרד התמ"ת לא הקפידו על עריכת ביקורות שוטפות במפעלים שבניהול ישראלי באיו"ש כדי לאכוף את חובת תשלום שכר המינימום על מעסיקים ישראליים באיו"ש: בתקופה אפריל 2006 ועד יוני 2010 ערך משרד התמ"ת ביקורות רק בארבעה אזורי תעשייה מבין כ-20, והחל מיוני 2010 ועד יוני 2011 לא ערך ביקורות שוטפות, אלא עיקר פעילותו נעשתה בעקבות תלונות. בנסיבות אלה עלולה להיגרם פגיעה בשכרם של כלל העובדים המועסקים באיו"ש, וכעולה ממסמכי המנהא"ז נגרמה פגיעה בשכרם של עובדים פלסטיניים ובזכויותיהם. כמו כן, החל מאוגוסט 2010 לא קיימו המנהא"ז ומשרד התמ"ת ביקורות בנושא בטיחות וגיהות בעבודה במפעלים שבניהול ישראלי באיו"ש, כדי להבטיח את שלומם ובריאותם של העובדים בהם.

ליקוי 

5. 		המנהא"ז לא אכף את הוראות הצו בדבר ביטוח מפני פגיעות בעבודה (יהודה והשומרון) (מס' 662), התשל"ו-1976, ולא פיקח על מעסיקים ישראליים בכל הנוגע למילוי חובתם לרכוש פוליסת ביטוח עבור העובדים הפלסטיניים שהם מעסיקים מחוץ לתחומי היישובים הישראליים באיו"ש, כמתחייב בצו זה.
מעקב
מתאם הפעולות בשטחים

4-5.  	גובש נוהל משותף למינהל האזרחי ולמשרד הפנים לקידום הביקורת בתחום וכן תיקון כתבי ההסמכה לצוותי הפיקוח והאכיפה. כמו- כן סוכם לקיים תוכנית עבודה משותפת לעריכת הביקורת. מאז מאי 2012 הופסקו הביקורות מחוסר שיתוף פעולה עם משרד הכלכלה. 

ליקוי 

6. 		בחלק מאזורי התעשייה באיו"ש חסרים מרכיבי ביטחון, כגון גדר היקפית שער כניסה ותאורה היקפית. בחלקם לא נעשה במרכיבי הביטחון שימוש כנדרש, ובחלק לא התקיימה בקרה על הכניסה לתחום אזורי התעשייה.

מעקב
צבא הגנה לישראל

6.		טרם מומשה האחריות לנושא במשרד הכלכלה.

ליקוי 

7. 		אזורי התעשייה שבניהול ישראלי באיו"ש הם שטח צבאי סגור. חלקם נעדרים תשתית אבטחה למניעת כניסה של אנשים לתוך השטח הצבאי הסגור, כגון גדר היקפית; ההכרזה בדבר סגירת שטח (יישובים ישראליים) (יהודה והשומרון), התשס"ב-2002, אינה מגדירה את המרחב הגיאוגרפי של אזורי התעשייה הנכללים בה, ובאופן זה לא ניתן לדעת מהו תחום השטח שעליו חלות הוראות ההכרזה; ובחלק מאזורי התעשייה באיו"ש מועסקים עובדים פלסטיניים ללא היתרי תעסוקה.

מעקב
צבא הגנה לישראל

7.		בכל אזורי התעשייה מתקיים בידוק טרם כניסה לאזור ( לקיחת תעודות והחזרתן) יש לאיזורים תיקי אבטחה. כמו כן מבוצעת ביקורת בשוטף באיזורי התעשייה בנושא הנדון.

ליקוי

8. 		באכיפת החוק בנוגע לדיני המים באיו"ש משתתפים מספר רב של גופים אזרחיים, צבאיים ומשטרתיים. במועד סיום הביקורת אין גורם אחד שירכז, יתאם וינחה את הפעילות של כל הגופים העוסקים בנושא אכיפת דיני המים בתחומי איו"ש, זאת חרף התופעה הנמשכת של גנבות מים וקידוחי מים בלתי חוקיים בממדים גדולים. 



מעקב

8. 		לא דווח על התקדמות בתיקון הליקוי.
ליקוי

9. 		היעדר הגדרה למונח סחורה שמקורה ב"אזורי תעשייה שבניהול ישראלי", היעדרו של נוהל להעברת מידע מפקמ"ז למפעילי המעברים, וכן אי-מינוים, כאמור, של נאמני ביטחון במפעלים, הביא להתרחבותה של תופעה שבה סחורה שמקורה פלסטיני עוברת מאיו"ש לישראל דרך אזורי התעשייה שבניהול ישראלי כסחורה שמקורה ישראלי, שלא במעברי הסחורות (מעברי "גב אל גב"). תופעה זו מכונה "הלבנת סחורה", ומהווה סיכון לשוהים באזורי התעשייה וכן לתושבי ישראל, עקב החשש של הברחת אמצעי לחימה מאיו"ש לישראל במסגרת העברת סחורה שלא באמצעות מעברי "גב אל גב". כמו כן, לתופעה זו עלולים להיות גם היבטים מתחום המינהל התקין וטוהר המידות.

מעקב
צבא הגנה לישראל

9.		טרם הסתיימה עבודת המטה בנושא מינוי נאמן ביטחון. המינהל האזרחי ומינהלת קשת צבעים וקו התפר אוכפים כבר את נושא הלבנת הסחורות באזורי התעשייה.

מעקב 
מתאם הפעולות בשטחים

9.		 פיקוד מרכז מקיים עבודת מטה בנושא במטרה להסדיר את סוגיית נאמני הביטחון באזורי התעשייה. באוגדת איו"ש החלה עבודת מטה בשיתוף היועץ המשפטי והמינהל האזרחי לתיקון הצו, מימושו ואכיפתו. 

ליקוי

10. 		הבנייה והתשתיות הקיימות באזור התעשייה "מסילה" אינן תואמות את תכנית בניין עיר (להלן - תב"ע) שאושרה ב-1994; מבנים הוקמו ללא היתרי בנייה, לעתים תוך כדי השתלטות על קרקעות; כל המפעלים באזור התעשייה פועלים ללא היתר עיסוק הדרוש מהמנהא"ז; המנהא"ז הנפיק למפעלים באזור התעשייה היתרים להעסקת מאות עובדים פלסטיניים בניגוד לצו בדבר איסור על עיסוק, האוסר על ישראלים להעסיק עובדים ללא היתר עיסוק; באזור התעשייה קיימים מפגעים חמורים בנושא איכות הסביבה.

מעקב
צבא הגנה לישראל

10.			ראה תגובה לליקוי 10 בהערות רה"מ 62 ב' עמ' 44.



ליקוי

11. 		במרץ 2004 חתם מפקד כוחות צה"ל באיו"ש על צו תפיסת מקרקעין (להלן - צו תפיסה) לצורך הקמת חומה בצדו המזרחי של אזור התעשייה "מסילה". החומה נבנתה תוך חריגה מהתוואי שנקבע בצו התפיסה ותוך פלישה לקרקע פרטית פלסטינית; עד מועד סיום הביקורת, יוני 2011, לא מימש המנהא"ז צו הריסה לחומה שהוציאה בדצמבר 2005 ועדת המשנה לפיקוח של מועצת התכנון העליונה במנהא"ז; צו התפיסה לא חודש מאז שפג תוקפו בדצמבר 2005, הגם שתפיסת המקרקעין בפועל נמשכה גם במועד סיום הביקורת, יוני 2011.

מעקב
מתאם הפעולות בשטחים

11.		עקב פעולות ההסדרה הסטטורית המבוצעת במקום זה, יחידת הפיקוח קיבלה בעבר אישורי הריסות בודדים ביותר שברוב המקרים בוטלו טרם מימושם, בשל הליכי ההסדרה. הדיון בועדת ההתנגדויות צפוי להתקיים ב24 בפברואר 2014.

ליקוי

12. 		אזור התעשייה "עלי זהב" פועל ללא תב"ע מאושרת, וכל המפעלים הנמצאים בו פועלים ללא היתרי בנייה וללא היתרי עיסוק. למרות זאת, העניק המנהא"ז למפעלים אלה היתרים להעסקת עובדים פלסטיניים; אזור התעשייה פועל ללא תשתיות פיתוח ותשתיות ביוב תוך פגיעה באיכות הסביבה.

מעקב
מתאם הפעולות בשטחים

12.		בועדת מת"ע שהתכנסה ביום 19.9.12 הוחלט לאשר את התוכנית להפקדה תחת מספר תנאים ותיקונים. התקיימה ישיבה בין לשכת התכנון למתכנן החברה ונסגרו נקודות נוספות. כמו- כן פורסמה התוכנית להפקדה. לאחר כ- 60 יום מפרסום התוכנית ולאחר קבלת ההתייחסויות, תועלה התוכנית להפקדה לתיקוף. הדיון בועדת ההתנגדויות אמור להתקיים ב-24 בפברואר 2014. 

ליקוי 

13. 		שאכיפת החוק באזורי התעשייה שבניהול ישראלי באיו"ש בכל התחומים שנבדקו אינה מספקת כלל ועיקר. ראוי שהיועץ המשפטי לממשלה ייתן דעתו על כל המתואר בדוח, לרבות הפרות החוק.

מעקב
משרד המשפטים

13. 		בהתאם להמלצות המבקר ובהתאם להחלטת ממשלה מס' 725 מיום 1.9.13, משרד המשפטים פועל בנמרצות, בשיתוף משרד הכלכלה ויועמ"ש איו"ש, לסגירת הפערים באזור יהודה ושומרון לבין העובדים במדינת ישראל באמצעות עריכת תיקונים בתחיקת הביטחון.


סוגיות בתחום הפשיעה והביטחון השוטף במגזר הכפרי 

הגופים המבוקרים: צבא הגנה לישראל, משרד הביטחון, המשרד לביטחון פנים, משטרת ישראל.

ליקוי

1.	בשנת 2009 תיק אחד בלבד מכל 53 תיקים (כ-1.9%), שנפתחו בכלל יחידות המשטרה בגין ביצוע עברות חקלאיות, נדון בבית משפט. 
 
מעקב
משטרת ישראל

1. 	בשנת 2012 התקבלו בתביעה המשטרתית 10 תיקים בגין ביצוע עבירות חקלאיות (גניבה חקלאית וגניבת בקר ומקנה) והוגשו כתבי אישום ב-14 תיקים. בשנת 2013 (נכון לנובמבר) התקבלו בתביעה המשטרתית 20 תיקים שעניינם גניבה חקלאית, בקר, מקנה (סעיף 384א(2)) לחוק העונשין והוגשו כתבי אישום ב- 23 תיקים. נתוני כתבי האישום לקוחים ממערכת מחשוב התביעה והם מתייחסים רק לתיקי תביעה משטרתית. פסקי הדין לקוחים מדוחות מרשם פלילי ואין הבחנה בין תביעה משטרתית לפרקליטות.

ליקוי

2.	למרות האחריות המשימתית שהוטלה על מג"ב בתחום הטיפול בפשיעה החקלאית, טיפל מג"ב בשנים 2009 ו-2010 רק בכמחצית מהעברות החקלאיות. 

מעקב
משטרת ישראל

2. 	הפעולות אשר ננקטות על ידי הימ"רים הכפריים להעלאת אחוז הטיפול בפשיעה החקלאית, מועברות לדיווחי המתלוננים, הן בחשיפה מודיעינית של אירועים חקלאיים שהקרבן לא מודע לקיומן מחד והתפתחויות בחקירת חשודים על מקרים נוספים לא מדווחים מאידך. נכון ליום ה- 9.11.13 טיפלו יחידות החקירה של מג"ב ב- 789 תיקים בתחום הפשיעה החקלאית.

ליקוי

3.	ב-11 תחנות משטרה, מתוך 22 תחנות הפועלות במגזר הכפרי, היקף הקריאות שבהן הגיעו ניידות המשטרה למקום האירוע באיחור, בהשוואה לנדרש על פי הנהלים, או שלא הגיעו כלל, נע בין 10% ל-37% מהקריאות.




מעקב
משטרת ישראל

3. 	כיום מספר האירועים במגזר הכפרי מהווה 23.8% מסך האירועים הכללי. אחוז האיחורים במגזר הכפרי עומד על 9%.

ליקוי

4.	בשנים 2009 ו-2010 עבר מג"ב שינוי ארגוני, הכולל תפיסת הפעלה חדשה, ובמסגרתו פרסמה המשטרה ביולי 2010 פקודת ארגון חדשה למג"ב, שבה נקבעו תקני כוח האדם ואורגנו מחדש הכוחות הפועלים במגזר הכפרי. למרות הערות מבקר המדינה בדוח ביקורת קודם, לא פורטו בפק"א המשאבים הנדרשים לשם מילוי המשימות שהוגדרו בפק"א, והמטא"ר לא הקצה אותם ליחידות מג"ב.

מעקב
משטרת ישראל

4. 	פירוט משאבים בפק"א נוגע לשינויים שחלים במבנה הארגוני במג"ב בעקבות שינוי תפיסת ההפעלה, ואינו נוגע לכל יחידות מג"ב. בשנת 2012 הופצה פק"א 11/12 "ארגון משמר הגבול" המהווה עדכון לפק"א משנת 2010 שצוינה בדוח הביקורת, בפק"א זו קיים מיפוי כח אדם וכלי רכב  לאותן יחידות מג"ב כפרי בהן חל שינוי ארגוני. בנוסף, תכנית האמצעים ליחידות מג"ב כפרי הוכנה בהתאם לתפיסת ההפעלה ותוקננה באופן מלא.

ליקוי

5.	פעילות מג"ב בנוגע לטיפולו בגניבת רכוש חקלאי במרחבים שאינם מוגדרים כמגזר כפרי אינה נמדדת. דבר שיש בו כדי לפגוע ביכולת של המטא"ר, של מפקדי המחוזות, של מפקדי התחנות במשטרה ושל מפקדות החטמ"רים במג"ב לתכנן את ההקצאה וההפעלה של הכוחות בצורה מיטבית.

מעקב
משטרת ישראל

5. 	מג"ב המטפל בעבירות החקלאיות גם במגזר העירוני, שולב במערכת המדידה החדשה "מפנה".

ליקוי

6.	המשטרה ומג"ב לא בחנו את יכולת סדר הכוחות של ניידות הסיור שהוקצו למגזר הכפרי לעמוד בזמן התגובה הנדרש בנוהלי המשטרה למענה לקריאת מצוקה של תושבי המגזר הכפרי. 




מעקב
משטרת ישראל

6.	על פי החלטת מפכ"ל מתאריך 5.6.13 נקבע כי ניידות מג"ב הפועלות במגזר הכפרי יקבלו אחריות למענה לכל אירועי 100 במרחב הכפרי בתחום המועצות האזוריות. בהתאם לכך בוצעה עבודת מטה ובמסגרתה נבחנו סדר הכוחות של ניידות הסיור, זמן ומרחב לאירועי תגובה ונקבעו עקרונות לתיאום מבצעי בין הסיור הכפרי לתחנות. מתוכנן פיילוט בהשתתפות 2 יחידות כפריות : שרון (מחוז מרכז) ועמקים (מחוז צפון). הפיילוט מתוכנן מ-1/1/14 למשך תקופה בת 4 חודשים. בתום התקופה יוצגו הממצאים למפקד מג"ב לשם בחינה ומתן הנחיות למימוש האחריות במרחב הכפרי בתחום המועצות האזוריות  בכלל מחוזות המשטרה.

ליקוי

7.	נמצאו ליקויים בתיאום הפעילות בין כוחות מג"ב וכוחות המשטרה "הכחולה" הפועלים באותו שטח, העלולים אף לסכן חיי אדם. כמו כן נמצאו נהלים הנוגעים לממשקי עבודה בין המחוז והחטמ"רים בנוגע להפעלת השיטור הכפרי שאינם מיושמים.

מעקב
משטרת ישראל

7. 	ראה תגובה לליקוי 6.

ליקוי

8.	אף שפקע"ר הוא הגורם האחראי לסיווג היישובים, סיווג מג"ב על דעת עצמו חלק מהיישובים בצורה שונה מפקע"ר; 76 יישובים (כ-24% מסך כל היישובים שסווגו על ידי פקע"ר) הזכאים על פי פקע"ר למרכיבי ביטחון, סווגו על ידיו בצורה שאינה מקנה להם זכאות למרכיבי ביטחון; 13 יישובים נוספים סווגו על ידי מג"ב שלא בהתאם לסיווג פקע"ר. 

מעקב
משטרת ישראל

8. 	עבודת המטה מול פיקוד העורף נמשכת. צפי לסיום- מרץ 2014.

ליקוי
 
9.	נכון לסוף דצמבר 2010 לא הקצתה המשטרה תקן רב"ש ל-73 יישובים שסיווג פקע"ר. לעומת זאת, הקצתה המשטרה 9.5 תקני רב"ש (במשרות חלקיות) ב-18 יישובים המסווגים על ידי פקע"ר כיישובים בסיווג "עורף". 



מעקב
משטרת ישראל

9.  	עדיין קיים פער של 10 רב"שים. 5 מועמדים נמצאים בהליכי גיוס. טרם אותרו 5 מועמדים נוספים.

ליקוי

10.	בשנת 2010 מימן פקע"ר כ-724,000 ש"ח מעלות האחזקה של מרכיבי ביטחון ב-34 יישובים, אף על פי שהמשטרה לא הקצתה להם רב"ש במשרה מלאה, וזאת בניגוד לנוהלי פקע"ר.

ליקוי

11.	פקע"ר והמשטרה מממנים רכש של רכבי ביטחון ליישובים ללא נוהל וללא אמות מידה המסדירות את חלוקת התקצוב ביניהם. נוסף על כך, אין אחידות במפרטי כלי הרכב שדורשים פקע"ר והמשטרה לאבטחת היישובים.	

מעקב
משטרת ישראל

10-11.  	משטרת ישראל מימנה 115 כלי רכב, מתוכם 56 כלי רכב ביישובים תחת אחריות ביטחונית של צה"ל ו-59 כלי רכב ביישובים תחת אחריות ביטחונית של משטרת ישראל. בימים אלה נעשית עמ"ט משותפת למ"י וצה"ל להפרדה מוסכמת של מרכיבי הביטחון בהתאמה לגבולות גזרה ואחריות ביטחונית. כמו כן, משטרת ישראל החלה בגיבוש תפיסת הפעלה חדשה של הרב"שים ובמסגרת זו יקבע מענה מבצעי בהתאם להגדרות האיום הביטחוני/ פלילי.

ליקוי

12.	מג"ב מקצה שומרים שכירים ליישובים, אך אינו מקפיד על עמידה באמות המידה שקבע במסמכיו להקצאת שומרים אלה. עד מועד סיום הביקורת טרם גיבשה המשטרה נוהל להקצאת שומרים אלה. 

מעקב
משטרת ישראל

12. 	הקצאת שומר שכיר הינה במסגרת הסל הסגור. הקצאת מרכיבי ביטחון שתכללה גם שומר ניתנת במסגרת ועדה בין משרדית בראשות נציג משרד הביטחון וראש היחידה להתיישבות במשרד הביטחון. קיים נוהל מחלקת ישובים המסדיר את הפעלת השמירה השכירה ואת הפיקוח והבקרה. הנוהל תואם בעיקריו את עיקרי הסעיפים הרלוונטיים בחוזה של משכ"ל. הנוהל תוקף בפורום קציני ישובים והמשטרה פועלת על פיו לרבות ובמיוחד בכל הקשור לפיקוח ובקרה בתדירות חודשית של מיצוי השמירה לצורך המאזן התקציבי (בסיוע תקציבאית מג"ב), בכלל זה ובמידת הצורך מוטלות סנקציות כמוגדר בחוזה במקרים של הפרה או אי עמידה בתנאים על ידי חברות האבטחה. כאמור, מג"ב פועל על-פי נהלים ברורים וסדורים בנושא השומרים השכירים. מדובר בתקציב המשרד לביטחון פנים ("סל סגור" בהיקף 136 תקנים) והנושא מבוקר על ידי דיווח חודשי. ככלל, המצב סטאטי לאורך שנים וללא תקלות ובעיות. וויסות והסטה מבוצעים אך ורק לאחר בחינה פרטנית של כל מקרה לגופו.

ליקוי

13.	מרבית כיתות הכוננות הנמצאות ביישובים שבאחריות מג"ב אינן עומדות בכשירות המבצעית הנדרשת, ובחלק מהיישובים לא קיימת כיתת כוננות כלל. 
 
תגובה 
משטרת ישראל

13. 	כיתות הכוננות מורכבות ממתנדבים ורוח ההתנדבות בקרב מתנדבי כיתות הכוננות עולה ויורדת בהתאם למצב הביטחוני, לאירועים הביטחוניים ולאיומים. ב- 70% מהישובים שבאחריות מג"ב יש כיתות כוננות יישוביות כשירות. נמשכות הפעולות המאומצות לעידוד ההתנדבות לכיתות הכוננות היישוביות.




תעשייה ביטחונית

מערך כלי טיס בלתי מאוישים

הגוף המבוקר: משרד הביטחון

ליקוי 

1. 	משרד מבקר המדינה העלה ליקויים משמעותיים בתהליכי קבלת ההחלטות בצה"ל ובמשרד הביטחון בעניין אישור ומימוש אחד מהפרויקטים שנבדקו בתחום כלי טיס בלתי מאוישים.בפיקוח ובבקרה מפא"ת על ביצועו בתע"א, בתהליכי הבחינה בתע"א לאישורו ומימושו. במעקב, בבקרה ובפיקוח של תע"א על ביצועו וביחסי הגומלין בין משרד הביטחון לתע"א בנוגע להתנהלות בו. בפגמים שהועלו בעבודת המטה במשרד הביטחון ובצה"ל היה כדי לפגוע בתהליכי קבלת ההחלטות ברמות הבכירות ביותר בצה"ל, קרי סגן הרמטכ"ל וכן ברמת הדרג המדיני המאשר את הפרויקטים.הפרויקט שנבדק היה מורכב וארוך טווח, שההחלטות לגביו מחיבות את מקבלי ההחלטות לחזון ולראיה מערכתית של הצרכים העתידיים של צה"ל.  דווקא משום כך, לדעת משרד מבקר המדינה, מחייב תהליכי קבלת החלטות בעניינו בחינה מסודרת במערכת הביטחון של יכולות ומגבלות המערכת המפותחת במסגרתו, ההישג הנדרש ממנה, עלותה הכוללת והערכת התועלת שתצמח ממנה ביחס לחלופות אפשריות.  

ליקוי 

2. 	אשר לפעילות התע"א בפרויקטים שנבדקו, נוכח ההפסדים שנבצרו בהם ונוכח הליקויים שעלו בביקורת, מן הראוי שהנהלת התע"א  תפיק לקחים מהתנהלותה בהם. זאת, כדי להביא  בעתיד לשיפור בעבודת המטה בתע"א בפרויקטים של פיתוח מערכות עתירות ידע, בעיקר בתחומי הערכת הסיכונים, קביעת לוחות הזמנים והכנת אומדני העלויות.

ליקוי 

3. 	נוכח הליקויים בניהול הפרויקטים של פיתוח כלי טיס בלתי מאוישים ובבקרה עליהם, על משרד הביטחון והתע"א לבחון את התנהלותם, בעיקר ביחסי הגומלין בניהם ולהקפיד ליישם את מנגנוני  הבקרה והפיקוח הקיימים, וכן לבדוק האם נדרשים שינויים לעניין זה, לצורך הסדרת היחסים בניהם, בדגש על הבקרה שמקיים משרד הביטחון על פעילות התע"א, שביכולתם למנוע הישנות הליקויים שעלו בדוח הביקורת. כל אלה, כדי לייעל את תהליכי הפיתוח ולעמוד בלוחות הזמנים המתוכננים להשגת יכולת מבצעית לצה"ל בפרויקטים עתידיים.

ליקוי 

4.  	ההשקעות הכבדות הנדרשות למימוש אחד הפרויקטים וההשלכות הנובעות מכך על תקציב הביטחון, וכן שיקולים נוספים, מחייבים את כל הגורמים המעורבים, ובראש ובראשונה הרמטכ"ל ומנכ"ל משרד הביטחון, להתייחסות מערכתית וחבת היקף לסוגיות שעלו בדוח הביקורת, ובכלל זה ניתוח חלופות שונות להמשך מימוש המערך וכדאיותן, הן בהיבט המבצעי והן בהיבט היקף המקורות הכולל הנדרש, וזאת מול צרכים אחרים של מערכת הביטחון, במכלול בניין כוחו של צה"ל ולהעלותם בפני הדרג המדיני - שר הביטחון, ולפי הצורך בהמשך -בפני וועדת השרים הרלוונטית.

ליקוי 

5. 	לדעת משרד מבקר המדינה, על הנהלת מפא"ת להקפיד ולעדכן את מנכ"ל משרד הביטחון בנוגע למצבם של פרויקטים אלה טרם אישור תקציבים נוספים בתוכניות הרב שנתיות הבאות. כמו כן, נוכח הליקויים שעלו בדוח זה וכחלק מתהליך הפקת הלקחים, עליה לאמוד בתכניותיה העתידיות את כלל הסיכונים, זאת תמיד וקל וחומר בהתקשרויות במחיר קבוע.  

מעקב 
משרד הביטחון

1-5. 	בבקשה להצעות מחיר חוזקה הדרישה, לקבלת תמחיר מפורט לשם בחינתן המעמיקה לפני התקשרות. בהתקשרויות המנהלת הוגבר השימוש בבדיקות הנדסיות על פי נהלי המשרד.




תהליכי קבלת החלטות לבחירת מערכת הגנה אקטיבית לרכב- קרב משוריין 

הגופים המבוקרים: משרד הביטחון, צבא הגנה לישראל

ליקויים 1-3 תוקנו. ראה הערות רה"מ 62 ב' עמ' 54.

ליקוי 

4. 		באוקטובר 2010 הציג ראש מטה (להלן - רמ"ט) זרוע יבשה (להלן - ז"י) לסגן הרמטכ"ל את עמדת ז"י ומפא"ת, כי אין בשלות לקדם את תהליך ההתקשרות עם תעש ל"חץ דורבן". עמדה זו לא נתמכה בעבודת מטה שלמה, שאמורה הייתה לנתח את בשלות מערכת "חץ דורבן". יתר על כן, צה"ל, מנת"ק ומפא"ת לא פרסמו עד מועד סיום הביקורת מסמך מסכם בעניין אי-עמידה של תעש בדרישות הבל"ם.

מעקב 
משרד הביטחון 

4. 	תעש המשיכה לפתח בשנים האחרונות את "חץ דורבן" על חשבונה. במהלך 2013 הותנע תהליך אבולוציה,( הערכה) במסגרתו הדגימה תעש את ביצועי מערכת "חץ דורבן" לאחר שהשלימה לדעתה את תהליך הפיתוח, וכן בוצעה ע"י המשרד בדיקת הביצועים לאחר תיקון הליקויים שביצעה תע"ש במערכת, בדגש על אלו שהובילו להחלטת מפא"ת וז"י  כי אין בשלות לקדם את ההתקשרות עם תע"ש. בימים אלו (דצמבר 2013) מסתיים תהליך זה, אשר צפוי לבחון באופן בלתי אמצעי את ביצועי המערכת בהיבטי תתי רכיבים (בדגש על ביצועי הסנסורים) וביצועי יירוט. צפי סיום הפעילות - סוף 2013 ודו"ח סיכום פעילות צפוי להיות מופץ במהלך רבעון א' 2014.

מעקב 
צבא הגנה לישראל

4. 	במהלך שנת 2012 קיבל מנכ"ל משרד הביטחון החלטה כי במידה ויותנע פרויקט "הגנה אקטיבית דור ב'" הוא יבוצע באמצעות מכרז לפיתוח והצטיידות. כחלק מההיערכות למכרז מתבצעת בדיקת מערכת להגנה אקטיבית דור ב' אשר תוצאותיה הינן הבסיס לדרישות ולאפיון של הפרויקט. במקביל, מתבצע תהליך אבולוציה, במסגרתו הדגימה תעש את ביצועי מערכת "חץ דורבן" לאחר שהשלימה לדעתה את תהליך הפיתוח, וכן בוצעה ע"י המשרד בדיקת הביצועים לאחר תיקון הליקויים שביצעה תעש במערכת, בדגש על אלו שהובילו להחלטת מפא"ת וז"י  כי אין בשלות לקדם את ההתקשרות עם תעש. בימים אלו (דצמבר 2013) מסתיים תהליך זה, אשר צפוי לבחון באופן בלתי אמצעי את ביצועי המערכת בהיבטי תתי הרכיבים וביצועי היירוט. צפי סיום הפעילות - סוף שנת 2013 ודוח סיכום פעילות צפוי להיות מופץ במהלך רבעון א' של שנת 2014.
ליקוי 

5. 	בנובמבר 2010 המליצו סגן הרמטכ"ל דאז, אלוף בני גנץ, אגף התכנון בצה"ל  (להלן - אג"ת) וז"י לרמטכ"ל על יצירת אינטגרציה "של המערכות הקיימות" - "מעיל רוח" ו"חץ דורבן", בלי שצה"ל ומשרד הביטחון בדקו את היתכנותה של המערכת המשולבת ואת המשמעויות המבצעיות, הטכנולוגיות, התקציביות והלוגיסטיות של מימושה ברק"ם. בהבאת מידע חלקי ולא ממצה לדיון בראשות הרמטכ"ל היה לכאורה להביא לקבלת החלטה שאינה מיטבית.

מעקב 
משרד הביטחון

5. 	במהלך 2010-2012 התקיימה עבודת מטה, בהובלת מנכ"ל המשרד, במסגרתו ניסה המשרד להביא לאיחוד מאמצי התעשיות לשם פיתוח מערכת אחודה. ניסיון זה לא צלח ובמהלך 2012 קיבל המנכ"ל החלטה כי במידה ויותנע פרויקט "הגנה אקטיבית דור ב'" הוא יבוצע באמצעות מכרז לפיתוח והצטיידות. עם זאת, עדין קיימת העדפה לשילוב יתרונותיה היחסיים של כל תעשיה, אם יתאפשר, לצורך פיתוח הדור הבא. לאחרונה, מבוצע ניסיון נוסף בהנחיית המנכ"ל החדש להביא לשילוב בין התעשיות במסגרת פרויקט עתידי.  בימים אלו (דצמבר 2013) מתקיימת במטה הכללי עמ"ט לקבלת החלטה באשר להתנעת פרויקט "הגנה אקטיבית דור ב'" כחלק מפרויקטי הפיתוח וההצטיידות של ז"י, כתלות באילוצי התקציב. במידה ויוחלט על מימוש פרויקט "הגנה אקטיבית דור ב' " יותנע התהליך התקשרותי המתאים ביותר.

מעקב 
צבא הגנה לישראל

5. 	בימים אלו מתקיימת במטה הכללי עבודת מטה לקבלת החלטה באשר להתנעת פרויקט "הגנה אקטיבית דור ב'" כחלק מפרויקטי הפיתוח וההצטיידות של זרוע היבשה, כתלות באילוצי התקציב. כחלק מההכנות להתנעת הפרויקט, מתבצעת בדיקת מערכת להגנה אקטיבית דור ב' אשר בוחנת את המשמעויות המבצעיות, הטכנולוגיות, התקציביות והלוגיסטיות של שילוב המערכת ברק"ם. תוצאות בדיקת מערכת זו יהוו את הבסיס לדרישות ולאפיון של פרויקט "הגנה אקטיבית דור ב'" המתהווה בימים אלו. בנוסף לכך, לשכת הרמטכ"ל הפיצה הנחייה לגופי צה"ל (מהתאריך 27.02.2013) להציג לרמטכ"ל באמצעות אג"ת את תוצאות בדיקת המערכת בכל הצגת פרויקט אישור מטה-כללי וכתנאי למתן האישור העקרוני לפרויקט.

ליקוי 

6. 	החלופות ("מעיל רוח" והמערכת המשולבת) שאג"ת המליץ לבחון בדצמבר 2010 למערכת הגנה אקטיבית לנמ"ר לא כללו את מערכת "חץ דורבן".זאת, אף כי מפא"ת מנת"ק לא השלימו מול תעש בחינה לגבי אפשרויות לגשר על הפערים שבמענה של תעש לבל"ם, וממילא לא פסלו מערכת זו מלשמש כמערכת הגנה אקטיבית לנמ"ר.
מעקב 
משרד הביטחון 

6. 	ראה תגובה לליקוי 4. 

מעקב 
צבא הגנה לישראל 

6. 	הפעולות שננקטו הינן ביצוע בדיקת מערכת מקיפה להגנה אקטיבית דור ב' וביצוע תהליך אבולוציה לבחינת ביצועי מערכת "חץ דורבן". בנוסף לכך, בהמלצת אג"ת לאישור סופי ל'נמר' נקבע כי הפלטפורמה (המיוצרת בארץ ובחו"ל) תוכל לקלוט את מערכת ההגנה האקטיבית שתסוכם במעלה הדרך. אג"ת ימשיך לבחון כל פרויקט חדש, לבקר פרויקטים קיימים ולהתריע בפני המטה-הכללי על חריגות המחייבות התערבות לעצירה או בחינה מחדש של פרויקטים חדשים או קיימים. במסגרת הדיונים לסיכום פרויקטי ההתעצמות לתוכנית רב שנתית 'תעוזה', מתבצעת עבודת מטה בזרוע היבשה, בהנחיית המטה-הכללי, לבחינת ההיתכנות להתניע את פרויקט 'הגנה אקטיבית' דור ב'. בהתאם לכתוב בהק"א 10/1, זרוע היבשה מבצעת בדיקת מערכת מקיפה אשר בוחנת את המשמעויות המבצעיות, הטכנולוגיות, התקציביות והלוגיסטיות של שילוב מערכת הגנה אקטיבית דור ב' ברק"ם. היציאה למכרז תבוצע לאחר אישור תוכנית ההתעצמות של זרוע היבשה בתר"ש (כולל מערכת הגנה דור ב') ואישור פרטני של התוכנית על פי הק"א 10/1.
	
ליקוי 

7.    	בפברואר 2011 החליט מנכ"ל משרד הביטחון, אלוף (מיל') אהוד שני, על פיתוח המערכת המשולבת. במועד זה: ההערכה על היכולת לשלב מבחינה טכנולוגית בין מרכיבי המערכת של רפאל לבין מרכיבי המערכת של תעש לא הייתה מבוססת על עבודת מטה; לא היה בידי משרד הביטחון וצה"ל מידע בדבר הביצועים הצפויים של מערכת כזו; ולא נערכה עבודת מטה על תרומתה של מערכת כזו לצה"ל בהשוואה לחלופות הקיימות, על לוחות הזמנים לפיתוח ולייצור, ועל עלויות הפיתוח והייצור הצפויות.

מעקב 
משרד הביטחון 

7. 	כמתואר בתגובה לליקוי 5, לאור אילוצי התקציב, צפוי בתקופה הקרובה המטה הכללי לקבל החלטות באשר לפרויקטים שימומשו במסגרת התר"ש הקרוב.

ליקוי 

8. 	על פי הוראות משרד הביטחון, הסמכות לאשר פטור ממכרז נתונה בידי ועדת הפטור שבמשרד הביטחון. קביעתו של מנכ"ל משרד הביטחון בפברואר 2011 את רפאל כקבלן ראשי לפיתוח ולייצור של מערכת ההגנה האקטיבית המשולבת לרק"ם, התקבלה בחריגה מסמכותו.
מעקב 
משרד הביטחון

8. 	על פי החלטת המנכ"ל, במידה ויהיה פרויקט דור ב', הוא ימומש באחת מ- 2 הדרכים: פרויקט משותף רפאל/תעש/אלתא, ובמידה ולא יצלח -  באמצעות מכרז.

ליקוי

9. 	ראוי, כי מנכ"ל משרד הביטחון וסגן הרמטכ"ל יתנו דעתם, כל אחד בתחומו, לליקויים שהועלו בדוח זה, כדי להפיק את הלקחים הנדרשים בנוגע לתהליכי בחירת ספקים במערכת הביטחון בכלל, ובתהליך בחירת ספק למערכת הגנה אקטיבית לרק"ם בפרט כמו כן ראוי שצה"ל ומשרד הביטחון יבצעו בדחיפות בחינה מערכתית סדורה של המשמעויות המבצעיות, הכלכליות והלוגיסטיות של פיתוח והצטיידות במערכת הגנה אקטיבית עתידית למשק הרק"ם, תוך הקפדה יתרה על חוק חובת המכרזים ועל הוראות משרד הביטחון.

מעקב 
משרד הביטחון

9. 	לאור הביקורת, בוצע במהלך 2012-13 ניתוח מערכת אשר כלל את כלל היבטי מימוש הפרויקט (כלכלי, לוגיסטי, מבצעי ועוד). תוצאות ניתוח מערכת זה הינן הבסיס לדרישות ולאפיון של פרויקט "הגנה אקטיבית דור ב'" המתהווה בימים אלו. בהיבט ההתקשרות ובחירת הספקים – ראה תגובה לליקוי 8.



תחמושת מסוג מסוים

הגופים המבוקרים: משרד הביטחון, צבא הגנה לישראל

ליקוי 

1. 		הממצאים שעלו בדוח הביקורת בנושא הצטיידות צה"ל בתחמושת מסוג מסוים מצביעים על כך שגופי צה"ל הנוגעים- אגף התכנון ואחת מזרועות צה"ל- לא פעלו כמתבקש נוכח התפתחויות חשובות שנגעו לעניין. עיכוב של כשנתיים בהחלטת אגף התכנון בעניין התחמושת האמורה הביא להכרה באיחור פערים, שעלולים לפגוע ביכולת צה"ל. עיכובים ואי מימוש החלטת צה"ל גרמו לכך שהוא יתחיל להצטייד בתחמושת האמורה באיחור של כשנתיים לפחות. נוכח חשיבותה של התחמושת והשפעת תהליכי ההצטיידות הצפויים על תקציב צה"ל, מן הראוי שצה"ל יקדם תכנית רב-שנתית להצטיידות בה, להקטנת הפערים שנוצרו.  

מעקב 
משרד הביטחון 

1. 		מפא"ת מנהלת עבור צה"ל פרויקט פיתוח החימוש הרלבנטי  העתידי הנותן מענה למטרות הפגיעה  המעודכנות, המתאים למגמות העולמיות בתחום התמחות ספציפי זה . הפיתוח צפוי להסתיים בסוף שנת 2014.

מעקב
צבא הגנה לישראל

1. 		מאז פרסום הדוח חלו שינויים משמעותיים הן בסביבה הגיאו-פוליטית של ישראל והן במשאבים העומדים לרשות צה"ל. שינויים אלה הובילו לשינוי משמעותי בתרחיש הייחוס של צה"ל כחלק מתכנון תוכנית רב שנתית חדשה – תר"ש תעוזה. בהקשר של תחמושת מסוג מסוים להלן השינויים העיקריים שחלו: שינוי תפיסת המענה בתרחיש הייחוס. בהתאם לעדכון התפיסה, בוצעה עבודת מטה במקתמ"ר לשינוי תמהיל המלאי בדרג הנפרס. ירידה בסד"כ צה"ל, כולל סד"כ ארטילריה שינויים אלה צפויים לצמצם בכ- 50% את הצורך בתחמושת המדוברת. הסטות תחמושת בין מחסני צה"ל הביאה להארכה משמעותית של אורך הנשימה של כוחות הצבא ביחס למצב במועד כתיבת הדוח.





ממצאי מעקב

שמירת קווי ייצור חיוניים בתעש-ממצאי מעקב

הגופים המבוקרים: משרד הביטחון, צבא הגנה לישראל

ליקוי

1. 		משרד הביטחון לא נתן את המענה הנדרש לשמירה על יכולות הייצור בקווי הייצור בתשלובת התחמושת הכבדה בתעש. זאת גם על אף האמור בהערות ראש הממשלה לממצאי הביקורת לדוח הקודם של מבקר המדינה, כי משרד הביטחון "יתמודד" עם קווי הייצור "שלא ניתן להם מענה בתכנית צה"ל". משרד הביטחון לא הזמין מתעש למעלה מעשור תחמושת בהיקף שיאפשר לשמר את תשתיות הייצור, ותעש לא השקיעה ולא תחזקה תשתיות ואף סגרה חלק מקווי הייצור. בכך פעלו משרד הביטחון וצה"ל באופן לא יעיל. המשמעות היא - איבוד יכולות ייצור של תחמושת כבדה לצה"ל ללא החלטה מסודרת של מערכת הביטחון, דבר הפוגע במוכנות לעת חירום.

מעקב
משרד הביטחון

1. 		נושא שמירת קווי הייצור בתע"ש משולב בפיתרון הכולל להפרטה המתקיים בימים אלה בשיתוף משרד האוצר ואגף התקציבים במשרד הביטחון, ובהנחיית המנכ"ל.ברבעון ד' 2013 התכנסה ועדת שרים לענייני הפרטה. גובשה תוכנית עבודה להפרטת התעש.

ליקוי

2. 		בשנים 2011-2007 המשיכה מערכת הביטחון בעבודת מטה בעניין מיפוי קווי ייצור חיוניים בתעש, אך עד למועד סיום הביקורת משרד הביטחון לא קיבל החלטות מגובות בתקציבים על שימור הקווים. לדעת משרד מבקר המדינה, הגדרת קווי ייצור בתחום התחמושת הכבדה בתעש כחיוניים למדינה, ללא קבלת החלטה מגובה בתקציב לשימורם, היא ליקוי מהותי.

מעקב
משרד הביטחון

2. 		ראה תגובה לליקוי מס' 1.

ליקוי

3. 		בשנים 2010-2008 נגרמו נזקים כבדים לקווי הייצור החיוניים בתשלובת, וחלקם נסגרו בלי שהתקבלה על כך החלטה של מערכת הביטחון. משמעות הדבר היא פגיעה במוכנות לעת חירום. , ראוי שהשר יפעל בהקדם לקבלת החלטה מגובה בתקציב מתאים בנוגע לקווי ייצור של תחמושת כבדה בתעש שיש לשמר - ללא התניה כל שהיא, לרבות מציאת פתרון כולל למצבה של תעש. זאת נוכח החשיבות הרבה של הקווים החיוניים למוכנות צה"ל לעת חירום, העיכוב הניכר במימוש החלטת הממשלה משנת 2005 להפריט את תעש, והמצב שבו תהליך ליישום פתרון כולל למצבה של תעש עשוי להימשך זמן רב ותוצאותיו אינן מובטחות.


מעקב
משרד הביטחון

3. 	היקף ההשקעה שתוכנן להתעצמות צה"ל בתר"ש א' חלמיש עמד על כמה עשרות מיליארדים. בהנחת תקציב זה, סוכמה במסגרת דיונים עוקבים לתר"ש א' חבילת השקעות בין המטכ"ל ומז"י שאמורה הייתה לשמר את קווי הייצור, בהנחות מסוימות על היקף ההשקעה מחו"ל. בתר"ש ב', התקציב הפנוי להתעצמות נמוך בהרבה. היקף הזמנות תחמושת כבדה בתע"ש אשר סוכמה בתר"ש משקפת את תעדוף הקצאת המשאבים המוגבלים המועמדים לצה"ל ביחד למשימותיו. היקף השקעה זה לבדו אינו מכלכל את קווי הייצור, ולכן דרוש פתרון כולל לשימור קווי התחמושת, המשלב הגברת הייצוא וההתייעלות. יודגש, כי פתרון משולב מצופה מכלל התעשיות, ולראייה היקף ההשקה בפרויקט מסוים, אשר מחייב שילוב לקוחות זרים לשימור הקווים בכל שנות התר"ש.

מעקב 
צבא הגנה לישראל

1-3. 	היקף ההשקעה שתוכנן להתעצמות צה"ל בתר"ש 'חלמיש' עמד על 42 מיליארד ₪. בהנחת תקציב זה, סוכמה במסגרת דיונים עוקבים לתר"ש 'חלמיש' חבילת השקעות בין המטכ"ל וזרוע היבשה שאמורה הייתה לשמר את קווי הייצור, בהנחות מסוימות על היקף ההשקעה מחו"ל. בתר"ש 'עוז' התקציב הפנוי להתעצמות נמוך בהרבה. היקף הזמנות תחמושת כבדה בתעש,  אשר סוכמה בתר"ש, משקפת את תעדוף הקצאת המשאבים המוגבלים המועמדים לצה"ל ביחס למשימותיו. היקף השקעה זה לבדו אינו מכלכל את קווי הייצור, ולכן דרוש פתרון כולל לשימור של קווי התחמושת, המשלב הגברת הייצוא והתייעלות. יודגש כי פתרון משולב מצופה מכלל התעשיות אשר מחייב שילוב לקוחות זרים לשימור הקווים בכל שנות התר"ש.היקף המשאבים בתר"ש 'תעוזה' נמוך עוד יותר ביחס לזה של 'עוז'. בשל כך, צה"ל אינו מתכנן רכש תחמושת בהיקף שיאפשר שימור קווי התחמושת ללא הכנסות חיצוניות ניכרות, ונדרש לחתור לפתרון משולב, כמצוין לעיל.









חלק שישי


מעקב אחר תיקון ליקויים מדוח 62א' של מבקר המדינה

מעקב ראשון





מעקב אחר תיקון ליקויים
דוח 62א' – מעקב ראשון
סיכום מצרפי כלל משרדי

	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	מטלת רוחב
	11
	5
	4
	2
	45%
	

36%
	

18%

	משרד האוצר
	36
	3
	18
	5
	8%
	

50%
	

42%

	רשות המסים בישראל
	12
	5
	7
	0
	42%
	


58%
	


0%

	משטרת ישראל
	6
	4
	2
	0
	67%
	

33%
	

0%

	משרד הבריאות

	100
	34
	55
	11
	34%
	

55%
	

11%

	רשות ההגבלים העסקיים - משני
	1
	0
	1
	0
	0%
	


100%
	


0%

	קופת חולים מאוחדת
	1
	0
	1
	0
	0%
	
100%
	
0%

	שירותי בריאות כללית
	3
	0
	3
	0
	0%
	

100%
	

0%

	מגן דוד אדום
	19
	14
	5
	0
	74%
	

26%
	

0%

	משפטים - משנה
	1
	0
	1
	0
	0%
	
100%
	
0%

	חוץ - משנה
	1
	1
	0
	0
	100%
	
0%
	
0%

	המשרד להגנת הסביבה
	14
	3
	6
	5
	21%
	

43%
	

36%

	חקלאות - משנה
	1
	0
	1
	0
	0%
	
100%
	
0%

	רשות המים והביוב - משנה
	1
	1
	0
	0
	100%
	

0%
	

0%

	התעשייה, המסחר והתעסוקה - משנה
	1
	0
	1
	0
	0%
	
100%
	
0%

	משרד החוץ
	19
	9
	10
	0
	47%
	
53%
	
0%

	משרד החינוך

	100
	49
	47
	4
	49%
	

47%
	

4%

	משרד החקלאות ופיתוח הכפר
	13
	10
	3
	0
	77%
	

23%
	

0%

	משרד המשפטים
	13
	6
	7
	0
	46%
	
54%
	
0%

	הנהלת בתי המשפט
	6
	1
	5
	0
	17%
	
83%
	
0%

	משרד הרווחה והשירותים החברתיים
	34
	22
	12
	0
	65%
	


35%
	


0%

	משרד התחבורה והבטיחות בדרכים
	19
	18
	1
	0
	95%
	


5%
	


0%

	משרד התיירות
	21
	11
	6
	4
	52%
	

29%
	

19%

	משרד התעשייה, המסחר והתעסוקה
	21
	8
	12
	1
	38%
	


57%
	


5%

	שירות התעסוקה
	9
	6
	2
	1
	
	
	

	משרד התקשורת
	36
	13
	23
	0
	36%
	
64%
	
0%

	החברה הממשלתית לתיירות
	4
	3
	1
	0
	75%
	

25%
	

0%

	הסתדרות העובדים הלאומית
	18
	16
	2
	0
	89%
	

11%
	

0%

	הרשות הממשלתית למים ולביוב
	21
	8
	13
	0
	38%
	

62%
	

0%

	חברת נמלי ישראל – פיתוח ונכסים
	15
	4
	5
	6
	27%
	


33%
	


40%

	חברת רכבת ישראל
	14
	5
	7
	2
	36%
	
50%
	
14%

	המועצה להשכלה גבוהה
	19
	0
	6
	13
	0%
	

32%
	

68%

	המכללה האקדמית  עמק יזרעאל
	12
	10
	2
	0
	83%
	

17%
	

0%

	ערים – חברה לפיתוח עירוני
	8
	8
	0
	0
	100%
	


0%
	


0%

	קרן קיסריה – א. ב. דה רוטשילד
	4
	2
	1
	1
	50%
	

25%
	

25%

	רשות השידור
	12
	4
	8
	0
	33%
	

67%
	

0%

	רשות ניירות ערך
	3
	3
	0
	0
	100%
	
0%
	
0%

	השלטון המקומי
	20
	14
	5
	1
	70%
	
25%
	
5%

	סיכום כללי 63א'
	649
	300
	283
	66
	46%
	

44%
	

10%

	
	
	
	
	
	
	
	







מעקב אחר תיקון ליקויים
דוח 62א' – מעקב ראשון
סיכום מצרפי כלל משרדי




















מטלת רוחב – 
הטיפול בצמצום הנטל הביורוקראטי בשירות הציבורי










הטיפול בצמצום הנטל הביורוקרטי בשירות הציבורי

הגופים המבוקרים: המוסד לביטוח לאומי, משטרת ישראל, רשות האכיפה והגבייה,משרד התחבורה, משרד הבריאות

ליקויים 1,8,11 תוקנו. ראה הערות רה"מ 62 א' עמ' 15.

ליקוי

[bookmark: _Toc304478981][bookmark: _Toc304717835][bookmark: _Toc304724834][bookmark: _Toc304727218][bookmark: _Toc305339587][bookmark: _Toc305410900][bookmark: _Toc305412185][bookmark: _Toc305583423]2. 	דרישות של גופים ציבוריים לקבל מידע המצוי ממילא בידיהם: פעמים רבות מתנים גופים ציבוריים מתן אישור או זכות לפונה בהמצאת אישור או מידע מגוף ציבורי אחר; כך נוצר נטל ביורוקראטי עודף אשר ניתן לצמצמו, בין היתר באמצעות שיתוף של הגופים הציבוריים במידע הקיים בהם, בכפוף לשמירה קפדנית על הזכות החוקתית לפרטיות. בדרך זו ניתן להקל את העומס על הציבור הרחב ועל הגופים הציבוריים דורשי המידע וגם על הגופים הציבוריים מחזיקי המידע, שנאלצים להקצות כוח אדם לצורך מתן האישורים הפרטניים או לצורך בדיקתם. 

ליקוי

3. 	דוגמה בולטת לדרישות של גופים ציבוריים להמציא מידע שכבר היה בידי הגוף הדורש, או שניתן היה לקבלו בלי להטריח את מבקשי השירות, אותרה בשלטון המקומי: הרשויות המקומיות מעניקות הנחות בארנונה לאוכלוסיות חלשות. חלק מהתושבים זכאים להנחות האלה על פי חוק, עקב זכאותם לתשלומים מהביטוח הלאומי (להלן - התושבים הזכאים). כדי למנוע נטל ביורוקראטי מיותר על התושבים הזכאים, הביטוח הלאומי מעביר לרשויות המקומיות שלוש פעמים בשנה קובצי מחשב הכוללים מידע על התושבים הזכאים. אף על פי שהרשויות המקומיות קיבלו את המידע האמור, חלק ניכר מהן לא עשו בו שימוש, ודרשו מהתושבים שביקשו הנחה להמציא אישורים מהביטוח הלאומי על זכאותם לקצבה או גמלה. בבדיקה שעשה הביטוח הלאומי בשנת 2010, הוא מצא שבכל שנה שולחות רשויות מקומיות יותר ממיליון וחצי תושבים לסניפיו, לקבל מידע שכבר נמצא אצלן. הדרישות של הרשויות המקומיות מכבידות גם על סניפי הביטוח הלאומי, שנאלצים להקדיש חלק נכבד משעות קבלת הקהל שלהם להנפקת אישורים כאלה עבורן. מפברואר 2010 התנהלו דיונים בין הביטוח הלאומי לבין מרכז השלטון המקומי בישראל כדי לחבר את הרשויות המקומיות למאגרי המידע הרלוונטיים של הביטוח הלאומי, ללא צורך בהזנת נתונים. במועד סיום הביקורת, ספטמבר 2011, טרם הסתיים הטיפול בנושא.

מעקב 
המוסד לביטוח לאומי 

2-3. 	בתאריך 14.10.2012 דנה הממשלה בדרכים להקלה בנטל הבירוקרטי, בין היתר באמצעות הסדרת העברת מידע מהמוסד לביטוח לאומי לגופים ציבוריים. הממשלה הסמיכה את שר הרווחה להקים צוות בין- משרדי בראשות מנכ"ל ביטוח לאומי ובהשתתפות נציגי האוצר, המשפטים ומשרדים אחרים הנוגעים בדבר. ההצעה שהוגשה על ידי שר הרווחה והשירותים החברתיים דאז משה כחלון, לאחר שגובשה בביטוח הלאומי. במפגשים שקוימו במהלך עבודת הצוות התברר כי המידע המועבר מהביטוח לאומי אכן נקלט ברשויות המקומיות באמצעות חברות להעברת מידע וברשויות רבות עושים בו שימוש מושכל. בתאריך 9.7.13 נפגש מנכ"ל הביטוח לאומי עם מנכ"ל משרד הפנים, לצורך גיבוש הסכמות ליישום המלצות. עם הגעה לשלבי סיכום עבודת הצוות, העלה משרד המשפטים בקשה לבחינת המצב הקיים של העברת מידע מצד ענייני אבטחת מידע, עוד טרם יוצגו המלצות נוספות. לצורך כך קוימו מספר ישיבות. המוסד מקווה להגיע להסכמות עם משרד המשפטים עד לסוף שנת 2013. עם קבלת אישור משרד המשפטים, ייפנה מנכ"ל הביטוח לאומי למנכ"ל משרד הפנים כדי לגבש נוהל קליטת נתוני הביטוח לאומי במחשבי הרשויות המקומיות, באופן מוסדר ומחויב. 

 ליקוי

[bookmark: _Toc304478988][bookmark: _Toc304717842][bookmark: _Toc304724841][bookmark: _Toc304727225][bookmark: _Toc305339594][bookmark: _Toc305410907][bookmark: _Toc305412192][bookmark: _Toc305583430]4.	נטל ביורוקראטי הנובע משיטת תשלום ישנה: אחד הביטויים המוכרים ביותר לנטל ביורוקראטי, המצוי במשטרת ישראל, ברשות האכיפה והגבייה ובמערך בתי המשפט, הוא תשלום אגרה למדינה עבור קבלת שירות, אשר לא ניתן לשלמה במקום שבו ניתן השירות. תשלום האגרה מתבצע באמצעות בולי הכנסה שמבקשי השירות נדרשים לרכוש בסניפי הדואר, ואין אפשרות לתשלום מקוון. 

מעקב 
משטרת ישראל

4. 	גביית אגרת תדפיס זכות עיון במרשם הפלילי הופסקה בסוף שנת 2011. 

מעקב 
רשות האכיפה והגבייה

4. 	במרכז לגביית קנסות קיימת זה מכבר שיטת תשלום מקוון דרך תהילה. באשר למערכת ההוצאה לפועל, עם העלאתה של מערכת המחשוב החדשה "כלים שלובים" במהלך המחצית הראשונה של 2014 יוכלו גם חייבי ההוצאה לפועל לשלם באופן מקוון מרחוק. באשר לבולי הכנסה (רלבנטי רק להוצל"פ), נבחנות דרכים שונות לביטול הצורך בתשלום בבולי הכנסה אם על דרך ביטולן של אגרות ואם באמצעות הנגשת עמדות מידע,  בהן ניתן לשלם בכרטיס אשראי. יחד עם זאת חשוב לציין כי, לעיתים רבות אין לחייבי ההוצאה לפועל אמצעי תשלום בצורת כרטיס אשראי (לעיתים הדבר נובע מהגבלה על כרטיס אשראי שמקורה בחוק הוצלפ או חוק המרכז) ועל כן הם נאלצים לשלם במזומן ובאמצעות בולי הכנסה. לאחר הטמעת הטכנולוגיה דלעיל, יבחן הצורך בהמשך השימוש, אלא אם הכנסת או הממשלה תקבלנה החלטה לבטל כליל את השימוש בבולי הכנסה.

ליקוי

[bookmark: _Toc304478990][bookmark: _Toc304717844][bookmark: _Toc304724843][bookmark: _Toc304727227][bookmark: _Toc305339596][bookmark: _Toc305410909][bookmark: _Toc305412194][bookmark: _Toc305583432]5.	נטל ביורוקראטי בשל אי-שימוש בתחנה אחת - הליכים לקבלת תג חניה לנכים: נכים זכאים לתג חניה לנכה (להלן - תג) ולפטור מהאגרה השנתית לרישיון הרכב. נכים הפונים לביטוח הלאומי ולגופים ציבוריים אחרים בבקשה לקבל זכויות שקבע להם החוק עקב מצבם הבריאותי, צריכים להתייצב לפני ועדות רפואיות מטעם אותם גופים ציבוריים המעניקים להם זכויות. חלק מוועדות רפואיות אלה, בכללן אלה שמקיים משרד הבריאות עבור הביטוח הלאומי, שבודקות את המבקשים לקבל גמלת ניידות, בודקות גם את הזכאות לתג ולפטור של הנכים הפונים אליהן. לעומתן, ועדות רפואיות אחרות שמקיים הביטוח הלאומי אינן בודקות את זכאותם של הפונים אליהן לתג ולפטור, ואלה נאלצים להגיש את בקשתם לקבלת תג ופטור למשרד התחבורה. כך הביטוח הלאומי ומשרד התחבורה מטילים על אזרחים שכבר נבדקו בוועדות רפואיות של הביטוח הלאומי נטל מיותר של התייצבות לבדיקות רפואיות נוספות אצל רופאים בקהילה, ונטל מיותר של הגשת מסמכים רפואיים התומכים בבקשה. מדובר בכ-11,000 בקשות המוגשות למשרד התחבורה מדי חודש בחודשו. בשנים האחרונות עלה באופן ניכר מספר הבקשות והערעורים, גבר העומס על המערכת העוסקת בכך, ובשל כך התמשך ההליך כחודש וחצי עד שלושה חודשים. יצוין כי בין הפונים למשרד התחבורה היו חולים הזכאים לתג חניה זמני (למשל עקב טיפולים כימותרפיים או טיפולי דיאליזה). התמשכות ההליך הביאה לכך שחלק מהחולים קיבלו את התג הזמני כמה חודשים לאחר מועד הגשת הבקשה, ולמעשה לאחר התקופה (או מרביתה) שבה הם נזקקו לו, ואפשר גם כי לאחר מותם.

מעקב 
משרד הביטחון

5. 	הגוף המאסדר (רגולטור) לעניין זה הינו משרד התחבורה. מערכת הביטחון הסכימה להיענות להאחדה של קריטריוני הספקת תווי נכה אולם נושא זה טרם הוסדר על ידי משרד התחבורה- אגף הרישוי. 

מעקב 
המוסד לביטוח לאומי

5.	המוסד העביר בחודש דצמבר 2013 את רשימת הליקויים הנקבעים ע"י הוועדות הרפואיות לצרכי תשלום גמלאות נכות. על משרד התחבורה להחליט איזו אוכלוסייה תהא זכאית לתגי החניה ולקדם הליך חקיקתי בנושא. לכשיסתיים ההליך החקיקתי, הסכים המוסד להעביר באופן ממוכן את המידע שיש ברשותו למשרד התחבורה על מנת להקל על ציבור הנכים שזכאי לתגים. 

מעקב 
משרד התחבורה

5. 	נקבעה תקופת מינימום להענקת תג חניה לשלוש שנים. נקבעה תקופת חידוש לתג קבוע כל שמונה שנים והנושא נמצא בהליך מיחשובי לביצוע עם משרד הביטחון יש הסדר מצויין עם משרד הביטחון באשר רופא משרד הבטחון, קובע את הנכות מעביר למשרד במדיה מיחשובית את הזכאים, ורשות הרישוי תוך 10 ימים מנפיקה תג נכה לזכאים. קוצרו ומוחשבו הליכים להנפקת תג חניה. ניתן לקבל סטאטוס טיפול עדכני בבקשה לתג חניה לנכה באמצעות מרכז שירות טלפוני שמספרו *5678. על דעת המנכ"ל, היועץ המשפטי ואגף הרישוי נקבע (ביום 13.10.13), כי נושא קביעת הנכות אינו מתפקיד המשרד, אלא מתפקידו של משרד הבריאות או הביטוח הלאומי וכי תיערך פנייה לגורמים האמורים לטפל בקביעת הנכות. 

ליקוי

6. 	משרד התחבורה, הביטוח הלאומי ומשרד הבריאות, הבינו ב-2003 כי ראוי שהוועדות הרפואיות שמפעיל הביטוח הלאומי יבדקו גם את הזכאות לתג ולפטור. עד מועד סיום הביקורת, ספטמבר 2011, כשמונה שנים לאחר שעבודת המטה החלה, היא לא הושלמה. 

מעקב
משרד הבריאות

6. 	הנושא קשור יותר למשרד התחבורה ולמל"ל ופחות למשרד הבריאות, שכיום כבר אינו עוסק במתן אישורים רפואיים לזכאות לתווי חניה, פרט לנכים שעוברים בוועדות לגמלת ניידות שהמשרד מפעיל ונכים העוברים לגמלאות ניידות ונמצא שהם מוגבלים בניידות- מקבלים כבר היום מהועדה אישור רפואי לתו חנייה. 

ליקוי

[bookmark: _Toc305583420]7.	נטל ביורוקראטי הגורם לאי-ודאות עסקית: נטל ביורוקראטי עלול להכניס עסק למצב של אי-ודאות המסב נזק כלכלי המתבטא, בין היתר, בדחייה או באי-ביצוע של פעולות עסקיות, תוך כדי נשיאה בהפסדים הכרוכים בהמתנה. דוגמה להמחשת האמור לעיל היא התנאים לקבלת אישורים לייבוא שמשרד הבריאות - באמצעות שירות המזון הארצי - מחייב בהם את יבואני המזון. לעתים שירות המזון קבע ליבואנים תנאים לאישור ייבוא מוצרים, אולם בעודם שוקדים על מילוי תנאים אלה הציב שירות המזון תנאים נוספים. יודגש כי שירות המזון היה יכול להציב לפחות חלק מהתנאים החדשים בתחילת ההליך. לעתים ניתנו הנחיות נוספות בעל פה עוד בטרם מולאו ההנחיות שבכתב, דבר שהגביר את הנטל הביורוקראטי והחמיר את תחושת אי-הוודאות של יבואני המזון. במקרים אחרים שירות המזון העביר ליבואנים רק חלק מההנחיות לשחרור משלוחי המזון. בהתנהלותו זו הוא הכביד את הנטל הביורוקראטי על יבואני המזון, הגביר את אי-הוודאות שלהם וגרם להם הוצאות כספיות לא מתוכננות. הכבדת הנטל הביורוקראטי אף מהווה "חסם ייבוא", דהיינו מצמצמת את התחרות בענף ובכך תורמת לעליית המחיר של התוצרת המקומית.

מעקב 
משרד הבריאות

7. 	להלן עדכון השינויים ופרסומים באתר האינטרנט התורמים לצמצום הנטל הבירוקרטי: תוקף תעודת רישום יבואן הוארכה מתקופה של שנה לתקופה של 3 שנים, עובדה זו מאפשרת ליבואנים לפעול ברצף ללא צורך בקבלת אישור מטעם שירות המזון הארצי בכל שנה ושנה כל עוד פרטיהם נשארים בעינם. אתר האינטרנט של משרד הבריאות מתעדכן באופן רציף בפרטים ובמידע הנחוץ לרבות תהליכים הקשורים ליבוא מזון ארצה. תהליך יבוא המזון על כל שלביו מתואר באתר בצורה נגישה לכלל האוכלוסייה ולציבור היבואנים. בסוף שנת 2012 פורסם נוהל יבוא מזון רגיל – רישום מוקדם ושחרור מהנמל המפרט את הדרישות בכל שלבי התהליך של יבוא מזון רגיל וכולל בתוכו נספח המפרט רשימת מוצרים רגישים. באתר מפורסמת החקיקה במזון לרבות הנחיות כלליות וטפסים הנוגעים לקבלת אישורי יבוא / רישומי יבוא וכן מפורטים תהליכי עבודה של מחלקות מקצועיות שונות בשירות המזון הארצי. בימים הקרובים יועלה לאתר מידע הנוגע לשחרור מזון מיובא בתחנות הסגר / מעברי הגבול. בשנה האחרונה הופעל פיילוט להגשת בקשות שחרור מקוונות במסגרת פרויקט מסלו"ל של ממשל זמין.  יבואני המזון מגישים בקשות באמצעות מערכת אינטרנטית אשר חוסכת זמן הגשת בקשות ועדכון רציף בדואר אלקטרוני על סטטוס הטיפול בתיק כולל הודעות על מידע חסר בתיק ושחרור המשלוח ע"י תחנת הסגר. הגישה לנתוני המערכת מתקיימת רק באמצעות כרטיס חכם על מנת לשמור על פרטיותם של הפונים.

ליקוי

[bookmark: _Toc304479009][bookmark: _Toc304717863][bookmark: _Toc304724862][bookmark: _Toc304727246][bookmark: _Toc305400541][bookmark: _Toc305410926][bookmark: _Toc305412211][bookmark: _Toc305583449]9.	צמצום הנטל הביורוקראטי באמצעות טכנולוגיית מידע ותקשורת: מילוי והגשת טפסים וביצוע תשלומים הם מהביטויים המשמעותיים ביותר של נטל ביורוקראטי. השימוש בטכנולוגיית מידע ותקשורת הוא כלי חשוב המסייע להפחתת הנטל, כיוון שהשימוש במחשב הביתי חוסך את הצורך להתייצב במשרד ממשלתי או בסניף דואר כדי לבצע תשלום או כדי להגיש טופס. בשנת 1997 החל אגף החשב הכללי במשרד האוצר להפעיל את פרויקט "תהיל"ה", שמטרתו בין היתר היא ניצול טכנולוגיית המידע והאינטרנט למתן שירותים ממשלתיים, ובשנת 1999 החל בביצוע תתי-פרויקט נוספים, כחלק ממה שנקרא לאחר מכן "פרויקט ממשל זמין".
יותר מתשע שנים לאחר החלטות ממשלה לאפשר לכל אזרח לבצע באופן מקוון את התשלומים לממשלה, עדיין יש תשלומים שאי-אפשר לשלם באופן מקוון. נוסף על כך, עדיין אין בידי משרד האוצר מיפוי מלא של כל התשלומים הממשלתיים - תנאי הכרחי ליישום החלטת הממשלה במלואה. זאת ועוד, טרם נעשה מיפוי לכלל הטפסים במשרדי הממשלה, וכך לא ניתן ליישם את החלטת הממשלה ממאי 2002 לאפשר למלא את מרבית הטפסים הממשלתיים באופן מקוון. 

מעקב

9. 	לא דווח על התקדמות בתיקון הליקוי.

ליקוי

10.	פעולות הגופים הציבוריים להפחתת הנטל - הצורך בהטמעה: משרד מבקר המדינה העביר למנכ"לים של 25 משרדי ממשלה, תאגידים ציבוריים ויחידות סמך שאלון ובו הם התבקשו לספק מידע על פעולותיהם לצמצום הנטל. שלושה מ-17 המנכ"לים שהשיבו לשאלון ציינו בתשובתם כי לא הקימו צוותים קבועים לאיתור ולתיקון הליכים מכבידים; שמונה מ-17 המנכ"לים לא הציגו לפני משרד מבקר המדינה גורם במשרדם המרכז את הטיפול בנושא; עבודת המטה שעליה התבססו המנכ"לים שביצעו פעולות לצמצום הנטל הביורוקראטי, לא נעשתה באופן שיטתי ומאורגן ולא כללה את כל השלבים הדרושים לעבודת מטה ראויה. 

מעקב

10. 	לא דווח על התקדמות בתיקון הליקוי.

משרד האוצר











משרד האוצר

שכר עידוד בשרות המדינה

הגוף המבוקר: נציבות שירות המדינה

ליקוי

1.	תרומתו של שכר העידוד (שכע"ד) למינהל הציבורי הממצא העיקרי שהעלתה הביקורת הוא שמרכיביה העיקריים של שיטת שכע"ד פעמים אינם מתקיימים ופעמים ספק אם מתקיימים משום שכלי הבקרה וכלי המדידה אינם מתאימים או אינם עדכניים, כפי שיפורט להלן. אמנם כפועל יוצא מכך העובדים קיבלו תוספת שכר, אך לא נמצא שנש"מ או (כיום) הממונה על השכר בדקו אם סדרי הפעלת שכע"ד בשירות הציבורי יעילים ותורמים להגדלת הפריון ולשיפור השירות ושמא הפרמיה הפכה למעשה לחלק מהשכר .

ליקוי

2.	בדיקת כדאיות הביקורת העלתה כי אף שהבקשה של משרד ממשלתי כלשהו להיכלל במערך שכע"ד כוללת חישובים המלמדים כי לכאורה יש בכך כדאיות כלכלית, בפועל שיטות שכע"ד המונהגות בשירות המדינה אינן כוללות בדיקת כדאיות בנוגע לאופן הפעלתן ובנוגע לתרומתן. דהיינו, אין מענה לשאלה אם העלות הנוספת של שכע"ד ממומנת, ולו חלקית, מההתייעלות, כגון מחיסכון שמקורו בצמצום בעלויות כוח האדם או בהעלאת התפוקה.

ליקוי

3.	יעילות: היעילות מחושבת לפי היחס בין הזמן שהוקצב (זמ"ק) למשימה מסוימת ובין הזמן המושקע בפועל, ונקבע לה גבול עליון: 142%. כלומר, כל מדידה שבה נמצא כי ההתייעלות שהושגה עולה על רמת היעילות המרבית שנקבעה מעמידה בספק את תקינותה של שיטת שכע"ד. מסקירת דוחות שכע"ד בשירות המדינה לשנים 2010-2007 עולה כי ב-18 מ-30 משרדים וגופי משנה עלתה היעילות מ-155.36% בשנת 2007 ל-166.97% בשנת 2010, הרבה מעל לרמת היעילות המרבית. מכאן, שרבים מעובדי שירות המדינה קיבלו תוספת שכר בשל אי-תקינותן של שיטות שכע"ד שגרמו להשגת יעילות גבוהה בלי שניתנה תמורתה תפוקה שוות ערך.

ליקוי

4.	מדד איכות: הנהגת שכע"ד מחייבת גם עמידה בערכי מדד איכות, שאותם קובעים המנהלים. לפי גישות מקצועיות שונות, ההתפלגות במדידת איכות עבודתם של העובדים השונים אמורה להיות בטווח שבין 1 (100%) ל-0.5
 (50%), כלומר אמורים להיות הבדלים ברורים בין תרומותיהם של העובדים השונים. ואולם מסקירת דוחות שכע"ד בשירות המדינה עולה כי בשנים 2010-2007 ניתנו למרבית העובדים ציונים הקרובים לציון המרבי - ציון 1 - בגין איכות עבודתם. הדבר אינו סביר ואינו מאפשר להבחין בין עובד לעובד או לפעול לשיפור עבודתם של עובדים הראויים לציון נמוך יותר. על פי הנהלים, אין להפעיל שיטת שכר עידוד ללא מדד איכות; ולמרות זאת כ-7% משיטות שכע"ד בשירות המדינה אינן כוללות כל מדד איכות. 

ליקוי

5.	עדכון שיטות שכר עידוד:הפעלתה של שיטת שכר עידוד מחייבת עדכון תקופתי המביא בחשבון שינויים טכנולוגיים ואחרים, שכן ייתכן שאלו מעלים את התפוקות שלא בעקבות התייעלות. על פי הנהלים, יש לבדוק מדי ארבע שנים אם צריך לעדכנה. מסקירת דוחות שכע"ד של שירות המדינה לשנים 2010-2007 עולה כי 1,313 (כ-63%) מ-2,095 קבוצות חישוב עודכנו בממוצע לפני תשע שנים ומאז לא נבדקה מידת עדכניותן. אם כך, קרוב לוודאי ששינויים מהותיים לא שוקללו, ובעקבות זאת משולם שכע"ד ביתר.

ליקוי

6.	שכר עידוד של מפקחים ורכזים במס הכנסה ומיסוי מקרקעין: בשנים 2009 ו-2010 עבדו באגף כ-200 רכזים וכ-400 מפקחים, וממוצע הפרמיה שלהם היה 22%. הבדיקה העלתה כדלקמן: עולה כי הקצבת השעות לעבודת הרכזים והמפקחים אינה משקפת את המציאות, וכי היא מאפשרת להם לקבל את הפרמיה המרבית ללא השקעת מאמץ מרבי וללא מתן תמורה נאותה למדינה. רכיב בשיעור 50% מהפרמיה של הרכז מבוסס על הישגי המפקחים הנתונים לאחריותו. יש בכך כדי לתת לרכז תמריץ להפנות לטיפולם יותר תיקים הצפויים להסתיים בשומה 01, הקלה יותר לטיפול. ייתכן שיש קשר בין האמור לעיל ובין הנתון ולפיו שמתוך 6,390 תיקים שהסתיימו בשומה 01 בשנת 2010, 4,833 תיקים (76%) הפנו הרכזים למפקחים שבאחריותם.

ליקוי

7.	חברות ייעוץ חיצוניות:שירות המדינה נעזר בחברות ייעוץ חיצוניות לגיבוש שיטות שכע"ד ועדכונן. את החברות האלה בוחרים המשרדים השונים באמצעות מכרזים. לדעת נציגי נש"מ, לעתים החברות החיצוניות מבקשות לרצות את הלקוח, ועל כן הן נמנעות מעימותים עם נציגי העובדים, וממליצות על שיטות המתגמלות במידה רבה את העובדים ומביאות תמורה כלכלית מעטה יחסית למשרד עצמו. לפיכך, לדעת משרד מבקר המדינה, הממונה על השכר צריך לשקול את האפשרות שהוא, ולא המשרדים, יפרסם את המכרזים לבחירת חברות הייעוץ. יש בכך כדי להוזיל את עלות הייעוץ, כדי ליצור מחויבות של חברות אלו לממונה על השכר, ולא למשרדים השונים, וכדי לשפר את עבודתן. על הממונה על השכר להגביר את מעורבותו בנושא כולו, וליצור מנגנון לשיפור תפקודן של חברות הייעוץ. נוכח היות שיטת שכע"ד תוספת שכר בפועל המצריכה גם מנגנון לתחזוקה על עלויותיו, יש מקום לבחון אפשרות להמירו בתוספת שכר, בכפוף למחויבויות הנובעות מן ההסכמים הקיבוציים הקיימים. 



תגובה
נציבות שירות המדינה

1-7. 	נושא שכר העידוד עבר לתחום טיפולו של הממונה על השכר במשרד האוצר שאמור להוציא נוהל בנושא. אשר לשכר עידוד שקיבלו, לטענת המבקר, עובדים בכירים במשרד הביטחון (שנת 2002),  המשנה לנציב שירות המדינה לשעבר, אישר נקודתית למספר עובדים שקודמו בתפקיד להמשיך ולקבל שכר עידוד באופן חד פעמי (על רקע מניעת אפליה בין עובדים). מאחר ובכירי המשרד הנקלטים כחדשים מועסקים בשכר כולל  סוגיה זו מתייתרת שכן הבכירים הנקלטים  אינם זכאים עפ"י חוזה העסקתם לשכר עידוד. יודגש  שנש"מ, אינה מהווה יותר כתובת לסוגיית שכר עידוד בשירות המדינה.





פרויקט להקטנת הפערים הדיגיטליים בחברה הישראלית (להב"ה)

הגוף המבוקר: משרד האוצר

ליקוי

1. 	הממשלה שמה לה ליעד לצמצם את הפערים הדיגיטליים בחברה הישראלית באמצעות 100 מרכזי תקשוב קהילתיים שתוכנן להקימם בשנים 2002 ו-2003, אך עד סוף שנת 2010 פעלו 13 מרכזים בלבד. בינואר 2010 להקים 17 מרכזים חדשים רק באוגוסט 2011, כשנה וחצי לאחר שהתקבלה החלטת שר האוצר, הסתיים איוש כוח האדם במרכזים החדשים. בספטמבר 2011, עקב מחסור חמור במדריכים ב-13 המרכזים הוותיקים, של כ-38% מתקן כוח האדם בהם, הפעילות במרכזים אלו הייתה מצומצמת: מספר הקורסים הופחת, כמה מהם נסגרו בשעות אחר הצהריים המוקדמות ומקצתם לא נפתחו בימי שישי.

ליקוי

2.	נקבעו יעדים לעניין אוכלוסיית היעד של הפרויקט, ולפיהם רוב משתתפי הפרויקט (70% מהם) יהיו ילדים מהגיל הרך ועד גיל בית הספר, ורק 30% מהמשתתפים יהיו מבוגרים. זאת על אף שבחוק חינוך ממלכתי, התשי"ג-1953 , נקבע כי מתפקידם של מוסדות החינוך להקנות לילדים מיומנויות וכישורי למידה בסביבה דיגיטלית, ואילו לאוכלוסייה הבוגרת חסר פתרון מערכתי בתחום זה שיהיה בו כדי לסייע לה להשתלב בשוק העבודה.אף שבפועל רוב שירותי הפרויקט ניתנים לאוכלוסיית הילדים, לא התקיים שיתוף פעולה בין משרד האוצר למשרד החינוך בכל שנות הפעלתו של הפרויקט. עוד נמצא כי משרד החינוך אינו מפקח מהבחינה הפדגוגית על התכנים וההדרכה במרכזי להב"ה, אף שילדי הגנים ותלמידי בתי הספר הם האוכלוסייה העיקרית המשתתפת בפעילות מרכזי להב"ה ומגיעה אליהם באופן שוטף במסגרת תכנית הלימודים.

ליקוי

3.	משרד האוצר העמיד בראש פרויקט להב"ה עובד חברת כוח אדם המשמש ממאי 2005 כמנהל הפרויקט. בדיקת פעולותיו במשך השנים מלמדת על כך שהוא משמש גורם מרכזי בקבלת החלטות ובהתוויית מדיניות בכל הנוגע לפרויקט, לרבות ייצוג המשרד כלפי חוץ. מכלול פעילותו נעשתה שלא בהתאם להנחיית נציבות שירות המדינה ולפיה קבלן או עובד חברת כוח אדם המועסק על ידי משרד ממשלתי לא יהיה מעורב בפעולות הביצוע הייעודיות של המשרד, לא ישתלב בהיררכיה של המשרד ולא ייצג את המשרד כלפי חוץ.משרד האוצר לא החיל על עובדים בתפקידי ניהול בפרויקט הגבלות בנושא עבודה פרטית דוגמת ההגבלות החלות על עובדי מדינה. נמצא כי מנהל פרויקט להב"ה היה שותף עסקי בחברה פרטית עם אחד ממנהלי המרכזים הכפופים לו - מנהל מרכז להב"ה בצפת, המשמש גם מנהל אזור הצפון. עוד נמצא כי החברה הפרטית מכרה את שירותיה לחברה אחרת, שאחד מבעליה הוא עובד בכיר נוסף בפרויקט, המשמש מנהל מרכז להב"ה ברהט. קשרים עסקיים אלו בין עובדי הפרויקט מעוררים חשש לניגוד עניינים ולפגיעה בסדרי מינהל תקין.

ליקוי

4.	פרויקט להב"ה פועל עוד משנת 2002 בלי שנעשו מדידה והערכה של השפעת פעילות המרכזים על צמצום הפער הדיגיטלי ושל מידת הטמעת השימוש בטכנולוגיות המידע בקרב אלו שהשתתפו בהכשרות במרכזים. פעולות המדידה והערכה לא בוצעו אף שגורמים שונים דרשו את ביצוען כבר בתחילת הפרויקט, וכן במהלך שנות פעילותו, ואף על פי שכבר בשנת 2003 פותחו כלי מדידה והערכה בעלות ניכרת. רק בשנת 2010 הוחלט לבצע מחקר מקיף לבחינת האפקטיביות של פעילות מרכזי להב"ה בכל הנוגע לצמצום הפער הדיגיטלי. במועד סיום הביקורת עדיין לא הושלם המחקר.

ליקוי

5.	בשנים 2011-2007 התקשר משרד האוצר עם יועצת חיצונית למתן שירותי ייעוץ פדגוגי בנושא צמצום פערים דיגיטליים. בביקורת נמצא כי הסכמי ההתקשרות עם היועצת לא כללו דרישה לפירוט תוצרי העבודה שעל היועצת להפיק, לרבות דרישה למתן דיווח מפורט בעניין שעות הייעוץ. כמו כן נמצאו ליקויים בהחלטות ועדת המכרזים במשרד האוצר בכל הנוגע להרחבת היקף ההעסקה של היועצת והארכת ההתקשרות עמה בשנים 2010 ו-2011.

ליקוי

6.	נמצאו ליקויים בגיוס כוח האדם למרכזים: גיוס עובדי להב"ה התבצע במשך כשמונה שנים באמצעות חברה אחת, שלא לפי הוראות התכ"ם עוד נמצא כי למרכזים החדשים גויסו כמה מדריכים שאינם עומדים בתנאים שנקבעו במכרז, וכי הליך המיון של מדריכים אלו לא כלל כבעבר מבחנים שבאמצעותם אפשר לעמוד על כישוריהם בכלל ועל ניסיונם בהדרכה בפרט. 

מעקב 
משרד האוצר

1-6. 	בחינת קהל היעד של להב"ה – המשרד רואה חשיבות רבה בבחינה ובאיתור קהל היעד הזקוק לשירותי להב"ה. בהתאם לכך גובש מסמך עקרונות למתן שירותי מחקר לבחינה ולאיתור אוכלוסייה זאת ביישובים בהם פועלת להב"ה. הנושא התעכב במשך חודשים בשל העובדה שלא אושר תקציב מדינה עד חודש אוגוסט 2013, דבר שלא איפשר ביצוע התקשרויות חדשות. פנייה לקבלת הצעות מחיר לשירות זה יתבצע לא יאוחר מחודש נובמבר 2013. מעורבות משרד החינוך בלהב"ה החל שיתוף פעולה בין מטה התקשוב הממשלתי ומשרד החינוך, כמו כן הוקמו צוותי עבודה משותפים. בהתייחס להקמת וועדת ההיגוי, מטה התקשוב ממתין למינוי נציגי משרד החינוך בוועדה. ניהול הפרויקט - תפקיד מנהל להב"ה תוקנן והסתיים הליך מכרזי פנימי בו לא נמצא מועמד מתאים. כרגע מתבצעת חשיבה להתאמת הדרישות והתנאים לפני פרסום מכרז חיצוני. יש לציין כי כיום הנהלת להב"ה מנוהלת בכפיפות ישירה לממונה על התקשוב הממשלתי – עובדת מדינה בכירה. מדידה והערכה - התקשוב הממשלתי מייחס חשיבות רבה למדידה והערכה, מידת האפקטיביות של הפעילות במרכזים השונים ושל להב"ה בכלל. בשל קשיים תקציביים לא ניתן היה להוציא אל הפועל את התכנית בנושא. עם זאת לשנת 2014 בעקבות החלטה על סגירת מרכז, יתאפשר לתקצב פעילות זאת. מחסור חמור במדריכים במרכזים הוותיקים - התקשוב הממשלתי מודע למחסור בכח ההדרכה במרכזים אלה ובפגיעה בפעילותם – עובדה הנובעת מתקצוב חסר.  לדעת המשרד אפשרות זאת עדיפה (זמנית עד שיאושר תקציב הולם) על פני האפשרות של סגירת מרכזים אלה. מודל הפעלת המרכזים החדשים - התקשוב הממשלתי מודע לבעייתיות ולקשיים הרבים של מודל ההעסקה של צוותי ההדרכה במרכזים החדשים, בהתאם לכך נבחן וגובש מודל אחר שניתן יהיה ליישמו רק החל מחודש אוגוסט 2014 - מועד סיום ההתקשרות עם החברות המעסיקות במכרז הקיים. תנאי העסקתם של העובדים - חלקה המכריע של בעיית השונוּת והפערים בתנאי השכר והעסקה תיפתר עם המעבר למודל האחר. בהתייחס לנושא אחריות מעסיקים – בלהב"ה מתקיימות שלוש צורות העסקה שונות (מסיבות שונות): שיטת עלות פלוס עמלה – במרכזים הוותיקים, מכרז שרותי מחשוב – בחלק מהמרכזים הוותיקים ושיטת אחריות כוללת במסגרת מכרז ייעודי במרכזים החדשים. במכרז הייעודי נמצאו פגמים רבים שגרמו לקשיים במהלך זמן הפעלתו ובין השאר גם ביכולת של פיקוח משרד האוצר על שתי החברות נותנות השירותים במרכזים אלה. המכרז הנ"ל יסתיים בחודש אוגוסט 2014 וכחלק מחשיבה מחודשת במשרד , תוך הפקת לקחים ולימוד הבעיות, גובש מודל אחר להפעלת מרכזי להב"ה שיפתור בין השאר גם את בעיית אחריות המעסיקים ויכולת הפיקוח והאכיפה מצד חשב המשרד וגורמי הבקרה. 







מאזן המדינה ל-31.12.10 - חייבים ויתרות חובה

הגופים המבוקרים: משרד האוצר, משרד הבינוי והשיכון, משרד הבריאות, משרד ראש הממשלה, המוסד לביטוח לאומי, משרד הכלכלה, משרד המשפטים, רשות המים, המוסד לביטוח לאומי

ליקוי 8 תוקן. ראה הערות רה"מ 62 א', עמ' 33.

ליקוי

1.	הגבייה המבוזרת של כל משרד גרמה להצטברות חובות למדינה של כ- 25 מיליארד שקל ברוטו, ופגעה ביכולת ההרתעה של הממשלה כלפי החייבים. למרכז ההשקעות במשרד התעשייה המסחר והתעסוקה יש יתרת חייבים בסך של 2,516 מיליוני ש"ח. נמצא כי המרכז לא פעל כנדרש כדי להבטיח את הגבייה וקבלת התשלום מחברות שקיבלו ממנו סיוע בעבר.

מעקב

1. 	לא דווח ע התקדמות בתיקון הליקוי.

ליקוי

2. 	לרשות המים יש יתרת חייבים בסך של 1,082 מיליוני ש"ח (ברוטו). עוד נמצא כי יש איחור ניכר בקריאות המונה של מפיקי המים; משרת מנהל ההכנסות והגבייה אינה מאוישת; טרם הוחל בקליטת מודול הגבייה במרכב"ה.

מעקב

2. 	לא דווח ע התקדמות בתיקון הליקוי.
ראה הערות רה"מ 62 א' עמ' 33.

ליקוי

3. 	נתוני ההלוואות שהעניקה החטיבה,להתיישבות במשרד ראש הממשלה שיתרתן במאזן עומדת על 558 מיליון ש"ח, נוהלו במערכת שאינה עומדת בכללי החשבונאות הממשלתית. התברר כי הנתונים אינם מטויבים, וחלקם נמצא בידי צד שלישי המסרב להעבירם לידי החטיבה.

מעקב

3. 	לא דווח ע התקדמות בתיקון הליקוי.

ליקוי

4.	במבנהו הקיים מינהל הגבייה באגף החשכ"ל של משרד האוצר אינו מסוגל להתמודד עם היקף הפעילות הנדרשת. הדיווח של החשבים והבקרה של מינהל הגבייה לגבי התפתחות החובות והגבייה לוקים בחסר בשל היעדר נוהלי דיווח ואי-חיבורו של מינהל הגבייה למערכת דיווח ממוכנת ואמינה.

מעקב

4. 	לא דווח ע התקדמות בתיקון הליקוי.

ליקוי

5.	מינהל הגבייה טרם פרסם מכרז לעורכי דין לתחום הגבייה, למרות חשיבותו ועל אף שתוכנן לצאת אל הפועל בתכנית העבודה שלו לשנת 2009.

מעקב

5. 	לא דווח ע התקדמות בתיקון הליקוי.

ליקוי

6.	אגף החשב הכללי טרם פרסם הוראת תקנות כספים ומשק (תכ"ם) ובה הנחיה ברורה ומחייבת בדבר העברת יתרת החובות עבור משרדי הממשלה לטיפולה של רשות האכיפה והגבייה שבמשרד המשפטים. כמו כן, חסרות הנחיות ברורות בעניין הרישומים החשבונאיים הנדרשים בנסיבות אלה.

מעקב

6. 	לא דווח ע התקדמות בתיקון הליקוי.
ראה הערות רה"מ 62 א' עמ' 34.

ליקוי

7.	במוסד לביטוח לאומי יתרות חייבים מהותיות. נמצא כי המוסד אינו מצליח להתגבר על תופעות כמו "גלגול חברות" ואינו מוציא לפועל את ייעול הגבייה מחייבי מזונות באמצעות עורכי הדין כפי שנדרש בהחלטת הממשלה. עוד נמצא כי ביטוח לאומי לא שותף במידע של רשות המיסים ושל מינהל הגמלאות שבמשרד האוצר המנועים מלהעביר את הנתונים ללא שינויי חקיקה.

תגובה
המוסד לביטוח לאומי

7.	טיפול בחובות שאינם ברי גביה- פשיטת רגל וחובות אחרים, הוכן נוהל לטיפול בחובות אלה הכולל חוות דעת האפוטרופוס הכללי. הנוהל הוצג במינהלה והמוסד ממתין לקבלת חוות דעת נוספת ממשרד רואי חשבון אשר יגיש מסקנותיו והמלצותיו לא יאוחר מיום 30.3.14. ההתמודדות עם תופעת גלגול חברות- החלת סעיף 119 לפקודת מס הכנסה על המוסד. הוכן מסמך על ידי הלשכה המשפטית ומינהל הגביה אשר נשלח למשרד המשפטים בתאריך 17.9.13. טרם התקבלה תגובה.

ליקוי


9.	נתוני יתרות החייבים של חברות ממשלתיות בסך כ-6 מיליארד ש"ח אוחדו במאזן הממשלה על סמך דוחות כספיים לא סופיים, דבר הפוגע באמינותם של נתוני יתרות החייבים במאזן המדינה. עוד נמצא כי רשות החברות הממשלתיות שבמשרד האוצר לא פרסמה חוזר או הנחיה לחברות הממשלתיות בעניין הבקרה, הדיווח ודרך הטיפול שלהן בגביית חובות. 

מעקב
רשות החברות הממשלתיות

9. 	לרשות ישנה מערכת דיווח המשמשת את החברות הממשלתיות לדיווח נתוני הדוחות הכספיים. הנתונים המוזנים במערכת זו משמשים גם את החשב הכללי לצורך הכנת מאזן המדינה.

ליקוי

10.	לדעת משרד מבקר המדינה, על משרד הבריאות לפעול ללא דיחוי לשינוי שיטת הדיווח החשבונאי בבתי החולים האמורים לשיטת דיווח על פי בסיס מצטבר. מהלך זה יתרום להצגה חשבונאית נאותה יותר של נכסיהם של בתי חולים אלו, לרבות יתרות החייבים שלהם, ויאפשר שילוב נתוניהם הכספיים בדוחות המאוחדים, כאשר בסיס הדיווח זהה.בנוסף – חלק מהחובות לבתי החולים נוצרו בעקבות טיפול באוכלוסיה שאינה מוכרת ושאינה מבוטחת. 

תגובה 
משרד הבריאות

10. 	שינוי שיטת הדיווח אמורה להתבצע בשנת 2015 עם כניסת הרפורמה בבריאות הנפש ליישום מלא. בשנת 2014 תהיינה  הדרכות בנושא ויועסקו רואי חשבון לליווי התהליך. כמו כן, נקבעה ישיבה עם אגף התקציבים באוצר לבקשת תקציב ותקנים לצורך העניין.

ליקוי

11.	משרד מבקר המדינה מעיר כי מיפוי החובות והחייבים המבוצע על ידי משרד הבינוי והשיכון, הוא צעד חיובי למימוש הגבייה מחייבים שיכולים לעמוד בתשלומי שכ"ד אולם צעד זה אינו מספיק. על המשרד להמשיך במאמצים למימוש הגבייה מאלו שמסוגלים לעמוד בתשלומים. לגבי החוב של החברות המשכנות, הוחלט במשרד הבינוי והשיכון להפריש לחובות מסופקים כ- 197 מיליוני שקלים.

מעקב 
משרד הבינוי והשיכון

11. 	נבנה מערך מעקב, פיקוח ובקרה אחר הטיפול השוטף בחובות מצד החברות המשכנות. נעשה מאמץ לגבות חובות מדיירים מיד עם היווצרותם בטרם גדלו וצברו ריבית והצמדה. לצורך כך, חברת עמידר החלה בפיילוט של פנייה למסלול המקוצר ברשות האכיפה והגבייה המאפשר לגבות חובות עד 10 אלף ₪ ללא הליך משפטי. כמו כן, נבחנות חלופות שונות להגברת הגבייה בהנהלת המשרד.

ליקוי

12. 	הביקורת העלתה ליקויים רבים וחמורים בהליכי רישום החובות למדינה, בהליכי המעקב והפיקוח בעניינם ובשיטות גבייתם. התהליכים הננקטים כיום לרישום החובות ולניהולם פוגעים קשה ביכולת המדינה לגבות את חובותיה וגורמים לאבדן של מיליארדי ש"ח לקופת המדינה. נוסף על כך, הזמן הרב העובר ממועד החיוב הראשוני ועד תחילת הפעולות לגבייתו פוגע פגיעה של ממש ביכולת לגביית החובות ובמימושם ומעיד על אזלת יד, ולעתים אף על רשלנות בגבייתם. 

מעקב

12. 	לא דווח ע התקדמות בתיקון הליקוי.


משרד האוצר - אגף התקציבים

תהליך הכנתו ועדכונו של תקציב המדינה

הגופים המבוקרים: משרד האוצר, משרד רה"מ, משרד החינוך, משרד התחבורה, משרד לביטחון פנים, המשרד להגנת הסביבה, משרד הכלכלה, משרד הבריאות ומשרד המשפטים.
 
ליקוי

1. 	בדיקת תכניות העבודה של משרדי הממשלה לשנים 2010-2008 העלתה שרובן לא הכיל תכניות ותפוקות ארוכות טווח בתחומי הפעולות של המשרדים שיש בהן כדי לשקף את הפעילות במשך כמה שנים. לא נמצא כי האגף לתכנון מדיניות והאגף לתיאום מעקב ובקרה שבמשרד ראש הממשלה או אגף התקציבים שבמשרד האוצר (להלן - אגף התקציבים) עושים בדיקה השוואתית רב-שנתית בנושא מידת עמידתם של משרדי הממשלה בתפוקות שתוכננו ונקבעו בתכניות העבודה.

מעקב

1. 	לא דווח על התקדמות בתיקון הליקוי.

ליקוי

2.	נמצא כי אין די שיתוף פעולה בין משרד האוצר לשאר משרדי הממשלה כדי להבטיח שהמשימות שהוגדרו בתכניות העבודה השנתיות של המשרדים יתוקצבו באופן שיאפשר להשיג את היעדים והתפוקות שנקבעו למשימות אלה. הלכה למעשה, יש נתק בין תהליך הכנת תכנית העבודה של המשרדים ובין תהליך התקצוב של עבודתם. בספר תכניות העבודה של משרדי הממשלה לשנת 2011 לא מפורטים התקציבים הנדרשים או המאושרים לשם השגת מטרות המשרדים, והדבר פוגע באפשרות הפיקוח והבקרה על ביצוע התקציב ותוצאותיו.

מעקב

1. 	לא דווח על התקדמות בתיקון הליקוי.

ליקוי

3.	נמצא כי משרד ראש הממשלה ואגף התקציבים לא ביקשו ולא קיבלו ממשרדי הממשלה תכניות עבודה מעודכנות לשנים 2010-2008, אף שחלו שינויי תקציב העלולים לפגוע ביכולת המשרדים לבצע את משימותיהם ולעמוד ביעדים שהם קבעו. 



מעקב

3. 	לא דווח על התקדמות בתיקון הליקוי.
ליקוי

4.	מדריך התכנון הממשלתי שפרסם משרד ראש הממשלה (להלן  - מדריך התכנון) אינו מנחה את המשרדים לקיים מערכת בקרה והסקת מסקנות על יסוד ביצועיהם בפרק זמן של יותר משנה אחת.

מעקב

4. 	לא דווח על התקדמות בתיקון הליקוי.

ליקוי

5.	תכנית התקציב הרב-שנתית, שאגף התקציבים מגיש לממשלה ולכנסת בכל שנה במתכונת של "מעטפות", אינה מפרטת את אופן חלוקת התקציב לכל אחד מהמטרות והיעדים של הממשלה ואת אופן חלוקת התקציב למשרדים על פי המטרות והיעדים הללו. המתכונת הקיימת של תכנית התקציב הרב-שנתית אינה תורמת תרומה ממשית לתכנון רב-שנתי של פעולות המשרדים ולתכנון לאומי לטווח ארוך, איננה משקפת יעדים לטווח הבינוני והארוך, וממילא איננה מאפשרת לבחון את מידת השגתם. 

מעקב

5. 	לא דווח על התקדמות בתיקון הליקוי.

ליקוי

6.	החלטות הממשלה בנושא הפחתות רוחביות מתקבלות בלי שנבחנת השפעתן המצטברת של ההפחתות מהשנים הקודמות. מקבלי ההחלטות אינם מקבלים מידע על מאפייני התקציב הפנים-משרדיים, ובכלל זה על מידת גמישותם של תקציבי התחומים והפעילויות בכל משרד. הדבר פוגע ביעילות ההחלטות בדבר ההפחתות הנדרשות במשרדים, מגדיל את הפגיעה בתקציביהם השוטפים, ואינו מאפשר להם לממש את תכניות העבודה באופן מיטבי. 

מעקב

6. 	לא דווח על התקדמות בתיקון הליקוי.

ליקוי

7.	ההפחתות הרוחביות המתבצעות בתקציב מעצימות במרוצת השנים את ההשפעות השליליות של היעדר תכנית תקציב רב-שנתית מפורטת על תכניות משרדי הממשלה - לא זו בלבד שתמונת ההוצאה העתידית אינה ברורה דייה, אלא שמושתות על התקציב הפחתות שאינן תואמות בהכרח את תכניות העבודה של המשרדים ואינן עולות בקנה אחד עם סדר העדיפויות של הממשלה. עקב כך הממשלה אינה יכולה לוודא שהיא פועלת באופן מיטבי להשגת מטרותיה ויעדיה.

מעקב

7. 	לא דווח על התקדמות בתיקון הליקוי.

ליקוי

8.	ביקורת המעקב של משרד מבקר המדינה העלתה כי במועד סיום הביקורת הנוכחית, מאי 2011, היועצים המשפטיים לממשלה שכיהנו בתפקיד ממועד פרסומו של הדוח הקודם עדיין לא פרסמו כל הנחיה מחייבת בנוגע להליך קבלת ההחלטות במסגרת דיוני תקציב המדינה.

מעקב

8. 	לא דווח על התקדמות בתיקון הליקוי.

ליקוי

9.	הממשלה לא הבהירה את אופן חלוקת הסמכויות בין המועצה הלאומית לכלכלה שבמשרד ראש הממשלה ובין משרד האוצר בכל הנוגע לתהליך הכנת תקציב המדינה. 

מעקב

9. 	לא דווח על התקדמות בתיקון הליקוי.

ליקוי

10.	משרד מבקר המדינה רואה בחומרה את היעדרה של שקיפות מספקת בביצוע תהליכים מרכזיים של השלטון בדרגי העבודה הבכירים ביותר שבמשרד האוצר, ובכלל זה אי-רישום פרוטוקולים והיעדר תיעוד של ישיבות העבודה ותהליכי קבלת ההחלטות. 

מעקב

10. 	לא דווח על התקדמות בתיקון הליקוי.






רשות המיסים בישראל












רשות המיסים בישראל

חקירות מס הכנסה

הגופים המבוקרים: רשות המיסים בישראל, משרד המשפטים

ליקוי

1.	ההרתעה מהעלמת מס היא יסוד חשוב בפעילותה של מערכת מס יעילה וצודקת. בבדיקת משרד מבקר המדינה אותרו כשלים בתהליך האיתור של מעלימי מס והענשתם.ברוב המקרים שבהם הועלה, במהלך בדיקת דוחות של נישום, חשש לביצוע עברות פליליות של העלמת הכנסות, המידע לא הועבר ממשרדי השומה האזרחיים למשרדי השומה לחקירות.לא תמיד השתמש משרד השומה האזרחי במידע על הכנסות הנישום, שהועבר לו ממשרד השומה לחקירות, לצורך קביעת השומה של הנישום. 

מעקב
רשות המיסים בישראל

1. 	לא דווח על התקדמות בתיקון הליקוי.
ראה הערות רה"מ 62 א' עמ' 41.

ליקוי

2.	הרשות לאיסור הלבנת הון ומימון הטרור אינה מעבירה מידע לרשות המסים. זאת מאחר שטרם תוקן חוק איסור הלבנת הון, התש"ס-2000, באופן שיאפשר העברת מידע כאמור, אף שוועדה בין-משרדית שהוקמה לצורך בחינת העניין המליצה עוד בשנת 2003 להסדיר את העברת המידע.

מעקב
רשות המיסים בישראל

2. 	הצעת החוק (תיקון מס' 7 לחוק הלבנת הון) נמצאת בשלבי חקיקה. המלצות הצוות שבחן את דרכי הפעולה לרבות תיקוני חקיקה להתמודדות עם סוגיית תשלומי הכופר שלא שולמו על ידי הנישומים שבפועל בפרקליטות טרם הועברו לרשות המסים.

מעקב
משרד המשפטים

2. 	הנושאים הקשורים להעברת מידע מהרשות לאיסור הלבנת הון ומימון טרור לרשות המסים שנכללו בהצעת תיקון מס' 7 לחוק איסור הלבנת הון טרם עברו קריאה שנייה ושלישית בכנסת הקודמת, ולא ניתן היה להחיל על הצעת חוק זו דין רציפות בכנסת הנוכחית. יחד עם זאת, הצעת חוק חדשה העוסקת בנושאים אלו וכן בקביעת עבירות מס מסויימות כעבירות מקור לצורך חוק איסור הלבנת הון, הונחה על שולחן הכנסת. ביום 1.08.2013 אישרה מליאת הכנסת בקריאה ראשונה את הצעת החוק להעמקת גביית המסים והגברת האכיפה (אמצעים לאכיפת תשלום מסים ולהרתעה מפני הלבנת הון תיקוני חקיקה והוראת שעה), התשע"ג-2013. הצעת חוק זו כוללת, בין השאר, הוספת עבירות מס עם יסוד נפשי של כוונה כעבירות מקור; הסמכת רשות המסים לקבל מידע ישירות מהרשות לאיסור הלבנת הון ומימון טרור לפי בקשה מנומקת ולצורך חקירת הלבנת הון; הסמכת הרשות לאיסור הלבנת הון ומימון טרור להעביר מידע מיוזמתה לרשות המסים בתנאים שייקבעו ובכפוף ליידוע המשטרה. הצעת החוק נמצאת על שולחנה של ועדת חוקה, חוק ומשפט של הכנסת.

ליקוי

3.	נמצא כי במועד סיום הביקורת, ספטמבר 2011, היו בפרקליטות תיקים שלא הסתיים בהם טיפול, של 140 נישומים שהועברו ממשרדי שומה לחקירות, שלגביהם טרם הוגשו כתבי אישום, אף שהטיפול בעניינם התארך משלוש שנים ויותר עד לאותו מועד. המצב בשנת 2010 לא היה שונה. מכאן שמרבית התיקים שוהים בפרקליטות תקופה ארוכה מזו שנקבעה בהנחיות היועץ המשפטי לממשלה לסיום הטיפול בתיק. 

מעקב
משרד המשפטים

3.	ראה הערות רה"מ 62 א' עמ' 44.

ליקוי

4.	לא פעם הטיפול של הפרקליטויות בתיקים שהועברו ממשרדי השומה לחקירות נמשך כמה שנים וחלים עיכובים בהגשת כתבי אישום. כתוצאה מכך חלק מהתיקים נסגרים משום שהחקירה הסתיימה זמן רב לפני כן. על פרקליטות המדינה לשפר אפוא במידה ניכרת את טיפולה במי שחשודים בביצוע עברות מס מהותיות. על הפרקליטות לבחון, בשיתוף רשות המסים, דרכים לשיפור וייעול הטיפול בתיקי מס הכנסה, לרבות בחינת אפשרות הרחבת הסמכות של הרשות, באופן שתוכל להגיש בעצמה כתבי אישום גם לגבי עברות מס מהותיות, על פי תכנית עבודה שתיקבע. 

מעקב
רשות המיסים בישראל

4. 	ראה הערות רה"מ 62 א' עמ' 44.

ליקוי

5.	משרד השומה לחקירות בירושלים לא ביצע השלמת חקירה והשלמת ראיות בעניינם של כמה תיקים שחקר, שלא כנדרש, ועקב כך התיקים נסגרו מחוסר ראיות.


מעקב
רשות המיסים בישראל

5. 	ראה הערות רה"מ 62 א' עמ' 45.

ליקוי

6.	כמה מהנישומים שהמירו את האישום הפלילי בכופר כסף לא עמדו בהסדר הכופר. חלק מתיקי הנישומים שלא שילמו את הכופר נסגרו ללא כתב אישום, וכך יצא החוטא נשכר.

מעקב
רשות המיסים בישראל

6. 	ראה הערות רה"מ 62 א' עמ' 46.

ליקוי

7.	משרדי השומה לחקירות בירושלים ובחיפה אינם מקיימים מעקב ממוחשב ומסודר אחר כל השתלשלות האירועים בתיק חקירה נגד נישום שהוא עבריין מס.

מעקב
רשות המיסים בישראל

7. 	ראה הערות רה"מ 62 א' עמ' 46.












המשרד לביטחון הפנים – 

משטרת ישראל










המשרד לביטחון הפנים – 

משטרת ישראל

מערכת מחשוב ניידות

הגופים המבוקרים: משטרת ישראל, המשרד לביטחון פנים

ליקוי	

1.  	המשטרה לא בדקה את הצורך בהקצאת ערכות מחשב ליחידות הממעטות להשתמש בה. על המשטרה להחליט אם להגדיל את מספר ערכות המחשב והיחידות שלהן יוקצו הערכות,  להקצות ערכות מחשב רק ליחידות המרבות להשתמש בה ולפעול להגברת השימוש במערכת. 

מעקב
משטרת ישראל

1. 	הקצאת ערכות מחשוב ניידות ליחידות נעשית על פי שיקולים מבצעיים, ולא רק על פי היקף השימוש. כך יתכן שביחידות כדוגמת חדרי פיקוד, יוקצו ערכות, למרות שהשימוש בהן יהיה בעת מבצע או חירום. מינהל הטכנולוגיות במשטרת ישראל, עורך באופן שוטף בקרה אחר ניצולת מערכת מחשוב הניידות ביחידות השונות ומעביר למפקדיהן את המידע. מעת לעת נעשה וויסות פנים יחידתי ולעיתים אף בין יחידתי, על פי הצורך.  לא נמצאו יחידות שנמצאות בחוסר ערכות מחשב. 

ליקוי	

2.	במשך השנים היה צורך לבצע עשרות שינויים במערכת, אך רק בשנת 2006 נעשתה לראשונה פעולה מרוכזת של שינויים ושיפורים שלא הקיפה את כל השינויים והשיפורים הדרושים. 

מעקב
משטרת ישראל 

2. 		מערכת מחשוב ניידות נפרסה בהדרגה במשטרת ישראל בין השנים 2002-2006. רק לאחר שנצבר ניסיון הוחלט  בשנת  2006 על פעולה מרוכזת של שינויים ושיפורים. מינהל הטכנולוגיות במשטרת ישראל בשיתוף חברת מוטורולה יועלה לאוויר גירסה חדשה של מערכת מחשוב ניידות, אשר תביא לידי ביטוי את מירב הדרישות לשינויים ושיפורים, שרוכזו במהלך השנים האחרונות. במקביל פועל מינהל הטכנולוגיות לפיתוח מערכת חדשה אשר תיתן מענה לכלל דרישות המשטרה למחשוב נייד.	



ליקוי	

3.	במשך כתשע שנים, בין מרץ 2002 למועד סיום הביקורת, יולי 2011, לא נבדק אופן קיום הנהלים בנושא אבטחת מידע, לא נבדק הצורך בעדכונם, ואף לא נעשה סקר סיכונים בנושא.  יש להגדיר מדיניות לאבטחת מידע ולעגנה בנוהל; לשקול הסדרה חוקית של האחריות לאבטחת מערכות ממוחשבות חיוניות שמפעילה ומנהלת המשטרה ולבצע לאלתר סקר סיכונים בנוגע למערכת. 

מעקב
משטרת ישראל 

3. 	ההסדרה החוקית של האחריות לאבטחת מערכות ממוחשבות באמצעות "ממונה מאגרי מידע" מצוי בימים אלה בעבודת מטה בראשות הסמפכ"ל.

ליקוי	

4. 	מאז הוקמה המערכת לא פעלה המשטרה כדי לאפשר פעולה ברמת סיווג "סודי", אף שהדבר תוכנן מלכתחילה ואף שההתפתחויות הטכנולוגיות שחלו במשך כל השנים הללו בתחום ההצפנה היה בהן כדי להקל את הליך ההסדרה של העניין. מאחר שלא שונה סיווג המערכת, לא התאפשר לקיים ממשק בינה ובין מערכות מסווגות יותר, ולכן נמנעה מיחידות מסוימות במשטרה האפשרות להשתמש בה.  יש  למנוע גישה לאתר שבו מאוחסן מידע בסיווג "סודי" ו-"סודי ביותר" על ידי גורמים שאין להם הסיווג הביטחוני המתאים.

מעקב

4.		מערכת מחשוב ניידות בסיווג שמור, ואין צורך להעלות את הסיווג לרמת סודי, דבר שימנע מקהל היעד- קרי שוטרי הסיור והתנועה- להשתמש בה. במסגרת פרוייקט המחשוב הנייד ינתן מענה לצרכי המשתמשים בהתאם לסיווג המידע. לגבי כניסת טכנאי שירות, הנדרשים לטפל במערכות מסיווג "שמור" לאתר בו מאוחסן מידע בסיווג "סודי/סודי ביותר", טכנאים אלה מלווים באופן צמוד בעת שהותם באתר, על פי מלווה, שמוודא שיטפלו אך ורק במערכות אליהן הם מורשים. הדבר נעשה על פי  הנחיות קצין בטחון  מינהל הטכנולוגיות. בנוסף, אתר מחשוב ניידות בחוות השרתים של משטרת ישראל, מנותק מהחווה. 

ליקוי	

5. 	באוקטובר 2010 הגישה המשטרה למשרד האוצר בקשה להמשך התקשרות ללא מכרז עם חברה א' כדי לשדרג את המערכת. הבקשה הועברה לוועדה המרכזית לענייני תקשוב כדי שתקבע אם לקבלה. הוועדה אישרה למשטרה להתקשר בפטור ממכרז עם חברה א' בהיקף של 8 מיליון ש"ח "לתחזוקת שבר ולשינויים הנובעים מאילוצי חקיקה - ולא לשדרוג כלשהוא". הביקורת העלתה כי חלק מהשינויים והשיפורים שהזמינה המשטרה מחברה א' ישמשו לשדרוג המערכת, שלא בהתאם לאישור הוועדה. 

מעקב
משטרת ישראל 

5. 		מערכת מחשוב ניידות הינה ייחודית בכך שפותחה ע"י חברה חיצונית. רוב רובן של מערכות המידע מפותחות ע"י מינהל הטכנולוגיות של  משטרת ישראל  In House. במקרה שמדובר פותחה מערכת על ידי חברה חיצונית, ומטבע הדברים כל תהליך ניהול השינויים והשיפורים הנובעים משינויי חקיקה וצרכים מבצעיים, התנהלו מול חברה זאת. אין להקיש ממקרה ייחודי זה לשאר הפרוייקטים המתבצעים כאמור על ידי יחידת הפיתוח המשטרתית, ולכן הליקויים לכאורה שציין המבקרים נגעו לפרוייקט ייחודי זה, ואין להקיש ממנו לפרוייקטים האחרים.  מערכת המחשוב הנייד החדשה של משטרת ישראל, מפותחת על ידי יחידת הפיתוח של מינהל הטכנולוגיות In House.
	 
ליקוי	

6. 	המשטרה מתכננת להקים מערכת חדשה שעלותה הוערכה בכ-100 מיליון ש"ח, אך היא לא השתמשה בשום שיטה מהשיטות להערכת עלויות המפורטות בנוהל מפת"ח - הערכה על פי מחזור חיים או הערכה על פי רכיבי עץ המערכת. 

מעקב

6.	משטרת ישראל משתמשת בכל שלבי הפיתוח של מערכות המידע בנוהל  פיתוח ותחזוקה.

משרד הבריאות











משרד הבריאות

תביעות רשלנות רפואית, ביטוח, ניהול סיכונים והדין המשמעתי במערכת הבריאות 

הגופים המבוקרים: משרד הבריאות, קופת חולים מאוחדת, קופת חולים כללית, מכבי שירותי בריאות, כללית שירותי בריאות, משרד האוצר – אגף תקציבים, אגף החשב הכללי ואגף הפיקוח על שוק ההון הביטוח והחיסכון, חברת ביטוח ענבל, הסתדרות הרפואית בישראל ורשות ההגבלים העסקיים שבמשרד התעשייה המסחר והתעסוקה.

ליקוי 27 תוקן ראה הערות 62 חלק ראשון עמ' 67.

ליקוי

[bookmark: _Toc305409599]1. 	בנושא נתונים לאומיים לצורך קבלת החלטות: בביקורת נמצא כי בידי משרד הבריאות ומשרד האוצר כמאסדרים (רגולטורים) אין נתונים עדכניים על העלות הכוללת של ביטוח רשלנות רפואית, למעט הערכות כלליות מ"דוח מארש" משנת 2007 (דוח חברת מארש - בחינה וסקר היתכנות- פתרונות שוק חלופיים – AMS, עבור כיסוי חבות רשלנות רפואית במדינת ישראל משנת 2007) והמציגות הפרשים של מיליארדי שקלים בין זו לזו. מלבד המידע הקיים באשר לתשלומים בפועל של "ענבל" עבור כלל המוסדות הממשלתיים, אין למשרד מידע באשר לסך התשלומים בבתי החולים הפרטיים והציבוריים, אין בידי המשרד גם הערכה באשר לסך החבות האקטוארית העתידית של כל המוסדות הרפואיים במדינה, אלא רק הערכה אקטוארית של המוסדות בבעלות המדינה. תקן חשבונאות מס' 18 לדיווח אחיד של בתי החולים וקופות החולים מחייב רק החל משנת 2010 לדווח בדוחותיהם הכספיים על היתרה האקטוארית של הרשלנות הרפואית. בה בעת תקן זה אינו מחייב את בתי החולים הפרטיים והציבוריים. לכן יש מחסור חמור במידע באשר לעלות הרשלנות הרפואית, מידע שעשוי לסייע לקבלת החלטות, והחיוני לדוגמה לקביעת תעריפים נאותים ולעדכון שוטף של סל הבריאות, למשל בתחום המיילדות והטיפול בפגים. 

מעקב
משרד הבריאות

1.	ישנם כבר נתוני קופות החולים ובתי חולים של הכללית לשנים 2009-2011. (הוצגו למפקח הכללי לענייני ביקורת המדינה, באגף לביקורת המדינה במשרד ראש הממשלה).

ליקוי

2.	בתביעות רשלנות רפואית כל גורם המעורב בתביעה - בתי החולים, קופות החולים ומרפאות פרטיות - מוציא כ-20%-10% מכספי התביעה עבור שכר טרחה של עורכי דין והוצאות לניהול התביעה וכ-5% בגין חוות דעת מומחים מטעם כל אחד מהצדדים. יוצא שבסופו של תהליך כ-40% מסך הפיצויים בתביעות האחריות המקצועית ברפואה מוּצָאים על ניהול ההליך המשפטי. לפיכך הטיפול בתביעות רשלנות רפואית על ידי גורמים ממשלתיים וציבוריים, כפועל יוצא מההסדרים המשפטיים הקיימים, יקר וצורך משאבים רבים ממערכת הבריאות ומהנפגעים במקום להגיע לכיסיהם של הנפגעים. 

מעקב
משרד הבריאות

2.	חברת ענבל שהיא הגורם המבטח בבתי החולים הממשלתיים עוסקת בנושא בצורה מעמיקה ועוסקת באופן סדיר, בזיהוי נקודות בעייתיות במערכת ותכנון וביצוע התערבויות במקומות שזוהו. במספר ישיבות עם צוות ענבל, היה דיון בבעיות שהתעוררו, למשל בנושא המיילדות שהיה מרכיב מאוד רציני בתוצאות. 
ליקוי

3.	נוסף על העלויות הישירות המאמירות של גידול בתביעות רשלנות רפואית הפכה הרפואה להיות "רפואה מתגוננת", כלומר נפוצות יותר תופעות דוגמת הַפְנָיָה למפגשי ייעוץ רפואיים רבים וביצוע יתר של בדיקות ותצלומים. כך גדלות ההוצאות על בדיקות רפואיות, גדלים תקציבי מערכת הבריאות, הנמצאים ממילא במחסור, גדלה ההוצאה הלאומית וגם הפרטית לבריאות וגדלה אי-השוויוניות. פעולות מורכבות בעלות סיכון לסיבוכים וטיפול בחולים מורכבים עלולות מטבען להיכשל ולגרור אחריהן תביעות בגין רשלנות רפואית, בין מוצדקות ובין לאו. שיקול זה עלול לגרום למוסדות רפואיים לחשוש מלבצע פעולות אלה, ובכך לפגוע בטיפול הרפואי המוענק לחולים, בקידום הרפואה ובהתפתחותה. 

מעקב
משרד הבריאות

3. 	במרכז הפעילות – שיתוף פעולה בין המשרד ובין חב' ענבל במסגרת מנגנון ניהול סיכונים-  פעילותן של  המחלקות לניהול סיכונים בבתי החולים בשיתוף על חב' ענבל מתרחשת כלפיי פנים בכדי לשפר תהליכי עבודה במוסדות הבריאות (למשל-  הרחבת היקפי הדיווח על אירועים חריגים במערכת הבריאות הממשלתית, יצירה והפעלה של מאגר נתונים מקיף לצורך ניתוח הנתונים, הפקת לקחים ובניית תכניות התערבות לפעילות מניעתי , קיום פגישות עם דרגי ההנהלה   וכיוצ"ב). ישנם פרויקטים יזומים המהווים פעולה פרואקטיבית – למשל - פעילות שלמה שנעשתה  במיון  בביה"ח רמב"ם בכדי לאתר כל כשלים במערכת ולנקוט בפעילות מניעתית . התהליך אפקטיבי יותר  כעניין של הפקת לקחים ומניעת תביעות עתידיות ולא כעניין של כימות התביעות.  פעילות ניהול סיכונים הינה הפעילות החשובה ביותר הנעשית לצמצום התביעות . 
	בפן החקיקתי: בעבר דובר על קיצור תקנות ההתיישנות אך הנושא ירד מהפרק בכנסת ובמשרד המשפטים.   כך גם לגבי שיתוף פעולה בין המשרד לבין קופ"ח כללית בתביעות שיבוב בנושא מיילדות  . גם הצעה זו ירדה מן הפרק וכרגע נבחנות כל מיני אפשרויות במסגרת הסכמי הייצוב.  כמובן ניהול סיכונים בתביעות – כאשר כבר מוגשת תביעה והבמה היחידה היא זו המשפטית , מועלות כל הטענות המשפטיות והעובדתיות שיש בכוחן להפחית את העלות ואת אחריות המשרד במקרה הספציפי.   

ליקוי

4.	שוק ביטוחי הרשלנות הרפואית מתאפיין במיעוט מבטחות ובשליטתה של הראל חברה לביטוח בע"מ (להלן - המבטחת העיקרית) באמצעות הסוכנות. מבטחות משנה מחו"ל שביטחו את המבטחת עזבו את הארץ לפני שנים מספר, ומאז דוּוח על קושי לאתר מבטחי משנה בחו"ל. ועדת בן דוד וברודט, ועדת חלמיש ודוח מארש קבעו כי שוק ביטוחי הרשלנות רפואית בישראל אינו מספק תנאים תחרותיים לביטוח. השוק מתאפיין במיעוט מתחרים ובהעלאה קבועה של פרמיות הביטוח, מציאות שהגדילה את ההוצאה הלאומית לבריאות והפחיתה את ההוצאה הזמינה לשירותי הבריאות עצמם. עקב פעילותה רבת השנים בתחום, בידי הסוכנות מידע רב על ניסיון התביעות והחבות האקטוארית של מוסדות הבריאות הלא ממשלתיים. היעדר הגישה למידע זה מקשה על גורמים מתחרים להיכנס לתחום ומונע ירידה בפרמיות. 
	רשות ההגבלים העסקיים אשר באחריות משרד התמ"ת, ביצעה בדיקות ראשוניות שהצביעו על מבנה שוק מוגבל מהבחינה התחרותית, ואולם היא העריכה כי לא יהיה אפשר להביא לשיפור ממשי בענף באמצעים העומדים לרשותה. הרשות לא השלימה את הבחינה שהחלה בה בשנת 2005 בתחום הרשלנות הרפואית כדי לבחון את אופי התחרות וכדי לבדוק אם מתקיים מונופול, ואם כן - לבחון את הכלים העומדים לרשותה להסדרת כשל השוק. 

מעקב
משרד הבריאות

4.	אישור הקמת קרן ייעודית ברמת הקופה צפוי להפחית מכוח המונופול.

תגובה
רשות ההגבלים העסקיים

4.	הבדיקה שנערכה ברשות הצביעה על מבנה שוק ריכוזי בתחום ביטוח הרשלנות הרפואית. סוכנות לביטוח בע"מ (להלן: א), היא השחקנית הדומיננטית בתחום כאשר מרבית הביטוחים מבוצעים באמצעות הראל חברה לביטוח בע"מ (להלן: "הראל"). פרט לחברות אלו, פועלות בתחום זה גם הפניקס חברה לביטוח בע"מ (אף היא באמצעות חברה א) (המשווקת בישראל ביטוחים של חברת לוידס). 
	תמצית, בדיקת הרשות העלתה כי אמצעי אפשרי להנמכת חסמי הכניסה לתחום והנמכת חסמי המעבר של הלקוחות בין השחקנים הקיימים בתחום (וכפועל יוצא, להקטנת הריכוזיות) הוא מתן הוראה לצרכני ביטוח הרשלנות הרפואית – בתי החולים – בדבר איסוף ושימור מידע היסטורי. ביתר פירוט, סוכנות א פועלת בתחום ביטוחי הרשלנות הרפואית בישראל למעלה מ- 30 שנים, ומהמידע שנאסף ברשות ניכר, שבמהלך תקופה זו היא צברה מומחיות בתחום ומוניטין בקרב הלקוחות. מנגד, חברה חדשה ולא מוכרת בתחום, אשר מעוניינת לחדור אליו נדרשת, מטבע הדברים, להציע מחיר זול משמעותית מזה שמציעה חברה א, על מנת שתוכל לגייס לקוחות. בדיקת הרשות העלתה שורה של חסמי כניסה וחסמי התרחבות העומדים בפני חברות ביטוח וסוכנויות ביטוח כאמור, המבקשים להתחרות מול מדנס, וביניהם:
	א.	קושי בגיוס מבטחי משנה ובהרחבת סכום הכיסוי שהם מעניקים: על אף שחברות הביטוח המקומיות מתקשרות כעניין שבשגרה עם מבטחי משנה שונים בתחומי ביטוח שונים, חברות המעוניינות להיכנס לתחום ביטוחי הרשלנות הרפואית מתקשות לגייס מבטחי משנה לתחום ביטוחי הרשלנות הרפואית, בעיקר בשל הסיכון הגבוה בתחום ובשל נחיתות במידע ובניסיון רלוונטיים.
	ב.	קושי בגיוס לקוחות חדשים בשל העדר נתונים מפורטים אודות תביעות רשלנות רפואית לאורך שנים במדינת ישראל; וכן, בשל העדר מידע ספציפי על המבוטחים (מבטח חדש בעל מידע נחות צפוי לתמחר את הביטוח בפרמיה גבוהה יותר מאשר מבטח קיים עקב חוסר הוודאות בה הוא נתון באשר לנתוני המבוטח).
	הקושי של מבטח חדש להתחרות בחברה א מתעצם לנוכח עלויות נוספות הגלומות במעבר של לקוח בין מבטחים. מבוטח המעוניין שחשיפתו לסיכון לא תגדל באופן משמעותי בגין החלפת המבטחים, נדרש לרכוש ביטוח מהמבטח החדש עבור מקרים שיקרו בשנה הקרובה וידווחו במהלכה, ובנוסף לכך לפעול על פי אחת משתי הדרכים החלופיות הבאות, על מנת לכסות עצמו בגין מקרים שאירעו בעבר וידווחו בשנה הקרובה: 
	רכישת רכיב ERP ((Extended report Period מהמבטח הישן. דרך פעולה זו נושאת בחובה עלויות ישירות נוספות עבור המבוטח, שצריך עתה להתקשר בשתי התקשרויות שונות: האחת, מול המבטח הישן, צופה פני אירועי עבר; ואילו ההתקשרות השנייה, הצופה פני אירועים עתידיים, מול המבטח החדש;
	רכישת כיסוי רטרואקטיבי מהמבטח החדש. דרך פעולה זו כרוכה גם היא בהאמרת עלויות: המבטח החדש, שכאמור סובל מנחיתות במידע, מתקשה לבטח מוסדות רפואיים בגין אירועים מהעבר הרחוק. לפיכך, התקופה הרטרואקטיבית שתכוסה על ידו תהיה, על פי רוב, קצרה יותר מזו המכוסה על ידי המבטח הישן, ואי הוודאות עבורו (והעלויות הכרוכות בה) תהיה גדולה מזו העומדת בפני המבטח הישן.
	לאחר סיום הבדיקה שערכה הרשות בעניין, היא סבורה כי ניתן יהיה להקל על הקשיים התחרותיים שצוינו לעיל באמצעות סטנדרטיזציה של הרישומים הרפואיים הנוגעים לאירועי רשלנות רפואית, וחיוב המוסדות הרפואיים לשמירת המידע הנ"ל בידיהם. כך, יוכלו המוסדות לספק למבטח פוטנציאלי חדש מידע מהימן, בפורמט אחיד, ולצמצם עבורו את פערי המידע.

ליקוי

5.	בתחום הגינקולוגיה והמיילדות הבעיות חמורות יותר מבשאר התחומים: חלקו היחסי של התחום מסך תביעות האחריות המקצועית הוא כ-30% מבחינת מספר התביעות וכ-50% מבחינת עלותן. חוק ההתיישנות, התשי"ח-1958, מאפשר ליילודים להגיש תביעה עד 25 שנה לאחר התרחשות האירוע. תקופת ההתיישנות הארוכה מגבירה את חוסר הוודאות של המוסדות ומקשה עליהם לשמור מסמכים, לזמן עדים ולהוכיח את חפותם. גם השינויים בפסיקות בתי המשפט שהרחיבו את האחריות של העוסקים ברפואה מקשים על המבטחות להעריך את הסיכון ולשמור כספים לפרקי זמן ארוכים וגורמים לגביית פרמיות גבוהות מהמבוטחים. 

מעקב
משרד הבריאות

5.	הוקמה ועדה בראשותו של ד"ר בעז לב,  בהשתתפותם של נציגים רבים מתוך המשרד העוסקים בתחום   ונציגי חברת ענבל.
	בשלב ראשון התקיים דיון ב-19.11.2012 ובו עסקו בבחינת הנתונים  של היקף התביעות והתשלומים של כלל המוסדות הרפואיים בארץ. בנתונים שרוכזו  בלט ביותר היקף התביעות והתשלומים בגין תביעות במיילדות. בהתאם לכך הוחלט להתמקד בתחילה בנושא של הטיפול בתביעות בתחום  הגניקולוגיה והמיילדות. בהתאם הוחלט לקיים "שולחן עגול"  ולהעלות את הסוגיה מול כול הגורמים הרלבנטיים וביניהם פורום לבטיחות המטופל, המועצה הלאומית למיילדות, נציגי משרד הבריאות, נציגי חברת ענבל, נציגי משרד האוצר ונציגי משרד המשפטים וזאת על מנת  להעמיק ולהבין את הסיבות להיקף התביעות הרבות  בתחום, דרך שיתופי מידע והכנת תכנית  פעולה כדי להביא לצמצום התביעות בתחום. 
	בתאריך 13.2.13 התקיים דיון עם נציגי רופאים מתחום הגינקולוגיה והמיילדות. 
	נושא נוסף שהוועדה החליטה לבחון אותו לעומקו הוא הנושא של ביטוח אחריות מקצועית בתחום הרפואה. גם במקרה זה  הוחלט ללמוד ולהעמיק בנושא דרך דיון משותף עם כל הגורמים הרלבנטיים ובכלל זה נציגי המוסדות הרפואיים וקופות החולים. התקיים דיון ב-8.4.2013 שבו הוזמנו  נציגי קופות החולים לבחינת הנושא. עקב מורכבות של הנושא, הטיפול בסוגיה נמשכת.
	הלומדה נמצאת בשלבי הכנה בשיתוף עם חברת ענבל מאחר ודורשת התייעצויות רבות עם מומחים מקצועיים.

ליקוי

[bookmark: _Toc305409605]6.	חובת ביטוח למוסדות רפואיים: בתי חולים כלליים, ציבוריים ופרטיים המרכזים פעילות בתחומים בעלי סיכון מוגבר (כגון מיילדות, ניתוחי גב ונוירוכירורגיה) אינם מחויבים ברכישת ביטוח או ביצירת קרן לביטוח עצמי. אף מרפאות אסתטיקה וניתוחי לייזר המנהלות פעילות מסוכנת אינן מחויבות בביטוח. בהיעדר חובת ביטוח אין גם חובה לניהול סיכונים הנדרש על ידי המבטחות, והדבר עלול לגרום לאי-הקפדה על בטיחות החולה ולירידה בסטנדרד הרפואי. היעדר חובת ביטוח על מוסדות רפואיים עלול להותיר רופאים חשופים לתביעות אישיות המוגשות נגדם או נגד עיזבונותיהם במקרים חריגים שבהם המוסד הרפואי חדל פירעון. הדבר עלול למוטט בתי חולים שלא יעמדו בתשלום הפיצויים שייפסקו ולהשפיע על גורמים שאליהם עלולים התובעים לגלגל תביעותיהם. על משרדי האוצר והבריאות לשקול אם יש מקום לקבוע בחקיקה חובת ביטוח על המוסדות הרפואיים (ביטוח מסחרי או ביטוח עצמי), ובייחוד על תחומים כגון מרפאות אסתטיקה ולייזר, שיש בהן סיכונים מוגברים לתביעות. על הממונה על הביטוח לשקול מינוי מומחה בעל ידע בתחום לטיפול בנושא. חלק מבתי החולים הפרטיים סומכים על ביטוחי הפרקטיקה הפרטית הממומנים ברובם על ידי המדינה - או באמצעות בתי החולים הממשלתיים או על ידי קופות החולים. יוצא שלעתים המדינה נושאת בעלויות הביטוח של פעולות רפואיות המתבצעות במוסדות הפרטיים - מצב הראוי לבחינה מחודשת. יש למנוע מצב שבו מוסדות רפואיים פרטיים אינם מבטחים את עבודת הרופאים המנתחים בתחומם ומסתמכים על פוליסת הפרקטיקה הפרטית הכוללת לפעמים החרגות, המותירות את הרופאים ללא כיסוי ביטוחי, ויש להסדיר את הכיסוי הביטוחי לעבודת אותם רופאים.

מעקב
משרד הבריאות

6.	לא דווח על תיקון בליקוי זה.


ליקוי

7.	ועדת קלינג, ועדת אמוראי וועדת חלמיש הציעו לקבוע בחוק חובת ביטוח כנגד רשלנות רפואית לכל העוסקים ברפואה ובשירותים רפואיים במערכת הבריאות וכן לכלל המוסדות הרפואיים. אולם משרד הבריאות ומשרד האוצר החליטו בשנת 2008 כי לא ייזמו חקיקה, וכי בעתיד לאחר בחינת המצב הביטוחי של המוסדות ישקלו מחדש אם דרושה התערבות. ואולם מאז לא נבחן הנושא מחדש, למרות מעבר של כמה מוסדות רפואיים מביטוח מסחרי לביטוח עצמי.

מעקב
משרד הבריאות

7. 	לא דווח על תיקון בליקוי זה.

ליקוי

[bookmark: _Toc305409606]8.	הפיקוח על מוסדות רפואיים המבצעים ביטוח עצמי: חלק מבתי החולים וקופות החולים החלו להקים קרן פנימית לביטוח עצמי, המיועדת לשלם הוצאות בגין תביעות רשלנות רפואית. בביטוח עצמי יש נטילת סיכונים מהותיים ולכן הוא מחייב פיקוח ובקרה. נמצא כי משרדי הבריאות והאוצר לא קבעו כללים לביטוח עצמי ולאופן הפיקוח עליו, וזאת כדי להגן על החולים ועל הרופאים מפני תביעות רשלנות רפואית. 
	עוד נמצא כי פיקוח המשרד על קופת חולים המבצעת ביטוח עצמי מוגבל. גם המפקח על הביטוח באוצר אינו עוסק בתחום זה. בהיעדר אסדרה ופיקוח יש חשש שמא חברי הנהלת קופת חולים שיש לה ביטוח עצמי ישפיעו על גובה הסכומים הנצברים בקרן הפנימית, זאת על רקע מצבה הכספי הטוב או הגרוע של הקופה בשנה מסוימת או משיקולים של איזון תקציב הקופה לטווח קצר, ולא לפי הצורך החשבונאי-כלכלי-אקטוארי של שמירת כספים לתשלום פיצויים לטווח הארוך. היעדר עתודות כספיות מספיקות לכיסוי תביעות עתידיות עלול לגרום להוצאות כספיות כבדות אשר יקשו על הקופה להמשיך לספק שירותים רפואיים ללא מקורות סיוע נוספים של המדינה. רק בסיום הביקורת החל המשרד לגבש הנחיות כלליות לניהול קרנות עצמאיות לביטוח עצמי כדי להבטיח את ניהולן ויציבותן. 

מעקב
משרד הבריאות

8.	חוזר מנכ"ל שמספרו 5/2013 מיום 24.1.2013 הסדיר את הנושא. 

ליקוי

[bookmark: _Toc305409608]9.	פוליסה לביטוח פרקטיקה פרטית של רופאים: על פי הסכמי עבודה קיבוציים, הרופאים המועסקים במוסדות רפואיים ממשלתיים וציבוריים ובקופות החולים מבוטחים בביטוח אחריות מקצועית בגין עבודתם בפרקטיקה הפרטית. הפוליסות מעניקות לרופאים גם הוצאות הגנה משפטית בהליך משמעתי, בהליכים פליליים ובדיני עבודה על מקרי רשלנות שהתרחשו בשעות הפעילות בבוקר. הביקורת העלתה סדרת עיוותים במימון ביטוח הפרקטיקה הפרטית הדורשים בחינה מחודשת ותיקון: 1. כספי תקציב משרד הבריאות המועברים לבתי החולים מממנים את עלות פוליסות הפרקטיקה הפרטית. יש מוסדות רפואיים פרטיים שכלל אינם מבטחים את עבודת הרופאים המנתחים בתחומם אלא מסתמכים על פוליסת הפרקטיקה הפרטית שאת רובה מממנת המדינה. בכך ניתן סבסוד לאותם מוסדות פרטיים על חשבון הכיס הציבורי. פוליסה של אחת הקופות כוללת החרגות ויש חשש כי היא מותירה רופאים ללא כיסוי ביטוחי בעת ביצוע פעולות בבית חולים פרטי; 2. אין הגדרה אחידה של המונח "פרקטיקה פרטית", ולפיכך הפוליסה מנוצלת על ידי מוסדות רפואיים פרטיים אף שהם אינם צריכים להיכלל בהגדרת "מרפאה פרטית"; 3. כל הרופאים משלמים פרמיה לביטוח פרקטיקה פרטית וכך יוצא שרופאים שאינם עוסקים בפרקטיקה פרטית (צעירים או כאלה העובדים בפריפריה) מסבסדים עלות פוליסות של רופאים המנהלים פרקטיקה פרטית; 4. לעתים המוסד הרפואי הציבורי מממן פוליסה יקרה לרופא העוסק בעיקר בפרקטיקה פרטית וממעט לעבוד במוסד הציבורי; 5. נוצרה תופעה של כפל ביטוח, פי שלושה או פי ארבעה, על ידי כל אחד מהמוסדות הרפואיים, מצב המטיל נטל כספי מיותר על ציבור הרופאים המשתתף בעלותה. חלק מהמתואר לעיל נובע מהסכמי עבודה קיבוציים שנחתמו לפני 17 שנה ומאז לא עברו רענון ועדכון, ושקבעו כי המוסדות המעסיקים יממנו את עלות ביטוחי הפרקטיקה הפרטית. 

מעקב
משרד הבריאות

9.	ראה מעקב לליקוי 5.

ליקוי

10.	הכשלים בשוק ביטוחי הרשלנות הרפואית הובילו להקמת ועדות שונות כדי לגבש פתרונות לצמצום עלויות בגין תביעות רשלנות רפואית ופתרונות נוספים להסדרי הביטוח הקיימים. בין היתר נבחנה אפשרות לרכז את ניהול התביעות בתחום הגינקולוגיה והמיילדות, המערב גורמים מטפלים רבים, בידי גורם אחד כדי לצמצם את עלויות ניהול התביעות בנושא. החשב הכללי באוצר החליט לגבש שיתוף פעולה בניהול תביעות המשותפות למדינה ולשירותי בריאות כללית. ועדת בן דוד וברודט המליצה בשנת 1999 להקים ביטוח עצמי לאומי. ביוני 2010 הגיש חבר הכנסת מאיר שטרית הצעת חוק פרטית הקובעת מודל לפיצויי נפגעי רשלנות רפואית בהיריון ובלידה ללא צורך בהוכחת רשלנות באופן שלידת תינוק בעל מום כשלעצמה תְזַכה בפיצוי מוגבל. משרד המשפטים פועל לקיצור תקופת ההתיישנות במסגרת הצעת חוק דיני ממונות, התשע"א-2011, הנמצאת בדיונים בוועדת החוקה של הכנסת. לפיכך, למרות הבעיה ההולכת ומחמירה בתחום ועל אף ההצעות הרבות לפתרון והוועדות הרבות שפעלו בנושא, לא התקיים דיון ציבורי יסודי ומעמיק הכולל את כל ההיבטים הקשורים לסוגיית הרשלנות הרפואית ובהתבסס על נתונים עדכניים ומקיפים באשר לעלויות הרשלנות הרפואית בכלל מוסדות הבריאות בישראל, ולפיכך לא הוחלט על פתרונות ישימים.

מעקב
משרד הבריאות

10.	לא דווח על התקדמות בתיקון הליקוי.

ליקוי

[bookmark: _Toc305409615]11.	היעדר מדיניות לפעילות מחלקות ניהול הסיכונים במוסדות: ועדת שפניץ המליצה בנובמבר 2005 להקים מערך בטיחות וניהול סיכונים בכל אחד מהמוסדות הרפואיים. בביקורת עלה כי כל אחד מבתי החולים מבצע ניהול סיכונים על פי כללים שהוא קבע ובהיקף שונה וללא תקן ליחידות ניהול הסיכונים, וכי המשרד לא נותן לבתי החולים הנחיות בנושא ואינו מתווה את מדיניותם. רק במהלך הביקורת החל המשרד בגיבוש חוזר שיחייב את כלל בתי החולים להקים מערך ניהול סיכונים. גם בקופות החולים לא הייתה כלל חובה להקים מערך של ניהול סיכונים ולא ניתנה הנחיה בנדון של המשרד, ולכן הקופות נבדלות זו מזו במידה ניכרת בהיקף פעילות ניהול הסיכונים שלהן. רק בסיום הביקורת בינואר 2012 הוציא המשרד חוזר המסדיר את חובת הקמת מערך ניהול הסיכונים בקופות. על הקופות ליישם את האמור בחוזר שהוציא המשרד בנושא יחידות לניהול סיכונים בקופות, ועל המשרד לפקח על היישום. על המשרד לקבוע כללים מנחים למחלקות ניהול הסיכונים בבתי החולים ובקופות החולים בנושא הדרכת הרופאים לבטיחות ברפואה; הכנת הנחיות בנושא העברת רשומה רפואית בין מטפלים ליצירת רצף טיפולי; הפצת הנחיות באשר לאופן שבו יש לדווח על אירועים חריגים; שיפור מערכות הדיווח לניהול הסיכונים בקופה על אירועים חריגים שהתרחשו או על קשיים העלולים לגרום לאירועים חריגים.

מעקב
משרד הבריאות

11. 	ב- 20.11.2012 פורסם נוהל "היחידה לבטיחות הטיפול בבית החולים, מבנה ותפקידים". הנוהל מסדיר ומכוון את פעילותן של היחידות לבטיחות הטיפול בבתי החולים, מתאר את סמכותו של מנהל בית החולים להקמת היחידה ואת כוח האדם הנדרש ביחידה ותפקידיה. 
	תכנית העבודה של המערך לבטיחות הטיפול לשנת 2014 תכלול בקרה על יישום המדיניות שהופצה בשנת 2013 ונושא קיום מבנה ותפקידים של היחידות לבטיחות הטיפול בכלל המוסדות הרפואיים במערכת הבריאות.

ליקוי 

12.	משרד מבקר המדינה ממליץ כי המשרד בשיתוף ענבל יפעלו להגדרת סטנדרטים ליחידות ניהול סיכונים בבתי החולים הממשלתיים, לרבות תקצובן הן בתקנים והן כספית. כך יוכלו להתמודד עם נושא ניהול הסיכונים בדרך המיטבית. מוצע כי תיקבע מדיניות בנושא ויופצו נהלים מחייבים המסדירים את פעילות היחידות במוסדות הרפואיים, תוך כדי שיפור איכות ניהול הסיכונים הרפואיים מעבר לניהול הסיכונים המשפטיים. שיפור כזה עשוי להביא בטווח הרחוק לחיסכון בגין תביעות רשלנות רפואית, לחיסכון בעלויות הביטוח ולהפניית משאבים לטובת הרפואה.

מעקב
משרד הבריאות

12.	ציוני מודל ההערכה של הפעילות לניהול הסיכונים בבתי החולים הממשלתיים לשנת 2012 הופצו בתאריך ב – 4/13. כתוצאה מהלקחים שהופעלו ע"י מודל הפרמיה בשנת 2012, הותאם המודל לבקרה בשנת 2013 והותאם גם לסטנדרטים לאומיים ובינלאומיים. המודל המעודכן התחיל לפעול במתכונתו החדשה בחודש אוגוסט 2013. 

ליקוי

[bookmark: _Toc305409617]13.	דיווח לחולה על רשלנות רפואית בטיפול שקיבל: זכותו של כל אדם לדעת אילו אירועים הביאו אותו למצבו הבריאותי לאחר הטיפול. על הרופא מוטלת גם חובה אתית למסור לחולה על כל טעות שחלה בטיפול בו. למרות זאת, רופאים חוששים כי גילוי כזה יגרור פרסום שלילי מידי, אבדן מוניטין ומעמד מקצועי, אבדן חולים, תביעת רשלנות רפואית ונקיטת הליכים משמעתיים ומשפטיים. לכן נוצרה תרבות של הימנעות מדיווחים על אירועים חריגים, ונשמעות מצד עורכי הדין המייצגים את החולים טענות על הסתרה ועל אי-גילוי. 

מעקב
משרד הבריאות

13.	בתי החולים מצהירים כי הינם מיידעים את החולה ובני משפחתו על טעות בטיפול. הנושא ייבדק בבקרות עיתיות.

ליקוי

[bookmark: _Toc305409618]14.	שאלת חיסיון דוחות ומסמכים רפואיים: אחת הבעיות העיקריות של ניהול הסיכונים במוסדות הרפואיים היא היעדר חיסיון משפטי. על פי הלכה שנקבעה בפסיקה בשנת 1995 התחקירים, הדיונים והמסמכים הנערכים במסגרת ניהול הסיכונים עלולים לשמש בהליכים משמעתיים ומשפטיים שייפתחו נגד הצוות הרפואי. לפיכך נפגעה היכולת לנהל בפתיחות תחקירים של אירועים חריגים. עד שנת 1995 היה נהוג לקיים בבתי החולים ישיבות "תחלואה ותמותה" שבמסגרתן העלו לדיון תקלות רפואיות ללימוד ולהפקת לקחים. למשרד מבקר המדינה דוּוח על הפחתתן עד כדי הפסקתן של הישיבות בגלל חשש מחשיפת תוכנן לפני ערכאות משפטיות. דווח על קיום דיונים במסגרת ישיבות בוקר של חלק מהמחלקות ללא תיעוד בכתב; על ביצוע בירור והשמדת חומר התחקיר בתוך כמה ימים; על מיעון החומר לעורך דין על מנת ליהנות מחיסיון עו"ד-לקוח ועוד. 

מעקב
משרד הבריאות

14. 	חיסיון על תחקירים – הוגשה הצעה לשינוי חקיקה בנושא.

ליקוי

[bookmark: _Toc305409620]15.	דיווחים פנימיים על תקלות בתוך המוסדות: אין הגדרה מחייבת של המשרד לגבי אירועים חריגים החייבים בדיווח למחלקות ניהול הסיכונים במוסדות הרפואיים. כך כל מוסד מחליט אילו אירועים חייבים בדיווח פנימי של הרופאים למחלקת ניהול הסיכונים. 
[bookmark: _Toc305409621]	דיווח של המוסדות למבטחים: חלק מהאירועים המתרחשים במוסדות הרפואיים מדוּוחים למבטחים על פי הנחייתם, ואולם אין הם מדוּוחים למשרד. מידע רב על אירועים חריגים אינו מגיע אפוא לידיעת המשרד, וממילא הוא אינו יכול להפיק לקחים בעקבות התרחשותם. 
[bookmark: _Toc305409622]	דיווח מהמוסדות למשרד הבריאות: האירועים המחויבים בדיווח על ידי המוסדות למשרד הם רק חלק קטן מהאירועים החריגים המתרחשים במוסדות הרפואיים. עיקר האירועים המתרחשים אינם מדוּוחים למשרד ובכך נפגמת יכולתו להסיק מסקנות מערכתיות וכן להוציא הנחיות לכל מערכת הבריאות. 

מעקב
משרד הבריאות

15.	ב- 11/12 פורסם עדכון לחוזר חובת הדיווח על אירועים מיוחדים ופטירות ומוסדות הרפואה עובדים על פיו.

ליקוי

[bookmark: _Toc305409624]16.	היעדר שיתוף במידע על אירועים חריגים: נמצא כי בין בתי החולים, החברות המבטחות והמשרד אין שיתוף במידע לגבי אירועים חריגים ומסקנות שהוסקו מאותם אירועים. כך נפגמת יכולתו של המשרד להטמיע נוהלי בטיחות בכלל המוסדות הרפואיים. כך בארגוני הבריאות נצבר פעמים רבות ידע יקר ערך ומהותי, אך אין במשרד "ניהול ידע" (knowledge management) במובנו הניהולי-מקצועי.

מעקב
משרד הבריאות

[bookmark: _Toc305409625]16.	בתאריך 16.6.13 עלה אתר האינטרנט בנושא שיתוף ידע בתחום בטיחות בטיפול לאוויר.



ליקוי

17. 	היעדר מאגר מידע לריכוז אירועים חריגים ולהפקת לקחים: המשרד לא הקים מערכת ארצית שבה יוכלו הרופאים לדווח על אירועים חריגים בחופשיות וללא חשש מחשיפת המעורבים ומענישתם, מערכת שיכולה לסייע בהפצת לקחים ארציים וכך לשפר את רמת הרפואה. במהלך הביקורת קידם המשרד הקמת מערך לניהול סיכונים ובטיחות שיעסוק בין היתר בפעולות האלה: הרחבת מאגר המידע על מוקדים בעייתיים המסכנים את המטופל; לימוד הכשלים והפצת המלצות מערכתיות; הטמעת תרבות דיווח על אירועים; והגדלת מספר הדיווחים למשרד באמצעות פיתוח מערכות דיווח. משרד מבקר המדינה משבח את פעילות מנכ"ל המשרד להקמת המערך, אחרי שכמה ניסיונות מאז שנת 2000 לא צלחו. 

מעקב
משרד הבריאות

17. 	בימים אלו מאופיינת מערכת ממוחשבת לצורך דיווח של אירועים חריגים שתתנהל במשותף בין המוסדות הרפואיים למשרד.
[bookmark: _Toc305409626]
ליקוי

18.	היעדר שיתוף בין המוסדות בתשתיות לימוד והדרכה: נמצא כי אין שיתוף מספיק בין המוסדות בתשתיות הקיימות להדרכה ולתרגול של תרחישים רפואיים לצורך שיפור מודעות הצוותים הרפואיים בכל הארץ לבטיחות רפואית. 

מעקב
משרד הבריאות

18. 	לפני כשנה הופצה הלומדה למרכז הרפואי הלל יפה לצורך פיילוט. בכוונת המשרד להפיץ את הלומדה לכל שאר הארגונים.

ליקוי

[bookmark: _Toc305409627]19.	ריכוז חלקי של אירועים שבגינם מוגשות תביעות לבתי המשפט: נמצא כי אירועים חריגים שהתרחשו וגרמו לנזקים בבתי חולים ציבוריים ופרטיים ובקופות, ובגינם הוגשו תביעות או שהובילו להסכמי פשרה, לעתים במיליוני שקלים, אינם מובאים לידיעת המשרד, אלא אם כן הוגשו בגינם תלונות גם לנציב התלונות שבמשרד. בגין חלק גדול ממקרי הרשלנות מוגשות תביעות אזרחיות ישירות לבתי המשפט ללא תלונה לנציב התלונות במשרד. לעתים קרובות הסכמי פשרה בסכומים ניכרים - דבר המעיד לעתים על חומרת האירוע - כוללים גם סעיפי סודיות, המכוּונים למניעת פרסום האירוע. כך נמנעת האפשרות להסיק מסקנות מערכתיות מאירועים אלה ולמנוע את התרחשותם שנית. 


מעקב
משרד הבריאות

19.	המערך לבטיחות הטיפול פועל בשיתוף פעולה מלא מול המוסדות הרפואיים ופתח להם מספר ערוצי דיווח. בנוסף, מתקיימים פורומים משותפים הן בנושא אירועים והן בנושא תביעות בשיתוף משרד הבריאות, חברת ענבל ומשרד האוצר.

ליקוי

20.	סעיף 21 לחוק זכויות החולה, התשנ"ו-1996 (להלן - חוק זכויות החולה), מסדיר הקמת ועדות בדיקה לחקירת אירועים חריגים שהתרחשו במוסדות הרפואיים. בחלק מהמקרים יש חשש מרשלנות רפואית ונבדק הצורך בנקיטת הליך משמעתי או אחר כנגד המעורבים באירוע. ממצאי הוועדה גלויים לחולה, ואולם פרוטוקול הוועדה עלול להיחשף בבית המשפט. החשש מחשיפת הממצאים מעמידה בפני ועדת הבדיקה של בית החולים קושי בחשיפת עובדות האירוע ובהסקת מסקנות העלולות להשליך על הצוות ואף לחייב את המוסד בנזיקין. לפיכך יש ניגוד עניינים מובנה בפעולתן של ועדות הבדיקה הפנימיות. נמצא כי בשנים 2010-2008 מיעטו בתי החולים להקים ועדות בדיקה. למשל, המרכזים הרפואיים הגדולים ביותר - המרכז הרפואי המשולב ע"ש חיים שיבא והמרכז הרפואי תל אביב ע"ש סוראסקי - לא מינו ולוּ ועדה אחת. גם המשרד לא קבע בהתאם להמלצות ועדת שפניץ באילו מקרים חובה על בית החולים להקימן. חלק מבתי החולים העדיפו כי אירועים חריגים ייחקרו במשרד במסגרת ועדות בדיקה המוקמות על ידי נציב התלונות, אולם אלו מתמנות זמן רב לאחר האירוע, עובדה המקשה לאסוף מידע ועדויות ופוגעת באיכות החקירה. אי-הבהירות באשר לאירועים החריגים שבגינם יש להקים ועדת בדיקה ובגין הנושאים שבהם יש לדון במסגרת ועדת בקרה ואיכות מצריכה את אסדרת הנושא על ידי המשרד או בחקיקה.

מעקב
משרד הבריאות

20.	בפברואר 2011 הוטמעו  על ידי נציב הקבילות למקצועות הרפואה אמות המידה למינוי ועדות בדיקה.  

ליקוי

21.	נמצא כי אין נהלים המחייבים את המוסדות הרפואיים בביצוע תחקירים סמוך לאחר אירוע חריג, כדי שהעובדות יהיו קרובות למציאות ככל האפשר, ולכן כל מוסד נוהג לפי החלטתו; לא נקבע מי מוסמך לבצע תחקיר, באיזו דרך ומהם לוחות הזמנים. 

מעקב
משרד הבריאות

21.	משרד הבריאות השיק ב– 29/10/13 סטנדרט לביצוע תחקיר במוסדות הבריאות. אין כרגע כללים המחייבים את המוסדות בביצוע תחקירים.
[bookmark: _Toc305409631]ליקוי

22.	בטיחות רפואית היא תחום הכולל הנדסת אנוש, והנחת המוצא היא שחלק ניכר מהכשלים הרפואיים נגרמים מכשלים מערכתיים אנושיים או טכניים, מעומסי עבודה, מהדרישה לקבלת החלטות מהירות וכן מתנאים סביבתיים המכשילים את עבודת הרופא. הדגש בתחום הוא איתור הכשלים המערכתיים לפני קרות האירוע ולא חקירת תקלות.
[bookmark: _Toc305409634]	בטיחות בטיפול הרפואי בבתי החולים: מנהלי הסיכונים במוסדות הרפואיים מתמקדים בריכוז מידע ותיעוד באשר לאירועים שהתרחשו ופועלים לצמצום הנזק העלול להיגרם למוסד עקב תביעה עתידית (ניהול סיכונים משפטי) ועוסקים פחות במהלכים לשיפור הבטיחות הרפואית (תחום המניעה). 
[bookmark: _Toc305409636]	הוראת בטיחות ברפואה באקדמיה: נוכח חשיבות הקניית ידע בנושא בטיחות ברפואה כאמצעי למניעת כשלים וטעויות, משרד מבקר המדינה בחן את ההכשרה בנושא המועברת לסטודנטים לרפואה בפקולטות לרפואה השונות במוסדות האקדמיים בארץ. בתכנית הלימודים של הפקולטות לרפואה באוניברסיטאות נמצאה שונות רבה מבחינת הכשרות וקורסים לבטיחות ברפואה, בחלקן קורסים כאלה לא ניתנו כלל ובחלקן מיעטו בהכשרות בתחום זה. 
	משרד מבקר המדינה מעיר למשרד ולמוסדות להשכלה גבוהה כי נוכח חשיבות התחום והשונות הרבה בהתייחסות המוסדות לנושא הבטיחות ברפואה, עליהם לבחון את תכניות הלימודים הקיימות בעולם בנושא בטיחות ברפואה ולשקול ליישמן. המועצה להשכלה גבוהה השיבה בנובמבר 2011 כי תסייע בהבטחת יישום המלצות מבקר המדינה על ידי המוסדות שבאחריותה. הר"י השיבה כי המועצה המדעית שלה  תבחן את תכניות הלימודים הנתונות בפיקוחה כדי להבטיח שתינתן התייחסות הולמת לבטיחות ברפואה במגוון מסלולי הלימוד המיועדים לרופאים. 

מעקב
משרד הבריאות

22,23.	התכנית הוצעה למוסדות ההכשרה הרפואי, במחצית הראשונה של שנת 2013, נמצאת בבדיקה והתאמתה למערכת ההכשרה האקדמית וצפויה להיות מופעלת כבר במחצית הראשונה של שנת 2014.

ליקוי

[bookmark: _Toc305409638]24.	היעדר אסדרה בחוק של פעולות נציב תלונות הציבור: נמצא כי חלקים שונים בפעילות נציב התלונות אכן מוסדרים בדין, בהוראות, ובנהלים פנימיים. ואולם אין הגדרה חוקית באשר לסמכויותיו ולחובותיו וכן באשר לוועדות הבדיקה מטעמו. רק במועד סיום הביקורת הקים המשרד צוות לגיבוש הצעת חוק בנושא סמכויות נציב התלונות וכן הוחלט להסדיר תשלום למומחים רפואיים הפועלים מטעמו.
	משרד מבקר המדינה מעיר למשרדי הבריאות והמשפטים כי כדי להגביר את אמון הציבור באמינות הבדיקות הנערכות וכדי למנוע חשש מניגוד עניינים מוסדי של המשרד, עליהם לבחון את האפשרות להעביר למשרד המשפטים את כלל פעילות נציב התלונות והדיון המשמעתי ולחלופין את פעילות נציב התלונות בלבד.
מעקב
משרד הבריאות

24.	טיוטת ההצעה לאסדרת מעמד הנציב אושרה על ידי המנכ"ל והועברה להתייחסות השרה.

ליקוי

[bookmark: _Toc305409639]25.	חשש לניגוד עניינים מוסדי בתפקיד המשרד בקביעת רשלנות של רופאים: המשרד קובע את קיומה של רשלנות במסגרת ועדות הבדיקה והוועדות המשמעתיות, בין היתר של הרופאים עובדי בתי החולים הממשלתיים, הנמצאים בבעלות המדינה. קביעת הנציב בשאלת קיומה של רשלנות רופאים אלו עלולה לחייב את המשרד גם בתביעות אזרחיות המוגשות בגין אותם אירועים. מצב זה יוצר חשש לניגוד עניינים מוסדי. האפשרות להעביר את כלל פעילות נציב התלונות למשרד המשפטים בדומה למחלקה לחקירות שוטרים, כדי לשמור על אובייקטיביות הבדיקה וכדי להגביר את אמון הציבור, הועלתה בעבר על ידי מנהל האגף לביקורת פנים במשרד הבריאות, בדיונים בין משרד הבריאות ומשרד המשפטים בשנת 2001 ובדיון בכנסת משנת 2004. נוכח השינויים שחלו מאז יש צורך בבחינתה מחדש. 

מעקב
משרד הבריאות

25.	בהתייעצות בין המנכ"ל ליועצת המשפטית הובן כי אין לכך שום התכנות לניגוד עניינים  מוסדי.

ליקוי

[bookmark: _Toc305409641]26.	התמשכות ההליכים המשמעתיים במשרד: הליכי בירור ומשמעת, לרבות ועדות הבדיקה שממנה נציב התלונות, מתנהלים במשרד במשך שנים רבות, והמסקנות מתקבלות זמן רב לאחר האירוע. כך נגרם עינוי דין לחולים ולצוותים הרפואיים ונפגע אמון הציבור בפעילות המשרד. כמו כן יש חשש שהריחוק מהאירוע יפריע להסקת מסקנות ראויה ויגרום לעיכוב בהפקת לקחים מערכתית. 

מעקב
משרד הבריאות

26.	לא דווח על התקדמות בתיקון הליקוי.



[bookmark: _Toc294162678][bookmark: _Toc296928889]

שיקום רפואי לקשישים

הגופים המבוקרים: משרד הבריאות, משרד האוצר, המחלקה לגריאטריה שיקומית שבמרכז הרפואי הממשלתי ע"ש ברוך פדה "פוריה" שבטבריה, המרכז הגריאטרי "בית רבקה" שבפתח תקווה, וארבעת קופות החולים. בדיקות השלמה נעשו במועצות הלאומיות, במרכז הרפואי ע"ש חיים שיבא - "תל השומר", במרכז הגריאטרי-שיקומי ממשלתי "פלימן" שבחיפה ובבית החולים השיקומי של שירותי בריאות כללית "בית לוינשטיין" שברעננה. 

ליקוי 8 תוקן. ראה מעקב 62 עמ' 72. ליקוי 10 תוקן ראה מעקב 62 עמ' 73. ליקוי 25 תוקן. ראה מעקב 62 עמ' 79. ליקוי 28 תוקן. ראה מעקב 62 עמ' 80.

ליקוי

1.	חוסר במיטות אשפוז לשיקום ולגריאטריה שיקומית: למרות הגידול באוכלוסייה והגידול במספר הקשישים, ירד מספר המיטות לגריאטריה שיקומית בישראל מ-1,047 בסוף שנת 2003 ל-895 מיטות בלבד בסוף שנת 2009 (ירידה של כ-15% במספר המיטות). כמו כן, חלה ירידה ניכרת בממוצע השנתי של ימי האשפוז במחלקות לגריאטריה שיקומית מ-37.5 ימי אשפוז בממוצע ב-2003 ל-26.9 ב-2009 (ירידה של כ-28%). עוד הועלה כי שיעור התפוסה הממוצעת השנתית במחלקות אלה גדל בשנת 2009 ל-105.9%. יתרה מזו, יש מצוקה ארצית גם במספר המיטות לשיקום כללי, ושיעור תפוסתן בשנת 2009 היה 105.7%. יש גם "ביקוש כבוש" (ביקוש שאינו בא לידי ביטוי בנתונים על העומס במחלקות) למיטות לגריאטריה שיקומית, ואילו הופנו אליהן כל הזקוקים לשיקום, שיעורי התפוסה היו גדולים אף יותר.

מעקב
משרד הבריאות

1.	בבתי החולים נהריה ו"העמק" בשנת 2013 נוספו 20 מיטות שיקום כללי בפועל כ"א. המיטות עדיין לא מאויישות. הממוצע מצביע על שימוש של כ-30% ממיטות השיקום הכללי לטובת קשישים.
	בביה"ח פוריה לא נוספו מיטות שיקום.
	הוד אדומים – אושרו עד  24 מיטות שיקום גריאטרי, בתוך המחלקה ברישוי גריאטריה תת-אקוטית, בחדרים נפרדים. 
	לגבי אישור גורף לכל מציע מיטות לכלל סוגי הגריאטריה, המדיניות שנקבעה על ידי  מנכ"ל המשרד היא שאין לקבוע סף לאישור מיטות בכל סוגי הגריאטריה הפעילה.

ליקוי

2.	פיזור גיאוגרפי לא אחיד של מיטות לשיקום ולגריאטריה שיקומית: הנתון הכללי על מספר המיטות עשוי להטעות, שכן פריסתן של המיטות באזורים גיאוגרפיים שונים היא מהותית, כמפורט להלן: 
	מחסור במיטות באזור הצפון: בכל מחוז הצפון יש מחלקה אחת בלבד לגריאטריה שיקומית - במרכז הרפואי הממשלתי פוריה שבטבריה - ובה רק 18 מיטות; ומחלקה אחת בלבד לשיקום - בבית החולים הממשלתי לגליל המערבי שבנהרייה - ובה 11 מיטות. בסך הכול, בממוצע במחוז הצפון יש מיטה אחת לשיקום או לגריאטריה שיקומית לכ-3,200 קשישים; ואילו הממוצע הארצי הוא מיטה אחת לשיקום או לגריאטריה שיקומית לכ-486 קשישים. עקב כך רבים מהקשישים ממחוז הצפון נאלצים לעבור שיקום במרחק גדול ממקום מגוריהם. כן יש לציין שמשך האשפוז הממוצע במחלקה לגריאטריה שיקומית בפוריה בשנת 2009 היה הקצר בארץ. דהיינו, עקב מחסור במיטות מקוצר משך האשפוז של קשיש הזקוק לשיקום, ולדבר זה עשויות להיות השפעות רפואיות. 
	מחסור במיטות באזור ירושלים: במחוז ירושלים יש רק 28 מיטות לגריאטריה שיקומית ו-28 מיטות לשיקום. בסך הכול, במחוז ירושלים יש מיטה אחת לשיקום או לגריאטריה שיקומית לכ-1,268 קשישים, לעומת הממוצע הארצי של מיטה אחת לשיקום או לגריאטריה שיקומית לכ-486 קשישים, כאמור לעיל. 

מעקב
משרד הבריאות

2.	שיקום כללי:
	צפון - בבתי החולים נהריה ו"העמק" בשנת 2013 נוספו 20 מיטות שיקום כללי בפועל כ"א. המיטות עדיין לא קיבלו רישיון.
	ירושלים – לביה"ח שערי צדק נוספו 10 מיטות שיקום ברישיון.

	שיקום גריאטרי:
	צפון – כאמור 30% ממיטות השיקום הכללי מיוחסות לטיפול בקשישים. לא נוספו מיטות מעבר לכך.
	ירושלים – לא נוספו מיטות מרושיינות.
	רשת "בית בלב" מתכננת להקים מוסד גריאטרי-שיקומי חדש בירושלים בשנים הבאות שיכלול גם מחלקות שיקום גריאטרי חדשות. בוועדת פרויקטים ניתן אישור עקרוני ל"בית בלב" הקמת מח' חדשה לגריאטריה שיקומית (עדיין בתכנון).

ליקוי

3.	העברת קשישים שזקוקים לשיקום באשפוז לאשפוז במחלקות סיעודיות: מנתונים שהציג האגף לגריאטריה במשרד באוקטובר 2010 עולה כי צוותי הבקרה של המשרד מאתרים חולים שמתאימים לשיקום במחלקות סיעודיות. כמו כן, פניות לא מעטות לקבלת מימון של המדינה לאשפוז סיעודי של קשישים ("קוד") מתבררות כלא נכונות, והקשישים מופנים חזרה למסגרות השיקום. מצב דברים זה מעיד על בעייתיות רבה במתן השיקום לקשישים.

מעקב
משרד הבריאות

3.	הנושא נבדק בכל בקרות משרד הבריאות במחלקות גריאטריות ע"מ לוודא שקשישים הזקוקים לשיקום יועברו למחלקות שיקומיות. ראש מנהל רפואה פרופ' ארנון אפק הוציא הנחיה לקופות החולים על איסור הפניית קשיש שיקומי למסגרות החלמה או שאינם ברישוי, לשיקום. בסקרי בקרת השיקום עם ICDC  עדיין לא יצא דו"ח סופי.
ליקוי

4.	אי-מתן שיקום לחולים הזכאים לכך ופערים במתן השיקום בין אזורי הארץ: מסקרים שעשה המשרד בשנים 2010-2009 עולה כי 20% מהחולים לאחר אירוע מוחי ו-10% מהחולים לאחר שבר בצוואר הירך שהיו ברי שיקום, לא קיבלו שיקום כלל - לא באשפוז ולא בקהילה. עוד עולה כי נמצאו פערים של ממש בין מחוזות קופות החולים בשיעור הקשישים ברי השיקום שלא קיבלו שיקום לאחר שבר בצוואר הירך או אירוע מוחי. למשל, כ-29% מהקשישים לאחר אירוע מוחי שהיו ברי שיקום במחוז ירושלים לא קיבלו כל שיקום לעומת כ-8% במחוז הצפון, וכ-21% מהקשישים לאחר שבר בצוואר הירך שהיו ברי שיקום במחוזות ירושלים והצפון לא קיבלו כלל שיקום לעומת מחוז הדרום, שבו כל הקשישים לאחר שבר בצוואר הירך קיבלו שיקום בקהילה או באשפוז. כך עולה גם מנתונים קודמים שפרסם המשרד במאי 2010 - במחוז הצפון רק 43% מהלוקים בשברי צוואר הירך ואירוע מוחי קיבלו שיקום באשפוז לעומת 76% במחוז תל אביב-יפו. 
	שיקום קשישים לאחר אירוע בריאותי חשוב מההיבטים הרפואיים, הכלכליים והאנושיים ואולם ממכלול הממצאים בדוח ביקורת חמור זה עולה כי במקום להעניק לקשישים שיקום ראוי שיחזירם למסלול חייהם, נוצר מצב שבו קשישים רבים אינם מקבלים שיקום כלל או מקבלים שיקום במקום שאינו מתאים לכך, והדבר עלול להביא אותם למצב סיעודי. לפיכך, על כל הנוגעים בדבר לפעול בהקדם להבטחת מתן שירות רפואי בסיסי זה לכל הזקוק לו ולהבטיח את מתן השירות ברמה נאותה כדי שישיג את מטרותיו. על המשרד וקופות החולים לפעול לצמצום החוסר במיטות לשיקום ולגריאטריה שיקומית ולצמצום הפערים במספר המיטות בין המחוזות. כמו כן, עליהם לפעול לפיתוח כל המסלולים והאפשרויות בתחום כדי שהקשישים יקבלו את שירותי השיקום שהם נזקקים וזכאים להם.

מעקב
משרד הבריאות

4.	המשרד בנה תכנית לאומית להתערבות בשוק הגריאטריה הפעילה כולל תוספת מיטות משמעותית בהתבסס על "דוח שטסמן" (ועדה לבדיקת תשתית הגריאטריה בשנים 2020-30) בדגש על צמצום פערים במספר המיטות בין המחוזות. הנושא לא זכה למימוש עד כה במסגרת דיוני התקציב עם משרד האוצר. המשרד מתעדף את נושא הגריאטריה ויפעל להעלאה מסיבית של מספרי המיטות הן במערך הממשלתי והן במערך הלא ממשלתי דרך רשת בית בלב, בתי חולים של הכללית, יזמים ועוד. כאמור, תהליך פתיחת מיטות שיקומיות הינו מורכב והדרגתי, ההתקדמות שנעשתה בתחום מתוארת (ראה מעקב לליקוי 1). בנוסף, נפתחו 30 מיטות במחוז ת"א בביה"ח "נאות התיכון", מחלקה לגריאטריה שיקומית

ליקוי

5.	השהיה מיותרת של קשישים במחלקות חריפות (מחלקות לטיפול בשלב החריף (האקוטי) של המחלה, כגון פנימית, נוירולוגית ואורתופדית) לפני העברתם לשיקום: נמצא שעקב מחסור במיטות לגריאטריה שיקומית, קשישים מושהים במחלקות האשפוז החריפות ובהן מחלקות פנימיות, שגם הן עמוסות ביותר. 

מעקב
משרד הבריאות

5.	בסקר שנערך ע"י האגף ו- ICDC נבדקה סוגיית משך הזמן להמתנה עד להעברה לשיקום. הנתונים נמצאים בעיבוד.

ליקוי

6.	אשפוז לצורכי שיקום במחלקות ובמוסדות ללא רישוי מתאים: אפשר עדיין למצוא מקרים לא מעטים בהם קופות החולים מאשפזות קשישים הזקוקים לשיקום באשפוז, במחלקות ובמוסדות שאין להם רישוי למיטות לשיקום או לגריאטריה שיקומית. הדבר מעורר חשש שאיכות השיקום שלהם תיפגע. 

מעקב
משרד הבריאות

6.	קופות חולים מאפשרות באמצעות ביטוח משלים, שהות במסגרות החלמה כחלופה לטיפול שיקומי, התהליך אינו תקין, ועל כן הופץ מכתבו של ראש מינהל הרפואה בנושא. 

מעקב
קופת חולים מאוחדת

6.	מאוחדת חותמת על הסכמים לצורך קבלת שיקום אך ורק עם מוסדות אשר יש להם רישוי של משרד הבריאות לשיקום גריאטרי.

ליקוי

7.	חוק ביטוח בריאות ממלכתי, התשנ"ד-1994 (להלן-החוק), פיצל את האחריות לטיפול הרפואי בקשישים בין המדינה לקופות החולים לפי מצבו הרפואי של הקשיש. עוד ב-1990 הציגה ועדת השופטת נתניהו (ועדת החקירה הממלכתית לבדיקת תפקודה ויעילותה של מערכת הבריאות בישראל, 1990)  את חסרונותיו של פיצול האחריות לאספקת שירותי בריאות בין קופות החולים למשרד הבריאות. למרות האמור, עד עצם הימים הללו קופות החולים והמשרד טרם הגיעו להסכמות בעניין זה, ולכן גם לאחר 17 שנה האחריות לטיפול עדיין מפוצלת; קופות החולים אחראיות לשיקום ומממנות אותו, והמשרד אחראי לאשפוז הסיעודי ולמימונו. לפי תכנית העבודה של המשרד לשנת 2010, הפיצול יוצר לקופות החולים תמריץ שלא לייחד מאמצים לטיפול השיקומי; שכן אם החולים אינם משוקמים ומצבם נעשה סיעודי, האחריות למימון עוברת למשרד הבריאות ולמשפחות.




מעקב
משרד הבריאות

7.	תכנית העבודה של המשרד למניעת פיצול האחריות לטיפול הרפואי בקשיש בין המדינה לקופ"ח הינה באמצעות ה"רפורמה לסיעוד" שההחלטה על דרכי יישומה הועברה לשרת הבריאות.

ליקוי

9.	קביעת מחיר מינימום ליום אשפוז במחלקות לגריאטריה שיקומית: נמצאו הבדלים של ממש במחירים ליום אשפוז בשיקום בין מחירון המשרד למחירי האשפוז במוסדות שונים. פער המחירים אינו סביר, וייתכנו שתי סיבות לכך: (א) המחיר שקבע המשרד הוא גבוה ואינו סביר. (ב) במקומות שמשולמים להם מחירים נמוכים עבור כל יום אשפוז ניתנים רק חלק מהשירותים. על אף הבדלים אלה, לא קבע המשרד מחירי מינימום לאשפוז במחלקות לגריאטריה שיקומית ולא הסדיר את סוגיית המחיר ליום אשפוז. 

מעקב
משרד הבריאות

9.	משרד הבריאות אינו יכול לקבוע מחיר מינימום לתעריף יום אשפוז במחלקות לגריאטריה פעילה לכן כחלופה הופץ חוזר מנכ"ל 30/2012 "הסכמי אשפוז במערך האשפוז הגריאטרי", המגדיר את מחויבות הקופות על תעריף מתאים לדרישות הטיפול (תקינת כ"א, עלויות וכו'), עם בתיה"ח הגריאטריים.

ליקוי

11.	אי-מתן אישור להפעלת מיטות פרטיות לגריאטריה שיקומית: המשרד, מלבד היותו מאסדר (רגולטור) בתחום הבריאות, הוא גם הבעלים של בתי חולים ושל מוסדות גריאטריים ממשלתיים. נמצא כי למרות המצוקה הקשה והמתמשכת במיטות לשיקום בצפון הארץ, הקשה המשרד על הוספה של מיטות פרטיות לגריאטריה שיקומית במוסדות סיעודיים פרטיים שהיו יכולות להקל את המצוקה בצפון. 

מעקב
משרד הבריאות

11.	נאות טבריה – קיימות 18 מיטות ולא אושרו מיטות נוספות עקב צורך לשיפור איכות הטיפול, כפי שנמצא בבקרות האגף לגריאטריה. "בית בלב נשר" – אושרו 54 מיטות שיקומיות בשתי מחלקות: 18, ו- 36.

ליקוי

12.	בשל חשיבותו והיקפו הנרחב של נושא השיקום בישראל ובהתחשב בכשלים החמורים המוצגים בדוח זה, על משרד הבריאות לשקול להקים גוף נפרד שירכז את תחום השיקום במשרד (שיקום קשישים בפרט ושיקום בכלל); גוף זה יפעל בתיאום עם האגף לגריאטריה אולם לא יהיה כפוף לו.

מעקב
משרד הבריאות

12.	הוקם אגף שיקום, איוש המשרות נמצא בעיצומו. נבחרו במכרז מנהלת אדמניסטרטיבית ומזכירה. הסתיים המכרז לראש האגף (באוקטובר 2013), אך עדיין לא התקיימה ועדת בוחנים . אופיינו המשרות למנהל מחלקת ועדות רפואיות ומנהל מחלקת שיקום יחד עם הנציבות וצפויים להתפרסם בינואר 2014. האגף יעסוק, בשיקום בבי"ח ובקהילה וכן בשיקום נכים התאום באחריות ראש המנהל. באשר לשיקום הגריאטרי, הוא יישאר בשלב זה באגף לגריאטריה. הנושא יבחן שוב בעוד שנה.

ליקוי

13.	בישראל מתגוררים כ-15,000 קשישים במסגרות של דיור מוגן. קשישים רבים, מהם הזקוקים לשיקום לאחר אשפוז בבתי החולים בעקבות אירוע בריאותי חריף, חוזרים לדיור המוגן שבו התגוררו בטרם האשפוז, בלי שמיצו את הליך השיקום באשפוז או בלי שהופנו להמשך טיפול שיקומי בקהילה. בנסיבות אלה נדרש הסגל הרפואי של הדיור המוגן, הנותן טיפולים רפואיים לקשישים, למידע רפואי מפורט על אודות הטיפולים שקיבל החולה במסגרת האשפוז או בקהילה. אף על פי כן, חלק מקופות החולים אינן מאפשרות לצוות הרפואי הפועל במסגרות הדיור המוגן גישה לרשומות הרפואיות של קשישים אשר חתמו על כתב ויתור על סודיות רפואית, והדבר עלול לפגוע באיכות הטיפול השיקומי בקשישים אלה. כמו כן, נתונים על הטיפולים שמקבלים הקשישים מהצוות הרפואי בדיור המוגן אינם כלולים ברשומה הרפואית שלהם בקופות החולים, וכך מידע רפואי חשוב אינו מגיע לידי רופאי הקופה ובתי החולים. 

מעקב
משרד הבריאות

13.	דיור מוגן מהווה חלופת בית ואינו מסגרת מוסדית. האחריות הרפואית על המטופלים הינה של קופו"ח, עם ע"י יחידות לטיפולי בית המגיעות לדיור המוגן, או מרפאות הראשוניות בקהילה ומכוני השיקום. 
	דיור מוגן נמצא באחריות משרד הרווחה. סוגיית מתן גישה על ידי קופות החולים לצוות הרפואי, לרשומות הרפואיות של קשישים אשר חתמו על כתב ויתור סודיות רפואית תעלה לדיון ככל הנראה בישיבת מנכ"לים הקרובה.
	במידה וקשיש בדיור מוגן זקוק לשיקום, הנוהג כפי שקיים לקשיש בקהילה, אשפוז במח' שיקומית, או שיקום יום במכון יום שיקומי, או מכונים השונים.

ליקוי

14.	שיקום באמצעות המגזר השלישי (ארגונים ללא כוונת רווח ) בגין שיקולים כלכליים של קופות החולים: בשל ההפחתה המתמשכת במספר ימי השיקום לחולה בשנים האחרונות, חולים אינם מגיעים למלוא מיצוי הפוטנציאל השיקומי שלהם. לכן החלה עמותה להפעיל בשנת 2002 מרכז יום שיקומי במרכז הארץ, שאליו מתקבלים לטיפול רק חולים שוועדה בראשות רופא מומחה בשיקום החליטה - לאחר בחינת המידע הרפואי בעניינם - כי לא מומש מלוא הפוטנציאל השיקומי שלהם. יוצא שהמגזר השלישי מספק שירות שהוא בליבת הפעילות של מערכת הבריאות הציבורית, ועל פי התוספת השנייה לחוק קופות החולים אחראיות לו. דוח מסכם של ועדה בין-משרדית בנושא של אירוע מוחי מ-2007 קבע כי בשל עלותו הגבוהה יחסית של הטיפול השיקומי באשפוז, התקצר מאוד משך האשפוז השיקומי.
	על המשרד לבחון אם ההפחתה במשך האשפוז הממוצע מוצדקת ולפעול על פי המלצות הוועדה בין השאר כדי לוודא הבטחת איכות בשירותי השיקום ולוודא ששיקולים כלכליים לא יגרמו לפגיעה בהליך השיקום.
	משרד מבקר המדינה מעיר כי על המשרד וקופות החולים להבהיר את עניין המכסה לטיפולי הפיזיותרפיה כפי שנקבעה בסל שירותי הבריאות; בין השאר, כדי למנוע השפעה של שיקולים כלכליים על מתן השירות במחוזות שונים של אותה הקופה, וכך לגרום לאי-שוויון בקבלת השירותים. לפי הצורך, על המשרד להמליץ לוועדה הציבורית להרחבת סל שירותי הבריאות  (להלן - ועדת הסל) על עדכון המכסה.

מעקב
משרד הבריאות

14.	בחוזר מנהל רפואה 4/2009 "אמות מידה למתן טיפול שיקומי לקשישים" נקבע זמן מינימלי לשיקום לגבי 2 אבחנות:
	שבר בצוואר ירך – 14 יום 
	אירוע מוחי – 25 יום.
	כל אשפוז קצר יותר מחויב בנימוקים מתועדים. בנוסף, המנגנון להחלטה על מועד השחרור חייב להתבסס על שיקולים רפואיים מקצועיים כפי שמצוין בחוזר. כמו כן, איכות הטיפול בגריאטריה שיקומית נבדק ע"י צוות הבקרה הגריאטרי. המכסה לטיפולי פיזיותרפיה בקהילה בדומה למקצועות השונים: ריפוי בעיסוק, קלינאי תקשורת, נמצאים עדיין בדיוני ועדת הסל. בחוזר המנהל 4/2009 צוין שמתן שיקום בקהילה כחלופת אשפוז אין להגבילה במכסה, אלא לפי קצב התקדמות המטופל.

ליקוי

15.	אי-הסדרת החזרים כספיים עבור הסעות קשישים למרכזים לשיקום יום: רוב הקשישים הזקוקים לשיקום סובלים מקשיי ניידות. נמצא כי מכיוון שבחוק מוגדרים החזרי הוצאות רק לחולים אונקולוגיים וחולי דיאליזה, ומאחר שהמשרד לא הסדיר את החזרי הנסיעות למטופלים במרכזים לשיקום יום, רק קופת החולים "מכבי שירותי בריאות" הסדירה החזרים אלה עבור נסיעות לקשישים המתקשים להגיע בכוחות עצמם למרכזים לשיקום יום. עניין זה שטרם הוסדר עלול ליצור חסם לקבלת השיקום דווקא עבור אוכלוסיות חלשות מהבחינה הכלכלית. 



מעקב
משרד הבריאות

15.	החזרים כספיים עבור הגעת קשישים למרכזים לשיקום יום אינם ממומנים על ידי המשרד.

ליקוי

16.	דרישה להפקדת כספים שלא על פי החוק בבית לוינשטיין שברעננה: שיקום רפואי הן עבור קשישים והן עבור צעירים כלול בסל שירותי הבריאות לפי החוק, ולכן אין לגבות תשלום נוסף בגין השירות. בביקורת נמצא כי כתנאי לאשפוז, בית לוינשטיין דורש מכל מתאשפז צ'ק חתום בסך 10,000 ש"ח בתור פיקדון כדי לסכל נטילת ציוד יקר מבית החולים וכדי לוודא שחולים יצאו לביתם מיד עם הוראת השחרור ולא יתפסו מקומות אשפוז. דרישה זו עלולה לפעול כחסם לקבלת שירותים רפואיים המובטחים על פי חוק, במיוחד לאוכלוסייה חלשה מהבחינה הכלכלית. 

מעקב
משרד הבריאות

16.	הנושא נבדק ונפתר כבר. הדרישה לפיקדון נעשתה בטעות והופסקה.

ליקוי

17.	אחת המסגרות לטיפול רפואי עבור חולים הנזקקים לשיקום היא במרכזים לשיקום יום, שבהם המשוקמים יכולים לקבל טיפול רב-מקצועי הקשור לשיקום בזמן שהם מוסיפים להתגורר בביתם. במועד סיום הביקורת (נובמבר 2011) היו רק שבעה מרכזים לשיקום יום שהקימו קופות החולים ושמונה מרכזים שהקימו בתי חולים ועמותות. עוד נמצא בביקורת כי אין מרכזים לשיקום יום מדרום לראשון לציון או מצפון לעפולה.
	המשרד לא קבע אמות מידה לפעילות המרכזים לשיקום יום והותירן בידי קופות החולים והגופים האחרים שמפעילים מרכזים אלה ואף לא קבע הליך לרישוי המרכזים. נוסף על כך אין למשרד סרגלים או תקנים שבאמצעותם יוכל לפקח על הפעלת המרכזים. על המשרד בשיתוף המועצה הלאומית לשיקום לקבוע אמות מידה לפעילות מרכזים אלו, לרבות תקינת כוח האדם הרפואי ותקינת המבנה. כמו כן, יש לקבוע אילו חולים מתאימים לקבל שיקום שאינו באשפוז, שיקום יום או מסגרות אחרות בקהילה. על המשרד גם לקבוע אמות מידה לפתרונות טכנולוגיים מתקדמים בתחום השיקום, כמו "טֵלֶ-שיקום".

מעקב
משרד הבריאות

17.	הנושא מורכב ובעייתי ולכן טרם נכתב חוזר מנכ"ל בנושא. אין מרכז יום שיקומי באזורים אילו. קיימת פנייה של גוף פרטי להרחבת מבנה כדי שיאושר כמרכז יום שיקומי באזור טבריה.
	גם נושא קביעת אמות מידה, לרבות תקינת כוח האדם הרפואי ותקינת המבנה, לפעילות מרכזים לשיקום יום מורכב ובעייתי ונדון במועצה הלאומית לשיקום אך טרם סוכם הנושא.
	בחוזר מנהל רפואה מס' 4/2009 "אמות מידה למתן טיפול שיקומי לקשישים בארץ" מצוין בסעיף 7:"התוויות מחייבות להפניה לשיקום באשפוז ולא בקהילה". בסעיף 10 מצוינים התנאים לקיום מסגרת שיקומית בקהילה לסוגיה השונים.

ליקוי

18.	הליכי ההפניה לשיקום קשישים ללא התערבות מומחים בגריאטריה ובשיקום: כדי להבטיח את קבלת השיקום המיטבי, קבע המשרד בחוזר מינואר 2009 כי את ההחלטות על מתן השיקום, סוג השיקום ויעדיו ייתן רופא מומחה בגריאטריה או מומחה בשיקום מבית החולים או יועץ לבית החולים שבו אושפז הקשיש. אולם בביקורת שנעשתה בבתי החולים "וולפסון" שבחולון, "סורוקה" שבבאר שבע ו"זיו" שבצפת נמצא כי את כל ההחלטות לגבי שיקום קשישים קיבל רופא המחלקה שבה אושפז הקשיש, שלרוב אינו מומחה בגריאטריה או בשיקום, שלא לפי חוזר המשרד מינואר 2009. 

מעקב
משרד הבריאות

18.	ע"פ הסקר שנערך עם ה – ICDC נבדקו כל מכתבי השחרור מבתיה"ח ובמיעוטם צוין שנערכה התייעצות ע"י רופא מומחה בגריאטריה או בשיקום, ולכן הופץ חוזר מנהל רפואה מס' 27/2013 "חובת מתן המלצות לשיקום במכתב שחרור רפואי" המגדיר את ההתוויות וההחלטות שיש לתעד.

ליקוי

19.	מכתבי שחרור ללא המלצות ברורות על שיקום: בסקרים שעשה המשרד בין מרץ 2009 למרץ 2010 נבדקו מאות מכתבי שחרור של חולים לאחר אירוע מוחי או שבר בצוואר הירך; נמצא כי במכתבי השחרור של שליש מהחולים לא הייתה התייחסות לשיקום וכי במכתבי השחרור של כ-5% מהחולים לא הייתה קביעה ברורה לגבי סוג ההפניה לשיקום (באשפוז או בקהילה) ולגבי מרכיביה; כך למעשה רופאי בתי החולים משאירים את ההחלטה לנציגי קופות החולים, שלא לפי הנחיות המשרד. 


מעקב
משרד הבריאות

19.	חוזר מינהל רפואה מס' 27/2013 "חובת מתן המלצות לשיקום במכתב שחרור רפואי" מגדיר את ההתוויות וההחלטות של ההמלצות למתן שיקום. החוזר הופץ בחודש אוקטובר ויש לתת זמן להטמעתו ובדיקתו בבקרות שיהיו בשנת 2014.

תגובה
כללית שירותי בריאות

19.	הכללית נערכה במסגרת הנחיות מובנות במכתב השחרור בתיק הרפואי הממוחשב "קמליון". החדירה של התיק הרפואי הממוחשב למחלקות השונות בבתי החולים של הכללית נעשית  בהדרגה וההטמעה מתוכננת להסתיים  עד סוף 2014.

ליקוי

20.	המידע על השיקום, שאחיות הקשר של קופות החולים בבתי החולים הכלליים מעבירות לקשישים או לבני משפחתם, לא נעשה בכתב אלא בעל פה (חוזר משרד הבריאות אינו קובע את דרכי העברת המידע למטופל ולמשפחתו) ולא תמיד בשפתו של הקשיש או בן המשפחה. כמו כן, באתרי האינטרנט של קופות החולים אין מידע על המרכזים לשיקום יום. נוסף על כך, המידע שמספקות קופות החולים הכללית, מאוחדת ולאומית שירותי בריאות באתרי האינטרנט שלהן על מספר טיפולי הפיזיותרפיה שהחולים זכאים להם על פי הסל אינו זמין או אינו ברור. 

מעקב
משרד הבריאות

20.	לא דווח על התקדמות בתיקון הליקוי.

ליקוי

21.	המועצה הלאומית לשיקום: המועצות הלאומיות הן גופים מייעצים מקצועיים בתחומי הבריאות השונים. תפקידן לסייע למנכ"ל המשרד בהתוויית מדיניות הבריאות, לייעץ בקביעת תקנים לבטיחות בתפעול ובאימוץ טכנולוגיות וגישות טיפוליות חדשות. אולם למרות חשיבות פעולתן של המועצות הלאומיות, נמצא בביקורת כי המועצה הלאומית לשיקום לא פעלה כשלוש שנים (מיולי 2008 ועד יולי 2011).

מעקב
משרד הבריאות

21.	המועצה הלאומית לשיקום מונתה מחדש בחודש יולי 2011. המועצה הלאומית לשיקום פועלת מאז כנדרש ומתכנסת אחת לחודשיים כאשר ועדות מטעמה מתכנסות אף לעתים קרובות יותר.

ליקוי

22.	חוסר במידע לאומי לגבי השיקום: נמצא כי אין בידי המשרד מידע שיטתי על השיקום. כך למשל, אין למשרד מידע על המדדים התפקודיים של המשוקמים בטרם השיקום, במהלך השיקום ולאחריו, ואין מידע על כמות (תדירות ומשך הזמן של כל טיפול) הטיפולים הניתנים למשוקמים. לכן נאלץ המשרד לאסוף מידע בשיטה של סקרים בקרב החולים ובני משפחותיהם למרות חסרונותיה של שיטה זו; למשל, משך הזמן הנדרש לביצוע הסקרים, ריכוז הנתונים, ניתוחם ופרסום דוח מסכם. 

מעקב
משרד הבריאות

22.	לא דווח על התקדמות בתיקון הליקוי.

ליקוי

23.	אי-הכללת נושאים הנוגעים לשיקום קשישים בתכנית מדדי האיכות: בתכנית מדדי האיכות  (מדדים שעל פיהם ניתן להעריך את השגת היעדים שנקבעו לטיפול הרפואי) לרפואת הקהילה בישראל שבה קבעו משרד הבריאות ומשרד האוצר מנגנוני תמרוץ שמטרתן לעודד את קופות החולים לפעולות למניעת מחלות וטיפול בהן, לא נכללו נושאים הנוגעים לשיקום קשישים. 

מעקב
משרד הבריאות

23.	האגף להבטחת איכות קבע את שנת 2014 כאיסוף מדדי איכות בתחום הגריאטרי. בשנת 2014 ייאספו מדדי איכות טיפול בתחומים שונים בטיפול בקשישים, אחד מהם הוא תיעוד מדד תפקודי בקבלה ובשחרור ממחלקות שיקום לבני 75+ FIMׂׂׂ.

ליקוי

24.	חישוב ההפרשים בין המדדים לפני הטיפול השיקומי, במהלכו ובסופו יכול ללמד על התקדמות תפקודו של המשוקם ועל איכות השיקום. לכן חשוב לאסוף מדדים תפקודיים ואחרים בכל שלביו של הטיפול השיקומי.
	אי-שימוש באומדנים במחלקות החריפות בבתי החולים הכלליים: שלא לפי הנחיות המשרד, מחלקות האשפוז החריפות בבתי החולים הכלליים אינן משתמשות במדדים שצריכים להתחשב בהם במסגרת קבלת ההחלטה אם להמליץ לשקם את החולה באשפוז לאחר שחרורו מהמחלקה החריפה.
	אי-שימוש באומדנים קיימים לקביעת יעילות השיקום: נמצא כי בבקרות שעושה המשרד במחלקות לשיקום ולגריאטריה שיקומית בבתי החולים וגם בסקרים שהוא מבצע בנושאי השיקום לא נבדקת איכות שירותי השיקום במסגרות השונות.. המשרד גם אינו משתמש במדדים שאספו המחלקות בבתי החולים שבהן שיקמו את החולים. גם קופות החולים אינן אוספות בשיטתיות מידע על איכות שירותי השיקום הניתנים במחלקות השיקום. 

מעקב
משרד הבריאות

24.	בדיקת מדדי תפקוד הינו כלי עבודה במחלקות השיקומיות ונבדק בכל הבקרות שעורך האגף לגריאטריה. בשנת 2014 יהווה אחד מהמדדים, למטופלים בשבר צוואר הירך. במח' האשפוז החריפות בבתיה"ח הכלליים יש צורך בהערכה של מומחה בשיקום או גריאטר בשיתוף צוות רב מקצועי ולאו דווקא בשימוש באומדן רב כמותי. החובה לפירוט ההתוויות לשיקום במכתב השחרור הופץ בחוזר מנהל רפואה מס' 27/2013 "חובת מתן המלצות לשיקום במכתב שחרור רפואי".

מעקב
שירותי בריאות כללית

24.	במחלקות אשפוז בבתי חולים של הכללית מתבצע אומדן תפקוד בסיסי ואומדנים אחרים המהווים בסיס להתערבויות הנדרשות במהלך האשפוז בבית חולים כללי (אומדן סיכון לנפילה, אומדן סיכון תזונתי, אומדן למידת הסיכון להיווצרות פצע לחץ, אומדן כאב, אומדן בליעה, אומדן צורכי הדרכה וכו׳). הצוות אינו מבצע כשגרה אומדן ספציפי וממוקד שיהווה בסיס לתוכנית שיקום שכן נדרשת לכך הכשרה יעודית בתחום השיקום, מה גם שמהלך אשפוז במחלקה אקוטית אינו הזמן והמקום לבצע הערכה מסוג זה.
	במידת הצורך החולה מופנה  לשיקום בהתאם למצבו ( כגון ניתוח לתיקון שבר צואר ירך, החלפת מפרק,  ארוע מוחי- בהתאם למצבו ולסוג הפגיעה, שיקום לצורך חזרה לתפקוד אחרי מחלה  ועוד) ולאחר שבוצעה הערכה קלינית הן על ידי המטפלים הרלוונטיים ( רופאים, אחיות, פיזיותרפיסטים, מרפאים בעיסוק, קלינאי תקשורת ודיאטנים) והן על ידי צוות יעודי אשר קובע את המסגרת המתאימה להמשך  טיפול שיקומי או אחר.  

ליקוי

26.	אי-העסקת מומחים לשיקום ופסיכולוגים במחלקות לגריאטריה שיקומית: שלא לפי חוזר משרד הבריאות, נמצא כי בכשליש מהמחלקות לגריאטריה שיקומית לא מועסקים מומחים לשיקום, והרופאים במחלקה הם רק רופאים גריאטרים. כמו כן נמצא כי שלא לפי חוזר המשרד, ב-12 מ-16 המחלקות לגריאטריה שיקומית שאליהן שלח משרד מבקר המדינה שאלון ביולי 2011, לא הועסק פסיכולוג.

מעקב
משרד הבריאות

26.	מתוך בקרות האגף ב- 25 המוסדות שבהם מחלקות לגריאטריה שיקומית נמצא כי: ב- 13 מוסדות כ- 52% יש רופא מומחה בשיקום אך לא תמיד בהיקף התקינה הנדרשת. וב– 4 מוסדות קיים מתן ייעוץ פסיכולוגי כ- 16%.

ליקוי

27.	אי-מתן טיפולים בשעות אחר הצהריים, בסופי השבוע ובחגים: נמצא כי בחלק מהמחלקות אין כלל טיפולים בשעות אחר הצהריים, בסופי השבוע ובחגים; יוצא אפוא שלעתים באותן מחלקות, כשהחגים סמוכים לסופי השבוע, משך כמעט ארבע יממות החולים אינם מקבלים טיפולי פיזיותרפיה הנחוצים להחלמתם. 

מעקב
משרד הבריאות

27.	בבקרות האגף ב – 25 מוסדות שבהם מחלקות לגריאטריה שיקומית נמצא כי – שטיפול פיזיותרפי  ב – 25% מהמוסדות פריסת השירותים היא עד השעה 18:00 לפחות פעם עד פעמיים בשבוע.
	בטיפולי ריפוי בעיסוק ב – 50% מהמוסדות פריסת הפעילות היא עד שעה 16:00 ויותר. כל הטיפולים לא ניתנים בשישי שבת וחג. המשרד מציין כי הפעילות מבוצעת במסגרת התקינה שהיקפה מצומצם.

ליקוי

29.	לא ננקטו פעולות שימנעו או יקטינו את שיעור הלוקים באירוע מוחי ושברים בצוואר הירך כדי להימנע מראש מלהיקלע למצבים הדורשים אחר כך שיקום: במחקר שנעשה בקרב חולים שאושפזו ברמב"ם עם שבר בצוואר הירך עלה כי על אף שתרופות להפחתת סיכון לשברים בשל ירידה בצפיפות העצם נכללות בסל הבריאות בישראל משנת 2000, וכן בדיקות לאיתור אנשים שבסיכון, רק מקצתם קיבלו טיפול מתאים בטרם האשפוז. חמור מכך, נמצא שגם לאחר השבר, מרבית החולים אינם זוכים לטיפול תרופתי למניעת שברים נוספים, אף שהם נמצאים בסיכון מוגבר פי שבעה לשברים נוספים. כך, לא ירד שיעור הלוקים בשברים בצוואר הירך בעשור האחרון, ואף חלה עלייה של ממש בשיעור הגברים הקשישים הלוקים בשברי צוואר הירך המצריכים שיקום מורכב. עוד נמצא כי המשרד, קופות החולים והאיגודים המקצועיים לא דנו בסוגיה אילו חלקים באוכלוסייה ייבדקו בבדיקות המקדימות לאיתור הסיכון לשבץ מוחי וכיצד לפרש את תוצאות הבדיקות. 

מעקב
משרד הבריאות

29.	ההתוויות לשיקום במכתב השחרור פורסמו בתאריך 2/10/13  בחוזר מנהל רפואה מס' 27/2013 "חובת מתן המלצות לשיקום במכתב שחרור רפואי". עבודת הוועדה להבניית תהליכי טיפול למניעת שברי צוואר הירך עדיין בעיצומה ובימים אלו מתגבשת טיוטת חוזר בסוגיה זו.  




דיאליזה והשתלות במערכת הבריאות

הגופים המבוקרים:  משרד הבריאות , משרד האוצר, מכבי שירותי בריאות, כללית, קופת חולים מאוחדת, קופת חולים לאומית. 

ליקוי 7 תוקן. ראה הערות 62 עמ' 86.

ליקוי

1.	חולים רבים מגיעים באיחור לאבחון ולטיפול אצל רופא נפרולוג - אם בשל תורים ארוכים עקב מחסור ברופאים נפרולוגים, אם בשל אי-זיהוי הבעיה כנפרולוגית על ידי רופאי המשפחה. כתוצאה מעיכוב זה איכות הטיפול בחולים נפגעת ונגרם להם נזק רפואי.

ליקוי

2.	אף שמספר חולי הכליות בארץ גדל מאוד - בשנת 2000 היו כ-3,400 חולים ובשנת 2011 - כ-5,500 חולים - מספר הרופאים הנפרולוגים לא גדל בהתאם. מנתוני האיגוד הישראלי לנפרולוגיה ולחץ דם (להלן - האיגוד הנפרולוגי)  הנכונים לנובמבר 2011 עולה גם כי מבין 171 רופאים נפרולוגים החברים באיגוד 30 הם גמלאים, 44 רופאים בגיל שישים ויותר ו-18 הם בני פחות מארבעים. על אף המחסור במספר הרופאים הנפרולוגים, מקצוע הנפרולוגיה לא הוגדר כמקצוע רפואי במצוקה. יש לציין כי בעיית התקנים של רופאים נפרולוגים נסקרה בהרחבה כבר בביקורת הקודמת שנעשתה בשנת 1996. משמע שמדובר בבעיה מתמשכת שטרם באה על פתרונה. 

מעקב
משרד הבריאות

1,2.	מחסור בנפרולוגים הוא חלק מהמחסור הכללי ברופאים בכלל המערכת. המקצוע טרם הוכרז כמקצוע במצוקה עקב העובדה שיש מקצועות שם המצב חמור ביותר. לגבי זיהוי מוקדם של בעיית כליות בקרב חולים, לבקשת המשרד הכין איגוד הנפרולוגים מסמך לגבי הנושא. מסמך זה נמצא בשלבי דיון בין האיגוד הנפרולוגים לבין איגוד רופאי המשפחה אולם עקב אי הבנות בין האיגודים המסמך טרם פורסם. סגן ראש מינהל רפואה פנה לראשי האיגודים בבקשה לסכם את נייר ההנחיות בהקדם.
	
ליקוי

3.	אצל חלק מהחולים יש אפשרות לבצע דיאליזה ביתית המקלה משמעותית על שגרת יומו של המטופל. ואולם בביקורת עלה כי בעשור האחרון קיימת ירידה משמעותית במספר טיפולי הדיאליזה שעושים החולים בביתם, והדבר מונע מחולים היכולים לקבל טיפול זה בביתם לשמור על אורח חיים סביר יחסית. המשרד לא בדק ולא ניתח את הסיבה לירידה זו. 


מעקב
משרד הבריאות

3. 	בניסיונותיו החוזרים להציע למשפחות החולים לעבור לדיאליזה ביתית (פריטונאלית) המשרד נתקל בבעיות לוגיסטיות קשות מאד. ההליך מחייב אספקת תמיסות וחומרים רפואיים לבית המטופל ולהשגחה צמודה של בן משפחה בעת ההליך. כמו כן, התנאים הפיזיים הנדרשים לדיאליזה ביתית מתאפשרים רק אצל חולים ברמה סוציואקונומית גבוהה. הגורמים  שצוינו לעיל מהווים מכשול שיחד עם המחסום הפסיכולוגי לקבל טיפול רפואי ללא נוכחות אנשי רפואה מיומנים, גורמים לכך שהחולים נרתעים מהרעיון לקבל דיאליזה בביתם. המשרד מציין מקרה בודד ומיוחד אשר ביוזמת המשפחה, המשרד אישר לבצע המודיאליזה בבית המטופל אבל כאמור מדובר במקרה יוצא דופן. פריפריה: בחודש יוני 2013 אשרה ועדת הפרויקטים של משרד הבריאות את התכניות להקמתה של מרפאה להמודיאליזה בעיר ערד. בנוסף, ועדת הפרויקטים של המשרד נתנה אישור עקרוני להקמת מכון להמודיאליזה (קיבוץ שמרת).

ליקוי

4.	איסוף מידע על איכות הטיפול הניתן לחולי דיאליזה הוא חיוני ומקובל גם בארצות מערביות ואולם בביקורת עלה כי משרד הבריאות לא ביקש מהאיגוד הנפרולוגי להמליץ על מדדים לבחינת איכות ויעילות הדיאליזה המסופקת במקומות השונים. עוד עלה כי המשרד וקופות החולים אינם אוספים מידע על איכות הפעולות המבוצעות על ידי עשרות היחידות והמחלקות הנפרולוגיות בבתי החולים (להלן - היחידות הנפרולוגיות) ועל מרפאות הדיאליזה הפרטיות הפועלות בקהילה (להלן - מרפאות הדיאליזה). 

מעקב
משרד הבריאות

4.	המשרד פנה ב-14.11.2011 לאיגוד הנפרולוגים בבקשה להצעה למדדי איכות. להלן העמדה הנוכחית של האיגוד בנושא שבנדון: 
 	להערכה כמותית של הטיפול בדיאליזה יש תפקיד, במסגרת הערכה כוללת של הלימות הטיפול בדיאליזה. חישוב מדויק של כמות הדיאליזה שניתנה במהלך טיפול הוא מורכב ולא מעשי במסגרת המעקב הטיפולי השוטף. המדד המקובל להערכת הכמות הוא חישוב Kt/Vurea בעזרת נוסחאות הערכה אמפיריות, כאשר URR  מהווה תחליף סביר. האיגוד ממליץ לבדוק Kt/Vurea בקביעות. תדירות הבדיקה ושיטת הביצוע – יקבעו בהתאם להחלטת מנהל היחידה.  התדירות המומלצת אחת לחודש ולפחות אחת ל 6 חודשים. בהעדר אפשרות לחשב Kt/Vurea ניתן לבדוק URR. 
	עמדת האיגוד מקובלת על משרד הבריאות.



ליקוי

5.	משרד הבריאות עושה בקרות ביחידות הנפרולוגיות ובמרפאות הדיאליזה, אולם הוא אינו מיידע את קופות החולים, המתקשרות עימם בהסכמים כלכליים, בדבר ליקויים שהוא מצא בבקרות אלה. משרד מבקר המדינה העיר למשרד הבריאות שעליו לפעול בשקיפות כך שקופות החולים ידעו על הליקויים שהמשרד העלה.

מעקב
משרד הבריאות

5.	דוחות בקרת דיאליזה מועלים לאתר של משרד הבריאות החל מחודש דצמבר 2012.

ליקוי

6.	אף שהמרכז להשתלות פועל רבות כדי למצוא מקורות של איברים להשתלה, בין היתר באמצעות איתור כיוונים חדשים  לקידום המוכנות של הציבור בישראל לתרום איברים, הפעילות הנעשית בידי המרכז להשתלות אינה מספקת את הצרכים וקיים מחסור חמור באיברים, כמו גם במדינות מערביות. כך למשל, בינואר 2011 המתינו בסך הכול כ-1,150 חולים להשתלה ועד סוף אותה שנה נפטרו 105 חולים במהלך ההמתנה להשתלה.

מעקב
משרד הבריאות

6.	בדצמבר 2013 יחל פיילוט של גיוס תרומת כליות תרומות מתורמים ללא לב פועם.

ליקוי

8.	בארצות מערביות נוהגים לעשות שתי בדיקות מתקדמות לצורך התאמת כליה לחולים עם נוגדנים מרובים. בדיקות אלה מסייעות לצוות הרפואי גם כדי לתכנן את הטיפול כנגד דחיית האיבר שהושתל. בביקורת עלה כי במעבדה הארצית בישראל לא ניתן לעשות בדיקות מתקדמות באופן קבוע, וכי בדרך כלל מבצעים בדיקות מיושנות. לדברי מנהל המעבדה, הסיבה לכך היא חוסר בתקציב ומחסור בכוח אדם . לדברי מנהל המעבדה, אי-קיום שתי הבדיקות המתקדמות באופן קבוע לחולים בעלי נוגדנים מרובים עלול במקרים קיצוניים לגרום לדחייה של השתל. הדבר גם לא מאפשר שיתוף פעולה לחילופי כליות בין ישראל למדינות אחרות.

מעקב
משרד הבריאות

8.	המעבדה כבר פועלת בהתאם להמלצות החברה החיצונית לגבי שירות ובדיקת עלויות, ומבצעת את שתי הבדיקות המתקדמות לצורך התאמת כליה לחולים עם נוגדנים מרובים, ותכנון הטיפול כנגד דחיית האיבר שהושתל מאז יוני 2013.
ליקוי

9.	כדי לסייע בהגדלת מספר ההשתלות ולאפשר את ביצוען גם בחו"ל על משרד הבריאות כמְאסדר ועל המרכז להשתלות לרכז מידע כולל על מדינות אשר ניתן לבצע בהן השתלה בלא חשש שמתבצע בהן סחר ותיווך באיברים, ועל מדינות הפועלות בהתאם לכללים הערכיים הנדרשים והמקובלים וכן על החוקים והכללים באותן מדינות. כמו כן על משרד הבריאות לרכז מידע כולל על השתלות שנעשו בחו"ל לחולים מישראל. המידע נדרש כדי לבחון ולקבוע כללי מדיניות, וליישם פתרונות מיידיים במקרים המתאימים.
	בביקורת עלה כי בידי משרד הבריאות ובידי המרכז להשתלות אין מידע כולל על השתלות שנעשו בחו"ל לחולים מישראל: אין מידע על השתלות במימון קופות החולים ועל השתלות במימון חברות הביטוח.

תגובה
משרד הבריאות

9. 	אין מידע מדויק על מדינות אחרות, גם לא יהיה  כי לא ניתן להשיגו. התחום דינאמי ורגיש מאוד ובכל נקודת זמן יש לבדוק במדינה המסוימת. המשרד נעזר בפורום מומחים שהוקם בארגון הבריאות העולמי על מנת להתריע בפני מקומות בהם קיימת תיירות השתלות.

ליקוי

10.	לכשליש מהציבור יש פוליסות ביטוח בריאות פרטיות. בביקורת עלה כי לממונה על שוק ההון, הביטוח והחיסכון במשרד האוצר אין מידע על ניצול הסעיף בפוליסות הביטוח בדבר מימון השתלת איברים בחו"ל דבר שנחוץ כדי לקבוע מדיניות, לבצע בקרה ולקבל החלטות הנוגעות לפוליסות הכוללות סעיף השתלת איברים. 

ליקוי

11.	תיקון לחוק ביטוח בריאות ממלכתי מ-2010 קבע שתורם חי יהיה פטור מתשלום דמי ביטוח בריאות ממלכתי לתקופה שקבע שר הבריאות בהסכמת שר האוצר. ואולם בינואר 2012 עדיין לא אושרו התקנות בנושא והפטור טרם אושר.

מעקב
משרד הבריאות

11.	התקנות המסדירות את הפטור לתשלום דמי ביטוח לתורם איבר מן החי נכנסו לתוקף בשנת תשע"ב - 2012.



מגן דוד אדום 














היבטים בפעילות מגן דוד אדום
והמוסדות המנהלים שלו

הגופים המבוקרים: מגן דוד אדום, משרד הבריאות, משרד האוצר, משרד המשפטים, הוועדה לבדיקת מינויים ומשרד החוץ.

ליקוי

1.	החלת כללי ממשל תאגידי במד"א: לאור ההתפתחויות והשינויים המתרחשים בשנים האחרונות בארץ בנוגע לאימוץ כללי ממשל תאגידי, מן הראוי שמשרד הבריאות, בשיתוף משרד המשפטים, יבדקו אם נדרשים שינויים בחוק, במבנה המשפטי של מד"א ובפעילות משרד הבריאות מול מד"א. מוצע כי המוסדות המנהלים במד"א ישקלו לבחון גם הם את עמידת הארגון בכללי הממשל התאגידי ואת פעילותם לאור כללים אלה. לאחר קיום בחינה יסודית יש לתקן את התקנון בהתאם. מן הראוי שמד"א ומשרד הבריאות גם ישקלו לקצוב בתקנון את תקופת כהונתם של יו"ר האגודה ושל מנכ"ל מד"א.

מעקב
מגן דוד אדום

1.	הועד הפועל בחן את הנושא והחליט כי לכשיקבעו בחקיקה כללי הממשל התאגידי, תשקול האגודה החלת חלק מהם על מד"א. כמו כן, הועד הפועל דן בתקופת כהונתם של יו"ר האגודה ושל מנכ"ל מד"א וכבר אומצה שורה של החלטות שהידקה את הבדיקות הפנימיות בארגון ועמדתו נמסרה למשרד הבריאות. 

מעקב
משרד הבריאות

1.	ועדת התקנון של מד"א ביצעה שינויים בתקנון ובפעילות המוסדות המנהלים של מד"א בהתאם לדוח מבקר המדינה, כולל בנוגע לפעילות  הועדות השונות, מבקר מד"א וכיו"ב. בנושא תקופת כהונתם של יו"ר האגודה ושל מנכ"ל מד"א הלשכה המשפטית של המשרד בוחנת את הסוגיה של מול משרד המשפטים.

ליקוי

2.	מחדלים בפעילות ועדת הביקורת ופיקוח הוועד הפועל עליה: לוועדת הביקורת של כל ארגון ישנה חשיבות ניכרת בתחומי פיקוח ובקרה. חשיבות זאת גברה לפי תפיסת הממשל התאגידי. ועדת הביקורת של מד"א לא מילאה את תפקידיה כנדרש: הוועדה לא אישרה את תכנית העבודה של המבקר הפנימי; הוועדה לא התכנסה בתדירות הדרושה, וכשהתכנסה לא היה בה מספר החברים הנדרש לשם קיום דיונים; הוועד הפועל לא מינה די חברי ועדה שיאפשרו לה למלא את תפקידה ולא עקב אחר עבודתה. חשוב וחמור לא פחות - הוועדה לא דנה בהיקף הביקורת הנדרש במד"א ובמבנה הראוי למערך הביקורת. אף על פי שנוהל הטיפול בדוחות ביקורת קובע כי הוועד הפועל ידון בדוחות הביקורת באמצעות ועדת הביקורת, הועלה כי יושבי ראש ועדת הביקורת לא הציגו לפני חברי הוועד הפועל את התייחסות ועדת הביקורת לממצאי המבקר הפנימי ואת המלצותיה.

מעקב
משרד הבריאות

2.	הליקויים תוקנו ע"י מגן דוד אדום. ראה להלן דיווח מד"א למפקח הכללי מיום 3.2.13.

מעקב
מגן דוד אדום

2.	כלל הליקויים בנושא הביקורת תוקנו: 
	א. בתאריך 18.11.2011 אושר נוהל ביקורת ומבקר הפנים פועל לפיו.
	ב. הוועדה מתכנסת באופן קבוע בהתאם לנוהל וועדות הוועד הפועל.
	ג. הוועד הפועל דן בדוחות וועדת הביקורת בסמוך לפרסומם על ידי 	הוועדה.
	ועדת הביקורת הוקמה ב- 13.11.2011 ומתכנסת באופן סדיר.

ליקוי

3.	ועדת הביקורת לא דנה בדוחות הביקורת במועד סביר לאחר השלמתם. כמו כן, ועדת הביקורת לא דנה בשנים 2010-2007 באיכות ההמלצות ותגובות המנכ"ל ובצעדים שננקטו לתיקון הליקויים. הוועד הפועל לא דן בפעילות ועדת הביקורת אלא הסתפק באישור סיכומי ועדת הביקורת, וגם זאת רק פעם אחת - בספטמבר 2009; הוועד הפועל לא פעל להבטחת מילוי תפקידי ועדת הביקורת כפי שהוא עצמו קבע אותם. בהתנהלות זו יש משום אי-הפנמה מצד יו"ר הוועד הפועל, מצד חברי הוועד הפועל ומצד המוסדות המנהלים את חשיבות הביקורת והבקרה. 

מעקב
מגן דוד אדום

3.	ועדת הביקורת דנה בדוחות הביקורת באחת הישיבות הסמוכות להשלמת דוחות הביקורת. כמו כן, ועדת הביקורת דנה באיכות ותגובות המנכ"ל לתיקון הליקויים לשנת 2007- 2010. הוועד הפועל מקפיד על מילוי תפקידי הביקורת כפי שנקבעו בנוהל הביקורת.

ליקוי

4.	תפקידי המבקר הפנימי: חוק הביקורת הפנימית, התשנ"ב-1992, קובע כי מבקר פנימי לא ימלא תפקיד נוסף על הביקורת הפנימית, זולת תפקיד הממונה על תלונות הציבור או הממונה על תלונות העובדים. בבדיקה עלה שהמבקר הפנימי במד"א ממלא כמה תפקידים נוספים בתאגיד; הוא גם יו"ר ועדת ההיגוי למחשוב שירותי הדם, יו"ר הוועדה לאישור עבודות/מחקרים לצורכי לימודים וגם נוכח בישיבות ועדת המכרזים. משרד מבקר המדינה מעיר עוד כי גם אם המבקר הפנימי אינו שותף לקבלת החלטות בישיבות ועדת המכרזים, עצם נוכחותו פוגמת ביכולתו לעשות ביקורת בתחום המכרזים, כיוון שהוא היה נוכח בישיבות בעת קבלת ההחלטות.

מעקב
מגן דוד אדום

4.	המבקר הפנימי עוסק כבר אך ורק בתפקידו כמבקר פנים.

ליקוי

5.	פיקוח על תאגידים ציבוריים באמצעות הרשות לתאגידים ציבוריים: רשות החברות הממשלתיות במשרד האוצר מופקדת על בדיקת תקינות פעולותיהן של החברות הממשלתיות, על ביצוע מעקב אחר פעילותן ואף על הנחייתן. לעומת זאת אין כיום רשות ממשלתית אחת שתפקידה לערוך פיקוח דומה על התאגידים הציבוריים, ובכללם מד"א, ולשמש להם גורם מנחה. המועצה לתאגידים ציבוריים שהקים בשנת 1992 שר המשפטים דאז, מר דן מרידור פרסמה ביוני 2003, את דוח המועצה לתאגידים ציבוריים  שהמליץ על החלת הוראות המתאימות לתפיסת הממשל התאגידי לכלל התאגידים הציבוריים. אולם נכון לסוף 2011 המלצות הדוח טרם הוסדרו בחוק. עד מועד סיום הביקורת לא נקבעה מסגרת-על ממשלתית שתפקח על תאגידים כמו מד"א ותאגידים ציבוריים אחרים. 
	הגם שהחוק טרם אושר, מן הראוי שהמוסדות המנהלים של מד"א יבחנו וישקלו אם יש מקום לאמץ ולהטמיע חלק מהשינויים הארגוניים המוצעים בו. על משרד המשפטים ורשות החברות לקדם במהרה את טרום תזכיר הצעת חוק התאגידים הציבוריים לצורך הסדרת פעילות התאגידים הציבוריים תחת מערכת בקרה ופיקוח כוללת ויעילה אחת. סביר שהסדרה זו תיתן מענה גם לחלק מהליקויים שהועלו במוסדות המנהלים של מד"א. כמו כן ראוי שמד"א ישקול לאמץ כללי ממשל תאגידי מתקדמים בכל הנוגע לניהול סיכונים, ושממנו תיגזר תכנית העבודה אגב מתן עדיפות לגופי הניהול והבקרה, וביניהם למבקר הפנימי, לרואה החשבון, ליועץ המשפטי ולגופים נוספים בארגון.

מעקב
משרד הבריאות

5.	טרם חוקק חוק התאגידים הציבוריים. הנושא באחריות משרד המשפטים

ליקוי

6.	חלוקת התפקידים בין הוועד הפועל להנהלה: בממשל תאגידי מודגשת הפרדת התפקידים בין מועצת המנהלים, שעיקר תפקידה הוא בקרה, לבין ההנהלה, העוסקת בעיקר בניהול ובביצוע. לעומת זאת בתפיסת הניהול הקיימת במד"א שכאמור טרם שונתה הרי שעל פי החוק ותקנון מד"א לוועד הפועל ולהנהלה יש תפקיד ניהולי. יו"ר הוועד הפועל מעורב, לפי החלטת הוועד הפועל מאוקטובר 2006, בניהול התרומות ובסדרי הקצאתן בארגון ואף בניהולן השוטף של התרומות (היקפן הכספי של התרומות הוא כ-120 מיליון ש"ח בשנה). מנהלי מחלקות במד"א ואף עוזר המנכ"ל פונים ליו"ר הוועד הפועל לקבלת אישור לשימוש בכספי תרומות מיועדות. בהקשר לכך יצוין שהוועד הפועל, ובראשו היו"ר, לא הסדירו בכתובים את הפרדת הסמכויות בין הוועד הפועל לבין הנהלת מד"א, והמנכ"ל בראשה. דבר זה ראוי לעשותו.

מעקב
משרד הבריאות

6.	הנושא בטיפול , מועצת מד"א אישרה שינוי בתקנון  המקנה סמכויות ניהול למנכ"ל מד"א, ונמצא בבחינה במשרד הבריאות לגבי הדרך הנכונה להסדרה משפטית של הנושא. 

מעקב
מגן דוד אדום

6.	לאחר שתתקבל באופן רשמי תגובת משרד הבריאות היא תידון במועצה ובוועד הפועל.

ליקוי

7.	אי-הגבלת כהונתם של המנכ"ל ויו"ר הוועד הפועל: כהונה ארוכה מדי של בעלי תפקידים בכירים עלולה להביא לידי צבירה של עצמת יתר ועלולה לפגוע בבקרה ובהתחדשות הארגונית. ואכן - בשירות המדינה מוגבלת כיום כהונתם של בעלי תפקידים בכירים מסוימים. גם טיוטת תזכיר הצעת חוק התאגידים הציבוריים מאמצת את המלצת דוח המועצה לתאגידים ציבוריים וממליצה להגביל את תקופת כהונתו של מנכ"ל תאגיד. בחוק ובתקנון האגודה אין הגבלה על תקופת כהונת מנכ"ל מד"א ויו"ר הוועד הפועל, ובפועל המנכ"ל הנוכחי, מר אלי בין, מכהן בתפקידו מאוגוסט 2005, ואילו יו"ר הוועד הפועל הנוכחי, ד"ר נעם יפרח, מכהן בתפקידו משנת 2004. 

מעקב
משרד הבריאות

7.	תקנון מד"א בנושא הליך בחירת המנכ"ל הגבלת משך כהונתו לא שונה. משרד הבריאות בוחן את מכלול השינויים הנדרשים במוסדות המנהלים של מד"א ובמסגרתו תיבחן גם שאלת כהונות נושאי התפקידים.

מעקב
מגן דוד אדום

7. 	מד"א שלחה את התייחסותה בנושא זה למשרד הבריאות.

ליקוי

8.	תיקוני תקנון מד"א: המועצה הקימה בדצמבר 2006 ועדה לשינוי תקנון מד"א (להלן - ועדת התקנון). הוועדה סיימה את עבודתה במרץ 2007. על אחדים מהשינויים שהמליצה עליהם כבר המליץ מבקר המדינה בדוח הביקורת הקודם. ואולם, עד מועד סיום הביקורת (אוגוסט 2011) לא דנה המועצה בכלל השינויים שהציעה ועדת התקנון, אף שחלפו מעל ארבע שנים. נשיא מד"א, פרופ' יהודה סקורניק, לא פעל למען העלאת נושא התקנון לדיון, וממילא גם לא התקבלו החלטות בנושא. הדבר מעיד על ליקויים בתפקודה של המועצה בעניין זה, וכן על התייחסות לא נאותה של מד"א להערות מבקר המדינה. אפשר לראות בכך גם פגם בפעילות הנשיא שלא הצליח לגרום למועצה לדון בשינויי התקנון עליהם המליצה הוועדה.

מעקב
מגן דוד אדום

8.	ב- 18.12.2011 אושר ונכנס לתוקף – נוהל ביקורת שמתקן את כלל הליקויים בתחום הביקורת.

ליקוי

9.	סדרי מינוי יועץ משפטי: מד"א מעסיק יועץ משפטי חיצוני (להלן - היועמ"ש). משנת 2008 מכהן היועמ"ש במד"א, כשהלכה למעשה הוא מועסק במד"א מאז שנת 2001. בשנים 2008-2001 הוא שימש כיועץ המשפטי של המועצה בהיקף מצומצם בהרבה. מאז שנת 2007 המוסדות המנהלים של מד"א לא בחנו אם המתכונת הקיימת של העסקת יועץ משפטי חיצוני מתאימה לארגון. הביקורת העלתה כי תקופת ההסכם שנחתם עם היועמ"ש בשנת 2008 לשנתיים הוארכה עד שיאותר יועץ משפטי חדש, כיוון שמד"א לא התחיל לאתר יועץ משפטי זמן סביר לפני תום מועד העסקת היועמ"ש. נכון למועד סיום הביקורת, עדיין מכהן היועמ"ש וטרם נבחר יועץ משפטי חדש בגלל עיכוב במינוי חברים למועצה ולוועד הפועל. 

מעקב
מגן דוד אדום

9.	ב- 1.2.2012 נבחר היועץ המשפטי של מד"א לאחר הליך מכרזי. תקופת המכרז היא לשלוש שנים.

ליקוי

10.	סדרי מינוי רואה חשבון: מתחילת שנת 2004 אותו משרד רואה חשבון נותן שירותי ראיית חשבון למד"א. מנהל אגף הכספים במד"א, מר עופר דן, דיווח בישיבת הוועד הפועל בשנת 2007, לאחר תום תקופת ההסכם עם משרד רואה החשבון האמור לעיל, כי ניתן להאריכו בשלוש שנים נוספות, ללא הליך בחירה מחודש, וזאת בניגוד לאמור בהסכם שקבע את סופיות ההעסקה לסוף 2006. בהסתמך על כך החליט הוועד הפועל להאריך את ההסכם עד סוף דצמבר 2009. בנוסף, במועד סיום הביקורת, טרם מונה רואה חשבון חדש למד"א בגלל עיכוב במינוי חברים למועצה ולוועד הפועל שהוא הגורם המאשר את רואה החשבון שעליו המליצה ועדת המכרזים. 




מעקב
מגן דוד אדום

10.	מינוי רואה חשבון נמצא עדיין בהליך למכרז חדש, טרם פורסם.

ליקוי

11.	היעדר דיון מספק ביישום תקני חשבונאות מקובלים בדוחות כספיים: המוסד הישראלי לתקינה בחשבונאות קבע כללים חדשים למוסדות שלא למטרות רווח - תקן מספר 5, תיקונים והבהרות לגילוי דעת חשבונאי 69 (להלן - התקן). כללים אלה משפרים את איכות הדיווח הכספי והשקיפות של אותם ארגונים; המדובר בנושא מהותי. ואילו במד"א - הוועד הפועל הקודם החליט בשנת 2003 לקבל את המלצת רואה החשבון של מד"א ולא להחיל על מד"א את הוראות התקן; בדוחות הכספיים של מד"א רואה החשבון מסתייג מאי יישום התקן. הוועד הפועל החדש דן בשנת 2006, בהסתייגות רואה החשבון של מד"א לגבי אי-יישום התקן. יו"ר הוועד הפועל העיר שהדיון הוא ראשוני והוועד הפועל יצטרך להחליט בהמשך, אולם הוא לא העלה הנושא לדיון מחודש במליאת הוועד הפועל.

מעקב
משרד הבריאות

11.	בתאריך 5.8.13 התקיים דיון בראשותו של ד"ר בעז לב, משנה למנכ"ל משרד הבריאות בהשתתפות מנכ"ל מד"א, יועצים משפטיים, חשבות המשרד וחשבות מד"א. המשרד ממשיך לבחון את הנושא.

מעקב
מגן דוד אדום

11.	מד"א יצרה קשר עם המוסד לתקינה אך טרם הדיון עימו נדרש הליך סימולציה מקיף כדי לבחון את השפעות המעבר. הליך זה יסתיים ויועלה לדיון בוועד הפועל.

ליקוי

12.	אי-התייחסות להערות ועדת הכספים: 1. לוועדת הכספים בכל ארגון שמורה חשיבות מרובה ככלי לבקרה. ועדת הכספים במד"א העלתה במהלך השנים בדיוניה את הצורך לקבל הסברים נוספים מבעלי התפקידים במד"א וכן לקבל נתונים נוספים ומסמכים מפורטים יותר מאגף הכספים. אף על פי כן לא העלה יו"ר הוועד הפועל את הערות ועדת הכספים לדיון, והוועד הפועל לא דן בהן, גם כשהללו הוגשו לוועד הפועל במסגרת אישור הפרוטוקולים של ועדת הכספים. היעדר דיון כאמור פוגע בסדרי בקרה כספיים. התנהלות הוועד הפועל בעניין זה, ובראשו היו"ר, לקויה. 




מעקב
מגן דוד אדום

12.	כל סיכומי וועדת הכספים נשלחו ונשלחים מראש לחברי הוועד הפועל, נדונים ומאושרים במליאת הוועד הפועל של מד"א.
	מזכיר ועדת הכספים יציג את סיכומי הוועדה בפני הוועד הפועל. מזכיר הוועדה הוסמך לכך על ידי הוועדה בהסכמת הוועד הפועל.

ליקוי

13.	הביקורת העלתה כי מנהל מרחב דן במד"א, מר יוסי כהן, הוא גם חבר בוועדת הכספים של הוועד הפועל. יוצא אפוא שכחבר בוועדת הכספים של הוועד הפועל הוא מפקח על הניהול הכספי, בעוד שבמסגרת תפקידו כמנהל מרחב הוא מעורב בניהול - דבר היוצר חשש לניגוד עניינים. 

מעקב
מגן דוד אדום

13.	כהונתו של מנהל מרחב דן במד"א בועדת הכספים של הוועד הפועל הופסקה. במקומו מונה עובד אחר שאושר על ידי היועץ המשפטי של מד"א.

ליקוי

14.	ניהול סיכונים: ממשל תאגידי שם דגש על הצורך בבחינת סיכונים - פנימיים וחיצוניים - לארגון תוך היערכות של הארגון לבחון סיכונים אלה ולהתמודד עמם בעוד מועד. במסגרת התפתחות הממשל התאגידי בשנים האחרונות גוברת ההתייחסות לסיכונים אלה. באשר למד"א - עד מועד סיום הביקורת דן הוועד הפועל פעם אחת בלבד בחשיבות ביצוע שיטתי של ניהול הסיכונים בארגון, ופסל את הצורך בו. לפיכך במד"א אין ניהול סיכונים ראוי שממנו נגזרת תכנית העבודה אגב מתן סדרי עדיפויות לפעילות גופי הניהול והבקרה וביניהם למבקר הפנימי, לרואה החשבון, ליועץ המשפטי ולגופים נוספים בארגון. 

מעקב
מגן דוד אדום

14.	בהתאם להחלטת הועד הפועל בנושא זה, הנהלת מד"א תשכור את שירותיו של יועץ חיצוני אשר יעזור בהכנת מסמך מפורט, המגדיר את הסיכונים, אומד את הנזקים המשוערים ומעלה הצעות לשיפור. מסמך זה יובא לדיון בוועד הפועל לשם קבלת החלטה אודות הצורך בניהול סיכונים. מאחר שבשנתיים האחרונות נגרמו למד"א הפסדים כבדים כתוצאה מאי עדכון תעריפים ורק לאחרונה ניתן להם פתרון, ביצוע האמור לעיל צפוי להתקיים רק לקראת 2015 או במהלכה.




ליקוי

15.	ועדות הוועד הפועל: הביקורת העלתה כי אין הליך סדור לבחירת חברי ועדות הוועד הפועל ויושבי הראש שלהן וכי אין קריטריונים לבחירה. הוועד הפועל בוחר לוועדות מועמדים ששמותיהם מועלים בישיבה בלא שיהיו לחברי הוועד הפועל כלים לבחון מועמדים אלו. ארבע משבע ועדות הוועד הפועל לא התכנסו כלל בשנים 2010-2007 או התכנסו פעם אחת בלבד. הדבר מלמד על היחס של חברי הוועדות והמוסדות המנהלים לתפקיד הוועדות.

מעקב
מגן דוד אדום

15.	הוועד הפועל אישר נוהל בחירת חברי הוועד הפועל בישיבה מיום 17.6.2012 החלטה 1958. הוועדות ויושבי הראש שלהן נבחרו על פי אותו נוהל. הוועדות מתכנסות באופן סדיר כנדרש בנוהל.

ליקוי

16.	כהונת יו"ר ועד העובדים בוועד הפועל:על פי כללי ממשל תאגידי אין זה ראוי שיו"ר ועד העובדים יכהן כחבר בוועד הפועל ובוועדותיו. עד לאחרונה על פי התקנון יו"ר הוועד היה גם חבר בוועד הפועל, אלא שמיום התכנסות הוועידה הארצית ה-19  אמור להחליפו נציג הנבחר על ידי העובדים. למרות זאת, יו"ר ועד העובדים כיהן בוועד הפועל, בוועדת ארגון ומינהל, בוועדת מתנדבים ובפורום נסיעות של הוועד הפועל החל במרץ 2010  ועד יולי 2011. כמי שמייצג את האינטרסים של העובדים, יו"ר ועד העובדים היה במצב של ניגוד עניינים בין תפקיד זה לבין תפקידו כנציג הוועד הפועל בוועדות בכלל ובוועדת ארגון ומינהל בפרט. 

מעקב
מגן דוד אדום

16.	ברגע שנבחר ועד פועל חדש, נפסקה חברותו של יו"ר ועד העובדים.

ליקוי

17.	תפקוד ועדת המתנדבים בארגון: מספר המתנדבים במד"א עולה על מספר העובדים בשיעור ניכר - פי שבעה . משמע, פעילות הארגון נסמכת על פעילות המתנדבים. עם זאת, מדצמבר 2008 עד מרץ 2011 לא התכנסה ועדת המתנדבים של הוועד הפועל. 

מעקב
מגן דוד אדום

17.	ועדת המתנדבים מתכנסת כבר באופן סדיר בהתאם לנוהל ועדות הוועד הפועל.


ליקוי

18.	תפקוד המועצה: מועצת מד"א היא הגורם המפקח על הוועד הפועל, ולשם כך עליה לקבל דיווח על פעילותו. הביקורת העלתה כי: המועצה לא הקפידה שהוועד הפועל יכין נושאים לדיון במועצה וידווח לה כנדרש, כפי שדורש ממנו התקנון, כך שהיא תוכל למלא את תפקידה; אף שחלפו תשע שנים מדוח הביקורת הקודם, שבו המליץ מבקר המדינה שהמועצה תקבע נוהל לפעילותה, מועצת מד"א טרם קבעה נוהל כזה; מועצת מד"א אינה ממלאת את תפקידיה כפי שהוגדרו בתקנון; לא נמצא שהמועצה קבעה קריטריונים וסדרי מינוי לחברי ועדות המועצה; ועדות המועצה אינן פעילות, והדבר פוגע בתפקוד המועצה ובפרט בבקרה שלה על הוועד הפועל. 

מעקב
מגן דוד אדום

18.	המועצה פועלת בהתאם להוראות התקנון, בישיבה מיום 22.11.2012 מונו חברים לועדות המועצה. לאחר שייקבעו סמכויות ועדת הביקורת, זו תמומש בישיבת המועצה הקרובה.

ליקוי

19.	נוכחות חברי הוועד הפועל: הביקורת העלתה כי בשנים 2010-2007 שלושה, ולעתים אף ארבעה, מחברי הוועד הפועל לא נכחו ביותר משלוש ישיבות רצופות, ורק אחד מהם פוטר אחרי שלא נכח במשך 17 ישיבות רצופות. לא נמצא כי יו"ר הוועד הפועל שלח התראה לשאר חברי הוועד הפועל שנעדרו, כנדרש בתקנון, והם המשיכו לכהן בתפקידם. כמו כן לא נמצא כי המוסדות המנהלים במד"א פנו לגופים הממנים נציגים למועצה והתריעו על היעדרות נציגיהם מישיבות הוועד הפועל. 

מעקב
מגן דוד אדום

19.	חברי הוועד הפועל מקפידים כבר להיות נוכחים בישיבות הוועד הפועל בהתאם לחוק ולתקנון מד"א.

ליקוי

20.	נוכחות חברי המועצה: בדומה לממצאי הביקורת הקודמת, הועלה כי חברי מועצה נעדרים מישיבות מועצת מד"א. יתרה מכך, בניגוד לתקנון מד"א לא נמצא כי נשיא מד"א או מזכיר המועצה התריע לפני חברי המועצה שלא הגיעו לישיבות; כך גם לא נמצא שננקטו צעדים להשעיית אותם נציגים או לסיום כהונתם.





מעקב
משרד הבריאות

20.	משרד הבריאות עוקב כבר אחר נוכחות ופעילות נציגיו במועצת מד"א ובוועד הפועל.

מעקב
מגן דוד אדום

20.	כל חברי המועצה ונציגי שר הבריאות עומדים כבר בדרישות הנוכחות בישיבות שבחוק ובתקנון מד"א.

ליקוי

21.	פיקוח משרדי הממשלה הממנים נציגים: משרד הבריאות לא וידא שנציגי שר הבריאות נוכחים בישיבות המוסדות המנהלים של מד"א ולא החליף את הנציגים שנעדרו בנציגים אחרים כדי לממש אחריותו זו. נשיא מד"א או מזכיר המועצה לא הודיעו לנציגי הגופים הממנים ולא יידעו אותם בכך שנציגיהם נעדרים מישיבות המועצה ומישיבות הוועד הפועל, בהתאמה. 

מעקב
משרד הבריאות

21.	כאמור בסעיף 20, משרד הבריאות עוקב כבר אחר נוכחות ופעילות נציגיו במועצת מד"א ובוועד הפועל.

ליקוי

22.	מינוי חברי מועצה: ועידת מד"א מתקיימת פעם בארבע שנים ולאחריה נבחרת מועצה חדשה. בביקורת עלה כי רק במרץ 2010, מועד קיום ועידת מד"א האחרונה, מזכיר מועצת מד"א ביקש מהגורמים השונים למנות נציגים למועצה החדשה והחל הליך של מינויי חברי המועצה. רק באפריל 2011, שנה וחודש לאחר כינוס ועידת מד"א, מינה שר האוצר נציג אחד למועצה החדשה, כלומר עד אותו מועד לא נכחו בישיבות המועצה נציגים של שר האוצר; יתרה מכך, שנה וחמישה חודשים לאחר כינוס ועידת מד"א טרם מונו עשרה מבין 11 נציגי הממשלה במועצה החדשה וביניהם נציגי שר הבריאות הממונה על ביצוע חוק מד"א. התנהלות זו מלמדת על סחבת הגורמת לעיכוב ברענון המוסדות המנהלים של הארגון. בגלל העיכוב במינויים, במשך שליש מתקופת כהונת המועצה אין בה נציגי ממשלה ונפגעת יכולת הפיקוח הציבורי על פעילות מד"א. 

מעקב
מגן דוד אדום

22.	4 נציגי שר הבריאות מונו ב- 11/2011. 2 נציגי שר האוצר מונו ב-   02/2012 .נציגי הממשלה (ועדת המינויים הממשלתית) מונו ב- 07/2012.


ליקוי

23.	בחינת הצורך במועצה: מועצת מד"א אינה ממלאת את מלוא תפקידיה כפי שהוגדרו בתקנון מד"א. לאור השינויים שנעשים בשנים האחרונות בנוגע לממשל תאגידי בגופים ציבוריים, מן הראוי שמשרדי הבריאות, האוצר, המשפטים והחוץ יבחנו אם יש צורך לבצע שינויים במועצת מד"א; זאת אגב הליקויים בתפקודה בשנים האחרונות ובדרישות ארגון הצלב האדום הבין-לאומי שאליו שייך מד"א ובהמלצות קודמות של משרד מבקר המדינה. על הגורמים האמורים להגדיר מחדש את תפקידיה ולבחון את גודלה הרצוי כך שתוכל לבצעם. על שר הבריאות, כממונה על ביצוע חוק זה, לדאוג כי למועצה יינתנו הכלים למלא את תפקידיה כפי שיוגדרו. 

מעקב
משרד הבריאות

23.	סגן שר הבריאות מינה יועץ חיצוני לעסוק בבחינת יישום המלצות מבקר המדינה. המשרד פועל לאור המלצותיו והמלצות מבקר המדינה לשינוי התקנון.

מעקב
משרד המשפטים

23.	חוק מגן דוד אדום מצוי בתחום אחריותו של משרד הבריאות, ואינו בתחום אחריות משרד המשפטים.  המשרד הבהיר למשרד הבריאות כי כאשר יחל הליך של תיקוני חקיקה, יעמוד לרשותו למתן כל סיוע בהיבטים של ההסדרה התאגידית.  יצוין, כי בימים אלה המשרד משלים את העבודה על תזכיר חוק תאגידים ציבוריים, ובכפוף לאישורה של שרת המשפטים, טיוטת חוק תאגידים ציבוריים תגיע לאישור וועדת שרים לחקיקה בתוך שבועות ספורים, אשר יהווה חוק מסגרת לכלל התאגידים הציבוריים, ובכללם מד"א. התזכיר עתיד להשפיע גם על היבטי הממשל התאגידי במד"א, ככל שאינם מוסדרים באופן ספציפי בחקיקה ובחקיקת המשנה הקיימת, וכן להוסיף פיקוח חיצוני על התאגיד.

ליקוי

24.	מינוי נציגי שר החוץ: הביקורת העלתה כי בשנת 2009 (במועצה הקודמת) מצאה הוועדה לבדיקת מינויים כי הנציגה לכהונה כדירקטורית במד"א כשירה כחודש אחרי ששר החוץ כבר הודיע למד"א על מינוי הנציגה. יוצא שהמינוי נעשה בטרם הוועדה מצאה את הנציגה כשירה.
	מן הראוי שמשרד ממשלתי יודיע למד"א על נציגיו רק אחרי שהוועדה לבדיקת מינויים מוצאת כי הם כשירים. כך יימנע מצב שבו נציג משרד יתחיל לכהן כדירקטור במד"א, בטרם אושרה כשירותו לכהן כנציג במועצה. 
	על משרדי הממשלה בכלל ומשרד החוץ בפרט להנחות את נציגי השרים כי אם יתפטרו מכהונתם עליהם להודיע על כך הן למזכיר מועצת מד"א והן לשר שמינה אותם. על המשרדים לבחון הוספת הוראה שיהיה צריך לתת הודעה על התפטרות פרק זמן מסוים לפני שהיא תיכנס לתוקף כדי שבינתיים ניתן יהיה להתחיל באיתור מועמד מחליף. על המשרדים להקפיד שההודעה על ההתפטרות תועבר גם לוועדה לבדיקת מינויים ברשות החברות הממשלתיות. כמו כן על שר החוץ והממונה מטעמו לוודא שהוועדה לבדיקת מינויים בודקת ומאשרת את הכשירות של נציגו לכהן כדירקטור, ורק לאחר מכן למנות אותו לדירקטור כנדרש על פי חוק החברות הממשלתיות ותקנון מד"א.

מעקב
משרד הבריאות

24.	מונה נציג משרד החוץ  למועצת מד"א אולם הוא התפטר עקב מינויו כשגריר. לקראת כינון מועצה חדש במהלך שנת 2014, ימונה נציג חדש.

מעקב
משרד החוץ

24.	על פי החלטת שרת החוץ דאז ציפי לבני נציג משרד החוץ למועצת מד"א יהיה סמנכ"ל ארב"ל (ארגונים בינלאומיים) או מי מטעמו. בהתאם לכך הנציג הנוכחי מטעם אגף ארב"ל במשרד החוץ הינו רח"ט ארב"ל.

ליקוי

25.	ועדת המינויים הממשלתית למינוי נציגי שר הבריאות: הביקורת העלתה כי: רק בנובמבר 2010 (יותר מחצי שנה לאחר כינוס ועידת מד"א) הוחלט על הקמת ועדת המינויים הממשלתית; ועדת המינויים הממשלתית לא קיימה בירור לפני הדיון במועמדים, כדי לבדוק האם הם כבר אושרו לכהונה במועצה מטעם גורם אחר. כך יצא, שאחרי שוועדת המינויים הממשלתית בחרה ארבעה מועמדים והמליצה עליהם, התברר לה ששניים מהם כבר נבחרו לחברי מועצה כנציגי קופות החולים , ולכן עד ינואר 2012 - טרם מונו כל הנציגים שוועדת המינויים הממשלתית הייתה צריכה למנות למועצה. 

מעקב
משרד הבריאות

25.	משרד הבריאות החל לפעול לקראת בחינת הנציגים למועצה הבאה כולל באמצאות ועדת המינויים הממשלתיים.

ליקוי

26.	עיכוב במינוי חברי הוועד הפועל: העיכוב במינוי חלק מחברי המועצה הביא לכך שתשעה חודשים לאחר קיום הוועידה עדיין כיהן הוועד הפועל בהרכבו הקודם, ולא נבחר כנדרש ועד פועל חדש המייצג את המועצה החדשה. בכך נפגעה המטרה של רענון הניהול והבקרה בארגון. רק בישיבתה בדצמבר 2010 בחרה המועצה את הוועד הפועל החדש ואת יו"ר הוועד הפועל, אולם נציגי השרים לוועד הפועל עדיין לא מונו, משום שטרם מונו נציגי משרדי הממשלה למועצה. בכך נפגע הפיקוח הממשלתי על הארגון. כמו כן, רק בפברואר 2011 העביר מד"א את הטפסים של המועמדים למשרד המשפטים, המלווה את עבודת הוועדה לבדיקת כשירות חברי הוועד הפועל. ואילו הוועדה לבדיקת כשירות חברי הוועד הפועל התכנסה רק ביוני 2011 לבדוק את כשירותם של תשעה מחברי הוועד הפועל שנבחרו, ובינתיים הוסיפו חברי הוועד הפועל הקודם לכהן עוד שנה ושלושה חודשים לאחר כינוס הוועידה. 

מעקב
משרד הבריאות

26.	לא דווח על התקדמות בתיקון הליקוי.


ליקוי

27.	אחריות משרד הבריאות על מד"א ועל גופי הצלה אחרים: למרות שחוק מד"א קובע כי שר הבריאות יהיה אחראי על ביצוע החוק לא ברור מה היקף תפקידו של משרד הבריאות כלפי מד"א ומה היקף אחריותו כמו כן מזה שנים פועלים בצד מד"א ארגוני הצלה נוספים, המאגדים בתוכם מתנדבים פעילים במד"א עם מתנדבים שאינם מתנדבי מד"א. משרד הבריאות קיבל תלונות על חיכוכים בין פעילי מד"א לפעילי ארגונים אחרים, המתבטאים בשטח במהלך אירועי הצלת חיים. ואולם עד מועד סיום הביקורת טרם הסדיר משרד הבריאות את סוגיית הפיקוח שלו על מד"א ואת הקשר בין מד"א ובין הארגונים הנוספים. 

מעקב
משרד הבריאות

27.	המשרד מקיים בקרות עיתיות במרחבים השונים של מד"א. בבקרות נבדקת הפעילות של האמבולנסים, כל הציוד הקיים באמבולנסים טיפול נמרץ ואמבולנסים הרגילים, תקינות האמבולנסים, מילוי טפסים, הכשרת הצוותים, פעילות המתנדבים, שיתוף פעולה עם גופים אחרים כגון משטרה, מכבי אש, בתי חולים וגופי הצלה אחרים. המשרד הסדיר את הנושא של "המענה הראשוני להגשה עזרה ראשונה ע"י כונני רפואת חרום " בחוזר מספר 1/2014 שהופץ ב-1.1.2014.

מעקב
מגן דוד אדום

27.	כל המתנדבים בארגוני ההצלה השונים (15 במספר) הם מתנדבים של מד"א, למעט אחד – "איחוד הצלה". לאחרונה גובש מזכר הבנות בין מד"א לבין עמותת "איחוד הצלה"  בו  מסכימים שני הצדדים על שיתוף  פעולה בהתבסס על מתווה העקרונות שקבע משרד הבריאות בנושא כדי להבטיח מתן טיפול מקצועי, ולפעול לרווחת הציבור בכל רחבי הארץ. מזכר ההבנות נדון בישיבת וועד הפועל האחרונה ואומץ עקרונית.

ליקוי

28.	על מד"א ומשרד הבריאות לשקול להפריד בין תפקידי ניהול לתפקידי פיקוח, באופן שהוועד הפועל יעסוק בפיקוח בלבד ולא ישתתף בניהול השוטף במד"א. כמו כן, יש להקפיד על התחלת הליכי מינוי נציגי ממשלה סמוך ככל האפשר למועד כינוס ועידת מד"א. על משרדי הבריאות, האוצר והחוץ למנות את נציגיהם ובכך לממש את אחריות משרדי הממשלה לפעילות תקינה של הארגון. שר הבריאות מופקד על ביצוע חוק מד"א, ולכן על משרדו לוודא שנציגיו נוכחים בישיבות המוסדות המנהלים של מד"א או להחליפם בנציגים אחרים כדי לממש אחריותו זו. עוד על משרד הבריאות להגדיר בצורה ברורה את אחריותו לביצוע חוק מד"א, את מערכת היחסים בינו ובין מד"א ולהסדיר את סוגיית פעילות גופי ההצלה בארץ.

מעקב
משרד הבריאות

28.	מועצת מד"א קבלה החלטה לשינוי התקנון שעל פיו מוקנות סמכויות ניהול למנכ"ל האגודה. הפנייה לאישור השינוי הועברה למשרד הבריאות אשר בוחן האם ההחלטה שהתקבלה אכן תיתן את המענה הנדרש שעליו הצביע המבקר.

מעקב
מגן דוד אדום

28.	עמדת מד"א הועברה למשרד הבריאות בתאריך 12/6/2012.


ממצאי מעקב
[bookmark: _Toc314135991]
חלוקת המקורות הכספיים בין קופות החולים 
 מעקב מורחב

הגופים המבוקרים:  משרד הבריאות, שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות

ליקוי 8 תוקן. ראה הערות 62 חלק ראשון עמ' 108.

ליקוי

1.	כדי לשפר את איכות השירותים שמספקות הקופות ראוי שתתקיים ביניהן תחרות על המבוטחים. ואולם התחרות בין הקופות אינה יעילה ואינה מתקיימת לגבי כלל המבוטחים, אלא רק על המבוטחים הצעירים והבריאים. לדעת כלכלני בריאות, שיטת חלוקת המקורות הכספיים הנוכחית מהממשלה לקופות היא חסם לתחרות אמיתית ולמעברים בין הקופות המעודדים את התחרות. כדי לייעל את התחרות בין הקופות ולשפר את איכות השירותים הרפואיים ראוי להגדיל את חלקו של התקצוב לקופות המתבסס על עמידה ביעדי ביצוע שיקבע משרד הבריאות. משרד מבקר המדינה קורא לתיקון אופן חלוקת המקורות הכספיים לקופות, כך שייווצרו כלי מדיניות שיתמרצו את הקופות לפעילויות שונות שמשרדי הבריאות והאוצר מעוניינים לקדם וכן שיהיה להן תמריץ להשקיע יותר לטווח הארוך. ייתכן שלשם כך יידרש שינוי בחוק. על משרדי הבריאות והאוצר לקיים דיון ממצה בדבר התמהיל בין תגמול הקופות עבור פעילות והישגים מדידים בפועל ובין תגמול מראש בהתאם לנוסחה קבועה.

תגובה
משרד הבריאות

1. 	הוועדה הבין-משרדית של משרד הבריאות ומשרד האוצר לבחינת נושא אופן חלוקת המקורות הכספיים לקופות, התמנתה בחודש אוגוסט 2013 וכבר החלה בעבודתה.

ליקוי

2.	נוסחת הקפיטציה (מכילה מספר פרמטרים, כגון גיל, מִגדר ומרחק ממרכזי אוכלוסייה) קובעת את חלוקת כספי סל הבריאות לפי נתוני המבוטחים. נוסחת הקפיטציה בישראל אינה כוללת מדד של "מצב הבריאות" של המבוטחים שיאפשר הקצאה יתרה עבור חולי סרטן, סוכרת וכו', הצורכים משאבים כספיים גדולים יותר מקופות החולים. במדינות מערביות נכלל מדד זה בנוסחת הקפיטציה. על היעדר "מצב בריאות" בנוסחת הקפיטציה העיר משרד מבקר המדינה כבר בשנת 2006 . 



ליקוי

3.	לדעת כלכלני הבריאות, השיטה הנהוגה בישראל מאז פועלת נוסחת הקפיטציה - שלפיה רוב רובם של הכספים המועברים לקופות מחולקים מראש ולא בעקבות ביצוע יעדים וקידום מדיניות של המשרד, כמו עמידה במדדי איכות - אינה נכונה. במצב הדברים כיום רק אחוזים בודדים מהכספים המועברים לקופות החולים על ידי המדינה מוקצים לטובת תמיכות ביעדים חשובים שקובע משרד הבריאות. על התמהיל שבין מיעוט הקצאת כספים על פי עמידה ביעדים לבין כספי הקפיטציה המוקצים מראש, העיר משרד מבקר המדינה כבר בשנת 2006 .

מעקב
משרד הבריאות

2,3. 	ראה תגובה לליקוי 1.
	
ליקוי

4.	מצבה היחסי של האוכלוסייה בפריפריה מבחינת מדדי בריאות פחות טוב ממרכז הארץ. אף שחוק ביטוח בריאות ממלכתי, התשנ"ד-1994 (להלן - חוק ביטוח בריאות או החוק), קבע שיש לכלול בנוסחה את הפרמטר של ריחוק מקום מגורים ממרכזי אוכלוסייה, רק בסוף שנת 2010, בעקבות המלצה של ועדת הקפיטציה השלישית, נכלל בנוסחה הפרמטר הזה. לדעת חלק מהקופות, ספק אם תוספת המשאבים שהוקצתה תהיה אפקטיבית. גם לא הובטח כי מלוא הכספים יגיעו לפריפריה. 

מעקב
משרד הבריאות

4. 	לא דווח על התקדמות בתיקון הליקוי.

ליקוי

5. 	כיוון שחלפו שנים רבות מאז עודכנה רשימת המחלות הקשות, יש מקום שמשרדי הבריאות והאוצר יקיימו דיון ייעודי ומעמיק בעניין הרשימה האמורה וישקלו חלופות כגון הוספת כל המחלות שעלות הטיפול בהן יקרה (מסכום שייקבע); הוספת מחלות יקרות מאוד שמספר החולים בהן מזערי; ביטול חלק מהמחלות והוספת אחרות במקומן; ביטול כל חמש המחלות הקשות; הכנסת סכומי התגמול של המחלות הקשות לנוסחת הקפיטציה תוך מתן משקָלות מיוחדים למצבי בריאות.

מעקב
משרד הבריאות

5.	הוועדה התמנתה בחודש אוגוסט 2013 והחלה בעבודתה. נושא המחלות הקשות יבחן במסגרת עבודת הוועדה.

ליקוי

6.	ועדת הקפיטציה השלישית מונתה בשנת 2008 והגישה המלצותיה בשנת 2010. (1) אף שלפי כתב המינוי התבקשה הוועדה להתייעץ עם מומחים בתחום, ממערכת הבריאות ומחוצה לה, בתיקי הוועדה נמצא מסמך שהציג לצוות איש אקדמיה אחד בלבד - פרופ' עמיר שמואלי; (2) הוועדה הסתמכה בחלק מעבודתה על נתונים שבחלקם לא היו מעודכנים - סקר הבריאות של משרד הבריאות והלשכה המרכזית לסטטיסטיקה מהשנים 2000-1999, כלומר לפני כמעט עשר שנים. על בעיית איסוף הנתונים העיר משרד מבקר המדינה כבר בשנת 2006 . כדי שנוסחת הקפיטציה תשמש מנוף ראוי לשינוי אפשרי, מן הראוי שבסיס הנתונים שעליו מסתמכים בקביעוֹת כה משמעותיות יהיה מקיף ומעודכן, ועל משרד הבריאות לפעול כדי לבנות בסיס נתונים כזה. משרדי הבריאות והאוצר יכולים לשקול להשתמש בבסיס המידע המסוים שיש בקופות על חולים שהטיפול התרופתי בגינם הוא יקר או לבחור מדגם של מבוטחי הקופות עם נתוני ההוצאה עליהם.

מעקב
משרד הבריאות

6. 	הועדה דנה בימים אלו בנושא איסוף הנתונים. הסקר משנת 1999 בוצע שוב בשנת 2009.

ליקוי

7.	ועדת הקפיטציה הראשונה המליצה כבר ב-1994 להנהיג מנגנון מעקב שוטף אחר חלוקת הכספים לקופות, כלומר למנות ועדה קבועה ולא מינוי אחת לכמה שנים. גם בג"ץ הסב את תשומת לב שר הבריאות ושר האוצר בשנת 2005 לשאלה אם אין מקום להקים ועדה קבועה בעניין נוסחת הקפיטציה לטענת משרד הבריאות הוא עצמו מעוניין בוועדה קבועה, אך משרד האוצר מתנגד. עד דצמבר 2011 לא הונהג מנגנון כזה. על היעדר ועדת קפיטציה קבועה העיר משרד מבקר המדינה כבר בשנת 2008 .

מעקב
משרד הבריאות

7. 	ועדת הקפיטציה החלה בעבודתה באוקטובר 2013.





עבודות מחוץ לתפקיד של מנהלי בתי חולים ממשלתיים

הגופים המבוקרים: משרד הבריאות, נציבות שירות המדינה, עיריית תל אביב יפו.

ליקוי 8 תוקן ראה הערות 62 עמ' 112.

ליקוי

1.	היעדר כללים אחידים ועדכניים: הנציבות ומשרד הבריאות לא פרסמו כללים אחידים לכלל מנהלי בתי החולים הממשלתיים והעירוניים-ממשלתיים בעניין היקף העבודה הפרטית והפרקטיקה הפרטית המותרת לבעלי תפקידים אלה. הנציבות ומשרד הבריאות אף לא גיבשו את עמדתם לנוכח המלצות מבקר המדינה בשאלה אם לא ראוי להחיל על מנהלי בתי חולים אלה מגבלות בנושא העבודה מחוץ לתפקיד, בדומה לאלה שחלות על מנהלים בכירים בקופות החולים. לשם השוואה - על פי חוזר של הממונה על השכר והסכמי עבודה מיוני 2007 , מנהלים בכירים בארבע קופות החולים מנועים מלעסוק בכל עבודה אחרת בשכר. ביסוד דרישה זו עומד העיקרון שעל מנהלי בתי החולים של הקופות להשקיע את מרב  זמנם בניהול בית החולים במסגרת פעילות רפואית-כלכלית חשובה ביותר, שמושקעים בה מחזורי כספים של מאות מיליוני ש"ח ויותר לשנה, תוך העסקת מאות ואלפי עובדים. 

מעקב
משרד הבריאות

1.	טרם נקבעו הכללים האחידים בענין היקף העבודה הפרטית והפרקטיקה הפרטית.

ליקוי

3.	לאחר סיום הביקורת ובעקבותיה הוקם בנובמבר 2011 צוות בראשותו של הנציב לבחינת כללים לעבודות נוספות של רופאים ומנהלי בתי חולים בשירות המדינה (להלן - הצוות או הצוות בראשות הנציב). על פי מסמכים שהמציאה הנציבות בינואר 2012 למשרד מבקר המדינה, הצוות קיים שתי ישיבות בנושאים האמורים בדצמבר 2011 ובינואר 2012. בין הנושאים שנדונו בישיבות אלה: כמות והיקף העבודות מחוץ לתפקיד (עבודה פרטית, פרקטיקה פרטית, עבודה בתאגיד) שאותן מבצעים רופאים ומנהלי בתי חולים; הגדרת המושג ייעוץ רפואי בהתייחס לפרקטיקה פרטית; הוראת רופאים בבתי ספר לרפואה ובבתי ספר לאחיות; וקביעת כללים למניעת ניגוד עניינים.
	במועד סיום ביקורת המעקב (אוקטובר 2011) טרם קבעו נציבות שירות המדינה ומשרד הבריאות כללים אחידים בעניין עבודות מחוץ לתפקיד של מנהלי בתי החולים, אף שממצאי הביקורת פורסמו יותר משנתיים וחצי לפני מועד סיום ביקורת המעקב ואף שהממשלה החליטה כשנה וחצי לפני המועד האמור להקים צוות בין-משרדי בראשותו של נציב שירות המדינה שיקבע כללים בעניין זה. נוכח ממצאי ביקורת המעקב, נדרשים הנציבות ומשרד הבריאות לפעול בהקדם להסדרת הנושא, ובכלל זה לפעול לגיבוש כללים אחידים שיחולו על מנהלי בתי חולים ציבוריים - עירוניים וממשלתיים כאחד.
מעקב
נציבות שירות המדינה

1,3.	בהתאם להחלטת הממשלה מס' 2034 מיום 15/7/2010, נתמנה צוות בין משרדי בראשות נציב שירות המדינה (להלן נש"מ) לבחינת כללים לעבודות מחוץ לתפקיד של מנהלי בתי חולים. עם  הקמת הצוות החלה עבודת מטה משותפת בין נש"מ ומשרד הבריאות במטרה לקבוע כללים לעבודות נוספות של מנהלי בתי החולים ורופאים נושאי משרה בכירים. 
	באוקטובר 2013 גובש מסמך משותף של נש"מ ומשרד הבריאות שנועד להבהיר מונחים, הגדרות וכללים לעבודות מחוץ לתפקיד של מנהלי בתי חולים  ועבודות נוספות של רופאים, עובדי מדינה, נושאי משרה בכירים וכן חלוקת אחריות בין משרד הבריאות לנש"מ.
	המסמך כולל הגדרות  לפרקטיקה פרטית לרבות ייעוץ רפואי ולעבודה פרטית, וכן קובע כללים לאישור היקף עבודה פרטית ופרקטיקה פרטית,  למנהלי בתי החולים ונושאי משרה בכירים שעיקרם מעוגן בתקשי"ר.

מעקב
משרד הבריאות

1,3.	הוועדה שמונתה על ידי נש"מ בראשות נציב שירות המדינה טרם סיימה עבודתה וטרם גובשו הכללים האחידים בנושא. נכתבה טיוטה ראשונה אשר נמצאת בדיונים. נושא הסכמי שכר אישיים אמור לדון בין נש"מ לממונה על השכר.



המשרד להגנת הסביבה














המשרד להגנת הסביבה

הגנת הסביבה במרחב החקלאי 

הגופים המבוקרים: המשרד להגנת הסביבה, משרד החקלאות ופיתוח הכפר, רשות הטבע והגנים, משרד הבריאות, הרשות הממשלתית למים ולביוב, משרד הכלכלה, מועצה אזוריות חוף-אשקלון ומועצה אזורית מרחבים. 

ליקוי מס'  6 תוקן. ראה הערות רה"מ 62 עמ' 124.

ליקוי

1.		במאי 2003 החליטה הממשלה לאמץ מדיניות של פיתוח בר-קיימא והטילה על משרד החקלאות, בין היתר, לנקוט צעדים להפחתת השימוש בחומרי הדברה. במאי 2010 פרסם משרד החקלאות "אסטרטגיה לפיתוח בר-קיימא" שקבעה, בין היתר, כי יש להפחית את כמות חומרי ההדברה ולהוציא משימוש 60 חומרי הדברה (מבין כ-1,000) בתוך שנתיים, קרי - עד אמצע 2012. 
		התכנית האסטרטגית של משרד החקלאות לא קבעה יעדים כמותיים ואבני דרך להפחתת השימוש בחומרי ההדברה. יתרה מכך, ממועד פרסום התכנית, מאי 2010, ועד מועד סיום הביקורת, ספטמבר 2011, במשך כשנה ורבע, הגביל משרד החקלאות את השימוש בכמה תכשירים, אולם הוא לא החליט להוציא תכשיר כלשהו משימוש. 

מעקב
משרד החקלאות ופיתוח הכפר

1.	לא דווח על התקדמות בתיקון הליקוי.

מעקב
רשות המים

1.	רשות המים באמצעות המעבדה הלאומית לניטור איכות המים, מקיימת מעקב שוטף ומקיף אחר המצאותם של חומרי הדברה במי שטפונות, במי אקוויפר החוף ובאגן ההיקוות כנרת. ממצאי הניטור העידו על שכיחות המצאותן של סימזין ואטרזין במי שטפונות ובמי קדוחים באקוויפר החוף. 
ממצאים אלו וכן  הסיכונים הסביבתיים שבהמשך שמוש באטרזין וסימזין הובאו  (ע"י רשות המים ומשרד הבראות) בפני  הועדה המשותפת לשימוש בחומרי הדברה. פעילות זו הביאה את הועדה להגביל את השימוש באטרזין רק לאזורים שבהם אין רגישות הידרולוגית ולאסור את השמוש בהם באזורים רגישים (פברואר 2012). במקביל, יזמה רשות המים סקר שימוש בחומרי הדברה באגן הכנרת. כתוצאה מפעילות זו ירד השימוש בחומרים אסורים והדוח האחרון של מכון וולקני מצביע על ירידה מתמשכת במספר אירועי גילוי ובריכוזים של חומרי ההדברה באירועים אלו באגן הכנרת. החומר האורגנוזרחני Malathion אשר שימש להדברת זבוב הים התיכון במטעים נשירים הוחלף בחומר ידידותי Success שאינו מבוסס על רעל. על פי דרישת רשות המים הוכשר פקח במנהלת הכנרת העוסק בנושא חומרי הדברה ועוקב אחר תהליך מילוי ושטיפת מרססים והשמדת האריזות. כמו כן, פקח זה גם עוקב אחר ריסוסים מהאויר ומונע ריסוס מהאויר מעל תעלות ונחלים.
בנוסף לאמור לעיל, לאור השפעתן השלילית של חומרי ההדברה והדישון העודף על מקורות המים, רשות המים תומכת במסקנת הדוח שיש לשפר את התחיקה והאכיפה באשר ליישום והסילוק של חומרי הדברה ודישון זאת כדי למנוע את השפעתן השלילית על מקורות המים.

ליקוי

2.		בארצות מערביות אחדות נהוג לקיים סקרי שדה ולפרסם את הסוגים והכמויות של חומרי ההדברה המשמשים בכל גידול. בישראל אין מידע סדיר בעניין זה, וההיבט הכמותי של חומרי ההדברה נבדק בשנים האחרונות רק פעמיים: לפני 14 שנים, ב-1998 (בידי הלשכה המרכזית לסטטיסטיקה, להלן - הלמ"ס) ולפני ארבע שנים, ב-2008 (בידי גוף פרטי). מאחר שלא נעשה איסוף נתונים רציף, אין לפני מקבלי ההחלטות והציבור מידע על מגמות השימוש בחומרי הדברה והיקפם, ואי-אפשר לקבוע אם החלטת הממשלה מ-2003 אכן קוימה.

מעקב
המשרד להגנת הסביבה

2.	הלשכה המרכזית לסטטיסטיקה ביצעה במהלך השנה האחרונה סקר על היקף השימוש בחומרי הדברה בחקלאות, בתיאום עם המשרד. הסקר הסתיים וטרם הועבר למשרד.

מעקב
הלשכה המרכזית לסטטיסטיקה

2. 		הלשכה המרכזית לסטטיסטיקה ביצעה סקר חומרי הדברה בחקלאות עבור השנים 2008-2010. הופצה הודעה לעיתונות בעניין וכן, חושב מדד חומרי הדברה לחקלאות. ניתן לראות זאת באתר הלמ"ס בכתובת: http://www.cbs.gov.il

מעקב
משרד החקלאות ופיתוח הכפר

2.	לא דווח על התקדמות בתיקון הליקוי.

מעקב
משרד הכלכלה

2.	הסקר שנושאו "חשיפה תעסוקתית לחומרי הדברה בקרב עובדים בחקלאות: איתור גורמי סיכון תעסוקתיים ובדיקת הקשר שבין החשיפה לחומרי הדברה לבין תחלואה" מתבצע על ידי החוקר ד"ר נדב דוידוביץ מאוניברסיטת בן גוריון- החל מנובמבר 2012 ואמור להסתיים בתוך כשנתיים. 
 	הסקירה שנערכה ע"י ד"ר יאנג הוגשה למשרד. נציג המשרד העביר  את תוצאות הסקירה לחברי הוועדה הבין-משרדית לתיאום השימוש בחומרי הדברה בחקלאות באוקטובר 2011.

ליקוי

3.		השימוש בחומרי הדברה נעשה בידי אלפי חקלאים וקבלני הדברה בשטח של יותר מ-3 מיליון דונם, לעתים סמוך לבתי מגורים. לעניין זה מעסיק המשרד שלושה פקחים מרשות הטבע והגנים, הבודקים בעיקר את אחסון החומרים ואת השימוש בהם בכל הארץ ומטפלים בפניות הציבור. אולם המשרד לא הקנה לפקחי רט"ג סמכויות אכיפה שיאפשרו להם למצות את תפקידם, ושיתוף הפעולה של החקלאים עם הפקחים ומילוי הנחיותיהם נעשים על בסיס הסכמה הדדית ולא מכוח סמכות כלשהי.
		לדעת משרד מבקר המדינה, לפיקוח ללא סמכויות יש חסרונות העלולים לפגוע באינטרס הציבורי, לעומת פיקוח על בסיס סמכויות מוקנות בדין. 

מעקב
משרד החקלאות ופיתוח הכפר

3.	לא דווח על התקדמות בתיקון הליקוי.

מעקב
משרד הכלכלה

3.	בחודש אוקטובר 2012 התקיימה פגישה של נציגי מינהל הבטיחות עם פקחי רשות הטבע והגנים  לצורך תיאום והדרכה. בפגישה זו הועברה  לפקחי רשות הטבע והגנים  הצעה לנוהל שהועברה גם למשרד להגנת הסביבה.  התברר שההצעה אינה מעשית בשלב הזה, בגלל השוני בתחומים בהם מטפלים שני הגופים, בגלל מיעוט פקחי הרט"ג בשטח לעומת עומס העבודה ובהיעדר סמכויות חוקיות בידי פקחי הרט"ג. 
עקב זאת,  לא יועברו למשרד על ידם, אלא במקרים חריגים, נושאים של אי הקפדה על דרישות בטיחות ובריאות עובדים. גם למפקחי  המינהל, אין אפשרות להעביר באופן מסודר מידע רלבנטי לפקחי הרט"ג בנושאים סביבתיים, אלא במקרים מיוחדים, כיוון שמספר הביקורים במשקים החקלאיים ממילא מאד מצומצם ומגוון נושאי הפיקוח  בזמן הפיקוח גדול מאד. הוצע במפגש כי  בחוברת שתפורסם  ותופץ לחקלאים על ידי המשרד להגנת הסביבה, על השפעות חומרי ההדברה על הסביבה, ועל בריאות הציבור תהיה, בנוסף גם  התייחסות לנושאי בטיחות ובריאות עובדים כגון  הדרישה למסירות מידע והדרכת עובדים, לנושא שימוש בציוד מגן אישי וגם הפנייה לאתר האינטרנט של מינהל הבטיחות. המשרד להגנת הסביבה הסכים לכך  ומסר כי  החוברת מוכנה לפרסום עם התוספת הזאת. החוברת הופצה בין החקלאים וברשת. החוברת מכילה גם שמות אנשי קשר כולל לענייני בטיחות העובדים ולא רק בנושאים סביבתיים. לעניין מבצעי פיקוח ארציים ממוקדם להעלאת המודעות של החקלאים לנושא – בנוסף על מבצעי פיקוח שהתקיימו כמתוכנן בשנת 2012 ובהם היתה התמקדות ברמת הגולן ובגליל העליון ובאזור באר טוביה, המשרד מוסיף לפעול גם במהלך שנת 2013 עם דגש על חבל אשכול בדרום ועל עמק חפר במרכז. טרם הוחלו התקנות בנושאי זרחנים אורגניים וקרבמטים על עובדים שמיישמים אותם מהקרקע. טיוטת תקנות הבטיחות לעובדים עם חומרי הדברה (2013) הכוללת שינוי זה גם על עובדים שמיישמים חומרי הדברה (כולל זרחנים אורגניים וקרבמטים מן הקרקע), נמצאת בתהליך הכנה במשרד. 

ליקוי

4.		המשטרה הירוקה היא זרוע האכיפה הפלילית של המשרד ומפקחיה פועלים לאכיפת החוקים, התקנות והצווים של הגנת הסביבה. הועלה כי המשטרה הירוקה אינה עוסקת באכיפה בתחום ההדברה החקלאית.

מעקב
משרד הכלכלה

4. 	במהלך שנת 2012 התקיימו כמתוכנן שני מבצעי פיקוח על  בטיחות בחקלאות כולל בנושא עבודה עם חומרי הדברה. המבצע הראשון שהתקיים באביב היה ביישובי הגליל העליון ורמת הגולן, המבצע השני שהתקיים בנובמבר היה ביישובי מועצה אזורית באר טוביה. במבצעים הגיעו מפקחי מינהל הבטיחות ל-260 משקים חקלאיים ובדקו בהם, בין השאר, את נושא השימוש בחומרי הדברה ואחסונם. כמו כן, הסבירו לחקלאים את הסיכונים מחומרי ההדברה, את דרישות התקנות ודרכי העבודה הנכונות והבטוחות.

מעקב
המשרד להגנת הסביבה

4. 			עם קבלת דוח הביניים בדצמבר 2013 מהמחוזות, תתקבל  תמונה ארצית שתהווה בסיס לתכנית פעולה. יחד עם זאת, המשרד פועל באופן שוטף לפתרון קונפליקטים נקודתיים בתחום. 

ליקוי

5.		על פי חוק הגנת הצומח, שר החקלאות ימנה מפקחים לעניין חוק זה, ומוקנית להם הזכות להיכנס לכל מקום (חוץ מבית מגורים) ולבצע חיפוש לשם מילוי תפקידם. בפועל יחידת השירותים להגנת הצומח הגבילה את עצמה לבדיקת הימצאות של שאריות חומרי הדברה בתוצרת החקלאית לאחר הקטיף, והיא אינה מפקחת בשטח על השימוש בתכשירי ההדברה והשפעתם על החקלאי ועל סביבתו הבנויה. עקב כך ועקב מיעוט הפקחים שמעסיק המשרד, כמעט אין פיקוח ואכיפה בתחום ההדברה החקלאית.



מעקב
משרד הכלכלה

5.	לאחר דיון נוסף החליטה הנהלת מינהל הבטיחות כי COP אינו הדרך האפקטיבית להסדרת עבודה בטוחה בחומרי הדברה והוחלט כי ייכתב עדכון לתקנות הבטיחות בעבודה (עובדים בחומרי הדברה) אשר יכיל את כל דרישות הבטיחות לעובדים בחומרי הדברה בכלל ולעובדים עם זרחנים אורגניים וקרבמאטיים בפרט. לעניין התקנות על השימוש בתכשירי ההדברה - טיוטת תקנות הבטיחות (עובדים בחומרי הדברה), התשע"ד, 2013  נמצאת בשלבי הכנה לאחר התייעצות עם גורמים שונים התקנה תחול  על כל חומרי ההדברה בהם משתמשים בחקלאות ובתוכם תיכלל גם קבוצת הזרחנים האורגניים והקרבמטים  שתחייב גם עובדים שמיישמים חומרי הדברה מהקרקע. בתקנות תהיה חובת הדרכה במוסד מאושר להכשרה  עבור כלל המשתמשים בחומרי הדברה: מעסיקים, עובדים, משווקים וכד'.

ליקוי

7.		המשרד העיקרי המופקד על בריאות הציבור הוא משרד הבריאות. משרד זה בודק את השאריות של חומרי ההדברה בנקודות המכירה של התוצרת. מתוצאות הבדיקות של משרד הבריאות בשנים 2010-2006 עולה כי שיעור החריגות שמוצא משרד הבריאות מדי שנה בשנה גבוה הרבה יותר משיעור החריגות שמוצא משרד החקלאות. מאחר שהבדיקות של משרד הבריאות נעשות בעיתוי מאוחר יותר מהבדיקות של משרד החקלאות, ובזמן החולף בין הבדיקות חלק משאריות חומרי ההדברה מתפרק, לפחות בחלק מן התוצרת החקלאית, היה מקום להניח כי בבדיקות של משרד הבריאות יתגלו פחות חריגות. על כן יש לתמוה על אי-התאמה בין תוצאות הבדיקות של שני המשרדים. 
		משרדי הבריאות והחקלאות לא נהגו בשקיפות ובמשך שנים לא פרסמו בסדירות את תוצאות בדיקותיהם בכל הנוגע לניטור שאריות חומרי ההדברה בתוצרת החקלאית, כדי שהציבור יוכל לקבל החלטות צרכניות מושכלות בעניין זה. 

מעקב
משרד הבריאות

7. 	המשרד פרסם דו"ח מפורט של הערכת סיכונים הקשורה לחשיפה לחומרי הדברה. 

מעקב
משרד החקלאות ופיתוח הכפר

7.	לא דווח על התקדמות בתיקון הליקוי.



ליקוי

8.		מרבית המדבירים במגזר התברואי חייבים ברישוי עסקים ובהיתר רעלים מהמשרד, ובהם נקבעים הכללים לפעילותם. הרישוי ניתן רק לאנשים שהוכשרו הכשרה מקצועית, עמדו בבחינות ומשתתפים בימי עיון באופן סדיר. לעומת זאת, בתקנות החומרים המסוכנים ובתקנות הגנת הצומח נקבעו לחקלאים פטורים מחובת היתרי רעלים בנסיבות מסוימות. פעמים רבות כאשר הפטורים אינם חלים אין אכיפה של ההוראות הנוגעות לציבור החקלאים. לפיכך אלפי החקלאים המשתמשים בתדירות גדולה בכמויות גדולות של חומרי הדברה מדרגות רעילות שונות עושים זאת ללא היתרי רעלים ויכולים לרכשם, לאחסנם ולהשתמש בהם ללא חובת הכשרה כלשהי. 

מעקב
משרד החקלאות ופיתוח הכפר

8.	לא דווח על התקדמות בתיקון הליקוי.

ליקוי

9.		משרד החקלאות מקיים השתלמויות לחקלאים בנושאי ההדברה, אולם החקלאים אינם מחויבים להשתתף בהן והיענותם ליוזמות אלה דלה. לדעת משרד מבקר המדינה, אין 	להשלים עם המצב הקיים, שבו מתבצעות פעולות הדברה בידי אנשים שלא הוכשרו לכך כיאות. 

מעקב
משרד החקלאות ופיתוח הכפר

9.	לא דווח על התקדמות בתיקון הליקוי.

ליקוי

10.		היבטים רבים של פעילות ההדברה אינם מנוהלים בידי משרדי הממשלה הנוגעים בדבר: הפעילות אינה נרשמת בידי משרד ממשלתי כלשהו, ולכן אין מאגר מידע על החומר הנקנה, כמותו, דרגת רעילותו והשטח והגידול שלהם מיועד חומר ההדברה, ואין בדיקה בשטח של ההיערכות לריסוס ושל הריסוס עצמו על פי התקנות. היעדר ניהול הידע וההכשרות והיעדר הפיקוח תרמו לכשלים, לעתים מסוכנים מאוד, לרבות אי-מניעת פעולות לא חוקיות של חקלאים בשימוש בחומרי ההדברה. 

מעקב
משרד החקלאות ופיתוח הכפר

10.	לא דווח על התקדמות בתיקון הליקוי.



ליקוי

11.		תקנות הבטיחות בעבודה מחייבות את העובדים בייצור התכשירים ואת העוסקים בריסוס מהאוויר להיבדק בבדיקות רפואיות, אך הן אינן חלות על ציבור גדול הרבה יותר - המשתמשים בחומרי הדברה על פני הקרקע. לפיכך אלפי חקלאים המרססים מהקרקע אינם נבדקים למרות חשיפתם לסיכונים. גם תקנות הבטיחות המחייבות קיום הדרכות על הסיכונים. אמצעי הזהירות שיש לנקוט בעבודות ההדברה לא תמיד מיושמות בהיעדר מנגנון לקיום הדרכת חובה שיבטיח את מילוי התקנות. 

מעקב
משרד החקלאות ופיתוח הכפר

11.	לא דווח על התקדמות בתיקון הליקוי.

ליקוי

12.		בשנים האחרונות גדל מספר התושבים שהעתיקו את מגוריהם ליישובים חקלאיים, והמרווחים בין בתי המגורים ובין השטחים המעובדים המרוססים קטנו מאוד. לעתים קרובות מגיע רחף חומרי ההדברה לבתי המגורים ומחולל מפגעי ריח, קוצר נשימה, בחילות והרעלות עד כדי צורך באשפוזים. הועלה כי תקנות העוסקות במרווחים בין בתי מגורים ובין שטחים מרוססים שהותקנו ב-	2005 מכוח חוק החומרים המסוכנים נותנות מענה חלקי בלבד לסוגיה. המידע המצטבר על השפעת חומרי ההדברה על האדם חייב את שינוי "כללי המשחק", ובינואר ובמאי 2011 הגיש מנהל אגף אגרואקולוגיה במשרד לשר להגנת הסביבה הצעה לשינוי התקנות בדבר ריסוסים מהאוויר ומהקרקע בקרבת מגורים. השר להגנת הסביבה אימץ את ההמלצות והורה לקדם את התקנתן עד יולי 2011. בפועל הדבר לא אירע.

תגובה
המשרד להגנת הסביבה

12.	במסגרת הבדיקות שנערכו בטכניון בוצעו בדיקות על מנת לאמת את הנחות העבודה שבבסיס הצעתו של מנהל אגף אגרואקולוגיה. נכון לחודש דצמ' 2013, הבדיקות הקרקעיות הושלמו ונראה שמרחקי הבטיחות (אזורי החיץ) הקבועים בתקנות כיום מתאימים ואין צורך לשנותם. הבדיקות בנוגע לריסוסים מהאוויר תושלמנה בקרוב. הצפי כי במהלך חודש ינואר 2014 ישלים האגף את המלצותיו לחלק זה של הרוויזיה. המשרד שוקד בימים אלו על ביצוע תיאום מקצועי מול משרד החקלאות כדי לקדם התקנת תקנות המעודכנות. 

ליקוי

13.		עודפי הדשן שאינם נקלטים בצומח מגיעים למי התהום ופוסלים לשימוש מים שנועדו לשתייה. בחוק המים, התשי"ט-1959, נקבע כי לשם מניעת זיהום המים רשאי השר להגנת הסביבה להתקין תקנות הקובעות, בין השאר, הוראות בדבר השימוש בחומרים מסוימים, לרבות דישון. אף שבכמה הזדמנויות מ-2003 ואילך הגיש מנהל אגף אגרואקולוגיה להנהלת המשרד הצעה לתקנות למניעת דישון יתר, עד מועד סיום הביקורת, ספטמבר 2011, לא התקינו השרים להגנת הסביבה תקנות הנוגעות לדישון, והמשרד הפגין בעניין זה התנהלות פסיבית שאינה עולה בקנה אחד עם ייעודו.

מעקב
המשרד להגנת הסביבה

13.	מדובר לא בסקר אלא בתכנית מפורטת להצבת שקתות בשטחי המרעה של אגן הקוות הכנרת. המשרד יפעל להשגת שיתוף פעולה ותקציבים עם משרדים אחרים כדי ליישם את התכנית. 

מעקב
רשות המים

13. 	הסקרים המקיפים ומערכת הניטור של רשות המים באגן היקוות הכנרת מראים כי בעיית הזיהום בזרחן (חנקן אינו מהווה בעיה באגן הכנרת) ממקור של מרעה בקר לבשר מתמקדת בכניסת פרות לנחלים זורמים על מנת לשתות במהלך הקיץ. כל עוד המרעה מורחק מהנחלים, הזיהום שולי ולכן מקודמת תוכנית משותפת למשרד להגנת הסביבה, רשות המים ורשות המרעה במשרד החקלאות להצבת שקתות אשר ירחיקו את המרעה מנחלים זורמים בקיץ.

ליקוי

14.		שמירת בריאות הציבור היא מן הנושאים העומדים בראש דאגותיה של הרשות המקומית. האחריות לטיפול בפסולת מוטלת על המועצות האזוריות מכוח צו המועצות המקומיות (מועצות אזוריות), התשי"ח-1958. בפועל מועצות אזוריות מטפלות בפסולת הביתית והתעשייתית בתחומן ומפנות אותה לאתרים מורשים, אולם הן כמעט אינן עוסקות בפינוי הפסולת החקלאית, והיא נשארת בשטח ללא טיפול. בהיעדר פתרון מוניציפלי, חלק מהחקלאים משליכים פסולת בשטחים הפתוחים, לפעמים בניגוד להוראות החוקים. 

מעקב
המשרד להגנת הסביבה

14. 		הוקמו ארבעה צוותי עבודה נושאיים משותפים עם משרד החקלאות ומרכז המועצות האזוריות. דוח ביניים צפוי להיות בדצמבר 2014. גובשה הסכמה עקרונית עם הנהלת משרד החקלאות על גיבוש מכלול צעדים לטיפול בזרמים השונים של הפסולת החקלאית. צעדים פרקטיים יידונו בהתאם להמלצות צוותי העבודה המשותפים.

ליקוי

15.		מ-1996 ואילך יזם אגף אגרואקולוגיה במשרד, בשיתוף מועצות אזוריות, הכנה של תכניות אב לטיפול בפסולת החקלאית בתחומן ולמחזורה, שיישומן יכול היה לקדם את פתרון בעיית התברואה במרחב החקלאי. בפועל מועצות אזוריות רבות שמימנו את הכנתן של תכניות אב לתחומן בחלקים שווים עם המשרד אינן מיישמות אותן עקב היעדר יכולת לממן את הבנייה של המתקנים הנדרשים ואת עלות תפעולם מדי שנה בשנה. המשרד מצדו לא פעל להפקת לקחים כדי לקדם את ההיתכנות של תכניות אב נוספות. 

מעקב
המשרד להגנת הסביבה

15.	עקב מצוקה תקציבית, טרם אושרו תקציבים לתמיכות בחקלאים בנושא. 
 
ליקוי

16.		מהקמתו ב-1989 עוסק המשרד להגנת הסביבה בעיקר בהתוויית מדיניות סביבתית ובקידום חקיקה ותקינה בתחום זה. למשרד, המייצג את האינטרס הסביבתי במערכת השלטון, יש תפקיד של מאסדר, והוא כמעט אינו עוסק בביצוע. כאמור, ב-1992 הקים המשרד את אגף אגרואקולוגיה, אשר תכליתו לטפל בהגנת הסביבה במרחב החקלאי. ריבוי התפקידים המוטלים על אגף אגרואקולוגיה אינו עולה בקנה אחד עם המחסור בכוח אדם ובתקציבים המאפיין את האגף ממועד הקמתו ועד מועד סיום הביקורת, ספטמבר 2011. גם משרד החקלאות פועל בשנים האחרונות לעידוד חקלאות בעלת תועלות אקולוגיות התורמת לסביבה. לנוכח פערי התקציב הניכרים בין המשרדים, גודל המנגנונים של כל אחד מהם ופערי הניסיון הביצועי ביניהם, נראה כי משרד החקלאות ופיתוח הכפר משפיע על הגנת הסביבה במרחב החקלאי-כפרי הרבה יותר מן המשרד. לדעת משרד מבקר המדינה, על אף התמורה שחלה בשנים האחרונות במשרד החקלאות בכל הנוגע להגנת הסביבה, עדיין מושרשת בו גישה שלפיה עליו לגונן על החקלאים, כמצוין בתכניתו האסטרטגית מ-2010 ובפרסומים של ה-OECD. על כן מתפקידו של המשרד להגנת הסביבה להגדיל את משקלו בהבטחת האינטרס הסביבתי במרחב החקלאי. 

מעקב
המשרד להגנת הסביבה

16.	הצעדים בהם המשרד נוקט בהגדלת משקלו בהבטחת האינטרס הסביבתי במרחב החקלאי הינם: פיקוח ואכיפה (מחוזות, משטרה ירוקה), פעולות צוות ניטור רעלים בנושא הדברה, פעולות הסברה בענפי החקלאות (לדוג' רפת). 






משרד החוץ














משרד החוץ

התכנון המדיני במשרד החוץ

הגופים המבוקרים: משרד החוץ, משרד ראש הממשלה, משרד הביטחון 

ליקויים מס' 4,5 ,7,8,9, תוקנו. ראה  הערות ראש הממשלה, 62  א', עמ' 129-132.  

ליקוי

1. 	לקחי מלחמת לבנון השנייה, שנלמדו ותועדו בדוח ועדת וינוגרד ועובדו בדוח ועדת ליפקין –שחק לכדי הכרה במעמדו המרכזי של המשרד בתחום עיצוב מדיניות החוץ של ישראל ובתהליך קבלת ההחלטות בענייני הביטחון הלאומי, הניבו בין היתר המלצות מעשיות לחיזוק החטיבה לתכנון מדיני במשרד החוץ. מן הראוי אפוא כי הנהלת המשרד תקבע נהלים ברורים המחייבים את כלל העובדים, לרבות באמצעות תיקון תקנון המשרד, הכוללים את תהליכי העבודה והתוצרים המצופים ממנה וכן ראוי להגדיר מהם המדדים הרלוונטיים להערכת פעילות החטיבה ותוצריה. 

מעקב
משרד החוץ

1. 	החטיבה לתכנון מדיני (להלן תכמ"ד) העבירה הצעת מפורטת להנהלת המשרד, אחרי דיון בהצעה יוחלט אם לאמצה. טיוטת תפישת ההפעלה הושלמה ועם השלמת הליכי פנימיים תובא לאישור ההנהלה.

ליקוי

2. 	על הנהלת המשרד להגדיר בפירוש את גבולות הסמכות והאחריות של החטיבה לתכנון מדיני כדי להבהיר את תפקידיה ביחס ליתר היחידות בארגון. ראוי גם לפני שמנכל המשרד מאשר את הפצת תוצרי החטיבה לגורמי חוץ, הוא יוודא שאלו כוללים הצעות חלופיות לתכנון מדיניות החוץ המשקפות את עמדתם המקצועית של כלל הגורמים הרלוונטיים במשרד.  

מעקב
משרד החוץ

2. 	הצעה מפורטת תועבר להנהלת המשרד בסוגיית הסמכות והאחריות של החטיבה לתכנון מדיני,  על ידי תכמ"ד . 

ליקוי

3. 	משרד מבקר המדינה סבור כי מסמך הערכת המצב הוא אמצעי מרכזי לצורך שילוב התשומות והתובנות הייחודיות למשרד החוץ בתהליכי קבלת ההחלטות בדרג המדיני, בהתאם להמלצת דוח ועדת וינוגרד וברוח הוראות חוק המטה לביטחון לאומי, התשס"ח-2008. עם זאת, פעולות המשרד בתחום זה עדיין לא השיגו את יעדן – להניח לפני הממשלה את הערכת המצב ונגזרותיה במסגרת עיצוב מדיניות החוץ של ישראל. לכן ראוי שהמשרד ימסד את הפצת מסמך הערכת המצב בקרב עמיתיו במערכת הביטחון ויציג את תוכנו לפני מליאת הממשלה ולבני הקבינט המדיני-בטחוני. 

מעקב
משרד החוץ

3. 	מתבצעות הערכות רבעוניות מול מדיניות הליבה. קביעת מדדי אפקטיביות היא משימה מרכזית עד סוף 2014.
	ראה הערות רה"מ 62 א' עמ' 130. 


ליקוי

6. 	הכשרה מקצועית בין-ארגונית בתחום התכנון האסטרטגי חשובה להגברת שיתוף הפעולה בין המשרד ובין מערכת הביטחון. עם  זאת, היא אינה מתקיימת באופן סדיר ואין במשרד גורם האחראי לרכז את פעילות ההכשרה הנדרשת ולטפל בתיאום הבין-ארגוני בנושא זה. משום כך, על המשרד להיערך לקיום השתלמויות, ימי עיון וקורסים משותפים על בסיס שנתי ורב-שנתי, לרבות מינוי גורם אחראי לתיאום לוחות הזמנים עם הארגונים העמיתים ולמעקב אחר עמידה בהם בפועל. 

מעקב
משרד החוץ

6. 	הדיונים בנושא מול אגף תכנון נמשכים, במטרה  לקיים  קורס הכשרה משותף  בראשית שנת 2014. 
	ראה הערות רה"מ 62 א' עמ' 131.   



ממצאי מעקב

המרכז לשיתוף פעולה וסיוע בין-לאומי (מש"ב)

הגופים המבוקרים:  משרד החוץ, משרד האוצר, רשות החברות הממשלתיות.
ליקויים מס' 4 ,5 תוקנו. ראה הערות ראש הממשלה 62 א עמ' 134. 

ליקוי	

1. 	לנוכח מאפייני פעילותו של המרכז לשיתוף פעולה בין-לאומי (להלן - מש"ב) בתחום 	הסיוע למדינות מתפתחות יזם מש"ב, בשלהי שנת 2009, הכנת טיוטת הצעה של החלטת 	ממשלה הקובעת כי האחריות לסיוע החוץ של מדינת ישראל תוטל על שר החוץ. ההצעה לעגן בהחלטת ממשלה את האחריות לסיוע החוץ קודמה בהליך פנימי במשרד ולא שותפו בו משרדי ממשלה אחרים. הועלה כי במועד סיום הביקורת טרם השלימו הדרגים המקצועיים במשרד את הכנת טיוטת החלטת הממשלה, וזו טרם הועברה לעיון השר ולאישורו, לצורך העברתה לדיון ולהכרעה בממשלה.

ליקוי	

2.	אחת ההמלצות לשינוי ארגוני ומבני במשרד, שניתנה במחצית הראשונה של שנת 2010, הייתה לבחון את האפשרות לשדרג את מש"ב באמצעות הקמת סוכנות סיוע חוץ 	ולהגדיר את יעדיה ותפקידיה, את המבנה שלה ואת מעמדה המשפטי. במועד סיום הביקורת, ספטמבר 2011, טרם התקבלה החלטה בנושא.  אף שטרם סוכמו ההמלצות לשדרוג מש"ב, מציג מש"ב את עצמו כ"סוכנות הסיוע הלאומית של ישראל". כמו כן, המשרד מקדם, באופן בלתי תלוי בשינוי המבני המוצע במש"ב, הליך חתימה על הסכם התקשרות ארוך מועד עם חברת האיגוד בלא שנדונו ההשפעות של התקשרות זו על השינוי המבני המוצע במש"ב. על הנהלת המשרד לחדש בהקדם את תהליך בחינת המודל המבני הראוי של פעילות מש"ב ואת השפעותיו על ההתקשרות עם חברת האיגוד. 

מעקב
משרד החוץ

1-2.  	נושא שינוי ארגוני ומבני ובניית המודל המבני הראוי לפעילות המרכז לשיתוף פעולה בין-לאומי, והשפעותיו על ההתקשרות עם חברת האיגוד, נמצאת בהליכי טיפול במשרד. 
	ראה הערות רה"מ 62 א' עמ' 133.  

ליקוי	

3.	תכנון פעולות מש"ב: הביקורת העלתה כי מש"ב לא הכין תכנית עבודה כוללת לשנת 2011 פרט לרשימת קורסי ההדרכה בארץ ובחו"ל לאותה שנה. בעת הכנת תכנית העבודה הכוללת של האגף ראוי לכלול בה הנחיות בנושא פעולות תכנון, מעקב ובקרה שיסייעו לבחון את היעילות והאפקטיביות של הפעילות על פי מאפייניה.
מעקב 
משרד החוץ 

3.  	לא דווח העל התקדמות בתיקון הליקוי, ראה הערות רה"מ 62 א' עמ'  134. 

ליקוי	

6.	על פי תקנות חובת המכרזים, התשנ"ג-1993, התקשרות עם חברה ממשלתית תהיה פטורה ממכרז רק אם בוצעה באמצעות הסכם מסגרת, שיוכן בהתאם לעקרונות שתאשר ועדת שרים. חברת האיגוד הוקמה בשנת 1963 לצורך ביצוע תכניות הפעולה של מש"ב והוכרה בשנת 2008 כזרוע לביצוע מטלות משרד החוץ בנושאים של ארגון הקורסים, קידום אינטרסים במדינות ללא יחסים דיפלומטיים וקידום הייצוא. ביקורת המעקב העלתה כי במשך למעלה משלוש שנים התקיימו דיונים בין נציגי חברת האיגוד לנציגי המשרד ומשרד האוצר לגיבוש הסכם התקשרות. אף שכבר גובשה טיוטה מתקדמת להסכם בין חברת האיגוד למשרד, אשר עקרונותיו עוד עתידים להיות מועברים לאישור ועדת השרים, הרי שבמועד סיום הביקורת טרם אושר ונחתם הסכם ההתקשרות בין חברת האיגוד למש"ב.

מעקב
 משרד החוץ

6. 	עדיין לא נחתם הסכם התקשרות, הנוסח המוסכם נמצא במזכירות הממשלה וממתין לאישור ועדת השרים הרלוונטית.
	ראה הערות רה"מ 62 א' עמ' 135. 

ליקוי	

7. 	מנכ"ל חברת האיגוד: מאז הוקמה חברת האיגוד משמש סמנכ"ל מש"ב גם בתפקיד מנכ"ל חברת האיגוד (ללא שכר). במסגרת תפקידו של סמנכ"ל מש"ב, עליו לקבל החלטות בעלות השפעה על חברת האיגוד שבה הוא מכהן כמנכ"ל או החלטות שתכליתן פיקוח על פעילות החברה הממשלתית ועל יעילותה. בפברואר 2009 פנו חשב המשרד ומנהל המחלקה למשפט דיפלומטי ואזרחי והעלו חשש לכאורה לניגוד עניינים בין התפקידים. אולם נמצא כי המשרד לא דן בחשש האפשרי לניגוד עניינים.על המשרד לגבש עמדה בעניין תפקודו של סמנכ"ל מש"ב כמנכ"ל החברה ולקיים בדיקה כוללת בנושא זה, בשיתוף אגף הייעוץ המשפטי במשרד. 

מעקב
משרד החוץ

7. 	ב-31 בדצמבר 2012 הוחלט על הרכב דירקטוריון האיגוד. המסמך נחתם לאחר התייעצות עם רשות החברות, ע"י ראש הממשלה וממלא מקום שר החוץ וע"י שר האוצר.



ליקוי	

8.	עובדי חברת האיגוד במש"ב: במועד סיום הביקורת היו מוצבים במשרד דרך קבע שלושה עובדי חברת האיגוד שמילאו תפקידים הקשורים לפעילות השוטפת של מש"ב, בלי שהוסדרה מתכונת העסקתם. זאת, אף שבדיונים שהתקיימו בנציבות שירות המדינה ובמשרד האוצר הונחה המשרד לבחון את מעמדם של עובדים אלו. לדעת משרד מבקר המדינה, העסקת עובדים של חברת האיגוד במש"ב הממלאים תפקידים הקשורים לפעילות השוטפת של מש"ב היא בבחינת חריגה משיא כוח האדם, ועל המשרד לפעול ללא דיחוי להסדרת נושא זה. 

מעקב
משרד החוץ

8. לא דווח על התקדמות בתיקון הליקוי.
    ראה הערות רה"מ 62 א' עמ' 136. 

ליקוי	

9.	ביקורת המעקב העלתה כי, שלא לפי המלצות דוח הביקורת הקודמת, זה שנים נאלצת חברת האיגוד להשתמש בכספי קרנות שלא על פי ייעודן לצורך מימון פעילותה השוטפת. 

מעקב
משרד החוץ

 9. 	ההסכם עדיין לא נחתם ולכן השימוש בכספי קרנות שלא על פי ייעודן עדיין לא מוסדר. 
	ראה הערות רה"מ 62 א' עמ' 136. 

משרד החינוך

תשלומי הורים במערכת החינוך

הגופים המבוקרים: משרד החינוך

ליקויים 3,12 תוקנו. ראה דוח הערות רה"מ 62 עמ' 139-147. 

ליקוי

1.	ביוני 2005 מינתה מנכ"לית המשרד דאז, גב' רונית תירוש, ועדה לבחינת נושא תשלומי ההורים (להלן - ועדת תשלומי הורים) כדי לבחון מן היסוד את נושא הגבייה של תשלומי ההורים. לאחר שהוועדה הגישה מסקנות ביניים החליטה הנהלת המשרד לגנוז אותן.
על אף מסקנות והמלצות הביניים של ועדת תשלומי הורים והמלצותיה המפורשות של האחראית לתשלומי הורים במינהל הפדגוגי (להלן - האחראית לתשלומי הורים) לקבל החלטות מדיניות בתחום תשלומי הורים עוד בשנת 2006, לא קיבל המשרד החלטות מדיניות בנושאים השונים שהועלו, חוץ מהחלטות מסוימות שקיבל בעניינו של החינוך הממ"ד. 

ליקוי

2.	בפסק הדין שנתן בג"ץ בעתירה של ארגון ההורים הארצי בשנת 2007 הובאו דבריה של באת כוחה של ועדת החינוך כי "שרת החינוך פועלת עתה לבחינה והערכה מקפת של כל סוגיית תשלומי ההורים בכללותה, במגמה להביא להסדר חדש כולל בתחום זה". בפסק הדין קבע בג"ץ כי הן המדינה והן ועדת החינוך ערות לבעייתיות שבסוגיית תשלומי ההורים ולצורך לבצע הערכה מחודשת מתוך ראייה כוללת של המדיניות הנקוטה בתחום זה וכי יש להניח שבהערכה זו יישקלו עקרונות היסוד של מדיניות החינוך והצורך בהסדר מערכתי שלם, אחיד וקוהרנטי שייתן ביטוי ראוי לעקרונות אלה; כל זאת תוך מתן מענה מאוזן לצורך האנושי של הורים בעלי יכולת המעוניינים להשביח את תכנית החינוך עבור ילדיהם, אך תוך פגיעה מינימאלית בעקרון השוויון בחינוך ובאלה שידם אינה משגת להעשיר את חינוך ילדיהם. 
	הנהלת המשרד בראשות שרת החינוך דאז, פרופ' יולי תמיר, עשתה עבודת מטה וגיבשה על בסיסה מודל לגבייה פרוגרסיבית של תשלומי הורים שלא באמצעות בתי הספר וכן דרכי פעולה לגבייתם. אולם בעבודת המטה לא עשה המשרד הערכה כוללת בדבר מדיניותו בעניין תשלומי הורים לסוגיהם, כפי שהתחייב לפני בג"ץ בשנת 2007, ולא נקבע הסדר מערכתי וקוהרנטי בנושא תשלומי ההורים על כל היבטיו. עוד עלה שיש אי-הלימה משמעותית בין ההיבטים הנוגעים לתשלומי הורים שנדונו בעבודת מטה זו ובין מכלול הקשיים הנוגעים לנושא זה, שהועלו, בין היתר, במסקנות הביניים של ועדת תשלומי הורים.
[bookmark: _Toc316551959]


מעקב
משרד החינוך

1-2. 	נציבות שירות המדינה אישרה 5 משרות להקמת מינהל רישוי בקרה ואכיפה. במכרז נבחר מנהל, אלא שלאחר תקופה קצרה ביקש לחזור למשרתו הקודמת, וכרגע המשרה פנויה.  פורסם מכרז חדש למשרת  מנהל/ת מינהל (רישוי, בקרה ואכיפה). תאריך סיום הרשמה היה 8.12.2013.
	ראה דוח הערות רה"מ 62 עמ' 140. 

ליקוי

4. 	יוצא אפוא כי משרד החינוך אפשר לכל מפקח להפעיל שיקול דעת כדי להחליט אם לאשר חריגה מהסכומים שהתיר המשרד לגבות עבור רכישת שירותים מרצון. משרד מבקר המדינה מעיר למשרד כי הסדר זה מעורר קושי בשני היבטים: האחד מקורו בכך שהמשרד העביר למפקחיו את סמכות ההכרעה בנושא זה בלא שקבע מדיניות ברורה ועקרונות מנחים האמורים להבנות את שיקול דעתם בבואם להחליט בעניין תשלומים אלו. הקושי האחר מקורו בכך שהסדר זה, שלפיו ניתנה למפקחים הסמכות לבחון סטיות מהסכומים המותרים לגבייה ולהכריע בעניינן, והקביעה המשפטית שהגבלת הסכומים בעניין התשלומים מרצון היא הגבלה מינהלית שאפשר לסטות ממנה בכפוף לקבלת אישור – לא צוינו בחוזר תשלומי הורים, המשמש מסמך מדריך ומנחה עבור כל הגורמים העוסקים בנושא (מנהלי בתי ספר, מפקחים במחוזות, גורמי פיקוח ועוד). אי-מתן ביטוי להסדר ולקביעה המשפטית האמורים לעיל גורם לכך שהטיפול בנושא זה לא נעשה בשקיפות. היעדר שקיפות עלול לפגוע בהפעלה שוויונית של ההסדר. 

מעקב
משרד החינוך

4. 	לאחר אפיון הוחלט שלא לפתח מערכת מחשוב חדשה לתכנון ודיווח ביצוע טיולים על ידי בתי הספר, אלא להרחיב  מערכת קיימת לתיאום טיולים באגף ביטחון, שעת חירום ובטיחות.  
	ראה דוח הערות רה"מ 62 עמ' 142. 

ליקוי

5. 	לרשות מטה המשרד עומדים שני כלים מרכזיים לבקרה ארצית כוללת בנושא תשלומי ההורים: בקרה מקיפה על גביית תשלומי הורים אשר מתבצעת ככלל בכל שנה בבתי ספר שנבחרו במדגם (להלן - בקרת התשלומים) ובקרה באמצעות מערכת ממוחשבת - "אפיק" (להלן - מערכת אפיק) - בכל מוסדות החינוך. לשם ביצוע בקרת התשלומים התקשר המשרד עם חברה (להלן - הקבלן) בדצמבר 2007.
השוואה בין אומדן שעשה הקבלן, בנוגע לכספים שנגבו מהורי התלמידים בכל מערכת החינוך באותה השנה ובין אומדן שהוא עשה בנוגע לסך התשלומים המותרים לגבייה על פי חוזר המנכ"ל מעלה, כי בשנת הלימודים התש"ע (2010-2009) גבו בתי הספר מההורים סכומים אשר חרגו בכמיליארד ש"ח מאלה שהתיר המשרד לגבות. ואולם מאחר שהמינהל הפדגוגי הורה לרשום כחריגות גם תשלומים עבור שירותים שהמשרד התיר לכלול ברכישת שירותים מרצון, נתוני בקרת התשלומים אינם מהימנים ואינם משקפים נכונה את החריגות. 

מעקב
משרד החינוך

5. 	בשנת תשע"ג לא התקיימה בקרת תשלומי הורים וכן לא תתקיים בתשע"ד, בשל מגבלות תקציב.
	ראה דוח הערות רה"מ 62 עמ' 142.

ליקוי

6. 	המשרד החיל כאמור גם על בתי ספר מוכש"ר את המגבלות שקבע לעניין תשלומי הורים. כאשר בית ספר מוכש"ר גובה מההורים כספים המיועדים לשכר לימוד ולתשלומי הורים גם יחד בלי הבחנה ברורה ביניהם, אין ההורים יכולים לדעת אם תשלומי ההורים תואמים את הסכומים שקבע המשרד ואם שכר הלימוד שנגבה הוא סביר. במצב כזה יש חשש שגבייה חריגה של תשלומי הורים תטושטש באמצעות הצגתה כחלק משכר הלימוד. אי הסדרת נושא שכר הלימוד בבתי ספר מוכש"ר עלולה לפגוע ביכולתו של משרד החינוך לפעול ליישום מדיניותו לחיזוק החינוך הרשמי בשל הגמישות היחסית של בתי ספר מוכש"ר לעניין גביית כספים מההורים. על הנהלת המשרד לקבוע מדיניות ברורה בעניין שכר הלימוד בבתי ספר מוכש"ר, בהתחשב בהשפעתו על תשלומי ההורים, וכן לאכוף את הוראות המשרד הנוגעות לתשלומי הורים בבתי ספר מוכש"ר. 

מעקב
משרד החינוך

6. 	לאחר אישור השר עוצבו כללים והנחיות, ונכתבה טיוטת חוזר מנכ"ל בנוגע לשכר לימוד בחינוך המוכר שאינו רשמי. חוזר מנכ"ל זה מתייחס גם לגבייה בבתי ספר ייחודיים וגבייה במגמות לימוד בחטיבה העליונה. התקבלה חוות דעת של המשנה ליועץ המשפטי לממשלה על החוזר המוצע. הטיוטה פורסמה להערות הציבור. החוזר המוצע נבחן  כעת לאור הערות הציבור, לקראת פרסום.
	ראה דוח הערות רה"מ 62 עמ' 143.

ליקוי

7. 	מהאמור לעיל עולה כי המשרד לא קבע מדיניות בנוגע לתשלומי הורים עבור מקצועות לימוד ברמה מוגברת בחטיבות העליונות בבתי ספר על יסודיים, ולמעשה הנושא לא הוסדר. ניסיון של המינהל הפדגוגי לקבוע כללים לא עלה יפה. באין כללים נוהג כל מחוז על פי הבנתו, ובידי המינהל הפדגוגי אין כלי מספק כדי לקבוע אם יש לאשר את סכומי הגבייה. ממכלול דבריהם של גורמי המקצוע במשרד עולה שהמשרד אפשר מצב שבו הורי התלמידים מממנים יישום של חלק מתוכני הלימוד המוגבר של מקצועות בחטיבה העליונה. מימון חיצוני זה מבטא נסיגה של המדינה ממימון של פעולות חינוכיות הנכללות בליבת תכנית הלימודים, והדבר משקף סוג של הפרטה סמויה במערכת החינוך. המגמה המסתמנת בתחום זה אינה נגזרת ממדיניות חינוכית רשמית ומאושרת ומפעולות מכוונות הנובעות ממדיניות זו; המשרד אישר תכניות לימוד אף שאין די משאבים ליישומן, ופניית בתי הספר להורי התלמידים בבקשה שיישאו בהוצאות ליישומן הייתה אפוא תוצאה כמעט בלתי נמנעת. על הנהלת המשרד לבחון את הדרישות הפדגוגיות השונות של המזכירות הפדגוגית הבאות לידי ביטוי בתכניות הלימודים בחטיבה העליונה אל מול מקורות המימון של המשרד לקיומן. כמו כן יש צורך לבחון את החלופות השונות לפעולה ואת משמעויותיהן הפדגוגיות והחברתיות. על פי ממצאי עבודת המטה הזאת תצטרך הנהלת המשרד להחליט אם יש מקום להטיל על הורי תלמידים את מימון יישומן של תכניות לימוד, ואם כן – לגבש כללים וגבולות ברורים למהלך זה וכן דרכי פעולה אשר יאפשרו לתלמידים ללמוד מקצועות ברמה מוגברת גם בלי להביא בחשבון את היכולת הכלכלית של הוריהם לממן את תכניות הלימודים עבורם. 

מעקב
משרד החינוך

7. 	ראה מעקב לליקוי מס' 6.

ליקוי

8. 	ממכלול ממצאי הביקורת הנוגעים לתכנית התורנית עולה כי המשרד התיר לבתי הספר בחינוך הממ"ד לגבות תשלומי הורים גבוהים במיוחד ובכך בידל במידה ניכרת את המגזר של בתי הספר הממ"ד משאר המגזרים בלי לבחון את הבעייתיות הנובעת מפגיעה בעקרון השוויון. מלבד זאת לא תומחרו מרכיבי התכנית. החלטת מינהל החינוך הדתי לטפל בפתרון הסוגיה באמצעות צוות מיוחד לא מומשה, והשאלות העקרוניות לא הועלו לפני הנהלת המשרד. על הנהלת המשרד לקבוע את התנאים שבהם יכול בית ספר לגבות תשלום תמורת תכנית תורנית ואת הסכומים המרביים של מרכיביה, ולפרסם את קביעותיה בחוזר מעודכן ומפורט. כמו כן עליה לפעול לתיקון האי שוויון והאפליה לטובה של המגזר הממ"ד לעומת מגזרים אחרים, שעליהם העידו עובדים בכירים במשרד. 

מעקב
משרד החינוך

8. 	ראה מעקב לליקוי מס' 6. 

ליקוי

9. 	על הנהלת המשרד לפעול לאלתר ובנחרצות לאכיפת הוראות החוק והמשרד בכל הנוגע לפעילותן של עמותות הורים, ולוודא שגביית כספים על ידי עמותות תוגבל לתרומות הורים עבור אירועים חד-פעמיים ולא תשמש לפעילות שוטפת של בית הספר. טיפול יסודי בנושא עמותות ההורים  בבתי הספר בירושלים מחייב שיתוף פעולה בין המשרד לעיריית ירושלים ונקיטת קו פעולה אחיד וברור לשם מניעת חריגות מהוראות החוק והמשרד. 

מעקב
משרד החינוך

9. 	הדיון בבג"צ נדחה לחודש פברואר 2014. לא מתבצע תיקון חוזר מנכ"ל קודם לפסיקה. נהלים פנימיים למפקחים המאשרים חוזרי תשלומים מוסדיים נמצאים בשלב כתיבה. צפי סיום: ינואר 2014.
	ראה דוח הערות רה"מ 62 עמ' 145. 

ליקוי

10. 	כאשר בית ספר מזין למערכת אפיק רק חלק מהסכומים שהוא דורש מההורים, מוצגת לפני המשרד וההורים תמונה חלקית בלבד של תשלומי ההורים ואי-אפשר לדעת אם בית הספר עמד בכללים שנקבעו לעניין תשלומי ההורים או חרג מהם. כך נפגעת יכולת האכיפה של המשרד, ויש בכך כדי לפגוע באמינותה של מערכת אפיק, המיועדת לשמש כלי בקרה עבור המשרד וציבור ההורים. אף שהמשרד השקיע משאבים בפיתוח מערכת אפיק, הוא לא וידא שהיא תציג תמונה מלאה של דרישות התשלום מההורים, ומכאן שהמשרד אינו ממצה את התועלת שאפשר להפיק ממנה. על המשרד לכלול במערכת אפיק את כל המרכיבים של תשלומי ההורים המותרים לגבייה. על הנהלת המשרד להורות במפורש לעובדיו, בייחוד למפקחים במחוזות ולמנהלי בתי הספר, שיש להזין למערכת את כל הסכומים הנגבים מן ההורים ולקבל את אישורו של המחוז קודם לדרישתם מן ההורים. 

מעקב
משרד החינוך

10. 	מערכת אפיק הורחבה, והותאמה לאישור של גבייה עבור תל"ן תורנית בחינוך הממ"ד על פי חוזר מנכ"ל חדש שפורסם בנדון באוגוסט 2013. לאחר פרסום חוזר מנכ"ל הנוגע לגבייה במוכר שאינו רשמי, גבייה בבתי ספר ייחודיים וגבייה במגמות בחינוך העל-יסודי (המצוי בשלב טיוטה) תותאם המערכת להוראות החוזר.
	ראה דוח הערות רה"מ 62 עמ' 145. 

ליקוי

11. 	יוצא אפוא כי המינהלה לחינוך ירושלים (להלן - מנח"י) אפשרה גבייה חריגה בדרך שלא עלתה בקנה אחד עם הוראות המשרד. על פי מסמכי מנח"י, הממונה עליה לא נקט אמצעים כאמור כנגד מנהל בית ספר או מפקח כולל בשל אי-הזנת נתונים למערכת או גבייה ללא אישור המחוז. גם על פי מסמכי מחוז דרום, מנהלת המחוז לא נקטה אמצעים כאמור. אשר למחוז צפון – בתחילת שנת הלימודים התשע"א (אוקטובר 2010) התריעה סגנית מנהלת המחוז לפני שלושה מפקחים על כך שדרישות התשלום של בתי ספר שבתחום פיקוחם לא אושרו במערכת אפיק. התברר כי 18% מבתי הספר במחוז לא קיבלו אישור לדרישות התשלום במערכת. המחוז התריע על כך לפני המפקחים אך לא נקט אמצעים אחרים כנגד מנהל בית ספר או מפקח כולל בגין אי הזנה במערכת. במחוז תל אביב לא הזינו 4% מבתי הספר את דרישות התשלום שלהם במערכת, והמחוז הסתפק באזהרה בעל-פה לגבי מקרים אלו.
מעקב
משרד החינוך

11. 	הדיון בבג"צ נדחה לחודש פברואר 2014.
	ראה דוח הערות רה"מ 62 עמ' 146. 






מעורבות המגזר השלישי והמגזר העסקי במערכת החינוך

הגופים המבוקרים: משרד החינוך. 

ליקויים 10,11 תוקנו. ראה דוח הערות 62 עמ' 152-3. 

ליקוי

1. 	משנת 2003 בוצעו מחקרים, התקיימו דיונים ונאספו נתונים על מספרן הרב של תכניות המופעלות בבתי ספר בידי גורמים חיצוניים. במשך השנים הוצגה לפני הנהלת המשרד שוב ושוב הבעייתיות שמקורה באי-הסדרת הנושא. כמו כן הוגשו לה המלצות מקיפות שיישומן נחוץ לשם טיפול נאות בנושא. אולם במשך אותן שנים לא השלים המשרד את פעולותיו כדי שהתכניות החיצוניות יופעלו באופן מבוקר; הוא לא קבע אמות מידה ועקרונות מנחים להגדרת גבולות הפעילות של הגורמים החיצוניים; ניסיונות שעשתה הנהלת המשרד למיפוי התכניות החיצוניות לא עלו יפה. 

מעקב
משרד החינוך

1. 	ביחידה לניהול התכניות במינהל הפדגוגי, גובש ועל פיו נבנית מערכת אינטרנטית לניהול תכניות. הנוהל יובא לדיון במסגרת שולחן עגול בין מגזרי ב- 24.11.13. במהלך תשע"ג נערכה הטמעה של נושא התכניות בכל אגפי המינהל הפדגוגי ובמינהלי המטה. 
	ראה ה ערות רה"מ 62 חלק ראשון עמ' 148.

ליקוי

2. 	יוצא אפוא כי במשך שנים, במקום שהנעשה בשטח בעניין התכניות החיצוניות יתבסס על מדיניות מוצהרת ומושכלת, הכתיבה המציאות במידה רבה את הנעשה בתחום זה. המצב המתואר לעיל משקף מגמה של הפרטה סמויה של רכיבים במערכת החינוך, דהיינו הפרטה הנעשית שלא לפי מדיניות מכוונת ומפורשת, בלי שהמשרד הגדיר את גבולותיה ובלי שקבע כללים לביצועה. ממסמכי המשרד עולה כי לא גובשה רשימה בהתאם להוראות הסמנכ"לית דאז. 

מעקב
משרד החינוך

2. 	ספר התכניות נמצא בשלבים האחרונים של כתיבתו וצפוי להתפרסם במהלך נובמבר 2013. 
	ראה ה ערות רה"מ 62 חלק ראשון עמ' 148-9.

ליקוי

3.	זה שנים שוררת עמימות בנוגע לזהות הגורם שתפקידו לבחון הצעה לתכנית חיצונית ולהחליט אם לאשרה. ממצאי ראיונות עם המפקחים מעוררים חשש שכמה מהם לא היו ערים לדבר קיומן של תכניות חיצוניות בבתי הספר שבפיקוחם ומלמדים שחסרה תשתית פורמאלית ומעשית לבחינת תכניות ולאישורן. בהיעדרה של אמת מידה לבחינה ולאישור מתקבלות החלטות בנושא על פי שיקול דעתו הסובייקטיבי של כל מפקח. בכך נפגעת היכולת להבטיח אחידות בבחינת התכניות המוצעות. עוד עולה מהראיונות כי רק חלק מהמפקחים הכוללים מוודאים שקבלת העובדים מטעם הגורמים החיצוניים נעשתה גם על פי דרישות החוק למניעת העסקה של עברייני מין במוסדות מסוימים, התשס"א-2001 ממצאי הביקורת העלו אפוא חולשה ניכרת של גורמי הפיקוח במחוזות מבחינת הפיקוח על תכניות חיצוניות ולעתים עד כדי היעדר פיקוח. הצורך בקיום מערך פיקוח ממשי בתחום זה מתחזק בהתחשב בכך שבמכלול פעילותם של הגורמים החיצוניים במערכת החינוך ניכרים סממנים של הפרטה. 

מעקב
משרד החינוך

3. 	כל יחידות המטה ומפקחי מוסדות החינוך נחשפו לתבחינים המקצועיים של תכנית מיטבית ולכלים להכנסתה למוסדות החינוך. כמו כן נערכים פורומים של מנהלי בתי ספר להטמעת הכלים לצריכה מקצועית ומושכלת של תכניות. 
	ראה ה ערות רה"מ 62 חלק ראשון עמ' 149.

ליקוי

4. 	חוק איסור פעילות מסחרית במוסדות חינוך, התשס"ח-2007, אוסר על מנהל מוסד חינוכי לאפשר פעולות מסוימות בשטחי המוסד ובהן הצגת פרסומות בכל דרך. על אישור הפעלה של פעילות שיווקית במוסדות החינוך מופקדת הוועדה לאישור השילוב של פרסומת מסחרית במשרד החינוך (להלן - ועדת פרסומות). 
מדי שנה בשנה פועלים במוסדות החינוך אלפי גורמים חיצוניים המפעילים תכניות. מסקרים שהוגשו למשרד עלה כי 36.5% מהגורמים החיצוניים הם גורמים מסחריים. המשרד לא קיבל בקשות לאישור פעילותם של חלק ניכר מהגורמים המסחריים שפעילותם בבתי הספר מותנית באישור של ועדת פרסומות.
בשנת הלימודים התשע"א (2011-2010) מיפה המשרד את התכניות החיצוניות בבתי הספר ומצא מאות תכניות שמפעילות ככל הנראה חברות מסחריות. נמצא כי בידי יו"ר ועדת פרסומות לא היו נתונים על תוצאות המיפוי שעשה המשרד, הגם שיש בהן די מידע שמאפשר למשרד לאתר תכניות של חברות מסחריות שלא הוצגו לוועדה ולמותר לציין כי לא אושרו.
כאשר המשרד מאפשר לגורמים עסקיים להפעיל תכניות במוסדות חינוך, בלי שבחן את תכניהן באופן מעמיק, ובלי שהתיר או אסר לקיימן, הוא מותיר, למעשה, בידי אחרים את שיקול הדעת השמור לגוף השלטוני, לרבות בעניין תוכני השיעורים ודרכי העברת המסרים לתלמידים. בהעברת הסמכות הזאת מאפשר המשרד לאותם גורמים לקבוע את התכנים ולהחדיר מסרים שיווקיים לבתי הספר. 



מעקב
משרד החינוך

4. 	ההנחיות הופצו לכל עובדי המשרד במטה ולמנהלי המחוזות. הוועדה בוחנת את כל התכניות שפונות אליה. 
ראה ה ערות רה"מ 62 חלק ראשון עמ' 149.

ליקוי

5.	ממסמכי המשרד עולה כי בשנת הלימודים התש"ע (2010-2009) התקיימו 68 סיורים של תלמידי בתי ספר במרכזי המבקרים של חברות מסחריות גדולות. היבט מרכזי בפעילותם של מרכזי מבקרים של חברות עסקיות הוא שיווק מוצרים לבאים בשעריהם. על פי מסמכי הוועדה, לא ניתן היתר לפעילות זו. 
ביקור תלמידי בתי הספר בלב לבה של העשייה השיווקית של חברות מסחריות עשויה לחזק בעיניהם את אמינות המסרים השיווקיים המועברים להם. כשפעילויות אלה נושאות מסרים שיווקיים ופרסומיים, הן נעשות בניגוד לדין ולהוראות המשרד. במקרים כאלה התלמידים המשתתפים הם מעין קהל שבוי של פרסומת מסחרית, שכן פעילות של כיתה במסגרת יום הלימודים מחייבת את כלל תלמידי הכיתה.

מעקב
משרד החינוך

5. 	ראה תגובה לליקוי מס' 4. 
	ראה ה ערות רה"מ 62 חלק ראשון עמ' 150. 

ליקוי

6. 	לאגף לחינוך על-יסודי במינהל הפדגוגי במשרד אין מידע על כל התכניות לתגבור ההכנה לבגרות בבתי הספר. האגף לשירותי חינוך ורווחה במינהל הפדגוגי יזם את "תכנית העצמה לבגרות" (תה"ל), והוא מממן אותה. תכנית תה"ל לא הועברה לבחינה פדגוגית של האגף לחינוך על-יסודי. האגף לקליטת תלמידים עולים במינהל הפדגוגי משתתף במימון של שני פרויקטים שבמסגרתם מופעלות תכניות הכנה לבגרות לתלמידים יוצאי אתיופיה. בידי האגף לא היה מידע על התכניות הללו, לרבות על תוכני התכניות, על מפעיליהן ועל המורים המלמדים אותן. 

מעקב
משרד החינוך

6. 	במהלך מיפוי התכניות, לצורך בניית מאגר התכניות החיצוניות שלהן שותף המשרד, הועברו התכניות לבדיקת האגף העל יסודי. 
	ראה ה ערות רה"מ 62 חלק ראשון עמ' 150. 
	


ליקוי

7. 	האגף לקליטת תלמידים עולים במשרד מופקד על מתן מענה ייחודי לתלמידים עולים ולתלמידים שהם תושבים חוזרים. האגף משתתף במימון של שני פרויקטים אשר מפעילים גורמים חיצוניים, שבמסגרתם מופעלות תכניות הכנה לבגרות לתלמידים יוצאי אתיופיה. 
בידי האגף לקליטת תלמידים עולים לא היה מידע על התכניות, לרבות על תכניהן, על מפעיליהן ועל המורים המלמדים אותן - האם הם מצוות בית הספר או מחוצה לו.

מעקב
משרד החינוך

7. 	לאגף יש נתונים מלאים על התכניות לקליטת תלמידים עולים ועל תכניהן ומפעיליהן. 
	ראה ה ערות רה"מ 62 חלק ראשון עמ' 151. 

ליקוי

8. 	על המשרד להעביר לרשויות המקומיות את העקרונות שקבע האגף לחינוך על-יסודי בנוגע למטרות התכנית, ליעדיה ולדפוסי הפעלתה בבתי הספר.

מעקב
משרד החינוך

8. 	באוקטובר 2013, מסיימת את עבודתה וועדה מורחבת להמלצה על מתווה מדיניות לבחינות הבגרות העתידיות. עם קבלת המתווה על ידי הנהלת המשרד, ייגזרו ממנו מטרות תכניות התגבור ויפורסמו לבעלויות. 
	ראה ה ערות רה"מ 62 חלק ראשון עמ' 152. 

ליקוי

9. 	מנהלת האגף לחינוך על-יסודי ומנהל אגף שח"ר מסרו כי תכנית העצמה לבגרות (תה"ל) לא הועברה לבחינה פדגוגית של האגף לחינוך על-יסודי. נוסף על כך אגף שח"ר לא הגדיר את דפוס הפעולה בבתי הספר, לדוגמה הוא לא קבע אם המורים יהיו מצוות בית הספר או מורים חיצוניים. לשיטת האגף, הרשות המקומית היא המופקדת על פיתוח התכנית לתגבור ועל גיבוש תכניה. 

מעקב
משרד החינוך

9. 	לאחר בדיקת התכניות על ידי ראמ"ה, היישובים פועלים כבר על פי ההנחיות שעודכנו.  
	ראה ה ערות רה"מ 62 חלק ראשון עמ' 152. 



ליקוי

12. 	בדוח הוועדה הבין-משרדית משנת 1987 שהוזכרה לעיל, נסקרה גם הסיינטולוגיה כאחת הכתות הפועלות במדינת ישראל. בשנת הלימודים התשס"ד (2004-2003) וכן בספטמבר 2008 הורה מנכ"ל משרד החינוך לאסור על שימוש במסמכים ובתכנית הלימודים שפותחה על פיהם שכתב אבי תורת הסיינטולוגיה והופצה בידי עמותה מסוימת. למשרד הועבר מידע על הפעלת תכנית של העמותה האמורה בשנת הלימודים התשע"א. עד לסיום הביקורת, אוגוסט 2011, עדיין לא עשה מטה המשרד שימוש במידע. 
יוצא אפוא כי בבית ספר ב' הופעלה תכנית חיצונית זו שתכניה נדונו בעבר בדוח הוועדה הבין-משרדית, ואשר על פי ממצאיה הם כרוכים בסיכונים בנוגע למצבם הנפשי של התלמידים המשתתפים בה. אישור הפעלתה של תכנית כזאת מחייב בדיקה של כלל היבטיה האמורים, קודם להפעלתה, ולו בבית ספר אחד לצורכי מחקר. בפועל אושרה התכנית לביצוע בבית ספר זה בלי שנעשתה בדיקה כזו. 

מעקב
משרד החינוך

12. 	יש חוזר מנכ"ל האוסר הכנסת התכנית בדרך אל האושר, ולכן לא הוקמה וועדה בנושא. בבית הספר המבוקר בדוח הופסקה התכנית. נכתב חוזר מנכ"ל המרחיב את ההנחיה שפורסמה בחוזר מנכ"ל סד/ד סעיף 3.7-4. החוזר נמצא בתהליך של גיבוש.
	ראה ה ערות רה"מ 62 חלק ראשון עמ' 154.

ליקוי

13. 	כפי שעולה מן הממצאים, אגף שפ"י התיר לבצע מחקר בבית ספר ג', בידעו שהדבר כרוך בהפעלת תכנית שמבוססת על הטכניקה האמורה, על הסיכונים שיוחסו לה. כל זאת, ללא אישור של אנשי מקצוע מתחום בריאות הנפש ובלי שבדק את מהות התכנית. לדעת משרד מבקר המדינה, על הנהלת המשרד לוודא כי בכל הנוגע לתכניות הנוגעות לתחום הנפשי-רגשי של תלמידים, ייבדקו התכניות רק בידי אנשי מקצוע מתחום זה, והם שיחליטו אם לאשרה.

מעקב
משרד החינוך

13. 	ראה תגובה לליקוי 12. 
ראה הערות רה"מ 62 חלק ראשון עמ' 154. 








תכנית קרב - ההובלה, הפיקוח והבקרה של משרד החינוך

הגופים המבוקרים: משרד החינוך 

ליקוי מס' 13 תוקן. ראה הערות רה"מ 62 עמ' 158-9. 
ליקוי
	
1. 	משרד החינוך הפקיד את ניהולה של התכנית, הלכה למעשה, בידי עמותת קרב, אשר העניקה לו באופן בלעדי שירותים אלה ללא תמורה כספית. על פי נוהל של היועץ המשפטי לממשלה מ-1988, משרד ממשלתי אשר מבקש לשתף פעולה עם עמותה ימנה "ועדת עמותות", והמנכ"ל של המשרד יהיה חבר בה. עוד על פי הנוהל, כל יזמה לשיתוף פעולה עם עמותה תובא לפני הוועדה להחלטה עקרונית ולאישורה העקרוני; משאישרה זאת הוועדה, עליה לפרט את פרטי ההסדר או להסמיך גורם אחר במשרד לעשות כן. הביקורת העלתה כי עד למועד סיום הביקורת, באוגוסט 2011, לא גיבש המשרד נהלים לשיתוף פעולה עם עמותות, לא מינה ועדת עמותות ולא פעל על פי הנוהל האמור. עוד נמצא כי המשרד לא כרת חוזה עם עמותת קרב, כנדרש בנוהל זה.

מעקב
משרד החינוך

1.	מזכר ההבנות גובש ומרבית סעיפיו סוכמו בין עמותת קרב לבין המשרד. הנוסח הסופי הועבר בתאריך 15.10.13 לאישור סופי של קרב.
	ראה הערות רה"מ 62 עמ' 155. 

ליקוי

2. 	השגת המטרה המרכזית של תכנית קרב: מטרתה המרכזית של התכנית היא לפעול לצמצום פערים חברתיים ולאפשר לתלמידים ברחבי הארץ, ובעיקר ביישובי פריפריה, ליהנות מתכנית לימודים מועשרת. ההחלטה אם יישוב זכאי להצטרף לתכנית קרב במימון חלקי של המשרד (המכונה מימון רגיל), להבדיל ממימון מלא של התכנית על ידי הרשות המקומית וההורים (המכונה מימון עצמי), מותנית במצבו החברתי-כלכלי. אולם בפועל רשויות מקומיות בלתי מבוססות לא יכלו להצטרף לתכנית קרב במימון רגיל, בשל מגבלה תקציבית ואילו כשליש מהרשויות שהשתתפו בתכנית קרב היו מבוססות. הדבר מחייב בחינה והערכה של הנהלת המשרד בנושא הרכב הרשויות המקומיות המשתתפות בתכנית ואופן חלוקת המשאבים בין הרשויות המבוססות ובין הרשויות הבלתי מבוססות, אולם המשרד לא ביצע בחינה כזו בעשור האחרון.

מעקב
משרד החינוך

2. 	בישיבה שהתקיימה בתאריך 24.1.2012 דן צוות המורכב מנציגי אגף החינוך היסודי ונציגי תכנית קרב להבנת המדדים המרכיבים את הקריטריונים להנחות לרשויות: מדד שטראוס, אשכול הלמ"ס, מדד משולב (ממוצע). הצוות קיים ישיבת המשך נוספת לבחינת הנושא בתאריך 20.2.2013, בישיבה זו החליט הצוות להמליץ לוועדת הכספים לקבל את מדד הלמ"ס כמדד קובע, כיוון שמהותו בדיקת המצב הכלכלי של תושבי היישוב. ההנחה אמורה להקל על ההורים המתגוררים ביישוב, לתת מענה להורים מיעוטי יכולת, ולכן מצבם הכלכלי הוא המשמעותי ולא ניבוי ההצלחה של ילדם בלימודים. בישיבת ועדת הכספים שהתקיימה בתאריך 28.8.2013 החל דיון במדדים ובניסיון להבין את ההבדלים ביניהם ובתוצאה שהם נותנים לגבי תקצוב היישובים. הוחלט כי בישיבת ועדת הכספים הבאה המשרד יקבל החלטה לגבי המדד הקובע. 
	
ליקוי

3. 	נמצא כי במסגרת תכנית קרב פעלו תכניות משנה שאינן חלק מליבת העשייה שלה (שהיא תכניות העשרה), במימון חלקי של המשרד, בלי שהיה ברשותו מידע מלא על אודותן ובלי שוועדת הכספים של תכנית קרב אישרה לקיימן, כנדרש, לכל הפחות בנוגע לשנת הלימודים התש"ע. 

מעקב
משרד החינוך

3.	נבחנה פעילותה של כל תכנית משנה והתקבלו ההחלטות הבאות: התכניות "הרשת החברתית" ו"תכנית המגשרים" ימשיכו את פעילותן. התכנית "מידה טובה" תפעל בבתי הספר עד סוף שנת הלימודים תשע"ג (שתהווה שנה אחרונה לפעילותה). במידה ויחול בה שינוי ותכוון לתלמידים, היא תוגש כדרך כל תכנית חדשה לאישור, במסלול המקובל. כל תכנית חדשה מובאת לבחינה ולאישור הועדה הפדגוגית. תכניות שפועלות בין 2-5 שנים – המשרד ידון בהמשך פעילותה של כל תכנית בוועדה הפדגוגית. תכניות ותיקות (מעל 5 שנים) מוערכות שוב על ידי יחידת ההערכה של קרב וחלקם מובא לדיון בוועדה הפדגוגית. 
	ראה הערות רה"מ 62 עמ' 155-6. 

ליקוי

4.	צירוף רשויות מקומיות לתכנית: המשרד קבע שהחלטה בדבר הפעלת התכנית ברשויות מקומיות תתקבל על פי אמות מידה שייקבעו בידי ועדת ההיגוי של התכנית ויאושרו בידי הלשכה המשפטית והחשבות של המשרד. ממצאי הביקורת מלמדים כי ההליך שקבע המשרד לא התקיים במשך שנים, ובפועל צורפו רשויות מקומיות לתכנית קרב על פי אמות מידה אשר לא נקבעו ולא אושרו בידיו. המשרד ידע כל זאת ושימש גורם פסיבי בלבד. למעשה, נותרו על כנם הסדרים "היסטוריים" הראויים לבחינה מחודשת.

מעקב
משרד החינוך

4. 	בתאריך 6.12.12 התקיימה ישיבה בנושא סטאטוס תלמידים ומוסדות בתכנית קרב תשע"ג בהשתתפות הנהלת האגף לחינוך יסודי א' והנהלת קרן קרב. בישיבה זו הוסכם על הקריטריונים לצירוף מוסדות ורשויות חדשים לתכנית. להלן ההחלטות: עדיפות ראשונה: הגידול במספרי התלמידים בתוך המוסדות בהם תכנית קרב פועלת. עדיפות שנייה: יישובים בהם פועלת התכנית וביקשו הרחבה למוסדות חדשים. עדיפות שלישית: הכנסת יישובים חדשים על פי מדד שטראוס בשילוב מדד הלשכה המרכזית לסטטיסטיקה. 

ליקוי

5. 	גישה למאגרי מידע: משרד החינוך העביר למעשה לגורם פרטי, הנהלת התכנית, את הסמכות לנהל אותה. כדי לעשות זאת כהלכה היה עליו להפעיל פיקוח אפקטיבי על פעילותו של הגורם הפרטי. אולם התברר כי לא היה בידי המשרד מידע הכרחי לשם פיקוח, ולו בסיסי, על תכנית קרב.

מעקב
משרד החינוך

5. 	נושא ההערכה הפנימית נכלל במזכר ההבנות בנוסח הבא: בנוסף להערכה החיצונית, התכנית תנהל הערכה פנימית, בהקשר לתכני התכנית ולתהליכי הדרכה, וזאת ככלי בידי ההנהלה לטיוב מתמיד של התכנית. המשרד וההנהלה יגדירו בכל שנה את הנושאים שיוערכו על ידי יחידת ההערכה הפנימית של קרב וזאת על פי צרכי התכנית והמשרד. כל זאת, בנוסף להערכה הפנימית השוטפת שתתבצע על ידי הנהלת התכנית. המשרד יקבל את כל ממצאי דוחות המחקר וההערכה כאשר יתבצעו. 

ליקוי

6.	המידע על התכנית במימון עצמי: רשות מקומית שאינה עומדת בתנאים שקבע המשרד להפעלת תכנית קרב במימון חלקי של המשרד, רשאית להפעיל אותה במימון מלא של הרשות וההורים. במאי 2011 לא היו בידי המשרד נתונים בסיסיים מן המוכן על מקורות המימון השונים של התכנית, והוא סיים לרכזם רק כעבור שלושה חודשים, באוגוסט 2011. כמו כן, היו בידיו נתונים רק על חלק מבתי הספר (79%) שבהם הופעלה תכנית קרב במימון עצמי. 

מעקב
משרד החינוך

6. 	לא דווח על התקדמות בתיקון הליקוי.

ליקוי

7. 	ועדת ההיגוי: לוועדת ההיגוי תפקיד מרכזי בהובלת תכנית קרב, בקביעת מדיניות התכנית ועקרונות הפעולה שלה. אף על פי כן נמצא שהיא לא התכנסה במשך ארבע שנים, מאוגוסט 2007 ועד יולי 2011; חברי ועדת ההיגוי לא מונו באופן רשמי; משרד החינוך לא קיבל החלטה בעניין הגורם שיעמוד בראש ועדת ההיגוי, ובפועל נותר העניין עמום.



מעקב
משרד החינוך

7.	חברי הועדה הוגדרו וההמלצה למנותם הועברה למנכ"לית המשרד. ועדת ההגוי העליונה התכנסה 3 פעמים במהלך תשע"ב. 
	ראה הערות רה"מ 62 עמ' 156-7. 

ליקוי

8.	ועדת הביקורת: במועד הביקורת של משרד מבקר המדינה ועדת הביקורת כללה חברים מבין חברי ועדת ההיגוי - נציגי המשרד ונציגי עמותת קרב; היא אחראית לאישור תכנית הביקורת, לבקרת ביצוע הביקורת וליישום מסקנות הביקורת. במועד הביקורת של משרד מבקר המדינה שימש כמבקר הפנימי של תכנית קרב נציג ממשרד פרטי מסוים שמשרדו שימש גם כגוף המבקר של עמותת קרב. בדיון של ועדת הביקורת הועלתה שאלת ניגוד העניינים לכאורה של המבקר הפנימי. נמצא כי שאלת ניגוד העניינים לא הובאה לפני היועצת המשפטית של המשרד, ולכן גם לא לובנה. 

מעקב
משרד החינוך

8. 	שאלת ניגוד העניינים לכאורה של המבקר הפנימי הובאה ולובנה בפני היועצת המשפטית של המשרד. הוחלט על החלפת המבקר הפנימי. המבקר שעסק בביקורת פנים סיים את תפקידו בסוף שנת הלימודים תשע"ג. 
	

ליקוי

9.	נציגי המשרד בוועדת הביקורת לא ביצעו את הפעולות הנדרשות: הם שותפו באופן חלקי בלבד בגיבוש תכנית הביקורת השנתית של המבקר הפנימי של התכנית, והם לא קיבלו באופן שוטף את דוחות הביקורת. האחראי מטעם המשרד על התכנית התריע על חלק מן הליקויים האלה לפני הנהלת המשרד, אולם לא קיבל מענה. 

מעקב
משרד החינוך

9. 	ראה תגובה לליקוי מס' 8.
	
ליקוי

10.	ניהול כוח האדם של התכנית: משרד החינוך מפעיל את תכנית קרב באמצעות עמותת קרב, אשר מעניקה לו שירותי ניהול ושירותים פדגוגיים; ובאמצעות קבלן, אשר מספק לו שירותים תפעוליים. נמצא כי בין המשרד ובין הנהלת התכנית שררה אי-בהירות בעניין חלוקת הסמכויות הנוגעות לניהול השוטף של כוח האדם בתכנית, מה שעורר מחלוקות ביניהם. אמנם המשרד קבע במכרז שפרסם בשנת 2009 (להלן - המכרז) שהקבלן יהיה המעסיק של כל העובדים בתכנית קרב. אולם נמצא כי תפקידו של הקבלן בכל הנוגע לגיוס עובדים היה מצומצם מזה אשר נקבע במכרז, שכן הנהלת התכנית הייתה מעורבת בגיוס עובדים, במיונם ובקביעת תנאי עבודתם ובהחלטה הסופית על קבלתם. 

מעקב
משרד החינוך

10. 	חלוקת הסמכויות הנוגעות לניהול השוטף של כוח האדם בתוכנית, עוגנו כבר במזכר ההבנות.
ליקוי

11.	מתן הנחות לרשויות המקומיות: נוסף על השתתפותו במימון התכנית העניק המשרד לרשויות המקומיות הנחות, שמשמען הגדלת השתתפותו של המשרד במימון התכנית. שיעורי ההנחות היו בין 1.8% ל-18%. שיעורי ההנחות האלה אושרו על ידי ועדת הכספים של התכנית והן היו מיועדות לתלמידים שהוריהם מתקשים לממן את השתתפות ילדיהם בתכנית. 
	שמירה על עקרון השוויון בחלוקת כספים לרשויות המקומיות שנועדו להקצאת הנחות עבור תלמידים שהוריהם מתקשים לממן את חלקם בתכנית קרב טעונה אמות מידה ברורות לגבי מצבן הכלכלי של משפחות התלמידים באותן רשויות. הענקת הנחה לרשויות מקומיות ללא אמות מידה ברורות עלולה לפגוע בעקרון השוויון. התברר כי ליחידה המופקדת על התכנית מטעם המינהל הפדגוגי לא היה ידוע מי קבע את מתכונת ההנחות, כיצד נקבעו שיעוריהן ומתי הן אושרו. על ליקוי זה ניתן היה ללמוד כבר מממצאי המבקר הפנימי של התכנית משנת 2007, אולם ועדת הכספים של התכנית לא בחנה את מערכת ההנחות ולא ערכה בה שינויים. עוד נמצא שלמשרד או להנהלת התכנית לא היה מידע בדבר חלוקת ההשתתפות הכספית בתכנית בין הרשות המקומית ובין ההורים, והם לא יכלו לדעת אם ההנחות שהעניק המשרד אכן הגיעו ליעדן.

מעקב
משרד החינוך

11. 	הרשות המקומית היא המטפלת במתן ההנחות לתלמידים, מתוך הנחה שהקהילה מכירה ויודעת מי אכן זקוק לסיוע. הבקרה תיעשה על ידי משרד רו"ח לביקורת פנים, בהן תתבקש הרשות להציג את המנגנונים והקריטריונים למתן ההנחה והתמיכה בתלמידים שהוריהם מתקשים לממן את התכנית. 

ליקוי

12. 	המזכירות הפדגוגית והפיקוח הכולל מופקדים על אישור המדיניות הפדגוגית של משרד החינוך ועל תכניהן של תכניות חינוכיות במוסדות החינוך. מכלול הממצאים שהועלו בפרק זה מלמד שבפועל בכל הנוגע לתכנית קרב לא מילא המשרד את תפקידו כגורם שבודק תכניות המוצעות למוסדות חינוך ומאשר אותן. רק לאחר סיום הביקורת, בספטמבר 2011, קבע המשרד בחוזר המנכ"ל המתוקן כי הפעלת תכניות במוסדות חינוך טעונה אישור של המשרד לגביהן. אולם חוזר המנכ"ל המתוקן לא הגדיר מהו חלקה של המזכירות הפדגוגית ושל הפיקוח הכולל באישור תכניות קרב. על הנהלת המשרד לקבוע מה תפקידם של המזכירות הפדגוגית ושל המפקחים הכוללים בכל הנוגע לתכנית קרב.

מעקב
משרד החינוך

12. 	הוחלט על המשך פעילותן של תכניות המשנה" "הרשת החברתית" ו"תכנית המגשרים". התכנית "מידה טובה" הפסיקה לפעול. תכניות הפועלות 2-5 שנים - נוהל אישור התכניות פועל זו השנה השנייה. 
	ראה הערות רה"מ 62 עמ' 158. 

	
ליקוי

14. 	במסמכי המכרז קבע משרד החינוך כי הקבלן יעסיק מנהל יחידת הערכה ומידע, אשר יהא אחראי על ביצוע הערכת התכניות והפעילות הפדגוגית בתכנית קרב. אולם התברר שבפועל הדוחות של יחידת ההערכה אינם מעוברים באופן שוטף למשרד. ראוי שמשרד החינוך יהיה שותף לקביעת הנושאים שיוערכו ויקבל את תוצאות הבדיקות שנעשות. מעורבותו זו נדרשת לצורך מילוי תפקידו כמוביל התכנית והמבקר אותה, הכולל בין היתר קיום של פעולות ההערכה האמורות, אשר אותן הוא מממן.

מעקב
משרד החינוך

14. 	תהליכי ההערכה הפנימית המתקיימת במסגרת קרב, נכללים במזכר ההבנות. 
	ראה הערות רה"מ 62 עמ' 159. 




תקשוב מערכת החינוך

הגופים המבוקרים: משרד החינוך ומפעל הפיס.

ליקוי

1.	הפעלתה של התכנית, שנקבעה בעקבות דוח "מחר 98", הסתיימה בסוף שנת 2002, אף שלא הושלמה המשימה לצייד את בתי הספר במחשבים על פי היעד שקבע המשרד להשיג ב-1997 - עמדת מחשב אחת בממוצע לעשרה תלמידים. מאז ועד מועד סיום הביקורת, אוגוסט 2011, לא הפעיל משרד החינוך תכנית המשך כלל-ארצית כדי להשלים את המשימה וכפי שעלה מנתוני המשרד - בתי הספר בישראל עדיין אינם מצוידים בכמות מספקת של מחשבים לתלמידים כפי שנקבע להשיג 14 שנים קודם לכן. 

מעקב
משרד החינוך

1. 	ב- 2011 החלה תכנית מערכתית בצפון, בדרום ובירושלים ב- 2011 לצייד בכמות מספקת מחשבים לתלמידים החלוקה תלויה בקבלת תקציב מהאוצר. ב-2012-3 במסגרת תכנית התקשוב צוידו, עגלות מחשבים ניידים לשימוש התלמידים: 20 בתי ספר מדגימים, 60 בתי ספר מחקר מבוקר, 100 בתי ספר בתכנית הניסוי פדגוגיה חדשנית ספרים דיגיטליים (מתוכם 67 בתי ספר חדשים) – סה"כ 145 בתי ספר.  
ליקוי

2.	המקור הכספי בקנה מידה ארצי למימון רכישת מחשבים לתלמידים בבתי הספר בארץ מאז שנת 2003 הוא מענקי מפעל הפיס הניתנים לרשויות המקומיות. על פי נוהלי מפעל הפיס, רשויות מקומיות ריבוניות לעניין קביעתם של סדרי עדיפויות לשימוש בכספי המענקים, ולפיכך הן אינן חייבות לרכוש באמצעות המענקים מחשבים לבתי ספר והן יכולות לבחור להשתמש בכספים לצורכיהן האחרים. מכאן שמשנת 2003, לאחר שהסתיים מימונה של תכנית "מחר 98", לא הייתה מחויבות כספית של שום גורם ציבורי, לרבות משרד החינוך, להמשיך את המהלך שהתחיל בשנות התשעים של המאה העשרים לרכישת מחשבים לבתי הספר כדי להשיג את היעדים שקבע משרד החינוך לעניין זה. 

מעקב
משרד החינוך

2. 	החלה תכנית מערכתית בצפון, דרום וירושלים והנושא תלוי בתקציב ממשרד האוצר. 

ליקוי

3.	ממצאי דוח זה מלמדים שבבתי הספר בארץ יש עמדת מחשב אחת בממוצע לתריסר תלמידים. בכ-60% מבתי הספר בישראל מספר עמדות המחשב שעומדות לרשות התלמידים יחסית למספר התלמידים, קטן מהממוצע הארצי; בכמחצית מבתי הספר יש עמדת מחשב אחת בלבד בממוצע ל-20 תלמידים ויותר עד לכדי העדר מחשבים לתלמידים; כשליש מבתי הספר בישראל אינם מצוידים כלל בעמדות מחשב לתלמידים. תוצאות של מחקרים בין-לאומיים שנעשו בעשור הראשון של המאה העשרים ואחת העלו כי היקף ההצטיידות של בתי הספר בישראל במחשבים בהשוואה למספר התלמידים שלומדים בהם קטן לעומת היחס הממוצע במדינות ה-OECD. 

מעקב
משרד החינוך

3. 	המשרד פועל להפעלת מדגימים, מחקר מבוקר ופיילוט ספרים דיגיטליים. השלמה מחשב לכל ילד למקרים סוציאליים. 

ליקוי

4.	נמצאו פערים ניכרים בין בתי ספר ממגזרים שונים בתחום תשתיות התקשוב הקיימות. בבתי הספר במגזר היהודי הממלכתי והממלכתי-דתי היחס בין מספר התלמידים למספר עמדות המחשב הוא 1:9 בממוצע - עמדת מחשב אחת לתשעה תלמידים, במגזר הדרוזי היחס הממוצע הוא 1:12, ובמגזר הערבי ובמגזר הבדואי - היחס הממוצע הוא 1:20. ברוב בתי הספר במגזר החרדי אין כלל מחשבים לתלמידים. לדברי מנהל אגף מחשבים בחינוך במינהל מדע וטכנולוגיה של המשרד, מאות בתי ספר חרדיים אינם מעוניינים "להתמחשב". עלה כי גם בין יישובים שונים בארץ יש פערים בהיקף ההצטיידות במחשבים לתלמידים בבתי הספר. 

מעקב
משרד החינוך

4. 	בשלב הראשון שולבו דתיים, קשר למחשב לכל תלמיד למקרים סוציאליים. תשלום מהמשרד על תשתיות. בשלב השני,  שולבו 28 בתי ספר במגזר המוכר שאינו רשמי: רשת שובו – 8 בתי ספר, רשת מעיין החינוך התורני – 20 שילוב כל בתי הספר היסודיים במחוזות צפון ודרום בהם קיים ריכוז של בתי ספר מהמגזר דוברי הערבית. מל"י – מחשב לכל ילד. 

ליקוי

5.	פעולות המשרד להטמעת התקשוב בהוראה היו מצומצמות ולא התקיימו בהיקף ארצי. בשנת 2010 רוב השיעורים במקצועות השונים המשיכו להתקיים ללא שימוש באמצעי תקשוב, והשימוש במחשבים הצטמצם לתחום מעבדת המחשבים ולשיעורים המועטים שניתנים לתלמידים בתחום זה. 



מעקב
משרד החינוך

5. 	בשנת 2012 מתקיימים כבר השיעורים השונים באמצעות מערכת תקשוב בכל בתי הספר שנכנסו לתכנית מתשע"א באופן הבא: המורים בכל שבוע משלבים שיעור מתוקשב אחד לפחות בכל מקצוע ובכל כיתה, שבה הם מלמדים. במקצועות מתמטיקה ושפה המורה נידרש ללמד לפחות שני שיעורים בכל כיתה. בכל בתי הספר שנכנסו לתכנית התקשוב הפך לחלק מהתרבות הבית ספרית ברמה ארגונית ופדגוגית כדרך חיים.
	ראה הערות רה"מ 62 עמ' 161. 

ליקוי

6.	בשיעור ניכר מהמחשבים בבתי הספר מותקנים מעבדים מיושנים שאינם מאפשרים לתלמידים שאמורים להשתמש בהם ליישם את המטלות שהם נדרשים לבצע באמצעות המחשב. 
	
מעקב
משרד החינוך

6. 	טרם הותקנו בבתי הספר מעבדים חדשים. ראה תגובה לליקוי מס' 1. 

ליקוי

7. 	בשנת 2010 החל המשרד להפעיל תכנית הקרויה "התאמת מערכת החינוך למאה ה-21" שמטרתה להחיל פדגוגיה חדשנית בבתי הספר תוך הטמעה של טכנולוגיית המידע. אין התכנית כוללת תגבור עמדות מחשב לתלמידים ברוב בתי הספר הנכללים בה, ולפיכך אין בה כדי להביא למילוי המחסור המשמעותי במחשבים לתלמידים בבתי הספר בישראל. זאת ועוד, לא הובטח שהתכנית תתוקצב מעבר לשנתיים הראשונות מתוך חמש השנים שבהן היא מתוכננת לפעול, ומכאן שאין תשתית שתבטיח שהתכנית תיושם בהיקף ארצי כמתוכנן ושיעדיה ייושמו. 

מעקב
משרד החינוך

7. 	טרם תוגברו עמדות מחשב לתלמידים ברוב בתי הספר, אך כן קיים תגבור בעמדות מחשבים ב- 145 בתי ספר כפי במפורט בתגובה לליקוי מס' 1.   

ליקוי
	
8. 	על משרד החינוך לפעול באופן מערכתי וכלל-ארצי להטמעת התקשוב בהוראה ובלמידה, להשלים את המחסור במחשבים לתלמידים בבתי הספר בארץ וכן לחדש את מצאי המחשבים כדי שבבתי הספר יוצבו מחשבים שניתן לבצע באמצעותם את המשימות שהמשרד מבקש להטיל על התלמידים. פעולות אלה דרושות כדי שתהיה תשתית להקניית מיומנויות תקשוב לתלמידים. עוד על המשרד לפעול לצמצום הפערים המשמעותיים בין בתי הספר בארץ מבחינת תשתיות המחשבים, שפוגעים בעיקר באוכלוסיות החלשות. 

מעקב
משרד החינוך

8.	המשרד מתגבר את מערך המחשבים למורים ויוצר תשתיות המתאימות כדי שיוכלו לשלב את התקשוב בהוראה בהרחבה בצפון ובדרום ובירושלים ועולים לחטיבות הביניים וזאת בהתאם למשאבי האוצר. בתכנית התקשוב משולבים: יסודי – 1076, חטיבת הביניים – 168 – סה"כ 1244. מרביתם מרוכזים במחוזות: צפון, דרום וירושלים, נכון לסוף תקופה תשע"ג. בבתי ספר אלה חולקו מחשבים ניידים לכלל המורים. כמו כן, הוכנסו תשתיות מתאימות להפעלת הציוד: מקרן בכל כיתת אם, פריסת רשת אינטרנט, תוכן דיגיטלי, תשתית כלי לניהול פדגוגי, תשתית פורטל חומרים דיגיטליים, תקצוב טכנאי ומערך הדרכה והשתלמויות בפיתוח המקצועי למורים. שולבו 145 בתי ספר בתכנית ניסוי חדשנות פדגוגית, ספרים דיגיטליים והוכנו תשתיות מתאימות לשילובם. 
	ראה תגובה להערות רה"מ 62 עמ' 162. 















סוגיות במינהל החינוך הדתי

[bookmark: _Toc282064526]הגופים המבוקרים: משרד החינוך

ליקוי מס' 4 תוקן. ראה דוח הערות רה"מ 62 עמ' 165. 
 
ליקוי
	
1.	המשרד קבע תכנית יסוד (להלן - ליבה) לחינוך היסודי ותכנית לחטיבות הביניים. בחוזרי מנכ"ל המשרד נקבע כי על בתי הספר הממלכתיים והממלכתי דתי (הממ"ד) ללמד "100% של תכנית הליבה". המשרד הדגיש חובה זו גם לפני בג"ץ. 
ממצאי הביקורת בנוגע ללימוד אנגלית בכמה בתי ספר יסודיים בחינוך הממ"ד העלו כמה מקרים שבהם לא קויים העיקרון שקבע המשרד, עיקרון שקיבל ביטוי בחוזר המנכ"ל ובהודעת המשרד לבג"ץ בדבר החובה ללמד בבתי הספר הממלכתיים את כל מקצועות הליבה. דיווח על כך נמסר לשר החינוך ולמנכ"ל המשרד, ובעקבות כך הם החליטו להפחית מתקן בית הספר את שעות הלימוד של מקצוע הליבה שלא נלמד.
משרד מבקר המדינה מעיר למשרד כי קיום העיקרון היסודי האמור שקבע בדבר חובת הלימוד של מקצועות הליבה מחייב בחינה של כל מקרה ותגובה החלטית על כל מקרה שבו בבית ספר רשמי אין לימודי ליבה בהיקף של 100% על פי ההוראה שנקבעה בנושא. על המשרד לבחון אם גריעת שעות התקן של מקצוע ליבה שלא נלמד במוסד ממלכתי מבטיחה יישום מלא של העיקרון שנקבע ומניעה של הפרות דומות מצד בתי ספר נוספים. 

מעקב
משרד החינוך

1. 	המינהל מצא שמלבד ל- 7 בתי ספר, כל בתי הספר לומדים את כל מקצועות הליבה וגריעת השעות לאותם בתי ספר במקצוע אחד ספציפי (אנגלית) הוא הפתרון המתאים ביותר. 

ליקוי

2. 	המינהל לא בדק כיאות את נושא ההישגים בשפה האנגלית בבתי הספר הממ"ד ואת הצורך בבחינת דרכים להעלאת ההישגים בבחינות המיצ"ב בחינוך הממ"ד, צורך שעלה בעבר בדוח מבקר המדינה. על אף מגמת השיפור בציונים של תלמידי כיתות ח' בחינוך הממ"ד בין השנים התשס"ח והתשע"א, בכל אחת מהשנים היה ממוצע הציונים שלהם נמוך מאלה של התלמידים בחינוך הממלכתי. 

מעקב
משרד החינוך

2. 	לא דווח על התקדמות בתיקון הליקוי.  
	ראה  דוח הערות רה"מ 62 עמ' 163-4. 
ליקוי

3.	זה כמה שנים פועל המינהל על יסוד הנחת עבודה שתלמידים מהחינוך הממ"ד עוברים לחינוך המוכר שאינו רשמי (להלן - מוכש"ר), והנחה זו מעצבת את דפוסי הפעולה של המינהל בנושאים שונים. בשנת 2010 הטיל מנהל המינהל על מחמ"ד מחוז הדרום לעמוד בראש ועדה ארצית אשר ריכזה נתונים באמצעות שאלונים. ממצאי הביקורת מעידים כי לא ניתן להסיק מהנתונים שריכזה הוועדה מסקנות לגבי כלל האוכלוסייה.
משרד מבקר המדינה מעיר למשרד החינוך כי בחינה מקצועית בנוגע למעבר של תלמידים למוסדות חינוך אחרים תוכל להיעשות רק לאחר בניית מסד נתונים מלא ומהימן בדבר כל התלמידים שעזבו בשנים האחרונות את מוסדות החמ"ד. מסקנותיה של בחינה זו נחוצות הן לצורך בחינת פעילותם של מוסדות החמ"ד הנכללים במסגרת החינוך הממלכתי במדינת ישראל והן לצורך בחינת הנחת העבודה של מינהל החמ"ד בשנים האחרונות שלפיה מסתמנת מגמה של מעבר משמעותי של תלמידים למוסדות חינוך מוכש"ר.

מעקב
משרד החינוך

3. 	לא דווח על התקדמות בנושא.
	ראה דוח הערות רה"מ 62 עמ' 164. 

ליקוי

5.	גרעין תורני הוא קבוצה של משפחות או יחידים מקרב הציונות הדתית המתארגנים לגור יחד. בכל אחת מ-12 הערים שבמחוז תל אביב יש גרעין תורני. בשנים 2010-2009 קיבל המינהל תלונות מהורים לתלמידים של בתי ספר וגני ילדים בחינוך הממ"ד במחוז תל אביב, ולפיהן חלו שינויים במוסדות חינוך עם כניסתם של חברי הגרעינים התורניים לבתי הספר ולגנים; כן חלו שינויים ברוח המוסדות, למשל פתיחה של כיתות "תורניות" שבהן התלמידים מקבלים תוספת של לימודי קודש, שיבוץ "מלמד" בבתי הספר, הכנסת רבנים לגני הילדים והפרדה בין בנים לבנות. בתלונות אלה הועלתה הטענה ששינויים אלו נובעים מכניסת ילדיהם של חברי הגרעינים התורניים לבתי הספר ולגנים, והשינויים ברוח בית הספר חלים כתוצאה מפעולות של המינהל.
צבר התלונות שקיבל המשרד מדגיש את הצורך בעבודת מטה מקיפה של המינהל כדי לבחון את ההיבטים השונים של הסוגיות המועלות בתלונות, בראש ובראשונה בנוגע למוסדות שלגביהם הועלו התלונות. נוסף על כך, עבודת מטה לצורך גיבוש מדיניות של המשרד, תשמש בסיס להסדרת שילובם של ילדי הגרעינים התורניים בפעילות של מוסדות החינוך. 

מעקב
משרד החינוך

5.  	המשרד בדק את המצב הקיים בנושא זה ומצא אותו ללא בעיה הדורשת התייחסות ארצית. 
	ראה דוח הערות רה"מ 62 עמ' 165. 

ליקוי

6. 	המשרד הקצה למינהל החמ"ד תקציב להפעלת "תכנית 'מלמדים'", למימון שכרם של "מלמדים" בבתי ספר ממ"ד. "מלמד" משמש למעשה כמורה בכיתה כבעל התפקיד המרכזי בכיתה או כמורה ללימודי קודש. לגבי "מלמדים" ששכרם שולם מתקציב התכנית בלבד, לא היה למשרד מידע על אודות השכלתם של כ-66% מהם; "מלמדים" שהועסקו בבתי הספר באמצעות שעות שהוקצו לתכנית, לא עברו בדיקה כנדרש בחוק למניעת העסקה של עברייני מין במוסדות מסוימים, התשס"א-2001.

מעקב
משרד החינוך

6. 	יש למשרד מידע על השכלתם של המלמדים והמנהלים, והמפקחים הונחו לבצע את הבדיקה הנ"ל. 

ליקוי

7. 	משרד מבקר המדינה מעיר למשרד החינוך כי פעילותם של ה"מלמדים" בבתי הספר נוגעת באופן מהותי בתחום ההוראה, ולכן יש מקום כי קליטתם במוסדות החינוך תיעשה לאחר קיום הליכי בחינה ואישור.

מעקב
משרד החינוך

7. 	ראה מעקב לליקוי מס' 6. 
	ראה דוח הערות רה"מ 62 עמ' 166. 

ליקוי

8. 	מנהל המינהל יזם את העסקתו של עוזרו האישי כמתנדב בלא שהעלה לפני הגורמים הרלוונטיים במשרד כי העוזר משתייך לעמותה של גרעין תורני ומנהל ארגון גג של עשרה גרעינים תורניים בגוש דן וכן את החשש להימצאותו במצב של ניגוד עניינים בשל כך. לא נבחנה זיקה אפשרית בין עיסוקיו האמורים של העוזר ובין עבודתו במינהל לצורך גיבוש הסדר למניעת ניגוד עניינים בעבודתו.

מעקב
משרד החינוך

8. 	לא דווח על התקדמות בתיקון הליקוי.

ליקוי

9. 	מנהל המינהל מסר למשרד מבקר המדינה ביולי 2011 כי אין למינהל כללים בנוגע לעניין הפרדה בין המינים בבתי הספר ובנוגע לאופן שבו תיעשה הפרדה כזאת. יצוין כי בדצמבר 2011, לאחר סיום הביקורת, גיבשו מנהל המינהל ויו"ר מועצת החמ"ד מסמך ונכתב בו כי "סוגיות מגדר והפרדה בין המינים עלו על שולחנה של מועצת חמ"ד בעת האחרונה", בשיתוף עם המינהל; "סוגיות אלה ראוי להן שתתבררנה במתינות ובהיוועצות עם אנשי חינוך, רבנים ונציגי הורים"; המועצה מצויה בעיצומו של תהליך זה. 

מעקב
משרד החינוך

9. 	מועצת החינוך הדתי גיבשה כבר יחד עם הנהלת החינוך הדתי מדיניות בנושא הפרדה מגדרית. 
	ראה דוח הערות רה"מ 62 עמ' 166. 

ליקוי

10. 	הפעלת תכנית לימודים נוספת (תל"ן) מותנית כאמור באישור בכתב של 75% מהורי הילדים בגן. במקרה זה, שבו טענו הורים בתלונותיהם שיש המתנגדים לנוכחות רב בגן הממומנת מכספי התל"ן, הייתה חשיבות יתרה לקבל את הסכמתם הכתובה של ההורים. התברר כי במחוז תל אביב לא היו מסמכים כתובים בנדון, לרבות הסכמת ההורים. אף על פי שהמשרד קיבל משני הורים תלונות על אי-קיום הפעולות לפי הכללים, הוא לא פעל לבירורן. 

מעקב
משרד החינוך

10. 	פורסם חוזר מנכ"ל מיוחד בנושא ונעשו פעולות רבות להטמעתו במוסדות החינוך.
	ראה דוח הערות רה"מ 62 עמ' 167.  

ליקוי

11. 	מן הנתונים שהתקבלו עולה כי באותם החודשים בשנת הלימודים התשע"א מימן המשרד באמצעות תקציב התכנית את שכרם של 313 "מלמדים", 216 מהם (כ- 69%) עבדו גם כמורים בשעות תקן של המשרד,  ו- 97 (כ- 31%) מהם עבדו במימון התכנית בלבד; יצוין כי לגבי "מלמדים" ששכרם שולם מתקציב התכנית בלבד, לא היה למשרד מידע על אודות השכלתם של כ- 66% מהם (64 מ-97). 

מעקב
משרד החינוך

11. 	המשרד אסף כבר את כל נתוני המלמדים המועסקים בתקציב התכנית והמשרד ווידא כבר שהם מועסקים על פי כללי העסקה בשעות תקן ובשעות ממלאי מקום.
	ראה דוח הערות רה"מ 62 עמ' 167. 
		


ליקוי

12. 	במינהל החמ"ד לא נמצאו מסמכים המעידים על שנקבעו מדדי הצלחה לתכנית ה"מלמדים" בבתי הספר, וכי מונה אחראי להערכת התכנית. משרד מבקר המדינה העלה בבדיקתו כי לא היו בידי המינהל הערכות פדגוגיות של תכנית ה"מלמדים". היעדרם של מדדי הצלחה לתכנית פדגוגית פוגעים ביכולת המשרד לבצע מעקב, פיקוח והערכה נאותים על יישום התכנית ותרומתה. 

מעקב
משרד החינוך

12. 	ועדת ההיגוי לנושא המלמדים פועלת כבר ותפקידה למפות את המלמדים ותלמודי התורה בממלכתי דתי, לכתוב תכניות ומדדי הערכה, לגבש ולהפעיל תכניות ליווי והתפתחות מקצועית. 
	ראה דוח הערות רה"מ 62 עמ' 167. 





פעולות למניעת תאונות במערכת החינוך

הגופים המבוקרים: משרד החינוך.

ליקויים מס' 7,11,12,13,14,17,18,20,21,22,23,27,30 תוקנו. ראה הערות רה"מ 62 עמ' 170-182.

ליקוי

1. 	משרד החינוך לא קבע על מי מוטלת החובה לדווח על תאונה. כמו כן לא הוגדר על איזו רמת פגיעה יש לדווח, ולא נעשתה הבחנה בין חובת דיווח על פגיעה קלה ובין חובת דיווח על פגיעה שחייבה טיפול של רופא.
נתוני המשרד בנוגע למספר התאונות שאירעו במערכת החינוך בכל שנה הם חלקיים בלבד. עקב כך ניתוח הגורמים לתאונות והפקת הלקחים שמקיים המשרד בהתבסס על נתונים אלה לוקים בחסר.

מעקב
משרד החינוך

1. 	בדצמבר 2012 פורסם חוזר "ניהול שגרת הבטיחות בבתי ספר". 
	ראה הערות רה"מ 62 עמ' 168. 


ליקוי

2. 	על פי הדיווחים על תאונות תלמידים במערכת החינוך, בשנת הלימודים התש"ע היה מספר התאונות המדווחות גדול בלמעלה מ-20% ממספרן בשנה הקודמת. זאת ועוד, מספר התאונות המדווחות בשנת הלימודים התש"ע היה גדול ממספר התאונות המדווחות שאירעו בכל אחת מתשע השנים שקדמו לה - דהיינו משנת הלימודים התשס"ב (2002-2001) שבה החל ממונה הבטיחות לרכז נתונים על תאונות. 
משרד החינוך לא בחן את הסיבות לגידול והסתפק בהערכה שמקור הגידול הוא העלייה במודעות של בתי הספר לחובתם לדווח על תאונות.

מעקב
משרד החינוך

2. 	במרץ 2012 הקים המשרד את "הועדה לבטיחות תלמידים במערכת החינוך", מתחת לוועדה פועלות 11 תתי וועדות משנה בתחומים מגוונים הכוללים: בטיחות בחינוך גופני, בטיולים, במדעים, בסביבה הפיסית, ניהול ידע בבטיחות, ניהול שגרת הבטיחות בבתי ספר, חינוך לבטיחות, חזון ויעדים בבטיחות, חומרי פרסום והדרכה ועוד. הוועדות עוסקות בנושאים הבאים: 
	* הטמעת חוזרי המנכ"ל לניהול שגרת הבטיחות.
	* קידום פעילויות מתואמות למניעת תאונות תלמידים במערכת החינוך. 
	* שיפור תהליכי הדיווח.
	* ניהול הידע והלקחים ונגישותו לציבורים השונים.
	* הגברת הידע והתודעה לבטיחות תלמידים בקרב מנהלים, מורים מקצועיים, מפקחים, פרחי ניהול ופרחי הוראה ועוד...
	ראה הערות רה"מ 62 עמ' 168-9.

ליקוי

3	נמצא שמנהל האגף וממונה הבטיחות הארצי התריעו על כך שחלק ניכר מבתי הספר אינם מדווחים על תאונות שמתרחשות בהם.

מעקב
משרד החינוך

3. 	אגף הביטחון הפיץ כבר למנהלי מחוזות רשימה של בתי ספר שאינם מדווחים כראוי על תאונות תלמידים. 
	ראה הערות רה"מ 62 עמ' 169. 

ליקוי

4. 	משרד מבקר המדינה מעיר כי על מנת ליצור חובת דיווח אחידה על כלל התאונות, ובכללן תאונות קלות, על משרד החינוך להגדיר בחוזר מנכ"ל במפורש את סוגי התאונות שעליהן חובה לדווח. כמו כן, על מנת להבטיח את הדיווח, על המשרד להגדיר ולקבוע את הגורם הפועל במוסדות חינוכיים אשר עליו חלה החובה לדווח על תאונה.

מעקב
משרד החינוך

4. 	המשרד ביצע כבר את הפעולות הבאות: פרסם את החוזר לניהול שגרת הבטיחות ובתוכו דגשים לחובת הדיווח על תאונות תלמידים (דצמבר 2012), המשרד החל בהדרכה והטמעה למערכת דיווח תאונות תלמידים במערכת המחשוב של בתי ספר ופרסם את המדיניות החדשה שלו בכל הקשור לדיווח באמצעות מערכת מנבס"נט. 
	ראה הערות רה"מ 62 עמ' 169. 
	
ליקוי

5. 	אחת המטרות של דוחות התאונה היא הפקת לקחים. מדי שנה מכין ממונה הבטיחות הארצי דוח על אירועי בטיחות במוסדות החינוך בשנת הלימודים הקודמת, ובו נתונים על התאונות שדווחו והלקחים שהופקו בעניינן. בדוחות השנתיים חסר מידע שהיה בו כדי לסייע למשרד להפיק לקחים נוספים. למשל, אין בהם מידע על סוגי הפגיעות ועל מידת חומרתן, מידע שהיה מאפשר למשרד החינוך לנתח את המאפיינים והגורמים לתאונות החמורות; אין בהם מידע על אוכלוסיות תלמידים אשר שיעור היפגעותן בתאונות גדול יחסית לאוכלוסיות תלמידים אחרות. 



מעקב
משרד החינוך

5. 	במהלך ספטמבר 2012 החלה לעבור המערכת הממוחשבת לדיווח תאונות תלמידים במערכת החינוך (מנבס"נט). מהלך ההדרכה וההטמעה נמשך ברצף והוא אמור להקיף את מירב בתי הספר עד סוף שנת הלימודים. העבודה על מסכי הניהול של מערכת דיווח תאונות תלמידים נמצאת בעיצומה ונעשית במלא המרץ. המשרד עוסק בנושא במהלך החודשים האחרונים (יוני – אוק' 2013) וממשיכים לקדמו. הנושא דורש תיאום בין יחידות רבות, שילוב של מערכות מידע, תיאום בין גורמי המטה השונים ויחידות השטח והבנת הצרכים במטה ובמחוזות לניהול נכון, יעיל ואפקטיבי של נתונים אלו. בוצע כבר: פיתוח מסכי ניהול למטה, פיתוח מסכי ניהול למחוזות, הוכנסה מערכת בקרה על אישורי בטיחות שנתיים, פותחה מערכת מעקב אחר ליקויים שנמצאו במבדקים. צפי לסיום במהלך תשע"ד. 
	ראה הערות רה"מ 62 עמ' 170. 

ליקוי

6. 	משרד החינוך הכיר בחשיבות הרבה שנודעת לבירורם של הגורמים לתאונות ולנסיבותיהן. לפיכך ראוי היה שהמשרד יציג בדוחותיו השנתיים את המאפיינים והגורמים לתאונות, כדי להפיק מהם לקחים ולמנוע תאונות דומות בעתיד. על כן על המשרד לבחון שוב אם אכן ראוי להשמיט את הסעיף "גורם התאונה" מטופס הדיווח ולהגדיר בבירור את הגורמים לתאונה ואת אופן השימוש בהגדרות אלה על מנת שניתן יהיה להפיק מהם מידע ולקחים באופן המיטבי.

מעקב
משרד החינוך

6. 	המשרד בחן שוב את טופס דיווח תאונות ועשה התאמות לצרכיו המקצועיים יחד עם התאמתו לסטנדרט ה- MDS ((Minimal Data Set, טופס הדיווח המומלץ על ידי ארגון הבריאות העולמי כליבת נתונים נדרשת לאיסוף איכותי מינימאלי של תרחישי הפגעות ילדים. 
	ראה הערות רה"מ 62 עמ' 170-1. 

ליקוי

8. 	המשרד לא הכין תכנית השתלמות למנהלים וגם אין להם השתלמויות וריענונים סדורים; המשרד גם לא בודק אם המנהלים שולטים בנוהלי הבטיחות; רק לקראת שנת הלימודים התשע"ב (2012-2011) הכין המשרד תכנית הכשרה לרכזי הבטיחות; לא מתקיימות השתלמויות בנושאי בטיחות המיועדות למפקחים הכוללים.



מעקב
משרד החינוך

8. 	הכשרת פרחי ניהול מתקיימת לאורך כל השנה, וכל שנה נבנית תכנית הכשרה לפרחי הניהול החדשים. גם השנה המשרד ימשיך במתן הכשרה זו. 
	ראה הערות רה"מ 62 עמ' 171. 

ליקוי

9. 	משרד מבקר המדינה מעיר, מאחר שמשרד החינוך מטיל את האחריות לבטיחות התלמידים ולניהול הבטיחות במוסדות החינוכיים על מנהלי המוסדות, עליו לוודא שהם יקבלו את ההכשרה המתאימה כדי לעמוד באחריות כבדה זו וכדי שיוכלו ליישם את הנאמר בנהלים.

מעקב
משרד החינוך

9. 	ראה תגובה לליקוי 6. 
	ראה הערות רה"מ 62 עמ' 172. 

ליקוי

10. 	המשרד לא הכין תכנית השתלמות למנהלים וגם אין להם השתלמויות ורענונים סדורים; המשרד גם לא בודק אם המנהלים שולטים בנוהלי הבטיחות; רק לקראת שנת הלימודים התשע"ב (2011-2012) הכין המשרד תכנית הכשרה לרכזי הבטיחות; לא מתקיימות השתלמויות בנושאי בטיחות המיועדות למפקחים הכוללים.

מעקב
משרד החינוך

10. 	ראה תגובה לליקוי 8.
	 ראה הערות רה"מ 62 עמ' 172.
 
ליקוי

15. 	לנוכח נתוני משרד החינוך המלמדים שהתנהגות מסוכנת של תלמידים היא הגורם העיקרי לתאונות ניתן משנה תוקף לטענה כי תכנית לימודים כזאת נחוצות. על משרד החינוך לשוב ולבחון אם די בתכניות האמורות, אשר כאמור אינן עוסקות במישרין בהיבטים של מניעת תאונות במסגרת מערכת החינוך, זאת כדי להביא לשינוי ממשי בהתנהגות מסוכנת של תלמידים ולצמצום במספר התאונות שהגורם להן הוא התנהגות התלמידים.



מעקב
משרד החינוך

15. 	בחודש אוקטובר 2013 המשרד מסיים את התכנית המשרדית לבטיחות, ולאחר שתאושר על ידי המנכ"לית, היא תועבר למשרד הבריאות ולוועדה הבינמשדית. בנוסף, נציגי משרד החינוך שותפים פעילים ובחלקם מובילים ועדות בינמשרדיות במסגרת התכנית הלאומית למניעת תאונות ולבטיחות ילדים. 
	ראה הערות רה"מ 62 עמ' 174. 

ליקוי

16.	נמצא כי אירעו כמה תאונות שעל פי האמור בחוזר המנכ"ל היה צורך בהקמת ועדה לבדיקתן, אך בפועל הוועדה לא הוקמה או לא סיימה את עבודתה. 

מעקב
משרד החינוך

16. 	המשרד מקים וועדות בדיקה במינוי מנכ"ל לאורך כל השנים. המשרד קבע זאת בחוזר המנהלת הכללית והוא עומד בנהלים ברורים אלו. בנוסף לכך, המשרד קבע נהלים מפורטים של תהליכי עבודתם של ועדות בדיקה והשתלמויות שהוא עורך ליושבי ראש אלו. השנה הוקמה במשרד וועדת בדיקה אחת בעקבות אירוע שחייב את הקמתה. 
	ראה הערות רה"מ 62 עמ' 175.

ליקוי

19. 	מממצאי הביקורת עולה שלוועדות הבדיקה מונו חברים שלא נכללו ברשימת בעלי התפקידים שחברי ועדת בדיקה, אמורים להיבחר ממנה.

מעקב
משרד החינוך

19. 	המשרד שיפר את הנהלים שלו בעקבות הערות הביקורת. המשרד מבצע השתלמויות ליושבי ראש ועדות בדיקה ומקפיד על מינוי חברים בהתאם לנהלים אלו. 
ראה הערות רה"מ 62 עמ' 176.

ליקוי

24. 	נמצאו מקרים שבהם לא יישם משרד החינוך את ההמלצות של ועדות הבדיקה, אף שמנכ"ל המשרד אישר אותן והורה ליישמן. להלן דוגמאות: בתשובתה מספטמבר 2008 ליו"ר ועדת הבדיקה כתבה מנהלת אגף מוכש"ר שאין די משרות פיקוח ליישום מטלות אלה. בתשובתו למשרד מבקר המדינה אישר משרד החינוך שאכן לא ניתן היה ליישם את ההמלצות. לדבריו, המשרד אינו מגביל את הוועדות בכתיבת מסקנותיהן והמלצותיהן, אולם ייתכנו מצבים שבהם ועדה ממליצה על פעולה שלא ניתן ליישם אותה מהבחינה התקציבית והמנהלית.

מעקב
משרד החינוך

24. 	המשרד עוקב אחר יישום ההמלצות והמטלות בעקבות וועדות בדיקה ומיישם אותם במלואם. 	
	ראה הערות רה"מ 62 עמ' 178.

ליקוי

25. 	משרד מבקר המדינה מעיר - שאם המלצות ועדה אינן מיושמות בתוך פרק זמן סביר או לא ניתן ליישמן - על מנהל האגף להביא זאת לידיעת מנכ"ל המשרד ולטיפולו.

מעקב
משרד החינוך

25. 	המשרד מיישם את כלל המטלות וההמלצות של וועדות הבדיקה ועוקב אחר יישום המלצות אלו באופן קבוע.
	ראה הערות רה"מ 62 עמ' 178. 

ליקוי

26. 	בנובמבר 2008 בלעה תלמידה בחינוך המיוחד בלון, והדבר הביא למותה. ועדת הבדיקה המליצה למנהלת אגף הסעות להדגיש לפני הרשויות המקומיות את החשיבות של השגחה פרטנית על תלמידים שהתנהגותם מאתגרת. משרד החינוך אימץ את ההמלצה באפריל 2009. במועד סיום הביקורת, יוני 2011, ההמלצה עדיין לא יושמה.

מעקב
משרד החינוך

26. 	כל יציאה לטיול עם תלמידים מאתגרים, מחייבת היערכות מתאימה של בית הספר. בתי הספר בודקים את יכולת התלמיד ובהתאם מחליטים על הליווי והאופן בו יבצעו אלו את הטיול. נהלים אלו חודדו ומודגשים בחוזרים והודעות היוצאים מידי שנה לכלל המערכת. 
	ראה הערות רה"מ 62 עמ' 178. 


ליקוי

28. 	מטרת ועדות הבדיקה היא הפקת לקחים ולמידה מהניסיון המצטבר כדי למנוע תאונות ופגיעות בעתיד. משרד מבקר המדינה מעיר - משעה שמנכ"ל המשרד בחן את ההמלצות והורה ליישמן, על המשרד לוודא שהן אכן מיושמות. אם המלצות ועדה אינן מיושמות בתוך פרק זמן סביר או לא ניתן ליישמן - יש להביא זאת לידיעת מנכ"ל המשרד ולטיפולו.

מעקב
משרד החינוך

28.	ראה תגובה לליקוי מס' 25. 
	ראה הערות רה"מ 62 עמ' 178.

	ליקוי

29. 	אחד מתפקידיו של יועץ הבטיחות המחוזי הוא לקיים מבדקים יזומים במוסדות חינוך, על פי הנחיית ממונה הבטיחות המחוזי, לשם בדיקת בטיחותם. אף ששיעור המוסדות שבהם נעשו מבדקים היה קטן והבדיקה לא הקיפה את כלל המוסדות, המבדקים שעשה יועץ הבטיחות במחוז ירושלים לא התקיימו בהכרח במוסדות חינוך שסווגו ברמת הדחיפות הגבוהה ביותר, ולעתים הם אף נעשו במוסדות חינוך ברמת הדחיפות הנמוכה ביותר. 

מעקב
משרד החינוך

29. 	במשרד ישנה כבר תכנית חמש שנתית לבדיקות במוסדות חינוך. לכל מחוז מוקצה  משאב לעמידה בתכנית זו וישנו מעקב מדויק וקפדני חודשי על עמידה בתכנית זו וזה נעשה באופן שוטף ולאורך כל השנה.
ראה הערות רה"מ 62 עמ' 179-80.

ליקוי

31. 	מבדקי הבטיחות בבתי הספר המתבצעים בשנת הלימודים עוסקים בהיבטים הפיזיים של בטיחות בית הספר, אך לא בהיבטים הניהוליים והחינוכיים של נושא הבטיחות.

מעקב
משרד החינוך

31.  	במשרד סוכם כי הבקרה על מנהלי בתי ספר תיעשה על ידי המפקחים הכוללים. בקרה זו תבוצע על ידי שאלות ממוקדות שיהיו חלק משאלות קבועות העוסקות בתחום הבטיחות הפיסית, החינוכית והניהולית. הבדיקות ייכנסו לתוקפם במהלך תשע"ג. 
	ראה הערות רה"מ 62 עמ' 180-1.



ליקוי

32. 	תכנון וניהול הבטיחות בבתי הספר עשויים לסייע לשמירת שלומם של התלמידים. על המשרד לבדוק שבתי הספר אכן מכינים תכניות בטיחות ומפעילים ועדות ניהול בטיחות כנדרש בחוזר.

מעקב
משרד החינוך

32. 	אגף הביטחון מבצע מעקב מדגמי על ככל הבדיקות שהוא עושה בשטח, וכן מעקב מפורט אחר ממצאים קשים כשהוא רואה לנכון בהתאם לשיקול דעתו המקצועי. נושאים אלו נלמדים במהלך ההכשרה של מנהלי הבטיחות ברשויות ובהשתלמויות המחוזיות המתבצעות פעמיים בשנה. חוזר מנכ"ל "ניהול שגרת הבטיחות פורסם בינואר 2013 ומספרו עג/5 (א) ניתן לראות אותו באינטרנט. באוקטובר 2013 המשרד מגבש את הפעולות להטמעת חוזר "ניהול שגרת הבטיחות" במסגרת התכנית המשרדית הכוללת.
	ראה הערות רה"מ 62 עמ'181.

ליקוי

33. 	הממונים על הבטיחות במחוזות שנבדקו אינם מקיימים בקרה שיטתית שמטרתה לוודא שמנהלי בתי הספר ממלאים את הוראות הבטיחות שנקבעו בחוזר המנכ"ל בנושא ניהול הבטיחות בבתי הספר (למשל, הם אינם מוודאים שבתי הספר מכינים תכנית בטיחות מוסדית ושהם ממנים ועדת בטיחות מוסדית).

מעקב
משרד החינוך

33. 	להלן הפעולות המבוצעות על ידי המשרד: הכשרת פרחי הוראה – 8000 פרחי הוראה – קורס מקוון, הכשרת פרחי ניהול לביטחון ובטיחות בבית הספר – ב- 12 מכללות ואוניברסיטאות בארץ, הכנסת פרקי לבטיחות תלמידים (טביעה, נפילה ממקומות גבוהים) במסגרת תכנית לימודים בחינוך היסודי – "מפתח הלב" – כבר פועל בשטח. באוקטובר 2013 המשרד מכין תכנית משרדית כללית להטמעת חוזר "ניהול שגרת הבטיחות" כחלק מהתכנית הלאומית.  
	ראה הערות רה"מ 62 עמ' 182 .

ליקוי

34.	היפגעות מתאונות טומנת בחובה סכנה חמורה לשלומם של ילדים. על פי נתוני משרד החינוך, בשנת הלימודים התש"ע דיווחו מוסדות החינוך (בתי ספר וגני ילדים) על כ-18,000 תאונות שבהן נפגעו תלמידים. הביקורת העלתה שחלק ניכר מהתאונות שבהן נפגעו תלמידים כלל אינן מדווחות למשרד.



מעקב
משרד החינוך

34. 	המשנה למנכ"ל הוציא במהלך החצי שנה  האחרונה שני מנשרים למנהלי בתי ספר בדבר חובת הדיווח ושיטת הדיווח החדשה כפי שפותחה במשרד באמצעות מערכת ה"מנבס"נט" לכלל המערכת. יצא חוזר מנכ"ל לכלל המערכת המדגיש את חובת הדיווח ואופן הדיווח על תאונות תלמידים. 
	ראה הערות רה"מ 62 עמ' 182.

ליקוי

35. 	משרד החינוך קבע בחוזר המנכ"ל כללים שנועדו לצמצם את מספר התאונות במערכת החינוך אולם לא תמיד פעל ליישומם.

מעקב
משרד החינוך

35. 	המשרד רואה חשיבות רבה לצמצום תאונות התלמידים, ומשקיע משאבים רבים לחשיבה, ארגון, ופעולות מערכתיות אשר ישפיעו היום ובעתיד על צמצום תאונות תלמידים במערכת החינוך. פעולות אלו כוללות: ניהול ידע בבטיחות הכולל אוגדנים ומאגרי לקחים מאירועי בטיחות וחומרי הסברה לאוכלוסיות השונות, חזון ויעדים עתידי לבטיחות במערכת החינוך, ניהול שגרת הבטיחות בבתי ספר, פיתוח פרסום והדרכה לבטיחות, שיפור נהלים ותקנים ביחד עם מכון התקנים, נציבות כיבוי והצלה, משרד להגנת הסביבה, משרד הבריאות, משרד התשתיות ועוד, יוצר שיתופי פעולה עם ארגונים וגופים נוספים העוסקים בבטיחות ילדים כדי ללמוד, ולקדם את הנושא ככל שניתן.
	ראה הערות רה"מ 62 עמ' 182 .

ליקוי

36. 	לנוכח ממצאיו של דוח זה, המלמדים על ליקויים מהותיים בנושא היערכותו ופעילותו של משרד החינוך למניעת תאונות במערכת החינוך, נדרש משרד החינוך לבחון את הנושא ולפעול ביסודיות לתיקון ליקויים אלה, לרבות הליקויים הנוגעים לדיווח על התאונות, להכשרת בעלי תפקידים בתחום הבטיחות, לחינוך לבטיחות, לפיקוח על הבטיחות, ליישום מסקנות וועדות הבדיקה ולקיום הליכי הפקת לקחים. 

מעקב
משרד החינוך

36. 	ראה תגובה לליקוי מס' 35. 
	ראה הערות רה"מ 62 עמ' 182.
 






מקצועות הלימוד בבתי הספר

הגופים המבוקרים: משרד החינוך

ליקוי

1.	במשרד אין רשימות מלאות ומעודכנות של מקצועות הלימוד הנלמדים בבתי הספר היסודיים, בחטיבות הביניים ובחטיבות העליונות. בנסיבות אלה חסרה למשרד תשתית מידע מסודרת ועדכנית האמורה לשמש בסיס לטיפול, למעקב ולקבלת החלטות בנושא זה.

מעקב
משרד החינוך

1. 	המשרד גיבש כבר רשימת מקצועות הכוללת את כל המקצועות (כולל מקצועות מינהל מדע וטכנולוגיה) מחולקים על פי שכבות גיל ועל פי קריטריון של חובה ובחירה. 

ליקוי

2.	נמצא כי אין למשרד הוראות וכללים לקיום הליכי הבדיקה, האישור והטיפול בכל הנוגע להוספת מקצוע לימוד למערכת החינוך או לגריעתו.

מעקב
משרד החינוך

2. 	התקבלו באגף המפקח הכללי הנהלים לקביעת הוועדות השונות המלוות את עבודת המזכירות הפדגוגית. 
	ראה דוח הערות רה"מ 62 עמ' 183. 

ליקוי

3. 	תקנות חינוך ממלכתי (סדרי הפיקוח), התשי"ז-1956 קובעות כי המזכירות הפדגוגית רשאית למנות ועדות ולאצול לוועדה סמכויות מסמכויותיה. עוד רשאית המזכירות הפדגוגית על פי התקנות להקים מועצה מייעצת. באוקטובר 2010 גיבש יו"ר המזה"פ רשימת מועמדים לאיוש ועדת קבע למזה"פ. כמו כן גיבש הצעה לכינון מועצה מייעצת. במועד סיכום הביקורת, פברואר 2012, טרם הוקמו הגופים המייעצים האמורים. לעניין זה העיר משרד מבקר המדינה כי לאיושם ולהפעלתם של הגופים המייעצים האמורים עשויה להיות תרומה ממשית לחיזוק הפעילות המקצועית שמקיים המשרד בתחום הפדגוגי בכלל, ולהליכים המתקיימים בקשר להוספה ולגריעה של מקצועות לימוד בפרט. 



מעקב
משרד החינוך

3. 	בחודש נובמבר 2013 מתגבשת הרשימה של החברים במועצה המייעצת למזכירות הפדגוגית. 

ליקוי

4.	בשנת 2009 נוסף מקצוע בחירה לבגרות - סינית; השפה האיטלקית חזרה להיות מקצוע בחירה לבגרות; נוסף נושא לימוד - חינוך פיננסי; תכנית ההעשרה "מורשת ותרבות ישראל" הוסבה למקצוע. מהממצאים עולה כי ההחלטות של הנהלת המשרד על עצם הוספת המקצועות הללו לא לוו כנדרש בהתייעצויות עם הדרגים המקצועיים במזכירות הפדגוגית. 

מעקב
משרד החינוך

4. 	מתקיימת כבר התייעצות עם הדרגים המקצועיים במזכירות הפדגוגית על החלטות הנהלת המשרד על עצם הוספת מקצועות בחירה לבגרות. 

ליקוי

5.	אחד מהיעדים שהציב המשרד לשנים 2010-2009 היה צמצום מקצועות הבחירה ב-25%. נמצא כי המשרד לא עמד ביעד זה. 

מעקב
משרד החינוך

5. 	המזכירות הפדגוגית נמצאת בתהליך של גיבוש ההמלצות לשר בדבר צמצום מקצועות הבחירה ב- 25%. 









משרד החקלאות ופיתוח הכפר












משרד החקלאות ופיתוח הכפר

תמיכות ומענקים לחקלאים

הגופים המבוקרים: משרד החקלאות ופיתוח הכפר, משרד האוצר, מועצת הרשות הממשלתית למים ולביוב, רשות האוכלוסין, ההגירה ומעברי הגבול. 

ליקוי 4,5,6 תוקנו ראה הערות 62 חלק ראשון, עמ' 188-187. ליקוי 10 תוקן ראה הערות  62 חלק ראשון, עמ' 189. ליקוי 11 תוקן ראה הערות 62 חלק ראשון עמ' 190.

ליקוי

1. 	החוק קובע תנאים למתן המענקים, ובכלל זה את האזורים שבהם יינתנו המענקים, את שיעורם ותנאי סף לנתינתם. בשנים 2011-2005 משרד החקלאות שילם מענקים שהסתכמו במאות מיליוני ש"ח במסלול העוקף מגבלות שנקבעו בחוק - חלקם כתוספת למענקים שקבע החוק וחלקם על פי הסכמים שעליהם חתם משרד החקלאות (להלן - מענקים מינהליים).
סמכותה השיורית של הממשלה למתן מענקים: היועץ המשפטי של משרד החקלאות העלה את סוגיית סמכותה השיורית של הממשלה לתת מענקים ותמיכות במסלול שונה, שעה שיש חוק המסדיר את הנושא; הוא קבע כי הסמכות השיורית היא בסיס משפטי אפשרי אולם בסיס זה אינו נקי מספקות. אף שמשרד החקלאות היה ער לקושי המשפטי שבמתן מענקים שלא על פי המתווה הקבוע בחוק הוא המשיך לעשות כן. 
היקף המענקים המינהליים: כ-70% מהמענקים שנתן משרד החקלאות בשנים 2011-2009 היו שלא בהתאם להוראות החוק, וסכומם הכולל היה גדול בערך פי שישה מתקציב המענקים שנקבע בחוק לאותן שנים. מכאן שהמשרד יצר מסלול עיקרי למתן מענקים שלא בהתאם להוראות החוק והמגבלות הקבועות בו, בעוד שהמענקים על פי החוק על תנאיו והוראותיו נעשו למשניים. 

ליקוי

2. 	שיעור המענקים שנתן משרד החקלאות היה גדול מזה המוגבל בחוק, בשל המענקים המינהלים שניתנו במסלול שעקף את החוק ושהוסיף על המענקים הקבועים בו: באזור פיתוח א' - תוספת של 5% מעלות ההשקעה, דהיינו מענק של 25%; באזורי פיתוח ב' - תוספת של 10%, דהיינו מענק של 20% - פי שניים מכפי שנקבע בחוק. 
גם בשני ההסכמים שנבדקו שיעור המענקים היה גבוה מהקבוע בחוק: מסמך העקרונות למיכון חוסך כוח אדם קובע כי שיעור המענק שיינתן לחקלאים יהיה בשיעור אחיד בכל הארץ - 40% מסכום עלות רכישת המכונה. מענק זה גבוה פי שניים מהמענק הניתן בחוק לאזור פיתוח א' ופי ארבעה משיעורו באזורי פיתוח ב'; בהסכם המים נקבע כי שיעור המענק יהיה 80%-70% מסכום ההשקעה המאושרת. מענק זה גדול עד פי שמונה מזה הקבוע בחוק. 
התנאים לקבלת המענק - ההסכמים האמורים והנהלים שקבע משרד החקלאות ליישומם לא כללו את תנאי הסף הקבועים בחוק כתנאי למתן המענקים. יוצא שהמשרד, באמצעות "המסלול המינהלי" שיצר, ויתר על הדרישות המהותיות הקבועות בחוק למתן המענקים ולקביעת הזכאים להם. 
תגובה
משרד החקלאות

2-1. 	לא דווח על התקדמות בתיקון הליקוי.

ליקוי

3. 	רשימת המכונות החקלאיות: רשימת המכונות החקלאיות שאישר משרד החקלאות כחוסכת כוח אדם מעוררת ספק אם יש בה כדי להביא לחיסכון  המוזכר בדוח שהוא מטרת ההסכם, שכן היא כוללת מכונות ששימשו ומשמשות את כלל החקלאים לצורך עבודתם, והשימוש בהן אינו מביא בהכרח לחיסכון נוסף בכוח אדם. כך למעשה פעל המשרד לעידוד רכישת מכונות חדשות ששדרגו מכונות שכבר נמצאות בשימוש החקלאי ולכן לא היה בכך חיסכון ממשי בכוח אדם. 

תגובה
משרד החקלאות ופיתוח הכפר

3. 	רשימת המיכון מכילה רק מכונות שאושרו בוועדת השלושה שלגביהן קיימת חוות דעת מקצועית כי הם חוסכים בכוח אדם. על פי נוהל התמיכה החל משנת 2012 בוצע שיפוט לפי אחוז הניצול של כל מבקש, זאת מאחר ולא ניתן מקצועית לקבוע איזה מיכון חוסך יותר ברשימה במכילה מאות סוגי מיכון (שכאמור כל הרשימה עונה על חסכון בכוח אדם).

ליקוי

5. 	סדרי ניצול התקציב: במסגרת יישום מסמך העקרונות החליטה מינהלת ההשקעות במרץ 2010 כי החקלאים יהיו רשאים לרכוש את המכונות החקלאיות מיד עם הגשת הבקשה ועוד לפני שמשרד החקלאות דן בה והחליט אם לאשרה, פעולה שיש בה מעין התחייבות שלטונית. נוסף על כך, בשנת 2010 אִפשר המשרד לחקלאים להגיש בקשות למענקים אף לאחר שהתקציב לאותה שנה כבר נוצל במלואו על חשבון התקציב לשנת 2011.

תגובה
משרד החקלאות ופיתוח הכפר

5. 	החל מנוהל עבודה לשנת 2011 וגם בנוהל עבודה לשנת 2012 תאריך כתב האישור שמונפק במינהלת הינו התאריך הקובע לאישור חשבוניות במיכון.

ליקוי

6. 	בשנת 2011 החליט משרד החקלאות להוציא כ-60 מכונות חקלאיות מרשימת המכונות חוסכות כוח אדם. אולם על אף החלטת המשרד הוא שילם מענקים עבור אותן מכונות גם בשנת 2011, וזאת משום שהתחייב כי המועד הקובע לרכישתן הוא מועד הגשת הבקשה ולא מועד אישורה. 
תגובה
משרד החקלאות ופיתוח הכפר

6.	החלטה  נקודתית זו  לשנת 2011 התקבלה לאור אינטרס הסתמכות של חקלאים, שבמועד הבהרת סוגיית התקציב, כבר רכשו המכונות.

ליקוי

8. 	מכסת העובדים הזרים (ובכלל זה עובדים פלסטינים) בשנת 2011 לא רק שלא קוצצה אלא אף גדלה. למרות זאת המשיכו משרד החקלאות ומשרד האוצר לתת מענקים בסכום כולל של 45 מיליון ש"ח באותה שנה לרכישת מכונות חוסכות כוח אדם. 

תגובה
משרד החקלאות ופיתוח הכפר

8. 	בעקבות הפעולות שנקט בהן המשרד נמנעת הישנות הליקויים ובחלק מהמקרים אף שונו הנהלים והוחמרו.
ליקוי

9. 	העסקת ישראלים: במסגרת מסמך העקרונות הוקצו 45 מיליון ש"ח לחמש שנים לתשלום מענקים שנועדו להביא להעסקתם של 1,500 עובדים ישראלים בחקלאות. נמצא שבשנת 2010 אישר משרד החקלאות מתן מענקים להעסקתם של 19 עובדים ישראלים בלבד; וכי עד דצמבר 2011 הגישו 42 מעסיקים בקשות להעסקת 161 עובדים ישראלים בסך הכול, אולם המשרד טרם דן בבקשותיהם ולמותר לציין כי הוא לא אישר מענקים להעסקתם. 

תגובה
משרד החקלאות ופיתוח הכפר

9. 	המשרד דן בבקשותיהם של מעסיקים המעסיקים עובדים ישראלים. מתן התחייבות ותשלום מבוצעת באמצעות מערכת המרכבה.
	
ליקוי

12. 	במסגרת הקול הקורא הוגשו 57 בקשות. מהן אישר משרד החקלאות, עד ספטמבר 2011, תוספת מענק רק לתשעה יישובים - כולם במועצה האזורית מעלה יוסף; עשר בקשות נדחו והטיפול ביתר 38 הבקשות טרם הסתיים, אף שחלפו 20 חודשים ממועד הגשתן. כך העביר משרד החקלאות 13.5 מיליון ש"ח מהתקציב (66%) לתשעה מ-47 היישובים, כאשר כל התשעה הם יישובי מעלה יוסף, דבר המלמד על העדפה של יישובים אלו, שעלולה לבוא על חשבונם של היישובים האחרים שמשרד החקלאות עדיין לא סיים את הטיפול בבקשותיהם. על פי הסכם המים, יישובי מעלה יוסף היו זכאים לשיעור מענק בסך כ-1.5 מיליון ש"ח. בפועל אושרו ליישובים אלה מענקים בסך של כ-19 מיליון ש"ח, מהם כ-4 מיליון ש"ח מתקציב מינהלת ההשקעות וכ-13.5 מיליון ש"ח מהתקציב לפרויקטים לאומיים,דהיינו תוספת של כ-17.5 מיליון ש"ח מעבר לסכום שהיו זכאים לו על פי ההסכם. 
תגובה
משרד החקלאות ופיתוח הכפר

12. 	ליווי החקלאים הינו החלק העיקרי בעבודת המחוז.

ליקוי

13. 	כדי לאפשר ניצול מיטבי של כמות המים הכוללת שהוקצתה למטרת חקלאות אִפשר המשרד לצרכני המים שלא ניצלו את מלוא מכסתם להעביר עד 30% מההקצאה שלהם לצרכן אחר (להלן - ניוד מים) בכפוף לאישורו. המשרד אינו מרכז בידיו נתונים בנושא ואינו יוזם ניוד מים בין הצרכנים. דבר זה פוגע בניצול יעיל של המים שהקצתה המדינה לחקלאות ואף הביא לספסור בהם על ידי חקלאים בעלי עודפי מכסות. 

תגובה
משרד החקלאות ופיתוח הכפר

13.	המשרד מרכז בידיו נתונים על מכסות מים והעברות מים של החקלאים. כמו כן יש הליך ניוד מים ככתוב בתקנות המים.


משרד המשפטים












משרד המשפטים

הפיקוח על האפוטרופוסים

הגופים המבוקרים: משרד המשפטים, משרד הרווחה והשירותים החברתיים, הנהלת בתי המשפט.

ליקויים מס' 3,4,5 תוקנו. ראה הערות רה"מ 62 עמ' 193-198.

ליקוי

1. 	לאגף האפוטרופוס הכללי (להלן:האפ"כ) לא היה מידע מלא ומעודכן על כל החסויים ועל האפוטרופוסים שלהם מהסיבות שלהלן: (א) מזכירויות בתי המשפט - ובכלל זה מזכירויות בתי הדין השרעיים לא מסרו לו את כל צווי המינוי שהוצאו לאפוטרופוסים ואת המסמכים הנלווים להם; (ב) אגף האפ"כ לא ביצע השוואות תקופתיות בין רישומיו ובין רישומי בתי המשפט, כדי לוודא שקיבל את כל צווי המינוי שהוציאו בתי המשפט; (ג) אגף האפ"כ לא עדכן באופן רציף וסדיר את הנתונים במערכת הממוחשבת שלו בהתאם למידע שבמערכות מרשם האוכלוסין, אף שיש לו גישה למערכות אלה.

מעקב
משרד המשפטים 

1.	בפגישה שהתקיימה עם הגורמים הרלבנטיים בהנהלת בתי המשפט הובהר כי מאחר והם עומדים בפני שינוי תשתיתי יידחה הפיתוח לשנת 2014. גם הדוחות המונפקים על ידי מערכת בתי המשפט כפיתרון ביניים אינם נותנים מענה להצלבת נתוני האפוטרופוס הכללי עם נתוני הנהלת בתי המשפט, לנוכח מבנה הקובץ המועבר על ידי הנהלת בתי המשפט אשר כולל מחרוזות של מספר זיהוי מספר תיק ושם החסוי אשר אינם מאפשרים זיהוי חד ערכי מול נתוני מערכת המחשוב של האפוטרופוס הכללי.

תגובה 
הנהלת בתי המשפט

1.	הנהלת בתי המשפט, אפשרה לאפוטרופוס הכללי לעיין בתיקי בתי המשפט בהם יש בקשה למתן אפוטרופסות באמצעות אתר האינטרנט של בתי המשפט. בנוסף, מועבר לאפוטרופוס הכללי דוח רבעוני המפרט את כל תיקי האפוטרופסות שנפתחו בבתי המשפט זאת כדי לאפשר לאפוטרופוס הכללי מעקב אחר תיקים אלו. כמו-כן מערכת בתי המשפט פועלת כדי ליצור ממשק מחשובי שאמור לתת מענה על הצורך בעדכון שוטף של האפוטרופוס הכללי.
לעניין נוהל הנהלת בתי המשפט המפרט את עבודת המזכירויות בטיפול בבקשות - בעקבות הביקורת תוקן הנוהל וניתנה הנחייה, כי כל בקשה תשלח על כל נספחיה לאפוטרופוס הכללי, בהתאם לתקנות. הנוהל קיבל את אישורו של המשנה לאפוטרופוס הכללי (הנוהל המעודכן הועבר לאגף המפקח הכללי).
לעניין העברת התסקיר על ידי המזכירות- מערכת בתי המשפט פתחה בפני האפוטרופוס הכללי את המערכת הממוחשבת לעיון בכל מסמכי התיק ובכלל זה בתסקירים.  

ליקוי

2.	נמצא כי אף שהאפוטרופוסים של כמה חסויים נפטרו, או מינוים בוטל, או התקשו לתפקד, מונה להם מחליף רק אחרי פרק זמן ארוך, אף שאותם חסויים סבלו מבעיות קשות ולא יכלו לדאוג לענייניהם.

מעקב
משרד המשפטים 

2.		האפוטרופוס הכללי מבצע מעת לעת הצלבה של רשימת האפוטרופוסים עם מאגר המידע של משרד הפנים.  לעניין העברת המידע אודות אפוטרופוסים שנפטרו למשרד הרווחה – במקרים בהם מתברר כי אפוטרופוס על חסוי נפטר או אף במקרים בהם לא ניתן ליצור קשר עם האפוטרופוס, מועבר המידע אל משרד הרווחה.

ליקוי

7.	בשנים 2008 ו-2009 התגלה בבדיקות אגף האפ"כ כי מנהלי תאגידים הוציאו כספים שלא כדין מחשבונות חסויים שהיו בטיפולם, ובכך גרמו נזק רב ובעיות קשות לחסויים רבים. בדיונים שקיימו בנושא משרד המשפטים, פרקליטות המדינה, אגף האפ"כ ומשרד הרווחה הוצעו דרכים לטיפול בנושא, למניעת הישנות המקרים ולשיפור הפיקוח, אולם במועד סיום הביקורת עדיין לא יושמו ההצעות האמורות אשר חלקן מחייבות תיקוני חקיקה.

מעקב
משרד המשפטים

7. 	הטיפול בנושא הוצאת כספים שלא כדין מחשבונות חסויים שהיו בטיפולם של האפוטרופוסים במקרים הספציפיים שנזכרו בדו"ח מבקר המדינה הושלם. 

ליקוי

8.	נמצאו מקרים שבהם אגף האפ"כ לא פיקח על אופן טיפולו של האפוטרופוס בחסוי ולא חייב את האפוטרופוס לתת לו את המידע הנדרש בתקנות הכשרות המשפטית על אופן טיפולו בחסוי. כמו כן, אגף האפ"כ קיבל דיווחים לקויים ולא העיר על כך לאפוטרופוס. עקב כך אגף האפ"כ אינו יכול לוודא שהאפוטרופוס מטפל בחסוי בהתאם לדרישות שנקבעו בתקנות ואינו יכול לפעול לשיפור הטיפול בחסוי.


מעקב
משרד המשפטים

8. 	הפעולות שהאפוטרופוס הכללי נוקט כדי לוודא שהאפוטרופוס המטפל בחסוי אכן פועל בהתאם לדרישות שנקבעו בתקנות הן ביקורת הפרטה והדו"חות. עדיין, אין בכך מענה לביקורת על הטיפול בענייניו האישיים של החסוי. פיילוט בנושא זה עתיד להיערך במהלך שנת 2014 לאחר השלמת איוש שתי המשרות שהוקצו לכך עד סוף חודש ינואר 2014. 

ליקוי

9.	לנוכח הערותיו של מבקר המדינה בדוח הקודם ולפיהן יש לפעול בדחיפות לקיום מנגנון פיקוח הולם על אופן תפקודם של אפוטרופוסים לעניינים אישיים, החליטה הנהלת משרד המשפטים בשנת 2007 לבצע באגף האפ"כ ניסוי להקמת יחידה לפיקוח בנושא. אולם בספטמבר 2011 עדיין לא התקיים הניסוי.

מעקב
משרד המשפטים

9.	הושלמה יצירת שתי המשרות שהוקצו לפיילוט והן תאוישנה במהלך חודש ינואר 2014. לאחר איוש המשרות יקודם הטיפול בביצוע הפיילוט. 

ליקוי

10.	מנתוני אגף האפ"כ על תיקי פיקוח שנפתחו בשנים 2010-2004 עלה כי כרבע מהאפוטרופסיים שמונו בתקופה זו (7,227 מ-30,645) לא הגישו פרטות כחוק, וכי כמחצית מכלל הדוחות השנתיים שהיה על אפוטרופוסים להגיש כחוק לא הוגשו (111,707 מתוך 236,040). אף על פי כן האפ"כ נקט פעולות אכיפה מועטות בלבד נגד אותם אפוטרופסים.

מעקב
משרד המשפטים

10. 	הפעולות בהן נקט האפוטרופוס הכללי כדי שהאפוטרופוסים יגישו פרטות כחוק ודוחות שנתיים כחוק הן: הפסקת מינויים כאשר מדובר באפוטרופוס שהוא אפוטרופוס מקצועי או תאגיד. טיפול פרטני במקרים של אפוטרופוס בן משפחה. 

ליקוי

11.	למרות הערותיו של מבקר המדינה בדוח הקודם, גם בבדיקה הנוכחית נמצא כי מפקחי אגף האפ"כ עדיין אינם יכולים לקבל מידע ישירות מהבנקים או מלשכות המקרקעין, ולו בדיעבד, והם ניזונים רק מהמידע שמספק להם האפוטרופוס. כמו כן אין למפקחי אגף האפ"כ סמכויות לבצע חקירה, ביקורת וביקורים בחצרות חסויים או אצל אפוטרופסים לגבי רכוש החסויים, ללא קבלת אישור מראש מבית המשפט, גם אם המפקחים חושדים כי האפוטרופוס אינו פועל כשורה.
מעקב
משרד המשפטים

11.	החוק בדבר הכשרות המשפטית והאפוטרופוסות לא שונה, אך הוגש תזכיר חוק לשינוי חוק הכשרות המשפטית והאפוטרופוסות. 

ליקוי

12.	חסויים ובאי כוחם ביקשו מהאפ"כ לקבל מידע מתיקי הפיקוח שלהם בעניין הפעולות שביצעו האפוטרופוסים ברכוש החסויים, אולם האפ"כ דחה את בקשתם והפנה אותם לבית המשפט. יודגש כי חסויים זכאים לקבל מידע כאמור משום שהוא עשוי לסייע בגילוי פעולות של האפוטרופוס שאינן עולות בקנה אחד עם טובתם. אם האפוטרופוס התרשל במילוי תפקידו - רשאי החסוי לדעת זאת, ואין לאפוטרופוס זכות חיסיון מפני החסוי.

מעקב
משרד המשפטים

12. 	האפוטרופוס הכללי בשיתוף עם משרד המשפטים (ייעוץ וחקיקה) ומשרד הרווחה פעל לגיבוש נהלים לתאגידי אפוטרופסות ואולם אלא יפורסמו רק לאחר הסדרת סוגיית מימון שכר טירחה לתאגידים המשמשים כאפוטרופוסים על חסויים חסרי אמצעים. בפגישה שהתקיימה אצל מנכ"ל משרד המשפטים בחודש ינואר 2014 בהשתתפות מנכ"ל משרד הרווחה, מנכ"ל הביטוח הלאומי ונציגי משרד האוצר גובשו העקרונות למתן מענה לסוגיה זו. 

ליקוי

13.	לדעת משרד מבקר המדינה, על המשרדים הנוגעים בדבר, ובייחוד משרד המשפטים, משרד הרווחה ומשרד האוצר להסדיר באופן מקיף וכולל את הטיפול שניתן לחסויים ואת השמירה על גופם ועל רכושם, תוך מתן הגדרה ברורה לחלוקת האחריות בין הגופים השונים. על המשרדים לפעול ללא דיחוי בשיתוף האפ"כ ליזום תיקוני חקיקה להסדרה מיטבית של תחום האפוטרופסות והפיקוח עליו, ולקיים פיקוח נאות בזמן אמת הן על טיפול האפוטרופוסים בעניינים האישיים של החסויים, הן על טיפולם בתחום הרכוש, והן על פעילות אפוטרופוסים מרובי חסויים.

מעקב
משרד המשפטים

13. 	הנושא טרם הוסדר. בחינה כוללת של הנושא עתידה להתקיים בשיתוף פעולה של הגופים הנזכרים במהלך שנת העבודה 2014. 



הנהלת בתי המשפט













הנהלת בתי המשפט

ממצאי מעקב

הליכים ופעולות למחשוב בתי המשפט

הגוף המבוקר: הנהלת בתי המשפט

ליקוי

1.	בדוח הקודם עלה כי הנהלת בתי המשפט (להלן:הב"ה) לא פעלה לפיתוח המערכת לפי הנוהל המחייב לפיתוח מערכות מידע במשרדי ממשלה - נוהל מפת"ח. במעקב נמצא כי גם בתוספות החדשות להסכם שחתמה הב"ה עם הספקים היא לא דרשה את יישום נוהל מפת"ח, ואף לא דרשה את יישומו כתנאי סף במכרז למתן שירותי ייעוץ וליווי למכרז פיתוח ותחזוקה של המערכת, והסתפקה בהכללת דרישות המבוססות על נוהל זה בחלק מפרקי המכרז.

מעקב
הנהלת בתי המשפט

1.  	התקבלו ארבעה מענים כתשובה למכרז והנהלת בתי המשפט נמצאת בסופן של בדיקות האיכות. במהלך החודש הקרוב ייבדקו ההצעות הכלכליות. צפי ההכרזה על זוכה במהלך דצמבר 2013. 

ליקוי

2.	בדוח הקודם עלה כי הב"ה קיבלה את המערכת שלא לפי נוהל מפת"ח ובלי שביצעה בחינות קבלה מטעמה אלא הסתפקה בבחינות המסירה שביצע הספק. לאחר התקנתה התברר כי היו במערכת בעיות שגרמו לתקלות חמורות, דבר שהיה יכול להימנע אילו הייתה הב"ה מבצעת בחינות קבלה כנדרש. ריבוי התקלות במערכת גרם לחוסר שביעות רצון בקרב המשתמשים. במעקב נמצא כי הב"ה טרם עשתה סקר שביעות רצון בקרב משתמשי המערכת, ואף לא ביצעה מבחני קבלה בלתי תלויים משלה למערכת. 

מעקב
הנהלת בתי המשפט

2. 	בחודש מאי 2013 החליטה הנהלת בתי המשפט שלא לבצע סקרי שביעות רצון עקב אילוצי תקציב. יחד עם זאת, המשרד יעשה מאמץ לבצע את הסקר במהלך שנת 2014. לעניין ביצוע מבחני קבלה בלתי תלויים, מיום 1.10.11 פועל גוף בדיקות קבלה משולב באופן שוטף וכל שינוי או גרסה חדשה שעולה, עוברת בדיקות קבלה על ידי הצוות.


ליקוי

3.	בדוח הקודם עלה כי את הפרויקט ניהל צוות יועצים של הב"ה בלי ליבה ניהולית של עובדי מדינה המייצגים את האינטרס הציבורי. במעקב נמצא כי חלק מתפקידי הליבה עדיין לא אוישו בעובדי מדינה.

מעקב
הנהלת בתי המשפט

3.	משרת המנמ"ר מאוישת החל מתאריך 17.7.13. מנהלת אגף היישומים זכתה במכרז המנמ"ר וכעת יש להיערך לאיוש משרת מנהל אגף היישומים. 
נבחר זוכה למשרת מנהל טכנולוגיות בחודש ספטמבר 2013 והוא עתיד לסיים את עבודתו כעובד חיצוני במשרה הנ"ל. בתאריך 15.12.13 יתחיל את עבודתו בתפקיד זה כעובד מדינה.

מעקב
נציבות שירות המדינה

3. 	משרת המנמ"ר ומשרת מנהל טכנולוגיות אוישו.

ליקוי

4.	בדוח הקודם הועלו בעיות בתכנת מערך הכספים של הב"ה ובממשק שלה למערכת נט-המשפט. במעקב עלה כי הליקוי תוקן באופן חלקי בלבד, וכי אף שחל שיפור בתפקוד מערך הכספים ובממשק שלה למערכת, עדיין יש בו ליקויים. 

מעקב
הנהלת בתי המשפט

4. 	המודול הכספי פועל בצורה טובה יותר מבעבר. בשנה האחרונה (2013) בוצע פרויקט טיוב נתונים כספיים שתרם לשיפור משמעותי. מתבצע שדרוג גרסה של המודול הכספי במהלך חודש נובמבר 2013. הנהלת בתי  המשפט ממשיכה לפעול לשיפור המודול הכספי. 

ליקוי

5. 	משרד מבקר המדינה מציין כי על הב"ה לבצע סקר סיכונים מקיף לארכיטקטורת המערכת, למפות את מוקדי הסיכון הגלומים בה ולבחון אם לא נדרשים בה שינויים בעקבות התקלות שהתרחשו ובהתאם לדוח ריכוז הסיכונים. כמו כן על הב"ה להשלים את ריכוז דרישות המשתמשים מהתכנה, וכן להשלים את בחינתן, את אפיונן, את פיתוחן ואת הטמעתן במערכת.




מעקב
הנהלת בתי המשפט

5.	בוצע מעבר ושדרוג של פלטפורמת הפיתוח והגירה כוללת לדוט-נט 4 ברבעון השלישי של שנת 2012. בוצע רענון ושדרוג חומרה ותוכנה במתקן המרכזי.
מעבר לכך, לדעת מנהל פרויקט "נט-המשפט", הארכיטקטורה מתאימה לצרכים כיום ושדרוג יתבצע באמצעות מכרז התשתיות שהזוכה בו אמור להתחיל לפעול מ-2015.

ליקוי

6. 	על הב"ה בשיתוף נציבות שירות המדינה ומשרד האוצר להשלים בהקדם את הליך מיפוי הצרכים והדרישות של יחידת המחשב בהב"ה ולקדם את גיוס כוח האדם הנדרש כדי למלא באופן מיטבי צרכים אלה. 

מעקב
הנהלת בתי המשפט

6.	באשר לתפקידי הליבה, כפי שהוגדרו בחוזר נש"מ מיום 18.12.12 בנושא "תפקוד יחידות מערכות המידע במשרדי הממשלה (סיכום עבודת מטה והנחיות לביצוע), משרות אלה אוישו חלקית: משרת המנמ"ר אוישה, משרת מנהל טכנולוגיות תאוייש ב 15.12.2013, משרת מנהל אגף יישומים טרם אויישה. באשר לגיוס כח אדם הנדרש למלא באופן מיטבי את צרכי יחידת המחשב: מועסקים באגף בעלי תפקידים באמצעות מכרז תיחור בתי-תוכנה ובהם: 
*PMO ֹ- אחראי לביצוע תוכניות עבודה ומשימות.
	* מנהל משרד המנמ"ר- אחראי על פעילות רחבה הכוללת: מעקב ופיקוח רכש, ניהול מכרזים, ניהול פיקוח ובקרה של תקציב  המחשוב, ניהול סיכונים, ניהול האיכות ובדיקות קבלה.
* מנהל פרויקט נט המשפט
* ובנוסף: מנתחי מערכות, מפתחים, נאמני מחשוב והדרכה בפרישה ארצית. כמו-כן, האגף מקבל מגוון שירותים באמצעות מכרזים כדוגמת שירותי אבטחת מידע.
עם זאת, היות והמנמרי"ת נמצאת כשלושה חודשים בתפקידה, טרם בוצע תהליך כולל של בחינת כ"א והמבנה האירגוני הקיים והתאמתו ליעדי האגף ומטרותיו לטווח הארוך והקצר. על פי הנחיית המנהל, נושא זה יבחן על ידי המנמ"רית לאחר סיום תקופת הניסיון ובהתאם תינתן התייחסותה.





משרד הרווחה והשירותים החברתיים












משרד הרווחה והשירותים החברתיים
‏‏‏
התכנית הלאומית לילדים ולבני נוער בסיכון - תמונת מצב

הגופים המבוקרים:  משרד הרווחה והשירותים החברתיים  

ליקוי מס' ,14, 11,  9, 7 ,5, 4, 2  תוקנו.  ראה הערות רה"מ 62, חלק ראשון עמ' 203 - 211  

ליקוי	

1.	בינואר 2004 מינו ראש הממשלה דאז, מר אריאל שרון, ושר הרווחה דאז, מר זבולון אורלב, ועדה ציבורית בראשות פרופסור הלל שמיד לבדיקת מצבם של ילדים ובני נוער בסיכון ובמצוקה (להלן - ועדת שמיד). במרץ 2006 הגישה הוועדה דין וחשבון בנושא, ובספטמבר באותה השנה החליטה הממשלה לאמץ את המלצות הוועדה ולפעול ליישומן על פי תכנית שתגבש ועדה בין-משרדית. בנובמבר 2007 פורסמה התכנית הלאומית לילדים ולנוער בסיכון ובמצוקה (להלן: התכנית הלאומית או התכנית). ועדת ההיגוי הארצית לא הגדירה יעדים כמותיים למדידת תוצאות התכנית ולא נקבע מהו היקף השינויים המצופה בכל אחד מהיעדים. 

מעקב 
משרד הרווחה  והשירותים החברתיים

1. 	הוגדרו כבר יעדים כמותיים למדידת תוצאות התוכנות לרבות קביעת השינויים המצופים בכל אחד מהיעדים, הושלם  בדצמבר 2013.
	ראה הערות רה"מ 62 חלק ראשון עמ' 203. 

ליקוי

3.	במסגרת התכנית הלאומית בוצע בעת ובעונה אחת בכל הרשויות המקומיות המשתתפות בתכנית איסוף מידע שיטתי ומקיף על ילדים בסיכון ועל מאפייניהם באמצעות כלים מובנים ועל פי הגדרה אחידה. ביצוע תהליך מורכב של איתור ומיפוי של ילדים ובני נוער בסיכון, שבו אותרו ביישובי התכנית כ-156,000 ילדים ובני נוער בסיכון, הוא אחד מהישגי התכנית הלאומית. עם זאת ההערכה היא כי לא התקבלה תמונה מלאה על היקף הילדים בסיכון, בעיקר בכל הנוגע לבני נוער בסיכון, בין היתר בשל קשיים בהטמעת הגדרות הסיכון בקרב אנשי המקצוע המאתרים וחוסר מיומנותם בביצוע הליכי האיתור.

מעקב 
משרד הרווחה והשירותים החברתיים 

3.  	כלי המיפוי עודכנו  כבר בהתאם ללקחים ונמצאים בשימוש ביישובים החדשים.	
	ראה הערות רה"מ 62 חלק ראשון, עמ' 204. 

ליקוי

6.	יישום התכנית באגדי רשויות מקומיות: אחת ההמלצות של ועדת שמיד הייתה "ליצור אגדי רשויות מקומיות לאיגום משאבים ולניצולם היעיל באספקת השירותים". בהחלטת הממשלה מאוגוסט 2007 נקבע, בין היתר, כי במסגרת התכנית יפעלו שישה אגדי רשויות. במועד הביקורת רוב פעילות התכנית הלאומית ביישובי האגדים נעשתה בכל יישוב ויישוב בנפרד והאגדים לא החלו להפעיל "מענים" משותפים. 

מעקב 
משרד הרווחה והשירותים החברתיים 

6. 	כל האגדים החדשים המצטרפים לתוכנית החלו לפעול על פי המודל. נעשית עבודה עם כל האגדים הותיקים שיחלו לפעול על פי המודל בתחילת 2014.
	ראה הערות רה"מ 62 חלק ראשון עמ' 206. 

ליקוי

8. 	בקרה על הפעלת ה"מענים" ומספר המשתתפים בהם: מערך הבקרה אמור היה להתבסס על מערכת מחשוב מרכזית של התכנית ועל מערך של "תשתית המידע היישובית" (להלן - תמ"י). במועד סיום הביקורת, אוגוסט 2011, כשנתיים לאחר תחילת יישום התכנית, עדיין לא הייתה לתכנית מערכת מחשוב מרכזית, ואילו תמ"י עדיין נמצאה בתהליך של הטמעה ולא פעלה באופן מלא. מערך הבקרה הקיים מבוסס על טופסי דיווח שאינם מקודדים ואינם מנותחים באופן מרוכז. הטפסים מרכזים מידע חלקי בלבד על אופן הפעלת ה"מענים": הם אינם כוללים פרמטרים הנוגעים לאיכות ההפעלה, כמו מידת ההתאמה של המענה למאפייני הילדים וההורים המשתתפים בו, ואין בהם מידע המאפשר להשוות בין התכנון לביצוע בכל הנוגע למועד הפעלת המענה ולמספר המשתתפים.

מעקב 
משרד הרווחה והשירותים החברתיים 

8. 	הטמעת המערכת חולקה למספר שלבים לפי קצב הפיתוח. שלב א' הוטמע, שלב ב' יעלה לאוויר בתחילת שנת 2014, ההטמעה מתעכבת בגלל עיכוב בפיתוח. נכון להיום עובדת המערכת הזמנית.	
	2ראה הערות רה"מ 62 חלק ראשון עמ' 207. 

ליקוי

10. 	פיקוחם של המפקחים הייעודיים מטעם המשרדים השותפים בתכנית:  האחריות לקיום תהליכי הפיקוח והבקרה המקצועית והתקציבית על הפעלת ה"מענים" נתונה בידי המפקחים הייעודיים של משרדי הממשלה השותפים לתכנית. מאחר שהמפקחים אינם נדרשים לדווח למינהלת התכנית על תוצרי הפיקוח שביצעו, אין בידי מינהלת התכנית תמונת מצב במישור הארצי על איכות הפעלת ה"מענים" שבאחריות כל משרד ואף אין בידיה מידע על הבעיות העיקריות בהפעלתם. במועד סיום הביקורת טרם פותח כלי בקרה בין-משרדי המשותף לכל ה"מענים" הפועלים במסגרת התכנית. 

מעקב 
משרד הרווחה והשירותים החברתיים 

10. 	ניתן ללמוד על איכות המענים מתוך המידע במערכת תמ"י. שאלון אחיד בין משרדי להערכת איכות המענים עדיין לא גובש.	
	ראה הערות רה"מ 62 חלק ראשון עמ' 209. 

ליקוי

13. 	משרד מבקר המדינה מעיר למשרד הרווחה כי לצורך ניצול מיטבי של המשאבים שהוקצו ממשאבי התכנית להרחבת תשתיות ההדרכה של תכניות המשרדים ראוי היה שמשרדי הממשלה השותפים בתכנית יגישו במהלך השנה את הצעותיהם המשקפות את כל צורכי ההדרכה שלהם, ולאחר מכן יבוצע תעדוף בין ההצעות האלה ובסופו ישמש התקציב למימון ההצעות הנבחרות. במצב הקיים אמור התקציב לשמש למימון שתי תכניות ההדרכה היחידות שהוגשו. 

מעקב 
משרד הרווחה והשירותים החברתיים 

13.   	לא דווח על התקדמות בתיקון הליקוי.  
	ראה הערות רה"מ 62 חלק ראשון עמ' 210. 






הטיפול בלוקים באוטיזם

הגופים המבוקרים: משרד הרווחה והשירותים החברתיים,  משרד הבריאות, המוסד לביטוח לאומי, משרד החינוך, משרד ראש הממשלה

ליקויים מס' 3,5,7,11 ו- 15, תוקנו ראה הערות 62 חלק ראשון, עמ' 212-221.

ליקוי
	
1. 	לדעת משרד מבקר המדינה - מן הראוי שמשרד ראש הממשלה ישקול למנות גוף שיוביל את הטיפול בלוקים באוטיזם; כל עוד לא נעשה הדבר על המשרדים לחבור יחד, ולקיים לפחות פורום של "שולחן עגול" שבו ינסו המשרדים לגבש ראייה כוללת ומוסכמת על כולם ולהסדיר נהלים לתיאום בין-משרדי בכל הקשור לטיפול באוכלוסייה זו. כדי לייעל ולשפר את איכות השירות הניתן להם, ולמנוע טרחה מיותרת מהנזקקים ומהוריהם, על המשרדים להסדיר הליך מוסכם שבו ההחלטה על ההכרה בלקות לצורך קבלת שירותים, והמידע על כל השירותים שהם זכאים להם ייעשו בידי גוף אחד. על המשרדים הנוגעים בדבר לתאם ביניהם ולהקים במשותף מאגר נתונים אחד שיקיף את כל אוכלוסיית האוטיסטים הנזקקים לשירותים בישראל. 

מעקב
משרד הרווחה והשירותים החברתיים

1. 	משרד ראש הממשלה הקים וועדה בינמשרדית בראשות מנכ"ל משרד הרווחה אשר אחת ממטרותיה הסדרת ההכרה בלקות על ידי גוף אחד. הומלץ להקים מרכזי אבחון ארציים. האבחונים שיערכו מרכזים אלו, יהיו קבילים על  כל המשרדים הרלבנטיים.
	        ראה הערות רה"מ 62 חלק ראשון עמ' 212. 

ליקוי

2. 	בדצמבר 2010 פרסם משרד הרווחה את דבר קיומו של ההסדר החדש באתר האינטרנט של המשרד ואף הפיץ חוזר בנושא לגורמים שונים ובהם לשכות רווחה ומכונים להתפתחות הילד. עם זאת, מנתוני משרד הרווחה עולה שמינואר עד אוגוסט 2011 נדונו בוועדות ההשמה המחוזיות של משרד הרווחה 196 פניות להשמת פעוטות במעונות יום שיקומיים. מיעוטן בשל בקשה להעברה ממעון למעון, אך מרביתן היו השמות חדשות. המשפחות שפנו יכלו להיעזר בהסדר החדש, אך כאמור רק 40 משפחות ניצלו זאת. ניצולו המועט של ההסדר מצביע על הצורך שמשרד הרווחה והמוסד לביטוח לאומי (להלן: מל"ל) יפעלו להרחבת פרסומו בקרב כלל האוכלוסייה. 

	


מעקב
משרד הרווחה והשירותים החברתיים 

2. 	הרחבת הפרסום -  מספר המשפחות הנהנות מההליך המקוצר גדל בשל הרחבת הפרסום : בלשכות לשירותי רווחה, במכונים להתפתחות הילד ובמרכזים למשפחה.
	        ראה הערות רה"מ 62 חלק ראשון עמ' 214.  

ליקוי

4. 	הזכות להשמת פעוט במעון יום שיקומי מעוגנת בחוק מעונות יום שיקומיים. למרות זאת בסוף מאי 2011, לא נמצאו פתרונות להשמת 75 (19%) פעוטות הלוקים באוטיזם, מתוך 398 פעוטות שמשפחותיהם פנו למשרד הרווחה לצורך השמתם במעון יום שיקומי. יודגש - זכותו של פעוט הלוקה באוטיזם למעון יום שיקומי נקבעה בחוק. על משרדי הרווחה והבריאות לפעול למציאת פתרונות לקשיים שהתעוררו ביישומו של החוק, ולהיערך כראוי לכך שזכותם של פעוטות אלו למסגרת שיקומית, טיפולית וחינוכית אכן תמומש.

מעקב
משרד הרווחה והשירותים החברתיים

4.  	תקציב ההשמה במעונות יום שיקומיים אינו מוגבל . נעשה מיפוי צרכים לפי  נתוני הפעוטות ובהתאם לכך נבנתה תוכנית לפיתוח מעונות חדשים, לשם הרחבת מספר המקומות במעונות המשרד פועלת לאיתור מבנים באמצעות השלטון המקומי  ובשיתוף הקרן לפתוח שירותיים במוסד לבטוח לאומי  לצורך השיפוץ וההצטיידות. בשנת 2013 נפתחו והורחבו 6 מעונות / כיתות.
	      ראה הערות רה"מ 62 חלק ראשון עמ' 215 . 

        ליקוי

6. 	באוגוסט 2008 נקבעו תקנות (רישוי, סל שירותים לפעוטות עם מוגבלות ותנאי טיפול בהם), המסדירות את הליכי הרישוי, אך במועד סיום הביקורת, שלוש שנים לאחר מכן, רק למפעיל מעון אחד היה רישיון תקף, ויתרם - 23 מעונות, פעלו ללא רישיון. יתר על כן, הטיפול בלוקים באוטיזם במשרד הרווחה מופקד השירות לטיפול באדם עם אוטיזם (להלן השירות),  לא קבע נהלים המסדירים את הליך הפיקוח על מעונות היום השיקומיים - נושאי הפיקוח, דרך ביצועו ותדירותו. השירות גם לא בדק באופן שיטתי אם כוח האדם שהמעון התחייב להעסיקו אכן מועסק בפועל, ואם יש לו הכשרה כנדרש. 

מעקב
משרד הרווחה והשירותים החברתיים 

6. 	ל-12 מעונות יום שיקומיים מתוך 14 מעונות יום שיקומיים ניתנו רישיונות  בשנים  2012 – 2013, 2 מעונות יום שיקומיים נוספים נמצאים בתהליך לקבלת רישיון.
	        ראה הערות רה"מ 62 חלק ראשון עמ' 216.  
ליקוי 

8. 	לדעת משרד מבקר המדינה - מן הראוי שגביית תשלומי הורים בעבור שירותים נוספים במעונות אלו, על מכלול היבטיה, תיבחן ביחד עם משרד הבריאות ותהיה מוסכמת גם עליהם (בנוגע לגביית תשלומי הורים בעבור סל בריאות מקדם ראו בפרק הדן במשרד הבריאות). הממצאים מצביעים על כך שעל משרד הרווחה להקפיד במילוי אחר ההנחיות שניתנו בנושא, ולבדוק בעוד מועד ובאופן שוטף אם התשלומים שגובים הגופים המפעילים מההורים במעונות היום השיקומיים אכן מממנים שירותים נוספים בלבד. מן הראוי שייבדקו גם דוחות חשבונאיים של אותם גופים. כמו כן ראוי לבדוק אם כל הילדים במעון זוכים לאותם שירותים נוספים בהתאם להנחיית מנכ"ל משרד הרווחה, ולא רק ילדיהם של ההורים ששילמו בעדם.

מעקב 
משרד הרווחה והשירותים החברתיים 

8. 	משרד הרווחה והשירותים החברתיים, ערך בשנת 2012 - 2013 בקרה חשבונאית. עם הסקת המסקנות בשיתוף משרד הבריאות הוחלט על הפסקת גביה מההורים. מכתב יצא לעמותות האוסר גביה החל מהראשון בספטמבר 2014.   
	        ראה הערות רה"מ 62 חלק ראשון עמ' 217.  

ליקוי

9. 	תכנון רב-שנתי לפתיחת הוסטלים:  משרד הרווחה מפרסם מכרז לבחירת הגוף שיקים ויפעיל את ההוסטל. הגופים המפעילים ביקשו ממשרד הרווחה לשריין תקציב למימון הדיירים שיופנו על ידו, כדי שיהיה להם די זמן להיערך ולהציע במכרז מבנה קבע עתידי. מתכונת זאת של מתן פתרונות לטווח הארוך מחייבת תכנון רב-שנתי מוקדם, מיפוי צרכים עתידיים ותיאום עם משרד האוצר, כדי שיאפשר למשרד הרווחה לתקצב מכסות עתידיות. כבר בסוף שנת 2008, בדיון שנערך בראשותו של מנכ"ל משרד הרווחה, הועלה הצורך בבניית תכנית חומש בנושא. ואולם רק באוקטובר 2010, כשנתיים לאחר מכן, פנה המשרד לגוף חיצוני שיערוך תחזית לדיור חוץ-ביתי לאוטיסטים שתתבסס על המגמות בדפוסי השימוש בו בשנים האחרונות. במועד סיום הביקורת, כשנתיים ושמונה חודשים לאחר שהועלה הצורך בבניית תכנית החומש, טרם הוגש למשרד דוח מסכם בנושא. 

מעקב 
משרד הרווחה והשירותים החברתיים

9. 	המשרד יוצא כל שנה למרכזים לכ-10 מסגרות חוץ ביתיות בהתאם לצרכי האוכלוסייה לפי אזור ותפקוד, ובהתאם לקבלת קרקע מהרשויות המקומיות לצורך בניה. 
	     ראה הערות רה"מ 62 חלק ראשון עמ' 217. 


ליקוי

10. 	רישוי הוסטלים והפיקוח עליהם:  על פי חוק הפיקוח על מעונות, התשכ"ה-1965 ותקנותיו - בעלות על מעון וניהולו מחייבים קבלת רישיון משר הרווחה. למרות זאת, ביוני 2011 לא היה רישיון תקף ל-68% מתוך 34 ההוסטלים הייעודיים לאוטיסטים שהיו באחריות השירות. אשר לפיקוח - לפי נוהלי השירות המסדירים את הפעלתו של הוסטל יש לפקח עליו אחת לחודשיים עד חודשיים וחצי. הועלה שבשנת 2010 - ב-76% הוסטלים שבאחריות השירות הייתה תדירות ביקורי הפיקוח נמוכה מהנדרש. בדיקת רואי חשבון חיצונים שנעשתה לבקשת משרד הרווחה באמצע שנת 2010, העלתה חשש לעיוותים בתשלום השכר לעובדים של גוף שהפעיל כמחצית מההוסטלים. ואולם, במועד סיום הביקורת באוגוסט 2011, כשנה לאחר מכן, עדין לא סיים משרד הרווחה לבחון את הממצאים שהועלו.	

מעקב
משרד הרווחה והשירותים החברתיים

10.  	ל- 4 מסגרות מתוך 23 מסגרות  אין עדין רישיון , מסגרת אחת סיימה את השיפוץ , מסגרת נוספת נמצאת  בתהליך שיפוץ, הרשיונות ניתנו בשנים 2012 – 2013. נכון להיום יש שיפור בנושא הרשיונות התקפים, ל12% אין רשיונות תקפים בהשוואה ל68% כפי שעלה מדוח הביקורת (מתוך 34 מסגרות) המשרד מציין כי הממצאים בדו"ח הביקורת הראו שהמפעילים פועלים בהתאם  להוראות החוק והנהלים וכי אין פגיעה בזכויות העובדים.
	        ראה הערות רה"מ 62 חלק ראשון עמ' 218.  

ליקוי

11.	גביית תשלומי הורים בידי גופים המפעילים הוסטלים: באפריל 2007 אימץ מנכ"ל משרד הרווחה דאז את המלצותיה של ועדה פנים-משרדית מינואר 2007 שעסקו בגביית תשלומי הורים לאוטיסטים במסגרות חוץ-ביתיות. לפי אותן המלצות נדרשו הגופים המפעילים דיור חוץ-ביתי שגבו באותה עת תשלומים מהורים, להפסיק את הגבייה באופן הדרגתי בתוך פרק זמן של 24 חודשים, כך שבתום אותה תקופה ישלמו ההורים רק תשלומים וולונטריים. מן הראוי היה שהפיקוח של השירות במשרד הרווחה יעקוב ויבדוק באופן שוטף וקפדני במשך השנים אם אכן הופחתו התשלומים כנדרש, ויבטיח שמסוף שנת 2011 הוא יבוטל לחלוטין.

מעקב
משרד הבריאות 

11. 	משרד הבריאות סיים עריכת מכרזים ועם פרסומם יסיים סגירת החוזים עם הספקים. בשלב זה נערכות בקרות קפדניות לכל ספקי השירות המתמקדות במתן טיפול בריאותי מקדם במלואו ובבקרת האיכות.	



ליקוי

12.   על משרד הבריאות ליזום איסוף וריכוז של נתונים מלאים שישקפו את פוטנציאל הילדים עד גיל שבע הזכאים לסל בריאות מקדם; ולהיערך, בשיתוף עם משרדי הרווחה והחינוך ובתיאום עם משרד האוצר, להבטחת מתן הסל לכל הזכאים לו.

מעקב 
משרד הבריאות

12.	משרד הבריאות יחד עם משרד החינוך ערך מיפוי מסגרות של גני תקשורת בהם בעבר לא אפשר משרד החינוך טיפול בריאותי מקדם. החל משנת 2014 יוכנס באופן הדרגתי טיפול בריאותי מקדם גם למסגרות אלו.
	
ליקוי
13.  	התקשרות עם נותני סל הבריאות המקדם משרד הבריאות לא הסדיר את הנושאים הקשורים במתן סל הבריאות המקדם והפיקוח עליו במסגרת חוזה עם נותני השירות, כדי להבטיח, בין היתר, את רמת השירותים הניתנים על ידם. 

מעקב
משרד  הרווחה והשירותים חברתיים 

13.  	בניית המכרז הסתיימה, המכרז החדש יפורסם בהקדם.
	אה הערות רה"מ 62 חלק ראשון עמ' 219.   

מעקב
משרד הבריאות 

13. 	כתיבת המכרז המשותף עם משרד הרווחה עבור מעונות יום שיקומיים וכתיבת המכרז עבור גני תקשורת של משרד החינוך הסתיימה והמשרד עומד לקראת קביעת תאריך לפרסומו.

ליקוי

14. 	משרד הבריאות מודע זה כמה שנים לקיומו של מחסור בכוח אדם מקצועי ומיומן, ולקושי של נותני השירות לגייס עובדים שיוכלו לספק לילדים את מלוא סל הטיפולים כפי שהוגדר בהנחיות משרד הבריאות. כך עלה גם מדוחות הבקרה של משרד הבריאות על נותני השירות שנעשו מאוקטובר 2010 עד יולי 2011. בשל כך יזם משרד הבריאות הצעה לנוהל שיקבע כי במקרים שנותן השירות יעסיק פחות כוח אדם מהנדרש - תקוזז עלות ההפחתה מהתשלום שיקבל. ואולם משרד הבריאות לא הוציא הליך זה מהכוח אל הפועל, גם משום שלא הסדיר את העניין בחוזה עם נותני השירות. יצוין שבאפריל 2011 הוגשה עתירה לבית המשפט העליון בנוגע לגובה התעריף לשעה לכוח אדם מקצועי שמשלם משרד הבריאות לנותני השירות של סל הבריאות המקדם. במועד סיום הביקורת, אוגוסט 2011, טרם הסתיים הדיון בעתירה בבית המשפט העליון.

מעקב
משרד הבריאות

14. 	 משרד הבריאות פועל על פי פסיקת בית משפט עליון, התעריף עודכן ונמסר לעמותות. בנוסף, משרד הבריאות הרחיב רשימת ההתמחויות של פסיכולוגים (הוספו פסיכולוגים שיקומיים, רפואיים וחינוכיים)  אשר זכאים לטפל בילדים בספקטרום האוטיזם עד גיל 18. לצורך כך הועברו הכשרות לאומיות (בפריסה ארצית) בהם הוכשרו כ-1000 אנשי מקצוע. בימים אלו משרד הבריאות מעביר הכשרה נוספת לכ-300 פסיכולוגים ממערכת הבריאות כדי להמשיך ולפתח את מאגר המומחים מקרב הפסיכולוגים החדשים במערכת. בנוסף העלאת תעריף של שעת טיפול עשויה להקל על גיוס כוח אדם.
	      ראה הערות רה"מ 62 חלק ראשון עמ' 219,   

ליקוי

16. 	במעון יום שיקומי ממומן סל הבריאות המקדם, בחלקו בידי קופו"ח והשאר בידי משרד הבריאות. הועלה שמשרד הבריאות לא עשה בקרה כספית וחשבונאית על קופו"ח בכל הקשור להעברת חלקן למעונות היום השיקומיים. בהיעדר בקרה שיטתית אין בידי המשרד מידע שיוודא שהעברת הכספים וההליכים הקשורים בהעברתם נעשים כראוי. 

מעקב
משרד הבריאות

16. 	משרד הבריאות עקב בשנים 2011 ו- 2012 אחר הוצאות קופות החולים בנושא, ובהתאם לצורך ימשיך ויבצע מעקב גם בשנים 2013-2014.

ליקוי	

17. 	מתן סל בריאות מקדם לילדים בגיל שלוש עד שבע  כרוך בהשתתפות עצמית של הורי הילדים בסכום של 552 ש"ח לחודש, והשאר ממומן בידי משרד הבריאות. צוות בקרה של משרד הבריאות העלה שבשמונה מסגרות גבו נותני השירות מההורים סכום גבוה יותר: בשבע מהם גבו 1,400 ש"ח לחודש, ובאחת 1,500 ש"ח לחודש. עד מועד סיום הביקורת לא קבע משרד הבריאות הליך למניעת גביית יתר מצד נותני השירות.
	
מעקב
משרד הבריאות

17. 	בתאריך נובמבר 2012 נשלחה הוראה לכל ספקי השרות בדבר אי גביית יתר, בקרות המשרד בודקות את הנושא על פיו ומספקות את ההתקשרות במידה וההנחיות של המשרד מופרות.



ליקוי 

18. 	כבר במרץ וביולי 2009 ביקש משרד הבריאות מקופו"ח לדווח לו פעמיים בשנה על סוג הטיפולים ומספרם, וכן על מספר הילדים שקיבלו טיפול מטעמן במסגרת הסל. ואולם בתחילת אוגוסט 2011 לא היו בידי משרד הבריאות נתונים מלאים על מספר הילדים שקיבלו את סל קופו"ח בשנת 2010. מנתונים שאסף משרד הבריאות מקופו"ח לבקשת משרד מבקר המדינה בספטמבר 2011 הועלה, שבשנת 2010 היה מספר הילדים שקיבלו סל קופו"ח רחוק מהצפי של 3,000 ילדים, ועמד על 1,662 ילדים בלבד.

מעקב
משרד הבריאות 

18. 	משרד הבריאות הקים כספות וירטואליות לצורך העברת מידע על המטופלים. פעולה זו מאפשרת העברת נתונים ומונעת מתן כפל טיפולים. בנוסף לכך דרש משרד הבריאות להרחיב פרסום, סייע בהתקשרות עם גופים שונים אשר מספקים טיפול נגיש והתחיל כבר בביצוע בקרות סדירות.

ליקוי

19. 	אף כי עד מועד סיום הביקורת עברו שנתיים ושמונה חודשים ממועד החלת התיקון לחוק, לא עשה משרד הבריאות כל בקרה על הכשרתם ומקצועיותם של המטפלים שנתנו את הסל, וממילא לא בדק את איכות הטיפול שניתן על ידם לאוטיסטים. 	

מעקב
משרד הבריאות 

19. 	המחלקה לאוטיזם עורכת כבר בקרות בכל הקופות ובכל המחוזות יחד עם המחלקה לבקרה על קופות החולים והאגף לרפואה כללית.
	       ראה הערות רה"מ 62 חלק ראשון עמ' 221.   

[bookmark: _Toc305940433]ליקוי

20.  	מיטות אשפוז לאוטיסטים: אוטיסטים החיים בקהילה זקוקים לעתים לאיזון תרופתי המצריך אשפוז; משרד הבריאות אחראי למתן שירותי האשפוז. הועלה שמספר המיטות לאשפוז אוטיסטים אינו מספיק, וקיימת רשימת המתנה ארוכה, בעיקר בקרב קטינים, כך שתקופת ההמתנה הממוצעת לאשפוז היא שלושה עד ארבעה חודשים. המתנה ממושכת לאשפוז ללא קבלת טיפול מתאים עלולה לגרור החמרה קשה במצבם של הנזקקים לו, המתבטאת לא פעם בהתנהגויות קשות ואלימות.



מעקב 
משרד הבריאות 

20. 	משרד הבריאות קיבל אישור ממשרד האוצר לתוספת של 8 מיטות בבית חולים "איתנים", עם העברת התקציב והתקנים יתקצרו זמן ההמתנה.
	       ראה הערות רה"מ 62 חלק ראשון עמ' 221 .





משרד התחבורה ובטיחות בדרכים










משרד התחבורה והבטיחות בדרכים

פרויקט הנתיב המהיר - כביש אגרה

הגופים המבוקרים: משרד התחבורה והבטיחות בדרכים, חברת נתיבי איילון, ענבל חברה לביטוח.

ליקויים 1-7 תוקנו. ראה הערות רה"מ 62 עמ' 223-226. 

ליקוי

8. 	לדעת משרד מבקר המדינה על משרדי התחבורה והאוצר להפיק לקחים מהליקויים האמורים שהעלתה הביקורת בנוגע לאופן הקמת הפרויקט, כדי למנוע את הישנותם אם יוחלט על פרויקטים דומים בעתיד. כמו כן, עליהם לבחון דרכים לתיקון המצב נוכח הצרת כביש מס' 1 לכלל הציבור ונוכח הצורך לפנות את הנתיב שעליו מיועדת להיסלל המסילה הרביעית.

מעקב
משרד התחבורה

8. 	הופקו לקחים אשר כולם רלוונטיים לפרויקטים עתידיים: מניעת קידום פרויקט טרם השלמת חקיקה, נדרשת התייחסות מעמיקה יותר לשאלת פער משמעותי בין אמדן לתוצאת מכרז, יתר הקפדה על אימות נתוני רקע סטטוטוריים, בחינה נוספת, בכל מקרה לגופו של עניין, ביחס למתן שיפוי מדינה לגוף מחוזי / מקומי. 





רשות הספנות והנמלים

הגופים המבוקרים: משרד התחבורה התשתיות הלאומיות והבטיחות בדרכים, חברת נמלי ישראל פיתוח ונכסים (חנ"י), משרד המשפטים, רשות הספנות והנמלים, חברת נמל אשדוד וחברת נמל חיפה.

ליקויים 2,4,9,10 תוקנו. ראה הערות רה"מ 62 עמ'  232-227.

ליקוי

1.	במדינת ישראל יש פיגור של ממש בהצטרפות לאמנות בין-לאומיות בנושא ספנות ושיט וביצירת הנורמות הנדרשות בחקיקה הישראלית לצורך יישומן. המדינה הצטרפה לחלק מהאמנות בעיכוב של יותר מ-20 שנים. רשות הספנות והנמלים (רספ"ן) ומשרד התחבורה לא קידמו הצטרפות לאמנות.

מעקב
משרד התחבורה

1.	לעניין הצטרפות ישראל לאמנות הבינלאומיות בתחום הספנות על מנת למנוע החשיפה לסנקציות בינלאומיות אפשריות – המשרד נמצא בהליכים להצטרפות ל – 3 אמנות ו- 4 נספחים של אמנת "מרפול". 

ליקוי

3. 	משנת 2005 לא ביצעה רספ"ן ולא הזמינה מחקרים בנושאי הספנות והנמלים, שלא לפי הגדרת תפקידה בחוק. רספ"ן מסתמכת על מחקרים וסקרים שחנ"י מזמינה, אף שבהגדרתם הם שונים מצורכי רספ"ן, כרגולטור של ענף הספנות. כיוון שחנ"י נמצאת בעניינים מסוימים בפיקוחה של רספ"ן, עלול להיווצר ניגוד עניינים לגבי ביצוע המחקרים. 

מעקב
משרד התחבורה

3.	רשות הספנות והנמלים נמצאת  בעיצומם של שני מחקרים רבי משמעות – HNS וספנות כ"א ימי.

ליקוי

5.	משנת 1999 לא ביצעה המועצה הארצית לתכנון ובנייה בחינה נוספת של תכנית הפיתוח למעגנות אף שתמ"א 13 מבוססת על תחזית ביקוש למקומות עגינה שהוכנה לפני למעלה מ- שנים. במעגנות לחופי הים התיכון מדרום לתל אביב ועד צפון הארץ יש מחסור במקומות עגינה לכלי שיט קטנים. 
לדעת משרד מבקר המדינה, מכיוון שעל פי החוק בין היתר תפקידה של רספ"ן הוא פיתוח ענף השיט, והיא אף אחראית לפיתוח הנמלים במדינת ישראל, עליה אפוא לקבל החלטות בדבר המעגנות שיש לפתח לפי צורכי המשק ובכלל זה בדבר פיתוח מעגן שביט.
בביקורת נמצא כי לחלק מהמעגנות (נמל עכו, מעגן שביט, ונמל יפו) אין רישיון לעסקים, אף שלפי החוק הם טעוני רישוי.
הביקורת העלתה כי במעגנות יש בעיה לא רק לגבי כלי שיט העוגנים בהן לצורך מגורים או מחסנים אשר תופסים מקומות עגינה של כלי שיט, אלא גם לגבי כלי שיט העוגנים ללא אישורי שיט או שאין להם יכולת לשוט. עוד הועלה כי למרות האיסור על דיג או על פרישת רשת דייגים במימי המעגנה, אין אכיפה של ההוראות בנושא.

מעקב
משרד התחבורה

5. 	רשות הספנות והנמלים טיפלה הן ברמת התמ"א והן ברמה הפרטנית, וכתוצאה מכך מבוצעת אכיפה על כלי שיט ודייג. 

ליקוי

6.	החקיקה וחקיקת המשנה הרלוונטיות לא הסמיכו את רספ"ן ואת מנהלי המעגנות לאכוף את ההוראות המחייבות על המשיטים או על בעלי הספינות באמצעות הליך מינהלי של הטלת עיצום כספי על ידי גורמי הרשות המבצעת. ההליך החלופי במישור הפלילי כרוך בהשקעת אמצעים מרובים ואורך זמן רב.

ליקוי

7.	רספ"ן לא הכינה נוהלי פיקוח למעגנות ונמלים וגם לא הכינה תכנית לפיקוח על תשתיות במעגנות ועל תפעול מעגנות. לחלק מהמעגנות (נמל עכו, מעגן שביט, ונמל יפו) לא היה רישיון עסקים, אף שהם טעוני רישוי על פי החוק.

ליקוי

8.	טרם יושם ההסכם שבין חנ"י ובין רספ"ן להפעלת סמכויות מנהלי הנמלים בנמלי אשדוד וחיפה. בידי מנהלי הנמלים לא היו סמכויות בתחום של ניתוב אניות בנמלים ושל תצפיתנים ובתחום הפיקוח על הכנסת משאיות לנמל ואף לא הייתה בידיהם אחריות לביטחון המרחבי. לפיכך חברות הנמל הן שהפעילו סמכויות אלה, שלא בהתאם להחלטת הממשלה מאוגוסט 2008. כפיפות מנהלי הנמלים לרספ"ן מחד גיסא ומימון פעילותם השוטפת באמצעות חנ"י מאידך גיסא, עלולים ליצור חשש לניגוד עניינים בפעילותם כמנהלי נמלים, ומן הראוי שרספ"ן תנתק את הקשר עם חנ"י לגבי המימון של מנהלי הנמלים ולגבי תפקודם.

מעקב
משרד התחבורה

6,7,8. 	רשות הספנות והנמלים הסדירה כבר את סמכויותיהם של מנהלי הנמלים והכינה נוהלי פיקוח למעגנות. 



ליקוי

11.	על משרד התחבורה ומשרדי הממשלה השונים הנוגעים בדבר לפעול בנחרצות לקידום ההצטרפות של מדינת ישראל לאמנות בין-לאומיות בתחום הספנות שעליהן חתומות המדינות החברות בארגון הימי הבינלאומי, על מנת למנוע חשיפה לסנקציות בין-לאומיות אפשריות כגון: מניעה מימאים ישראלים לעבוד באניות ברחבי העולם, החמרה בתנאי העגינה של ספינות ישראליות בנמלים זרים או מניעה מחברות ספנות זרות מלהגיע לנמלי ישראל. לדעת מבקר המדינה על היועץ המשפטי לממשלה לנקוט את הצעדים הנדרשים על מנת להבהיר את מעמדן של ההנחיות ההיסטוריות, הן בקובץ הכתוב והן בקובץ המקוון (באתר האינטרנט של משרד המשפטים). עליו לעשות להטמעת הדברים בקרב ציבור המשתמשים, לרבות היועצים המשפטיים של משרדי הממשלה - ובכלל זה להבהיר מהן ההנחיות המחייבות לעניין הליך האשרור של אמנות בין-לאומיות, לרבות התאמת החקיקה הישראלית להוראותיהן. 

מעקב

11. 	ראה תגובות למעקב לליקוי 1.







משרד התיירות













משרד התיירות

פעולות הממשלה לקידום התיירות הנכנסת 

הגופים המבוקרים: משרד התיירות, משרד האוצר, משרד התחבורה והבטיחות בדרכים, משרד המשפטים, משרד החוץ, משרד הפנים, המשרד להגנת הסביבה, מינהל מקרקעי ישראל, החברה הממשלתית לתיירות בע"מ, החברה לפיתוח מזרח ירושלים בע"מ, עיריית תל אביב, עיריית ירושלים והרשות לפיתוח ירושלים.

ליקוי מס' 1, תוקן. ראה הערות ראש הממשלה 62 עמ' 233. 

ליקוי

2.	במועד סיום הביקורת, כחמש שנים לאחר שהחליטה הממשלה על קידום הסכם תעופה גלובלי עם האיחוד האירופי, משרד התחבורה לא קידם דיו את ההסכם האמור, והמשא ומתן בין נציגי ממשלת ישראל ובין נציגי האיחוד עדיין נמשך. 

מעקב 
משרד התיירות 

2. 	המשא ומתן בין נציגי ממשלת ישראל ובין נציגי האיחוד האירופי על הסכם תעופה גלובלי הסתיים. 

ליקוי

3.	בשל מחלוקת בין משרדי הממשלה - ובהם משרד התחבורה, משרד הביטחון, משרד הפנים, משרד האוצר, משרד התיירות והמשרד להגנת הסביבה - החלטות הממשלה לעניין הקמת שדה תעופה משלים לנמל התעופה בן גוריון אינן מיושמות. צוותי היגוי שהוקמו במשך השנים לא הביאו לקידום תכנונו והקמתו של שדה תעופה בין-לאומי משלים ולא הגיעו להסכמות לגבי מקומו המועדף. העיכוב עלול לפגוע בטווח הארוך בתשתית התעופתית של ישראל ובתנועת התיירות הנכנסת למדינה.

מעקב 
משרד התיירות

3. 	משרד התיירות  אינו נוקט עמדה בשאלת מיקום השדה והמחלוקות הנובעות מכך.

ליקוי

4.	משרד מבקר המדינה מעיר כי אמנם דוח חקר שוק התיירות כולל המלצות וחלופות אסטרטגיות, אולם הוא אינו תחליף לתכנית אסטרטגית. על משרד התיירות לפתח תכנית אסטרטגית שתכלול יעדים ברורים ומדידים ותקבע לוחות זמנים תוך הקצאת המשאבים  הנדרשים לכל יעד, ועליו להביאה לאישור הממשלה. כמו כן, על משרד התיירות לבחון את האמצעים להשגת יעדיו כדי למצות את מלא הפוטנציאל הגלום בהשקעות שביצע כל אחד מהמינהליים. כמו כן, עליו לבחון כיצד לרתום גם את המגזר העסקי כדי ליצור מחויבות לאומית וכדי למקסם את התועלת הגלומה בתיירות הנכנסת למשק הישראלי. המלצה ברוח זו הובאה גם בדוח חקר שוק התיירות. 

מעקב
משרד התיירות

4. 	המשרד עובד על פי  תכנית סדורה ומובנת, ועל פיהן המשרד פועל, בנוסף  הוצגו התוכניות ברמת המקרו גם לגורמים בממשלה. כולל הקצאת המשאבים הנדרשת. במקביל  המשרד  מפתח  מספר תכניות ייעודיות (סין, אוונגלים) שיוצגו ויועברו לאישור הממשלה לשם קבלת משאבים ייעודיים.
	ראה הערות רה"מ 62 חלק ראשון עמ' 234. 

ליקוי

5.	משרד התיירות ומשרד האוצר חלוקים ביניהם בדבר הצורך במעורבות ממשלתית לשם עידוד בניית בתי מלון בשנים הקרובות, בשל גישות שונות ואי-הסכמה לגבי נתונים ותחזיות. משרד התיירות לא הביא את המחלוקת להכרעת הממשלה. 

מעקב
משרד התיירות 

5. 	הסיוע מוענק  על פי  סדר עדיפות לאומי כפי שקבעה ממשלת ישראל  בירושלים וטבריה מענק הקמה בלבד (ללא מרכיב הקרקע)  עד ל- 28%  וביתר חלקי הארץ מענק של 20% על מרכיב ההקמה. מעבר למענקים לא ניתנו פתרונות נוספים בתחום מתן האשראי.
	ראה הערות רה"מ 62 חלק ראשון עמ' 235. 

ליקוי

6.	נוכח האמור בדוח והעובדה שמשאב הקרקע מוגבל, לדעת משרד מבקר המדינה, על הממשלה – ובראש ובראשונה על משרד התיירות, על הרשויות המקומיות ועל מוסדות התכנון – להקפיד בעת יישום תכניות המתאר על שמירת מלאי לקרקעות למלונאות. 

מעקב

6.  לא דווח על התקדמות בתיקון הליקוי. 

ליקוי

7.	משרד האוצר ומשרד התיירות, לא מיצו את בדיקת ההיתכנות של רשת ביטחון או של כל חלופה אחרת כדי להעניק ליזמים את רמת הוודאות הדרושה להם, לצורך החשת בנייתם של חדרי מלון. 
מעקב
משרד התיירות 

7. 	הדו"ח פורסם. בדו"ח כלולה המלצה על מתן רשת בטחון אך עקב התנגדות משרד האוצר המלצה זו לא יושמה.
	ראה הערות רה"מ 62 חלק ראשון עמ' 236.  

ליקוי

8.	נמצא כי יש חסמים ביורוקראטיים וקשיים סטטוטוריים הניצבים בפני יזמים פוטנציאלים בתחום התיירות, על אף ניסיונות מקומיים מצד רשויות מקומיות אחדות ומשרד התיירות להסרתם.

מעקב
משרד התיירות 

8. 	המשרד מסייע ככל האפשר להסרת חסמים, המשרד מקיים דיונים עם הרשויות לקידום המיזמים.

ליקוי

9.	משרד התיירות לא יזם בחינה מחודשת של לשכות המידע שהוא מפעיל, שמטרתה לזהות צרכים נוספים וחדשים של התיירים, המחייבים שינוי במתן השירות בלשכות, בייחוד לאור הגידול במספר התיירים שחל בשנים האחרונות ושהמשרד צופה כי יחול גם בשנים הקרובות. 

מעקב 
משרד התיירות

9. 	מחקר לזיהוי צרכי תיירים, מבוצעים על בסיס שוטף. השנה השלים המשרד מחקרים כאלו בקרב מרבית המדינות וקהלי היעד הרלוונטיים.

ליקוי

10.   	נמצא כי אף שהלשכה הממשלתית שוכנת במקום אטרקטיבי בכניסה לעיר העתיקה בירושלים שאותה פוקדים תיירים רבים מדי יום, לא מוצה הפוטנציאל של המקום לטובת המבקרים בו. 

ליקוי

11.   	לדעת משרד מבקר המדינה, על משרד התיירות להימנע ממצבים שבהם חברה ממשלתית המוחזקת על ידו פועלת ללא תיאום עם לשכה המופעלת על ידי המשרד. על המשרד למצוא את המתווה הנכון לשילוב בין פעילות הלשכה הממשלתית ובין פעילות הלשכה המסחרית. 



מעקב 
משרד התיירות 

11. 	בין לשכת התיירות ולשכת/ נציגות משרד הכלכלה יש קשר ושיתוף פעולה בין הנציגים בפרויקטים משיקים שונים (כמו:  קידום תחום היין בישראל) כמו גם שימוש בנציגויות הכלכלה במשימות אד הוק במקומות בהם אין למשרד התיירות נציגות.



תפקוד בית הספר המרכזי למלונאות בע"מ, תדמור 

הגופים המבוקרים: משרד התיירות, משרד הכלכלה, משרד האוצר - אגף התקציבים, משרד האוצר - מינהל נכסי הדיור הממשלתי, רשות החברות הממשלתיות, תדמור - בית ספר למלונאות בע"מ. 

ליקוי

1.	בספטמבר 2005 החליטה ועדת השרים לענייני הפרטה להפריט את תדמור. משרד התיירות, הממונה על תדמור, לא פעל בהתאם להחלטת הממשלה - הוא שינה את עמדתו בנוגע להפרטה בשנים מסוימות, ולחלופין התנה את יישום ההחלטה בתנאים חדשים שלא הוזכרו בהחלטת הממשלה או השהה את יישום ההחלטה כדי שיוכל ללמוד את הנושא. במועד סיום הביקורת טרם יצאה ההפרטה אל הפועל. 

מעקב
משרד התיירות 

1. 	ההפרטה הוקפאה על ידי  המנכ"ל למטרות בדיקת ישימות וחוזק כלכלי של החברה. מתווה ההפרטה יעודכן ויופעל בימים אלו.

מעקב
רשות החברות הממשלתיות 

1. 	רשות החברות פעלה למימוש החלטת הממשלה לרבות כינוס ועדת היגוי בהשתתפות נציגי משרד התיירות, הכלכלה,  החשב הכללי והתאחדות בתי המלון לקביעת ההיבטים המקצועיים שיוטמעו בהסכם הזיכיון, הכנת מערך הסכמי הליך הבחירה ובכללם הסכמי זכיון, הסכם שכירות, הסכם הלוואת בעלים, ונוהל הבחירה וכן קידום נושא הפטור ממכרז לתדמור בקורסי ההכשרה המקצועית של משרדי התיירות והכלכלה.  בימים אלו בוחן משרד התיירות מתווה חלופי להפעלת החברה לרבות שינוי החלטת הממשלה.

ליקוי

2.	החברה התקשרה עם יזם פרטי לביצוע מיזם להכשרת ברמנים בלא שביקשה את אישור הממשלה לכך, כנדרש לפי חוק החברות הממשלתיות, התשל"ה-1975. החברה לא חתמה עם היזם על הסכם התקשרות. מבקר הפנים חשף טעויות בניהול ספרי החשבונות של תדמור העוסקים במיזם. הדירקטוריון ונציגי הרשות, המשמשים משקיפים בדירקטוריון, הסתפקו בדיווחי ההנהלה ולא יזמו בדיקה של המיזם, אף שמדובר במיזם מהותי מבחינת החברה. 





מעקב
משרד התיירות

2. 	ההתקשרות להכשרת ברמנים, הופסקה.  נערכים כבר מכרזים על-ידי האגף להכשרה מקצועית במשרד הכלכלה ובין חברת "תדמור" בנושא רכישת שירותי הכשרה מהחברה חוזה ההתקשרות אושר  כבר.

ליקוי

3.	נמצא כי תדמור לא פעל לפי הנחיית היועץ המשפטי שלו, ולפיה התקשרויות בסכום של מעל 200,000 ש"ח יבוצעו באמצעות מכרז. עוד נמצא כי הרשות המליצה "לערוך נוהל של חובת ניהול מכרזים" אך לא עמדה על כך שתיושם המלצה זו. גם דירקטוריון החברה לא הקפיד על כך שתדמור תיישם את הנחיית היועץ המשפטי ואת המלצת הרשות.

מעקב
משרד התיירות  

3. 	דירקטוריון החברה החליט על התנהלות על פי חוק חובת המכרזים.

מעקב 
רשות החברות הממשלתיות

3. 	רשות החברות הממשלתיות המליצה לחברה לקבוע נוהל מכרזים.

ליקוי

4.	אף שתדמור מקיים קורסים עסקיים, הוא החל לתמחר את חלקם רק בשנת 2011 וחלק מהותי מהם אינו מתומחר כלל. כמו כן, תדמור לא מנצל באופן מיטבי את תשתיות החברה ובהן המלון, התיכון והמטבחים, דבר התורם למצבו הכספי הירוד.

מעקב
משרד התיירות 

4. 	הוכנה כבר תכנית הבראה.

ליקוי

5.	חלק מהבקרות בתדמור לוקות בחסר ואינן מספקות מענה לסיכונים הרבים הגלומים בתחום פעילותו. למשל, תדמור פועל ללא נהלים מקיפים. החתימה על הדוחות הכספיים לשנים 2009 ו-2010 התעכבה, ורואה חשבון מבקר נמנע ממתן חוות דעת בנושא הדוחות הכספיים בשנים אלו. עוד נמצא כי המבנה הארגוני של תדמור אינו עולה בקנה אחד עם מגוון פעילויותיו ועם מספר המועסקים בו, ההפרדה בין תפקידיהם השונים של עובדים בתדמור לוקה בחסר, לא מבוצע שרשור חתימות ומערכת המחשוב בו ישנה ואינה עונה על צורכי החברה.

מעקב 
משרד התיירות 

5. 	התכנית הוכנה לפני כשנה ואושרה על ידי  כל הגורמים. התכנית הוקפאה עד סיום בדיקת המשרד. 

מעקב
רשות החברות הממשלתיות 

5. 	לבקשת מנהל הרשות מיום 11.7.2011, הוגשה לרשות החברות תוכנית הבראה ל"תדמור".

ליקוי

6.	דירקטוריון החברה פעל ללא יו"ר משנת 2003 ועד ינואר 2012, דבר שפגע בתפקודו של הדירקטוריון ובניהול החברה. משרדי התיירות והאוצר לא עשו די מאמצים למנות יו"ר. נוסף על כך, משנת 2009 הדירקטוריון ייחד את מרב זמנו לעניינים שוטפים ולטיפול בחילופי ההנהלה ולא עסק בקביעת המדיניות הכללית של החברה ובתכניות פעולה לטווח הקצר ולטווח הארוך.

ליקוי

7.	אף כי משרד התיירות הוא המשרד הממונה על תדמור, נמצא כי למשרד התיירות היה קשר רופף בלבד עם תדמור, וכי מטרותיו ויעדיו לשנים 2011-2008 בתחומים שבהם פועל תדמור הוגדרו הגדרה רחבה ולא התייחסו באופן ספציפי למטרותיו של תדמור.

מעקב 
משרד התיירות 

7. 	הקשר בין משרד התיירות לבין המשרד הממונה על "תדמור", שופר והקשר כיום טוב יותר.
	ראה הערות רה"מ 62 חלק ראשון עמ' 242. 

ליקוי

8.	נמצאו ליקויים בהתקשרות של משרד התמ"ת עם תדמור, ובכלל זה נמצא כי אף שתקופת המכרז הקודם להכשרה מקצועית הסתיימה בסוף אוגוסט 2011, משרד התמ"ת לא נערך לכך מבעוד מועד ולא פרסם מכרז חדש. באוקטובר 2011 משרד התמ"ת חתם עם תדמור על הסכם הארכה לשנה נוספת.

ליקוי

9.	מבני תדמור, שבבעלות המדינה, לא שופצו באופן יסודי משנת 1961, ויש בהם בעיות בטיחות שלא טופלו, אף שמשרד התיירות ומשרד האוצר ערים לבעיות האמורות.

ליקוי

10.	על משרדי הממשלה הרלוונטיים, ובראשם משרד האוצר ומשרד התיירות, לנקוט את כל הפעולות הנדרשות כדי לסיים את הליך ההפרטה או כדי לשנות החלטה זו בהקדם. עד אז, על משרדים אלו לקדם תהליך של הבראה, שבו החלה החברה, כדי להעלותה על דרך המלך וכדי למצות את יכולותיה על פי אמות מידה עסקיות. בד בבד, על החברה והדירקטוריון שלה לפעול בנחרצות לתיקון הליקויים החמורים בתפקודם שהועלו בדוח זה. 

מעקב
משרד התיירות 

9-10. 	כל חלקי תכנית ההבראה המתייחסים לתיקון ליקויי בטיחות כבר בוצעו.
	ראה הערות רה"מ 62 חלק ראשון עמ' 243.  


מעקב 
רשות החברות הממשלתיות

9-10. 	החלטת הממשלה בנושא מתן זכיון למשקיע להפעלת בית הספר המרכזי למלונאות ("תדמור") אושרה ע"י ועדת שרים לענייני הפרטה ביום 8.2.2013.





משרד הכלכלה (התעשייה, המסחר והתעסוקה לשעבר)












משרד הכלכלה (משרד התעשייה, המסחר והתעסוקה לשעבר)

פעולות הממשלה לעידוד השתלבות
המגזר החרדי בשוק העבודה

הגופים המבוקרים: משרד הכלכלה (משרד התעשייה, המסחר והתעסוקה לשעבר), משרד האוצר, משרד החינוך, משרד המדע והטכנולוגיה, משרד ראש הממשלה, עיריית בני ברק,  עיריית מודיעין עילית. 

ליקוי

1. 	כדי לעודד את השתלבותו של המגזר החרדי בתעסוקה תוך התמודדות עם החסמים דלעיל, קיבלה הממשלה בשנים 2010-2007 כמה החלטות: תכנית פרטנית להשתלבות בתעסוקה: באפריל 2007 החליטה הממשלה (החלטה מס' 1586 בדבר "אג'נדה כלכלית-חברתית למדינת ישראל לשנים 2010-2008", 22.4.07), לאמץ את עקרונות הפעולה המופיעים במסמך המדיניות "אג'נדה כלכלית-חברתית לישראל 2010-2008" (להלן - מסמך האג'נדה), שהכינה המועצה הלאומית לכלכלה. המסמך הציע להקנות כלים פרטניים להשתלבות בתעסוקה, בעיקר עבור המגזר החרדי ומגזר המיעוטים. החלטת הממשלה קבעה, בין היתר, כי תוקם ועדה בין-משרדית (להלן - ועדת האג'נדה) לשם תכנון, יישום וליווי של תכנית הפעולה. לשם גיבוש המלצות שידונו במגזר החרדי הוקמה ועדת משנה. הביקורת העלתה כי ועדת המשנה לא הגישה דוח שהיה אמור לכלול תכנית פרטנית למגזר החרדי. עוד הועלה כי משרד התעשייה המסחר והתעסוקה (להלן: תמ"ת) טרם הכין תכנית עבודה אופרטיבית למגזר החרדי ולא הקים מטה לעידוד התעסוקה בקרב האוכלוסיות מעוטות ההשתתפות. לדעת משרד מבקר המדינה, על הממשלה ומשרד התעשייה המסחר והתעסוקה לבחון לעומק את התכניות ואת דרכי הפעולה, וחשוב לא פחות - את המשאבים וניצולם האפקטיבי ואת תרומתן של התכניות השונות להגדלת התעסוקה של הגברים במגזר החרדי. 

מעקב
משרד הכלכלה

1. 	נחתם הסכם עם עיריית ירושלים להפעלת מרכז הכוון תעסוקתי בעיר בהיקף של כ-48 מלש"ח לשלוש שנות הפעלה. הסכם דומה נחתם עם עיריית בני ברק בהיקף של כ-23.8 מלש"ח לשלוש שנות הפעלה. כל מרכז ייתן מגוון רחב של שירותים למבקשי העבודה והלימודים בערים אלו לצד תקציב משמעותי לסיוע למעסיקים. בנוסף, ממשיך המשרד בפעולות שונות המבוצעות על ידו, כגון: סבסוד מעסיקים, הכשרה מקצועית, יזמות, בתי ספר לנוער, מימון הנדסאים ועוד. בשנת 2013 המשרד ומשרד האוצר יסכמו ביניהם את המתווה להקמת מרכזי הכוון ברשויות מקומיות נוספות בריכוזי אוכלוסייה חרדים ברחבי הארץ. 
מאז חודש פברואר 2012 פועלת במשרד יחידת הממונה על התעסוקה בראשות המשנה למנכ"ל. במסגרת זו כלולות גם הפעולות לעידוד תעסוקה בקרב אוכלוסיות מעוטות השתתפות: חרדים, החברה הערבית, הורים יחידים, יוצאי אתיופיה ועוד.

ליקוי

2.  	במסמך צוין כי יש לקבוע יעדים כמותיים תלת-שנתיים לצמצום העוני ולהגדלת שיעור התעסוקה. רק ביולי 2010, שלוש שנים לאחר אישור עקרונות מסמך האג'נדה, החליטה הממשלה לקבוע את יעדי התעסוקה. היעד שנקבע לשנת 2020 למגזר החרדי (בטווח הגילים 64-25) היה שיעור תעסוקה של 63% הן לגברים הן לנשים. זהו יעד מאתגר, בעיקר בנוגע לגברים (שכן בבסיסו הנחה שיתווספו לשוק העבודה 9,200 מהם בכל שנה), וחובת מימושו נמצאת על כתפי מוסדות השלטון. ראוי כי הממשלה תקבע יעדי ביניים הנגזרים מהיעד האמור והניתנים למדידה ולבקרה. יעדים כאלה לא נקבעו עד כה ויש לקבעם בהקדם, זאת כדי לאפשר לבדוק את התקדמות התהליך מתוך שאיפה לממש את היעד הסופי שנקבע. אחרת, ייוותר יעד ארוך טווח זה בגדר שאיפה והצהרה גרֵידא, שהסיכויים להשיגו קלושים. 

מעקב
משרד הכלכלה

2. 	במסגרת ההסכם נקבעו כבר יעדים שנתיים של השמה בדגש על גברים חרדים כמו גם יעדים נוספים. 

ליקוי

3.  	נוכח הצלחתן החלקית של הפעולות שריכז משרד התמ"ת להשתלבותו של המגזר החרדי בעבודה, שומה עליו לגלות מעורבות גדולה יותר בתכניות השונות באמצעות ועדות היגוי ובקביעת יעדיהן.

מעקב
משרד הכלכלה

3. 	התקיימה ישיבת עדכון במהלך חודש אפריל 2011 ובתאריך 30.12.12 התקיימה ישיבה נוספת ובאותו מפגש נקבעו תאריכים נוספים. 

ליקוי

4.  	על משרד התמ"ת לעקוב אחר ביצוע התכניות, להשלים בהקדם את הליך הערכתן, לרבות בחינת עלות מול תועלת, להפיק לקחים בהתאם, לזרז הטמעתן של התכניות שנמצאו ראויות ולהגדיל את היקפן, ולהפסיק את פעילותן של יתר התכניות. 

מעקב
משרד הכלכלה

4. 	במסגרת הקמת מרכזי ההכוון מוקצה תקציב למחקר אודות הפעלת המרכזים. אושרה תוכנית הערכה וליווי מחקרי של מרכזי הכוון תעסוקתיים. כמו כן נבחר צוות לתוכנית זו. עבודת המחקר תחל בחודש נובמבר 2013. 
לעניין סטטוס הקמתו של המערך החדש לבקרה ופיקוח,  ההסכמים עם חברות הבקרה נחתמו והחברות החלו בעבודתן. 
לעניין פרסום דוחות הערכה לכלל התוכניות, דוחות הערכה פורסמו באתר מנהל המחקר לתוכניות הבאות: הערכת בוגרי שח"ר, הערכת בוגרות תוכנית ח"ן. במהלך דצמבר 2013 יפורסמו דוחות הערכה לתכניות הבאות: תכנית "צופיה", הערכה איכותנית לתכנית "חרדים לעתידם". 

ליקוי

5.  	נמצא כי עד מועד סיום הביקורת עלה בידי המכון הממשלתי להכשרה בטכנולוגיה ובמדע (להלן - מה"ט) ותב"ת לפתוח כיתה אחת בלבד - באשדוד, שמנתה כ-30 תלמידים (אשר רובם ככולם סיימו בהצלחה את לימודיהם), ומרבית התקציב שהעמיד המשרד למה"ט לתכנית זו לא נוצל. לדברי משרד התמ"ת כיתות נוספות לא נפתחו בין היתר עקב קושי בגיוס מועמדים מתאימים ועקב קשיי הג'וינט לגייס דמי קיום. לדעת משרד מבקר המדינה, עקב היישום המצומצם של התכנית לעומת התכנון המקורי שלה, על משרד התמ"ת לקיים בהקדם הליך מסודר של הפקת לקחים, לרבות בדיקת דרכים למתן דמי קיום כפי שנקבע בתכנון המקורי, שלאורו יבחן את דרך הפעולה הראויה בעתיד. 

מעקב
משרד הכלכלה

5. 	הנושא נמצא בתכנית העבודה של המשרד לשנת 2014. בשנת 2013 לא בוצע עקב מתווה ה"שוויון בנטל" שקיבל עדיפות בהתאם להחלטות הממשלה בנושא. 

ליקוי

6. 	על המשרד להסדיר באופן רצוף וקבוע באזורים שבהם מתגוררת האוכלוסייה החרדית מפגשים בין מעסיקים לבין דורשי עבודה חרדים, וכן להגדיל את מודעות המעסיקים לכלי העידוד הממשלתיים. 

מעקב
משרד הכלכלה

6. 	בכל הקצאה במסלול התעסוקה במרכז השקעות מתפרסמות מודעות גם בעיתונות החרדית. מלבד זאת לפני כל הקצאה נערכים כ-5 כנסי הסברה ששניים מתוכם מיועדים רק לציבור חרדי. גם בכנסים גדולים שהמשרד עורך יש נציגות למרכז ההשקעות המחלק  מחלק דפי הסבר על העסקה בקרב המגזר החרדי. 
70% מתקציב ההקצאה האחרונה יועד לאוכלוסיות ששיעור השתתפותן בתעסוקה נמוך בהם עובדים ועובדות מהמגזר החרדי. בנוסף לכך ניתנה העדפה בניקוד אמות המידה למעסיק שמבקש להעסיק גברים חרדים.
בנוסף, במרכזי ההכוון ברשויות המקומיות קיים תקציב ניכר לסיוע למעסיקים ולשיווק התכנית. במסגרת זו מרכז ההכוון, אשר אמון על השמת דורשי העבודה, יגדיל את מודעות המעסיקים, בשיתוף כלי עירייה נוספים כדוגמת הרשות לפיתוח ירושלים בירושלים.

ליקוי

7. 	מן הראוי שמשרד התמ"ת, בשיתוף צה"ל, ימצא את הדרך שתאפשר לו להסמיך בוגרי הכשרות מקצועיות בצה"ל גם למקצועות אזרחיים כדי להקל את קליטתם בשוק העבודה האזרחי לאחר שחרורם. 


מעקב
משרד הכלכלה

7. 	מתקיים קשר שוטף עם חיילי שח"ר לפני ואחרי השחרור המופנים למרכזי ההכשרה הממשלתיים. נציג האגף נפגש עם חיילי שח"ר לקראת שחרור במסגרת כנסים שיוזמים חילות צה"ל בהם משתלבים כל חיילי שח"ר .
	האגף, בתיאום חילות צה"ל, יוזם קורסי הכשרה מקצועית לחיילי שח"ר בהתאם לצרכי המשק כולל הפנייה לשירות התעסוקה.

ליקוי

8. 	כדי להמשיך ולהרחיב את השתלבותם של החרדים בהשכלה הגבוהה, על המועצה להשכלה גבוהה (להלן - ות"ת), לקדם וליישם בהקדם את התכנית המפורטת בנושא הגברת נגישות האוכלוסייה החרדית למערכת ההשכלה הגבוהה. ראוי כי המועצה להשכלה גבוהה תפעל לגיוון אפשרויות הלימוד במסגרות המותאמות לחרדים, תקדם את הפעלתן של מכינות קדם-אקדמיות מותאמות לחרדים, תסייע במציאת דרכים להקטנת שיעורי הנשירה ממסגרות הלימוד השונות, ותשקול מתן מענה לצורך בדמי קיום במהלך הלימודים. 

מעקב
משרד הכלכלה

8. 	פעילות מימון לימודים אקדמיים עברה לאחריות הות"ת. המשרד מטפל רק בלומדים שכבר החלו ופועל להארכת ההסכם עבורם עד לסוף שנת 2014.
במסגרת מרכזי ההכוון ברשויות המקומיות ניתן תקציב לסיוע ללומדים בהשכלה הגבוהה. 

מעקב
המועצה להשכלה גבוהה

8. 	בחודש מרץ 2013 סיימה ות"ת את ההליך לבחירת הגוף הזוכה לביצוע תכנית המלגות וההלוואות לסטודנטים חרדים, ונבחרה עמותה שתפעיל את התכנית. התכנית החלה לפעול כבר במהלך שנת הלימודים תשע"ג. כמו כן, ועדת ההיגוי מתכנסת באופן תדיר ובהתאם לצורך. המלצותיה מוגשות באופן שוטף לאישור מל"ג וות"ת. קול הקורא לשילוב סטודנטים חרדים בתוכניות הרגילות לתארים מתקדמים לפסיכולוגיה הופץ. תהליך השיפוט הסתיים והתכנית כבר פועלת בשנת הלימודים הנוכחית. נכון להיום (דצמ' 2013) כ-15 סטודנטים חרדים לומדים בתוכנית לתואר שני בפסיכולוגיה באוניברסיטה העברית, אוניברסיטת בר אילן ואוניברסיטת בן גוריון. 

ליקוי

9.	באשר לשירות האזרחי - לאור יעדי הגיוס לשירות האזרחי לשנים הקרובות, הצופים גידול ניכר במספר המשרתים החרדים, על מינהלת השירות האזרחי-לאומי לפעול ביתר שאת ליישום תכנית סדורה שתסייע להם לנצל את תקופת השירות להכשרה מקצועית ותעסוקתית, אחרת תוחמץ ההזדמנות הטמונה בשירות האזרחי - מתן כלים להשתלבות בשוק העבודה. כיתר התכניות, גם זו צריכה להיתמך בליווי ובמעקב שוטף, לבחינת הצלחתה ויעילותה. 

מעקב
משרד הכלכלה

9. 	אוכלוסיית המשרתים בשירות אזרחי מוגדרת כאוכלוסיית יעד במסגרת ה"שוויון בנטל" והיא תקבל את כל השירותים שיסופקו במסגרת זו. 

ליקוי

10. 	משרד מבקר המדינה מעיר כי קביעת יעדים לגיוסם של החרדים לשירות הצבאי והאזרחי, בלי שנקבעה תכנית סדורה לשילובם בתעסוקה בתום השירות (כולל מתן האפשרות להכשרתם המקצועית במהלך השירות וכן ביצוע סדנאות הכנה לשוק העבודה), משמעותה החמצת ההזדמנות להעניק להם כלים באופן מרוכז ומוסדר אשר יקלו עליהם להשתלב בתעסוקה מועילה. יש לפעול לקידום גיבושה של התכנית בהקדם, ומוצע לכלול במסגרתה מנגנון של ליווי ומעקב שוטף אשר בעזרתו ניתן יהיה לבחון את יעילותה.

מעקב
משרד הכלכלה

10.  	במסגרת התקשרויות המשרד להקמת מרכזי הכוון נקבעו יעדים ברורים ותפוקות, בהסתמך בין השאר על ניסיון קודם ויעדי הממשלה בנושא. 

ליקוי

11. 	הביקורת העלתה כי עד מועד סיום הביקורת לא עשה משרד התמ"ת בדיקה מקיפה להערכת תוצאותיה של הפעילות המשותפת עם תב"ת, וגם לא עשה הליך הפקת לקחים. חלק חשוב בפעילות של המיזם המשותף עם תב"ת במגזר החרדי, הוא עמידה ביעדים שנקבעו לקבוצות האוכלוסייה השונות. נמצא כי במערכת התקצוב במשרד התמ"ת אין הפרדה בין תקציבי התכניות לאוכלוסיות השונות של המיזם המשותף - כך שלא מוצגים נתונים על התקציב שיועד לפעילות למגזר החרדי ועל ביצועו. לפיכך לא ניתן לדעת האם משרד התמ"ת עמד ביעד שנקבע לקבוצת אוכלוסייה זו. 

מעקב
משרד הכלכלה

11. 	במערכת התקצוב של המשרד קיימת כבר הפרדה בין תקציבי התוכנית לאוכלוסיות השונות של המיזם המשותף. כן גם בדוחות רואה החשבון. 

ליקוי

12. 	לדעת משרד מבקר המדינה, ראוי כי משרד התמ"ת יבצע מחקר הערכה גם לגבי התלמידות שלמדו במסלול שכלל גם לימודי הוראה, שכן כאמור הוא נפוץ יותר וכרוך בנטל לימודי וכספי גדול יותר, ולכן מידע מקיף בדבר מידת הצלחתו נחוץ ביותר. בנוסף, משרד מבקר המדינה מעיר כי העובדה שאין נתונים מלאים במה"ט על מקבלי הדיפלומות כבר הועלתה בביקורת שעשה במה"ט בעבר וכעת מתברר כי הליקוי טרם תוקן. ראוי כי מה"ט יסדיר נושא זה ללא דיחוי.

מעקב
משרד הכלכלה

12. 	הנושא בטיפול. הוכן דוח בסיסי אך טרם הסתיים מערך נתוני הדיפלומות. 

ליקוי

13. 	הבדיקה העלתה כי נכון למועד סיום הביקורת, באוגוסט 2011, טרם נערך משרד התמ"ת להטמעת תכניות תב"ת. עולה כי עד נובמבר 2011 נעשו פעולות לקידום הקמת מרכזים רק בירושלים. יוצא אפוא כי אף שאין מחלוקת בדבר הצורך להטמיע ולמנף חלק מהתכניות, ואף שמתקבלות החלטות שמטרתן לקדם את תהליך ההטמעה, תרגומן למעשים על ידי משרד התמ"ת הוא חלקי בלבד. 

מעקב
משרד הכלכלה


13. 	המרכז בבני ברק נפתח במתכונתו החדשה בחודש ספטמבר 2013. בירושלים נבחר זוכה ונחתם עמו הסכם. צפי לפתיחה תוך 3 חודשים תחילת שנת 2014. 

ליקוי

14. 	הביקורת העלתה כי אף שהתכנית (מסלול תעסוקה) מופעלת למעלה משש שנים, טרם הושלם מחקר הערכה בעניינה. נמצא כי בנובמבר 2009 החל מינהל מחקר וכלכלה לאסוף נתונים ולנתחם, אולם לא נמצא כי מאז הופקו תוצרים כלשהם.


מעקב
משרד הכלכלה

14. 	מנהל המחקר סיים את איסוף הנתונים הנוסף אודות כלל החרדים במסלול תעסוקה בעזרת הצלבת נתונים מלאים מהמוסד לביטוח לאומי. בחודשיים הקרובים יסיים מינהל המחקר את עדכון טיוטת המחקר לקראת פרסומה (זאת מעבר למחקר שהתבסס על נתונים מדגמיים). 





עידוד הרכישה של מוצרים ישראליים

הגופים המבוקרים: משרד הכלכלה, משרד האוצר, משרד הביטחון, משרד החינוך ומשרד הפנים

ליקוי

1.	בשנת 1995 הותקנו תקנות חובת המכרזים (העדפת תוצרת הארץ), התשנ"ה-1995 (להלן - תקנות העדפת תוצרת הארץ או התקנות). מאז לא נעשתה בדיקה של התועלות המופקות מהתקנות, אף לא קודם להקצאת תקציב ייעודי לנושא "כחול לבן" במשרד התמ"ת. הוועדה המיוחדת לבחינת העדפת תוצרת הארץ במכרזים ממשלתיים הוקמה רק במרץ 2011, ועל אף החלטתה מאותו החודש למנות יועץ כלכלי שיבחן את תרומתן של התקנות למשק, במועד סיום הביקורת היא טרם מינתה יועץ למטרה זו.

ליקוי

2. 	הביקורת העלתה כי לא כל הגופים הכפופים לתקנות כוללים במכרזיהם תנאי העדפה להצעות לרכישת טובין מתוצרת הארץ שמחירם אינו גבוה ביותר מ-15% מזה של טובין מיובאים; ככלל, הגופים הכפופים לתקנות אינם מוודאים כי הספק שזכה במכרז בגין אותה העדפה מספק בפועל טובין מתוצרת הארץ; התקנות אינן מקנות לגופים הכפופים להן סמכות להטיל סנקציות על ספק שהצהיר כי הוא מספק טובין מתוצרת הארץ, והתברר כי הצהיר הצהרת שווא; התקנות אינן חלות על קופות החולים, על הצעות לרכישת עבודה ושירותים (ובעיקר בשל כך הן אינן חלות על מכרזי BOT) ועל רכישה באמצעות פטור ממכרז.

מעקב
משרד הכלכלה

1-2. 	המלצות הוועדה שדנה בהעדפת תוצרת הארץ במכרזים ממשלתיים תלויות בבדיקת הכלכלן שתוגש בדצמבר 2013. על פי הודעתו, המסקנות הסופיות יוגשו לקראת סוף דצמבר. לעניין פעולות שהמשרד נוקט להעדפת תוצרת הארץ במכרזים של גופים ממשלתיים – העניין בביצוע באמצעות טיפול בתלונות. יצויין כי למשרד הכלכלה אין סמכות בנושא. 

ליקוי

3.	בהוראות המחילות את החובה להעדפת תוצרת הארץ בהתקשרויות של הרשויות המקומיות - שלא כמו בתקנות העדפת תוצרת הארץ - לא נקבע מנגנון השוואת מחירים, ואין בהן נורמה המחייבת תאגידים מקומיים וגופים אחרים המבצעים רכישות עבור הרשויות המקומיות להחיל את חובת העדפת תוצרת הארץ במכרזיהם. 



מעקב
משרד הכלכלה 

3. 	לעניין בדיקת אפשרות לשינוי התקנות באמצעות חקיקה, ממתינים למסקנות הכלכלן (משרד האוצר מתנגד לשינוי חקיקה בטרם קבלת המסקנות). היתה למטה מעורבות בחקיקה של תקנות המכרזים (תאגידים מקומיים).

מעקב
משרד הפנים

3. 	כיום יש בתקנות העיריות (מכרזים) התשמ"ח- 1987 מנגנון העדפת תוצרת הארץ, והוא חל על מכרזי רשויות מקומיות. מדובר בהסדר שונה מההסדר בתקנות חובת המכרזים (העדפת תוצרת הארץ). משרד הכלכלה פועל כיום לגיבוש הסדרים חדשים לעניין העדפת תוצרת הארץ. עם גיבוש ההסדרים החדשים, והחלתם על משרדי הממשלה, משרד הפנים יבחן האם ובאיזו דרך ניתן להחיל הסדרים חדשים אלה גם על רשויות מקומיות.

ליקוי

4.	משרד התמ"ת לא מיצה את הכלים שבידיו לחיזוק התעשייה והתעסוקה כדי לעודד את רכישת תוצרת הארץ. המשרד בחר בדרך של הקמת מטה ייעודי לצורך כך - מטה "כחול לבן". שיתוף הפעולה של מטה "כחול לבן" עם היחידות הרלוונטיות במשרד מועט, והוא אינו מאגם עמן משאבים לצורך עידוד רכישת תוצרת הארץ. מטה "כחול לבן" לא מיפה את הצרכים בנושא עידוד הרכישה של תוצרת הארץ ולא הציב יעדים ברורים לעבודתו. 

מעקב
משרד הכלכלה

4. 	המטה קבע את יעדיו לשנת 2013 וביצע את היעדים ל – 2012. 

ליקוי

5.	אין פיקוח מהותי (תוכני) רציף, לא מטעם משרד התמ"ת ולא מטעם משרד החינוך, על תכנית "כחול לבן" שמפעילה עמותת חינוך בתחום התעשייה.

מעקב
משרד הכלכלה

5.  	מתבצעת בקרה חשבונאית באמצעות רואה חשבון. נערכים ביקורים על ידי עובדי המטה ונאמני המחוזות לבדיקת איכות הפעילות. 




ליקוי

6.	אין למשרד התמ"ת רשימת מוצרים ישראליים של היצרנים שקיבלו תו "מיוצר בישראל". זאת ועוד, אף שמשרד התמ"ת מחויב לעשות בקרה על עסקים שקיבלו תו "מיוצר בישראל", משנת 2009 ועד מועד סיום הביקורת נעשו ביקורים רק ב-13 מכ-500 העסקים בעלי התו. כשנתיים ורבע לאחר הקמת מטה "כחול לבן" עדיין לא יודע משרד התמ"ת אם השקעתו בתו "מיוצר בישראל" נושאת פרי.

מעקב
משרד הכלכלה

6. 	גובש מתווה לסקר השוואתי של מכירות מוצרים לעומת מוצרים מחו"ל. בתכנון לשנת 2013 אך מתעכב כי טרם התקבל תקציב. 

ליקוי

7.	במועד סיום הביקורת, כ-17 שנים לאחר שחתמה מדינת ישראל על ההסכם הבין-לאומי לרכישות ממשלתיות Government Procurement Agreemen (להלן: הסכם ה-GPA), היא עדיין לא עשתה בדיקה יסודית, המגובה בנתונים מספריים, לגבי התועלת הכלכלית שהיא מפיקה מההסכם. על משרד התמ"ת לבחון כלים חלופיים לעידוד רכישה של מוצרים ישראליים, נוכח הביטול ההדרגתי הצפוי של רכש הגומלין במסגרת הסכם ה-GPA.

מעקב
משרד הכלכלה 

7.  	לא דווח על התקדמות בתיקון הליקוי. 




שירות התעסוקה













שירות התעסוקה

סדרי רישום ודיווח

גופים מבוקרים: משרד הכלכלה, שירות התעסוקה, המוסד לביטוח לאומי

ליקוי

2. 	הנתונים בדבר היקף ההשמות שמבצע שירות התעסוקה משמשים מדד מרכזי לבחינת יעילותו ותרומתו של השירות, ואף משמשים מרכיב מרכזי בחישוב שכר עידוד לעובדי השירות. בשל כך חיוני שהדיווחים של השירות בדבר נתוני ההשמות יהיו אמינים, מלאים, מפולחים לחתכי משנה, מבוארים ומדויקים ככל האפשר. 

מעקב
שירות התעסוקה

2. 			מערכת המחשוב החדשה נקלטה והוטמעה.

ליקוי

3. 	על פי שיטת שכר העידוד של השירות שהייתה נהוגה עד שנת 2011, משקלה של השמת לשכה בחישוב שכר עידוד גדול יותר מהשמה עצמית, כי התשומות שהעובד נדרש להשקיע בהשמת לשכה מטבען הן גדולות יותר. אולם בשנת 2011 החל שירות התעסוקה, על פי נוהל חדש, להחשיב כהשמות לשכה גם השמות עצמיות של דורשי עבודה אשר השתתפו בפעולות תומכות השמה שמעניקה הלשכה. הגופים המנהלים את מערך שכר העידוד (ועדת ההיגוי ומועצת הייצור) לא אישרו את הנוהל. על שירות התעסוקה להבחין בין דיווח על השמות שהשירות ביצע ובין תשומות אחרות שהושקעו בדורשי עבודה שמצאו עבודה בכוחות עצמם. 

מעקב
שירות התעסוקה

3. 	שיטת שכר העידוד עודכנה ואושרה על ידי ועדת ההיגוי ומועצת הייצור, יישום השיטה החדשה החל בחודש מאי 2013. 

ליקוי

4. 	נמצא כי הדיווחים על השמות ופעולות אחרות במערכת הממוחשבת של שירות התעסוקה נעשים ללא אסמכתאות לאימות הנתונים וללא בקרה מספקת על הנתונים שמוזנים למערכת. ממצאי הדוח מעלים כי התבצע רישום לקוי של נתונים, והדבר מלמד על פגמים במערך הבקרה של השירות ועל הצורך בחסמים במערכת הממוחשבת של רישום ההשמות. 



ליקוי

5. 	הביקורת העלתה כי מרבית הרישומים במערכת הממוחשבת של שירות התעסוקה, ובכלל זה רישום השמות וסירובים, אינם מלווים באסמכתאות לאימות רישום הפעולה, וכי שירות התעסוקה אינו מבצע בקרה נאותה על איכות הרישומים במערכת. לדעת משרד מבקר המדינה, יש לנקוט את הצעדים הנחוצים על מנת שהמערכת הממוחשבת של השירות והבקרה עליה יכללו נתונים המשקפים נאמנה את פעולותיהם של עובדי לשכות התעסוקה ואת מידת הצלחתם בהשגת היעדים שלשמם הוקם שירות התעסוקה. 

מעקב
שירות התעסוקה

4,5. 	מערכת המיחשוב החדשה נקלטה והוטמעה. מנגנון בקרה מדגמית שוטף החל לפעול. כמו-כן, נשכרה חברת ייעוץ הבוחנת דרכים לשיפור התהליך ולאפיון וגיבוש מנגנוני בקרה ובדיקה נוספים בהנחיית האגף לניהול סיכונים במשרד האוצר. 

ליקוי

6. 	אחד המדדים החשובים להצלחת ההשמה ולמידת התרומה של השירות בהשמה הוא משך הזמן שדורש עבודה עובד במקום העבודה שבו הושם. שירות התעסוקה קבע כי השמה איכותית היא השמה שנמשכת שלושה חודשים ומעלה. אולם נמצא כי השירות אינו מפרסם בציבור נתונים מפורטים על משך ההשמה ועל השמות קצרות יותר משלושה חודשים. בכך לא נותן השירות מידע חשוב על מצב התעסוקה במשק.

מעקב
שירות התעסוקה

6. 	טרם פורסמו הנתונים אודות משך זמן ההשמות. צפוי להיכנס לפרסומים הקרובים. לעניין שיתוף הפעולה עם המוסד לביטוח לאומי – מאגר הנתונים המלא והמפורט הועבר למוסד לביטוח לאומי. 

ליקוי

7. 	שירות התעסוקה אינו מבחין בין תובעי הבטחת הכנסה למקבלי הבטחת הכנסה. יתרה מזו, השירות אינו מפרט בדיווחיו את משך התמדתם בעבודה, אף שרובם המכריע אינו מתמיד בעבודה וחוזר להתייצב בלשכות. נתונים אלה עשויים להשפיע על מקבלי ההחלטות בבואם לבחון את הטיפול באוכלוסייה זו. 

מעקב
שירות התעסוקה

7. 	בשיתוף המוסד לביטוח לאומי התבצע אפיון ראשוני של שיפור ממשק הנתונים השוטף לצורך סיוע בקבלת החלטה. איפיון מפורט לרבות משמעויות תקציביות (שמסתמן כי הן יהיו ניכרות) מתוכנן להתבצע במהלך שנת 2004. 

ליקוי

8.	 שירות התעסוקה מעביר לביטוח הלאומי את פרטיהם של מחוסרי העבודה, אולם נמצא כי השירות אינו מדווח לביטוח הלאומי על ההשמות הרשומות אצלו. בבדיקת נתוני ההשמות נרשמו בשירות התעסוקה, השמות של דורשי עבודה אשר על פי נתוני הביטוח הלאומי חלקם כלל לא עבדו באותה שנה אצל מעסיק כלשהו. יש צורך בתיאום בין מערכת ההשמה של שירות התעסוקה למאגר הנתונים של המוסד לביטוח לאומי. ובכלל זה על הצורך בדיווח מלא ומדויק של השירות לביטוח הלאומי על כל השמה שהוא מבצע, לרבות על משך ההשמה ועל הסירובים הנרשמים. 

מעקב
שירות התעסוקה

8. 	מאגר הנתונים המלא  והמפורט הועבר למוסד לביטוח לאומי. עבודה לטיוב ואימות נתונים מתבצעת באופן שוטף בין שירות התעסוקה למוסד לביטוח לאומי. נשכרה חברת ייעוץ הבוחנת דרכים לשיפור התהליך ולאפיון וגיבוש מנגנוני בקרה ובדיקה נוספים בהנחיית האגף לניהול סיכונים במשרד האוצר. 

מעקב
המוסד לביטוח לאומי

8.  	נושא שיתוף הפעולה בין שירות התעסוקה למוסד לביטוח לאומי לקידום טיוב ואימות הנתונים יטופל במהלך שנת 2014. 

ליקוי

9. 	רישום סירוב הוא אחד המדדים לחישוב שכר עידוד לעובדי שירות התעסוקה. על פי מודל שכר עידוד, מספר הסירובים המחושב יהיה מספר דורשי העבודה שלגביהם הופעלה סנקציה של שלילת דמי אבטלה. הביקורת העלתה כי שכר עידוד שולם גם בגין כ-67% מהסירובים שנרשמו לדורשי עבודה שממילא לא היו זכאים לקצבה כלשהי ולכן לא היו עובדי השירות זכאים בגינם לשכר עידוד.  לדעת משרד מבקר המדינה, על שירות התעסוקה לדאוג לכך שאופן תשלום שכר עידוד לא יחרוג מהמסגרת שקבעו ואישרו הגופים המוסמכים, ובכלל זה לבחון את המדדים הכלולים בחישוב שכר העידוד בשירות ואת אמצעי הדיווח והבקרה על נתוני הביצוע. 

מעקב
שירות התעסוקה

9. 	תהליך עדכון שיטת שכר העידוד הסתיים והשירות עובד עם שיטה מעודכנת החל ממאי 2013. 



משרד התקשורת












משרד התקשורת

היבטים בפעילותה של המועצה לשידורי כבלים 
ולשידורי לוויין

הגופים המבוקרים: המועצה לשידורי כבלים ולשידורי לווין, מינהלת ההסדרה, משרד התקשורת, נציבות שירות המדינה. 
	
ליקוי

1.	לפי חוק התקשורת תמנה הממשלה מועצה ובה 13 חברים (שישה עובדי מדינה ושבעה נציגי ציבור). נמצא כי החל משנת 2005 ועד מועד סיום הביקורת, כיהנה המועצה בהרכב חסר שמנה 10-6 חברים בלבד. משנת 2007 ועד מועד סיום הביקורת לא כיהן במועצה נציג שלדעת שר התקשורת מייצג את האמנים והיוצרים בישראל. משנת 2008 מספרם של נציגי הציבור במועצה קטן ממספרם של עובדי המדינה, ולא נשמר היחס שנקבע בחוק התקשורת. 

מעקב
משרד התקשורת

1.	המועצה מונה 11 חברי מועצה. חסרים שני חברים: עובד מדינה נציג שר התקשורת (אשר יהיה יו"ר קבוע ולכשימונה) ונציג בתחום החינוך והתרבות שהמליץ שר התרבות.  
	ראה דוח הערות רה"מ 62 עמ' 263.  

ליקוי

2. 	בכל אחת מהשנים 2010-2008 קיימה המועצה כ-30 ישיבות. נמצא כי בפתיחתן של חלק מהישיבות לא נכחו רוב חברי המועצה המכהנים, כנדרש בתקנות עבודת המועצה, הגם שבעת קבלת ההחלטות נכחו ארבעה חברים.

מעקב
משרד התקשורת

2. 	החל משנת 2012, בלמעלה מ- 80% מהישיבות נכחו מרבית חברי המועצה המכהנים. מכל מקום ההחלטות התקבלו במספר חברי המועצה המינימאלי הנדרש על פי חוק. המשרד פועל לכך שבעתיד בכל הישיבות יהיו נוכחים רוב חברי המועצה. 

ליקוי

3.	נושאים שונים, ובהם אופן ביצוע מעקב אחר יישום ההחלטות שקיבלה המועצה, נושאים ודיווחים שיועלו לדיון במועצה מדי תקופה, אופן פרסום השימועים והממשק בין המועצה וועדות המשנה שלה, לא הוסדרו בנהלים, למעט נוהל הטיפול בהפרות שאושר במועצה בשנת 2002 ומסדיר את הטיפול בבעלי הרישיונות שהפרו את הדין. 

מעקב
משרד התקשורת

3. 	החל מחודש יוני 2012, מתנהלת המועצה ללא יו"ר קבוע. לכשייבחר יו"ר קבוע יועברו ההמלצות לטיפולו.  

ליקוי

4.	על אף החלטת המועצה ולפיה ועדות המשנה שהוקמו באפריל 2010, יתכנסו פעמיים בחודש, ועדת משנה לענייני אכיפה צרכנית ופיקוח לא התכנסה ולו פעם אחת, וועדת המשנה לענייני הפקות מקור קיימה ישיבה אחת בלבד.

מעקב
משרד התקשורת

4. 	תובא המלצה לביטול ועדות המשנה, נוכח התכיפות הגבוהה בהן מתקיימות ישיבות המועצה.

ליקוי

5.	במועד סיום הביקורת טרם הסתיים הטיפול בעניין הסדרת המבנה הארגוני ויחסי הגומלין במועצה ובמינהלת ההסדרה, אל מול נציבות שירות המדינה. 

מעקב
משרד התקשורת

5. 	כהונתו של יו"ר המועצה הקודם הסתיימה ביום 31.5.12, אך טרם נבחר יו"ר חדש למועצה. עם בחירתו, יטופל הנושא על ידי סמנכ"ל בכירה למינהל ומשאבי אנוש של המשרד, בשיתוף היו"ר הנבחר, מול נציבות שירות המדינה. בין יתר הנושאים שיבחנו, ידון גם הצורך בשינוי המתכונת לפיה המענה המנהלי שמקבלת המועצה, יינתן על ידי משרד התקשורת.
 
ליקוי

6.	יו"ר המועצה לא העלה לדיון במועצה נושאים מרכזיים רבים הקשורים לעבודתה ולעבודת מינהלת ההסדרה. עקב כך המועצה לא קיימה דיונים בכמה מהנושאים הנוגעים לתחומי אחריותה ולא גיבשה בהם את עמדתה.



מעקב
משרד התקשורת 

6.  	 יו"ר המועצה הזמני, מעלה מעת לעת סוגיות עקרוניות לבחינת המועצה, כדוגמת – עתיד החדשות המקומיות, סמכויות המועצה בנושאי צרכנות ועוד.

ליקוי

7.	אף שחוק חופש המידע, התשנ"ח-1998, והתקנות שהותקנו מכוחו קובעים כי על רשות ציבורית לפרסם בכל שנה דוח על פעילותה לא יאוחר מהאחד ביולי בשנה העוקבת, פורסמו הדוחות השנתיים של המועצה לשנים 2010-2007 באיחורים של למעלה מחצי שנה. 

מעקב
משרד התקשורת

7. 	בכוונת המשרד להמליץ ליו"ר הבא לפצל את הדוח, באופן שבו בשלב ראשון תוצג סקירה על פעילות המועצה והגוף המקצועי, ובשלב השני ובמועד מאוחר יותר יוצג דו"ח המפרט את אופן עמידת הגופים המפוקחים בחובות השונות, כך שבאופן זה ניתן יהיה לפרסם את הדו"חות השנתיים בזמן. 

ליקוי

8.	ביולי 2007 התקשרה המועצה עם יועץ לענייני ספורט. אף שההתקשרות עמו הוארכה רק עד מרץ 2010, נמשכה העסקתו עד אוגוסט 2010 בלא הסכם תקף כנדרש. רק כעבור כשנה וחצי מיום שתמה תקופת העסקת היועץ הקודם, הסתיים הליך בחירתו של יועץ חדש. המועצה המקבלת החלטות רבות בתחום שידורי הספורט, נאלצה לפעול תקופה ארוכה - מאוגוסט 2010 ועד דצמבר 2011 - בלא סיועו של יועץ מקצועי. 

מעקב
משרד התקשורת

8. 	העסקת יועצים מתבצעת בהתאם לתקנות חובת המכרזים והוראות התכ"מ הרלוונטיות תוך פנייה מסודרת לוועדת סקרים ומחקרים של משרד התקשורת שמאשרת העסקת יועצים. הפנייה מתבצעת בהתאם לנחיצות בהעסקת יועץ כזה או אחר.

ליקוי

9.	בחוק התקשורת, בכלליו, בתקנותיו ובהוראות חוק נוספות הנוגעות לשידורים, וכן ברישיונות שנתנה המועצה ובהחלטותיה, מוקנות ליו"ר המועצה ולמועצה סמכויות אכיפה שונות. היו"ר והמועצה לא קבעו אמות מידה וקווים מנחים שיסייעו בקבלת החלטות שמתעוררות אגב השימוש באמצעי האכיפה, בהפעלת סמכויותיהם ובהבניית שיקול דעתם בנושא. 
ליקוי

10.	בחוק התקשורת נקבע כי היו"ר רשאי להטיל עיצום כספי על בעלי הרישיונות אם יופרו הוראות הדין ותנאי הרישיונות. מתחם שיקול הדעת הנתון ליו"ר המועצה במקרים של הפרות הדין על ידי בעלי הרישיון נדון במועצה, אך למרות חילוקי הדעות בנושא, הוא לא הוסדר. 

מעקב
משרד התקשורת

9-10. 	הלשכה המשפטית של המשרד בשיתוף הלשכה המשפטית של המועצה, פועלות לקידום שינוי חקיקתי בחוק התקשורת שיסדיר את סמכות היו"ר ושיקול דעתו ביחס לעיצומים אותם הוא רשאי להטיל. בפועל, החלטות יו"ר המועצה מתקבלות לאחר הליך בחינה מסודר ומובנה כך שעקרון השוויון מקויים הלכה למעשה.  

ליקוי

12.	היו"ר לא הטיל על יס והוט עיצום כספי בגין אי-מסירת מידע שדרש לצורך מילוי תפקידו, אף שהן לא העבירו מידע כמבוקש. 

מעקב
משרד התקשורת

12. 	טרם הוטל עיצום בגין אי מסירת מידע. מדובר היה באפיזודה נקודתית משנת 2010, שבה נתקלה המועצה בסירובים למסירת מידע מצד הפלטפורמות. לנוכח הטיפול ההחלטי של המועצה בעניין, נמסר לידי הגוף המקצועי, בסופו של הליך, כל המידע שהתבקש. יצוין, כי מאז המועצה לא נתקלה בסירובים נוספים למסירת מידע. 

ליקוי

15.	כללי השידורים והרישיונות אוסרים לכלול בשידורים פרסומת גלויה או סמויה. שידור תוכן שיווקי בטלוויזיה הרב-ערוצית הוא נושא סבוך ובעל היבטים מגוונים, בעיקר מהבחינה הכלכלית. המועצה לא פעלה להשגת נתונים על שוויין הכלכלי של הפרות בתחום זה, ככל שהדבר ניתן למדידה, ועקב כך לא היו בידיה כלים המאפשרים לבחון את מכלול ההיבטים של שידור תוכן שיווקי בטלוויזיה הרב-ערוצית.

מעקב
משרד התקשורת

15. 	מאז שנת 2009 הטיל יו"ר המועצה 16 עיצומים כספיים בגין כלילת פרסומת גלויה וסמויה בשידורים. מדובר בכמות עיצומים חסרת תקדים בתולדות  המועצה, שמטרתה לעצור את התופעה האסורה, אשר התקיימה, ואף במימדים רחבים יותר מאז תחילת השידורים הרב-ערוציים. פעילות אינטנסיבית זו הביאה להיעלמן של מספר תופעת של פרסומת מהמסך הרב-ערוצי וצמצמה את היקפן של תופעות נוספות מתחום הפרסומת. 

ליקוי

16.	באפריל 2009 הטיל יו"ר המועצה שני עיצומים כספיים על הוט ושני עיצומים כספיים על יס, אחד מהם בגין חריגה של ערוצי הספורט ממגבלת הזמן המותר לשידור הודעות חסות. בספטמבר 2009 החליט היו"ר לבטל עיצום כספי זה. אף שההפרות בנושא בוצעו גם בשנת 2010, לא הטיל היו"ר עיצום כספי בגינן.

מעקב
משרד התקשורת

16. 	מאז הטיפול התקיף בסוגיית החריגה מהזמן המותר לשידור הודעת חסות בערוצי הספורט בשנים 2009 ו- 2010 לא אותרה חריגה דומה. זאת למרות בדיקות תכופות של הנושא שמבצע אגף הפיקוח. המשרד ממשיך בבחינת הנושא.

ליקוי

17.	נמצא כי בשנים 2009 ו-2010 קיימה המועצה שימוע ציבורי לגבי שני נושאים - הוספת כתוביות לשידורים בערוץ המשדר בשפה הרוסית ומדיניות המועצה לגבי שידורים למבוגרים. אולם במועד סיום הביקורת טרם הסתיימו ההליכים לקביעת מדיניות המועצה בנושאים אלה והיא לא קיבלה החלטות בעניינם.

מעקב
משרד התקשורת

17. 	הנושאים שהועלו, נלמדו ונלמדים, ביחס לחלקם המשרד פועל כבר ליישומם, וביחס לאחרים אלה יובאו לפתחו של יו"ר קבוע למועצה לכשימונה.  





פיקוח ואכיפה על מתן שירותי תקשורת 

הגופים המבוקרים: משרד התקשורת, משרד המשפטים. 

ליקוי

1.	מסמכי המדיניות של המשרד עוסקים בנושאי אסדרה שבתחום אחריותו, ובהם הטמעת טכנולוגיות תקשורת לסוגיהן, הקצאת תדרים ברשתות ובטכנולוגיות שונות והוראות הניתנות לבעלי רישיון. נמצא, כי מסמכי המדיניות אינם מפרטים את עמדתו בסוגיות הפיקוח והאכיפה.

מעקב
משרד התקשורת

1. 	ב- 27.8.13 הופץ מסמך המגדיר את מדיניות המשרד לנושא פיקוח ואכיפה. נכתב מסמך אמות המידה לעיצומים כספיים, המסמך פורסם כחוק באתר האינטרנט של המשרד ואף נעשה בו שימוש בתהליך הפיקוח. הוכנה טיוטת נוהל פנימי, המסדיר ומתווה את השלבים השונים בתהליך הפיקוח. האגף פועל על פיו בכל הפיקוחים, שאחד מהם אף הסתיים בחודש אוגוסט 2013 בהטלת עיצומים כספיים על שתי חברות. הכוונה ללמוד ולהפיק לקחים מהטיוטא ולקבוע נוהל קבוע עד סוף שנה זו. 
	ראה דוח הערות רה"מ 62 עמ' 268. 

ליקוי

2.	הנהלת המשרד לא קבעה הנחיות ואמות מידה לפעולות הפיקוח שעל האגף לבצע כדי לבדוק את קיומם של התנאים וההגבלות שהוטלו על בעלי הרישיונות בדין וברישיונות. לפיכך לא קיבל האגף הנחיות לגבי עניינים אלה: סדרי העדיפויות שעליו לנקוט, הנושאים שיש לתת בהם הדגשים, הסמכויות שעליו להפעיל ונושאים שבהם הוא נדרש לקיים שיתוף פעולה עם גורמים נוספים במשרד ומחוצה לו. 

מעקב
משרד התקשורת

2. 	 אגף פיקוח ואכיפה פועל בהתאם לתכנית שאושרה על ידי המנכ"ל ומקיים בקרה אחר הביצוע. בהנחיית המנכ"ל, אופן ביצוע המעקב שהוכן על ידי אגף פיקוח ואכיפה, ישמש לביצוע מעקב בכל האגפים בשנת 2013. בנוסף, הכנת תכנית העבודה של כל המשרד ל- 2013, הדיווחים בגינה למשרד ראש הממשלה ומעקב אחריה הם באחריות אגף פיקוח ואכיפה.
	ראה דוח הערות 62 עמ' 268. 





ליקוי

3. 	אף על פי שהנהלת המשרד סברה כי יש לעדכן את תקנות הפיקוח, ובשנת 2004 החלה במשרד פעילות לתיקונן, עד מועד סיום הביקורת, ספטמבר 2011, לא הושלם הטיפול בנושא ולא נעשו השינויים והעדכונים הנדרשים בתקנות. 

מעקב
משרד התקשורת

3. 	הנושא כלול בתכניות העבודה של האגף. גובו ההמלצות באשר לדיווחים הנדרשים. צפי לסיום עדכון התקנות: רבעון שני 2014.
	ראה דוח הערות רה"מ 62 עמ' 269. 
ליקוי

4.	הנהלת המשרד לא פירטה בתכנית העבודה את התכניות המרכזיות המתוכננות ואת היעדים המרכזיים שיש לבצע בתחומי הפיקוח והאכיפה, חוץ מיעד יחיד - "הקניית כלי אכיפה" - שמטרתו להסדיר בחוק הטלת עיצומים כספיים מדורגים. הסמנכ"ל הבכיר לפיקוח ולאכיפה במשרד, מר מימון שמילה (להלן - המנהל) הכין תכנית עבודה אגפית למחצית השנייה של שנת 2011, אולם התכנית האגפית אינה יכולה להחליף תכנית משרדית מרכזית של הנהלת המשרד, המיועדת להנחות את כל יחידות המשרד מתוך ראייה כוללת של סדרי עדיפויות וחלוקת משאבים. 

מעקב
משרד התקשורת

4. 	המשרד השלים תוכנית עבודה מפורטת לכלל אגפי המשרד. לרבות אגף פיקוח ואכיפה. במסגרת התוכנית הוגדר כמטרה הגברת הפיקוח והאכיפה. כפועל יוצא מכך נגזרו יעדים ומשימות מפורטים בנושאי פיקוח וכן הקצאת המשאבים הנדרשים מאגפים אחרים, לשם ביצוע משימות הפיקוח. 
	ראה דוח הערות רה"מ 62 עמ' 269. 

ליקוי

5.	לעובדי המשרד העוסקים הלכה למעשה בפעולות פיקוח אין כתב הסמכה מטעם המנכ"ל כנדרש ברישיונות הכלליים למתן שירותי רדיו טלפון נייד (רט"ן). נוסף על כך, לא הוסמך "ממונה" שיפעיל את סמכות הפיקוח כאשר עולה חשד שמתבצעת בציוד קצה פעולה למטרה מסחרית ללא אישור.

מעקב
משרד התקשורת

5. 	נערך קורס בהכשרת מפקחים, שנוהל על ידי אגף פיקוח אכיפה, כשבסיום הקורס נערך מבחן מסכם לגבי סמכויות הפיקוח. העובדים שסיימו בהצלחה את הקורס ושעתידים לבצע פיקוח, קיבלו כתבי הסמכה בחתימת שר התקשורת וכן תעודת מפקח, עם חתימת השר ורשימת הסמכויות המוקנות להם על פי חוק. 
	ראה דוח הערות 62 עמ' 269-70.  

ליקוי

6.	המשרד סבר שהעיצום הכספי הקבוע בחוק אינו מתאים למגוון של הפרות והחל לפעול לשינוי החוק. מאז יולי 2008 ועד מועד סיום הביקורת, בספטמבר 2011, קיימו גורמים במשרד בראשות הלשכה המשפטית ובאגף היועץ המשפטי לממשלה במשרד המשפטים, עבודת מטה ודיונים במטרה לקדם את הצעת החוק של המשרד. אף שהמשרד עסק בנושא במשך תקופה ארוכה - מעל שלוש שנים - הוא לא סיים לגבש את הצעתו הסופית לתיקון החוק, וטרם הוסדר הליך הטלת עיצומים כספיים מדורגים.

מעקב
משרד התקשורת

6. 	אמות המידה לעיצומים כספיים פורסמו ונמצאות באתר המשרד.  
	ראה דוח הערות רה"מ 62 עמ' 270. 
 
ליקוי

7.	ביוני 2008 מינה המנכ"ל דאז ועדה לשם בחינה של תפקידי המשרד וסמכויותיו בתחומי הפיקוח והאכיפה. הוועדה לא הגישה את המלצותיה והיא חדלה מעבודתה בלי שהדבר אושר או הוסדר בידי הנהלת המשרד. אי-השלמת עבודת הוועדה הביאה לכך שבפועל הנהלת המשרד לא דנה בהמלצות שנועדו לאפשר למשרד לגבש ולייעל נושאים מהותיים הנמצאים בליבת הפיקוח והאכיפה, לא החליטה איזה המלצות יש לקדם, ולא יזמה עבודת מטה מסודרת בדבר יישום ותעדוף נושאים אלו ואחרים מדיוני הוועדה.

מעקב
משרד התקשורת

7. 	המשרד נקט במספר פעולות בנושא בחינת התפקידים בתחום הפיקוח ואכיפה, לרבות העסקת יועץ ארגוני, ביצוע תיקון חקיקה, קורס הכשרה וסדנת מנהלים. כך שמרבית הדברים שעלו בוועדה שולבו במסגרות אלו.
	ראה דוח הערות רה"מ 62 עמ' 270. 

ליקוי

8.	הדרישות לבחינת מבנה האגף והצורך להתאימו למורכבות הנושאים שבטיפולו עלו בשנים האחרונות כמה פעמים הן בעת מינוי הוועדה והן בעתות אחרות בידי המנהל דאז ובידי המנהל הנוכחי, אולם רק במהלך הביקורת החלה הנהלת המשרד לקדם נושאים אלה.



מעקב
משרד התקשורת

8. 	המשרד בחן את המלצותיו של היועץ הארגוני ואף פעל למימושן. נציבות שירות המדינה אישרה את המלצותיו בהיבט השינויים הארגוניים. לאור מצוקת משאבים חלק מההמלצות לא מומשו – פערי תקציב לכוח אדם. התקיימו מכרזים רובם הסתיימו באיוש בהתאם להמלצות היועץ.  
	ראה דוח הערות רה"מ 62 עמ' 271.  

ליקוי

9.	לאגף אין נהלים והנחיות המסדירים את פעילות המנהל. נהלים אלה נדרשים להסדרת מכלול הנושאים שבתחום סמכותו על פי הוראות החוק, התקנות והרישיונות. 

מעקב
משרד התקשורת

9.	נכתב אב טיפוס "נוהל הנהלים" שמגדיר את התהליך בכתיבת נהלים חדשים ועדכונם וכן את הפורמט לנהלים. נכתבו ואושרו נהלים רלוונטיים לפעילות האגף. בעתיד יעודכנו וייכתבו נהלים נוספים על פי צורך ועניין.  
	ראה דוח הערות רה"מ 62 עמ' 271. 

ליקוי

10.	אין התאמה בין סוגי הדוחות ומספרם הנדרשים מבעלי הרישיונות על פי התקנות ובין הדוחות הנדרשים על פי הרישיונות. 

מעקב
משרד התקשורת

10. 	רשימת הדיווחים הנחוצים תרוכז בתקנות הפיקוח המעודכנות בחודש ינואר 2014. במסגרת זו, כבר הוגדר איזה דיווחים אינם נחוצים עוד ואיזה כן. חלקם של הדיווחים מופיע ברישיונות. עד לתיקון תקנות הפיקוח נדרשו החברות לפעול על פי מסמכים שהועברו או מועברים אליהם על פי צורך ועניין (ניידות, פניות ציבור ועוד).  

ליקוי

11.	המשרד לא הקפיד לקבל את מרבית הדוחות שדרש ברישיונות: בשנת 2008 הוגשו למשרד כ-21% מן הדוחות הנדרשים, בשנת 2009 הוגשו לו כ-20% מן הדוחות הנדרשים ובשנת 2010 - כ-26%. האגף אינו מרכז נתונים וממצאים מן הדוחות ואינו מתאם את הטיפול בהם עם אגפים נוספים במשרד. 



מעקב
משרד התקשורת

11. 	הדוחות החיוניים מתקבלים ומתבצע מעקב שוטף על קבלתם, לרבות דו"ח רבעוני המועבר לסמנכ"ל. במקביל מתבצעת פעילות לעדכון הדו"חות.
	ראה דוח הערות רה"מ 62 עמ' 272.  

ליקוי

12.	קיים פער גדול בין המטלות הנדרשות מעובדי האגף על פי תיאורי התפקיד שלהם, לבין הביצוע בפועל. 

מעקב
משרד התקשורת

12. 	היועץ הארגוני ניתח את התשומות הנדרשות עבור המשימות, אל מול כוח האדם הקיים והמליץ מספר המלצות, ביניהן שינוי מבנה האגף וגיוס כוח אדם נוסף, במסגרת התקנים הקיימים. בין השאר, חשוב לציין כי אושר על ידי ראש הממשלה להקים אגף חירום במשרד שיהיה אחראי על הובלת הטיפול בהערכות ומוכנות לאירועי משבר וחירום. 
	ראה דוח הערות רה"מ 62 עמ' 272. 

ליקוי

13. 	משרד מבקר המדינה מעיר כי נדרש לאייש את המשרות של סגן המנהל והמרכז הבכיר לחקירה ולמודיעין כדי להבטיח את יכולתו של האגף לבצע פיקוח יעיל ולחזק את כושר ההרתעה שלו. 

מעקב
משרד התקשורת

13. 	תפקיד סגן מנהל האגף אויש במהלך חודש ספטמבר 2012. בעקבות עבודת היועץ הארגוני, הונחה המלצה להמיר את תפקיד משרד מרכז בכיר לחקירה ומודיעין לתפקיד אחר של מפקח בתחום הטכנולוגי, לאחר שהעבודה תאושר, המשרד יפעל למימוש התקנים. 
	ראה דוח הערות רה"מ 62 עמ' 272.	

ליקוי

14.	בדיקת פעולות המשרד והליך קבלת ההחלטות בכל הנוגע להפעלת אמצעי אכיפה כנגד בעל רישיון שהפר לכאורה את חובת ההפרדה המבנית העלתה כי בלשכת המנכ"ל אין פרוטוקולים המעידים כי העמדות של הגורמים שאליהם פנה המנהל הוצגו לפני המנכ"ל. כמו כן אין בלשכת המנכ"ל מסמכים המראים שנבחנו עמדות הגורמים השונים במשרד לצורך קבלת החלטה בנושא זה, ואין מסמכים המעידים שהמנכ"ל קיבל החלטה אם להטיל עיצום כספי על בעל הרישיון אם לאו. 
מעקב
משרד התקשורת

14. 	החלטות המנכ"ל מתועדות ונרשמים פרוטוקולים כנדרש. 
	ראה דוח הערות רה"מ 62 עמ' 273.  

ליקוי

15.	במשך יותר משנתיים קיבל המשרד מידע שבעל רישיון הפר לכאורה הוראה מהוראות רישיונו ובמשך הזמן הזה התריע המשרד לפניו כמה פעמים בעניין והורה לו לחדול מכך. אולם מכלול נסיבות הטיפול בתלונות שהתקבלו בעניין זה מלמדות כי הנהלת המשרד לא פעלה בעניין בנמרצות ולא הצליחה לאכוף את ביצוע ההוראה האמורה, ולמעשה היא לא הצליחה לקיים פיקוח ציבורי יעיל בעניין הפסקת השירות. 

מעקב
משרד התקשורת

15. 	המשרד שלח לבעל הרישיון התראה בנושא והוא חדל לבצע את ההפרה. הנושא אף נבדק והתברר שאכן ההוראה מתקיימת.
	ראה דוח הערות רה"מ 62 עמ' 273. 

ליקוי

16.	המשרד לא בדק אם בדצמבר 2010 בעת שהתרחשה תקלה ברשת התקשורת של בעל רישיון הוא עמד בהוראות הרישיון שניתן לו, אם מולאו כל ההוראות והתנאים הטכנולוגיים ואם הוא פעל לפי התכנית ההנדסית. למרות עמדת המשרד שאין לחכות זמן רב מעת ההפרה ועד נקיטת צעדי אכיפה, עד נובמבר 2011 לא התקבלה החלטה אם יש לנקוט באמצעי אכיפה כנגדו.

מעקב
משרד התקשורת

16. 	במהלך שנת 2013 פורסם נוהל לחברות התקשורת בנושא דיווח למשרד על תקלות ואגף פיקוח ואכיפה עוקב אחר יישומו של הנוהל על ידי החברות. תוקנו רישיונות, כך שעל בעלי הרשיון להגיש למשרד דיווחים עיתים על התכנית ההנדסית שלהם. ראה דוח הערות רה"מ 62 עמ' 273. 

 ליקוי

17.	בדיקת תקלה ברשת התקשורת של בעל רישיון למתן שירותי טלפוניה נייחת העלתה תמונה מדאיגה לגבי יכולתו של המשרד לבצע פיקוח טכנולוגי, בייחוד בעקבות תקלות מהותיות, ולגבי המידע המצוי ברשותו על הנתונים הטכנולוגיים של בעל הרישיון. 



מעקב
משרד התקשורת

17. 	היועץ הארגוני כבר הגיש את טיוטת מסקנותיו בנושא וביניהן איוש תפקיד של מפקח בתחום הטכנולוגי.
	ראה דוח הערות רה"מ 62 עמ' 274. 

ליקוי

18. 	משרד מבקר המדינה מעיר כי מערך התקשורת הוא חיוני ויש חשיבות קריטית לתקינותו בשעת חירום לרבות בנושאים של שליטה ובקרה, הסברה ועוד. לפיכך על הנהלת המשרד להבטיח שיהיה ביכולת המשרד והאגף לפקח באופן יעיל ומיטבי הן על הכנת מערך התקשורת לשעת חירום והן על פעילותם של בעלי הרישיונות המיוחדים. 

מעקב
משרד התקשורת

18. 	אושרו 4 תקנים עבור אגף חירום העתיד לקום, מתוך 20 התקנים שנדרשו בעבודת המטה. נערך תהליך מהיר לאיוש בעלי התפקידים. תכנית העבודה המשרדית לשנת 2013 כוללת כבר יעדים הקשורים למערך התקשורת בחירום, כגון: הכנת תכנית עבודה בהתאם לסקר סיכונים שיבוצע, בחינת מודל של נדידה פנים ארצית, ביצוע תרגולי חירום, התאמת חקיקה ראשית ומשנית, בחינת והתאמת נוהלי התאוששות ממשבר.  

ליקוי

19. 	על המשרד מוטלת החובה להגדיר את מידת העיסוק הנדרשת במגוון הנושאים שבהם אמור התחום לטפל ולקבוע את האיזון הנדרש בין הטיפול בתלונות, הפיקוח על רמת השירות הניתן לצרכנים על פי הרישיונות והטיפול באסדרת נושאי הצרכנות. כמו כן עליו להבטיח שבדיקות עמידתם של בעלי הרישיונות בתנאי רישיונם בנושאי צרכנות לא יתבססו רק על פניות אקראיות מהציבור אלא גם על פעולות פיקוח יזומות שיתכנן ויבצע התחום. 

מעקב
משרד התקשורת

19. 	בוצעו כבר מספר פעולות פיקוח יזומות בנושאים טכנולוגיים וצרכניים. במהלך שנת 2013 מתוכננות פעולות פיקוח לאורך כל השנה, בנושאים צרכניים, טכנולוגיים ומניעת הפגיעה בתחרות. 
	ראה דוח הערות רה"מ 62 עמ' 274. 

תוקן	בתהליך תיקון	לא תוקן	0.47186147186147215	0.47186147186147215	5.6277056277056266E-2	



תוקן	בתהליך תיקון	לא תוקן	0.15384615384615397	0.76923076923076927	7.6923076923076927E-2	



תוקן	בתהליך תיקון	לא תוקן	0.3157894736842109	0.52631578947368418	0.15789473684210545	

תוקן	בתהליך תיקון	לא תוקן	1	0	0	


תוקן	בתהליך תיקון	לא תוקן	5.8823529411764705E-2	0.88235294117647056	5.8823529411764705E-2	

תוקן	בתהליך תיקון	לא תוקן	0.4	0.60000000000000031	0	


תוקן	בתהליך תיקון	לא תוקן	0.48275862068965542	0.41379310344827575	0.10344827586206895	


תוקן	בתהליך תיקון	לא תוקן	0.3823529411764709	0.5	0.11764705882352942	

תוקן	בתהליך תיקון	לא תוקן	0.14285714285714296	0.85714285714285743	0	

תוקן	בתהליך תיקון	לא תוקן	0.9583333333333337	4.1666666666666664E-2	0	

תוקן	בתהליך תיקון	לא תוקן	0.86363636363636354	0.13636363636363635	0	

תוקן	בתהליך תיקון	לא תוקן	0.33333333333333331	0.66666666666666663	0	

תוקן	בתהליך תיקון	לא תוקן	0.5	0.5	0	


תוקן	בתהליך תיקון	לא תוקן	0.4634146341463416	0.5	3.6585365853658548E-2	


תוקן	בתהליך תיקון	לא תוקן	0.46224961479198745	0.43605546995377542	0.10169491525423729	


תוקן	בתהליך תיקון	לא תוקן	0.45454545454545453	0.3636363636363637	0.18181818181818188	


תוקן	בתהליך תיקון	לא תוקן	8.3333333333333343E-2	0.5	0.41666666666666691	

תוקן	בתהליך תיקון	לא תוקן	0.41666666666666691	0.58333333333333337	0	

תוקן	בתהליך תיקון	לא תוקן	0.66666666666666663	0.33333333333333331	0	


תוקן	בתהליך תיקון	לא תוקן	0.34	0.55000000000000004	0.11	

תוקן	בתהליך תיקון	לא תוקן	0.73684210526315785	0.2631578947368422	0	


תוקן	בתהליך תיקון	לא תוקן	0.21428571428571427	0.42857142857142855	0.35714285714285743	

תוקן	בתהליך תיקון	לא תוקן	0.47368421052631576	0.52631578947368418	0	


תוקן	בתהליך תיקון	לא תוקן	0.49000000000000016	0.47000000000000008	4.0000000000000022E-2	

תוקן	בתהליך תיקון	לא תוקן	0.76923076923076927	0.23076923076923095	0	

תוקן	בתהליך תיקון	לא תוקן	0.46153846153846173	0.53846153846153844	0	

תוקן	בתהליך תיקון	לא תוקן	0.16666666666666666	0.8333333333333337	0	

תוקן	בתהליך תיקון	לא תוקן	0.64705882352941202	0.54545454545454541	0	

תוקן	בתהליך תיקון	לא תוקן	0.94736842105263119	5.2631578947368432E-2	0	


תוקן	בתהליך תיקון	לא תוקן	0.52380952380952384	0.28571428571428592	0.19047619047619063	


תוקן	בתהליך תיקון	לא תוקן	0.38095238095238126	0.57142857142857184	4.7619047619047623E-2	


תוקן	בתהליך תיקון	לא תוקן	0.66666666666666663	0.22222222222222221	0.1111111111111111	

תוקן	בתהליך תיקון	לא תוקן	0.3611111111111111	0.63888888888888928	0	

